
„Fascin intă — cea mai bună lucrare de istorie militară din ul E. 
şi o analiză edificate a disputelor care continuă să mocne că 
amenintator $i azi. O carte extraordinară sub toate aspectele.“ 


— The New York Times 

Nota autorulul 


În război, limbajul propriu-zis devine adesea o armă, ceea 
ce cu siguranță a fost adevărat în teatrul de operaţiuni din 
Orientul Mijlociu în Primul Război Mondial. Bundoara, deși 
aveau tendinţa de a folosi „Imperiul Otoman“ și „Turcia“ drept 
termeni interschimbabili, statele Antantei au manifestat o 
preferință accentuată pentru cea de-a doua denumire pe 
măsură ce războiul a continuat, fără doar și poate pentru a 
întări ideea că locuitorii neturci din Imperiul Otoman erau 
cumva „populaţii captive“, care aveau nevoie să fie eliberate. În 
mod similar, deși diverse documente ale Aliaților, datând din 
faza timpurie a războiului, mentionau adesea că Palestina si 
Libanul erau provincii ale Siriei otomane, această precizare a 
început să dispară pe măsură ce britanicii și francezii făceau 
planuri pentru a confisca acele teritorii în perioada postbelică. 
La un nivel mai subtil, toate puterile occidentale, inclusiv 
Germania — principalul aliat al Imperiului Otoman/al Turciei 
în război —, au continuat să se refere la orașul 
„Constantinopol“ (numele acestuia în timpul Imperiului 
Bizantin cucerit de otomanii musulmani în 1453), și nu la 
„Istanbul“, cum era preferința pe plan local. 

După cum subliniază în mod just numeroși istorici ai 
Orientului Mijlociu, utilizarea acestor termeni preferaţi de 
Occident — Turcia, și nu Imperiul Otoman, Constantinopol în 
loc de Istanbul — denotă o perspectivă eurocentristă care, în 
forma ei cea mai nocivă, urmărește să valideze o viziune 


europeana (a se citi imperialista) asupra istoriei. 

Acest lucru creeaza o dilema pentru istoricii care se 
concentreaza asupra rolului Occidentului in acel teatru de 
război — asa cum fac eu în această carte —, întrucât cercetările 
lor, în cea mai mare parte, vor decurge firește din surse 
occidentale. Într-o astfel de situaţie, ar însemna ca un scriitor să 
trebuiască să aleagă între claritate și susceptibilitate politică; 
întrucât consider că pentru mulţi cititori ar fi confuz dacă, de 
pildă, m-aș referi consecvent la „Istanbul“, când practic toate 
materialele citate se referă la „Constantinopol“, eu am optat 
pentru claritate. 

Totuși, adoptarea acestei decizii mi-a fost înlesnită și de 
faptul că, la vremea respectivă, aceste distincţii lingvistice nu 
erau nicidecum atât de clare pe cât susțin unii istorici 
contemporani ai Orientului Mijlociu. Chiar și conducerea 
Imperiului Otoman/a Turciei, din timpul războiului, se referea 
frecvent la orașul „Constantinopol“ și, de asemenea, avea 
tendința de a folosi in mod sinonimic cuvintele „otoman“ si 
„turc“ (a se vedea epigraful din Djemal Pașa, în Capitolul 1). A 
zăbovi prea mult asupra acestor aspecte nu poate decât să dea 
naștere altor complicaţii. Așa cum istoricul otoman Mustafa 
Aksakal nu pregetă să admită în The Ottoman Road to War 
(Calea otomană spre război), „pare anacronic să vorbim despre 
un «guvern otoman» și un «cabinet otoman» în 1914, când 
jucătorii majori repudiaseră explicit «otomanismul» și erau 
hotărâți să făurească o guvernare a turcilor si pentru turci...“ 
(pp. X-xi). 

Pe scurt, asemenea actorilor principali din aceasta carte, am 
folosit „Imperiul Otoman“ și „Turcia“ cumva interschimbabil, 
ghidat în special de ceea ce sună corect într-un anumit context, 
în timp ce pentru simplitate mă refer exclusiv la 
„Constantinopol“. 


Trecand la o alta chestiune legata de limba, numele arabe 
pot fi transliterate intr-o mare varietate de moduri. In scopul 
consecventei, am adoptat ortografierile care apar cel mai des in 
materialele citate si am standardizat acele ortografieri in cadrul 
materialelor citate. In majoritatea cazurilor, acest lucru este in 
conformitate cu pronuntia arabei egiptene. Bunăoară, un om 
numit Mohammed al-Faroki, al carui nume de familie a aparut 
in diferite documente ale timpului deopotriva ca Faruqi, Farogi, 
Farookee, Faroukhi etc., va apărea ca Faroki peste tot. Cel mai 
relevant exemplu in acest sens este cel al principalului aliat 
arab al lui T. E. Lawrence, Faysal ibn Hussein, de obicei 
mentionat ca Feisal de catre Lawrence, dar ca Faisal de catre cei 
mai multi autori, inclusiv istorici. Pentru a evita orice confuzie, 
am unificat toate ortografierilel. 

În sfârșit, două versiuni ale cărţii Seven Pillars of Wisdom 
(Cei șapte stâlpi ai înțelepciunii) au fost publicate în timpul vieţii 
lui T. E. Lawrence. Prima, o ediţie tipărită manual în doar opt 
exemplare, a fost publicată în 1922 și este cunoscută sub 
denumirea de „Textul Oxford“, în timp ce o ediţie revizuită, 
într-un tiraj de aproximativ două sute de exemplare, a fost 
publicată în 1926, aceasta fiind îndeobște și ediţia care se citește 
astăzi. Întrucât Lawrence a explicat limpede că, pentru el, 
Textul Oxford era o ciornă brută, am citat aproape în 
exclusivitate din versiunea publicată în 1926. În puţinele cazuri 
în care am citat din Textul Oxford, nota de la sfârșitul cărții, 
aferentă citatului, indică „(Oxford)“. 


1 În ediţia în limba engleză Faisal, dar Faysal în textul traducerii în limba română a 
cărții. În titlurile lucrărilor menţionate în Note și în Bibliografie, s-a păstrat 
ortografierea aleasă de autor. (N. red.) 


Introducere 


In dimineata de 30 octombrie 1918, colonelul Thomas Edward 
Lawrence* a fost convocat la Palatul Buckingham. Regele 
solicitase prezenta lui. 

Starea de spirit colectiva din Londra in acea zi era euforica. 
În ultimii patru ani și trei luni, Marea Britanie și o bună parte 
din restul lumii fuseseră devorate de cel mai sângeros conflict 
consemnat de istorie, in care își pierduseră viata aproximativ 
șaisprezece milioane de oameni, pe cuprinsul a trei continente. 
Acum, cu o viteză greu de imaginat în urmă cu doar câteva 
săptămâni, totul se apropia de sfârșit. În aceeași zi, unul dintre 
cei trei dușmani principali ai Marii Britanii, Imperiul Otoman, 
accepta condiţiile de pace, iar ceilalţi doi, Germania și Austro- 
Ungaria, aveau să urmeze aceeași cale în scurt timp. 
Contribuţia colonelului Lawrence la acel efort de război fusese 
în teatrul de operaţiuni din Orientul Mijlociu, iar acum era luat 
prin surprindere și el de această încheiere rapidă. La începutul 
acelei luni, se aflase încă pe câmpul de luptă, participând la 
cucerirea Damascului, un eveniment care vestea colapsul 
armatei otomane. Întors în Anglia de nici o săptămână, 
Lawrence se consulta deja cu demnitarii și generalii britanici 
însărcinaţi cu trasarea graniţelor postbelice ale Orientului 
Mijlociu, un demers cândva fantezist, dar care devenise acum 
de-a dreptul urgent. Lawrence avea impresia, probabil, că 
rostul audienței lui la regele George al V-lea, în acea dimineaţă, 
era de a discuta despre aceste deliberări în curs de desfășurare. 


Dar se insela. Odata ajuns la palat, colonelul de treizeci de 
ani a fost condus intr-o sala de bal unde, flancati de sase 
demnitari si o coterie de curteni in costume de gală, regele si 
regina și-au făcut intrarea curând. Un taburet tapitat fusese 
plasat exact în fata podiumului înălțat al regelui, in timp ce, 
imediat în dreapta monarhului, sambelanul curtii tinea o pernă 
de catifea, pe care erau etalate diverse medalii. După 
prezentările protocolare, George al V-lea l-a fixat pe oaspetele 
său cu un zâmbet: „Am câteva daruri pentru dumneata.“ 

Fiind un bun cunoscător al istoriei britanice, colonelul 
Lawrence știa exact ce urma să se petreacă. Piedestalul 
simbolic era un scăunel de învestitură, pe care el trebuia să 
îngenuncheze, în timp ce regele îndeplinea complicata 
ceremonie străveche — conferirea unei eșarfe și a medaliilor de 
pe pernă, ritualul atingerii cu sabia și intonarea unui jurământ 
—, prin care el avea să devină Cavaler Comandor al Ordinului 
Imperiului Britanic. 

Era un moment la care T. E. Lawrence visase de multă 
vreme. În copilărie, fusese obsedat de istoria medievală și de 
legendele de la curtea regelui Arthur, iar cea mai mare ambiţie 
a lui, scria el cândva, era să fie ridicat la rangul de cavaler până 
la vârsta de treizeci de ani. În acea dimineaţă, năzuinţele lui 
din adolescenţă urmau să se împlinească. 

Două detalii completau onoarea care i se făcea. Pe parcursul 
ultimilor patru ani, regele George oferise atât de multe cuvinte 
elogioase și decoraţii soldaţilor naţiunii sale, încât chiar si 
acordarea titlului de cavaler se desfășura îndeobște în grupuri 
mari; în toamna anului 1918, un ritual solemn de învestitură 
privată, cum i se pregătise lui Lawrence, era un eveniment 
întru totul inedit. Neobișnuită, de asemenea, era și prezenţa 
reginei Mary. În mod normal, regina se eschiva de la asemenea 
ceremonii, însă de data aceasta fusese atât de impresionată de 


relatarile faptelor eroice ale lui T. E. Lawrence din timpul 
războiului, încât hotărâse să facă o excepţie în cazul lui. 

Numai că Lawrence nu a îngenuncheat. În schimb, exact 
când ceremonia a început să se desfășoare, l-a informat calm pe 
rege că el refuza onoarea. 

A urmat un moment de confuzie. În toată istoria de nouă 
sute de ani a monarhiei, refuzarea titlului de cavaler constituia 
un eveniment atât de extraordinar, încât nu exista niciun 
protocol pentru comportamentul de rigoare. În cele din urmă, 
regele George a pus înapoi pe perna șambelanului medalia pe 
care o tinuse stânjenit în mână, iar sub privirile amenințătoare 
și furioase ale reginei Mary, colonelul Lawrence s-a întors cu 
spatele și a plecat. 


Astăzi, după peste șapte decenii de la moartea lui și la 
aproape un secol de la faptele de vitejie care l-au făcut celebru, 
Thomas Edward Lawrence — „Lawrence al Arabiei“, cum este 
mai bine cunoscut — rămâne una dintre figurile cele mai 
enigmatice și controversate ale secolului al XX-lea. În ciuda 
zecilor de biografii, a nenumăratelor studii erudite și a cel puţin 
trei filme, dintre care unul considerat o capodoperă, istoricii nu 
au izbutit niciodată să cadă de acord asupra personalității 
acestui tânăr sfios, școlit la Oxford, care a pornit la luptă în 
fruntea unei armate arabe și a schimbat istoria. 

Unul dintre motivele divergenţelor legate de memoria lui 
are legătură cu teritoriul pe care el l-a traversat. Lawrence a 
fost atât martor ocular, cât și participant la câteva dintre cele 
mai însemnate evenimente care au condus la crearea 
Orientului Mijlociu modern, or acest colt de pământ este locul 
unde până și cea mai simplă afirmaţie este disecată, analizată 
cuvânt cu cuvânt și contestată. În nesfârșitele dispute privind 
rădăcinile numeroaselor frictiuni din această regiune, 
Lawrence a fost, pe rând, ridicat în slăvi și pus la stâlpul 


infamiei, sanctificat, demonizat, chiar si redus la o nota de 
subsol, dupa cum o cer telurile politice. 

Apoi, era insusi caracterul lui Lawrence. Fiind din fire un 
om prin excelenta interiorizat si ascuns, tinea parca dinadins sa 
îi contrarieze pe toti cei care ar fi încercat să-l cunoască. Un 
conducător înnăscut sau un sarlatan? Un om neînfricat sau un 
las, atat pe plan moral, cat si fizic? Cu mult inaintea tuturor 
biografilor sai, Lawrence insusi a fost cel care si-a atribuit 
aceste trasaturi contradictorii, dar si multe altele. Acestor 
caracteristici li se adaugă o anumită malitiozitate, plăcerea 
povestitorului de a-i ridiculiza pe cei care credeau în „fapte“ și 
insistau asupra lor. Episodul de la Palatul Buckingham este un 
caz edificator. În anii care au urmat, Lawrence a oferit câteva 
relatări despre ceea ce se petrecuse în sala de bal, fiecare 
variantă diferind ușor de celelalte și diferind chiar mai mult de 
amintirile unor martori oculari. Înaintea multora, Lawrence 
părea să fi adoptat concepţia modernă, potrivit căreia istoria 
este maleabilă, iar adevărul reprezintă ceea ce oamenii sunt 
dispuși să creadă. 

Printre autorii care s-au ocupat de Lawrence, aceste 
contradicții au condus, adesea, la invocarea unor amănunte 
nesemnificative, ajungându-se la dispute absconse între cei 
care urmăreau să-i întineze reputaţia și cei care căutau să o 
apere. A reușit Lawrence într-adevăr să străbată la un moment 
dat deșertul în patruzeci și nouă de ore, cum pretindea el, sau e 
posibil ca traversarea să fi durat cu o zi în plus? A avut 
Lawrence un rol atât de decisiv în „bătălia X“, sau meritele le 
aparțin mai degrabă cutărui ofițer britanic sau cutărei 
căpetenii arabe? Ceva mai putin plicticosi sunt polemistii care 
vor să-l eticheteze în scopuri ideologice. Lawrence, marele 
apărător al poporului evreu sau antisemitul turbat? 
Progresistul luminat militând pentru independenţa arabilor sau 


criptoimperialistul? Lawrence a lasat in urma un volum de 
scrieri atât de amplu, iar concepţiile i s-au schimbat atât de 
dramatic pe parcursul vieţii, încât este posibil, cu discernământ 
și atenţie, atât să confirmăm, cât și să respingem aproape 
fiecare laudă și acuzaţie care i s-au adus. 

Dincolo de latura lor plictisitoare, aceste dispute prezintă 
păcatul capital de a lăsa în umbră cea mai fascinantă enigmă a 
poveștii lui Lawrence: Cum a făcut el toate astea? Cum a putut 
un arheolog atât de timid, școlit la Oxford, dar fără măcar o zi 
de instrucţie militară, să devină comandantul de război al unei 
armate revoluţionare străine, strategul politic magistral, care a 
prezis atât de multe dintre calamitatile ce aveau să urmeze în 
Orientul Mijlociu? 

Răspunsul scurt ar putea părea cumva dezamăgitor: 
Lawrence a avut capacitatea de a deveni „Lawrence al Arabiei“, 
fiindcă nimeni nu dădea prea multă atenţie lucrurilor de acolo 
în acea perioadă. 

În mijlocul vastului măcel care avea loc pe tot cuprinsul 
Europei în Primul Război Mondial, teatrul de operaţiuni din 
Orientul Mijlociu avea o importanţă absolut secundară. Iar în 
cadrul acelui teatru, Revolta Arabă căreia Lawrence i s-a afiliat 
era, pentru a folosi propriile lui cuvinte, „o reprezentaţie 
minoră a unui spectacol minor“. Luând drept repere vieţile 
omenești, fondurile bănești și materialele de război cheltuite, 
dar și miile de ore consumate în consultări greoaie între 
generali, monarhi și prim-miniștrii, conspiratorii imperiali ai 
Europei erau infinit mai preocupaţi de situaţia viitoare a 
Belgiei, de exemplu, decât de ceea ce s-ar fi putut întâmpla în 
regiunile îndepărtate și sărăcite din Orientul Mijlociu. Prin 
urmare, în viziunea tacticienilor militari britanici, dacă un 
tânăr ofițer de armată, lăsat în mare parte de capul lui, reușea 
să organizeze suficient de bine triburile arabe nedisciplinate, 


încât acestea să poată să isi hartuiasca inamicul turc, cu atât 
mai bine pentru toți. Desigur, avea să treacă foarte mult timp 
până ce atât Revolta Arabă, cât și Orientul Mijlociu aveau să 
devină cu mult mai importante decât restul lumii, dar aceasta 
era o posibilitate nicidecum avută în vedere — de fapt, nici n-ar 
fi putut să fie imaginată — la vremea respectivă. 

Dar nici așa nu avem încă întreaga poveste. Și asta din 
cauză că desconsiderarea pe care strategii militari britanici o 
manifestau față de evenimentele din Orientul Mijlociu se 
reflecta și în rândul celorlalte mari puteri beligerante. În 
consecință, aceste puteri statale și-au limitat, de asemenea, 
eforturile lor militare în regiune la ceea ce le prisosea de pe 
câmpurile de luptă mai importante de altundeva, lăsând 
sarcina de culegere a informaţiilor, de instigare la rebeliune și 
de formare a alianțelor, pe seama unor oameni cu biografii la 
fel de modeste și improbabile, cum era cazul lui Lawrence. 

Asemenea lui Lawrence, și ceilalți competitori trimiși pe 
teren erau in general tineri, complet nepregatiti pentru 
misiunile care li se incredintau si in mare măsură 
nesupravegheati. Și, la fel ca în cazul mult mai celebrului lor 
omolog britanic, pentru a profita de extraordinara lor libertate 
de acţiune, acești oameni au valorificat o combinaţie foarte 
specială de trăsături personale — inteligență, bravură, un talent 
pentru duplicitate — atât pentru a-și făuri propriul destin, cât și 
pentru a schimba cursul istoriei. 

Printre ei se afla un aristocrat american scăpătat, la vreo 
douăzeci și ceva de ani, care, fiind singurul agent de informații 
american din Orientul Mijlociu în timpul Primului Război 
Mondial, va influenţa puternic politica postbelică a naţiunii sale 
în regiune, continuând să rămână însă pe statul de plată al 
firmei Standard Oil din New York. Mai era acolo și tânărul 
intelectual german care, adoptând camuflajul veșmintelor 


arabesti, va incerca sa instige la un jihad islamic contra 
puterilor coloniale apusene si care isi va propulsa ideile 
„războiului prin revoluţie“ până în era nazistă. Împreună cu el, 
era un om de stiinta evreu care, sub acoperirea de a lucra 
pentru guvernul otoman, va infiinta o retea complexa de 
spionaj antiotoman si va juca un rol crucial în crearea unei 
patrii a evreilor în Palestina. 

Chiar dacă astăzi uitarea i-a învăluit aproape complet, 
oamenii aceștia au mai avut ceva în comun cu omologul lor 
britanic. Asemenea lui Lawrence, nu ei au fost generalii de rang 
înalt care au plănuit în detaliu campaniile pe fronturile de 
luptă din Orientul Mijlociu, și nici demnitarii versati care au 
tras linii pe hărți după încheierea războiului. În schimb, 
rolurile lor au fost, poate, mai profunde chiar: ei au fost cei care 
au creat pe teren condiţiile necesare înfăptuirii acelor campanii 
militare, cei care au făcut posibile acele politici și hotare 
postbelice. Istoria este întotdeauna un efort realizat prin 
colaborare, iar în cazul Primului Război Mondial un efort care a 
implicat efectiv milioane de jucători, dar într-o măsură 
surprinzător de mare, partida complexă și subterană pe care au 
jucat-o acești patru bărbaţi, lealitatile lor ascunse și duelurile 
lor personale au contribuit la crearea Orientului Mijlociu 
modern și, printr-o inevitabilă extensiune, a lumii în care trăim 
astăzi. 

Însă în cazul acestei mici galaxii de personalităţi, există cel 
putin două motive decisive pentru care T. E. Lawrence și 
povestea lui trebuie să reprezinte punctul ei central. 

Orientul Mijlociu modern a fost creat în mare parte de către 
britanici. Ei au fost cei care au suportat efortul de război al 
Aliaților în regiune în timpul Primului Război Mondial și cei 
care, la încheierea lui, au modelat cu precădere procesul de 
pace. Era o pace prevestită de porecla dată regiunii de către 


conducătorii cupizi ai Aliatior în timpul războiului: „Marea 
Prada“. Fiind unul dintre cei mai influenți si cei mai importanţi 
agenţi ai britanicilor în acea zonă geografică, Lawrence a fost 
legat profund de toate lucrurile, bune și rele, ce aveau să vină. 

În al doilea rând, și așa cum atestă episodul de la Palatul 
Buckingham, această experienţă de viaţă l-a schimbat complet, 
făcându-l de nerecunoscut în anumite privinţe, chiar și pentru 
el însuși. Victoria implică o povară morală pe care cei învinși 
nu au cum s-o cunoască vreodată, iar ca artizan al unor 
evenimente capitale, Lawrence avea să rămână marcat 
obsedant de ceea ce văzuse și ceea ce făcuse în timpul Marii 
Prăzi. 


2 Gradul militar oficial al lui Lawrence în acel moment era, de fapt, de locotenent- 
colonel, însă în urmă cu câteva săptămâni i se dăduse temporar statutul de colonel 
plin, pentru a-i înlesni întoarcerea rapidă în Marea Britanie. Drept urmare, 
începând din octombrie 1918, a apărut frecvent în corespondenţa oficială drept 
„colonelul Lawrence“. 

2 Lawrence către Liddell Hart, însemnări despre întrevederea din 29 iulie 1933, p. 2; 
UT Fișier 1, Dosar 1. 

t Lawrence, Seven Pillars, p. 562. 

2 Lord Stamfordham, secretarul personal al regelui, către Lawrence (Shaw), 1 și 17 
ianuarie 1928: A. W. Lawrence, Letters to T. E. Lawrence, pp. 184-86. A se vedea, de 
asemenea, Graves, Lawrence and the Arabs, pp. 392-93, și Churchill în A. W. 
Lawrence, T. E. Lawrence by his Friends (1937), 193-94. 

ê Lawrence, Seven Pillars, p. 274. 


PARTEA INTAI 


1 
Playboy in Tara Sfanta 


Consider că această nouă criză care s-a ivit este o 
binecuvântare. Cred că datoria supremă a turcilor 
este să trăiască precum o naţiune onorabilă, sau 
altminteri să iasă de pe scena istoriei în mod 
glorios. 


Djemal Pașa, guvernator al Siriei, despre intrarea Turciei în 
Primul Război Mondial, 2 noiembrie 1914 


Furtuna a început ca o perturbatie atmosferică ușoară, un 
fenomen destul de obișnuit pentru acea perioadă a anului. 
Timp de câteva zile la începutul lunii ianuarie 1914, o briză 
uscată și fierbinte suflase dinspre deșertul Sahara, trecând 
peste apele răcite de iarnă ale Mediteranei răsăritene. În 
dimineața zilei de 9 ianuarie, această convergenţă dăduse 
naștere deja unui puternic vânt sud-vestic, care a crescut în 
intensitate când a atins uscatul, în sudul Palestinei. Când a 
început să se apropie de Beersheba, un sătuc de la marginea 
pustiului Sin, la vreo patruzeci de kilometri de coastă, acest 
vânt ameninţa să declanșeze o khamsin sau furtună de nisip. 
Pentru cineva neexperimentat, a fi surprins în plin deșert 
de o asemenea khamsin poate constitui o încercare 
primejdioasă. Deși prezintă câteva dintre caracteristicile 
proprii unei vijelii cu ploaie și tunete — aceeași scădere 
prealabilă a presiunii în barometru, același preludiu cu vânt în 


rafale —, faptul ca de sus cade nisip, si nu apa, face ca 
vizibilitatea să scadă rapid până la sub un metru chiar, iar 
nisipul abraziv, zgâriind pielea corpului, acoperind cu praf 
nasul și gura, adunându-se în fiecare crăpătură a hainelor, 
poate induce o senzaţie de sufocare. Pradă acestei obsesii, 
mintea poate cu ușurință să se agate de cea mai proastă idee — 
aceea de a continua călătoria, de a încerca să răzbească prin 
furtună, pentru a ieși la liman. Oamenii îndeobște se rătăcesc și 
mor, când acţionează manati de acest impuls. 

Dar cei trei tineri britanici așteptând în Beersheba în acea 
după-amiază nu erau neexperimentați. Zăboviseră încă o zi în 
sat — o așezare îndepărtată și izolată, cu vreo opt sute de 
locuitori, cunoscută în special drept o oază de adăpare pentru 
caravanele de cămile aflate în trecere —, în așteptarea sosirii 
unei expediţii conduse de doi americani. Spre asfintit, nu se 
vedea însă niciun semn al prezenţei americanilor, iar ceea ce 
mai devreme nu paruse mai amenintator decât o pacla cafenie 
ternă înspre apus se preschimbase acum într-un zid de nisip, 
înalt de vreun kilometru și jumătate, care se apropia vertiginos. 
La scurt timp după lăsarea întunericului, iminenta khamsin s-a 
dezlantuit. 

Pe toată durata acelei nopţi, furtuna a făcut ravagii. În 
căsuţa unde se aflau britanicii, nisipul bătea în obloanele 
ferestrelor ca o ploaie vijelioasă, iar cu toate eforturile lor de a 
etanșa construcția, un strat de praf fin din deșert s-a așternut 
implacabil peste ei și peste toate lucrurile dinăuntru. Până în 
zori, vântul se mai domolise cumva, suficient încât soarele să se 
ridice aidoma unui palid glob argintiu pe cerul de la răsărit. 

Când furtuna de nisip s-a potolit în cele din urmă la 
începutul după-amiezii, sătenii din Beersheba au putut ieși din 
case și corturi, începând să se miște pe-afară. Atunci, le-au 
parvenit si englezilor niște informații despre soarta 


americanilor. Din cate se parea, surprinsi pe drum de furtuna 
care se apropia, americanii campaseră în seara precedentă în 
deșert, la doar câţiva kilometri la est de localitate. Cei trei 
bărbaţi au încălecat pe cămile si au pornit spre tabăra 
americanilor. 

Ţinând seama de pustietatea din jur, opulenta pe care au 
găsit-o acolo li s-a părut un spectacol cam bizar. Pe lângă cele 
două căruţe trase de cai, încărcate cu furaje pentru turma de 
animale de povară, mai erau câteva vehicule care transportau 
„mobilierul de campanie“ mai voluminos. Acum, când furtuna 
de nisip se oprise, ordonantele indigene demontau de zor 
bivuacul, inclusiv cele două corturi în formă de clopot, foarte 
frumoase și spatioase — cumpărate negresit de la vreun 
magazin mai scump cu articole de drumeție, din Londra sau 
New York —, unde stătuseră cei doi tineri americani care 
conduceau expediţia. Aceștia, amândoi de vreo douăzeci și ceva 
de ani, îmbrăcaţi în costume de teren după moda apuseană și 
purtând pălării melon, se numeau William Yale și Rudolf 
McGovern. După cum le-au explicat musafirilor lor britanici, cei 
doi americani se aflau în partea de sud a Palestinei în cadrul 
unei mari excursii prin Tara Sfântă, o aventură care, odată cu 
dezlantuirea furtunii de nisip, luase o întorsătură la care nu se 
așteptaseră deloc. 

Ceva, totuși, la cei doi americani nu părea prea plauzibil. 
Deși erau bine îmbrăcaţi și, în mod evident, călătoreau în stil 
mare, uitându-te cu atenţie la ei — McGovern scund și rezervat, 
Yale pieptos si cu o fata colturoasa, ca de boxer —, era greu să 
ti-i imaginezi în postura firească de tovarăși de drum sau în 
ipostaza de pelerini, amatori să vizite locurile biblice. Mai era 
apoi și comportamentul lor. Ocazia de a te întâlni cu alti străini 
în acest colt izolat al Siriei era atât de inedită, încât stimula de 
obicei un fel de camaraderie spontană, numai că la Yale și 


McGovern nu sesizai nimic de acest fel. Dimpotriva, americanii 
pareau agitati, chiar tulburati, din cauza prezentei britanicilor, 
și se părea că doar uzantele obligatorii ale ospitalităţii în desert 
l-au determinat pe Yale — în mod limpede, personalitatea 
dominantă dintre cei doi — să-i poftească pe oaspeţi în cortul 
principal, care servea drept sufragerie, și să îl trimită pe unul 
dintre aghiotantii lor să pregătească ceaiul. 

Dar dacă americanii păreau ciudati, și William Yale a avut 
exact aceeași reacție în privinţa musafirilor lui englezi. Cel mai 
vârstnic — și conducătorul grupului, în opinia lui Yale — era un 
bărbat brunet, cu trăsături de șoim, la vreo treizeci și ceva de 
ani, îmbrăcat într-o uniformă militară britanică destul de 
ponosită. Tovarășii lui erau în haine civile și mult mai tineri, la 
vreo douăzeci și ceva de ani poate, deși al treilea arăta ca un 
adolescent. Spre marea nedumerire a lui Yale, cei doi bărbaţi 
mai mari ca vârstă au vorbit foarte puţin. În schimb, 
„adolescentul“ a fost cel care a condus conversaţia în cort și a 
sporovăit ca o gaita. Foarte firav și suplu, avea însă o fata cu 
trăsături îngroșate, care lui Yale i se păreau aproape 
dezgustătoare, însă cea mai fascinantă trăsătură a lui erau 
ochii; de un albastru-deschis, te sfredeleau cu privirea lor 
intensă. 

Tânărul vizitator a explicat că el și companionii săi se aflau 
în regiune pentru a efectua o investigaţie arheologică a ruinelor 
din epoca biblică, pentru o organizaţie britanică numită 
Palestine Exploration Fund (Fundaţia pentru Explorarea 
Palestinei — PEF). Apoi, s-a apucat să își delecteze gazdele 
americane cu relatări despre propriile lui aventuri în Orientul 
Apropiat, povestind atât de volubil și antrenant, încât lui Yale i- 
a trebuit ceva timp până să își dea seama că, de fapt, mascau un 
fel de interogatoriu. 

„Sporovăiala lui era presărată cu un șuvoi de întrebări — în 


aparenta intrebari absolut nevinovate — despre noi si planurile 
noastre. Presupunea ca eram turisti calatorind in stil mare 
pentru a vedea celebrele ruine din Sinai si Palestina. Abia dupa 
ce musafirii nostri au plecat, ne-am dat seama ca acest tinerel 
inflacarat si chipurile neexperimentat reusise sa stoarca de la 
noi toate informaţiile.“ 

Avea să mai treacă un timp până ca William Yale să afle 
însă că atunci avusese, de fapt, prima lui întâlnire cu Thomas 
Edward Lawrence, care în curând avea să devină mai bine 
cunoscut drept „Lawrence al Arabiei“. Și, tot așa, avea să mai 
treacă un timp până să își dea seama că Lawrence se prefăcuse 
interesat de călătoria americanilor în Tara Sfântă, doar pentru 
a jongla cu ei, fiindcă în fond stiuse de la bun început că 
povestea lor era falsă. 

În realitate, William Yale și Rudolf McGovern erau agenţi ai 
Standard Oil Company din New York și se aflau în Palestina 
într-o misiune secretă în căutare de ţiţei. Conformându-se 
ordinelor primite de la sediul central al firmei Standard, își 
petrecuseră ultimele trei luni jucând rolul unor tineri înstăriți 
și fără nici o ocupație — „playboy“, în jargonul zilei —, porniţi 
într-un circuit turistic prin Tara Sfântă. Păstrând aparențele 
acelei povești, reușiseră să se strecoare pe furiș pentru a face 
săpături de-a lungul Mării Moarte și pentru a lua probe 
geologice în zona colinelor joase din Iudeea. 

Dar dacă fabulatia cu playboy-i păruse cumva verosimilă in 
prima etapa a hoinărelilor lor — măcar Iudeea avea ruine si 
Marea Moartă se regăsea constant în Biblie —, plimbarea lor a 
devenit cam suspectă atunci când au schimbat brusc direcţia, 
pornind spre îndepărtata localitate Beersheba. Era de-a dreptul 
rizibil, dacă te gândeai la destinaţia finală a lui Yale și 
McGovern: un masiv de piatră pleșuv, ridicându-se singuratic 
din desert la vreo patruzeci de kilometri la sud-est de 


Beersheba, cunoscut sub numele de Kornub. 

De fapt, nu acea puternica khamsin, ci improbabilitatea 
crescanda a scenariului lor de acoperire ii facuse pe americani 
să nu intre in Beersheba in seara precedentă. In timp ce se 
apropiau de sat, petrolistii fusesera avertizati de prezenta celor 
trei britanici. Dornici să evite orice întâlnire si, totodată, 
întrebările stânjenitoare care ar fi putut apărea, optaseră să 
campeze în deșert, cu intenţia de a se strecura în Beersheba în 
faptul zilei, urmând să își adune rapid proviziile necesare 
pentru continuarea călătoriei, iar apoi să o șteargă de-acolo 
fără să fie detectati. Dar acea persistentă khamsin, mișcându-se 
prea încet, pusese capăt planului lor iniţial, iar în timp ce 
aștepta în acea dimineaţă ca furtuna să treacă, Yale se temuse 
că nu avea să fie decât o chestiune de timp până ca străinii din 
Beersheba să afle de tabăra lor din deșert și să își facă apariţia 
— o temere confirmată atunci când cei trei bărbaţi au venit 
călări pe cămile. 

Dar ceea ce Yale, de asemenea, nu avea cum să știe era că 
eforturile lui de disimulare erau absolut inutile și că această 
întâlnire în deșert, aparent inopinată, nu era nicidecum ceea ce 
păruse a fi. În ziua precedentă, Lawrence și colegii lui din 
expediţia arheologică primiseră o telegramă de la consulatul 
britanic din Ierusalim, prin care erau anunţaţi de prezenţa 
petroliștilor americani în zonă, așa că în mod intenţionat își 
prelungiseră șederea la Beersheba, pentru a-i intercepta pe Yale 
și McGovern și a afla care erau intenţiile lor.” 

Dacă această misiune părea ciudată pentru o echipă de 
cercetări arheologice, povestea era, în realitate, și mai 
complicată. Chiar dacă, practic vorbind, era adevărat că 
Lawrence și Leonard Woolley — celălalt civil din cort și, 
totodată, un reputat arheolog — se aflau în sudul Palestinei în 
căutare de ruine biblice, acest proiect nu era decât un paravan 


pentru un tel cu mult mai subtil, o complicata operatiune sub 
acoperire condusa de armata britanica. Autoritatile otomane 
erau la curent, desigur, cu cercetarile Fundatiei pentru 
Explorarea Palestinei in pustiul Sin, din moment ce dadusera 
aprobarea pentru acea actiune, dar, in rest, nu stiau nimic 
despre cele cinci echipe topografice militare britanice, operand 
sub stindardul PEF, care exact in acel moment erau risipite prin 
desert, cartografiind discret frontiera sud-vestica a Imperiului 
Otoman. Cel care supraveghea aceasta operatiune sub 
acoperire era cel de-al treilea vizitator, imbracat in uniforma, 
venit in tabara americanilor, capitanul Stewart Francis 
Newcombe de la trupele de geniu Royal Engineers. 

Ceea ce avusese loc atunci, langa Beersheba, a fost un fel de 
cacealma complexă, în care o parte scotocise dupa adevăr in 
spatele fictiunii celeilalte parti, încercând în același timp sa 
păstreze trama propriei ficțiuni. 


Lawrence și Yale nu erau singurii tineri străini cu agende de 
lucru suspecte, bantuind prin Tara Sfântă în acel mijloc de 
ianuarie. La doar optzeci de kilometri la nord de Beersheba, în 
orașul Ierusalim, un intelectual german de treizeci și trei de ani, 
pe nume Curt Prufer, își urzea și el viitorul. 

În înfățișarea fizică a lui Prüfer nu găseai prea multe indicii 
care să fi făcut din el o figură interesantă. Dimpotrivă chiar. 
Mic de stat, măsurând doar un metru și șaptezeci și doi de 
centimetri, germanul avea umeri ingusti și căzuţi, iar podoaba 
capilară sărăcăcioasă, cu fire de păr blond-castaniu, încadra un 
chip subtiratic și searbăd, remarcabil prin lipsa oricăror 
trăsături distinctive, genul de figură care se pierde de la sine în 
orice mulțime. Vocea lui Prufer completa perfect această alură 
inofensivă. Vorba lui era o permanentă șoaptă tremurată, de 
parcă și-ar fi petrecut întreaga viata într-o bibliotecă, deși 
timbrul lui stins era de fapt rezultatul unei operaţii la gat în 


copilărie, dar care dăduse greș, lăsându-i leziuni pe coardele 
vocale. Pentru multi dintre cei care îl întâlneau pe tânărul 
intelectual german, această constituţie modestă, împreună cu 
vocea aceea murmurată sugerau o aura de efeminatie, o 
estimare aproape verosimilă, dacă s-ar fi aflat că subiectul 
lucrării lui de doctorat fusese un studiu erudit asupra artei 
dramatice egiptene cunoscute drept teatrul umbrelor. La 
mijlocul lunii ianuarie 1914, Prüfer aștepta la Ierusalim sosirea 
unui prieten, un pictor peisagist bavarez de reputaţie modestă, 
cu care plănuise să întreprindă o lungă croazieră pe Nilul 
Superior, la bordul unei ambarcaţiuni egiptene de lux. 

Dar exact ca în cazul bărbaţilor adunaţi în cortul de lângă 
Beersheba, exista o latură complet diferită și la Curt Priifer. În 
perioada anterioară, timp de câţiva ani, lucrase ca secretar 
pentru problemele Orientului la Ambasada Germaniei din 
Cairo, un post ce se potrivea ideal atât cu înfățișarea, cât și cu 
comportamentul lui. Neavând de-a face cu deliberările 
strategice care formau apanajul personalului diplomatic de 
rang înalt, secretarul avea sarcina de a monitoriza cu discreţie 
opiniile subterane sociale și politice din ţară, de a nu ieși în 
evidență în societate si de a transmite superiorilor săi 
informaţiile culese. Respectând aceste cerinţe, viata lui Priifer 
la Cairo constase într-un nesfârșit iureș monden, un șir 
permanent de întâlniri, ceaiuri și dineuri cu cei mai importanți 
jurnaliști, oameni de afaceri și politicieni din Egipt. 

Cercul său social inclusese și figuri mai controversate. În 
condiţiile în care Germania era în competiţie cu rivala ei, Marea 
Britanie, pentru obţinerea influenței în regiune, Prüfer 
cultivase clandestin diverse alianțe cu o mare varietate de 
disidenti egipteni, care vizau să pună capăt controlului britanic 
asupra patriei lor: naționaliști, regaliști, fanatici religioși. 
Vorbind fluent araba, precum și alte șase limbi, secretarul 


german pentru problemele Orientului calatorise, în 1911, prin 
Egipt si Siria, deghizat in beduin, pentru a atata sentimentele 
antibritanice în rândul triburilor locale În anul următor, 
încercase să îi recruteze pe mujahedinii egipteni pentru a se 
alătura fraţilor lor arabi din Libia, împotriva armatei italiene 
cotropitoare. 

Făcând toate acestea, Curt Priifer intrase în contradicție 
până la urmă cu prima regulă a funcţiei lui, aceea de a rămâne 
în umbră. Alertată în privinţa activităţilor lui de agent 
provocator, poliția secretă britanică din Egipt intocmise pe 
ascuns un dosar voluminos asupra secretarului pentru 
problemele Orientului de la ambasada germană, așteptând 
momentul propice pentru a-l scoate la iveală. Când într-un final 
s-a ajuns la acest lucru, Prüfer a devenit efectiv persona non 
grata. lar în momentul în care n-a mai putut suporta această 
umilință publică, și-a dat demisia din serviciul diplomatic 
german, la sfârșitul anului 1913. Aceasta era starea de lucruri 
care îl adusese la Ierusalim în acea lună de ianuarie. Când 
prietenul lui, artistul Richard von Below, avea să sosească din 
Germania, cei doi urmau să plece în Egipt, pentru croaziera lor 
de lux pe Nil. Voiajul era programat să dureze aproximativ cinci 
luni, și în timp ce Below avea să picteze, Prüfer intenţiona să își 
ocupe timpul scriind impresii de călătorie pentru diverse 
reviste din Germania, precum și actualizând informaţii pentru 
articolele din celebrul ghid de călătorie Baedeker. Noile 
activităţi erau menite să marcheze cumva revenirea lui Prüfer 
la rădăcinile lui universitare, făcând ca extinsele sale incursiuni 
pe arena confuză a politicii internaţionale să devină de 
domeniul trecutului. 

Sau poate nu. Poate că activităţile lui de spionaj erau doar 
suspendate temporar, din moment ce croaziera în care pornea 
avea să-l ducă chiar de-a lungul arterei vitale a Egiptului 


stăpânit de englezi, având astfel prilejul să arunce o privire 
asupra fortificațiilor și amenajărilor portuare, să ia pulsul 
opiniei publice egiptene, fără a se face remarcat. Și chiar dacă 
aparent fostul secretar pentru problemele Orientului, expus 
oprobriului și căzut în dizgrație, se imbarca spre un viitor 
tulbure în acel ianuarie 1914, în sufletul lui exista acum cel 
putin o convingere, care conferea vieţii lui o direcţie extrem de 
puternică: britanicii fuseseră cei care îi distruseseră cariera 
diplomatică; britanicii erau cei asupra cărora se va îndrepta 
răzbunarea lui. 

Pentru atingerea acestui scop, putea valorifica o altă 
trăsătură personală relativ surprinzătoare. În ciuda aurei 
inofensive pe care o degaja, Curt Prüfer știa sa fie un bărbat 
fermecător, fiind cunoscut drept un afemeiat notoriu. În Cairo, 
sentimentele pe care le avea probabil față de soţia lui, o 
americancă destoinică, mai mare cu treisprezece ani decât el, 
fuseseră împărțite cu un șir întreg de amante. De când sosise la 
Ierusalim, se cuplase cu o emigrantă evreică din Rusia, o tânără 
frumoasă, cu studii de medicină, pe nume Minna Weizmann, 
mai bine cunoscută prietenilor și familiei drept Fanny. În 
decurs de doar un an și ceva, în calitate de șef al serviciului de 
contrainformaţii al Germaniei în Siria în timpul războiului, 
Prüfer avea să vină cu ideea de a recruta emigranți evrei, care 
să fie infiltrati, ca spioni pentru patria germană, în Egiptul 
stăpânit de britanici. Printre primii spioni pe care Priifer îi va 
trimite pe teritoriul inamic va fi și iubita lui, Fanny Weizmann. 


La numai o sută doisprezece kilometri la nord de Ierusalim 
în acea lună de ianuarie, se afla încă un om care urma să ducă 
o viata dublă. Numele lui era Aaron Aaronsohn. Evreu emigrat 
din România, Aaronsohn, la cei treizeci și opt de ani ai săi, era 
deja recunoscut drept unul dintre marii specialiști în 
agricultura științifică sau agronomie din Orientul Mijlociu, o 


reputatie care fusese cimentata prin faptul ca descoperise in 
1906 strămoșul genetic al grâului cultivat. Sponsorizat de 
diverși filantropi evrei americani, în 1909 înființase Staţiunea 
Evreiască de Cercetări Agricole, lângă satul Athlit, iar în ultimii 
cinci ani efectuase neobosit experimente cu tot felul de plante și 
copaci, în speranţa de a face din regiunea palestiniană aridă a 
Siriei o grădină înverzită, cum fusese odinioară. 

Această ambiţie avea o componentă politică. Fiind un 
sionist convins, încă din 1911 Aaronsohn începuse să conceapă 
un plan prin care o vastă fâșie din Palestina ar fi putut să fie 
smulsă din Imperiul Otoman și reconstituită drept o patrie a 
evreilor. Alţi sioniști, desigur, formulaseră această viziune 
înaintea lui, însă Aaronsohn, cu noţiunile sale enciclopedice 
despre flora, condiţiile de sol și straturile acvifere din regiune, a 
fost primul capabil să aprecieze cum se putea înfăptui practic 
acest deziderat, cum ar putea diaspora evreiască să revină în 
patria ei ancestrală si să prospere, făcând sa infloreasca 
deșertul. 

În viitorul apropiat, Aaronsohn va sesiza șansa de a aduce 
acest vis mai aproape de împlinire și o va fructifica. Sub 
acoperirea de a oferi consiliere guvernului local în chestiuni 
legate de agricultură, va înfiinţa o amplă reţea de spionaj pe tot 
cuprinsul Palestinei și le va furniza inamicilor britanici ai 
otomanilor unele dintre cele mai valoroase informaţii secrete 
din zonele de război. Agronomul va continua apoi să joace un 
rol semnificativ în capitalele Europei, pentru promovarea 
cauzei unei patrii a evreilor. Cumva în mod ironic, principalul 
lui complice în acea strădanie avea să fie fratele mai mare al lui 
Fanny Weizmann, iubita-spioană a lui Curt Prüfer, omul care va 
deveni primul președinte al Israelului: Chaim Weizmann. 


Mirajul Orientului, fie el pentru a cuceri, a explora sau a 
exploata, și-a exercitat atracţia asupra Occidentului timp de o 


mie de ani. Acest miraj a adus val dupa val de cruciati crestini 
în Orientul Apropiat în decursul unui interval de trei sute de 
ani în Evul Mediu. Mai apoi, a adus un general francez 
cuceritor, cu fantezii faraonice, pe nume Napoleon Bonaparte 
în Egiptul anilor 1790, urmat de cei mai mari arheologi ai 
Europei în anii 1830, plus hoarde de magnați apuseni ai 
petrolului, prospectori forând în căutare de ţiţei și șarlatani pe 
țărmurile Mării Caspice în anii 1870. Pentru o varietate similară 
de motive, în primii ani ai secolului al XX-lea, a adus împreună 
patru tineri aventurieri: Thomas Edward Lawrence, William 
Yale, Curt Priifer și Aaron Aaronsohn. 

La vremea respectivă, regiunile prin care călătoreau acești 
oameni făceau parte încă din Imperiul Otoman, una dintre cele 
mai mari puteri imperiale care a existat vreodată în lume. 
Luând naștere într-o mică zonă a regiunii muntoase a Anatoliei 
din Turcia zilelor noastre, acest imperiu se întinsese și crescuse 
în permanenţă, încât la începutul anilor 1600 ajunsese să 
cuprindă o suprafaţă rivalizând cu aceea a Imperiului Roman la 
apogeul său: de la porţile Vienei în nord până în capătul sudic 
al peninsulei Arabia, de la țărmurile vestice ale Mediteranei de- 
a curmezișul până la portul Basra din Irakul epocii moderne. 

Dar asta fusese atunci. În al doilea deceniu al secolului al 
XX-lea, Imperiul Otoman se afla de multă vreme într-o stare 
aparentă de declin letal. Epitaful acestui proverbial „bolnav al 
Europei“ începuse să fie scris încă din anii 1850, iar de atunci, 
în perioada următoare, nu mai puţin decât cinci dintre puterile 
imperiale ale Europei smulseseră pe rând mari bucăţi din 
teritoriul lui. Faptul că otomanii izbutiseră să evite până atunci 
o distrugere completa se datora atât abilității lor de a învrăjbi 
acele puteri europene rivale, cât și unui noroc de-a dreptul 
incredibil. În 1914 însă, toate acestea erau pe punctul de a se 
schimba. Intuind greșit — foarte greșit — ce avea să se întâmple 


in razboiul catastrofal care pornea atunci, otomanii nu isi vor 
precipita doar propriul sfarsit, ci vor dezlantui forte de 
dezintegrare atât de masive, încât, dupa un secol, lumea încă se 
mai confruntă cu repercusiunile acelor evenimente. 


 Djemal Pașa, citat în Aksakal, The Ottoman Road to War, p. 19. 

2 Yale, It Takes So Long, Capitolul 1, p. 10; BU Cutia 7, Fisierul 7. 

2 Yale a scris câteva relatări diferite și ușor contradictorii despre prima lui întâlnire 
cu T. E. Lawrence, inclusiv în memoriile lui, It Takes So Long. Cea mai detaliată și, 
totodată, sursa majorităţii informaţiilor de aici se află în articolul său „T. E. 
Lawrence: erudit, soldat, demnitar, diplomat“ (nedatat, însă scris, probabil, la scurt 
timp după moartea lui Lawrence în 1935); BU Cutia 6, Fișier 1. 

1 Yale, The Reminiscences of William Yale, p. 7; Columbia University, Oral History 
Research Office, 1973. 

1 McKale, War by Revolution, p. 22, n. 18. 


2 


Un tip foarte neobișnuit: 


Ai putea face loc, pe șantierele tale arheologice in 
iarna viitoare, pentru un tânăr absolvent de la 
Oxford, care a fost cu mine la Karkemis? Este un 
tip foarte neobişnuit, dar un om pe care sunt 
absolut sigur că îl vei aprecia si il vei plăcea... As 
mai putea completa că îi este absolut indiferent ce 
mănâncă sau cum locuiește. 


David Hogarth către egiptologul Flinders Petrie, 1911 


„Cred că e timpul să iti adresez o scrisoare“, îi scria Thomas 
Edward Lawrence tatălui său, în 20 august 1906, „deși lucrul 
acesta nu implică nicio schimbare a stilului, dat fiind că toate 
scrisorile mele sunt la fel de lipsite de informaţii personale. 
Construcţiile pe care încerc să le descriu vor dăinui mai mult 
decât noi, așa că este foarte potrivit să le acord un spaţiu mai 
mare.““ 

Tinandu-se de cuvânt, Lawrence a continuat acea scrisoare 
fără a împărtăși niciun fel de informaţii despre el, 
nesinchisindu-se nici măcar să menţioneze cum își aniversase 
împlinirea vârstei de optsprezece ani, în urmă cu patru zile. În 
schimb, a folosit spaţiul scrisorii pentru a descrie cu lux de 
amănunte particularitatile structurale ale unui castel din veacul 
al XIV-lea, pe care tocmai îl vizitase. 


Lawrence, în vacanţă școlară de la liceul de băieţi din 
Oxford, își petrecea acea vară călătorind cu bicicleta prin nord- 
vestul Franţei. Ca vehicul, bicicleta devenise disponibilă 
publicului larg din Europa doar de puţină vreme, graţie unor 
inovații de proiectare si a producţiei de serie, iar în rândul 
clasei de mijloc britanice declanșase o adevărată pasiune de a 
cutreiera, pedaland pe două roti, meleagurile europene. 
Excursia lui Lawrence era întru totul de altă natură însă: un 
circuit de aproape o mie șase sute de kilometri, care l-a purtat 
la majoritatea castelelor și catedralelor importante din 
Normandia. 

Însemnările pe care le-a făcut despre acele locuri au format 
baza scrisorilor lui Lawrence către familia lui rămasă la 
Oxford. Deși, adesea, începea prin a-și exprima succint 
îngrijorarea pentru sănătatea așa-zisă șubredă a mamei lui, 
principala caracteristică a majorităţii corespondenţei era 
absoluta ei impersonalitate, același ton de disertaţie adoptat și 
în rândurile trimise tatălui său. 

În anumite privinţe, acest element de rigoare emoţională nu 
era, probabil, neobișnuit pentru un membru al unei familii 
britanice din clasa de mijloc, la sfârșitul epocii victoriene. E 
posibil ca această trăsătură să fi fost exacerbată, în cazul 
familiei Lawrence, prin preponderența părții masculine — cinci 
băieţi, dar nicio fată —, însă era vorba totodată despre un 
segment al societăţii care pretuia stăpânirea de sine si 
exprimările subtile, unde copiii aveau datoria să fie studioși și 
respectuoși și unde cel mai mare dar al unui părinte pentru 
acei copii nu era o afecţiune indulgentă, ci mai degrabă un 
fundament religios sobru și o bună educaţie. Era, de asemenea, 
un segment al societăţii care păstra o viziune simplă și 
confortabilă asupra lumii. În timp ce ideile politice radicale 
începeau să incolteasca în rândul clasei muncitoare, clasa de 


mijloc britanica continua sa adere la o ierarhie sociala bazata 
nu atat pe avutia dobandita, cat mai degraba pe descendenta 
nobiliară și trăsăturile distinctive aferente, un sistem de castă, 
care dicta cu rigiditate aproape orice aspect al vieţii sociale — 
în anumite privințe, chiar mai rigid decât în urmă cu o 
jumătate de secol. Chiar dacă părea absurdă, aceasta 
stratificare însemna, de asemenea, că fiecare își știa locul, 
poziţia în viaţă la care era rezonabil să aspire. În măsura 
posibilului, promovarea pe plan social și economic se obținea 
prin „virtuțile divine“ — modestie, independenţă, diligenta si 
cumpătare. 

Poate cea mai puţin contestată dogmă a vremii era ideea că 
Imperiul Britanic se afla acum în fruntea civilizației moderne și 
că sarcina specială a acestui imperiu era să răspândească 
lumina sa spirituală în lume — fie prin comerț, Biblie, arme sau 
vreo combinaţie din toate trei —, spre folosul culturilor și al 
raselor mai putin norocoase. Desi această convingere se 
extindea la toate segmentele societăţii britanice, rezonanţa ei 
era cu totul specială pentru clasa de mijloc, având în vedere că 
exact din această categorie socială proveneau principalii 
custozi ai imperiului — militarii cu rang de colonel sau maior și 
administratorii coloniali. Acest lucru contribuia negreșit la o 
distantare emoţională în familiile de acest fel; din momentul 
când se nășteau copiii, părinţii lor trebuiau să se oteleasca la 
gândul că era foarte posibil ca unele dintre vlăstarele lor, în 
special cele de sex bărbătesc, să plece peste mări și tari în vreun 
avanpost îndepărtat al imperiului, fără să-i mai vadă decenii la 
rând, sau poate niciodată. 

Nu este, poate, nimic surprinzător în faptul că generaţia de 
britanici din clasa mijlocie, ajunsă la majorat la începutul anilor 
1900, era marcată de o anumită voioșie și dezinvoltură, astfel 
încât, bunăoară, rememorând mult mai târziu in viata anii 


adolescentei lor, unul dintre fratii lui Lawrence putea sa scrie, 
fara nicio unda de ironie: ,Noi am avut o copilarie foarte 
fericita, care nu a fost niciodata tulburata de vreo cearta intre 
noj“. 

Dar, cel puțin dintr-un anumit punct de vedere, exista ceva 
întru totul neobişnuit la familia Lawrence de pe Polstead Road, 
în Oxford, iar fără doar si poate acest aspect sporea gradul de 
austeritate emoţională din casa lor. Fără ca vecinii ori copiii lor 
să banuiasca ceva, Thomas si Sarah Lawrence ascundeau un 
secret scandalos: trăiau practic ca nişte fugari. Cheia acelui 
secret incepea cu numele lor de familie, care nu era „Lawrence“ 
de fapt. 

Numele real al lui Thomas Lawrence era Thomas Robert 
Tighe Chapman, iar in viata sa dinainte fusese un membru 
marcant al aristocrației latifundiare anglo-irlandeze. După ce 
studiase la Eton, viitorul baronet revenise în Irlanda si, la 
începutul anilor 1870, preluase plăcutul rol de gentleman 
fermier al moşiei familiei sale, in comitatul Westmeath. Se 
însurase cu o femeie dintr-o altă familie anglo-irlandeză bogată, 
cu care in scurt timp a făcut patru fete. 

Dar această dulce existență a început să se destrame, când 
Chapman s-a combinat cu guvernanta fiicelor lui, o scotianca de 
douăzeci si patru de ani, pe nume Sarah Junner. Când soţia lui 
Chapman a aflat de legătura lui amoroasă, la începutul anului 
1888, Sarah avea deja un copil cu Thomas — un băiețel ţinut 
ascuns într-un apartament închiriat la Dublin — și era din nou 
gravidă. Întrucât soţia lui a refuzat să divorțeze, aristocratul s-a 
văzut nevoit să aleagă între cele două familii ale sale. 

Ţinând seama de legile și strictetea morală ale epocii 
victoriene, consecinţele acelei alegeri nu puteau fi decât extrem 
de profunde. Dacă opta să rămână cu Sarah Junner, Thomas 
Chapman ar fi fost lipsit de cea mai mare parte a moștenirii 


familiale si, mai grav, cele patru fiice ale lui ar fi urmat sa 
întâmpine mari dificultăți în a se mărita vreodată, din cauza 
stigmatului lăsat de scandalul din familie. Mai rău era ceea ce îi 
aștepta pe ceilalți copii ai lui, făcuţi cu Sarah. Fiind vlăstare 
nelegitime, nu puteau avea acces la multe dintre școlile mai 
bune și profesiile respectabile care li s-ar fi cuvenit de drept, 
dacă ar fi purtat legal numele de Chapman. Desigur, cea mai 
prudentă variantă era ca Thomas să o trimită pachet pe Sarah 
înapoi în Scoţia ei de baștină, cu o alocaţie de întreţinere pentru 
ea și copiii ei, un aranjament relativ comun în acele vremuri, 
când o servitoare „dădea de bucluc“ cu stăpânul casei. În 
schimb, Chapman a ales să rămână cu Sarah. 

După ce a renunţat la partea care i se cuvenea din averea 
familiei în favoarea fratelui său mai mic, Thomas a părăsit 
Irlanda împreună cu Sarah, la mijlocul anului 1888, alegând 
anonimitatea unui sătuc din partea de nord a Ţării Galilor, 
numit Tremadoc. Acolo, pentru a-și ascunde identitatea, cuplul 
a adoptat numele!“ de fată al mamei lui Sarah, Lawrence, iar in 
luna august a acelui an Sarah l-a născut pe cel de-al doilea copil 
al lor, un băiat pe care l-au botezat Thomas Edward. 

În Tara Galilor, cuplul nu și-a putut găsi liniștea sufletească. 
Întreţinându-se dintr-o rentă modestă obţinută din domeniile 
familiei Chapman, dar trăind cu frica permanentă că s-ar putea 
întâlni într-o bună zi cu vreo persoană care să îi fi cunoscut 
anterior, familia Lawrence a început o existență peripatetică, 
încercând să nu atragă atenţia nimănui: în scurt timp, au 
renunţat la Tremadoc, optând pentru un sat și mai izolat, în 
nordul Scoției, apoi s-au mutat în Insula Man, iar de acolo timp 
de doi ani într-un orășel francez, după care s-au retras încă doi 
ani într-o cabană de vânătoare de pe coasta sudică a Angliei. Pe 
lângă inconvenientele izolării în aceste locuri — peste tot, 
familia Lawrence a închiriat locuinţe la marginea satelor sau 


case inconjurate de ziduri inalte din piatra —, Thomas a rupt 
legatura cu aproape toti prietenii sai dinainte, iar Sarah nu 
parasea decat arareori siguranta si anonimitatea locuintei lor. 

„Puteţi să vă imaginati cat am suferit eu si mama voastră in 
toţi acești ani“, avea să mărturisească Thomas Lawrence într-o 
scrisoare postumă către fiii săi, „neștiind dacă într-o bună zi nu 
aveam să fim recunoscuţi de cineva, ceea ce ar fi însemnat ca 
trista noastră poveste să ajungă de notorietate publica.“ 

Sub imperiul acestei spaime permanente, decizia celor doi 
Lawrence de a se muta la Oxford în 1896 a fost probabil de-a 
dreptul sfâșietoare. Pentru prima oară, cuplul se încumeta să 
locuiască în centrul unui oraș mare unde, dat fiind trecutul 
educaţional și aristocratic al lui Thomas, era foarte posibil ca 
drumurile lor să se încrucișeze cu cineva din trecut. Pe de altă 
parte, procedând astfel, cei doi Lawrence le ofereau fiilor lor — 
al căror număr crescuse la patru, cu un al cincilea pe drum — 
șansa de a primi o bună educaţie, poate chiar de a fi admiși, în 
final, la Universitatea Oxford, așa că au hotărât să-și asume 
riscul. Aflându-se acum într-o poziţie atât de expusă, membrii 
familiei Lawrence s-au retras și mai mult în cercul lor strâmt, 
băieţii trăind izolaţi de societate, spre deosebire de colegii lor 
de școală, dar asta din motive pe care ei înșiși nici nu puteau să 
și le imagineze. Toţi, în afară de Thomas Edward, de fapt. Odată 
cu mutarea la Oxford, băiatul de opt ani se instala acum în cea 
de-a șasea locuinţă de când venise el pe lume, iar la un moment 
dat, în primii lui ani în casa de pe Polstead Road, a descifrat 
partial secretul de familie. A păstrat însă informaţia pentru 
sine, fără să-și acuze vreodată părinţii sau să divulge adevărul 
în fata vreunuia dintre fraţii săi. 

La liceul de băieţi din Oxford, Lawrence era cunoscut drept 
un elev sclipitor, dar liniștit, pe care nu îl atrăgeau sporturile de 
echipă și care, atunci când nu era captivat de vreo preocupare 


solitara, prefera compania fratilor sai sau a unui grup foarte 
mic de prieteni apropiati. Pasiunea pentru lectura — fusese un 
cititor vorace inca de la o varsta frageda — era contrabalansata 
de placerea de a se plimba cu bicicleta si de inclinatia de a le 
juca feste celor din jur. Dar mai era si altceva. La inceputul 
adolescenţei, „Ned“, cum îi spuneau membrii familiei si 
prietenii, căpătase deprinderea de a-și testa mereu limitele 
rezistenței personale, verificând bunăoară cât de departe sau 
cât de repede putea merge cu bicicleta ori cât de mult timp 
putea să se abțină de la mâncare, somn sau apă. Nu era vorba 
despre uzuala bravadă a băieţilor dornici să demonstreze de ce 
erau ei în stare, ci de suplicii prelungite pe care Ned, printr-un 
fel de voinţă de fier, putea să le îndure până la o vlăguire 
totală. Atât de pronunţată era această tendinţă, încât în clasa a 
patra (echivalentul clasei a opta) a remarcat până și directorul 
școlii: „Era altfel decât băieţii de vârsta lui“, scria Henry Hall 
amintindu-și de Lawrence, „căci încă de când era elev 
manifesta o înclinaţie puternică spre stoici, o aparentă 
indiferenţă fata de plăcere sau durere“.2 

E posibil ca, parţial, acest lucru să fi izvorât dintr-un mediu 
familial din ce în ce mai riguros. Pe măsură ce fiii ei s-au făcut 
mai mari, Sarah Lawrence, care întruchipa spiritul disciplinar 
al familiei, a devenit mai religioasă și, totodată, mai înclinată 
spre pedepsele corporale. Acestea nu erau simple palme peste 
șezut, ci bătăi prelungite cu cureaua și cu biciușca, iar în 
amintirea fraţilor Lawrence, Ned era de departe ţinta ei cea mai 
frecventă. Relaţia dintre mamă și fiu se conforma unui tipic 
îngrijorător. Faptul că Ned se ambitiona de fiecare dată să nu 
plângă sau să nu ceară îndurare în timpul acestor corectii — 
dimpotrivă, capacitatea de a nu afișa niciun fel de emoție părea 
să-l umple de satisfacție — avea adesea efectul de a inrautati 
pedepsele cu bătaia, într-atât de mult, încât de câteva ori 


Thomas Lawrence, in mod normal supus si tinut la respect, a 
intervenit pentru a le pune capat. 

In jurul varstei de cincisprezece ani, Ned a incetat brusc sa 
mai crească. Întrucât toţi fraţii lui au ajuns, până la urmă, să-l 
întreacă în înălțime, statura măruntă la care el rămăsese — 
estimată divers între un metru șaizeci și un metru șaizeci și 
cinci — a început să îl complexeze, ceea ce i-a accentuat, 
probabil, și timiditatea deja pronunţată. Cam în aceeași 
perioadă, s-a manifestat fascinația lui pentru legendele cu 
cavaleri medievali și pentru arheologie. A început să facă lungi 
excursii cu bicicleta la bisericile din zonele rurale ale Angliei, 
unde obișnuia să curețe placutele memoriale din alamă. 
Împreună cu cel mai bun prieten al lui din acea vreme, 
scormonea prin șantierele de construcții ale noilor clădiri care 
se ridicau în Oxford, în căutare de relicve, din care a găsit 
destul de multe. Aceste descoperiri, în cea mai mare parte 
cioburi de obiecte de sticlă și lut din veacul al XVI-lea și al XVII- 
lea, l-au condus curând pe Ned la Muzeul Ashmolean din 
centrul Oxfordului. 

Fiind renumit drept cel mai vechi muzeu public din Anglia 
și punând accentul pe evidenţierea confluenței dintre cultura 
răsăriteană și cea apuseană, Muzeul Ashmolean avea să joace 
un rol transformator in viata lui Lawrence. Încurajat de 
curatorii asezamantului, cărora le aducea vestigiile descoperite 
pe șantierele de construcţie, adolescentul a devenit în scurt 
timp o figură cunoscută prin muzeu, venind acolo după școală 
și ajutând la diverse treburi la sfârșit de săptămână. Pentru 
Lawrence, Muzeul Ashmolean a ajuns un fel de fereastră spre 
lumea care se așternea dincolo de Oxford, exponatele străvechi 
conferind materialitate tuturor locurilor și civilizaţiilor despre 
care citea permanent. O mărturie a fascinatiei lui pentru trecut, 
dar și a îndârjitei suficiente de sine care îl caracteriza deja a 


fost lungul lui circuit cu bicicleta la castelele si catedralele din 
Normandia, în vara anului 1906. 

Luând note mari în liceu, în toamna anului 1907 Lawrence 
a fost admis la Jesus College de la Universitatea Oxford, pentru 
a se specializa în istorie. Cu un interes nestirbit atât pentru 
istoria militară, cât și pentru Evul Mediu, a conceput o lucrare 
științifică despre arhitectura castelelor și a cetăților medievale. 
În acest scop, pentru vacanţa de vară din 1908, a plănuit un 
periplu mult mai amplu decât excursia lui precedentă în 
Normandia, un circuit cu bicicleta minuţios elaborat, înglobând 
aproximativ 3900 de kilometri, în cadrul căruia avea să ajungă 
la aproape toate structurile importante de acest fel de pe 
cuprinsul Franţei. Cazându-se în pensiuni ieftine sau campând 
sub cerul liber, parcurgea îndeobște cu bicicleta peste o sută 
cincizeci de kilometri pe zi, deplasându-se de la un străvechi 
castel sau meterez la altul. La fiecare obiectiv, făcea fotografii, 
desena schiţe si lua notițe exhaustive, înainte de a se urca din 
nou pe bicicletă și de a pedala mai departe. 

Iniţial, scrisorile trimise acasă pe Polstead Road au avut 
același ton sec, chiar anost, al epistolelor din călătoriile lui 
anterioare. Dar, pe urmă, ceva s-a schimbat. S-a întâmplat în 2 
august 1908, când Lawrence a ajuns în satul Aigues-Mortes și a 
văzut Marea Mediterană pentru prima oară. În scrisoarea 
descriind experienţa din acea zi, Lawrence manifesta o 
exuberanta și un sentiment de încântare, care erau absolut 
atipice pentru el. 

„M-am scăldat astăzi în mare“, scria el, „marea grandioasă, 
cea mai grandioasă din lume; puteţi să vă imaginati 
sentimentele mele... Am simţit că, în sfârșit, găsisem calea spre 
Sud și spre întregul Orient glorios — Grecia, Cartagina, Egipt, 
Tyr, Siria, Italia, Spania, Sicilia, Creta — erau toate acolo, și 
toate la îndemâna mea... Oh, neapărat trebuie să mai ajung aici 


— si mai departe chiar! Efectiv, acest contact cu marea mi-a 
bulversat cumva echilibrul mental; as accepta o calatorie cu 
vaporul in Grecia mâine, dacă s-ar putea.“ 

Era aproape ca și cum ar fi descris o revelaţie religioasă. 
Într-un fel, asta și era. 

Când s-a întors la Oxford și și-a reluat studiile în acea 
toamnă, Lawrence a început să pună la cale o nouă călătorie — 
nespus mai ambițioasă —, cu gândul de a ajunge in cea mai 
îndepărtată dintre regiunile pe care le contemplase în ziua 
aceea la Aigues-Mortes. Printre primii care aveau să afle de 
acest nou proiect s-a aflat un om pe nume David Hogarth. 

Hogarth, un renumit arheolog care lucrase și călătorise 
mult în Orientul Apropiat, nu preluase decât recent funcţia de 
director, sau custode, al Muzeului Ashmolean. Pe curatorii care 
lucrau la Ashmolean îi auzise negreșit vorbind despre T. E. 
Lawrence — studentul timid de la Oxford, care fusese o 
prezenţă nelipsită în preajma muzeului încă din adolescenţă, și 
care manifesta o curiozitate intensă pentru munca arheologică 
—, însă aceste informaţii nu îl pregătiseră nicidecum pe 
Hogarth pentru întâlnirea cu persoana firavă, care a fost poftită 
în biroul său într-o bună zi din ianuarie 1909. 

După periplul său la castelele din Franța, Lawrence își 
extinsese radical viziunea asupra lucrării lui de diplomă la 
Oxford. Pe scurt, nu mai rămăseseră prea multe lucruri noi, 
care să poată fi spuse sau descoperite examinând fortificațiile 
medievale europene propriu-zise, în timp ce unul dintre 
misterele ce dăinuiau încă în studierea arhitecturii militare 
viza gradul în care inovațiile apărute la meterezele medievale 
erau de origine apuseană sau răsăriteană: cruciații creștini 
învățaseră oare de la inamicii lor musulmani în timp ce 
cotropeau Tara Sfântă, sau musulmanii copiaseră de la cruciați? 
Așa cum i-a explicat Lawrence lui Hogarth, ceea ce propunea el 


era o cercetare cuprinzătoare a fortaretelor cruciaților din 
Orientul Apropiat sirian — si, in maniera tipica lui Lawrence, 
nu doar o vizitare a catorva dintre cele mai insemnate, ci un 
traseu complet, pe la toate acele constructii. Lawrence planuia 
sa Intreprinda aceasta calatorie in timpul urmatoarei vacante 
de vara la Oxford, si de unul singur. 

Hogarth, deja descumpanit de statura modesta a lui 
Lawrence — avea acum douăzeci de ani, dar îi dădeai cu 
ușurință doar cincisprezece —, a rămas stupefiat de acest plan. 
Expediția propusă de Lawrence presupunea o călătorie de peste 
o mie cinci sute de kilometri prin deșerturi și lanţuri muntoase 
accidentate, unde puţinele drumuri și poteci care mai existau 
de pe vremea romanilor se deterioraseră continuu de atunci. 
Mai mult, vara era cea mai nepotrivită perioadă pentru a 
călători în Siria, un anotimp când temperaturile atingeau în 
mod obișnuit 49 de grade Celsius, în interior. Așa cum Hogarth 
i-a relatat acea conversaţie unui biograf de-al lui Lawrence, 
când a încercat cu mult tact să menţioneze aceste probleme, s-a 
ciocnit de o fermitate de fier. 

— Eu plec, a zis Lawrence. 

— Bun, dar ai bani? a întrebat Hogarth. Vei avea nevoie de o 
călăuză și de servitori, care să-ţi care cortul și bagajele. 

— Voi merge pe jos. 

Proiectul devenea din ce în ce mai absurd. 

— Europenii nu merg pe jos în Siria, i-a explicat Hogarth. 
Este periculos și neplăcut. 

— Ei bine, eu o să merg pe jos, a spus Lawrence.” 

Uimit de perseverenta îndârjită a tânărului, Hogarth l-a 
implorat să ceară măcar sfatul unui expert autentic. Acesta era 
Charles Montagu Doughty, un explorator care străbătuse o mare 
parte din regiunea pe care își propunea Lawrence să o 
cutreiere și a cărui carte Travels in Arabia Deserta (Călătorii în 


Arabia Deserta) era considerată drept memorialul de călătorie 
definitoriu al vremii. Când a fost contactat, Doughty a respins 
planul cu și mai multă vehementa decât Hogarth. 

„În iulie și august, canicula este foarte violentă ziua și 
noaptea“, îi scria el lui Lawrence, „chiar și la altitudinea 
Damascului (peste 600 de metri). Este un teritoriu sordid, unde 
un european găsește cu greu mijloacele de a-și reface puterile. 
Un om prudent, care cunoaște tara, nu s-ar putea gândi 
nicidecum să străbată zilnic, cu piciorul, distanţe atât de lungi. 
Populatiile locale nu cunosc decât viata lor mizeră și, în cazul 
cel mai bun, se uită la orice european care hoinărește prin tara 
lor cu o rea-vointa disimulată.“2 

Și, pentru eventualitatea în care nu ar fi fost suficient de 
convingător, Doughty continua: „Distanţele ce trebuie parcurse 
sunt enorme. Nu ai nicio posibilitate de a-ţi întrema forțele, in 
afară de firava marjă de energie cu care ai venit din Europa. 
Mâncarea insuficientă, lipsa de odihnă și somn și-ar spune 
curând cuvântul“. 

Pe cei mai multi, asemenea sfaturi i-ar fi disuadat, nu si pe 
Lawrence însă. Pentru un tânăr deja deprins să isi testeze 
limitele rezistentei personale, scrisoarea lui Doughty suna ca o 
provocare. 


Cu siguranta, era croit pentru acel rol. Cu umerii lui de taur, 
palmele bătătorite si mustata ghidon a la Teddy Roosevelt, 
William Yale, noul tehnician pentru lucrări inginerești de 
nivelment, angajat pe santierul de la Culebra Cut in vara anului 
1908, se integra perfect printre zecile de mii de muncitori care 
dadusera buzna in junglele din America Centrala. Venisera toti 
Sa participe la cel mai ambitios proiect de constructie din 
istoria omenirii, crearea canalului Panama. 

Puţini dintre colegii lui de muncă ar fi putut bănui că, în 
realitate, William Yale nu avea niciun fel de pregătire 


inginerească; in schimb, obținuse postul de specialist 
nivelmetric, împreună cu salariul substanţial pe care îl implica, 
prin strădaniile unui prieten de facultate, cu relații sus-puse. 
Indubitabil, și mai puţini chiar ar fi putut ghici că tânărul acela 
de douăzeci și unu de ani — fără discuţie, un muncitor 
neobosit, care nu se plângea niciodată — lucra într-un mediu 
care îi era complet străin, că în calitate de moștenitor al uneia 
dintre cele mai bogate și cele mai ilustre familii din America, 
dusese până foarte de curând o viata de privilegii considerate 
extraordinare chiar și conform standardelor extravagante ale 
zilei. Raportat la arhetipul american al omului ridicat prin forte 
proprii, William Yale reprezenta polul opus și sumbru, un ins 
care beneficiase prin naștere de avantaje fenomenale, dar care 
pierduse absolut totul într-o clipită. 

Veniti în America în urmă cu câteva secole, la mijlocul 
anilor 1600, membrii clanului Yale din New England formau o 
familie tipică de yankei cu sânge albastru, care timp de 250 de 
ani își sporiseră averea prin transporturi navale, manufacturi și 
exploatarea tuturor bogățiilor pe care Lumea Nouă le putea 
oferi. Fidelă dogmei prezbiteriene, familia Yale credea, de 
asemenea, în operele filantropice si în educaţie; în 1701, Elihu 
Yale, stră-străunchiul lui William, și-a adus contribuţia la 
fondarea universității din New Haven, care poartă și azi 
numele familiei lor. 

Născut în 1887, William părea cu siguranță hărăzit să 
trăiască în tradiţia familiei. Cel de-al treilea fiu al lui William 
Henry Yale, industriaș și speculant financiar pe Wall Street, a 
crescut pe un domeniu de aproximativ patru acri în Spuyten 
Duyvil, promontoriul stâncos din capătul sud-vestic al 
Bronxului în New York City. Oferind priveliști spectaculoase 
spre Manhattan și fluviul Hudson, Spuyten Duyvil fusese de 
multă vreme cartierul preferat al clasei înstărite din New York, 


dornica sa scape de zgomotul si funinginea orasului, iar 
domeniul Yale era printre cele mai grandioase resedinte. In 
primii ani ai copilariei, William si ceilalti copii ai familiei Yale, 
patru frati si doua surori, au fost educati de tutori particulari la 
conacul familiei, au luat lectii de dans si bune maniere la 
Dodsworth, renumita academie de dans din Manhattan, si si-au 
petrecut verile pe vasta mosie impadurita a familiei, In valea 
Black River, din partea nordică a statului New York. Asemenea 
celor doi fraţi ai săi mai mari, pentru liceu William a fost 
expediat la prestigioasa Lawrenceville School de lângă 
Princeton. 

Dar, chiar de la o varsta frageda, baietii din familia Yale au 
avut, probabil, niște orizonturi mai largi decât majoritatea 
vlăstarelor masculine din pătura răsfăţată de soartă a New 
Yorkului. Lucrul acesta se datora tatălui lor. Pe lângă a fi un 
înfocat susținător politic al lui Teddy Roosevelt — familia Yale 
se potrivea ca turnată în matricea republicană progresistă —, 
William Henry Yale imbratisa de asemenea ideile lui Roosevelt 
despre americanul ideal și despre pericolele „civilizaţiei 
excesive“, un eufemism pentru efeminatie. Conform acestei 
concepții asupra lumii, adevăratul bărbat era un individualist 
înverșunat, apt pe plan fizic și cultivat pe plan intelectual, care 
se simţea în largul lui atât conducând oameni în luptă sau 
mergând la vânătoare în prerie, cât și făcând conversaţie cu 
doamnele în salon. În acest scop, William Henry îi ducea 
frecvent pe fiii săi în lungi excursii prin ţinuturile sălbatice ale 
Americii și avea grijă ca băieţii să se priceapă să vâneze, să 
pescuiască și să pună capcane, dar la fel de bine să se comporte 
cu eleganţă și manierat la o petrecere pe peluzele din Spuyten 
Duyvil. 

Paradigma „omului visat de Roosevelt“ părea să fi prins 
rădăcini solide în cel de-al treilea fiu al său, care îi purta și 


numele. In 1902, in timpul vacantei de vara de la Lawrenceville, 
William, atunci in varsta de paisprezece ani, a calatorit cu tatal 
sau In Cuba pentru a vedea peisajele insulei, recent ,,eliberata“ 
de sub ocupatia Spaniei, dar si pentru a vizita minele de cupru 
ale familiei, achiziţionate de curând. În loc să intre imediat la 
Yale University după terminarea liceului — și niciodată nu s-a 
pus problema la ce universitate aveau să studieze toţi băieţii 
din familia Yale —, William și-a luat liber un an și și-a petrecut 
o parte din acel răstimp insotind un prieten bogat si familia 
acestuia într-un mare circuit prin Vestul american, la bordul 
trenului lor privat. 

Dar la fel ca T. E. Lawrence, când William Yale se gândea la 
viata de adult, privea deja cu groaza la calea conventionala care 
îi era trasată atât de clar. „Viaţa de rutină pe care văzusem că o 
adoptaseră alţi tineri mi se părea insipidă și fără sens“, avea să 
scrie el mai târziu. „Ideea de a face mereu și mereu din nou 
același lucru zi după zi, an după an, mă scotea din minţi. Cum 
de alții trăiau în același oraș in care crescuseră, se însurau cu 
fete pe care le cunoscuseră de-o viata, locuiau în casele deținute 
de familiile lor, se duceau să lucreze în fiecare zi, în continuu, 
la firmele tatălui lor, era peste puterea mea de a înţelege.“ 

Apoi, dilema a fost rezolvată pentru el. În octombrie 1907, 
un val de panică pe Wall Street a declanșat o retragere masivă 
de lichidităţi din băncile de pe tot cuprinsul ţării și aproape a 
înjumătăţit valoarea bursei din New York în doar câteva zile. 
Printre cei mai dur loviți de căderea bursei a fost William 
Henry Yale, cu mari investiţii bazate pe capital de împrumut, a 
cărui enormă avere a fost practic spulberată. Când William a 
venit acasă de Crăciun, fiind student în anul întâi la Yale, tatăl 
lui i-a dat o veste aproape inimaginabilă: tânărul de 
nouăsprezece ani va trebui acum să muncească pentru a 
contribui la completarea costurilor de școlarizare la facultate; 


practic, era pe cont propriu. 

Reacţia lui William la aceste vești a fost amestecată: soc, 
lesne de înţeles, în fata bruștei încetări a traiului său privilegiat, 
dar un șoc atenuat de un sentiment de libertate. Avea acum 
șansa de a duce viaţa aventuroasă la care visa. În vara aceea, s- 
a învoit de la universitate și a plecat cu vaporul în Panama. 

Acea ședere de șase luni în America Centrală s-a dovedit o 
experienţă transformatoare. În loc de moștenitori de bani gata 
și personalități mondene, tovarășii lui Yale erau acum o echipă 
de aventurieri internaţionali și vagabonzi ce lucrau în 
construcții, bărbaţi neciopliti care l-au învăţat pe aristocratul 
scăpătat cum să muncească și cum să bea; după cum povestea 
chiar Yale, doar îndoctrinarea puritană a mamei lui l-a făcut să 
reziste la îmbierile perseverente ale prostituatelor din Barul 
Navajo în Panama City și să scape cu castitatea intactă. 

Dar dacă Panama deschisese o ușă, perspectiva de a-i trece 
pragul îl descumpănea totuși. După ce s-a întors în New Haven 
și și-a terminat studiile universitare, William Yale s-a trezit într- 
un mare impas. „Lumea mea se năruise. A mai ajunge vreodată 
în punctul în care puteam să mă însor și să trăiesc existenţa la 
care fusesem crescut să mă aștept mi se părea absolut lipsit de 
speranţă. Nu aveam nici cea mai vagă idee cum să fac bani... Ce- 
mi rămânea de făcut acum? Eram lefter, datornic și nu știam 
nimic despre o lume care, în adâncul sufletului, mă intimida 
profund.“ 

Până la urmă, avea să găsească un răspuns la acea 
întrebare. Soluţia va îmbrăca forma unui anunţ prin care se 
cereau doritori care să se înscrie la „școala pentru servicii în 
străinătate“ a firmei Standard Oil Company din New York. 


Oricine s-ar fi întâmplat să traverseze câmpia torida, situată 
la vest de Alep în nordul Siriei, la începutul lui septembrie 1909, 
ar fi avut parte de o priveliște neobișnuită: un tânăr englez, 


înfiorător de slab, cu un rucsac atârnat de umeri, pasind 
anevoios înainte, în timp ce pe urmele lui venea un escadron al 
cavaleriei turce. 

În urmă cu câteva zile, T. E. Lawrence sosise în îndepărtatul 
oraș Sahyun, la poalele dealurilor, unde voia să cerceteze 
liniștit încă un fort al cruciaților, iar guvernatorul otoman al 
provinciei, caimacamul, fusese atât de uluit văzându-l pe 
tânărul drumet, încât insistase să îl trateze pe Lawrence ca pe 
un demnitar străin venit în vizită. Asta însemna ca Lawrence să 
stea în casa guvernatorului și să fie servit somptuos, dar mai 
însemna de asemenea ca o gardă de corp personală, formată 
din cavaleriști, să îl însoțească pe Lawrence când avea să 
pornească în excursia lui de cinci zile spre Alep. 

„Este destul de amuzant să vezi un călător pedestru păzit cu 
grijă de o trupă de cavalerie ușoară“, scria el familiei, descriind 
întâmplarea. „Bineînţeles, toţi cred că sunt nebun să merg pe 
jos, iar escorta mi-a oferit un cal, în medie cam la fiecare 
jumătate de ceas; nu puteau sa priceapă ideea mea 
preconcepută împotriva oricărei chestii cu patru picioare.“ 

Lunga drumeţie a lui Lawrence prin Siria în acea vară a 
cuprins două etape de călătorie. Prima a început în orașul de 
coastă Beirut și a constat dintr-o expediţie de trei săptămâni în 
sud, prin munţii Libanului până în nordul Palestinei. După ce s- 
a întors la Beirut și s-a odihnit câteva zile, s-a lansat într-un 
periplu spre nord, mult mai complicat și dificil. 

A fost o aventură care i-a schimbat viaţa. Pretutindeni, 
băștinașii îl întâmpinau cu uimire, dar și cu o mărinimie 
copleșitoare. În sat după sat, localnicii insistau ca Lawrence să 
mănânce cu ei sau să fie oaspetele lor peste noapte, iar, în ciuda 
sărăciei lor lucii, foarte puţini acceptau vreodată bani de la el. 
„Ţara aceasta este o minunatie pentru cel care vor să 
hoinărească pe meleagurile ei“, îi scria el tatălui său, la mijlocul 


lui august, „căci ospitalitatea aici nu este doar o vorbă goală.“ 

Scrisorile trimise acasă sugerau o fericire recent 
descoperită. În una dintre scrisorile către mama lui, la sfârșitul 
lunii august, se exprima asemenea unui student modern, care 
are impresia că voiajurile lui l-au schimbat fundamental: „Îmi 
va fi atât de dificil să redevin englez*.~ 

Diferenţa în cazul lui Lawrence era că lucru acesta s-a 
dovedit a fi adevărat. 

Reîntors la Oxford pentru ultimul an de studii, Lawrence 
trudea la lucrarea lui de diplomă în căsuţa agreabilă pe care 
tatăl lui i-o construise în grădina locuinţei lor de pe Polstead 
Road. Disertaţia rezultată purta titlul precis, chiar daca nu 
tocmai imbietor: Influența cruciadelor asupra arhitecturii 
militare europene, până la sfârșitul secolului la XII-lea. 

Examinatorii de la catedra de istorie a Universităţii Oxford 
au fost suficient de impresionați de cercetarea sa originală — 
atunci, ca și acum, majoritatea tezelor de licenţă erau îndeobște 
compilaţii din lucrările altora —, încât i-au acordat lui 
Lawrence onoruri de prim rang, cel mai înalt calificativ de 
studii și una dintre cele zece asemenea diplome excepționale 
conferite de facultatea de istorie în acel an. Această înaltă 
distincţie i-a sporit considerabil șansele de a imbratisa o carieră 
academică, urmându-și astfel noul ideal, iar lucrul acesta a 
putut fi înlesnit atunci când facultatea i-a oferit o bursă pentru 
a-și putea continua activitatea postuniversitară. Pornind poate 
de la descoperirile lui arheologice din adolescenţă pe șantierele 
de construcţie de la Oxford, Lawrence avusese de mult timp o 
atracție specială pentru obiectele de lut, acesta fiind și subiectul 
spre care s-a îndreptat în cercetările lui postuniversitare. Cu 
siguranţă, a studia „Olăria medievală smălțuită cu plumb între 
secolul al XI-lea și al XVI-lea“ suna mult mai puţin incitant decât 
drumetiile prin Siria, însă era un prim pas spre viata pe care o 


vedea pentru el. 

Dar nu avea să fie asa. In toamna anului 1910, după doar 
câteva zile de când sosise in Franţa pentru a-și începe 
cercetările în domeniul olăriei, Lawrence a aflat că David 
Hogarth urma să plece în nordul Siriei să supervizeze 
inaugurarea unui șantier arheologic pentru British Museum, la 
ruinele antice de la Karkemiș. Abandonând proiectul din 
Franţa, Lawrence s-a întors în grabă la Oxford pentru a încerca 
să-l convingă pe Hogarth să-l ia cu el. 


Era un copil pipernicit și bolnăvicios, născut într-o familie 
care nu cunoștea mila. Chiar înainte de a ajunge la adolescenţă, 
Curt Prüfer, singurul fiu al unui dascăl din Berlin, suferise de 
un șir întreg de maladii, care includeau tuberculoza, o boală de 
rinichi și difteria. Din cauza unui tratament ratat pentru 
această ultimă afecţiune, rămăsese cu vocea aceea moale și 
subtiratica de mai târziu. 

Sănătatea șubredă a băiatului nu a reușit, se pare, să 
înduplece inimile împietrite ale părinţilor săi, Carl și Agnes 
Priifer. Tatăl îl critica permanent pe Curt pentru așa-zisa lui 
lenevie, în timp ce mama lui arareori se arăta afectuoasă cu el 
sau abia dacă îl băga în seamă. Izolarea emoţională nu se oprea 
aici. Conform biografului lui Prufer, Donald McKale, Curt nu a 
avut prieteni in copilarie, iar singura lui legatura afectiva pana 
la maturitate a fost cu sora lui mai mare. In mod semnificativ, 
ținând seama de ridiculizarile din curtea școlii, pe care 
neîndoielnic le-a îndurat din cauza vocii sale, insulta favorită a 
lui Curt Prüfer ca adult, pe care obișnuia să o aplice unor 
întregi naționalități sau chiar și propriul său fiu însurat, era 
aceea de homosexual. 

Dar în contrast cu sărăcia spirituală a vieţii lui familiale, 
Prufer se născuse într-o perioadă fantastic de palpitantă și 
tumultuoasă din istoria Germaniei.2 În 1871, exact cu zece ani 


înainte de nașterea lui, Otto von Bismarck valorificase victoria 
zdrobitoare a Prusiei asupra Frantei in Razboiul Franco-Prusian 
pentru a distruge mozaicul vechi de secole al principatelor si 
ducatelor germane, faurind astfel natiunea germana moderna. 

Sub o structură corporatistă dirijată de stat, Germania a 
evoluat rapid de la statutul de economie preponderent agrara si 
a devenit una dintre cele mai industrializate tari din lume, 
legată de la un capăt în celălalt printr-o rețea moderna de căi 
ferate, canale și șosele. O serie de legi vizând acordarea de 
drepturi pentru muncitori, precum și primul sistem naţional de 
protecţie socială din lume au fracturat ceea ce fusese una dintre 
cele mai rigide stratificări în clase sociale din Europa. Aceste 
fracturi s-au adâncit și mai mult prin extinderea masivă a 
învățământului superior de stat. Fiind cândva doar apanajul 
unei elite exclusiviste, universităţile deveniseră accesibile clasei 
mijlocii, astfel încât la cumpăna dintre veacuri acestea înglobau 
jumătate din totalitatea absolvenţilor de liceu. 

La fel de spectaculoase erau noua imagine și realizările 
Germaniei în străinătate. Dintr-o amestecătură ameţitoare de 
fiefuri certarete — o amestecătură pe care, cu iscusinta, puterile 
imperiale consacrate ale Europei le învrăjbiseră unele contra 
altora timp de secole —, Germania devenea subit un imperiu de 
sine stătător. Deși intrase târziu în hora europeană a 
„busculadei pentru Africa“, la mijlocul anilor 1880 își făcuse 
deja colonii în vestul, sudul și estul Africii; iar într-un acces de 
grandoare ajunsese chiar să își înfigă drapelul în insula Samoa 
din Pacificul de Sud, literalmente aproape cel mai îndepărtat 
punct de pe planetă fata de Germania. 

Dar dacă Bismarck crease statul german modern, un alt om 
a fost cel care avea să catapulteze cu adevărat Germania pe 
scena globală, înflăcărând totodată inimile tinerilor germani, 
cum era și Curt Priifer. În 1888, Wilhelm al II-lea, cel mai mare 


nepot al reginei Victoria a Angliei, urca pe tronul german la 
vârsta de douăzeci si nouă de ani. Cu o pasiune pentru 
uniformele militare și limbajul belicos, dar și vădind un 
resentiment neclintit la adresa celorlalte familii regale 
europene, tânărul kaizer era hotărât să facă din națiunea sa nu 
doar o forță regională, ci o putere mondială. Această 
agresivitate nu a produs prea multă îngrijorare în celelalte 
capitale europene, atâta timp cât adevăratele pârghii ale 
autorităţii germane se aflau în mâinile sigure ale cancelarului 
Bismarck — în cadrul orbitei incestuoase a regalității europene, 
Wilhelm fusese etichetat deja drept un personaj coleric, instabil 
emoțional, dar controlabil —, însă îngrijorarea a crescut 
considerabil când Wilhelm l-a forțat pe Bismarck să se retragă 
din funcţie în 1890 și și-a asumat puteri autocratice. În absenţa 
influenței domolitoare a Cancelarului de Fier și înconjurându- 
se de curteni lingușitori și de elita militară prusacă, Wilhelm se 
hrănea spiritual — ceea ce le impunea și supușilor săi — dintr-o 
mitologie naționalistă deosebit de toxică, ancorată într-un 
sentiment atât de victimizare, cât și de superioritate: concepţia 
că de-a lungul istoriei, Germaniei i se refuzase cuvenitul „loc 
sub soare“, fiind trădată de ceilalţi, și că această colosală 
nedreptate urma acum să fie remediată prin forța armelor daca 
era nevoie. 

Pentru un băiat cum era Curt Prufer, ajuns la majorat în 
acest moment crucial, se poate spune cumva că noua Germanie 
l-a creat. Când a intrat la școala secundară în 1896, fusese 
introdus la nivel naţional un nou program de studii, care 
renunţa la modelul clasicist european în favoarea unui sistem 
ce propovăduia mândria naţională alături de întâietatea 
statului și a împăratului. Noile concepte și-au găsit un discipol 
înfocat în băiatul bolnăvicios și singuratic din Berlin. 
Respingând categoric liberalismul neosocialist al tatălui său, 


Curt s-a ridicat de asemenea impotriva orizonturilor mic- 
burgheze înguste ale părinţilor săi, în special dorinţa lor ca el sa 
calce pe urmele lui Carl Prufer și să devină profesor de școală. 
În schimb, acest „om nou“ german — excepţional de strălucit și 
motivat, în ciuda estimărilor aspre ale tatălui său — și-a 
imaginat pentru sine o viata complet diferită, iar locul unde 
vedea el că l-ar putea duce acea viaţă se afla înspre est. 

E posibil ca această atracţie să fi izvorât în parte din 
curentele politice ale zilei. Printre toate puterile europene 
aflate în competiţie la sfârșitul secolului al XIX-lea, exista 
tendinţa crescândă de a considera diplomaţia drept un joc cu 
sumă nulă — orice acord între rivalii tăi se traducea printr-o 
pierdere directă sau ameninţare la adresa ta —, însă nicăieri 
această tendinţă nu era mai pronunţată decât în Germania 
atinsă de paranoia sub conducerea lui Wilhelm. Pe parcursul 
anilor 1890, în condiţiile unor semne tot mai numeroase ale 
unei prietenii între Franţa, Marea Britanie si Rusia, o prietenie 
stimulată în mare parte de spaima provocată de rapida 
militarizare a Germaniei, discuţiile despre „încercuire“ au 
ajuns tot mai în vogă la Berlin. Ca să scape de această încercuire 
de către imperiile rivale ei — Franţa si Marea Britanie de o 
parte, Rusia de cealaltă parte — Germania prinsă la mijloc avea 
nevoie să privească dincolo de ele pentru o expansiune politică 
și economică, iar regiunea oferind cele mai mari promisiuni era 
Orientul musulman și otoman. Această idee s-a consolidat 
substanţial în 1898, când kaizerul a făcut un voiaj triumfător în 
lumea otomană și a fost sărbătorit regește oriunde a mers. 
Pentru tinerii germani patrioţi, Orientul Apropiat a devenit 
subit un tărâm ademenitor. 

Dar pentru Curt Prüfer, probabil că atracţia mai mare 
deriva din aspectul exotic. În diferite perioade pe parcursul 
secolului al XIX-lea, descoperirile arheologice din Orientul 


Apropiat exercitasera o fascinatie intensă asupra opiniei 
publice din Europa, și probabil nicăieri acest lucru nu fusese 
mai adevărat, decât în Germania. Începând cu expedițiile lui 
Karl Lepsius la piramidele egiptene în anii 1840 și continuând 
cu săpăturile arheologice ale lui Heinrich Schliemann la Troia 
și Micene în anii 1870, arheologii germani se situaseră în 
fruntea explorarilor din regiune, lor datorându-li-se multe 
dintre marile descoperiri. În anii 1880, când savantii germani 
dezgropau deja siturile funerare din regiunea Luxor în Egiptul 
de Sus, iar Adolf Erman descifra deja la Universitatea din Berlin 
codurile hieroglifelor din vremea faraonilor, un nou val de 
interes popular a dat naștere așa-zisei vârste de aur a 
egiptologiei. Această nebunie la modă l-a captivat și pe tânărul 
Priifer, la fel cum zorii erei spaţiale aveau să fascineze o 
generaţie ulterioară. Chiar de la o vârstă fragedă, a devorat 
povestirile cu aventuri și descoperiri care veneau din Orientul 
Apropiat și a visat la împrejurările în care ar putea ajunge și el 
acolo. 

Toate acestea ar fi putut rămâne o fantezie din copilărie, 
dacă Curt Priifer nu ar fi avut un talent special, dar cumva 
ciudat, în lumina dificultăţilor lui de vorbire. Curt Prufer era un 
geniu în materie de limbi străine, unul dintre puţinii oamenii 
care au capacitatea de a trece de la necunoașterea totală a unei 
limbi la o fluenta aproape completa, în doar câteva luni. 
Invatase deja foarte bine franceza și engleza în școala 
secundară, dar trecând de adolescenţă și-a fixat niște ţinte mult 
mai îndepărtate. 

Conformându-se partial aspirațiilor convenţionale ale 
părinţilor lui, în 1901 tânărul Prufer, în vârstă de douăzeci de 
ani, s-a înscris la Universitatea din Berlin pentru a studia 
dreptul. În același timp, a urmat seminarii de limbi orientale și, 
foarte repede, a dobândit o bună cunoaștere a limbii turce și a 


limbii arabe, doua dintre cele mai dificile idiomuri de pe 
pământ. Doi ani mai târziu, a renunțat complet la studiile de 
drept si, sub pretextul că un climat mai uscat i-ar fi putut 
ameliora sănătatea șubredă, s-a mutat în sudul Italiei pentru a 
studia limba italiană.* 

Dar Italia nu era Orientul, așa că în aceeași vară a anului 
1903 Prufer s-a îmbarcat spre Cairo. Aceasta avea să fie prima 
dintr-un număr de trei călătorii ample, pe care urma să le facă 
în următorii trei ani, întreţinându-se partial din banii câștigați 
compunând articole de călătorie pentru diverse reviste 
germane de cultură, în timp ce își pregătea un doctorat în studii 
orientale. 

Motivat, poate, de propria-i origine modestă, domeniul de 
studiu ales de Prüfer era foarte neobișnuit pentru un intelectual 
european din acea vreme: o formă de artă dramatică indigenă 
cunoscută drept teatrul umbrelor, care satisfăcea exclusiv 
gusturile clasei muncitoare egiptene. În disertatia lui, descria 
vizita la una dintre cafenelele unde se jucau asemenea piese în 
mahalaua Was’a din Cairo. 

„Galeriile și banchetele de la parterul acestei clădiri sunt 
intesate de oameni, majoritatea fiind din păturile cele mai de 
jos ale societăţii. Aici, harabagiii cu catâri, hamalii si coropcarii 
cu taraboante stau înghesuiți ciorchine, fumându-și tacticos 
pipele cu hașiș. Membrii claselor superioare nu se încumetă să 
intre în mediul din mahalaua Was'a, de teamă să nu-și strice 
buna reputaţie.“= 

Același lucru era valabil, desigur, pentru comunitatea de 
expatriati din Cairo, permițându-i tânărului intelectual german 
o privire, practic unică printre europeni, asupra vieţii egiptene 
cotidiene. Timpul petrecut în locuri ca mahalaua Was'a i-a dat 
posibilitatea lui Prüfer să înveţe la perfectie araba colocvială, o 
limbă foarte diferită de aceea vorbită de clasa aristocratică, 


ceea ce avea să fie un atu pentru el în anii ce vor urma. 

La începutul anului 1906, Prufer se afla la un fel de 
răspântie în viata. Fiind beneficiarul unui doctorat de la 
Universitatea din Erlangen, ar fi putut cu ușurință să obţină un 
post de profesor în Germania — și asta, ca o mică revanșă 
măgulitoare pentru el, la un nivel cu mult mai prestigios decât 
atinsese tatăl lui ca dascăl de școală primară —, însă el era 
nerăbdător să se întoarcă în Orient. Într-o succesiune destul de 
rapidă, două ocazii norocoase aveau să facă posibil acest lucru. 

În iarna aceea, a cunoscut-o pe Frances Ethel Pinkham, o 
americancă venită să studieze muzica la Berlin.* Absolventă a 
Colegiului Wellesley și provenind dintr-o familie bogată din 
Lynn, Massachusetts, Pinkham, la cei treizeci și opt de ani ai ei, 
era, conform standardelor zilei, deja o fată bătrână când l-a 
întâlnit pe șarmantul și prevenitorul specialist în studii 
orientale, care era cu treisprezece ani mai tânăr decât ea. După 
o scurtă idilă și trecând peste obiecțiile crâncene ale părinţilor 
lui Pinkham, cei doi s-au căsătorit în aprilie. Priifer și-a convins 
mireasa că trebuiau să se mute în Egipt, astfel încât el să își 
poată continua studiile și, cum era de dorit, să-și găsească un 
loc de muncă adecvat pregătirii lui. Deși părinţii lui Pinkham 
aflați în Lynn au fost negresit oripilati de idee, la Cairo o 
oportunitate pentru aventură și promovare s-a ivit curând în 
calea proaspătului lor ginere. 

În timpul sejururilor lui precedente la Cairo, Prüfer 
socializase frecvent cu personalul de la ambasada germană, iar 
acești diplomaţi fuseseră foarte impresionați de excelentele lui 
cunoștințe de arabă clasică și vorbită. La începutul anului 1907, 
când dragomanul sau interpretul din acea vreme al ambasadei 
urma să se pensioneze, Priifer a fost întrebat dacă nu l-ar 
interesa să preia el postul. Este greu de imaginat că Prüfer ar fi 
putut reflecta la acea ofertă mai mult de o clipă. În luna 


februarie din acel an, Prüfer a devenit cel mai nou membru al 
legatiei diplomatice germane în Egipt. 

Dar altceva îl aștepta pe acest tânăr banal de douăzeci și 
șase de ani la Ambasada Germaniei: un mentor, una dintre cele 
mai pitorești — și în ochii britanicilor, una dintre cele mai 
periculoase — personalităţi care au pășit vreodată în Orientul 
Mijlociu. 

Ruinele de la Karkemiș sunt situate pe un mal abrupt și 
stâncos deasupra unui meandru al fluviului Eufrat, chiar pe 
graniţa dintre Turcia și Siria timpurilor moderne. În jurul lor, 
se aștern șesuri unduitoare, care treptat se preschimbă în 
coline joase cu pajiști verzi. Situat strategic deasupra unui 
important vad în albia Eufratului, malul stâncos a fost locuit de 
cel puţin cinci mii de ani, dar a ajuns la cea mai mare 
însemnătate a sa în jurul anului 1100 î.Hr., în timpul Epocii 
Bronzului Târziu. În acea vreme, Karkemiș era o cetate 
importantă a civilizaţiei hitite, cu centrul în Anatolia, exact spre 
nord, și era bine cunoscut atât de faraonii egipteni, cât și de 
autorii Vechiului Testament; Biblia conţine câteva referinţe la 
cetate, inclusiv o bătălie care a avut loc între regele 
Nabucodonosor al Babilonului și faraonul Nechao al II-lea, în 
secolul al VI-lea î.Hr. Acest mic colt al Imperiului Otoman a fost 
locul unde T. E. Lawrence a ajuns să aibă un sentiment de 
apartenenţă mai profund decât oriunde în altă parte pe lume. 

Reuşind cu vorba bună să obțină un loc în expediţia 
arheologică a lui David Hogarth, Lawrence a ajuns prima oară 
la Karkemiș în februarie 1911. În calitate de asistent novice pe 
șantierul de săpături, îndatoririle lui oficiale erau să 
fotografieze si să facă schițe ale lucrărilor pe măsura 
desfășurării lor, precum și să tina un inventar al diverselor 
descoperiri de pe teren. Activitatea lui s-a extins rapid, cu mult 
dincolo de aceste atribuţii. Fiind unul dintre doar cei doi 


occidentali prezenti pe santier in permanenta pentru a 
supraveghea o echipa de circa doua sute de muncitori locali 
(Hogarth, desi era administratorul general, nu venea la 
Karkemis decât din cand în când), Lawrence a devenit curând 
un fel de sef de santier. In acest rol a descoperit, poate la fel de 
mult spre propria-i surprindere ca si spre surprinderea tuturor 
celorlalti, ca era un conducator innascut. 

Cu siguranta, acest lucru se datora in parte statutului sau de 
european. Conform unui sistem datand din anii 1500, cunoscut 
sub denumirea de capitulatii, puterile europene smulsesera 
constant o serie de concesii din ce in ce mai umilitoare de la 
sultanii din Constantinopol, sub pretextul de a proteja 
minoritățile creștine din Imperiul Otoman. La începutul 
secolului al XX-lea, cetăţenii europeni erau efectiv scutiți de 
efectele legislaţiei otomane. „Pentru un străin, această tara este 
realmente prea glorioasă ca să fie descrisă în cuvinte“, scria 
Lawrence familiei sale în vara anului 1912. „Ești ca un baron 
din epoca feudală.“ 

Dar nu era doar acest element care făcea din Lawrence un 
lider. Părea să aibă o afinitate spontană pentru Orient, iar în 
virtutea acestei afinități o înţelegere aproape instinctivă a 
felului cum funcţiona cultura orientală. Vorbind deja fluent 
araba, în Karkemiș s-a căznit necontenit să-și aprofundeze 
cunoștințele de limbă. Făcea acest lucru punându-le diverse 
întrebări muncitorilor din echipele sale de lucru, vizitandu-i la 
ei acasă, notând laborios tot ceea ce afla. De la povestirile lor 
folclorice, până la concepţiile lor politice, descifrând apoi 
complicata structură de clan care determina obedientele 
regionale, treptat Lawrence a ajuns să cunoască acest coltisor 
din nordul Siriei și oamenii locului mai bine probabil decât 
oricare alt european al timpului. 

Desigur, nimic nu poate câştiga mai bine simpatia 


semenilor decat atentia pe care stii sa le-o acorzi. Daca 
lucrătorii de la Karkemis, veniţi din orașul învecinat, Jerablus, 
mai avuseseră poate de-a face cu vreun occidental, fără doar și 
poate relația respectivă fusese marcată de servilism si 
superficialitate. Cu siguranţă nu mai întâlniseră niciodată un 
om care să vrea să înveţe numele copiilor lor, al rudelor și 
strămoșilor lor, care să accepte bucuros invitaţii în locuinţele 
lor modeste, care să manifeste un respect sincer pentru 
ritualurile și datinile lor. 

Dar mai exista o trăsătură la Lawrence care îi impresiona 
pe băștinași. Lawrence nu părea să aibă nimic din moliciunea 
sau fragilitatea pe care ei le asociau cu europenii; dimpotrivă, 
putea să muncească într-o caniculă dogoritoare ore întregi fără 
oprire, putea să meargă pe jos sau călare zile întregi fără să se 
vaite, îndura neclintit atacurile de dizenterie și malarie, cu 
resemnarea calmă a unui localnic. Pentru arabii din Jerablus, 
aproape totul în persoana lui Lawrence sugera o tenacitate, o 
vigoare și o austeritate, care îl făceau să semene mai puţin cu 
un european și mai mult cu ei înșiși. Potrivit tradiţiei arabe, 
oamenii locului răsplăteau acest sentiment de afinitate 
profundă cu o lealitate perseverentă și încrâncenată. Lucrul 
acesta avea două efecte contrare căci, odată cu șederea sa 
prelungită în Siria și integrarea tot mai mare printre localnici, 
Lawrence începea să gândească și să se comporte tot mai puţin 
ca un britanic. 

Pe un plan mai profund, perioada cât a stat în Siria l-a făcut 
să își regândească fundamental concepţiile despre „influența 
civilizatoare“ a Occidentului. Această schimbare și-a găsit 
personificarea în relaţia strânsă pe care a făurit-o cu un tânăr 
din Jerablus, pe nume Dahoum. Fiind iniţial un simplu băiat de 
treisprezece ani care făcea cărăușie cu catârii pe șantierul 
arheologic de la Karkemiș, sclipitorul și extraordinar de 


chipesul Dahoum a fost curând promovat de Lawrence pentru 
a-i fi un fel de asistent personal, iar cei doi au devenit 
inseparabili, ceea ce a dus la zvonuri rostite In soapta ca ar 
putea fi amanti. Oricare ar fi adevarul acelor zvonuri, cert este 
că Dahoum a fost cel care l-a inspirat pe Lawrence să elaboreze 
o teorie oarecum romantică despre noblețea esenţială a rasei 
arabe, admirându-i ascetismul ca pe o „evanghelie a 
austeritatii““, neîntinată de permisivitatea apuseană. 

Scriindu-le din Jerablus părinţilor lui în 1911, într-un text în 
care îl prezenta prima oară pe Dahoum ca pe „un personaj 
interesant“, pe care dorea să îl ajute, Lawrence enunta 
concepții ce veneau în contradicţie cu sensibilitatea colonială 
britanică: „Din fericire, nu există deocamdată nicio influență 
străină în regiune. Dacă ati fi văzut distrugerea cauzată de 
influenţa francezilor și, într-o mai mică măsură, pe cea cauzată 
de influenţa americanilor, nu ati dori niciodată să se extindă. 
Vulgaritatea absolut iremediabilă a arabului pe-jumătate- 
europenizat este înfiorătoare. E mai bun de o mie de ori arabul 
rămas intact. Străinii vin aici întotdeauna să dea lecţii, când de 
fapt ar face mult mai bine ca ei să înveţe“. 

Acesta nu era genul de preocupare pe care să o poți asocia 
în mod normal cu un arheolog. Chiar și David Hogarth, în ciuda 
marii lui afecţiuni pentru protejatul său, nu a fost niciodată 
convins că Lawrence avea cu adevărat sufletul sau 
temperamentul unui cărturar studios. Avea prea puţin din acea 
încăpățânare meticuloasă a unui om ca Leonard Woolley, care 
în 1912 a devenit principalul savant de la Karkemiș. În schimb, 
cea mai mare fascinatie a lui Lawrence părea să fie pentru 
meleagurile și oamenii care îl înconjurau; într-acolo se îndrepta 
pasiunea lui. 

Această pasiune îi oferea totodată lui Lawrence o 
perspectivă unică asupra unuia dintre cele mai însemnate 


fenomene de la inceputul secolului al XX-lea: agonia prelungita 
dinaintea morţii Imperiului Otoman.* Majoritatea celorlalți 
martori oculari occidentali ai acelui spectacol locuiau în orașele 
din Orientul Mijlociu. Lawrence a fost unul dintre puţinii care 
au urmărit desfășurarea acelui fenomen în regiunile rurale, 
unde trăia încă marea majoritatea a supușilor otomani. 

Moartea aceasta fusese prezisă de foarte mult timp. 
Imperiul Otoman rezistase aproape cinci veacuri, în mare parte 
grație unei libertăţi extraordinare acordate minorităţilor 
religioase și etnice de a se guverna singure atâta timp cât își 
plăteau tributurile și jurau supunere totală sultanului de la 
Constantinopol. Acest sistem începuse să se năruie în secolul al 
XIX-lea, sub loviturile provocate atât de ascensiunea 
naţionalismului, cât și de progresele semnificative în domeniul 
comunicaţiilor și al comerțului. Cu o viteză uluitoare, lumea 
devenea un loc mai mic, ţările industrializate din Europa 
deveneau tot mai puternice, iar un imperiu cladit pe ceea ce in 
fond insemna o neglijare a partilor lui componente era un 
anacronism. În anii 1850, Imperiul Otoman era deja „bolnavul 
Europei“, a cărui prăbușire finală era așteptată cu nerăbdare de 
puterile occidentale în ascensiune. 

Prin agilitatea cu care încheiau alianţe, otomanii izbutiseră 
consecvent să evite acest sfârșit, chiar și atunci când rivalii lor 
apuseni ciuguleau deja din marginile imperiului. În anii 1870, 
Rusia țaristă a zdrobit armata otomană în Balcani, ceea ce a 
făcut ca România, Serbia și Muntenegru să își câștige 
independenţa. În 1881, Franţa a înșfăcat Tunisia. În anul 
următor, Marea Britanie s-a folosit de pretextul unei mișcări 
naţionaliste incipiente pentru a smulge Egiptul de sub ocupaţia 
otomană. 

În mod crud și ironic, evenimentul care părea să ofere cea 
mai bună speranţă pentru renașterea Imperiului Otoman nu a 


făcut decât să-i accelereze dezintegrarea. In 1908, o lovitură de 
stat reformistă, pusă la cale de un grup de tineri ofițeri de 
armată sub stindardul Comitetului Unităţii și Progresului (CUP) 
— care aveau să devină cunoscuţi în scurt timp drept Junii 
Turci —, l-a constrâns pe sultanul despotic să reinstaureze 
constituția parlamentară, pe care o abrogase în urmă cu 
treizeci de ani. Imbolditi de reușita lor, Junii Turci au lansat 
rapid o campanie uluitor de ambițioasă, menită să împingă 
imperiul în secolul al XX-lea, incluzând apeluri pentru 
emanciparea femeilor și acordarea drepturilor de cetăţenie 
deplină minorităţilor religioase și etnice. 

Dar dacă ofiţerii CUP, proveniţi majoritatea din părțile 
europene ale imperiului și versati în liberalismul european, se 
așteptaseră ca puterile occidentale să îmbrăţișeze cauza lor, 
surpriza a fost pentru ei foarte neplăcută. Profitând de confuzia 
politică de la Constantinopol, Austro-Ungaria a anexat rapid 
Bosnia-Hertegovina. În alte capitale europene, inclusiv Londra, 
Junii Turci erau priviți cu cea mai profundă suspiciune, fiind 
chiar luaţi în derâdere drept „criptoevrei“ urmărind subversiv 
să pună mâna pe imperiu, în cadrul unui sinistru complot pus 
la cale de evreimea internaţională.” În interiorul Imperiului 
Otoman, o virulentă ripostă a conservatorilor împotriva 
mișcării progresiste a aruncat rapid noul guvernământ 
parlamentar într-o eră politică de frământări intestine și 
paralizie socială. 

În 1911, Junii Turci începuseră deja să-și consolideze poziţia 
la nivelul puterii politice și elaboraseră o platformă cu trei 
puncte principale, în speranța de a asigura coeziunea 
imperiului faramitat pe plan intern: modernizare, apărarea 
Islamului și chemarea de a se alătura marii familii a popoarelor 
vorbitoare de limbi turcice sau turanismului. Totul suna bine, 
doar că aceste trei puncte erau în directă opoziţie unele cu 


altele în cadrul platformei ideologice. 

Caracterul progresist al multora dintre decretele sociale ale 
Junilor Turci putea avea priză, eventual, la adepţii laicismului și 
la minoritățile creștine și evreiești din imperiu, dar simultan 
avea efectul de a înfuria un număr uriaș de traditionalisti 
musulmani. În mod similar, în timp ce retorica lor turanistă din 
ce în ce mai șovinistă entuziasma cu siguranță populaţia de 
etnie turcă, la fel de sigur îndepărta populaţiile neturcice — 
arabi, slavi, armeni, greci —, care acum constituiau o majoritate 
în cadrul imperiului. Cât despre mantia de apărători ai 
Islamului pe care o îmbrăcaseră, este plauzibil ca prin această 
atitudine să fi câștigat adeziunea musulmanilor arabi, kurzi și 
turci, însă asupra celorlalte categorii nu a avut prea mult efect 
— inclusiv, de altfel, asupra unei importante minorităţi de arabi 
care erau creștini. În realitate, prin încercarea de a găsi ceva 
care să fie pe placul fiecărui segment al societăţii lor poliglote, 
Junii Turci le dădeau tuturor motive de ură și teamă. 

Pentru Lawrence, un tânăr din ce în ce mai racordat la 
vâltorile sociale și politice din jurul lui, o concluzie inevitabilă 
începea să prindă formă: încetul cu încetul, Imperiul Otoman se 
destrăma pe la cusături. Pe durata activităţii lui la Jerablus, 
acest proces de dezintegrare s-a accentuat, iar ceea ce păruse o 
acțiune intermitenta a puterilor europene de a ciuguli din 
tărâmul otoman avea să devină o înfulecare vorace. 


În prima lună a anului 1907, când Germania a început să își 
impună prerogativele de putere imperială pe care și le arogase, 
Curt Prüfer a preluat postul de dragoman la ambasada din 
Cairo. 

Pe hârtie, dragomanul era doar interpretul ambasadei, 
însărcinat să îl asiste pe ambasador la întâlnirile lui 
diplomatice, precum si să traducă documentele pe care legația 
le adresa guvernului local sau le primea de la acesta. În 


realitate, un dragoman ambitios putea deveni o forta in sine. 
Atunci, ca și acum, ambasadorii erau adesea un lot temporar si 
incapabil, niște produse ale unui sistem de sinecuri de palat și 
pricepuți mai degrabă pe ringul de dans decât la masa 
tratativelor. Dragomanii, pe de altă parte, reprezentau 
continuitatea — multi rămânând la post decenii întregi —, și 
prin munca lor de traducere aveau cunoștințe aprofundate 
despre aproape tot ce se întâmpla în fiecare subsectie a 
ambasadei. Mai mult, din cauză că existau într-o zonă cenușie 
între secția consulară și diplomatică a ambasadei, dragomanii 
puteau cu discreţie să desfășoare activități îndoielnice, ca, de 
pildă, întâlniri cu dușmanii unui regim politic, ceea ce ar fi 
putut să provoace un scandal în cazul superiorilor lor. Lucrul 
acesta era crucial, căci, în timp ce aproape toate puterile 
imperiale europene rivale din zorii secolului al XX-lea vedeau 
în legatiile lor din străinătate un fel de instrumente utile pentru 
culegerea de informaţii, trafic de influență și diverse 
masinatiuni, germanii formau o categorie aparte. In 
conformitate cu viziunea bătăioasă asupra politicii externe, 
promovată de Wilhelm al II-lea, legatiile germane erau veșnic 
surprinse în postura de făptași lipsiţi de scrupule — furând 
secrete industriale și guvernamentale, folosind reţele de spionaj 
—, ceea ce îi umplea de indignare pe omologii lor britanici si 
francezi, mai principiali în aparenţă. În centrul multora dintre 
aceste scandaluri se aflau dragomanii ambasadelor. 

În Egipt, Priifer nimerise pe unul dintre cele mai 
importante terenuri de joc pentru această abordare în forță a 
diplomaţiei germane, un loc unde Berlinul vedea prilejul atât 
de a intra în grațiile conducerii otomane de la Constantinopol, 
cât și de a știrbi din hegemonia rivalilor lor britanici. Asta din 
cauză că, în 1882, sub pretextul de a apăra clica guvernantă de 
un lider naţionalist adept al independenţei, Marea Britanie 


invadase Egiptul si preluase efectiv controlul asupra tarii, care 
se aflase oficial sub dominatie otomana timp de aproape patru 
sute de ani. Britanicii nu se opriseră aici. În mai 1906, exact cu 
nouă luni înainte ca Priifer să sosească la Ambasada Germaniei, 
profitaseră de o dispută diplomatică minoră în Sinai, vasta 
peninsulă situată la estul canalului Suez, pentru a smulge și 
această fâșie de sub ocupaţia otomană. Acest episod alimentase 
și mai mult nemulțumirea egiptenilor fata de dominaţia 
britanică — la fel și supărarea Constantinopolului pe fostul lor 
prieten —, iar germanii care acționau in Cairo nu aveau nimic 
de pierdut, ci în schimb totul de câștigat, dacă mențineau acea 
ostilitate la foc scăzut. 

Dar poate cel mai mare câștig pe care l-a avut Prufer în 
capitala Egiptului a fost însuși șeful său direct de la ambasadă, 
un personaj fabulos numit contele Max von Oppenheim. 

Cu douăzeci și unu de ani mai în vârstă decât dragomanul 
ambasadei, Oppenheim era un bărbat sociabil, elegant și 
amator de distracţii, cu o mustață ghidon și o pasiune atât 
pentru doamne, cât și pentru cursele de cai, membru al 
selectului Union-Klub din Berlin, loc de predilecție al elitei 
economice și politice din Germania. Oppenheim a intrat în 
serviciul diplomatic german în 1883. Rapid, a și plecat în Siria, 
începând o poveste de dragoste cu Orientul Apropiat care avea 
să dăinuie timp de șaizeci de ani. Arheolog și etnolog amator, a 
întreprins expediţii arheologice în regiune, pe care le-a finanţat 
personal din averea de bancheri a familiei. În cazul lui 
Oppenheim, hobby-ul a dat roade până la urmă; în 1899, a 
descoperit una dintre cele mai importante așezări pierdute din 
perioada Neoliticului, Tell Halaf, în nordul Siriei. (Se presupune 
că, în virtutea acelei descoperiri, Oppenheim beneficiază de 
rara distincţie de a avea un stilou Montblanc cu numele lui, 
alăturându-se astfel unor personaje ilustre de talia lui Carol cel 


Mare, Copernic si Alexandru cel Mare in panoplia de ,,patron al 
artelor“ adoptata de compania producatoare.) Aventurierul si-a 
stabilit într-un final o bază semipermanenta la Cairo în 1896, 
cand i s-a dat un post de atasat diplomatic, vag definit, la sectia 
consulară a ambasadei germane. 

Existau câteva aspecte controversabile în persoana contelui 
— nimeni nu cunoștea exact genealogia titlului nobiliar, dincolo 
de faptul că era indicat pe cartea de vizită a lui Oppenheim —, 
care il diferentiau de colegii săi diplomaţi din capitala 
egipteană. Unul dintre ele era înclinația de „a face pe 
indigenul“. Lucrul acesta era cel mai evident în obiceiul lui de a 
umbla îmbrăcat în robe arabe, precum și în preferința de a 
locui în cartierul „indigen“ al orașului, dar se extindea, de 
asemenea, și la legăturile lui amoroase. Potrivit lui Sean 
McMeekin in The Berlin-Baghdad Express (Expresul Berlin- 
Bagdad), „în fiecare toamnă, cand Oppenheim revenea de la 
Berlin, servitorul lui principal, Soliman, îi procura o nouă 
sclavă (el le numea Zeitfrauen, sau concubine temporare), care 
avea să devină stăpâna haremului până în anul următor și care, 
la rândul ei, avea două slujnice“. 

Dar contele era un om cu pasiuni universale și, pe lângă 
arheologie, curse de cai și sclave, mai exista o predilecție pe 
care rivalii imperiali ai Germaniei din Orientul Apropiat o 
considerau deosebit de agasantă: Max von Oppenheim voia să 
rearanjeze esichierul politic din regiune, alimentând focul 
jihadului islamic. 

Începuse să formuleze ideea la scurt timp după ce preluase 
postul la consulatul din Cairo. În opinia lui Oppenheim, 
celebrul călcâi al lui Ahile în cazul principalilor rivali europeni 
ai Germaniei — Marea Britanie, Franţa și Rusia — erau 
populaţiile musulmane dinăuntrul graniţelor acestor imperii, 
populaţii care detestau profund să se afle sub dominaţia unor 


puteri coloniale crestine. Fiind cea mai importanta putere 
europeană care nu încercase niciodată să colonizeze lumea 
musulmană, susținea Oppenheim, Germania se afla în poziţia 
unică de a putea întoarce această situaţie în avantajul ei — mai 
ales dacă ar putea făuri o alianţă cu Imperiul Otoman. Dacă s-ar 
ajunge la un război care să cuprindă toată Europa, ridica 
problema Oppenheim într-o avalanșă de rapoarte trimise 
ministrului de externe al Germaniei, iar autorităţile otomane 
din Constantinopol ar putea fi convinse să cheme la un război 
sfânt împotriva ocupanților creștini ai fostelor lor teritorii, ce s- 
ar întâmpla cu Egiptul dominat de britanici, sau cu Tunisia 
francezilor ori Caucazul rușilor?! 

Persoana care ardea de nerăbdare să afle asta era kaizerul 
Wilhelm al II-lea. Primind câteva dintre expunerile lui 
Oppenheim despre „războiul prin revoluție“, împăratul german 
a devenit rapid un susținător devotat al ideii jihadului.” 
Wilhelm a avut grijă ca Oppenheim, „spionul meu temut“, să fie 
promovat la ambasada din Cairo, preluând titulatura cumva 
ironică de consilier juridic principal. 

În așteptarea binecuvântatei zile a jihadului panislamic, 
mai erau multe lucruri de făcut în Egiptul stăpânit de britanici. 
În prima perioadă a anilor 1900, Oppenheim și-a consacrat o 
mare parte din timp — și din averea personală — pentru a 
coopta discret un vast eșantion reprezentativ din elita 
egipteană care se opunea dominaţiei britanice: șeici tribali, 
intelectuali din orașe, naționaliști și figuri religioase. După ce 
câștigase deja adeziunea kaizerului la ideile lui jihadiste, în 
1907 Oppenheim a mai racolat un adept în persona noului său 
subordonat, Curt Prüfer. Gata cu articolele erudite și teatrul de 
umbre egiptean; sub tutela charismaticului său coordonator, 
Priifer a văzut acum prilejul de a turna gaz peste regiune, a 
aprinde un chibrit și a urmări ce se putea întâmpla. 


Vorbind si cunoscând limba arabă mult mai bine decât 
Oppenheim, noul dragoman a devenit omul-cheie de legătură 
între ambasadă și diverșii rebeli din capitala Egiptului. În mod 
special, Prüfer a cultivat cu grijă o prietenie cu khedivul 
Egiptului (echivalentul unui vicerege), Abbas Hilmi al II-lea, 
șeful local al statului din partea otomanilor, pe care britanicii îl 
mentinusera pe tron, deși îl lipsiseră de orice autoritate. Lesne 
de înţeles, această situaţie il deranjase tot timpul pe khediv, un 
resentiment pe care Prüfer s-a străduit din răsputeri să i-l 
cultive. Cei doi agenţi provocatori germani nu și-au limitat 
acțiunile doar la categoria nemultumitilor din Cairo. La 
începutul anului 1909, Prufer si Oppenheim au pornit într-un 
amplu circuit prin ţinuturile îndepărtate ale Egiptului și ale 
Siriei, unde, deghizați în veșminte de beduini, s-au străduit să 
promoveze în rândul triburilor dubla cauză a panislamismului 
și a anticoloniasmului.™ 

Dar nimănui nu i se dedică nominal stilouri Montblanc dacă 
rămâne cantonat în rutină, așa că la sfârșitul anului 1910 
contele von Oppenheim a făcut un anunţ surprinzător: renunţa 
la postul său de consilier juridic la ambasadă, pentru a se 
întoarce la prima lui dragoste adevărată: arheologia. Mai precis, 
contele decisese că era timpul să înceapă săpăturile la Tell 
Halaf, ruinele din Neolitic, pe care le descoperise în nordul 
Siriei și care acum zăceau netulburate de peste un deceniu. 

Sentimentul de ușurare, lesne de priceput, cu care 
autorităţile britanice din Cairo au primit această știre — 
încercaseră de ani de zile să găsească un pretext pentru a cere 
expulzarea lui Oppenheim —, a fost atenuat de o doză 
sănătoasă de scepticism, mai ales atunci când o privire rapidă 
pe hartă a scos la iveală faptul că Tell Halaf se afla exact pe 
traiectoria propusă pentru Calea Ferata Bagdad. Aceasta 
constituia un proiect important de lucrări publice, susținut de 


guvernul otoman, care urma sa lege Constantinopolul de Irak 
(sau Mesopotamia, cum era inca mentionat in Occident), 
teritoriul său cel mai răsăritean și, potrivit unor surse, cel mai 
bogat în ţiţei. În ciuda obiectiilor virulente din partea Angliei si 
a Franţei, în 1905 otomanii acordaseră Germaniei atât proiectul 
de construcție, cât și generoasele drepturi de concesiune 
aferente. 

Dar chiar și scăpând de „spionul kaizerului“, britanicii din 
Egipt nu puteau lăsa garda jos. În locul său, contele Max von 
Oppenheim lăsase la Cairo un protejat foarte devotat și 
ingenios. 


Sediul central al șantierului arheologic de la Karkemiș era o 
mică incintă situată la aproximativ opt sute de metri de ruine, 
un fost depozit al unei companii de produse din lemn-dulce, 
amplasat la periferia satului Jerablus. Aici locuiau T. E. 
Lawrence și Leonard Woolley, și tot aici primeau micile grupuri 
de călători, care ajungeau din ce în ce mai frecvent la șantierul 
arheologic. Pe parcursul celor trei ani de ședere aici, 
completaseră continuu structura iniţială cu noi încăperi și 
hangare de depozitare, încât „staţia“ de la Jerablus ajunsese o 
locuință vastă și confortabilă. Era locul pe care Lawrence a 
ajuns să-l considere sanctuarul lui. Așa cum scria familiei sale 
în vara anului 1912, după ce făcuse o excursie de doar câteva 
zile pe coasta siriană, „am senzaţia că am fost plecat luni de zile 
din Jerablus si tanjesc după pacea de-acolo“.% 

Dar în Orientul Apropiat, însăși noțiunea de pace devenea 
rapid un anacronism, pe măsură ce fărâmițarea Imperiului 
Otoman se intensifica. În 1911, italienii au cotropit Libia, 
dezlantuind un război sângeros, care a dus în cele din urmă la 
înfrângerea otomanilor. Suprapunându-se peste acest conflict, a 
venit Primul Război Balcanic, în care otomanii au pierdut cea 
mai mare parte a posesiunilor care le mai rămâneau în Europa, 


urmat imediat de al Doilea Război Balcanic. Vestea sumbră a 
avut un efect în cascadă. În 1913, când Junii Turci au organizat 
o a doua lovitură de stat pentru a prelua frâiele guvernării, 
diverse rebeliuni pe scară mică și mișcări separatiste 
izbucniseră deja pe cuprinsul a ceea ce mai rămăsese din 
imperiu, unde chiar și căpeteniile locale și conducătorii 
clanurilor simțeau că venise, în fine, momentul de a scutura 
jugul ocupaţiei otomane. 

Sub acest aspect, ținuturile cândva idilice din nordul Siriei 
nu erau nicidecum imune. Având în vedere compoziţia etnică a 
regiunii — populaţia era covârșitor arabă sau kurdă, cu 
prezenţa etnicilor turci limitată în special la reprezentanţii 
locali ai structurilor de putere otomane, primari, poliţie, 
perceptori —, Lawrence ajunsese la o viziune relativ simplistă 
asupra locuitorilor ei: dragoste pentru nobilul arab; respect 
prudent pentru impetuosul kurd; ură pentru crudul turc. Drept 
urmare, i-a plăcut de-a dreptul când triburile kurde locale au 
ameninţat cu o insurecție în 1912, convenindu-i sfidarea tot mai 
fatisa pe care o vedea manifestându-se pe străzile din Jerablus, 
unde arabii cândva timorati se ridicau contra suzeranilor turci. 
Subjugarea populaţiei de către otomani — în concepţia lui 
Lawrence, o subjugare bazată pe frică, corupţie și pe mașinăria 
unei birocratii inepte care ucidea spiritul — regresa rapid, si 
era foarte greu să-ți imaginezi cum ar mai putea sa fie 
restaurata vreodata. Aceasta estimare il incanta. 

Dar nu doar framantarile din interiorul Imperiului Otoman 
se simteau pregnant in nordul Siriei. Mai era si vastul 
paienjenis de intrigi tesut de puterile imperiale europene, toate 
uneltind pretutindeni in căutarea unor avantaje împotriva 
rivalilor lor. În particular, intrarea în scenă a rău famatului 
conte Max von Oppenheim părea un indiciu clar că regiunea 
făcea parte acum din eșichierul european în continuă 


extindere. Revenind in Siria, sub pretextul de a incepe 
sapaturile la Tell Halaf, sit aflat la circa o suta saizeci de 
kilometri la est de Karkemis, Oppenheim a trecut in vizita la 
stația din Jerablus într-o după-amiază din luna iulie 1912. 

„Era o persoană atât de oribilă“, îi scria Lawrence fratelui 
său cel mai mic, „ —n-am prea fost politicos —, dar în schimb 
era interesant [sic]. Zicea că [ruinele de la Karkemiș] erau cele 
mai interesante și importante descoperiri pe care le văzuse 
vreodată, exceptând descoperirile lui.“ 

Nu după mult timp, Lawrence și Woolley au început să audă 
zvonuri despre munca de mântuială pe care contele o făcea la 
situl de la Tell Halaf, relatări despre mari căruţe încărcate cu 
comori, care erau transportate ilegal de pe șantier, cu destinația 
Berlin. De asemenea, nu aveau cum să nu remarce că, după ani 
întregi de progrese lente pe Calea Ferată Bagdad — or în lumea 
otomană cuvântul „lent“ alăturat cuvântului „progres“ trezea 
cumva comparații de natură geologică —, ritmul lucrărilor s-a 
accelerat subit, odată cu apariţia lui Oppenheim. De fapt, 
lucrările s-au accelerat atât de mult, încât la sfârșitul anului 
1912 inginerii germani și echipele lor aflate deja pe teren 
începuseră să construiască unul dintre cele mai complicate 
segmente din punct de vedere tehnic ale căii ferate, un viaduct 
peste apele tumultuoase ale fluviului Eufrat. Printr-o 
remarcabilă coincidenţă, șantierul pentru acest pod-estacadă se 
afla exact lângă satul Jerablus. 

Pe tot parcursul anului 1913 și o bună parte din anul 1914, 
cele două grupuri de lucrători occidentali care s-au aflat în 
același colt îndepărtat din nordul Siriei au avut relaţii 
alternativ amiabile și ostile. Feroviarii germani din Jerablus îi 
ajutau pe arheologii britanici, cărând pietrele rezultate din 
săpăturile acestora, pentru a le folosi la terasamentele lor de 
cale ferată. La rândul lor, germanii apelau frecvent la britanici 


— si, cu araba lui vorbita fluent, in special la Lawrence — 
pentru a media in relaţiile lor veșnic încordate cu muncitorii 
locali. Un motiv principal al acelor tensiuni era dificultatea 
germanilor de a găsi mână de lucru de calitate, cei mai buni 
muncitori ai lor trecând de regulă în cealaltă tabără, pentru 
salarii mai mari și pentru niște șefi ca Lawrence și Woolley, 
care îi tratau cu mai mult respect. 

Foarte curând, aceste două grupuri aveau să se situeze pe 
poziţii opuse într-un război mondial, iar o altă cale ferată — 
linia Hejaz, pornind de la Damasc pe o distanţă de circa o mie o 
sută de kilometri spre sud până la orașul Medina — avea să 
devină cea mai vitală legătură de transport în teatrul de 
operaţiuni al acelui conflict din Orientul Mijlociu. Cunostintele 
pe care Lawrence le-a căpătat, urmărind construirea căii ferate 
în Jerablus, i-au fost negreșit de mare ajutor cand, peste câţiva 
ani, avea să facă din aruncarea în aer a Căii Ferate Hejaz o 
distracţie personală. 


La amiaza zilei de 15 septembrie 1913, William Yale, în 
vârstă de douăzeci și șase de ani, făcea parte dintr-o echipă de 
trei muncitori, „trăgând prăjini“ la suprafaţă — desprinzand și 
stivuind sape de foraj, cumva cea mai mizerabilă activitate cu 
putinţă la o sondă de ţiţei — pe câmpul petrolifer de la Kiefer, 
în nordul Oklahomei, când a apărut un curier pe un cal. Peste 
câteva minute, șeful de șantier din Kiefer l-a chemat pe Yale, 
pentru a-i înmâna o telegramă. Era de la sediul central al lui 
Standard Oil Company din New York și conţinea un text succint: 
„Prezintă-te imediat la New York“. 

După ce a absolvit, în 1910, cursurile universităţii care îi 
purta numele, Yale s-a caznit să își facă un rost până când, în 
1912, a dat peste un anunţ prin care se cereau candidaţi care să 
urmeze „școala pentru servicii în străinătate“ a firmei Standard 
Oil Company din New York. Într-un capriciu de moment, s-a 


înscris pe listă. 

Functionand în incinta sediului firmei Standard de pe 
Broadway 26 în New York, „școala“ consta dintr-un program 
intensiv de patru luni, cu prelegeri și seminarii, menit să îi 
inițieze pe candidaţi în toate aspectele industriei petroliere, dar 
și să le inoculeze idealul „omului Standard“. Exact în ce ar fi 
putut consta acel ideal era dificil de spus, căci în 1912 Standard 
Oil era cea mai rău famată corporație din istoria comerțului 
internaţional, numele ei fiind sinonim cu lăcomia capitalistă 
scăpată de sub control.* 

Prin tactici feroce de anihilare a concurenţei, concepute de 
acționarul principal al companiei, John D. Rockefeller, Standard 
ajunsese sa domine într-o asemenea măsură industria 
petrolieră din SUA în ultimele patru decenii, încât la începutul 
anilor 1900 controla aproape 90 la sută din producţia de ţiţei a 
țării. Timp de o perioadă aproape la fel de lungă, pusese in 
funcțiune o rețea complexă de firme-paravan și companii 
fictive, zădărnicind eforturile oricărui reprezentant al legii care 
a încercat să spargă trustul de monolit al acestui colos. În cele 
din urmă, în 1911, exact în anul dinainte ca Yale să aplice 
pentru slujbă, Curtea Supremă a SUA a declarat că monopolul 
Standard era ilegal și a decis ca firma să fie dezmembrată în 
treizeci și patru de companii separate. 

Dacă această interdicţie legală a pus capăt cu adevărat 
monopolului Standard este încă un subiect de dezbatere, dar cu 
siguranță a avut efectul de a forța părţile componente ale 
companiei să se specializeze, fie concentrându-se asupra 
aprovizionării unor pieţe interne regionale, fie punând la punct 
un sistem internaţional de exporturi. Printre cele mai agresive 
organizaţii în domeniul pieţei externe, s-a aflat noua Standard 
Oil Company din New York — adesea menţionată cu acronimul 
de Socony —, al doilea ca mărime dintre cei treizeci și patru de 


„pui Standard“. 

In timp ce alti pui Standard s-au indreptat spre piata 
interna, Socony a privit spre lumea largă și a văzut o sumedenie 
de pieţe în dezvoltare, însetate de ţiţei. Pentru a coordona și a 
standardiza strategiile de marketing în aceste puncte 
îndepărtate de pe glob, compania lansase școala de pregătire 
pentru servicii în străinătate. William Yale, un elev entuziast, 
avea să numească metodele de instruire ale programului „cu 
mult mai eficace și eficiente“ decât tot ceea ce întâlnise în liceu 
sau la universitate. 

Iar administratorilor de la Socony le-a plăcut negreșit ceea 
ce au văzut în William Yale. La încheierea cursului școlar, a fost 
selectat să rămână în firmă și a fost trimis să vadă nemijlocit 
producţia de ţiţei din Statele Unite, ca o pregătire pentru munca 
viitoare în străinătate. Pe parcursul toamnei din 1912, Yale a 
făcut naveta între diverse platforme petroliere ale companiei 
Standard din Midwest, având doar sarcina de a întocmi 
rapoarte săptămânale despre ceea ce observa pe șantiere și de a 
le trimite la sediul central al Socony. 

Dar nesfârșitul periplu pe câmpurile petrolifere devenise 
curând monoton pentru un om activ ca Yale. La începutul 
anului 1913, le-a scris supraveghetorilor lui de la New York, 
cerându-le să îi dea o muncă pe teren, motivând că pentru a se 
initia mai mult în domeniul afacerilor cu ţiţei era preferabil să 
lucreze efectiv, și nu doar să observe. Fără doar și poate, 
scrisoarea aceasta l-a ridicat și mai mult în ochii șefilor de pe 
Broadway 26; un tânăr cu studii superioare — mai ales că era 
vorba despre un absolvent Ivy League —, care cerea să 
trudească asemenea unui salahor, era exact genul de angajat pe 
care îl căutau cei de la Standard. Yale a fost trimis, așadar, la 
noua platformă petrolieră de la Cushing, în vestul Oklahomei, 
pentru a munci ca simplu sondor. 


Pentru un timp, munca grea l-a fascinat. Traind in 
pustietate săptămâni la rând, Yale a muncit la o serie de sonde 
din Oklahoma, unde curăța suprafeţele de foraj, monta ţevi, 
manevra instalaţii și construia turle de sondă. Făcea acest lucru 
de câteva luni, când a primit telegrama de la New York. 

Exact după trei zile de când fusese rechemat de la sondele 
Kiefer, Yale pășea în holul sediului central al Socony pe 
Broadway 26, în centrul Manhattanului. Acolo, a fost condus 
sus, la etajul treisprezece, în biroul vicepreședintelui companiei 
Standard, William Bemis. Yale a găsit în încăpere doi bărbaţi 
care așteptau deja, cu pălăriile în mână, iar toţi trei au păstrat 
tăcerea respectuoși, în timp ce Bemis, cu temperamentul lui 
energic, dădea ordine de zor unor subalterni foarte operativi. 

„Mintea mea era într-o lume de vis“, povestea Yale, „în timp 
ce ascultam cum dicta instrucţiuni secretarei lui, despre 
expedieri de kerosen la Shanghai, despre contracte pentru 
asfaltul necesar la pavarea străzilor dintr-un oraș în India, și 
contracte cu guvernul grec pentru combustibilul destinat 
aprovizionării marinei grecești la Pireu.“£ 

Când, în cele din urmă, Bemis și-a îndreptat atenţia spre cei 
trei bărbaţi care așteptau în birou, a fost ca să îi informeze că 
fuseseră selectaţi în vederea unei misiuni foarte speciale în 
străinătate, că în doar două zile trebuiau să urce la bordul 
vaporului Imperator în portul New York, cu destinaţia Calais, 
Franţa. De acolo, urmau să călătorească pe continent, 
traversând Europa până la Constantinopol, unde aveau să 
primească noi instrucţiuni de la directorul sucursalei Standard 
din regiune. Înainte de a-i lăsa să plece, Bemis a ţinut să le 
atragă atenţia celor trei bărbaţi că se îmbarcau într-o misiune 
extrem de confidențială. De aceea, nu aveau voie să 
povestească nimănui despre destinaţia lor finală sau despre 
afilierea lor la Standard Oil. În schimb, trebuiau să joace rolul 


unor playboy bogati, care plecasera intr-un voiaj de agrement 
prin Tara Sfanta, o inscenare credibila gratie conditiilor 
excepţionale în care aveau să călătorească: Imperator era cel 
mai nou și cel mai luxos pachebot care traversa Atlanticul, 
voiajul cu trenul la Constantinopol avea să fie efectuat cu 
legendarul Orient Express, iar pe tot acest lung traseu aveau să 
călătorească la clasa întâi. 

Dar a păstra aparențele de playboy era mai ușor de spus 
decât de făcut pentru cei doi tovarăși de drum ai lui Yale. J. C. 
Hill, liderul echipei, era un maistru de la otelariile din 
Pennsylvania. Rudolf McGovern era un geolog ursuz si 
necomunicativ, care se apropia de vârsta de treizeci de ani. 
Chiar presupunând că cei doi ar fi reușit cumva să-și ia aerul de 
oameni de bani gata — ceea ce părea îndoielnic —, cu greu i-ai 
fi putut vedea în postura de candidaţi plauzibili pentru un 
pelerinaj pe la locurile biblice. Poate mai înţelept pentru ei era 
ca, pentru a păstra aparenţa de „playboy“, să interacționeze cât 
mai putin posibil cu ceilalți pasageri de la clasa întâi. 

William Yale nu avea asemenea dificultăți. Dimpotrivă, 
călătoria era ca o revenire derutanta la viata lui dinainte. 
Printre pasagerii de la clasa întâi, pe Imperator se aflau 
nenumărați tineri, odrasle ale unor magnați și moșieri din 
America, trimiși să întreprindă obligatoriul lor mare voiaj prin 
Europa, genul de aventură de cumintire care, până nu demult, 
l-ar fi așteptat și pe el. 

Yale avea să-și amintească un detaliu special din acea 
călătorie. Imperator era noua navă-amiral a Liniei maritime 
Hamburg-America, iar la fiecare cină ofiţerii germanii se 
ridicau în picioare ca să închine un toast pentru „der Tag“ 
(ziua). Necunoscând nuanțele limbii germane, Yale a presupus 
că gestul era o celebrare amuzantă a zilei prezente; abia după 
un timp însă a înțeles că, în realitate, era un fel de cod, un toast 


anticipând cu nerăbdare viitorul război mondial, până la care 
din acel moment nu avea să mai treacă niciun an. 


Pe 15 septembrie 1913, în aceeași zi când William Yale a fost 
chemat la New York, prin telegrama primită la sondele din 
Kiefer, T. E. Lawrence se afla în gara din Alep, la circa o sută de 
kilometri la vest de Karkemiș, așteptând sosirea fratelui său 
Will. 

Dintre ceilalţi fraţi ai săi, Lawrence fusese întotdeauna cel 
mai atașat de Will, al treilea fiu în ordinea nașterii și doar cu 
doi ani mai mic decât el. Când a aflat că fratele lui părăsea 
Anglia pentru a prelua un post de profesor în India, îl implorase 
pe Will, ca in drum spre destinaţia finală, să facă un popas în 
Siria. 

În ciuda apropierii dintre ei, vizita a fost probabil un motiv 
de îngrijorare pentru Lawrence, căruia i se atribuise de multă 
vreme în familie rolul de boem; era lesne de imaginat că fratele 
său putea să fie de-a dreptul șocat de condiţiile primitive în 
care trăia Lawrence și că avea să dea raportul la Oxford. Dar 
Lawrence nu ar fi trebuit să-și facă griji. După ce au stat 
împreună zece zile la Jerablus, Lawrence l-a condus pe Will la 
gara din localitate, de unde urma să plece la Alep, un episod pe 
care Will avea să îl relateze într-o scrisoare trimisă părinților 
lui. 

„Nu trebuie să credeţi despre Ned că ar duce o existență 
necivilizată. Când l-am văzut ultima oară, în momentul când 
trenul pleca din gară, purta pantaloni albi, șosete și espadrile 
roșii, cu un blazer alb de la Magdalen College, și stătea de vorbă 
cu guvernatorul din Biredjik, ca un adevărat domn.“* 

Acea despărțire de la Jerablus avea să fie ultima oară când 
cei doi fraţi se vor mai vedea vreodată. 


2 Multe dintre detaliile despre copilăria și adolescenţa lui Lawrence provin din cele 
două cărţi esenţiale despre el: A Prince of Our Disorder de John Mack si Lawrence of 
Arabia de Jeremy Wilson; William Yale a oferit informatii despre copilaria si 
tinerețea sa in „Preludiul“ la It Takes So Long, memoriile lui nepublicate. Pentru 
aceeași perioadă din viata lui Curt Priifer, biografia Curt Priifer de Donald McKale 
este aproape singura sursă disponibilă, informaţiile lui provenind din interviurile 
pe care le-a făcut cu fiul lui Prüfer, Olaf, între timp decedat. 

13 Hogarth către Petrie, 10 iulie 1911, asa cum este citat in Wilson, Lawrence of Arabia, 
p. 85. 

“ Lawrence, The Home Letters, p. 23. 

5 Robert Lawrence citat in A. W. Lawrence, T. E. Lawrence by His Friends (ediţia din 
1954), p. 31. 

15 Geneza numelui de familie „Lawrence“ a fost, în realitate, mult mai complicată, 
fiindcă, așa cum T. E. Lawrence a aflat de la mama lui în 1919, și ea fusese tot un 
copil nelegitim. Numele care apărea pe certificatul ei de naștere era Sarah Junner, 
iar numele de familie „Lawrence“, care era al tatălui ei prezumtiv, nu l-a adoptat 
decât când era adolescentă. Această nepăsare fata de numele de familie poate 
explica, de asemenea, ușurința cu care T. E. și-a preluat mai târziu pseudonimele, 
renunțând la Thomas Edward Lawrence pentru John Hume Ross, iar apoi la Ross 
pentru Thomas Edward Shaw. 

1 Thomas (Chapman) Lawrence (nedatat); Bodleian MS Eng C 6740. 

1% Lawrence către Charlotte Shaw, 14 aprilie 1927, citat în Mack, A Prince of Our 
Disorder, p. 26. 

4 Mack, A Prince of Our Disorder, p. 33. 

Un alt lucru frumos si altul mereu 


Întotdeauna sufletul meu a jinduit la mai putin 
decât a avut.“ 


T. E. Lawrence, Cei șapte stâlpi ai înțelepciunii 


Cum pui o zgardă unui leopard? Cu multă grijă, conform unei 
vechi glume, dar în toamna anului 1913, T. E. Lawrence și 
Leonard Woolley aveau nevoie de un răspuns practic la acea 
întrebare. Primiseră în dar un pui de leopard de la un oficial 
guvernamental din Alep și descoperiseră că, atâta vreme cât 
stătea legat în lanţ în curtea complexului din Jerablus, se 
comporta ca un câine de pază foarte eficient. Problema totuși 
era că leoparzii cresc foarte repede, ceea ce însemna că în scurt 
timp puteau să se aștepte ca leopardul din curte să se smulgă 
din zgarda subţire cu care le fusese adus. 

Prima idee a arheologilor a fost să arunce peste felină o 
cutie mare cu pereți din șipci, iar apoi să bage mâna printre 
zăbrele pentru a înlocui zgarda, dar întrucât, cum povestea 
Lawrence, leopardul „nu era prea dulce din fire“ oricum, 
tentativa de încarcerare nu a făcut decât să-l înrăiască. Soluţia 
lor a fost destul de ingenioasă. Lărgind un pic o deschizătură a 
lăzii, s-au apucat să îndese înăuntru saci din pânză groasă, până 
când au imobilizat atât de strâns leopardul, încât nu se mai 
putea mișca deloc. 


„Pe urmă, am scos capacul cutiei, i-am pus zgarda si l-am 
lăsat să se miște din nou“, scria Lawrence familiei lui. „Va ieși 
din el un splendid covor într-o buna zi.“* 

Pe lângă deprinderea artei de a schimba zgarda unui 
leopard, în acel sezon de săpături din toamna anului 1913 la 
Karkemiș, al cincilea pentru Lawrence, el și Woolley aveau să 
facă o descoperire spectaculoasă — templul principal al sitului 
antic. Era visul oricărui arheolog, o descoperire unică în viata 
unui om, și a avut darul de a alimenta în Lawrence sentimentul 
că își găsise adevărata vocaţie si, poate, adevăratul cămin. 
Spatioasa camera de zi a complexului de locuit din Jerablus era 
acum un loc confortabil, împodobit cu opere de artă pe pereţi și 
covoare sau blănuri de animale pe jos, o bibliotecă plină cu 
cărţi în șapte limbi diferite si un enorm semineu, în care ardea 
permanent un foc viu din lemne de măslin. Lawrence și-a 
dezvăluit sentimentele într-o scrisoare din acea toamnă, 
adresată unui bun prieten din vremea când era la Oxford. 

„Am ajuns să îndrăgesc foarte mult acest loc“, scria el, „și 
oamenii de aici — cinci sau șase dintre ei — și întregul mod de 
trai e pe placul meu... [Șantierul de la] Karkemiș va mai dura 
încă patru sau cinci ani și teamă mi-e că, după aceea, voi porni 
probabil să caut un alt lucru frumos și altul mereu.“ 

Dar, din nefericire, finanţarea de la British Museum — 
întotdeauna extrem de strânsă și întotdeauna alocată 
condiţionat de la un sezon sau un an la altul — se epuizase 
complet. Dacă o nouă și neprevăzută sursă de finanţare nu 
apărea subit, următorul sezon de săpături arheologice, din 
primăvara anului 1914, era sortit să fie și ultimul. Această 
perspectivă plana amenintator asupra lui Lawrence si Woolley 
și arunca o umbră de disperare tot mai grea peste bucuria 
descoperirilor din acel sezon. Abia când au început să închidă 
șantierul, pregătindu-se pentru pauza dintre sezoane, s-a ivit o 


noua posibilitate. 

Sub auspiciile Fundatiei pentru Explorarea Palestinei, le-a 
explicat un director de la British Museum, un grup de experti 
de la Royal Engineers urma să demareze o investigaţie 
arheologică a așa-numitului pustiu Sin, în partea cea mai sudică 
a Palestinei; i-ar interesa oare pe Lawrence și Woolley să li se 
alăture pe durata întreruperii activităţii la șantier? 

Pentru Lawrence și Woolley, se punea problema unei 
alegeri între posibilitatea de a petrece două luni de odihnă în 
Anglia sau varianta de a străbate unul dintre cele mai 
neospitaliere locuri din lume. Dar ideea de a porni într-o nouă 
explorare era atât de ademenitoare încât nu au mai stat pe 
gânduri; amândoi s-au înscris imediat pe listă. 


Târziu într-o seară, la începutul lui octombrie 1913, William 
Yale stătea lungit în cortul lui, în munţii Anatoliei, și se gândea 
consternat la rapiditatea cu care viata unui om putea să se 
schimbe. Exact în urmă cu trei săptămâni, locuise într-o baracă 
de două încăperi și scosese prăjini de foraj pe un câmp 
petrolifer din Oklahoma, iar acum străbătea unul dintre cele 
mai frumoase ţinuturi stâncoase de pe pământ, o regiune pe 
care doar câţiva americani o mai văzuseră vreodată. 

Uimirea lui era cu atât mai profundă, cu cât își amintea că, 
în perioada când visa cu ochii deschiși în Oklahoma la locul 
unde l-ar fi putut trimite Standard Oil, niciodată nu luase în 
calcul Orientul Apropiat. De fapt, în ziua când intrase în sediul 
central al Socony din New York, presupusese că avea să fie 
trimis ca reprezentant de vânzări în China. 

Ideea greșită pe care și-o făcuse Yale era explicabilă totuși. 
În 1913, Socony era în primul rând un exportator de produse 
petroliere, iar China constituia categoric cea mai mare piață de 
desfacere a companiei. Prin comparaţie, exporturile firmei în 
Imperiul Otoman, cu precădere kerosenul folosit drept 


combustibil in unitățile unei industrii incipiente, erau 
minuscule. Spre edificare, într-un context mai larg, în timp ce 
kerosenul de la Standard se situa, ca volum, pe locul doi între 
exporturile americane în Imperiul Otoman, pe locul întâi erau 
mașinile de cusut Singer. 

Dar, așa cum vicepreședintele companiei Standard, William 
Bemis, le explicase celor trei bărbaţi convocați în biroul său în 
acea dimineaţă, ei nu erau trimiși în Orientul Apropiat pentru a 
racola noi cumpărători, ci mai degrabă pentru a descoperi și a 
valorifica noi zăcăminte de ţiţei. 

Explicaţia era pur economică. La sfârșitul anului 1913, 
cererea crescută de ţiţei și produse petroliere în toată lumea 
denota că, în scurt timp, această cerere avea să fie mai mare 
decât capacitatea de furnizare. În Statele Unite numai, numărul 
autovehiculelor având motoare cu ardere internă se mărise de 
douăzeci de ori într-un interval de nici un deceniu, de la 
aproximativ 75000 în 1905 la cu mult peste 1,5 milioane în 1913 
—, iar o parte dintre cele mai vechi exploatări petroliere din 
America începeau să secătuiască. 

Dar petrolul devenea rapid și un atu militar crucial. În 1912, 
exact cu un an înainte de convocarea lui Yale la New York, 
primul lord al amiralitatii britanice, Winston Churchill, făcuse 
senzaţie în presa internaţională cu planul său de a trece 
întreaga Marină Regală de pe cărbune pe petrol. Așa cum era de 
așteptat, această propunere de modernizare a celei mai 
puternice flote din lume determina deja marina militară a 
celorlalte naţiuni, inclusiv Germania, să se grăbească să îi 
urmeze exemplul. 

Drept urmare, atât companiile de petrol europene, cât și 
cele americane se năpusteau acum să găsească și să exploateze 
noi zăcăminte, oriunde acestea ar fi putut exista. O regiune 
deosebit de promițătoare era Orientul Apropiat. În anii 1870, 


uriașe resurse de gaze și ţiţei fuseseră descoperite in jurul 
localităţii Baku pe coasta Mării Caspice, urmând apoi o altă 
mare descoperire în Golful Persic, în 1908. Aceste terenuri erau 
acaparate rapid de consortii europene, cursa continuând 
pentru revendicarea şi exploatarea următoarei mari 
descoperiri de rezerve. 

În acest scop, sucursala Socony din Constantinopol obținuse 
discret o opţiune pe șase luni de la un consorțiu format din trei 
oameni de afaceri din Ierusalim, care deţineau vaste drepturi 
de concesiune în trei regiuni diferite ale Imperiului Otoman. Iar 
Yale, McGovern și Hill fuseseră trimiși de la New York anume 
pentru a efectua lucrări preliminare pe teren, în aceste zone. 
Cât despre secretul urzit cu atâta meticulozitate în jurul 
misiunii lor, existau aici două motive: să deturneze interesul 
oricărei posibile concurente în zonă, firește, dar totodată sa tina 
în culise numele companiei Standard cât mai mult timp cu 
putinţă. În ciuda dezmembrării recent suferite, brandul 
Standard era privit în continuare cu un dezgust atât de profund 
în Orientul Apropiat, dar și în multe alte parti ale lumii, încât 
cel mai simplu mod de a întina reputaţia unui rival în afaceri 
era să îl acuzi că ar fi o firmă-paravan pentru Standard Oil. 

Dar în ciuda tendinței de a acţiona pe furiș, existau indicii 
că Standard Oil din New York nu era genul de mașinărie rapace, 
funcționând ca unsă, cum fusese compania din care se născuse. 
De fapt, un astfel de indiciu era chiar componenţa echipei pe 
care o trimisese pentru a explora concesiunile otomane. ]. C. 
Hill, șeful echipei, era un siderurgist din Pittsburgh, fără niciun 
fel de experienta in industria petroliera. Rudolf McGovern era 
un geolog cu studii superioare, dar care nu pusese niciodata 
piciorul pe un camp petrolifer. Iar William Yale, chiar dacă știa 
categoric să se descurce pe un câmp petrolifer, nu avea niciun 
fel de noțiuni de geologie. 


In mod cert, J. C. Hill avea un stil ciudat de explorare, care 
putea fi caracterizat cel mai bine drept fatalist. Sosind in 
Constantinopol la inceputul lui octombrie, echipa se indreptase 
spre prima zona concesionata, o fasie lata de teren muntos in 
centrul Anatoliei, exact la sud de Marea Neagra. Insotiti de un 
mic grup de calauze locale, cei trei americani au cutreierat 
podișul înalt, călărind pe cai timp de două săptămâni, dar de 
fiecare dată când McGovern arăta spre vreun punct îndepărtat 
care, considera el, merita inspectat mai îndeaproape, Hill era de 
altă opinie. Un moment critic a apărut când au aflat că exista o 
ambarcatiune care urma să plece înapoi la Constantinopol 
peste treizeci de ore, și că următoarea nu avea să apară decât 
cel mai curând peste două săptămâni; au reușit să ajungă la 
ambarcatiune, exact cu câteva minute înainte să plece. 

Ritmul lor s-a încetinit considerabil odată ce au ajuns în a 
doua zonă de explorare, valea Mării Moarte din Palestina, în 
noiembrie 1913. Fiind de fapt o continuare a Marelui Graben 
Est-African, din punct de vedere geologic regiunea era cu mult 
mai promițătoare decât Anatolia. Timp de câteva săptămâni, 
echipa s-a deplasat pe ţărmul vestic al Mării Moarte, înaintând 
anevoios pe grohotișul de marnă și pe stâncile calcaroase din 
jur. Foarte adesea, întâlneau indicii incitante semnalând 
prezenţa țițeiului — bulgări de asfalt pur plutind pe mare, 
suprafeţe calcaroase atât de impregnate de petrol, încât 
emanau un miros de benzină —, dar nimic ce ar fi putut să 
confirme existenţa în subsol a vreunui zăcământ viabil din 
punct de vedere comercial. 

Dar din nou era dificil să poţi ajunge la o concluzie clară, 
din moment ce Hill, aplicând stilul de explorare pe care îl 
practicase în Anatolia, în scurt timp a început să respingă orice 
loc pe care McGovern îl recomanda pentru o investigaţie mai 
atentă. Uneori, Yale avea impresia că, de fapt, nu căutau ţiţei, ci 


mai degraba incercau sa se fereasca de el. 

Situaţia a ajuns în cele din urmă la o criză în primele zile 
ale lui ianuarie, când Hill a anunţat că activitatea lor acolo se 
terminase și a ordonat strângerea taberei, în vederea 
întoarcerii la Ierusalim. Yale, montat de frustrarea acumulată 
timp de trei luni, nu a putut să-și mai ţină gura. L-a înfruntat pe 
Hill, iar cei doi au ajuns la o ceartă aprinsă. 

Greu de spus dacă acea ceartă a avut vreun efect sau dacă a 
fost o pură coincidenţă, însă cert este că a doua zi, când grupul 
urca pe colinele joase ale Iudeii, îndreptându-se spre Ierusalim, 
Hill și-a strunit brusc calul pentru a privi în depărtare un 
pinten muntos situat la circa patruzeci și cinci de kilometri spre 
sud. Era o formaţiune geologică stranie, un masiv neregulat 
ridicându-se din deșertul înconjurător. Privind cu binoclul, se 
vedeau un fel de bălți formate la baza muntelui, care scânteiau 
cu efecte de irizatii. 

„Acolo“, a zis J. C. Hill arătând spre masivul Kornub. „Acela 
este locul unde vom găsi titei.“=+ 

Evenimentele s-au desfășurat foarte repede după aceea. 
Zorindu-și caravana ponosită și murdară înapoi spre Ierusalim, 
Hill a telegrafiat imediat la sediul central al companiei, 
anunțând „descoperirea“ lui. În depesa de răspuns, i se ordona 
să îi găsească imediat pe cei doi principali deținători ai 
concesiunilor pentru terenurile din Palestina, oamenii de 
afaceri din Ierusalim, Ismail Hakki Bey și Suleiman Nassif, și să- 
i aducă personal la biroul Socony din Cairo, cât mai curând cu 
putinţă. În absenţa lui Hill, Yale si Rudolf McGovern urmau să 
își continue călătoria până la Kornub și să efectueze teste, 
pentru a determina cât de important ar putea fi acest nou 
zăcământ descoperit. 

Angajând în pripă călăuze și ordonanţe de campanie pentru 
expediţie, Yale și McGovern au plecat din Ierusalim în jurul 


datei de 6 ianuarie, iar peste cateva zile s-au intalnit cu T. E. 
Lawrence si tovarasii lui In apropiere de Beersheba. Dupa acea 
întrevedere umilitoare, grupul Socony și-a continuat drumul 
spre sud, ajungând, în cele din urmă, la vârfurile golașe ale 
masivului Kornub. Ceea ce urmau să descopere acolo avea să 
aibă consecinţe răsunătoare. 


În 15 martie 1913, Aaron Aaronsohn a fost invitat la dejun 
la un club select din Washington, D.C. Oaspetele de onoare era 
fostul președinte Theodore Roosevelt. 

Poate, din respect, amfitrionii lui Aaronsohn, doi lideri 
evrei americani importanţi, pe nume Julian Mack și Felix 
Frankfurter, l-au așezat pe oaspetele lor lângă fostul președinte, 
sau poate decizia lor izvora dintr-o anumită malitiozitate; atât 
Aaronsohn, cât și Roosevelt, încă numit „Colonelul“ de către 
apropiaţi, aveau reputaţia bine cimentată de a fi mari guralivi, 
iar celorlalți meseni li se păruse, probabil, amuzant să vadă 
care avea să câștige. Spre amuzamentul lui Mack și al lui 
Frankfurter, președintele Roosevelt a fost cel care abia dacă a 
apucat să scoată un cuvânt; în schimb, captivat și atent, l-a 
ascultat pe Aaronsohn. În mod limpede, Aaronsohn a apreciat 
unicitatea performanţei lui; nota în jurnalul său, în acea seară, 
că „de acum înainte, voi rămâne renumit drept omul care l-a 
făcut pe Colonel să tacă din gură timp de 101 minute“. 

Asemenea fostului președinte, Aaron Aaronsohn apărea ca 
o forță a naturii. Cu o statură impunătoare și o corpolenta 
incipientă, era un bărbat deopotrivă sclipitor și arogant, 
pasionat și combativ, genul de om care are mereu impresia că el 
este cea mai interesantă persoană din cameră. În cazul lui 
Aaron Aaronsohn, la cei treizeci și șapte de ani ai lui, lucrul 
acesta era de obicei adevărat. 

În martie 1913, se remarcase deja drept unul dintre cei mai 
persuasivi purtători de cuvânt pentru o cauză care câștigase 


recent teren în anumite cercuri evreiești: sionismul. Chemand 
la o întoarcere a membrilor diasporei evreiești în patria lor 
ancestrală, Eretz Israel (Ţara lui Israel), mișcarea sionistă 
câștigase adepţi în rândul evreimii internaţionale pe parcursul 
celor două decenii precedente, dar mai frecvent fusese 
întâmpinată cu scepticism, ba chiar și ostilitate. Ceea ce îl făcea 
pe Aaronsohn atât de influent era faptul că argumentele lui 
sioniste nu se bazau pe abstracții politice sau religioase, ci pe 
ceva întru totul practic, aproape banal: agricultura. Deja 
recunoscut ca unul dintre cei mai competenţi agronomi din 
Orientul Mijlociu, Aaronsohn își petrecuse treizeci și unu de 
ani, din cei treizeci și șapte câţi avea la acea vreme, în Palestina, 
iar acum efectua un vast evantai de experienţe științifice — pe 
plante, copaci și soluri —, în ideea de a face din acea regiune un 
ținut înverzit, cum fusese în Antichitate. Lăsând deoparte 
principiile sioniste înalte, sublinia el frecvent, prima condiţie 
obligatorie pentru reîntoarcerea evreilor în Israel era să aibă ce 
să mănânce; or Aaronsohn știa cum să-i hrănească. 

Nu-i fusese ușor nicidecum să ajungă la acest standard. 
Aaron Aaronsohn, cel mai mare copil al unui negustor de grâne 
evreu, s-a născut în 1876 într-un orășel din centrul României. 
Avea doar doi ani, când Războiul Ruso-Turc a dus la 
independența României fata de Imperiul Otoman. Pentru 
numeroasa populaţie evreiască a ţării, ceea ce fusese o 
existență tolerabil de proastă sub autocratia musulmană, a 
devenit rapid o existenţă intolerabil de proastă sub o 
democraţie creştină. Interzicându-li-se efectiv dreptul la 
cetățenie, ceea ce însemna de asemenea interzicerea accesului 
la majoritatea școlilor și profesiilor, evreii au început un exod 
în masă din România. În 1882, când Aaron avea șase ani, 
părinţii lui s-au alăturat celor care fugeau din ţară. Dar, în loc 
să se îndrepte spre destinaţia preferată a emigranților, Statele 


Unite, familia Aaronsohn impreuna cu alti 250 de evrei romani 
s-au îmbarcat spre regiunea Palestina din Siria otomană. 

Grupul s-a stabilit pe terenul sterp și stâncos al unei costișe, 
în apropiere de portul Haifa, un loc pe care l-au numit Samarin. 
Acolo, au descoperit repede că „ţara în care curge lapte si 
miere“, descrisă in „Ieşirea“ din Vechiul Testament, se 
schimbase foarte mult de atunci. Puţinii coloniști din Samarin 
care se pricepeau să cultive pământul — majoritatea fuseseră 
mici negustori în România — au fost curând înfrânți de ţinutul 
arid și pământul sărac de acolo. După un an, emigranții erau 
atât de oropsiti, încât au fost nevoiţi să își amaneteze sulurile 
sfinte ale Torei. 

Salvarea a venit în persoana baronului Edmond de 
Rothschild, un bancher evreu francez cu o avere colosală. Fiind 
un mai vechi susținător si binefăcător al imigrației evreiești în 
Palestina, Rothschild întemeiase sau răscumpărase deja o serie 
de colonii evreiești din regiune, iar în 1884 a făcut același lucru 
cu Samarin, schimbându-i denumirea în Zichron Yaakov 
(Memorialul lui Iacov), în onoarea tatălui său decedat. Totuși, 
așa cum comunitatea a descoperit în scurt timp, patronajul lui 
Rothschild venea la un pret foarte aspru. Acceptând să le 
acorde sprijin financiar, prima lui condiţie fusese „ca singur el 
să fie unicul stăpân al coloniei și ca toate treburile de pe 
domeniul lui sa fie sub conducerea lui“ — si nu glumise. 
Locuitorilor din Zichron Yaakov li se spunea ce culturi să 
sădească, cum să se îmbrace, chiar și cine dobândise dreptul de 
a se căsători, iar agenţii locali ai lui Rothschild aveau grijă ca 
regulile să fie aplicate. 

Dar, pentru Aaron Aaronsohn, un tânăr extraordinar de 
sclipitor, acest sistem de tip feudal a avut beneficiile lui. În 
1893, la vârsta de șaisprezece ani, a fost selectat de către agenţii 
lui Rothschild pentru o școlarizare în Franţa, cu toate 


cheltuielile plătite, iar in următorii doi ani a studiat agronomia 
și botanica la Institutul Grignon de lângă Paris, una dintre cele 
mai prestigioase academii agronomice din Europa. Când s-a 
reîntors în Palestina, nu a fost pentru a trăi ca un șerb de-al lui 
Rothschild în Zichron Yaakov, ci pentru a servi drept instructor 
„agronom“ într-o altă colonie a baronului. Aranjamentul nu a 
fost de durată. După niciun an, Aaronsohn, care avea doar 
nouăsprezece ani, dar era deja un tânăr recalcitrant și 
nerăbdător, a rupt relaţia cu baronul și agenţii lui, lansându-se 
în viata pe cont propriu. 

Lucrând pe post de consilier agronom al unor diverși mari 
proprietari de pământ care locuiau în străinătate, a început de 
asemenea să studieze și să inventarieze meticulos flora și 
geologia Palestinei. În această strădanie, curiozitatea imensă și 
neobosita lui energie au devenit curând legendare. Când avea 
cam douăzeci și cinci de ani, Aaronsohn vorbea deja fluent șase 
limbi străine și începea să publice articole în jurnale de 
agronomie din Europa. Nimeni din comunitatea strâns sudată a 
agronomilor europeni cu titluri științifice prestigioase nu auzise 
vreodată de colegul lor din Palestina, iar frecvenţa și sfera 
eclectică a muncii lui Aaronsohn — studii erudite pe diverse 
teme, de la extracția uleiului de susan până la producţia de 
mătase — i-au făcut pe multi sa se întrebe dacă numele 
respectiv nu era cumva un pseudonim pentru un colectiv de 
savanți. 

Adevărata lui recunoaștere a venit în 1906, odată cu 
descoperirea unei specii de grâu sălbatic — strămoșul genetic al 
grâului cultivat, despre care se credea de mult timp că 
dispăruse complet —, care creștea pe pantele Muntelui 
Hermon. Într-o perioadă când peste 80 la sută din populaţia 
lumii era încă agrară, descoperirea a fost anunţată cu litere de- 
o șchioapă în presa internaţională și i-a adus tânărului savant 


evreu, practic autodidact, recunoasterea omologilor sai din 
intreaga lume. Trei ani mai tarziu, a acceptat invitatia, din 
partea Departamentului de Agricultura al SUA, pentru a efectua 
o amplă călătorie in Vestul Americii. Acolo, a fost tratat ca o 
celebritate, i s-au oferit catedre de profesor la diverse colegii, 
prelegerile lui fiind așteptate cu nerăbdare de săli arhipline. 
Dar pe parcursul șederii lui în Statele Unite, unde a rămas timp 
de aproape opt luni, Aaronsohn a intrat în contact cu gândirea 
politică evreiască modernă și, în special, cu cei mai importanți 
lideri ai mișcării sioniste din America. 

Deși ideea unei reîntoarceri in Israel fusese o piatră 
unghiulară a credinţei milenare a evreilor — de aproape două 
mii de ani, slujbele evreilor de Yom Kippur și Pesah se încheie 
cu formula ritualică „anul viitor la Ierusalim“ —, un scriitor 
ungur, Theodor Herzl, a fost cel care a transformat-o într-o idee 
politică modernă. Ca reacţie la antisemitismul institutionalizat 
chiar și în cele mai „luminate“ naţiuni din Europa și ţinând 
seama de masacrarea periodică a evreilor în tari ca Rusia 
țaristă, Herzl afirmase în cartea sa din 1896, Statul evreilor, că 
evreimea internaţională nu putea să fie cu adevărat liberă și în 
siguranță, decât intemeindu-si propria patrie pe pământul 
străvechi al Israelului. În anul următor, Herzl a prezidat prima 
întrunire a Congresului Sionist Mondial, în Elveţia, un 
eveniment care a electrizat publicul evreu din întreaga lume. 

Dar, totodată, a provocat și o reacţie adversă violentă. Atât 
în Europa, cât și în SUA, multi lideri evrei — poate majoritatea 
— vedeau în sionism un instrument periculos, care avea să 
ducă la izolarea evreilor în raport cu naţiunile în care se 
născuseră și care putea alimenta acuzaţia, repetată de multă 
vreme, cu privire la lealitatea divizată a evreilor; unii chiar 
suspectau că sionismul ar fi un complot antisemit. Pentru 
antisioniști, răspunsul la „chestiunea evreiască“ era nu Israelul, 


ci asimilarea, deplina participare economica si politica in 
naţiunile unde se născuseră, un tel devenit mai tangibil într-o 
mare parte din Europa, prin răspândirea democraţiei. 

„Asimilaţioniștii“ păreau să aibă, de asemenea, un puternic 
argument politic în favoarea lor. La începutul anilor 1900, deja 
aproximativ șaizeci de mii de evrei locuiau în Tara Sfântă, dar 
cei mai multi dintre ei trăiau într-o sărăcie lucie sau subzistau 
prin subventiile strânse de coreligionarii lor din străinătate. 

Ca ripostă la această întrebare, Aaron Aaronsohn — care nu 
era doar un agronom renumit, ci și un arheolog amator și un 
avid cititor de istorie — a ajuns să formuleze propria-i 
întrebare extrem de interesantă. Ce îi sustinuse pe romani, si pe 
babilonieni, și pe asirieni? Atât din săpăturile arheologice, cât și 
din legendele străvechi, era limpede că în Palestina existaseră 
condiţii de trai pentru populaţii mult mai numeroase decât cei 
aproximativ 700000 de locuitori, câţi erau estimati la începutul 
anilor 1900, și nu se putea spune că sursele de apă sau brazdele 
de pământ, care sustinusera acele civilizaţii, dispăruseră pur și 
simplu. Mai degrabă li se pierduse urma de-a lungul timpurilor 
și așteptau să fie redescoperite, revalorificate. Aaronsohn avea, 
de asemenea, un exemplu modern convingător, pe care îl putea 
invoca. În timpul călătoriilor lui prin America, efectuase un 
studiu special al Californiei, un loc cu condiţii de climă și sol 
foarte asemănătoare cu Palestina. Cu ajutorul apei deviate din 
Sierra Nevada, Valea Centrală a Californiei devenea deja 
grânarul Americii și aducea un șuvoi de noi coloniști. Exact 
același lucru, susținea Aaronsohn, ar putea fi înfăptuit în 
Palestina, și ţinând seama de cunoștințele lui inegalabile despre 
regiune, el era omul potrivit pentru a face asta. 

În fata unui asemenea optimism, ca să nu spunem aroganță, 
un cerc tot mai mare de evrei americani bogaţi au îmbrățișat 
viziunea lui Aaronsohn despre refacerea Israelului. Înainte de a 


pleca din Statele Unite in toamna anului 1909, un consortiu al 
acestor oameni de afaceri si filantropi adunasera aproximativ 
20000 de dolari in vederea infiintarii Statiunii evreiesti de 
cercetari agricole din Palestina, un centru modern de cercetare, 
pe care Aaronsohn urma sa il coordoneze si sa il dezvolte, cu 
intentia de a face din el cel mai important obiectiv stiintific de 
acest fel din întregul Orient Mijlociu. 

Pentru aceasta noua acţiune îndrăzneață, Aaronsohn a 
organizat o serie de lucrari pe un mal inalt si stancos de pe 
coasta Mediteranei, situat la aproximativ saisprezece kilometri 
de Zichron Yaakov, într-o localitate numită Athlit. În următorii 
ani, a plantat răsaduri experimentale și livezi, construind de 
asemenea un complex de sere și laboratoare. De asemenea, s-a 
ocupat de construirea unei mari clădiri cu două etaje, destinată 
adăpostirii unei biblioteci a stațiunii de cercetări, precum și 
cazării lucrătorilor permanenţi, cu o priveliște impresionantă 
spre marea aflată la doar un kilometru și jumătate distanţă. În 
lipsa unor localnici suficient de instruiți, Aaronsohn și-a 
selectat o mare parte dintre lucrătorii permanenți din propria-i 
familie — în diferite etape, toţi cei cinci fraţi ai săi aveau să fie 
angajaţi la Athlit —, aceștia fiind cei care supervizau lucrările 
de zi cu zi și îi supravegheau totodată pe muncitorii proveniţi 
din satele arabe din apropiere. „În scurt timp“, nota biograful 
Ronald Florence, „loturile experimentale ale centrului de 
cercetări au ajuns să producă mai mult grâu, orz și ovăz per 
dunam (aproximativ 1000 de metri pătraţi), decât unele ferme 
cu tradiţie pe soluri mult mai prielnice.“ 

În lumina rolului tot mai important ca recrutor pentru 
sionism, este cumva ciudat că Aaronsohn nu părea să fi 
reflectat prea mult la ramificatiile politice si sociale ale acestei 
mișcări. Putea să pună mai multi evrei pe pământul din 
Palestina, de asta era sigur, dar ce însemna acest lucru sau ce 


formă de guvernare putea îmbrăca rămânea destul de vag. 

Dar același aspect vag se extindea și la mișcarea sionistă 
propriu-zisă. În rândurile sioniștilor religioși și „sociali“, scopul 
era relativ modest: intensificarea procesului de imigrație a 
evreilor în Palestina pentru cei care doreau să plece acolo, fără 
a tulbura însă sistemul politic existent pe plan local. Iar mulţi 
dintre oamenii de afaceri care făcuseră donaţii pentru 
Staţiunea de Cercetări Agricole a lui Aaronsohn se considerau 
antisioniști, imaginându-și cumva că implicarea lor era 
apolitică, asemănătoare cu sprijinul acordat refacerii unei 
sinagogi. 

Chiar și printre cei care imbratisau ideea unui „stat al 
evreilor“, nu prea exista vreun consens asupra definiţiei 
acestuia. În 1901, Theodor Herzl se întâlnise cu sultanul 
otoman, în speranța de a putea cumpăra Palestina. Cand 
această propunere nu a dus nicăieri, majoritatea liderilor 
sioniști pledaseră în perioada care a urmat pentru o mișcare 
progresivă, în care financiarii evrei ar fi cumpărat treptat 
pământ în Palestina pentru colonizare, negociind simultan cu 
Constantinopolul — negocieri care ar fi putut să ia forma de 
mită sau de achitare a unei parti din covârșitoarea datorie 
externă a otomanilor —, pentru a garanta acceptarea și 
protecţia otomană a noilor coloniști. Rămânea însă de văzut 
dacă o asemenea stratagemă ar fi putut conduce vreodată la o 
mutație demografică substanţială, care să determine instituirea 
guvernării unei majorităţii evreiești, având în vedere că 
populaţia neevreiască existentă în Palestina îi depășea numeric 
pe evrei într-o proporţie de zece la unu. La momentul dejunului 
lui Aaronsohn cu Teddy Roosevelt în 1913, apăruse totuși o 
nouă perspectivă mai promițătoare. Întrucât Imperiul Otoman 
începuse să fie sfâșiat din toate părțile, prăbușirea lui finală 
părea dintr-odată iminentă. Dacă acea năruire se producea într- 


adevăr, iar o putere europeană prelua controlul asupra 
Palestinei, sioniștii ar putea să se plaseze sub protecţia acesteia. 
Cel mai plauzibil și, totodată, cel mai dezirabil patronaj într-o 
asemenea situaţie, în opinia lui Aaronsohn, îl constituia Marea 
Britanie. 


Stewart Newcombe era o figură legendară în Orientul 
Apropiat, deși nu de o manieră uniform pozitivă. La cei treizeci 
și cinci de ani ai săi, acest veteran din Războiul Burilor 
măsurase topografic și cartografiase deja vaste teritorii din 
Egipt și Sudan, pentru guvernul britanic, și căpătase reputaţia 
de a fi un explorator neobosit, capabil să muncească singur cât 
zece oameni la un loc. O parte din problemă venea de aici. Din 
cauza obiceiului de a cere de la ceilalți aceleași eforturi pe care 
și le impunea lui însuși, arabii care au lucrat cu el în războiul ce 
a urmat aveau să spună despre căpitanul Stewart Newcombe că 
„era ca focul, mistuindu-și atât prietenii, cât și dușmanii“. 

Nu era deci nimic surprinzător în faptul că Newcombe era 
într-o dispoziţie destul de sumbră în dimineaţa de 8 ianuarie, 
când a plecat de la tabăra sa din pustiul Sin spre Beersheba, la 
distanţă de o zi de mers cu cămila. Se ducea acolo pentru a se 
întâlni cu cei doi arheologi eminenti aflați de ceva timp pe un 
șantier arheologic din nordul Siriei, care fuseseră repartizaţi 
pentru a participa la misiunea lui în sudul Palestinei. Deși 
înțelegea perfect necesitatea prezenţei arheologilor — erau o 
acoperire politică menită să le permită celor cinci echipe de 
cartografi militari să își desfășoare activitatea clandestină —, 
această operaţiune trebuia să se desfășoare foarte rapid, pe un 
teritoriu extrem de dificil, iar ideea de a avea grija celor doi 
intelectuali de la Oxford era ultimul lucru care îi mai lipsea lui 
Newcombe. Trimisese deja zece cămile în Gaza, ca să-i aștepte 
când coborau de pe vas și să le preia echipamentul — arheologii 
întotdeauna aveau enorm de multe accesorii —, iar el aducea 


din desert alte camile, pentru eventualitatea inevitabilului 
bagaj excedentar. 

O surpriză foarte plăcută il aștepta în Beersheba. „Mă 
așteptam să întâlnesc doi oameni oarecum în vârstă; [în 
schimb] am dat de C. L. Woolley si T. E. Lawrence, care arătau 
cam de douăzeci și cinci de ani și, respectiv, optsprezece... 
Scrisorile pe care li le adresasem pentru aranjarea primirii lor 
fuseseră evident prea politicoase. Deferenta nepotrivită a 
încetat de atunci înainte.“ 

Departe de a necesita o caravană de cămile pentru a le căra 
echipamentul, când Lawrence și Woolley coborâseră de pe vas 
în Gaza, însoţiţi de Dahoum, tânărul asistent al lui Lawrence, 
toate lucrurile lor se aranjaseră perfect pe spinarea unui mic 
catâr. Bagajul lor se mărise cumva prin cumpărarea unor 
produse fotografice și de camping, însă în mod limpede cei doi 
tineri arheologi înțelegeau nevoia de a călători fără prea mult 
calabalâc pe terenul brutal pe care urmau să îl străbată. 

În acea seară, Newcombe le-a explicat oamenilor veniţi din 
Siria ce se aștepta de la ei în continuare, dar și care era scopul 
secret al expeditiei. În această ultimă privinţă, Lawrence intuise 
deja destul de bine cum stăteau lucrurile. „În mod evident, rolul 
nostru este doar să inducem în eroare“, le scrisese el părinţilor 
lui, în drum spre Palestina, „să dăm o culoare arheologică unei 
acțiuni politice.“ 

Acea acţiune politică decurgea dintr-o problemă de care 
Marea Britanie era ea însăși răspunzătoare. Fiind puterea 
europeană care depindea cel mai mult de controlul mărilor, 
Marea Britanie fusese forța motrice din spatele construirii 
canalului Suez în Egipt, în anii 1870, urmărind legarea 
Mediteranei de Marea Roșie, ca o scurtătură comercială și 
militară vitală pentru a păstra strâns unit acel imperiu foarte 
întins. Atât de vital era considerat canalul Suez, încât Marea 


Britanie fusese dispusa sa sacrifice bunele relatii pe care le 
avea de multa vreme cu Imperiul Otoman, pentru a intra 
imediat in posesia acelei artere de navigatie, ceea ce s-a 
infaptuit prin cotropirea Egiptului in 1882, sub pretextul de a 
înăbuși niște frământări locale. Această intervenţie dusese la 
eliberarea malului vestic al Canalului Suez, frontiera de facto a 
Egiptului, dar îi lăsa pe otomanii acum ostili în continuare pe 
poziţii pe malul estic, în peninsula Sinai. Această problemă a 
fost curând solutionata; în 1906, Anglia a profitat de o dispută 
diplomatică minoră pentru a confisca și acel teritoriu. 
Rezultatul final a fost un fel de compromis. Britanicii 
obtinusera acum canalul, împreună cu zona tampon, lată de 
circa 200 de kilometri, a peninsulei Sinai, separând Egiptul de 
regiunea Palestina dens populată, în sud-vestul Siriei. Partea 
mai dezavantajoasă era că în felul acesta se aleseseră cu 
resentimentele nepieritoare ale otomanilor. 

Acest inconvenient nu părea un preţ greu de suportat în 
1882 și în 1906, poate, însă la începutul anului 1914 cu totul 
altfel stăteau lucrurile. În situaţia în care, din greșeală în 
greșeală, Europa se apropia rapid de un război pe tot 
continentul, britanicii au devenit subit foarte preocupaţi de 
starea jalnică a relaţiilor lor cu otomanii, dar și de semnele de 
rău augur care indicau alunecarea progresivă a 
Constantinopolului în sfera de influenţă a dușmanului declarat 
al Marii Britanii, Germania. Dacă războiul la care se aștepta 
toată lumea izbucnea într-adevăr, canalul Suez avea să fie 
culoarul de trecere crucial pentru aducerea în Europa a 
trupelor teritoriale britanice din India și Australia; iar dacă 
Turcia se alia cu Germania în acel război, ţinta lor avea să fie de 
asemenea canalul, pentru exact aceleași motive. Dar 
problemele britanicilor nu s-ar fi sfârșit aici. În eventualitatea 
în care inamicul ar fi reușit să traverseze canalul și să ajungă în 


Egipt, era foarte posibil sa declanseze o insurectie antibritanica 
în rândul unei populaţii care ii dispretuia profund pe englezi, 
imobilizând astfel la fata locului contingente de soldaţi 
britanici, de care avea să fie nevoie pentru a lupta în Europa. 

Contemplând acest scenariu, britanicii au ajuns prea târziu 
să înțeleagă dezavantajul zonei lor tampon din Sinai, un 
dezavantaj inerent însuși conceptului de zone tampon: cum să 
știi ce se află de cealaltă parte? Britanicii cunoșteau foarte bine 
ce se afla în colțul nord-estic al peninsulei Sinai — regiunea de 
coastă a Palestinei, dens populată și cu terenuri cultivate de 
multă vreme —, dar în schimb nu știau practic nimic despre 
frontiera formată din deșertul care se întindea spre sud-est de 
la acea coastă până la Golful Aqaba, la circa o sută șaizeci de 
kilometri distanţă. Existau drumuri acolo, puțuri de apă care să 
poată aproviziona o forţă de invazie? 

Persoana cea mai preocupată să afle aceste lucruri era 
conducătorul de facto al Egiptului, consulul general și 
împuternicitul britanic Horatio Herbert Kitchener. În 1914, 
lordul Kitchener era considerat drept cel mai mare erou de 
război în viaţă al britanicilor — zdrobise o răscoală indigenă în 
Sudan în timpul Războiului Mahdist în 1898, apoi condusese la 
victorie forţele britanice în Războiul Burilor în 1902 —, dar prin 
una dintre acele coincidente bizare ale istoriei, în tinereţe 
Kitchener fusese topograf, iar una dintre marile lui realizări a 
fost cartografierea Palestinei. Singurul colt al Palestinei pe care 
Kitchener și colegii săi topografi îl omiseseră erau ținuturile 
pustiului Sin — în principal, un teritoriu în formă de triunghi, 
reprezentând jumătatea de jos a Israelului din zilele noastre —, 
sponsorii lucrărilor topografice din regiune considerând că nu 
exista, pur și simplu, niciun motiv economic sau politic de a 
include și acea zonă. Dar exact acest triunghi necartografiat 
reprezenta acum teritoriul necunoscut, care se așternea de 


cealalta parte a zonei tampon din Sinai. 

Ținând seama de animozitatea care se dezvoltase între cele 
două imperii, Kitchener dăduse dovadă de un tupeu remarcabil 
în 1913, când le „oferise“ otomanilor serviciile trupelor 
britanice din Royal Engineers, pentru a efectua măsurători 
topografice în Sin; deloc surprinzător, Constantinopolul a 
refuzat rapid oferta. Însă printr-o fericită coincidenţă Sin figura 
de asemenea în multe locuri din Vechiul Testament, fiind 
regiunea prin care Moise și israelitii au trecut la sfârșitul celor 
patruzeci de ani ai fugii lor din Egipt. Acest aspect putea 
constitui o explicaţie istorică și teologică verosimilă a motivelor 
pentru care o naţiune creștină ar dori să exploreze regiunea, 
iar când britanicii au încercat această tactică în discuţiile cu 
Constantinopolul — reambalându-și oferta anterioară, astfel 
încât acum să apară sub forma unei investigaţii arheologice a 
locurilor biblice, sub auspiciile respectabilei Fundaţii pentru 
Explorarea Palestinei — stratagema a funcţionat. Acesta era 
șiretlicul care îi adusese pe Lawrence și Woolley la Beersheba și 
care îi oferise lui Newcombe acoperirea necesară pentru 
echipele lui militare de cartografiere.“ 

Foarte rapid, obiecțiile inițiale pe care Newcombe le 
avusese, probabil, la gândul de a se trezi pe cap cu cei doi 
arheologi, s-au risipit complet. În Lawrence mai ales, 
Newcombe părea să fi găsit un spirit înrudit, un om atât de 
indiferent fata de confortul material și capabil de o rezistenţă 
interioară atât de uluitoare, încât friza masochismul. 

A detectat, de asemenea, o ciudatenie în personalitatea lui 
Lawrence, o tendinţă de a se ridica din timiditatea lui inerentă 
ca o reacție fata de cei care i-ar denatura spusele sau i s-ar pune 
în cale. Un exemplu mai vechi al acestei trăsături era tortura 
verbală aplicată bietilor petroliști americani in Beersheba. 
Majoritatea oamenilor timizi au tendinţa să se închidă si mai 


mult in timiditatea lor atunci cand se afla intr-o situatie de 
potenţială confruntare, însă cu Lawrence si americanii fusese 
exact invers, tânărul arheolog transformând întâlnirea într-un 
joc de-a șoarecele și pisica, cu el jucând rolul pisicii. Lucrul 
acesta sugera la Lawrence un talent de a-și înfrânge adversarii 
prin tactici ingenioase și abile, o calitate care avea să-i fie de 
mare folos în confruntările cu oficialităţile otomane înguste la 
minte care, Newcombe era sigur, aveau să încerce să le 
obstructioneze orice mișcare. 

Dar de fapt, mult mai mult decât otomanii, însăși „pustia“ 
Sin a fost cea care le-a pus cele mai mari probleme lui 
Lawrence și Woolley. Operând independent de echipele militare 
de topografie, deși frecvent verificați de Newcombe, cei doi au 
menținut un ritm necruţător prin sumbrul teren, fortandu-si 
cămilele și mica echipă de ordonanţe de campanie până la 
vlăguire. Măcar acești localnici erau învăţaţi cu regiunea; 
venind din clima mai temperată a nordului Siriei, Lawrence și 
Woolley sufereau cumplit pe acel pământ uscat și pârjolit de 
soare. 

Aceste neajunsuri nu ar fi contat, poate, atât de mult, dacă 
ar fi găsit acolo ceea ce veniseră să descopere. Dar n-au găsit. 
Iar în afară de câteva ruine datând din perioada bizantină sau 
de mai târziu, Lawrence și Woolley n-au găsit decât foarte 
puţine structuri în regiune — și categoric nimic ce ar fi putut să 
sugereze vreo așezare din epoca exodului evreilor din Egipt. 

De fapt, existase întotdeauna un fel de eroare intrinsecă în 
proiectul Sin, o concepţie greșită pe care otomanii ar fi putut să 
o deducă, dacă ar fi cântărit lucrurile mai bine. Într-un peisaj 
atât de neospitalier, încât chiar și nomazii beduini neinfricati îl 
abandonau vara, ce i-ar fi putut determina pe Moise și pe 
israeliți — rătăcind de patruzeci de ani prin desert si, se 
presupune, dornici să ajungă și ei într-un loc frumos — să 


zăbovească în acest iad mai mult decât era necesar? Acesta a 
fost un argument, pe care Lawrence l-a menţionat într-o 
scrisoare cumva ghidușă adresată părinţilor săi: „Fundaţia 
Palestina, desigur, dorește să găsească situri menite să ilustreze 
Exodul, care se presupune că ar fi trecut pe aici. Dar bineînţeles 
e greu de presupus că un popor plecat de 40 de ani din Egipt ar 
fi putut să lase prea multe urme ale prezenţei lui prin locurile 
unde a poposit în acest răstimp“. 


X 


În dimineața de 12 noiembrie 1913, Curt Prüfer a luat o 
decizie dureroasă. Pentru o scurtă perioadă de timp, păruse că 
în sfârşit ar fi putut să dobândească respectul si statutul 
meritoriu la care năzuise întotdeauna — ca om de cultură, ca 
prototip valoros al noii Germanii —, dar apoi totul se prefacuse 
in cenușă. În realitate, lucrurile au fost chiar mai grave, căci in 
lupta indarjita legata de candidatura lui la 0 pozitie prestigioasa 
în structura de putere egipteană, inamicii britanici ai lui Prufer 
urmăriseră nu numai să i se refuze acel post, ci și să îl distrugă 
profesional. În acea dimineaţă, Priifer s-a așezat la biroul său 
din Ambasada Germaniei și a compus o scrisoare succintă, prin 
care își dădea demisia de la Ministerul de Externe, instituţia 
care fusese casa lui în ultimii șapte ani. Peste câteva zile, de- 
acum fostul funcționar al ambasadei a plecat la Ierusalim, 
pentru a aștepta acolo sosirea prietenului său, artistul Richard 
von Below, în vederea lungii lor croaziere în susul Nilului. 

Una dintre caracteristicile mai ciudate ale epocii 
imperialiste europene făcea ca puterile europene angajate în 
duelul pentru supremație să recurgă adesea, în domeniile lor 
coloniale, la un complicat sistem de impartire-a-prazilor cu 
rivalii lor imperiali, o modalitate menită atât să asigure 
acceptarea pretențiilor lor la hegemonie, cât si să diminueze 


motivatia rivalilor lor de a instiga la revolte locale. 

Din punctul de vedere al prestigiului academic, putine 
posturi alocate strainilor in Cairo erau mai ravnite decat functia 
de director al bibliotecii khedivale. De la semnarea unui acord 
bilateral in 1906, acel post era rezervat unui cetatean german. 
La sfarsitul anului 1911, cand directorul german al bibliotecii 
urma sa se pensioneze, Ambasada Germaniei a propus numele 
doctorului in filologie Curt Prüfer, pentru a-l înlocui in funcție. 

In ciuda titulaturii aparent inofensive, postul reprezenta o 
pozitie extrem de sensibila. Pe vremea otomanilor, khedivul 
fusese seful desemnat al statului egiptean, iar britanicii, pentru 
a păstra iluzia că prin invazia lor din 1882 actionasera cumva 
drept un garant al stăpânirii otomane, îl păstraseră pe khediv 
ca pe o figură de paie. Din 1892, acesta fusese Abbas Hilmi al II- 
lea. Deși, în mod lesne de înţeles, Abbas nu fusese niciodată un 
mare susținător al ocupaţiei britanice, antipatia lui s-a adâncit 
considerabil odată cu sosirea lordului Kitchener la fata locului, 
în 1911. În calitate de nou împuternicit britanic în Egipt, 
Kitchener se plictisise atât de repede de Abbas — sau, cum 
prefera să îl numească el, „afurisitul asta de khediv“ —, încât 
începuse să îi confiște chiar și îndatoririle pur ceremoniale pe 
care le mai avea. Ca reacție, Abbas începuse să folosească tot 
mai mult oficiile „bibliotecii“ lui pentru a păstra legătura, pe 
ascuns, cu o sumedenie de disidenti egipteni, care se opuneau 
stăpânirii britanice. 

Bineînţeles, ceea ce era rău pentru Marea Britanie era bun 
pentru Germania, iar prin controlul lor asupra postului de 
director al bibliotecii, germanii beneficiaseră de o acoperire 
perfectă pentru a-și păstra și cultiva propriile contacte cu 
comunitatea egipteană antibritanică. Exact lucrul acesta îl 
făcuse directorul german de până atunci, iar la sfârșitul anului 
1911, britanicii aveau toate motivele să se aștepte ca dr. Curt 


Prufer, acum promovat din functia de dragoman in aceea de 
secretar pentru problemele Orientului la Ambasada Germaniei, 
sa mentina traditia. 

Desigur, Prüfer nu se făcuse nicidecum agreabil 
autorităţilor britanice din Cairo, continuând eforturile 
destabilizatoare panislamiste ale mentorului său, Max von 
Oppenheim. Extrem de alarmant pentru autorităţile din Cairo 
era faptul că Prufer păstrase de multă vreme o relaţie strânsă 
cu o sumedenie de figuri egiptene antibritanice, precum și cu 
nemultumitul khediv însuși. Astfel, în câteva ocazii, poliţia 
secretă egipteană îl urmărise pe onorabilul doctor în filologie la 
diverse întâlniri clandestine cu unii dintre cei mai inversunati 
și periculoși vrăjmași ai Egiptului britanic. 

În consecinţă, a plasa un asemenea personaj în biblioteca 
khedivală era ca și cum ai fi pus un piroman într-o fabrică de 
artificii; la scurt timp după ce a fost propus numele lui Prufer, 
britanicii i-au informat pe căi diplomatice pe germani că 
această candidatură era „neadecvată“.& Germanii nu s-au lăsat, 
iar ambasadorul Germaniei la Cairo a intervenit direct la 
Kitchener pentru a susține cu vigoare nominalizarea lui Prüfer. 
La sfârșitul lunii octombrie 1911, ambasadorul Germaniei în 
Marea Britanie, contele Paul Metternich, a ajuns cu această 
problemă până la ministrul britanic de externe, Edward Grey. 

Dar cu cât germanii pledau mai vehement cauza lui Prüfer, 
cu atât britanicii intrau și mai mult la bănuieli. La începutul lui 
1912, Kitchener a informat Ambasada Germaniei că problema 
fusese deferită Ministerului Educaţiei din cadrul guvernului 
egiptean, unde candidatura lui Prüfer fusese respinsă din nou. 
Era o manevră absolut transparentă — așa-zisul guvern 
egiptean proceda exact cum îi dicta Marea Britanie —, dar a pus 
capăt chestiunii în cele din urmă. Pentru Priifer, această 
turnură a evenimentelor era devastatoare pe plan profesional. 


Nu era numai faptul că fusese umilit public, pierzând postul de 
director al bibliotecii, dar cum rapoartele serviciilor secrete 
privind intrigile lui ajunseseră de notorietate în guvernul 
britanic, Prufer avea să fie împiedicat efectiv să mai promoveze 
în cadrul ambasadei germane din Cairo. 

Dar asta era partea cea mai neînsemnată a situaţiei. Oricât 
de mult se transformase structura elitistă a societății germane 
în diversele sfere de activitate, schimbările nu pătrunseseră și 
în ramura diplomaţiei din cadrul Ministerului de Externe; în 
1912, ca si în 1812, acea ramură era apanajul aristocrației 
germane, cu conții, prinții și nobilii ei. De fapt, nu exista un 
exemplu mai bun privind dificultatea, aproape imposibil de 
surmontat, ca o persoană din exterior să fie admisă în acest 
club exclusivist, decât lunga și inutila luptă a mentorului lui 
Prufer, contele von Oppenheim. 

Deși cu studii înalte și extrem de inteligent, Oppenheim 
prezenta un cusur fatal în ochii ramurii diplomaţiei Germane 
— era de origine evreiască —, or acest aspect fusese suficient 
pentru a-i zădărnici nenumăratele eforturi, timp de peste două 
decenii, în vederea obţinerii unui transfer de la mult mai puţin 
prestigioasa secție consulară. A ajuns, probabil, cel mai aproape 
de acest deziderat în 1898, când solicitarea lui a fost însoţită de 
nenumărate scrisori de susținere din partea unor aristocrați 
germani neevrei, prieteni de-ai săi de la Union-Klub din Berlin, 
doar că Oppenheim a avut nenorocul de a-și prezenta cererea 
în același timp cu un alt evreu. În întreaga istorie a serviciului 
diplomatic german, nu mai existase decât un singur membru 
evreu, un Rothschild, iar ideea că brusc ar putea să mai fie încă 
doi a creat panică. 

„Am absoluta convingere“, scria un membru marcant al 
Ministerului de Externe ca răspuns la acea situație, „că 
problema noastră aici nu se referă la un evreu, ci la numeroșii 


lui coreligionari care vor forta sa patrunda prin bresa pe care o 
face el... [Chiar] daca unul este lasat sa intre, un strigat de 
lamentatie va rezulta daca ceilalți sunt refuzati.““ Din aceste 
considerente, ambele cereri au fost prompt respinse. 

Pe hartie, sansele lui Curt Prufer — un individ de rand, cu 
un doctorat de la o universitate mediocra — de a promova in 
posturile superioare ale Ministerului de Externe pareau 
aproape la fel de sumbre ca si în cazul lui Oppenheim, însă 
numirea lui ca secretar pentru problemele Orientului al 
ambasadei din Cairo îi adusese o licărire de speranţă; din 
această funcţie, în cadrul secţiei consulare, uneori aveau loc 
promovari în secţia diplomatică propriu-zisă. În mod evident, 
posibilitățile ca acest lucru să se întâmple ar fi crescut 
semnificativ daca Prüfer ar fi devenit directorul bibliotecii. 
Invers însă, după ce se zbătuse pentru această poziţie și 
pierduse, șansele lui erau acum practic nule. 

Pe tot parcursul anului 1912 și în cea mai mare parte a 
anului 1913, Priifer a continuat să se lupte, însă a constatat că îi 
era imposibil să scape de stigmatul dezonorant care i se 
aplicase. În condiţiile in care acum poliţia secretă egipteană ii 
urmărea fiecare mișcare, chiar și activităţile lui riscante ca 
secretar pentru problemele Orientului s-au redus enorm. Din 
acest motiv — și poate, de asemenea, pur și simplu din dorința 
de a încerca un lucru complet nou în existența lui —, și-a 
înaintat demisia în cele din urmă și s-a dus să se întâlnească cu 
Richard von Below. A plecat purtând în suflet o ură neclintită 
pentru britanici, „duşmanul natural“ al Germaniei, 
reprezentând acum deopotrivă națiunea care îi distrusese 
cariera. 

Într-un context mai larg, controversa creată în jurul 
candidaturii lui Prufer pentru funcţia de director al bibliotecii 
ilustra clar o caracteristică deosebit de periculoasă a perioadei 


de inceput a anilor 1910. Daca oricum parea greu de crezut ca 
lordul Kitchener, suveranul neincoronat al unui popor de 
douăsprezece milioane de suflete în unul dintre cele mai 
importante state vasale ale Marii Britanii, simtise nevoia să se 
implice personal în această controversă, cum a fost posibil ca 
situaţia să fi escaladat într-atât de mult, încât să se fi ajuns până 
la ministrul de externe britanic și consilierii săi cei mai 
apropiaţi? Oare oamenii aceștia chiar nu aveau altceva mai bun 
de făcut cu timpul lor decât să compună și să dezbată lungi 
expuneri despre numirea într-un post a unui funcționar 
neînsemnat al ambasadei germane din Cairo? 

În răspunsul la această întrebare rezidă una dintre 
explicatiile-cheie privind felul cum s-a ajuns la Primul Război 
Mondial. La începutul anilor 1910, când toate puterile europene 
trăgeau sfori în permanenţă pentru a obţine avantaje și toate 
fabricau constant crize, în speranţa de a câștiga vreo 
prerogativă măruntă contra rivalilor lor, un tip unic de „ceaţă 
de război“ se așternea pretutindeni, compusă din mii de motive 
de supărare meschine — afronturi, dispute, certuri. Nu era doar 
ministrul de externe britanic singurul personaj oficial care să-și 
fi ocupat timpul cu asemenea chestiuni, ci toți miniștrii de 
externe — iar, în multe cazuri, premierii, președinții, regii de 
asemenea — ai tuturor puterilor statale, și adesea pentru niște 
lupte si mai putin lipsite de importanţă decât aceea referitoare 
la Curt Priifer. În acest vacarm de reproșuri și ofense banale, 
cum să mai știi ce conta efectiv, cum să identifici adevărata 
criză, atunci când a fost dat să apară? 


Golful Aqaba este o prelungire îngustă a Mării Roșii, lungă 
de aproximativ o sută șaizeci de kilometri, care desparte munţii 
stâncoși și pustii din peninsula Arabia, pe o parte, de un lanţ 
muntos similar în peninsula Sinai, pe cealaltă parte. În capătul 
dinspre nord al golfuletului Aqaba, se află orașul iordanian cu 


acelasi nume. 

In 1914, Aqaba nu era decât un sătuc de pescari, cu 
aproximativ o mie de locuitori care trăiau în colibe 
rudimentare presărate pe linia țărmului. Cu toate acestea, 
Agaba îl obseda pe căpitanul Stewart Newcombe mai mult 
decât oricare punct de pe suprafaţa de peste zece mii de 
kilometri pătraţi pe care el și specialiștii lui de la Royal 
Engineers o cartografiau. 

În încercarea de a anticipa calea pe care o forță de invazie 
ar putea să se deplaseze din Palestina otomană pentru a ajunge 
la canalul Suez, cu siguranţă ruta cea mai logică era să 
traverseze nordul peninsulei Sinai, în apropiere de Mediterană. 
Aceasta era o traversare terestră consacrată de milenii, iar 
puţinele surse de apă existente fuseseră descoperite și 
exploatate de tot atât de mult timp. Înspre interior, asprul 
pustiu Sin nu părea să ofere prea multe posibilități reale, o 
estimare ce avea să fie confirmată treptat de către oamenii lui 
Newcombe. La începutul lui februarie 1914, aceștia efectuasera 
măsurători în cea mai mare parte a teritoriului situat în 
interiorul zonei de uscat și, deși găsiseră câteva poteci și puțuri 
ale beduinilor, nu descoperiseră niciun fel de resursă naturală, 
care să poată susţine o forţă de invazie, indiferent de mărimea 
acesteia. 

Dar în toate astea, Aqaba, situată exact în capătul sudic al 
liniei de demarcaţie Sinai-Palestina, reprezenta un factor 
imprevizibil. Cu accesul ei la Marea Roșie, permitea aducerea 
pe apă a unor trupe și apoi deplasarea lor pe uscat spre vest. 
Timp de peste un deceniu, circulaseră zvonuri potrivit cărora 
turcii ar fi construit în secret o cale ferată secundară legând 
Aqaba de interiorul Arabiei și completând astfel cărarea 
existentă prin munţi. Lăsând zvonurile la o parte, se știa că cel 
putin două „drumuri“ porneau de undeva din munții Quweira, 


deasupra Aqabei, acestea fiind cărări pe care beduinii locali le 
foloseau de mult timp pentru a lansa raiduri in peninsula Sinai. 
Punând totul laolaltă, însemna că era posibil ca turcii să aibă 
potenţialul de a lansa o forță de invazie de-a curmezișul 
Sinaiului, chiar din punctul sudic al zonei-tampon, profitând de 
faptul că britanicii își concentrau atenţia spre mult mai 
plauzibilul capăt nordic al ținutului. 

Este lesne de înțeles, atunci, de ce Stewart Newcombe 
considera că a ajunge la Aqaba era cel mai crucial aspect al 
întregii lui misiuni în Sin. La mijlocul lui februarie 1914, și-a 
concentrat atenția asupra modului în care ar fi putut face asta 
și împreună cu cine. 

Istoria este adesea povestea unor momente mărunte — 
întâlniri întâmplătoare, decizii fortuite sau pure coincidente —, 
care par de mică însemnătate la vremea lor, dar care cumva se 
contopesc cu alte momente mărunte pentru a produce ceva 
colosal, asemenea proverbialei zbateri din aripi a unui fluture 
care declanșează un uragan. Așa s-a întâmplat și în cazul 
căpitanului Newcombe, când s-a pus problema să-și aleagă un 
tovarăș de drum pentru călătoria la Aqaba. 

Teoretic, l-ar fi putut alege pe oricare dintre experţii de la 
Royal Engineers, care făceau parte din cele cinci echipe 
topografice ale sale, dar oricât de utilă i-ar fi fost pregătirea lor 
tehnică, Newcombe se aștepta în sat la o primire rece, pe care 
era putin probabil ca apariţia a doi ofițeri britanici, în carne si 
oase, să o poată îmbunătăţi. L-ar fi putut alege, de asemenea, pe 
Leonard Woolley, care cu manierele lui de modă veche ar fi 
făcut mai credibilă afirmaţia că era vorba despre o incursiune 
de interes pur științific. Dar, în schimb, el l-a ales pe Lawrence. 
A decis așa, fiindcă agrea sincer compania lui, dar în același 
timp și pentru că remarcase la Lawrence, încă din primele zile 
ale expediției, o abilitate specială de a manifesta, sub diferite 


forme, un gen de agresivitate politicoasa, de care era foarte 
probabil să fie nevoie la Aqaba. 

Insotiti de Dahoum, Newcombe și Lawrence au intrat in 
Aqaba la mijlocul lui februarie si, exact cum se așteptase 
Newcombe, primirea lor a fost categoric glacială. Guvernatorul 
municipal, pretinzând că nu avea cunoștință de proiectul lor, le- 
a interzis imediat orice acțiune de cartografiere sau 
fotografiere, precum și orice investigație arheologică în 
regiune. Dar exact cum Newcombe se și așteptase, aceste 
interdicții nu au făcut decât să-l stimuleze pe Lawrence să aibă 
și mai multe iniţiative. „Am fotografiat tot ce-am putut“, avea să 
povestească Lawrence într-o scrisoare adresată prietenului său 
Edward Leeds, „am arheologizat pretutindeni.“ 

De un interes deosebit pentru Lawrence — și e posibil ca 
acest interes să fi decurs în principal din ocazia de a nesocoti 
flagrant ordinele guvernatorului — au fost ruinele unei 
fortărețe de pe o mica insulă aflată la doar câteva sute de metri 
de ţărmul Agabei. În secret, a aranjat cu un barcagiu să îl ducă 
pe insulă, însă omul a fost arestat imediat de poliţia 
guvernatorului. Nedescurajat, Lawrence a meșterit o plută 
gonflabilă rudimentară și, împreună cu Dahoum, a vâslit în larg 
spre insulă. 

A fost relativ simplu să ajungă până acolo, dar lucrurile s-au 
schimbat complet la întoarcere. Având acum împotriva lor atât 
curenţii golfului, cat și vântul, lui Lawrence și Dahoum le-au 
trebuit câteva ceasuri ca să ajungă la țărm, unde poliţia locală, 
deja alertată de aventura lor, i-a reținut imediat. Furios, 
guvernatorul i-a plasat pe cei doi sub escortă armată, 
expulzându-i din Aqaba. Din nefericire pentru oamenii 
repartizați pentru această misiune, anturajul nedorit a 
constituit pentru Lawrence o nouă provocare amuzantă. 

„Am aflat că ordinele lor erau să nu mă scape din ochi“, 


scria el familiei lui, peste o săptămână, dintr-un oraș situat la 
optzeci de kilometri spre nord, „așa că două zile i-am pus să 
umble peste dealuri și prin ueduri [până i-am dat gata]. Eu mi- 
am instalat cortul aici de două zile, iar ei încă se mai chinuie să 
ajungă din toate direcţiile cardinale.“ 

Ca un bonus, în timpul acestui marș forţat, Lawrence 
dăduse din întâmplare peste cele două „mari răspântii“ pe care 
grupurile de beduini le folosesc pentru incursiunile și raidurile 
lor în Sinai. 

Toate acestea aveau să se dovedească extrem de utile 
pentru Lawrence. Peste un interval ceva mai mare de trei ani, 
socotind de atunci, Lawrence avea să valorifice cunoștințele 
căpătate în timpul escapadelor lui în Agaba, pentru a cuceri 
acest sat strategic, într-un mod pe care nimeni nu l-ar fi putut 
concepe, un act de eroism considerat și acum drept una dintre 
cele mai neînfricate fapte vitejești militare din timpurile 
moderne. 


Când s-au despărțit de J. C. Hill în Ierusalim, la începutul lui 
ianuarie, William Yale și Rudolf McGovern au pornit spre 
masivul Kornub. Ajungând acolo după câteva zile de la 
întâlnirea lor umilitoare cu Lawrence în Beersheba, cei doi au 
avut imediat un motiv să-și reamintească o lege de bază a 
proprietăților chimice: și anume faptul că nu doar ţiţeiul 
amestecat cu apă formează un luciu iridescent. În concentraţii 
corecte, o mare varietate de minereuri pot face acest lucru, 
inclusiv fierul, or exact asta era — apă stătătoare bogată în 
reziduuri de fier — ceea ce Hill observase prin binoclu de la o 
distanţă de patruzeci și cinci de kilometri.S 

Descurajati, dar hotărâți să valorifice la maximum această 
excursie anevoioasă, Yale si McGovern s-au ocupat câteva zile 
să adune mostre de roci și să foreze puțuri de sondă. Procedand 
astfel, au stabilit că se găsea ţiţei la Kornub — McGovern era 


absolut sigur de asta —, dar parea putin probabil ca eventualele 
zacaminte sa fie in cantitati valabile din punct de vedere 
comercial. Cei doi s-au intors la Ierusalim, pentru a comunica la 
sediul general al Socony aceste vesti menite sa puna capat 
euforiei initiale. 

In mod ciudat si din motive pe care Yale si McGovern nici 
nu si le-ar fi putut închipui pe atunci, patronii de pe Broadway 
26 nu păreau să împărtășească același sentiment de 
dezamăgire. Celor doi li s-a spus să stea liniștiți la Ierusalim, 
ceea ce au și făcut până la mijlocul lui martie, când au fost 
trimiși pentru o altă explorare nefructuoasă, de data asta a 
ultimei dintre cele trei zone concesionabile, în regiunea 
deluroasă a Traciei, exact la vest de Constantinopol. Retras în 
cotloanele îndepărtate ale Imperiului Otoman, Yale nu avea de 
unde să știe că vestea „marii descoperiri“ de la Kornub 
declanșase o complexă luptă diplomatică înverșunată, care se 
întindea pe patru continente și angrena ambasadori, ministere 
de stat și aproximativ șase corporaţii internaţionale. 

Când britanicii identificaseră localizarea intereselor firmei 
Socony în Palestina, graţie interogatoriului aplicat de Lawrence 
lui Yale lângă Beersheba, o stare de panică s-a răspândit în tot 
guvernul. În condiţiile în care accesul la zăcămintele de ţiţei era 
considerat acum o chestiune de securitate naţională, în lumina 
programului menit să treacă navele din Marina Regală la un 
combustibil pe bază de petrol, preluarea controlului asupra 
oricărui nou câmp petrolifer nu constituia doar o preocupare 
de natură economică, ci în primul rând politică. Au urmat o 
serie de manevre complicate, în care autorităţile britanice au 
încercat să saboteze tranzacţia pentru Kornub și să aranjeze ca 
o companie petrolieră britanică să obțină concesiunile. In acest 
demers, se bizuiau pe informaţiile primite de la unul dintre 
deţinătorii de concesiuni palestinieni, Suleiman Nassif, care cu 


siretenie învrăjbea cele două parti, spre propriul său beneficiu. 
Aceasta era faza în care se ajunsese, când raportul descurajant 
al lui McGovern despre Kornub a ajuns în cele din urmă la New 
York, dar de-acum deja era prea târziu. Prinsă în spiritul de 
competiție, Socony nu numai că a nesocotit constatările lui 
McGovern, dar în final a plătit un pret mult mai ridicat pentru 
concesiunile de la Kornub decât intentionase inițial.s 

Yale și McGovern nu au știut nimic din toate acestea, până 
nu s-au întors la Constantinopol din Tracia, la sfârșitul lui 
aprilie. Acolo, au fost întâmpinați de vechiul lor șef, J. C. Hill, 
care i-a informat că, obținând acum concesiunile de la Kornub 
pentru o perioadă de douăzeci și cinci de ani, Socony se 
pregătea pentru un masiv proiect de explorare în regiune, ceea 
ce avea să implice construirea de drumuri, ridicarea unor 
tabere pentru muncitori în deșert, aducerea de camioane, 
echipamente de foraj și instalaţii grele. Mai mult, Socony îi 
trimitea pe toţi trei în Egipt, pentru a superviza la fata locului 
achiziţionarea utilajelor necesare și a coordona expedierea lor 
la destinaţie. Faptul că acesta era un domeniu în care ei nu 
aveau nicio pregătire era socotit neimportant; prin urmare, la 
sfârșitul primăverii anului 1914, Yale, McGovern și Hill erau în 
Egipt, contemplând un teanc impresionant de cataloage tehnice 
în birourile din Alexandria ale firmei Socony. 

Dar în această nouă însărcinare, cei trei bărbaţi puteau să 
facă apel la un puternic principiu călăuzitor: ei erau „oamenii 
de la Standard“ și, mai presus de toate, așa cum începea să 
înțeleagă tot mai bine William Yale, asta însemna să își asume 
răspunderea, să ia decizii. După câteva zile de răsfoit prin acele 
cataloage de produse și fără să fi cerut sfatul vreunei persoane 
avizate, comandaseră utilaje de foraj în valoare de aproximativ 
250000 de dolari (echivalentul a circa 30 milioane de dolari, în 
ziua de azi) pentru inaugurarea noilor exploatări Socony în 


Kornub. Aceste utilaje, achizitionate de la diversi vanzatori din 
Statele Unite, puteau ajunge in Palestina in decurs de cateva 
luni — operatiunile de foraj propriu-zise erau programate sa 
înceapă la 1 noiembrie —, dar între timp erau de rezolvat 
enorm de multe alte lucruri. 

Primul pas era să croiască un drum din Hebron, în jos, 
printre colinele din Iudeea, iar apoi pe o distanţă de 
aproximativ treizeci și cinci de kilometri, de-a curmezișul 
deșertului practic neumblat, până la Kornub. Acest aspect al 
proiectului avea să se dovedească extrem de important în 
viitorul apropiat. Yale a fost desemnat să se ocupe de proiect, 
iar în acest scop a angajat cel mai bun constructor de drumuri 
din Palestina. Chiar și așa, au existat neplăceri. O răscoală a fost 
la un pas să izbucnească in Hebron, când proiectantii 
constructori au început să marcheze zidurile caselor, de pe 
viitorul traseu al drumului, cu cruci din vopsea albă, un simbol 
pe care locuitorii musulmani evlavioși l-au interpretat drept 
preludiul unei convertiri forțate la creștinism. Într-o altă 
situaţie, niște beduini înarmaţi cu puști au atacat una dintre 
echipele de constructori, pe dealurile unde lucrau; asaltul a fost 
respins, până la urmă, de militia privată angajată de Socony. 

Dar Yale știa prea bine că obstacolele cele mai mari aveau 
să apară la ambele capete ale drumului. Provenind în totalitate 
din Statele Unite, echipamentul de foraj trebuia să ajungă în 
portul mediteraneean Jaffa — doar că la Jaffa nu existau 
macarale făcute pentru a descărca utilaje atât de grele. Apoi, 
mai trebuia rezolvat un mic detaliu agasant și la celălalt capăt 
al traseului. Un lucru care face dintr-un deșert un deșert este, 
desigur, lipsa de apă, or chiar dacă McGovern reușise să 
localizeze câteva mici puțuri în zona Kornubului, apa din ele 
părea abia suficientă pentru echipa de douăzeci de muncitori 
care aveau să locuiască acolo, darămite să mai poată furniza și 


uriașele cantități necesare pentru procesul de foraj, care 
depindea în mare parte de folosirea apei. Totuși, la fel ca în 
cazul atât de multor altor parti ale proiectului, aceasta 
chestiune nu a declanșat niciun semnal de alarmă în cadrul 
firmei Socony, iar dacă o problemă nu este recunoscută, ce 
nevoie mai e de o soluţie, de fapt? 

Pe măsură ce lucrările au început să avanseze, Yale a fost 
cuprins de un presentiment de rău augur, din ce în ce mai 
intens. „În sinea mea“, scria el, „mi-era teamă de haosul și 
mizeria, care păreau consecința inevitabilă a modului 
nesistematic în care Șeful []. C. Hill] trata problemele.“ 


La reîntoarcerea în Siria, după aventura lui prin Sin la 
începutul lui martie, pe Lawrence îl aștepta o scrisoare de la 
David Hogarth. Textul conţinea vești minunate. Impresionat de 
ceea ce auzise despre descoperirile din sezonul precedent, 
filantropul britanic, care era principalul sponsor al proiectului 
de la Karkemiș, reușise până la urmă să adune suficiente 
fonduri pentru a asigura continuarea lucrărilor de pe șantierul 
arheologic pe o perioadă mai lungă — încă doi ani cel putin și, 
posibil, atâta timp cât era nevoie pentru explorarea exhaustivă 
a sitului antic. Cu aceste vești îmbucurătoare, Lawrence plănuia 
să încheie repede raportul său despre pustiul Sin, pe care 
trebuia să îl redacteze pentru Fundaţia pentru Explorarea 
Palestinei în timpul viitoarei vacanțe in Anglia, iar apoi să 
revină repede la Karkemiș, ca să înceapă mai devreme 
următorul sezon de săpături pe șantier. 

Pentru ruta de întoarcere în Anglia, Lawrence plănuia să 
facă întâi un ocol prin Bagdad, iar apoi să coboare pe fluviul 
Tigru până la Oceanul Indian, gândindu-se că voiajul mai lung 
pe mare, pe care îl presupunea acest traseu, i-ar lăsa mai mult 
timp la dispoziţie pentru a lucra la raportul despre pustiul Sin. 
Dar, exact când lucrările de pe șantier urmau să se încheie la 


începutul lui iunie, o scrisoare de la Stewart Newcombe i-a 
schimbat planul. 

Newcombe, după ce își încheiase munca în sudul Palestinei, 
venise în vizită la Karkemiș, în luna mai, fiind în drum spre 
Anglia. Dar, bineînţeles, Karkemiș nu se afla de fapt „în drum“ 
spre nicăieri, iar adevăratul motiv al ocolului făcut de 
Newcombe fusese planul de a-și continua călătoria pe uscat 
până la Constantinopol, pentru a spiona progresele făcute de 
turci și germani la Calea Ferată Bagdad — și în special lucrările 
lor de construcţie a tunelurilor în munţii Taurus și Amanus. 
Reușise să întreprindă călătoria plănuită, dar fusese 
supravegheat îndeaproape tot timpul, încât nu reușise să 
studieze în detaliu lucrările la galeriile subterane străpunse 
prin munţi. În scrisoarea lui din iunie, Newcombe întreba dacă 
Lawrence și Woolley nu ar putea folosi aceeași rută de 
întoarcere în Anglia, încercând astfel să culeagă mai multe 
informaţii de la fata locului. Destul de încântați de noul lor rol 
de detectivi pentru serviciul de informaţii al armatei, arheologii 
au acceptat imediat. 

Acea călătorie avea să se dovedească a fi una dintre acele 
coincidente cu totul întâmplătoare, dar care într-un final se va 
concretiza de o manieră foarte diferită, în comparaţie cu 
excursia lui la Agaba. În munţii Taurus și Amanus, Lawrence 
avea să identifice un esenţial — și, posibil, devastator — „călcâi 
al lui Ahile“ al Imperiului Otoman, dar care, în ciuda 
stradaniilor lui intense din timpul războiului care se apropia, 
nu avea să fie niciodată exploatat. 


În căsuţa lui din grădina locuinţei de pe Polstead Road nr. 2, 
din Oxford, Lawrence s-a apucat să scrie o lungă scrisoare“ 
adresată unui prieten, James Elroy Flecker, în ultima luni din 
iunie 1914. Scrisoarea, în marea ei parte, conţinea o descriere 
picarescă a unei încăierări care avusese loc între inginerii 


feroviari germani si muncitorii lor din Jerablus, in mai. Dar 
lucrul cel mai interesant la aceasta scrisoare este ceea ce nu se 
menţionează în ea. În ziua când Lawrence asternea pe hârtie 
acele rânduri — luni, 29 iunie — aproape toate ziarele din 
Anglia publicau pe prima pagină știrea despre asasinarea, în 
ziua precedentă, a moștenitorului tronului Austro-Ungariei, 
arhiducele Franz Ferdinand, împreună cu soţia, pe străzile din 
Sarajevo, de către niște revoluționari sârbi. 

Știrea din Sarajevo nu i-a impresionat, se pare, nici pe Curt 
Priifer și William Yale. După încheierea lungii lui croaziere pe 
Nil împreună cu Richard von Below, la sfârșitul lunii iunie 1914, 
Priifer locuia în Munchen, unde se căznea să-și câștige existența 
susținând conferințe publice despre limbile orientale; în 
jurnalul lui nu a pomenit nimic despre asasinatele din Balcani. 
Cât despre William Yale, angrenat în lucrările de construire a 
drumului care pornea din Hebron, se pare că nici nu a auzit de 
ele decât abia după câteva săptămâni. 

Toate acestea erau, de fapt, lesne de înţeles; opinia publică 
devenise absolut imună la nesfârșitul zornait de săbii al 
puterilor imperiale europene, acele „crize“ care păreau să se 
umfle și apoi să se pleosteasca la fiecare câteva luni, și nu exista 
niciun motiv de a crede că acea criză ar fi putut avea un 
deznodământ diferit. Dar Sarajevo a fost criza care a contat, 
deoarece cei care doreau războiul au făcut ca ea să conteze. Un 
fitil arzând foarte lent fusese aprins și avea să mai treacă o lună 
până să ardă complet, dar în acel moment, în primele zile ale 
lunii august 1914, avea să declanșeze un război extins pe 
continente întregi și care, până la urmă, avea să îi tragă pe toţi 
în abis, laolaltă. 

În scrisoarea lui către Flecker, din 29 iunie, Lawrence 
menționa că urma, probabil, să mai rămână in Anglia încă două 
sau trei săptămâni, iar „după aceea spre Est“, la Karkemiș. Dar 


zilele lui Lawrence ca arheolog se încheiaseră. 

Pana la ultimul milion 


Domnule, am onoarea să raportez că aici lucrurile 
merg din rău in mai rău.” 


Consulul general al SUA în Beirut, Stanley Holls, către 
secretarul de stat, 9 noiembrie 1914 


În după-amiaza de 7 august 1914, lordul Horatio Herbert 
Kitchener, în proaspăta sa calitate de ministru de război al 
Marii Britanii, a fost chemat la prima sa ședință de guvern cu 
premierul Herbert Asquith si alti miniștri importanți. 

Alegerea lui Kitchener la Ministerul de Război survenise 
aproape din întâmplare. Aflat într-o scurtă vizită în Anglia, 
venind din Egipt unde ocupa postul de împuternicit britanic, 
Kitchener tocmai se îmbarca pe un vas, pregătindu-se de 
plecare, când s-a declarat războiul. Asquith, considerând că 
numirea celui mai ilustru erou militar al Marii Britanii la 
conducerea acelui resort ar fi putut avea un efect salutar 
asupra moralului populaţiei, sărise peste o lungă listă de 
candidaţi potenţiali si îi dăduse funcţia respectivă lui Kitchener. 

La acea vreme, ridicarea moralului populaţiei părea printre 
cele mai mărunte griji ale prim-ministrului. În Marea Britanie, 
ca pretutindeni altundeva în Europa, euforia războiului 
cuprinsese masele populare, cu mari mulțimi adunându-se în 
piețele publice pentru a sărbători vestea. Majoritatea 
previziunilor erau că acest război avea să fie foarte rapid, iar în 


satele si orasele de pe tot cuprinsul continentului, rezervistii, 
dornici sa scape de slujbele anoste din fabrici si ferme, ardeau 
de nerăbdare sa fie chemati sub arme, înainte ca aceasta mare 
aventură să fi trecut pe lângă ei. Situaţia era oarecum diferită în 
Marea Britanie, unul dintre puţinele state europene fără 
serviciu militar obligatoriu, însă în câteva zile de la declararea 
războiului guvernul britanic intenționa deja să întrerupă 
procesul de recrutare, declarând că se înrolaseră deja mai multi 
voluntari decât ar putea fi nevoie vreodată. 

Dar în acea vară a anului 1914, aproape toată lumea scăpa 
din vedere un detaliu capital: faptul că armamentul de război 
se schimbase atât de radical în ultimii patruzeci de ani, încât 
tacticile de război consacrate deveniseră perimate. Erau 
chestiuni destul de simple, ușor de trecut cu vederea — 
mitraliera; obuzele de artilerie cu rază mare de acţiune; sârma 
ghimpată —, însă din cauza acestei omisiuni, Europa era pe 
punctul de a se rostogoli într-un conflict complet diferit de ceea 
ce își imaginaseră cei mai mulți. 

Unul dintre motivele pentru care puterile imperiale ale 
Europei au neglijat semnalele de avertizare a fost faptul că 
aceste noi instrumente de război fuseseră anterior folosite 
aproape exclusiv împotriva celor care nu le aveau — mai 
precis, acei neeuropeni care încercau să se opună dominaţiei 
lor imperiale. În asemenea situaţii, noile arme duseseră la un 
masacru unilateral, nemaivăzut de pe vremea conchistadorilor 
în cele două Americi, și contribuiseră mai mult decât oricare alt 
factor individual la expansiunea spectaculară a imperiilor 
coloniale ale Europei în Asia și Africa, începând din a doua 
jumătate a secolului al XIX-lea. 

În mod paradoxal, printre puţinii oameni care au înţeles 
atunci cu adevărat această nouă faţă a războiului și problemele 
pe care avea să le ridice era omul care oficiase asemenea 


măceluri unilaterale pe câmpurile de luptă, mai multe poate 
decat oricare alta persoana in viata: lordul Kitchener. La batalia 
de la Omdurman, din Sudan, in 1898, isi atintise mitralierele 
Maxim asupra unor călăreţi care atacau cu sulițe: cu un cost de 
patruzeci si șapte de soldaţi britanici decedati, el omorâse zece 
mii de oameni din rândurile inamicului, într-o singură 
dimineaţă. Dar ce s-ar întâmpla oare dacă și cealaltă parte ar 
avea mitraliere Maxim? Kitchener știa prea bine. La acea 
ședință de guvern din 7 august, când unii dintre miniștri își 
imaginau un conflict de doar câteva luni sau chiar săptămâni, 
nou-numitul ministru de război a prezis ani. „[Războiul] nu se 
va termina“, le-a spus el colegilor lui, „până când nu vom fi 
epuizat efectivele noastre până la ultimul milion.“4 

Firește, acestea erau cuvinte pe care puţini doreau să le 
audă, darămite să le mai și dea atenţie. Și astfel, ca și cum și-ar 
fi imaginat că nimic nu se schimbase de fapt de la ultimele 
bătălii ale războaielor europene din timpul lui Napoleon, 
soldaţii din regimentul scoţian și-au luat cimpoaiele și kilturile, 
cuirasierii francezi și lăncierii austrieci și-au pus platoșele și 
coifurile cu panas și, acompaniati de gorniști si toboșari, au 
mărșăluit voioși la luptă, nedându-și seama decât prea târziu că 
Europa lor avea să devină acum un abator, un loc de măcel în 
care, pe parcursul următorilor patru ani, aproximativ zece 
milioane de soldaţi, împreună cu un număr de civili estimati la 
șase milioane, aveau să fie împinși nemilos la moarte.” 

Ar fi trebuit să te întorci în Evul Mediu sau pe vremea 
ravagiilor lui Genghis-Han pentru a găsi un război atât de 
devastator. Ca termen de comparaţie, în secolul precedent, pe 
parcursul căruia își extinsese imperiul în cinci continente, 
Imperiul Britanic fusese angrenat în circa patruzeci de conflicte 
armate diferite pe tot cuprinsul globului — insurectii coloniale 
majoritatea, dar incluzând Războiul Crimeii și războaiele cu 


burii — si pierduse aproximativ patruzeci de mii de soldati in 
acest proces. In următorii patru ani, pierderile de vieţi 
omenești aveau să fie de douăzeci de ori mai mari, în raport cu 
acea cifră. În dezastruosul Război Franco-Prusian din 1870- 
1871, Franţa pierduse pe câmpul de luptă aproximativ 270000 
de soldati; în războiul de acum, acea cifră a victimelor avea să 
fie depășită în primele trei săptămâni. În acest conflict, 13 
procente din populaţia bărbătească a Germaniei, având vârsta 
pentru armată, avea să fie ucisă; Serbia avea să piardă 15 
procente din totalul populaţiei, în timp ce într-un interval de 
numai doi ani, din 1913 până în 1915, speranţa de viata a unui 
bărbat francez avea să scadă de la cincizeci de ani la douăzeci și 
şapte. Atât de imuni la asemenea statistici aveau să devină 
artizanii carnajului, încât la lansarea ofensivei sale de pe 
Somme, în 1916, generalul britanic Douglas Haig a putut să se 
uite peste listele victimelor din prima zi — cu cincizeci și opt de 
mii de soldați morţi sau răniţi din rândul Aliaților, rămâne ziua 
cea mai sângeroasă din istoria lumii anglofone — și să opineze 
că cifrele „nu puteau fi considerate drastice“. 4 

Efectul acestor lucruri asupra psihicului european colectiv 
avea să fie absolut profund. Euforia inițială va ceda locul 
șocului, șocul va deveni groază, iar apoi, când numărul 
morţilor părea să nu mai aibă sfârșit vreodată, groaza a devenit 
un fel de disperare împietrită. 

Pe parcurs totuși, opinia publică din Europa va ajunge să 
pună sub semnul îndoielii o serie de precepte fundamentale ale 
societăţii. Printre lucrurile pe care europenii le-au înţeles 
atunci a fost că, eliminând toată retorica și înaltele justificări 
morale, în esenţa lui acest război avea multe dintre capcanele 
unei vrajbe familiale extinse, un prilej pentru regii și împărații 
Europei — multi dintre ei fiind rubedenii de sânge — de a se 
răfui pentru vechi ranchiune și jigniri personale, peste 


mormanele de cadavre ale supusilor lor credinciosi. La randul 
ei, structura imperială a Europei intretinuse un cult al elitelor 
militare decrepite — aristocrați, eroi de război vârstnici si 
adulatori de profesie —, a căror crasă incompetenta pe câmpul 
de luptă, dar și cruda nepăsare fata de cei care mureau pentru 
ei nu își găseau măsura decât în rândul rivalilor lor. De fapt, 
privind modul în care a fost condus acest război și idiotenia 
aproape anormală de care au dat dovadă toate puterile 
beligerante, poate că trăsătura cea mai remarcabilă este că, 
până la urmă, cineva a câștigat totuși războiul. 

În final, publicul european avea să privească înapoi la 
celebrările din august 1914 când începuse războiului, ca la o eră 
complet diferită, un dans al mortii interpretat de niște primitivi 
naivi. Situaţia avea să dea naștere, de asemenea, unei fine 
ironii. În această luptă titanică purtată pentru imperiu — 
protejarea lui, extinderea lui, ciuntirea din imperiile altora —, 
patru dintre cele șase mari puteri imperiale ale Europei aveau 
să dispară complet, în timp ce cele două supraviețuitoare, 
Marea Britanie și Franţa, aveau să rămână zdruncinate, fără să 
mai poată vreodată să-și revină complet. În breșa apărută, vor 
intra două ideologii totalitare adverse — comunismul și 
fascismul —, precum și o nouă putere imperială — Statele Unite 
ale Americii — care, dată fiind proasta reputaţie pe care 
predecesorii o atașaseră acestei titulaturi, își vor proclama 
veșnic inocenta. 

Dar în august 1914, toate astea erau în viitor. Deocamdată, 
Europa răsufla cumva ușurată, bucurându-se că anii de 
ipocrizie și bune maniere se încheiaseră, că venise în sfârșit der 
Tag. 

În această privinţă, familia Lawrence din Oxford nu era 
nicidecum imună. La câteva zile de la declararea războiului, 
Frank Lawrence, penultimul născut și cel mai belicos din fire 


dintre cei cinci frati Lawrence, primea gradul de sublocotenent 
in Batalionul al 3-lea Gloucester. In India, Will Lawrence si-a 
facut rapid planuri pentru revenirea in Anglia, unde voia să se 
înroleze, în timp ce Bob s-a înscris în Royal Army Medical 
Corps. Până la sfârșitul lunii, acasă nu mai rămăseseră decât 
Arnold, în vârstă de paisprezece ani, și „Ned“, de douăzeci și 
șase de ani. 

Pentru T. E. Lawrence, această ședere acasă era impusă de 
forte care îl depășeau. Deși Imperiul Otoman nu se năpustise sa 
intre în război în luna august, Londra se aștepta ca acest lucru 
să se producă în curând — și probabil de partea Puterilor 
Centrale, alături de Germania și Austro-Ungaria. Dacă acest 
lucru avea să se întâmple, expediţia de cartografiere a sudului 
Palestinei, la care Lawrence și Leonard Woolley participaseră 
recent, putea fi de o mare importanță militară. Conform 
ordinelor primite de la Kitchener însuși, celor doi arheologi li s- 
a spus să renunţe la orice idee de a se înrola, până ce nu-și vor 
fi terminat raportul.2 Astfel, în timp ce altii plecau în tabere de 
instrucţie militară, în acel august Lawrence făcea naveta între 
căsuţa lui de pe Polstead Road și arhivele de la Muzeul 
Ashmolean, ocupându-se cu înfrigurare de ultimele retușuri la 
lucrarea sa, The Wilderness of Sin (Pustia Sin). 

Chiar dacă Lawrence era conștient de însemnătatea 
raportului, lasitudinea care îl cuprinsese îl umplea de o 
disperare tot mai adâncă. La începutul lui septembrie, el și 
Woolley l-au contactat pe Stewart Newcombe, supraveghetorul 
lor în expediţia din Palestina, iar acum, un ofițer de rang 
superior în serviciul de informaţii al armatei, cerându-i 
ajutorul pentru a obține o misiune acolo.“ Newcombe le-a 
recomandat răbdare. Dacă Turcia intra în război de partea 
Germaniei, le-a explicat el, serviciile lor ca experţi în Orientul 
Apropiat aveau să fie solicitate urgent, însă numirea lor la post 


nu ar fi decât îngreunată, dacă între timp s-ar arunca în 
ghearele birocraţiei militare. 

Acest sfat nu i-a convenit deloc lui Lawrence. Desigur, 
întristarea lui venea, în plus, și din faptul că în acele zile de 
început războiul părea să se îndrepte spre finalul rapid pe care 
îl prezicea majoritatea — cu victoria însă revenindu-i părții 
indezirabile. 

În provocarea conflictului, strategia Germaniei se bazase pe 
o stratagemă extrem de îndrăzneață, poate chiar nesăbuită. 
Planul era să apere doar superficial frontiera ei estică și să 
cedeze teren în fata înaintării armatelor Rusiei, lansând o 
ofensivă masivă contra armatelor franceze și britanice, la vest, 
în speranța de a scoate din război aceste două tari, înainte de a 
fi putut să se mobilizeze complet. Odată închis acel front, 
germanii puteau să-și îndrepte toată atenţia asupra rușilor. 

La începutul lui septembrie, părea că planul germanilor 
avea sorţi de izbândă, cum nu își închipuiseră ei nici în cele mai 
nebunești vise. Pe frontul de vest, armatele lor trecuseră 
valvârtej prin Belgia neutră și, apoi, se întorseseră spre sud, 
împrăștiind din fata lor forțele britanice și franceze 
dezorganizate. Acum, se aflau pe malurile râului Marna, la doar 
patruzeci și cinci de kilometri de Paris. Surpriza intervenise pe 
frontul de răsărit unde, în loc să aplice pur și simplu niște 
tactici defensive de tărăgănare cum era plănuit, o armată 
germană mult depășită numeric sărise la atac; anihilase deja o 
forță rusească de invazie, care se năpustise înainte orbește si 
era pe punctul de a mai distruge încă una. „Acasă de Crăciun“ a 
devenit subit un slogan conservator, iar pentru soldaţii Triplei 
Intelegeri — Marea Britanie, Franţa și Rusia — un strigăt 
obsedant. 

Dar apoi, în a doua săptămână din septembrie, cursul 
evenimentelor s-a schimbat brusc. În lupta armată ce avea să 


ajungă cunoscută drept „miracolul de la Marna“, britanicii si 
francezii au stopat înaintarea germanilor și au început încet să- 
i împingă înapoi prin ţinuturile rurale ale Franţei. Acest război 
nu avea să fie o „scurtă furtună purificatoare“Z, cum prezisese 
atât de încrezător cancelarul german; dimpotrivă, după șase 
săptămâni de lupte, muriseră deja o jumătate de milion de 
oameni și pe front se ajunsese la un impas. 

Pentru Lawrence, a rămâne izolat în peisajul verde al 
Oxfordului într-un asemenea moment, buchisind la harta 
redusă la scară a unui deșert sălbatic situat la peste o mie cinci 
sute de kilometri de cel mai apropiat câmp de luptă, era 
pesemne un exercițiu academic teribil de dureros. Mai mult 
chiar, se gândea el desigur, răsturnarea de situaţie din Franța 
însemna că purgatoriul lui avea să continue, probabil; dacă 
turcii nu intraseră în război când se părea că Germania 
conducea situația, de ce să o facă acum, când germanii se 
retrăgeau? 

„Scriu în prezent o lucrare erudită despre Moise și 
peregrinările lui“, menţiona el caustic într-o scrisoare adresată 
unui prieten din Liban, în 18 septembrie. „Am o teamă oribilă 
că turcii nu intenţionează să intre în război.“ 


Dacă Lawrence nu sesizase semnalele de avertizare 
premergătoare războiului, William Yale, ocupat cu 
supervizarea construirii drumului pentru Standard Oil, în sudul 
Palestinei, le ratase complet. De fapt, la fel cum o telegramă 
primită la un camp petrolifer din Oklahoma prevestise 
trimiterea lui în Orientul Apropiat, tot așa o a doua telegramă 
sosită în îndepărtata tabără a muncitorilor din deșertul 
palestinian, cam la un an după aceea, îl informa despre 
izbucnirea războiului.” 

Oprind imediat toate lucrările la proiectul rutier, Yale a 
plecat în grabă spre Ierusalim, în luna august a acelui an. În 


vasta comunitate de expatriati europeni si americani, 
majoritatea familiilor își făceau deja bagajele pentru călătoria 
spre casă. Dând curs chemărilor de mobilizare generală lansate 
de guvernele lor, bărbaţii francezi și germani având vârsta de 
concentrare în armată plecau primii (britanicii aveau să 
inițieze obligativitatea încorporării militare abia la începutul 
anului 1916). 

„Ne-am dus și noi să-i conducem la gară“, își amintea Yale. 
„Ca niște liceeni plecaţi la un meci de fotbal strigau, ovationau 
și cântau. Când trenul de Jaffa a ieșit din staţia de triaj, într-un 
vagon germanii cântau cu entuziasm Deutschland iiber alles, în 
timp ce, în alt vagon și cu același patos, francezii cântau La 
Marseillaise. Prietenii de ieri porneau în marea lor aventură.“ 

În contrast cu forfota frenetică din jurul lui, petrolistul 
american a constatat subit că nu prea avea nimic de făcut. 
Având în vedere că Statele Unite nu intrau în război, 
conducerea Socony i-a ordonat lui Yale să rămână în Palestina, 
unde, până aveau să ia o decizie pentru mai departe, putea 
măcar să vegheze asupra utilajelor de foraj ale companiei, care 
urmau să sosească în scurt timp. Dar chiar și acest rol de 
supraveghetor a devenit curând discutabil. Invocând un decret 
pentru stare de urgență, guvernul otoman a rechizitionat 
totalitatea camioanelor sosite pentru Standard Oil, imediat ce 
au fost descărcate pe docurile din Jaffa. La scurt timp dupa 
aceea, marina britanică a blocat un cargobot care aducea 
majoritatea tubulaturilor și a utilajelor de foraj ale Socony în 
Palestina și a sechestrat întreaga încărcătură a vasului, deviind- 
o spre un loc de depozitare în Egipt. 

Întrucât din comunitatea de străini din Ierusalim 
rămăseseră acum doar câţiva, Yale și-a petrecut timpul în acel 
sfârșit de vară jucând tenis și canastă, sau purtând lungi și 
obsesive discuţii cu alti expatriati despre ceea ce ar fi putut să 


se intample mai departe pe plan mondial. O preocupare 
constanta a acestor discutii era incercarea de a ghici viitorul 
politicii regionale, cernand și cântărind diversele indicii privind 
posibilitatea ca Junii Turci din Constantinopol să decidă, sau nu, 
intrarea ţării lor în luptă. Pentru un tânăr activ din fire, această 
pasivitate impusă era înnebunitoare, iar Yale începea să fie din 
ce în ce mai nerăbdător să facă totuși ceva. 

Dar vechea dojană moralizatoare, care spune să ai grijă ce-ţi 
dorești, s-a adeverit curând, atunci când lui Yale i s-a cerut să 
facă pe dădaca pentru un grup de vreo zece sondori americani 
nedisciplinati. Aceștia, majoritatea din Texas si Oklahoma, 
urmau sa faca parte din echipele de lucru pe santierul de forari 
de la Kornub si venisera la bordul aceluiasi cargobot pe care 
britanicii il deviasera spre Egipt. Avand tot timpul la dispozitie 
și bani în buzunar, sondorii s-au apucat să-și facă de cap într-un 
mod atât de scandalos pe străzile din Cairo — ceea ce nu era 
puţin lucru într-un oraș libertin ca acela —, încât birourile 
locale Socony trimiseseră telegrame la sediul central, cerând 
insistent ca petrecăreţii să fie luaţi înapoi în Statele Unite. În 
schimb, șefii de pe Broadway 26 au decis să-i expedieze lui Yale, 
sperând poate că o scurtă ședere în Tara Sfântă i-ar putea 
readuce pe calea virtuților creștine. 

Dar s-a dovedit a fi o speranţă deșartă. Căci prilejul de a 
păși pe urmele lui lisus părea să-i incite pe petroliști la un 
comportament public și mai revoltător. Ţinând seama de 
această realitate, dar și de faptul că rezervele de bani peșin ale 
sucursalei scădeau rapid — războiul din Europa provocase un 
blocaj temporar al transferurilor monetare internaţionale —, 
Yale și șeful lui au decis că o soluţie la ambele probleme era de 
a reduce leafa oamenilor și de a le distribui doar câte o alocaţie 
săptămânală de cinci dolari. Intuind irascibilitatea muncitorilor 
fata de această măsură, în zilele de plată a alocatiei Yale și-a 


luat obiceiul de a imparti banii cu o mana, dar tinand in 
cealaltă mână un revolver cu șase focuri, gata încărcat. 

Dar aceste îndatoriri neplăcute aveau și o funcţie foarte 
utilă. Fiind în contact permanent cu cei mai mizerabili locuitori 
ai Ierusalimului, sondorii erau asemenea proverbialului canar 
dintr-o mină de cărbuni, altfel spus, primii receptori ai tuturor 
zvonurilor sumbre care circulau prin oraș — iar odată cu 
răspândirea războiului în Europa, aceste zvonuri deveneau tot 
mai sumbre. Exact în asemenea momente încordate, apărea și 
riscul ca bogatul mozaic al lumii otomane — un mozaic compus 
din nenumărate grupări etnice, tribale și religioase — să se 
transforme cu ușurință în reversul sinistru al propriei imagini, 
un loc unde diversele comunități se retrăgeau în carapacea lor 
și unde vechi feude, suspiciuni și revanșe explodau cu violenţă. 
În mod deloc surprinzător, această primejdie se manifesta cel 
mai pregnant în colțurile „mixte“ ale imperiului, iar cu 
amestecătura de arabi, turci și armeni, de musulmani, evrei și 
creștini, toţi trăind strâns laolaltă, nu exista în Orientul 
Apropiat un oraș mai cosmopolit decât Ierusalimul. 

Spre sfârșitul lui august, se zvonea că în regiunile rurale 
musulmanii formau grupări paramilitare, sau că evreii și 
armenii erau atacați, și chiar dacă, in mare parte, se dovedeau a 
fi false, aceste informaţii contribuiau la sporirea atmosferei 
oricum tensionate. În Orașul Vechi, prăvăliașii ridicau preţurile 
și adunau stocuri de mărfuri, având tot mai mult convingerea 
că, în curând, Constantinopolul va intra în război. Ceea ce însă 
nu părea clar încă era cu cine avea să se alieze, asa că 0 noua 
linie de divergență s-a format între cei care doreau ca alianţa să 
fie cu Tripla Înţelegere, din care făceau parte Anglia, Franţa și 
Rusia, și cei care doreau să fie cu Puterile Centrale, din care 
făceau parte Germania și Austro-Ungaria. 

În 8 septembrie, sentimentul de ameninţare a îmbrăcat o 


formă mai personală pentru Yale si ceilalți străini care 
ramasesera in oras. Profitand de haosul din Europa, guvernul 
Junilor Turci a anunţat încetarea capitulatiilor, acele concesii 
umilitoare obținute de puterile occidentale pe durata celor 
patru veacuri precedente și care în mare parte îi exceptau pe 
străini de la prevederile legislaţiei otomane. Yale a remarcat 
imediat efectul. Diverșii funcţionari locali, până atunci servili, 
au devenit Increzuti si autoritari. Pe trotuarele înguste din 
Ierusalim, locuitorii nu mai pășeau automat pe carosabil, când 
vedeau că venea un occidental „alb“. La un moment dat, când 
Yale si alti doi rezidenţi străini vizitau Muntele Măslinilor, o 
ceată de băieţi a aruncat cu pietre în ei. În mintea lui Yale, 
Ierusalimul semăna tot mai mult cu un morman de iască în 
așteptarea unui chibrit. 


Pentru alţii, revocarea capitulatiilor a căpătat, în Palestina, 
o semnificaţie mult mai gravă decât simplul hazard de a arunca 
cineva cu pietre în tine. Într-o situaţie deosebit de vulnerabilă, 
erau acum zecile de mii de emigranți evrei, care veniseră in 
regiune pe parcursul ultimilor treizeci de ani. 

Cei mai multi dintre ei veniseră în două valuri succesive. 
Primul val, din care făcuse parte familia Aaronsohn, 
reprezentase un exod din Europa Centrală și de Sud-Est, în anii 
1880. Acesta a fost urmat de o a doua aliyah (textual ,,inaltare“, 
în ebraică), la începutul anilor 1900, compusă în principal din 
evreii ruși, care fugeau din calea unei noi serii de persecuții 
politice ţariste și pogromuri aprobate de autoritățile de stat. 
Deși, din punct de vedere cultural, aceste grupuri erau foarte 
diferite — majoritatea emigranților din primul val erau 
evlavioși și conservatori pe plan social, în timp ce multi din al 
doilea val erau socialiști atei —, ceea ce aveau toţi în comun era 
faptul că, potrivit capitulatiilor, multi rămăseseră cetăţeni ai 
locului unde se născuseră. 


Acest aranjament functionase de-a lungul istoriei atat in 
beneficiul emigrantilor, cat si al puterilor occidentale. 
Prelevandu-se de acele prevederi, evreii apelasera la protectia 
patriilor lor anterioare, la fel cum si acele guverne străine 
puteau folosi pretextul legal de a se amesteca în treburile 
otomane în numele grijii fata de cetăţenii lor transplantati. Desi 
acest sistem bizar a dat naștere la o serie de paradoxuri, cu 
siguranţă niciunul nu a fost mai grotesc decât spectacolul Rusiei 
țariste apărând vehement drepturile și bunăstarea cetăţenilor 
ei evrei din Palestina, dar în același timp brutalizând sistematic 
aceeași minoritate religioasă în interiorul Rusiei. Odată cu 
revocarea capitulatiilor, toate acestea luau sfârșit. In plus, dacă 
Turcia intra până la urmă în război, cel puţin o parte a acestei 
comunități evreiești se îndrepta spre un viitor neplăcut; cu mii 
de emigranţi din primul val deţinând încă pașapoarte austro- 
ungare și alte mii din al doilea val deţinând pașapoarte rusești, 
un grup sau celălalt avea să fie categorisit până la urmă drept 
„cetăţeni ai unei naţiuni ostile“. Așa cum se întâmplase deja cu 
nenumărați cetățeni nevinovaţi de pe tot cuprinsul Europei, cei 
care pierdeau în această loterie puteau fi supuși apoi deportării 
sau internării în lagăre. 

În tot acest context, cei mai mulţi dintre locuitorii coloniei 
Zichron Yaakov, inclusiv familia Aaronsohn, beneficiau de un 
paradox diferit. Acești evrei români veniseră în Palestina după 
ce fuseseră efectiv excluși de la dreptul de cetățenie în 
România, după obţinerea independenței ţării. Implicit, ei 
rămâneau astfel cetăţeni ai puterii statale care stăpânise 
România până la independenţă, și anume Imperiul Otoman. 
Astfel, spre deosebire de ceilalți evrei din Palestina, Aaron 
Aaronsohn și ceilalți locuitori din Zichron Yaakov puteau privi 
revocarea capitulatiilor cu un oarecare calm, dacă nu chiar cu o 
undă de satisfacție răutăcioasă. 


Acest sentiment a durat extrem de putin totusi, deoarece 
chiar de a doua Zi, in 9 septembrie, Constantinopolul a anuntat 
mobilizarea generală a forțelor sale armate. Sub pretextul 
ciudat că această măsură era necesară pentru „păstrarea 
neutralității“ Imperiului Otoman, ordinul de mobilizare cerea 
ca toți cetățenii de sex bărbătesc cu vârsta cuprinsă între 
optsprezece și treizeci și cinci de ani, să se prezinte pentru 
încorporarea în armată.& Mai rău, acest edict se extindea la 
aproape toți cetățenii — conform tradiţiei, evreii și membrii 
unor secte creștine erau scutiți —, guvernul abrogând de 
asemenea vechiul sistem prin care bogătașii puteau scăpa de 
serviciul militar, plătind o taxă (bedel) specială. 

Aaron Aaronsohn cunoștea suficient de bine modelul de 
guvernare otomană, încât să știe că această ultimă clauză nu 
trebuia luată textual, ci însemna doar că obţinerea unei scutiri 
de la armată avea să necesite acum plata unor bacșișuri mai 
numeroase în favoarea și mai multor funcţionari de stat —, însă 
mobilizarea îl îngrijora pe agronom din considerente mai 
generale. Așa cum ilustrau recentele evenimente din Europa, 
mobilizarea unei armate însemna aproape întotdeauna o 
armată pregătită de război; odată ce mașinăria și birocraţia de 
război fuseseră puse în mișcare, în paralel cu alimentarea 
isteriei populare, era greu să mai întorci lucrurile. Mereu, de la 
izbucnirea conflictului în Europa, Aaronsohn auzise o serie de 
zvonuri contradictorii de la prietenii lui din ierarhia politică și 
militară otomană despre ce ar putea face Constantinopolul, iar 
această nebuloasă era exacerbată de tabloul vag ce se putea 
contura despre ceea ce se întâmpla în Europa. În faţa unei 
asemenea incertitudini, Aaronsohn, aidoma majorităţii evreilor 
care locuiau în Palestina, nu putea decât să se agate de speranța 
că rațiunea avea să prevaleze și războiul evitat. 

Este interesant că temerile lui nu par să fi avut legătură 


neaparat cu alianta pe care Turcia ar fi ales-o intrand in razboi, 
cât mai degrabă cu ideea în sine de a intra în război. Partial, e 
posibil ca această atitudine să fi decurs dintr-un numitor 
comun al războaielor europene, mergând înapoi în timp până 
la cruciade — indiferent cine câștiga sau pierdea, singura 
constantă infailibilă era faptul că evreii undeva aveau să sufere 
—, însă izvora, de asemenea, din stilul special al otomanilor de 
a purta războaie. În eventualitatea conflictului, autorităţile 
militare și civile deopotrivă s-ar considera subit indreptatite să 
se lanseze într-o orgie de rechizitionari cu toptanul — „jafuri“ 
ar fi un termen mai adecvat —, înșfăcând tot ceea ce considerau 
necesar pentru efortul de război. Deși o asemenea campanie ar 
afecta cu siguranţă satele arabe și evreiești în egală măsură, 
firește ar fi mai zeloasă în locurile moderne și prospere care 
aveau mai mult de oferit — colonii ca Zichron Yaakov și Athlit, 
bunăoară. Deja pe la mijlocul lui septembrie 1914, familia 
Aaronsohn și vecinii lor din Zichron au început să ascundă 
bunurile de valoare, pregătindu-se pentru sosirea dezastruoasă 
a agenţilor de rechizitionare.™ 


În după-amiaza de 4 septembrie 1914, Curt Priifer se afla 
într-o cameră a hotelului Germania, din Constantinopol, unde 
avea o întâlnire cu un german blond și trupeș, de vreo treizeci 
și ceva de ani, pe nume Robert Mors. Până de curând, Mors 
fusese polițist în orașul de coastă egiptean Alexandria, iar 
principalul lor subiect de conversaţie din acea după-amiază era 
cum ar putea ei să distrugă administraţia britanică din Egipt, 
printr-o serie de atacuri cu bombe, asasinate și insurectii 
islamice. Cei doi au analizat chiar și diverse posibilități de a 
arunca în aer canalul Suez. 

Întâlnirea lor era remarcabilă atât pe un plan personal, cât 
și politic. Exact cu o lună în urmă, Prufer își câștiga anevoios 
existenţa susținând prelegeri publice despre limbile orientale în 


Munchen; acum, era un agent-cheie intr-o misiune de spionaj 
atat de secreta, incat doar vreo treizeci de oameni in lume stiau 
poate de existenta ei. Si asta din cauza ca scopul suprem al 
acestei misiuni era să determine intrarea în război a Imperiului 
Otoman, pe atunci încă neutru, iar printre cei care nu aveau 
idee de activităţile lui Priifer în Constantinopol putea fi inclusă 
practic întreaga conducere politică a Junilor Turci. Meritul 
pentru regizarea acestor circumstanţe speciale îi aparţinea 
vechiului mentor al lui Prufer, Max von Oppenheim, în 
condiţiile unuia dintre cele mai ciudate acorduri diplomatice 
puse vreodată pe hârtie. 

În timp ce norii războiului se îngroșaseră deasupra Europei 
în acea lungă vară a anului 1914, o majoritate clară de circa 
treizeci de membri importanţi ai Comitetului Unităţii și 
Progresului (CUP), junta care conducea imperiul, nu dorea să 
aibă de-a face cu prăpădul care se pregătea în Europa. Exista 
totuși o mică facțiune care se zbătea energic pentru a forma o 
alianţă cu Tripla Înţelegere, în timp ce o alta, condusă de Enver 
Pașa, ministrul de război, în vârstă de treizeci și doi de ani, 
încerca să facă același lucru cu Puterile Centrale. Enver a avut 
câștig de cauză. În împrejurările unei sincronizări vădit 
nefavorabile, acesta semnase acordul de apărare mutuală cu 
Germania în după-amiaza de 2 august, exact cu câteva ceasuri 
înainte ca Germania să declare război Rusiei și conflictul să 
înceapă. 

Doar că, așa cum s-a dovedit, Enver Pașa purtase aceste 
tratative fără să-și fi consultat vreodată colegii din CUP, astfel 
încât, în momentul semnării acordului, doar trei sau patru 
dintre cei mai apropiaţi colaboratori ai lui Enver erau la curent 
cu ce avea să se întâmple. Și mai uimitor chiar este faptul că 
Enver a continuat să păstreze secretul acestei informaţii fata de 
restul guvernului turc și în primele săptămâni ale războiului. 


Asa cum le spusese tanarul ministru de razboi aliatilor sai 
germani deja nerabdatori, avea nevoie de ceva mai mult timp 
pentru a pregati terenul inainte de a le comunica aceasta mica 
surpriză colegilor săi din guvern. In acest scop, un eveniment 
care să precipite lucrurile, ceva care să poată convinge atât 
restul conducerii Junilor Turci, cât și întreaga naţiune să 
renunţe la ideea predominantă a neutralității, ar putea să se 
dovedească foarte util. 

Enver venise la poporul potrivit căci, așa cum aflase de 
curând și Belgia, tot o ţară neutră, precipitarea evenimentelor 
era un fel de specialitate germană. Pentru a-și ajuta aliatul turc 
ținut in secret, kaizerul Wilhelm al II-lea nu ar fi putut sa 
găsească un ghid mai bun decât Max von Oppenheim și 
pledoariile lui despre o revoltă panislamică. Dacă insurecția 
islamică ar putea fi instigată în diferite teritorii musulmane 
controlate de britanici — și, mai ales, în acea tara pe care Marea 
Britanie o furase de la Constantinopol, adică Egipt —, cu 
siguranţă ar fi evident atât pentru conducerea, cât și pentru 
populaţia Imperiului Otoman că trebuiau să intre în război. 

Dar dacă țelul final era atragerea Turciei în război, cel putin 
câteva persoane din înaltul comandament german din acea 
toamnă vedeau o parte pozitivă în menţinerea neutralității ceva 
mai mult timp. Atâta vreme cât rămânea neutru, Imperiul 
Otoman putea servi drept platformă de lansare pentru 
eforturile de destabilizare întreprinse de Germania, un fel de 
cal troian de unde să poată fi pornite atacuri asupra coloniilor 
britanice din jur, cu foarte puţine riscuri de repercusiuni. 
Această neutralitate putea servi, de asemenea, drept un scut 
convenabil în timp ce Germania pregătea terenul pentru cea 
mai importantă operațiune militară ce urma să fie declanșată 
în regiune, atacul asupra canalului Suez. La mijlocul lui august, 
kaizerul a semnat o directivă secretă vizând înfiinţarea unui 


„Nachrichtenstelle fur den Orient“ (Birou de Informaţii pentru 
Orient), cu sediul la Constantinopol si care avea rolul de a servi 
drept agentie centrala de legatura in campaniile subversive ale 
Germaniei in Orientul Apropiat.™ Directorul acelui birou urma 
să fie Max von Oppenheim. Printre primele măsuri luate de 
Oppenheim la numirea în funcţie a fost să îi ofere un post 
fostului său protejat, Curt Prüfer. 

Încrederea lui Oppenheim în discipolul său era, desigur, 
meritată. Imediat ce se cazase la hotelul Germania în seara de 3 
septembrie, Priifer se apucase de treabă. Devreme, a doua zi 
dimineaţă, s-a întâlnit cu unul dintre locotenentii-sefi ai lui 
Enver Pasa, un tânăr ofițer de stat-major, turcul Omar Fawzi 
Bey, și împreună au trecut în revistă o întreagă listă de proiecte 
de atac împotriva britanicilor din Egipt: angajarea unor triburi 
de beduini care să atace garnizoanele britanice izolate din 
lungul canalului Suez; introducerea pe furiș în tara a unor asa- 
numite unități de luptă komitadji ale mișcării de rezistenţă, care 
să instige la o insurecție islamică; lansarea unei campanii 
teroriste cu asasinate precise și atacuri cu bombe detonate la 
întâmplare. Chiar dacă păstra unele îndoieli în privinţa câtorva 
dintre planurile mai novatoare propuse de Fawzi Bey si acolitii 
lui — unul dintre ele implica scufundarea intenţionată a unui 
cargobot încărcat cu ciment, în punctul cel mai îngust al 
Canalului Suez —, Priifer aprecia entuziasmul și gândirea 
creatoare din spatele lor.& 

Când nu complota cu Fawzi Bey sau șeicul Shawish, un 
agitator egiptean detestat și temut de britanici, Priifer era în 
consfătuiri regulate cu alti patru sau cinci agenţi operativi ai 
Nachrichtenstelle, care sosiseră deja în capitala turcă. La aceste 
întâlniri, la care adesea participau și trei sau patru angajaţi ai 
ambasadei germane informaţi despre uneltirile lui Oppenheim, 
se discutau planuri ambitioase pentru acţiuni de sabotaj și 


campanii subversive in toata lumea musulmana: in Egipt, in 
Asia Centrala stapanita de Rusia, in Afghanistan, ba chiar si in 
îndepărtata Indie.® 

La sfârșitul unei asemenea ședințe, in după-amiaza de 7 
septembrie, Prufer a fost condus in fata omului care făcuse 
posibile toate acestea, ministrul de război Enver Pașa. Mic de 
statură, extravagant în uniforma lui elegantă și extraordinar de 
chipeș — „cel mai chipeș bărbat din armata turcă“, se extazia 
New York Times* —, Enver avea ochi căprui pătrunzători și o 
mustață spectaculoasă, cu vârfurile răsucite în sus și pomădate, 
după moda prusacă. Ceea ce nu era o coincidenţă. Ca ofițer de 
legătură al armatei turce în Germania, la începutul anilor 1910, 
adoptase rapid manierele și stilul elitei militare de acolo, iar 
acum se imagina mai prusac decât prusacii. Deși Curt Priifer nu 
prea avea înclinații spre psihanaliză, cele câteva cuvinte pe 
care le-a notat la repezeală în jurnalul său, în acea seară, 
descriindu-l pe Enver la cei treizeci și doi de ani pe care îi avea 
atunci — cu patru luni mai tânăr decât Prufer —, oferă unul 
dintre cele mai incisive portrete ale omului care avea să 
distrugă, practic de unul singur, Imperiul Otoman: „Un om de 
piatră. Un chip inflexibil, bine format, frumos în sensul 
feminin. Spilcuit până la pretiozitate. Dar cu o trăsătură de 
duritate șocantă. «Noi putem să fim mai cruzi decât britanicii». 
Omul vrea ceva, dar acel ceva nu vine“. 

Dar dintre toate întâlnirile pe care le-a avut și toate 
uneltirile pe care le-a auzit în acele prime zile la 
Constantinopol, pe Priifer l-a intrigat cel mai mult situația unică 
în care se afla Robert Mors, polițistul din Alexandria, care 
fusese destituit din funcţie. Întâmplarea făcuse ca Mors să fie 
plecat din Egipt când a izbucnit războiul și, în mod deloc 
surprinzător ţinând seama de cetăţenia lui germană, fusese 
imediat concediat din post de către autorităţile britanice. Dar, 


în mod ciudat, asa cum se întâmpla inca in acel „război de 
gentlemeni“ care caracterizase începuturile Primului Război 
Mondial, britanicii i-au permis lui Mors să se întoarcă la 
Alexandria pentru a-și lua familia rămasă acolo. În ochii lui 
Priifer, asta făcea din Mors intermediarul ideal pentru lansarea 
campaniei lui subversive. Având în vedere statutul său de 
european privilegiat, Mors era totodată mult mai recomandabil 
decât un localnic, pentru a strecura articole de contrabandă 
printre lucrurile lui personale — iar aici Prüfer se gândea la 
componente de bombe artizanale — și a le introduce clandestin 
în tara. Ca să-l impresioneze pe fostul polițist în privinţa 
misiunii importante ce i se încredința, Prüfer a aranjat să fie 
primit în audienţă la Enver Pașa, chiar cu o zi înainte ca Mors 
să se îmbarce pe un vas spre Alexandria, având ascunse în 
bagaje diverse detonatoare de bombe. Ministrul turc de război 
i-a mulțumit cu căldură lui Mors pentru serviciile lui.” 

Deși britanicii au suspectat imediat că între Enver și înaltul 
comandament german se încheiase probabil un pact, nu aveau 
absolut nicio idee în privinţa detaliilor. Bănuielile lor au crescut 
totuși, când Prüfer si alti agenţi operativi de la biroul de 
informatii condus de Oppenheim au inceput sa apara la 
Constantinopol. „Chiar si fără [ca Turcia să intre în] război“, 
telegrafia la Londra ambasadorul britanic Louis Mallet în 15 
septembrie, ,.masinatiile germane sunt atât de variate aici, încât 
nu m-ar mira dacă ar reuși să regizeze vreun complot contra 
Canalului, fie prin intermediul unei așa-zise nave neutre de pe 
coasta siriană, fie prin agenţi veniţi de pe uscat.“% 

Contrare acestor impresii erau dezmintirile pe care 
ambasadorul britanic le primea în permanenţă din partea 
oficialităților guvernamentale otomane. De la sultan și premier 
în jos, Mallet auzea veșnicul refren că Turcia nu avea niciun fel 
de intenții militariste și că nu dorea decât să rămână 


neimplicata in conflictul european. Daca, desigur, unii dintre 
acesti inalti demnitari ascundeau cu buna stiinta adevarul, altii 
vorbeau sincer; parea incredibil, dar multi nu aflasera inca 
nimic despre acordul cu Germania, semnat de Enver in 2 
august. 

Mallet i s-a adresat direct lui Enver, in 5 octombrie, 
prezentandu-i suspiciunile lui. Pe langa alte talente insa, Enver 
era un mincinos versat. Nu numai ca a negat existenţa oricărei 
intenţii sinistre în spatele deplasărilor de trupe în Palestina, 
dar, potrivit lui Mallet, „a râs de ideea că niște nemți razleti ar 
putea organiza vreo lovitură iresponsabilă contra Canalului sau 
altundeva“. 

Doar că de data asta ministrul turc de război avea să fie 
prins cu mata-n sac. Cu câteva zile înainte de întâlnirea lui 
Mallet cu Enver, Robert Mors fusese arestat în portul 
Alexandria, cu detonatoarele lui de bombe în bagajul personal. 
Riscând executia capitală, conform legii marţiale a Egiptului, nu 
a pregetat mult până să le povestească anchetatorilor tot ce știa 
el despre comploturile germano-turce împotriva Egiptului, 
neomitand nici audiența la Enver Pasa și urările de bine ale 
acestuia din ajunul voiajului său. Mors a fost deosebit de 
volubil când s-a ajuns la relaţia lui cu Omar Fawzi Bey și Curt 
Prüfer. Pentru Prüfer, partea cea mai incriminatoare a venit 
atunci când contrabandistul speriat a recunoscut de bunăvoie 
că detonatoarele din bagajul lui fuseseră destinate fabricării 
unor bombe artizanale în Egipt. Când a fost întrebat de unde 
știa asta, Mors a răspuns: „Fiindcă odată l-am găsit pe șeicul 
Shawish stând cu dr. Prüfer în camera acestuia din hotelul 
Germania. Copiau în arabă o reţetă de fabricare a bombelor... 
[Aceasta] conţinea instrucţiuni, o listă de componente chimice 
și o schiță a unei bombe, în colțul din dreapta jos“. 

Britanicii din Cairo au dat dovadă de multă ingaduinta în 


incidentul Mors, probabil in speranta ca elementele mai 
moderate din regimul de la Constantinopol ar mai fi putut inca 
să-l înfrâneze pe impetuosul Enver si să oprească intrarea 
Turciei în război. La procesul expediat rapid la curtea marțială, 
Mors a fost condamnat la închisoare pe viaţă, în timp ce orice 
menționare despre întâlnirea lui cu ministrul turc de război a 
fost omisă intenţionat din toate actele publice. Autorităţile de la 
Cairo nu s-au arătat însă la fel de clemente cu omul care trăise 
la un moment dat în mijlocul lor. Din cauza rolului central pe 
care Curt Prüfer îl jucase în afacerea Mors, britanicii aveau să 
ofere curând o recompensă pentru capturarea lui.” 


Vechea clădire a Ministerului de Război, de la intersecţia 
dintre Horse Guards Avenue și Whitehall, în centrul Londrei, 
este o structură neobarocă impozantă, un monolit cu cinci 
niveluri din piatră albă de Portland, cu câte o cupolă înaltă de 
nouă metri în fiecare colt al edificiului. Înăuntru, arată ca un 
club pentru gentlemeni deosebit de elegant, cu scări de 
marmură de la un etaj la altul, somptuoase policandre din 
cristal și holuri pardosite cu mozaicuri. În încăperile cele mai 
selecte ale acestui palat cu aproape o mie de camere, pereţii 
sunt lambrisati în lemn de stejar, cu nișe decupaje pentru 
șemineuri de marmură. În toamna anului 1914, această clădire 
era cartierul general al Statului-Major General al Imperiului 
Marii Britanii, a tuturor acelor ofiţeri de rang înalt însărcinaţi 
cu supravegherea efortului de război al naţiunii lor. De 
asemenea, la această clădire a fost trimis, la mijlocul lui 
octombrie, T. E. Lawrence, care își terminase în sfârșit raportul 
despre Pustia Sin, pentru a prelua noua lui funcţie de cartograf 
civil la Secţia Geografică a Statului-Major General. 

La vremea aceea, „Secţie“ a devenit rapid o denumire 
inadecvată căci, în decurs de o săptămână de la sosirea lui 
Lawrence, ultimul dintre cartografii militari ai 


departamentului a fost expediat pe frontul de lupta din Franta, 
nemairamanand la Londra decat el si seful lui ierarhic direct. 
Astfel, Lawrence a ajuns repede sa faca singur munca a cel 
putin sase oameni: organiza diferitele harti ale teatrelor de 
război, adăuga noi detalii pe măsură ce soseau rapoartele de pe 
front, isi informa comandanții superiori despre caracteristicile 
esenţiale ale acelor hărți. 

Ne-am putea imagina că, pentru un tânăr — Lawrence abia 
împlinise douăzeci și șase de ani —, faptul de a se trezi subit 
chiar în centrul nervos al comandamentului militar al naţiunii, 
de a discuta zilnic cu generali și amirali, avea să fie o 
experiență îmbătătoare. Dar ne-am imagina greșit. Dimpotrivă, 
Lawrence părea să-și fi făcut o impresie categoric negativă 
despre noul cadru din jurul lui, unde ocupanții birourilor au 
devenit ţinta de predilecție a spiritului său muscator. 

Partial, e posibil ca disprețul lui să fi izvorât din 
asemănarea izbitoare pe care o sesizase între cultura militară și 
cea a sistemului de învățământ englez, al cărui produs era și el: 
nesfârșitele plecăciuni si temenele în fata autorităţii; structura 
ierarhică rigid definită, așa cum denotau cravatele speciale 
purtate de studenții din ultimul an si de monitorii din școli, sau 
numărul treselor și al stelelor de pe epoletii uniformelor în 
armată; privilegiile speciale acordate sau refuzate, ca rezultat al 
acelor aspecte. Asa cum îi spunea glumet Lawrence unui 
prieten, la scurt timp după ce venise la Ministerul de Război, s- 
ar fi zis că toate acele scări ale clădirii, cu adevărat grandioase, 
erau rezervate în exclusivitate feldmaresalilor și „femeilor de 
serviciu“, sau doamnele de la curăţenie. 

Atitudinea lui lipsită de respect decurgea, probabil, și din 
calibrul general al ocupanților clădirii. Întrucât majoritatea 
ofițerilor activi din armată erau acum pe front în Franţa, statul- 
major fusese umplut cu diverse cadre aduse din rândul 


rezervistilor sau al pensionarilor, or chiar pentru o persoană 
neavizata, cum era Lawrence pe atunci, devenea limpede ca 
multi nici nu aveau habar de ce ar fi trebuit sa facă. Ca în 
oricare instituţie, sentimentul de a fi inadecvat pentru acea 
muncă era adesea mascat printr-o aura de suficienta exagerată: 
la Ministerul de Război, coloneii și generalii proaspăt unși 
pășeau tantosi pe coridoare, cu hârtii in mână, sau convocau 
ședințe urgente cu subalternii, ori trimiteau vreun curier de la 
Cercetași la Secţia Geografică pentru cea mai recentă hartă a 
câmpului-de-luptă X și care trebuia să fie gata acum zece 
minute. 

Un rezultat colateral al acestui climat de impostură și 
ingamfare însă a fost faptul că a condus direct la încorporarea 
lui Lawrence, în niște împrejurări pe care avea să le relateze 
ulterior cu mult umor. 

La scurt timp după ce a început să lucreze în cadrul 
Statului-Major General, a fost adus valvârtej în fata augustei 
persoane a generalului Henry Rawlinson. Rawlinson urma să 
părăsească Londra, pentru a prelua comanda forţelor armate 
britanice din Belgia, iar Lawrence fusese chemat de urgenţă 
pentru a-i da ultimele informaţii despre hărțile Belgiei, recent 
actualizate de la fata locului. Doar că, potrivit lui Lawrence, pe 
Rawlinson l-a apucat amocul când a văzut hainele civile ale 
tânărului din fata lui si a răcnit: „Eu vreau să vorbesc cu un 
ofiter!“ Întrucât Secţia Geografică era compusă acum din 
numai doi oameni, Lawrence a fost trimis pachet la depozitul 
de efecte pentru armată și marină, unde urma să fie costumat 
ca sublocotenent, în timp ce actele aferente „numirii“ lui erau 
întocmite la repezeală. Totuși, uniforma nu avea să rezolve de 
fapt problema; în anii următori, desconsideratia lui Lawrence 
fata de protocolul militar, manifestată atât printr-o înfățișare 
îndeobște neglijentă, cât și printr-o atitudine relaxată frizând 


insolenta, avea să-i scoată din minţi nu de puţine ori pe ofiţerii 
lui superiori. 

Dar chiar dacă făcea parte acum din armată, indiferent cum 
se ajunsese la asta, munca lui Lawrence la Ministerul de Război 
nu-l aducea nicidecum mai aproape de arena acţiunii 
principale. Având în vedere că înălțimea lui era sub minimul 
staturii standard acceptat de armata britanică, Lawrence avea 
nevoie de o situaţie în care experienţa și cunoștințele lui puteau 
precumpăni în raport cu neajunsurile fizicului său, iar singurul 
scenariu posibil întrunind acel criteriu era, încă o dată, dacă 
Turcia intra în război. 

Acest lucru părea mai improbabil decât oricând. În 
condiţiile în care războiul încremenea într-un impas — pe 
frontul de vest ambele parti săpau acum frenetic tranșee —, ce 
motiv ar fi avut oricare altă putere statală să vrea să se bage în 
noroaie? „Turcia pare în sfârșit să fi luat decizia de a sta 
cuminte și a păstra pacea cu toată lumea“, i se lamenta 
Lawrence lui Winifred Fontana, soția consulului britanic din 
Alep, in 19 octombrie.“ Dar exact peste două săptămâni, 
temerile lui au contenit. În 2 noiembrie, după ce până la urmă 
facțiunea lui Enver Pașa avusese câștig de cauză, Turcia a intrat 
în război de partea Germaniei și a Austro-Ungariei. 

Pentru Lawrence, veștile bune nu s-au oprit aici. Ca urmare 
a declaraţiei Turciei, Stewart Newcombe a fost rechemat de pe 
teatrul de război din Franţa, pentru a prelua comanda unei noi 
unități de informaţii a armatei la Cairo, orașul desemnat drept 
cartier general pentru efortul de război al Marii Britanii în 
teatrul de luptă din Orientul Apropiat. Urma să fie o unitate 
foarte mică, doar câţiva oameni cu vaste cunoștințe despre 
regiune, iar Newcombe i-a ales imediat pe Lawrence și Leonard 
Woolley pentru a i se alătura. 

„Acum este Cairo“, îi scria Lawrence lui Winifred Fontana 


din nou, la începutul lui decembrie, în mod limpede într-o stare 
de spirit mult ameliorată. „Totul merge bine, dar nu și la 
turci.“ 


Era un ţinut pustiit. Desi Aaron Aaronsohn fusese pregătit 
pentru atacul sălbatic al brigăzilor de rechizitionare ca urmare 
a intrării otomanilor în război, jaful la care acestea s-au dedat a 
întrecut chiar și cele mai rele închipuiri ale lui. Pe tot cuprinsul 
Siriei, recolte, vehicule agricole și animale de tracţiune erau 
confiscate și trimise mai departe, în numele cerinţelor pe timp 
de război, nefericitii proprietari primind în schimb niște 
chitante mazgalite la repezeală, care, știau cu toţii, nu aveau sa 
le mai aducă niciodată înapoi bunurile pierdute. Și, exact cum 
se temuse agronomul, jafurile păreau să nu aibă limită în 
coloniile evreiești. În Zichron Yaakov, potrivit biografului 
Ronald Florence, „Aaron Aaronsohn a văzut cum soldații turci 
luau îmbrăcăminte (inclusiv lenjerie de damă și haine pentru 
copii), căruţe, care, bivoli de apă, utilaje agricole, unelte, arme 
de foc, instrumente medicale (inclusiv cele pentru obstetrică), 
microscoape, chiar și stâlpi de gard și sârmă ghimpată de care 
era nevoie pentru protejarea culturilor“. În cele din urmă, cea 
mai mare parte a ţevilor de irigație din Zichron aveau să 
dispară și ele, lăsând câmpurile și livezile să se ofilească din 
cauza lipsei de apă. Aaronsohn a putut să evite o asemenea 
spoliere a Statiunii de Cercetări Agricole de la Athlit, doar prin 
intervenţia fermă a oficialităților otomane locale si prin 
amplasarea unor paznici înarmați. 

Poate că agronomul s-ar fi resemnat cu gândul că aceste 
prăduiri făceau parte din inevitabilele sacrificii ce trebuie 
acceptate pe timp de război, dacă ar fi știut că aveau să 
servească efortului de război; în schimb, efectul lor era de a 
devasta Siria din interior, făcând de fapt jocul inamicului. În 
drumurile lui, pe parcursul lunilor următoare, avea să vadă 


mari mormane de grâu confiscat putrezind in curțile de 
depozitare ale guvernului; un maldăr din trei mii de saci de 
zahăr, lăsaţi neacoperiti, în orașul Nablus, dizolvându-se în 
apele pluviale, „spre deliciul puștanilor de pe stradă“.* Ca să 
repare un pod în Beersheba, relata ulterior Aaronsohn, 
inginerii ceruseră circa trei tone de ciment. În schimb, brigăzile 
de rechizitionare adunaseră zeloase cincizeci și patru de tone, 
iar întreaga cantitate „a fost distrusă de ploaie înainte de a fi 
utilizată, cu rezultatul că podul a rămas fără reparații“.1% 

Deși se poate argumenta că, de fapt, coloniile evreiești au 
avut de suferit disproporționat mai mult prin aceste confiscări 
din cauză că dispuneau de echipamente și produse mai 
numeroase și mai bune, este cert că acţiunile regimului de la 
Constantinopol au contribuit cu atât mai mult la agravarea 
năpăstuirilor la care erau supuse. La câteva zile de la intrarea 
Turciei în război de partea Germaniei și a Austro-Ungariei, 
califul, întruchipând suprema autoritate religioasă în lumea 
musulmană sunnită, a emis o fatwa, decretând că acesta era 
acum un război sfânt, că pentru ocrotirea credinţei era de 
datoria sacră a fiecărui musulman să se alăture jihadului 
contra străinilor de islam, dușmanii creștini.!% Desi această 
chemare la jihad și-a pierdut cumva din strălucire pentru cei 
care au sesizat că otomanii tocmai se aliaseră cu două puteri 
imperiale creștine, a avut totuși efectul scontat de a înflăcăra 
masele de musulmani; în orașele și târgurile de pe cuprinsul 
imperiului, tinerii musulmani au ieșit pe străzi și s-au îndreptat 
spre centrele de recrutare, declarând că erau gata să lupte și să 
moară pentru cauză. Bineînţeles, această fatwa a avut și efectul 
de a alarma simultan atât populaţia evreiască, cât și pe cea 
creștină din imperiu, obligându-l astfel pe guvernatorul Siriei 
să emită la repezeală un document, explicând că jihadul se 
aplica doar dușmanilor din străinătate.1% 


Daca aceasta clarificare a domolit oarecum spiritele in 
comunitatea crestina, care cuprindea aproape 30 la suta din 
locuitorii imperiului, efectul de linistire a fost mult mai limitat 
în rândurile comunităţii evreiești. Partial, teama lor continua 
decurgea negreșit din numărul mic al membrilor comunității — 
„mic“ având din păcate tendinţa de a se interpreta drept 
„vulnerabil“ pe timp de război —, dar izvora, de asemenea, și 
din situaţia controversată pe care coloniștii evrei o aveau în 
structura socială a Palestinei. 

Câteva dintre probleme erau chiar opera coloniștilor. În 
Zichron Yaakov, la fel ca în majoritatea celorlalte așezări 
evreiești din „primul val“, emigranții ajunseseră treptat la 
prosperitate, prin adoptarea sistemului de lucru cu felahi, 
folosind pentru muncile manuale ţărani arabi de prin partea 
locului, care nu aveau pământ sau luau pământ în arendă. 
Dimpotrivă, multi dintre emigranții veniţi din Rusia cu a doua 
aliyah, majoritatea cu idei socialiste, înfierau acest aranjament, 
considerându-l exploatator și feudal; pentru crearea „evreului 
nou“, susțineau ei, toată munca trebuie să fie făcută de evrei în 
mod nemijlocit. Pentru felahii năpăstuiţi, erau evidente 
dezavantajele ambelor abordări: prima, perpetuând sistemul 
muncii pe plantaţii, care făcuse ca familiile lor să trăiască de 
generaţii întregi în sărăcie și fără drepturi cetățenești; a doua, 
interzicându-le să aibă un loc de muncă, chipurile spre binele 
lor — ori, asa cum avea să remarce caustic Aaron Aaronsohn, 
„interzicându-le cu generozitate să mai muncească în vreun 
fel“. +% 

La exacerbarea acestor frictiuni, contribuia si faptul că in 
opinia multora dintre vecinii lor arabi musulmani, evreii erau 
un dhimmi sau popor inferior. Chiar si pentru acei palestinieni 
a căror existență nu fusese afectată de sosirea În masă a 
evreilor, ci poate chiar fusese imbunatatita, imaginea unor 


evrei trăind mai bine decât ei — ca să nu mai menţionăm si 
privilegiile suplimentare, de care multi se bucurau graţie 
capitulatiilor — adăuga încă un strat de amărăciune. Începând 
cu prima aliyah, existaseră atacuri sporadice asupra coloniilor 
de evrei din partea sătenilor locali, și uneori uciderea vreunui 
colonist prins singur pe drum. 

Dar coloniștii nu acceptaseră această situaţie cu pasivitate. 
La începutul anilor 1900, în așezările lovite dur de tâlhari s-au 
format forțe paramilitare evreiești, cei mai cunoscuţi fiind 
„ghedeoniţii“ și „adepţii lui Bar Giora“, care au început apoi să- 
și ofere serviciile de protecţie și în alte colonii. Nu era nevoie să 
fii clarvăzător pentru a intui la ce avea să se ajungă; în scurt 
timp, „ghedeoniţii“ și „adepţii lui Bar Giora“ au trecut la raiduri 
punitive contra satelor de arabi consideraţi ostili sau 
răspunzători pentru atacurile anterioare, ceea ce a dus la noi 
represalii, sub forma unor atacuri organizate de arabi. 

Luaţi laolaltă, așadar, în toamna anului 1914, coloniștii 
evrei din Palestina aveau de ce să fie îngrijoraţi. Ţinând seama 
de fatwa pentru jihad, la care se adăugau rechizitionarile 
abuzive si revocarea capitulatiilor, se punea acut intrebarea 
daca reprezentantii locali ai autoritatilor otomane — multi 
dintre ei neagreându-i pe evrei nici în vremurile bune — ar 
veni în ajutorul lor, în cazul în care lucrurile ar lua o 
întorsătură cu adevărat urâtă. 

În Zichron Yaakov, un răspuns la această întrebare a 
început curând să se contureze, dar nu era deloc liniștitor. 
Fratele mai mic al lui Aaron Aaronsohn, Alex, fusese luat cu 
forţa în armată în urma raziilor de recrutare din septembrie, 
iar când în cele din urmă a reușit să facă rost de un certificat 
medical și să se întoarcă acasă după două luni, veștile pe care le 
aducea erau tulburătoare: după chemarea la jihad, Alex și toţi 
ceilalți evrei și creștini din unitatea lui de recruți fuseseră 


deposedati de arme si incorporati in batalioane de munca 
forţată. Apoi, la sfârșitul lui noiembrie, a venit un nou edict, 
prin care se cerea ca armele de foc deţinute de persoane 
particulare să fie predate autorităților, ceea ce a făcut ca un alt 
escadron militar de rechizitionare sa dea buzna în Zichron 
Yaakov. Când locuitorii coloniei au declarat că ei nu aveau 
niciun fel de arme — își luaseră precautia de a le îngropa pe un 
câmp din apropiere —, comandantul turc a înșfăcat patru 
bărbaţi, printre care și pe nefericitul de Alex Aaronsohn, și i-a 
târât cu forța la Nablus, ca să fie snopiţi în bătaie pana 
mărturiseau adevărul. Dar abia când același comandant a 
amenințat, potrivit unor surse, că își va îndrepta atenţia spre 
tinerele din Zichron, armele au fost predate într-un final, iar 
Alex și ceilalți au fost eliberaţi.1% 

Pentru multi dintre emigranții evrei de pe cuprinsul 
Palestinei, totul începea să semene cu un preludiu la 
pogromurile pe care credeau că le lăsaseră în urmă în Europa, 
mai ales când, în primele zile ale lunii decembrie, 
reprezentantul Junilor Turci care guverna Palestina, Djemal 
Pașa, a anunţat că cetăţenii „naţiunilor beligerante“ inamice 
trebuiau să își ia cetățenia otomană, altminteri urmând să fie 
deportati. Această măsură, firește, a afectat nemijlocit 
minoritatea evreiască venită din Rusia, iar în câteva zile, circa 
opt sute de evrei ruși au fost adunaţi forțat în Jaffa pentru a fi 
expulzați. Docurile portului s-au umplut repede de alti evrei 
încercând să plece cu orice navă, care ar fi acceptat să îi ia, și 
spre orice liman sigur, care ar fi putut să-i primească. 

O serie de locuitori din Zichron Yaakov s-au alăturat acestui 
exod, dar familia Aaronsohn nu s-a numărat printre ei. Deși 
patriarhul familiei, Ephraim, în vârstă de șaizeci și șase de ani, 
trăia încă, fiul său mai mare era cel care lua acum deciziile 
importante în familie, or pentru Aaron Aaronsohn nu exista 


nicio decizie de luat. Palestina era casa lor. Mai mult chiar, era 
locul intregii lui activitati stiintifice si al visului care il sustinuse 
mereu. ,Sunt mereu supravegheat“, ii scria el unuia dintre 
binefăcătorii săi americani, la mijlocul lui ianuarie, „iar multi 
prieteni bine intenţionaţi mă sfătuiesc insistent să plec din tara 
cu prima ocazie. Dar eu nu am intenția să fug — 
deocamdată.“1% Totuși, încrederea lui Aaronsohn în stat fusese 
profund zdruncinată. „Fiind un vajnic susținător al turcilor din 
vremurile de odinioară, regret și mi-e rușine pentru tot ceea ce 
am auzit și am văzut în aceste ultime săptămâni.“ 


În dimineaţa de 15 decembrie 1914, un vapor francez plecat 
de șase zile din Marsilia se apropia de orizonturile joase și 
pâcloase din nordul Egiptului. Printre cei aflaţi la bord, era si T. 
E. Lawrence, venit să își preia noua funcţie din cadrul unităţii 
de informaţii militare a Forţei Expeditionare Egiptene britanice 
la Cairo. Era însoţit de omul care urma să-i fie șeful direct în 
acel post, căpitanul Stewart Newcombe. 

Cairo, în 1914, era un oraș care avea sub un milion de 
locuitori, un loc cu bulevarde largi, grădini frumoase și 
promenade elegante pe malul Nilului. În acea vreme, Marile 
Piramide de la Giseh se aflau la circa șaisprezece kilometri 
depărtare de marginile orașului, vârfurile lor de piatră tare 
fiind vizibile de pe acoperișul majorităţii clădirilor înalte din 
centru. 

Dar, mai mult chiar decât aspectul, ceea ce făcea din Cairo, 
în 1914, un loc atât de seducător, era statutul său de mare 
răspântie a lumii, straturile de istorie suprapuse aici mergând 
înapoi în timp cu peste un mileniu. Orașul Vechi rămânea un 
labirint intortocheat de stradute și prăvălioare, vechi palate si 
moschei cuibărite pe străzi dosnice, și chiar dacă ocupanţii 
britanici reușiseră să dea un lustru european ici și colo în cei 
treizeci de ani de guvernare, capitala egipteană continua să fie 


un loc profund exotic si misterios, incomprehensibil, asa cum 
sunt toate orasele cu adevarat grandioase. 

Toate astea, desigur, il fascinaseră pe Lawrence încă de la 
prima sa vizită în Cairo, în urmă cu trei ani. Dacă însă în 
privinţa înfățișării generale orașul nu se schimbase prea mult 
din 1911, sub alte aspecte Cairo în 1914 era practic de 
nerecunoscut. De când izbucnise războiul în Europa, devenise 
un punct de tranzit pentru sutele de mii de militari din trupele 
teritoriale britanice venite din India, Australia și Noua 
Zeelandă, care treceau prin canalul Suez, în drumul lor spre 
frontul de vest. Așa cum se întâmplă cu popasurile de „repaus și 
relaxare“ în majoritatea războaielor, aceşti soldați 
transformaseră rapid o mare parte din Cairo într-un vast 
cartier al felinarelor roșii, locuri unde puteai cumpăra aproape 
orice si pe oricine, daca plateai prețul corect. 

Această situaţie, scandaloasa pentru locuitorii conservatori 
din Cairo, nu făcuse decât să se înrăutătească de la o zi la alta 
de când Turcia intrase în război. În conditiile în care un atac al 
turcilor asupra canalului Suez era acum aproape o certitudine 
— Într-adevăr, la sfârşitul lui noiembrie, guvernatorul Siriei, 
Djemal Paşa, jurase public acest lucru —, zeci de mii de 
britanici din trupele teritoriale primiseră ordinul de a rămâne 
în Egipt, pentru a face față pericolului. Din această cauză, Cairo 
se transforma rapid într-o adevărată tabără militară, străzile 
din centrul orașului fiind invadate de ofițeri pasind tantos și de 
coloane întregi de soldați de rand mișunând în toate direcţiile. 
Dacă locuitorii orașului Cairo nu se arătaseră niciodată prea 
încântați de prezența supraveghetorilor britanici imperiali — 
ceea ce era o realitate —, acum îi priveau cu o antipatie de-a 
dreptul înverșunată. 

Pentru a oferi spaţii de birouri și de cazare ofițerilor care 
aveau misiunea de a coordona această forță militară în 


expansiune, britanicii au preluat rapid majoritatea hotelurilor 
de lux. Unul dintre acestea era Savoy, un amestec eclectic de 
arhitectura britanica din epoca victoriana si indiana din epoca 
mogulilor, amplasat în apropiere de malul estic al Nilului. Cand 
au sosit la Cairo, membrii noii unități de informaţii a armatei, 
sub conducerea lui Stewart Newcombe, și-au stabilit sediul în 
trei camere mari la unul dintre etajele hotelului Savoy, iar 
dormitoarele la Grand Continental Hotel, situat imediat alături. 

Iniţial, unitatea consta doar din cinci oameni, putând fi 
luată mai degrabă drept un fel de comisie de absolvenţi de la 
Oxford sau Cambridge decât un grup angajat în arta neagră a 
informaţiilor secrete și a contraspionajului. Împreună cu cei doi 
arheologi scoliti la Oxford, Lawrence si Woolley, mai erau doi 
tineri aristocrați, George Lloyd si Aubrey Herbert, ambii 
membrii ai Parlamentului. La scurt timp după sosirea la Cairo, 
Lawrence îi scria vechiului său prieten, Edward Leeds de la 
Muzeul Ashmolean, pentru a-i descrie funcţiile fiecăruia: 
„Woolley se ocupă de personal, e suav cu musafirii pe multe 
limbi și întocmește liste cu persoanele utile sau indezirabile. 
(George) Lloyd, care e un M.P. mai atipic și altminteri deloc 
prost, se ocupă de Mesopotamia, iar Aubrey Herbert, care este o 
persoană bizară, se ocupă de politica turcă. Amândoi, în timpul 
lor liber, localizează armata turcă, o activitate ce necesită 
folosirea lupelor“. Cât despre propriile lui îndatoriri, Lawrence 
scria: „Eu sunt spalatorul-de-sticle, trepădușul din birou, care 
ascute creioanele și șterge peniţele“.1% 

În realitate, Lawrence era cu mult mai mult decât atât. 
Datorită faptului că lucrase pentru scurt timp la Secţia 
Geografică a Ministerului de Război de la Londra, a fost pus să 
răspundă în cadrul unităţii de camera hărților. Întrucât toată 
lumea se pregătea pentru viitorul atac asupra Suezului, această 
însărcinare il tinea ocupat de dis-de-dimineata până seara 


tarziu. 

Chiar daca Lawrence ajunsese in sfarsit mai aproape de 
actiune, un lucru care nu se schimbase era aptitudinea lui de a- 
și irita superiorii din armată. In câteva săptămâni de când 
venise, o serie de ofițeri cu grade mari au început deja să se 
plângă de tânărul firav din camera hărților de la Savoy, 
nemulțumiți atât de aerul lui obraznic, cât si de ţinuta lui 
neglijentă. Dar talentul lui Lawrence de a enerva nu se limita 
doar la aspectul și limbajul lui; Lawrence era, de asemenea, și 
un scriitor foarte iscusit. Fiind recunoscut drept „expertul 
pentru Siria“ în cadrul unităţii de informaţii secrete, la 
începutul anului 1915 s-a apucat să lucreze la un lung raport în 
care descria topografia, cultura și categoriile etnice ale acelei 
fâșii late din Imperiul Otoman. Dar Lawrence nu era adeptul 
limbajului ezitant și încărcat de determinanti care, atunci ca și 
acum, împăna îndeobște asemenea rapoarte de fond; în schimb, 
în „Siria: materialul brut“, și-a expus opinia despre diferitele 
orașe și segmente de populaţie ale regiunii, într-o proză tăioasă 
și originală, ba uneori chiar de o aroganță comică. Tipică, în 
acest sens, era caracterizarea caustică făcută Ierusalimului: 
„Ierusalimul este un oraș murdar, pe care toate religiile semite 
l-au făcut sfânt... În el, forţele unite ale trecutului sunt atât de 
puternice, încât orașul nu poate avea un prezent; oamenii de- 
acolo, cu rare excepţii, sunt lipsiți de caracter ca niște servanti 
de la hotel, trăind pe seama mulţimii de vizitatori aflaţi în 
trecere“. 1% 

Remarcabila utilitate a acelei prime fraze — capacitatea ei 
ca în doar douăsprezece cuvinte să denigreze unul dintre cele 
mai legendare orașe din lume, trei religii majore și să lezeze 
sensibilitatile oricărui diplomat britanic de rang înalt sau 
general de armată, care ar fi putut să o citească — era negresit 
sursa unei considerabile mândrii pentru Lawrence. 


William Yale si-a permis luxul unui limbaj solemn, atunci 
cand a descris starea de spirit de la bordul vasului comercial 
ticsit de refugiati, cu care a calatorit de la Beirut la Alexandria, 
la mijlocul lunii noiembrie 1914. Dupa ce reusise sa scape de 
amenintatorul plafon de nori ai războiului, care coborase peste 
Palestina otomană, Yale nota acum că „pentru toată lumea de la 
bordul vasului, Egiptul era un loc de refugiu unde nu exista 
nimic de temut. Nu mi-a trecut prin minte niciodată atunci că 
un alt gen de teroare avea să cuprindă curând tărâmul 
faraonilor“.1% 

În loc de soldaţi dedati la tâlhării sau fanatici religioși 
justitiari, teroarea la care se referea Yale a îmbrăcat forma 
zecilor de mii de ostași australieni aflați în tranzit care, scapati 
în fine din înghesuiala în care stătuseră săptămâni întregi la 
bordul navelor de transport cu care fuseseră aduși din 
Australia, transformau rapid anticul Cairo într-un lupanar, 
unde se răcnea grosolan și se bea whisky cu nemiluita. În ciuda 
experienței de care avusese parte cu sondorii americani 
scandalagii din Ierusalim, Yale, rămas în sufletul lui același 
yankeu puritan, nu se aștepta la scenele dezlantuite pe care le 
vedea permanent pe străzile orașului: încăierări, femei pipăite 
fără rușine, soldaţi turmentati, căzuţi prin șanțuri. În opinia lui, 
asemenea comportamente revoltătoare nu puteau decât să 
întineze prestigiul britanicilor în ochii populaţiei locale, „căci 
egiptenii, asemenea multor etnii din Orientul Apropiat, văd în 
britanici o rasă superioară și rece. Acești australieni din 1914, 
nedisciplinati, petrecareti și cu sânge fierbinte... au fost o 
revelație“. 

Din colțul său izolat, în Ierusalim, Yale asistase la lunga si 
lenta prăvălire a Imperiului Otoman în război. În 3 noiembrie, 
când s-a răspândit vestea despre declaraţia de război a Turciei, 
grupuri de musulmani au început să se adune în Orașul Vechi, 


numărul lor crescând constant, pe măsură ce alte valuri de 
oameni se revărsau din satele înconjurătoare. În acea seară, 
Yale si alti expatriati occidentali au urmărit, dintr-un balcon de 
sus al lui Grand New Hotel, cum un șuvoi nesfârșit de tineri 
trecea prin Poarta Jaffa a Orașului Vechi îndreptându-se spre 
moscheea Al-Aqsa, cel mai sfânt lăcaș de cult musulman din 
Ierusalim, bătându-se cu pumnii în piept și scandând că erau 
gata să moară pentru credinţă. 

„Ne treceau fiori reci pe șira spinării“, avea să-și amintească 
el. „În mod conștient sau nu, simţeam până în adâncul fiinţei 
noastre că acești oameni erau animați de aceeași fervoare 
religioasă cu care, acum vreo 800 de ani, pe exact aceeași 
stradă, strămoșii lor își măsuraseră forțele cu străbunii noștri 
cruciați.“ 

Spectacolul văzut de la balconul hotelului a avut, de 
asemenea, efectul de a-l convinge pe Yale și pe șeful lui, A. G. 
Dana, că era timpul să plece de-acolo. Peste trei zile, erau în 
portul Jaffa, tocmindu-se pentru a obţine locuri la bordul unui 
cargobot încărcat cu refugiaţi. Urmând o rută întortocheată la 
bordul altor vase supraîncărcate, în 17 noiembrie au ajuns într- 
un final în Egipt, unde au dat peste noua teroare a soldaților 
australieni cheflii. 

Sosirea lor a fost remarcată de un ofiţer vigilent al 
serviciului de informații britanic. Pe cheiul din Alexandria, Yale 
a fost condus la un birou, pentru a declara tot ce văzuse sau 
auzise în Palestina în perioada recentă. Spre plăcuta surpriză a 
anchetatorului, petrolistul american părea să fi observat multe 
detalii pe parcursul fugii lui din Siria, fiind în măsură să 
furnizeze estimări privind efectivele trupelor turcești dintr-o 
serie de orașe și localităţi din sudul Palestinei. A confirmat, de 
asemenea, că pretutindeni în regiune erau ofițeri germani și că, 
împreună cu convoaie de camioane cărând echipament militar 


si diverse batalioane de turci marsaluind, germanii pareau sa 
se îndrepte spre sud.119 

În Cairo, Yale a fost nevoit să aștepte până când șefii lui de 
pe Broadway 26 aveau să decidă ce să facă totuși cu el și cu 
ceilalți angajaţi Socony risipiţi prin Orientul Mijlociu. Privită 
din perspectiva proiectului de la Kornub al firmei Standard, 
intrarea otomanilor în război nu făcea decât să inrautateasca 
situaţia și mai mult. Ținând seama de blocada impusă acum de 
marina militară britanică și franceză pe linia de coastă a noului 
lor inamic — iar în perioada otomană asta însemna întregul 
țărm răsăritean al Mediteranei, din Palestina până în colţul sud- 
estic al Europei —, posibilitatea de a dezvolta acea concesiune 
era categoric îndepărtată. Întrebarea fundamentală pentru 
Socony era dacă să retragă pe moment oamenii din Orientul 
Mijlociu și să îi aducă acasă, sau să îi tina la fata locului, în 
speranţa unei ameliorări, greu de prevăzut, în viitorul apropiat. 

Yale era încă în așteptarea răspunsului când, într-o zi de la 
sfârșitul lui decembrie, s-a auzit un ciocănit la ușa camerei lui 
din National Hotel. Nu l-a recunoscut imediat pe vizitatorul lui 
— omul era tânăr și într-o uniformă a armatei britanice, două 
caracteristici pe care le regăseai la tot pasul în Cairo pe atunci 
—, însă privirea pătrunzătoare a ochilor lui albaștri i se părea 
cumva cunoscută. 

— Salut, Yale, a zis musafirul, rânjind amuzat în colțul gurii. 
Nu mă mai tii minte? Sunt Lawrence de la Serviciul de 
informații britanic. Ne-am întâlnit la Beersheba, în ianuarie. 

Yale și-a adus aminte atunci și, negreșit, și-a amintit de 
asemenea plăcerea cu care tânărul arheolog înfumurat se 
apucase să-i demoleze imaginea de „playboy“ sub care se 
ascundea. 

Așa cum s-a dovedit curând, această întâlnire avea să fie tot 
un fel de interogatoriu. Chiar dinainte de a intra în război, 


Constantinopolul deplasase trupe in jos, în Palestina, 
pregatindu-se evident pentru un atac asupra canalului Suez, iar 
acum ritmul acestor manevre se accelerase. Lawrence, sosit si 
el doar de câteva zile in Egipt, avusese ideea să verifice listele 
cu străinii intraţi în ţară și așa dăduse de numele lui Yale. 
Acum, voia să afle toate informaţiile posibile despre drumul pe 
care Standard Oil se apucase să-l construiască la sud de Hebron: 
traseul exact, compoziţia structurii de bază și sistemul de 
drenare, precum și dacă putea fi folosit de turci pentru a 
transporta armament greu în sud. 

„După ce a obţinut toate informaţiile pe care le detineam‘, 
își amintea Yale, „a început să vorbească despre situaţia din 
Palestina. În scurt timp, am descoperit că, deși eu tocmai 
sosisem de-acolo, acest ofițer știa mult mai multe lucruri decât 
mine. Atunci, am început să mă edific în privinţa eficienţei 
Serviciului de Informaţii britanic și să înţeleg câte ceva din 
capacitățile tânărului Lawrence.“ 

În acea seară, Lawrence a notat observaţiile sale într-un 
raport pentru șefii săi din serviciul de informaţii al armatei. 
Concluziile nu erau prea plăcute. Deși șoseaua Hebron- 
Beersheba nu era terminată, Socony încheiase lucrările pe 
tronsonul cel mai dificil, coborârea prin dealurile Iudeii până la 
marginea deșertului. Bazându-se, poate, pe experienţa lui de 
tehnician la canalul Panama, William Yale luase măsuri ca 
drumul să fie croit cu o înclinare a pantei suficient de graduală, 
încât să permită circulația camioanelor grele — o înclinaţie atât 
de graduală, de fapt, încât cu ușurință straturile de împietruire 
puteau fi convertite în terasamente de cale ferată. Până atunci, 
tacticienii militari britanici consideraseră că orice înaintare 
turco-germană de anvergură spre Suez, venind din sudul 
Palestinei, s-ar fi limitat în mare parte la vechea cărare îngustă 
din apropierea țărmului Mediteranei. Cu drumul lor pornit din 


Hebron, Standard Oil si William Yale fara sa-si dea seama le 
oferisera turcilor posibilitatea de a-si extinde aria operatiunilor 
cu circa patruzeci si cinci de kilometri. + 


In dimineata de 21 noiembrie 1914, la mai putin de trei 
săptămâni după intrarea Turciei în Primul Război Mondial, 
Ahmed Djemal Pașa, unul dintre cei trei Juni Turci ai 
„triumviratului“ care conducea acum Imperiul Otoman, a 
părăsit Constantinopolul pentru a prelua noua sa funcţie dublă 
de comandant al Armatei a Patra și guvernator al Siriei. 
Autoritatea lui reală era cu mult mai mare decât sugerau aceste 
titluri: el era supremul conducător politic și militar al tuturor 
ținuturilor otomane aflate la sud de Anatolia și la vest de Irak, o 
zonă care cuprindea peste jumătate din teritoriul total al 
Imperiului Otoman din acea vreme. Și, așa cum ședea bine unei 
asemenea autorităţi, prima lui prioritate era să ducă armata 
turcă la canalul Suez și să lovească în inima Egiptului britanic. 

Pe parcursul următorilor trei ani, Djemal Pașa va ajunge să 
domine complet viata în Siria, acţiunile lui purtând 
răspunderea pentru multe din cele care aveau să urmeze. În 
dubla lui capacitate de lider politic și militar, va intra de 
asemenea în contact — și în diferite etape le va folosi serviciile 
— cu trei oameni foarte diferiți: Aaron Aaronsohn, Curt Prüfer 
și William Yale. 

În anumite privinţe, Djemal, scund și robust cum era, nu 
părea candidatul verosimil pentru o asemenea funcţie. Născut 
în 1872 în familia unui ofiţer otoman de rang inferior, Djemal 
alesese o carieră în armată, cum era de așteptat, și promovase 
în grad, fără să se remarce în mod deosebit, înainte de a-și lega 
soarta de cea a conspiratorilor reformiști din Comitetul Unităţii 
și Progresului (CUP), la începutul anilor 1900. Fiind o figură 
relativ obscură până la lovitura de stat din 1913, care a permis 
Comitetului să guverne prin decrete discretionare, Ahmed 


Djemal a fost numit apoi guvernator militar al 
Constantinopolului. Dupa nici un an, odata cu impunerea asa- 
numitului „triumvirat“ al celor trei Juni Turci, acest ofițer de 
patruzeci și doi de ani a devenit una dintre cele trei figuri 
publice ale comitetului care controla din umbră imperiul. 

Fără doar și poate, unul dintre motivele ascensiunii politice 
a lui Djemal a fost forța sa de atracţie. Asa cum avea să-și 
amintească Henry Morgenthau, ambasadorul american în 
Turcia, „când iti strângea mâna, prinzându-te ca într-o 
menghină și uitându-se scrutător la tine cu ochii aceia 
pătrunzători, forța personală a acestui om devenea 
impresionantă“. Asta nu însemna ca Morgenthau îl simpatiza 
pe Djemal; dimpotrivă, vedea in charisma lui o forță 
rauvoitoare, descrisă cel mai bine printr-o proză înfierbântată 
si cu tente rasiale. „Avea ochi negri si sfredelitori, agerimea lor, 
rapiditatea si acuitatea cu care tasneau de la un obiect la altul, 
cuprinzând aparent totul din câteva priviri fulgerătoare, 
denotau viclenie, implacabilitate și egoism în cel mai înalt grad. 
Chiar si râsul lui, care îi dezgolea în totalitate dantura albă, era 
dezagreabil si animalic.“ 

Un punct de vedere mai nuantat a fost oferit de catre un alt 
american, care l-a cunoscut bine pe Djemal in timpul 
razboiului. Howard Bliss, presedintele Colegiului Protestant 
Sirian din Beirut, avea sa isi aduca aminte de figura 
guvernatorului la o recepţie de după-amiază organizată in 
timpul războiului la Beirut, un eveniment monden la care 
fuseseră invitați chiar și cetățenii expatriati ai dușmanilor 
Turciei. Djemal era „vesel, amabil, atent, preumblându-se 
dezinvolt cu mâinile în buzunar sau poposind pe braţul unui 
fotoliu, în timp ce celălalt brat al fotoliului era ocupat de o 
fermecătoare doamnă din Europa‘. Observând dragostea 
guvernatorului pentru copii și manifestările de afecțiune fata 


de nevasta sa — „neobișnuite la orientali“ —, Bliss vedea în 
Djemal un om prins între o vanitate copleșitoare și o bunătate 
profundă, „o personalitate mustind de elemente contradictorii: 
cruzime și clementa, fermitate și fantezie, idealitate [sic] si 
hedonism, egocentrism și patriotism“. 

Aceste trăsături de caracter conflictuale oglindeau 
concepţiile politice ale lui Djemal. Într-adevăr, omul părea să 
întruchipeze contradicţiile interne inerente mișcării Junilor 
Turci, care oscilau între Vest și Est, modernitate și tradiţie, 
venerație fata de puterile europene și resentimente amare. 
Fiind un musulman evlavios, care imbratisa crezul jihadist al 
panislamismului, Djemal fusese, de asemenea, unul dintre 
liderii Junilor Turci care pledase cu vehementa pentru 
acordarea de drepturi cetățenești depline minorităţilor 
religioase și etnice din imperiu. Deși era un adevărat estet, 
iubind muzica și literatura europeană și plăcându-i nespus de 
mult să vorbească frantuzeste în saloanele expatriatilor de la 
Constantinopol, Djemal își îndemna totuși compatrioţii să 
epureze națiunea de influenţa occidentală coruptă. Visând la o 
renaștere a Turciei și a Islamului, care să redea Imperiului 
Otoman splendoarea de odinioară, Djemal era în sinea lui un 
tehnocrat, dornic să împingă națiunea lui în modernitate, prin 
construirea de drumuri, căi ferate și școli. 

„Avea ambiția să creeze o Sirie pe care să o poată expune cu 
mândrie, spre admiraţia Europei“, scria Bliss. „Cred că nu ar fi 
nedrept dacă l-aș numi un patriot personal. Era extraordinar de 
vanitos. Dorea să reformeze Turcia, dar dorea eminamente să 
fie cunoscut drept Reformatorul-Șef.“1 

Pentru a încerca să înfăptuiască acest lucru, Djemal se va 
bizui pe abilităţile pe care și le perfectionase în timpul 
ascensiunii dificile printre tendinţele politice înșelătoare ale 
CUP, capacitatea de a trece într-o clipită de la excelență morală 


la ferocitate, o îndemânare atât de a oferi pacea, cât si de a 
mânui pumnalul. Așa cum aveau să descopere curând cei care 
trăiau pe teritoriile sudice guvernate de el, Djemal Pașa putea fi 
de o solicitudine extraordinară în încercarea de a tine de partea 
sa orice potenţial dușman, dar dacă măgulirile, sinecurile și 
promisiunile nu păreau să aibă efect, nu ezita să aplice vechile 
metode ale surghiunului și execuţiei. 

În timp ce trenul lui ieșea din gara Haidar Pașa, părăsind 
Constantinopolul, dificultăţile reformării Siriei aveau să se 
contureze tot mai pregnant — obstacolul inițial întâmpinat de 
Djemal fiind chiar să ajungă acolo. Prima parte a acelei lungi 
călătorii s-a desfășurat destul de bine, un voiaj agreabil cu 
trenul, timp de două zile prin centrul Anatoliei, însă necazurile 
au început când au ajuns în orașul-depou Mustafabeyli, în 
capătul nordic al golfului Alexandretta. Acolo, jenati, 
funcţionarii locali l-au informat pe Djemal că linia ferată care 
mergea mai departe spre orașul Alexandretta (Iskenderun, în 
zilele noastre) fusese recent luată de ape în câteva locuri. Pașa a 
hotărât să își continue drumul cu un automobil, dar după doar 
câțiva metri pe „șoseaua“ principală spre Alexandretta, mașina 
s-a împotmolit cu roţile în noroi până la osii. De acolo, după 
patru ceasuri de deplasare în șaua calului, Djemal a ajuns într- 
un final la orășelul Dort Yol, de la malul mării. Aici, au găsit un 
mic vagon de tramvai pentru două persoane care, cum sperau 
unii mai optimiști, era eventual suficient de ușor, încât să poată 
rula pe șinele deteriorate din lungul coastei, ca să-i ducă pe 
pașă și pe șeful statului-major la Alexandretta, o localitate 
situată la circa șaisprezece kilometri mai încolo. 

„Niciodată nu voi uita această călătorie cu tramvaiul pe 
șinele alunecoase“, scria Djemal. „De nenumărate ori, viața 
noastră a fost în pericol, în timp ce înaintam prin ploaia 
torențială în lungul coastei, care era păzită de vase inamice... 


Am ajuns la Alexandretta dupa o calatorie in care tramvaiul a 
mers pe sine care, în unele locuri, stăteau suspendate peste un 
gol pe porţiuni de cincisprezece până la douăzeci de metri, iar 
în altele erau sub apa.“*® 

Dar alte vești proaste îl așteptau în continuare pe pașă. 
Drumul care ducea la Alep, singura legătură dintre 
Alexandretta și partea dinspre interior a nordului Siriei, era 
acum impracticabil — deși „impracticabil“ era poate putin zis. 
Cu ceva timp în urmă, începuseră niște reparații pentru 
refacerea drumului, dar deocamdată nu se îndepărtaseră decât 
pietrele de la suprafață. Aceste pietre zăceau acum sub formă 
de stive cât vedeai cu ochii, de o parte și de cealaltă, astfel încât 
drumul arăta acum ca „un canal perfect“, cum spunea Djemal. 
Așa cum avea să exclame în memoriile lui: „Și acesta este 
singurul drum care tine armata mea în contact cu patria!“ 

Când Djemal a ajuns într-un final la cartierul său general 
din Damasc, în 6 decembrie, după peste două săptămâni de la 
plecarea din Constantinopol, trăsese deja o concluzie mai mult 
decât evidentă: atacarea canalului Suez trebuia amânată, până 
la rezolvarea unor probleme fundamentale legate de liniile de 
aprovizionare și de infrastructură. A făcut totuși greșeala de a 
împărtăși aceasta idee tânărului ofițer german de informații, 
care așteptase sosirea lui în Damasc și care fusese desemnat 
pentru a-i servi lui Djemal drept om de legătură cu înaltul 
comandament german: maiorul Curt Prufer. 

Pentru Prüfer, nici nu se putea pune problema de a întârzia 
declanșarea ofensivei asupra Suezului. Așa cum îi scria lui Max 
Oppenheim după ce aflase de ezitarea lui Djemal, sprijinul 
pentru jihad în rândurile sirienilor fusese modest de la bun 
început, iar în eventualitatea unei amânări, „nu încăpea nicio 
îndoială că bruma de entuziasm întreţinută cu multă grijă avea 
să dispară și că vechea indiferenţă, dacă nu chiar ostilitate, îi va 


lua locul“. Mai grav chiar, o asemenea tergiversare ar provoca 
„totala descurajare a egiptenilor, care oricum sunt niște lași“.118 

Era o atitudine destul de ciudată din partea lui Prufer, din 
moment ce cea mai mare parte a scrisorii lui către Oppenheim 
consta din argumente care susțineau că un atac asupra 
canalului avea toate șansele să dea greș, teoria lui fiind că 
„mijloacele nu sunt suficiente pentru misiune“. Dar e posibil ca 
Priifer să fi avut un motiv mai sumbru de a insista astfel. În 
Constantinopol, văzuse cât de mult durase până ce Turcia să fie 
convinsă să intre în război, și, cum știa prea bine din rapoartele 
serviciilor secrete, pe care le primea la Damasc, existau încă 
suficienți membri în conducerea CUP care unelteau pentru 
retragerea ţării din alianţa cu Germania și pentru tratative de 
pace cu Antanta. Un atac asupra Suezului ar fi pus capăt acestor 
lucruri. Din acel moment, Turcia ar fi fost nevoită să meargă 
umăr la umăr cu Germania, indiferent dacă la moarte sau la 
victorie. 

La scurt timp după aceea, Djemal a primit o depeșă concisă 
de la Constantinopol: planul de atac asupra canalului Suez 
trebuia să continue fără întârziere. 

5 
O mizerie abjectă 


În ceea ce privește Siria, Franta, si nu Turcia, este 
inamicul.” 


T. E. Lawrence către familia lui, februarie 1915 


La scurt timp după preluarea postului de la hotelul Savoy, 
Lawrence și-a adjudecat cel mai mare perete din birou si l-a 
acoperit cu o imensă hartă, impartita pe sectoare, a lumii 
otomane. În momentele libere, se posta în dreptul peretelui 
opus și contempla harta, cât îi permitea răgazul avut la 
dispoziţie, studiind vasta ei suprafaţă. 

În ianuarie 1915, aștepta atacul turcilor asupra canalului 
Suez cu o oarecare nervozitate. Unul dintre motive era faptul că 
el nu avea aproape nicio îndoială cu privire la deznodământul 
unei asemenea acțiuni. Pentru a ajunge la canal, turcii trebuiau 
întâi să străbată aproximativ 200 de kilometri prin ţinutul 
neprimitor al peninsulei Sinai. Din cunoștințele lui despre acea 
întindere de pământ și, mai ales, despre sursele de apă limitate, 
Lawrence avea convingerea că forța de atac urma să fie, în mod 
obligatoriu, destul de mică — în niciun caz acea cifră de 100000 
de soldaţi, cum sugerau diverși alarmiști din ierarhia armatei 
britanice — și, astfel, ușor de contracarat.1% 

Dar principalul motiv al nervozitatii lui venea din faptul ca 
el se gândea deja la următorul capitol al războiului din Orientul 


Apropiat, dupa ce atacul lansat de turci va fi fost respins. 
Atunci, avea să vină momentul ca britanicii să treacă la 
ofensivă, așa că, studiind hărțile lui în biroul din hotelul Savoy, 
Lawrence căuta locurile pe unde o forță de invazie să poată lovi 
devastator Imperiul Otoman. 

Lawrence observase de multă vreme, probabil, o trăsătură 
cu adevărat bizară a acelei hărți: în ciuda dimensiunilor 
enorme și a coeziunii politice fragile, din punct de vedere 
geografic Imperiul Otoman era protejat uimitor de bine. 

Centrul spiritual și politic al lumii otomane era, bineînţeles, 
străvechiul oraș Constantinopol, împreună cu regiunea 
muntoasă a Anatoliei, leagănul ancestral al turcilor, care se 
întindea în est. Această concentrare reprezenta un obiectiv 
irezistibil pentru strategii militari britanici, șansa de a 
„decapita“ inamicul: dacă orașul și acea regiune ar fi cucerite, 
negreșit tot restul imperiului s-ar prăbuși repede. 

Doar că orice posibilă cale de a face acest lucru prezenta 
enorme obstacole. Întrucât ambii vecini europeni ai Turciei, 
Grecia și Bulgaria, păstrau încă neutralitatea în război, 
rămânea prea puţin spaţiu de manevră pentru a încerca o 
apropiere pe uscat spre Constantinopol, venind din vest. În 
teorie, aliaţii ruși ai britanicilor ar fi putut încerca o înaintare 
spre est din poziţia lor în capătul îndepărtat al Anatoliei, dar 
fiind deja vlaguiti de germani pe frontul de est, era foarte 
posibil ca rușii să își epuizeze trupele și armamentul disponibil 
înainte de a ajunge prea departe prin ţinutul muntos. Cât 
despre o apropiere dinspre sud, asta însemna fie ca unităţi 
militare terestre să se deplaseze anevoios prin inima Anatoliei 
unde rezistenţa locală avea să fie crâncenă — și, din nou, prin 
munți —, fie ca o flotilă navală să treacă prin ploaia de gloanţe 
a forturilor turcești înșirate de o parte și de cealaltă a strâmtorii 
Dardanele, cu o lăţime de circa cinci kilometri. 


Dar alternativa de a porni de undeva de la periferia 
Imperiului Otoman părea si mai proastă. Forţele indiene 
britanice confiscaseră câmpurile petrolifere din sudul Irakului 
încă din primele zile de război, însă un marș pe uscat începând 
de acolo însemna o deplasare anevoioasă pe o distanţă de circa 
o mie o sută de kilometri, prin lunci mlăștinoase și prin deșert, 
până a ajunge măcar la frontiera cu Anatolia. Tot la fel, o 
înaintare de forțe pornind din Egipt presupunea întâi 
traversarea ținutului pustiu al peninsulei Sinai, ca apoi să se 
ciocnească direct de trupele turcești masate în gâtuirea strâmtă 
din sudul Palestinei. 

Dar în toată această imensă întindere de pământ, exista un 
punct de o mare vulnerabilitate în zidul de apărare naturală al 
Imperiului Otoman. Acesta era golful Alexandretta, în acel loc 
din nord-vestul Siriei unde lunga linie de coastă a țărmului estic 
al Mediteranei întâlnește linia de coastă, mult mai abruptă, a 
Anatoliei. Pe lângă faptul că avea cel mai adânc port natural din 
Mediterana răsăriteană, ceea ce constituia un atu esenţial 
pentru operaţiunile amfibii, Alexandretta oferea exact la est un 
teritoriu relativ plat, care lăsa un amplu spaţiu de manevră 
unor trupe terestre pentru a forța înaintarea mai departe spre 
interiorul continentului. 

Dar acestea erau considerente militare, pe care o serie de 
ofițeri britanici de rang înalt din Egipt le analizaseră încă 
dinaintea sosirii lui Lawrence. Unicitatea viziunii lui Lawrence, 
izvorâtă atât din familiaritatea lui cu regiunea — Jerablus se 
afla doar la o sută șaizeci de kilometri la est de Alexandretta —, 
cât și din observarea nemijlocită a societăţii otomane, ţinea de 
domeniul politicului. 

Unul dintre marile pericole ascunse, în cazul oricărui 
imperiu pe timp de război, vine din faptul că între hotarele lui 
există adesea mari comunități de oameni care nu vor să aibă 


nimic de-a face cu acea stare de lucruri. Si cu cat razboiul si 
privatiunile lui continuă mai mult, cu atât mai nemultumite 
devin aceste comunităţi si, totodată, mai receptive la 
promisiunile si propaganda inamicului. Majoritatea imperiilor 
din Europa angajate in conflict se confruntau cu acest pericol 
intern, pe măsură ce războiul se extindea, dar problemele pe 
care europenii le aveau sub acest aspect — iar in unele cazuri 
acestea erau considerabile — păleau ca însemnătate în 
comparaţie cu dificultățile pe care le aveau Junii Turci în 
Constantinopol. În mod simplu, ţinând seama de specificul 
extrem de poliglot al împărăției lor, aproape orice demers ar fi 
adoptat și care putea câștiga sprijinul unui segment al 
populaţiei, în mod garantat înstrăina adeziunea altui segment. 
Această dilemă fusese ilustrată de rezultatele contradictorii ale 
chemării la jihad, în noiembrie. Deși această chemare 
înflăcărase momentan tinerimea musulmană, în același timp 
înspăimântase populațiile nemusulmane ale imperiului. 
Totodată, multi arabi musulmani conservatori, deja suspicioși 
în privinţa favoritismului pe care îl sesizau la Junii Turci faţă de 
etnicii turci, considerau această chemare drept o tentativă, din 
partea unui regim din ce în ce mai ateu, de a juca cinic cartea 
religiei. 

Dar dacă Imperiul Otoman era un mozaic, existau acolo 
modele distincte, în care diferite „culori“ predominau sau se 
diminuau pe toată întinderea lui. Și, dacă studiai acest mozaic 
de la o oarecare distanţă, sesizai că exista un loc pe această 
imensă suprafaţă, unde multe dintre acele modele se 
contopeau, creând un fel de epicentru etnic și religios: 
Alexandretta. 

Deja, din raţiuni de distanţă și ţinând seama de resursele 
relativ modeste alocate pentru acest scop, Lawrence era 
convins că un război convenţional contra Turciei nu era viabil. 


In schimb, era nevoie ca britanicii să adopte o așa-zisă strategie 
neregulată. Asta însemna să profite de fisurile interne din 
societatea inamicului, încheind alianţe cu cei nemulțumiți. 
Bazinul Alexandretta era linia de demarcaţie dintre lumea 
turcă a Anatoliei, la nord, și marea lume arabă, la sud — și, așa 
cum Lawrence știa prea bine din anii petrecuţi la Jerablus, 
arabii din nordul Siriei ajunseseră să îi deteste profund pe 
conducătorii lor turci. Alexandretta se afla, de asemenea, la 
marginea fiefului armenilor, un popor care îndurase masacrări 
periodice săvârșite de vecinii lor turci; neîndoielnic, niciun 
popor nu avea mai multe motive decât ei ca să se răscoale 
împotriva Constantinopolului. În concepţia lui Lawrence, 
lăsând la o parte avantajele pur militare, o debarcare britanică 
la Alexandretta putea aproape cu certitudine să declanșeze 
răscoale împotriva turcilor atât din partea sirienilor, cât și a 
armenilor, ceea ce ar completa în mod firesc eforturile 
britanicilor. 

Dar Lawrence dispunea, de asemenea, de informaţii 
personale care făceau ideea și mai atrăgătoare. Șoseaua 
principală care lega Anatolia de părţile sudice trecea prin 
bazinul Alexandretta, și așa cum Lawrence știa din perioada 
șederii în regiune, acea șosea era într-o stare cumplită. În plus, 
Calea Ferată Hejaz, care lega Constantinopolul de meleagurile 
arabe ale imperiului, trecea prin acel bazin — sau, mai exact, 
lega parțial, deoarece ceea ce Lawrence știa de asemenea, graţie 
călătoriei întreprinse prin regiune în urmă cu șase luni la 
cererea lui Stewart Newcombe, era că lucrările la două 
tronsoane cruciale ale acelei linii ferate în munţii Taurus si 
Amanus, la nord de Alexandretta, nu erau nicidecum încheiate. 
Asta însemna că turcii nu ar avea nicio cale de a reacţiona 
rapid, dacă o forţă de invazie ar prelua controlul bazinului, iar 
în lentoarea reacției lor, totul fiind îndreptat spre sud și lipsiţi 


fiind de posibilitatea de a primi rezerve si intariri, ar putea sa 
cedeze rapid. Atunci, doar cu un numar redus de soldati in 
Alexandretta — Lawrence estima ca ar fi nevoie de doua sau 
trei mii —, britanicii ar fi în măsură nu numai sa scindeze în 
două Imperiul Otoman, ci si sa scoată din război, dintr-o 
singură suflare, o treime din populaţie și peste jumătate din 
suprafaţa teritorială a acestuia. 

Dar Lawrence nu era singurul care să fi identificat 
extraordinara vulnerabilitate a  Alexandrettei; și turcii 
conștientizau acut acest lucru, mai ales că din această cauză 
înduraseră deja unul dintre cele mai umilitoare episoade din 
Primul Război Mondial. 

În 20 decembrie 1914, o navă de război britanică, HMS 
Doris, apăruse singuratică în largul apelor Alexandrettei și, 
hazardându-se cu tupeu la o cacealma, a dat un ultimatum 
comandantului turc din localitate, cerându-i să elibereze toţi 
prizonierii străini din oraș și să predea, de asemenea, toate 
munitiile si toate garniturile de tren, în caz contrar urmând să 
fie bombardati. Disperati, deoarece nu dispuneau de tunuri cu 
care să poată rezista la un asemenea atac, turcii amenintasera 
să ucidă câte un prizonier britanic pentru fiecare dintre 
cetățenii lor omorâţi în bombardament. Acea ameninţare, care 
încălca flagrant convențiile de război de la Geneva si Haga, 
indignase comunitatea diplomatică si fusese rapid 
contramandată de conducerea Junilor Turci din Constantinopol. 
Astfel, s-a ajuns la un bizar compromis: în schimbul abtinerii 
britanicilor de a bombarda orașul, turcii erau de acord să 
distrugă două locomotive de tren, care se aflau în gara 
Alexandretta. Doar că, foarte jenati turcii au fost nevoiţi sa 
admită destul de curând că ei nu aveau nici explozibili, și nici 
pregătirea tehnică necesară pentru a-și respecta partea din 
învoială, așa că în dimineaţa de 22 decembrie un expert în 


demolări de pe Doris a fost lăsat să coboare în siguranţă pe 
țărm și să arunce în aer trenurile. Din motive lesne de înţeles, 
atenţia guvernului britanic în incidentul Doris s-a focalizat cu 
precădere asupra aspectului amenințării cu moartea, însă 
pentru Lawrence episodul respectiv a scos în evidenţă cât de 
panicati erau turcii de ceea ce puteau pati în Alexandretta. 

Deși era doar un sublocotenent pus să colationeze hărți, in 
virtutea apartenenţei lui la Serviciul de informaţii al armatei, 
Lawrence se afla în poziţia unică de a-și putea răspândi ideile 
până la cele mai înalte eșaloane ale structurii britanice de 
tactică militară. Nu este cu siguranţă o simplă coincidenţă că 
planul unei debarcări la Alexandretta, care fusese discutat deja 
anterior, a dobândit o nouă urgenţă la scurt timp după sosirea 
lui Lawrence la Cairo. Judecând după inconfundabilul lui stil 
gramatical, Lawrence a fost, aproape cu certitudine, autorul 
unui decisiv memoriu de informaţii militare secrete asupra 
acestui subiect, purtând data de 5 ianuarie 1915: „Am fost 
informaţi din două surse bune că germanii de la conducerea 
trupelor din Siria nu se tem de nimic mai mult decât de o 
debarcare a noastră în nordul Siriei — afirmă ei înșiși că acest 
lucru ar putea fi urmat de o dezertare generală a soldaților lor 
arabi. Este cert că această spaimă este bine întemeiată și că o 
revoltă arabă generală, condusă de liga militară panarabă, ar fi 
rezultatul imediat al acţiunii noastre de ocupare a 
Alexandrettei“.122 

Presiunile repetate în favoarea ideii au avut efect. În 15 
ianuarie 1915, la doar o lună de la sosirea lui la Cairo, Lawrence 
i-a trimis o informare la zi vechiului său mentor de la Oxford, 
David Hogarth. Din cauză că scrisoarea trebuia să treacă de 
cenzura militară, a adoptat un ton dinadins vag: „Treaba 
noastră specială merge bine. Am tras cu toţii tare timp de o luna 
ca să îi întoarcem pe «ei» de la o cale pe care noi o consideram 


greșită — și se pare că am reușit complet, astfel încât astăzi am 
obținut tot ce vrem pentru moment, și de aceea ne simţim 
absolut plictisiti* +“ 

Acei „ei“ la care se referea erau strategii militari britanici 
din Cairo și Londra, iar „treaba“ era o operaţiune amfibie de 
debarcare la Alexandretta. Singurul motiv de întârziere acum, i 
se părea lui Lawrence, era necesitatea ca asaltul turcilor asupra 
canalului Suez, așteptat de atâta vreme, să rămână definitiv de 
domeniul trecutului. 


Atât de ridicat era moralul oamenilor lui, încât pentru scurt 
timp până si Djemal Pașa a fost emoţionat la gândul că ar fi 
posibil ca planul să reușească până la urmă. „Toţi erau absolut 
convinși că, în mod cert, Canalul avea să fie traversat“, își 
amintea el, „că ne vom înfige solid pe celălalt mal si că patriotii 
egipteni se vor ridica atunci și îi vor ataca pe englezi din 
spate.“ 

Una dintre sursele acestui optimism avântat în rândurile 
Armatei a Patra otomane la sfârşitul lunii ianuarie 1915 era 
extraordinara tenacitate de care dăduseră dovadă in 
traversarea Sinaiului, un strălucit exemplu a ceea ce era posibil 
când îndârjirea turcilor se combina cu organizarea nemtilor. 
Efectuarea acelei traversări pe o distanță de 200 de kilometri 
fusese plănuită de luni de zile, cu aranjamente logistice aproape 
supraomenesti. Sub supravegherea ofițerilor germani, unități 
din trupele de geniu se răspândiseră în deşert înaintea 
operațiunii propriu-zise, pregătind puțuri de apă pentru 
coloanele militare, construind rezervoare de ape pluviale si 
instaland depozite de muniții. Mari convoaie trase de boi 
transportaseră podurile plutitoare dezasamblate, necesare 
pentru a traversa canalul Suez, precum si artileria grea a 
armatei, în timp ce circa 12000 de cămile fuseseră adunate 
tocmai din centrul Arabiei pentru a căra proviziile. La începutul 


lui ianuarie, armata de treisprezece mii de oameni a pornit pe 
trei căi diferite prin desert și, în ciuda privatiunilor din acel 
mars — ratia zilnică de mâncare a fiecărui om consta doar din 
250 grame de pesmeti și un pumn de măsline —, spre sfârșitul 
lunii forța de atac era încartiruită la doar câţiva kilometri in 
estul canalului, pregătită de atac. Desigur, britanicii din Egipt 
știau că un atac era iminent — avioanele lor de recunoaștere 
fotografiaseră și, uneori, trăseseră cu muniţie de război în 
câteva dintre formațiunile turcești —, însă păreau să nu aibă 
habar cât de mare putea fi acea forță inamică sau în ce punct al 
canalului, lung de circa o sută șaizeci de kilometri, ar fi putut să 
atace. Toate aceste aspecte contribuiseră la excelentul moral pe 
care îl aveau trupele lui Djemal. 

„Obișnuiam să vorbesc cu soldaţii în fiecare seară despre 
victoria care ne aștepta“, scria el, „și ce victorie glorioasă avea 
să fie. Voiam să ţin vie flacăra sacră în întreaga armată... Dacă, 
printr-un formidabil noroc, această acţiune... ne-ar fi adus 
izbânda, ar fi trebuit firește să o privim drept un semn de bun 
augur pentru eliberarea finală a Islamului și a Imperiului 
Otoman.“ 

Un om care impartasea prea putin aceste speranțe înalte 
era maiorul Curt Prüfer. Împreună cu un mic contingent de alti 
ofiteri germani de rang inferior, indurase si el rigorile aspre ale 
acelei traversări prin deşert, al cărei succes Îl atribuia 
planificării meticuloase a principalului consilier militar german 
al lui Djemal, un locotenent-colonel cu numele pitoresc de 
Friedrich Kress von Kressenstein. Totuşi, planificarea avea 
limitele ei, or chiar dacă Prüfer nu era un soldat profesionist — 
la fel ca T. E. Lawrence, fusese învestit ofiter fără niciun fel de 
instruire militară —, înțelegea că specificul schimbat al 
războiului modern avea să creeze cu siguranță probleme in 
viitoarea ofensivă. Cu atât mai mult cu cât, în epoca acțiunilor 


de recunoastere aeriene, pe atunci aflate doar in fasa, britanicii 
detineau informatii despre puterea si intentiile inamicului lor 
mult mai temeinice decât își imaginau turcii. 

Acest lucru i-a fost confirmat lui Prüfer prin propriile lui 
misiuni de recunoaștere la canalul de Suez. Planul de atac 
prevedea ca flancurile armatei turce să efectueze diversiuni în 
capătul de nord și de sud al canalului, în timp ce forța 
principală de aproximativ 6500 de oameni năvălea în 
apropierea punctului de mijloc, forțând traversarea, exact 
deasupra Marelui Lac Amar. Când Prüfer a mers în 
recunoaștere împreună cu un grup de cercetași ai armatei, 
furișându-se în apropiere de canal, în dimineaţa de 25 ianuarie, 
a observat doar două drage britanice și câteva ambarcaţiuni 
mai ușoare pe lac. Peste trei zile însă prezenţa forțelor britanice 
la fata locului crescuse, incluzând câteva vase de transport si 
două crucișătoare, iar până la 30 ianuarie numărul lor ajunsese 
la circa douăzeci de nave. Între timp, Prüfer scăpase teafăr ca 
prin minune, când un avion britanic de război aruncase două 
bombe pe cartierul general al taberei militare. 

„Mărturisesc că loviturile repetate ale bombelor, exploziile 
puternice și fumul negru care s-a ridicat, m-au înspăimântat“, 
nota el în jurnalul lui, „deși m-am străduit din răsputeri să nu 
se vadă. În tabără, toată lumea alerga talmeș-balmeș.“125 

În opinia lui Priifer, totul indica un viitor dezastru. 
„Crucișătoarele inamicului controlează situaţia pe lac“, scria el 
la întoarcerea din misiunea de recunoaștere, în 30 ianuarie. 
„Vom fi distruși înainte de a ajunge de fapt în apropierea 
canalului de navigaţie.“ În seara aceea, a mâncat „meniul 
spânzuratului“, sparanghel și pâine prăjită, ca francezii.” 

Asaltul s-a produs în cele din urmă în primele ceasuri ale 
dimineţii de 3 februarie 1915. Profitând de o scurtă furtună de 
nisip care le-a disimulat acţiunile, geniștii turci au asamblat la 


repezeala cele zece poduri plutitoare, la marginea apei, in timp 
ce infanteristii se adunau in spate, pregatiti sa se napusteasca 
spre celălalt mal. Într-un moment crucial totuși, un proiector 
britanic a prins agitația de pe mal; într-un baraj de tiruri de 
artilerie și mitraliere, șapte dintre podurile plutitoare au fost 
distruse rapid. Aceste rafale de focuri au fost probabil o 
binecuvântare, până la urmă, pentru Armata a Patra, întrucât 
au limitat măcelul. Cu toate acestea, cei aproximativ șase sute 
de soldaţi turci care reușiseră să ajungă pe celălalt mal înainte 
ca posibilităţile de salvare să nu fie retezate au fost ori uciși, ori 
constransi să se predea.1% 

Prufer primise misiunea donquijotescă de a conduce un 
lung convoi de căruţe pline cu saci de nisip; conform planului, 
sacii de nisip urmau să fie folosiți atât pentru a bloca accesul 
prin canal, cât și pentru a crea un pod până pe celălalt mal. El 
însă și-a petrecut toată ziua mutându-se pe linia frontului dintr- 
o zonă de haos în alta, în timp ce obuzele trase de pe vasele 
britanice explodau de jur împrejur. 

Spre înserate, Djemal și principalii săi consilieri germani au 
conchis că situația era disperată și au ordonat să înceapă 
retragerea generală, înapoi prin deșertul Sinai. Spre 
surprinderea tuturor, britanicii nu au făcut nici o tentativă de a 
urmări armata care fugea din calea lor, ceea ce a permis ca 
retragerea să se desfășoare la fel de ordonat și disciplinat cum 
fusese și înaintarea. 

În ciuda presimtirilor sumbre din ajunul bătăliei, 
înfrângerea operaţiunii de la canalul Suez părea să-l fi 
descurajat complet pe Curt Prüfer. Invocând o rană ușoară la 
brat — din câte se părea, fusese lovit de niște schije în timpul 
asaltului —, s-a retras în Hafir el Andscha, o localitate dintr-o 
oază din marginea estică a Sinaiului, pentru a trimite rapoarte 
oficiale lui Max von Oppenheim și lui Hans von Wangenheim, 


ambasadorul Germaniei în Turcia. Tonul pe care l-a folosit era 
tăios, chiar zeflemitor, când a relatat eșecul campaniei de a 
declanșa o răscoală a egiptenilor. 

„Cu toată agitația noastră“, îi scria el lui Oppenheim, „în 
ciuda miilor de broșuri [jihadiste], nu am avut nici un 
dezertor... Egiptenii sunt chiar mai lași în disperarea lor, și le 
lipsește adevărata iubire de patrie.“ 

Dar, în mod limpede, dezamăgirea lui avea rădăcini mai 
adânci. De când intrase în echipa lui Max von Oppenheim, 
fostul specialist în limbi orientale adoptase cu fervoare ideea 
unui jihad panislamic contra imperiilor care reprezentau 
inamicii Germaniei. Nu doar bătălia, ci întreaga campanie din 
Sinai dovedise cât de nefondată era această iluzie. Încă de la 
bun început, tensiunile au fost evidente între componenta turcă 
și cea arabă a forţei de asalt, iar aceste tensiuni nu au facut 
decât să se agraveze cu timpul. Multe dintre unităţile de arabi 
au luat-o la fugă imediat ce au început împușcăturile, sau de la 
bun început au stat deoparte, în timp ce altele au trecut de 
partea dușmanului. Dispretul lui Prüfer îi viza in mod special 
pe războinicii nomazi beduini, dintre care pe multi îi recrutase 
personal pe post de cercetași, dar care, în mod similar, se 
evaporaseră fără urmă în ziua decisivă. De fapt, singurul 
element unificator detectabil în sânul acestor grupuri 
recalcitrante era antipatia fata de consilierii lor germani; de 
asemenea, până și multi dintre ofiţerii turci adoptaseră o 
politică de „rezistenţă pasivă“ fata de orice îndrumare oferită 
de germani pe parcursul campaniei. 

„Războiul sfânt“, îl informa Prufer, din Hafir el Andscha, pe 
vechiul său mentor, „este o tragicomedie.“1% 

Djemal Pașa avea o viziune cu mult mai optimistă. Chiar 
dacă era evident că asaltul nu dusese la o răscoală egipteană, 
așa cum sperase el, operaţiunea militară avea să-i determine pe 


britanici să tina mai multe trupe, în rezervă, în Egipt, ceea ce 
însemna mai puţine trupe disponibile pentru a lupta altundeva. 
Mai mult, oprind la timp atacul, armata lui rămăsese aproape 
intactă. Pe de altă parte, în timp ce se deplasau înapoi prin 
Sinai, fiecare pe drumul său, Djemal și Priifer împărtășeau 
negresit un sentiment de neliniște din ce în ce mai acut. Ţinând 
seama de principiul ripostei prompte, specific oricărui război, 
era de așteptat ca represaliile să apară curând sub forma unei 
ofensive britanice. Singura întrebare era unde, or din călătoriile 
lor recente prin Siria, amândoi știau care era locul cel mai 
plauzibil: Bazinul Alexandretta. 

Motivele de îngrijorare nu erau doar șinele de cale ferată 
stricate și drumurile tip „canal“ care împiedicau accesul. În 
graba de a aduna de pe tot cuprinsul imperiului trupe de 
nădejde pentru linia frontului, turcii fuseseră nevoiţi să lase 
apărarea regiunii Alexandretta în seama a doua divizii de mâna 
a doua, compuse aproape în exclusivitate din arabi sirieni. 
Detestându-i pe ocupanţii turci chiar și în vremurile bune — or 
acestea nu erau nicidecum vremuri bune în lumea otomană —, 
era foarte posibil ca aceste unităţi arabe să cedeze rapid la 
primul semn al unei debarcări a Aliaților, ba poate chiar să 
treacă în cealaltă tabără. 

De fapt, din cauza îngrijorării pe care i-o provoca situația 
din Alexandretta, Djemal Pașa fusese deja împins la un gest 
foarte nesăbuit. Disperat să mascheze abjecta vulnerabilitate a 
orașului, el era cel care amenintase să îi execute pe prizonierii 
britanici, în luna decembrie, când HMS Doris venise în 
apropiere de țărm. Acum, ca urmare a înfruntării de la Suez, 
guvernatorul Siriei era sigur că britanicii aveau să se întoarcă 
din nou la ceea ce era pentru Turcia „călcâiul lui Ahile“ și că de 
data asta nu aveau să mai existe negocieri, și nici vreo 
modalitate de a-i opri. 


De-a lungul istoriei s-a întâmplat, nu o dată, ca o forță 
militară superioară numeric să sufere o înfrângere, când toate 
condiţiile garantau, de fapt, o victorie aproape sigură. De obicei, 
acest fenomen își are rădăcina în una dintre următoarele trei 
cauze: aroganta, o credință atât de oarbă în propria 
superioritate culturală sau militară, încât capacitățile 
inamicului nu mai sunt luate în serios; interferența politicului; 
și viziunea de tunel, acea tendință ciudată, întâlnită la unii 
strategi militari și generali de armată, de a crede că o demarare 
defectuoasă ar putea fi rectificată simplu, mărind numărul 
trupelor și al armelor de foc aruncate în luptă. La începutul 
anului 1915, armata britanică avea să se îndrepte spre un fiasco 
de proporții colosale, pe care doar acțiunea concertata a acestor 
trei factori l-ar fi putut induce. 

După respingerea fulminantă a asaltului turcesc asupra 
Suezului în 3 februarie, Lawrence și alti membri ai unităţii de 
informaţii secrete a armatei de la Cairo au presupus că 
planurile pentru o debarcare la Alexandretta aveau să fie puse 
în aplicare imediat. În schimb, strategii militari din Londra 
începuseră să se concentreze deja asupra unui punct diferit de 
pe linia de coastă a Imperiului Otoman: strâmtoarea Dardanele, 
la sud de Constantinopol. 

Fiind una dintre cele mai ciudate formaţiuni naturale de pe 
pământ, Dardanelele reprezintă un canal de navigaţie îngust, 
asemenea unui fiord, flancat de continentul asiatic turcesc pe 
malul său estic, și peninsula muntoasă Gallipoli, pe malul său 
vestic. După un traseu de aproximativ șaizeci de kilometri, 
șerpuind printre munti, strâmtoarea se deschide spre nord, la 
confluenţa ei cu marea interioară Marmara, în capătul căreia se 
află orașul Constantinopol, sau Istanbulul din zilele noastre. Din 
motive evidente, intrarea sudică în Dardanele, la care se ajunge 
venind din Mediterana, a fost considerată dintotdeauna poarta 


maritima spre Constantinopol, ceea ce a facut ca inca din 
Antichitate fiecare civilizatie care a controlat regiunea sa ridice 
fortificatii in acea zona. Forturile otomane, care erau presarate 
pe pantele înalte de deasupra strâmtorii la începutul anului 
1915, fuseseră clădite pe ruinele unor forturi bizantine, care la 
rândul lor fuseseră construite pe ruinele unor cetăți romane și 
grecești. 

„Forţarea Strâmtorii“ fusese o idee tentantă pentru strategii 
militari britanici încă de la intrarea Turciei în război, și cu atât 
mai mult odată cu numirea lui Winston Churchill ca prim lord 
al amiralitatii. Așa cum acesta a subliniat în repetate rânduri în 
cadrul guvernului britanic — adesea până la saturație, cum era 
stilul lui —, având în nordul acelei strâmtori un Constantinopol 
lipsit de apărare, în acest punct se afla sansa de a decapita rapid 
inamicul turc și de a-l scoate din război. Un argument în plus 
pentru o străpungere armată prin Dardanele a fost strigătul de 
ajutor din partea Rusiei, care era dur presată în nord de forţele 
germane și austro-ungare. În condiţiile în care porturile din 
nordul Rusiei erau sub gheaţă sau supuse unor acţiuni de 
hărțuire din partea submarinelor germane, singura ruta 
maritimă posibilă pentru un asemenea ajutor, susținea 
Churchill, era prin sud. 

Pe măsură ce la Londra creștea consensul pentru o 
operaţiune navală prin Dardanele, la Cairo cei care pledau 
pentru o debarcare la Alexandretta s-au trezit din ce în ce mai 
marginalizati; în condiţiile în care Marina Regală avea să se 
focalizeze asupra primei ţinte, li s-a spus, forțele disponibile 
pentru a susține o intervenţie asupra celeilalte ţinte ar fi 
insuficiente. În esenţă, această dispută era absurdă. Chiar și în 
cea mai pesimistă estimare a Ministerului de Razboi*’, se 
ajunsese la concluzia că Alexandretta ar fi putut să fie cucerită 
cu circa 20000 de soldaţi — cu mult mai mult decât cifra de 


două sau trei mii de oameni avută în vedere de Lawrence, 
totuși o nimica toată în comparaţie cu numărul celor care se 
holbau in gol peste tărâmul nimănui pe frontul de vest. 
Adevărata problemă era miopia instituţională. Întrucât 
Dardanelele deveniseră acum prima prioritate în Orientul 
Apropiat, orice operaţiune la Alexandretta era considerată 
drept diversiune, or pentru tacticienii militari britanici din 
eșaloanele superioare, adepţi ai teoriei secolului al XIX-lea de a 
concentra toate forțele disponibile într-un singur punct, 
diversiune rima cu deriziune. 

La toate astea, se mai adăuga o aroganță glacială. Turcia era 
o putere de categoria a treia, cu soldaţi prost hraniti, prost 
instruiți, slab înarmaţi si recalcitranti. În intervalul ultimilor 
cinci ani, fuseseră bătuţi de italieni, bulgari, greci, sârbi și 
muntenegreni. De curând, fuseseră puși pe fugă de la canalul 
Suez și măcelăriți de ruși în bătălia de la Sarikamis, în estul 
Turciei. „Văzută ca un întreg, armata turcă“, raportase un ofițer 
britanic superiorilor săi în noiembrie 1914, „era ca o miliţie 
moderat antrenată și compusă de regulă din țărani duri, dar 
inceti la minte, panicându-se ușor în fata neprevăzutului, ca 
majoritatea oamenilor needucati.““* Ce șanse putea avea 
această prostime contra puterii Imperiului Britanic? Prin 
urmare, de ce să îi ciupim de călcâie la Alexandretta, când am 
putea să îi decapităm la Constantinopol? 

Mai exista în joc însă și o altă chestiune, complet diferită, 
care nu avea nimic de-a face cu strategiile militare sau cu 
trufia, ci ţinea întru totul de politică. Încă de la începutul 
războiului, Franţa revendicase Siria, o pradă de război pe care 
voia să o ia în stăpânire la încheierea conflictului. Chiar dacă 
enclava Alexandretta se afla exact în afara graniţelor unanim 
recunoscute ale Siriei în sensul larg al denumirii, toate 
discuţiile britanicilor despre răscoala din Siria, care avea să 


urmeze negresit dupa o debarcare la Alexandretta — discutii pe 
care ironia facea ca Lawrence sa le fi generat in mare parte, 
prin rapoartele lui trimise la Londra —, le creau francezilor o 
mare nervozitate. Mai simplu spus, in cazul in care avea loc o 
ofensiva a Aliatilor in regiunea siriana, francezii doreau sa 
participe de la bun inceput, pentru a prelua controlul asupra 
situaţiei. Lucrul acesta era de înţeles la un nivel teoretic, poate, 
daca nu urma si reversul: din moment ce Franta, presata dur pe 
frontul de vest, nu avea trupe disponibile pentru o asemenea 
actiune, insemna ca intreaga regiune, inclusiv Alexandretta, sa 
fie de neatins, din punct de vedere militar, chiar si pentru aliatii 
el. 

Indiferent daca în mod justificat sau nu, în mintea lui 
Lawrence această obiectie a francezilor zădărnicea planul 
pentru Alexandretta mult mai mult decât obtuzitatea 
Ministerului de Război al Marii Britanii. La mijlocul lui 
februarie, când personalul unităţii de informaţii de la hotelul 
Savoy a aflat cu stupoare despre această poziţie a Franţei, 
Lawrence a compus o scurtă scrisoare adresată părinţilor săi, în 
care nota cu amărăciune: „În ceea ce privește Siria, Franţa, și 
nu Turcia, este inamicul*. 

Iniţial impresia a fost că indignarea lui Lawrence era 
deplasată, iar manevrele din Dardanele aveau să fie un succes. 
În 19 februarie, o flotilă combinată britanică și franceză a 
apărut la intrarea sudică în strâmtoare, iar tunurile lor cu 
bătaie lungă s-au apucat să bombardeze în voie fortărețele 
turcești de acolo. În condiţiile în care turcii abia au reușit niște 
riposte simbolice, majoritatea forturilor dinspre țărm au 
devenit curând mormane de moloz, ceea ce l-a făcut pe 
comandantul flotei britanice să prezică încrezător că, înaintând 
metodic prin strâmtoare și distrugând celelalte fortificaţii 
turcești care mai rămâneau, armada lui ar putea ajunge la 


Constantinopol în două săptămâni. În mod limpede, locuitorii 
acestui oraș i-au dat perfectă dreptate. În timp ce flota Aliaților 
s-a retras pentru reaprovizionare înainte de marele atac, 
iminenta cădere a Constantinopolului părea atât de inevitabilă, 
încât rezervele de aur ale statului au fost expediate rapid într- 
un loc sigur din interiorul Imperiului, iar multi demnitari 
urzeau pe furiș planuri de fugă, pentru a-și salva pielea.15 

Omul care nu împărtășea acest punct de vedere era T.E. 
Lawrence. Dimpotrivă, nutrind speranţa că, atâta timp cât 
operaţiunea din strâmtoarea Dardanele nu demara în forţă, 
exista încă posibilitatea de a anula decizia francezilor, 
Lawrence a folosit acalmia de după bombardamentele din 19 
februarie pentru a continua pledoaria în favoarea unei 
debarcări la Alexandretta, însă zadarnic. Din moment ce acum 
comandamentul armatei britanice devenise surd la 
argumentele lui, nu i-a mai rămas decât să apeleze la singura 
persoana cunoscută, care avea relaţii influente în ierarhia 
politică britanică, David Hogarth. 

Deși Lawrence adoptase întotdeauna un ton colegial și 
dezinvolt cu mentorul său, scrisoarea lui către Hogarth din 18 
martie era complet diferită: imploratoare, chiar imperioasă. 
Subliniind întâi importanţa capitală de a cuceri Alexandretta — 
„cheia întregii regiuni, după cum știi“ — și avertizând cât de 
periculos ar fi dacă ar încăpea pe mâinile oricărei alte puteri 
statale, îi trasa lui Hogarth o serie de ordine operative pentru a 
anihila diversele forte aliniate contra planului: „Nu poţi găsi pe 
cineva care să-i sugereze lui Winston [Churchill] că există ţiţei 
care erupe la suprafaţă chiar într-un loc de pe plajă (foarte bine 
apreciat de mulţi ingineri, dar concesiunile au fost mereu 
refuzate de turci), zăcăminte uriașe de fier lângă Durt Yol la 16 
kilometri spre nord și cărbune, de asemenea... Apoi, du-te la 
F.O. [Foreign Office] dacă poţi. Spune-le că, în Convenţia de la 


Bagdad, Franta a renuntat la Alexandretta in favoarea 
germanilor si a recunoscut ca nu face parte din Siria. Jur ca nu 
face parte din Siria — si stii ca se vorbeste turceste... Ocupand 
Alexandretta cu 10000 de oameni suntem inexpugnabili*.*® 

Indiferent dacă Hogarth avea sau nu influenţa necesară de 
a pune în aplicare asemenea instrucţiuni, era deja prea târziu. 
Exact în ziua când Lawrence trimitea această scrisoare, 18 
martie, flota Aliaților a revenit la intrarea în strâmtoarea 
Dardanele ca să își reia campania de bombardamente. Doar că 
de data asta lucrurile nu au mers deloc conform planului. 

În primele trei ceasuri, armada Aliaților a bombardat 
forturile de pe coastă, aproape cu aceeași ușurință ca în 
februarie. Necazurile au început când prima linie de nave a 
primit comanda să se retragă, pentru a face loc unei a doua 
linii. In timpul bombardamentelor din februarie, turcii 
observaseră un obicei ciudat al flotei Aliaților: atunci când 
schimbau direcția de mers, aproape invariabil își întorceau 
navele spre dreapta, la tribord; sperând că această tradiţie avea 
să continue, turcii instalaseră recent un singur șir de mine într- 
un golfulet pe care Aliaţii l-ar traversa intorcand la tribord. 
Cum era de așteptat, cam la două după-amiaza, prima linie de 
nave din flota Aliaților a cârmit direct în câmpul de mine. Într-o 
rapidă succesiune, trei vase de război s-au scufundat, iar alte 
trei au fost grav avariate. 

Deși expresia „împotmolire în misiune“, cu toate conotatiile 
ei negative, nu se folosea în 1915, bine era să fi fost totuși 
cunoscută. Analizând dezastrul produs de câmpul de mine în 18 
martie, strategii militari britanici au ajuns la concluzia 
rezonabilă că Dardanelele nu se puteau cuceri doar prin forțele 
navale. Lucrul pe care nu l-au înţeles însă a fost că trebuia să se 
renunțe cu totul la acea campanie, căutând o altă solutie. 
Dimpotrivă, Aliaţii urmau acum să supraliciteze: efortul 


marinei militare in stramtoare avea sa fie dublat de o ofensiva 
terestra. 

Avea să treacă o bună bucată de timp până ca lumea sa 
înțeleagă că fusese vorba despre una dintre cele mai nefaste 
decizii din Primul Război Mondial, spulberând definitiv orice 
speranţă ca operaţiunile militare din Orientul Mijlociu — si 
implicit din Europa — să se fi putut încheia rapid. Între timp, 
regimul de la Constantinopol, care doar cu câteva zile în urmă 
cochetase cu ideea de a abandona capitala, a căpătat un nou 
respiro, când Aliaţii au oprit iarăși ostilitățile pentru a încropi o 
forţă terestră. 


În plină iarnă a anului 1915, Standard Oil Company din 
New York a hotărât ce să facă până la urmă cu William Yale. 
Eliberându-l din Cairo, acea „Sodoma și Gomora“ a timpurilor 
moderne atât de supărătoare pentru sensibilitatile lui de 
yankeu, i s-a dat ordinul de a reveni la Constantinopol. 

Cu mai multă viclenie, poate, decât oricare altă corporație 
internaţională, Socony urmărise tragedia în desfășurare a 
Primului Război Mondial și decisese să o valorifice spre 
propriul avantaj. De fapt, încă din primele zile ale războiului 
elaborase un plan prin care să poată aproviziona cu petrol 
ambele blocuri europene beligerante, prin reînregistrarea 
petrolierelor firmei sub pavilionul unor state neutre. Chiar dacă 
această masinatie fusese data în vileag, Yale a descoperit ca 
Socony născocise acum un nou sistem ingenios de a introduce 
clandestin petrol în Turcia, prin Bulgaria care era neutră. Dar 
asta era o nimica toată pe lângă ceea ce Standard punea la cale 
în continuare, iar pentru realizarea acestui plan de anvergură 
se decisese ca Yale să fie adus înapoi în Turcia. 

Ceea ce șefii de pe Broadway 26 ajunseseră să înțeleagă era 
că, atâta vreme cât războiul continua pe tot cuprinsul Europei 
— și, un lucru la fel de esenţial, atâta vreme cât Statele Unite nu 


se amestecau in conflagratie —, vastele teritorii ale Imperiului 
Otoman erau practic la dispozitia lor. In conditiile in care 
concurenţa lor britanică, franceză si rusă era scoasă din joc 
până la încheierea ostilităţilor, Socony avea acum excelenta 
oportunitate de a pune mâna pe oricâte concesiuni petrolifere 
din Orientul Apropiat ar fi dorit — și, întrucât ei reprezentau 
singura mare companie de profil care opera încă în regiune, 
puteau face asta la niște preţuri extrem de scăzute. Planul se 
baza pe realitatea că Turcia avea nevoie cu disperare de petrol, 
un produs vital pentru capacitatea ei militară de a-și înfrunta 
adversarii. Petrolul provenit din operaţiunile de contrabandă 
prin Bulgaria era întru totul insuficient, în raport cu necesitățile 
reale, iar pentru acoperirea acestora Standard avea o posibilă 
soluţie: Palestina. 

În diferite studii geologice datând încă de la sfârșitul anilor 
1800, informaţiile sugerau că în centrul Palestinei s-ar putea 
afla unul dintre cele mai mari zăcăminte de ţiţei din lume, 
rămas încă neexploatat.“8 Echipa de topometrie, din care 
William Yale făcuse parte în 1913-1914, investigase doar o mică 
porțiune a acelei suprafeţe, circa patruzeci și cinci de mii de 
acri, încadrându-se între limitele zonelor concesionate. 
Standard urmărea să își extindă masiv proprietăţile din 
Palestina, iar acum vedea o modalitate de a face acest lucru. 

Exact înainte de întoarcerea lui Yale, conducerea filialei 
Socony din Constantinopol comunicase guvernului otoman că, 
după o analiză atentă, conchiseseră cu părere de rău că 
suprafaţa acoperită de cele șapte concesiuni ale lor în Kornub 
era pur și simplu prea mică, pentru ca lucrările de exploatare 
să fie rentabile din punct de vedere financiar. Dacă o 
asemenea concluzie părea ciudată venind de la Socony la atât 
de scurt timp de când firma se lansase într-un masiv efort de a 
dezvolta acele concesiuni, o întrebare firește mult mai 


presanta, pentru un stat insetat de petrol in razboiul pe care il 
purta, era cati acri considera Standard ca ar fi necesari in plus 
pentru rezolvarea problemei? Răspunsul: o jumătate de milion 
de acri în plus, sau, în termeni mai tangibili, aproape întreaga 
întindere de pământ din centrul Iudeii, de la Marea Moartă la 
Mediterana, o suprafaţă acoperind cam o zecime din statul 
Israel actual.1% 

Doar că exista un amănunt-cheie în toate astea, cu care 
Socony considera că nu ar avea rost ca turcii să-și bată capul. 
Socony nu avea nicio intenţie să foreze de fapt după ţiţei, 
darămite să mai procedeze și la rafinarea lui, decât abia după 
terminarea razboiului™ Unicul tel al firmei era să profite de 
„momentul de aur“ pe care războiul îl oferea ca să obţină acei 
500000 de acri pentru viitor, un viitor care, cu condiţia unor 
acţiuni de lobby judicioase, întreprinse pe lângă diplomați și 
politicieni judicios selectaţi, nu ar depinde nicidecum de partea 
care avea să câștige războiul până la urmă. 

Fiind angajatul firmei Socony cu cea mai mare experienţă 
în problemele Palestinei, William Yale avea să fie omul 
recomandat pentru a se ocupa de acel ţinut. Primul lucru ce se 
impunea totuși era modificarea legislaţiei turcești în materie de 
minerit; legile existente erau învechite și complicate, fiind un 
adevărat impediment pentru genul de rapt teritorial pe care 
Standard spera să îl realizeze. În acest scop, filiala Socony din 
Constantinopol s-a apucat să redacteze pentru parlamentul turc 
un set cuprinzător de recomandări vizând o nouă legislaţie a 
mineritului — o iniţiativă înlesnită de faptul că îl trecuseră pe 
secretarul senatului turc pe statul lor de plată și îl plasaseră pe 
Yale în comitetul de elaborare a proiectului de lege. Astfel, la 
douăzeci și șapte de ani, după nici optsprezece luni de când 
muncise ca simplu sondor pe un câmp petrolifer din Oklahoma, 
Yale a devenit un factor esenţial în refacerea legilor comerciale 


ale unui imperiu strain. 


Caminul German este o splendida cladire din piatra galbena 
si ardezie, care se inalta pe linia de creasta a Muntelui 
Maslinilor la Ierusalim. Astăzi, contururile austere ale 
complexului arhitectural sunt indulcite de chiparosii si pinii 
care îl înconjoară, dar când a fost construit la începutul anilor 
1900, la comanda și indicaţiile precise ale kaizerului Wilhelm al 
II-lea al Germaniei, terenul golaș și poziția proeminentă pe 
coama masivului muntos îi confereau o asemănare deloc 
neglijabilă cu un castel bavarez. 

Clădit pentru a găzdui pelerinii și clericii germani veniţi sa 
viziteze Tara Sfântă, clădirea arată ca o mănăstire medievală 
deosebit de agreabilă, cu scări de piatră brută făcând legătura 
dintre diferitele etaje și cu galerii interioare deschise, oferind 
priveliști spre grădinile din incinta complexului. La parter, se 
află o capelă grandioasă clădită din piatră, ferestrele cu vitralii, 
în combinaţie cu arcadele în stil maur, amintind de Marea 
Catedrală din Cordoba. Atât de grandios este ansamblul, încât 
Djemal Pașa l-a ales ca sediu al cartierului său general din 
Ierusalim în timpul Primului Război Mondial, orașul unde el și 
ofițerul lui de legătură german, Curt Prüfer, s-au întors dupa 
experienţa de tristă amintire trăită la canalul Suez, în februarie 
1915. 

În Ierusalim, guvernatorul a devenit rapid cunoscut pentru 
iritabilitatea pe care o manifesta în exercitarea atribuţiilor 
funcţiei sale. Noul său secretar personal, un ofițer în rezervă, 
tânărul de douăzeci și unu de ani Falih Rifki, a avut prilejul de a 
observa acest lucru încă din prima lui zi de muncă la cartierul 
general, în iarna anului 1915. Introdus în sanctuarul interior al 
lui Djemal, Rifki a urmărit cum guvernatorul a semnat în viteză 
un vraf de hârtii, plasate în faţa lui și luate apoi de trei 
aghiotanti, fără să-i bage în seamă pe cei aproximativ douăzeci 


de bărbaţi care stăteau în picioare într-un colt al sălii, palizi si 
tremurând de frică. Când Djemal a isprăvit în fine cu semnarea 
hartoagelor, s-a întors spre grupul de oameni, cu toţii 
conducători vârstnici din orașul palestinian Nablus, și i-a 
întrebat dacă înțelegeau gravitatea crimelor lor, nespecificate 
însă. Bătrânii din Nablus, aparent nesesizând că întrebarea 
guvernatorului se voia doar retorică, au început să se 
lamenteze că ei erau nevinovaţi și să ceară îndurare. 

„Liniște!“ a tunat Djemal. ,,Stiti care este pedeapsa pentru 
aceste crime? Execuţia capitală! Execuţia capitală!“ Lăsând 
câteva clipe pentru ca informaţia să-și facă efectul, a continuat 
apoi pe un ton mai calm: „Dar puteţi să-i mulțumiți lui 
Dumnezeu pentru sublima milostivire a Imperiului Otoman. 
Pentru moment, mă voi mulţumi să vă surghiunesc, pe voi si 
familiile voastre, în Anatolia“.1% 

După ce oamenii i-au mulțumit adânc, Djemal s-a întors 
spre Rifki, ridicând din umeri. „Ce poţi să faci? Asa se 
procedează pe-aici.“ 

Întâmplarea exemplifica destul de bine stilul de conducere 
al lui Djemal Pașa, un om căruia i se potrivea perfect epitetul de 
„versatil“. Veșnic oscilând între o severitate turbată și o 
mărinimie duioasă, adesea în cadrul aceleiași conversații, îi 
tinea pe toţi cei din jurul lui într-o stare de permanentă 
incertitudine, din cauză că nu puteau ști niciodată care avea să 
fie reacţia lui la o situaţie sau alta. Howard Bliss, președintele 
Colegiului Protestant Sirian din Beirut, își amintea de o 
întâlnire dintre Djemal și un britanic venit să-i ceară o favoare; 
guvernatorul a refuzat tăios toate solicitările, până când, la tanc 
parcă, un aghiotant i-a adus un plic sigilat. Citind conţinutul, 
Djemal s-a luminat la faţă, cu un zâmbet larg. 

„Acum pot să iti acord toate solicitările“, a anunţat el. 
„Tocmai am primit o decorație de la ţarul Bulgariei, iar în 


asemenea ocazii intotdeauna acord primele favoruri care imi 
sunt cerute.“ 

Desigur, unul dintre efectele acestui stil de guvernare era 
faptul ca problemele nu se rezolvau niciodata cu adevarat; 
stiind ca aproape orice decret aspru putea fi contramandat sau, 
invers, orice favoare acordata putea sa fie imediat revocata, 
petitionarii au invatat sa apeleze la bunavointa lui Djemal cand 
auzeau ca era binedispus — ori, bizuindu-se pe legea mediilor, 
pur si simplu sa il implore in mod repetat. 

Pentru a-i lua cumva apărarea, nu se poate spune că 
guvernatorul Siriei nu ar fi avut suficiente motive de enervare. 
Într-adevăr, spre mijlocul lunii martie 1915, Djemal Pașa era 
asaltat de o atare succesiune de situaţii critice, încât și cea mai 
jovială persoană din lumea s-ar fi simţit cumva depășită. 
Ţinând seama de dificultatea situaţiei create, prima dintre 
aceste crize, apărută în dimineaţa de 22 martie, friza absurdul: 
lăcustele. 

Consulul Spaniei la Ierusalim, un tânăr spilcuit pe nume 
Antonio de la Cierva, Conde de Ballobar, lucra la birou în acea 
dimineață, când a observat că subit cerul s-a întunecat 
dramatic, ca și cum ar fi avut loc o eclipsă solară. „Când m-am 
uitat afară de pe balcon, am văzut că un nor imens acoperise 
complet lumina soarelui.“ Sub privirile lui Ballobar, norul a 
coborât, revelându-se sub forma a milioane și milioane de 
lăcuste. „Pământul, balcoanele, acoperișurile, întregul oraș și 
apoi meleagurile rurale, totul a fost acoperit de aceste mici 
vietati pacatoase.“*® 

La fel de repede cum aparuse, hoarda s-a mutat mai 
departe, pornind înspre est spre Ierihon, însă în zilele 
următoare vești despre plaga lăcustelor au început să vină de 
pe tot cuprinsul Palestinei centrale. Se povestea despre livezi și 
câmpuri întregi pustiite, rămase fără frunze și fără răsaduri în 


doar cateva ceasuri, despre animale de ferma si prunci lasati 
un pic nesupravegheati, care orbisera, din cauza insectelor ce 
se hraneau cu lichidul din ochii lor.1* 

Tara Sfântă trecuse prin diverse invazii de lăcuste în trecut, 
dar nimic în memoria oamenilor nu se compara cu calamitatea 
de acum. Mai mult, nici momentul în care se petrecuse nu ar fi 
putut să fie mai nefericit. Adăugându-se la adversitatile 
provocate de efortul de război — zeci de mii de ţărani sirieni 
fuseseră încorporaţi în armată, rechizitionarea animalelor de 
fermă și a utilajelor fusese făcută cu samavolnicie —, flagelul 
actual avea să inrautateasca și mai mult sezonul semanaturilor 
de primăvară, cauzând implicit o mare penurie de alimente și 
creșteri imprevizibile ale preţurilor. Într-adevăr, nota consulul 
Ballobar, în câteva ore de când roiul de lăcuste năpădise 
Ierusalimul, preţurile la grâu din bazarurile din oraș urcaseră 
necontrolabil. 

Fidel imaginii de reformator pe care și-o atribuia, Djemal 
Pașa nu s-a apucat să constituie un comitet sau să numească 
vreun slujbas care să se ocupe de problema, cum ar fi fost tipica 
reacție otomană la o criză. În schimb, el l-a convocat imediat pe 
cel mai celebru savant agronom din Siria, emigrantul evreu de 
treizeci și nouă de ani, Aaron Aaronsohn. 

Întâlnirea dintre acești doi bărbaţi, ambii de o tenacitate 
cruntă, a avut loc in 27 martie si, conform preferintei lui 
Djemal, discuţia s-a purtat în franceză. Începutul a fost 
furtunos. Descriind tehnicile moderne care puteau fi folosite 
pentru a combate calamitatea, Aaronsohn nu a ratat prilejul de 
a critica fățiș rechizitionarile cu toptanul făcute de armată, din 
cauza cărora regiunea rămăsese aproape devastată, chiar 
înainte de invazia lăcustelor. Conform celor relatate de 
Aaronsohn ulterior, guvernatorul într-un final i-a întrerupt 
tirada cu o simplă întrebare: „Ce-ar fi dacă eu aș porunci să fii 


spanzurat?“ 

Într-o replică plină de spirit, făcând aluzie atât la corpolenta 
lui considerabilă, cât și la reţeaua de prieteni influenţi din 
străinătate, agronomul a ripostat: „Excelenţa Voastră, greutatea 
trupului meu ar rupe spânzurătoarea cu un zgomot atât de 
puternic, încât s-ar auzi până în America“.1* 

Lui Djemal, se părea că i-a plăcut răspunsul. Până la 
încheierea întâlnirii, îl numise deja pe Aaronsohn în funcţia de 
inspector-șef al unui nou program de eradicare a lăcustelor și îi 
acordase puteri aproape dictatoriale pentru a-l aduce la 
îndeplinire. Dacă se întâmpla ca vreun funcţionar mărunt să îi 
stătea în cale lui Aaronsohn, guvernatorul trebuia să fie 
anunţat, iar funcţionarul urma să dea socoteală în fata lui.1% 

Dar dacă plaga lăcustelor a putut fi delegată unui expert, nu 
la fel s-a întâmplat cu celelalte necazuri ale lui Djemal din acea 
lună a lui martie. 

De ceva vreme deţinea informaţii care sugerau că era 
posibil ca „problema arabă“ din imperiu să fie cu mult mai 
gravă decât își imaginau cei de la Constantinopol, și că situaţia 
din Siria putea fi asemuită cu un vulcan mocnit. 

La scurt timp după ce Turcia intrase în război în noiembrie, 
o unitate de ofițeri turci de contraspionaj intrase cu forța în 
clădirea ferecată a consulatului francez din Beirut, unde 
descoperise nenumărate documente într-un seif ascuns în 
perete. Acele hârtii au scos la iveală o relaţie secretă de lungă 
durată dintre consulul francez și o serie de lideri arabi din 
Beirut și Damasc, opuși guvernului Junilor Turci. Nu doar 
opuși; multe dintre propunerile pe care aceste persoane le 
înaintaseră consulului Franţei — vizând independenţa Siriei, 
un protectorat francez în Liban — erau de-a dreptul acte de 
trădare. 

Dar a administra o corecție unor bătrâni cârcotași din 


Nablus fusese un lucru, pe când adoptarea unor măsuri 
punitive contra unor complotiști de la consulatele din Beirut și 
Damasc era ceva mult mai complicat. Mulţi dintre ei erau bine 
cunoscuți în lumea arabă, or a-i supune pedepsei cu moartea 
sau surghiunului risca să provoace exact acea rebeliune arabă 
pe care Turcia voia să o evite. Asemenea măsuri puteau, de 
asemenea, să dea alarma în lumea musulmană arabă mai vastă, 
inclusiv în teritoriile „captive“ din Egipt și în nordul Africii aflat 
sub dominație franceză, exact când Constantinopolul încerca să 
mobilizeze aceste comunităţi la cauza jihadului panislamic. 
Drept urmare, Djemal nu avusese de ales, decât să adopte 
tactica ,,asteptam-si-mai-vedem“. Ascunzand bine dosarul 
Beirut în biroul său din Damasc, se străduise să îi tina aproape 
pe nemulțumiți, simulând normalitatea și revenind la vechiul 
expedient otoman de a împărţi sinecuri și onoruri. Cu aceasta 
tactică putea eventual să-i câștige pe complotiști de partea lui 
sau, dimpotrivă, să dezvăluie cât de extinse erau cercurile lor 
conspirationale, însă oricum era un motiv de îngrijorare să îi 
știe pe acești trădători în libertate, exact în momentul când o 
invazie a Aliaților în Siria devenise dintr-odată mai plauzibilă. 

Dar în Siria orice problemă avea și contraproblema ei. În 
timp ce disidentii din Beirut constau aproape în exclusivitate 
din așa-numiții progresiști, liberali arabi din orașe, patrunsi de 
ideile europene de nationalism și autodeterminare, la sfârșitul 
lui martie Djemal s-a confruntat și cu o criză provocată de 
conservatorii arabi indignati de reformele moderniste — și, în 
ochii lor, laice — ale Junilor Turci. Această criză conservatoare 
prin spiritul ei avea să apară textual la ușa guvernatorului în 
persoana unui tânăr de treizeci și unu de ani, blajin la vorbă, pe 
nume Faysal ibn Hussein. 

Faysal era al treilea dintre cei patru fii ai emirului Hussein, 
un conducător de triburi din imensa regiune Hejaz, în vestul 


peninsulei Arabia. Dar cu mult mai important rămânea faptul 
că tatăl lui Faysal era șeriful, sau conducătorul religios, al 
sfintelor orașe musulmane Mecca și Medina, cel mai recent 
descendent al clanului Hasemitilor, care serviseră drept 
păzitori ai pământului sfânt al Islamului încă din veacul al X- 
lea. 

Relaţiile dintre Junii Turci și emirul Hussein fuseseră 
încordate chiar de la bun început, iar trecerea timpului nu 
avusese darul de a le ameliora. Aproape medieval în 
conservatorismul lui, pe parcursul anilor, Hussein privise 
șuvoiul de decrete liberaliste emanate din Constantinopol cu o 
antipatie tot mai profundă; nemulțumirea lui se întindea de la 
emanciparea femeilor și promovarea drepturilor minorităţilor, 
dictate de Junii Turci, până la știrbirea autorităţii civice a 
conducătorilor religioși, inclusiv eforturile guvernantilor de a 
restrânge sclavia, o practică încă uzuală în Hejaz. În mod 
concludent, resentimentul emirului Hussein se concentra 
tangibil asupra propunerii de extindere a Căii Ferate Hejaz de 
la Medina la Mecca. Departe de a vedea în această extindere un 
semn de progres, o modalitate de a ușura călătoria 
credincioșilor musulmani veniţi în pelerinaj la orașul sfânt, 
Hussein considera că această măsură era ca un cal troian folosit 
de Constantinopol, în vederea exercitării unui mai mare control 
asupra regiunii și, în mod special, asupra lui personal. 
Rezultatul fusese o serie nesfârșită de ciocniri între 
guvernatorii civili ai Hejazului, numiţi de Constantinopol, și 
emir, împreună cu fiii sai.” 

Tensiunile nu făcuseră decât să se înrăutățească — iar 
consecinţele cu atât mai mult —, de când Turcia intrase în 
război. Având în vedere că Hussein era una dintre cele mai 
respectate personalităţi religioase din lumea musulmană, 
reacția lui circumspectă la chemarea lansată pentru jihad în 


noiembrie a fost imediat observata de toti, fiind considerata 
drept motivul principal al efectului modest pe care strigatul de 
luptă îl avusese până atunci. In mod similar, apelurile pentru 
unitate naţională în efortul de război nu reușiseră să inducă 
vreo împăcare în disputa care dura de multă vreme între Ali, 
fiul cel mare al lui Hussein, și guvernatorul Medinei, o dispută 
în care, uneori, se ajunsese aproape la o luptă fatisa. Apoi, 
fusese reacţia anemică a emirului la cererea lui Djemal de a 
trimite voluntari care să participe la atacul canalului Suez. În 
loc de miile de luptători din triburile arabe pe care regimul 
contase, Abdullah, cel de-al doilea fiu al lui Hussein, apăruse în 
Siria doar cu o mână de oameni. 

Totuși, în ciuda acestor provocări, Hussein și fiii lui 
trebuiau să fie trataţi cu și mai multă delicateţe chiar decât 
nemultumitii din Beirut. Dacă, din punct de vedere strict 
militar, Hejazul nu avea importanţa strategică a Siriei — 
regiunea consta din câteva orășele înconjurate de vaste 
deșerturi la marginea cea mai îndepărtată a imperiului —, 
capacitatea unică a emirului hașemit de a-și da binecuvântarea 
religioasă, sau de a o refuza, în privința acţiunilor 
Constantinopolului, îi conferea o putere extraordinară. De 
aceea, s-a ajuns într-un impas. În mod evident, Junii Turci 
doreau ori ca Hussein să se dea pe brazdă, ori dacă nu să se 
descotorosească de el, însă a lua măsuri împotriva lui de o 
manieră prea brutală însemna să-și atragă o ripostă feroce din 
partea conservatorilor. În ceea ce îl privea, Hussein trebuia să 
știe, la rândul său, că răbdarea Junilor Turci avea o limită și că 
a împinge lucrurile prea departe risca să aducă în regiune 
trupe de represiune. 

Această stare de inerție cunoscuse recent o întrerupere 
periculoasă. În ianuarie, Ali, fiul cel mare al lui Hussein, a 
susținut că descoperise un complot al guvernatorului din 


Medina de a-l înlătura pe Hussein si de a-l înlocui cu o figura 
religioasă mai maleabilă. Acesta era motivul pentru iminenta 
sosire a lui Faysal în Siria. Emirul Hussein îl trimitea dincolo de 
deșerturile Arabiei pentru a se întâlni cu reprezentanţii 
regimului de la Constantinopol, atât ca să își exprime 
indignarea fata de complotul de răsturnare de la putere, cât si 
pentru a cere înlăturarea guvernatorului provinciei. 

Dar aici, în sfârșit, părea să se întrevadă și o veste mai bună 
pentru Djemal Pașa, căci dacă exista cineva în recalcitranta 
familie Hussein care să poată întruchipa cumva vocea raţiunii, 
acela era Faysal. Asemenea fraţilor săi mai mari, Faysal fusese 
crescut și educat în cadrul curţii interioare a sultanului din 
Constantinopol, însă se părea că această influenţă civilizatoare 
avusese un efect pozitiv asupra celui de-al treilea fiu al lui 
Hussein. Modest din fire, Faysal manifesta un fel de 
circumspectie, chiar o reţinere, care puteau fi exploatate prin 
vorbe blânde și o atitudine fermecătoare — și, chiar dacă 
nefericitii bătrâni din Nablus aduși cu forța în biroul lui 
plecaseră de-acolo cu o opinie diferită, farmecul era cumva o 
specialitate de-a lui Djemal. Când Faysal și suita lui aveau să 
pătrundă în oraș, guvernatorul intenţiona să îl întâmpine cu tot 
fastul și ceremonialul rezervat unor demnitari. 


La nici un kilometru distanţă de Căminul German, în sediul 
cartierului general al armatei germane din centrul 
Ierusalimului, Curt Prüfer era si el foarte preocupat de 
iminenta sosire a lui Faysal ibn Hussein. Dar viziunea lui 
despre modalitatea prin care familia Hussein putea fi atrasa de 
partea cauzei turco-germane era mai clar definita. In octombrie 
1914, chiar dinainte ca Djemal Pașa să sosească in Siria, Prüfer 
își trimisese propriii spioni în Hejaz, pentru a-și face o idee 
despre direcția care captase adevăratele lealitati ale emirului 
Hussein. Concluzia lui, așa cum îi raportase lui Max von 


Oppenheim la inceputul lui noiembrie, era ca emirul de la 
Mecca se afla esentialmente pe statul de plata al Egiptului 
britanic, fiind prin urmare „completamente englez“.1% 

Dincolo de evidentele diferende de natură politică și 
religioasă cu Junii Turci, problema în cazul lui Hussein se 
extindea și la situaţia geografică. Fiind una dintre cele mai 
izolate și sărăcite regiuni din Imperiul Otoman, Hejazul avea o 
economie care depindea aproape în totalitate de hajj, 
pelerinajul anual pe care credincioșii musulmani îl făceau la 
Mecca, cea mai mare parte a lor venind din India și Egipt. De 
asemenea, regiunea aridă a Hejazului se baza pe grânele din 
import pentru a-și hrăni populaţia, iar o mare parte din aceste 
cantități veneau pe Marea Roșie din Egipt sau Sudanul britanic, 
sub forma unor ofrande religioase sponsorizate de guvern. În 
condițiile controlului inatacabil pe care marina britanică îl 
exercita în Marea Roșie, ar fi fost o chestiune simplă să se taie 
atât circulaţia pelerinilor, cât și aprovizionarea cu alimente în 
Hejaz, o măsură care ar fi dus rapid la distrugerea totală a 
regiunii. Aceasta era sabia care atârna deasupra capului său, le 
sugerase Hussein celor de la Constantinopol, și totodată motivul 
principal pentru care era nevoit să trateze cu atâta grijă 
cerințele regimului. 

Dar pentru Curt Prufer totul era doar o cacealma 
revoltătoare. Pe scurt, britanicii nu ar risca niciodată să suporte 
furia lumii musulmane înfometând-o, darămite cotropind 
pământul sfânt al Islamului; nu se putea ca Germania să aibă 
atâta noroc. În același timp, Hussein, ca păzitor al orașelor 
Mecca și Medina, nu ar îndrăzni să treacă în tabăra britanicilor, 
fiindcă aceeași furie musulmană s-ar îndrepta atunci asupra 
lui. În schimb, viclean, bătrânul emir din Mecca juca pe degete 
ambele parti, ţinându-i pe britanici în șah — dar păstrând 
neschimbat regimul donațiilor lor de alimente și traficul 


pelerinilor —, prin trambitarea_ divergentelor lui cu 
Constantinopolul, si ţinând Constantinopolul in sah prin 
evocarea pretinsului pericol britanic. 

Problema era că turcii nu voiau să îl întărâte pe Hussein și 
nici nu le permiteau aliaţilor lor să facă asta. Încă de când 
veniseră în regiune, lui Prufer și celorlalți agenţi de informații 
germani li se interzisese explicit să se amestece în vreun fel în 
treburile din Hejaz. Chiar și pe durata viitoarei vizite a lui 
Faysal, Djemal intenţiona să împiedice pe cât posibil orice 
contact între tânărul șeic și consilierii militari germani. În 
schimb, guvernatorul Siriei avea să adopte aceeași atitudine pe 
care Junii Turci o avuseseră fata de familia Hussein în ultimii 
șase ani — solicitudine și lingușire, amestecate cu ameninţări 
voalate —, dar cu același efect neglijabil. 

Ceea ce îl înnebunea efectiv pe Prufer în toată această 
conjunctură era faptul că Hussein reprezenta unul dintre 
factorii esentiali pentru succesul jihadului panislamic. Fără 
binecuvântarea conducătorului hașemit, acea fatwa rămânea o 
gaselnita a regimului Junilor Turci; cu binecuvântarea lui, 
fervoarea războiului sfânt putea fi aprinsă pe tot cuprinsul 
Orientului Mijlociu și mai departe chiar. 

În raportul lui din noiembrie, trimis lui Oppenheim, Priifer 
conchisese că emirul era „din fericire neputincios și complet în 
mâinile noastre“. Sarcina dificilă era acum de a-i convinge pe 
toţi ceilalți — Djemal, Junii Turci din Constantinopol și Hussein 
însuși — că lucrul acesta era adevărat. 


Nu există prea multe indicii că Lawrence ar fi urmărit 
cumva evenimentele din Arabia sau chiar că ar fi fost la curent 
cu existenţa lor pe durata primelor luni de serviciu în unitatea 
de informaţii secrete de la Cairo, ceea ce era lesne de înţeles, 
dată fiind preocuparea lui aproape obsesivă în privinţa Siriei. 
Situaţia s-a schimbat când a făcut cunoștință cu Ronald Storrs, 


secretarul britanic pentru probleme orientale in Cairo. 

Cu mustata lui subtire si pasiunea pentru costumele din in 
alb, Storrs făcea figura de dandy printre nenumaratii britanici 
în uniformă care populau orașul Cairo pe timpul războiului, un 
estet cu studii la Cambridge, având cunoștințe enciclopedice 
despre operă, arta Renașterii și literatura clasică. Plecat în Egipt 
de foarte tânăr, ocupase o serie de posturi în administraţia 
britanică de acolo, înainte de a fi numit secretar pentru 
problemele Orientului, în 1909, la vârsta de douăzeci și opt de 
ani. 

Părea născut pentru acest post. Pe lângă avantajul de a fi o 
prezenţă elegantă la receptiile oficiale și galele pe care 
comunitatea britanicilor din Cairo le pretuia în mod deosebit, 
Storrs era mâna dreaptă a consulului general britanic în Egipt, 
un observator din culise al puzderiei de intrigi politice din tara. 
Steaua lui urcase considerabil când lordul Kitchener preluase 
acea funcţie în 1911. Ajungând repede să îl considere pe Storrs 
drept subalternul său de nădejde — secretarul pentru 
problemele Orientului jucase un rol esenţial în torpilarea 
numirii lui Curt Prufer ca director al bibliotecii khedivale, 
bunăoară —, Kitchener păstrase aceleași relaţii cu el chiar și 
după numirea sa ca ministru de război în august 1914. Întrucât 
intenționa serios să revină la postul său din Egipt după 
terminarea războiului, Kitchener își lăsase protejatul la Cairo, 
ca să-i servească drept „ochi-și-urechi“ pe durata absenței lui. 

Dar, în realitate, existau și alte motive. În slujba lui 
Kitchener, Ronald Storrs reprezenta cureaua de transmisie într- 
un joc de intrigă politică atât de delicat, încât doar câteva 
persoane din Cairo, Londra și Mecca știau despre ce era vorba, 
el fiind omul care deținea poate cel mai periculos secret din 
Orientul Mijlociu. Împrietenindu-se cu T. E. Lawrence și dându-i 
acces la acel secret, Storrs avea să-l plaseze pe tânărul ofițer de 


informaţii pe o traiectorie care îl va conduce la faimă si glorie. 

Cel puţin iniţial, acea prietenie s-a bazat pe un lucru absolut 
obișnuit: pasiunea lor comună pentru literatura clasică. Așa 
cum povestea Storrs despre Lawrence în memoriile lui, pe un 
ton oarecum pedant: „Nu existau între noi diferenţe de gusturi 
literare, doar că el îl prefera pe Homer, în locul lui Dante, și nu 
agrea preferința mea pentru Teocrit in defavoarea lui 
Aristofan“.152 

La un moment dat, în iarna anului 1915, discuţiile lor au 
abordat subiecte mai actuale, în mod special misiunea sub 
acoperire pe care Storrs o efectua pentru lordul Kitchener. 

Povestea începuse în urmă cu un an, în februarie 1914, 
când Abdullah ibn Hussein, în vârstă de treizeci și doi de ani, 
cel de-al doilea fiu al emirului Hussein de la Mecca, a venit în 
vizită la Cairo. Deși dezamăgirea emirului în privinţa regimului 
de la Constantinopol devenea deja de notorietate, Abdullah a 
împins lucrurile pe un tărâm întru totul nou; primit într-o 
scurtă audienţă la Kitchener, a încercat să afle de la consulul 
general care ar putea fi reacția Marii Britanii în privinţa unei 
revolte arabe în Hejaz. 

Kitchener s-a căznit să evite orice răspuns. În fond, pe 
atunci între Marea Britanie și Turcia existau încă relaţii de 
pace, ceea ce însemna că nu se cădea ca ei, britanicii, să 
încurajeze o revoltă pe teritoriile turcilor. Când Abdullah a 
revenit la Cairo după două luni, sperând să aibă o a doua 
întrevedere la nivel înalt, Kitchener i l-a pasat secretarului său 
pentru problemele Orientului. 

Tonul cât de cât subtil pe care Abdullah izbutise să îl adopte 
cu Kitchener a lipsit cu desăvârșire din întâlnirea cu Storrs. „M- 
am trezit întrebat foarte categoric dacă Marea Britanie i-ar 
putea dărui Marelui Serif [Hussein] o duzină, sau măcar o 
jumătate de duzină de mitraliere“, își amintea Storrs. „Când l- 


am chestionat care putea fi scopul lor, mi-a ripostat (asemenea 
tuturor căpeteniilor militare) «pentru apărare»; si când am 
insistat, a mai adăugat că apărarea avea să fie contra unui atac 
din partea turcilor. Nu aveam nevoie de instrucţiuni speciale 
pentru a-l informa că noi nu puteam concepe să furnizăm arme 
pentru a fi folosite contra unui stat prieten.“ 

Dar această a doua întâlnire cu Abdullah avusese loc în 
aprilie 1914, or în septembrie deja situaţia se schimbase enorm. 
În așteptarea unei posibile intrări a Turciei în război, Kitchener, 
de-acum ministru de război, a avut motiv să-și aducă aminte de 
conversaţia lui anterioară cu fiul lui Hussein și să își dea seama 
că în Arabia i se oferea probabil o ocazie unică. Preferând să nu 
apeleze la funcţionarii de rang înalt din administraţia britanică 
civilă și militară a Egiptului, Kitchener a ales să expedieze o 
telegramă cifrată fostului său departament de la Cairo: 
„Spuneţi-i lui Storrs să trimită din partea mea un mesager 
secret, selectat cu grijă, la Seriful Abdullah, pentru a afla, 
presupunând că actuala influenţă germană în Constantinopol 
ar constrânge [Turcia să intre în]... război contra Marii Britanii, 
dacă el, tatăl lui și arabii din Hejaz ar fi cu noi sau contra 
noastră“. 

Răspunsul lui Hussein, care a venit exact când Turcia a 
intrat în război, era tentant. Deşi afirma că el se va strădui să 
rămână neutru, Hussein lăsa să se înțeleagă că, dacă ar 
beneficia de un sprijin extern satisfăcător şi de promisiuni 
concrete din partea Marii Britanii de a nu se amesteca în 
treburile interne ale lumii arabe, el i-ar putea convinge pe 
„adepţii săi apropiați“ să participe la o revoltă. 

Profitând de acea posibilitate, Kitchener a trimis imediat un 
alt mesaj care plusa spectaculos conținutul depesei anterioare. 
Dacă arabii s-ar alătura Marii Britanii in loc să păstreze 
neutralitatea, scria Kitchener, „Marea Britanie va garanta 


independenta, drepturile si privilegiile serifatului impotriva 
oricărei agresiuni străine, in special împotriva otomanilor. 
Până acum, noi am apărat și am simpatizat Islamul în persoana 
turcilor [sic]; de acum înainte, va fi în persoana nobilului 
[popor] arab“.1% 

Dar, pe urmă, Hussein a devenit cumva mai evaziv. În 
următoarea lui scrisoare, primită de Storrs în decembrie, 
emirul repeta intenţia lui de a „evita orice acţiune care ar putea 
fi în detrimentul britanicilor“, dar indica de asemenea că o 
rupere radicală a relaţiilor cu Turcia va trebui să mai aștepte 
până la o dată nespecificată în viitor. Și lucrurile au rămas în 
această fază. De când Hussein trimisese acest ultim mesaj, nu 
mai sosise nicio veste de la Mecca. 

Pentru Lawrence, detaliile acestei corespondențe secrete cu 
Hussein au fost ca un fel de revelaţie. De la sosirea lui în Cairo, 
Lawrence studiase cu mult patos posibilitatea unei revolte 
arabe în Siria, o revoltă care, aproape prin definiţie, s-ar fi 
bazat pe așa-numitele elemente progresiste: oameni de afaceri 
și intelectuali nemulțumiți de corupţia regimului de la 
Constantinopol, minorităţi jinduind la egalitate, ofiţeri arabi si 
soldaţi de rand frustrati de șovinismul din armata turcă. Despre 
Arabia, cu spiritul ei conservator, nu știa practic nimic. 

Totuși, din punct de vedere politic, Lawrence a înţeles rapid 
potenţialul Hejazului. O alianţă cu Hussein i-ar imuniza pe 
britanici contra acuzatiei că ar instiga la o rebeliune, cu scopul 
de a pune mâna pe Orientul Mijlociu; fiind păzitorul orașelor 
sfinte, ar fi de neconceput pentru majoritatea musulmanilor ca 
emirul Hussein să fi intrat într-un parteneriat cu necredincioșii 
care voiau să le înșface tara. Dimpotrivă, o revoltă pornind din 
Hejaz și sub conducerea lui ar purta pecetea consfintirii 
religioase, anihilând propaganda „Islamul-contra-Cruciaţilor“ 
promovată de turci și de Max von Oppenheim. 


Dar a încerca o evaluare a situaţiei, in lipsa oricărei noi 
comunicări cu Hussein, era un proces deconcertant. Pe de o 
parte, Hussein părea să își fi ținut promisiunea de neutralitate, 
după cum dovedea continua lui poziţie evaziva fata de 
chemarea la jihad. Pe de altă parte, Hussein îl trimisese recent 
pe al treilea fiu al său, Faysal, pentru a se întâlni cu Djemal Pasa 
în Siria și a continua ulterior călătoria până la Constantinopol, 
în vederea altor întâlniri cu conducerea Junilor Turci. Întrucât, 
dintre fiii lui Hussein, Faysal era considerat drept cel mai 
moderat și rațional, concluzia evidentă era că Hussein încerca 
treptat să dea înapoi, reapropiindu-se de Constantinopol, și că 
scurta și tentanta perspectivă a unei revolte arabe în Hejaz le 
alunecase printre degete britanicilor. 

Cât despre Lawrence, în scurt timp a avut alte treburi mult 
mai presante decât încercarea de a prezice viitorul politic al 
Hejazului. Spre începutul lui aprilie 1915, toată atenţia 
Egiptului britanic se îndreptase asupra apropiatei ofensive 
terestre și navale în strâmtoarea Dardanele. 


În primele săptămâni din aprilie, o vastă flotilă de nave a 
început să se adune în lungul coastei nordice a Egiptului, în 
timp ce în imensele tabere militare presărate pe linia țărmului 
zeci de mii de soldaţi se agitau, transportând provizii și 
exersând tactici de luptă. Faceau parte cu toții din recent creata 
Forta Expeditionara din Mediterană (Mediterranean 
Expeditionary Force — Med-Ex), care urma să fie trimisă în 
curând pentru a lovi în inima și creierul inamicului turc. În 
ciuda perioadei anoste de așteptare, trupele erau motivate și 
într-o dispoziţie exuberanta. 

T. E. Lawrence însă era cuprins de presentimente 
neliniștitoare. Starea de anxietate pe care o avusese de la 
demararea campaniei din Dardanele nu a făcut decât să se 
adâncească, după ce el și alti membri ai unităţii de informaţii 


din Cairo au fost trimisi in zona de pregatire a operatiunilor 
militare, pentru a-si informa comandantii cu privire la ce se 
puteau aștepta în celălalt capăt. „Med-Ex se arată groaznic de 
prost pregătită“, îi scria Lawrence lui David Hogarth, în 20 
aprilie, „fără să aibă habar unde se duce sau peste ce va da, sau 
ce urmează să facă.“ Lucrul cel mai șocant pentru Lawrence 
era faptul că, pentru a-și plănui ofensiva terestră, statul-major 
al Med-Ex sosise în Egipt având exact doar două exemplare 
dintr-o hartă, mult redusă la scară și foarte învechită, a regiunii 
Dardanelelor.*® 

Dar in materie de acte prostesti, strategii militari britanici 
isi faceau doar incalzirea. Principalele zone de debarcare 
pentru Med-Ex, se stabilise, urmau sa fie pe peninsula Gallipoli, 
acea fâșie muntoasă îngustă și abruptă, care formează tarmul 
vestic al Dardanelelor. Măsurând, cu rare excepții, doar zece 
sau unsprezece kilometri dintr-o margine în cealaltă, peninsula 
se întinde la nord pe o distanţă de circa optzeci de kilometri, 
lăţindu-se apoi și contopindu-se cu continentul european. În 
selectarea punctelor de debarcare, englezii ar fi putut alege 
nenumărate locuri în lungul peninsulei, unde o forţă terestră, 
reușind să urce pe crestele înalte și să coboare spre celălalt 
țărm — o distanță de nici cinci kilometri pe alocuri —, ar fi 
putut să rupă în două armata otomană și să izoleze forţele 
inamice poziționate sub acea linie. Bineînţeles, cea mai bună 
opțiune ar fi fost să evite complet peninsula și să debarce în 
golful Saros, în capătul ei nordic. O forţă de invazie debarcand 
în acest golf lat nu numai că ar fi izolat complet trupele turcești 
cantonate pe peninsula Gallipoli, ci totodată ar fi avut practic 
cale liberă, pentru a se deplasa nestingherită pe un teren ușor 
de străbătut, până la Constantinopol, situat la doar 160 de 
kilometri depărtare. Aceasta era, categoric, cea mai mare 
spaimă a generalului Liman von Sanders, comandantul german 


numit recent de catre guvernul turc pentru a supraveghea 
apărarea strâmtorii Dardanele; asteptandu-se la o debarcare la 
Saros, generalul german își plasase cartierul general și o treime 
din armată în acel loc. 

Singura posibilitate pe care Sanders a fost tentat să o ignore 
complet era o debarcare în capătul sudic al peninsulei Gallipoli, 
pur și simplu din motivul că orice regulă elementară a logicii 
militare — ba chiar și a bunului simţ — contrazicea o asemenea 
variantă. O forță de debarcare în acel punct era vulnerabilă nu 
numai în fata ripostei directe a apărătorilor ascunși în șanțuri 
săpate pe înălțimile muntoase de deasupra, ci și complet expusă 
artileriei pe care turcii o mai aveau probabil în fortărețele din 
apropiere. Si, chiar dacă o forță de debarcare reușea să 
escaladeze culmile muntoase și să captureze acele forturi, 
apărătorii turci puteau atunci să înceapă o lentă retragere în 
sus, pe peninsulă, construind noi linii de fortificaţii pe măsură 
ce se deplasau, și astfel repetând identic războiul static de 
tranșee, care paralizase atât de mult armatele de pe frontul de 
vest. Într-adevăr, cu greu s-ar fi putut găsi un loc de debarcare 
mai prost pe aproape toată lungimea de circa cinci mii de 
kilometri a coastei mediteraneene a Imperiului Otoman — cu 
toate astea exact aici urma ca Med-Ex să debarce. 

Pe lângă aerele de superioritate fata de inamic, constituind 
întotdeauna o mentalitate periculoasă pentru o armată, acea 
decizie părea izvorâtă dintr-o crasă încăpățânare birocratică. 
Întrucât campania din Dardanele fusese concepută ca o 
operaţiune navală, reușita sau eșecul misiunii extinse ar 
continua să fie judecată prin lentila îngustă a obiectivului ei 
initial — eliberarea rutei prin strâmtoare —, ceea ce făcea ca 
planificatorii ofensivei nici să nu se gândească la faptul că ar 
putea adopta o abordare diferită, care să ducă în final la același 
rezultat. Pare incredibil, dar strategii de la Gallipoli nici măcar 


nu au respins eventual ideea altor puncte de debarcare, ci pur 
și simplu nu le-au luat in considerare. 

La sfârșitul lui aprilie, soldaţii din Med-Ex aflaţi pe coasta 
Egiptului au început să se înghesuie în navele de transport, care 
aveau să-i ducă prin estul Mediteranei până la Gallipoli. 
Lawrence, privind înapoi la toate eforturile lui eșuate din lunile 
anterioare — nu doar Alexandretta, ci și o serie de alte proiecte, 
pe care el și unitatea de informaţii secrete din Cairo le 
concepuseră, pentru ca până la urmă să fie abandonate —, abia 
își mai putea ascunde furia într-o altă scrisoare către Hogarth: 

„Treburile arabe s-au dus toate de râpă. Ce mizerie abjectă, 
ca dintr-un asemenea proiect să se aleagă praful. Iti vine sa urli 
de furie, când te gândești ce șansă superbă am avut acolo“. 
Încheia pe un ton oarecum mâhnit: „Insistă cu A(lexandretta) 
așadar, dacă poţi; mi se pare singurul lucru care ne-a mai 
rămas“.15 

Când compunea acea scrisoare, în 26 aprilie, Lawrence nu 
știa cât de groaznică avea să devină acea mizerie. Exact în ziua 
precedentă, Med-Ex pornise operaţiunile de debarcare la 
Gallipoli. 


La ora 6:15 în dimineaţa de 25 aprilie, SS River Clyde, un 
carbonier modificat, originar din Liverpool, s-a apropiat de o 
mică plajă arcuită și lină — nume de cod „V Beach“ — la Capul 
Helles, vârful sudic al peninsulei Gallipoli. Inghesuiti sub 
punte erau circa 2000 de soldați britanici. Venind împreună cu 
Clyde pe apele liniștite ale mării, se vedeau cinci sau șase bărci 
mari cu motor, fiecare remorcând câteva cutere, tot la fel de 
ticsite până la copastii cu alti soldaţi. La o distanţă de circa o 
sută de metri de mal, căpitanii cuterelor au aruncat cablurile de 
remorcare și au împărţit vâsle, pentru ca echipajele să poată 
aduce ambarcatiunile până la țărm. De pe acel țărm, nu venea 
niciun semn de viata. Se părea, asa cum speraseră toţi, că 


debarcarea la Capul Helles îi luase pe turci complet prin 
surprindere. 

Ceea ce era și teribil de bine, căci pregătirile de mântuială 
făcute pentru cei care urmau să coboare la tarm pe V Beach — 
iar ideea de a trimite niște oameni pe o plajă inamică, în 
ambarcaţiuni de lemn, neblindate și nemotorizate, nu era încă 
lucrul cel mai grav — sugerau mari necazuri, dacă s-ar fi 
întâmpinat vreo rezistență. Într-un șantier naval din 
Alexandria, niște muncitori începuseră să aplice un strat de 
vopsea de camuflaj pe River Clyde, dar intraseră în criză de 
timp; drept urmare, când carbonierul se apropia de V Beach în 
acea dimineaţă, de sub cenușiul tern tipic unei nave de război 
ieseau la iveală enorme pete de grund ruginiu, scoțând vasul în 
evidență de parcă ar fi fost luminat. Pe urmă, deloc neglijabil, 
mai era faptul că River Clyde nu putea să ajungă de fapt până la 
plajă. Planul era de a duce nava până la punctul limită de 
împotmolire, iar de acolo să improvizeze un fel de ponton de la 
vas până pe țărm, legând una de alta câteva bărci de pescuit 
pentru a acoperi distanța rămasă. În acel moment, soldaţii 
forței de debarcare trebuiau să iasă afară prin patru porți 
decupate în prora vasului River Clyde, să treacă pe două 
pasarele până la bărcile de pescuit, apoi să se cocoate pe ele ca 
să ajungă într-un final pe plajă. Este greu de imaginat cum 
asemenea pregătiri iresponsabile ar fi putut servi la o 
debarcare împotriva vreunor băștinași din Epoca de Piatră pe o 
insulă din Pacific, darămite împotriva unei armate moderne, 
însă într-atât de mare se vădea a fi disprețul cu care strategii 
militari britanici îi priveau pe turci. 

În timp ce cuterele se apropiau de plajă, singurele zgomote 
care pluteau peste golful liniștit veneau de la plescăitul vâslelor 
și râsetele oamenilor vorbind poate un pic mai tare decât ar fi 
fost normal, răsuflând usurati că debarcarea se desfășura fara 


incidente. Abia cand primele barci au ajuns la doar cativa metri 
de plaja, mitraliorii turci, ascunsi in puncte strategice pe linia 
tarmului, au deschis focul. 

Oamenii din cuterele neacoperite nu aveau nicio sansa sa 
scape. Una dupa alta, aceste ambarcatiuni au fost spulberate de 
gloanțe sau  răsturnate, soldaţii din ele, incarcati cu 
echipamente, înecându-se in mare sau fiind impuscati dupa ce 
se încurcaseră în sârma ghimpată care fusese montată sub 
suprafața apei. Din puţinii care au reușit să ajungă teferi pe 
plajă, majoritatea au fost secerati imediat de tirurile 
mitralierelor. 

Nici celor care veneau de pe Clyde nu le-a mers mai bine. 
Din când în când, echipe de muncitori ieșeau din coca de oţel 
protejată a navei pentru a încerca să lege laolaltă așa-zisul pod 
din pontoane, însă erau împușcați aproape imediat sau se 
înecau în mare. Când într-un final a fost încropit un fel de pod 
plutitor, soldaţii care urcau pe pasarele erau ţinte ușoare; din 
prima companie de două sute de oameni care au ieșit din prora 
navei, doar unsprezece au ajuns la țărm. Multe dintre primele 
victime de pe pasarele au murit, de fapt, din cauza sufocării, 
oamenii fiind prinși sub mormanele de morți și răniţi ai celor 
care veneau din spate. Cei care au izbutit să ajungă pe plajă s- 
au ghemuit în spatele unei dune de nisip de vreo doi metri 
înălțime, pe marginea dinspre uscat, ceea ce nu era decât o 
firavă protecţie în calea rafalelor de mitralieră. Spre sfârșitul 
după-amiezii, erau atât de multi morţi in apă încât, un căpitan 
aflat la fata locului observa: „Marea în apropiere de țărm era de 
un roșu sângeriu, ceea ce se putea vedea de la sute de metri 
depărtare“.1% 

La sfârșitul acelei prime zile, avangarda forțelor de 
debarcare la Gallipoli suferise deja pierderi socotite la aproape 
patru mii de vieţi omenești sau, conform calculelor lui 


Lawrence, considerabil mai mult decât numărul total de 
oameni de care ar fi fost nevoie pentru a cuceri Alexandretta. 
Atât de stupefiat era generalul von Sanders de idiotenia 
inamicului sau, incat pe toata durata zilei urmatoare a ramas 
cu convingerea ca debarcarea din sud era doar un tertip si ca 
principala forță de invazie avea să apară altundeva. În felul 
acesta, a căzut în sarcina unui comandant de divizie otoman de 
pe peninsulă, locotenent-colonelul Mustafa Kemal, acţionând 
din proprie inițiativă, să își trimită oamenii, în mod repetat, 
contra cotropitorilor care se agatau de firavele lor capete de 
pod, pentru a încerca să-i arunce înapoi în mare. 

Obiectivul din prima zi al celor care debarcau la Capul 
Helles fusese de a cuceri un sătuc situat la circa șase kilometri și 
jumătate spre interiorul peninsulei, iar de acolo să atace 
forturile turcești amplasate exact deasupra. Pe parcursul 
următoarelor șapte luni, britanicii nu vor ajunge niciodată la 
acel sat, însă vor suferi pierderi omenești cifrate la aproape un 
sfert de milion în tentativa de a atinge acea ţintă. Cât despre 
comandantul otoman, Mustafa Kemal, lumea avea să mai audă 
curând despre el; în 1922, se va ridica drept salvatorul 
republicii turce renăscute și va deveni mai bine cunoscut sub 
numele său onorific, Kemal Ataturk. 


Dar nu au fost doar cei cinci sute de mii de soldaţi uciși sau 
răniţi de o parte și de cealaltă a liniei tranșeelor care aveau să 
cadă victime ca urmare a ostilităților de la Gallipoli. Chiar în 
ziua în care britanicii au ajuns la țărm, în 25 aprilie, regimul de 
la Constantinopol a ordonat arestarea unui număr de 
aproximativ două sute de oameni de afaceri și intelectuali 
armeni, pe care i-a acuzat că ar fi acționat ca o coloană a cincea 
în numele cotropitorilor. Era începutul unui brutale „operaţiuni 
de epurare“ împotriva minorităţii creștine din Imperiului 
Otoman — un genocid, în viziunea multora —, care avea să se 


soldeze cu moartea unui milion de armeni si asirieni pe 
parcursul urmatorului an. 

Avea sa mai treaca o bucata de timp pana ca Lawrence si 
alti ofiteri britanici din teatrul de lupte din Orientul Mijlociu sa 
ajungă sa își dea seama că la Gallipoli se mai înregistrase și o 
altă mare pierdere: șansa unei revolte arabe decisive contra 
turcilor, care potenţial s-ar fi putut întinde din Hejaz până în 
nordul Siriei și, trecând dincolo, până in Irak. Amanuntele 
acestei oportunităţi ratate nu aveau să fie cunoscute pe deplin 
decât un an mai târziu, atunci când Lawrence a ajuns fata în 
fata cu Faysal, fiul blajin la vorbă al emirului Hussein, de la 
care a aflat că acea călătorie întreprinsă de el spre nord, în 
primăvara anului 1915, însemnase cu mult mai mult decât se 
văzuse în aparenţă. 

În ianuarie 1915, aproape în același timp când a aflat de 
complotul guvernatorului din Medina de a-l răsturna de la 
putere, emirul Hussein fusese vizitat la Mecca de către un sirian 
pe nume Fawzi al-Bakri. Fiind un vechi membru de încredere 
din suita emirului, cu prilejul acelei vizite al-Bakri îi dezvăluise 
că era totodată un fruntaș al mișcării al-Fatat, o societate 
secretă a naționaliștilor arabi, cu sediul principal în orașul lui 
natal, Damasc, și cu celule de lucru pe tot cuprinsul Siriei și al 
Irakului. Aflând de corespondenţa secretă a lui Hussein cu 
englezii,1* conducerea al-Fatat îl trimisese pe al-Bakri la Mecca, 
pentru a-i face emirului o propunere: o revoltă împotriva 
Constantinopolului, organizată în comun de al-Fatat în Siria și 
de forțele emirului în Hejaz, cu sprijinul britanicilor și cu 
Hussein servind drept lider spiritual. 

Preferând să nu dea un răspuns definitiv la această 
propunere, prudentul Hussein l-a trimis, în schimb, pe Faysal în 
ținuturile de la nord, cu o dublă misiune: să evalueze care era 
poziția actuală a familiei în ochii regimului de la 


Constantinopol, dar totodata sa estimeze adevaratele sanse ale 
unei aliante cu al-Fatat. 

Sosind in Damasc la sfarsitul lui martie, Faysal a refuzat 
politicos invitaţia lui Djemal Pasa de a sta la palatul 
guvernatorului, explicand ca acceptase deja sa fie oaspetele 
unei importante familii din Damasc: al-Bakri. In acea locuinta, 
la adapostul zidurilor inalte, Faysal a avut lungi serii de discutii 
cu conspiratorii din al-Fatat, negocierile delicate din cadrul 
acelor discuţii explicând in mare parte de ce șederea lui la 
Damasc, initial prevăzută a fi de scurtă durată, s-a prelungit 
până la circa trei săptămâni. 

Continuându-și călătoria la Constantinopol, tânărul șeic a 
manevrat abil relaţiile cu cealaltă tabără. În întâlniri cu ceilalți 
doi membri ai triumviratului Junilor Turci, Enver Pașa si Talaat 
Pașa, precum și cu Max von Oppenheim, sosit de curând, Faysal 
a exprimat în mod repetat lealitatea familiei sale fata de cauza 
otomană, mergând până într-acolo încât să semneze un acord 
cu Enver Pașa, prin care părea să se pună capăt multora dintre 
problemele care stăteau între Constantinopol și tatăl lui. La 
mijlocul lunii mai, după o fastuoasă ceremonie de rămas-bun 
organizată de regimul otoman recunoscător, Faysal s-a suit în 
tren, în gara Haidar Pașa, pornind înapoi spre Siria. 

Dar acel voiaj s-a derulat într-o lume transformată. La doar 
câteva săptămâni după debarcările din Gallipoli, deja zeci de 
mii de armeni erau izgoniți din casele lor și trimiși în surghiun 
pe teritoriul imperiului, iar de la fereastra vagonului de tren 
Faysal a putut vedea un nesfârșit spectacol de groază cu femei 
și copii înfometați — și, în mod dubios, prea puţini bărbaţi — 
manati pe drumul pribegiei, Dumnezeu știe unde, sub 
ameninţarea baionetelor. Din punctul de vedere al preconizatei 
revolte arabe, alte vești sumbre îl așteptau la Damasc. De la 
asociaţii săi din al-Fatat, Faysal a aflat că multe dintre unităţile 


militare predominant arabe din regiune — unităţi pe care 
conspiratorii contaseră pentru sprijin când revolta s-ar fi 
declanșat — fuseseră deja trimise pe câmpurile morţii din 
Gallipoli, iar în locul lor fuseseră aduse regimente turcești leale 
regimului. 

În ciuda atmosferei schimbate radical, poate chiar din 
cauza ei, complotiștii al-Fatat insistaseră ca Faysal să ducă un 
document tatălui său, și prin el britanicilor din Egipt. Protocolul 
de la Damasc, cum avea să fie cunoscut în scurt timp, consta 
dintr-o listă de condiţii în care, cu sprijinul britanic, al-Fatat ar 
mai putea încă lansa revolta arabă. Când Faysal a pornit pe 
drumul de întoarcere la Mecca, singurul exemplar al 
protocolului era ascuns în cizma bodyguardului său credincios. 

Pregătindu-se pentru sosirea lui Faysal în Siria, în luna 
martie, Djemal Pașa văzuse în cel de-al treilea fiu al emirului 
ultima și cea mai bună șansă a sa de a domoli firea 
recalcitrantă a lui Hussein. De fapt, guvernatorul Siriei avea 
perfectă dreptate în estimările lui, chiar dacă din motive 
complet greșite. La un conclav al familiei Hussein, organizat în 
palatul lor de vară, în luna iunie, Abdullah și Ali au fost cei care 
au făcut lobby pe lângă tatăl lor pentru o rebeliune promptă 
contra Constantinopolului, în timp ce Faysal, martor recent la 
tot ceea ce produsese dezastrul de la Gallipoli — armenii 
murind în număr mare pe drumurile din Anatolia, dispersarea 
forţată a unităţilor arabe din nordul Siriei — a îndemnat la 
prudenţă. 

Despre toate astea avea să afle în viitor T. E. Lawrence. În 
zilele și săptămânile de după debarcările de la Gallipoli, în timp 
ce citea sumbrele rapoarte de luptă care curgeau prin telegraf 
la hotelul Savoy din Cairo, era mai bine că nu știa nimic 
deocamdată despre Protocolul de la Damasc și despre 
potenţialii aliaţi ai britanicilor din Siria și Hejaz. O condiţie 


prealabila absoluta pentru revolta lor, dupa cum aveau sa 
comunice prea tarziu, la Cairo, conspiratorii al-Fatat si Hussein, 
o cerinţă indispensabilă de care depindeau toate acţiunile lor, 
era o debarcare britanică la Alexandretta. 

Păstrătorii de secrete 


Stii, bărbații aproape toți mor râzând, fiindcă et 
știu că moartea este foarte cumplită și că mai bine 
uiti de ea atâta timp când nu a venit încă. 


T. E. Lawrence, într-o scrisoare către mama lui, 1916 


Constatând că, prin plecarea armatei Med-Ex, exigenţele 
impuse de îndatoririle ce îi reveneau în camera hărților de la 
Savoy se diminuaseră cel puţin temporar, Lawrence și-a asumat 
sarcina de a edita un buletin de informaţii secrete, o culegere 
de rapoarte primite din teritoriu, destinată esaloanelor 
superioare din comandamentul militar britanic. Cu sarcasmul 
său inconfundabil, descria această îndeletnicire într-o scrisoare 
trimisă unui prieten din Anglia: 

„Edităm un ziar cotidian, absolut necenzurat, spre 
edificarea a douăzeci și opt de generali; tirajul crește automat 
pe măsură ce se inventează noi generali. Această gazetă este 
singura mea bucurie. Ai posibilitatea să prezinti părerea 
turcilor (în conversații imaginare cu diverși prizonieri) despre 
demersurile amiralilor și generalilor pe care nu-i poţi suferi, 
așa că, în calitatea mea de redactor-șef, le-o servesc cu vârf și 
îndesat. Există, de asemenea, o scrisoare săptămânală către 
«Mama» [Ministerul de Război din Londra] în care îi poţi 
zeflemisi într-o și mai mare măsură chiar“. 


Bineînţeles, exact această atitudine ireverentioasa, pe care 
Lawrence tinea să o afișeze atât in corespondenţa lui, cât si 
personal îi înfuria atât de mult pe superiorii lui din armată. 
Însă această sfidare a protocolului cazon sublinia totodată un 
adevăr mai profund: în mod fundamental, Lawrence nu era de- 
al lor, iar pe zi ce trecea se distanţa tot mai mult de prototipul 
lor. 

În doar patru luni în teatrul de război, Lawrence avusese 
posibilitatea să vadă cum se pierduse cea mai bună speranţă 
pentru Marea Britanie de a-i învinge rapid pe turci, și asta doar 
din cauza inertiei instituţionale și politice; în schimb, „marii 
gânditori“ produsesera Gallipoli. Din ceea ce văzuse 
absolventul de la Oxford, cultura militară era o lume de 
carieriști obtuzi, urmărind să obţină titlul de cavaler sau 
următoarea lor medalie, și de subalterni refuzând să ceară 
socoteală celor aflați la putere, cu mii și mii de oameni murind 
din aceste cauze. 

Mai mult, graţie funcţiei pe care o ocupa în cadrul unităţii 
de informaţii a armatei din Cairo, Lawrence avea posibilitatea 
unică de a cunoaște în permanenţă adevărul din spatele 
minciunilor și al propagandei. Zilnic, vedea rapoartele brute de 
pe câmpurile de luptă care soseau la hotelul Savoy din diferitele 
teatre de război, iar din povestea lor reieșea o cutremurătoare 
incompetenta și nepăsare: soldaţi cărora li se dădea ordin să 
rămână în formaţie, în timp ce înaintau pe teren deschis spre 
cuiburile de mitralieră ale inamicului; sute de militari murind 
pentru a cuceri, a pierde și a cuceri din nou un singur sat, un 
singur mamelon de pământ. Desigur, exista un grup select de 
tineri ofițeri care aveau și ei acces la aceste informaţii — 
aghiotanti de generali și militari de rang inferior din cadrul 
unor unități de informaţii militare de același tip —, dar cei mai 
multi dintre aceștia erau aspiranti la sistem, rotite supuse în 


vasta si stupida masinarie de tocat carne, despre care nimeni 
nu indraznea sa vorbeasca asa. 


Misiunea militară germană din Ierusalim își avea sediul in 
Căminul Pelerinilor Ruși, într-un cartier agreabil și curat, situat 
imediat la nord de Orașul Vechi și cunoscut drept Cvartalul 
Rusesc. Acolo, putea fi găsit adesea Curt Prufer spre sfârșitul 
iernii din 1915, studiind cu migală diverse depeșe cu informații 
secrete și calculându-și următoarea mutare. 

Detașându-se un pic de eveniment, deziluzia pe care o 
resimtise în legătură cu așa-zisul război sfânt imediat dupa 
tentativa de asalt asupra canalului Suez se mai atenuase cumva. 
Își dădea seama că, în condiţiile în care forţele armatei turce nu 
ajunseseră decât până la malurile canalului de navigaţie, ideea 
în sine rămânea esențialmente neverificată. Își mai dădea 
seama, de asemenea, că, în ciuda acelui obstacol întâmpinat 
initial, Egiptul britanic nu putea fi lăsat de capul lui, că, atâta 
vreme cât condiţiile de-acolo nu se schimbau, regimul instituit 
în Egipt constituia ameninţarea principală pentru alianţa 
germano-turca în Orientul Mijlociu. Prin urmare, era necesar 
un nou asalt, de data asta susținut prin mai mult armament 
de luptă, inclusiv artileria și aviația germană, dar și printr-un 
mai eficient serviciu de informaţii al armatei, care să poată 
furniza detalii despre ceea ce puneau la cale britanicii pe 
celălalt mal al canalului, sau despre locurile unde erau 
desfășurate trupele lor. 

Problema era însă că victimă în asaltul de la canalul Suez 
căzuse și extinsa rețea de informaţii secrete pe care Prüfer o 
avea în interiorul Egiptului. În primele zile de război, putuse să 
își folosească diversele contacte egiptene pentru a compila o 
viziune cuprinzătoare asupra pregătirilor inamicului; într-un 
memorabil raport din noiembrie 1914, scrisese despre lucrările 
de apărare britanice la timpul viitor — adică, despre instalaţii 


ale inamicului care erau inca in faza de constructie sau 
proiectare. Toate aceste surse de informare disparusera in 
perioada premergătoare Suezului. Asa cum le raporta Priifer 
superiorilor săi la sfârșitul lui februarie, din „amara [lui] 
experienţă practică“ la Canalul Suez a învăţat că majoritatea 
beduinilor și a egiptenilor, pe care îi recrutase în pripă ca 
spioni, nu erau buni de nimic, „lăsând de izbeliște onoarea și 
patriotismul in fata ispitelor cu care îi momeau agenții 
britanici, care nu erau zgarciti deloc cu lirele [de aur]“*% 
Germania putea foarte bine să ia exemplul britanicilor și, cu 
bani, să își formeze o nouă reţea de informatori în Egipt, 
sublinia Priifer, dar asta ar însemna să depindă de datele 
neverificabile transmise de acești agenţi plătiţi, „funcţionând cu 
acești oameni“, în loc de a-i coordona de fapt. Meditând la 
această dilemă, ofițerului de informaţii i-a venit o idee destul de 
abilă: spioni evrei. 

E posibil ca această idee să fi apărut și ca urmare a relaţiei 
apropiate pe care Prüfer o întreținea pe atunci. Numele acestei 
persoane era Minna Weizmann, o emigrantă evreică, dinamică 
și foarte drăguță, la vreo douăzeci si ceva de ani, din orașul 
Motal în Rusia Albă (Belarusul din zilele noastre). Provenind 
dintr-o familie marcantă și cultă, Weizmann imbratisase 
socialismul de la o vârstă fragedă și profitase de ocazia de a fugi 
de odiosul regim țarist când era la facultatea de medicină din 
Berlin; în 1913, emigrase în Palestina, devenind una dintre 
puţinele femei-medic din Siria. La începutul anului 1914, ea și 
Curt Prüfer, demisionat recent de la ambasada germană din 
Cairo, se întâlniseră pentru prima oară în Ierusalim.*® 

Deși există puţine detalii despre relaţia lor, mărturii 
fragmentare sugerează că legătura dintre ei a contat mult 
pentru amândoi. Conform unui zvon, care a ajuns să fie inclus 
în rapoartele de spionaj german, se pare că în ajunul plecării lui 


Prüfer pentru ofensiva de la canalul Suez, in ianuarie, 
Weizmann petrecuse noaptea in camera lui de hotel, la 
Ierusalim, un comportament atât de scandalos pentru acele 
vremuri, încât putea distruge reputaţia oricărei femei, dacă nu 
era o prostituată. În ceea ce îl privește, există indicii că 
Weizmann a fost mai mult decât doar una dintre nenumăratele 
cuceriri amoroase ale veșnic nestatornicului Priifer; jurnalele 
lui personale din timpul războiului conţin câteva referiri la 
„scumpa mea Fanny“, porecla lui Weizmann, semne ale unei 
afecțiuni mai degrabă absente în puţinele menționări ale 
nevestei lui, americanca Frances Pinkham, care apare de obicei 
doar cu abrevierea „Fr.“ 

Dar chiar dacă atașamentul pentru Minna Weizmann era 
iubire adevărată, pentru Curt Prtifer era o iubire pe care era 
dispus să o puna în slujba unui tel mai înalt. 

Când Turcia a intrat în război, existau zeci de mii de evrei 
ruși răspândiţi pe cuprinsul Palestinei siriene, care, asemenea 
Minnei Weizmann, păstrau în continuare cetăţenia rusă. În 
scurt timp, Constantinopolul le-a cerut acestor cetățeni ai unor 
„naţiuni beligerante“ inamice, cum erau consideraţi acum, să 
aleagă clar: ori deveneau cetățeni otomani, ori altminteri se 
supuneau deportării sau surghiunului în interiorul Imperiului. 
Ca reacție, mii de emigranţi renuntasera la pasapoartele rusești, 
în favoarea celor otomane, în timp ce alte mii de emigranţi se 
îngrămădiseră la bordul unor nave ticsite de oameni, în portul 
Jaffa, pornind în căutarea unei noi patrii. În martie 1915, acest 
exod din Palestina continua — nave de război ale Statelor Unite, 
tara neutră, veneau acum să completeze vasele comerciale —, 
iar locul unde majoritatea acestor refugiaţi nimereau era 
Egiptul sub ocupaţie britanică. Așa cum sublinia Prufer într-o 
propunere pe care a trimis-o atât lui Djemal Pașa, cât și lui Max 
von Oppenheim, organizarea unei reţele de spionaj eficiente în 


Egipt necesita ,oameni care sa poata fi introdusi in tara fara 
nici o suspiciune si care să aibă perspicacitatea si sangele-rece 
necesar. Putem găsi asemenea oameni in rândul populaţiei 
evreiești din această ţară“.1 

Fiabilitatea unei asemenea reţele de spioni, în opinia lui 
Priifer, s-ar baza pe ura nestinsă a evreilor ruși împotriva 
regimului țarist antisemit. Pornind de la premisa că prietenul 
dușmanului tău este dușman pentru tine, Prufer și-a făcut 
socoteala că existau probabil nenumărați membri ai acestei 
comunități în Palestina, care erau dispuși să nu piardă ocazia 
de a lucra contra intereselor Rusiei țariste, lovind în aliatul ei în 
regiune, Egiptul britanic. $i mai bine chiar, fiind deținători de 
pașapoarte rusești, acești spioni puteau sa se alăture 
refugiaților care erau transportaţi în Egipt, fără a trezi niciun 
fel de bănuială. 

Dar dacă se considera deja o performanţă să inserezi niște 
spioni activi într-o ţară inamică pe timp de război, rămânea de 
rezolvat totuși modalitatea prin care să-i poţi scoate de-acolo 
sau să obţii informaţiile de la ei. Aici, schema lui Prüfer era de-a 
dreptul ingenioasă. În martie 1915, Italia era încă un stat 
neutru (avea să se alăture Triplei Intelegeri în luna mai a acelui 
an), iar între porturile italiene și Egipt navele circulau cu 
regularitate. În loc să încerce să comunice cu Turcia sau să se 
întoarcă acolo, spionii lui Priifer puteau să tranziteze prin Italia 
și să paseze informaţiile pe care le aveau ambasadei germane 
de la Roma. Din acel moment, puteau fie să revină în Turcia, 
străbătând continentul, sau, dacă acoperirea lor rămăsese 
intactă, să se întoarcă în Egipt pentru o nouă rundă de culegere 
de informaţii secrete. 

Entuziasmându-se de ideea lui, Priifer explica în continuare 
că spionii trebuiau să fie împărţiţi în două celule, una compusă 
din bărbaţi, iar cealaltă compusă din femei. Ambele celule „vor 


încerca să fure documente (britanice) relevante sau să procure 
copii ale lor. De asemenea, vor încerca să se împrietenească 
bine cu persoanele care ar putea să le furnizeze asemenea 
informaţii“. Pentru a evita orice confuzie în privința 
recomandării de „a se împrieteni bine“, Prufer dădea lămuriri. 
„Mai presus de toate, spioanele — care trebuiau să fie tinere și 
deloc lipsite de farmec — trebuie să încerce să intre în relaţii cu 
oameni influenţi care, într-un moment de slăbiciune indusă de 
intimitate, pot lăsa să le scape informaţii ce s-ar putea dovedi 
utile pentru noi.“ 

Propunerea lui s-a bucurat de o reacţie entuziastă din 
partea lui Oppenheim și a ambasadorului Wangenheim, la 
Constantinopol, iar la începutul lui aprilie Priifer a început 
acţiunea de recrutare. În scurt timp, reușise să racoleze doi 
emigranţi evrei, Isaac Cohn și Moses Rothschild, care plecau din 
Palestina în Egipt. În timp ce Rothschild a luat contact cu un 
cuib de spioni germani din Shepheard’s Hotel, locul de cazare și 
distracţie preferat de înaltul comandament britanic la Cairo, 
Cohn a întreprins un tur extins al apărărilor de coastă britanice 
din Alexandria și din lungul canalului Suez.*4 

Șeful reţelei de spioni și-a luat noua misiune foarte în serios 
și, ca un adevărat patriot, era dispus ca sentimentele lui pentru 
Minna Weizmann să treacă pe locul doi în fata veneratiei pe 
care el i-o închina kaizerului. La începutul lunii mai 1915, 
Minna Weizmann s-a îmbarcat pe un vas cu destinaţia Egipt, 
fiind cel mai nou membru al reţelei de spionaj organizate de 
Priifer. În cazul ei, nu a fost nevoie, probabil, de prea multă 
muncă de convingere; fiind evreică și, totodată, socialistă, era 
ca și cum ar fi avut desenată pe spate o ţintă pentru regimul 
țarist, iar în plus era șansa ei de a porni într-o aventura și de a- 
și lua revanșa în același timp. 

Iniţial, lui Weizmann i-a mers foarte bine în noua ei 


profesie clandestina, munca de spital si ineditul de a fi o 
femeie-medic asigurându-i accesul in eșaloanele superioare ale 
societăţii britanice din Cairo. Dar norocul ei nu a fost de lungă 
durată. Sub acoperirea de a însoţi acasă un soldat francez grav 
rănit, a izbutit să ajungă în Italia, dar acolo a fost filata si 
surprinsă în timp ce se întâlnea cu ambasadorul german la 
Roma. Demascată, a fost expediată înapoi în Egipt, unde o 
aștepta negreșit un viitor sumbru: internarea într-un lagăr 
britanic de prizonieri de război, în cazul cel mai bun, și posibil 
execuţia capitală. În schimb, farmecele considerabile ale lui 
Weizmann combinate cu un cavalerism de modă veche au 
produs un deznodământ cu mult mai plăcut. Așa cum a povestit 
o elveţiană care a cunoscut-o pe Minna în luna august a acelui 
an și a auzit povestea ei, „era atât de îndrăgită în Cairo și 
Alexandria, și atât de respectată pretutindeni, încât oamenii au 
negat fără șovăire că ar fi putut fi o spioană“. În mod ironic, 
chiar și consulul țarului la Cairo a garantat pentru nevinovăția 
ei și a aranjat să se poată întoarce în siguranţă înapoi în Rusia. 
În timpul șederii la un hotel din România, în tranzit spre patria 
din care fugise cu doi ani în urmă, Weizmann s-a agăţat cu 
disperare de acea elveţiană. 

„Mi-a dezvăluit totul“, i-a explicat Hilla Steinbach-Schuh 
unui oficial german, „și m-a implorat cu fervoare să informez 
ambasada germană din Constantinopol despre deportarea ei, 
insistând ca Herr Prüfer să afle neapărat acest lucru.“ 

Dar tratamentul deosebit de blând de care a avut parte 
Minna Weizmann — care a supravieţuit războiului, ca apoi să 
se întoarcă în Palestina unde a lucrat în cadrul serviciului 
medical al organizaţiei sioniste de femei, Hadassah — se poate 
explica și prin legăturile ei de sânge. Fratele ei mai mare era 
Chaim Weizmann, un renumit chimist care imigrase în Marea 
Britanie în 1904 și care, în 1915, colabora deja strâns cu 


industria de muniții britanică, pentru imbunatatirea 
mijloacelor lor tehnice de luptă; ulterior, Chaim avea să devină 
primul președinte al statului Israel, în timp ce nepotul Minnei, 
Ezer, va fi cel de-al șaptelea președinte al ţării. Dar aceste 
legături de rudenie pot fi, de asemenea, o explicaţie a faptului 
că Minna a fost scoasă in general din cărţile de istorie si chiar 
din memoria familiei Weizmann (Chaim nu face nici măcar o 
singură referire la sora lui în memoriile sale); pentru „prima 
familie a Israelului“, a avea printre membrii ei o persoană care 
a făcut spionaj pentru Germania și al cărei amant, șeful acelei 
rețele de spioni, a ajuns ulterior un diplomat nazist important, 
constituia incontestabil o poveste stânjenitoare, pe care era 
preferabil să o dea uitarii*4 

Însă chiar înainte de a afla de soarta Minnei Weizmann, 
Curt Prufer rămăsese fără cea mai mare parte a incipientei lui 
rețele de spionaj din Egipt, ca urmare a intrării Italiei în 
rândurile Triplei Intelegeri, in mai, ceea ce a dus imediat la 
retezarea „liniei de turnători“ de la ambasada germană. 
Oricum, iniţiativa îndrăzneață a lui Prüfer îi impresionase în 
mod deosebit pe superiorii săi din sfera armatei si a 
informațiilor secrete. Așa cum comunica la Berlin locotenent- 
colonelul Kress von Kressenstein, comandantul forțelor 
germane din Palestina, „Curt Prüfer este indispensabil ca șef al 
serviciului de informații“. +> 


În 9 mai 1915, fratele mai mic al lui T. E. Lawrence, Frank, 
de douăzeci și unu de ani, cantonat cu trupele în sectorul Arras 
de pe frontul de vest, efectua niște lucrări de reparaţie la o 
tranșee din primele linii, în vederea pregătirii unui atac, când a 
fost lovit de trei schije de la un obuz tras de artileria germană. 
Indiferent dacă era adevărat sau nu, căci soldaţii ascund 
îndeobște realitatea despre asemenea lucruri, ofițerul 
comandant al lui Frank a raportat în scrisoarea de condoleanţe 


trimisa parintilor lui Lawrence ca fiul lor murise instantaneu. 

Vestea a zdruncinat-o sufleteste pe Sarah Lawrence. Dupa 
spusele multora, Frank fusese copilul ei favorit, iar de cand 
fusese luat să lupte în Franţa, în februarie, băiatul îi trimisese 
scrisori lungi și dezlânate, descriind micile neplăceri ale vieţii 
de soldat și existenţa lui de zi cu zi pe front.*® 

T. E. Lawrence a aflat de moartea lui Frank dintr-o 
telegramă de la părinții lui, la mijlocul lunii mai. Nu se știe din 
ce motiv însă, nu a răspuns decât după ce a primit mai multe 
informaţii de la tatăl său, prin poștă. Abia în 4 iulie, a scris la 
repezeală câteva rânduri concise ca o telegramă: 

Nu v-am scris de când am primit depeșa voastră, fiindcă am așteptat mai 
multe detalii. Azi am primit cele două scrisori ale tatii. Sunt o lectură foarte 
reconfortantă, și sper că, atunci când voi muri, nu va mai fi nimic de 
regretat. Singurul lucru care mă deranjează un pic este că nu era nevoie să 
purtaţi doliu după el, nu credeți? Eu nu pot vedea efectiv vreun rost. În orice 
caz, a muri pentru tara ta este un fel de privilegiu. Mamei și dumitale vi se va 
părea mult mai dureros si dificil să trăiţi pentru tard, decât a fost pentru el 
să moară pentru ea, dar cred că în aceste momente este de datoria fiecăruia 
să nu manifeste atitudini care să-i întristeze pe ceilalți, or a părea profund 
îndurerat de pierderea suferită cade categoric sub această condamnare. 

Asa că, vă rog, fiti bravi în fata lumii. Nu putem toţi să mergem la război, 
dar putem face asta, ceea ce este de aceeași factură. N[ed]. + 
Aspectul cel mai interesant, poate, al acestui mesaj, dincolo 

de tonul de o răceală uimitoare, era invocarea unui gen de 
patriotism pueril, pe care Lawrence îl luase în derâdere de 
multă vreme. In orice caz, Sarah Lawrence nu era nicidecum 
într-o stare sufletească propice pentru a da curs acestor sfaturi 
pline de rigoare primite de la fiul ei. La scurt timp după aceea, 
i-a trimis lui Ned o altă scrisoare, reproșându-i din câte se pare 
(„din câte se pare“, fiindcă această scrisoare nu a fost niciodată 
găsită) că nu își exprimase dragostea pentru ea în clipele de 
mare suferință pe care le trăia. Dacă Sarah Lawrence spera ca 
în felul acesta să-l înduioșeze cumva pe fiul ei, o aștepta o mare 


dezamagire: 


Dragă Mamă, biata de tine, 
Am primit scrisoarea ta azi-dimineaţă și m-a mâhnit foarte mult. Tu nu 
vrei niciodată, niciodată să ne înţelegi pe niciunul dintre noi după ce am 
crescut un pic. Nu simţi niciodată că noi te iubim, chiar dacă nu-ți spunem? 
Mă simt ca un vierme detestabil fiindcă trebuie să scriu toate astea. Nu știi, 
din păcate, că, atunci când te gândești profund la ceva, mai bine mori decât 
să spui ceva despre asta. Stii, bărbaţii aproape toți mor râzând, fiindcă ei 
știu că moartea este foarte cumplită și că mai bine uiţi de ea atâta timp cât 
nu a venit încă. 
Haide, dă la spate toate astea, și fii bravă în ochii lumii, de dragul lui 
Frank. În aceste vremuri înfricoșător de apăsătoare pentru tara noastră, este 
de datoria fiecăruia să se comporte cu multă grijă, pentru ca aceia mai slabi 
dintre noi să nu fie cumva afectați; și tu știi, noi am fost întotdeauna cei 
puternici, iar dacă oamenii te vor vedea pe tine distrusă sufletește, pe toţi îi 
va cuprinde teama pentru ai lor care sunt pe front. 18 
Lawrence le-a scris din nou părinților lui cam după o 
săptămână; nu s-a referit deloc la Frank — de fapt, arareori i-a 
mai pomenit numele în corespondenţa lui ulterioară —, dar în 
schimb a umplut scurtul mesaj cu rânduri descriind vremea din 
acel moment la Cairo. 


X 


Djemal Paşa era într-o stare de spirit cu mult mai bună spre 
începutul lunii iunie 1915. Avea si de ce. Când forțele Aliaților 
lansasera operațiunea militară din Gallipoli în 25 aprilie, 
posibilitatea unei debarcări undeva in Siria scăzuse substantial. 
Mai mult chiar, în condiţiile în care ambele parti trimiteau 
trupe si armament în număr mare pe acea fâșie îngustă a 
câmpului de luptă, guvernatorului Siriei i se oferise prilejul de a 
se descotorosi de unitatile militare mai dificile din zona lui. 
Răspunzând la apelul urgent al Constantinopolului de a trimite 
întăriri, Djemal expediase imediat regimentele predominant 
arabe din nordul Siriei la Gallipoli, înlocuindu-le cu unități 
turceşti proaspăt recrutate din interiorul Anatoliei — practic, 


racani, majoritatea, dar macar se putea conta pe lealitatea lor. 
Si, bineinteles, inlaturarea trupelor de arabi potential rebele 
facea ca uneltirile complotistilor de la consulatul francez si 
orice alte planuri ar fi urzit poate diversi tradatori arabi adepti 
ai separatismului sa nu mai fie acum atat de periculoase. 

Aparusera vesti bune si in privinta recalcitrantei familii 
Hussein din Hejaz. Bazându-se pe primirea fastuoasa pe care i-o 
făcuse lui Faysal la Ierusalim și Damasc, Djemal trimisese vorbă 
la Constantinopol să continue ofensiva, odată ce tânărul șeic 
avea să ajungă în capitala otomană. Această instrucţiune fusese 
urmată întocmai; la începutul lunii mai, guvernatorul civil al 
Medinei, care îl ofensase pe Hussein, a fost transferat, ceea ce a 
făcut posibil ca Faysal și Enver Pașa să ajungă la un acord, care 
sugera o reapropiere totală între Junii Turci și agasantul 
Hussein de la Mecca. Aceasta era în orice caz opinia lui Max 
von Oppenheim, care a avut două lungi întrevederi cu Faysal în 
Constantinopol, dar și a lui Djemal, atunci când Faysal a revenit 
în Siria la sfârșitul lunii mai. Într-o alocutiune emoţionantă in 
fata statului-major al armatei lui Djemal, la Căminul German, 
fiul lui Hussein își declarase nepieritoarea lealitate atât fata de 
imperiu, cât și fata de cauza jihadului panislamic.*~ 

Se înregistraseră chiar și niște progrese în privinţa plăgii 
lacustelor. Desigur, ravagiile acestui flagel aveau să fie resimtite 
dureros la recolta de toamnă, însă prin eforturile energice ale 
savantului evreu Aaron Aaronsohn și datorită tehnicilor lui 
moderne de săpare a terenului, se părea că fusese evitată o 
catastrofă de proporții. 

Totuși, pe fundalul acestor perspective mai luminoase, o 
nouă criză se abătuse asupra imperiului — sau mai degrabă o 
criză mai veche izbucnise din nou. 

În cadrul curţii otomane, armenii creștini din Anatolia 
fuseseră consideraţi de multă vreme drept o coloană a cincea 


pentru cotropitorii crestini — si in special pentru rusi, dusmanii 
cranceni ai turcilor — si tot de multă vreme armenii înduraseră 
periodic masacre declanșate de vecinii lor musulmani turci și 
kurzi. Cel mai recent val de măceluri, în anii 1890, provocase 
moartea a cel puţin cincizeci de mii de armeni în doar câteva 
zile.15 

Această ostilitate istorică fusese reaprinsă prin chemarea 
lansată de regim la un jihad contra „dușmanilor creștini“ în 
noiembrie 1914. Armenii — aparte din punct de vedere etnic și 
lingvistic, dar și suficient de numeroși pentru a constitui o 
amenințare plauzibilă — erau extrem de vulnerabili la orice 
scânteie, care ar fi putut declanșa un nou val de furie 
antiarmeană. Acea scânteie venise odată cu o ofensivă lansată 
de ruși în estul Anatoliei, când armenii au devenit tapul 
ispășitor ideal pentru neputinta turcilor pe câmpul de luptă. 
Astfel, condiţiile erau create: în retorica regimului de la 
Constantinopol și în mintea multora dintre supușii săi turci și 
kurzi, cele aproximativ două milioane de armeni din Anatolia 
erau acum dușmanul din interior. 

In 24 aprilie, în ajunul debarcării Aliaților la Gallipoli, 
ministrul de interne Talaat ordonase să fie arestaţi sute de 
fruntași armeni din Constantinopol și, simultan, le ceruse 
guvernatorilor din provinciile unde exista o substanţială 
populaţie armeană să interzică imediat toate „organizaţiile 
politice și revoluţionare“ ale armenilor și să îi aresteze pe 
liderii lor.’ Acest ordin, sugerând că ar fi existat cu adevărat o 
mișcare secesionistă armeană credibilă, a avut consecinţe 
cumplite; în ochii multora dintre funcționarii guvernamentali 
din provinciile imperiului, toți armenii erau dușmanul. La 
câteva zile de la ordinul lui Talaat Pașa, zeci de mii de cetăţeni 
armeni de rând au fost izgoniți din casele lor, pentru a fi trimiși 
în marș forțat spre o „zonă de strămutare“ nespecificată, sau în 


multe cazuri au fost, pur si simplu, măcelăriți acolo unde se 
aflau. 

Avand in vedere porozitatea frontierelor Turciei, precum si 
prezenta unor scoli ale misiunilor occidentale pe cuprinsul 
imperiului, in scurt timp au început să sosească la 
Constantinopol rapoarte despre masacrarea armenilor în toată 
Anatolia, despre cadavrele care intesau traseul marsurilor lor 
forțate prin regiunile rurale ale imperiului. Povestirile de 
groază se inmulteau constant, iar pe 24 mai, miniștrii de 
externe ai Triplei Intelegeri au dat o proclamaţie prin care 
declarau că Junii Turci vor fi consideraţi răspunzători pentru 
„aceste noi crime ale Turciei contra omenirii și civilizației“.15 

Reacţia Constantinopolului a fost de sfidare; la trei zile după 
proclamația Antantei, cabinetul turc a aprobat „Legea de 
strămutare provizorie“. Fără a se referi explicit la armeni, 
textul de lege afirma că armata avea acum „autorizaţia și 
obligația de a zdrobi in cel mai drastic mod“ orice semn de 
rezistenţă sau agresiune din partea populaţiei. În acest scop, 
armata avea puterea „să disloce si să strămute populaţia satelor 
și a orașelor, fie individual sau colectiv, în funcţie de 
necesitățile militare, ori ca reacție la orice semn de complot sau 
trădare“. Cât despre locul unde ar fi putut să fie trimis acest 
imens val de deportaţi din interiorul imperiului, Talaat și Enver 
aleseseră deja zona: adunaţi de pe tot cuprinsul Anatoliei, cei 
mai multi deportaţi urmau să fie manati cu forţa spre regiunile 
sterpe din nordul Siriei. Nebunia inerentă unui asemenea plan, 
de a dezrădăcina o populaţie numeroasă și de a o arunca pe un 
teritoriu deja pustiit de privatiunile războiului, avea să ducă la 
un rezultat șocant: potrivit estimărilor îndeobște acceptate, 
circa 800000 dintre armenii deportaţi aveau să piară — prin 
inanitie, împușcare sau snopiţi în bătaie — până a ajunge la 
destinație.I* 


În rândul istoricilor există consensul că reacţia lui Djemal 
Pașa fata de aceste expulzări a fost foarte diferită de atitudinea 
celorlalți membri ai conducerii Junilor Turci.1& În iunie, primii 
supraviețuitori ai marșurilor morții au început să apară în 
orașul Alep, din nordul Siriei, un punct de popas spre destinaţia 
prevăzută, „zona de strămutare“ Deir al-Zour, situată la câteva 
sute de kilometri spre est. Vizitând Alep, Djemal Pașa a fost 
îngrozit de ceea ce a văzut. Reactualizând un decret din martie, 
prin care ordona armatei să îi protejeze pe armeni, a intervenit 
pe lângă guvernul de la Constantinopol pentru ca același ordin 
să fie impus unităţilor militare din Anatolia, unde situaţia era 
foarte gravă. Rugămintea lui a fost ignorată. 

Nemulțumit de reacția Constantinopolului, Djemal le-a 
permis miilor de armeni să rămână în Alep, în loc să își 
continue marșul morții, si în ciuda foametei tot mai grave și a 
penuriei de alimente care se resimteau în toată Siria, el a 
ordonat mărirea ratiei de hrană acordată de guvern 
refugiaților. Ca o confirmare a pasiunii lui pentru ordine și 
respectare a legii, a fost seria de noi ordonanţe pe care le-a 
emis, stipulând că armata avea datoria să reglementeze și să 
mențină aprovizionarea cu hrană pentru armeni, că trebuiau 
puse la dispoziţie căruţe și cai pentru transportul lor, ba chiar și 
că fiecare refugiat avea să primească o alocaţie financiară din 
partea statului. Dar implicit în stiva de documente pe care 
guvernatorul Siriei le semna zilnic în biroul său era faptul că 
administraţia sa ar avea, de fapt, resursele necesare pentru a 
pune în practică aceste măsuri, chiar dacă realitatea exterioară 
— care începea chiar imediat sub ferestrele biroului lui Djemal 
și se întindea până în cele mai îndepărtate colțuri ale provinciei 
lui — contrazicea acest lucru. Era ca si cum Djemal s-ar fi 
imaginat în postura administratorului unui canton elveţian pe 
timp de pace, și nu în rolul de guvernator al unei regiuni 


napastuite si extrem de fragmentate, cam de marimea Italiei, 
care era devastată de război, foamete si molime. În fata crizei 
armene, la fel ca în cazul multor altor probleme cu care s-a 
confruntat, Djemal a reacționat cu un amestec de vociferări, 
ameninţări și rugaminti, iar când nimic nu a avut efect, a întors 
pur și simplu privirea. În septembrie, când criza continua să se 
agraveze, a emis un nou ordin, prin care fotografierea 
armenilor era pedepsită prin lege.*® 


Ceva neașteptat i s-a întâmplat lui Aaron Aaronsohn în satul 
palestinian Katra, când un arab bătrân a venit la el și i-a spus 
„Zatna mamnounin“ — „vă suntem recunoscători“. Asa cum 
agronomul nota în jurnalul său, în acea seară, „arabii nu 
vorbeau așa cu evreii acum douăzeci de ani. Munca pe care o 
simţit nevoia să spună, fie și dacă nu cred asta în sinea lor, 
zatna mamnounin unor evrei, faptul că au înţeles că sunt 
neputincioși în fata unor asemenea calamitati dacă noi nu îi 
ajutăm să iasă din necaz, asta înseamnă deja ceva“. 

În calitate de șef al programului de eradicare a lăcustelor 
instituit de Djemal, Aaronsohn a călătorit în toată zona siriană 
lovită de plagă, în primăvara anului 1915, ţinând conferinţe 
publice și organizând seminarii practice, despre cele mai bune 
modalităţi de a combate flagelul. La îndemnul lui, Djemal Pașa 
a ordonat ca fiecare bărbat, femeie sau copil să adune șase 
rotel, circa 18 kilograme de ouă de lăcuste pentru a fi distruse, 
în caz contrar trebuind să suporte o amendă exorbitantă. 

Dar chiar și pentru un om de o energie neobosită, existau 
momente când, în fața unei sarcini atât de dificile, pe 
Aaronsohn îl cuprindea disperarea. În ciuda tuturor eforturilor 
de eradicare, roiurile continuau să se extindă — cel puţin unul 
dintre ele avea lățimea de un kilometru și jumătate și lungimea 
de unsprezece kilometri, conform măsurătorilor făcute —, la fel 


ca si amploarea distrugerilor pe care le provocau. Suprafete tot 
mai mari din sesurile Iudeii, în mod normal înverzite în acea 
perioada a anului, deveneau aidoma unor studii in nuante de 
cafeniu: kilometri intregi de livezi ramase fara fructe si frunze, 
campuri atat de golite de vegetatie, incat semanau cu niste 
terenuri destelenite iarna. 

Asa cum se intampla, in general, pretutindeni in situatii de 
criza, plaga lacustelor a scos totodata la iveala inegalitatile si 
deficientele societatii siriene. In ciuda puterilor exceptionale pe 
care i le conferise Djemal, reactia pe care Aaronsohn o 
întâmpina îndeobște din partea birocratilor si a ofițerilor de 
armată locali, când încerca să îi coopteze în eforturile de 
eradicare, se situa undeva între dezinteres și sfidare. În Jaffa, 
fusese nevoit să îl admonesteze public pe caimacam, pentru a-l 
convinge să vină la prelegerea lui, ceea ce nu l-a împiedicat însă 
pe acesta să părăsească ostentativ sala la mijlocul discuţiilor. În 
ciuda cuvintelor rostite de bătrânul din Katra, reacţia uzuală a 
arabilor era mai degrabă resemnarea; pentru ei, lăcustele erau 
djesh Allah sau „armata lui Dumnezeu“, ceea ce însemna că era 
zadarnic, poate chiar un sacrilegiu, să i te împotrivești. De 
asemenea, s-a văzut cu prilejul acestei crize și resentimentul 
autorităţilor la adresa coloniștilor evrei, care mocnise tot 
timpul sub calmul de suprafaţă. Tipicari, perceptorii otomani 
dădeau amenzi pentru cantităţile insuficiente de ouă de lăcuste 
adunate în satele de evrei, în timp ce aceleași deficiențe — iar 
în multe cazuri inactivitatea completă — erau trecute cu 
vederea în satele de arabi. Într-un caz deosebit de revoltător, 
relata Aaronsohn, la scurt timp după ce toţi caii de plug din 
așezarea evreiască Petah Tikvah fuseseră confiscati conform 
legii rechizitionarilor de război, proprietarii lor au fost 
amendaţi conform legii de eradicare a lăcustelor, pe motiv că 
nu și-au arat câmpurile.“ De nenumărate ori, dezgustat de 


situatie, a amenintat ca va demisiona din functia de inspector 
general, dar de fiecare data Djemal il asigura din nou ca 
problemele si inechitatile aveau să fie soluționate, că in curând, 
în deplină armonie, toţi isi vor uni forțele într-un efort colectiv. 

Totuși, o parte din nemulțumirea lui Aaronsohn se datora 
unei transformări lăuntrice, care se produsese în el în timpul 
drumurilor lui prin Palestina. Pentru prima oară, începuse să 
pună la îndoială capacitatea Imperiului Otoman de a 
supraviețui — sau, poate mai exact, capacitatea comunității 
evreiești de a supraviețui sub dominaţia acestui imperiu. Nu 
era vorba doar de hartuirile meschine și de corupţia la care 
asistase, ci de ceva cu mult mai amplu. În aproape toate 
coloniile evreiești pe care le vizitase, înspăimântați, oamenii 
veniseră la el să-i povestească despre relaţiile tot mai încordate 
cu vecinii lor arabi și despre faptul că autorităţile locale 
ajunseseră să-i ameninte fățiș, cu arma în mână. 

Aceste indicii periculoase nu îi vizau doar pe evrei. În 
aprilie, Aaronsohn îl trimisese pe fratele său Alex în Liban, atât 
pentru a verifica dacă lăcustele ajunseseră acolo, cât și pentru a 
vedea cum îi mergea surorii lor mai mici, Rivka, care fusese 
expediată la Beirut în timpul perioadei rechizitionarilor, cand 
armata turcă venise să confiște armele locuitorilor din Zichron. 
Cât timp capitulatiile fuseseră în vigoare, Libanul, cu o 
populaţie predominant creștină, se bucurase întotdeauna de 
mari libertăți din partea Constantinopolului și devenise o 
enclavă francofilă, mândră și prosperă, în cadrul Siriei; așa cum 
raporta Alex, deși Libanul scăpase de invazia lăcustelor, acum 
era un tărâm înfrânt și jalnic, cu soldați turci pretutindeni, si 
unde până și locuitorii Beirutului, trufași îndeobște, erau 
înspăimântați de ceea ce le rezerva viitorul. La începutul lui 
iunie, au început să vină însă cele mai alarmante relatări, 
zvonuri sumbre despre masacrarea armenilor din Anatolia. 


Exact cam in această perioadă, gândurile care il frământau de 
atâta vreme l-au condus pe Aaronsohn la două concluzii 
interdependente: evreii din Palestina trebuiau să se rupă de 
Imperiul Otoman. Pentru a realiza această rupere, tot ei 
trebuiau să lucreze activ la prăbușirea imperiului. 

Agronomul a fost negreșit influenţat în formularea acestor 
concluzii de asistentul său la Athlit, Absalom Feinberg, un 
agitator în vârstă de douăzeci și șase de ani, care era logodit cu 
Rivka, sora lui Aaronsohn. În satul său natal Hadera, o colonie 
evreiască situată la doar circa șaisprezece kilometri la sud de 
Zichron, Feinberg formase un nucleu local al „ghedeoniţilor“, 
organizaţia paramilitară care proteja așezările evreiești și, în 
același timp, lansa raiduri de represiuni contra arabilor 
consideraţi dușmani. Era o activitate care se potrivea bine 
concepțiilor lui politice, căci, pentru Feinberg, lupta dintre evrei 
și arabi în Palestina era o ciocnire între „cultură și sălbăticie“, 
or nu era greu de dedus ce rol jucau arabii. „Eu am trăit printre 
ei toată viata“, avea el să scrie, „și cu greu m-ar putea 
determina ceva să îmi schimb părerea că nu există rasă de 
oameni mai lași, mai ipocriti si mai falși, decât aceasta.“1% 

Dar, dacă exista o „rasă“ pe care Feinberg să o deteste mai 
mult chiar decât pe arabi, aceasta era etnia turcă, iar încă de 
când venise să lucreze la Athlit ii propovaduise lui Aaron 
Aaronsohn evanghelia revoltei, susținând că era nevoie ca 
evreii din Palestina să se ridice și să scuture definitiv jugul 
otoman. 

Aaronsohn, care era cu paisprezece ani mai mare decât 
Feinberg, s-a amuzat poate de retorica înflăcărată a asistentului 
său, punând-o pe seama patosului tinereţii, dar în luna ianuarie 
se ajunsese la un fel de cotitură decisivă, când Feinberg si alti 
doisprezece locuitori din Hadera au fost arestaţi sub învinuirea 
mincinoasă de a fi făcut spionaj pentru britanici. Reușind să 


scape, Feinberg s-a dus direct la Aaronsohn. 

Pentru a obţine eliberarea oamenilor din Hadera, 
agronomul se gândea să folosească metodele la care recursese 
atât de des înainte — să apeleze la relațiile sale din cadrul 
sistemului birocratic otoman, să dea mită acolo unde era nevoie 
—, dar de data asta Feinberg nici n-a vrut să audă. „Cel mai rău 
dușman al nostru sunt turcii“, i-a spus el lui Aaronsohn. „Acum, 
când bate ceasul prăbușirii lor, cum să stăm deoparte și să nu 
facem nimic? Turcii au dreptate să ne suspecteze, fiindcă știu 
prea bine că plănuiesc să ne distrugă. Orice om, în care nu bate 
o inimă de laș, ar fi mândru să facă spionaj contra lor, dacă ar 
știi că așa i-ar putea aduce pe britanici mai repede.“ 

Cu siguranţă, concepţiile lui Feinberg nu deveniseră mai 
tolerante pe parcursul lungilor zile și săptămâni petrecute 
alături de Aaronsohn în campania de eradicare a lăcustelor. În 
schimb, prin iunie deja, agronomul fusese deja convertit la 
ideile lui Feinberg. 

Cât despre modul in care ar putea acționa contra turcilor — 
ceea ce implicit presupunea servicii în favoarea britanicilor —, 
răspunsul era destul de evident. În timpul muncii de eradicare 
a lăcustelor, Aaronsohn și diverșii lui asistenţi străbătuseră 
toată Palestina, iar acum omul de știință avea pe masa lui de 
lucru un vraf de rapoarte care prezentau amănunţit condiţiile 
și resursele locale pentru cea mai mare parte a provinciei. Lista 
resurselor disponibile inclusese, în mod firesc, mărimea și 
amplasarea cazărmilor militare, a depozitelor de provizii și a 
stațiilor de stocare a combustibilului, toate acestea 
reprezentând informaţii vitale pentru o campanie civilă de 
amploare, dar și pentru o armată inamică. Mai exact, aceste 
rapoarte și constatările făcute de Aaronsohn în călătoriile lui 
confirmau faptul că armata turcă era concentrată doar în 
câteva orașe și localităţi din Palestina, că practic întreaga linie 


de coastă fusese lăsată fara apărare, in afara câtorva echipe 
pestrite compuse din jandarmi locali și miliţie rurală. In mod 
clar, britanicii nu cunoșteau acest lucru, fiindcă altminteri ar fi 
năvălit pe tarm de mult timp deja, iar acestea erau informaţiile 
strategice cele mai importante pe care Aaronsohn putea să le 
furnizeze, un raport detaliat, kilometru cu kilometru, privind 
opoziţia existentă — ori, mai corect, inexistentă — în lungul 
coastei Palestinei. 

Cât despre modalitatea de a le comunica britanicilor că o 
rețea de spioni aștepta să lucreze pentru ei in Palestina, 
răspunsul era și mai evident chiar. În Beirut și Haifa, navele de 
război americane continuau să îi evacueze pe „neutrii“ care 
doreau să părăsească Imperiul Otoman, iar în ambele orașe 
înflorise o piaţă neagră specializată în procurarea de 
documente false. Chiar dacă în Siria nimic nu mai era simplu, a 
îmbarca un mesager pe una dintre navele de evacuare cu 
destinația Egipt nu era decât o chestiune de bani și de noroc. 

Pentru Aaronsohn, era limpede, de asemenea, cine putea fi 
acest mesager. De două ori în primele zile de război, fratele său 
Alex intrase în conflict cu autorităţile otomane, iar acum era 
prins într-o dispută periculoasă cu un oficial local. Mai mult, 
Alex vorbea englezește impecabil, graţie unui sejur de trei ani 
în New York. Și astfel, la mijlocul lunii iunie 1915, Alex 
Aaronsohn s-a îmbarcat pe USS Des Moines în portul Beirut. 
Împreună cu el, călătorea „soţia“ lui, Rivka Aaronsohn. După ce 
vor fi trecut de primul port de oprire a navei de război 
americane, insula grecească Rodos, cuplul avea să își continue 
voiajul până în Egipt, unde Alex urma să se ducă direct la biroul 
britanic de informaţii al armatei din Cairo. 


Până acolo călătoria! fusese o delectare: două săptămâni 
într-un vagon de tren la clasa întâi, printr-un peisaj superb, cu 
opriri ici și colo în orașe pitorești din Anatolia. Dar cel mai bun 


lucru pentru William Yale fusese faptul ca nimerise in 
compania lui Abdul Rahman Pasa al-Yusuf, un membru al 
parlamentului turc si unul dintre cei mai bogati nobili din 
Damasc, si avusese parte astfel de o ospitalitate luxoasa, in 
calitatea lui temporară de „fiu adoptiv“ al pașei. De fapt, 
singurele momente dezagreabile din întreaga călătorie fuseseră 
plosnitele de la hotelul din Eskisehir și imaginea refugiaților 
armeni famelici, înghesuiți în lungul liniei ferate secundare din 
Tarsus. „A fost un spectacol trist să vezi bietii oameni“, isi 
amintea Yale placid, „smulși din casele lor și trimiși spre o 
destinație necunoscută, în timp ce deasupra lor plana 
amenintator umbra unei mari tragedii.“ Chiar dacă petrolistul 
american avea vreun scrupul moral în privinţa rolului jucat de 
el sau de tovarășul lui prin colaborarea cu regimul care 
orchestra această tragedie, a preferat să păstreze acest lucru 
pentru sine; William Yale avea de îndeplinit o misiune delicată. 

După un sejur de doar câteva zile în capitala Siriei, cu 
părere de rău și-a luat rămas-bun de la pașă, continuându-și 
călătoria spre Ierusalim, unde pe primul loc al agendei lui de 
lucru figura o întâlnire cu Djemal Pașa. Cu o grabă atipică 
pentru guvernul otoman, în scurt timp a fost convocat la 
Căminul German de pe Muntele Măslinilor. 

În timp ce, în ziua fixată pentru audienţă, fiacrul tras de cai 
urca pe drumul pietruit și abrupt, Yale se simţea din ce în ce 
mai agitat. „Exersam în gând urările protocolare și saluturile pe 
care le invatasem venind de la Constantinopol“, scria el, „și mă 
întrebam dacă se cădea să le folosesc în prezenţa unui personaj 
atât de influent ca Djemal.“ 

Dar neliniștea lui Yale nu era legată doar de întâlnirea cu un 
personaj sus-pus. El venise la Ierusalim pentru a obţine 
drepturi de concesiune pentru o jumătate de milion de acri din 
Palestina în favoarea firmei Standard Oil și, așa cum știa prea 


bine, reusita sau esecul acestui demers depindea de intalnirea 
lui cu guvernatorul Siriei. Or problema era exact faptul ca nu 
știa la ce să se aștepte în cadrul acelei întâlniri. 

Trecând printre porțile din fier forjat ale Căminului 
German, trăsura lui Yale a oprit în fata intrării principale a 
somptuoasei clădiri, unde niște santinele în livrea au venit să-l 
ajute să coboare. Înarmat cu documentele și hărţile lui, 
petrolistul american a fost condus în holul principal, frumos 
ornamentat, iar de acolo pe un lung coridor cu pardoseală de 
piatră până în anticamera sanctuarului interior al lui Djemal. 

În timp ce aștepta acolo, Yale a intrat în vorbă cu unul 
dintre tinerii aghiotanti ai guvernatorului, un atașat naval care 
vorbea englezește. Bucuros de această ocazie de a uita un pic de 
neliniștea care îl frământa, Yale era atât de captivat de 
conversaţia lor, încât nu mai observa cine venea sau ieșea din 
cameră, incluzându-l aici și pe bărbatul scund în uniformă, cu o 
barbă neagră tunsă scurt, care a apărut într-un final pe o ușă 
laterală. Abia când s-a apropiat pășind iute spre biroul 
secretarului, așezându-se pe un colt al mesei și uitându-se 
foarte atent la Yale, acesta și-a dat seama că îl avea în fata pe 
Djemal Pașa. 

— Ei bine, domnule Yale, i-a spus el într-o franceză elegantă, 
scoate-ti hărţile și documentele și arată-mi ce dorești. 

Tonul neprotocolar al lui Djemal a avut darul de a domoli 
pe loc nervozitatea lui Yale, dar totodată i-a trezit subit un 
regret. În ultimul moment, decisese că ar fi fost o rugăminte 
prea îndrăzneață daca de la prima lor întâlnire i-ar fi cerut 
guvernatorului concesionarea în totalitate a acelei jumătăţi de 
milion de acri pe care Standard îi voia în Palestina, așa că Yale 
venise doar cu jumătate din hărţi la Căminul German. Pe 
acestea, le-a desfăcut repede pe biroul secretarului și a indicat o 
fâșie lată de pământ în centrul Iudeii. Djemal se uita la hartă, 


dar judecand dupa nerabdarea cu care misca din cap, nu il 
interesa să audă prea multe detalii. După doar câteva momente, 
s-a îndreptat de spate și a Incuviintat scurt din cap. „Spune-mi 
ce ai nevoie și eu voi da ordinele necesare numaidecât.“ 

Abia în acea clipă, avea să susţină Yale ulterior, a sesizat ce 
abis exista între ce știa el si ce intelesese de fapt guvernatorul 
Siriei. Dacă exista ţiţei în Palestina, Djemal Pașa dorea firește ca 
zăcămintele să fie descoperite și exploatate rapid, astfel încât 
camioanele lui de transport să se poată deplasa și armatele lui 
să poată lupta în război. Dar Standard Oil nu avea nicio intenţie 
de a face așa. În schimb, Yale venise în Palestina doar pentru a 
cumpăra concesiuni și pentru a revendica regiunea în numele 
firmei Standard, în epoca postbelică. 

„Privind în urmă acum“, povestea Yale peste aproximativ 
douăzeci de ani de atunci, „regret că nu i-am spus adevărul.“ 

Dar nu i l-a spus. În schimb, cu sprijinul lui Djemal Pașa, 
Yale a obținut rapid documentele oficiale necesare și a 
organizat o expediţie la faţa locului. În scurt timp, cu ajutorul 
soldaţilor turci și a autorităţilor locale, care i-au asigurat 
colaborarea deplină a șeicilor tribali, Yale a bătut în cuie 
drepturile de concesiune miniere pentru o suprafață de circa 
un sfert de milion de acri în centrul Palestinei. Superiorii săi de 
la filiala Socony din Constantinopol au fost încântați la primirea 
veștii, dar după toate aparențele la fel de încântați au fost si 
conducătorii guvernului turc. Întâi, Standard îi ajutase să 
eludeze blocada navală britanică, aducându-le ţiţei de 
contrabandă prin Bulgaria, iar acum Standard mai făcea un pas 
— sau așa credeau turcii —, ajutându-i să își dezvolte propriile 
resurse de ţiţei. La sfârșitul lui iulie, regimul otoman a decis să 
își arate recunostinta fata de prietenii lor de la birourile Socony 
din Constantinopol, conform tradiţiei consacrate de-a lungul 
vremurilor în imperiile de pretutindeni: decernarea de medalii. 


Pe niște oameni mai slabi de inimă, ideea de a accepta 
medalii de la regimul otoman în acel moment critic i-ar fi pus 
pe gânduri. Comunitatea de expatriati din Constantinopol 
primea o avalanșă de rapoarte despre ceea ce li se întâmpla 
armenilor, relatări proaspete sosind aproape zilnic despre 
locuitorii încă unui sat care fuseseră măcelăriți, despre sute sau 
mii de oameni lăsaţi să moară de foame sau omorâţi în bătaie 
în timpul marșurilor forțate spre locurile de surghiun. Numai 
că oamenii de la Socony nu ajunseseră în funcţiile lor 
combinând moralitatea cu afacerile, sau cochetând cu diversele 
idealuri umanitare în vogă la un moment dat. În 28 iulie, cei 
trei directori ai filialei Socony de la Constantinopol — William 
Bemis, Oscar Gunkel și Lucien I. Thomas — au fost primiţi în 
Palatul Dolmabahçe, pentru o audienţă la sultan. Cu prilejul 
acelei ceremonii, reprezentanților firmei Socony li s-a decernat 
Ordinul Osmanieh, una dintre cele mai înalte distincții civile 
acordate de Imperiul Otoman, pentru „numeroasele [lor] 
servicii umanitare“.1% 


La mijlocul lunii iulie 1915, T. E. Lawrence se pregătea să 
răspundă la o scrisoare pe care o primise recent de la Will, 
fratele lui mai mic, de care se simţea foarte legat. În acea 
perioadă, Will își făcea pregătirea militară la Cambridge 
Barracks din Portsmouth, urmând să fie înrolat ca observator 
aerian în Royal Flying Corps. 

Având in vedere reticenta aproape patologică a lui 
Lawrence de a-și exprima trăirile intime, fusese probabil 
extrem de dificil pentru el să abordeze subiectul care îl 
determinase pe Will să-i scrie: moartea în mai a fratelui lor mai 
mic, Frank. „Moartea lui Frank a fost, cum spui tu, un șoc 
fiindcă a fost atât de neașteptată“, scria el. „Nu cred că putem să 
o regretăm exagerat de mult, fiindcă a fost, în fond, o cale foarte 
buna de a pleca. Imensitatea acestui război te face sa iti schimbi 


perspectiva, cred, iar eu unul abia daca mai pot vedea detaliile.“ 

În încheiere însă, Lawrence a găsit un ton mai dulce, 
aproape tânguitor. „Mă întreb când se va sfârși totul și va veni 
pacea? Toată ușurarea sufletească o găsesc în Mitologia greacă, 
Heredia, Morris și câtiva alții. Tu?“ 

În iulie 1915, războiul nu era încă nici pe sfert terminat; 
aveau să urmeze încă trei ani de măcel și distrugere. Însă 
seminţele pentru rolul capital al lui Lawrence în acea 
conflagrație se semănau chiar atunci. Acele semințe s-au născut 
din două evenimente aparent disparate: sosirea la Cairo a unei 
stranii scrisori, adusă pe furiș de la Mecca, și momentul în care 
un enigmatic bărbat de douăzeci și patru de ani a traversat 
fâșia de pământ, răvășită și ciuruită de obuze, care forma 
tărâmul nimănui între cele două linii de foc de la Gallipoli. 


Spre mijlocul verii anului 1915, pe peninsula Gallipoli, atât 
de multi oameni mureau într-un spaţiu atât de limitat — în 
unele locuri, tranșeele adverse erau la nici treizeci de metri una 
de cealaltă —, încât au început să fie cerute armistitii neoficiale, 
pentru a putea aduna morţii. Aranjamentele erau, de obicei, 
puse la punct de către comandanții locali, astfel încât la o 
anumită oră stabilită dinainte grupuri de gropari din ambele 
tabere ieșeau pe tărâmul nimănui și își începeau munca 
sinistră. 

Aceasta părea, desigur, să fie și intenţia locotenentului 
otoman care, în dimineaţa de 20 august, a ieșit din tranșeea 
armatei sale, aflată în prima linie, și, sub protecţia unui steag 
alb, a început să traverseze tărâmul nimănui. În schimb, când a 
ajuns la linia frontului britanic, tânărul ofiţer a anunţat, spre 
stupoarea celor de-acolo, că el dorea să se predea. 

Respectând procedura standard, omul a fost legat la mâini 
și la ochi, fiind apoi condus prin tranșeele Med-Ex până la 
cartierul general al regimentului. Dacă procedura standard ar fi 


fost respectata in continuare, tanarul ar fi fost interogat acolo 
de catre un ofiter de informatii, ca ulterior sa fie trimis la 
închisoarea centrală pentru prizonieri de război, înaintea 
transferului final într-un lagăr de prizonieri de război, în Cipru 
sau Egipt. Dar nu exista nimic standard la acest prizonier. 
Numele lui era Mohammed al-Faroki și, în ciuda înfățișării lui 
modeste — avea doar douăzeci și patru de ani și era foarte 
subtiratic —, povestea pe care a spus-o era atât de remarcabilă, 
încât o serie întreagă de ofiţeri britanici au considerat că era 
nevoie ca superiorii lor să o audă nemijlocit. 

Dezertorul susținea că era membru al unui societăți 
militare secrete numite al-Ahd (Deșteptarea), compusă în mare 
parte din ofițeri arabi ca el, care de ani de zile așteptau în zadar 
să apară condiţiile propice pentru a organiza o revoltă 
împotriva comandanților lor turci. Zvonurile despre diverse 
misterioase reţele de genul „coloana a cincea“ în interiorul 
Imperiului Otoman deveniseră deja un loc comun în acea vară, 
dar ceea ce aducea Faroki diferit era o listă a presupusilor 
complotiști din al-Ahd, majoritatea ofiţeri de rang superior, 
incluzând detalii despre ce unităţi erau în comanda lor și unde 
se aflau desfășurate în acel moment. 

Ca o dovadă a seriozităţii cu care au fost tratate afirmaţiile 
locotenentului, generalul Ian Hamilton, comandantul suprem al 
campaniei de la Gallipoli, a trimis în 25 august un raport 
adresat personal lui Kitchener, ministrul de _ razboi.*® 
Considerând ca unitatea de informaţii secrete din Cairo era cea 
mai în măsură să judece veridicitatea poveștii locotenentului, 
Londra a ordonat ca Faroki să fie îmbarcat pe o navă militară 
cu destinaţia Egipt. 

Cel puţin iniţial, nici Gilbert Clayton, comandantul tuturor 
serviciilor de informaţii ale armatei britanice de la Cairo, și nici 
vreunul dintre subalternii lui n-a prea știut ce să creadă despre 


tanarul care le-a fost adus in birourile lor de la hotelul Savoy, in 
10 septembrie. Totusi, au devenit brusc atenti cand Faroki a 
sugerat ca britanicii prăpădiseră o oportunitate militară 
extraordinară, nedebarcând la Alexandretta în primăvara 
anului 1915. 

Potrivit lui Faroki, la vremea respectivă Alexandretta era 
păzită cu precădere de unități militare constând din arabi, 
multi dintre comandatii acestora fiind membri fideli ai al-Ahd, 
și mai mult chiar aceste unități sabotaseră sistematic 
fortificațiile de apărare ale orașului, în așteptarea unei 
iminente debarcări a forțelor britanice. Toate acele eforturi se 
irosiseră, desigur, când britanicii au lansat dezastruoasă lor 
campanie de la Gallipoli. Iar asta nu era încă partea cea mai 
gravă. Când a început ofensiva de la Gallipoli, Djemal Pașa 
expediase rapid unitățile arabe din Alexandretta pe câmpul de 
luptă; drept urmare, a explicat Faroki, multi dintre potenţialii 
conspiratori ai al-Ahd zăceau acum morti pe coastele dealurilor 
din Gallipoli, uciși exact de „dușmanul“ cărora ei speraseră să li 
se alăture. 

Până în acest punct, cea mai mare parte a poveștii lui Faroki 
era destul de ușor de verificat. Întemeietorul organizaţiei al- 
Ahd, Abdul Aziz al-Masri, trăia în exil la Cairo, așa că a fost adus 
să garanteze că Faroki era de buna-credinta. Cat despre faptul 
că Alexandretta fusese păzită de trupe dornice să se 
răzvrătească, așa cum susținea Faroki, din discuţiile lui cu 
diverși prizonieri otomani, Lawrence aflase exact același lucru, 
pe care îl subliniase în pledoariile lui pentru o debarcare în acel 
loc. Dar Faroki avea mai mult de povestit. Mult mai mult. 

Pentru o perioadă de timp, susținea el, servise drept 
persoană de legătură între al-Ahd și o altă societate secretă 
arabă, al-Fatat, din Damasc. Pe această filieră, al-Ahd aflase 
despre negocierile confidentiale dintre al-Fatat și emirul 


Hussein de la Mecca, in vederea organizării împreună a unei 
răscoale contra turcilor. Pe parcurs, al-Ahd aflase, de asemenea, 
despre corespondența secretă dintre emirul Hussein și 
britanicii din Cairo. Concluzia finală a acestei stări de lucruri 
era că, dacă ar primi armament și sprijin de la Marea Britanie, 
ambele societăți secrete arabe, al-Fatat (civilă) și al-Ahd 
(militară) erau dispuse acum să i se alăture emirului Hussein 
într-o revoltă organizată contra turcilor. 

Un asemenea parteneriat venea însă cu un pret: 
recunoașterea de către Marea Britanie a unui stat arab 
independent, cuprinzând practic întreaga lume arabă, din Irak, 
la est, până în Siria, la vest, și întinzându-se în jos până la vârful 
sudic al peninsulei Arabia. Parametrii preciși ai acestui stat 
arab puteau face obiectul unor negocieri limitate — viitorii 
rebeli recunoșteau pretenţiile coloniale britanice asupra 
Adenului, precum și interesele comerciale ale Angliei în sudul 
Irakului —, însă o preconditie absolută era ca francezii să nu 
deţină controlul nicăieri. Dacă se cădea de acord asupra acestor 
lucruri, a explicat Faroki, atunci britanicii puteau avea 
revoluţia visată în inima lumii otomane. 

De-aici însă, povestea tânărului locotenent începea să 
piardă din credibilitate. În mod evident, Faroki aflase de 
undeva despre corespondenţa secretă dintre emirul Hussein și 
Ronald Storrs, dar din câte se părea nimeni din unitatea de 
informaţii militare de la Cairo nici măcar nu auzise de al-Fatat. 
Cât despre afirmaţia lui Faroki potrivit căreia această celulă 
vorbea în numele unei vaste reţele de conspiratori antiotomani 
din Siria, Lawrence, fiind familiarizat de atâta vreme cu scena 
politică din Siria, era cel mai în măsură, probabil, să 
cântărească veridicitatea acestei declaraţii, doar că nimic din 
ceea ce aflase el, fie înainte ori în timpul războiului, nu sugera 
existența unei asemenea reţele extinse. Și chiar daca ar fi 


existat, pentru orice om, cunoscând câtuși de putin specificul 
societăţii arabe, ideea unei alianţe dintre castele intelectuale și 
militare progresiste din Siria si Irak, pe de o parte, si 
ultraconservatorul emir Hussein de la Mecca, pe de altă parte, 
părea cam trasă de păr. 

Cu excepţia unui lucru însă. Cu doar câteva săptămâni 
înainte ca Faroki să treacă linia frontului la Gallipoli în tabăra 
englezilor, Hussein pusese capăt unei tăceri de opt luni și, într- 
un final, îi trimisese un nou mesaj lui Ronald Storrs. Lipseau 
însă din această scrisoare vechea ambivalenta a lui Hussein, 
dar și simţul măsurii. Acum, susținea că vorbește în numele 
„întregii naţiuni arabe“, iar cerințele lui pentru o cooperare cu 
britanicii se amplificasera de la simpla neinterventie în Hejaz, 
la recunoașterea de către Marea Britanie a independenţei 
pentru practic întreaga lume arabă. 

Atât de exorbitante i s-au părut lui Storrs cerințele lui 
Hussein — caustic, le considera „cu mult mai mari decât 
[Hussein] avea dreptul, speranţa sau puterea de a pretinde“ —, 
încât el și McMahon, noul înalt comisar britanic pentru Egipt, 
au decis că răspunsul cel mai bun era, pur și simplu, să le 
ignore cu totul.1* Lucrul acesta se întâmplase în răspunsul lui 
McMahon către Hussein, trimis cu scurt timp înainte de apariția 
lui Faroki. 

Totul s-a schimbat, însă, când informaţiile desprinse din 
scrisoarea din iulie a lui Hussein au fost confruntate cu 
declaraţiile lui Faroki din septembrie, căci lucrul care s-a 
constatat imediat a fost ca stipulatiile și pretenţiile lor 
teritoriale se potriveau aproape perfect. Vazuta din aceasta 
perspectivă, referirea vagă la „întreaga naţiune arabă“, din 
scrisoarea lui Hussein, căpăta un înţeles foarte diferit, poate nu 
iluzii de grandoare nutrite de emirul Hejazului, ci mai degrabă 
o aluzie la parteneriatul său secret cu conspiratorii din al-Fatat 


si al-Ahd. Oficialitatile britanice din Cairo si-au dat seama subit 
că era posibil să-l fi subestimat prea mult pe Hussein și ca 
enigmaticul batran de la Mecca nu avea doar capacitatea de a 
declansa o posibila insurectie intr-un colt indepartat al 
Imperiului Otoman, ci ca, de fapt, el era pivotul cheie al 
întregului teatru de război din Orientul Mijlociu. 

Și asta încă nu era tot. Cu uzuala lui lipsă de transparenţă, 
în ultima lui misivă Hussein introdusese spectrul unui 
cronometru cu numărătoare inversă, spunând că Marea 
Britanie avea treizeci de zile de la primirea acelei scrisori 
pentru a accepta sau a respinge condiţiile lui, dincolo de acest 
termen arabii „rezervându-și totala libertate de acţiune“.1* La 
vremea respectivă, Storrs și McMahon nu dăduseră prea multă 
atenţie acelei ameninţări voalate, însă, așa cum îi informa acum 
Mohammed al-Faroki, acest ultimatum era rezultatul unei 
oferte tentante pe care Djemal Pașa i-o făcuse recent lui 
Hussein: deplina independenţă a arabilor în epoca postbelică, 
cu condiţia ca, între timp, arabii să acorde sprijinul lor devotat 
efortului de război turco-german. 

În faţa britanicilor, se profila o alegere extrem de riguroasă: 
să ajungă la un acord cu Hussein și conspiratorii lui, care ar fi 
putut paraliza dinăuntru Imperiul Otoman sau, invers, să asiste 
cum Hussein și arabii cad la pace cu Constantinopolul, ceea ce 
s-ar solda negreșit cu o chemare reînvigorată la jihadul contra 
Aliaților, riscând totodată să fie exact scânteia care să aprindă 
focul răzvrătirii în rândurile musulmanilor din coloniile lor. În 
timp ce premierul Asquith și cabinetul său erau ţinuţi la curent 
cu această stare de lucruri, diplomaţii britanici din Londra și 
Cairo se căzneau să trimită un nou mesaj, cu mult mai 
respectuos, emirului de la Mecca. Astfel, a început unul dintre 
cele mai controversate schimburi de mesaje secrete din istorie, 
așa-numita Corespondenţă McMahon-Hussein, cu ramificații 


care vor fi, atat pentru guvernul britanic, cat si pentru viitorul 
sau agent in Arabia, T. E. Lawrence, aidoma unui complicat 
paienjenis de confuzii, promisiuni contradictorii si mistificare. 

Pe termen scurt, dezvăluirile lui Mohammed al-Faroki îi vor 
permite lui Lawrence să revină la țelul care îl preocupase încă 
de când sosise la Cairo, în urmă cu nouă luni: o debarcare 
britanică la Alexandretta. 


De pe promontoriul de la Athlit în zilele senine, Aaron 
Aaronsohn si Absalom Feinberg deslușeau cu ușurință navele 
de război franceze și britanice care patrulau de-a lungul 
țărmului Palestinei, în cadrul operaţiunii de blocadă impusă de 
Aliați. De pe una dintre aceste nave de război, presupuneau ei, 
avea să le parvină la un moment dat un mesaj din Cairo, de la 
Alex — adus poate chiar de Alex personal. Dar, pe măsură ce 
zilele treceau adunându-se în săptămâni, încrederea lor a 
început să scadă. 

După aproape o lună fără nicio veste, Aaronsohn și 
Feinberg au recurs la un plan de rezervă riscant. Dacă 
așteptarea avea să se prelungească, Feinberg urma să 
folosească una dintre bărcile de pescuit, care circulau cu 
regularitate în apropierea coastei, pornind astfel în larg spre 
una dintre navele care formau blocada, pentru a încerca să fie 
primit la bord. La mijlocul lui august, s-a aflat însă că blocada 
se înăsprea, navele de război ale Aliaților având acum dreptul 
de a distruge imediat orice ambarcatiune ce li s-ar fi părut 
dubioasă; întrucât acest criteriu se aplica negreșit la orice 
ambarcatiune străină care ar fi încercat să iasă în larg, planul 
lor de rezervă părea nu doar o aventură riscantă, ci de-a 
dreptul sinucigașă. Pe urmă, au venit alte vești proaste. La 
sfârșitul lui august, s-a anunţat (în mod eronat, după cum avea 
să se dovedească) că transportul naval al refugiaților lua sfârșit, 
USS Des Moines urmând să mai facă doar o ultimă oprire în 


portul Haifa, pe 30 august. Când acea navă de război americana 
avea să dispară la orizont, credeau conspiratorii, odată cu ea 
avea să se piardă și ultima lor șansă de a intra în contact cu 
britanicii. 

Când Feinberg i-a propus insistent să plece cu acest vapor, 
Aaronsohn a refuzat categoric. Până la urmă, Feinberg, bine 
deghizat și înarmat cu un pașaport rusesc fals, a izbutit să se 
îmbarce pe Des Moines. Peste o săptămână, a ajuns pe cheiul 
portului Alexandria, în Egipt.2% 

Feinberg avea doar un singur contact în Egipt, dar s-a 
dovedit că era valabil: un tânăr arab creștin, originar din Haifa, 
care acum lucra pe post de curier pentru cartierul general al 
serviciului britanic de informaţii navale din Port Said. În Port 
Said, Feinberg a dat de urma vechiului său prieten, care i-a 
aranjat rapid o întâlnire cu unul dintre ofițerii de informații de- 
acolo. Întâmplarea făcea ca acel ofiter să fie tocmai vechiul 
partener al lui T. E. Lawrence pe șantierul arheologic de la 
Karkemis și în expediția prin deșertul Sin, Leonard Woolley. 

Ceea ce Feinberg nu știa — nu avea cum să știe — era că 
Alex Aaronsohn luase legătura, de fapt, cu serviciul britanic de 
informaţii din Egipt. După câteva refuzuri, obținuse până la 
urmă o audienţă la unul dintre ofiţerii superiori din cadrul 
personalului unităţii de informaţii a armatei de la Cairo, în 18 
august. Acest ofițer era celălalt partener al lui T. E. Lawrence în 
expediţia din deșertul Sin, căpitanul Stewart Newcombe. Numai 
că acea întâlnire nu decursese deloc bine. Newcombe l-a privit 
cu circumspectie pe Alex Aaronsohn de la bun început, iar acea 
circumspectie nu a făcut decât să se accentueze, când tânărul 
de douăzeci și șase de ani a început să îi povestească amănunțit 
și cu mult patos despre reţeaua de spioni evrei care, susţinea el, 
era pregătită în Palestina să vină în sprijinul britanicilor. Nu 
trecuseră decât două luni de când Minna Weizmann, protejata 


lui Curt Prufer, fusese demascata ca spioană, iar agenţii 
britanici de informatii secrete din Egipt cunosteau acum planul 
germanilor de a folosi refugiati evrei din Palestina drept 
intermediari. Dar, ceea ce l-a facut pe Newcombe sa intre la 
banuieli in mod special a fost faptul ca Alex Aaronsohn nu 
parea sa vrea nimic tangibil, in schimbul serviciilor lui. Ca 
ofiter de informatii, cu putere de decizie, Newcombe era 
permanent asaltat de asa-zisi spioni care, in schimbul unor 
„date valoroase“, doreau bani sau arme sau sprijin în 
rezolvarea unor probleme legale; părea de-a dreptul ciudat ca 
Alex Aaronsohn să ofere această presupusă comoară de 
informaţii secrete doar din mărinimia sufletului lui. Drept 
urmare și luând una dintre cele mai greșite decizii din cariera 
lui de ofițer de informaţii, Newcombe nu numai că refuzase 
oferta lui Aaronsohn, ci mai mult chiar dăduse ordin să fie 
expulzat din tara. Desigur, Alex nu avea nicio posibilitate de a-i 
transmite toate astea fratelui său rămas în Palestina, care 
aștepta cu nerăbdare vești de la el; în 3 septembrie, cu doar trei 
zile înainte ca Absalom Feinberg să sosească în Alexandria, 
Alex și sora lui, Rivka, plecaseră din același port, la bordul unui 
vas cu destinaţia New York. 

Dar Feinberg avea să fie mult mai norocos cu Leonard 
Woolley. Cu o încredere totală în tânărul înfocat care fusese 
adus în faţa lui, Woolley a născocit un sistem prin care o navă 
britanică de recunoaștere urma să treacă periodic prin dreptul 
Statiunii de Cercetări Agricole din Athlit. Prin intermediul unei 
serii de coduri prestabilite, conspiratorii urmau să semnaleze 
navei de recunoaștere când aveau de transmis informaţii 
secrete și, la adăpostul întunericului, aceasta avea să trimită la 
țărm o mică barcă sau vreun înotător pentru a le prelua. 

Nu exista decât o singură modalitate pentru a stabili cifrul 
de comunicare și a testa totodată eficacitatea acestui plan: 


Feinberg sa se intoarca clandestin in Palestina, la bordul unei 
nave de recunoaștere. După ce a pus la punct cu Woolley toate 
detaliile acestui aranjament, Feinberg a asteptat conditiile 
propice — o mare calmă, o noapte fără luna — pentru a porni 
înapoi spre casă. 


Una dintre persoanele care nu știau nimic despre contactele 
lui Newcombe și Woolley cu potenţialii spioni din Palestina la 
sfârșitul acelei veri era fostul lor partener în expediţia din 
deșertul Sin, T. E. Lawrence. Lucrul acesta se explica, parţial, 
prin metoda de compartimentare a muncii adoptată de 
serviciul britanic de informaţii în Egipt, dar și prin 
concentrarea lui Lawrence asupra unei anumite chestiuni: o 
debarcare britanică la Alexandretta. Spre mijlocul lui 
octombrie, ultimele detalii ale acelui plan păreau să se fi 
definitivat, iar scrisoarea pe care Lawrence a compus-o pentru 
părinţii lui încerca să găsească acel delicat echilibru între un 
ton entuziast și un stil evaziv, pentru a putea trece de cenzura 
militară: 

„Vom avea destul de multă treabă iarna aceasta în Levant“, 
scria el. „Sunt mulțumit in general cu starea de lucruri. Situaţia 
ne-a fost potrivnică până acum când guvernul nostru a devenit 
mai rezonabil, iar soluţionarea finală aici, deși va dura mult 
timp, cred eu, va fi foarte satisfăcătoare. Pentru asta trebuie să 
mulțumim greșelilor noastre [din trecut].“2 

Pentru Lawrence, aspectul cel mai sfâșietor al povestirii lui 
Faroki era descrierea situaţiei care existase în Alexandretta, 
iarna, la începutul anului 1915, sugerând implicit că o forţă 
britanică de debarcare ar fi putut să coboare pe țărm, practic 
fluierând. Neîndoielnic, circumstanţele erau mult schimbate 
acum, când unităţile militare dominate de arabi fuseseră deja 
dislocate altundeva, însă în toamna anului 1915, Lawrence și 
alti militanti ai unei debarcări la Alexandretta puteau invoca 


aparitia unor noi factori, care faceau ca argumentul lor sa fie 
aproape la fel de convingator. 

Păstrând neutralitatea in primul an de război, Bulgaria 
intrase până la urmă în luptă de partea Puterilor Centrale la 
sfârșitul lui septembrie. Asta însemna că inamicul dispunea 
acum de o legătură neîntreruptă, rutieră și feroviară, între 
Germania și Turcia, ceea ce permitea transferul de trupe și 
armament, rapid și simplu. În același timp, tacticienii militari 
britanici, recunoscând într-un final că întreaga campanie de la 
Gallipoli fusese un fiasco, întocmeau pe tăcute planuri pentru o 
retragere din peninsulă. Coroborate, aceste două noi elemente 
măreau posibilitatea ca Egiptul britanic să redevină o ţintă a 
unui inamic care era acum mult mai bine pregătit și echipat. 
Pentru a zădărnici o asemenea ofensivă, preluarea controlului 
în bazinul Alexandretta putea nu numai să deranjeze 
principala linie de aprovizionare a dușmanului, ci chiar să o 
reteze complet — iar dacă o asemenea acţiune putea fi și 
scânteia unei razvratiri arabe regionale, turcii s-ar vedea 
nevoiţi să facă fata unor probleme complet diferite. 

În favoarea unei ofensive la Alexandretta, exista încă un 
nou factor: firea versatilă a lui Djemal Pașa. În opoziţie tacită 
fata de ceilalți doi Juni Turci din triumviratul de la 
Constantinopol, Djemal oferise azil pentru cel puţin optzeci de 
mii de armeni care scăpaseră cu viata de pe câmpiile morții din 
Anatolia, iar pe mulţi dintre bărbaţii armeni îi organizase în 
batalioane de muncă. Acești refugiaţi și batalioanele de muncă 
se aflau acum în regiunea Alexandretta — circa opt mii dintre 
ei fuseseră puși să lucreze la tunelurile de cale ferată care erau 
străpunse prin munţii Amanus și Taurus —, or chiar dacă le 
erau recunoscători pașei care le salvase viata măcar temporar, 
în cazul unei debarcări această populaţie armeană nu ar 
pregeta să vadă în soldaţii britanici niște eliberatori, grăbindu- 


se să treacă de partea lor. Pe lângă asta, desigur, ar fi si o 
lovitură de imagine — un aspect al războiului la care Lawrence 
era întotdeauna sensibil: Marea Britanie salvând din robie sau 
de la moarte mii și mii de armeni creștini. 

Exercitând o energică muncă de convingere și influențare 
pentru reactualizarea planului de debarcare la Alexandretta, 
Lawrence și alti membri ai unităţii de informaţii militare de la 
Cairo au reușit, spre sfârșitul lunii octombrie, să câștige 
adeziunea celor mai importanți demnitari britanici din Egipt: 
înaltul comisar Henry McMahon și generalul de divizie John 
Maxwell, comandantul Forţei Expeditionare Egiptene. Și mai 
îmbucurător chiar, cei doi urmau să aibă o întâlnire la nivel 
înalt cu lordul Kitchener, aflat în vizită, pentru a decide viitorul 
mers al războiului în Mediterana răsăriteană. Astrele se aliniau 
favorabil în cele din urmă, încât Lawrence începea să creadă că 
zidurile aparent inexpugnabile ale idioteniei militare erau pe 
punctul de a fi străpunse. 

„Suntem în fierbere pentru acest sfârșit de săptămână,“ îi 
scria Lawrence unui prieten în 4 noiembrie, în ajunul întâlnirii 
la nivel înalt cu Kitchener, „și niciodată nu am fost așa de 
ocupați ca acum! E de bun augur și, totodată, un motiv de mare 
mulțumire.“ 202 

Întâlnirea dintre Kitchener, McMahon și Maxwell a avut loc 
pe o navă în largul insulei Mudros din Marea Egee, în 10 și 11 
noiembrie. După ce iniţial s-a arătat reticent, ministrul de 
război a adoptat și el planul Alexandretta si a trimis de urgenţă 
o depeșă premierului, cerând aprobarea imediată a operaţiunii. 

Dar la Londra ideea nu s-a bucurat de aceeași unanimitate. 
În condiţiile carnajului continuu de pe frontul de vest, înaltul 
comandament britanic se căznea deja să găsească noi trupe pe 
care să le arunce în acea mașinărie de tocat carne, or 
perspectiva de a rupe de-acolo mijloace tehnice de luptă și 


soldaţi — în forma revizuită, planul Alexandretta necesita acum 
100000 de oameni — era greu de acceptat. În plus, nenorocirea 
de la Gallipoli nu pleda nicidecum pentru o nouă operaţiune 
amfibie pe frontul otoman. În iureșul de depeșe dintre nava lui 
Kitchener și diferitele ministere din Londra, s-a ajuns la o 
dispută. 

În acest moment crucial, un ofiţer de legătură francez, care 
însoțea delegaţia lui Kitchener la bordul vasului, a rezolvat 
problema, trimițând urgent o telegramă la Paris, prin care își 
alerta guvernul în privința dezbaterilor din cabinetul 
britanic.2% 

Trăind cu impresia că planul Alexandretta fusese ucis încă 
de la începutul anului 1915, guvernul francez s-a simţit acum 
obligat să facă acest lucru într-o formă mai explicită. În 13 
noiembrie, atașatul militar francez la Londra a înmânat o 
scrisoare generalului William Robertson, șeful Statului-Major 
Imperial Britanic și comandantul suprem al armatei britanice. 
Reafirmând interesele politice și economice ale Franţei în Siria, 
scrisoarea declara în continuare că „opinia publică franceză nu 
ar putea rămâne indiferentă fata de ceea s-ar putea întâmpla 
într-o tara pe care o consideră deja hărăzită să devină o parte a 
Siriei [controlate de francezi]; și i-ar cere guvernului Franţei ca 
nu numai să nu aibă loc niciun fel de operaţiune militară în 
această ţară până nu va fi fost decisă de comun acord între 
Aliați, ci totodată, dacă s-ar întâmpla ca o asemenea acțiune să 
se desfășoare, cea mai mare parte a misiunii să fie încredinţată 
trupelor franceze și generalilor care dețin comanda lor.“ 

Lăsând deoparte limbajul diplomatic obtuz, scrisoarea 
repeta în esenţă obiecțiile anterioare ale Franţei împotriva unei 
debarcări la Alexandretta: întrucât Franţa intenţiona să preia 
Siria după război, forțele franceze trebuiau să se afle în 
avangarda oricărei operațiuni militare în regiune, și întrucât nu 


existau actualmente trupe de care Franta sa se poata dispensa 
pentru o asemenea misiune, demararea oricărei misiuni de 
acest fel era exclusă. Șocant de data asta era însă faptul că 
francezii se pretaseră să pună pe hârtie asemenea argumente 
sordide. Istoricul britanic Basil Liddell Hart scria despre 
directiva franceză că „[aceasta] constituia negreșit unul dintre 
cele mai uluitoare documente prezentate vreodată unui Aliat, 
când ești angajat într-o luptă pe viaţă și pe moarte. Deoarece 
impunea, de fapt, un veto asupra celei mai bune oportunități de 
a tăia linia vitală de comunicare a inamicului comun si de a o 
proteja pe a noastră.“ Consimtind la un asemenea ultraj, 
susținea Liddell Hart,  statul-major britanic devenea 
esențialmente „complice la [o] crimă“, prin care britanicilor din 
Egipt nu le mai rămânea acum altă alternativă decât să aștepte 
un nou atac asupra canalului Suez, iar apoi să lanseze propriul 
lor asalt contra celui mai puternic punct de pe linia defensivă a 
turcilor — fâșia îngustă din sudul Palestinei —, o acțiune care, 
pentru ei, avea să ducă în final la pierderea a încă cincizeci de 
mii de vieţi omenești.2% 

Spre stupoarea lui Lawrence și a altor agenţi de informații 
de la Cairo, planul Alexandretta a fost zdrobit din nou, urmând 
ca niciodată de atunci să nu mai fie reluat în mod serios. 

În februarie 1915, când planul fusese suprimat prima oară, 
Lawrence sugerase cu amărăciune, într-o scrisoare adresată 
familiei, că Franţa era adevăratul inamic în Siria. După ce 
planul a fost suprimat a doua oară în noiembrie 1915, un 
resentiment puternic se născuse în sufletul lui, ceea ce îl va face 
să privească toată acţiunile viitoare ale Franţei în regiune cu un 
dezgust profund. 


La scurt timp după moartea fiului ei Frank, Sarah Lawrence 
îl mustrase pe cel de-al doilea fiu al său, „Ned“, pentru un lucru 
care, indiscutabil, rămânea un punct dureros: faptul că înainte 


de a pleca in Egipt Ned nu il vizitase pe Frank in tabara de 
instructaj militar unde acesta se afla la sfarsitul anului 1914. T. 
E. Lawrence reactionase la critica mamei lui cu o logică atât de 
prozaica, încât friza absurdul. „Nu m-am dus să-mi iau la 
revedere de la Frank“, explica el, „fiindcă el prefera să nu mă 
duc, și știam că era puţin probabil să-l mai văd din nou; în care 
caz, era mai bine să nu ne luăm rămas-bun.“2% 

Lawrence avusese o reacţie foarte diferită în martie 1915, 
când a aflat că nava cu care fratele său Will se întorcea din 
India în Anglia trecea prin canalul Suez. Întrucât nu se mai 
văzuse cu Will de când acesta venise în vizită la Karkemiș în 
1913, Lawrence a lăsat deoparte pentru scurt sarcinile de 
serviciu din birourile de la hotelul Savoy, s-a suit pe motocicleta 
sa Triumph și a străbătut în goană distanța de circa 130 
kilometri până la Port Suez, ca să aștepte sosirea vasului cu care 
călătorea fratele său. 

Dar, exact înainte de a ajunge acolo, o ciocnire armată a 
izbucnit undeva în lungul canalului, făcând ca vasul pe care se 
afla Will să întârzie. În loc de o întâlnire faţă în faţă, cei doi fraţi 
au trebuit să se rezume la o scurtă convorbire telefonică vapor- 
țărm. În aceeași seară, Lawrence s-a suit din nou pe motocicletă 
și s-a întors la serviciu, în Cairo. 

Optând de bună voie să servească drept observator aerian 
în cadrul Royal Flying Corps, Will alesese o misiune cotată cu 
cea mai mică speranţă de viata pentru un soldat în Primul 
Război Mondial. În 23 octombrie 1915, Will și-a pierdut viaţa 
când avionul său a fost doborât deasupra Franţei, iar trupul său 
nu a mai fost recuperat niciodată. Avea douăzeci și șase de ani, 
și nu trecuse nici măcar o săptămână de când plecase pe front. 

Efectul de a pierde doi fraţi în numai cinci luni părea să-l fi 
făcut pe Lawrence să se retragă și mai adânc în cochilia lui 
sufletească. În următoarele luni, scrisorile către cei de-acasă au 


devenit constant mai rare si mai succinte. Daca in rândurile 
trimise părinţilor lui a renunţat rapid să mai pomeneasca de 
Frank, despre moartea lui Will nu a mentionat nimic la vremea 
respectivă, în afară de o singură aluzie indirectă, dintr-un scurt 
bilet trimis acasă în acel decembrie: 


Scriu doar câteva cuvinte în această dimineaţă, fiindcă m-a surprins că 
azi e Crăciunul. Teamă mi-e că pentru voi nu va fi o zi prea fericită; totuși, îi 
aveți încă pe Bob și Arnie acasă cu voi, ceea ce e cu mult mai mult decât pot 


avea alți oameni. Să priviți înainte tot timpul. Totul aici este ca de obicei, 


doar că am avut parte de ploaie ieri și a fost răcoare în ultima vreme.2= 

Tradare 


Am impresia că noi suntem cumva în situația 
vânătorilor care au împărțit pielea ursului înainte 
de a-l fi omorât. Personal, eu nu pot prevedea 
situația în care ne-am putea afla la sfârșitul 
războiului, or de aceea consider că orice discuţie 
în momentul de fata despre cum vom tăia în 
bucăți Imperiul Turcesc este cu preponderență de 
natură teoretică. 


Generalul britanic George Macdonogh, director al 
Serviciului de informaţii al armatei, 7 ianuarie 1916 


În 16 noiembrie 1915, T. E. Lawrence a compus o scrisoare către 
vechiul său prieten, Edward Leeds, unul dintre curatorii 
Muzeului Ashmolean de la Oxford. Trecuseră doar trei 
săptămâni de la moartea fratelui său Will, iar Lawrence era 
foarte abătut. După ce și-a cerut scuze pentru lunga lui tăcere 
de până atunci, i-a povestit lui Leeds că acest lucru se datora 
partial cerinţelor slujbei lui, „și partial faptului că sunt atât de 
trist pentru că întâi unul și acum un altul dintre frații mei au 
fost uciși pe front. Bineînţeles, am fost plecat departe de ei mult 
timp, așa că nu e neapărat ca un șoc pentru mine, însă mi-e cam 
groază de Oxford și de cum ar putea fi acolo dacă aș veni 
înapoi. În plus, amândoi erau mai tineri decât mine, or nu mi se 
pare corect, cumva, ca eu să continui să trăiesc liniștit la 


Cairo“.20 

Dacă războiul, prin esenţa lui, este o experienţă 
traumatizantă, se poate înţelege de ce Lawrence, în acel 
noiembrie, resimțea profund acest lucru. In cele unsprezece 
luni de când sosise la Cairo, stătuse în cea mai mare parte a 
timpului închis între patru pereţi la hotelul Savoy, o lume 
complet diferită de câmpurile morţii de pe frontul de vest, unde 
își pierduseră viata fraţii lui. Dar și mai mult chiar îl deranja 
faptul că el își consumase energia nu luptându-se cu dușmanul, 
ci angajându-se in „lupte-pe-hârtie“ contra intereselor înguste 
ale birocraţiei militare din Marea Britanie și ale celui mai 
apropiat aliat al ei, Franţa. 

Inutilitatea acelor lupte se vedea limpede pe imensa hartă a 
Imperiului Otoman, prinsă pe perete în biroul de la Savoy. În 
noiembrie 1915, după un an de război în acel teatru de 
operaţiuni și după moartea a sute de mii de oameni, harta 
rămânea practic neschimbată. 

În Gallipoli, Forţa Expeditionara Mediteraneeană se agăța 
încă de capetele ei de pod îmbibate de sânge, dar chiar și acele 
mici puncte de sprijin în Turcia aveau să dispară curând; cu o 
crudă ironie, se poate spune că retragerea Aliaților din 
Gallipoli, care urma să înceapă cam atunci, avea să fie singura 
fază bine executată din întreaga campanie. În Anatolia, 
suferința armenilor continua cu aceeași intensitate, alăturându- 
i-se acum persecuțiile sângeroase asupra potenţialilor 
secesioniști arabi, ai căror conducători fuseseră decimati de 
poliția secretă a lui Djemal Pașa. O debarcare la Alexandretta, 
care ar fi putut veni în ajutorul ambelor grupuri, părea acum o 
problemă închisă, chiar dacă din motive pe care nimeni din 
Cairo nu reușea să le deslușească pe deplin (aveau să mai 
treacă niște săptămâni până ca Ministerul de Război de la 
Londra să ajungă să informeze Egiptul despre respingerea 


oficială a planului de către guvernul francez). În schimb, acum 
se vorbea tot mai mult despre un asalt frontal convenţional 
contra forțelor turcești fortificate în tranșee în capătul 
îndepărtat al Sinaiul, în Palestina. Dacă această ofensivă avea 
să se dovedească reușită — și exemplul de la Gallipoli nu oferea 
prea multe motive de a spera acest lucru —, armata britanică s- 
ar vedea apoi nevoită să pornească într-o lungă, lentă și dificilă 
deplasare spre nord, către regiunea centrală a Turciei. Singurul 
punct luminos pe acea hartă era în Irak. Acolo, o armată 
indiană britanică înaintase hotărât în susul râului Tigru pe 
parcursul ultimelor șapte luni, iar la mijlocul lui noiembrie se 
afla la porţile Bagdadului. Dar, chiar dacă acel oraș de la 
periferia Imperiului Otoman ar fi fost capturat, era greu de 
imaginat că această victorie ar fi putut avea vreun efect concret 
asupra Constantinopolului, aflat la o mie șase sute de kilometri 
depărtare. 

Drept urmare, Lawrence începuse să vadă în Arabia 
singurul loc care oferea o rază de speranță, unde războiul 
neconvențional, de care el era convins că era nevoie pentru a-i 
învinge pe turci, ar putea fi pus în practică. Această speranţă 
căpătase un nou elan exact cu câteva zile înainte. Ca urmare a 
dezvăluirilor făcute de Mohammed al-Faroki, înaltul comisar 
britanic în Egipt, Henry McMahon, trimisese o nouă scrisoare 
către emirul Hussein, prin care accepta aproape toate 
pretențiile teritoriale ale acestuia pentru o naţiune arabă 
independentă, ca pret al revoltei arabe în alianță cu Marea 
Britanie. În 5 noiembrie, un răspuns la fel de rezonabil sosise la 
Cairo de la Hussein. Câteva mici puncte rămâneau încă de 
stabilit, însă acum exista un acord solid pentru o răzvrătire a 
arabilor contra Turciei.219 

Asta nu însemna că Lawrence își imagina cumva că acest 
lucru rezolva cu adevărat situaţia. Dimpotrivă, prin toamna 


anului 1915, in rândul statelor europene angajate in război, 
câștigase teren o mentalitate greșită, care sugera că situaţia din 
Orientul Mijlociu era pe punctul de a deveni mult mai 
complicată și litigioasă. 

Pentru a înțelege această mentalitate, este necesar să 
evaluăm starea de paralizie care se instalase asupra unei hărți 
mai ample a războiului. Pe frontul de vest, fâșia de tărâm al 
nimănui, separând trupele franceze și britanice de trupele 
germane, pe o lungime de 650 kilometri, nu se mișcase aproape 
deloc timp de un an. Fără să fie la fel de static, un alt gen de 
punct mort se instalase și pe frontul de est. Acolo, după ce 
fusese zdrobită de forţele germane pe frontiera ei de nord-vest, 
Rusia se răzbunase pe ghinionista armată austro-ungară pe 
frontiera ei de sud-vest, pentru ca apoi să fie din nou învinsă 
când Germania a venit în ajutorul Austro-Ungariei. În felul 
acesta, s-a stabilit un tipar implacabil — victoria rușilor contra 
Austro-Ungariei se anula prin victoria germanilor contra Rusiei 
—, care avea să continue pana în 1917. Totuși, ca exemplu de 
crasă inutilitate si nesabuinta, nimic nu se putea compara cu 
frontul de sud, deschis recent în nord-estul Italiei. Intrând într- 
un târziu în război de partea Antantei, în noiembrie 1915 Italia 
își aruncase trupele de patru ori în luptă contra forțelor austro- 
ungare, disproportionate numeric, care erau desfășurate pe 
versanții abrupți ai unei văi, dar fusese învinsă de fiecare data; 
până la sfârșitul războiului aveau să aibă loc douăsprezece 
bătălii în valea Isonzo, soldându-se cu 600000 de victime in 
rândul armatei italiene. 

Desigur, stagnarea în cazul unui front de luptă este valabilă 
pentru ambele parti, ceea ce înseamnă că veștile proaste, în 
cazul acestei hărți mai ample a războiului, erau atât pe partea 
Antantei, cât și a Puterilor Centrale. 

Având în vedere această uluitoare inerție și cumplitul ei 


cost, ar fi fost de asteptat ca diferitele state beligerante sa se 
gandeasca imediat la posibilitatea de a pecetlui o stare de pace, 
de a găsi o modalitate de ieșire din acest haos sinistru. In 
schimb, s-a întâmplat exact invers. 

Încă din timpuri străvechi, popoarele și statele aflate în 
război s-au confruntat mereu cu aceeași întrebare, la care 
răspunsul a fost îndeobște mereu cumplit: în fata carnajului în 
care au pierit atâţia oameni și a risipei ce a secătuit vistieriile, 
cum să recunoști că totul a fost degeaba? Întrucât o asemenea 
recunoaștere este de neconceput, iar statu-quo-ul devine 
insuportabil, singura opţiune care mai rămâne este escaladarea 
situaţiei. Astfel, pentru statele beligerante din Europa la 
sfârșitul anului 1915 nu se mai punea doar problema de a 
obține ceea ce le împinsese iniţial în conflagrație — și în multe 
cazuri, motivele respective fuseseră șocant de meschine —, ci 
intervenea necesitatea de a extinde sfera revendicărilor, 
condiţiile acceptabile pentru pace nefiind diminuate, ci 
amplificate. În acest conflict nu mai era vorba despre lupta 
pentru mici avantaje pe care să le obţii de la imperii rivale, ci 
urmărea mutilarea acestora pentru totdeauna, pentru a căpăta 
certitudinea că niciodată nu vor mai avea capacitatea de a 
purta un război atât de devastator și absurd. 

Dar înfrângerea dușmanilor în luptă este doar jumătate din 
joc; pentru ca un război să se justifice cu adevărat, este nevoie 
să câștigi din punct de vedere material. În tradiţia europeană 
modernă, această necesitate fusese satisfăcută prin vărsarea 
unor despăgubiri de război în sipetele învingătorului, 
confiscarea unei provincii disputate ici sau colo, însă toate astea 
păreau cumva derizorii, ţinând seama de costurile acestui 
conflict. În schimb, întregul carnaj trebuia să fie justificat 
printr-o nouă eră de aur a imperiului, învingătorii devenind 
mai bogaţi și mai impunători decât înainte. Firește, în felul 


acesta ciclul era impins la singura lui concluzie logica, dar 
scelerată. Gandindu-te la tot ce aveau să primească învingătorii 
finali și la tot ce aveau să piardă învinșii, cum să renunti tocmai 
acum? Nu, ceea ce se cerea acum era un angajament mai mare 
— mai multi soldaţi, mai multi bani, mai multe pierderi —, totul 
urmând a fi recuperat, când va veni victoria, prin mai multe 
teritorii, mai multă bogăţie, mai multă putere. 

În timp ce, în eventualitatea unei victorii, imperiile din 
Puterile Centrale își aveau propria listă de dorințe, care 
devenea tot mai grandioasă și ea odată cu timpul, pentru statele 
din Antantă — Marea Britanie, Franţa și Rusia — nu exista cu 
adevărat decât un singur loc care oferea perspectiva unei 
rasplati la scara cerută: teritoriile diverse și fragmentate din 
Imperiul Otoman. Într-adevăr, în toamna anului 1915 în 
capitalele Antantei acest imperiu era numit cu cinism „Marea 
Pradă“. 

Pentru toate aceste trei puteri, războiul din Orientul 
Mijlociu avea să devină acum instrumentul de a-și satisface 
poftele imperiale — deziderate, cum erau politicos numite —, 
pe care le nutreau de multă vreme. arii Rusiei jinduiau să 
înșface Constantinopolul, de cel putin două sute de ani. La fel, 
Franța se bucurase de un statut special ca stat protector al 
populatiei catolice a Imperiului Otoman in Siria inca din veacul 
al XVI-lea; daca acest imperiu urma sa fie dezmembrat, atunci 
acea regiune trebuia sa-i revina ei de drept. Marea Britanie, la 
rândul ei, fusese obsedată de protecţia teritoriilor ce duceau 
spre India, „giuvaerul din coroana“ ei, împotriva unor cotropiri 
din partea rivalilor săi imperiali — în mod paradoxal, în 
principal Rusia și Franța. Apoi, mai era și factorul religios. Toate 
cele trei puteri statale principale ale Antantei erau naţiuni de 
confesiune creștină în 1915, și chiar și după șase sute de ani pe 
multi îi deranja încă faptul că Tara Sfântă creștină se afla in 


mâinile musulmanilor. Prin imbucatatirea Imperiului Otoman, 
apărea în sfârșit șansa de a relua cruciadele, dar cu un sfârșit 
fericit. 

Ceea ce a propulsat, probabil, aceste vechi dorințe pe 
tărâmul posibilităţii a fost seria de negocieri secrete dintre 
Marea Britanie și emirul Hussein. Pe măsură ce aceste negocieri 
au devenit mai putin secrete în rândul Aliaților, iar perspectiva 
unei revolte arabe s-a conturat tot mai aievea, s-a ajuns nu 
numai la o stimulare a apetiturilor imperiale, ci de-a dreptul la 
o puternică salivare colectivă. 

Spre sfârșitul lui noiembrie, Franţa, informată de tratativele 
Marii Britanii cu Hussein și nerăbdătoare să-și anunţe 
revendicările, va compila la repezeală un set de deziderate 
ambitioase pe care le avea pentru regiunea respectivă. 
Cererilor Franţei li se vor alătura curând pretenţiile Rusiei. În 
fata dorințelor lacome ale principalilor ei aliați — aliaţi astăzi 
poate, dar probabil rivali din nou mâine —, Marea Britanie va 
decide subit că avea și ea chef de căpătuială, așa că nici nu mai 
contau promisiunile făcute recent lui Hussein. Trăgând sforile 
pentru un loc la masa festinului rapace, vor veni în cele din 
urmă Italia si chiar Grecia, până atunci neutră. În felul acesta, 
foarte repede considerentele militare în Orientul Mijlociu se 
vor subordona celor politice, iar procesul decizional se va 
transfera de la ofițerii de armată de pe teren spre diplomații și 
politicienii adunaţi în saloane oficiale. Dacă principala 
trăsătură distinctivă a primilor fusese ineptia, măcar scopul lor 
fusese clar; odată cu ascensiunea oamenilor de stat și în 
condiţiile în care diverse blocuri de putere se luptau pentru 
avantaje, totul avea să devină învăluit în trădare și bizantinism. 

Printr-o coincidenţă, omul care avea să joace un rol singular 
în generarea acestei intrigi a sosit la Cairo în 17 noiembrie 
1915, exact a doua zi după ce Lawrence i se plânsese lui Edward 


Leeds că avea o viata prea liniștită acolo. Numele lui era Mark 
Sykes — sau, mai oficial, sir Tatton Benvenuto Mark Sykes, al 6- 
lea baronet de Sledmere. 

Puţini oameni din istorie au provocat cu atâta nechibzuinta 
o tragedie atât de mare. La vârsta de treizeci și șase de ani, 
Sykes, un tânăr chipeș, chiar dacă un pic corpolent, întruchipa 
acea remarcabilă categorie de aristocrați britanici din epoca 
imperială târzie, cunoscuţi sub denumirea de „amatori“. În 
ciuda conotatiei moderne cumva depreciative, cuvântul 
„amator“ provine din latină, cu sensul de „persoană pasionată 
de ceva“, iar în acest context se referea la un grup select de 
tineri bogaţi și, de obicei, cu titluri nobiliare, a căror creștere, 
educaţie și independenţă financiară — se considera teribil de 
degradant pentru asemenea oameni să aibă o slujbă autentică 
— le permiteau să aibă o sumedenie de preocupări și să 
constate că li se deschidea orice ușă. Crescând pe un domeniu 
ancestral de treizeci de mii de acri, ca unic copil al unui 
aristocrat din Yorkshire, Sykes, asemenea multora dintre amicii 
săi „amatori“, părea dornic să trăiască imediat cât zece oameni 
„obișnuiți“ la un loc. Cu studii la Cambridge, călătorise mult 
prin Imperiul Otoman, scrisese patru cărţi, luptase ca soldat in 
Războiul Burilor, servise drept secretar parlamentar pentru 
administratorul șef al Irlandei și ca atașat onorific pe lângă 
ambasada britanică din Cairo — iar acestea erau doar 
realizările lui cele mai importante până la vârsta de douăzeci și 
cinci de ani. În următorii unsprezece ani înainte de a sosi la 
Cairo în acea toamnă, se însurase și făcuse cinci copii — un al 
șaselea urmând să se nască în curând —, dobândise renumele 
de caricaturist talentat, inventase o variantă incipientă a 
aparatului de proiecţie, iar din 1912 era membru în Parlament 
din partea conservatorilor, pentru Hull Central. 

Apariţia lui Sykes la Cairo era rezultatul celei mai recente 


activităţi incluse in cariera lui profesională. În primăvara 
anului 1915, lordul Kitchener îl numise consilier al Comitetului 
Bunsen, o comisie interdepartamentală care avea rolul de a 
îndruma cabinetul britanic în treburile Orientului Mijlociu. 
Deloc surprinzător, Sykes se afirmase rapid drept cel mai 
important membru al acelui comitet, iar în iulie 1915 a plecat 
într-o amplă misiune de documentare în regiune, cu intenţia ca 
la întoarcere să comunice cabinetului impresiile pe care și le 
formase la faţa locului. 

Lawrence și Sykes s-au întâlnit prima oară în august 1915, 
în timpul șederii lui Sykes la Cairo, înainte de a porni mai 
departe în misiunea lui de documentare. La fel ca aproape toţi 
ceilalți, Lawrence l-a plăcut imediat pe acest parlamentar 
prezentabil și fermecător. El si alti membri ai unităţii de 
informaţii din Cairo s-au bucurat, de asemenea, să găsească în 
sfârșit o persoană din eșaloanele superioare ale guvernului 
britanic, care părea să aprecieze opiniile lor despre războiul 
neconvențional. Acea impresie s-a consolidat initial la 
întoarcerea lui Sykes în Egipt, în luna noiembrie; în cele două 
luni precedente, Sykes avusese nenumărate întâlniri cu 
autorităţile britanice din India, care se opuneau cu vehementa 
planurilor de război indirect ce emanau din Egiptul britanic, 
dar revenind la Cairo, Sykes nu a făcut niciun secret din faptul 
că el era adeptul demersului propus de cei din Egipt. 

Cu toate realizările lui spectaculare însă, Mark Sykes 
exemplifica și o altă trăsătură adesea întâlnită la clasa 
conducătoare britanică in epoca edwardiana: aroganta 
formidabilă de a crede că majoritatea problemelor tulburi din 
lume puteau avea o soluţie clară, că britanicii deţineau 
răspunsul la multe dintre ele și că lor le revenea povara 
specială — istovitoare, chiar dacă venea de la Dumnezeu — de a 
lumina restul omenirii în această privinţă. Abilitatea deosebită 


a lui Sykes sub acest aspect era un talent pentru o scriitura 
concisa si indrazneata, priceperea de a desface orice chestiune 
complexa in enunturi clar formulate pe puncte, care creau 
iluzia unei simplitati aproape matematice. Era un maestru al 
prezentarilor PowerPoint cu aproape un secol inainte ca 
acestea sa existe. 

Un exemplu in acest sens — aveau sa mai fie multe altele in 
anii imediat următori — era o analiză pe care a întocmit-o în 
timpul șederii lui la Cairo, în august, prin care urmărea să 
clasifice diferitele tipuri umane care interactionau în Orientul 
Mijlociu. Impartindu-le initial în „Antici“ și „Moderni“, Sykes 
oferea apoi subcategorii ale acestor două grupuri principale. 
Astfel, Clasa I a Anticilor era formată din ortodocși („duri, 
intransigenti, bigoti și fanatici“), în timp ce Clasa I a Modernilor 
(„tipul de intelect superior“) denota „o persoană de familie 
bună, care absorbise în totalitate educaţia occidentală“, dar a 
nu se confunda cu Clasa II a Modernilor, unde intrau „indivizii 
săraci, incompetenti sau criminali, care primiseră o educaţie 
europeană inferioară și al căror intelect, prin împrejurări sau 
temperament sau ambele la un loc, este împins pe căi mai 
sinistre decât cei din prima clasă“. Nemultumindu-se să se 
oprească aici, Sykes folosea în continuare această formulă de 
clasificare pentru diversele regiuni din Orientul Mijlociu, 
oferindu-le cititorilor britanici un ghid, ușor de urmărit, al 
poziţiei naţiunii lor în fiecare dintre aceste zone. Nu era un 
tablou prea frumos într-un loc ca Egiptul, ce-i drept: la Antici, 
Clasele I, II, II, găseai o absolută ostilitate, o apatie afabilă și o 
supunere moderată, la care se adăugau, de la Moderni, Clasa I si 
II, o opoziţie intrinsecă și o dușmănie neiertătoare.22 

Cu siguranță nu era prima oară când asemenea clasificări 
rasiale erau așternute pe hârtie, însă analiza lui Sykes scotea în 
evidență cu precădere suficienta membrilor clasei 


conducatoare britanice — precum, negresit, si vesnica lor stare 
de neliniște în încercarea de a controla un conflict care 
cuprindea întreg mapamondul —, lucru confirmat prin faptul 
că asemenea baliverne, bine organizate și afirmate cu 
încredere, puteau trece drept înţelepciune. După revenirea lui 
Sykes la Londra si o expunere măiastră în fata Comitetului 
Bunsen, guvernul britanic avea să-i incredinteze „amatorului“ 
de treizeci și șase de ani una dintre cele mai spinoase — și, din 
punct de vedere istoric, una dintre cele mai importante — 
misiuni din Primul Război Mondial: sarcina de a pune ordine în 
pretenţiile teritoriale rivale ale Marii Britanii si ale aliaţilor ei 
în Orientul Mijlociu. 

Abia într-un târziu, conducătorii britanici aveau să 
recunoască, în cazul lui Sykes, o altă trăsătură de caracter, care 
le-ar fi dat poate de gândit dacă ar fi sesizat-o mai din timp. 
Având în vedere ritmul lui frenetic și varietatea preocupărilor, 
nu era de mirare, poate, că lui Mark Sykes îi era foarte greu să 
fie consecvent în concepţiile și convingerile lui chiar. Influențat 
îndeobște de ultima persoană cu care stătuse de vorbă sau de 
ultima idee care îi incoltise în mintea mereu fecundă, Sykes se 
contrazicea permanent în privința unor puncte de vedere sau 
teorii pe care le sustinuse mai devreme — adesea doar cu 
câteva zile în urmă. 

Lawrence a început să întrevadă crâmpeie din această 
labilitate în perioada petrecută în preajma lui Sykes în timpul 
popasului făcut de acesta în noiembrie. Exista ceva absolut 
îngrijorător în dezinvoltura cu care tânărul parlamentar 
nesocotea evidenţele incomode, care nu se potriveau concepției 
lui din acel moment, pentru ca adesea să le accepte, atunci când 
opinia lui se schimba. Așa cum Lawrence avea să scrie în Cei 
șapte stâlpi ai înțelepciunii, Sykes era „avocatul imaginativ al 
unor mișcări internaţionale neconvingătoare... un mănunchi de 


prejudecăţi, intuitii și pseudostiinte. Ideile lui erau din exterior, 
dar îi lipsea răbdarea de a-și testa materialele înainte de a alege 
stilul de construcţie. Prelua un aspect al adevărului, îl 
desprindea din context, îl umfla, îl răsucea si îl modela“. 

Dar mai exista și o altă latură a personalităţii lui Sykes, care 
nu prevestea nimic bun pentru rolul crucial pe care urma să și-l 
asume. Se pare că era un individ cam perfid. Poate din impulsul 
de a demonstra că el era întotdeauna cel mai deștept sau, poate, 
din dorinţa farsorului de a arăta că el e mai tare, doar de dragul 
amuzamentului, cert este că tânărul „amator“ făcea o arta din 
deformarea adevărului, după cum îi convenea lui, sau din 
învrăjbirea părților aflate în dispută, prin ascunderea sau 
manipularea unor informaţii esenţiale. Prin urmare locul pe 
care Sykes avea să-l ocupe în istorie este și el controversat: este 
greu să ne închipuim vreo altă personalitate care, fără o dorinţă 
reală de a face rău și neavând la dispoziție o naţiune sau o 
armată, avea să producă un dezastru mai bulversant în secolul 
al XX-lea decât acest tânăr aristocrat din Yorkshire, prezentabil 
și sclipitor la minte; un dezastru pe care un mic grup de 
compatrioți de-ai săi, inclusiv T. E. Lawrence, vor încerca din 
răsputeri să îl repare. 

Să nu se înțeleagă totuși că doar Sykes ar fi avut aceste 
trăsături de caracter. În materie de duplicitate, „amatorul“ avea 
o mulțime de competitori foarte talentaţi în Orientul Mijlociu, 
chiar în acea perioadă. 


În același timp când Sykes făcea furori la Cairo, o figură 
enigmatică, purtând veșmântul tradiţional arab, circula prin 
bazarurile și ceainăriile orașelor din vestul Siriei. Era un bărbat 
foarte blajin la vorbă, de vreo treizeci și ceva de ani, înstărit și 
cultivat, judecând dupa roba pe care o purta și pronunția 
clasică în arabă. Din cauza tenului pal și a ochilor albaștri, 
oamenii care îl întâlneau pe acest călător îl luau drept cerchez, 


acea străveche semintie de munteni originari din regiunea 
Mării Negre, dintre care multi au trăsături aproape nordice. 
Dar era o impresie greșită, pe care Curt Prufer nu făcea niciun 
efort, probabil, să o corecteze. Efectua această misiune 
clandestină la cererea lui Djemal Pașa. Scopul urmărit era să 
afle unde se situau afinitatile reale ale populaţiei din Siria. 

În acea toamnă, o evaluare obiectivă a opiniei publice din 
Siria devenea o necesitate stringentă atât pentru guvernatorul 
provinciei, cât și pentru consilierii lui germani. Întrucât 
nenorocirea trăită de Aliați în Gallipoli părea să se încheie, se 
profila din nou amenințarea unei debarcări a inamicului 
undeva pe coasta Siriei. Dacă Aliaţii descindeau în Liban, cum 
ar reacţiona creștinii libanezi și minoritatea religioasă a 
druzilor? Și ce ar face evreii, concentrați imediat mai jos, în 
Palestina? În condiţiile in care persecuția armenilor din 
Anatolia continua cu aceeași intensitate, cu siguranță multi 
membri ai comunităţii evreiești din Siria se temeau să nu vină 
și rândul lor. Dar mai ales, ce ar face arabii? Djemal Pașa 
initiase deja măsuri de represiune contra conspiratorilor arabi 
demascati în documentele de la consulatul francez, iar emirul 
Hussein de la Mecca era o permanentă sursă de îngrijorare, dar 
ce ar face masele largi de arabi din alte regiuni? 

Timp de cinci săptămâni, luându-și diferite identități și 
deghizări, Priifer cutreierase Siria. În drumurile lui, stătuse de 
vorbă cu coloniști evrei, prăvăliași arabi și moșieri creștini, cu 
aristocrați occidentalizati, cu șeici beduini si cu felahi. Pe la 
începutul lui decembrie 1915, spionul german a conchis că 
luase pulsul naţiunii suficient de temeinic, încât să poată 
întocmi un raport cu concluziile la care ajunsese, pe care să-l 
trimită lui Djemal și ambasadei germane de la Constantinopol. 

Pe scurt, descoperise cea mai mare nemulțumire în 
rândurile creștinilor care, aproape în totalitate, aprecia el, 


simpatizau in secret cu puterile Antantei. Dar Priifer nu vedea 
un pericol real aici, atât din cauza numărului relativ redus al 
acestor creștini sirieni, cât și din cauză că „aptitudinea [lor] 
pentru trădare“ era întrecută de o „lașitate care îi împiedica să 
încerce să-și împlinească visurile“.21* 

Cumva mai îngrijorătoare, în estimarea lui, era poziţia 
populaţiei evreiești și, in special, a subgrupului de sioniști. Deși, 
„oficial, sionismul afirmă că nu dorește decât să creeze în 
Palestina un centru pentru civilizaţia și limba evreilor, și că nu 
este interesat deloc de politică“, scria Prüfer, in mod limpede 
acest lucru nu era adevărat. Mai degrabă, scopul lor suprem era 
să întemeieze un stat evreiesc autonom în Palestina, ceea ce era 
mult mai plauzibil în eventualitatea unei victorii a Antantei, și 
nu a Puterilor Centrale. Oricum, și cam din aceleași motive ca în 
cazul creștinilor, Prufer nu vedea mari motive de alarmă: 
„Fiind din fire lași și fără iniţiativă, evreii nu vor îndrăzni să 
săvârșească acte subversive decât dacă o forță armată a 
inamicului ar fi deja în tara“. 

Deosebit de îmbucurător părea ceea ce spionul german 
observase în rândurile comunității musulmane arabe, de 
departe cea mai numeroasă dintre cele trei grupuri etnice din 
regiune. Partial datorită măsurilor „juste și drastice“ pe care 
Djemal le luase deja contra liderilor arabi suspectaţi de 
înclinații secesioniste, Prüfer a constatat că mișcarea de 
independenţă a arabilor era extrem de slăbită ca forță. „În 
rândul claselor de mijloc, reformismul nu prea are niciun 
adept“, scria el, „iar printre micii proprietari de pământ, 
negustori și lucrători, care constituie marea masă a populaţiei, 
guvernul și cauza lui par să aibă popularitate.“ Chiar dacă o 
răscoală arabă ar fi cumva lansată, sugera Prtifer în uzualul lui 
stil tranșant, nu ar primi adeziunea maselor, „din cauza 
neseriozitatii populaţiei“. 


Aceasta evaluare, in general optimista, era insotita totusi de 
o avertizare majoră; dacă britanicii debarcau în Siria, unele 
sentimente de simpatie latentă aveau să iasă la suprafaţă. În 
acea eventualitate, cotropitorii ar găsi categoric colaboratori 
locali dornici să îi susțină. Prüfer i-a pus la dispoziţie lui Djemal 
o listă cu numele persoanelor „pe care nu se putea conta“, 
majoritatea oameni de afaceri, atât creștini, cât și arabi 
musulmani, precum și „toţi șefii de partid sioniști“, care 
trebuiau imediat deportaţi, în cazul unei debarcări a Aliaților. 

Această ultimă sugestie a tras un semnal de alarmă în sânul 
ambasadei germane. Exact în august, Djemal făcuse uz de 
documentele confiscate de la consulatul francez din Beirut 
pentru a executa unsprezece conducători arabi importanţi în 
una dintre pieţele principale ale orașului. Acest eveniment 
stârnise indignare în lumea arabă, iar Germania nu-și dorea ca 
unul dintre ofiţerii ei de informaţii să îi furnizeze 
guvernatorului Siriei o nouă listă de nume indezirabile. În nota 
ce însoțea raportul trimis ministrului de Externe de la Berlin, 
ambasadorul german la Constantinopol menţiona că îi dăduse 
lui Priifer următoarea avertizare: „La cel mai mărunt incident, 
populaţia ar putea lansa acuzaţia că noi suntem cei care 
provocăm măsuri aspre, cum ar fi expulzările. Pe viitor, te rog 
să manifești prudenţă și reținere atunci când îi transmiti lui 
Djemal sugestii de acest gen“. 

E posibil ca această admonestare să fi venit prea târziu. 
Având deja în mână raportul lui Prufer, guvernatorul Siriei 
părea să fi ajuns la concluzia că o manieră flexibilă de 
rezolvare a problemei — alternând între proverbialul trandafir 
și pumnal, fără vreun tipic lesne de deslusit — constituia cea 
mai bună metodă de a se dovedi mai abil decât lista tot mai 
mare a dușmanilor lui. În 18 decembrie, poruncise să mai fie 
arestate o serie de persoane menţionate în dosarele de la 


consulatul francez, un navod in care avea sa prinda pana la 
urma circa saizeci de membri ai elitei intelectuale progresiste 
arabe din Beirut si Damasc. 

Poate că aceste arestări îi creaseră o stare de buna 
dispoziţie lui Djemal, din moment ce s-a arătat cu mult mai 
generos atunci când un alt personaj, de o lealitate tot mai 
îndoielnică, Aaron Aaronsohn, a venit să-l viziteze la biroul său 
din Damasc, în luna ianuarie. 


Nava de recunoaștere nu a venit niciodată. 

În noaptea de 8 noiembrie 1915, când luna nu se vedea pe 
cer, Absalom Feinberg ajunsese înapoi pe furiș, la Athlit, adus 
de o navă de recunoaștere britanică, și imediat îi comunicase 
veștile bune lui Aaron Aaronsohn, care era în culmea fericirii: 
da, luase legătura cu britanicii, care așteptau cu nerăbdare să 
primească informaţii secrete de la ei, fiind puse la punct detalii 
privind modalitatea concretă de transmitere a acestor mesaje. 

Până la sosirea navei de recunoaștere, programată peste 
două săptămâni, cei doi bărbaţi au pornit imediat în ample 
misiuni de observaţie, pentru a-și actualiza informaţiile, 
Aaronsohn îndreptându-se spre nord, iar Feinberg spre sud. 
Sub pretextul de a efectua investigaţii științifice pentru 
Stațiunea de Cercetări Agricole, au putut nota pe ascuns 
amplasarea noilor tabere militare turcești, locul depozitelor de 
aprovizionare și rețeaua de tranșee, au monitorizat mișcările 
trenurilor și ale unităților de armată, consemnând meticulos, 
cu un scris mărunt, în carnetelele lor, tot ce li se părea că ar fi 
putut să le fie de folos britanicilor. 

Dar când s-au întors la Athlit și au așteptat semnalul în 
noaptea stabilită pentru contact, nava de recunoaștere nu a 
venit; nu a venit nici în noaptea următoare, sau în celelalte 
nopți. Au tot așteptat asa până la începutul lui decembrie, când 
Aaronsohn si Feinberg erau deja tot mai nedumeriti, ba chiar 


îngrijorați; în mod evident, intervenise ceva neprevazut, dar cu 
cât așteptau mai mult, cu atât creștea si riscul ca activităţile lor 
nocturne să atragă atenţia patrulelor de noapte ale miliției 
turcești. Pe de altă parte, dacă nava sosea totuși, iar ei nu erau 
la post să intercepteze semnalul, britanicii puteau conchide că, 
până la urmă, conspiratorii se răzgândiseră sau fuseseră prinși 
sau, pur și simplu, abandonaseră ideea. 

Cuprins de disperare la gândul că nava nu avea să mai 
apară vreodată, în 8 decembrie impetuosul Feinberg născocise 
un nou plan: va restabili contactul cu britanicii, fofilându-se 
cumva printre trupele turcești concentrate în sudul Palestinei, 
apoi va traversa tărâmul pustiu ai Sinaiului până la liniile 
britanice din celălalt capăt. Dacă era oprit de vreo patrulă 
turcească, putea pretinde că făcea muncă de teren pentru 
eradicarea lăcustelor. Un alibi perfect credibil: exact cu câteva 
zile în urmă, un nou roi imens de lăcuste apăruse deasupra 
Iudeii, primul de acest fel după invazia din primăvară, iar 
Aaronsohn apreciase că de data asta veneau din Egipt, peste 
Sinai. Oricum, încercarea părea teribil de riscantă, dar, 
îngrijorat de imposibilitatea de a mai lua legătura cu britanicii, 
Aaronsohn a cedat până la urmă; Feinberg a pornit spre sud 
chiar în acea seară. 

La scurt timp după aceea, Aaronsohn a avut un nou motiv 
de îngrijorare, dar din cu totul altă cauză. La Constantinopol, 
sora sa mai mică, Sarah, căuta de multă vreme o modalitate de 
a scăpa dintr-o căsnicie nefericită și de a se întoarce la familia 
ei în Palestina. La mijlocul lui noiembrie, când soţul ei era 
plecat într-o lungă deplasare de afaceri, a aflat că o delegaţie a 
agenţiei pentru ajutorarea evreilor urma să plece în scurt timp 
din Constantinopol, pentru a vizita coloniile evreiești, ceea ce 
însemna pentru ea o șansă de salvare. Rugându-se să meargă și 
ea, în 26 noiembrie, Sarah, care avea pe atunci douăzeci și cinci 


de ani, s-a suit in tren in gara Haidar Pasa, pornind in lunga ei 
calatorie spre casa. 

De luni de zile, circulau nenumarate zvonuri sumbre despre 
ceea ce li se intampla armenilor in regiunile rurale ale 
Anatoliei, dar printr-o abila combinatie de comunicare 
defectuoasă si cenzură riguroasă, regimul otoman izbutise, în 
mare măsură, să ascundă opiniei publice adevărul despre 
actele de violenţă și brutalitate săvârșite. Lucrul acesta nu se 
aplica, desigur, în cazul celor care călătoreau prin câmpiile 
morții. Cand Sarah Aaronsohn a ajuns în cele din urmă la 
fratele ei, în Palestina, în data de 16 decembrie, era absolut 
șocată de ceea ce putuse să vadă în timpul călătoriei cu trenul 
prin Anatolia. Agronomul avea să povestească mai târziu că 
„Sarah a văzut sute de armeni morţi — bărbaţi, femei și copii — 
zăcând de o parte și de cealaltă a șinei de cale ferată. Uneori, 
turcoaice perchezitionau cadavrele, în căutarea unor lucruri 
care puteau fi de valoare; alteori, câini sfâșiau trupurile 
neinsufletite. Vedeai sute de schelete curățate de carne până la 
oase“. Dar cel mai sinistru incident, susținea Sarah, fusese când 
trenul in care se afla a fost luat cu asalt de mii de armeni lihniti 
de foame, într-o gară îndepărtată; în îmbulzeala aceea 
cumplită, oamenii s-au călcat în picioare, mulţi dintre ei căzând 
sub roţile vagoanelor, spre marea delectare a conductorului. 
Sarah a leșinat în fata sinistrului spectacol, dar când și-a revenit 
în simtiri a fost mustrată de doi ofiţeri turci, pentru vădita ei 
lipsă de patriotism.“® 

Aaron Aaronsohn auzise de multă vreme, în călătoriile lui, 
despre grozăviile săvârșite împotriva armenilor, dar înclinase 
să nu le dea prea multă importanţă, punându-le mai degrabă pe 
seama veșnicei mori a zvonurilor, care în Siria nu se oprea 
niciodată. Dar când sora lui i-a povestit ce văzuse cu ochii ei — 
și când a aflat că măcelul continua —, agronomul a înţeles 


hidoasa realitate si, fatalmente, a ajuns să-și pună sinistra 
întrebare: cine venea la rând? Dacă Junii Turci erau capabili să 
comită aceste atrocități împotriva celor două milioane de 
armeni care făceau parte din statul otoman, cu cât mai ușor le- 
ar fi de fapt să facă același lucru împotriva celor optzeci de mii 
de evrei de-acolo. 

Apoi, au venit alte vești proaste. În Sinai, Absalom Feinberg 
fusese oprit de o patrulă militară turcească, nicidecum 
impresionată de așa-zisa lui misiune de eradicare a lăcustelor, 
cum fusese scenariul prezentat de el. În schimb, l-au târât 
înapoi la Beersheba, sub suspiciunea de a fi spion. La începutul 
lui ianuarie, a fost transferat la închisoarea din Ierusalim 
pentru a aștepta un posibil proces; dacă avea să fie găsit 
vinovat de cea mai groaznică învinuire ce i s-ar fi putut aduce, 
aceea de trădare, Feinberg urma să aibă rapid un randevu cu 
gâdele și spânzurătoarea. 

Grija pentru soarta tânărului său colaborator în conspirația 
pusă la cale fusese motivul pentru care Aaron Aaronsohn 
venise la biroul din Damasc al lui Djemal Pașa, în acea după- 
amiază de 12 ianuarie. Intuind că apelurile la îndurare sau 
pledoariile pentru nevinovăție ar fi putut sa nu aibă efect in 
acest caz, agronomul a recurs la același instrument care îi 
fusese fatal lui Feinberg: lăcustele. Pentru a combate aceasta 
noua plagă, i-a spus el lui Djemal, era de acord să preia din nou 
postul de inspector general al programului de eradicare a 
lacustelor, din care demisionase cu opt luni în urmă, scârbit de 
ingerintele guvernului. Singura condiţie indispensabilă totuși 
era ca Aaronsohn să poată lucra împreună cu cel mai valoros și 
important asistent al său, un tânăr pe nume Absalom Feinberg, 
recent arestat in Sinai din cauza unei confuzii regretabile.” 

La ordinul lui Djemal, Feinberg a fost eliberat rapid din 
închisoarea de la Ierusalim. Dar euforia celor doi potenţiali 


spioni s-a temperat, probabil, destul de repede: lunga si 
nefructuoasa lor campanie de a lua legătura cu britanicii 
rămânea în același impas. 


Nimeni nu putea cuprinde tabloul pe de-a-ntregul. Având în 
vedere haosul războiului și dificultatea de a comunica, diferite 
ramuri ale guvernului britanic negociau cu diferiți aliaţi în 
timp de război — sau cu persoane din care sperau să-și facă 
niște aliaţi —, fără ca cineva să-și dea seama, decât prea târziu, 
că niște acorduri astfel întocmite ar putea fi în contradicție 
unele cu altele. Nu era o chestiune de duplicitate, ci mai 
degrabă un regretabil caz în care mâna dreaptă nu știe ce face 
mâna stângă. 

Aceasta este opinia împărtășită îndeobște de istoricii care 
analizează harababura de acorduri secrete pe care Marea 
Britanie le-a încheiat referitor la Orientul Mijlociu în 1915 și 
1916. Un grup mai mic de istorici însă consideră că nu a existat 
de fapt niciun fel de harababură, iar numeroase cărți, cât să 
umple un întreg raft gemând sub greutatea tomurilor, au căutat 
cu meticulozitate să identifice determinantii gramaticali și 
propoziţiile conditionale inserate în diversele acorduri, pentru 
a-i exonera pe artizanii lor de orice învinuire că ar fi fost de 
rea-credinta. 

In realitate, prima opinie tine de domeniul fictiunii, iar a 
doua este efectiv sordida, ca atunci când ai susține ca o 
promisiune nu a fost o promisiune fiindcă nu ai ţinut degetele 
strâns încrucișate. Dacă s-a întâmplat ca la britanici mâna 
dreaptă să nu știe ce făcea mâna stângă, a fost fiindcă un grup 
select de oameni, de la cele mai înalte niveluri ale guvernului, s- 
a străduit din răsputeri să facă posibil așa ceva. În acest scop, 
au creat un dedal de protecţie a informaţiilor — înșelătorii, 
conform unei exprimări mai puţin caritabile —, pentru a se 
asigura că datele esenţiale nu aveau să ajungă la cunoștința 


aliatilor Marii Britanii din timpul razboiului si nici chiar la 
urechile multora dintre diplomatii si comandatii de armata cu 
grad înalt. 

Cumva în mod ironic, una dintre primele entităţi care a 
avut parte de acest tratament a fost chiar propriul ,,giuvaer din 
coroana“ Imperiului Britanic, India britanică. 

Spre începutul secolului al XX-lea, Imperiul Britanic 
degenerase într-un fel de sistem solar colonial aparte, o galaxie 
în care principalii sateliți funcționau cu o autonomie tot mai 
mare fata de „steaua“ centrală, care era Marea Britanie. 
Nicăieri acest lucru nu era mai adevărat decât în India, unde 
administraţia britanică de la Simla (cum era numit îndeobște 
guvernământul britanic al Indiei, deși Simla era doar capitala 
de vară) își avea propriul program pe plan intern și, într-o 
măsură considerabilă, chiar și propria politică externă. 

Dacă atitudinea manifestată de India britanică fata de 
Londra putea fi caracterizată drept distantă, relaţia pe care o 
avea cu Egiptul britanic era de-a dreptul glacială, mai ales după 
ce s-a aflat despre tratativele dintre Cairo și emirul Hussein în 
1915. Încă de la transformarea subcontinentului indian într-o 
colonie a Coroanei britanice (Indian Raj) in 1858, peninsula 
Arabia fusese trecută în sfera de influență a Indiei, or 
administratorii acesteia  detestau ingerintele și opiniile 
Egiptului, ajuns „la spartul târgului“ la masa negocierilor. Mai 
exact, cea mai numeroasă populaţie musulmană din lume, 
aproximativ optzeci de milioane de suflete, se afla în India, 
fiind astfel de patru ori mai mare decât populaţia musulmană 
din Imperiul Otoman. Așa cum autorităţile de la Simla ţineau să 
atragă atenţia cabinetului londonez, părea un joc foarte 
periculos să încurajezi o revoltă a populaţiei indigene, cu 
promisiuni de autonomie sau independenţă, într-o anumită 
parte a lumii musulmane, în timp ce fără nicio milă înăbușeai 


orice indiciu al unei rebeliuni musulmane izvorate din dorinte 
similare intr-o alta regiune, asa cum se intampla de decenii in 
India britanica. 

Din acest motiv, cand negocierile celor de la Cairo cu emirul 
Hussein au atins o faza critica in toamna anului 1915, Simla 
lansase un contraatac crâncen la Londra, înfierând in 
permanenta convorbirile secrete, ceea ce a facut ca, spre 
sfarsitul lui octombrie, cand oficialitatile din Londra si Cairo se 
cazneau sa formuleze un răspuns adecvat la pretentiile 
exagerate ale lui Hussein, lordul Kitchener sa decida, pur si 
simplu, excluderea Indiei de la orice consultari. Abia cand 
raspunsul prin care erau acceptate majoritatea pretentiilor lui 
Hussein a fost expediat, i s-a spus pentru prima oară si 
viceregelui Indiei ce soluţie fusese adoptată, motivând că, sub 
presiunea evenimentelor, nu avuseseră timp să se consulte cu 
el înainte de a lua acea hotarare.“® 

În absenţa Indiei, care fusese scoasă din ecuaţie, emirul 
Hussein obținuse un acord foarte favorabil pentru el — sau cel 
puţin așa credea. În scrisoarea din 24 octombrie, esenţială 
pentru viitorul mers al lucrurilor, înaltul comisar britanic în 
Egipt, Henry McMahon, declara că, depinzând de anumite 
modificări, „Marea Britanie este dispusă să recunoască și să 
susțină independența arabilor din toate regiunile în cadrul 
limitelor (frontaliere) cerute de Șeriful de la Mecca“. Deși în 
scrisorile ulterioare cei doi au continuat să se tocmească asupra 
modificărilor cerute — cele mai litigioase erau cerinţele 
englezilor pentru „aranjamente administrative speciale“ în 
provinciile irakiene bogate în ţiţei, Bagdad și Basra, precum si 
pentru excluderea coltului nord-vestic al Siriei —, emirul 
Hussein avea toate motivele să creadă că i se promisese un 
mare stat arab independent, care ar fi urmat să cuprindă 
aproape întreaga peninsulă Arabia și să se întindă la est până la 


granita cu Persia, la nord pana in Anatolia, centrul vital al 
Turciei, si la vest pana la Marea Mediterana si la granita 
Egiptului. 

Dar Hussein ar fi trebuit sa dea mai multa atentie unei 
propozitii conditionale, pe care McMahon o inserase discret in 
scrisoarea sa: avertismentul ca aceste promisiuni se aplicau 
doar „acolo unde Marea Britanie este liberă să acţioneze fără a 
leza în vreun fel interesul aliatului ei, Franța“. Cu alte cuvinte, 
dacă francezii aveau ceva de obiectat în privința înţelegerii, 
împotrivirea lor putea anula punctele acceptate de englezi.” 

Dar englezii știau prea bine că francezii vor avea ceva de 
obiectat.22 În vara anului 1915, ambasadorul francez în Marea 
Britanie îi precizase ministrului britanic de externe, Grey, exact 
teritoriul pe care ţara lui intenţiona să îl preia în Orientul 
Mijlociu. Acest teritoriu includea întreaga regiune istorică a 
Siriei, sau, altfel spus, cele mai valoroase provincii promise 
acum lui Hussein. 

Dar cum se putea eluda o asemenea dilemă? Pur și simplu, 
nespunându-le francezilor despre înţelegerea perfectată cu 
Hussein. În schimb, spre sfârșitul lunii noiembrie, diplomații 
francezi au fost invitaţi la Londra, pentru a discuta despre 
dorințele lor privind Orientul Apropiat. Cu o remarcabilă 
ipocrizie, oficialitățile britanice și-au exprimat uimirea, când 
francezii au repetat că ei doreau cam tot: Libanul, Palestina, 
interiorul Siriei, Irakul.22 Astfel s-a creat cadrul pentru Acordul 
Sykes-Picot, considerat drept unul dintre cele mai ciudate și, 
prin perspectiva timpului, mai distructive protocoale încheiate 
vreodată. 

În doar câteva zile de întâlniri la începutul lui ianuarie 
1916, doi diplomaţi din eșaloanele de mijloc, Mark Sykes și 
Francois Georges-Picot — printr-o coincidenţă, exact omul care, 
pe timpul cât fusese consulul Franţei în Beirut, purtase o 


corespondenta secreta cu disidentii arabi si care, atunci cand se 
retrasese, lasase In urma documentele descoperite de politia 
secretă a lui Djemal Pasa —, au incropit împreună o viitoare 
harta a Orientului Mijlociu, care nu avea absolut nicio legatura 
cu harta visată de emirul Hussein. În schimb, avaritia imperială 
a francezilor a alimentat spiritul de competiţie al britanicilor, 
astfel încât statul arab cu adevărat independent se limita acum 
la deșertul Arabiei, în timp ce Franţa prelua controlul asupra 
Siriei istorice, iar Anglia prelua Irakul cu totul. În plus, două 
mari bucăţi din interior, practic tot ce era la nord și în centru, 
fata de regatul Hejaz al lui Hussein, urmau să fie controlate 
indirect, fiind altfel spus cvasiindependente, din moment ce 
Marea Britanie și Franţa deţineau „dreptul de preemptiune“ la 
orice investiție sau afacere. Dar cinismul negociatorilor era cel 
mai evident exact în aceste așa-numite Zone A și B; întrucât 
amândoi credeau că arabii nu erau, de fapt, capabili să se 
guverneze singuri, Sykes și Picot puteau promite independenţa 
pentru aceste enclave, știind cu certitudine că aveau să ajungă 
finalmente state vasale dependente de Anglia și Franţa. În 
timpul lor liber, cei doi diplomaţi au născocit și o nouă menire 
pentru Palestina.22 În loc să facă parte din viitorul stat arab — 
statutul ei implicit, din moment ce McMahon nu mentionase 
niciodata Palestina in vreuna dintre modificarile pe care i le 
propunea lui Hussein —, Palestina urma să fie plasată acum 
sub administraţia reunită a Franţei, Marii Britanii și Rusiei. 

În apărarea lui Picot, se poate spune că el nu avea de unde 
să știe cât de mult intrau în conflict pretenţiile lui teritoriale cu 
ceea ce i se promisese emirului Hussein. Și asta deoarece 
omologul lui britanic nu a considerat necesar să-i spună. Oricât 
de incredibil ar putea părea, în acele zile cruciale de la 
începutul lui ianuarie 1916, când a fost desenată cea mai mare 
parte a viitoarei hărţi a Orientului Mijlociu, nu exista în lume 


decât o singură persoană care cunoștea in întregime atât 
conținutul Corespondentei McMahon-Hussein, cât și detaliile 
acordului Sykes-Picot, și care astfel ar fi putut înțelege pe deplin 
că scopurile urmărite în regiune de arabi, francezi și britanici 
porniseră acum pe calea unei coliziuni iminente: Mark Sykes. 

Dar, chiar dacă a intuit toate astea, Sykes nu a spus nimic. 
Dimpotrivă, acordul lui cu Picot însemna că fuseseră ridicate 
acum noi sisteme de ecranare, pentru a ţine în beznă nu numai 
pe emirul Hussein, ci si pe toţi înalții funcţionari britanici din 
Egipt, care știau de înţelegerea cu el și care subscriau încă 
principiilor de modă veche, potrivit cărora un stat trebuie să își 
respecte promisiunile. Exact cum India britanică fusese scoasă 
din ecuaţie în toamna anului 1915, la fel și Egiptul britanic avea 
să fie scos din ecuaţie în primăvara anului 1916, când Acordul 
Sykes-Picot era dezbătut în capitalele Antantei. Ori de câte ori 
Cairo se interesa despre stadiul negocierilor anglo-franceze, 
Sykes și alti demnitari de la Londra admiteau doar că acestea 
„erau în curs de desfășurare“ și că, negreșit, Egiptul avea să fie 
consultat îndeaproape, înainte de a se ajunge la un acord final. 
În realitate, abia în mai 1916 un exemplar al documentului 
Sykes-Picot va ajunge la Cairo, iar pe-atunci era deja un fapt 
împlinit: un pact secret încheiat între guvernele Angliei, Franţei 
și Rusiei. Așa cum avea să-și amintească T. E. Lawrence3, 
reacția membrilor serviciului britanic de informaţii militare de 
la Cairo, când stupefiati au ajuns să citească textul acordului, a 
fost impulsul colectiv de a voma. 

Dar pentru Lawrence, în iarna 1916, toate astea erau în 
viitor. La masa lui de lucru din hotelul Savoy, continua cu 
„spălatul sticlelor“, întocmirea hărților și „luptele-pe-hârtie“. 

Sub acest ultim aspect, eforturile lui începuseră să frizeze 
absurdul. În trecut măcar, luptele lui birocratice fuseseră 
purtate contra perfidiei francezilor; acum, se îndreptau contra 


permanentelor intrigi ale compatriotilor sai din India britanica. 
Pornind, se părea, de la premisa că, atâta timp cât emirul 
Hussein nu lansa revolta propriu-zisă, pactul făcut cu el putea fi 
îngropat, Simla depunea eforturi neobosite la Londra în acest 
scop, invocând atât inadecvarea lui Hussein, cât și dezastrul ce 
ar urma, dacă era încurajată formarea unui stat arab unificat (o 
temere ce ar fi fost mult diminuată, dacă Simla ar fi știut de 
prevederile Acordului Sykes-Picot, ceea ce nu era cazul însă). 
Cumva ciudat la toată această campanie, în opinia lui 
Lawrence, era însă faptul că în iarna 1916 India părea să aibă 
suficiente probleme în perimetrul ei imediat, care să-i fi dat 
motive de îngrijorare. 

În toamnă măcar, Simla fusese indreptatita să argumenteze 
că ei, și Egiptul britanic, realizaseră ceva concret contra 
Imperiului Otoman. Motivat de ușurința cu care capturasera 
câmpurile petrolifere din sudul Irakului, în aprilie 1915 
comandantul Forței Expeditionare Indiene trimisese un corp de 
armată de douăzeci de mii de oameni în susul râului Tigru. 
Tratând cu dispreţ ideea de a încheia alianţe cu triburile arabe 
locale, darămite să mai peroreze despre autonomie și 
independenţă, generalul Charles Townshend își condusese 
trupele din succes în succes în vechea tradiţie militară britanică 
— înainte la luptă, secerând tot ce-ţi stă în cale —, astfel încât 
prin octombrie armata lui se afla la porţile Bagdadului. În 
lumina acestor fapte de arme, metoda directă de a purta război, 
adoptată de Simla, părea mult mai viabilă decât principiile 
ciudate și înflăcărate de a învinge în luptă, câștigând „inimile și 
cugetele“, cum sugera Cairo. 

Dar, între timp, situaţia se schimbase enorm. În loc de o 
intrare triumfală în Bagdad, armata lui Townshend fusese 
oprită după lupte sângeroase în împrejurimile orașului la 
sfârșitul lui noiembrie. Rupt de liniile de aprovizionare rămase 


mult în spate si fără perspectiva de a primi rapid întăriri, 
Townshend făcuse atunci o retragere strategică, pe o distanţă 
de aproximativ o sută șaizeci de kilometri în josul râului Tigru, 
până la orașul Kut, situat pe malul apei. În februarie 1916, 
garnizoana din Kut ar fi fost supusă, se părea, unui asediu tot 
mai intens — India britanică nu părea dispusă să ofere prea 
multe detalii —, exact în timp ce o coloană militară se lupta în 
amonte pe Tigru pentru a-i veni în ajutor. 

Totuși campania de defăimare lansată de Simla contra 
autorităţilor de la Cairo și, implicit, împotriva susținerii lui 
Hussein, continuase. La sfârșitul lui ianuarie, Lawrence a scris 
un lung raport, „Politica de la Mecca“, menit să atenueze 
îngrijorările Londrei — care erau cu fervoare alimentate de 
India —, legate de ceea ce ar putea însemna pentru interesele 
pe termen lung ale Marii Britanii în regiune o naţiune arabă 
unificată sub conducerea lui Hussein. Ajustându-și poate 
mesajul în funcţie de ceea ce dorea să audă guvernul britanic, 
Lawrence opina că ideea unui asemenea monolit era exagerată 
și că, „dacă erau manuiti cum trebuie, [arabii] vor rămâne în 
faza de mozaic politic, o încrengătură de mici principate 
dușmănoase, incapabile de coeziune“.224 

În luna următoare, India a ales să încerce tactica de a-l 
calomnia pe Hussein. Au făcut acest lucru, publicând în 
Intelligence Bulletin for the Middle Fast (Buletinul de Informaţii 
Speciale pentru Orientul Mijlociu), o publicaţie strict secretă, 
rezervată demnitarilor și ofițerilor de rang înalt, un interviu cu 
Abdul Aziz ibn-Saud, o căpetenie de trib din colţul nord-estic al 
Arabiei. Acesta spunea despre Hussein că era „un personaj 
esențialmente ordinar si nestatornic“ și preciza răspicat că el și, 
de asemenea, majoritatea căpeteniilor de triburi arabe nu îl vor 
recunoaște niciodată drept conducătorul lor. Chiar dacă 
Hussein ar fi făcut pasul riscant de a se declara calif, suprema 


personalitate politica si religioasă în lumea islamică, susținea 
ibn-Saud, „lucrul acesta nu ar modifica nicidecum imaginea lui 
în ochii celorlalte căpetenii, care nu vor accepta niciodată să i 
se subordoneze mai mult decât făceau acum“. 

Pentru Lawrence, acest interviu reprezenta o nouă și, 
potential, foarte periculoasă escaladare a tensiunii in 
competiția dintre Cairo și Simla. Și asta din cauză că Abdul Aziz 
ibn-Saud nu era doar un șef tribal nemulţumit, care nu dorea 
decât să-și păstreze autonomia, ci rivalul cel mai de temut al lui 
Hussein din toată Arabia. Devenind adeptul fanatic al unei 
forme extrem de austere de islam fundamentalist, cunoscută 
sub denumirea de wahhabism, în ultimii cincisprezece ani ibn- 
Saud își condusese războinicii din deșert în lupte cu diversele 
triburi arabe recalcitrante, mânat de un fel de zel evanghelic. 
Disciplina wahhabiștilor era legendară; în acest răstimp, 
influenţa lui Ibn-Saud se întinsese de la câteva sate din oazele 
regiunii Riyadh până la un vast teritoriu în nord-estul Arabiei. 
Totodată, ibn-Saud era omul Indiei britanice în Arabia, în 
virtutea unei relaţii strânse, care data dinainte de război. 

Nu era deloc bine, socotea Lawrence, că Simla folosea 
Buletinul de Informaţii pentru a promova un om cu concepţii 
atât de contrare valorilor britanice, însă acest „gambit“ 
sublinia, de asemenea, o situaţie aproape rizibil de absurdă, 
dacă nu ar fi fost atât de periculoasă: în lupta lor pentru 
supremație în politica arabă, două ramuri diferite ale Coroanei 
britanice susțineau doi rivali neimpacati. Cu siguranţă, aceasta 
nu era nicidecum reţeta pentru o revoltă arabă reușită, ci mai 
degrabă pentru un război civil — ceea ce, bineînţeles, putea să 
fi fost scopul urmărit de Simla de la bun început. 

În riposta lui la interviul cu ibn-Saud, distribuită tot la fel în 
rândul eșaloanelor de vârf ale guvernului britanic, Lawrence 
susținea că, în ciuda faptului că pozau în reformiști islamici „cu 


acel bigotism ingust la minte al puritanilor“, ibn-Saud si 
wahhabistii lui nu erau nicidecum reprezentativi pentru 
islam. In realitate, asa cum avertiza el in „Politica de la 
Mecca“, secta wahhabista era compusa din indivizi marginali 
cu apucături medievale, „iar daca ar prevala, am avea în loc de 
tolerantul si relativ confortabilul Islam de la Mecca si Damasc, 
fanatismul din Nejd... intensificat si umflat de succes“. 

La fel ca multe dintre celelalte preziceri ale lui Lawrence, 
avertizarea lui în privinţa lui ibn-Saud și a wahhabiștilor avea 
să se adeverească până la urmă. În 1923, ibn-Saud va cuceri o 
mare parte din peninsula Arabia și, pentru a-și onora clanul, îi 
va da numele de Arabia Saudită. În următorii nouăzeci de ani, 
vasta și risipitoarea familie regală saudită va supravieţui în 
principal cumpărând favoarea wahhabiștilor doctrinari, care îi 
aduseseră la putere, sponsorizând financiar activităţile lor, 
atâta vreme cât discipolii lor își îndreptau eforturile jihadiste în 
străinătate. Cel mai faimos produs al acestui aranjament avea 
să fie Osama bin Laden. 

Mult mai aproape în timp însă, Lawrence avea să lase 
deoparte campania războiului-prin-cuvinte împotriva Indiei 
britanice, pentru a se ocupa de niște probleme mult mai 
presante. În martie 1916, a fost selectat pentru o misiune atât de 
clandestină și atât de ofensatoare pentru ideea de onoare în 
mentalitatea britanică, încât adevăratul ei scop avea să fie 
înlăturat în mare parte din cărțile de istorie. Ironia făcea însă 
ca această misiune să fi devenit necesară printr-o catastrofă 
care fusese creaţia Indiei britanice, o serie de evenimente care 
au ajuns la un deznodământ urât în primele ceasuri ale 
dimineţii de 8 martie 1916. 


În jurul orei 6:30, în acea dimineaţă, generalul de corp de 
armată Fenton Aylmer, viitorul al 13-lea baronet de Donadea, a 
primit niște vești uluitoare. În marșul nocturn al armatei sale 


spre orasul Dujaila din centrul Irakului, Brigada a 36-a de 
Infanterie indiană se rătăcise pe întuneric22 In loc să se 
oprească în punctul prestabilit, pentru a aștepta să treacă 
bombardamentul din zori al artileriei inamice, segmente din 
acea brigadă continuaseră să străbată câmpia aridă Dujaila și 
nimeriseră direct în primele linii ale turcilor. Mai precis, se 
duseseră drept spre „Fort“, o cetate de pământ, înaltă de 
doisprezece metri, care se ridica în mijlocul șesurilor din jur și 
forma bastionul de apărare a turcilor. 

S-ar fi zis că era situaţia tipică pentru un masacru, numai că 
lucrurile nu decurseseră așa. Curierul care a apărut la cartierul 
general al lui Aylmer în acea dimineaţă a raportat că, după 
toate aparențele, fortăreața era ori abandonată, ori apărată 
simbolic de câțiva oameni; Brigada a 36-a de Infanterie indiana 
se afla la porţile fortului și nu-i rămânea decât să-l captureze. 

Acesta a fost momentul de răscruce în lunga și sângeroasa 
campanie purtată de Aylmer pentru a veni în ajutorul armatei 
generalului Townshend la Kut, până unde mai erau acum doar 
treisprezece kilometri în amonte, pe cursul Tigrului. Odată cu 
acest uimitor raport despre situaţia de la fort, i se oferea nu 
numai șansa de câștiga bătălia de la Dujaila, înainte de a fi 
început de fapt, ci și de a începe să ispășească toate erorile 
colosale care caracterizaseră înaintarea armatei lui Aylmer pe 
parcursul ultimelor două luni. 

Prin martie 1916, diferitele armate din Europa născociseră 
o metodă simplă, trasă parcă la indigo, pentru atacarea 
inamicului baricadat în tranșee: un bombardament de artilerie 
intens asupra primelor linii de apărare ale dușmanului, care să 
dureze câteva ceasuri sau chiar zile, depinzând de amploarea 
asaltului plănuit, urmat de atacul infanteriei năvălind peste 
tărâmul nimănui. Problemele inerente acestor tactici erau 
vizibile la orice pas. Majoritatea bombardamentelor de acest fel 


cauzau pierderi omenesti relativ reduse, intrucat cei care se 
apărau se retrăgeau, pur și simplu, în tranșeele din spate — sau, 
în cazul lucrărilor de fortificaţii din tranșeele de pe frontul de 
vest, în niște buncăre subterane bine protejate — pentru a 
aștepta oprirea tirurilor. Firește, aceste focuri de baraj 
preliminare îi avertizau, de asemenea, pe cei care se apărau, că 
urma un atac și exact din ce direcţie. 

Când bombardamentul cu obuze înceta, unităţile infanteriei 
de atac ieșeau din tranșee și începeau să înainteze pe tărâmul 
nimănui, spre poziţiile adversarului. Din nefericire pentru ele, 
oprirea focurilor de baraj ale artileriei le dădea un semnal 
apărătorilor din faţă că avea să înceapă asaltul terestru, ceea ce 
le permitea să se întoarcă rapid în tranșeele lor din prima linie 
și să îi secere pe atacatorii expuși, care veneau spre ei. Exact în 
acest mod, până la începutul anului 1916, oamenii muriseră cu 
sutele de mii în tranșeele săpate pe tot cuprinsul Europei. 

În ciuda eșecului acestor tactici pe o mare suprafaţă a 
Europei și în condiţii topografice variate, generalul de corp de 
armată Aylmer nu simtise nevoia să le amelioreze în regiunea 
de șes, plată și ternă, din centrul Irakului. De asemenea, nici nu 
Îi trecuse prin minte că, din cauza acelorași tactici dezastruoase 
folosite și de generalul Townshend în încercarea lui de a cuceri 
Bagdadul, fusese nevoie ca el să pornească în această misiune 
de salvare. În cele două luni de când plecase spre Kut, cu circa 
douăzeci de mii de soldați britanici și indieni, Aylmer își 
trimisese de trei ori oamenii în asalturi frontale pe un teren 
descoperit, împotriva turcilor ascunși în tranșee. Și de fiecare 
dată armata lui câștigase până la urmă teren, fie numai și prin 
superioritatea ei numerică — soldaţii britanici și indieni erau 
de cel puţin două ori mai numeroși decât turcii —, și doar cu un 
cost uluitor; în primele două săptămâni, forța militară de 
salvare fusese aproape injumatatita, înregistrând circa zece mii 


de pierderi de vieti omenesti. 

Lucrul acesta nu a avut darul de a crea panica in randul 
comandanților militari situaţi în aval, din moment ce imediat i- 
au trimis încă cincisprezece mii de soldaţi lui Aylmer, pentru a 
forţa o nouă înaintare. Pe la începutul lui martie, aceste unităţi 
reîntregite înaintaseră deja în susul râului până la linia de 
tranșee turcești din Dujaila, ultimul obstacol care se afla între 
salvatori și garnizoana din Kut, situată în apropiere. Invatand 
măcar câte ceva din experienţa bătăliilor anterioare, Aylmer 
decisese să pornească într-un marș de noapte până la marginea 
liniei de artilerie a turcilor, din Dujaila; apoi, urma să lanseze 
un bombardament rapid la revărsatul zorilor, după care un 
atac fulgerător pentru capturarea fortului care domina câmpia 
plată ca o tipsie. Cu putin timp înainte să se lumineze de ziuă, în 
vreme ce tunurile lui erau demontate de pe antetrenuri și 
amplasate pe poziţie pentru viitorul foc de baraj, Aylmer a aflat 
uluitoarea veste despre Brigada 36-a de Infanterie din armata 
sa. 

Dar Fenton Aylmer nu agrea deloc surprizele, nici măcar pe 
cele plăcute. Consultându-se la repezeală cu comandanții săi 
superiori, a luat decizia că a captura anticipat fortul turcesc 
implica o abatere prea mare de la planurile de luptă deja 
elaborate și nu justifica eforturile necesare. Prin urmare, 
Brigada a 36-a indiană a primit ordin să se retragă de la fort și 
să revină la liniile frontului principal britanic; de acolo, putea 
să traverseze din nou câmpia și să cucerească fortăreaţa, după 
efectuarea bombardamentului de artilerie initial. 

Când bombardamentul armatei britanice a fost lansat până 
la urmă — nu în zori, cum fusese plănuit, ci la opt dimineaţa —, 
elementul surpriză se pierduse complet, fiindcă între timp 
fortăreaţa Dujaila primise întăriri cu trupe turcești transportate 
de pe celălalt mal al râului. A mai durat un ceas până la 


începerea asaltului frontal al unităţilor britanice. Foarte rapid, 
încă patru mii de soldați ai armatei imperiale britanice au căzut 
pe tărâmul nimănui, fără ca vreunul măcar să fi ajuns la fort. 

Acea bătălie de la Dujaila reprezenta ultima mare șansă pe 
care englezii o aveau de a-și salva armata aflată sub asediu la 
Kut. În cele două luni precedente, muriseră paisprezece mii de 
soldaţi încercând să salveze o armată de douăsprezece mii de 
oameni: — și numărul victimelor nu avea să se oprească aici. 
Pentru strădaniile lui, Fenton Aylmer a fost eliberat discret din 
funcţie, la trei zile după Dujaila, și trecut pe linie moartă într-o 
bază militară din spatele frontului. Poate ca o recunoaștere a 
realizărilor lui inegale pe frontul din Irak, precum și a 
tentativei lui de a ascunde eșecul de la fort — în raportul lui 
oficial privind bătălia nu menţionează nimic despre situaţia 
Brigăzii a 36-a, despre care fusese informat —, titlul de cavaler 
i-a fost decernat cu întârziere, abia în 1922. 

Ca urmare a rușinosului dezastru de la Dujaila și în lumina 
situaţiei cumplite în care se afla armata lui Townshend la Kut — 
rapoartele indicau că spre mijlocul lui aprilie garnizoana risca 
să rămână fără hrană —, lordul Kitchener a recurs la un plan 
disperat. Astfel, în dimineața de 22 martie 1916, nava de 
pasageri Royal George a părăsit dana la care era acostată în 
Portul Suez și a cotit spre sud în Marea Roșie, pornind într-un 
voiaj de paisprezece zile în jurul peninsulei Arabia spre sudul 
Irakului. La bordul vasului se afla T. E. Lawrence, care avea 
asupra lui o scrisoare de recomandare din partea înaltului 
comisar Henry McMahon, adresată lui Sir Percy Cox, 
principalul ofițer politic al Indiei britanice în Irak. 

„Dragul meu Cox“, începea scrisoarea. „Îţi trimit aceste 
rânduri pentru a-l prezenta pe căpitanul Lawrence, care 
pornește astăzi spre Mesopotamia, din ordinul Ministerului de 
Război, pentru a-și oferi serviciile în domeniul problemelor 


arabe. Este unul dintre cei mai buni membri ai serviciului 
nostru de informaţii de aici și cunoaște perfect chestiunea 
arabă sub toate aspectele ei relevante. Sunt sigur că iti va fi de 
mare ajutor. Noi regretăm profund să ne dispensăm de un om 
atât de valoros pentru personalul nostru de aici. 

Sper că lucrurile merg bine pe partea ta. Așteptăm cu 
îngrijorare vești despre salvarea lui Townshend, dar n-am mai 
auzit nimic de o grămadă de timp.“ 

Scopul misiunii lui Lawrence era, de fapt, dublu, unul 
evident, celălalt mult mai voalat. Ţinând seama de 
permanentizarea crizei de la Kut, Kitchener și colaboratorii lui 
din serviciul de informaţii cu sediul în Egipt sperau ca, până la 
urmă, comandanții militari ai Indiei britanice dislocati în Irak 
să înțeleagă necesitatea de a conlucra cu triburile arabe 
indigene, care ar fi trebuit să fie aliaţii lor firești de la bun 
început. Planul era ca, pentru început, să fie trimis la fata 
locului un grup de ofiţeri arabi irakieni, care dezertaseră de la 
turci și care acum lucrau pentru britanici în Egipt, astfel încât 
aceștia să poată încheia alianţe cu șefii de triburi irakiene 
locale, dar si să încerce să atragă de partea lor o serie de unități 
arabe nemultumite, care făceau parte din armata otomană. 

Era greu de imaginat totuși cum toate aceste acţiuni ar fi 
putut fi realizate în timp util pentru a-l salva pe Townshend, iar 
această constatare a dat naștere celui de-al doilea scop al 
misiunii lui Lawrence. Din ordinul lui Kitchener personal, 
trebuia făcută o tentativă de a-l mitui pe comandantul turc al 
asediului de la Kut, pentru a lăsa armata lui Townshend să 
plece, în schimbul sumei de un milion de lire sterline englezești, 
socotită în aur. 

Chiar dacă îl deranja profund să fie executantul acestei 
instrucțiuni rușinoase, aproape fără precedent în istoria 
militară britanică, Lawrence nu a lăsat niciodată să se vadă. De 


fapt, chiar cu putin timp in urmă avusese două dovezi care îi 
amintiseră de îngâmfarea și ipocrizia care caracterizau cultura 
militară. 

Cu un an și jumătate în urmă, Lawrence fusese ridicat ca 
prin farmec de la statutul de civil la gradul de sublocotenent, 
din cauză că un general venit în vizită în camera hărților a 
Statului-Major Imperial pretindea să primească informaţii de la 
un ofițer. Acum, superiorii lui Lawrence de la Cairo, 
precipitaseră brusc promovarea lui la gradul de căpitan, 
valabilă din prima zi a voiajului său pe mare, probabil din 
dorinţa de a-i scuti pe comandatii militari de rang înalt, cu care 
Lawrence urma să stea de vorbă în Irak, de înjosirea de a se 
consulta cu un simplu sublocotenent. 

O altă întâmplare, și mai uimitoare chiar, avusese loc doar 
cu patru zile înainte ca el să se îmbarce pe Royal George. În 18 
martie, mica legatie franceză din Cairo fusese rechemata 
temporar în Franţa și, respectând lunga tradiţie militară 
valabilă în ţările europene, marcase evenimentul prin 
acordarea cu generozitate a numeroase medalii și titluri 
onorifice. În mod cu totul inexplicabil, ţinând seama de 
eforturile lui consecvente de a sabota ambițiile francezilor în 
regiune, legația il selectase pe Lawrence pentru Légion 
d'Honneur, una dintre cele mai înalte distincţii ale Franţei. 
Sporind eroarea, în anul următor i-au decernat medalia Croix 
de Guerre cu ramură de palmier. 

Pe parcursul serviciului său militar în timpul războiului, lui 
Lawrence i s-au decernat numeroase decoraţii și medalii cu 
panglică, dar cu disprețul lui profund pentru asemenea lucruri, 
fie le-a aruncat, fie nici nu s-a obosit măcar să le preia. A făcut o 
excepție în cazul medaliei Croix de Guerre; după război, potrivit 
fratelui său, se amuza să lege medalia la gâtul câinelui unui 
prieten și să îl scoată la plimbare pe străzile din Oxford.2%2 


In dimineata de 5 aprilie, Royal George a intrat in golful 
orasului portuar Basra, cu maluri joase si mohorate, de unde o 
șalupă a Marinei Regale a fost trimisă în larg pentru a-l prelua 
pe cel mai important pasager de pe vas, T. E. Lawrence, 
proaspăt uns căpitan de armată. 

Așa cum Lawrence avea să descopere curând în Basra, 
obiectivul fățiș al misiunii lui în Irak, acela de a-i îndupleca pe 
comandanții militari ai Indiei britanice să lanseze o campanie 
de câștigare a „inimilor si a cugetelor“ în rândul triburilor 
locale, fusese deja contestat. Într-o serie de depeșe trimise la 
Londra, în timp ce el era pe mare, noul comandant suprem al 
Forţei Expeditionare a Armatei Indiene în Irak, generalul Percy 
Lake, respinsese deja planul, pe motiv că era „indezirabil și 
inoportun “25, 

Dar cu prilejul consultărilor pe care Lawrence le-a avut cu 
conducerea acelei armate în primele zile ale șederii lui în Basra, 
a devenit limpede că, de fapt, un alt element, mai insidios, 
pecetluise soarta negativă a misiunii lui politice: o combinaţie 
toxică de rasism și de convingeri cu privire la superioritatea 
militară britanică. În ciuda proaspătului exemplu al dezastrului 
de la Gallipoli — poate chiar din această cauză —, multi 
comandanţi de armată britanici de rang superior nu concepeau, 
pur și simplu, că ar putea să piardă din nou in fata „prostimii“ 
care forma armata otomană. Această atitudine nu era specifică 
doar generalilor înguști la minte din India britanică, ci se 
extindea ierarhic în sus până la comandantul suprem al 
forțelor armate britanice, generalul William Robertson, care 
era la Londra. Aflând de condiţiile generoase de capitulare 
oferite lui Townshend de către Khalil Pașa, comandantul turc 
de la Kut, după înfrângerea coloanei militare de salvare 
condusă de Aylmer, Robertson răspunsese: „Informaţiile 
generale pe care le am conduc la ideea că dificultăţile turcilor 


sunt grave. Vad in propunerile lui Khalil Bey o confirmare a 
acestui lucru si un indiciu că, dacă vom acţiona hotărât, 
succesul este garantat“. 

Cu alte cuvinte, în viziunea răsturnată pe care acest război, 
contra unui adversar considerat inferior din punct de vedere 
cultural și militar, o indusese în mintea înaltului comandament 
britanic, o ofertă de capitulare onorabilă era doar o dovadă a 
slăbiciunii inamicului, iar cele două campanii militare de 
salvare a garnizoanei, încheiate printr-un eșec lamentabil, 
denotau că 0 a treia campanie avea să reușească negreșit. 

Până ca Lawrence să fie transportat în amonte, pe râul 
Tigru, pentru a ajunge la statul-major al armatei de pe linia 
frontului, în 15 aprilie, o a treia campanie militară de salvare a 
garnizoanei era deja în curs de desfășurare. După eșecul de la 
Dujaila, statul-major al armatei fusese restructurat pe toată 
linia, Aylmer fiind înlocuit cu un oarecare general de divizie 
George Gorringe. Din păcate, schimbările nu interveniseră și în 
tactica de luptă. Manifestând aceeași pasiune pentru asalturile 
frontale contra inamicului baricadat în tranșee, pe care o 
avusese și predecesorul său, Gorringe a repetat conștiincios 
recordul înregistrat de Aylmer în prima campanie militară de 
salvare a garnizoanei — zece mii de morți și răniţi, nicio 
străpungere a frontului inamic — în aproape exact același 
interval de două săptămâni. 

Această ultimă înfrângere a pus capăt neplăcerilor pe care 
Lawrence le îndurase de când ajunsese pe Snakefly, nava pe 
care se afla cartierul general britanic, ancorată pe râul Tigru, în 
aval de Kut. Când zvonul despre scopul clandestin al misiunii 
lui — încercarea de a cumpăra cu bani eliberarea garnizoanei 
din Kut — a început să se răspândească printre ofiţerii de la 
bordul navei, aproape toată lumea i-a întors spatele tânărului 
căpitan venit din Egipt. Acum însă, după ce suferiseră douăzeci 


si trei de mii de pierderi de vieti omenesti, in decursul a noua 
batalii separate, fara ca macar sa ajunga vreodata la Kut, si in 
condiţiile în care garnizoana risca să piară de inanitie, generalii 
de armată au acceptat într-un târziu ideea că planul lui 
Kitchener era singura soluţie rămasă. 

Dar chiar și în acest al unsprezecelea ceas, tot au mai găsit 
timp să se dea în spectacol. Întrucât nici generalul Townshend 
și nici comandanții militari care sperau să-l salveze nu doreau 
să-și păteze reputaţia cu o asemenea faptă abjectă, în ultimele 
zile din aprilie, Townshend și generalul Lake s-au duelat în 
cablograme, fiecare susținând că celălalt trebuia să poarte 
tratativele de capitulare. În schimb, până la urmă avea să cadă 
în sarcina a trei ofițeri de rang mai mic — colonelul Edward 
Beach, căpitanul Aubrey Herbert și căpitanul T. E. Lawrence — 
să facă o ultimă tentativă de a-i salva pe muribunzii din Kut. 


Avea întreaga recuzită și distribuţie a unei melodrame de 
salon din epoca victoriană: tânărul nobil, extraordinar de 
chipeș și epatant, nelipsita coterie de cochete virtuoase, marele 
ticălos flegmatic, chiar și ageamiul în străinătate, acel personaj 
„picat-din-lună“ care, după diferite întortocheli și răsturnări, va 
spune povestea și morala ei la final. Dar această comunitate de 
expatriati — puţini la număr — din Ierusalim în timpul 
războiului se deosebea de orice alt tablou dramatic, prin 
consecințele pe care trebuia să le suporte, dacă nimerea pe 
partea greșită a naraţiunii: închisoare, surghiun, chiar execuţie 
capitală. Diferită, bineînţeles, era și lumea care exista dincolo 
de ferestrele acelui salon, nu plăcutele meleaguri britanice sau 
vreo stradă elegantă din Londra, ci un oraș mistuit de moarte, 
cu străzi și ulite intesate de cei răpuși de foamete sau tifos, cu 
piețe publice in care vedeai adesea oameni atârnând în 
ștreang.25 

Pentru William Yale, era o existenţă extraordinar de stranie, 


ca intr-un acvariu. Neavand mai nimic de facut, aproape in 
fiecare după-amiază se întâlnea sa joace bridge cu un grup 
eclectic de prieteni — un medic grec, un medic armean, un 
colonel turc în rezervă si episcopul grec din Ierusalim —, un 
mijloc de divertisment care seara ceda locul unor reuniuni mai 
ample în saloanele diverselor doamne expatriate de vârstă 
mijlocie. La aceste serate, unde toată lumea dansa și se distra cu 
jocuri de societate, se producea o ciudată dinamică sexuală. 
Întrucât nu mai rămăseseră prea multe femei expatriate 
nemăritate în Ierusalim — și orice interes arătat fata de una 
dintre ele putea fi repede interpretat drept o posibilă cerere în 
căsătorie —, burlacii flirtau, fățiș și competitiv, cu femeile 
măritate, adesea în văzul și cu consimțământul soţilor. Totul era 
absolut inofensiv și inocent. 

Dar, în realitate, nimic nu era cu adevărat inofensiv în 
timpul războiului la Ierusalim, așa cum Yale a descoperit când a 
devenit preferatul lui Madame Alexis Frey, o frantuzoaica 
văduvă, trecută de prima tinereţe, dar atrăgătoare, care se 
bucura de statutul de mare doamnă a saloanelor din oraș. 
Favorurile pe care Frey i le arăta lui Yale l-au deranjat atât de 
mult pe unul dintre rivalii lui, un arab creștin de vârstă mijlocie 
care conducea Regia turcă a tutunului, deținătoarea 
monopolului în Siria, încât tipul l-a luat deoparte pe Yale într-o 
bună zi ca să-i facă o propunere: „Ce-ar fi ca noi doi să ne 
împărțim între noi cucoanele din Ierusalim“, i-a zis omul de 
afaceri. „Eu mi-o rezerv pe Madame Frey, iar tu poţi să le iei pe 
toate celelalte.“ 

Iniţial, Yale n-a dat atenţie propunerii, crezând că era o 
glumă, însă și-a schimbat părerea când s-a dus cu prima ocazie 
la Regia de tutun ca să își cumpere ratia lunară de ţigări, aflând 
însă de la funcționari că primiseră ordin să nu-i vândă nimic. 
Situaţia devenea problematică, dat fiind că tutun la Ierusalim, 


pe timp de razboi, nu puteai cumpara decat la Regie, care 
detinea monopolul la aceste produse. La scurt timp dupa aceea, 
Yale a aflat de la seful politiei din Ierusalim ca rivalul lui de la 
Regie urzea intrigi contra lui. 

„Am început să-mi dau seama că aveam de-a face cu un 
bărbat gelos și lipsit de scrupule, care nu s-ar fi dat înapoi de la 
nimic ca să se descotorosească de un rival în dragoste“, își 
amintea Yale. „Întrucât serviciul meu necesita să fiu în termeni 
buni cu autorităţile și funcţionarii turci, mi-am dat seama că 
eram prins într-un joc periculos. Am decis să o las pe Madame 
Frey să lămurească disputa, așa că i-am spus să îi dea papucii 
lui Monsieur X, sau altminteri aventura noastră se încheia.“ 

Când Madame Frey i-a explicat că era absolut imposibil să 
facă așa ceva, dată fiind poziția importantă pe care o avea 
bărbatul de la Regia de tutun, petrolistul american s-a retras 
ofensat din salonul lui Frey. Servitorul lui Yale, un kurd cu 
părul cărunt, pe nume Mustapha Kharpoutli, a venit cu o alta 
soluție. „Stăpâne“, l-a povatuit el pe Yale, „eu știu unde se duce 
«porcul» în fiecare seară, așa că dă ordin și îi fac de petrecanie.“ 
Asa cum i-a explicat Kharpoutli, omul de la Regie pleca in 
fiecare noapte, la douăsprezece, din casa unei anumite femei. 
„E pe o stradă lăturalnică. Îl omor diseară, dacă îmi spui 
dumneata.“ 

Yale a refuzat propunerea, iar la scurt timp după aceea 
prietenii lui au regizat o scurtă împăcare cu Alexis Frey. Era o 
aventură riscantă, știut fiind ca hatisul de edicte generate de 
legea marţială oferea unui rival posibilități de răzbunare 
aproape infinite; în timpul următoarei serate din salonul lui 
Frey, sub pretextul că se încălcase decretul de stare 
excepţională, în locuinţa ei a avut loc o razie și jumătate dintre 
cei prezenţi au fost aruncaţi în închisoare, probabil ca urmare a 
unei delatiuni făcute de bărbatul de la Regia de tutun. 


Acest incident i-a reamintit lui Yale ca viata lui era acum ca 
un joc de societate in care jumatate sunt eliminati rand pe rand, 
doar ca miza era extrem de mare. Arbitrul suprem al acelui joc 
era, desigur, Djemal Pașa. La un cuvântul de-al lui, aproape 
oricine putea fi azvârlit în temniţă sau surghiunit imediat în 
vreun sat îndepărtat din pustietatile Siriei — chiar dacă adesea 
era rapid eliberat sau repus în drepturi, după cum erau toanele 
lui Djemal. 

Pentru a rămâne în grațiile lui Djemal, ori pentru a îndulci 
pedeapsa dacă nu se putea altfel, comunitatea de străini din 
Ierusalim apela cel mai adesea la doi oameni. Unul dintre ei era 
elegantul consul al Spaniei, tara neutră, Antonio de la Cierva, 
conde de Ballobar, care, asumându-și îndatoririle consulare 
pentru majoritatea ţărilor europene „beligerante“, era 
extraordinar de bine informat și foarte influent. Relaţia lui 
William Yale cu contele de Ballobar era delicată: un bun aliat, 
dacă lucrurile mergeau prost, dar și un formidabil rival, când 
venea vorba despre cuceriri amoroase, dată fiind putinatatea 
persoanelor de sex feminin cu adevărat atrăgătoare și 
disponibile din Ierusalim. 

Pentru protecţia de zi cu zi, era mult mai plauzibil ca Yale să 
se îndrepte spre un alt stâlp al societăţii din Ierusalim, un 
sarmant aristocrat trecut de prima tinereţe, pe nume Ismail 
Hakki Bey al-Husseini, unul dintre cei trei oameni de afaceri 
din Ierusalim de la care Socony obținuse concesiunile iniţiale 
de la Kornub, în primăvara anului 1914. Yale se împrietenise cu 
Ismail Bey în timpul șederii lui prelungite în Palestina dinainte 
de izbucnirea războiului. Reluaseră bunele relaţii când Yale 
revenise în 1915, iar în primăvara anului 1916 petrolistul 
ajunsese să-l considere pe Ismail Bey drept cel mai apropiat 
prieten al său în Orientul Mijlociu. Bineînţeles, probabil că nu 
deranja nici faptul că Husseinii erau una dintre cele mai 


puternice si respectate familii din sudul Siriei, Ismail Bey fiind 
un membru deosebit de important al clanului. 

Dar comunitatea de expatriati nu avea numai protectorii ei, 
ci și prădătorii ei. Dintre aceștia, niciunul nu era mai de temut 
decât un tânăr ofițer german, care apărea și dispărea din oraș 
cu o oarecare regularitate, Curt Priifer. Așa cum nota contele de 
Ballobar despre Prüfer, în ciuda „înfățișării lui inofensive, 
[acest om] este nici mai mult, nici mai puţin decât un agent 
secret al guvernului german“ și „dotat cu un talent 
extraordinar“.2 Ceea ce făcea din Prüfer o figura atât de 
amenințătoare, dincolo de factorul sinistru al glasului lui șoptit, 
era faptul că era unul dintre germanii în care Djemal Pașa 
părea să aibă o încredere totală. Te certai cu Curt Prüfer și ţi-l 
făceai dușman, cu siguranţă nici măcar rugamintile insistente 
ale contelui de Ballobar sau ale lui Ismail Hakki Bey nu te mai 
puteau salva. De fapt, nici măcar rugamintile lui Djemal Pașa. 
Într-o după-amiază, Yale era în vizită la un cuplu de expatriati 
cu care era prieten, când dintr-odată ușa de la intrare a fost 
deschisă cu brutalitate, iar în prag s-a ivit Prufer, însoţit de doi 
polițiști. Desi cei doi expatriati afirmaseră că erau elveţieni, nu 
mai era niciun secret în comunitatea de străini — și nici pentru 
Djemal Pașa — că de fapt erau francezi, un amănunt pe care se 
părea că Prufer tocmai îl descoperise. Când a cerut deportarea 
celor doi, Djemal, deși nu-i convenea, a trebuit să semneze 
ordinul de expulzare. 

Autoritatea pe care o avea Prufer a început să îl deranjeze 
pe William Yale în special în iarna anului 1916, când a 
descoperit că el și agentul de informaţii german erau prinși 
într-un triunghi de rivalități sentimentale — al treilea vârf al 
triunghiului fiind nelipsitul Ballobar — ce vizau aceeași femeie, 
o tânără evreică-americancă foarte frumoasă, care locuia în 
Ierusalim. Îngrijorată că pretendentul ei american risca să fie 


arestat în curând, tânăra i-a mărturisit până la urmă lui Yale ca 
Priifer o întreba adesea despre el și preocupările lui. „În mod 
limpede, eram considerat suspect.“ 

A supravieţui în Siria, pe timpul războiului, necesita nu 
numai un egoism cras, ci și o duritate sufletească. Sub acest 
aspect, Yale, supravietuitorul versat, nu era nicidecum imun. 
Zilnic, luni la rând, călcase peste oameni morţi și muribunzi, 
când mergea prin Ierusalim. În fiecare săptămână, auzea 
despre persoane căzute în dizgrație și făcute dispărute, fie la 
figurat, sub forma surghiunului, fie textual sub forma 
streangului. Pentru a se proteja pe sine si a-si proteja totodata 
interesele intr-un asemenea loc, a devenit din ce in ce mai 
flegmatic, ajungand ca pana la urma sa se indrepte impotriva 
celui mai bun prieten al lui. Mai tarziu, i-a fost rusine pentru 
fapta lui, care nu pornise din ratiuni de siguranta personala; 
William Yale a facut-o pentru titei. 

Înainte de prima lui întâlnire cu Djemal Pașa in primăvara 
anului 1915, Yale decisese să împartă cererea Socony pentru 
drepturi de concesiune în Palestina în două solicitări separate, 
imaginându-și că, dacă se repezea să ceară întreaga suprafaţă 
de jumătate de milion de acri, risca să stârnească o reacție 
nedorită. Problema era că, obținând de atâta timp drepturile de 
concesiune pentru primul sfert de milion de acri, fără să 
înceapă însă niciun fel de lucrări de exploatare, în primăvara 
anului 1916 petrolistul nu reușise încă să își ia inima în dinţi și 
să îndrăznească să ceară și a doua jumătate. 

Știa că avea nevoie de un pretext viabil pentru a redeschide 
discuţia, dar care putea fi acesta îi era greu să-și imagineze, mai 
ales că Djemal agrease evident jocul făcut de Socony. La 
începutul anului 1916, biroul Socony din Constantinopol se 
străduise din răsputeri să obţină drepturi de concesiune pentru 
câteva terenuri vaste din jurul Damascului, mergând până într- 


acolo încât să-l pună pe consulul american din acel oraș, 
Samuel Edelman, să acţioneze în numele firmei. La sfârșitul lui 
martie însă, după ce a ajuns cu acea problemă la „factorul 
suprem din aceste regiuni“ — o referire clară la Djemal —, 
Edelman a trimis o telegramă la Socony cu vești proaste. 
„IDjemal] spune că, fiind recent la Constantinopol, ministrul 
minelor i-a zis că Standard Oil nu lucra în beneficiul sau 
interesul Turciei, ci pentru eliminarea concurenţei. Atâta vreme 
cât această suspiciune planează asupra voastră, nu va fi posibil 
să se obțină alte concesiuni.“ 

La scurt timp după această nereușită, o ocazie prielnică s-a 
ivit brusc, atunci când Yale a fost convocat din nou la cartierul 
general al lui Djemal de la Căminul German. Guvernatorul i-a 
explicat că primise de curând rapoarte de la diverși ofițeri de 
armată de pe teren, care mentionau apariția unei mari bălți 
naturale de ţiţei, la poalele unui munte, în sudul deșertului. 
Întrucât acest ţiţei era deja la suprafaţă, a subliniat Djemal, nu 
ar fi prea dificil să se treacă imediat la colectarea și rafinarea 
lui. Ca o favoare personală, îl ruga pe Yale să se ducă și să 
cerceteze situaţia la fata locului, un mic lant muntos mai jos de 
Beersheba, cunoscut sub denumirea de Kornub. 

Yale și-a dat seama imediat că era vorba despre aceeași 
„descoperire“ pe care J. C. Hill o zărise cu doi ani în urmă, de pe 
un deal din Iudeea si pe care el si Rudolf McGovern o 
identificaseră indiscutabil drept o apă stătătoare cu reziduuri 
de fier. Dar acesta părea un detaliu pe care nu merita să i-l 
menţioneze lui Djemal Pașa. În schimb, Yale a răspuns că ar fi 
bucuros să poată investiga terenul de la Kornub, atâta vreme 
cât și guvernatorul ar putea găsi o modalitate de a mai aproba 
câteva concesiuni de terenuri. Când a plecat de la Căminul 
German în acea zi, reprezentantul firmei Standard avea 
consimțământul pașei pentru încă un sfert de milion de acri din 


Palestina. 

Dar in timp ce se pregatea pentru aceasta noua expeditie cu 
scopul procurarii unor noi concesiuni, Yale a intampinat subit o 
problema chiar cu cel mai bun prieten al lui, Ismail Hakki Bey. 
Cu prilejul primei mari expediţii de achiziționare a 
concesiunilor, în vara precedentă, Ismail Bey  cedase 
rugamintilor lui Yale de a-l însoţi, bazându-se pe vaga asigurare 
că Socony avea să-l recompenseze pentru serviciile lui; chiar 
dacă omul de afaceri nu avea niciun fel de interes ca proprietar 
în acele concesiuni, care nu îi aparţineau, până la urmă 
acceptase. Cu certitudine, colaborarea dintre cei doi nu se baza 
doar pe prietenie. Deși Ismail Bey, un om cult și agreabil, era o 
companie plăcută în comparaţie cu adunatura de soldați si 
funcționari de stat corupți, care formau alaiul lui Yale, 
americanul se aștepta totodată ca prietenul lui, beneficiind de 
relaţii influente, să îl ajute să depășească eventualele dificultăți 
pe care le-ar fi putut întâmpina din partea unor proprietari de 
pământ incapatanati sau a unor autorităţi locale puse pe 
căpătuială. Din perspectiva lui Ismail Bey, ţinând seama că 
Socony plănuia lucrări masive de extracţie a țițeiului în 
Palestina, la un moment dat în viitor, nu strica pentru afacerile 
lui să fie implicat cât mai mult în aceste proiecte. 

Dar când Yale i-a cerut din nou ajutorul la sfârșitul 
primăverii 1916, pentru o nouă rundă de achiziţionare a unor 
concesiuni, Ismail Bey l-a refuzat. Pentru un om de afaceri arab, 
era exclus să-ţi încalci cuvântul dat. Ismail Bey văzuse deja 
destul din deprinderile americanilor în afaceri, pentru a ști că 
promisiunile lui Yale privind niște recompense viitoare erau 
absolut fără sens; ce voia el acum era un contract scris. În faţa 
acestei solicitări, Yale i-a explicat că el era doar un agent 
comercial pentru firma Socony, că nu avea autoritatea de a 
semna o asemenea garantie, dar ca dacă Ismail Bey „voia să știe 


opinia mea personală, i-aș spune ca ar fi preferabil să aibă 
încredere în Companie“. 

Dar lui Ismail Bey nu-i convenea așa; l-a informat pe 
prietenul lui că, fără o asemenea garanţie scrisă, el nu putea să 
îl ajute. 

Yale se afla acum într-o poziţie extrem de complicată. În cei 
doi ani și jumătate de când se împrieteniseră, ajunsese să îi 
cunoască pe toţi cei șapte copii ai lui Ismail Bey, iar adesea 
luase masa la el acasă, în Ierusalim. Ca în orice prietenie 
adevărată, cei doi ajunseseră si la confidente: Yale îi povestise 
despre asistenta medicală britanică, pe care o cunoscuse la 
Ierusalim înainte de război și cu care spera ca într-o buna zi să 
se însoare; Ismail Bey, la rândul său, îi mărturisise că avea o 
părere proastă despre guvernământul otoman în general și că îl 
detesta pe Djemal Pașa, în mod special. Dificultatea în care se 
afla Yale era agravată de faptul că numele Husseini era foarte 
influent în Siria. Ţinând seama că Ismail Bey avea rude în 
diferite funcții guvernamentale înalte, pe tot cuprinsul regiunii, 
o ruptură între ei doi putea avea consecințe mai grave decât o 
simplă despărțire; dacă omul de afaceri ar alege să îi stea în 
cale, aceleași uși care anterior se deschiseseră larg pentru 
Socony, acum i s-ar trânti în nas. 

Așa cum povestește Yale în memoriile lui, „m-am uitat la el 
și i-am zis: «Ei, bine, Ismail Bey, oricât de mult imi va displacea 
să fac asta, dacă tu nu accepti să cooperezi cu mine, eu o să ma 
duc imediat la Djemal Pașa și o să-i spun că tu mă blochezi, că 
ești probritanic și că ești strâns legat de interesele britanicilor“. 

Această atitudine marca o transformare radicală a 
caracterului lui William Yale. În 1911, când lucra pentru un 
industriaș bogat din Boston, Yale refuzase să dea curs 
implorărilor tatălui său, ruinat și disperat, care îi ceruse să îi 
aranjeze o întâlnire cu patronul lui, considerând că a se folosi 


de slujba pe care o avea pentru a intermedia o asemenea 
întrevedere ar fi de prost gust. Exact cinci ani mai târziu, Yale îl 
amenința pe cel mai bun prieten al lui cu moartea, probabil — 
și nu o moarte ușoară, ci o execuţie ce avea să vină după lungi 
torturi si dupa ce soțiile și copiii lui vor fi fost izgoniți in 
surghiun, fără niciun ban —, și asta din cauza unei chestiuni 
legate de serviciul lui. 

Dar metoda a funcţionat. „Îi studiam faţa, cu nerăbdare, 
așteptând să văd ce-mi va răspunde“, avea să-și amintească 
Yale. „Destul de brusc, a replicat: «Te voi ajuta; voi avea 
încredere în companie». Și, într-adevăr, a colaborat leal cu 
mine, pe toată durata cât am reprezentant compania în 
Palestina.“ 


Cartierul general al lui Khalil Pasa, in tabara militara, 
consta dintr-un singur cort rotund, amplasat la circa sase 
kilometri in spatele liniei frontului la Kut. S-a facut dupa- 
amiaza pana ca, intr-un tarziu, cei trei ofiteri britanici, dupa un 
drum istovitor pe tărâmul nimănui, legaţi la ochi, sa fie poftiti 
înăuntru. 

Khalil era un bărbat zvelt, trecut de treizeci de ani, cu ochi 
căprui sfredelitori și cu genul de mustață ghidon care era la 
modă printre ofițerii turci — de fapt printre toţi turcii —, și în 
ciuda ambianţei dezolante din jur păstra și acum ceva din stilul 
elegant pe care îl dobândise în saloanele din Constantinopol. 
Aubrey Hubert, pe vremea când fusese consul onorific în 
capitala otomană, înainte de război, îl cunoscuse pe Khalil 
destul de bine, așa că, după ce el și tovarășii lui s-au așezat în 
cort, a încercat să spargă gheaţa cu câteva amabilitati de 
început. „Unde eram când ne-am întâlnit ultima oară, Excelenţa 
Voastra?“ l-a întrebat Herbert în franceză. 

Khalil părea să aibă memorie bună. „La un dans, la 
ambasada britanică“, i-a răspuns el, tot în franceză. De aici 


însă, conversaţia a luat totuși o turnură cu mult mai sumbră. 

Era 29 aprilie, iar cei trei ofițeri britanici porniseră dis-de- 
dimineață pentru această întâlnire, căţărându-se întâi peste 
parapetul din faţă al liniei de tranșee britanice și continuând pe 
tărâmul nimănui, sub protecţia unui steag alb. În faţa lor, se 
așterneau șase sute de metri de ierburi înalte până la brâu, iar 
la capătul acestui interval se vedea berma de pământ a 
tranșeelor săpate de turci. Când au ajuns într-un punct situat 
aproximativ la o distanţă egală de cele două linii ale frontului, 
s-au oprit și au așteptat câteva ceasuri un semn din partea 
taberei turcești, suferind în acest timp din cauza caniculei care 
creștea constant și a roiurilor de muște de carne care devorau 
hoiturile în putrefacție zăcând în jurul lor. Într-un târziu, cei 
trei au fost preluaţi și conduși până la linia frontului turcesc, 
unde au fost legaţi la ochi și suiti pe cai, pentru a fi duși la 
cartierul general al lui Khalil. Din cauză că se lovise rău la 
genunchi, când căzuse cu câteva zile în urmă, Lawrence a 
constatat repede că nu putea să călărească; ajutat să se dea jos 
de pe cal, dar în continuare legat la ochi, a fost dus de mână de 
un soldat turc, poticnindu-se și șchiopătând pe distanţa de șase 
kilometri până la cortul lui Khalil. 

Când au pășit afară pe tărâmul nimănui în acea dimineaţă, 
cei trei tineri resimteau acut umilinţa de a trebui să ducă la 
îndeplinire o asemenea sarcină. Atât de dezonorantă era 
această încercare de mituire, încât Edward Beach nu avea să 
dezvăluie niciodată în mod public adevăratul scop al misiunii, 
Lawrence avea să scrie despre acest moment doar în cel mai 
eufemistic mod cu putinţă, iar Aubrey Herbert nici măcar nu s- 
a putut incumeta să incredinteze câteva cuvinte anonimitatii 
jurnalului său intim, deși în seara precedentă, notase că 
singurele articole cu care se puteau tocmi erau „tunurile lui 
Townshend, schimbul de prizonieri turci, si un alt lucru“. 


Chiar si aceasta ambiguitate i s-a părut până la urmă prea 
revelatoare; când jurnalul lui Herbert a fost publicat după 
război, acea sintagmă a fost suprimată cu totul. 

Dar, după cum cei trei ofițeri au aflat curând în cortul lui 
Khalil Pașa, de fapt nu prea mai aveau cu ce să se tocmească. 
Nu avuseseră cum să fi știut când porniseră la drum că, 
devreme în acea dimineaţă, Townshend, la un pas de a-și pierde 
minţile, acceptase pe neașteptate o capitulare necondiționată. 
Conform protocolului militar, se apucase apoi să distrugă toate 
piesele de artilerie care îi mai rămăseseră. Gestul acesta l-a 
înfuriat pe Khalil Pașa — abia așteptase să pună mâna pe 
tunurile acelea —, iar pe Beach, Herbert și Lawrence i-a lăsat, 
cum s-ar spune, cu mâinile goale, nemaiavând ce să-i ofere 
comandantului de armată turc decât aurul pentru 
răscumpărare. 

Pe acesta, ofiţerii britanici l-au prezentat sub forma unui 
pachet de asistență umanitară pentru locuitorii civili din Kut. 
Nu încăpea nicio îndoială, au sugerat ei, că pe parcursul 
asediului de cinci luni oamenii aceia nevinovaţi suferiseră la fel 
de rău ca soldații britanici prinși sub atac, așa că o formă de 
recompensă financiară părea de rigoare. Khalil Pașa a sesizat 
imediat subterfugiul și, cu dezinvoltură, a respins propunerea. 

Grupul de negociatori s-a descurcat un pic mai bine atunci 
când a cerut un transfer al militarilor răniţi. Întrucât 
garnizoana de la Kut capitulase deja, comandantul turc a fost de 
acord ca vapoarele britanice să vină cu provizii de alimente și 
să îi preia pe cei grav răniţi. Această concesie i-a dat curaj 
colonelului Beach, negociatorul-șef, să joace și ultima carte: un 
schimb de prizonieri teferi, supraviețuitorii din Kut, pe de o 
parte, și prizonierii otomani pe care britanicii îi capturaseră de 
când debarcaseră prima oară în Irak, pe de altă parte. 

Cu un aer malitios, Khalil a propus un alt aranjament, un 


schimb de unu-la-unu pentru soldaţii britanici si cei turci, și un 
schimb separat pentru soldaţii indieni și, respectiv, arabi. 
Ofițerii britanici nu prea știau cum să interpreteze această 
ofertă, dar când Herbert a remarcat că mulţi soldaţi arabi din 
armata inamicului luptaseră vitejește, iar Khalil s-ar putea 
considera norocos să-i primească înapoi, atitudinea 
comandantului turc s-a schimbat brusc. Luând în mână o listă a 
prizonierilor de război capturați de britanici, Khalil a subliniat 
preponderența numelor arabe. „Poate unul din zece dintre 
soldații noștri [turci] este fricos sau laș“, a zis el, „dar doar unu 
dintr-o sută de arabi este viteaz... Puteţi să mi-i trimiteţi înapoi 
dacă vreţi, dar eu i-am condamnat deja la moarte. O să pun să 
fie spânzurați.“ 

Dându-și seama că erau luaţi în zeflemea, ofiţerii britanici 
au abandonat subiectul. La scurt timp după aceea, Khalil Pașa a 
căscat cu subinteles si a anunţat că el era obosit și că mai avea 
încă multe alte chestiuni de rezolvat. Așa s-a consumat și ultima 
șansă de a salva garnizoana de la Kut. De la cartierul general al 
lui Khalil, Lawrence, Herbert și Beach au fost însoţiţi înapoi 
până la linia frontului dar, întrucât se lăsase deja întunericul, 
au fost poftiti să rămână peste noapte în tabăra turcă. Asa cum 
nota Lawrence, incisiv, în jurnalul său: „Ne-au dat o excelentă 
cină în stil turcesc“. 

A doua zi dimineaţă, cei trei ofiţeri au fost conduși până la 
malul râului. La lumina zilei, au văzut cadavru după cadavru 
plutind în jos în apele repezi ale Tigrului. Erau soldaţi otomani, 
morţi din cauza holerei, a tifosului sau a rănilor din bătălie, dar 
atât de nepăsători erau comandatii lor, încât trupurile 
oamenilor fuseseră azvârlite în apă, în loc să fie îngropate. 

În aceeași zi, Townshend și unităţile lui armate din Kut s-au 
predat oficial. Atât armata sa, cât și coloanele de salvare care au 
fost măcelărite încercând să o elibereze fuseseră alcătuite în 


mare parte din soldaţi indieni si, chiar dacă într-o oarecare 
măsură rasismul comandanților britanici contribuise la 
sacrificarea lor în luptă, oamenii aceia aveau să sufere acum 
mult mai cumplit în mâinile turcilor. În condiţiile în care 
majoritatea au fost puși să lucreze ca ocnași la Calea Ferată 
Bagdad, din cei zece mii de soldați indieni și însoțitori care au 
fost capturați la Kut, doar o treime aveau să scape cu viata pana 
la sfârșitul razboiului. 

O soartă mult mai fericită i s-a rezervat generalului 
Townshend. Condus la Constantinopol, a locuit până la sfârșitul 
războiului într-o vilă frumoasă de pe o insulă din Bosfor, având 
la dispoziţie un iaht turcesc și participând frecvent la receptiile 
oferite de curtea otomană pentru misiunile diplomatice străine. 
Împreună cu el la Constantinopol, erau și cei trei terrieri 
Yorkshire, pe care îi adora și care, în ciuda foametei care făcuse 
ravagii în Kut, suportaseră calvarul destul de bine. Ca o dovadă 
a colegialitatii care persista în rândul claselor conducătoare ale 
imperiilor, chiar și pe timp de război, o serie de demnitari turci 
i-au trimis lui Townshend mesaje de felicitare cu prilejul 
decernării titlului de cavaler de către regele George al V-lea, în 
octombrie 1916.24 


Într-o dimineaţă de la începutul lunii aprilie, un curier 
călare a apărut la ferma lui al-Bakri, de lângă Damasc, 
convocându-l pe Faysal Hussein la sediul administrativ al lui 
Djemal Pașa, din oraș. Faysal se întorsese în capitala siriană la 
rugămintea lui Djemal, în urmă cu trei luni, și avusese întâlniri 
frecvente cu guvernatorul. Totuși, când Faysal a sosit la biroul 
lui Djemal în acea dimineaţă, în mod ciudat acesta avea un aer 
rece și rezervat. 

După ce fusese servită cafeaua si se rostiseră amabilitatile 
uzuale, Djemal a împins pe birou o foaie de hârtie, spre 
musafirul său. Era o telegramă de la Enver Pașa din 


Constantinopol si se referea la o scrisoare pe care comandantul 
suprem al armatei turce tocmai o primise din Mecca, de la tatăl 
lui Faysal. Scrisoarea era, mai degrabă, un ultimatum: dacă 
Junii Turci doreau să păstreze prietenia lui, amenința Hussein, 
era necesar să îl recunoască drept domnitorul ereditar al 
Hejazului și, de asemenea, să pună capăt procesului celor 
șaizeci de lideri naționaliști arabi din Liban. 

Faysal era într-o poziţie foarte periculoasă. Când revenise la 
Damasc în ianuarie, descoperise repede că șansele de reușită 
ale unei revolte arabe în Siria se diminuaseră radical de la 
ultima lui vizită. Mulţi dintre potenţialii lideri ai unei asemenea 
revolte fuseseră surghiuniti sau se ascunseseră, din cauza 
epurărilor lui Djemal, în timp ce componenta militară fusese 
decimată la Gallipoli. Deși Faysal îl avertizase pe tatăl lui că 
situaţia se schimbase, judecând după acea telegramă acerbă, 
Hussein nu intelesese de fapt cat de disperată era situaţia. 

„Efendi,“ povestea Djemal că i-a spus Faysal, „nici nu ai idee 
cât de mult mă mâhnește acest lucru. Telegrama aceasta este, 
neîndoielnic, rezultatul unei mari neînţelegeri. Pot să te asigur 
cu tărie că tatăl meu nu vrea nimic rau.“ 

Faysal punea această „neînțelegere“ pe seama dificultăţilor 
pe care le avea tatăl lui cu limba turcă; în mod evident, vreun 
scrib tradusese greșit textul compus în arabă de tatăl lui și 
deformase complet sensul cuvintelor lui. În biroul lui Djemal în 
acea dimineaţă, Faysal s-a oferit să îi telegrafieze tatălui său, 
explicându-i că vorbele lui fuseseră interpretate greșit, și să 
obțină în mod cert imediata lui renunțare la acea scrisoare 
ofensatoare. 

Dar oricât de agasante i se păreau lui Djemal Pașa 
masinatiile lui Hussein si ale fiilor săi, îi plăcea enorm să îl vadă 
pe Faysal frământându-se. Trimitandu-l la plimbare pe tânărul 
șeic, s-a apucat să-i scrie el emirului Hussein. După ce i-a 


explicat de ce îi era imposibil să îi elibereze pe inculpatii din 
Damasc — „un guvern care ar ierta niște trădători ar fi acuzat 
de slăbiciune“ —, Djemal sugera în continuare că, în condiţiile 
în care statul era angajat într-un război în care însăși 
supraviețuirea lui era în joc, poate că nu era momentul tocmai 
potrivit ca Hussein să insiste pe ideea de a face ca titlul său să 
fie un drept ereditar. După care, a renunţat să mai umble cu 
mănuși: „Trebuie de asemenea să-ți atrag atenţia asupra 
următorului aspect al problemei. Să presupunem că membrii 
Guvernului ar fi de acord cu solicitarea ta, fiindcă nu vor să le 
creezi necazuri în vremurile dificile prin care trecem. Dacă 
războiul s-ar încheia prin victoria dorită, cine ar putea 
împiedica Guvernul să nu te trateze cu cea mai mare severitate, 
când totul se va fi terminat?“ 

Oricât de imperfecte ar fi fost noțiunile lui de limbă turcă, 
nu se putea ca emirul Hussein să nu înțeleagă ameninţarea din 
acele cuvinte. Și pentru eventualitatea când ar mai fi rămas 
vreo neclaritate, Djemal și-a îndreptat atenţia curând asupra 
inculpatilor din procesul complotiștilor libanezi. În 5 mai si în 
ciuda repetatelor rugaminti pentru clementa venite din partea 
lui Faysal, Djemal a semnat ordinul de execuţie capitală pentru 
douăzeci și unu dintre cei găsiţi vinovați. Dis-de-dimineata, a 
doua zi, condamnatii au fost duși în pieţele publice din Damasc 
și Beirut, unde au fost spânzurați. 

Coroborate cu un alt eveniment, aceste execuţii au pus 
capăt în sfârșit acelui lung și chinuit balet dintre Junii Turci și 
conducătorul hașemit din Arabia. Exact cu câteva săptămâni 
înainte, Djemal Pașa trimisese la Medina circa trei mii cinci sute 
de soldaţi din trupele militare speciale. Îl asigurase pe Hussein 
că această unitate armată era în drum spre Yemen, în colțul 
sud-vestic al peninsulei Arabia, dar Hussein nu era convins, 
suspectând că noua forță armată se îndrepta împotriva lui. Ca 


urmare a executiilor din 6 mai, Hussein a decis ca trecuse 
vremea sovaielilor, asa ca i-a trimis vorba lui Faysal sa plece 
din Damasc. 

Cam in acelasi timp cand Faysal se pregatea sa faca acest 
lucru, la Djemal Pasa a venit un alt suplicant, Aaron Aaronsohn. 
In cele patru luni de când revenise în funcţia de șef al 
programului de eradicare a lăcustelor, agronomul îl vizitase 
relativ frecvent pe guvernator, la sediul din Damasc, în 
drumurile lui prin regiune. Bucuros, îi raportase lui Djemal că 
al doilea val de lăcuste nu depusese ouă și nu prezenta nicio 
ameninţare pentru viitor; deja la sfârșitul lui martie, numărul 
lăcustelor începuse să scadă. Desigur, Aaronsohn nu-i povestise 
guvernatorului Siriei și ca, sub pretextul activităţii lui științifice 
pe teren, pusese la punct o vastă rețea de posibili spioni evrei 
pe tot cuprinsul Palestinei. 

Munca de organizare a acelei reţele se dovedise extrem de 
delicată pentru Aaronsohn. În cadrul comunităţii evreiești 
(yishuv), adică a evreilor ce trăiau în Palestina, exista o facțiune 
care sprijinea activ Puterile Centrale, o altă facțiune care 
sprijinea în secret Antanta, în timp ce marea majoritate dorea, 
pur și simplu, să nu aibă de-a face cu toată acea harababură și 
spera că avea să fie bine până la urmă. Ceea ce îi unea aproape 
pe toţi însă era împotrivirea fermă fata de orice acţiune care ar 
fi putut atrage reacții adverse din partea otomanilor; chiar si 
cei care se rugau în gând să vină britanicii, nu acceptau să îi 
ajute decât dupa ce debarcau, dar orice acțiune până atunci era 
prea periculoasă pentru toţi. Doar sondând cu precauţie 
opiniile prietenilor și cunoștințelor lor, reușiseră Aaronsohn și 
Feinberg să recruteze până la urmă circa zece membri ai 
comunității, insufletiti de aceleași idei și dispuși să spioneze 
pentru Marea Britanie cu anticipație. 

Totuși, proiectul a rămas la stadiul teoretic. Pe parcursul 


acelei ierni, nave de recunoastere britanice fusesera zarite de 
cateva ori in largul coastei, din Athlit, iar britanicii trimisesera 
chiar si mesaje la tarm, dar printr-un incredibil sir de 
ghinioane, niciodată nu se putuse stabili legătura. Pe Aaron 
Aaronsohn, aceste nesanse repetate il scoteau din minti. De trei 
ori incercasera sa ia contact cu britanicii, si de trei ori iesise 
prost, in ultima tentativa Feinberg fiind la un pas de moarte. 
Apoi, la începutul primăverii 1916, lui Aaronsohn i-a venit o 
nouă idee. 

Din călătoriile lui, Aaronsohn aflase că armata turcă 
suferea din cauza unei lipse acute de ulei pentru lubrifiere; de 
fapt, nici nu avea cum să nu afle de această criză, din moment 
ce scârțâitul asurzitor al osiilor neunse devenise un fel de 
fundal sonor permanent în Siria. Citind la un moment dat un 
jurnal științific, agronomul a dat peste un articol despre o 
echipă de savanţi europeni care găsiseră o metodă de a 
transforma uleiul din seminţe de susan în ulei lubrifiant. Or de 
un lucru, cu siguranţă, Imperiul Otoman nu ducea lipsă — 
semințele de susan, iar pentru a-i face această propunere — să 
meargă să învețe metoda de extracţie de la savanții din 
Germania și să o aplice în folosul efortului de război al Turciei 
— Aaronsohn venise la biroul din Damasc al lui Djemal, într-o 
bună zi din luna mai. 

Oriunde te-ai fi deplasat în Imperiul Otoman, aveai nevoie 
acum de vesika, adică un permis, iar unul dintre puţinii oameni 
care puteau da aprobarea pentru genul de călătorie pe care o 
propunea Aaronsohn era însuși Djemal Pașa. Guvernatorul era 
negreșit foarte bănuitor. Nu avea încredere în Aaronson — și 
nici în vreun alt evreu, de fapt —, iar în plus mai fusese de 
curând și povestea aceea ciudată cu asistentul lui Aaronsohn, 
prins în timp ce bântuia prin Sinai. A lăsa să-i scape de sub 
control un asemenea individ, chiar și pentru o vizită într-o ţară 


aliata, insemna un mare risc. 

Pe de alta parte insa, Djemal avea nevoie disperata de ulei 
lubrifiant pentru armata lui, ceea ce directorii de la Standard 
Oil Company din New York nu păreau să se grăbească să-i puna 
la dispoziţie, în ciuda uluitoarelor concesiuni pe care li le 
dăduse în Siria. Cu bruschetea lui uzuală, guvernatorul i-a 
acordat lui Aaronsohn un permis de liberă trecere până la 
Constantinopol; după ce ajungea acolo, savantul trebuia să 
depășească alte obstacole birocratice, înainte de a-și continua 
drumul până la Berlin. Dar, bineînţeles, Aaronsohn nu avea 
nicio intenţie să se oprească la Berlin. În schimb, spera să se 
poată strecura peste granița germană într-o tara neutră și acolo 
să ia legătura cu serviciul britanic de informații; doar că nu se 
gândise exact cum avea să procedeze pentru această parte a 
planului. 


Lawrence a pornit înapoi din Irak spre Cairo, la bordul unui 
vas britanic pentru transportul de trupe, în 11 mai. În anul care 
trecuse, doi frați îi muriseră în această conflagrație care părea 
să nu se mai sfârșească, iar dacă spre mijlocul anului 1916 
falimentul efortului de război britanic era pretutindeni evident, 
nicăieri nu apărea mai pregnant decât aici, pe flancul estic al 
frontului. În doar treisprezece luni, Marea Britanie suferise 
350000 de pierderi de vieți omenești în luptele cu „bolnavul 
Europei“, dăduse greș — și dăduse greș totalmente — acolo 
unde o adunătură pestriță de miliții populare din Balcani și 
țărani înarmaţi repurtaseră victorii repetate doar cu trei ani în 
urmă. Și, ca și cum toate acestea nu ar fi fost de ajuns, acum se 
întorcea după o experienţă care, atât pe plan personal, cât și 
istoric, dădea în vileag acest faliment mai clar decât orice 
altceva: o tentativă zadarnică de a salva viaţa a doisprezece mii 
de oameni, lihniti de foame și înfrânți, un act de umilință 
rușinos la care fusese forțat să ia parte, fiindcă generalii care îi 


azvârliseră în iad pe acei oameni considerau ca era sub 
demnitatea lor sa faca acel lucru. 

După șederea lui în Irak, Lawrence avea să rămână cu două 
noțiuni persistente. Prima se referea la  aroganța 
autodistrugătoare cu care armata Indiei britanice făcuse 
prostia să intre în tara: „Prin forţă brută, au mărșăluit în Basra 
cuceritori. Soldaţii inamici din Irak erau aproape toţi arabi în 
nefericita situație de a trebui să lupte pentru asupritorii lor 
[turci] seculari contra unui popor [britanic] în care vedeau de 
mult timp niște eliberatori, dar care refuzau cu obstinatie să 
joace acel rol“. Umflati și mai mult în trufia lor prin ușurința 
cu care cuceriseră Basra, comandanții armatei din India 
britanică dispretuisera orice sprijin local, nesocotind până si 
necesitatea de a avea o linie de aprovizionare viabilă, și cu 
nesabuinta își conduseseră oamenii pe Tigru în sus, la moarte 
sigură. Având în minte, probabil, catastrofa militară din Irak, 
Lawrence avea să remarce mai târziu: „Generalii britanici 
adesea au pierdut prin stupiditate ceea ce câștigaseră prin 
ignoranță“. 

La un nivel mai filosofic, ceea ce Lawrence a preluat din 
experiența de la Kut a fost o antipatie tot mai profundă fata de 
cauza imperialista. Asa cum avea să scrie în Cei sapte stâlpi ai 
întelepciunii: „Noi plătim pentru aceste lucruri prea mult în 
materie de onoare si vieți nevinovate. Am mers pe Tigru in sus 
cu o sută de soldaţi aparținând trupelor teritoriale din Devon, 
niște băieți tineri, impecabili si încântători, plini de puterea pe 
care ti-o dau bucuria si satisfacția de a-i face fericiți pe alții, 
femei si copii, deopotrivă. Grație lor, vedeai clar cat de maret 
este să fii ca ei, si englez. Iar noi îi trimiteam cu miile în focul 
celei mai oribile morţi, nu pentru a câștiga războiul, ci pentru 
ca tot grâul și orezul și uleiul Mesopotamiei să fie ale noastre... 
Nu meritau toate provinciile supuse nouă să moară pentru ele 


nici măcar un singur englez“. 

Totuși, Lawrence nu concepea ca totul să fi fost în zadar. În 
timpul voiajului de paisprezece zile spre Egipt, a întocmit un 
lung raport despre lucrurile la care fusese martor în Irak, o 
critică usturătoare vizând totul, de la sistemele de depozitare și 
andocare ale armatei venite din India britanică până la 
incompetenta generalilor de divizie și prostia nesăbuită a 
strategiilor lor de luptă. Dar și acest raport avea să fie tot un 
efort irosit. După ce au citit textul incendiar al lui Lawrence și 
au aflat că urma să îi fie transmis generalului Archibald 
Murray, comandantul suprem al forțelor britanice din Egipt, 
ofițerii superiori din unitatea de informaţii de la Cairo au decis 
că era mult prea nedelicat pentru sensibilitatile generalului; cu 
scurt timp înainte ca raportul să îi fie trimis lui Murray, au 
extras cu grijă cele mai provocatoare pasaje, făcând astfel ca 
nici acum măcar lecţiile sumbre de la Kut să nu fie pildă pentru 
viitor. Cu atâta migală a lucrat atunci cenzura, încât se pare că 
din raportul iniţial al lui Lawrence despre situaţia din Irak nu s- 
a mai păstrat intact decât un singur exemplar.” 


Pentru oricine ar fi dorit să justifice păienjenișul de 
acorduri contradictorii pe care Marea Britanie și-l tesuse în 
Orientul Mijlociu până în primăvara anului 1916, existau de 
fapt câteva argumente foarte puternice. 

Poate cel mai evident argument este redat succint în vechiul 
adagiu care spune că în dragoste și război totul e permis. Până 
în mai 1916, în război muriseră deja milioane de tineri pe 
cuprinsul Europei, iar viitorul părea să rezerve un număr la fel 
de mare de victime; dacă făcând un joc dublu și oferind 
promisiuni fără susținere puteai urni, câtuși de puţin, acea 
conflagrație spre o posibilă încheiere, cine ar fi putut, în mod 
rezonabil, să aibă ceva împotrivă? 

Exista de asemenea o chestiune de semantică, legată de 


felul în care defineai noțiunea de „independenţă“. Dacă astăzi 
sensul cuvântului pare evident și universal acceptat, nu aceeași 
era situația în 1916. Pentru multi europeni, impregnati de 
spiritul de condescendenta specific epocii imperiale târzii, 
independența nu însemna să lași populaţiile indigene să se 
guverneze singure, ci o viziune mult mai paternalistă: o nouă 
rundă de „povară a omului alb“, îndrumarea — și, desigur, 
exploatarea — populațiilor băștinașe, până ajungeau sa 
înțeleagă suficient de bine specificul civilizaţiei moderne, încât 
să poată deveni de sine stătătoare la un moment nedeterminat 
din viitor. Pentru adepţii unei asemenea concepții — si aici 
intrau nu numai majoritatea inaltilor demnitari ai Marii 
Britanii, ci și ai celorlalte state din Europa —, distanţa dintre 
„independenţă“ pe de o parte, și „mandate“ sau „zone de 
control“ sau „suzeranitate“, pe de altă parte, nu reprezenta un 
abis de contradicții, cum vedeau alții. 

Mai putea fi adus și un alt argument, simplu și cinic: 
învălmășeala de promisiuni conflictuale nu avea prea multă 
importanţă, fiindcă oricum toate aveau să ajungă în final 
obiectul unui exercițiu academic. Chiar și cel mai utopist 
imperialist trebuia să admită că era cumva ridicol și absurd ca 
Marea Britanie și Franţa să stea să-și împartă Orientul Mijlociu 
postbelic într-un moment când, dacă nu erau chiar pe punctul 
de a pierde războiul, cu siguranță nici nu aveau șanse să-l 
câștige. Cât despre emirul Hussein, el tot vorbise despre o 
insurecție contra Constantinopolului încă dinainte de război, or 
nici acum nu se vădea vreun semn că s-ar fi putut ajunge la așa 
ceva. În improbabila eventualitate în care revolta arabă s-ar fi 
declanșat, iar Antanta ar fi reușit să câștige războiul, 
complicațiile ar fi fost cea mai simplă problemă de rezolvat pe 
parcurs, văzând și făcând. 

Din câte se povestește, în dimineaţa de 5 iunie 1916, emirul 


Hussein s-a urcat intr-un turn al palatului sau din Mecca si a 
tras un foc cu o veche muscheta în direcţia fortului turcesc din 
oraș. Acesta a fost semnalul de începere a rebeliunii, iar până la 
sfârșitul acelei zile susținătorii lui Hussein lansaseră atacuri 
contra unor fortărețe turcești, pe toată lungimea provinciei 
Hejaz.2 

Printr-o stranie întorsătură a sorții, occidentalul care făcuse 
mai mult decât oricare altul pentru materializarea acelei 
revolte nu avea să afle niciodată despre acest lucru. Cu puţin 
timp înainte de ora cinci după-amiaza a aceleiași zile, un 
crucișător al Marinei Regale, HMS Hampshire, a plecat dintr-un 
port din nordul Scoției pentru a-l transporta in Rusia pe 
ministrul de război Horatio Kitchener. După nici trei ceasuri, 
Hampshire a lovit o mină germană și s-a scufundat rapid în 
largul mării. Aproape toţi oamenii de la bord au pierit în 
naufragiu, inclusiv Kitchener. 

Exact cu două săptămâni înainte, Lawrence se întorsese din 
misiunea sa eșuată în Irak și își reluase munca de birou la 
hotelul Savoy. Viitorul pentru el semăna aproape identic cu 
trecutul: hârtii mutate de colo colo, hărţi de întocmit, strategii și 
rapoarte de redactat, deși nimeni nu le lua vreodată în seamă. 
În realitate, cu vestile sosite de la Mecca, Lawrence va avea în 
curând războiul visurilor lui, care îl va catapulta într-un rol 
proeminent și, apoi, în legendă. 


2% Macdonogh către Nicolson, 7 ianuarie 1916; PRO-FO 882/16. 

2% Lawrence către Leeds, 16 noiembrie 1915, în Brown, The Letters of T. E. Lawrence, 
pp. 78-79. 

#0 Natura exactă a acordului convenit între emirul Hussein și guvernul britanic în 
așa-numita Corespondenţă McMahon-Hussein rămâne unul dintre cel mai 
controversate aspecte din istoria Orientului Mijlociu. Prin nenumărate cărți pe 


aceasta temă, istorici de toate orientările au căutat să desprindă din acele scurte 
scrisori o interpretare care să se potrivească perfect cu teoria sau înclinațiile lor 
politice. 

Optând să sublinieze cu precădere structura gramaticală adesea ciudată a scrisorilor 
— un stil arhaic stufos în cazul emirului Hussein, o exprimare deliberat prozaică în 
cazul lui Henry McMahon —, multi au sugerat că se pot deduce de aici interpretări 
radical divergente și că nu a existat nicio înșelăciune intenţionată din partea 
britanicilor. Astfel, scoțând în evidenţă determinantii gramaticali aleși cu grijă de 
McMahon, unii istorici, îndeosebi Isaiah Friedman, Elie Kedourie și David Fromkin, 
au avansat teoria că, în realitate, englezii nu i-au promis absolut nimic lui Hussein. 
Fără niciun fel de promisiune, așadar, argumentează în continuare aceștia, Marea 
Britanie avea toată libertatea să încheie cu aliaţii ei europeni convenţia ulterioară 
privind Orientul Mijlociu, prin așa-numitul Acord Sykes-Picot. 

Această argumentare se dovedește totuși șubredă în fata logicii bunului-simt si a 
dovezilor contemporane. Pentru orice observator impartial, având o hartă a 
regiunii și câteva minute la dispoziție pentru a citi întreaga Corespondenţă 
McMahon-Hussein, devine absolut evident exact ce a crezut emirul Hussein că se 
stabilea prin acel schimb de scrisori. Mai mult, acţiunile guvernului britanic la acea 
vreme demonstrează limpede că și acesta credea că i se făcuseră promisiuni lui 
Hussein și că acele promisiuni au fost subminate prin Acordul Sykes-Picot. Lucrul 
acesta se vede din eforturile zeloase de a păstra secretul Acordului Sykes-Picot fata 
de Hussein timp de aproape doi ani, o conspirație a tăcerii care ar fi continuat 
negreșit, dacă existența acordului nu ar fi fost dezvăluită de către guvernul bolșevic 
al Rusiei. 

211 Sykes către Cox, fără dată, dar sfârșitul lui noiembrie 1915; PRO-FO 882/2. 

22 Sykes către generalul E. C. Callwell, Director al Operatiunilor Militare, Ministerul 

23 Lawrence, Seven Pillars, p. 58. 

#6 Aaronsohn, „Addendum to «Report of an Inhabitant of Athlit, Mount Carmel, 

Syria»“, fara data, dar din noiembrie 1916; PRO-FO 371/2783. 

47 Engle, The Nili Spies, pp. 62-64; Florence, Lawrence and Aaronsohn, p. 205. Engle, 

Florence si alti biografi ai lui Aaronsohn au relatat acest incident in termeni mult 


mai funesti, susținând ca Feinberg a fost torturat in Beersheba si că risca să fie 
condamnat la moarte în Ierusalim. Totuși, jurnalul lui Aaronsohn pentru acea 
perioadă pare să contrazică aceste afirmații, în special atunci când notează că el 
aflase despre detentia lui Feinberg dintr-o telegramă pe care acesta i-a trimis-o din 
Beersheba, în 29 decembrie. Mai mult, din celelalte însemnări ulterioare făcute de 
Aaronsohn în jurnalul său nu reiese că ar fi fost cumva presant să rezolve mai 
repede situaţia dificilă în care se afla Feinberg, mai ales că, după ce a aflat de 
arestarea lui Feinberg, Aaronsohn a mai așteptat două săptămâni până să intervină 
personal pe lângă Djemal Pașa. 

28 Chamberlain către Hardinge, 22 octombrie 1915; PRO-FO 371/2486, f. 254. 

2» „Clauza de exonerare“, prin invocarea intereselor Franţei, inclusă în scrisoarea lui 
McMahon, din 24 octombrie, a fost elaborată meticulos la nivel înalt, în guvernul 
britanic, după cum atestă corespondenţa dintre McMahon și Foreign Office, în PRO- 
FO 371/2486, f. 204-8. 

2% Tanenbaum, France and the Arab Middle East, p. 8. 

#1 „Results of second meeting of Committee to discuss Arab question and Syria“, 23 
noiembrie 1915; PRO-FO 882/2, f. 156-60. 

#2 Memorandumul „Arab Question“ semnat in comun de Sykes si Picot, 5 ianuarie 
1916; PRO-FO 371/2767. Dintre toate controversele care continuă să înconjoare 
Corespondenta McMahon-Hussein, poate cea mai specioasă teorie este că teritoriul 
Palestinei ar fi fost exclus dinadins din statul arab independent propus și că 
Hussein cunoștea perfect acest lucru. Promotorul principal al acestei teorii a fost 
Isaiah Friedman în cele două cărţi ale sale, citate frecvent, The Question of Palestine 
și Palestine: A Twice-Promised Land?, argumentele lui fiind preluate de Fromkin în 
A Peace to End All Peace. 

Această teorie se bazează pe una dintre „modificările“ propuse de McMahon în 
scrisoarea lui din 24 octombrie 1915 adresată lui Husssein, în care menţiona că 
„porțiunile din Siria, situate la vest de districtele Damasc, Homs, Hama și Alep, nu 
pot fi considerate drept pur arabe și de aceea trebuie să fie excluse din limitele 
cerute (pentru un stat arab independent)“. Pornind de la această afirmație, 
Friedman înșiră în continuare nenumăratele ocazii pe care Hussein le-a avut după 
24 octombrie, pentru a obiecta fata de excluderea Palestinei, dar pe care nu le-a 
folosit niciodată. Așa cum scrie în The Question of Palestine (p. 90): „La primirea 
scrisorii din 24 octombrie trimisă de McMahon, Hussein a argumentat că 
Mesopotamia și vilaietele Beirut și Alep «sunt arabe și trebuie, prin urmare, să fie 
sub guvernare musulmană», deși, în mod semnificativ, s-a abținut să plaseze 


Palestina in aceeasi categorie. Din nou, in 1 ianuarie 1916, i-a reamintit Înaltului 
Comisar că, după terminarea războiului, el va revendica «Beirutul și regiunile de 
coastă aferente», dar nu a pomenit nimic de sangeacul Ierusalim“. Din aceste 
omisiuni ale emirului, conchide Friedman, este limpede că Hussein cedase tacit 
controlul asupra Palestinei, în dialogul lui cu McMahon. 

Prima problemă cu această teză însă este faptul că nicio porțiune a Palestinei nu se 
afla „la vest de districtele Damasc, Homs, Hama și Alep“. În schimb, această 
denumire corespunde aproximativ — aproximativ, fiindcă este neclar ce anume 
înțelegea McMahon prin „districte“ — cu Libanul din zilele noastre și cu zonele de 
coastă ale Siriei de azi; Palestina/Israel se află mult mai la sud. O problemă și mai 
mare chiar este faptul că, pe parcursul corespondenţei lui cu Hussein, McMahon a 
specificat explicit fiecare regiune pentru care voia „modificări“, or niciodată măcar 
nu a menţionat Palestina. Cât despre motivul pentru care nici Hussein nu a ridicat 
vreodată chestiunea Palestinei în negocierile cu McMahon, Friedman și ceilalți 
susținători ai acestei teze par deciși să evite cea mai evidentă explicaţie: din 
moment ce Palestina cădea în afară zonei de excluziune, pe care o descrisese 
McMahon, și din moment ce McMahon nu o inclusese niciodată în „modificările“ 
lui, nu exista, pur și simplu, nimic de discutat! 

PARTEA A DOUA 


8 
Bătălia a început 


În războiul din Hejaz, se luptă dervișii contra 
trupelor regulate, iar noi suntem de partea 
dervișilor.22 


T. E. Lawrence, 3 noiembrie 1916 


Pentru a alunga plictisul voiajului molcom și torid pe Marea 
Roșie, ofițerii de pe HMS Lama au organizat spontan un concurs 
de tir, în după-amiaza de 15 octombrie 1916, cea de-a doua zi de 
când plecaseră din Port Suez. Profitând de apele liniștite ale 
mării, au înșirat sticle pe una dintre balustradele vaporului 
comercial modificat pentru uzul armatei, după care s-au adunat 
în dreptul balustradei opuse, de unde urmau să tragă pe rând, 
cu arme de foc, în ţintele pe care își propuneau să le facă 
tandari. 

Indeletnicirea ofiterilor nu prea era pe placul celui mai 
important pasager de pe Lama, secretarul pentru problemele 
Orientului al Marii Britanii in Egipt, Ronald Storrs. Sperase sa 
atipeasca un pic in lancezeala de dupa pranz, dar a constatat ca 
era imposibil cu atâtea rafale de impuscaturi, mai ales din 
momentul in care ofiterii de pe nava au trecut la faza tirului 
experimental cu o flintă turcească. „O detonatie aproximativ 
egală cu aceea a unui tun de 18-pfunzi“, nota Storrs în jurnalul 
lui. „Mi-a venit ideea ca, la întoarcere, să opresc orice vas care 


se îndreaptă spre nord si sa mă urc la bord.“ 

Unul dintre cei care se remarcau prin rezultate 
excepţionale în competiţia de tir era tovarășul de călătorie al lui 
Storrs, T. E. Lawrence, care făcuse un hobby din tragerea la 
țintă pe vremea când fusese la Karkemiș, devenind un tintas 
foarte abil. Exceptând pasiunea lui Lawrence pentru mânuirea 
armelor de foc, Storrs era foarte încântat de prezența 
prietenului său în această călătorie. În cele două voiajuri 
anterioare pe Marea Rosie până la Jiddah, secretarul pentru 
problemele Orientului resimtise cu disperare lipsa unei 
companii interesante. Deja în aceasta călătorie, 
„supercerebralul“ Lawrence îi tinuse o prelegere minuțioasă 
despre cifrul Playfair, un sistem criptografic ingenios, pe cât de 
simplu de elaborat, pe atât de dificil de dezlegat, și, așa cum 
obișnuiau la Cairo, cei doi își petrecuseră o mare parte din timp 
discutând despre literatura și arta clasică. 

La fel ca în cazul călătoriilor anterioare ale lui Storrs la 
Jiddah, și acest voiaj din octombrie era rezultatul Revoltei 
Arabe, datând acum de patru luni deja. Servind drept 
intermediar principal între guvernul britanic și emirul Hussein 
în laborioasele negocieri care au dus la acel eveniment, era 
firesc ca secretarul pentru problemele Orientului să continue să 
joace același rol și după ce bătălia a început. Prin octombrie 
1916 totuși, Revolta Arabă se apropia rapid de un punct de 
criză, punându-se de-a dreptul întrebarea dacă avea să mai 
rămână mult timp un domeniu de interes pentru Ronald Storrs 
sau oricine altcineva. 

Faptul că era o acţiune slab pregătită și pornită în pripă se 
oglindea și în felul cum lumea exterioară ajunsese să afle initial 
de existența acestei Revolte Arabe. Momentul coincisese cu 
prima călătorie a lui Storrs în Arabia, în luna iunie. 

Din diversele mesaje cifrate transmise în secret din Mecca, 


se aflase ca data de lansare pentru aceasta rascoala mult 
amânată fusese stabilită până la urmă pentru 16 iunie, motiv 
pentru care Storrs traversase din Sudan la Jiddah, în 1 iunie, 
pentru a se întâlni cu Abdullah, al doilea fiu al emirului și — 
dacă acțiunea se declanșa — comandantul suprem al rebeliunii. 
Doar că Abdullah nu era de găsit pe nicăieri. După ce a trimis la 
Mecca un mesager, cu rugămintea ca Abdullah să vină pe 
coastă cât mai repede cu putinţă, Storrs și-a petrecut 
următoarele patru zile patrulând pe lângă ţărmul arab, la 
bordul unei nave de război, în ideea de a surprinde vreun semn 
de activitate militară la turci sau la arabi. Dar anostele localități 
portuare i se păruseră și mai soporifice decât de obicei. 

În 5 iunie, solul se întorsese în sfârșit de la Mecca, aducând 
un mesaj de la Abdullah. „Mult onoratului și stimatului domn 
Storrs“, începea scrisoarea. „Regret profund că nu am 
posibilitatea să vă întâlnesc personal, dar treburi urgente m-au 
chemat altundeva, așa că fratele meu va veni la dumneavoastră 
cu toate noutăţile.“ Fratele acela era Zeid, de douăzeci și unu 
de ani, mezinul între cei patru fii ai lui Hussein, iar Storrs era 
îndrumat să se ducă la Samima, un sătuc de pe coasta mării, la 
sud de Jiddah, unde Zeid urma să-și facă apariţia în dimineața 
următoare. Exasperat, probabil, de aceste complicaţii, Storrs a 
găsit totuși un motiv să se mai liniștească, aflând de un lucru 
ciudat: conform trimisului său, data pentru lansarea revoltei 
fusese devansată din 16 în 10 iunie. Secretarul pentru 
problemele Orientului se resemnase deja de multă vreme cu 
ideea că în lumea arabă orarele se respectă doar arareori, însă 
nu-și amintea de vreo ocazie când data fixată pentru un anumit 
eveniment să fi fost mutată în față. 

Când, în cele din urmă, a luat legătura cu Zeid în dimineaţa 
următoare, deși până la data revizuită a lansării mai erau doar 
patru zile, nu exista niciun indiciu de precipitare a lucrurilor. 


În schimb, misteriosul tânăr l-a poftit pe Storrs în cortul său 
militar ridicat pe plajă, unde s-a complăcut în amabilitati si 
flecăreli în timp ce slujitorul pregătea cafeaua. După ce cafeaua 
a fost servită, Zeid i-a înmânat lui Storrs un mesaj de la tatăl 
său, „scris execrabil“, în care acesta detalia planurile lui pentru 
viitoarea revoltă și cerea, totodată, 70000 de lire sterline în aur, 
pentru susţinerea financiară a forţelor rebele. Când Storrs a 
insistat ca fiul lui Hussein să-i spună exact cum intenționau să îl 
înfrângă pe inamic, a devenit evident că toate considerentele 
tactice rămâneau într-o fază rudimentară. „Îi vom soma pe 
turci să se predea“, a replicat Zeid, „și îi vom împușca dacă 
refuză.“ 

Secretarul pentru problemele Orientului abia mai reușise 
să-și stăpânească enervarea. Britanicii îi pompaseră aur și puști 
lui Hussein de multe luni deja, iar Storrs auzise aceste planuri 
marete — toate intacte, sub raportul nepunerii lor în aplicare — 
cam tot de atâta timp; asa cum el si alti delegați britanici il 
informasera pe Hussein de nenumarate ori, pana nu incepea 
revolta nu avea sa mai primeasca alte fonduri. Abia atunci cand 
Storrs a reiterat acest mesaj pe plaja din Samima, Zeid a 
catadicsit sa strecoare o informatie interesanta: ,,Atunci, sunt 
fericit să vă pot anunţa că [revolta] a început ieri la Medina“. 

Luându-i valvârtej pe Zeid și pe adjunctul său principal la 
bordul navei de război, Storrs i-a instalat pe cei doi la o masă de 
mic dejun amenajată la repezeală pe pasarela de la pupa, unde 
el și cei doi ofițeri de informaţii militare care îl însoțeau de la 
Cairo au încercat să stoarcă toate detaliile de la tânărul șeic. 
După ce a transmis urgent vestea la Cairo și a compus repede 
niște mesaje de felicitări pentru Hussein și Abdullah, Storrs a 
adunat tot ce-a putut găsi la îndemână pentru a le trimite 
liderilor rebeliunii câteva stimulente imediate: 10000 de lire în 
aur din seiful vasului; cinci cartușe de ţigări pentru Faysal și 


Abdullah, cei doi fumători din familie; promisiunea unei 
mitraliere Maxim, care avea să fie livrată în decurs de o 
săptămână. În toată această activitate crucială, o micuță gazela 
de deșert, cumpărată dintr-un bazar de pe malul Mării Roșii, ca 
mascotă a vasului, aducea o notă de destindere, ba 
împungându-i cu coarnele pe musafiri, ca să fie băgată în 
seamă, ba mâncând toate tigarile pe care le găsea în jur. 

Durase ceva timp până ca liniile de luptă să se delimiteze 
clar în Hejaz. Profitând de elementul surpriză în primele zile, 
rebelii lui Hussein învinseseră rapid puţinele forte turcești de la 
Mecca și, cu ajutorul unui bombardament naval lansat de 
britanici, cuceriseră și portul Jiddah, care era un punct strategic 
foarte important. În Taif, „capitala de vară“ a lui Hussein, 
situată în munţii din sudul orașului Mecca, luptătorii lui 
Abdullah au pus stăpânire pe oraș, izolând garnizoana turcă, de 
circa trei sute de soldați, în fortul lor bine apărat. Lucrurile nu 
au mai mers la fel de bine la Medina, cel mai mare oraș din 
Hejaz. Acolo, rebelii, încurajați de vestea victoriilor rapide de la 
Mecca, s-au aruncat în ghearele unei garnizoane turcești mult 
mai mare și mai bine fortificată, cu circa zece mii de ostași, și 
au fost măcelăriți de focurile de mitralieră și artilerie. La o luna 
după declanșarea revoltei, se instalase o stagnare periculoasă: 
forțele lui Hussein, ocupând ferm Mecca, Jiddah și alte câteva 
localități sudice mai mici de pe coastă, iar turcii ocupând, la fel 
de ferm, punctul terminus de cale ferată și orașul Medina, la 
circa 350 kilometri în nord de Mecca, precum și orașele de la 
Marea Roșie, situate în susul coastei. 

Din punct de vedere politic, știrea despre Revolta Arabă a 
fost primită cu bucurie la Cairo și la Londra. Urmând relativ 
repede după catastrofele militare de la Gallipoli și Kut, venea în 
sfârșit o veste bună și din Orientul Mijlociu. Dar extrem de 


v 


important era faptul că, rupând violent relațiile cu 


Constantinopolul, Hussein — custodele celor mai sfinte 
simboluri ale islamului și, totodată, unul dintre cei mai 
respectaţi conducători din lumea arabă — reușise să anihileze 
teama persistentă că turcii și germanii ar fi putut până la urmă 
să instige la jihadul panislamic pe care și-l doreau. 

Din punct de vedere militar însă, reacţia britanicilor a fost 
mult mai echivocă. Era clar că, odată ce rebelii arabi reușeau să 
tintuiasca în Arabia efective numeroase din armata turcă, 
flancul drept al armatei britanice avea să fie mai protejat într-o 
ofensivă în Palestina, o operaţiune militară aflată acum în 
fazele de pregătire la Cairo. Pe de altă parte, neizbutind să 
incite la o răscoală mai amplă a arabilor — în Siria și în alte 
provincii, revolta din Hejaz fusese întâmpinată cu o tăcere 
stăruitoare —, forțele lui Hussein rămâneau extrem de 
vulnerabile la un contraatac turcesc și, ținând seama de 
comportamentul lor defectuos de până atunci, era puţin 
probabil să facă fata cu brio într-o astfel de încleștare armată. 
Într-o asemenea eventualitate, era necesar ca trupe și material 
de război să fie dislocate din armata expeditionara britanică 
din Egipt, pentru a veni în ajutorul rebelilor, exact în momentul 
când comandantul acelei armate, generalul Archibald Murray, 
tinea cu dinţii de toate resursele disponibile pentru ofensiva pe 
care o pregătea in Palestina. 

lar acest scenariu avea să aducă un risc mult mai mare, 
făcând ca Revolta Arabă, atât de aplaudată de unii tacticieni 
militari britanici mai atenţi la interesele politice, să se 
transforme rapid în cel mai oribil coșmar al lor. Și asta din 
cauză că, potrivit dictatului coranic, nu doar orașele sfinte 
Mecca și Medina erau zone interzise pentru „necredincioșii“ 
din afara islamului, ci, într-o măsură doar cu putin mai mică, 
acest lucru era valabil pentru întregul Hejaz. Un indiciu în acest 
sens apăruse cu prilejul primei călătorii a lui Ronald Storrs în 


Arabia, in luna iunie, cand Zeid refuzase sa ii lase pe cei doi 
colegi ai lui Storrs din unitatea de informatii militare sa il 
însoțească la țărm; secretarul pentru problemele Orientului 
fiind nevoit să vină singur. În lunile următoare, Hussein 
născocise un fel de spaţiu de manevră, ce respecta prevederile 
textelor sfinte, pentru a permite unui grup foarte mic de ofiţeri 
britanici de logistică militară să organizeze o operaţiune de 
aprovizionare a frontului în orașul de coastă Rabegh, dar 
restrângând prezenţa lor strict la linia țărmului. Dacă i-ar fi 
lăsat să se aventureze mai mult în interiorul peninsulei, 
darămite să mai fi adus întregi unități de soldaţi creștini 
britanici, în eventualitatea unei înfrângeri majore a rebelilor, 
ar fi însemnat să facă exact jocul propagandiștilor turci și să 
riște sacrificarea tuturor celor vizati: Hussein, considerat drept 
un trădător nu doar pentru Imperiul Otoman, ci și pentru 
întregul islam; intenţiile imperialiste ale Marii Britanii, 
angajată într-o nouă cruciadă, denuntate în fata unei lumi 
musulmane turbate de furie. 

În fata acestei dileme, Marea Britanie a încercat să 
acţioneze simultan pe mai multe planuri, aducând armament și 
aur rebelilor din Hejaz prin Rabegh, dar și transportând în 
peninsulă orice trupe musulmane de care se puteau dispensa 
imediat — în primul rând, egipteni, împreună cu câţiva 
dezertori irakieni și sirieni —, pentru a asigura instructajul 
militar necesar și o mică prezenţă la faţa locului. Dar, în mod 
limpede, nu era suficient, iar spre sfârșitul verii 1916, când 
dezorganizarea rebelilor devenea tot mai evidentă, iar o 
contraofensivă turcească părea tot mai iminentă, disputa în 
Cairo și Londra între cei care urmăreau o implicare mai 
profundă și cei care îndemnau la o atitudine în continuare 
prudentă a căpătat conotaţii de profundă urgenţă. Emirul 
Hussein nu făcea nimic pentru a debloca situaţia. De fapt, spre 


mijlocul toamnei, pusese in opera si el cam acelasi gen de 
disputa, dupa cum sunau vestile de pe campul de lupta, ba 
respingând planurile de a aduce în peninsulă trupe 
nemusulmane, ba implorând să îi fie trimise imediat orice fel 
de trupe disponibile, iar periodic alegând linia de mijloc și 
cerând autorităţilor de la Cairo să tina astfel de trupe pe picior 
de plecare, pentru o posibilă intervenţie în viitor. 

Prin octombrie însă, vremea pentru asemenea șovăieli 
luase sfârșit. Garnizoana turcă din Medina era acum mai 
puternică decât la începutul revoltei, primind întăriri pe calea 
ferată, și recent respinsese un atac al rebelilor conduși de 
Faysal, al treilea fiu al lui Hussein. Cu războinicii lui Faysal 
retrași acum în munţi, apăreau semne clare că turcii se 
pregăteau de o ofensivă pornită din Medina, cu scopul dublu de 
a rupe în două armatele rebele și de a recăpăta controlul 
asupra orașului Mecca. Drept reacţie la această criză si la 
apelurile tot mai disperate din partea fiilor lui aflaţi pe diferite 
fronturi de luptă, Hussein acceptase până la urmă o 
desfășurare a trupelor britanice în Hejaz. 

Această desfășurare de trupe era ceea ce îl adusese pe 
Ronald Storrs la Jiddah pentru a treia oară. Ca răspuns la 
solicitarea lui Hussein și în ciuda bombănelilor generalului 
Murray din Cairo, Comitetul Britanic de Război de la Londra 
tocmai aprobase ca o brigadă de trupe britanice să fie trimisă în 
Hejaz — cuprinzând undeva între trei mii și cinci mii de soldați 
—, împreună cu o flotilă de avioane. Pentru secretarul 
responsabil cu problemele orientale, prilejul de a fi purtătorul 
unor vești bune și de a petrece un timp în compania lui T. E. 
Lawrence compensa măcar parţial dezgustul profund pe care îl 
simţea pentru aceste călătorii anoste și pentru orașul Jiddah în 
sine. 

Lawrence știuse perfect ce dispută intensă generase Revolta 


Araba in esaloanele superioare ale masinii de razboi britanice 
în lunile precedente. Și asta atât mulțumită poziției privilegiate 
pe care o avea în cadrul aparatului de informaţii secrete din 
Cairo — revolta începuse după nici două săptămâni de la 
întoarcerea lui din Irak —, cât și graţie prieteniei lui cu Storrs. 
Totuși, întrucât specializarea lui era centrată cu precădere 
asupra Siriei, rămăsese cumva în afara mersului acestor 
dezbateri. De fapt, când se îmbarcase cu Storrs pe Lama în 
octombrie, contribuţia lui principală la efortul de război din 
Hejaz se rezumase la o activitate extrem de prozaică: mărcile 
poștale. 

Gândindu-se cum să contracareze vălul de tăcere așternut 
de Turcia asupra Revoltei Arabe în faza ei de început, lui Storrs 
îi venise ideea unei emisiuni de timbre poștale cu „Republica 
Hejaz“, o modalitate ieftină și eficientă de a arăta lumii 
exterioare că se produsese o ruptură. Dar când îi ceruse 
emirului Hussein să îi dea un proiect islamic adecvat, schița 
primită de la acesta semăna straniu de mult cu un far 
englezesc. Storrs apelase atunci la ajutorul prietenului său 
specialist în problemele arabe, Lawrence, și amândoi 
hoinăriseră pe îndelete o după-amiază întreagă prin Muzeul 
Arab din Cairo, în căutarea de motive decorative potrivite. 
Întrucât, așa cum relata Storrs, „s-a văzut rapid că Lawrence 
avea deja sau asimilase imediat o tehnică de lucru completă 
privind reproducerile filatelice în culori“, secretarul pentru 
problemele Orientului i-a dat prietenului său sarcina să se 
ocupe de tipărirea timbrelor. 

Proiectul cu mărcile poștale a coincis cu o perioadă extrem 
de incomodă pentru Lawrence. De când venise la Cairo, el și 
celelalte personaje excentrice din mica unitate de informații 
speciale a lui Stewart Newcombe de la Savoy depinseseră oficial 
de armata britanică locală din Egipt, un aranjament care lui 


Lawrence ii convenea de minune, din moment ce altminteri ar 
fi insemnat sa se subordoneze greoaiei si crancenei structuri 
ierarhice a Fortei Expeditionare Egiptene (FEE), sub comanda 
generalului Murray, armata „regulată“ care avea misiunea de a 
purta război contra turcilor. Totuși, în cadrul unei reorganizări 
birocratice din acea vară — una dintre cele cel puţin șase 
reorganizări din timpul războiului ale administraţiei britanice 
de la Cairo, care semănau haos de fiecare dată —, Lawrence 
fusese transferat la o unitate de informații aflată întru totul sub 
controlul FEE. Mai rau chiar, noile sarcini de serviciu il 
plasaseră pe Lawrence sub conducerea unui comandant 
militar, pentru care nu avea aproape niciun respect, și îl 
obligaseră să plece din Cairo la Ismailia, un oraș portuar de la 
canalul Suez, unde totul era adormit. Lawrence solicitase 
urgent să fie transferat înapoi la „Băgăreţi“ (porecla pe care 
unitatea de informaţii din hotelul Savoy și-o alesese de bună 
voie, ca o recunoaștere a reputației pe care o avea în cadrul 
birocraţiei militare), dar fusese refuzat la fel de urgent. „Eu am 
interpretat asta“, scria Lawrence, „nu fără unele dovezi 
amiabile, drept o metodă de a mă ţine departe de treburile 
arabe.“ 

Dar fiind atât de inventiv din fire, Lawrence s-a gândit să 
uzeze de marea lui capacitate de a agasa. Referindu-se la noii 
lui colegi din Ismailia, Lawrence nota: „Mă foloseam de orice 
ocazie pentru a le demonstra cât de ignoranti si ineficienti erau 
în domeniul informaţiilor (deloc dificil!) și îi iritam in 
continuare cu aerele (mele) literare, corectându-le din rapoarte 
infinitivele rupte prin adverbe după moda lui Shaw și 
tautologiile“.2% 

Strategia a funcţionat. La sfârșitul lui septembrie 1916, 
aflând de apropiata călătorie a lui Ronald Storrs la Jiddah, 
Lawrence a cerut o permisie de zece zile de la noul lui post, pe 


care, deja exasperati, superiorii sai i-au acordat-o bucurosi. 
Exact în acest mod si fără vreo însărcinare oficiala*, decât 
aceea de a fi în anturajul lui Ronald Storrs, Lawrence s-a 
îmbarcat spre Arabia pentru prima oară. 

La scurt timp după revărsatul zorilor în 16 octombrie, Lama 
intra în golful larg al portului Jiddah, îndreptându-se spre 
țărmul îndepărtat și adăpostit al radei portuare. În razele 
soarelui matinal, Lawrence a observat doar lumina și umbra 
printre clădirile acelui oraș, în timp ce dincolo de ele era 
„spectacolul halucinant cu leghe după leghe de nisip monoton“. 
În timp ce vaporul se apropia de dană, Lawrence avea să 
resimtă un fenomen tipic pentru cei care vin în Arabia de pe 
mare, momentul când aerul rece marin se ciocnește brusc cu 
aerul care suflă dinspre uscat. Așa cum avea să scrie Lawrence, 
aceea a fost clipa cand ,,arsita Arabiei a ieșit afară ca o sabie 
scoasă și ne-a lovit amuţindu-ne“.22 


A fost o întâlnire jenantă, tapetată cu politeţe britanică. 
Coborând de pe Lama înainte de amiază, Storrs și Lawrence au 
pornit pe jos, pe străzile înguste din Jiddah, spre frumoasa 
clădire cu trei etaje din apropiere, în care se afla consulatul 
britanic, fiind întâmpinați acolo de reprezentantul oficial 
britanic, locotenent-colonel Cyril Wilson. Wilson și-a condus 
musafirii într-o sală de recepţie, răcoroasă și plăcut adumbrită 
— nu era încă ora zece dimineaţa, dar clădirile văruite în alb 
din Jiddah radiau o strălucire orbitoare — și a comandat să fie 
adusă tratatia. 

Ronald Storrs îl cunoștea de multă vreme pe Wilson, un tip 
zvelt și mustăcios, militar de carieră, care lucrase anterior în 
administraţia britanică din Sudan, dar trecerea timpului nu 
avusese efectul de a-i ameliora opinia pe care o avea despre 
acest om. Wilson i se părea obtuz și iritabil, chiar un pic isteric 

„total neadecvat pentru altceva dincolo de un post în 


administraţia vreunei provincii“25, scrisese el cândva — si de 
aceea absolut necorespunzător în funcţia pe care o preluase în 
iulie, ca reprezentant al Marii Britanii pe lângă „guvernul“ din 
Hejaz al emirului Hussein. De fapt, principalul motiv pentru 
care Storrs, la Cairo, nu își formulase mai vehement obiecțiile 
fata de alegerea lui Wilson, era frica teribilă ca omul să nu fie 
pus pe liber, iar în locul lui la Jiddah să fie trimis chiar el.2% 

În ceea ce îl privea, Wilson părea să deteste aceste vizite ale 
secretarului pentru problemele Orientului, deferenta automată 
pe care i-o arătau emirul Hussein și emisarii lui, în timp ce el, 
ofițerul de la fata locului, se ocupa de toată munca ingrată și 
laborioasă a politicii britanice. 

Existase, de asemenea, un mic incident între Wilson și 
Lawrence. Cu câteva luni în urmă, la Cairo, locotenent-colonelul 
îl zărise pe Lawrence purtând acoperământul arab pentru cap, 
în timp ce era îmbrăcat în uniformă, și îl mustrase aspru pentru 
această atitudine ofensatoare. Se părea însă că ofiţerul de 
informaţii nu pusese la inimă criticile referitoare la înfățișarea 
sa, judecând după uniforma pătată de transpiratie cu care 
Lawrence sosise la ușa consulatului. 

Totuși, întrucât toţi cei din sala de recepţie a consulatului 
erau britanici, niciunul dintre aceste resentimente nu a fost 
pomenit explicit sau indirect. În schimb, afișând o falsă 
colegialitate, Storrs și Wilson au discutat despre situaţia curentă 
din Hejaz și despre programul acelei zile. Respectând tradiţia 
arabă, prima prioritate era să îi facă o vizită de curtoazie 
șeicului Abdullah, aflat într-un bivuac la circa șase kilometri și 
jumătate de oraș, ca un preludiu al unei întâlniri mai 
substanţiale, care urma să se desfășoare în acea seară la 
consulat. Lăsându-l pe Lawrence să își ocupe timpul după 
bunul lui plac, cei doi bărbaţi cu funcţii importante au plecat 
călare pe cai la tabăra lui Abdullah, înainte de amiază. 


Când cei trei s-au reîntâlnit, după-amiază, la sediul misiunii 
diplomatice, veștile erau neplăcute. Sosise o telegramă de la 
Cairo, în care se anunța că, în urma unei analize mai profunde, 
Comitetul de Război decisese să recheme la bază atât brigada de 
trupe britanice, cât și flotila de avioane, ce ar fi urmat să 
sosească în curând la Rabegh. Iar, pentru ca situaţia să se 
înrăutățească și mai mult, plata de 10000 de lire în aur, cu care 
Storrs călătorise la bordul vasului Lama, pentru a-i fi remisă lui 
Abdullah, se suspenda cel puţin temporar. După vizita lor din 
acea dimineaţă la Abdullah, unde fuseseră beneficiarii unei 
opulente ospitalitati arabe, Storrs si Wilson se cam ingrozeau la 
gandul iminentei vizite a seicului la consulat. 

Insotit de alaiul său compus din curteni și sclavi în costume 
somptuoase, Abdullah a sosit la scurt timp după ora cinci după- 
amiază. Prima impresie a lui Lawrence a fost că Abdullah era 
un om foarte jovial — poate mai ales acum, după recenta 
biruinta a lui Abdullah în orașul Taif, unde garnizoana turcă se 
predase în cele din urmă, după ce rezistase multă vreme 
asaltului —, cu o undă de senzualism; deși nu avea încă treizeci 
și cinci de ani, șeicul începuse să se împlinească la fata, ca un 
om care gustă plăcerile vieţii și își satisface poftele. Dar 
jovialitatea lui nu a durat mult. După amabilitatile sofisticate 
care însoțesc îndeobște asemenea întâlniri, nici n-au apucat 
bine Abdullah si locotenentii lui să se instaleze în sala de 
recepţie a consulatului, când Wilson a și început să citească cu 
voce tare din telegrama primită de la Cairo, în timp ce Storrs 
traducea în arabă. Abdullah asculta cu un stoicism greu-de- 
deslusit. 

După ce lectura s-a încheiat, Abdullah a început sa își 
pledeze cazul în fata lui Storrs, o cotitură în conversaţie pe care 
secretarul pentru problemele orientale s-a grăbit să o 
preîntâmpine, explicând că el nu avea absolut niciun fel de 


autoritate in chestiunile militare. Era o afirmatie mai mult 
decat nesincera, venind din partea omului care elaborase in 
scris propunerea secreta initiala adresata lui Hussein in 1914, 
iar pentru prima oară, britanicii din camera au fost martori la o 
izbucnire de furie din partea lui Abdullah: „Să-mi fie cu 
iertare,“ l-a întrerupt el, „dar scrisoarea dumitale și mesajele 
voastre au început acest lucru cu noi, și ati știut asta de la 
început, și dinainte de început chiar“. 

Puși la punct asa cum meritau, Storrs și cei doi compatrioți 
ai lui au ascultat în tăcere cum musafirul lor a ţinut un lung 
solilocviu despre sumbra stare de lucruri existentă în acel 
moment în Hejaz și rolul esenţial pe care Marea Britanie îl 
avusese în inducerea unei asemenea situaţii. „A prezentat 
concis și relativ corect un istoric al negocierilor“, nota cu părere 
de rău Storrs în jurnalul lui, „citând de câteva ori promisiunea 
[guvernului Majestății Sale] că noi vom face tot posibilul sa îi 
ajutăm pe arabi.“ 

Conversatia a durat cam două ceasuri, Abdullah subliniind 
dificultăţile pe care le întâmpina în prezent, iar Storrs și Wilson 
promițând să facă tot ce le stătea lor în putere pentru a 
determina anularea acestei ultime decizii. Spre sfârșitul 
întâlnirii, șeicul a trecut la sarcina pe care era limpede că își 
dorea să o evite: o convorbire cu tatăl lui pentru a-i da aceste 
informaţii. A fost adus aparatul de telefon al consulatului, de la 
care s-a sunat la numărul privat al emirului Hussein, Mecca 1. 

Spre surprinderea lui Storrs, emirul nu s-a arătat prea 
dezamăgit de vestea primită, reafirmându-și deplina încredere 
în partenerii lui britanici și convingerea că totul se va rezolva 
în final. Când, într-un final, Abdullah a plecat din clădirea 
misiunii diplomatice în acea seară, urmând să revină a doua zi 
dimineaţă, gazdele lui britanice au rămas, cum avea să relateze 
Storrs, „într-o stare de admiraţie pentru el și de dezgust pentru 


noi înșine“.25 

Cel care vorbise foarte putin, sau poate deloc, pe parcursul 
acelei lungi și tensionate întâlniri era T. E. Lawrence. Motivul, 
cel puţin parţial, părea evident: Lawrence nu avea nicio 
însărcinare oficială care să justifice prezenţa lui acolo, or a 
formula neîntrebat vreo opinie la o asemenea reuniune dificilă 
ar fi însemnat o încălcare flagrantă a protocolului. În același 
timp, această distantare i-a permis lui Lawrence să îl studieze 
atent pe Abdullah — sau cum descria chiar el, „să pândesc 
efectul, să îl urmăresc, să il critic“.25 

Dacă emirul Hussein era liderul spiritual incontestabil al 
Revoltei Arabe, Abdullah în schimb era feldmareșalul 
incontestabil; atât de evident era acest lucru în rândul ofiţerilor 
de armată și al diplomaților britanici angajaţi în afacerea Hejaz, 
încât nici măcar nu se discutase vreodată despre acest lucru. 
Abdullah era fiul în care tatăl său avea cea mai mare încredere, 
emisarul pe care îl trimisese la Cairo în 1914, pentru a sonda 
atitudinea britanicilor în privința planurilor lui secesioniste, 
comandantul militar care reuşise să cucerească Taif, 
reprezentantul familiei care venea și negocia cu consilierii lor 
britanici. 

Chiar de la această primă întâlnire, Lawrence a avut dubiile 
lui. În ciuda atmosferei sumbre a conversatiei de la consulat, el 
intuia la Abdullah „o voioșie constantă“, o mină de politician 
sagace, dar nu neapărat și sincer, un om de o ambiţie 
covârșitoare. Dar asta nu era tot. Studiind cu migală rapoartele 
de informaţii speciale venite din Hejaz în ultimele patru luni, 
Lawrence încercase să analizeze de ce revolta ajunsese în 
această fază de stagnare sinistră, după un început atât de 
promiţător. Conchisese că, în esenţă, ceea ce lipsea la această 
revoltă era conducerea adevărată, „nu intelectul, nici judecata, 
nici înţelepciunea politică, ci flacăra entuziasmului care să 


aprinda focul in desert“. Revolta Araba avea nevoie de un 
profet, si pe măsură ce acea întâlnire de la consulat se 
prelungise, „am devenit din ce în ce mai sigur că Abdullah era 
prea echilibrat, prea rece, prea spiritual pentru a fi un profet — 
în special un profet înarmat care, dacă istoria nu minte, să 
învingă în revoluții“. 

Dacă Lawrence s-ar fi apucat să le comunice reflectiile lui 
celor doi colegi ai săi, ar fi declanșat o reacţie evidentă: cui îi 
pasă ce gândești tu? Dar Lawrence nu a dat glas gândurilor lui. 
Oricum, pare limpede că deja în seara de 16 octombrie, când nu 
trecuse nici măcar o zi de când sosise în Arabia, Lawrence își 
propusese să calculeze o nouă traiectorie pentru Revolta Arabă, 
în virtutea căreia el să dobândească un rol central. Rolul acesta, 
așa cum el însuși l-a descris într-un moment de profundă 
siguranță de sine — sau halucinantă aroganță, depinde de 
perspectivă — era „să găsească acel spirit magistral, inca 
necunoscut, al întregii acţiuni, și să măsoare capacitatea lui de a 
împinge revolta spre țelul pe care eu i l-am conceput“. Totuși, 
pentru ca așa ceva să se întâmple, avea să fie nevoie de 
discreţie din partea lui Lawrence, o abilitate de a rămâne 
reținut în vorbe și în fapte, căutând însă pe ascuns acele ocazii 
care să-i permită să-și împlinească planul. Pe parcursul acelei 
întâlniri cu Abdullah, Lawrence identificase prima lui ocazie, 
pe care avea să încerce să o valorifice încă din dimineaţa 
următoare. 

Dar acea lungă zi de 16 octombrie 1916 nu se încheiase 
încă: Lawrence urma să întâlnească încă o personalitate a cărei 
prezenţă avea o mare influență asupra Hejazului și care, prin 
exemplul negativ, avea curând să clarifice și mai bine misiunea 
pe care Lawrence și-o făurea pentru sine. 


X 


Spre sfârșitul dineului din acea seară la sediul misiunii 
franceze din Jiddah, colonelul Edouard Brémond a ridicat 
paharul cu șampanie pentru a închina în onoarea oaspeţilor săi 
britanici. „Tocmai am aflat“, a anunţat el, „că singura mea rudă 
de sex bărbătesc, care până acum nu murise și nici nu suferise 
vătămări în război, a fost grav rănită. De aceea, este o datorie și 
o mândrie pentru mine să beau în cinstea Alianţei și să spun cât 
de mare este satisfacția mea de a fi asociat cu englezii.“ 

Acest moment patetic din seara de 16 octombrie l-a 
impresionat profund pe Ronald Storrs. „Absența atât de ne- 
franceza a oricarui panas din alocutiunea lui a fost foarte 
emoţionantă. Am băut pentru însănătoșirea vărului lui si 
succesul Misiunii franceze.“2% 

Ajuns acum la vârsta mijlocie și deja cam corpolent la cei 
patruzeci și șapte de ani ai lui, Bremond era prototipul 
soldatului imperial francez, călăuzit de o nestrămutată credinţă 
atât în măreţia naţiunii sale, cât și in justetea unei mission 
civilisatrice, de a răspândi cultura și iluminismul galic printre 
dezmostenitii acestei lumi. Aproape pe toată durata carierei lui 
militare, fusese la post în coloniile Franţei din nordul Africii, 
Algeria și, apoi, Maroc, iar din experienţele lui în luptele cu 
triburile rebele dobândise renumele de a fi un expert în arta 
războiului neregulat. Avansările au venit constant, deși 
nespectacular: supraveghetor al poliției porturilor marocane, 
adjunct al comandantului misiunii militare franceze în Maroc, 
administrator al orașului Rabat. 

În perioada imediat premergătoare Primului Război 
Mondial, Brémond fusese rechemat în Franţa și trimis de 
urgență pe front. Asemenea atâtor ofițeri francezi în acea 
oribilă primă lună de război, misiunea lui Brémond acolo a fost 
jalnic de scurtă, încheindu-se atunci când a fost împușcat în 
piept, în timp ce își conducea oamenii în luptă la frontiera cu 


Belgia. După ce s-a însănătoșit de pe urma rănilor, i s-a 
încredințat comanda unui regiment de infanterie, al 64-lea, 
unde în următorii doi ani a văzut cum camarazii săi militari, la 
fel ca și rudele lui de sex bărbătesc, au căzut rând pe rând în 
măcelul de pe frontul de vest. O posibilă eliberare din acel 
calvar s-a ivit în vara anului 1916, odată cu izbucnirea Revoltei 
Arabe. Luând decizia de a trimite o mică misiune militară în 
regiune, Ministerul francez al Apărării se gândise la Bremond 
— „un far profesionist în războiul cu indigenii, un succes în 
Africa franceză“2 —, găsind astfel omul ideal pentru a o 
conduce. 

De fapt, colonelul era candidatul perfect, din raţiuni care 
depășeau cu mult îndelungata lui experiență în lumea 
musulmană. Ca în cele mai multe dintre activităţile diplomaţiei 
franceze în teatrul de război din Orientul Mijlociu, exista și în 
cazul misiunii franceze din Hejaz o agendă secretă, care 
necesita atât viclenie, cât si fatarnicie, pentru a fi pusă în 
aplicare. Norocul făcea ca aceste trăsături să fie bine 
reprezentate în persoana lui Edouard Brémond. 

Încurajarea arabilor la revoltă fusese, desigur, o operaţiune 
britanică de la bun început și care, atunci când a ajuns la 
urechile francezilor, cu proiectele lor de factură imperială 
vizând Siria și Libanul, a creat o stare de mare nervozitate. 
Neliniștile lor se mai domoliseră odată cu semnarea acordului 
secret Sykes-Picot, în care erau stipulate pretenţiile lor, însă 
reveniseră în forță atunci când Revolta Arabă a devenit o 
realitate. Lăsând la o parte toate vorbele frumoase despre o 
Antantă cordială, francezii nu aveau încredere, pur și simplu, 
că aliaţii lor își vor respecta promisiunile în regiune, mai ales că 
prin revolta din Hejaz dezlantuisera acum o forță revoluţionară 
care putea deveni de nestăpânit, chiar dacă britanicii nu ar fi 
dorit asta. Teama francezilor se adâncise și mai mult atunci 


cand propunerea lor de a trimite o forta militara simbolica in 
regiune, ca o modalitate de a proteja revendicările lor viitoare 
și de a monitoriza evenimentele la fata locului, a fost refuzată 
politicos, dar ferm de către britanici; situația din Hejaz era atât 
de versatilă și delicată, argumentase Londra, încât introducerea 
unei alte prezenţe militare străine exact atunci nu putea decât 
să complice lucrurile. 

Așa că francezii au ales, în schimb, metoda calului troian. 
Unitatea militară de două sute de oameni, care a plecat pe mare 
din portul Marsilia sub comanda colonelului Bremond în 
august 1916, se numea oficial misiunea militară franceză în 
Egipt. Britanicii nu aveau cum să interzică o asemenea misiune 
venită de la cel mai apropiat aliat al lor, chiar dacă nu puteau 
să nu se întrebe ce intenționau soldaţii francezi să facă, de fapt, 
în Egipt. La asta, colonelul Bremond avea răspunsul pregătit: să 
faciliteze trecerea pelerinilor musulmani din teritoriile 
franceze, în special Maroc și Algeria, care mergeau să se 
închine la Mecca. Nici la asta britanicii nu prea aveau cum să 
obiecteze, din moment ce armata și marina lor asigurau deja 
protecția necesară miilor de musulmani egipteni și indieni 
plecaţi în pelerinaj la Mecca. 

Iar ultima etapa din aceasta mică uneltire stârnise până și 
admiraţia, ce-i drept inciudata, a britanicilor, pentru 
extraordinara ei îndrăzneală. Insotind un grup de pelerini 
marocani la Jiddah, la mijlocul lui septembrie, Brémond 
debarcase, se ocupase de inchirierea unui cladiri suficient de 
impozante si anuntase sosirea misiunii militare franceze in 
Hejaz.2" Foarte rapid, a trimis o telegramă Ministerului francez 
al Afacerilor Externe, cerând înfiinţarea de urgență a unei 
misiuni diplomatice permanente pe lângă administraţia lui 
Hussein. Când această solicitare a fost aprobată, prezența 
diplomatică și militară a francezilor în Arabia era, din punct de 


vedere tehnic, egala cu cea a britanicilor, un fapt implinit pe 
care Londra nu avea cum sa il contracareze; in fond, putea 
argumenta Parisul, iată ce ocazie formidabilă pentru cei doi 
mari aliați de a conlucra pentru viitorul regiunii de pe poziţii de 
egalitate, ceea ce, desigur, nu putea decât să consolideze și mai 
mult eterna lor prietenie. Aceasta era situaţia pe care au găsit-o 
Storrs și Lawrence, când au ajuns la Jiddah, la mijlocul lui 
octombrie. 

Dar viclenia lui Bremond nu se limita la șmecheria de care 
se folosise pentru a-și instala misiunea franceză în Hejaz, ci se 
extindea la țelul însuși al acestei misiuni. Așa cum a explicat în 
timpul acelui dineu de la consulatul francez, în 16 octombrie, 
rolul său declarat în Hejaz era de a arăta sprijinul Franţei 
pentru Revolta Arabă și de a determina modul în care francezii 
ar putea fi de ajutor. Rolul lui nemărturisit însă era de a încerca 
să limiteze anvergura acelei revolte, de a o ţine departe, 
împreună cu aspiraţiile ei pentru un stat arab, de teritoriile 
arabe la care Franţa jinduia în epoca de după război. Cât despre 
cum s-ar fi putut realiza acest lucru, Bremond avea un plan 
clar, dar prin excelenţă cinic. 

Mai presus de toate, le-a explicat el oaspeţilor lui britanici 
în acea seară, arabii nu trebuiau să fie lăsaţi să cucerească 
Medina. Atâta vreme cât garnizoana turcească de acolo rezista 
și atâta vreme cât arabii se concentrau cu trup, suflet și bani în 
capturarea ei, rebeliunea rămânea cantonată doar în Hejaz. 
Dacă Medina ar cădea, a avertizat el, atunci arabii și-ar 
îndrepta firește atenţia spre nord, pentru a-i elibera de sub 
jugul turcesc pe fraţii lor arabi din Palestina, Siria și Irak, o 
campanie care ar intra inevitabil în conflict cu scopurile 
imperiilor, francez și britanic, în acea regiune.” 

Era o strategie concepută poate cu sânge rece, dar absolut 
strălucită în simplitatea ei: dacă a încerca să ajuţi o rebeliune 


străină sa  izbândească era întotdeauna o chestiune 
problematică, a aranja ca acea rebeliune să nu izbândească era 
infinit mai ușor. 

Totuși, la acel dineu de la consulatul francez, colonelul 
Brémond se baza pe cel putin două mari concepții greșite. 
Prima se referea la ideea că acest element de masinatie 
subversivă — a acorda sprijin Revoltei Arabe ca mijloc de a o 
submina — era cu adevărat necesar. Dacă Bremond ar fi știut 
de Acordul Sykes-Picot, în care era prevăzut ca Siria și Libanul 
să le revină francezilor, poate că s-ar fi arătat mult mai 
binevoitor faţă de mersul viitor al Revoltei Arabe. Însă textul 
Sykes-Picot era cunoscut doar de câțiva demnitari francezi, iar 
din acel grup nu făceau partea birocratii din armată si din 
Ministerul de Externe, care aveau sarcina de a apăra pretenţiile 
Franței în Orientul Mijlociu. Părea incredibil, dar aceste 
informaţii nu-i fuseseră comunicate nici chiar omului trimis in 
Arabia, pentru a servi drept gardian în prima linie al acestor 
pretenții teritoriale.22 

A doua concepţie greșită a lui Bremond venea din 
presupunerea că, asa cum a declarat în fata oaspeţilor săi 
britanici din acea seară, se afla printre prieteni — sau cel puţin 
printre oameni cu opinii imperialiste similare. Se înșela, mai 
ales în privinţa tânărului căpitan britanic care ședea la masă și 
nu vorbea aproape deloc. După cum Bremond avea să 
descopere curând, în T. E. Lawrence avea un opozant 
formidabil. Mai mult chiar, avantajul trecuse acum de partea 
lui Lawrence. La consulatul francez, Bremond pusese toate 
cărțile pe masă; Lawrence nu dezvăluise nimic. 


Precedat de o legiune de sclavi, Abdullah și-a făcut intrarea 
în curtea consulatului britanic călare pe o iapă albă, 
aproximativ la ora zece în dimineaţa următoare. Părea mai 
sumbru decât în ziua precedentă și, după ce s-au instalat în sala 


de recepție a consulatului, a explicat de ce. Tocmai primise o 
telegramă de la fratele său Faysal, din bivuacul acestuia aflat în 
munţi, la nord de Rabegh, prin care îi raporta că două avioane 
de război turcești bombardasera corturile în după-amiaza 
precedentă; deși daunele nu erau mari, atacul semănase groaza 
printre membrii triburilor, majoritatea nemaivăzând până 
atunci vreodată asemenea mașinării zburătoare. Știrea era 
deosebit de pertinentă, ţinând seama că bombardamentul 
survenise exact în ziua când britanicii anulaseră planul de a 
trimite o flotilă de aeronave în Arabia. 

De data asta, Lawrence a intervenit în discuţie, sugerând că 
această demonstraţie de forță din partea turcilor nu trebuia să 
creeze prea multă panică. „Foarte puţine avioane turcești 
supraviețuiesc mai mult de patru sau cinci zile”, a explicat el 
cu nonsalanta. 

Probabil că, auzind acest comentariu, Abdullah l-a remarcat 
efectiv pe Lawrence — o prezenţă doar de fundal, în ziua 
precedentă — pentru prima oară. Curând, a avut ocazia să se 
uite și mai atent la el, atunci când conversaţia a abordat tema 
amplasării diferitelor trupe turcești în Orientul Mijlociu. „Pe 
măsură ce erau rostite denumiri siriene, cercheze, anatoliene, 
mesopotamiene“, își amintea Storrs, „imediat Lawrence spunea 
cu exactitate care unitate [turcească] se afla în fiecare poziţie, 
până când, uluit, Abdullah s-a întors spre mine: «Omul acesta e 
Dumnezeu, Ca să le știe pe toate?»“ 

În memoriile lui, Storrs atribuia remarcabila performanţă a 
prietenului său din acea dimineaţă fericitei coincidente 
izvorâte din truda minuțioasă a lui Lawrence in camera 
hărților de la Cairo. Poate asa era, sau poate că Lawrence doar 
improviza, ca să epateze. În ambele variante, efectul a fost 
același, oferindu-i lui Lawrence platforma pe care să-și poată 
desfășura planul. 


Principala dificultate intampinata de britanici in actiunea 
de sprijinire a Revoltei Arabe, i-a explicat el lui Abdullah, era 
lipsa unor informatii solide despre ceea ce se intampla efectiv 
pe teren. Era nevoie de un observator obiectiv, care sa poata 
capta atentia tacticienilor militari britanici, furnizand un raport 
cuprinzator asupra situatiei, atat in ceea ce priveste problemele 
care existau la oleoductul de alimentare in portul Rabegh, cat si 
în ceea ce privește necesitățile logistice ale forțelor lui Faysal, 
aflate la nord, în munti. Întrucât timpul era în mod limpede un 
factor esenţial, Lawrence s-a oferit să fie el omul care să aducă 
la îndeplinire această misiune. 

Era o propunere destul de inofensivă, pe care Abdullah a 
acceptat-o imediat, sugerând că, după ce Lawrence ajungea la 
Rabegh, avea să aranjeze ca Faysal să coboare din munti pentru 
a se întâlni cu el. Dar Lawrence a obiectat, politicos, la această 
propunere. El avea nevoie să evalueze personal situația din 
peninsulă, ceea ce însemna că el trebuia să meargă la Faysal, și 
nu Faysal să vină la el. Ținând seama de restricţiile severe 
împotriva călătoriei unor nemusulmani în interiorul 
peninsulei, cererea lui părea îndrăzneață. Chiar și Cyril Wilson, 
care se întâlnise cu Faysal de două ori și pe care emirul Hussein 
îl respecta enorm, nu avusese voie decât să coboare de pe vas în 
orașele portuare și să aștepte apariţia lui Faysal. 

Când Storrs s-a alăturat efortului de persuasiune, până la 
urmă Abdullah a acceptat ideea — determinat, negreșit, și de 
situaţia dificilă în care se aflau forțele arabe —, însă decizia 
finală urma să îi aparţină redutabilului Hussein. Așa cum se 
aștepta Abdullah, tatăl său s-a arătat extrem de nehotărât fata 
de planul propus, atunci când l-au sunat la Mecca, făcându-l pe 
Storrs să ia receptorul în mână ca să vorbească direct cu el. 

„Storrs când se dezlantuia verbal era o încântare să-l auzi, 
măcar pentru felul cum vorbea araba“, avea să-și amintească 


Lawrence, „mai ales că oferea totodată o lecţie oricărui englez 
în viata despre cum să tratezi cu acești orientali, suspiciosi si 
îndărătnici de felul lor. Era aproape imposibil să-i reziști mai 
mult de câteva minute, iar în acest caz, de asemenea, a ieșit 
cum voia el.“ 

Dar era o victorie limitată. Tot ce s-a putut obţine de la 
Hussein a fost ca Lawrence să se ducă la Rabegh, iar acolo să 
aibă o întâlnire cu fiul său cel mare, Ali; dacă „socotea 
oportun“, Ali urma să aranjeze deplasarea lui Lawrence spre 
interiorul peninsulei pentru a se întâlni cu Faysal. Nu era greu 
să-ți imaginezi cum ar fi putut să se încheie această tentativă. Se 
știa că Ali era precaut din fire, iar pentru oamenii precauti 
răspunsul prestabilit este întotdeauna nu. Storrs și Lawrence au 
decis să urnească lucrurile și mai mult, când Abdullah a revenit 
la consulatul britanic la cină, în acea seară. 

La acea cină, Storrs și Lawrence l-au pisat pe Abdullah să 
compună niște scrisori de recomandare oficiale către Ali și 
Faysal, considerând că în felul acesta șansele ca Lawrence să 
primească permisiunea de a călători în interiorul Arabiei aveau 
să sporească substantial. Initial, Abdullah a avut mari retineri 
să le facă pe plac, dar, obținând telefonic aprobarea tatălui său, 
relata Lawrence, Abdullah s-a apucat până la urmă „să îi dea 
instrucţiuni scrise clare lui Ali ca să mă urce în șa, cât mai bine 
și mai rapid cu putinţă, și, dându-mă pe mâini sigure, să mă 
trimită în tabăra lui Faysal“. 

Devreme, în dimineaţa de 19 octombrie, HMS Lama a ieșit 
din portul Rabegh. Până la capătul vieţii, Ronald Storrs va 
păstra în minte imaginea lui Lawrence stând în picioare pe chei 
și fluturând din mână, în semn de la revedere, spre nava pe 
care Storrs a pornit înapoi spre Egipt. Începuse astfel aventura 
lui Lawrence în Arabia. 


Intuitia lui Lawrence în privinţa lui Ali s-a dovedit absolut 


corectă; fiul cel mare al lui Hussein a rămas înmărmurit, când i- 
a fost înmânată scrisoarea de la Abdullah, conținând 
permisiunea expresă a tatălui lor de a-l lăsa pe tânărul căpitan 
de armată britanic să călătorească prin tara. Totuși, cu 
lealitatea profundă pe care toţi fiii lui Hussein o manifestau fata 
de tatăl lor, Ali nu a avut încotro, decât să consimta, după care 
s-a apucat să aranjeze călătoria lui Lawrence. 

Situat la marginea unei câmpii late și pustii, portul Rabegh, 
mic și comun, nu părea un loc care să poată reţine prea mult 
timp atenţia cuiva, darămite să mai fie și pivotul strategic în 
războiul pentru supremație în peninsula Arabia. Cu toate astea, 
situat la jumătatea distanţei dintre Mecca și Medina, Rabegh era 
un popas crucial în „drumul pelerinilor“ — un fel de potecă 
pentru cămile, marcată de mormane de pietre — care lega 
aceste două orașe sfinte, ceea ce însemna că stătea de-a dreptul 
în calea oricărei armate turcești care s-ar fi deplasat spre sud, 
ca să recucerească Mecca. Rabegh era, de asemenea, principalul 
punct de transbordare pentru proviziile și armele britanice 
venind din Egipt, pentru a fi distribuite rebelilor care luptau în 
interiorul ţării — sau a nu fi distribuite, ci pur și simplu 
evaporându-se undeva pe drum, cum părea să se întâmple tot 
mai des. 

Chiar dacă Rabegh nu era un loc prea atrăgător, cele două 
zile și jumătate pe care Lawrence le-a petrecut acolo i-au oferit 
prilejul de a se întâlni cu alţi doi fii ai emirului Hussein și de a-i 
supune aceluiași studiu de caracter, pe care îl efectuase și în 
cazul lui Abdullah în Jiddah. 

Printr-o coincidenţă, Zeid, mezinul, sosise de curând ca să-l 
ajute pe Ali să rezolve problemele liniei de aprovizionare. Frate 
vitreg cu ceilalți trei fii ai lui Hussein, Zeid era un tânăr chipeș 
de douăzeci de ani, care moștenise tenul pal și trăsăturile mai 
delicate ale mamei lui, care era turcoaică. Deși, în mod limpede, 


era foarte inteligent, faptul că era atât de tânăr si că nu avea 
alură de arab l-ar fi împiedicat să devină un comandant al 
rebelilor, chiar și să fi avut stofă de conducător, ceea ce nu 
avea. „Îi place să călărească tot timpul și să joace feste“, nota 
Lawrence. „Amuzant în felul lui și, poate, nefiind atât de aprig, 
un pic mai echilibrat decât fraţii lui. Timid.“““ 

În ciuda circumstanțelor tensionate în care s-au întâlnit 
prima oară, Lawrence a ajuns repede să îl placă pe Ali. 
„Atitudinea lui era demnă și admirabilă, dar directă“, scria el, 
„Și m-a frapat prin alura lui de gentleman agreabil si serios.“2” 
Dar fiul cel mare al lui Hussein părea un om melancolic și 
obosit, cu pielea pământie, cu gura „tristă și colțurile buzelor 
căzute“, părând de aceea mai bătrân decât cei treizeci și șapte 
de ani pe care îi avea. Fără să vrea parcă nimic pentru el, 
remarca Lawrence, Ali avea tendința de a se lăsa influenţat 
cumva de orice personalitate mai dinamică din preajma lui, 
ceea ce nu era nicidecum caracteristic pentru un conducător 
înnăscut. Totuși, în comparaţie cu Abdullah, Lawrence îl 
prefera pe Ali, notând că „dacă Faysal se va dovedi a nu fi un 
profet, revolta ar scoate-o la capăt destul de bine cu un 
conducător în persoana lui Ali“. Posibil, dar era o estimare de 
circumstanta, care ridica mult stacheta pentru întâlnirea lui 
Lawrence cu Faysal. 

A pornit la drum pentru acea întâlnire în seara de 21 
octombrie. Ca o dovadă a seriozitatii cu care Ali s-a ocupat de 
pregătirea călătoriei — o parte din distanţa de aproximativ o 
sută șaizeci de kilometri traversa regiuni controlate de triburi 
ostile revoltei — au fost precautiile minutioase pe care le 
prevăzuse, păstrând secretul despre deplasarea și destinaţia lui 
Lawrence, chiar și fata de cei mai apropiaţi sclavi ai săi. Pentru 
a servi drept călăuze ale lui Lawrence, Ali alesese doi dintre cei 
mai credincioși subalterni ai lui, un tată și fiu care, conform 


legii nescrise a triburilor arabe, aveau datoria să-l apere cu 
preţul vieţii lor pe omul de care răspundeau. Apoi, Ali i-a 
instruit pe cei trei bărbaţi să evite toate așezările de pe ruta lor 
și să călătorească mai ales noaptea, spunându-i lui Lawrence să 
poarte un acoperământ arab pentru cap, peste uniforma 
militară, pentru ca la lumina lunii să lase impresia de la 
distanţă că ar fi arab. 

În ciuda pericolelor la care se puteau aștepta, la foarte scurt 
timp după ce au pornit la drum pe Lawrence au început să-l 
preocupe niște lucruri mult mai banale, cumplitul disconfort 
fizic de a călări din nou pe o cămilă, după doi ani de stat pe 
scaun la birou, în hotelul Savoy. Având în vedere că la o cămilă 
șira spinării, proeminentă și îngustă, se găsește imediat sub 
piele, a călări pe o cămilă este complet altceva decât a călări pe 
un cal, fiind mai degrabă ca și cum ai sta pe o tijă de metal care 
se leagănă întruna. Chiar și cel mai bun model de șa beduină — 
un fel de ramă din lemn și piele, acoperită cu pături — nu poate 
atenua prea mult durerea pentru un călăreț ageamiu. Cei mai 
multi începători în arta de a călări pe o cămilă nu pot, în 
general, să îndure suferința mai mult de două sau trei ceasuri 
fără pauză, dar lui Lawrence nu-i era rezervat un asemenea 
rasfat pe parcursul acestei călătorii; dimpotrivă, în fata lui se 
așternea un calvar de vreo treizeci de ore în șa, întrerupt doar 
de două scurte halte. Și-a dat ghes să suporte, amintindu-și de 
extraordinara capacitatea de rezistență pe care o avusese în 
trecut — în excursiile lui cu bicicleta prin Franţa, în drumetia 
de aproape două mii de kilometri prin Siria — și gândindu-se 
tot timpul că la celălalt capăt al traseului îl aștepta ultimul 
dintre fraţii Hussein, omul care putea să se dovedească a fi 
„profetul“ căutat de el. 

În ciuda disconfortului călătoriei — sau poate ca o 
modalitate de a nu-i mai da atenţie — Lawrence a studiat 


minuţios terenul pe care îl străbăteau, notând din mers 
observaţii în carnetelul lui militar. Traversa un ţinut pe care 
doar câţiva străini îl mai văzuseră vreodată, meleaguri unde 
cultura specifică deșertului rămăsese aproape neschimbată de 
mii de ani, dar prezentând suficiente similarități cu Siria, atât 
de bine cunoscută lui, încât să aibă acum o senzaţie de 
dezorientare. În Siria, făcuse un hobby din a desluși structura 
complicată a clanurilor și a triburilor, regulile complexe care 
guvernau interacțiunea lor, însă în Arabia aceste reguli păreau 
să fie mult mai stratificate și mult mai rigid respectate. 

„Fiecare deal și vale de aici aveau un proprietar recunoscut 
[de toti]“, scria el, „și [care] nu pregeta să apere acest drept al 
familiei sau al clanului său contra oricărei agresiuni. Chiar și 
puturile și copacii aveau stăpânii lor, care îi lăsau pe alţii să 
folosească lemnele și să bea apă, atâta cât le era de trebuinta, 
dar care opreau imediat pe oricine ar fi încercat să le 
exploateze în folos personal... În deșert prevala un fel 
comunism smintit, în virtutea căruia Natura și elementele 
puteau fi folosite de orice persoană venită cu bune intenții, 
pentru uzul propriu, dar atât.“ 

În Siria, pedeapsa pentru încălcarea legilor nescrise era cel 
mai adesea ostracizarea, poate o amendă sub forma vreunei oi 
confiscate; în ţinuturile aride și necruțătoare ale Arabiei, 
pedeapsa era moartea. 

Dar rămânând același antropolog amator pasionat, 
Lawrence observa totodată topografia regiunii Hejaz cu ochi de 
militar: unde puteau fi găsite sursele de apă, traseele pe care 
armata s-ar putea deplasa în condiţii optime. În acest fel, a 
descoperit un neajuns flagrant în planul de intervenţie al 
armatei sale. 

Pregătind apărarea portului Rabegh — ceea ce, prin 
definiție, însemna și apărarea orașului Mecca —, ofiţerii 


britanici care îi îndrumau pe rebeli identificasera pe hartă cele 
mai plauzibile tactici de apropiere ale turcilor, bazate pe 
existența unor drumuri și a surselor de apă, și prevăzuseră în 
consecință amplasarea și construirea la distanţă a unor posturi 
de pază. Dar în timpul călătoriei spre tabăra lui Faysal, 
Lawrence a descoperit întâmplător două fire de apă sezoniere, 
care nu figurau pe nicio hartă britanică și care ar permite unei 
armate adverse fie să atace Rabegh, venind dintr-o direcție 
neprevăzută, fie să evite complet orașul portuar în drumul spre 
Mecca. Cum fusese posibil ca strategii militari britanici, care se 
aflau la Rabegh de trei luni deja, să nu afle de existenţa acestor 
fire de apă și de ce arabii din zonă, care cu siguranţă știau de 
ele, nu le atrăseseră atenţia? Foarte simplu, fiindcă în carantina 
„religioasă“ care îi obliga să nu iasă din zona țărmului, 
britanicii nu avuseseră cum să cunoască împrejurimile pentru 
a formula acea întrebare, iar fără o întrebare, arabii nu se 
gândiseră ca britanicilor le-ar fi fost utilă o asemenea 
informaţie. În concepţia lui Lawrence, lucrul acesta scotea în 
evidență atât dificultatea de a încerca o armonizare a celor 
două culturi complet diferite, în scopul unui război purtat în 
comun, cât și potenţialul pentru dezastru ce decurgea din 
intransigenta cu care Hussein interzicea prezența unor 
necredincioși în interiorul Arabiei; indiferent câte trupe 
britanice ar fi aduse aici, atâta vreme cât acestea ar rămâne 
izolate pe coastă, fără posibilitatea de a evalua primejdia, era ca 
și cum ar fi fost legate la ochi. 

În 23 octombrie, spre după-amiază, ocolind un perete de 
stânci înalte, grupul lui Lawrence s-a trezit brusc în valea 
înverzită Wadi Safra, refugiul armatei de rebeli a lui Faysal care 
fusese atât de recent umilită la porţile Medinei. În timp ce 
urcau spre izvoare, Lawrence a început să vadă mici 
campamente de oameni înarmaţi, împrăștiate printre satele de 


pe coasta dealurilor, ca pe măsură ce înaintau aceste tabere sa 
devină din ce în ce mai mari și mai numeroase, ajungând să 
umple aproape fiecare fâșie de teren. 

În cele din urmă, au intrat în Hamra, un sat cu aproximativ 
o sută de case, și s-au oprit in fata unei clădiri lungi și joase, 
unde stătea de strajă un sclav înarmat cu o sabie. Descălecând 
de pe cămilă, Lawrence a fost condus într-o curte interioară, 
unde a văzut silueta unui bărbat postat în ușa din celălalt capăt. 
„Părea foarte înalt, ca un stâlp“, scria el, „foarte subţire, în 
robele lui lungi din mătase albă, purtând pe cap un 
acoperământ cafeniu, legat cu un cordon auriu și roșu 
strălucitor. Avea pleoapele molatice, iar barba neagră si fata 
lividă erau ca o mască in contrast cu vigilenta stranie si 
încremenită a trupului său.“ 

Acesta era Faysal ibn Hussein. Așa cum Lawrence avea să 
scrie mai târziu în Cei șapte stâlpi ai înțelepciunii, „am simţit de 
la prima privire că acesta era omul pe care sperasem să-l găsesc 
în Arabia, conducătorul care să călăuzească Revolta Arabă spre 
o glorioasă victorie“. 


Posibil, dar în realitate întâlnirea lor inițială nu a decurs 
bine. Poftit în casă, Lawrence împreună cu Faysal și vreo 
doisprezece alți bărbaţi, căpetenii ale diverselor triburi care se 
alăturaseră revoltei, s-au instalat într-o încăpere slab luminată 
și acoperită de covoare. Aidoma fraţilor săi, Faysal avea o 
gentilete rafinată, așa că i-a mulțumit lui Lawrence pentru 
lunga și dificila călătorie întreprinsă ca să îl viziteze. În scurt 
timp, acest preambul a cedat, totuși, locul unei discuţii mai 
sumbre despre recentul șir de înfrângeri militare pe care le 
suferise în faţa turcilor. 

Dintre fiii lui Hussein, Faysal și adepţii lui purtaseră marea 
povară a bătăliilor de când începuse revolta, chiar dacă tot ei, 
din păcate, primiseră și cele mai reduse provizii și fonduri. 


Foarte recent, i-a explicat el musafirului sau, oamenii lui 
fuseseră pe punctul de a repurta o mare victorie la Bir Abbas, la 
periferia Medinei. In schimb, lipsindu-le artileria necesara cu 
care sa poata contracara atacurile lansate de tunurile turcesti, 
armata lui fusese biruită și apoi se împrăștiase. Cei rămași din 
acea armată — mulţi se retrăseseră și se întorseseră la casele 
lor — erau acum cu el, în tabăra din Hamra, la adăpostul 
munților din jur, așteptând următoarea mișcare a turcilor. Așa 
stăteau lucrurile în acel moment. Dacă ar fi bine aprovizionati 
și înarmaţi, susținea Faysal, oamenii lui ar fi în stare de orice, 
dar dacă situaţia actuală persista, ceea ce însemna că trebuiau 
să se milogească de britanici pentru fiecare dram de material 
de război — oricum majoritatea mijloacelor de luptă nici măcar 
nu ajungeau pe linia frontului —, atunci viitorul curs al 
răscoalei era pecetluit. Când turcii aveau să iasă din fortăreața 
lor de la Medina și să pornească în forță spre coastă, un marș ce 
părea de-acum iminent, Faysal nu mai avea de ales decât ori să 
rămână izolat în munţi, ori să bată în retragere înapoi spre 
Mecca. Prima opţiune ar însemna lenta anihilare a armatei de 
rebeli, a doua — rapida ei dezintegrare, căci, exact așa cum se 
întâmplase după Bir Abbas, mulţi dintre adepţii lui ar refuza să 
fugă atât de departe de zonele de baștină ale triburilor lor și s- 
ar întoarce, pur și simplu, acasă. 

În timp ce asculta toate acestea, Lawrence îl studia intens 
pe Faysal, căutând indicii care să-l ajute să înţeleagă mai bine 
atât personalitatea acestui om, cât și natura puterii pe care o 
exercita asupra celorlalți bărbaţi îngrămădiţi in cameră. „Era 
un om cu stări sufletești schimbătoare“, nota el, „oscilând brusc 
între glorie și disperare, iar exact acum — părea mort de 
oboseală. Arăta mult mai în vârstă decât cei treizeci și unu de 
ani ai săi, iar ochii aceia negri, atrăgători, amplasați un pic 
pieziș înspre tâmple, erau injectati, iar obrajii supti, brazdati de 


riduri si imputinati de ganduri... Ca infatisare era inalt, mladios 
si viguros, cu o alură superbă și o semetie regală în linia capului 
și a umerilor. Bineînţeles, știa asta, iar o mare parte din 
prezenţa lui publică se manifesta prin semne și gesturi.“ 

Poate că din cauza aceleiași oboseli remarcate de Lawrence, 
Faysal vorbea mai tăios decât fraţii lui despre acel element de 
neîncredere care marca profund relaţia dintre arabi și Marea 
Britanie, o neîncredere reflectată în totul, de la sinuoasele 
negocieri ale lui Hussein cu Storrs și McMahon, timp de doi ani, 
până la interdicţia impusă consilierilor britanici de a nu părăsi 
linia țărmului. Întrucât istoria arăta limpede că britanicii nu-i 
ajută niciodată pe alţii doar din bunătatea inimii lor, a întrebat 
Faysal, ce voiau de fapt acum în Hejaz? 

Așa cum multi alti ofiţeri britanici făcuseră cu alti membri 
ai clanului hașemit al lui Hussein, și Lawrence, în încăperea 
slab luminată din satul Hamra, cu multă răbdare l-a asigurat pe 
Faysal că britanicii nu aveau absolut niciun interes teritorial în 
Hejaz. O asigurare, l-a contrazis Faysal, care își pierdea mult din 
greutate pentru cei care nu uitaseră că britanicii spuseseră 
exact același lucru despre Sudan, înainte de a-l înșfăca. 

Conversatia lor oarecum tăioasă s-a prelungit pe timpul 
cinei, apoi s-a reluat la șase treizeci în dimineaţa următoare, 
când Faysal a apărut la cortul lui Lawrence. În acele discuţii, 
Lawrence a considerat că al treilea fiu al lui Hussein era „foarte 
nerational“, deși patosul cu care vorbea și fermitatea dură din 
atitudinea lui i se păreau extrem de impresionante. Era un 
patos pe care nu-l remarcase la Abdullah sau Ali, alimentându-i 
convingerea că în persoana lui Faysal găsise conducătorul pe 
care îl căuta. 

Convingerea aceasta s-a consolidat când Lawrence a 
cutreierat câteva ceasuri în acea zi prin taberele de rebeli, 
intrând în vorbă cu cei care îi ieșeau în cale. Unul dintre 


primele lucruri care l-au frapat a fost largul evantai de triburi 
pe care le reprezentau. În lumea atât de fragmentată a Arabiei, 
arareori găseai un om care să poată uni măcar diferitele triburi 
și clanuri din apropierea lui, însă aici în Wadi Safra erau mii de 
bărbaţi reprezentând aproape fiecare grupare tribală de pe 
cuprinsul părții de vest a Hejazului, unii dintre ei fiind la o 
distanţă de cel putin două săptămâni de drum fata de ţinuturile 
lor natale. Și mai remarcabil chiar, aceasta era o armată care 
fusese pusă pe fugă de către turci cu numai o săptămână în 
urmă, dar cu toate astea moralul și încrederea în victoria finală 
păreau absolut neclintite în inimile războinicilor. Omul care 
plămădise această unitate și insuflase acea încredere era Faysal. 

În seara aceea, după un pic mai mult de douăzeci și patru 
de ore de când sosise în Wadi Safra, Lawrence s-a oprit la 
cartierul general al lui Faysal ca să își ia la revedere. 
Conversatia lor la despărţire a fost mai destinsă decât discuţiile 
lor anterioare, Faysal multumindu-i lui Lawrence că venise și 
Lawrence nutrind palida speranță că poate călătoria nu va fi 
fost în zadar. Acestea fiind zise, s-a urcat pe o altă cămilă și, cu 
un escadron de paisprezece războinici pe post de bodyguarzi, a 
pornit spre cel mai apropiat port la Marea Roșie, aflat sub 
controlul rebelilor, orașul Yenbo, unde o navă britanică urma 
să îl preia pentru întoarcerea în Egipt. Era nerăbdător să ajungă 
acolo, fiind acum ferm convins că în persoana lui Faysal ibn 
Hussein revolta își găsise profetul. „Era totul și mai mult decât 
sperasem noi“, scria el, „mult mai mult decât merita traiectoria 
noastră poticnită. Telul călătoriei mele era îndeplinit.“ 


22 T, E. Lawrence, „Military Notes“, 3 noiembrie 1916; PRO-FO 882/5, f. 63. 
3 Dacă nu se menţionează o altă sursă, toate remarcile lui Storrs și citatele legate de 

882/5, f. 22-38) sau din jurnalul lui personal, reprodus partial in Storrs, Memoirs, 
pp. 186-95. 

4 Barr, Setting the Desert on Fire, pp. 9-10. 

25 Daca nu se menţionează o altă sursă, toate remarcile lui Storrs si citatele legate de 
vizita sa din iunie 1916 in Arabia sunt extrase din raportul sau (fara titlu), adresat 
inaltului comisar McMahon, 10 iunie 1916 (PRO-FO 371/2772), sau din jurnalul lui 
personal reprodus partial in Storrs, Memoirs, pp. 169-76. 

25 Storrs, Memoirs, p. 176. 

7 Deși opoziţia lui Murray fata de ideea de a sprijini Revolta Arabă data de multă 
vreme, a repetat cu vehementa același punct de vedere la o reuniune a 
comandanților armatei britanice, care a avut loc în Ismailia, Egipt, în 12 septembrie 
1916 (PRO-FO 882/4, f. 338-47.). 

28 Wilson către Biroul Arab, 10 octombrie 1916; PRO-FO 882/5, f. 8-9. De asemenea, 
Clayton către Wingate, 12 octombrie 1916; PRO-FO 882/5, f. 12-14. 

2 Storrs, Memoirs, p. 203. 

2% Lawrence, Seven Pillars, p. 63. 

61 Deși, scriptic vorbind, este adevărat că Lawrence a plecat la Jiddah fără o misiune 
oficială, Gilbert Clayton a lucrat din culise pentru a-l trimite împreună cu Storrs 
pentru ca, amândoi împreună, să vină înapoi cu „o apreciere justă a situaţiei“ din 
Arabia (Clayton către Wingate, 9 octombrie 1916; SADD Wingate Papers, 
W/141/3/35.) Lucrul acesta, ulterior, a fost legat de eforturile lui Clayton de a obtine 
transferul lui Lawrence inapoi la Biroul Arab. 

2 O mare parte din relatarea lui Lawrence despre călătoria lui în Arabia, în 
octombrie 1916, este luată din Lawrence, Seven Pillars, Cartea 1, Capitolele 8-16, pp. 
65-108. 

283 Storrs Papers, Pembroke College, Cambridge, asa cum este citat de Barr, Setting the 
Desert on Fire, p. 65. 

264 Ibid. 

28 Storrs, Memoirs, p. 189. 

2% Lawrence, Seven Pillars, p. 67. 

287 Storrs, Memoirs, p. 190. 

268 Porte, Lt. Col. Remi, „General Edouard Brémond (1868-1948)“, Cahiers du CESAT 
(buletinul Colegiului de Învățământ Superior al Armatei Franţei), numărul 15 
(martie 2009). 

2% Lawrence, Seven Pillars, p. 111. 


2” Detalii despre misiunea lui Brémond in Egipt și in Hejaz se găsesc în PRO-FO 882/5, 
f. 299-306 si PRO-FO 371/2779, Dosar 152849. 

21 Memoriul lui Lawrence pentru Clayton, 17 noiembrie 1916 (SADD Clayton Papers, 
694/4/42). De asemenea, Brémond catre Defrance, 16 octombrie 1917, asa cum este 
citat de Wilson, Lawrence of Arabia, p. 309. 

Joffre, în 27 noiembrie 1916, asa cum este reprodusă în Brémond, Le Hedjaz dans la 
Guerre Mondiale, p. 97. 

23 Storrs, Memoirs, p. 204. 

2 Lawrence, The Sherifs, 27 octombrie 1916; PRO-FO 882 /5, f. 40. 

25 Lawrence, Seven Pillars, p. 76. 

2% Ibid., p. 77. 

27 Thid., p. 83. 

27 Lawrence s-a referit indirect la aceste surse de apă necunoscute anterior în 
rapoartele lui din acea perioadă: „Feisaľs Operations“, 30 octombrie 1916, si 
„Military Notes“, 3 noiembrie 1916; PRO-FO 882/5, f. 47-8 si f. 63. 


9 
Omul care avea să ridice regi 


[Faysal] este iute la mânie, mândru și nervos, 
uneori nerational și sare cu ușurință de la una la 
alta. Are mult mai mult magnetism personal și 
vitalitate decât fraţii lui, dar mai puţină prudenţă. 
În mod evident, foarte deștept, poate nu prea 
scrupulos... 

Dacă nu ar fi primit o educaţie aleasă, ar fi putut 
ajunge un ofițer de cazarmă. Un idol popular, și 
ambițios; plin de vise, dar si de capacitatea de a le 
împlini. 


T. E. Lawrence despre Faysal ibn Hussein, 30 octombrie 
1916 


Îndărătnicia si norocul făcuseră ca vizita lui Lawrence în Hejaz 
să fie extraordinar de reușită. In doar zece zile, îi cunoscuse pe 
toţi cei patru fii ai emirului Hussein, precum si pe principalii 
trimiși ai Aliaților la Jiddah. De asemenea, văzuse cu ochii lui 
eforturile britanicilor de a stabili o linie de aprovizionare 
pentru rebelii din Rabegh și fusese primul străin care putuse să 
călătorească în interiorul Arabiei pentru a vedea frontul de 
luptă propriu-zis. Acum, în timp ce intra călare în Yenbo în 
dimineața de 26 octombrie 1916, era nerăbdător să se întoarcă 
la Cairo ca să raporteze constatările făcute. 

În acel orășel portuar plin de praful deșertului, brusc șansa 


nu i-a mai suras. O nava de razboi britanica era programata sa 
se opreasca in portul Yenbo, dar in ziua prevazuta pentru 
acostare nu a aparut niciun vas. Neavand incotro, Lawrence s-a 
resemnat să mai aștepte — timp de cinci zile, până la urmă —, 
instalându-se într-o cameră dintr-o modestă clădire cu trei etaje 
plasată cu faţada spre mica ieșire la mare, unde locuia ofițerul 
de legătură local al lui Faysal, iar acolo s-a apucat să-și depene 
impresiile de călătorie. Cu scrisul lui aproape necitet și având la 
dispoziţie doar un stilou albastru și niște bucăţi de hârtie, în 
următoarele cinci zile avea să aștearnă pe hârtie circa 
șaptesprezece mii de cuvinte. 

Tot în acea casă din Yenbo aveau să se nască și legendele 
conflictuale despre T. E. Lawrence. Pentru adulatorii săi, 
capacitatea lui Lawrence de a fi sesizat cu atâta perspicacitate 
situaţia reală din Arabia, combinată cu talentul lui strălucit de a 
transpune ceea ce a văzut în cuvinte, aveau să facă din el omul 
potrivit la momentul potrivit, un exemplu excelent al 
fenomenului în care un anumit tip de geniu ajunge, în sfârșit, în 
acele circumstanțe spre care a tins o viaţă întreagă. Pentru 
detractorii săi, ceea ce urma să se întâmple putea fi atribuit în 
mare parte, chiar în totalitate, purului hazard, fiindcă 
nenumăratele mici întâmplări care aveau să se petreacă în 
următoarele săptămâni și, în mod atât de improbabil, să se 
întoarcă în avantajul lui Lawrence — stranii coincidente, 
mesaje sosite la momentul oportun sau cu oportună întârziere, 
masinatiile bizantine ale generalilor si ale oamenilor de stat —, 
erau dincolo de orice predictie. Dacă toţi acești factori ar fi 
azvarliti într-un fel de gigantică pâlnie cosmică, ca această 
poveste să se înfiripe, niciodată nu s-ar mai fi produs în exact 
aceeași succesiune din nou. 

Caracteristicile carierei profesionale a lui Lawrence în acel 
octombrie par să dea credit mai degrabă celei de-a doua 


versiuni a legendei. La Yenbo, Lawrence, in vârstă de douăzeci 
și opt de ani, era un căpitan de armată fără nicio singură zi de 
instrucţie militară; în acea vreme, politica din Arabia era 
dezbătută la cele mai înalte niveluri ale conducerii politice și 
militare din Marea Britanie. Ce-i drept, el era primul ofițer 
britanic care îi văzuse pe luptătorii rebeli la faţa locului, însă 
această ocazie durase doar douăzeci și șase de ore și constase, 
în principal, din posibilitatea de a-i vedea stând într-un bivuac 
dintr-o vale, ceea ce nu putea constitui baza unei analize 
competente. Și nici majoritatea observaţiilor lui nu erau cu 
adevărat unice; aproape toţi ofițerii britanici, care il 
precedaseră în Hejaz, subliniaseră caracterul întru totul ad-hoc 
al „armatei“ arabe, lipsa oricărei discipline militare, chiar și 
teroarea rusinoasa provocată de artileria si avioanele 
inamicului. 

Dar, desigur, cunoștințele lui Lawrence despre lumea arabă 
nu se bazau doar pe scurta ședere în campamentul lui Faysal, ci 
mai ales pe anii pe care îi petrecuse studiind cu migală cultura 
arabă în Karkemiș. În acea perioadă, aflase multe despre cum 
funcționau alianțele dintre triburi și clanuri, felul cum acea 
structură putea să se reflecte pe câmpul de luptă sau cât de rar 
se întâmpla să poţi găsi un conducător capabil să formeze o 
coaliție de triburi pentru mai mult decât un tel pe termen scurt. 
În plus, începând din copilărie și continuând în anii de studii la 
Oxford, Lawrence fusese pasionat obsesiv de un anumit subiect 
— istoria militară medievală —, or arta războiului la începutul 
secolului al XX-lea în Arabia prezenta asemănări izbitoare cu 
cea din secolul al XIV-lea în Europa. Aceste similitudini 
înglobau modalitatea de recrutare a forţei de luptă, structura 
conducerii militare — înlocuind șeicii și emirii cu lorzii, baronii 
și prinții de odinioară —, precum și tactica de luptă propriu- 
zisă. În 1916, în Hejaz, la fel ca bunăoară în 1356 în Franţa, o 


armata in miscare depindea intru totul de satisfacerea celor 
mai elementare necesități — apa, animale de tracţiune, 
procurarea hranei —, iar aceste considerente dictau încotro se 
deplasau, cu cine se luptau și când. Pentru Lawrence, a cărui 
erudiție în materie de strategii militare medievale nu își găsea 
egalul decât la puţini contemporani de-ai săi, multe dintre 
trăsăturile câmpului de luptă din Arabia erau comparabile cu 
ceea ce aflase din studiile sale, și negreșit le înțelegea mult mai 
bine decât un ofițer de carieră, impregnat de preceptele 
napoleoniene sau chiar cele contemporane, de pe frontul de 
vest. 

Luându-și drept reper aceste cunoștințe culturale și 
academice, Lawrence a înţeles imediat inutilitatea totală a 
oricărei încercări de a transforma forța de luptă a rebelilor 
arabi în ceea ce nu era și nici nu putea fi vreodată: o armată 
convenţională în stil european. Singura cale de a merge mai 
departe, susținea el în rapoartele întocmite în Yenbo, era ca 
britanicii să accepte modul arabilor de a purta război și de a-și 
adapta strategiile și așteptările lor în funcţie de asta. 

Dar nici măcar această constatare nu era teribil de 
controversabilă sau originală în sine — în fond, chiar și cel mai 
obtuz ofițer de armată recunoaște necesitatea de a se adapta la 
condiţiile existente, însemnând oameni și material de luptă 
deopotrivă —, însă din scurta perioadă de timp cât stătuse în 
Hejaz, Lawrence ajunsese la două concluzii mult mai 
edificatoare în acest sens. 

Judecând din prisma regretabilei lipse a oricărui succes 
militar, după primele zile ale Revoltei Arabe, exista un consens 
tot mai mare atât la Londra, cât și la Cairo, în privinţa 
necesităţii ca o forţă britanică importantă să fie trimisă în Hejaz 
pentru a susţine forțele rebele; cifra vehiculată îndeobște se 
referea la efectivele unei brigăzi, sau cel puţin trei mii de 


soldaţi. In octombrie, emirul Hussein continua să oscileze in 
privința acestei idei, îngrijorat ca prezența atâtor 
„necredincioși“ pe pământul sfânt musulman i-ar submina 
autoritatea în fata triburilor care i se alăturaseră până acum. 
Din călătoriile lui și, mai ales, din circumspectia pe care o 
întâlnise în tabăra lui Faysal, Lawrence a concluzionat că 
aprehensiunile lui Hussein erau absolut întemeiate; dacă un 
mic grup de consilieri și instructori militari europeni instalaţi 
pe linia de coastă ar fi „primiţi cu bucurie“, scria el, orice forţă 
mai numeroasă risca să fie neagreată și să facă jocul 
propagandei turcești despre „cruciații creștini“. Pledând in 
favoarea acestei prezențe minimale, Lawrence se situa pe o 
poziție opusă opiniei majoritare a comandamentului armatei 
britanice, incluzându-i aici și pe cei doi ofiţeri britanici cu cea 
mai lungă ședere în Hejaz, locotenent-colonelul Cyril Wilson și 
adjunctul lui, Alfred Parker.“ 

Poate și mai discutabilă părea ideea lui Lawrence că 
adevăratul „profet“ al revoltei era Faysal, omul blând la vorbă, 
dar auster. Încă dinainte de război, autorităţile britanice 
consideraseră că principalul lor aliat în Hejaz era Abdullah, 
omul sociabil și dinamic, fiul cu care versatilul Hussein se 
consulta strâns, or nimic de când izbucnise revolta nu putuse să 
le schimbe acest punct de vedere. Dimpotrivă, la Abdullah 
apelau în continuare autorităţile britanice, în speranța de a 
ghici intențiile bătrânului și pentru a plănui următoarea etapa 
a luptelor. Pe de altă parte, înainte de Lawrence, singurii 
oficiali britanici care îl întâlniseră pe Faysal erau Wilson și 
Parker, dar oricum concluziile lor nu fuseseră prea 
edificatoare; chiar dacă Faysal i s-a părut un personaj agreabil, 
Wilson văzuse în al treilea fiu al emirului „un om care nu 
suportă vacarmul luptelor“ — în esență, un las —, o impresie pe 
care o comunicase și conducerii Marii Britanii. Dacă se punea 


problema de a-l ridica pe Faysal în rolul de conducător real al 
revoltei, Lawrence constituia o minoritate formată exact dintr-o 
singură persoană. 

Și atunci, în ciuda acestor puternice opinii contrare, cum a 
reușit Lawrence până la urmă să aibă câștig de cauză? O 
manevră de geniu fără doar și poate sau, efectiv, un noroc 
chior? 

Ceea ce agenţii ambelor legende conflictuale au tendința să 
omită totuși este faptul ca, deja la Yenbo, Lawrence avea o arma 
formidabilă, deși poate nu spectaculară, în arsenalul lui. Făcând 
parte din cercul interior al aparatului de informaţii militare din 
Cairo, cunoștea nemijlocit structura puterii politice și militare 
britanice, care decidea politica din Arabia. Dar „structură“ este 
un cuvânt prea indulgent. În realitate, era o mlaștină 
birocratică, un labirint de ministere cu atribuţii suprapuse, 
planuri contradictorii și răfuieli personale. Din documentele 
care îi treceau prin mână la hotelul Savoy — și, practic, nicio 
informaţie nu era atât de „strict secretă“, încât el să nu fi avut 
acces la ea —, Lawrence știa cine erau jucătorii principali în 
acest hatis al puterii, opiniile pe care le aveau si, poate cel mai 
important, care erau rivalii lor. Pe lângă faptul că și-a putut 
scrie rapoartele, așteptarea de cinci zile în Yenbo i-a oferit 
răgazul de a reflecta la eșichierul politic, uluitor de complex, 
din acel moment, încercând să conceapă o strategie prin care să 
poată angrena în joc facțiunile adverse și să se asigure că ideile 
lui vor prevala. 

În acest sens, un alt aspect, adesea trecut cu vederea, avea 
să-i fie de mare ajutor lui Lawrence: specificul comunicaţiilor 
din acea vreme. În unele sfere, apăruseră progrese fantastice în 
comparaţie cu doar câteva decenii în urmă; în altele însă, 
sistemul rămânea primitiv. În 1916, șapirograful putea să facă 
sute, chiar mii de copii ale unui document important; pentru 


aproape toate celelalte cazuri, exista tehnologia traditionala a 
plombaginei. Prin telegraful fara fir, puteai transmite un mesaj 
de la Londra la Buenos Aires în câteva minute, în timp ce 
trimiterea aceluiasi mesaj cuiva situat doar la cincisprezece 
kilometri distanta, intr-un loc ca Arabia, necesita folosirea unui 
curier pedestru sau calare. Lawrence se va dovedi extrem de 
abil în a folosi în interesul lui atât progresele, cât si deficienţele 
sistemului de comunicaţii, adesea încălcând regulamentele 
pentru a expedia rapid mesaje aliaţilor săi, sau după cum îi 
convenea „nerecepționând“ ordinele inoportune — „transmisie 
bruiată“ era o scuză favorită —, până deja nu mai contau, 
fiindcă decizia fusese luată oricum. Adăugând aici și o atitudine 
adesea necruțătoare, toate aceste circumstanţe îl plasau pe T. E. 
Lawrence în postura birocratului acerb, cu o abilitate pe care ar 
fi invidiat-o chiar și cel mai viclean intrigant de palat sau cel 
mai mare vânător de titluri universitare. 

În următoarele trei săptămâni, Lawrence avea să fie folosit 
ca vârf de lance — casap ar fi poate un termen mai adecvat — 
de către diverși oficiali britanici, care urmăreau să-și impună 
interesele, în detrimentul rivalilor lor. În acest rol, căpitanul de 
douăzeci și opt de ani va acţiona cu abilitate pe toate direcţiile, 
ceea ce i-a permis să dea o lovitură brutală proiectelor 
francezilor în regiune, să submineze un demnitar britanic 
extraordinar de puternic și să contribuie la catalizarea unei 
schimbări fundamentale a politicii britanice în Arabia. În 
același timp, va modifica de asemenea cursul Revoltei Arabe și 
rolul jucat de el în cadrul acesteia. 

Dar această putere privilegiată, de care avea să se bucure 
mai târziu, a demarat prost. În 31 octombrie, HMS Suva, sub 
comanda ofițerului de marină William Boyle, poreclit „Ginger“ 
(,Morcoveata“) fiindcă avea părul roșu, a acostat în Yenbo 
pentru a-l elibera în sfârșit pe Lawrence din interludiul lui 


forţat în Arabia. 

„Auzisem de un căpitan Lawrence care era pe coastă“, avea 
să-și amintească Boyle în memoriile lui. „Presupusesem că era 
unul dintre ofițerii de armată trimiși acolo, așa că am fost un 
pic uimit când am văzut pășind spre mine pe punte un ins cu o 
alură deloc militărească, scund, îmbrăcat neglijent... cu mâinile 
în buzunare, fără nici măcar gestul de a mă saluta.“ Observând 
că Lawrence avea trei stele de căpitan pe un epolet, dar, în mod 
inexplicabil, niciuna pe celălalt epolet, Bolye, care nu știa de 
glumă, a refuzat să discute cu pasagerul său, îndrumându-l în 
schimb spre ofițerul secund; căpitanul navei a fost mulțumit 
când adjunctul său l-a muștruluit aspru pe Lawrence pentru 
atitudinea lui necuviincioasă.22 

Lawrence, la rândul lui, amintindu-și de acea întâlnire, a 
recunoscut că nu reușise să îi facă o impresie bună lui Ginger 
Boyle, însă prefera să pună această problemă pe seama 
geneticii. „Oamenii cu părul roșu sunt arareori răbdători“2&, 
sublinia el. 


Din câte se pare, Edouard Brémond nu-l prea băgase in 
seamă pe căpitanul de armată britanic, care participase tăcut la 
dineul oferit de el la misiunea franceză, în 16 octombrie. Nici 
nu prea ar fi avut de ce. Oaspeţii principali ai colonelului 
francez în acea seară fuseseră omologul său britanic la Jiddah, 
Cyril Wilson, și secretarul responsabil cu problemele Orientului 
pentru Egipt, aflat în vizită, Ronald Storrs, un conviv sociabil și 
spiritual. În contrast cu ei, căpitanul Lawrence păruse atât de 
pipernicit si de juvenil la fata încât, în uniforma aceea care 
stătea prost pe el, ar fi putut cu ușurință să fie confundat cu un 
adolescent care se juca de-a soldaţii. Dar Br&mond a avut toate 
motivele să își reconsidere părerea, când Lawrence a revenit în 
sufrageria misiunii franceze, la începutul lunii noiembrie. La 
acest dineu, tânărul ofiţer cu alură modestă, așa cum păruse în 


urmă cu trei săptămâni, a fost locvace, chiar acaparând 
conversaţia, iar Brémond a rămas uluit de ceea ce spunea. 

Când HMS Suva apăruse în golful Yenbo, în 31 octombrie, 
Lawrence se așteptase să pornească imediat înapoi spre Cairo. 
În schimb, adjunctul lui Cyril Wilson în Hejaz, colonelul Alfred 
Parker, venise la bordul vasului Suva ca să audă la prima mână 
ce aflase Lawrence în tabăra lui Faysal. Impresionat de 
constatările lui perspicace, Parker sugerase ca Lawrence să 
meargă întâi la Khartoum, pentru a discuta cu Reginald 
Wingate, guvernatorul general al Sudanului și unul dintre cei 
mai importanţi demnitari britanici implicaţi în problemele 
Arabiei. Drept urmare, Suva îl transportase pe Lawrence înapoi 
în josul coastei, pe o distanţă de aproximativ trei sute douăzeci 
de kilometri, până la Jiddah, unde o a doua navă îl aștepta 
pentru scurta traversare pe Marea Roșie până în Sudan. Ca o 
dovadă a subitului interes pe care îl stârnise misiunea lui, 
această a doua navă, HMS Euryalus, era nava amiral a flotei din 
Marea Roșie, condusă personal de comandantul flotei, amiralul 
Rosslyn Wemyss. 

Când a auzit toate astea, colonelul Brémond a dorit cu 
nerăbdare să afle și el ce observase tânărul căpitan de armată 
în tabăra lui Faysal și, poate chiar mai mult, ce intenţiona de 
fapt să îi povestească lui Reginald Wingate. Pentru asta, i-a 
invitat pe Lawrence și Wemyss să-i fie oaspeţi la cină, în Jiddah. 
Cu prilejul acestei întâlniri, colonelul francez s-a lămurit relativ 
repede că aproape fiecare opinie pe care și-o formase căpitanul 
Lawrence venea în contradicţie directă cu ceea ce el urmărea să 
realizeze în Arabia. 

De când se instalase oficial în Jiddah la începutul lunii 
septembrie, Bremond militase pentru o amplă prezenţă a 
armatei Aliaților în Hejaz. Desigur, acest argument izvora 
parțial din părerea foarte proastă pe care o avea despre 


capacitatea de lupta a rebelilor lui Hussein. De nenumarate ori 
propusese ca efectivul de doua sute de specialisti militari 
francezi, care se aflau sub comanda lui si care acum stateau 
degeaba în Egipt, sa fie aduși in Rabegh, unde ar putea începe 
să facă din grupările arabe o forță de luptă competentă. 
Bineînţeles, o unitate militară atât de mică ar fi complet 
vulnerabilă în eventualitatea unui atac turcesc asupra acelui 
oraș portuar, argumenta Bremond, așa că a propus în 
continuare ca un contingent important de soldaţi britanici — 
cel puţin o brigadă, poate două — să fie adus din Egipt, pentru a 
asigura protecţia și apărarea zonei. Dacă până la urmă 
colonelul francez obținea ce voia, prezenţa militară occidentală 
în Hejaz ar putea crește de la o mână de oameni — el, Wilson și 
Parker, câțiva ofiţeri britanici de logistică risipiţi în lungul 
coastei — până la o cifră cuprinsă între trei mii și zece mii de 
soldați. 

Ceea ce această propunere nu spunea era cât de bine se 
potrivea ea, de fapt, cu planurile ascunse ale Franţei — sau cel 
putin ale colonelului Brémond. Cu o forță numeroasă de trupe 
ale Aliaților la fata locului, devenea cu mult mai simplu să se 
monitorizeze și să se tina sub control toate evenimentele, 
precum și să se împiedice o răspândire a Revoltei Arabe spre 
nord, în Siria. Mai bine chiar, cu o investiţie absolut minimă din 
parte francezilor — cei două sute de soldaţi împreună cu miile 
de soldaţi ai Marii Britanii —, Franţa ar ajunge să aibă o 
prezență militară în Orientul Mijlociu si, totodată, să își 
revendice dreptul de a fi un partener unit și egal cu Marea 
Britanie în regiune. 

Chiar si fără să intuiască motivele ulterioare ale lui 
Brémond, comandantul Forţei Expeditionare Egiptene din 
Cairo, generalul Archibald Murray, primise ideea cu multă 
răceală. Având sarcina de a lansa o ofensivă în sudul Palestinei, 


în celălalt capăt al peninsulei Sinai, si în condiţiile in care 
armata sa era periodic imputinata de comandanții de trupe de 
pe frontul de vest în căutare de noi trupuri pe care să le azvârle 
contra nemților în Franţa, Murray se împotrivea cu 
intransigenta oricărei tentative de a-i mai fi luaţi oameni si 
pentru ,,reprezentatia minoră“ din Arabia. 

Brémond avusese mult mai mult noroc cu Reginald 
Wingate. De fapt, guvernatorul general al Sudanului era un 
complement britanic ideal pentru colonelul francez, un om care 
credea cu fervoare în importanţa unei rebeliuni a arabilor, dar 
care avea convingerea înfocată că rebelii nu ar putea niciodată 
să triumfe pe cont propriu. Pe lângă sfaturile lui Brémond, 
convingerile lui Wingate sub acest aspect erau permanent 
consolidate de către cei doi ofiţeri politici pe care îi trimisese în 
Arabia, Wilson și Parker, care credeau amândoi că revolta se va 
prăbuși imediat, dacă nu erau aduse trupe străine. Bineînţeles, 
era simplu pentru Wingate să militeze pentru o asemenea 
mișcare, din moment ce el nu avea soldaţi de trimis pe front; 
aceștia trebuiau să fie luaţi de sub aripa lui Murray, din Egipt. 
În viziunea lui Brémond, avându-l pe Wingate ca aliat, rămânea 
doar să aștepte următoarea înfrângere a arabilor, iar în acel 
moment, unindu-și forțele, să „sară“ peste Murray și să apeleze 
direct la comandamentul din Londra pentru desfășurarea 
armată pe care o doreau. 

Bremond nu a trebuit să aștepte mult. De fapt, o 
oportunitate s-a ivit chiar în timpul celor câteva zile cât 
Lawrence s-a aflat imobilizat în Yenbo. La sfârșitul lui 
octombrie, a apărut informaţia că o mare forță de atac 
turcească se apropia de Rabegh. Vestea a semănat panica în 
rândul forțelor arabe grupate pe dealurile de deasupra acestui 
port vital, făcându-le să dea năvală spre coastă. Profitând de 
ocazie, Wingate și Bremond se mișcaseră rapid. Wingate a 


trimis imediat o telegramă la Londra, cerând insistent ca o forță 
armată anglo-franceză să fie pregătită să debarce la Rabegh.™ 
Venind imediat după intervenţia lui Wingate, Bremond a 
aranjat ca o notă de informare să ajungă la Foreign Office, 
anunțând că, deși el era pregătit să își trimită soldaţii și tunurile 
pentru apărarea portului Rabegh, măsura ar fi „extrem de 
imprudentă“, dacă nu ar fi „protejaţi de o escortă armată 
suficientă pentru a elimina riscul de a cădea în mâna 
inamicului“. Cât despre mărimea „escortei“ pe care colonelul 
francez o avea în vedere, Wingate a furnizat guvernului său 
detaliile necesare: minimum șase batalioane, sau șase mii de 
ostași britanici. 

În fata unui apel de o asemenea urgenţă, Comitetul de 
Război britanic a fost pe punctul de a aproba propunerea și, 
probabil, ar fi făcut acest lucru, dacă nu ar fi intervenit 
obiecțiile îndârjite ale generalului Murray, ghinionistul care ar 
fi trebuit să pună la dispoziţie cei șase mii de soldaţi. Astfel în 2 
noiembrie, Comitetul de Război a refuzat să dea ordinul pentru 
o desfășurare armată cu trupe din Egipt, sugerând în schimb ca 
Brémond și Wingate să adune la repezeală ce soldaţi puteau 
găsi disponibili și să îi trimită valvârtej la Rabegh — o sugestie 
care, în mod evident, îi readucea cu picioarele pe pământ și 
exact în faza în care se aflaseră iniţial. 

Deși dezamăgit de decizia Londrei, Bremond a avut toate 
motivele să se mai îmbărbăteze când a primit o altă informaţie, 
exact în aceeași zi. După cum raporta Alfred Parker din Rabegh, 
nu exista nicio forță turcească pregătită să atace acel oraș, și 
nici nu existase vreodată; toată criza fusese declanșată printr- 
un zvon eronat. Acest episod jenant, nota caustic Parker, 
„demonstrează că forța militară din Rabegh nu ar putea rezista 
nici măcar o clipă, sub ameninţarea unui asalt... Consider că 
soluţia cea mai bună ar fi ca membrii Comitetului de Război (al 


Guvernului britanic) sa isi reconsidere decizia si sa trimita o 
brigadă la Rabegh“.2% 

Știrea a venit ca un balsam pentru Bremond, care nu se 
îndoia că o nouă șansă de a face lobby pe lângă Comitetul de 
Război avea sa se iveasca în curând; in fond, dacă rebelii 
fuseseră puși pe fugă de un zvon, ce se va întâmpla când turcii 
vor lansa un atac în toată regula? 

Exact in această fază însă, a reapărut si T. E. Lawrence la 
Jiddah. 

Așa cum a explicat Lawrence la dineul de la misiunea 
franceză, din ceea ce aflase în perioada cât discutase cu Ali la 
Rabegh și cu Faysal în Hamra, căpătase acum convingerea că 
orice prezență militară a Aliaților în Arabia trebuia să fie 
absolut minimă; rebelii lui Hussein ar fi bucuroși să primească 
arme și pregătire militară din partea experţilor „necredincioși“ 
creștini, fie ei francezi sau britanici, însă desfășurarea unor 
forte mai numeroase ar alimenta cu siguranţă temerile fata de 
o preluare a puterii de către europeni și ar face ca revolta să se 
distrugă din interior. 

Aceasta era o analiză cu care un om raţional putea să nu fie 
de acord — si Brémond și-a exprimat vehement dezacordul —, 
însă ceea ce l-a lăsat perplex cu adevărat a fost teoria lui 
Lawrence că, lăsând deoparte aspectul religios, o asemenea 
forță armată nu era nicidecum necesară. În opinia lui 
Lawrence, forța luptătorilor arabi era pe plan defensiv și, 
controlând defileurile și trecătorile înguste care se aflau între 
Medina și coasta mării, poziţiile lor erau practic inexpugnabile 
în fata unui atac al turcilor, indiferent din ce direcţie ar fi venit. 
Atâta vreme cât arabii ocupau dealurile și munții din jur — și 
era greu de imaginat cum ar fi putut să fie dislocati de pe acele 
forme de relief, știut fiindcă că terenul era complet neadecvat 
utilizării artileriei și aviaţiei turcești, ceea ce îl dezavantaja pe 


inamic — Rabegh era in perfecta siguranta. 

Brémond era o gazdă prea politicoasă pentru a fi remarcat 
că această afirmaţie venea de la un om care îi observase pe 
rebeli în elementul lor nu mai mult decât o singură zi, însă cu 
siguranță nu s-a sfiit să întrebe cum se potrivea această 
concepţie cu recenta busculadă a rebelilor în apropiere de 
Rabegh; din câte se părea, arabii nu erau convinși de faptul că 
poziţiile lor nu puteau fi cucerite, dacă nu pregetaseră să le 
părăsească la primul zvon. Poate ca reacţie la aceste întrebări 
retorice, Lawrence a făcut o nouă afirmaţie: cei care se 
panicaseră la Rabegh fuseseră oamenii lui Ali, nu ai lui Faysal, 
or adevăratul conducător al revoltei era Faysal. 

Mai mult chiar decât celelalte opinii ale lui Lawrence, 
această afirmaţie l-a stupefiat pe Brémond. Colonelul nu-l 
întâlnise încă pe Faysal, dar nimic din ceea ce auzise despre cel 
de-al treilea fiu al lui Hussein nu îl plasa în postura unui 
conducător ferm și înnăscut; în schimb, așa cum Brémond avea 
să raporteze în scurt timp la Paris, „[Faysal] vorbește mult, dar 
nu spune nimic. Actioneaza putin si nu realizează nimic“. 

Dar, din perspectiva francezilor, ideea promovării lui Faysal 
la conducerea revoltei era, de asemenea, alarmantă. Din câte se 
știa, Faysal părea mult mai neîncrezător în aliaţii europeni 
decât erau fraţii lui mai mari. Mai era apoi și problema 
îndelungatei lui relaţii cu conspiratorii arabi pro-independenta 
din Siria. Chiar dacă Djemal Pașa îi anihilase pe multi dintre ei, 
rețeaua nu fusese distrusă în totalitate, iar pentru Franţa, 
dornică să tina departe de Siria această Revoltă Arabă, nicio 
perspectivă nu putea fi mai îngrijorătoare decât ascensiunea lui 
Faysal. 

Poate că Brémond l-ar fi ignorat până la urmă pe Lawrence, 
considerându-l un musafir foarte enervant, un individ naiv, dar 
ingamfat, care avea tupeul să facă asemenea afirmații 


necugetate, dar două detalii îl puseseră pe gânduri. In primul 
rand, comportamentul lui. Lawrence isi enunta teoriile cu o 
încredere de nezdruncinat, frizând chiar impertinenta în ceea 
ce privea protocolul militar; indiferent de gradul sau functia 
superioară a celor care nu erau de acord cu el, căpitanul de 
armată, cu ochii lui albaștri glaciali, refuza să se supună. Un alt 
detaliu tinea de efectul pe care Lawrence îl avusese asupra 
amiralului Wemyss. Indiferent care fuseseră anterior opiniile 
amiralului despre o desfășurare de forte în Arabia, era limpede 
că Lawrence îl impresionase foarte mult, iar acum avea păreri 
similare cu ale lui; de fapt, Wemyss plănuia să-l însoţească pe 
Lawrence la Khartoum, astfel încât să își poată pleda cauza 
împreună. În mod deloc surprinzător, Edouard Brémond avea 
toate motivele să se teamă de ceea ce s-ar fi putut întâmpla 
atunci când aceste două personaje aveau să intre în contact cu 
omul care până atunci fusese cel mai apropiat aliat britanic al 
lui. 

După acel dineu la Jiddah, colonelul Brémond a remarcat 
depreciativ că Lawrence devenise un „vasal“ al lui Faysal. 
Totuși, pe măsură ce avea să-l cunoască mai bine pe Lawrence 
în lunile următoare, Brémond va conchide că intelesese 
complet invers lucrurile, că modestul căpitan britanic avea, de 
fapt, un motiv egoist, chiar sinistru, de a-l promova pe Faysal. 
Dacă o brigadă britanică ar debarca în Arabia, s-ar stabili o 
structură de comandă militară în toată regula, în care un ofiţer 
neexperimentat, cu muncă de birou, cum era căpitanul 
Lawrence, nu mai avea ce rol să joace. Fără o asemenea 
intervenţie armată, fiilor lui Hussein le-ar reveni misiunea să 
câștige bătălia, or în figura blajină și ezitantă a lui Faysal, a 
dedus Brémond, Lawrence găsise un om pe care să-l poată plia 
după voinţa lui, ceea ce i-ar fi lăsat lui posibilitatea să devină 
eminenta cenușie a Arabiei. 


In aceeasi zi de 22 octombrie, cand Lawrence pornea spre 
tabăra lui Faysal din munţi, o întâmplare deosebit de ciudată se 
petrecuse în nordul Scoției. Totul a început când nava de 
pasageri Oskar II, aparţinând Scandinavian-American Line, a 
acostat la staţia de realimentare cu cărbuni în orașul Kirkwall, 
din insulele Orkney. 

Desi Oskar II făcea legătura între două tari neutre — 
plecase din Danemarca și se îndrepta spre New York City —, 
insulele Orkney reprezentau o zonă extrem de sensibilă pentru 
armata britanică, fiind locul unde era amplasată principala lor 
bază navală din timpul războiului, în portul cunoscut sub 
numele de Scapa Flow. Mereu la vânătoare de posibili spioni 
sau sabotori, o echipă de inspectori de poliţie britanici a urcat 
la bordul navei înregistrate în Suedia, pentru o verificare de 
rutină a pașapoartelor și a bagajelor pasagerilor. În acea zi, au 
găsit o persoană care le-a stârnit un mare interes. Era un 
cetățean otoman voinic, de patruzeci și unu de ani, care sosise 
recent din Germania în Danemarca, tara neutră. 

Reținându-l pe punte, în văzul celorlalți pasageri, 
inspectorii au efectuat o perchezitie minuțioasă a cabinei lui; 
după cum l-au informat ulterior pe căpitanul vasului Oskar II în 
prezența pasagerilor rămași cu gura căscată, au găsit cabina 
„plină de lucruri nemţești“.2% Luat de pe vas într-o șalupă a 
poliției, omul a fost ţinut sub pază în acea noapte într-un hotel 
din Kirkwall, iar a doua zi a fost transferat în Scoţia propriu- 
zisă. Adus la Londra, în dimineaţa de 25 octombrie a fost supus 
unui interogatoriu de către Basil Thomson, şeful 
Departamentului de Investigaţii Criminale de la Scotland Yard 
și, totodată, persoana care răspundea de prinderea elementelor 
subversive și a spionilor în Marea Britanie, în timpul 
războiului. 

Abia când Oskar II a ajuns in New York City, reținerea lui 


Aaron Aaronsohn de catre britanici a devenit de notorietate 
publica. Știrea a stârnit imediat vâlvă în anumite cercuri, in 
special în cadrul comunităţii sioniste și printre savanții 
agronomi care îl cunoscuseră pe Aaronsohn cu prilejul vizitelor 
sale prelungite în Statele Unite, înainte de război. Pentru 
membrii ambelor grupuri, părea absolut de neconceput ca 
agronomul evreu să fie un agent al Puterilor Centrale, o 
acuzaţie implicită în arestarea sa la Kirkwall. Pe de altă parte, 
se punea întrebarea de ce alesese să rămână în Palestina sub 
dominație otomană, la izbucnirea războiului, când atât de multi 
alti emigranți evrei fugiseră în tari neutre sau în Egiptul aflat 
sub administraţie britanică. Pe urmă, era toată aceea călătorie 
extrem de dubioasă pe care o făcuse prin centrul Europei 
sfâșiate de război, pentru a ajunge în Danemarca. Cu siguranţă, 
o asemenea deplasare nu ar fi putut să fie făcută fără 
aprobarea unor demnitari din guvernul turc și, respectiv, 
german. 

Cel puţin unul dintre ceilalți pasageri de pe Oskar II credea 
cu fervoare în nevinovăția lui Aaronsohn: evreica germană 
Olga Bernhardt, o femeie mondenă care se împrietenise cu 
agronomul pe durata voiajului de la Copenhaga și care, odată 
ajunsă în America, a căutat să facă publică soarta nefericită a 
acestuia. Dar eforturile ei au ricoșat urât când, alertat probabil 
de Bernhardt, ziarul New York Evening Post, referindu-se la 
detentia lui Aaronsohn în Marea Britanie, l-a tratat drept un 
spion turc periculos. Odată cu asta, orice campanie pentru 
eliberarea lui, inițiată în cadrul comunității științifice sau 
evreiești, s-a stins rapid. 

Ceea ce, de fapt, îl aranja perfect pe Aaron Aaronsohn. Și 
asta din cauză că „arestarea“ lui la Kirkwall fusese o înscenare 
bine ticluită. Aaronsohn era spion, sau cel puţin își dorea foarte 
mult să fie, dar pentru cealaltă parte aflată în conflict, iar 


îndepărtarea lui de pe Oskar II cu toată teatralitatea de rigoare 
— plasarea lui sub pază în văzul publicului, anunțul semipublic 
despre ceea ce descoperiseră în cabina lui — avea rolul de a 
deturna atenţia agenţilor de contrainformaţii turci și germani și 
de a proteja reţeaua lui de spioni din Palestina. Acest lucru nu s- 
ar fi putut realiza dacă Aaronsohn ar fi dispărut, pur și simplu, 
din peisaj. Avea nevoie ca nemții și turcii „să știe“ că intenţia lui 
fusese să meargă in America si că britanicii înhăţaseră un 
„spion turc periculos“ de pe puntea vasului Oskar II din pură 
întâmplare. În acest scop, portretul pe care i-l făcuse Evening 
Post era doar un bonus. Așa cum Aaronsohn nota în jurnalul 
său, în acea seară, în camera lui de hotel din Kirkwall, „partida 
se joacă“2%. 

Semăna foarte mult cu un maraton. Trecuseră peste trei 
luni de când Aaronsohn plecase din Palestina, având în mână 
permisul de călătorie (vesika) de la Djemal Pașa. Întâi, fusese o 
lună de întârziere în Constantinopol, până când a reușit să se 
strecoare prin labirintul birocratic pentru a obţine 
documentele necesare continuării călătoriei până la Viena. Din 
capitala Austriei, fusese o chestiune simplă să ajungă la Berlin, 
dar apoi a urmat încă o lună de întârziere, încercând să 
găsească o modalitate de a traversa în Danemarca, stat neutru. 
Savantul reușise, în sfârșit, să facă acest lucru la mijlocul lui 
septembrie, dar apoi veniseră alte obstacole: în primul rând, să 
ia legătura cu agenţii britanici de contrainformaţii, apoi să-i 
convingă că incredibila lui poveste era adevărată. 

Agenţii britanici de spionaj din Danemarca nu au fost poate 
pe deplin convinși sub acest ultim aspect, dar după o oarecare 
ezitare, au decis să lase ca Scotland Yard să lămurească 
problema. La mijlocul lui octombrie, au aranjat să-l îmbarce pe 
Aaronsohn pe Oskar II, cu plecare din portul Copenhaga în data 
de nouăsprezece, regizând totodată și arestarea lui la Kirkwall, 


peste trei zile. Astfel, britanicii urmau in sfârșit „să aducă din 
frig“ un potenţial spion, care se chinuise timp de peste un an să 
le atragă atenţia. 

În timp ce aștepta ca Oskar II să pornească pe mare, 
Aaronsohn simţea acut că era pe punctul de a face un pas fără 
întoarcere, că indiferent ce se va întâmpla în continuare, viaţa 
lui dinainte, ca simplu om de știință în Palestina, se încheiase 
definitiv. În Copenhaga, a compus câteva scrisori încifrate pe 
care spera să le poată trimite, prin niște intermediari, celorlalți 
complotiști din Athlit; în ele, scria cat de fericit era că urma să 
plece curând spre New York — pentru ochii și urechile agenţilor 
de contrainformaţii germani și turci —, dar folosea anumite 
cuvinte și expresii, pentru a sugera că destinaţia lui reală era 
Marea Britanie.“ 

A redactat, de asemenea, o scrisoare foarte lungă adresată 
judecătorului Julian Mack, unul dintre sponsorii americani ai 
Statiunii de Cercetări de la Athlit, în care dezvăluia motivele ce 
îl determinaseră să adopte calea periculoasă pe care se angaja 
acum. În acest text care era, parţial, o confesiune — de fapt, așa 
avea să îl descrie Aaronsohn mai târziu — și, partial, o 
declarație publică, povestea impresionant tot ceea ce se 
întâmplase în Palestina în ultimii doi ani, cum inexorabil 
ajunsese în punctul în care era dispus să trădeze statul care 
oferise un refugiu familiei lui. „Dacă aș fi părăsit tara și m-aș fi 
angajat fățiș de partea englezilor“, scria el, „ar fi fost oricum 
prost. Personalitatea mea, prestanta mea ar fi fost prejudiciate. 
Dar eu am făcut și mai rău. Am rămas unde eram, am organizat 
o întreagă mișcare, am intrat în legătură cu Biroul de 
Informaţii, cum îl numesc oamenii care se tem de cuvinte. Dar 
mie nu-mi place să mă ascund după vorbe. Spus clar și răspicat, 
am devenit Spion.“ 

Aaronsohn spera ca scrisoarea să le fie arătată și altor 


filantropi evrei americani, care sponsorizaseră Staţiunea de 
Cercetări Agricole, iar cum multi dintre aceștia nu se 
considerau sioniști era de așteptat să rămână șocați de 
conținutul mesajului. Așa se explică, probabil, tonul oratoric, 
chiar cumva histrionic al savantului, atunci când explica 
motivul pentru care luptau el și asociaţii lui: „Nimeni nu poate 
spune că am făcut asta de dragul unor bani murdari... Nu am 
făcut asta nici pentru onoruri... Nu facem asta nici din 
răzbunare; facem asta fiindcă sperăm că astfel servim cauza 
noastră evreiască... Am considerat de datoria noastră să ne 
aducem contribuţia și suntem încă suficient de naivi, încât să 
credem în dreptate și echitate și recunoașterea Cauzei pe care o 
servim“. 

Toate bune si frumoase, doar ca era putin probabil ca 
această aroganță să-l mulțumească pe Basil Thomson. În 
calitate de șef al Departamentului de Investigaţii Criminale al 
Scotland Yard, Thomson interogase sute de posibili spioni până 
spre sfârșitul anului 1916, și încă multi alții care se dovedisera a 
fi cartite germane. Cu certitudine, nici biografia si nici recentele 
călătorii ale omului care i-a fost adus în birou, în 25 octombrie, 
nu erau de natură să-i inspire încredere. 

Totuși, pe măsură ce Aaron Aaronsohn continua să 
povestească, Thomson începea să se convingă tot mai mult că 
de data asta avea în fata un element autentic, un om dornic să 
fie de ajutor pentru efortul de război britanic — chiar dacă din 
motive personale —, un individ înzestrat cu aptitudinile și 
sagacitatea necesară pentru a face acest lucru. Nu erau doar 
detaliile meticulos observate despre mașina de război a turcilor 
— un pic învechite acum, poate, însă Aaronsohn susținea că 
avea o reţea la fata locului, care putea să le actualizeze 
permanent —, ci și cunoștințele aproape enciclopedice pe care 
Aaronsohn le avea despre toate aspectele acelei regiuni. Pentru 


detectiv, momentul decisiv a venit atunci cand discutia s-a 
îndreptat spre lenta înaintare din acel moment a armatei 
britanice prin peninsula Sinai, ca un preludiu al ofensivei din 
Palestina. 

Unul dintre motivele principale ale acestui ritm anevoios 
prin pustietatea aceea aridă era necesitatea de a aduce apă 
tocmai din Egipt. Asta însemnase montarea unei conducte, care 
necesitase la rândul ei construirea unei căi ferate. Potrivit lui 
Aaronsohn, relata Thomson în memoriile lui, toate astea ar fi 
putut să fie evitate. „Există apă chiar acolo în deșert, la 
nouăzeci de metri adâncime“, i-a spus el. „Tot ce trebuie făcut 
este să forezi până dai de ea.“ 

„Dar de unde știi asta?“ avea să-și aducă aminte Thomson 
că îl întrebase. 

Aaronsohn a ridicat din umeri. „Stâncile indică acest lucru. 
Iar Flavius Josephus [cronicarul roman evreu din secolul întâi] 
coroborează informaţia. A scris că puteai să mergi pe jos o zi 
întreagă la sud de Caesarea, fără să părăsești o clipă grădinile 
înfloritoare... Unde existau grădini, exista neapărat și apă. Unde 
este acea apă acum?“ 

„Și dumneata ce-ai putea face?“ a întrebat Thomson. 

„Dacă aș fi [acolo] cu armata britanică, aș putea să le arăt 
tehnicienilor unde să foreze. Garantez că ar găsi suficientă apă 
pentru armată, fără să mai trebuiască să aducă vreo picătură 
măcar din Cairo.“ 

Impresionat, Thomas a decis sa il trimita pe Aaronsohn la 
cartierul general central al armatei britanice, Statul-Major 
General de pe Whitehall Street. Acolo, un tanar maior, Walter 
Gribbon, a primit ordinul de a scoate mai multe informatii de la 
agronom, ca un prim pas înainte de a se lua o hotărâre in 
privinta lui. In 28 octombrie, la trei zile dupa ce sosise la 
Londra, Aaronsohn le scria fratelui sau Alexander si surorii sale 


Rivka, la New York. Pe langa sentimentul de mare usurare de a 
fi ajuns in sfârșit in Anglia — „în ultimele nopți am dormit 
liniștit, fără să mai am coșmaruri“ —, recunoștea ca avea o 
undă de regret: 

„Aici, am avut norocul să întâlnesc urechi receptive și minţi 
deschise. Am motive să cred că, dacă prietenii noștri [britanici] 
ar fi fost mai bine informaţi și mai din timp, ar fi acţionat în 
consecinţă. Dacă eu aș fi venit mai devreme, aș fi putut probabil 
să servesc mai bine cauza noastră, sa crut tara noastră de unele 
suferinţe si să aduc servicii mai eficiente prietenilor nostri.“ 

Când scria aceste rânduri, Aaronsohn nu bănuia ce avea să- 
i mai rezerve viitorul. În ziua precedentă, în timp ce răspundea 
întrebărilor lui Walter Gribbon, în birou a intrat un bărbat de 
vreo treizeci și ceva de ani, un pic bucălat, care a asistat un 
timp la discuţii. Profitând de o pauză în interogatoriu, 
vizitatorul l-a întrebat pe Aaronsohn ce părere avea despre 
sionism și care era poziţia lui în galaxia gândirii politice 
evreiești. Necunoscutul a ascultat cu atenţie și, înainte de a 
pleca, i-a dat lui Aaronsohn o carte de vizită, rugându-l să aibă 
amabilitatea și să vină la adresa indicată, la nouă și jumătate 
dimineața, peste trei zile. Aaronsohn a acceptat imediat. Adresa 
de pe cartea de vizită era Broadway Gate 30, reședința din 
Londra a parlamentarului pentru Hull Central, sir Mark Sykes. 


X 


În 15 noiembrie 1916, generalul de brigadă Gilbert Clayton 
se afla într-o dilemă tipică relației dintre un subaltern şi 
ofiterul său superior în grad: cum să saboteze planurile șefului 
su, fără să se afle că era opera lui. Dificultățile lui Clayton 
veneau, in plus, si din faptul că, pentru a pune la cale un plan 
fezabil, avea nevoie să discute de urgență cu unul dintre 
propriii lui subalterni, căpitanul T. E. Lawrence. Din păcate, era 


imposibil să ia legătura cu Lawrence, care se afla undeva pe 
intervalul fâșiei de peste o mie șase sute de kilometri de deșert 
și orașele de pe malurile Nilului, care se găseau între Khartoum 
și Cairo. 

Problema era că, din nou, Reginald Wingate făcea lobby la 
Londra pentru o intervenţie militară pe scară largă în Arabia, 
iar de data asta sugera că atât Lawrence, cât si seicul Faysal 
erau în favoarea unei asemenea operaţiuni. Până când 
Lawrence nu reapărea la Cairo, el nu avea cum să afle ce îi 
spusese acesta lui Wingate, iar din această cauză nu știa cum să 
procedeze pentru a zădărnici planul. 

Indiferent ce cale ar fi ales totuși, Gilbert Clayton avea un 
avantaj intrinsec special. Și asta din cauză că în labirintul de 
birocratii cu atribuţii ce se întretăiau și se suprapuneau unele 
cu altele, pe care britanicii îl creaseră în timpul războiului în 
Egipt, nimeni nu mai știa exact unde începeau îndatoririle de 
serviciu ale lui Clayton și unde se terminau. Această 
incertitudine îi fusese de mare folos maestrului spionajului 
britanic — omul cu mustață subţire si un aer nonșalant — în 
diverse crize trecute și avea să-i fie de folos din nou. 

La începutul războiului, Clayton fusese șeful serviciului de 
informaţii al armatei britanice din Cairo, având astfel în 
subordine unitatea din care făceau parte Lawrence și ceilalți 
„Băgăreţi“, care se instalaseră la hotelul Savoy la sfârșitul 
anului 1914. La rândul lui, Clayton fusese subordonat autorităţii 
civile britanice din Egipt, înaltul comisar Henry McMahon. 
Pentru a simplifica lucrurile, toți în ultimă instanţă ţineau de 
Foreign Office, la Londra. 

Lanţul convenţional de comandă a căpătat aspecte tulburi și 
controversate, când Egiptul a devenit principala scenă de 
pregătire pentru operațiunile armatei britanice contra 
Imperiului Otoman, care intrau sub egida Ministerului de 


Război. In inevitabila dispută pentru suprematie dintre 
administraţia britanică locală și generalii Forţei Expeditionare 
Egiptene, veniţi din afară, unităţile de informaţii militare care 
țineau de Ministerul de Război — Cairo fusese brusc invadat de 
ele — nu vedeau de ce ar fi tolerat existenţa unei unităţi de 
aceeași factură care depindea de Foreign Office. Tensiunile s-au 
agravat si mai mult cand „Băgăreţii“ lui Clayton au primit un 
mandat mai clar la începutul anului 1916 si au fost declarați 
instituţie separată, sub denumirea de Biroul Arab. Luni de zile 
după aceea, generalul Archibald Murray, comandantul Forţei 
Expeditionare Egiptene, a încercat în zadar să smulgă unitatea 
lui Clayton de sub subordonarea lui McMahon, pentru ca până 
la urmă să se resemneze cu un vag rol de supervizare. 

Dar în bătălia pentru supremație în Cairo erau angajate de 
fapt trei personalităţi și, pentru ca disputa să fie și mai vioaie, 
cel de-al treilea „combatant“ se afla la aproximativ o mie șase 
sute de kilometri depărtare, în Khartoum. Reginald Wingate, 
guvernatorul general al Sudanului, era totodată serdarul sau 
comandatul suprem al armatei egiptene, o forță militară cu 
totul diferită de Forța Expeditionara Egipteana a lui Murray. 
Asa cum se poate bănui, cei trei bărbaţi — McMahon, Murray, 
Wingate — nu se prea agreau între ei, iar pe lângă intrigile 
urzite unul contra altuia, mai erau si birocratiile rivale din 
Londra și India britanică, fiecare cu interesele, aliaţii și 
adversarii ei în capitala egipteană. Peste toate astea, mai era și 
guvernul egiptean indigen oficial pe care, deși complet 
neputincios, diverși oficiali britanici simțeau nevoia periodic să 
pretindă că îl consultă, ca să poată păstra aparențele că 
dorinţele locuitorilor din Egipt erau cumva luate în seamă. 

În toată această încâlceală de nepătruns, un nume reușea să 
reapară cu o regularitate surprinzătoare: Gilbert Clayton. În 
toamna anului 1916, maestrul în arta spionajului era 


concomitent seful Biroului Arab (subordonat lui McMahon), 
„agentul din Cairo al serdarului“ (Wingate) si ofițerul de 
legatura principal intre Forta Expeditionara Egipteana (Murray) 
și administraţia civilă britanică din Egipt (McMahon). În timpul 
său liber, coordona de asemenea o reţea de spionaj intern, care 
îi supraveghea atât pe liderii disidentilor locali, cat si pe 
reprezentanții guvernământului egiptean indigen, o sarcină 
simplificată prin faptul că adesea cele două categorii erau una 
și aceeași. Așa cum Lawrence avea să scrie mai târziu despre 
Clayton: „Nu era ușor să captezi influenţa lui. [Clayton] era ca 
apa, sau ca uleiul care se ridică la suprafaţă, strecurându-se pe 
tăcute și insistent prin orice. Nu era posibil să spui unde 
Clayton era și unde nu era, sau în ce măsură un lucru era, de 
fapt, opera lui“.25 

În mod paradoxal, ţinând seama de acţiunea de sabotare a 
diverșilor lui rivali profesionali la care se gândea în acel 
noiembrie, Gilbert Clayton, personal, era cel mai apropiat de 
Wingate. Fiind un bărbat elegant la vreo cincizeci și ceva de 
ani, cu o mustață albă spilcuită, Wingate era o figură legendară 
în Africa de Est, unde luptase împreună cu Kitchener împotriva 
revoltei mahdiste la sfârșitul anilor 1890, rămânând în 
continuare acolo, în postul de guvernator al Sudanului britanic, 
în următorii șaptesprezece ani. Iar timp de cinci ani, Clayton 
fusese secretarul personal al lui Wingate în Khartoum și 
rămăsese profund impresionat de sagacitatea politică a acestui 
om. Serdarul fusese, de asemenea, unul dintre primii 
conducători britanici din regiune care să fi înţeles importanța 
Revoltei Arabe, în vara anului 1916, și militase neobosit pentru 
promovarea cauzei rebelilor în rândul demnitarilor de la 
Londra. 

Obstacolul recurent în calea acestui scop îl constituia însă 
faptul că aproape toate informaţiile lui Wingate despre Arabia 


veneau fie de la cei doi subalterni ai săi din Sudan pe care îi 
trimisese acolo, Cyril Wilson si Alfred Parker, sau de la 
colonelul Edouard Brémond. De la aceștia trei, serdarul auzise o 
permanentă litanie despre incompetenta rebelilor, o nesfarsita 
pledoarie în favoarea desfășurării unei ample forte armate a 
Aliaților. Dar practic toţi membrii Biroului Arab se opuneau cu 
tărie acestor puncte de vedere și, cumva în speranţa de a putea 
impune o nouă perspectivă asupra lucrurilor, Clayton aranjase 
să-l trimită pe T. E. Lawrence în misiunea lui de informare în 
Hejaz, în luna octombrie. Așa cum Clayton anticipase, vizita îl 
convinsese pe Lawrence că intervenţia militară în peninsulă ar 
fi o prostie — or tot din același motiv aprobase și ca Lawrence 
să facă un ocol prin Khartoum, pentru a-l informa direct pe 
Wingate. 

La început, stratagema a părut să dea roade. Lawrence a 
sosit în Khartoum în 7 noiembrie, la doar câteva zile după ce 
prima solicitare a lui Wingate pentru o intervenţie militară 
fusese respinsă de Comitetul de Război, iar ceea ce i-a spus 
Lawrence pare să-l fi calmat. Impresionat negresit de 
cunoștințele lui Lawrence despre lumea arabă și despre ceea ce 
îi relatase în privinţa capacităţilor defensive ale trupelor lui 
Faysal, Wingate i-a telegrafiat lui Clayton în aceeași zi, 
prezentându-i detaliile unui plan schimbat radical: să-l 
îndemne pe Brémond să își trimită consilierii tehnici in Hejaz, 
dar fără miile de soldaţi britanici ca protecţie, și să le dea 
oamenilor lui Faysal „sprijinul moral și material (avioane, 
tunuri și mitraliere) necesar pentru a le permite să își continue 
defensiva [sic] pe dealuri“.2% 

Dar dacă Clayton a crezut că prin asta lucrurile se 
rezolvaseră, în scurt timp și-a dat seama că se înșelase. A doua 
zi, 8 noiembrie, guvernul Franţei ceruse insistent Comitetului 
de Război să își reconsidere decizia, subliniind că, deși 


Brémond era nerabdator sa isi trimita tehnicienii militari la 
Rabegh, „aceștia nu puteau constitui acea forță de luptă pe care 
ar reprezenta-o infanteria britanică. A trimite aceste unităţi 
franceze la Rabegh, fără escortă, ar însemna riscul de a fi 
sacrificate inutil, lăsând astfel în mâinile turcilor tunurile și 
mitralierele destinate armatei Șerifului“.2% 

În telegrama trimisă la scurt timp după aceea, Wingate își 
arătase din nou sprijinul pentru argumentul francez/Brémond, 
chiar dacă oarecum temperat de influenţa lui Lawrence. Din 
moment ce era posibil ca Faysal să blocheze pe cont propriu o 
înaintare a turcilor spre Rabegh, cum susținea Lawrence, 
Wingate sugera ca o brigadă britanică să fie pregătită pentru 
desfășurare, dar sa nu fie trimisă pe țărm decât „în ultimul 
moment“. În continuare, serdarul făcea cunoscut faptul că 
această strategie fusese aprobată de către singurul ofițer 
britanic care fusese efectiv pe linia frontului, căpitanul 
Lawrence.’ 

Clayton, citind această telegramă în Cairo, nu prea mai 
înțelegea nimic. Lawrence lucra de suficient timp în cadrul 
armatei, încât să știe deja că o forță pregătită pentru 
desfășurare va fi desfășurată, provocând astfel exact situaţia 
nedorită — implozia Revoltei Arabe —, pe care o prezisese el. 
Cum fusese posibil ca Lawrence să își dea consimțământul 
pentru așa ceva? Dar era o întrebare fără un răspuns imediat. 
Lawrence plecase din Khartoum în 11 noiembrie, iar până nu 
ajungea înapoi la Cairo nu se putea lua legătura cu el. Între 
timp, Comitetul de Război, sub presiunea intensă a francezilor, 
reflecta la următoarea mișcare. 

Nu există nicio consemnare privitoare la discuţia care a 
avut loc între Clayton și Lawrence, la Biroul Arab, în 16 
noiembrie, și nici ei nu au dat detalii despre acea întâlnire în 
scrierile lor ulterioare. Din câte se povestește, se pare că 


Lawrence ori a sustinut ca Wingate il intelesese cumva gresit, 
ori, daca a recunoscut totusi ca fusese de acord cu planul lui 
Wingate, a pretins probabil ca in viziunea lui era vorba despre 
un scenariu doar ipotetic. 

Dar, presupunand ca Lawrence s-a exprimat echivoc in 
privinţa întâlnirilor lui cu Wingate, mai există o explicaţie 
plauzibilă. În 6 noiembrie, ziua dinainte ca el să ajungă la 
Khartoum, s-a anunţat că Henry McMahon urma să fie destituit 
din funcţia de înalt comisar al Egiptului si să fie înlocuit cu 
Reginald Wingate. Această știre îl punea pe Lawrence într-o 
situație neplăcută în Khartoum; se afla în fata celui mai mare 
adept al interventionismului militar, din structura de putere a 
Marii Britanii, dar care pe deasupra urma să-i devină și mare 
șef. Cunoscând aceste lucruri, cel mai verosimil scenariu era ca 
Lawrence să fi fost de acord cu propunerea lui Wingate, când s- 
a aflat fata în fata cu el la Khartoum, dar nutrind totodată 
speranţa că va putea să contribuie la contracararea planului, 
odată ce va fi ajuns înapoi în atmosfera mai prielnică din Cairo. 

Neîndoielnic, exact asta s-a și apucat să facă acum. La 
sfârșitul întrevederii cu Clayton în 16 noiembrie, Lawrence s-a 
întors în biroul lui și a redactat rapid un nou memoriu despre 
situaţia din Hejaz, un text atât de tăios și de sec, încât nu mai 
lăsa loc de confuzii sau interpretări greșite. Din punctul de 
vedere al lungimii, nu există probabil niciun alt document care 
să fi influențat mai profund efortul de război britanic din 
Arabia decât acea notă de serviciu, de patru pagini, pe care i-a 
înmânat-o lui Gilbert Clayton a doua zi. 

În acel memoriu, Lawrence a expus și a demolat practic, 
punct cu punct, fiecare argument pentru o amplă prezenţă 
armată a Aliaților in Arabia — și a făcut acest lucru intorcand 
propriile argumente ale interventionistilor contra lor. Desi era 
poate adevărat că arabii nu ar putea apăra Rabeghul dacă turcii 


ar strapunge liniile de aparare din munti ale lui Faysal, sublinia 
el, atunci la fel de adevărat era că nici vreo forță armată a 
Aliaților, ţinută undeva în rezervă, cum propunea Wingate, nu 
ar putea face acest lucru. Și asta din cauză că, odată ce ar trece 
de acei munți, turcii ar ajunge în orașul portuar în numai patru 
zile, altfel spus, prea repede pentru ca o forță armată, fie ea si 
complet pregătită de intervenţie în Egipt, să poată fi adusă și 
desfășurată pentru luptă în timp util. 

Rămânea totuși argumentul în favoarea unei desfășurări de 
forte acum, când oamenii lui Faysal aveau încă poziţiile 
avantajoase în munţii, însă problema aici era neîncrederea 
adânc înrădăcinată a arabilor. „[Arabii] sunt foarte buni 
prieteni cu noi, atâta vreme cât le respectăm independenţa“, 
scria Lawrence. „Sunt profund recunoscători pentru ajutorul pe 
care li l-am dat, dar se tem ca nu cumva să ridicăm pretenții 
asupra lor ulterior. Ne-am însușit prea multe tari musulmane, 
încât să mai poată crede cu adevărat că am fi complet 
dezinteresati și le este cumplit de frică de o ocupaţie engleză a 
Hejazului. Dacă britanicii, cu sau fără aprobarea Șerifului, ar 
debarca la Rabegh o forță armată suficient de puternică încât 
să... organizeze o poziţie fortificată acolo, [arabii], sunt convins, 
ar spune «am fost tradati» și s-ar împrăștia la corturile lor.“ 

Acesta era, desigur, același argument fundamental pe care 
alti anti-interventionisti îl sustinusera constant, însă Lawrence 
a avut posibilitatea sa ii dea o turnura complet noua, gratie 
observațiilor făcute direct la fata locului, în peninsulă. Asa cum 
descoperise în timpul călătoriei spre tabăra lui Faysal, existau și 
alte surse de apă în munţii de deasupra Rabeghului, despre 
care, până atunci, nimeni nu știuse. Dacă rezistenţa arabilor din 
acei munti se prăbușea — ceea ce s-ar petrece negreșit în cazul 
unei intervenții a Aliaților —, turcii ar putea să profite de acele 
surse de apă pentru a ocoli complet Rabeghul și a continua 


direct spre Mecca nestingheriti. In acest scenariu, orasul 
portuar, pana atunci un punct strategic vital, nu ar mai servi la 
nimic. 

Dar Lawrence nu ispravise inca. Stiind ca, in realitate, 
colonelul Brémond si superiorii săi pe linie ierarhică erau 
principalii agenţi din spatele presiunii interventioniste — și 
după toate probabilitățile ar continua aceste presiuni, 
indiferent ce ar decide Comitetul de Război în timpul acestei 
recente confruntări —, Lawrence s-a apucat să le desființeze 
raționamentul prin care susțineau necesitatea unei forte de 
protecţie britanice pentru unitatea lor militară de tehnicieni 
din Rabegh. Dacă turcii ar străpunge prin munţi pentru a 
înainta spre Rabegh, susţinea el, Aliaţii tot ar mai avea un răgaz 
de patru zile până ca inamicul să ajungă acolo. În acest 
scenariu, marina regală ar avea timp mai mult decât suficient 
pentru a-i evacua pe cei două sute de consilieri militari 
francezi, însă probabil nicidecum îndeajuns timp pentru a 
evacua și mii de soldaţi britanici, plus pretiosul lor material de 
război. În mod ciudat, acest inconvenient flagrant din 
argumentul francezilor nu pare să fi fost remarcat de nimeni 
până atunci. 

Doar că, susținea Lawrence, planul francezilor nu fusese 
niciodată să apere Rabeghul, de fapt, ci mai degrabă să își 
consolideze scopurilor lor imperialiste în Orientul Mijlociu, 
încercând pentru asta să distrugă din interior Revolta Arabă: 
„Ei spun: «Mai presus de toate, arabii nu trebuie să cucerească 
Medina. Lucrul acesta poate fi garantat dacă o forţă armată 
aliată ar debarca la Rabegh. Efectivele tribale vor pleca acasă, 
iar noi vom rămâne singurul sprijin al Șerifului de la Mecca. La 
sfârșitul războiului, îi vom da Medina drept recompensă». 
Aceasta este desigur o politică bine definită, în concordanţă cu 
planurile lor mai ample“, însă rezultatul, susținea el, ar fi ca 


„forţa armată franco-britanică [să rămână] ca un monument al 
deznădejdii pe plaja prăfoasă din Rabegh“.*% 

Era uluitor să formulezi o asemenea acuzaţie contra celui 
mai apropiat aliat al Marii Britanii, pornind de la o extrapolare 
— și o interpretare destul de confuză — a ceea ce colonelul 
Brémond îi spusese lui Lawrence în Jiddah. Dar poate nu era 
chiar atât de uluitor pentru comandanții armatei britanice, care 
începuseră să aibă tot mai multe resentimente și suspiciuni la 
adresa aliaţilor lor francezi. Pe frontul de vest, britanicii erau 
cei care purtau majoritatea luptelor — și dădeau majoritatea 
morților —, întrucât armata franceză, dur lovită si imputinata, 
încerca să se refacă. În ultimele cinci luni, într-o campanie 
militară menită să elibereze garnizoana franceză din Verdun, 
greu lovită de inamic, generalul britanic Douglas Haig își 
trimisese armata, in mod repetat și zadarnic, contra 
fortificațiilor germane din lungul râului Somme; cei 400000 de 
britanici morți și răniţi în bătălia de pe Somme reprezentau 
dublul pierderilor suferite de francezi. La un nivel mai local, 
orice comandant britanic, care era la curent cu modul în care 
francezii blocaseră în mod repetat planul atacului de la 
Alexandretta, precum și cu permanenta lor ambivalenta in 
privinţa viitoarei ofensive britanice din Palestina — o 
ambivalenta născută din temerile ca, în cazul unei victorii, 
britanicii ar ajunge în regiuni pe care francezii le revendicau 
pentru ei în lumea postbelică —, era pregătit să aprobe automat 
aproape orice învinuire vizând perfidia galică. Bineînţeles, 
acuzaţia lansată de Lawrence avea toate prerogativele pentru a 
fi agreată de segmentul imperialist al guvernului britanic, 
dornic să elimine cumva Franţa complet din Orientul Mijlociu. 

Prin efectul pe care l-a avut, memoriul lui Lawrence a făcut 
ca problema unei desfășurări de trupe aliate în Arabia să treacă 
din contextul ei militar într-unul politic. Mai precis, demnitarii 


britanici care erau in favoarea unei interventii armate riscau 
acum sa cadă fără să știe într-o capcană abil ticluita de francezi, 
cu scopul dublu de a sabota Revolta Arabă și, prin devierea 
unor trupe britanice în Arabia, de a șubrezi ofensiva britanică 
în Palestina. În toamna anului 1916, cu greu s-ar fi putut 
concepe vreo acuzaţie mai injurioasă la adresa reputației unui 
ofițer britanic decât aceea de marionetă a francezilor, aceasta 
era în esenţă și acuzaţia pe care Lawrence i-o punea în fata lui 
Reginald Wingate, chiar dacă în mod indirect. 

Dar ce era de făcut totuși cu un asemenea document 
incendiar? Aceasta era noua dilemă cu care se confrunta 
Gilbert Clayton în dimineaţa de 17 noiembrie. Întrucât 
Lawrence lucra în cadrul Biroului Arab, procedura standard 
prevedea ca memoriul să ajungă întâi la coordonatorul unităţii, 
Henry McMahon. Asta ar fi însemnat să bată la uși deschise, în 
plus, ţinând seama că McMahon era deja pe picior de plecare 
din postul de înalt comisar, influenţa lui în privința acelui 
document era mai degrabă redusă. Pe de altă parte, Clayton 
avea opţiunea de a i-l trimite lui Reginald Wingate, în speranța 
că serdarul ar înţelege într-un final cât de greșite erau soluţiile 
lui interventioniste și ar schimba macazul — doar ca Lawrence 
tratase cu atâta deriziune planul privind forța armată de 
rezervă, încât exista riscul ca omul care îl concepuse să se 
zbârlească rău. 

Dar în materie de dispute politice interne, uneori dușmanul 
cel mai înverșunat poate deveni un aliat temporar. De cand 
sosise la Cairo, generalul Archibald Murray își propusese să îl 
controleze sau să îl neutralizeze pe Gilbert Clayton, cu Biroul lui 
Arab cu tot, în orice mod cu putinţă. Într-un acces de supărare 
după ce dăduse greș în încercarea de a trece biroul în 
subordinea lui, Murray mersese până într-acolo încât să le 
interzică propriilor lui unităţi de informaţii militare să mai 


coopereze cu organizatia lui Clayton. Mult mai interesanta 
pentru Clayton, in 17 noiembrie, era implacabila impotrivire a 
lui Murray de a trimite trupe în Arabia. Își afirmase răspicat 
aceste opinii la o conferință comună a agenţiilor de informaţii 
în luna septembrie. 

„Nu are niciun rost să-mi spui mie că tu vrei doar asta și 
asta“, se burzuluise el la subalternul lui Wingate, Cyril Wilson. 
„Din experienţa de război și din experiența campaniilor 
recente, este absolut clar că odată ce începi, pe urmă crești. 
Începi cu o brigadă, brigada aceea vrea ceva artilerie, apoi 
avioane și cămile. Apoi vine cererea ca forța armată respectivă 
să fie mutată în alt punct, cam la șaisprezece kilometri, care 
trebuie apărat cu orice pret. Și așa campania crește.“% 

Având toate acestea în minte, Clayton s-a gândit pesemne că 
Archibald Murray ar putea să fie exact omul care să știe ce să 
facă până la urmă cu memoriul lui Lawrence. 

Pentru comandantul Forței  Expediţionare  Egiptene, 
raportul acesta de patru pagini a fost probabil ca un dar 
nesperat. Avea acum în fata o analiză exactă, care demonta 
argumentul intervenţiei militare, bazându-se pe caracteristicile 
intrinseci ale unei asemenea operaţiuni, și, mai mult chiar, 
insinua sumbru că totul ar fi o uneltire a francezilor. A dat 
ordin ca autorul raportului să se prezinte imediat în biroul lui. 

Archibald Murray era un om recunoscut pentru 
nervozitatea lui. In primele zile după începerea războiului, isi 
pierduse cunoștința la un moment dat din cauza stării de 
tensiune permanentă, un incident care făcuse vâlvă la nivelul 
înaltului comandament britanic și, probabil, contribuise la 
retrogradarea lui din funcţia de șef al statului-major al armatei, 
poziţia numărul doi în ierarhia militară, în 1915. Transferul lui 
în Egipt nu păruse să amelioreze lucrurile, așa cum a descoperit 
și Lawrence când, dând curs somatiei de a se prezenta la 


cartierul general al lui Murray în acea zi, a fost interceptat de 
adjunctul lui Murray, generalul Lynden-Bell. Lawrence 
povestea: „Am rămas uimit când, imediat ce am intrat, [Bell] a 
sărit în picioare, s-a repezit în fata și m-a prins de umăr, 
soptindu-mi: «Baga de seamă să nu-l sperii; să nu uiţi asta!»“ 
Sarcina lui Lawrence, l-a instruit Bell, era să-i prezinte lui 
Murray „un tablou liniștitor al situaţiei, dar care să nu fie nici 
prea roz, din moment ce nu-și puteau permite exagerări în nicio 
direcție“.5% 

Lawrence pare să fi reușit acest număr de echilibristică 
delicată, când în cele din urmă a fost adus în faţa lui Murray. Și, 
în ciuda reputației de a fi extrem de irascibil, imediat s-a văzut 
limpede că, în materie de intervenții birocratice, Murray avea o 
mână foarte sigură. La scurt timp după ce Lawrence a plecat 
din biroul lui, Murray i-a trimis o telegramă lui Wingate: 
„Tocmai m-am văzut cu Lawrence, care a revenit după vizita la 
Faysal, iar opinia lui, pe care înţeleg că dumneata și Faysal o 
sustineti, este atât de vehementa împotriva trimiterii de soldați 
albi în Arabia, încât mă încumet să iti sugerez să iei în 
considerare daca [Șeful Statului-Major Imperial, William 
Robertson] nu ar trebui să fie informat imediat“.5% 

Poate că această sugestie făcută lui Wingate se dorea mai 
degrabă un fel de înfloritură retorică, din moment ce Murray îi 
trimisese deja lui Robertson raportul lui Lawrence cu 
cincisprezece minute în urmă. Cât despre o concordanţă între 
opiniile lui Wingate și cele ale lui Lawrence, Wingate nu prea 
ar fi avut cum să analizeze acest aspect, având în vedere că 
Murray nu se sinchisise să-i trimită și lui o copie a memoriului. 

La Londra, raportul lui Lawrence a avut mare efect, fiind 
difuzat rapid în  eșaloanele ierarhice superioare ale 
Ministerului de Externe și, respectiv, de Război. Așa cum se 
întâmplă îndeobște în asemenea cazuri, cei care erau de acord 


cu raportul au slefuit rapid biografia autorului, ca sa dea 
greutate afirmatiilor lui. In 19 noiembrie, generalul Robertson, 
nicidecum un fan al interventiei militare in Arabia, a inaintat 
raportul in atenția cabinetului, descriindu-l pe autorul 
documentului drept un om „despre care se spune că îi cunoaște 
îndeaproape pe turci și pe arabi“.3® 

Pentru unii membri ai cabinetului nefamiliarizati cu 
încâlcelile politicii din Arabia, e posibil ca aspectul cel mai 
persuasiv al memoriului să fi fost tendinţa lui antifranceză. 
Interesant este că demnitarul care a încercat să contracareze 
acest efect a fost tocmai Mark Sykes. „Afirmația căpitanului 
Lawrence cu privire la atitudinea francezilor faţă de arabi“, se 
plângea el la Foreign Office, „și referirea lui la unele planuri 
mai ample ale politicii lor sunt, pesemne, rezultatul unei 
înțelegeri greșite, fie din partea căpitanului Lawrence în 
privinţa francezilor, ori din partea ofițerilor francezi în privinţa 
intentiilor guvernului lor, întrucât pare să nu se potrivească 
nicidecum cu nimic din ceea ce s-a spus sau s-a gândit aici ori la 
Paris.“ 

Dar Sykes era o voce singuratica si nu avea cum să le tina 
piept demnitarilor antifrancezi/anti-interventionisti, care acum 
isi aveau propriul „expert“ la fata locului, cu care să se laude. 
Henry McMahon şi-a alăturat eforturile în sprijinul aceleiaşi 
campanii, într-o telegramă trimisă lui Charles Hardinge, 
subsecretarul permanent al Ministerului de Externe. 
Mentionand ca el se temuse întotdeauna că o intervenţie 
militară a Aliaților în Arabia ar putea coroda moralul arabilor, 
McMahon scria că Lawrence, „despre care ştiu că este un 
observator foarte perspicace, a confirmat opinia mea in aceasta 
privință. Mai mult, mi-a povestit, asa cum neîndoielnic vei auzi 
de la Serdar [Wingate], că francezii au aceeaşi părere, si că 
exact din acest motiv amplifică pericolele prezentei situații si 


pledeaza pentru o operatiune la Rabegh. Colonelul Brémond, 
intr-un moment de sinceritate, a ajuns chiar pana acolo, incat 
să-i spună lui Lawrence ca obiectivul francezilor era sa 
dezintegreze astfel forța rebelilor arabi... Nu strică să ne 
reamintim acest lucru în orice propunere pe care francezii ar 
putea să o facă acum sau mai târziu cu privire la asistența 
noastră comună acordată Serifului [de la Mecca]“.2% 

În tot acest tumult, „acţiunile“ lui Lawrence au crescut chiar 
și printre ofiţerii din statul-major al armatei regulate de la 
Cairo, care până atunci priviseră cu dispreţ atât Biroul Arab, cât 
și pe el ca persoană. „Au început să fie politicoși cu mine“, scria 
el, „și să-mi spună că am fost perspicace, cu un stil caustic, și 
integru.“ 

În faţa unui asemenea asalt, Comitetul de Război a îngropat 
din nou, pe tăcute, propunerea Rabegh, dar nu înainte de a se fi 
petrecut un ultim incident nostim. Abia în 21 noiembrie, la 
patru zile după ce memoriul lui Lawrence a ajuns la Londra, a 
văzut și Reginald Wingate în fine analiza cu care se presupunea 
că era întru totul de acord. După telegrama lui furioasă, prin 
care cerea socoteală de ce el fusese scos din circuitul 
informaţional, Comitetul de Război l-a dojenit blând pe Murray 
pentru omisiunea de a nu-i fi cerut întâi opinia lui Wingate, 
sugerând că „există se pare o lipsă de coordonare în [această] 
chestiune“. 

Murray nu s-a lăsat mai prejos. „Am avut întotdeauna o 
grijă deosebită ca Serdarul să fie pe deplin informat de tot ceea 
ce fac eu“, a telegrafiat el Înapoi la Londra, ,,si din câte cunosc 
eu lucrăm in strânsă colaborare. Poti să te bizui pe mine in 
această privinţă. Referitor la raportul lui Lawrence. Întrucât 
Lawrence a venit la mine exact după ce stătuse câteva zile cu 
Serdarul, am dedus firește că acesta cunoștea în întregime toate 
constatările lui Lawrence. De fapt, Lawrence m-a informat în 


acest sens. “22 


Aaron Aaronsohn avea obiceiul sa tina evidenta exercitiilor 
fizice pe care le facea zilnic — cat timp mergea cu bicicleta, cati 
kilometri parcurgea pe jos — si sa noteze datele in jurnalul lui. 
Era un tic deprins de-a lungul permanentului sau efort, rareori 
încununat de succes, de a slăbi în greutate, însă de data asta 
lungile plimbările pe care le făcea prin Londra aveau și o altă 
menire: un mod de a uita de înnebunitoarea inerție a 
guvernului britanic. Așa cum nota în jurnalul său, în data de 11 
noiembrie 1916, o zi în care străbătuse pe jos aproape douăzeci 
de kilometri: „Dacă aș reflecta continuu la toată această situatie, 
cred că mi-aș pierde minţile. Câtă lentoare în decizii! În curând, 
se vor face două luni de când am plecat din Berlin și, după atâta 
timp, nimic important nu s-a făcut pentru a-i descoperi [sic] pe 
oamenii din Athlit* + 

Desigur, savantul făcuse ceea ce se aștepta de la el. În cele 
aproape trei săptămâni de când se afla la Londra, întocmise 
două lungi rapoarte pentru gazdele lui britanice, unul relatând 
situația cumplită a armenilor din Siria, celălalt descriind 
condiţiile din interiorul Palestinei. Cel de-al doilea raport, 
conținând patruzeci și șase de pagini, le oferea britanicilor cea 
mai cuprinzătoare analiză, probabil, din interiorul vreunei 
regiuni a Imperiului Otoman, de când începuse războiul. Pe 
lângă o sinteză a situaţiei economice și politice a provinciei, 
Aaronsohn descria amănunțit criza medicală și de sănătate din 
Palestina, starea drumurilor și a căilor ferate, înșirând 
meticulos amplasarea și mărimea fiecărei garnizoane turcești 
de pe coasta Siriei. Mentiona chiar și câţi jandarmi număra în 
acel moment poliţia din Beirut și ce fel de arme aveau. 

Cu toate acestea, în continuare Aaronsohn era plimbat 
permanent de la un birou la altul, de la un minister la altul, 
cerându-i-se în mod repetat să povestească totul de la început. 


Din nicio directie, se parea, nu se profila vreo tentativa de a-l 
trimite înapoi în teatrul de război, darămite de a încerca să se 
intre în contact cu rețeaua lui de spioni din Palestina. 

Partial, acest lucru era cu siguranță consecinţa unei 
stupiditati birocratice, dar probabil mai era în plus și un fel de 
neîncredere colectivă a oficialităților britanice în privinţa 
informaţiilor care le fuseseră puse la dispoziţie. Atunci, ca și 
acum, agenţii de informaţii erau învăţaţi să obțină mici 
crâmpeie de date de la o mare varietate de surse și să încerce să 
le alipească pentru a forma un portret; era ceva foarte 
neobișnuit, chiar dubios, să primești un asemenea calup de 
informaţii dintr-o singură mișcare. O contribuţie la această 
atitudine o avea și doza de antisemitism care prevala în 
guvernul britanic la acea vreme — ceea ce stabilea din start că 
nu trebuia să ai încredere deplină într-un evreu până nu se 
dovedea că merita acest lucru. În zona spionajului, lucrul acesta 
ducea la un paradox greu de depășit. Într-o analiză întinsă pe 
zece pagini a raportului lui Aaronsohn despre Palestina, un 
ofițer de informaţii de la War Trade Intelligence Departament 
admitea că informaţiile erau „foarte corecte“, acolo unde 
puteau fi verificate, dar nota de asemenea că informatorul era 
un sionist și „un evreu provenit din România“. Această 
descriere valida aparent concluzia agentului: „Bineînţeles, noi 
nu cunoaștem obiectivul vizitei lui in această tara, însă e posibil 
să fie un observator la fel de bun al lucrurilor de aici, așa cum a 
fost și în Turcia, și un furnizor de informaţii privind condiţiile 
din Anglia, dacă ar fi să ajungă înapoi în Turcia“. 

Firește, Aaronsohn nu avea cum să știe toate astea. În 
schimb, pe măsură ce interminabila tergiversare la Londra se 
tot prelungea, savantul a început să se frământe din ce în ce 
mai mult la gândul că, poate, problema izvora din conversaţia 
pe care o avusese pe Broadway Gate 30, în data de 30 


octombrie. 

Dand curs invitatiei de a-i face o vizita lui Mark Sykes, 
Aaronsohn se prezentase la locuinta acestuia din Londra, exact 
la ora noua si jumatate. Dupa ce s-au instalat in biroul mobilat 
elegant, celor doi bărbaţi li s-a alăturat in curând un al treilea. 
Acesta era Gerald FitzMaurice, fostul dragoman de la ambasada 
britanică din Constantinopol și unul dintre principalii 
colaboratori ai lui Sykes în structurile guvernamentale 
britanice. Aaronsohn nu a furnizat prea multe detalii despre 
subiectul conversatiei de o oră și jumătate — „am discutat 
despre sionism“, nota el în jurnalul lui —, însă iniţial rămăsese 
cu impresia că totul mersese foarte bine. După câteva 
săptămâni însă, când se făcea aproape o lună de când se afla în 
Londra, a început să aibă dubii și să facă diverse presupuneri. 
„Am fost probabil prea deschis cu ei“, scria el în 24 noiembrie, 
„Și au luat asta drept un artificiu. Sau au fost prinși de alte 
probleme sau au preferat să ignore dinadins. Sau poate au 
considerat că fusese o naivitate din partea mea.“ 

În realitate, nici că s-ar fi putut ca temerile lui să fie mai 
neîntemeiate. Chiar dacă se ferea să facă publică viziunea lui, 
Mark Sykes se număra printre cei câţiva demnitari britanici 
influenţi care începuseră să se gândească la crearea unei 
enclave evreiești în Palestina. Mai mult chiar, Sykes vedea în 
Aaron Aaronsohn omul care ar putea juca un rol semnificativ 
pentru punerea în operă a acestei idei. 

Partial, motivul lui Sykes izvora din religiozitate. Fiind un 
catolic evlavios, pentru el revenirea vechiului trib al lui Israel 
în Tara Sfântă era o modalitate de a corecta o nedreptate de 
aproape două mii de ani. Această concepţie căpătase un nou 
patos și o nouă urgenţă, odată cu masacrele săvârșite în rândul 
armenilor. În opinia lui Sykes, prin continuarea acelor 
atrocități, Imperiul Otoman arătase că era incapabil să își 


protejeze minoritățile religioase. La sfârșitul războiului, 
Palestina, Ţara Sfântă a evreilor și a creștinilor, va fi scoasă din 
acel imperiu, iar eșecul cruciadelor va fi îndreptat. 

Dar nu era doar religiozitate; Sykes vedea, de asemenea, 
posibilitatea unui uriaș avantaj politic. În lumea occidentală, 
evreii erau o prezenţă influentă, dar profund divizată, 
majoritatea preferând deocamdată să rămână neutri în război 
sau să se situeze de partea Puterilor Centrale. O cauză esenţială 
era includerea în Antanta a Rusiei, unde regimul țarist era 
notoriu pentru atitudinea lui antisemită; chiar și multi evrei 
britanici aveau retineri in a susține o alianţă care includea 
regimul detestabil de la Petrograd. Dacă Antanta și-ar declara 
public sprijinul puternic pentru o patrie a evreilor în Palestina, 
considera Sykes, opinia evreimii internaţionale s-ar întoarce 
inevitabil în favoarea Triplei Înţelegeri. În continuare, 
pledoaria evreilor americani — un electorat mic, dar puternic 
— ar putea constitui, în sfârșit, impulsul necesar pentru 
intrarea Statelor Unite în război. 

Această idee fusese promovată deja de către un demnitar 
britanic mult mai influent decât Mark Sykes. În martie 1915, 
ministrul de interne, Herbert Samuel, propusese cabinetului ca 
Palestina să devină protectorat britanic la încheierea 
războiului, iar emigrația evreilor să fie încurajată activ, în 
vederea creării unei enclave evreiești majoritare.i!* Dar acea 
rezoluţie a fost rapid și discret respinsă de cabinet — posibilele 
ramificații ale unui asemenea demers capital fiind inimaginabil 
de vaste —, dar ideea persistase. Când a primit sarcina de a 
pune la punct un acord, împreună cu Georges-Picot, privind 
organizarea statală a Orientului Mijlociu postbelic, Mark Sykes 
reluase ideea. 

Imediat a apărut un obstacol latent. În corespondenţa lui cu 
emirul Hussein, Henry McMahon enumerase explicit toate 


teritoriile ce urmau să fie excluse de sub suveranitatea unui 
stat arab sau sa facă obiectul unor negocieri ulterioare, însă 
nicăieri nu mentionase — darămite să mai fi formulat vreo 
revendicare în acest sens — Palestina. O lectură atentă a acelei 
corespondențe, așadar, nu putea decât să conducă la concluzia 
că Palestina urma să facă parte din noul stat arab independent. 
Lucrul acesta nu era o piedică atât de mare totuși, în ceea ce îl 
privea pe Mark Sykes; din moment ce el și Georges-Picot 
ignorau oricum majoritatea celorlalte promisiuni făcute lui 
Hussein în operațiunea lor de împărțire a Orientului Mijlociu 
pe imperii, ce mai conta dacă adăugau și Palestina în amestecul 
general?! Într-un bruion al Acordului Sykes-Picot, această 
provincie a Siriei fusese prevăzută să intre sub „administraţia 
internaţională“ a Angliei, Franţei și Rusiei. 

Dar nici măcar acest aranjament nu putea înlesni formarea 
statului evreiesc sub protectorat britanic la care visa Sykes, și 
nici nu putea reprezenta o soluție armonioasă. Așa cum 
recunoștea într-o telegramă din martie 1916 adresată lui 
George Buchanan, ambasadorul britanic în Rusia, „arabii 
creștini și musulmanii deopotrivă ar lupta până la ultimul om 
contra Dominionului evreiesc in Palestina“. In același timp, 
evreii se opuneau puternic unei administrații internationale 
acolo, iar Franța și Rusia s-ar opune aproape sigur unei 
administrații britanice în exclusivitate. Pentru a debloca acest 
impas, îl informa Sykes pe Buchanan, el și Georges-Picot 
găsiseră o altă idee. 

O amprentă specială a „soluţiilor“ lui Sykes era teoria vag 
științifică, potrivit căreia o complexitate fantastică poate duce 
la o simplitate supremă, ca și cum lumea ar fi un vehicul cu 
motor în care, odată ce nenumăratele angrenaje au fost 
montate la locul lor, totul va funcţiona ca uns. Așa era și cu 
noua lui idee pentru Palestina. Invocând propunerea de 


rezolutie supusa cabinetului de catre Herbert Samuel cu un an 
înainte, a propus ca Palestina sa fie pusă sub un protectorat 
britanic; ca emirul Hussein sa îl desemneze pe unul dintre fiii 
săi drept sultan al Palestinei independente; ca Marea Britanie și 
Franţa să fie împreună garantul sultanatului; în timp ce, 
simultan, se înființa o „corporație comercială autorizată“ cu 
scopul de a cumpăra pământ pentru colonizarea evreilor. 
„Regret că o problemă complicată necesită o reglementare 
complexă“, conchidea Sykes adresându-i-se lui Buchanan, „dar 
conform celor de mai sus, Franţa capătă o poziţie în Palestina, 
cererile rușilor sunt satisfăcute, arabii au un print, sionistii 
dobândesc un statut constituţional și au protecţia britanicilor, 
ceea ce înțeleg că își doresc.“ 

Dar ca nu cumva șampania să fie destupată prea repede, 
formula clară propusă de Sykes eluda câteva realităţi 
supărătoare. În primul rând, propunerea lui Samuel din anul 
precedent fusese respinsă pe nerăsuflate de către cabinet. În al 
doilea rând, Sykes își lansase planul fără a fi obținut aprobarea 
șefilor sai ierarhici — si mai ales îl prezentase tocmai 
negociatorului principal al francezilor, care avea rolul de a 
decide alcătuirea Orientului Mijlociu. A doua zi după ce 
telegrama lui Sykes către Buchanan ajunsese pe biroul acestuia, 
ministrul de externe britanic, Edward Grey, a compus o 
mustrare usturătoare, prin care îi ordona lui Sykes să își 
„Șteargă din memorie faptul că memorandumul lui Samuel, 
adresat Cabinetului, ar fi menţionat cumva un Protectorat 
britanic... I-am spus domnului Samuel la acea vreme ca un 
Protectorat britanic era absolut exclus, iar sir M. Sykes nu 
trebuie să pomenească niciodată subiectul, fără a menţiona 
acest lucru.“ 

E posibil ca această interdicţie să fi condus la o mai mare 
discreție din partea lui Sykes, însă cu siguranţă nu i-a potolit 


ardoarea gândirii creatoare, când venea vorba despre 
Palestina. În primăvara și vara anului 1916, a avut o serie de 
discuţii private cu Moses Gaster, un lider al mișcării sioniste din 
Marea Britanie, ca să menţină efervescenta ideilor. Dar abia 
când l-a cunoscut pe Aaron Aaronsohn, pasiunile lui au revenit 
în forţă. Potrivit biografului lui Sykes, Roger Adelson: „Dacă 
rabinul Gaster, cu câteva luni înainte, îi oferise lui Sykes 
preludiul sionismului în Europa, acum îl avea pe Aaronsohn 
care trambitase desteptarea în Palestina. Și lui Sykes îi plăcea 
cum suna“.28 

Istoricul sionist Isaiah Friedman a fost si mai explicit: 
„Faptul că Sir Mark Sykes a fost profund impresionat de 
Aaronsohn se poate deduce din relaţia strânsă și încrezătoare 
care s-a creat mai târziu între ei“. Citând alti înalți funcţionari 
britanici din timpul războiului, care în curând aveau să fie 
puternic influenţaţi de concepţiile lui Aaronsohn, Friedman 
susținea că „ar fi rezonabil să presupunem că el a fost cel care a 
reprezentant influența decisivă în convertirea lui Sykes la 
sionism“. 

De fapt, chiar dacă începuse să aibă îndoieli pe măsură ce 
sederea lui la Londra se prelungea, nota din jurnalul lui 
Aaronsohn referitoare la întâlnirea de pe Broadway Gate făcea 
aluzie la alianța care se contura deja. „FitzMaurice este în 
favoarea «faptului împlinit» în Palestina“, scria el, înțelegând 
prin asta o patrie a evreilor, „[dar] Aliații nu au căzut încă de 
acord... [Sykes] speră că vom reuși să modificam punctul de 
vedere al englezilor, «dar necesită muncă». 

Locul unde Aaronsohn avea să contribuie la acea muncă 
era Cairo. În 24 noiembrie, exact ziua când el se frământa din 
cauza impresiei pe care i-o făcuse poate lui Sykes, savantul a 
început sa își adune bagajele pentru îmbarcarea pe vasul care 
urma să il ducă in Egipt. Acolo, isi va uni forţele cu serviciul de 


informatii al armatei britanice si va încerca să-și reactiveze 
reţeaua de spioni, de multă vreme inertă. În Egipt, Aaronsohn 
se va reîntâlni, până la urmă, și cu Mark Sykes. Împreună, vor 
concepe un plan care va contribui substanţial la remodelarea 
viziunii guvernului britanic în privinţa întemeierii unei patrii a 
evreilor în Palestina, sub protectorat britanic. 


În ciuda vâlvei stârnite de nota lui de serviciu din 17 
noiembrie, acum când scurta ședere a lui Lawrence în Hejaz 
era de domeniul trecutului, nu existau alte planuri de a-l mai 
trimite înapoi în Arabia. Dimpotrivă, Gilbert Clayton intenţiona 
să se folosească de talentul lui literar și de faptul că vorbea 
fluent araba pentru o nouă muncă de birou în Cairo, în postul 
de șef al incipientului departament de propagandă din Biroul 
Arab. Lawrence avea să scape totuși de această soartă anostă, 
graţie intervenţiei incredibile a lui Reginald Wingate. 

La scurt timp după ce a aflat că urma să preia postul lui 
McMahon la Cairo și, astfel, să răspundă direct de operaţiunea 
din Hejaz, Wingate ceruse mărirea personalului de consilieri și 
ofițeri de informaţii pentru Arabia; deosebit de presant era să 
numească un ofițer de legătură pentru Faysal, în muntii din 
apropierea Rabeghului. Alegerea logică pentru a conduce 
această misiune militară britanică, toată lumea recunoștea, era 
supervizorul titular al lui Lawrence la Biroul Arab, Stewart 
Newcombe. Dar, întrucât Newcombe era plecat în interes de 
serviciu în Europa până la un moment dat în decembrie, 
Wingate a insistat ca altcineva să fie trimis temporar în locul lui 
și, în mod absolut firesc, s-a gândit la impresionantul tânăr 
căpitan care tocmai îl vizitase în Khartoum. În 12 noiembrie, a 
doua zi după ce Lawrence a părăsit capitala Sudanului, 
Wingate i-a telegrafiat lui Clayton la Cairo, sugerându-i ca 
Lawrence să fie trimis înapoi la Yenbo ca să se ocupe de treburi 
acolo, până sosea Newcombe. Clayton, gândindu-se la 


departamentul de propaganda unde intentiona sa il puna sef pe 
Lawrence, a încercat să ocolească rugămintea, dar Wingate nu 
concepea să fie refuzat. 

„Până la întoarcerea lui Newcombe“, a revenit el în 14 
noiembrie, „vreau că Lawrence să plece la Yenbo cu prima 
ocazie. Este de o importanţă vitală să avem un ofițer, cu 
asemenea cunoștințe excepţionale despre arabi, care să fie în 
permanent contact cu Faysal [în acest] moment critic.“ Apoi, îl 
asigura pe Clayton că avea să fie doar o măsură temporară și că 
Lawrence va reveni la Cairo, imediat ce Newcombe ajungea la 
fata locului. Sub asemenea presiuni, Clayton nu a mai avut 
încotro și a trebuit să cedeze. 

Bineînţeles, toate acestea s-au întâmplat înainte ca 
Lawrence să scrie acel memoriu incendiar vizând direct 
planurile lui Wingate în Arabia. Când Wingate a ajuns să vadă 
acel memoriu, laudele lui entuziaste la adresa lui Lawrence 
erau deja cunoscute public, la fel ca și insistența lui ca 
Lawrence să se întoarcă la Yenbo. Chiar dacă Wingate ar fi vrut 
să îl pedepsească pe tânărul căpitan pentru tupeul lui, nu avea 
cum să mai facă asta, fără să nu se dea în spectacol. 

Dar a excela în lupta birocratică nu înseamnă doar să ieși 
mereu la suprafaţă. Adevărata măiestrie presupune abilitatea 
de a-ți acoperi atât de bine urmele, încât sa pari absolut 
ireproșabil, or acesta era un joc în care Clayton și Lawrence 
erau foarte versati. Înainte ca luna noiembrie să se fi încheiat, 
colonelul Bremond avea să primească o telegramă de la 
comandantul suprem al forțelor armate franceze, mareșalul 
Joseph Joffre. După o referire indirectă la un „acord“ convenit 
cu britanicii — pactul Sykes-Picot —, Joffre îl mustra aspru pe 
Brémond pentru ideea de a fi sugerat vreodată că Franţa ar dori 
să împiedice cucerirea Medinei de către arabi. „Starea de spirit, 
deja cunoscută, a britanicilor și a Șerifului, ar putea conduce la 


convingerea că noi am încerca să ne dezicem de aranjamentele 
stabilite și ar putea avea consecinţe grave pentru dezvoltarea 
planurilor noastre în Levant. Este important, de aceea, ca 
atitudinea dumitale să nu se preteze la o asemenea 
interpretare.“ 

Dar intimidarea lui Reginald Wingate a fost şi mai 
impresionantă chiar. În 23 noiembrie, când furtuna stârnită de 
memoriul lui Lawrence continua să facă ravagii, Clayton i-a 
trimis o depesa „privată“ lui Wingate la Khartoum, sugerând ca 
toată vina pentru acea controversă îi aparținea lui Murray. 
Făcându-și socoteala, probabil, că animozitatea dintre serdar și 
comandantul Forţei Expeditionare Egiptene presupunea să nu 
se ajungă niciodată la lămurirea detaliilor, Clayton a mers până 
într-acolo încât să sugereze că Murray îl silise pe Lawrence să 
scrie raportul ofensator.*2 

În mod evident, Wingate avea o undă de naivitate 
pronunțată: „Nu am nicio îndoială că Lawrence a făcut toate 
astea fiind absolut de buna-credinta“, îi scria el lui Cyril Wilson 
în aceeași zi în care a primit depeșa lui Clayton, „dar mie mi se 
pare a fi un vizionar, iar statutul lui de soldat amator i-a dat o 
părere exagerată despre temeinicia concepţiilor lui asupra unor 
chestiuni pur militare“. În mod limpede, făcând aluzie la 
Murray, continua: „Sunt foarte agasat de toată această 
chestiune, nu neapărat din cauza vizibilei lipse de franchete din 
partea anumitor oameni care ar trebui să nu se coboare la 
asemenea lucruri, dar mai ales din cauza acestei colosale 
pierderi de timp, când eu lucrez sub o presiune foarte mare“.52 

Ori Wingate nu și-a imaginat niciodată cât de mult îl 
păcăliseră, de fapt, Clayton și Lawrence, ori era un om 
extraordinar de iertător; în doar opt luni, va depune eforturi 
insistente pentru ca lui Lawrence să i se decerneze „Victoria 
Cross“, cea mai înaltă decorație militară a Marii Britanii, pentru 


vitejie pe campul de lupta. 

Dar nu toata lumea era dispusa sa ii atribuie cele mai bune 
intentii arogantului capitan de armata. Mult mai ostil si 
ranchiunos in aceasta privinta era Cyril Wilson, oficialul 
britanic care il studiase cel mai indeaproape pe Lawrence in 
Arabia si care urma sa fie, ierarhic, seful direct al lui Lawrence, 
la intoarcerea in Arabia. Wilson s-a opus vehement acestei 
intoarceri, fie ea si temporara, iar cand a fost pus in fata 
faptului implinit nu s-a sfiit sa-i spuna pe sleau lui Gilbert 
Clayton care erau sentimentele lui. ,Lawrence are nevoie sa fie 
batut“, îi scria el directorului Biroului Arab, „dar bătut zdravan; 
pe urmă, poate se cuminteste. În momentul de faţă, e un 
nătărău de mucos obraznic, care strică incontestabilele 
cunoștințe despre arabii din Siria etc. pe care le are, 
imaginându-și că e singura autoritate în materie de război, 
tehnică, pilotarea navelor [Majestății Sale] și orice altceva. I-a 
scos din sărite pe toţi, de la Amiral in jos până la cel mai tânăr 
matroz de pe Marea Roşie.“ 

Dar dintre toate minciunile așternute pe hârtie despre 
evenimentele din acel noiembrie, cu singuranta cea mai 
neobrăzată a fost aceea pe care Lawrence a scris-o despre el 
însuși. Se referea la ziua aceea, de la sfârșitul lunii, când a fost 
chemat în biroul lui Clayton, unde i s-a spus că era trimis înapoi 
în Arabia, ca ofițer de legătură temporar pentru Faysal ibn 
Hussein. Potrivit relatării lui Lawrence în Cei șapte stâlpi ai 
înțelepciunii: „Am insistat că eram complet inadecvat pentru 
acea misiune“.*“ 

Inconjurat de pustiu 


Situația este atât de interesantă, încât mă gândesc 
să nu mai vin înapoi. 


T. E. Lawrence, în Arabia, către cartierul general din Cairo, 
27 decembrie 1916 


De pe coama dealului, valea Nakhl Mubarak înveșmântată în 
noapte oferea o priveliște uluitoare. Așa cum Lawrence avea să 
povestească, zăreai prin frunzișul pâlcurilor de curmali „fumul 
luminat de flăcări al nenumăratelor focuri“, în timp ce valea 
răsuna de  răgetele miilor de cămile agitate, printre 
împușcăturile și strigătele oamenilor rataciti în întuneric. 

Insotit de patru călăuze dintr-un trib, Lawrence pornise din 
portul Yenbo, ceva mai devreme în acea seară de 2 decembrie 
1916. Destinația lor era tabăra lui Faysal din enclava muntoasă 
Kheif Hussein, la aproximativ șaizeci și cinci de kilometri spre 
interiorul peninsulei. Având cămile bune sub ei și călărind 
constant, grupul prevăzuse că ar putea ajunge la tabără exact 
înainte de revărsatul zorilor. În schimb, după doar cinci ore de 
drum și la numai patruzeci de kilometri de coastă, au dat peste 
această scenă inexplicabilă în Nakhl Mubarak; nimeni din 
grupul lui Lawrence nu avea idee cine puteau fi cetele masive 
de oameni înarmaţi din valea de dedesubt. 

Descălecând, membrii grupului au coborât pe furiș de pe 
linia de creastă, până au ajuns la o casă părăsită de la marginea 


văii. După ce și-au adunat camilele într-o imprejmuire și l-au 
ascuns în casă pe britanicul de care răspundeau, șeful 
călăuzelor a vârât un cartuș în carabină și a pornit singur pe jos 
să investigheze. În scurt timp, s-a întors cu o veste șocantă: 
oamenii aceia erau armata lui Faysal. Încălecând la loc pe 
cămile, au pornit cu toţii spre inima văii, scena părându-i-se lui 
Lawrence din ce în ce mai deconcertantă de la un minut la 
altul. „Erau sute de focuri din scaieti ghimposi și în jurul lor 
erau arabi fierbând cafea sau mâncând, sau dormind infasurati 
ca niște mumii în pelerinele lor, ingramaditi toţi laolaltă prin 
învălmășeala de cămile.“ 

L-au găsit pe Faysal în centrul campamentului, așezat în 
fata cortului, cu câţiva aghiotanti si un scrib. La lumina unor 
felinare ţinute de sclavi, dicta ordine și, alternativ, asculta 
rapoartele de luptă citite cu voce tare, întruchipând placiditatea 
însăși. A trecut ceva timp până să le dea drumul subalternilor, 
astfel încât să îi poată explica oaspetelui său britanic care era 
situaţia. Și situația nu era bună; de fapt, era aproape 
dezastruoasă. 

În timpul primei vizite a lui Lawrence în octombrie, Faysal 
îi prezentase un plan complicat de a-și deplasa campania 
militară spre nord, ca o modalitate de a reduce riscul unui atac 
turcesc asupra orașelor Rabegh și Mecca, creându-i astfel 
inamicului noi motive de îngrijorare. Această schemă depindea 
de colaborarea strânsă a armatei lui Faysal cu unităţile 
combatante ale celor trei fraţi ai lui. În timp ce Abdullah 
hartuia forţele turcești în jurul Medinei, Faysal urma să își mute 
armata spre nord-vest prin munţi până la Kheif Hussein, 
înainte de a porni la atac spre portul Wejh, controlat de turci, la 
circa trei sute douăzeci de kilometri mai sus de Yenbo. 
Simultan, Zeid urma să apară pentru a apăra zonele de acces 
spre Yenbo, în timp ce Ali își aducea armata din Rabegh pentru 


a păzi o intersecţie crucială de pe drumul pelerinilor spre 
Mecca. 

Lui Lawrence, planul i se păruse mult prea complicat, mai 
ales că se baza pe un nivel de coordonare între cei patru frați 
aproape imposibil de realizat în imensele pustietati din vestul 
Arabiei. Îi comunicase îndoielile lui și lui Gilbert Clayton în 
rapoartele din acea perioadă*%, însă din câte se părea nu fusese 
suficient de persuasiv cu Faysal; la mijlocul lui noiembrie, 
Faysal își pusese planul în aplicare. 

Pentru scurt timp, totul mersese cum era prevăzut, cu 
Faysal conducându-și cea mai mare parte a armatei spre nord 
la Kheif Hussein. Însă în spatele lui, Zeid, fratele de douăzeci și 
unu de ani, a lăsat în mod inexplicabil complet nepăzită una 
dintre potecile muntoase care ducea spre Yenbo, or exact 
această potecă a fost descoperită de o patrulă călare a turcilor. 
Trezindu-se subit cu turcii între ei și calea de salvare spre 
coastă, oamenii lui Zeid o rupseseră la fugă imediat, în totală 
debandadă. Dar asta fusese doar prima fază a dezastrului. Când 
au aflat de eșecul lui Zeid și temându-se că în curând ar putea 
rămâne și ei izolaţi în munti, oamenii lui Faysal căzuseră pradă 
unei panici similare, fugind disperaţi din Kheif Hussein. Faysal 
și locotenentii lui reușiseră să-i prindă din urmă și să-i oprească 
aici, în Nakhl Mubarak, dar nici măcar așa, i-a mărturisit el lui 
Lawrence în acea noapte, nu-i va putea reține probabil; în 
condiţiile în care turcii înaintau acum spre est și sud, era doar o 
chestiune de timp până când întreaga lui armată — ceea ce mai 
rămăsese din ea — avea să dea năvală drept înapoi până în 
portul Yenbo. 

Functionand practic fără nicio oră de somn, Lawrence și-a 
petrecut următoarele patruzeci și opt de ore consultându-se cu 
Faysal sau circulând printre luptătorii din Nakhl Mubarak, 
pentru a încerca să înţeleagă mai bine amploarea crizei. Apoi, a 


gonit înapoi la Yenbo ca să dea alarma. Când s-a așezat jos ca sa 
îi trimită un mesaj urgent lui Clayton, în dimineaţa de 5 
decembrie, era epuizat și deznădăjduit. „Mai bine să încep prin 
a spune că am călărit toată noaptea de sâmbătă, am avut 
alarme și incidente toată noaptea de duminică și apoi am 
călărit din nou toată noaptea trecută, așa că în total am dormit 
doar trei ore în ultimele trei nopţi si sunt destul de pesimist. 
Oricum, situaţia este proastă.“ 

Așa cum Lawrence știa prea bine, fuga precipitată a 
arabilor de pe poziţiile de luptă din munţi era mai mult decât 
un simplu inconvenient militar temporar. Ca să unească 
triburile din nord sub conducerea lui, Faysal avusese nevoie de 
luni întregi de eforturi dificile și muncă de persuasiune 
delicată, iar toate astea acum se risipeau. În raportul trimis lui 
Clayton, Lawrence enumerase triburile care îl abandonaseră 
deja pe Faysal — sau păreau pe punctul să o facă — și 
avertizase că, din cauza acestor dezertări, apărea riscul de a 
lăsa cale deschisă turcilor pentru a cuceri Mecca, dar și 
pericolul unei prăbușiri a Revoltei Arabe propriu-zise. Punctul 
crucial, scria Lawrence, era faptul că acum Faysal ajunsese „o 
căpetenie tribală, și nu căpetenia triburilor“, și că avea să 
treacă mult timp pentru a îndrepta acest prejudiciu de imagine. 
Aici, de asemenea, exista o situaţie de paralelism cu armatele de 
cruciați din Evul Mediu, pe care Lawrence o studiase; 
fragilitatea extremă a alianțelor dintre diversele grupuri 
disparate și foarte autonome făcea ca unitatea lor să fie pe 
punctul de a se destrăma la cel mai mic neajuns apărut. 

Dar era totodată și un fiasco personal pentru Lawrence. În 
rapoartele lui din  octombrie=?, admisese fără ezitare 
dificultatea de a organiza luptătorii arabi într-o forţă de luptă 
convențională — sugerase că o singură companie de soldați 
turci, bine fortificati în tranșee pe un teren deschis, ar putea să- 


i înfrângă —, însă sustinuse cu elocventa și putere de 
convingere că potenţialul lor era ca forţă defensivă. „Sfera lor 
reală de acţiune este războiul de gherilă... Cu imensele 
cunoștințe intrinseci despre tara și mobilitatea lor sunt 
formidabili pe dealuri.“ Nu doar formidabili; în opinia lui 
Lawrence, într-un asemenea rol ar fi practic inexpugnabili. 
„După cum am observat eu că sunt dealurile între Bir Abbas și 
Bir Ibn Hassani“, scrisese el, „nu văd, doar să nu apară vreun 
act de trădare din partea triburilor de pe dealuri, cum s-ar 
putea încumeta turcii să încerce să străpungă liniile lor.“ 
Dimpotrivă, considerând că dealurile erau „un adevărat paradis 
pentru ambuscade“, era sigur că doar o sută sau două sute de 
oameni ar putea stăvili cu succes orice posibilă înaintare a 
turcilor spre coastă. 

Această convingere era una dintre pietrele unghiulare ale 
argumentării lui Lawrence împotriva trimiterii unor trupe ale 
Aliaților în Arabia, și o mentinuse chiar si după apariţia unor 
flagrante dovezi contrare. La începutul lui noiembrie, după ce 
la auzul unor zvonuri despre un atac al turcilor oamenii lui Ali 
fugiseră de pe înălțimile din apropiere de Rabegh, Lawrence îi 
dăduse de înţeles lui Edouard Brémond că situaţia ar fi fost 
diferită dacă la conducerea trupelor s-ar fi aflat Faysal. După 
cum demonstrau evenimentele acum, în această estimare 
Lawrence se înșelase sută la sută. 

Poate jenat din cauză că interpretase atât de greșit situaţia, 
sau poate fiindcă, și așa vlăguit cum ajunsese, Lawrence 
rămânea același strateg birocrat mereu vigilent, cert este că, 
înainte de a-i expedia lui Clayton acea depeșă pesimistă, s-a 
gândit să adauge la repezeală un post scriptum. Dacă telegrama 
lui era republicată în Arab Bulletin, însemna să fie citită curând 
de toți acei demnitari britanici pe care îi convinsese de 
valabilitatea argumentului lui noninterventionist, așa că a notat 


în grabă: „Nu folosi nimic din cele de mai sus în Buletin sau 
altundeva; nu e just — fiindcă sunt terminat de oboseală “.5% 

Ca reacţie la adâncirea crizei, mai multe nave din marina 
militară britanică s-au adunat în largul portului Yenbo; dacă se 
ajungea la situaţia disperată ca oamenii lui Faysal să fie asediați 
în acel oraș, navele puteau măcar folosi focurile de artilerie 
asupra șesului din jurul localităţii, pentru a încetini înaintarea 
turcilor. Confirmând prezicerea lui Faysal, în dimineaţa de 9 
decembrie avangarda trupelor lui imputinate a început să 
pătrundă în oraș, aducând vestea că fuseseră împinși din Nakhl 
Mubarak printr-un nou atac al turcilor; când în localitate au 
ajuns și ultimele rămășițe răzlețe ale armatei, din cei 
aproximativ cinci mii de războinici care erau adunaţi sub 
stindardul lui Faysal doar cu o săptămână în urmă, nu mai 
rămăseseră nici două mii. O mică parte din cei trei mii care 
lipseau acum căzuseră în bătălie, însă marea lor majoritate 
abandonase, pur și simplu, lupta și se întorsese acasă în satele 
de baștină. 

Atât de demoralizanta era atmosfera, încât până si 
Lawrence avea acum îndoieli în privinţa teoriei pe care o 
sustinuse cu atâta tărie. Scriindu-i lui Clayton în 11 decembrie, 
îl anunţa că „Faysal și-a schimbat părerea și crede acum [în 
necesitatea ca] o forţă armată britanică să fie desfășurată la 
Rabegh. Ti-am telegrafiat lucrul acesta, și la rândul meu cred ca 
argumentele lui sunt întemeiate. Dacă Zeid n-ar fi fost atât de 
indolent, nu s-ar fi ajuns la așa ceva“. Și mai adăuga o reflecţie 
amară: „Arabii, scoși dintre dealurile lor, nu sunt buni de 
nimic*.22 

In aceeasi zi, Lawrence ii prezenta un tablou si mai sinistru 
lui Cyril Wilson. Fara trupe britanice in Rabegh, scria el, Faysal 
considera acum ca intreaga revolutie s-ar putea prabusi in trei 
saptamani.2= 


Spre stupoarea multor locuitori, In dimineata de 31 mai 
1916, un avion de razboi german aparuse pe cer deasupra 
Ierusalimului si începuse sa execute o serie de cercuri strânse, 
exact la vest de zidurile Orașului Vechi. În cele din urmă, un 
mic obiect greu a fost aruncat din avion, aterizând pe stradă 
direct în fata hotelului Fast, locul de predilecție al ofițerilor 
germani în Ierusalim. Cercetat cu atenţie, s-a dovedit că era 
vorba despre un steag german împachetat bine și având 
înăuntru un bilet de la Curt Prüfer. Se întorcea în oraș în acea 
seară, scria în acel bilet, și dorea ca bucătarul să îi pregătească 
„O cină buna“.* Era genul de gest extravagant, pe care Prüfer 
nu l-ar fi făcut niciodată în rolul lui anterior de șef al spionilor, 
însă era foarte în ton cu bufoneriile pitorești ale noilor săi 
camarazi de arme, piloţii avioanelor de recunoaștere, 
mitraliorii și „așii aerului“ din Fliegertruppen — Serviciul 
aerian al armatei imperiale germane. 

În vederea unei noi ofensive turco-germane împotriva 
canalului Suez, la începutul primăverii anului 1916 o nouă 
escadrilă de avioane germane fusese adusă și instalată într-o 
bază militară la Beersheba, în capătul estic al peninsulei Sinai. 
Plictisit de munca de propagandă și supraveghere din Siria și 
dornic să joace un rol activ în viitorul atac, Priifer ceruse să 
zboare cu avioanele de recunoaștere, ca observator aerian, în 
cadrul Detasamentului 300 al aviaţiei militare. 

Solicitarea era cumva inexplicabilă, dat fiind că Prufer 
rămăsese sceptic în privința oportunității unui al doilea asalt 
asupra Suezului, după ce luase parte la primul. Încă din august 
1915, într-un raport detaliat prezentat ambasadorului german 
la Constantinopol, sustinuse că pentru ca o asemenea ofensivă 
să aibă măcar o minimă șansă de reușită, nu putea în niciun caz 
să semene cu acea haotică „acţiune de recunoaștere în forță“ 
ordonată de Djemal în februarie 1915, ci ar necesita o investiție 


masiva in efective umane si resurse materiale: echipe de 
constructori pentru drumuri si cai ferate, trupe militare 
speciale turcesti, artilerie, ofiterime si aviatie germana. 
Bineînţeles, sublinia el, prin anvergura ei o astfel de investiţie 
presupunea și efortul logistic de a întreţine o asemenea forţă de 
luptă, asigurând hrana, aprovizionarea și apa necesară în 
traversarea nisipurilor din Sinai. În mod simultan, ideea de a-i 
lua cumva prin surprindere pe britanici devenea „de 
neconceput“. „Cu mașinăriile lor de război“, scria el, „ar trebui 
să lansezi întâi un asediu și să le distrugi cu artileria liniile de 
apărare, înainte de putea intra cu armata în Egipt, după care ar 
trebui să mentii o linie de aprovizionare din Palestina si 
Siria. 

Dar chiar dacă toate astea ar putea fi realizate, sublinia 
Prüfer, capturarea Suezului s-ar putea să nu se dovedească 
până la urmă prea semnificativă. De fapt, in condițiile in care 
marina britanică domina complet mările, Suezul nu avea cum 
să le devină subit folositor nemților şi turcilor. Cât despre 
argumentul că, retezând acea scurtătură maritimă, s-ar 
întrerupe fluxul trupelor teritoriale britanice spre Europa, 
fortandu-le să ocolească Africa pe la Capul Bunei Sperante, 
lucrul acesta era desigur adevărat, însă acea întârziere de două- 
trei săptămâni pe care ar provoca-o nu ar putea fi mai mult 
decât un simplu inconvenient. În viziunea agentului de 
informaţii german, planurile pentru o a doua operațiune 
armată la canalul Suez scoseseră în evidență vechiul proverb 
care spunea că războiul poate ucide orice, dar nu si ideile 
proaste. 

In ciuda acestor opinii, o tentatie puternică avusese un 
mare impact asupra lui: Detaşamentul 300, „splendoarea“ 
războiului aerian. În contrast cu hidoasa realitate a vietii si a 
mortii din tranșee, o aură de romantism inconjurase imediat 


cea mai noua forma de război, in care ,,asii aerului“ din toate 
armatele erau transformati in eroi ai jurnalelor de actualitati si 
idoli ai spectacolelor la matineu. Prufer, care nu se bucurase 
niciodată de popularitate în rândul barbatilor, era încântat, 
desigur, să poată fi în compania acelor Ubermenschen la 
Beersheba, iar lunile pe care le-a petrecut alături de 
Detașamentul 300 s-au numărat, probabil, printre cele mai 
fericite din viaţa lui, clipe lipsite de griji, bând până noaptea 
târziu sau zburând inopinat la Ierusalim sau Jaffa, pentru a 
participa la recepții diplomatice sau serate de dans. Era 
aproape ca o fascinatie pentru elè; spre deosebire de puţinele 
detalii pe care le nota îndeobște în jurnalul lui din timpul 
războiului — când se sinchisea să mai scrie în el —, a 
consemnat în schimb cu atenţie numele majorităţii piloților din 
Detașamentul 300, ca să rămână pentru posteritate. Când 
aruncase din avion pachetul cu biletul lui în fata hotelului Fast, 
pentru a comanda o masă de seară, fostul filolog cu voce șoptită 
imita sotiile noilor si legendarilor lui camarazi — și 
neîndoielnic era foarte mândru că tintise de sus atât de bine. 

La scurt timp după această perioadă de distracţii însă, 
veniseră veștile despre Revolta Arabă din Hejaz. Uitând parcă 
de câte ori tot repetase că arabii erau prea lași ca să se răscoale 
vreodată, Prüfer reactionase initial cu o oarecare trufie, 
remarcând în jurnalul său: „Și doar i-am avertizat în privinţa 
Șerifului [Hussein]“=*. Când revolta a început să se extindă, iar 
garnizoanele turcești din Arabia cădeau una după alta sub 
asediu, Prüfer și-a amintit de vechiul lui mentor, Max von 
Oppenheim, și de extraordinarele eforturi pe care acesta, ca șef 
al propagandei, le făcuse pentru a nu se ajunge vreodată la așa 
ceva. „Situaţia din Arabia evoluează prost pentru turci“, nota el 
la începutul lui iulie. „Bietul Oppenheim!“ 

Dar în scurt timp Prufer se concentrase din nou asupra 


unor chestiuni mai presante, pe masura ce pregatirile pentru 
noua ofensiva asupra canalului Suez se intensificau. Ca 
observator aerian, a putut efectiv să urmărească de sus atacul 
avangardei turcești asupra capătului de linie ferată de la 
Romani, controlat de britanici, la circa patruzeci de kilometri la 
est de canal, în dimineaţa de 4 august 1916. De la înălțimea 
avionului, a putut să arunce câteva bombe asupra inamicului — 
bombe care în acea fază incipientă a luptelor aeriene erau ca 
un fel de grenade de mână mai mari —, dar totodată a avut 
posibilitatea să perceapă pe de-a-ntregul amploarea înfrângerii 
trupelor turco-germane pe parcursul următoarelor două zile. 

Sperând să-i surprindă pe britanici printr-o manevră de 
învăluire din flanc, forța de atac a fost prinsă pe câmp deschis, 
fiind împresurată. În după-amiaza de 5 august, armata turcă se 
retrăgea năvalnic, după ce suferise șase mii de pierderi de vieţi 
omenești, adică aproape o treime din efectivul ei total, o jertfă 
care negresit ar fi fost și mai mare, dacă britanicii nu ar fi 
încetinit acţiunea de urmărire, din cauza extenuării pe o arsita 
de aproape 50°C. 

Înfrângerea catastrofală de la Romani a pus capăt pentru 
totdeauna visului turco-german de „eliberare“ a Egiptului. Dar 
a pus capăt, de asemenea, și idilei pe care Priifer o trăise patru 
luni cu Detașamentul 300, când a fost nevoit să recunoască, 
până la urmă, un lucru pe care încercase din răsputeri să îl 
ignore: era grav bolnav. De câteva timp, în jurnalul lui 
apăruseră mici indicii laconice în acest sens — „Nu mă simt 
bine“, notase el încă de la mijlocul lui mai —, dar acum, tras 
la fata și cântărind numai 45 de kilograme, până și scrisul îl 
dădea de gol; în locul grafiei emfatice și abrupte, vedeai acum o 
mâzgălitură tremurata si aproape ilizibilă. Punându-i-se 
diagnosticul de holeră și tuberculoză în același timp, i s-a dat 
concediu medical și a fost expediat înapoi în Germania la 


începutul lunii octombrie. După câteva săptămâni de 
recuperare într-un spital din Berlin, a început o colaborare în 
cadrul diviziei de cartografie a Statului-Major al Armatei de 
Rezervă, pe Wilhelmstrasse.*“ 

Cu această ocupaţie, experiența profesională a lui Curt 
Prufer în timpul războiului se plasa într-o ciudată simetrie 
inversă cu sarcinile de serviciu ale unuia dintre adversarii săi 
pe teren, căpitanul din armata britanică T. E. Lawrence. În 
primii doi ani de război, Lawrence își petrecuse cea mai mare 
parte din timp în camera hărților a Biroului Arab din Cairo, in 
timp ce Curt Prüfer părea să fie pretutindeni: lansând misiuni 
de sabotaj și spionaj împotriva Egiptului britanic, participând la 
două ofensive majore, demascând inamici potenţiali ai cauzei 
germane și otomane pe cuprinsul Siriei. Spre sfârșitul anului 
1916, Lawrence era acum pe teren, în timp ce Prufer își 
petrecea zilele într-o cameră cu hărţi la Berlin. 

Și ce existenţă prozaică era. Prin ianuarie 1917, când i se 
prelungise concediul medical în Germania, Prufer a ajuns să se 
certe cu Biroul pentru rationalizarea alimentelor din Berlin din 
cauza cotei lui de pâine. Așa cum se plângea în diverse 
telegrame*® trimise atât foștilor lui colegi din Constantinopol, 
cât și unor funcţionari importanţi de la Ministerul de Externe, 
fără o confirmare scrisă a prelungirii concediului medical, 
comisia pentru pâine refuza să îi elibereze cupoanele de ratie, 
așa că îi implora să îl ajute să rezolve problema cât mai curând 
cu putinţă. Ce cale lungă era de la faza în care își comanda cina 
prin bilete aruncate din avion! 

În plus, plana amenintator posibilitatea ca întreaga carieră 
pe timp de război a lui Curt Prufer să se încheie cu asemenea 
preocupări sordide. Având din naștere o sănătate precară, 
orientalistul fusese acceptat în armata germană în 1914 doar 
prin intervenţia lui Max von Oppenheim, iar acum sănătatea lui 


era in mod vizibil si mai șubredă. Din nou însă, 
autoproclamatul baron din Köln avea să vină în ajutorul 
protejatului său, oferindu-i lui Prüfer o cale de salvare de la 
îndatoririle de semi-invalid pe care le primise la Berlin. 

Nereușind deocamdată să aprindă scânteia unui jihad 
panislamic în Orientul Mijlociu care să fie în avantajul 
Germaniei pe plan militar și politic, Oppenheim își extindea 
acum ambițiile în sfera economicului, potrivit biografului lui 
Prüfer, Donald McKale:*. Ceea ce avea el în vedere, după 
apropiata victorie a Puterilor Centrale, era un vast consorțiu 
economic german, care să domine dezvoltarea resurselor și a 
comerțului în toată regiunea, pentru multe decenii de-atunci 
înainte. În viziunea contelui, modalitatea de realizare a acestei 
dominatii urma să fie un parteneriat unic între guvernul 
german și conglomeratele industriale private ale ţării, lucrând 
într-o strânsă colaborare, atât în interes naţional, cât și 
personal. Fiind un om care credea profund, poate chiar 
exagerat, în puterea cuvântului tipărit, Oppenheim a elaborat 
un pachet ademenitor de broșuri și pliante, menite să îi 
uluiască pe oamenii de afaceri germani cu visuri de bogății ce 
puteau în curând să fie ale lor pe meleagurile îndepărtate ale 
Imperiului Otoman. 

Așa cum le-a explicat Oppenheim posibililor investitori, 
nimic nu putea exemplifica mai bine relația simbiotică dintre 
public și privat, concepută de el pentru Orient, decât rolul pe 
care avea să și-l asume în curând tânărul său protejat, Curt 
Priifer, la Constantinopol. În noua lui funcţie de șef al biroului 
german de informaţii de acolo, Prüfer va servi de asemenea 
drept principalul intermediar al investitorilor în încercarea de 
a se descurca prin hatisurile birocraţiei din Turcia. Industriașii 
germani nu puteau să-și dorească un prieten mai bun decât 
acest om, care cunoștea îndeaproape structura de putere a 


Junilor Turci si intreaga regiune si, mai mult chiar, dovedise o 
extraordinară capacitate de a rezolva orice problema prin toate 
mijloacele ingenioase necesare. 

La fel ca în cazul teoriei lui privind jihadul islamic 
anticolonial, planul economic al lui Max von Oppenheim avea 
să se dovedească un pic prematur pentru acele vremuri, 
prevestind de fapt așa-numitul model al corporatismului 
naţional, utilizat prima oară cu succes de către conducătorul 
fascist italian Benito Mussolini în anii 1920, iar apoi, cu un efect 
și mai spectacular, peste încă un deceniu de către protejatul lui 
Mussolini, Adolf Hitler. Pentru Curt Prufer în 1917, însemna pur 
și simplu o reîntoarcere pe teren. La sfârșitul lui februarie, și-a 
luat la revedere de la colegii lui din camera de cartografie din 
Berlin și a pornit din nou spre Orientul Mijlociu. 


Pentru colonelul Edouard Brémond, imaginea căpitanului T. 
E. Lawrence coborând de pe puntea vasului HMS Suva în portul 
Jiddah, în 12 decembrie, a fost probabil un motiv de satisfacţie 
malitioasa. Chiar dacă nu se dumirise deocamdată că Lawrence 
fusese principalul agent din spatele perdafului pe care i-l 
trăsese Ministerul de Război francez cu câteva săptămâni în 
urmă, Bremond știa acum că avea de-a face cu un provocator, 
omul care, mai mult decât oricare alt ofițer britanic, otravise 
apele pentru trimiterea de trupe aliate în Arabia. Dar acum 
omul din fata colonelului francez avea o figura complet 
schimbată, fără aroganta și suprema siguranţă de sine dinainte. 
Lawrence venea direct de la Yenbo, unde asistase nemijlocit la 
busculada forţelor lui Faysal, care fugeau din calea turcilor, iar 
acea experienţă părea să-l fi lecuit pe micul căpitan agasant de 
toate ideile lui romantice despre vitejii războinici arabi. 

Poate având credinţa că acum, în sfârșit, erau amândoi de 
aceeași parte a baricadei, sau poate fiindcă nu a putut rezista 
tentatiei de a mai răsuci un pic cuțitul în rană, cert este însă că, 


pe cheiul din Jiddah, Brémond l-a informat pe Lawrence că el 
tocmai pleca sa se întâlnească la Khartoum cu Reginald 
Wingate. În lumina crizei apărute pe coasta Arabiei, Brémond 
intenționa să insiste încă o dată pentru trimiterea unei forte 
anglo-franceze la Rabegh. 

Lawrence nu avea nicio îndoială că Bremond nu va găsi o 
audienţă receptivă. Într-adevăr, în 14 decembrie, avându-l pe 
colonelul Brémond alături, Wingate a expediat alta depesa 
secretă la Foreign Office și la generalul Murray în Cairo, cerând 
urgent ca o brigadă să fie trimisă cât mai repede cu putinţă. „Nu 
văd nicio alternativă sau modalitate practică de a-i ajuta pe 
arabi și de a salva de la prăbușire mișcarea Șerifului“, scria 
Wingate. „Șeriful și-a anulat cererea iniţială adresată nouă de a 
trimite trupe europene, însă este [acum] de-a dreptul alarmat 
de situaţie si, în opinia colonelului Brémond, cu un pic de 
presiune va cere din nou trupe.“ Întrebarea cu care se 
confruntau în acel moment, susținea Wingate, era „dacă să mai 
facem o ultimă încercare de a-i salva pe arabi și pe Șerif, fără 
voia lor“.5% 

Doar că, aproape fără știrea nimănui în acel moment, criza 
imediată din vestul Arabiei trecuse de fapt. În noaptea de 11 
decembrie, la câteva ceasuri după ce Lawrence a plecat la 
Yenbo pe vasul Suva, o mare forță armată turcă se apropiase de 
oraș, dar se oprise locului când văzuse navele britanice în port, 
luminând ca ziua, cu proiectoarele lor, ţinutul din jur. Pesemne 
că îngrozitoarea frică de artilerie a arabilor îi chinuia și pe 
turci, din moment ce această forță armată s-a răzgândit subit si 
a făcut cale întoarsă; după câteva zile, misiunile de 
recunoaștere aeriană au depistat că turcii se retrăseseră în 
munți, fiind poate chiar pe drum înapoi spre Medina. Deși acest 
episod nu însemna neapărat sfârșitul unui pericol turcesc 
pentru orașele de pe coastă, crea totuși un respiro, dar care nu 


le era de niciun folos celor doi interventionisti din Khartoum. in 
urmatoarele saptamani, Wingate si Brémond vor mai gasi 
cateva ocazii ca sa insiste pentru interventia armata, insa 
pierdusera ultima mare sansa odata cu retragerea turcilor 
înainte de a ajunge la Yenbo. 

La câteva zile după ce trecuse acel pericol, Lawrence, 
cumva spăsit, era înapoi la Yenbo, încercând să analizeze cu 
Faysal ce se putea face mai departe. Dar un eveniment foarte 
important, care s-a petrecut la Londra, i-a ajutat să întrevadă 
un răspuns. În urmă cu câteva săptămâni, coalitia 
guvernamentală a lui Herbert Asquith căzuse și fusese înlocuită 
cu o nouă coaliție guvernamentală condusă de David Lloyd 
George. Noul prim-ministru era hotărât să rupă cu mentalitatea 
„occidentală“ care predomina la Londra încă de la începutul 
războiului și potrivit căreia victoria supremă nu putea fi 
obținută decât pe frontul de vest. Din cauza acestei mentalități, 
până la sfârșitul anului 1916 muriseră aproximativ 400000 de 
soldaţi britanici fără să se întrevadă posibilitatea de a 
străpunge liniile inamicului și de a pune capăt acelui măcel. De 
aceea, Lloyd George intenţiona să urmeze o politică „estică“, să 
încerce „să taie suflul“ mașinăriei de război inamice, lovind în 
punctele ei cele mai slabe. Cel puţin prin comparaţie cu zidul 
aparent inexpugnabil al frontului de vest, lucrul acesta 
însemna Balcanii și Imperiul Otoman. 

La scurt timp după întoarcerea lui Lawrence la Yenbo, 
această nouă ţintă a devenit evidentă în numărul mai mare de 
britanici prezenţi pe coasta Hejazului — nu miile de trupe 
regulate, visate de Wingate și Bremond, ci tot felul de 
instructori și specialiști care aveau sarcina de a transforma 
cetele de rebeli arabi nedisciplinati într-o forță de luptă 
credibilă. Cea mai interesantă dintre aceste ample operaţiuni a 
avut loc la Yenbo, portul controlat de rebeli situat cel mai la 


nord si, acum, considerat relativ ferit de un atac turcesc. 
Întrucât Calea Ferată Hejaz, legătura vitală a turcilor cu 
garnizoana lor din Medina, se afla la doar aproximativ o sută 
cincizeci de kilometri spre interiorul peninsulei, britanicii s-au 
gândit să folosească Yenbo drept scena de pregătire a unei 
susținute campanii de sabotaj îndreptate împotriva liniei ferate, 
iar în acest scop au adus o figură pitorească, în persoana lui 
Herbert Garland. Acesta, un scoţian lung și deșirat, fusese 
chimist înainte de război și, bricolând pe terenurile de instruire 
din Cairo, devenise un expert autodidact în arta de a provoca 
explozii. În cele câteva raiduri pe care le făcuseră contra Căii 
Ferate Hejaz înainte de sosirea lui, arabii se apucaseră să rupă 
șinele cu târnăcoape și cazmale, altfel spus stricăciuni ușor de 
reparat, dar acum Garland începuse să-i înveţe arta subtilă de a 
pune un pachet de explozivi sub o șină de tren, astfel încât 
distrugerea cauzată să nu se mai poată repara deloc. La Yenbo, 
în zilele de refacere anoste de la începutul lui ianuarie 1917, 
unul dintre cei mai atenţi ucenici ai maiorului Garland era T. E. 
Lawrence. 

Dar, deși permanent în contact cu Garland și cu ceilalți 
specialiști britanici care se instalau acum în orașul portuar, 
exista ceva ce îl diferenția complet pe Lawrence de compatrioții 
lui. Partial, se vedea cu ochiul liber: vestimentația lui. 

În timpul vizitei lui Lawrence în campamentul arab din 
Nakhl Mubarak, la începutul lui decembrie, Faysal îi sugerase 
să renunţe la uniforma militară britanică și să adopte 
vestimentația arabă; în felul acesta, ofițerul de legătură britanic 
ar putea circula prin tabără și ar putea veni în vizită la Faysal, 
când poftea, fără să deranjeze pe nimeni. Lawrence acceptase 
sugestia cu promptitudine, îmbrăcând robele albe și cordoanele 
aurii rezervate unui șeic important. Își schimbase acele robe 
doar în timpul scurtei călătorii în josul coastei, la Jiddah, dar 


imediat si le pusese la loc cand se intorsese la Yenbo. 

Însă Lawrence făcea figură aparte nu doar prin 
îmbrăcămintea lui. Luându-și foarte în serios funcția temporară 
ca ofițer de legătură pentru Faysal, Lawrence evita în general 
bivuacul britanicilor instalat la malul apei, petrecându-și cea 
mai mare parte din timp în tabăra răsfirată a arabilor, la câţiva 
kilometri spre interiorul peninsulei. Acolo, și cu mult mai multă 
toleranță decât ar fi putut da dovadă majoritatea celorlalți 
ofițeri britanici, Lawrence a început să se adapteze la 
lasitudinea cu care Faysal își conducea „armata“.% 

O zi tipică în tabăra arabilor începea în zori cu strigătul de 
deșteptare al imamului, apoi urma un mic dejun pe îndelete, 
când Faysal se consulta cu aghiotantii lui și cu diverși 
conducători de triburi. După aceea, pe parcursul dimineţii, 
orice om din campament putea să vină cu o petiție la Faysal, în 
legătură cu vreo problemă sau nemulțumire; așa cum 
Lawrence a remarcat repede, foarte puţine astfel de audienţe 
aveau vreo legătură directă cu efortul de război. Această 
perioadă de casă deschisă se încheia doar odată cu servirea 
dejunului, care adesea dura cam două ceasuri, cu participarea 
altor aghiotanti și conducători de triburi, după care Faysal avea 
vreo două ore în care dicta mesaje scribilor săi. După ce 
termina această treabă, urma alt taifas până la o masă de seară 
consumată într-un ritm și mai lânced decât dejunul. După 
aceea, din nou Faysal dicta mesaje, din nou erau conversații cu 
șefii, se citeau rapoarte de la diferite grupuri de cercetași, un 
procedeu tacticos și neprogramat care putea să se întindă până 
după miezul nopţii — ba chiar până la strigătul din zori al 
imamului, care semnala că totul urma să o ia de la început. 

Pentru un om recunoscut prin nerăbdarea și ascetismul său 
cum era T. E. Lawrence, totul părea probabil o caznă. În 
vremuri normale, era atât de indiferent fata de mâncare si 


mese, încât prefera să mănânce stând în picioare si să termine 
în mai puţin de cinci minute. Probabil și mai chinuitor pentru 
un om care detesta orice contact fizic — evita chiar și să dea 
mâna cu cineva, dacă știa că nu jignea prin refuzul lui — era 
genul de afecţiune și simpatie veșnic afișate în tabăra arabilor, 
nesfârșitele lor imbratisari si saruturi pe obraz, obiceiul de a se 
tine de mână, cu dezinvoltură. 

Dar Lawrence admitea, de asemenea, că acesta era felul de 
a fi al arabilor în război și în pace. Faysal nu era doar un 
conducător pe timp de război, ci și o căpetenie din Hejaz, iar 
acele lungi conversații, aparent fără niciun scop, erau liantul 
care tinea laolaltă coaliția lui fragmentată. În această cultură, 
Faysal nu era un general care dădea ordine — cel puţin nu 
oamenilor care nu făceau parte din tribul lui —, ci un creator 
de consensuri, nevoit să flateze, să povatuiasca si să asculte. 
Categoric, nimic din toate astea nu avea să se schimbe pentru a 
le face pe plac consilierilor militari britanici. Dimpotrivă, 
înțelegea Lawrence, el și compatrioţii lui erau cei care trebuiau 
să se adapteze, dacă sperau să fie acceptaţi și să obțină 
rezultate. Era un truism destul de simplu, dar pe care multi 
dintre colegii lui, pătrunși de conceptele ierarhiei culturale și 
militare, îl asimilau greu. 

Imboldul lui Lawrence de a se adapta era însăși 
personalitatea lui Faysal ibn Hussein. Chiar și în cele mai 
sumbre momente ale revoltei, când vizitase tabăra unde arabii 
se refugiaseră temporar în Nakhl Mubarak, Lawrence fusese 
frapat de ambitia neclintită a lui Faysal, o trăsătură de caracter 
care avusese darul de a-i mai domoli propriul pesimism în 
privinţa situaţiei. Așa cum îi raportase lui Gilbert Clayton, în 5 
decembrie: „L-am auzit [pe Faysal] adresându-se comandanților 
unui batalion aseară, înainte de a-i trimite în prima linie, pe 
niște înălțimi situate deasupra taberei turcilor de la Bir Said. Nu 


a spus prea multe, nu a facut mare caz de acest lucru, dar a fost 
exact ce se astepta de la el, si oamenii s-au imbulzit bucurosi 
unii peste alţii ca să-i sarute snurul acoperământului de pe cap, 
când a terminat. Primise o lovitură urâtă odată cu retragerea 
lui Zeid [din faţa inamicului], și își dădea seama perfect că toată 
munca lui de șase luni, sus aici, pe dealuri, străduindu-se să 
sudeze trib cu trib și să repartizeze fiecăruia zona cuvenită, se 
dusese de râpă. Și totuși, în fata oamenilor a luat totul în glumă, 
tachinându-i pentru felul cum o rupseseră la fugă, dojenindu-i 
ironic ca pe niște copii, dar fără să le jignească nicidecum 
sentimentele, și făcându-i pe ceilalți să simtă că toate acele 
neajunsuri puteau fi îndreptate. [Omul acesta] este magnific, 
fiindcă eu știu că în sinea lui a fost mâhnit cumplit“. 

Faysal manifestase același spirit și în Yenbo. În 20 
decembrie, când a fost limpede că turcii se retrăgeau înapoi 
spre Medina, l-a implorat pe fratele lui, Ali, să vină spre nord 
din Rabegh cu armata sa de aproximativ șapte mii de oameni, 
în timp ce Faysal urma să își ducă trupele în sus, spre munţi; 
ideea era de a prinde ca într-un clește armata turcă aflată în 
retragere. Dar, din păcate, Ali nu s-a dovedit a fi un conducător 
de oști mai bun decât fratele lor Zeid. În câteva zile, armata lui 
se panicase și pornise înapoi spre Rabegh, la auzul altui zvon 
eronat privind un posibil atac al turcilor, iar Faysal, dezamăgit, 
nu a mai avut altă opţiune, decât să își aducă oamenii înapoi la 
Yenbo. 

Pentru majoritatea celorlalți ofițeri britanici care au 
analizat incidentul, faptul că, de cel puţin două ori până atunci, 
arabii fugiseră de pe câmpul de luptă doar la un zvon despre 
prezenţa turcilor, nu făcea decât să confirme inaptitudinea 
forțelor arabe. Lawrence vedea lucrurile complet diferit. După 
recenta busculadă din munti, prudent din partea lui Faysal ar fi 
fost să își tina oamenii sub protecţia tunurilor marinei britanice 


la Yenbo, pana se regrupau; in schimb, el incercase sa 
declanșeze o ofensivă, imediat ce se ivise ocazia propice. 
Această atitudine demonstra, în cazul lui Faysal, o mare 
fermitate, dar care din păcate le lipsea fraţilor lui. 

Cumva în aceeași notă, știind că atât Rabegh, cât și Yenbo 
păreau acum măcar temporar în siguranță, Faysal a revenit la 
ideea de a porni într-o campanie militară spre nord și de a 
cuceri orașul portuar Wejh. Odată ce Wejh ar ajunge în mâinile 
rebelilor, linia britanică de aprovizionare din Egipt ar fi adusă 
mai aproape cu peste trei sute de kilometri și, mai mult chiar, 
terenul mai propice din acea zonă ar permite înmulțirea 
raidurilor împotriva Căii Ferate Hejaz. Pe parcursul unor lungi 
discuţii cu Lawrence, cei doi au ajuns la o variantă mai 
simplificată a planului anterior al lui Faysal, care depindea 
mult mai puţin de un sprijin din partea fraţilor lui, pe care se 
dovedise acum că nu se putea bizui. 

Dar plănuirea acestei ofensive i-a lăsat, probabil, un gust 
dulce-amar lui Lawrence, și asta fiindcă știa prea bine că 
șederea lui în Arabia se apropia rapid de final. Deși fusese 
nevoit să mai întârzie în Europa, Stewart Newcombe urma să 
vină în curând să își ia în primire postul permanent ca ofițer de 
legătură pentru Faysal, în timp ce Lawrence avea să fie trimis 
pachet înapoi, la munca lui între patru pereţi, în cadrul Biroului 
Arab. 

Era o soartă pe care el se căznise să o împiedice printr-o 
campanie de subminare discretă, încă de când se întorsese în 
Hejaz. O ţintă principală a acelei campanii fusese supervizorul 
lui temporar pe teren, locotenent-colonelul Cyril Wilson. 
Cunoscând perfect cu câtă încrâncenare se opusese Wilson 
chiar și detașării lui temporare în Arabia, Lawrence căutase să 
îl ocolească pe reprezentantul oficial la Jiddah, adresându-se 
direct structurilor de putere superioare din Cairo. Această 


tramă începuse chiar de la prima lui depeșă trimisă lui Gilbert 
Clayton, în 5 decembrie. „Unul dintre lucrurile pe care nu le-am 
stabilit când am venit eu încoace“, scria Lawrence, „a fost [cine 
este] șeful meu direct, precum și modalitatea de transmitere a 
rapoartelor. [Filiera] este, probabil, prin colonelul Wilson, însă 
întrucât diseară pleacă o corespondenţă spre Egipt, iti trimit 
asta direct.“330 

De fapt, lui Lawrence i se explicase foarte clar că Wilson era 
șeful lui pe teren, așa că nedumerirea lui în această privinţă era 
cel putin nesinceră. Metoda folosită de el stabilea însă un 
precedent, la care Lawrence avea să recurgă din nou în scurt 
timp, când Wilson a încercat să-i reteze aripile, desemnându-l 
într-un post inferior, ca ofiţer logistic în Yenbo. Plangandu-i-se 
lui Clayton de această numire — „Eu mă consider în primul 
rand un ofițer de informaţii, sau de legătură cu Faysal“ —, 
Lawrence s-a gândit de asemenea să explice că el prefera să își 
trimită ultimele rapoarte direct la Cairo, în loc să le devieze 
prin intermediul lui Wilson, fiindcă „dacă e să folosească la 
ceva, trebuie să iti parvină într-un interval rezonabil de la 
expedierea lor — or a le trimite la Jiddah înseamnă o întârziere 
de o săptămână sau zece zile“.** Acest raționament nu ar mai fi 
părut atât de convingător, dacă s-ar fi știut că, în momentul 
când scria mesajul, Lawrence se afla de fapt la bordul unei 
nave în drum spre Jiddah. 

Cu fiecare nouă zi din decembrie, campania lui devenea și 
mai fatisa. Dar Lawrence nu era omul care să se preteze la 
rugaminti, când voia să obţină ceva; în schimb, a procedat ca si 
cum continuarea misiunii lui în Arabia ar fi fost un lucru de la 
sine înțeles. „Dacă e să rămân aici“, îi scria el adjunctului lui 
Clayton, la sfârșitul lunii, sărindu-l din nou pe Wilson, „voi avea 
nevoie de tot felul de lucruri. Ai vreo veste de la Newcombe? 
Situaţia este atât de interesantă, încât mă gândesc să nu mai vin 


înapoi. Vreau să ma descotorosesc de obiceiurile mele de 
britanic si sa plec cu Faysal un timp.“ Ca si cum aceasta dorinta 
ar fi facut parte deja din planul guvernului sau, Lawrence si-a 
expus apoi intentiile. ,Cand voi avea pe cineva care Sa preia aici 
sarcinile mele, voi pleca. Wadi Ais este zona necunoscuta din 
nordul Hejazului, iar eu vreau să merg acolo si sa o vad, la fel si 
tot ce este mai încolo de Rudhwa merită văzut. “%4 


Nu era poate neapărat o administraţie care dăduse greș cât 
mai degrabă un regim politic care se hrănea dintr-o fantastică 
iluzie. Pe tot cuprinsul Siriei, până spre sfârșitul anului 1916, se 
estima că o jumătate de milion de oameni pieriseră deja de 
foamete sau boli, iar condiţiile păreau sortite sa se 
înrăutățească si mai mult în noul an. Pe plan militar, forțele 
turcești fuseseră respinse din nou în ofensiva contra canalului 
Suez, garnizoana din Medina era una dintre ultimele redute în 
calea rebelilor din Hejaz, iar britanicii înaintau din nou în susul 
Tigrului spre Bagdad. Cu toate acestea, în palatele lui de 
guvernator, din Ierusalim și Damasc, Djemal Pașa continua să 
studieze planuri pentru construirea de noi canale funcționale și 
drumuri, continua să ia parte la ceremonii de tăiere a panglicii 
la inaugurarea de școli și spitale. Era ca și cum s-ar fi agăţat mai 
tenace de imaginea lui ca reformator progresist, tocmai din 
cauza avalanșei de distrugeri din jurul lui, și nu în ciuda lor. 

Poate unul dintre motive venea din faptul că, tot mai mult, 
guvernatorul Siriei începea să se rupă de elitele puterii din 
Constantinopol. În capitala otomană, criticile la adresa lui 
Djemal atinseseră noi culmi odată cu izbucnirea Revoltei Arabe, 
dar conform unui tipic de-acum consacrat, aceste critici 
cuprindeau toată gama de acuzații, de la învinuirea de a fi fost 
prea aspru — o opinie larg răspândită, adoptată de majoritatea 
istoricilor, era că ordinele lui de executie a liderilor naționaliști 
arabi provocaseră acea rebeliune — până la aceea de fi prea 


indulgent. In privinta acestei ultime acuzatii, tendinta lui 
Djemal de a fi culant nu pleda in favoarea lui; cand Julius 
Loytved-Hardegg, consulul german la Damasc, a întrebat ce-l 
apucase de fapt sa-l lase pe Faysal ibn Hussein sa plece in 
Arabia în ajunul revoltei, Djemal a răspuns că făcuse asa pentru 
a verifica adevărata fata a lui Faysal. După cum Loytved- 
Hardegg nota acerb în raportul său despre acea întâlnire, 
„timpul prezent nu pare deloc potrivit“ pentru asemenea 
verificări. 

Iritantă de asemenea pentru Constantinopol era ciudata 
curtoazie manifestată de Djemal fata de europeni in general, si 
fata de francezi in mod special, asa cum reiesea din faptul ca le 
permisese acestor „cetățeni beligeranti“ să rămână în Siria fara 
vreo restricție. O excepţie notabilă de la această eurofilie a lui o 
forma chiar statul european cu care guvernul său avea o 
alianță militară; Djemal detesta aproape totul în privința 
Germaniei și a culturii ei, și nu se sfia îndeobște să enumere 
acele deficienţe in fata oricui avea urechi să-l audă.** 

Pe măsură ce războiul a continuat însă, iar francezii au 
devenit o prezenţă tot mai rară în Siria — mulţumită nu în mică 
măsură talentului de a-i dibui al unor agenţi germani de factura 
lui Curt Prüfer —, guvernatorul a început să își transfere 
simpatia asupra unei alte comunităţi de expatriati, americanii. 
Pentru membrii evlavioși și retrași ai Coloniei Americane, o 
sectă religioasă conservatoare care se stabilise la Ierusalim în 
anii 1890, Djemal era un oaspete bine-venit oricând; în 
fotografiile care s-au păstrat din acea perioadă, Djemal apare 
ținând pe genunchi copii din Colonie, spre vizibila lui 
încântare. Tot la fel, Howard Bliss, președintele Colegiului 
Protestant Sirian (ulterior, Universitatea Americană din Beirut), 
a fost atât de recunoscător pentru sprijinul acordat de Djemal 
instituţiei sale, prin măsurile de a le distribui ajutoare sub 


forma de alimente in perioada foametei din Liban, încât la 
sfârșitul lui ianuarie 1917 l-a invitat pe guvernator sa tina 
discursul de inaugurare cu ocazia deschiderii universității. 

În acea perioadă, consulul SUA la Damasc, Samuel Edelman, 
avea și el o experienţă ciudată cu Djemal; totul a început când 
Djemal l-a convocat la biroul său din Damasc, în 20 ianuarie. De 
câteva luni, Edelman se căznise să aranjeze plecarea în 
siguranţă din Siria pentru circa cinci sute de cetăţeni americani, 
dornici să scape de condiţiile din ce în ce mai rele de acolo, însă 
eforturile lui fuseseră zădărnicite de autorităţile otomane. 
Desigur, nici recenta realegere a președintelui Woodrow Wilson 
nu avea cum să faciliteze lucrurile. În ciuda sloganului de 
campanie, care îl ajutase să câștige un nou mandat — „El ne-a 
ținut departe de război“ —, existau indicii tot mai multe că 
Wilson intenționa să aducă Statele Unite în conflagrație de 
partea Aliaților, iar Constantinopolul, lesne de înțeles, nu 
concepea să dea drumul să plece atâtor sute de străini, care 
deţineau informaţii la prima mână despre situaţia din Siria, în 
condiţiile în care guvernul acestora putea în curând să intre în 
război alături de inamic. La întâlnirea lui cu Edelman, în 20 
ianuarie, Djemal a oferit o soluţie inedită. Așa cum consulul 
telegrafia perplex ambasadei lui de la Constantinopol, Djemal 
era acum de acord să îi lase să plece pe cei cinci sute de 
americani, cu condiţia ca aceștia să își dea cuvântul de onoare 
„că nu vor discuta despre treburile otomane până la sfârșitul 
războiului“. Deloc surprinzător, diplomaţii americani s-au 
grăbit să accepte acești termeni flagrant inaplicabili și s-au 
apucat să aranjeze plecarea cetățenilor lor din Siria. 

Dar asta nu însemna ca Djemal incuviinta rugamintile 
tuturor americanilor. Unul dintre cei care nu a avut câștig de 
cauză în fața guvernatorului, într-o anumită situaţie, a fost 
reprezentantul firmei Standard Oil în Siria, William Yale. 


Desi situatia la Ierusalim continua sa se inrautateasca, 
petrolistul american se dovedise extrem de adaptabil la 
condiţiile din jurul lui 

Cand moneda turcă se _ devalorizase dramatic, iar 
speculantii riscau sa fie spânzurați, Yale se lansase în niște 
scheme complicate pe piaţa neagră, cumpărând și revânzând 
aur și bilete convertibile prin diferite orașe din Palestina, care, 
după deducerea cheltuielilor, îl lăsau cu un profit frumos de 10 
procente. La un moment dat, când guvernatorul Ierusalimului 
se opusese la reînnoirea autorizaţiilor pentru concesiunile 
Socony, Yale îl șantajase, amenințând că îl va denunța 
conducerii Junilor Turci de la Constantinopol și, totodată, o va 
informa pe soţia guvernatorului despre aventura lui amoroasă 
extraconjugală. 

Rugămintea specială adresată de Yale lui Djemal Pașa a 
intervenit în toamna anului 1916, motivul ei apărând atunci 
când un cenzor de încredere — sau poate mituit — de la oficiul 
telegrafic din Ierusalim a venit la Yale și la partenerul lui de 
afaceri, Ismail Hakki Bey, cu niște vești îngrijorătoare. Potrivit 
cenzorului, Djemal tocmai primise o scrisoare anonimă, prin 
care Ismail Bey era acuzat că ar aparţine unei grupări de 
revoluționari, având legături cu liderul Revoltei Arabe, Faysal 
Hussein. Mai mult, scrisoarea afirma că „un tânăr american 
finanța gruparea“, o referire clara la Yale. 

Întrucât o asemenea acuzaţie, dacă era crezută, echivala cu 
o condamnare la moarte, cei doi s-au dus valvârtej la biroul lui 
Djemal de la Căminul German, și au cerut să vadă scrisoarea. 
Profund șocați, au recunoscut scrisul lui Selim Ayoub, unul 
dintre ceilalți doi oameni de afacerii implicaţi în concesiunile 
de ţiţei de la Kornub. „Gestul de perfidie și trădare din partea 
acestui om ne-a înfuriat atât de rău pe mine și pe Ismail Bey“, 
își amintea Yale, „încât am cerut ca el și membrii familiei lui să 


fie surghiuniti“. 

In memoriile lui, Yale susţinea că fusese in „relaţii apropiate 
și prietenești“ cu Ayoub și familia lui, or nu se putea să nu fi 
știut ce ar fi însemnat o asemenea deportare pentru soţia si 
copiii acestui om: sărăcie lucie în cazul cel mai bun, moarte 
lentă de boli sau inanitie, în cazul cel mai rău. Yale părea, de 
asemenea, să fi uitat că îl amenintase pe Ismail Bey cu o soartă 
similară în anul precedent. În orice caz, Djemal a refuzat să le 
dea satisfacție deplină petroliștilor calomniati; deși a fost de 
acord să îl trimită în surghiun pe Selim Ayoub, a declarat că 
restul familiei lui Ayoub putea să rămână la Ierusalim. Privind 
în urmă, după douăzeci de ani de la acel incident, Yale avea să 
noteze în memoriile lui: „Mă bucur că Djemal a reacționat cu 
mai puţină cruzime decât noi“. 


Marșul spre Wehj a început într-un sat dintr-o oază situată 
la nord-est de Yenbo, într-o ambianta exotică extraordinară. Lui 
Lawrence, scena i s-a părut deopotrivă splendidă și barbară, ca 
și cum legendele medievale pe care le devorase în copilărie s-ar 
fi întrupat aievea sub ochii lui. „Faysal în frunte, în alb“, scria 
el. „[Căpetenia] Sharraf în dreapta lui, cu acoperământ roșu pe 
cap, purtând o tunică și o pelerină vopsite cu henna, eu însumi 
în stânga lui, în alb și roșu. În spatele nostru, 3 flamuri de 
mătase purpurie cu pasmanturi de aur, în spatele lor 3 toboșari 
bătând ritmul marșului, iar în spatele lor o masă mișcătoare și 
frenetică de 1200 de cămile ale gărzilor de corp, toate încărcate 
din belșug, cât să se poată mișca însă, bărbaţii în haine de 
felurite culori și cămilele aproape la fel de strălucitoare în 
valtrapurile lor — și toată mulţimea cântând răsunător un imn 
de război în onoarea lui Faysal și a familiei lui! Totul arăta ca 
un râu de cămile, căci am umplut uedul până sus pe dâmburi, 
revărsându-ne într-un lung șuvoi de vreo patru sute de 
metri. “3? 


Pentru Lawrence, acest spectacol fascinant avea sa fie de 
foarte scurta durata. Cu toate masinatiile lui din luna 
precedenta, devreme in acea dimineata sosise o depesa la 
Yenbo, anuntand ca Stewart Newcombe urma in sfarsit sa vina 
din Egipt; Lawrence a primit instructiuni sa astepte la Yenbo 
sosirea inlocuitorului sau, dupa care perioada lui de detasare in 
Arabia avea să se încheie. În consecinţă, după ce a însoţit 
grandioasa cavalcadă spre nord timp de doar un ceas, 
Lawrence nu a mai avut de ales decât să-și ia rămas-bun de la 
Faysal și să se întoarcă pe coastă. 

Dar nu avea să se producă nicio predare de ștafetă la Yenbo. 
Întrucât Newcombe fusese reţinut în ultimul moment la Cairo, 
trebuind astfel să-și amâne plecarea, s-a decis ca, până la urmă, 
cei doi ofițeri să se întâlnească în micul port Um Lejj, controlat 
de rebeli, la jumătatea distanţei pe coastă fata de Wejh, unde 
puteau intercepta armata lui Faysal, care înainta spre nord. 
Așadar, în 14 ianuarie, Lawrence s-a îmbarcat pe HMS Suva, 
ajungând repede la Um Lejj, unde s-a întâlnit cu Faysal. Trupele 
de rebeli făceau o haltă acolo, pentru reaprovizionare, ceea ce i- 
a dat ocazia lui Lawrence să-și aducă aminte fugitiv de 
frumoasa aventură pe care o trăise timp de peste șase 
săptămâni și de tot ceea ce avea să rateze mai departe. „Mi-aș 
dori să nu trebuiască să mă duc înapoi în Egipt“, scria el cu 
nostalgie familiei lui, în 16 ianuarie, din Um Lejj. „Oricum, am 
văzut cum e și altfel.“35 

Doar că nu exista încă niciun semn de la Newcombe. În data 
de 17 ianuarie și în condiţiile în care marșul rebelilor era 
programat să se reia a doua zi dimineaţă, Lawrence spera în 
sinea lui că, poate, șeful său nu avea să ajungă la timp nici de 
data asta, ceea ce ar fi însemnat ca el „să nu aibă de ales“, decât 
să îl însoţească mai departe pe Faysal până la Wejh. În acea 
seară, tot fără niciun semn de la Newcombe, speranţele lui 


Lawrence păreau sa se fi realizat; lăsându-i un bilet lui 
Newcombe in Um Lejj — „Se pare că a lipsit o zi ca sa ne fi 
întâlnit!“ — a gonit spre desert ca să i se alăture lui Faysal. 

De fapt, a fost mult mai putin decât o zi. Nici nu ridicasera 
bine arabii tabăra în acea dimineaţă, când, în timp ce Lawrence 
se aliniase fericit lângă Faysal, doi călăreţi au apărut în galop 
dinspre Um Lejj. Unul dintre ei era Newcombe, care sosise în 
cele din urmă să-și preia funcţia de șef al misiunii militare 
britanice în Hejaz. 

Conform instrucţiunilor primite, Lawrence urma acum să 
se întoarcă la Um Lejj și să plece cu prima navă spre Cairo. În 
ultimul moment însă, Stewart a schimbat planul. Această 
predare de ștafetă era prea în pripă, căci, și dacă ar fi reușit, 
mai anevoios probabil, să se familiarizeze cu Faysal și 
conducătorii armatei lui pe parcursul drumului până la Wejh, 
Newcombe și-a dat seama că totul ar fi mult mai simplu dacă 
loctiitorul lui din ultimele șase săptămâni ar rămâne lângă el, 
ca să facă prezentările. Când Newcombe i-a sugerat această 
alternativă lui Lawrence, nu a întâmpinat nicio rezistenţă. 


În acele zile anoste de lungă așteptare la Londra, Aaron 
Aaronsohn își fixase privirea spre Cairo, locul unde își imagina 
el că inertia britanică ar putea fi învinsă până la urma.* Dar 
lucrurile nu mergeau chiar așa cum sperase el. „De o sută de 
ori, zilnic, blestem momentul când ne-am decis să lucrăm cu 
ei“, tuna și fulgera el în jurnalul său, în 5 ianuarie 1917. „Era 
mai bine pentru noi să fi stagnat cu turcii și să ne fi păstrat 
iluziile despre Aliați decât să îi fi abordat si să fi văzut aceasta 
iremediabila incompetenta. Dacă nemţii vor fi bătuţi până la 
urmă de acești mototoli, vor avea toate motivele să se îndoiască 
de Dumnezeu și de Dreptate.“ 

Aaronsohn sosise în Port Said la mijlocul lui decembrie, cu 
intenția de a pleca imediat la Cairo, pentru a-și prezenta 


scrisorile de recomandare lui Gilbert Clayton, la Biroul Arab. In 
schimb, funcţionarii britanici, care întâmpinaseră vaporul in 
port, fuseseră mai impresionați de statutul lui legal indoielnic 
— era în continuare cetăţean al Imperiului Otoman — și îl 
băgaseră în carantină la Alexandria. La scurt timp după aceea, 
un tânăr căpitan de la Eastern Mediterranean Special 
Intelligence Bureau (EMSIB/Biroul de Informaţii Speciale Est- 
Mediteraneean), William Edmonds, apăruse cu vestea că 
primise misiunea de a fi ofițerul de legătură pentru Aaronsohn. 

Părerea bună pe care agronomul și-a format-o iniţial despre 
Edmonds — „nu doar foarte inteligent, ci și foarte perspicace“*& 
— s-a schimbat rapid, când a devenit limpede că funcţia 
agentului de informaţii era mai mult să îl tempereze pe 
Aaronsohn, dându-i impresia că lucrurile ar progresa, decât să 
îl pună în legătură cu vreo persoană importantă. Un indiciu al 
felului cum era văzut Aaronsohn în schema mai largă a 
lucrurilor a ieșit la iveală atunci când s-a interesat dacă nu s-ar 
putea să i se deconteze o parte din cheltuielile pe care le 
suportase ca să ajungă la Londra și apoi ca să vină în Egipt, și 
pe care el le estima la circa 1500 de lire sterline. Edmonds s-a 
făcut livid la față; cu acea avaritie deja tipică pentru 
oficialitățile britanice, a subliniat că niciun fel de cheltuieli nu 
puteau fi decontate fără chitante in regulă, propunându-i în 
schimb să îi ofere lui Aaronsohn o diurnă de 1 liră pe zi, o sumă 
care nu acoperea nici măcar factura de la hotelul din 
Alexandria. Mândru, savantul a refuzat imediat. 

„Până acum“, a rabufnit el în jurnalul lui, în acea seară, „n- 
am întâlnit altceva decât neîncredere si reticenta, micime si 
meschinărie. Trebuie să încerc să-mi stăpânesc nervii, astfel 
încât să pot stabili o altă legătură cu Absa“, scria el, referindu-se 
la Absalom Feinberg, adjunctul său pe care îl lăsase la Athlit. 
„După aceea, n-are decât să continue el munca, dacă vrea. În 


ceea ce mă privește, eu unul m-am săturat. Nu voi continua sa 
lucrez în asemenea condiţii.“35% 

Ceea ce îl înfuria și mai mult pe Aaronsohn era faptul că, de 
opt luni, nu mai știa nimic despre situaţia din Palestina. Scopul 
venirii lui în Egipt fusese de a stabili, în sfârșit, legătura între 
britanici și reţeaua lui de spionaj de la Athlit, dar în schimb el 
pierdea vremea ciondănindu-se pentru niște chitante si 
întâlnindu-se cu funcţionari fără însemnătate. 

Ceea ce savantul nu înțelegea era că britanicii nu aveau 
încă încredere deplină în el. La fel cum analistul din serviciul 
secret de la Londra conchisese că informaţiile lui Aaronsohn 
erau atât de precise, încât ar putea indica, de fapt, că era un 
spion turc, la fel și omologii acelui analist încercau la Cairo să 
dezlege enigma pe care o ridica această suspiciune: cum să ia 
legătura cu reţeaua de spionaj a lui Aaronsohn, dacă aceasta 
exista într-adevăr, dar în același timp să-l împiedice să intre în 
contact cu agenții de contrainformaţii turci, dacă acesta era în 
realitate jocul lui? Totodată, fără să-și dea seama, Aaronsohn 
sporise aceste îndoieli, cerând în mod repetat să stea de vorbă 
cu ofițerul de informaţii cu care Absalom Feinberg luase 
contact în 1915, Leonard Woolley. Agenţii britanici din Cairo au 
pregetat mult până să îl informeze pe Aaronsohn că Woolley 
era acum prizonier la turci, după ce vasul pe care se afla fusese 
lovit de o torpilă în Golful Alexandretta, în timpul verii, iar 
faptul că Aaronsohn invoca mereu numele lui Woolley, în 
absenţa acelei informaţii, nu făcea decât să stârnească noi 
nedumeriri. 

Cu scurt timp înainte de Crăciun, britanicii s-au gândit că 
descoperiseră o modalitate ingenioasă de rezolvare indirectă a 
dilemei lor. Edmonds l-a informat pe Aaronsohn că, până la 
urmă, deciseseră să expedieze o navă de recunoaștere care să 
stabilească un contact cu Athlit; nu ar vrea Aaronsohn să 


trimita si el un mesaj personal? Agronomul a sesizat imediat 
tertipul si si-a iesit din fire, in stilul lui caracteristic. Daca nu 
însoțea personal acea ambarcatiune, i-a spus el lui Edmonds, 
din clipa acea nu mai aveau ce discuta; mult mai bine să 
termine orice relaţie decât să-i lase pe britanici să trimită vreun 
„gafeur“, care să pună în pericol viaţa oamenilor lui. 

În faţa acestui ultimatum, s-a ajuns la un compromis: 
Aaronsohn putea să însoţească nava, dar nu avea voie să 
meargă pe țărm. În schimb, niște curieri urmau să fie trimiși cu 
o șalupă, camuflati în întunericul nopții, cu instrucțiuni din 
partea lui, precum și câteva mici obiecte personale, pe care 
asociaţii lui să le poată recunoaște, convingându-se astfel că 
instrucţiunile erau autentice. Calculând un interval rezonabil în 
care se putea stabili contactul, șalupa urma mai târziu să revină 
la țărm pentru a-i lua pe curieri de pe plajă. Oricum, timp nu 
aveau prea mult la dispoziţie, evident, întrucât nava de 
recunoaștere trebuia să fie dincolo de linia orizontului și să 
dispară din peisajul vizual, înainte de răsăritul soarelui. 

Ca aproape în toate celelalte etape ale acestei întreprinderi 
nenorocoase, care intra acum în cea de-a șaptesprezecea lună, 
și de asta era scris să apară un obstacol. Cu Aaronsohn la bord, 
nava de recunoaștere, un mic trauler transformat, cu numele 
de Goeland, a ieșit pe furiș din Port Said în Ajunul Crăciunului și 
a ajuns în largul coastei unde se afla localitatea Athlit, a doua zi 
după-amiaza. Aaronsohn a observat pe cineva fluturând o 
pânză neagră de la balconul etajului doi al staţiunii de 
cercetări, dar cum nimeni din echipajul navei nu se gândise să 
aducă un binoclu de bună calitate, i-a fost imposibil să 
identifice cine era persoana. Așteptând lăsarea nopţii pentru 
operaţiunea de trimitere a curierilor la mal, Goeland s-a 
îndreptat apoi spre largul mării, nimerind însă direct într-o 
vijelie puternică, un fenomen tipic în estul Mediteranei în acea 


perioada a anului. Drept urmare, se facuse aproape ora doua 
noaptea, pana ca marea sa se calmeze suficient, incat vasul sa 
se poata intoarce la Athlit si sa trimita salupa cu cei doi curieri 
la bord, unul dintre ei ducând instrucţiunile lui Aaronsohn 
pentru asociaţii lui, celălalt briceagul cu monograma si lupa lui 
specială. Dar, imediat ce șalupa a dispărut în beznă, furtuna s-a 
dezlantuit din nou. 

Dupa un ceas, salupa s-a intors cu vesti deprimante. Din 
cauza talazurilor prea puternice pentru ca ambarcatiunea sa 
poată ajunge pana la plajă, curierii primiseră instrucţiuni să 
înoate pe scurta porţiune rămasă până la țărm. Însă, cum în 
curând urma să se crape de ziuă — deja puteau zări un foc de 
bivuac spre nord, probabil de la vreo patrulă de coastă a 
turcilor —, nu mai aveau timp acum să se ducă înapoi ca să-i 
recupereze; curierii trebuiau să se descurce cum puteau. 
Ambalând motoarele, Goeland a pornit din nou spre larg. 
Pentru Aaronsohn, era o nouă experienţă înnebunitoare, la fel 
ca toate eșecurile dinainte; zărise, în sfârșit, din nou Athlitul, 
dar nu avea cum să afle dacă într-adevăr contactul fusese 
stabilit cu succes. 

Starea lui de spirit s-a ameliorat când, la începutul lunii 
ianuarie, i s-a permis în fine să părăsească Alexandria și să vină 
la Cairo. Luându-și o cameră la hotelul Continental, s-a adresat 
pe rând diferiților funcţionari din Biroul Arab și, până la urmă, 
a început să găsească interlocutori mai receptivi. Cel mai 
important dintre aceștia s-a dovedit a fi un alt aristocrat 
„amator“ și membru al parlamentului, un tânăr de treizeci și 
unu de ani, absolvent la Oxford și sosit de curând la Cairo, pe 
nume William Ormsby-Gore. Fără să fie la fel de erudit și 
sclipitor, poate, ca Mark Sykes, Ormsby-Gore era și el un mare 
diletant pasionat de o gamă eclectică de subiecte, incluzând și 
ideea înfiinţării unei patrii a evreilor în Palestina — o cauză 


care pentru el avea o rezonanţă specială, întrucât se convertise 
de curând la iudaism. În lunile următoare, el si Sykes se vor 
distinge drept două dintre cele mai importante personalități 
politice britanice militând pentru crearea unei asemenea patrii 
a evreilor, iar unul dintre principalii lor agenţi în promovarea 
acestei cauze avea să fie Aaron Aaronsohn. 

Între timp totuși, Ormsby-Gore a căutat, pe cât posibil, să îi 
ridice moralul agronomului. La insistenţele lui, încă o navă de 
recunoaștere a fost trimisă pentru a stabili contactul cu Athlit, 
la mijlocul lui ianuarie; din păcate, și această misiune a 
întâmpinat condiţii meteorologice neprielnice, fiind nevoită să 
renunţe, înainte chiar de a fi ajuns pe coasta Palestinei. 
Totodată, Ormsby-Gore i-a făcut cunoștință lui Aaronsohn cu 
alti doi membri ai Biroului Arab, Philip Graves și maiorul 
Windham Deedes, care împărtășeau credința parlamentarului 
în enormele beneficii ce ar fi putut decurge din activarea reţelei 
de spionaj a savantului. Acești simpatizanți au reușit să 
insereze un fragment din raportul lui Aaronsohn despre 
coloniile de evrei din Palestina în Arab Bulletin, adăugând 
comentariul pertinent că dorința cea mai mare a sioniștilor era 
obținerea „autonomiei prin bunăvoința unei puteri protectoare 
prietene“3s, marcând astfel una dintre puţinele dati când un 
corespondent, care să nu fie britanic, avea acces să publice în 
revista serviciilor secrete. Dar agronomul continua să rămână 
în afara cercului interior al puterii din Cairo, din moment ce a 
putut să-și imagineze că Windham Deedes ar „răspunde de 
Serviciul de Informatii, după cum nota el în jurnalul său, 
ceea ce demonstra că nu cunoștea adevăratul statut al acestuia 
ca simplu analist în eșaloanele de mijloc ale Biroului Arab. 

Lent, dar sigur, Aaronsohm a început până la urmă să facă 
unele progrese, însă așa cum știa prea bine, un ritm „lent“ era 
în defavoarea lui. Lucrul acesta a devenit absolut evident în 25 


ianuarie. Cand se intorcea la hotelul Continental, in acea dupa- 
amiază, l-a zărit pe ofiţerul de legătură, care îi fusese repartizat 
initial, căpitanul Edmonds, stând lângă scară; a remarcat că 
tânărul ofiţer avea „o atitudine misterioasă“. 

„Exact pe dumneata te căutam“, i-a spus Edmonds. „Trebuie 
să pleci imediat la Port Said. Unul dintre oamenii dumitale a 
traversat deșertul până acolo.“ Vestea era șocantă pentru 
Aaronsohn, însă, în mod tipic, Edmonds a refuzat să îi furnizeze 
alte detalii, în afară de numele acelui om: Joseph Lishansky. 

„Mă întreb dacă nu o fi rănit, poate“, scria Aaronsohn în 
jurnalul lui, înainte de a pleca valvârtej la Port Said. „De ce să 
mă trimită pe mine la el, în loc să-l aducă pe el aici? Nu știu de 
ce domnii aceștia simt nevoia să fie așa de misterioși degeaba!“ 

Așa cum a descoperit în Port Said, temerile lui erau 
indreptatite — Lishansky era rănit —, însă întreaga poveste era 
cu mult mai gravă. Disperati de faptul că nu primeau nicio 
veste de la Aaronsohn și întrucât situaţia din Palestina devenea 
din ce în ce mai sumbră, la mijlocul lui decembrie Lishansky și 
Absalom Feinberg se hotărâseră să mai facă o tentativă de a 
ajunge în Egipt, traversând deșertul; printr-o cruzime a sorții, 
le-a fost dat să pornească din Athlit exact cu câteva zile înainte 
ca acei doi curieri de pe Goeland să ajungă pe țărm cu 
instrucţiunile lui Aaronsohn. După un drum epuizant prin 
pustietatile Sinaiului, cei doi bărbaţi se apropiau în fine de 
liniile britanice, când au fost zariti de o bandă de tâlhari 
beduini. În schimbul de focuri de armă care a urmat, Lishansky 
a scăpat cu răni relativ minore, însă Feinberg fusese împușcat 
în spate și, probabil, murise. 

Aaronsohn s-a cutremurat la aflarea acestor vești; Feinberg 
nu era doar adjunctul lui la Athlit, ci și cel mai bun prieten al 
său. „Vasăzică Absa, viteazul, a fost împușcat de niște beduini 
mârșavi si hrăpăreţi“, se lamenta el în jurnalul lui; „a murit 


răpus de mâinile celor pe care îi dispretuia cel mai mult.“ 

Dar nu era timp pentru bocit; Aaronsohn a inteles imediat 
noua problema aparuta ca urmare a posibilei morti a lui 
Feinberg: dacă turcii descopereau cadavrul si îl identificau, cu 
siguranţă aveau să distrugă Staţiunea de Cercetări Agricole de 
la Athlit și să-i aresteze pe asociaţii lui. Năpustindu-se înapoi la 
Cairo, Aaronsohn s-a apucat disperat să îi caute pe noii lui 
prieteni din Biroul Arab, găsindu-l până la urmă pe Windham 
Deedes. 

Frustrările acumulate în aproape doi ani s-au revărsat din 
el ca un torent. Printre lacrimi, Aaronsohn a dat vina, pentru 
moartea lui Feinberg, pe incompetenta și cinismul mașinii de 
război britanice, și a avertizat că moartea prietenului său 
prevestea de fapt multe alte decese, ce riscau să se producă, 
dacă turcii descopereau rețeaua lui de spioni, dupa cum părea 
foarte posibil acum. „Am vorbit cu patos și amărăciune“, nota 
Aaronsohn în jurnalul lui. „[Deedes] a avut bunătatea să mă 
asculte... M-a asigurat că pe viitor nu vor mai exista umilinte și 
suspiciuni, și că totul va fi bine.“ 

Deedes s-a ţinut de cuvânt: o navă de recunoaștere a fost 
pregătită imediat pentru un nou voiaj la Athlit. De data asta, 
Aaronsohn a văzut clar semnale de la balconul staţiunii de 
cercetări; o șalupă a fost lansată la apă pentru a duce mesajele 
lui pe țărm. Dar, într-o stranie reluare a călătoriei iniţiale, din 
nou o furtună s-a dezlantuit exact în acel moment; șalupa nu s-a 
mai putut apropia de mal, așa că un curier a fost trimis să 
înoate pe ultima porțiune până pe plajă. După un ceas de 
așteptare încordată, înotătorul a reapărut pe țărm cu doi 
oameni de la Athlit, dar de-acum furtuna făcea ravagii; 
neputând să inoate prin valurile imense până la șalupă, si acest 
curier a fost lăsat pe coasta Palestinei. 

Au urmat alte vești proaste. Ghidându-se după descrierea 


atacului făcută de Lishansky, un urmăritor beduin a fost trimis 
în deșertul Sinai, în căutarea lui Absalom Feinberg. Nu a găsit 
nimic. „Așadar, bravul nostru Cavaler a murit!“, scria 
Aaronsohn în jurnalul lui. „Fără să recunosc nici măcar fata de 
mine însumi, sperasem nebunește că a supravieţuit. Dar acum, 
nu ne mai rămâne decât să ducem la bun sfârșit munca pentru 
care el și-a dat viața.“ 

Însă nici în acest gând Aaron Aaronsohn nu putea găsi o 
mângâiere. Acum, când Absalom Feinberg murise, iar Alex, 
fratele lui Aaronsohn, era în America, întreaga povară și 
primejdie a coordonării reţelei de spioni avea să cadă pe umerii 
singurei persoane rămase în Palestina și în care savantul putea 
avea o încredere totală: sora lui, Sarah, în vârstă de douăzeci și 
șapte de ani. 


În Cei șapte stâlpi ai înţelepciunii, Lawrence descria în 
termeni exaltati armata arabă, care a pornit din Um Lejj în 
marșul asupra portului Wejh, pe 18 ianuarie. După un pic mai 
mult de o lună de la dezastrul suferit pe înălțimile din 
apropiere de Yenbo, Faysal se afla acum în fruntea unei forte de 
aproape zece mii de războinici proveniţi din șase triburi 
diferite și multe alte clanuri. Lawrence sublinia importanța 
acelui moment, evocând cuvintele lui Abd el Karim, un tânăr 
șeic din tribul Beidawi, în timp ce contempla marea de corturi 
din taberele lor: 

„M-a strigat să-mi arate și, mișcând larg braţul dintr-o parte 
în cealaltă, mi-a spus cumva cu tristeţe: «Nu mai suntem niște 
arabi, ci un Popor». Era și oarecum mândru totodată, căci 
ofensiva asupra orașului Wejh reprezenta cel mai mare efort al 
lor, prima oară în memoria străbunilor când bărbaţii unui trib, 
cu arme, hrană și transport pentru [a străbate] trei sute 
douăzeci de kilometri, plecaseră din regiunea lor și intraseră pe 
teritoriul altora, fără speranţa unor jafuri sau imboldul unor 


răfuieli între familii. “38 

Posibil, însă pornind cu un asemenea tel înalt, forțele 
armate ale lui Faysal au simţit, probabil, o dezamăgire când, 
peste o săptămână, depășind dunele situate la sud de Wejh, au 
descoperit că orașul portuar era deja un morman de ruine 
fumegânde. A fost o priveliște jenantă pentru Faysal ibn 
Hussein și, probabil, nu cu mult mai puţin și pentru acel 
membru britanic din anturajul său care devenise cel mai mare 
susținător al lui. 

Conform programului stabilit împreună cu ofiţerii britanici 
la Um Lejj, oamenii lui Faysal trebuiau să fi ajuns la Wejh cu 
două zile mai devreme. În acel moment, urma să fie lansată o 
operaţiune terestră-și-navală coordonată, in care forţele lui 
Faysal se apropiau dinspre interiorul peninsulei, în timp ce 
flotila marinei britanice așteptând în larg transporta la țărm cei 
circa 550 de luptători arabi, pe care îi adusese de la Yenbo. 

Dar în timp ce armada britanică se pregătea de intervenţie 
în așteptarea orei H, în 23 ianuarie, armata lui Faysal nu se 
vedea pe nicăieri. În acea noapte, comandantul flotei britanice, 
amiralul Rosslyn Wemyss, a decis că, măcar din „motive 
sanitare““%, era nevoit, pur și simplu, să îi pună pe țărm pe 
războinicii arabi de pe vasele lui. După un scurt bombardament 
în dimineaţa de 24 ianuarie, luptătorii arabi fuseseră aduși în 
Wejh, sub comanda a doi ofiţeri britanici. 

A urmat un fel de bătălie haotică și intermitentă, care a 
durat aproape toată ziua și s-a soldat cu moartea a aproximativ 
douăzeci dintre luptătorii arabi. Ritmul lent și neregulat al 
luptelor — cei două sute de soldaţi ai garnizoanei turcești erau 
depășiți numeric, în proporţie de aproape trei la unu, și 
demoralizati — a fost negresit și o consecință a obiceiului 
arabilor de a-și întrerupe atacul, pentru a jefui și a prăda 
fiecare nouă clădire pe care o ocupau. Unul dintre ofiţerii 


britanici care raspundea de operatiunea terestra, capitanul 
Norman Bray, a fost socat de comportamentul rebelilor, notand 
in raportul luptei ca rezultatul apucaturilor lor de pirati a fost 
un oraș „jefuit de la acoperișuri până la podele*.“ Aceasta era 
scena în care Faysal și Lawrence au intrat călări în ziua 
următoare. 

În ceea ce îl privea, Lawrence s-a căznit din răsputeri să 
învăluie lucrurile într-o lumină favorabilă, oferind în raportul 
său o serie de explicaţii neconvingătoare pentru a justifica 
întârzierea cu care ajunseseră la Wejh. Reacţia contrară la 
criticile aduse arabilor de către ceilalţi ofiţeri britanici nu era 
un reflex nou în cazul lui Lawrence. Mai demult, în seara de 11 
decembrie, când forțele turceşti se  apropiaseră de 
împrejurimile orașului Yenbo, un pilot britanic descrisese 
necruţător panica generală care pusese stăpânire pe forţele lui 
Faysal aflate în oraș. Relatarea lui era complet diferită de 
versiunea lui Lawrence despre acele evenimente. „Garnizoana 
a fost strigată pe la ora zece seara prin intermediul unor 
crainici trimiși pe străzi“, raporta el. „Toţi oamenii au ieșit afară 
fără vreo agitaţie vizibilă și s-au îndreptat spre posturile lor în 
jurul zidului orașului, fără să facă vreun zgomot sau să tragă 
vreun foc.“ 

Cea mai simplă explicaţie pentru această discrepanta între 
cele două relatări era că pilotul fusese, de fapt, la Yenbo, în acel 
moment, pe când Lawrence — nu; mai devreme, în aceeași zi, 
plecase din Yenbo la bordul unui vas, un detaliu rămas în 
umbră în raportul lui. 

Această deosebire de păreri se extindea și la persoana lui 
Faysal ibn Hussein. În raportul său din decembrie, același pilot 
britanic mentionase că Faysal „se sperie ușor și trăiește 
permanent cu groaza unui atac turcesc, deși pare să-și ascundă 
frica în fata armatei“2. Un alt ofițer britanic, maiorul Charles 


Vickery, comenta caustic, dupa ce observase comportamentul 
forțelor lui Faysal in Wejh, că „nu se știe în ce măsură ceilalți 
Șerifi conducători [de trupe] se preocupă de pregătirea 
oamenilor lor, însă cu siguranţă Seriful Faysal ignoră acest 
lucru“. Ofițerii britanici rămăseseră ingroziti de Faysal care 
decisese să se instaleze pe o navă de război britanică în portul 
Yenbo, în acele zile negre din decembrie, când un atac al 
turcilor părea iminent, abandonându-și oamenii la mal să se 
descurce de unii singuri. 

Toate astea, bineînţeles, erau în mare contradicţie cu 
analiza lui Lawrence; așa cum spusese despre Faysal chiar și în 
timpul acelui sumbru interludiu din Nakhl Mubarack, „omul 
acesta este magnific“. Dar atitudinea lui dezvăluia încă un lucru 
remarcabil: după doar trei luni în teatrul de operaţiuni, 
Lawrence era nu numai cel mai energic susținător al lui Faysal 
și al arabilor, ci și cel mai ferm apologet al lor. 

Printre cei care au observat asta era Faysal însuși. Știind că 
Lawrence urma acum să se întoarcă la Cairo — și, lămurindu- 
se, probabil, pe parcursul marșului de la Um Lejj că Newcombe 
era un om rigid, cu care i-ar fi fost mult mai greu să stabilească 
o relaţie armonioasă —, Faysal a trimis in secret o telegramă lui 
Cyril Wilson în Jiddah, chiar în ziua când au ajuns la Wejh. 
După cum Wilson i-a transmis la rândul lui Gilbert Clayton, la 
Cairo, Faysal „ține neapărat ca Lawrence să nu se întoarcă la 
Cairo, deoarece i-a oferit un sprijin atât de insemnat“2. 

În fata acestei rugdminti directe de la Faysal, lui Clayton i-a 
fost imposibil să găsească o modalitate de a refuza. În câteva 
zile, actele au fost gata, pentru a definitiva postul lui Lawrence 
în Hejaz. În sfârșit, Lawrence avea să fie liber; scăpase de 
munca de birou la hotelul Savoy și avea libertatea acum să 
refacă războiul din Arabia după propria lui imagine. 

11 
O negura de mistificari 


Un om poate in mod limpede sa se distruga singur, 
însă îmi repugna ca inocenta și idealurile arabilor 
să intre în sordidele mele sarcini de serviciu 
pentru a le distruge. Aveam nevoie să castigam 
războiul, iar inspiraţia lor se dovedise cel mai bun 
instrument aici, pe teren. Efortul ar fi trebuit să își 
fie propria răsplată — ar putea să mai fie pentru 
cei inselati —, însă noi, stăpânii, le promiseserăm 
niște rezultate în falsul nostru contract, or asta 
însemna să te joci cu viata.*4 


T. E. Lawrence, Cei șapte stâlpi ai înțelepciunii 


Prin cucerirea orașului Wejh, neajunsurile și situaţiile jenante 
care afectaseră cauza rebelilor arabi în ultimele luni deveneau 
pagini de istorie. Lawrence a făcut toate eforturile cu putinţă 
pentru a accelera procesul uitării. 

După cucerirea orașului Wejh, la sfârșitul lui ianuarie 1917, 
Lawrence a fost adus pentru scurt timp la Cairo, în vederea 
pregătirilor necesare pentru întoarcerea lui în Arabia, pe o 
funcţie permanentă. În capitala Egiptului, a menţinut un ritm 
extenuant. Pe lângă redactarea mult întârziată a rapoartelor lui 
și diverse adăugiri la Manualul Hejazului, un fel de ghid esenţial 
pe care Biroul Arab îl întocmea pentru iniţierea ofițerilor 


britanici care erau trimisi acolo, Lawrence facea naveta intre 
birourile comandantilor militari britanici, pentru a le furniza 
relatari la prima mana despre ceea ce se petrecea de cealalta 
parte a Marii Rosii. Tuturor, el le prezenta o viziune foarte 
optimistă asupra situaţiei de la fata locului?“ — reușea chiar sa 
plăsmuiască niște scuze plauzibile pentru întârzierea cu care 
Faysal a sosit la Wejh — și insista că existau o nouă tărie morală 
și un entuziasm pentru bătălie în rândul triburilor arabe din 
vest. Aprecierile lui contrastau puternic cu constatările altor 
ofițeri britanici prezenţi la Wejh, dar succesul are căile lui de a- 
și alege învingătorii în dispute de acest fel. 

„Cercul de simpatizanți ai arabilor se mărise acum în mod 
straniu“, își amintea Lawrence, malitios. „În armată, acţiunile 
noastre au crescut când am arătat profituri. [Generalul] 
Lynden-Bell rămânea cu fermitate prietenul nostru și jura că o 
metodă reiesea pana la urmă din nebunia arabilor. Sir 
Archibald Murray și-a dat seama cu un șoc subit că mai multe 
trupe turcești se luptau cu arabii decât se luptau cu el, și a 
început să-și aducă aminte cum favorizase el dintotdeauna 
revolta arabă.“*£ 

Dar, poate, nimeni nu era mai încântat, decât șeful lui 
Lawrence, generalul Gilbert Clayton. Desigur, insistența lui 
Faysal ca Lawrence să rămână permanent ofițerul lui de 
legătură necesita o oarecare reconfigurare birocratică — 
Clayton trebuia să se asigure că nici Cyril Wilson la Jiddah, și 
nici Stewart Newcombe, sosit recent în calitate de șef al 
misiunii militare britanice, nu aveau să se simtă cumva lezati în 
atribuţiile lor —, dar toate acestea erau niște fleacuri în 
comparaţie cu ceea ce se realizase: după toată neîncrederea 
care își pusese amprenta asupra relaţiilor arabo-britanice din 
ultimii doi ani, suspiciuni care se mentinusera în ciuda 
bunavointei manifestate de diverși generali și diplomaţi 


importanti, comandantul-sef al trupelor arabe il considera 
acum pe un ofiter britanic de grad inferior drept cel mai 
indispensabil sfătuitor al sau. 

Atat de frenetic era ritmul activitatii lui Lawrence la Cairo, 
încât dupa toate aparentele nici nu l-a remarcat pe musafirul 
care a venit la Biroul Arab in dimineata de 1 februarie 1917. 
Trecusera doar cateva zile de cand Aaron Aaronsohn aflase de 
moartea in desertul Sinai a principalului sau partener in 
reteaua de spionaj, Absalom Feinberg, iar acum era tratat cu un 
fel de respect spăsit în cadrul aparatului britanic de informații 
militare; venise la hotelul Savoy în acea dimineaţă, pentru a-l 
ajuta cu sfaturi pe un ofițer britanic care intocmea un dosar 
despre situația politică din Palestina. Deși Lawrence nu a 
consemnat în niciun fel scurta lor conversaţie, Aaronsohn a fost 
îndeajuns de frapat, încât să facă o însemnare în jurnalul său, 
în acea seară. „La Biroul Arab, era un tânăr, locotenent secund 
(Laurens)“, scria el, „un arheolog — foarte bine documentat în 
chestiunile legate de Palestina —, dar cam infumurat.“2 

Poate unul dintre motivele pentru care Lawrence a uitat de 
prima lui întâlnire cu Aaronsohn — cei doi se vor întâlni din 
nou, și cu urmări mult mai importante — se datora faptului că 
exact după două zile a început un lant de evenimente, care 
aveau să transforme fundamental misiunea lui în Orientul 
Mijlociu. Totul a pornit în dimineaţa de 3 februarie, prin vizita 
la hotelul Savoy a dușmanului lui neîmpăcat, colonelul Edouard 
Brémond. 


Perfidia si ingeniozitatea sunt, în general, trăsături 
profitabile in cazul unui ofiter de armata. Judecand doar dupa 
aceste două caracteristici, Edouard Brémond ar fi trebuit să fie 
nu doar colonel al forțelor armate franceze, ci mareșal. 

Așa cum demonstrase în mod repetat pe durata șederii lui 
în Arabia, dacă Bremond constata că o cale de a-și atinge un 


scop dorit era blocată, imediat se apuca să caute o alta. Iar daca 
acel prim scop devenea de neatins sau redundant, pur și simplu 
își recalibra vizorul spre altceva. Dar această agilitate părea cu 
atât mai impresionantă cu cât, în calitate de purtător de cuvânt 
pe plan militar și politic pentru politica Franţei în Arabia, 
Edouard Brémond jongla simultan cu două obiective foarte 
contradictorii: să se asigure că Franţa se bucura de un statut 
egal cu aliata ei, Marea Britanie, în toate chestiunile legate de 
efortul de război acolo, dar totodată să încerce să limiteze 
dinspre interior acel efort de război. 

Lunga și infructuoasa lui campanie de a aduce o forță 
militară a Aliaților în Rabegh nu fusese decât strădania lui cea 
mai evidentă. În aceeași perioadă însă, insistase pe lângă 
Hussein pentru înființarea unei bănci franco-otomane în 
Jiddah, o instituţie care să poată acorda credite financiare, ca 
împrumuturi, guvernului din Hejaz, cu dobânzi foarte 
atrăgătoare. Ofițerii britanici care examinaseră propunerea lui 
Brémond privind o asemenea bancă își dăduseră seama imediat 
că era o capcană economică — fără mijloace de a rambursa 
împrumuturile, regimul lui Hussein ar deveni curând obligat 
fata de creditorii lui francezi — si au îngropat planul.“ Apoi, 
era veșnicul argument al colonelului de a plasa ofițeri francezi, 
ca specialiști, pe lângă diversele formaţiuni de rebeli arabi; deși 
a avut cumva succes cu Abdullah si Ali — vreo șase experți 
militari francezi fuseseră trimiși în taberele acestora în 
decembrie —, nu avusese niciun fel de trecere la Faysal, care 
rămânea profund circumspect fata de intenţiile galice. 

Odată cu înaintarea armată spre Wejh, Bremond văzuse o 
nouă oportunitate. Dacă acest port la Marea Roșie avea să fie 
capturat de la turci, întregul focar al conflictului din Arabia s-ar 
deplasa cu vreo trei sute de kilometri spre nord. În felul acesta, 
pericolul turcesc asupra orașelor Jiddah și Mecca devenea pur 


ipotetic — si odata cu el orice argument in favoarea unei forte 
armate a Aliatilor la Rabegh —, insa putea oferi o tinta si mai 
ademenitoare: ultima redută principală a turcilor la Marea 
Rosie, micul port Aqaba. 

Observata pe o harta, extraordinara importanta strategica a 
Aqabei era evidenta pentru oricine. Situat In capatul unui golf 
stramt, lung de aproximativ o suta optzeci de kilometri, care 
formeaza marginea sud-estica a peninsulei Sinai, portul avea o 
amplasare ideala pentru a servi atat drept un teren de pregatire 
pentru atacuri împotriva centrelor populate din sudul 
Palestinei, la doar o sută șaizeci de kilometri în nord, cât și 
pentru lansarea de raiduri asupra Căii Ferate Hejaz, legătura 
vitală a garnizoanei turce din Medina, la numai circa o sută de 
kilometri spre est. De fapt, Brémond abordase cu omologii lui 
militari britanici ideea unui asalt asupra Agabei, la scurt timp 
după ce sosise în Cairo, în vara anului 1916.2 Ideea fusese 
primită foarte favorabil de britanici, însă, întrucât pe atunci 
Revolta Arabă se poticnea încă mult la sud, punerea ei în 
aplicarea fusese considerată prematură. 

Spre sfârșitul lunii ianuarie 1917, ideea nu mai era deloc 
prematură. Pe lângă faptul că arabii controlau acum ţărmul 
Mării Roșii, ajungând în nord tocmai până la Wejh, în același 
timp Înaintarea anevoioasă a generalului Murray prin 
peninsula Sinai, ca preludiu al ofensivei lui în Palestina, se 
apropia de final. În spaţiul dintre aceste două forte armate se 
afla Aqaba. Dacă Aliaţii cucereau orașul, flancul drept al lui 
Murray era în siguranţă, prin eliminarea posibilităţii ca o 
contraofensivă turcească să fie lansată din acea direcţie, și în 
același timp rebelii arabi se apropiau mult mai mult de armata 
britanică din Egipt, care era sursa lor de aprovizionare. 

Desigur, planul putea, de asemenea, să-i înlesnească lui 
Brémond împlinirea unui obiectiv, nu chiar atât de secret: 


restrangerea Revoltei Arabe doar la zona Hejazului. Departe de 
orașele sfinte ale Islamului, Mecca si Medina, regele Hussein (isi 
acordase singur acest titlu la sfarsitul lunii octombrie) nu mai 
avea cum sa obiecteze fata de prezenta semnificativa a trupelor 
britanice si franceze in Aqaba. Si, gratie acestei prezente, 
principalii Aliati puteau sa le dicteze arabilor, parteneri de data 
recentă, exact unde să meargă si ce sa facă; iar la orice 
dezacord in această privinţă, arabilor li se putea tăia, pur si 
simplu, linia de aprovizionare cu armament si aur de la Aliati, 
de care depindeau. $i, mai bine chiar, toate acestea puteau fi 
realizate sub pretextul de a ajuta cauza rebelilor, mutându-le 
baza de înaintare într-un loc de unde să poată efectua mai ușor 
atacurile lor asupra liniei ferate. 

La mijlocul lunii ianuarie, chiar înainte ca Wejh să fi fost 
cucerit, Bremond a început să discute această idee cu șefii lui 
din Paris, la care a găsit o susţinere entuziastă. În timp ce 
Parisul urma să continue dezbaterile la nivel ministerial cu 
Londra, reprezentantul oficial francez în Cairo si Brémond în 
Jiddah au primit ordinul să militeze pentru proiectul Agaba în 
rândul conducerii britanice regionale. Bremond știa perfect 
spre cine să se îndrepte. Pe lângă promovarea planului la 
nivelul ofițerilor britanici din Hejaz, el i l-a prezentat celui mai 
de nădejde aliat al său din structura puterii de la Cairo, 
Reginald Wingate, proaspăt instalat ca înalt comisar britanic în 
Egipt. Lui Wingate i-a plăcut atât de mult ideea, încât i-a 
transmis-o imediat generalului Archibald Murray. 

Judecand după standardele uzuale ale politetii si subtilitatii 
britanice, reacția lui Murray a fost ucigătoare. „Ca răspuns la 
scrisoarea ta referitoare la propunerea lui Brémond‘, îi scria el 
lui Wingate în 22 ianuarie, „opinia mea, din punct de vedere 
pur militar, este că obiecțiile [anterioare] fata de debarcarea 
unei forte armate la Rabegh se aplică, cu aceeași tărie, dacă nu 


chiar si mai puternic, in cazul unei debarcări la Aqaba.“ 
Murray continua apoi cu uzuala litanie de spaime privind 
eșuarea misiunii, ca după aceea să treacă la demolarea teoriei 
lui Wingate, potrivit căreia controlul asupra Aqabei le-ar 
permite Aliaților să lovească, spre interiorul peninsulei, Calea 
Ferată Hejaz. „Ţinutul din apropierea Aqabei este extrem de 
neregulat și stâncos“, explica generalul, și orice înaintare spre 
interior s-ar face pe un teren pe care doar unele specii rare de 
cămile l-ar putea străbate. „Pe scurt, așadar“, scria Murray, 
„propunerea francezilor de a aduce pe mare trupe la Aqaba 
oferă, din punct de vedere militar, atât de puţine avantaje, dar 
niște dezavantajez atât de grave, încât nu pot decât să presupun 
că a fost formulată fără să fi fost cântărită cum se cuvine și, de 
aceea, eu nu propun să fie adoptată.“ 

Pe lângă irascibilitate, o altă trăsătură a stilului de 
conducere a lui Archibald Murray era o tendință de a 
compartimenta informaţia în mod inutil. Așa cum știa prea 
bine când îi scria lui Wingate, principalul impediment în calea 
unei înaintări spre est din Agaba nu era doar terenul „neregulat 
și stâncos“, ci faptul că acel teren era aproape de nestrabatut. 
Cu câteva luni în urmă, îl însărcinase pe un ofițer de rang 
inferior din Biroul Arab să analizeze o serie de fotografii de 
recunoaștere aeriană făcute deasupra regiunii Agaba. In 
raportul său, acel ofițer subliniase că portul era cuibărit chiar la 
umbra unei masiv lant de munţi abrupți, care se înalță pe o 
lungime de circa cincizeci de kilometri în interiorul peninsulei, 
înainte de cobori spre un peisaj la fel de neospitalier în deșertul 
unde se află Calea Ferată Hejaz. Singura cale de a trece prin acel 
perete de stâncă era un defileu îngust cunoscut sub numele de 
Wadi Itm, în lungul căruia turcii construiseră o reţea de 
cazemate și tranșee fortificate, ceea ce făcea ca orice forță 
armată, suficient de nesăbuită încât să încerce să traverseze pe- 


acolo, să fie expusă unor ambuscade si focuri continue. 
Problema, atunci, nu era cucerirea Aqabei — asta era partea 
ușoară —, ci găsirea unei soluţii de a trece mai departe de 
plajele portului. Orice mișcare imprudentă aici însemna să 
ajungi la o reluare în miniatură a dezastrului de la Gallipoli sau 
la o repetare pe scară largă, asta depinzând de eventuala 
încrâncenare a comandanților armatei de a persista în eroarea 
lor iniţială. 

În mod inexplicabil totuși, Murray a ales să nu-i 
împărtășească lui Wingate această informaţie esenţială, și, 
evident, nici corului tot mai răsunător al celorlalți ofiţeri 
britanici care pledau pentru o debarcare la Aqaba. În lipsa 
acelei informaţii, răspunsul dispretuitor al lui Murray la acea 
propunere părea să fie doar o nouă manifestare a 
catastrofismului si a tafnei care îl caracterizau. Aceasta a fost, 
cu siguranţă, și impresia cu care a rămas colonelul Bremond 
după ce a auzit vestea prin filtrul diplomatic al lui Reginald 
Wingate. 

„Puteţi să-l informaţi confidential pe Bremond“, le-a 
telegrafiat Wingate subalternilor săi din Jiddah, în 24 ianuarie, 
„că noi aici am analizat amplu deja propunerea de a debarca 
trupe la Aqaba, însă ţinând seama de angajamentele noastre 
militare actuale în Sinai și aiurea, trebuie să renuntam la ea. 
Recunoaștem pe deplin avantajele acestui proiect, însă trupele 
și transportul necesar pentru a întreprinde o expediţie reușită 
contra căii ferate (plecând din Aqaba) nu sunt disponibile.“ 

Pentru Edouard Br&mond, un om care reușise să aibă o 
influenţă satisfăcătoare asupra lui Wingate, s-ar fi zis că toate 
astea sunau nu neapărat ca un „nu“ emfatic, ci ca un „poate“ 
rostit din cochetărie. Peste câteva zile, colonelul francez s-a 
îmbarcat pe o fregată în portul Jiddah, pornind în lungul coastei 
spre Wejh, pentru a-și prezenta propunerea direct în fata 


omului ale carui dorinte puteau prevala asupra opiniilor lui 
Murray: Faysal ibn Hussein. 

Cei doi barbati s-au întâlnit în după-amiaza de 30 ianuarie, 
împreună cu Stewart Newcombe, care vorbea bine araba, pe 
post de interpret. Bremond l-a informat pe Faysal că el se afla în 
drum spre Egipt, intentionand să inspecteze situaţia oamenilor 
lui din Port Suez, înainte de a continua călătoria până la Cairo. 
Acolo, avea de gând să facă lobby pe lângă înaltul 
comandament britanic, pentru a trimite o brigadă ca să 
cucerească Aqaba, această forță armată urmând să fie 
completată cu două batalioane franco-senegaleze, care stăteau 
inactive în portul Djibouti, controlat de francezi, la intrarea 
sudică în Marea Roșie. 

Desi Faysal pusese ochii și el pe Aqaba, a refuzat să accepte 
planul lui Bremond; așa cum avea să relateze Newcombe, 
„Faysal mi-a spus după aceea că el ar dori ca trupele britanice 
să îl ajute, însă nu voia niciun ajutor de la francezi și nici să 
aibă de-a face cu ei în vreun fel“. Imediat după întâlnirea 
avută în Wejh, Bremond a plecat direct la Port Suez și, apoi, la 
Cairo, unde l-a căutat pe cel mai improbabil ascultător cu 
putinţă. „[Bremond] a venit să mă felicite pentru cucerirea 
Wejhului“, povestea Lawrence în Cei șapte stâlpi ai înţelepciunii, 
„spunând că acest lucru confirma credinţa lui în talentul meu 
militar și îl încuraja să spere în ajutorul meu pentru o extindere 
a succesului nostru.“# Acea „extindere“, firește, era planul 
colonelului pentru o debarcare a Aliaților la Aqaba. 

Dar ce-l apucase pe Brémond să pună cărțile pe masă în fata 
lui Lawrence? Cea mai simplă explicaţie — faptul că în mintea 
lui planul pentru Aqaba era atât de profitabil pentru toate 
părțile, încât până și recalcitrantul Lawrence l-ar putea adopta 
— este însă și cea mai neverosimilă. De-acum, Bremond 
cunoștea prea bine statornica neîncredere a lui Lawrence atât 


în el, ca persoană, cât si în intentiile francezilor în Orientul 
Mijlociu, o neîncredere atât de profundă, încât era foarte 
posibil ca Lawrence să respingă orice propunere a francezilor, 
doar fiindcă venea de la ei. Într-adevăr, conform spuselor lui, 
Lawrence a simţit imediat în planul lui Bremond pentru Aqaba 
un ecou al motivelor ascunse ale colonelului francez în mai 
vechiul proiect pentru Rabegh, ca o modalitate pentru Aliați de 
a prelua de facto controlul asupra Revoltei Arabe și de a opri 
extinderea ei în Siria 

Dar, cu siguranţă, Br&mond nu și-a dat seama că, de fapt, 
omul care sedea în fata lui în acea dimineaţă la hotelul Savoy 
cunoștea atât de bine regiunea Agaba. În primul rând, 
Lawrence parcursese acel ţinut în timpul expediției lui din 1914 
în pustiul Sin, ca apoi, mai târziu, la cererea generalului 
Murray, să fi avut prilejul de a studia hărţile captate din aer ale 
Aqabei, ceea ce îl făcuse să formuleze acele concluzii pesimiste. 
E posibil ca Brémond să fi înţeles că Aqaba putea fi o mare 
fundătură pentru arabi, dar în estimările lui Lawrence avea să 
fie un impas la fel de grav și pentru orice trupe franceze și 
britanice trimise acolo. 

Când Lawrence a încercat să-i explice acest lucru, Bremond 
a rămas totuși foarte încrezător în proiectul lui. De fapt, a lăsat 
să-i scape informaţia că, odată încheiate eforturile lui de 
persuasiune la Cairo, intenţiona să se întoarcă la Wejh pentru a- 
] presa în continuare pe Faysal. 

E posibil ca acesta să fi fost, de fapt, adevăratul motiv 
pentru care colonelul venise să discute cu Lawrence în acea 
dimineaţă. Micul tupeist de la Oxford fusese cel mai elocvent — 
și, din păcate, cel mai influent — dintre opozantii britanici ai lui 
Bremond în timpul episodului Rabegh, or cu siguranță 
francezul nu voia să-l știe pe Lawrence în Cairo, pregătit să 
toarne apă peste posibilele focuri pro-Agaba pe care el ar reuși 


sa le aprinda printre membrii inaltului comandament britanic. 
Strecurând, aparent întâmplător, ideea că în curând voia să se 
întoarcă la Wejh pentru o nouă întâlnire cu Faysal, Bremond 
spera, probabil, ca Lawrence să plece valvârtej în Arabia, 
dispărând astfel de pe arena unde deciziile erau luate de fapt. 

Dacă acesta a fost scopul lui Brémond, subterfugiul a 
funcţionat perfect. „Eu nu-l avertizasem pe Faysal că Bremond 
era un ticălos“, povestea Lawrence. „Newcombe era acolo [în 
Wejh], cu dorinţa lui binevoitoare de a mișca lucrurile înainte... 
Mi s-a părut că era cel mai bine să mă duc și eu repede, ca să-i 
păzesc contra ideii [Agaba].“*% 

La câteva ceasuri după întâlnirea lui cu Brémond, 
Lawrence a plecat din Cairo la Port Suez, urmând ca de acolo să 
se îmbarce pe prima navă cu destinaţia Wejh. 


Era un semn mic, dar grăitor în privința schimbărilor pe 
care războiul le adusese. În iunie 1915, când William Yale 
venise prima oară pe Muntele Măslinilor, ca să discute cu 
Djemal Pașa, caii inhamati la birjă urcaseră cu vioiciune 
drumul pietruit si abrupt. Acum, in februarie 1917, aceeasi 
călătorie a fost chinuitor de lentă, caii fiind atât de costelivi si 
prapaditi după doi ani de penurie alimentară, încât te asteptai 
să cadă morţi din cauza efortului. „Aveam senzaţia că nu o să 
mai ajungem niciodată la Căminul German“, își amintea Yale.2~ 
Petrolistul nu a renunţat însă, fiindcă pentru el era absolut vital 
să ia legătura cu guvernatorul Siriei. 

În acea iarnă a anului 1917, Yale simţea cum zidurile se 
strângeau parcă în jurul lui la Ierusalim. Partial, acest lucru 
avea legătură cu naționalitatea lui. Pe parcursul celor doi ani și 
jumătate de la începutul războiului, respectul reticent cu care 
Statele Unite fuseseră initial privite de către aproape toți 
combatanții, agasanta lor poziţie de neutralitate fiind 
contrabalansată de eforturile de a promova pacea, se erodase 


constant transformându-se într-un fel de dezgust general. În 
Marea Britanie și Franţa, a luat forma unei disperări în faţa 
refuzului guvernului american de a recunoaște cât de mult 
propria bunăstare a SUA dicta ca ţara să se alinieze de partea 
„democraţiilor“ contra „dictaturilor“. În statele Puterilor 
Centrale, acest sentiment a îmbrăcat forma unei amărăciuni 
crescânde fata de politica externă americană, căci, în ciuda 
discursului pios al lui Woodrow Wilson care pleda pentru rolul 
de arbitru neutru, în mod limpede Statele Unite preferau 
Antanta. Și, pentru toţi cei angajaţi în conflagrație, exista furia 
tot mai adâncă la gândul că, sub pretextul de a apăra conceptul 
sacru al „liberului comerț“, SUA continuau să finanţeze si să 
facă afaceri cu ambele parti, imbogatindu-se tot mai mult pe 
spinarea Europei însângerate. 

La începutul anului 1917 însă, când campania pentru 
realegerea lui Woodrow Wilson își atinsese scopul, existau tot 
mai multe indicii că statu-quoul avea să se încheie curând și că 
Statele Unite vor intra în război de partea Antantei. Dacă se 
întâmpla acest lucru, americanii care se mai aflau încă în 
statele Puterilor Centrale puteau să se aștepte la un tratament 
neplăcut, iar lucrul acesta era valabil cu precădere în cazul lui 
William Yale. Cu stilul lui agresiv de a face comerţ — mita, 
amenințările si șantajul fuseseră metodele lui de predilecție —, 
petrolistul își făcuse o sumedenie de dușmani în timpul șederii 
lui în Palestina, rivali în afaceri și autorităţi locale nemultumite, 
care s-ar fi bucurat să îl vadă pe americanul „neutru“, protejat 
atâta vreme, reclasificat drept un „inamic beligerant“ și, de 
aceea, internat cu forța într-un lagăr. 

Dar în ciuda semnalelor amenințătoare apărute în acea 
iarnă un sentiment al datoriei îl oprise pe Yale să ceară biroului 
Standard Oil din Constantinopol permisiunea de a părăsi 
Ierusalimul. În schimb, el și bodyguardul lui credincios, 


Mustapha Kharpoutli, faceau planuri disperate sa fuga in 
Egiptul britanic, în eventualitatea în care americanii intrau în 
război, chiar dacă amândoi știau că șansele de reușită ale unei 
asemenea tentative erau practic nule. 

Apoi, în 1 februarie, Germania anunţase că va relua o 
campanie nerestrictionata de atacuri cu submarine a tuturor 
vaselor comerciale care îi aprovizionau pe inamicii ei europeni, 
o operaţiune ce avea să vizeze inevitabil navele americane și 
care părea făcută cumva cu scopul de a provoca o declaraţie de 
război din partea SUA. Aceasta nu s-a materializat imediat, ci 
peste câteva zile, după ce Wilson a făcut pasul intermediar de a 
rupe relaţiile diplomatice cu Germania. Yale a primit telegrama 
pe care o aștepta cu disperare: biroul firmei Standard de la 
Constantinopol îi ordona să părăsească Palestina și să se 
îndrepte spre capitala Imperiului Otoman. Răsuflând ușurat, 
americanul și-a strâns repede documentele de serviciu și 
lucrurile personale, unsprezece geamantane și cufere în total, 
pregătindu-se pentru lunga călătorie cu trenul spre nord. 

Atunci a descoperit Yale că era prins într-un fel de farsă 
absurdă. La fel ca oricine altcineva în Siria, în timpul 
războiului, avea nevoie de un permis de călătorie, sau vesika, 
pentru a putea părăsi Ierusalimul. Întrucât el era cetăţean 
străin, acest permis trebuia să fie aprobat personal de către 
Djemal Pașa, or Djemal arareori mai părăsea acum Damascul. 
Zile întregi, Yale s-a căznit să găsească o modalitate de a ieși din 
această dificultate, până când într-un final a primit informaţia 
că Djemal urma să vină la Ierusalim, pentru o scurtă vizită de 
rutină. Din acest motiv, tinea el mortis să urce pe Muntele 
Măslinilor în acea dimineaţă de februarie. 

Dar în timp ce aștepta în holul Căminului German 
momentul propice de a-l aborda pe guvernatorul Siriei, William 
Yale a fost cuprins brusc de un sentiment de deznădejde, atât de 


atipic pentru uzuala lui siguranta de sine. ,America era pe 
punctul de a declara război Germaniei“, își amintea el, „iar eu 
nu-i mai puteam fi de niciun folos lui Djemal Pașa. Mai grav 
chiar, [în urmă cu ceva timp] fusesem acuzat că aș face parte 
dintr-o grupare arabă revoluţionară. În mod cert, nu aveam 
cum să mă aștept ca Djemal Pașa să fie binevoitor cu mine.“ 

Poate că un alt factor care îl demoraliza acum pe Yale era și 
rolul absolut neproductiv pe care el îl jucase la cererea 
patronilor săi, pe durata șederii la Ierusalim. Deși primise în 
concesiune de la Djemal Pașa o vastă suprafață din Iudeea, 
Standard Oil nu se achitase de promisiunea de a extrage măcar 
o picătură de ţiţei palestinian pentru mașinile de război ale 
armatei turce. 

În timp ce Yale aștepta în holul clădirii, Djemal Pașa a ieșit 
în sfârșit pe o ușă și, înconjurat de o coterie de ofiţeri turci si 
germani cu grade mari, a pășit iute pe coridor, venind înspre el. 
Dar petrolistul a rămas ca o stană de piatră, fără ca măcar să 
încerce să atragă atenţia guvernatorului, când acesta a trecut 
vijelios prin dreptul lui. Îngrozit de propria-i lașitate, Yale a 
rămas holbându-se pur și simplu în urma alaiul care se 
îndepărta, până când cineva l-a strigat: „Domnule Yale, ce naiba 
cauţi aici?“ 

Întorcându-se, Yale a văzut că omul care îl strigase era Zaki 
Bey, fostul guvernator militar al Ierusalimului. Personaj 
curtenitor și cultivat, Zaki Bey se străduise la începutul 
războiului să protejeze comunitatea de străini din Ierusalim 
împotriva efectului edictelor mai aspre emise atât de regimul 
de la Constantinopol — se povestea că el îl prevenise pe 
patriarhul ortodox grec să ascundă odoarele bisericii, înaintea 
unei razii de rechizitionare ordonate de guvern —, cât si de 
unitățile serviciului secret german de la fata locului. Ca 
represalii pentru faptele lui impaciuitoare, Zaki Bey fusese 


demis din funcţie la cererea germanilor, însă rămăsese cumva 
un membru agreat în cercul interior al lui Djemal Pașa. Și, un 
lucru la fel de important, date fiind circumstanţele din acel 
moment, Zaki Bey era un membru agreat în clubul unde 
William Yale juca bridge de două ori pe săptămână. Când a aflat 
a rupt ultima pagină dintr-un document oficial, a scris la 
repezeală pe dosul ei o autorizaţie de călătorie și a fugit pe 
coridor, să-l prindă din urmă pe Djemal. La scurt timp după 
aceea, a venit înapoi, aducând vesika semnată. 

„În timp ce caii trăgeau istoviti la vale pe Muntele 
Măslinilor“, scria Yale, „eu fredonam de bucurie. După lungul 
exil de doi ani, în care văzusem cum cei din jurul meu se 
împotmoleau în mizeria tot mai cumplită a războiului, acum 
tineam în mână o hârtie, cu care puteam porni pe drumul spre 
casă.“ 

Firește, se punea întrebarea ce avea să-i rezerve viitorul 
odată ce ajungea acasă. Dacă americanii intrau în război, 
exploatările firmei Standard Oil în Orientul Mijlociu aveau să 
fie suspendate pentru o lungă bucată de timp. Rămas fără 
activitate, Yale urma probabil să fie disponibilizat sau aruncat 
înapoi la munca de jos, pe care o efectuase pe câmpurile 
petrolifere din SUA. Meditând la aceste necunoscute, petrolistul 
a conchis, probabil, că recunostinta pe care se cuvenea să i-o 
poarte lui Djemal Pașa, care îi dăduse voie să fugă din Palestina, 
merita menţinută în niște limite acceptabile. Pe durata lungii 
călătorii cu trenul până la Constantinopol, un adevărat calvar, 
extenuant și poticnit, tărăgănat timp de aproape trei săptămâni, 
Yale a notat cu foarte multă atenţie tot ce vedea pe geam: 
manevre ale trupelor turcești și germane, stadiul proiectelor de 
construcție a liniilor de cale ferată, amplasarea taberelor 
militare si a depozitelor de muniții. În funcţie de ceea ce avea 


să-i aducă viitorul, aceste informaţii ar putea fi de mare folos 
cuiva — și i-ar putea fi foarte utile, de asemenea, și lui William 
Yale. 


Temerile lui Lawrence fuseseră exagerate, așa cum avea să 
descopere ajungând la Wejh în 6 februarie. Grăbindu-se imediat 
să discute cu Faysal, a aflat că, într-adevăr, conducătorul 
rebelilor arabi era dornic să cucerească Aqaba, însă tot la fel de 
dornic era ca francezii să nu joace niciun rol în această 
ofensivă; oricum, întâlnirea pe care o avusese cu colonelul 
Brémond, în urmă cu o săptămână, nu făcuse decât să 
adâncească și mai mult suspiciunile lui Faysal faţă de francez. 

În același timp, în sinea lui, Lawrence îi era probabil 
recunoscător lui Brémond fiindcă ridicase problema Aqabei, 
deoarece în felul acesta îl avertizase în privinţa marii dispute 
care avea să apară inevitabil în legătură cu soarta acestui oraș. 
De fapt, această dispută demarase deja, iar subterfugiul 
colonelului francez era doar o mică parte din ea. 

Wejh era acum baza militară de avangardă a Revoltei 
Arabe, și aproape în fiecare zi noi delegaţii de triburi veneau să 
îl întâlnească pe Faysal și să subscrie cauzei revoluţionare. 
Majoritatea acestor triburi erau din întinderile deșertice și 
muntoase situate la est și la nord, frontiera revoluţionară 
deschisă prin cucerirea Wejhului, iar acești noi recruți doreau 
firește să participe la acţiune în propria lor ogradă. Lucrul 
acesta însemna desfășurarea forţelor armate în sus pe coasta 
Mării Roșii spre Aqaba. Concomitent, Faysal era tot mai presat 
de către consilierii lui militari arabi — în principal ofiţerii 
sirieni care căzuseră prizonieri sau dezertaseră din armata 
otomană — să împingă frontul mult înspre nord, până în patria 
lor. Calea cea mai scurtă și cea mai ușoară, totodată, pentru a 
face asta trecea prin Aqaba. 

Acestor pretenţii insistente, li se puteau adăuga cererile 


ofiterilor britanici care operau acum in Hejaz, incepand cu 
seful misiunii militare, Stewart Newcombe. Pentru ofiterii 
britanici de pe campul de lupta, cucerirea Agabei ar fi insemnat 
o linie mult mai scurtă de comunicare si aprovizionare din 
Egipt, precum și controlul asupra întregii linii de coaste din 
nordul Arabiei. Chiar și Gilbert Clayton de la Cairo insista într-o 
notă din ianuarie ca brigada cândva hărăzită pentru Rabegh să 
debarce pe țărm la Agaba. În fata acestui cor de voci 
unanime, Lawrence și-a dat seama, desigur, că obiecțiile lui 
privind obstacolele fizice ale orașului aveau într-un final să nu 
se mai facă auzite. Într-adevăr, dacă dezastrele de la Kut, 
Gallipoli și zeci de câmpuri de luptă de pe frontul de vest 
puteau servi drept ghid, atunci însăși impractibilitatea unei 
debarcări la Aqaba avea să-i atragă pe tacticienii militari 
britanici spre acel punct, ca fluturii de noapte spre flacără. 

Era puţin probabil ca viziunea contrară a lui Lawrence să 
fie mai bine primită de către arabi. La fel ca în cazul tuturor 
mișcărilor revoluţionare, forța insufletitoare din spatele 
Revoltei Arabe era pasiunea, altfel spus un sentiment alimentat 
de cutezanta si îndrăzneală, trăsături complet opuse 
rugăminţilor pentru prudenţă sau abţinere. În afară de asta, 
dacă Aqaba era exclusă, singura cale viabilă ce le rămânea 
arabilor spre Siria era ruta din lungul Căii Ferate Hejaz, prin 
deșert, o opţiune periculoasă, atâta vreme cât garnizoana turcă 
din Medina le stătea în spate. Această opţiune presupunea, de 
asemenea, folosirea unei linii foarte lungi și precare de 
aprovizionare spre coastă și care risca să devină și mai precară 
pe măsură ce arabii înaintau spre nord — deși această 
îngrijorare era mai degrabă pur teoretică decât practică: ţinând 
seama de ritmul actual cu care arabii se mișcau în teatrul de 
operaţiuni din interiorul peninsulei, era posibil ca nu prezenta 
generaţie de războinici să ajungă la Damasc, ci copiii copiilor 


lor. 

Pentru toate aceste motive, Lawrence ar fi putut sa ii 
recomande energic lui Faysal să nu meargă la Aqaba, ar fi putut 
chiar să îi vorbească pe îndelete despre capcana pe care credea 
că Edouard Brémond i-o întindea acolo, însă era putin probabil 
ca insistenţele lui să aibă un efect mai mare decât o frână 
temporară. Însă, graţie poziţiei lui unice în cadrul aparatului de 
informaţii secrete britanic — având acces la planurile politice si 
strategice cele mai confidentiale care se făceau la Cairo, dar 
totodată operând pe teren, acolo unde acele planuri urmau să 
fie implementate —, Lawrence mai percepea și altceva. 

În 1917, puterile statale europene rămâneau încă tributare 
mentalitatii imperiale, potrivit căreia revendicarea întâietăţii 
într-o anumită regiune era legată direct de cantitatea de sânge 
vărsat și de banii cheltuiţi pentru a cuceri acea regiune, 
considerând că legitimitatea se stabilea textual infigandu-ti 
stindardul pe acel sol. În ultimă instanţă, acesta era motivul 
pentru care francezii, cu atât de puţine trupe disponibile pentru 
operațiunile din Orientul Mijlociu, îngropaseră planurile 
britanicilor de a debarca în Golful Alexandretta în 1915; și, de 
asemenea, motivul pentru care îi deranja atât de mult viitoarea 
ofensivă a lui Murray în Palestina; plus totodată motivul, de 
data asta invers, pentru care doreau ca orice soldat francez din 
regiune să ia parte la cucerirea Aqabei. Doar prezenţa lor fizică, 
aveau ei convingerea, era garanţia onorării revendicărilor lor 
imperiale. 

Dar această perspectivă nu era tipic galică, ci se regăsea 
răspândită destul de mult și în rândul britanicilor. În toate 
discuţiile privind cucerirea Aqabei, ceea ce toată lumea 
vizualiza, inclusiv Faysal, era practic o reluarea a operaţiunii de 
la Wejh: o debarcare amfibie a trupelor arabe aduse cu vase 
britanice, un atac contra garnizoanei turcești susținut masiv de 


tunurile marinei britanice, un nou influx de provizii si 
materiale de razboi, dupa ce orasul era cucerit. Doar ca Agaba, 
spre deosebire de Wejh, era un oras de 0 enorma importanta 
strategica pentru britanici, si mai ales se afla mult in afara 
zonei „pământului sfânt“ islamic, care îi făcuse sa pășească atât 
de precaut în jurul Meccăi. Neprecupetind vieţi omenești si 
bani pentru a cuceri Aqaba, tentatia strategilor militari 
britanici de a-și revendica orașul — și simultan de a-i 
retrograda pe arabi pe o poziţie inferioară — putea să fie de-a 
dreptul irezistibilă. Când acest lucru s-ar întâmpla, arabii ar fi 
sugrumati pur și simplu. Pentru prima oară, cei doi aliaţi 
principali ai Antantei, Marea Britanie și Franţa, ar avea o forță 
armată reunită puternică în Orientul Mijlociu, or, daca ar fi 
nevoiţi să aleagă între dorinţele arabilor și cele ale francezilor, 
nu prea exista vreo îndoială pentru ce parte ar opta 
conducătorii britanici din Cairo — sau dacă nu din Cairo, de la 
Londra. Cel mai plauzibil rezultat ar fi abandonarea arabilor în 
Aqaba, fie explicit, fie tacit, blocându-i să mai continue spre 
nord. 

Pe scurt, în acel moment Edouard Brémond era cea mai 
mică dintre problemele lui Faysal. Așa cum demonstrase 
episodul Rabegh, Lawrence putea cu ușurință sa dejoace 
planurile lui Brémond, invocând atuul antifrancez, atunci cand 
interesele galice se ciocneau cu interesele britanicilor, însă 
situaţia ar fi foarte diferită dacă interesele britanicilor și ale 
francezilor s-ar contopi. În esenţă, Faysal era bine pregătit 
pentru a identifica perfidia francezilor, dar cum rămânea cu 
perfidia britanicilor? 

Cât despre motivul pentru care Lawrence putea percepe 
toate astea, pe când alţii nu, și totodată motivul pentru care era 
atât de tentat să se îndoiască de fidelitatea propriului său 
guvern, răspunsul era simplu: Acordul Sykes-Picot. Atâta vreme 


cât acel pact rămânea in vigoare, trădarea britanicilor fata de 
cauza arabilor, din respect pentru aliatul lor, Franţa, era practic 
predeterminată, majoritatea angajamentelor conţinute in 
Corespondenta McMahon-Hussein anulându-se. De fapt, tocmai 
din cauza acelui pact, guvernul britanic ar putea avea propriul 
motiv puternic de a-i izola pe arabi la Aqaba; refuzându-le 
posibilitatea de a participa activ la eliberarea Siriei și a 
celorlalte meleaguri arabe, britanicii ar putea atunci să-și 
renege promisiunile făcute arabilor cu mult mai puţine 
mustrări de conștiință. 

Dar în încercarea de a-i explica toate astea lui Faysal — de 
a-l convinge de necesitatea de a nu cădea în capcana cu Aqaba 
și de a porni spre Siria prin mijlocul peninsulei; de a nu avea 
încredere în francezi, dar nici în britanici — Lawrence nu avea 
la dispoziţie decât un singur instrument eficient: încă o dată, 
Sykes-Picot. 

În armata britanică a anului 1917 — ca, de fapt, în orice 
armată pe timp de război, din orice epocă istorică — a divulga 
unei terțe parti un tratat secret era considerat un grav act de 
trădare, care se pedepsea cu închisoare pe viata sau prin 
împușcare. Totuși, la un moment dat în acele zile de la 
începutul lunii februarie in Wejh, Lawrence l-a luat deoparte pe 
Faysal și a făcut exact asta, dezvăluindu-i atât existenţa 
Acordului Sykes-Picot, cât și detaliile importante ale acestui 
document. 

Faptul ca Lawrence era constient de enormitatea faptei lui 
reiese limpede din eforturile ulterioare de a-si acoperi urmele. 
În scrierile lui, ca și in întrebările pe care i le-au pus diversi 
biografi, a ramas cu hotarare evaziv in privinta momentului 
cand a aflat prima oara despre Sykes-Picot si despre cat 
cunoștea de fapt din detaliile documentului, lăsând să se 
înțeleagă ca nu ar fi fost nicidecum în măsură să îi spună mare 


lucru lui Faysal. De fapt, Sykes-Picot nu este in niciun caz un 
document complex — nu are decat trei pagini —, or aproape cu 
certitudine Lawrence era pe deplin familiarizat cu acest acord 
încă din iunie 1916, când tratatul a circulat prin birourile 
serviciului de informaţii de la Cairo. În mod similar, în Cei șapte 
stâlpi ai înțelepciunii, Lawrence a ticluit o cronologie falsă, prin 
care revenirea lui în pripă la Wejh după întâlnirea cu Bremond 
în Cairo a izvorât din necesitatea de a-l preveni pe Faysal în 
privinţa planului francezului — „[Bremond] a încheiat 
conversaţia amenintator, spunând că, oricum, el se ducea la 
Faysal, in Wejh, să îi prezinte planul [pentru Aqaba] —, o 
afirmaţie care nu funcţiona decât omitand să menţioneze ca 
Brémond îi prezentase deja lui Faysal planul respectiv, în urmă 
cu patru zile. Se poate presupune că scopul lui Lawrence în 
această omisiune era să strecoare ideea, dacă ar fi ieșit 
vreodată la lumină că el îi divulgase lui Faysal acordul Sykes- 
Picot în acea fază, că nu făcuse asta decât pentru a-l sabota pe 
francezul uneltitor. Pentru oficialităţile și cititorii britanici din 
perioada postbelică, această turnură antifranceză ar fi o 
explicație mult mai plăcută decât alternativa ei, iar fapta lui 
Lawrence nu neapărat o trădare, ci un gest întru totul 
acceptabil, poate chiar admirabil. 

Totul era un eșafodaj pe care biografii lui Lawrence — cel 
putin aceia din tabăra idolatră — au fost mai mult decât 
bucuroși să-l accepte. Dar procedând astfel, au trecut pe lângă 
una dintre cele mai importante și mai fascinante enigme ale 
vieţii lui T. E. Lawrence. Cum se poate explica faptul că un om, 
care nu venise nici de patru luni în Arabia, a ajuns să se 
identifice atât de mult cu cauza arabilor, încât să fie dispus să 
trădeze secretele propriei sale tari pentru a le fi de ajutor și să 
își transfere, efectiv, lealitatea de la patria sa la un popor pe 
care abia îl cunoștea?! 


Desigur, partial această atitudine își avea rădăcinile într-un 
ciudat simţ al onoarei în rândul britanicilor. Probabil într-o 
măsură mai mare decât la oricare alt stat european angajat în 
război, clasa conducătoare britanică, în 1917, ţinea cu 
încrâncenare încă la preceptul că orice promisiune se respectă 
cu sfințenie. Printre cei câţiva militari de carieră și diplomaţi 
britanici care cunoșteau politica secretă a guvernului lor în 
Orientul Mijlociu — faptul că arabii erau încurajați să lupte si 
să moară, în baza unor fagaduinte care fuseseră deja vândute 
—, multi considerau că această politică era absolut rușinoasă, 
un afront adus demnității britanice. E posibil ca Lawrence să fi 
resimțit mai visceral acest lucru, în virtutea faptului că se afla 
acolo unde se lupta și se murea, însă nu era nicidecum singurul 
om pătruns de acest dezgust. 

Pe de altă parte, atitudinea lui e posibil să fi izvorât din 
reaprinderea unor fantezii adolescentine. Așa cum Lawrence 
avea să scrie, „Visasem, la școala municipală din Oxford, să pot 
plăsmui, pe timpul vieţii, o nouă Asie pe care vremurile o 
impuneau inexorabil generaţiilor noastre“. ** Aici, în Arabia, 
avea dintr-odată șansa de a fi acel cavaler rătăcitor din lecturile 
copilăriei lui, eliberatorul unui popor îngenuncheat și înrobit, 
iar prin asta dobândea sentimentul unui tel mult mai puternic 
decât orice chemare a unui nationalism meschin sau a unui 
imperiu, care pe zi ce trecea își dovedea și mai mult 
nevrednicia și uzura morală. 

Oricare ar fi fost combinaţia reală a motivelor lui — și e 
posibil ca Lawrence să nu le fi sesizat nici el pe deplin —, 
efectul dezvăluirii făcute lui Faysal a fost deopotrivă imediat și 
dramatic. Conducătorul arab înțelegea acum că, în ciuda 
promisiunilor lor, britanicii nu aveau de gând să cedeze Siria; 
dacă arabii voiau Siria, trebuiau să lupte pentru ea. După 
câteva zile de la întoarcerea lui Lawrence la Wejh, ceilalți 


ofiteri britanici au inceput sa remarce consternati cum Faysal 
devenise subit neinteresat de ideea unei operaţiuni la Aqaba; în 
schimb, singurul lui scop era să își împingă forţele rebele cât 
mai înspre nord, în însăși inima Siriei. 

Exact aceeași veste a auzit-o și Edouard Brémond cu prilejul 
următoarei sale vizite la Wejh, în 18 februarie. Cu Lawrence 
asistand la discuţii, Faysal l-a informat pe colonelul francez că 
el acum se opunea ferm unei debarcări la Aqaba, intentionand 
în schimb să își dubleze eforturile în interiorul peninsulei. A 
refuzat încă o dată oferta lui Bremond de a-i pune la dispoziţie 
tehnicieni francezi, explicând că nu avea nevoie de ei, și a oferit 
chiar o apologie abilă pentru amploarea tot mai mare a 
planurilor lui militare; ar fi bucuros să-și concentreze eforturile 
asupra Medinei, i-a spus el lui Bremond, dacă ar avea aceeași 
artilerie franceză „pentru a riposta tunurilor pe care francezii li 
le furnizasera turcilor, Văzându-și planurile dejucate din 
nou, nota vesel Lawrence, Bremond n-a mai avut de ales, decât 
„să se retragă din luptă decent“, 

În săptămânile următoare, diverșii ofiţeri britanici 
stationati in Wejh au încercat încontinuu să înfrâneze planurile 
subit grandioase ale lui Faysal, să-l determine să se concentreze 
asupra problemelor stringente. Dar degeaba. Așa cum avea să 
scrie in 1 aprilie unul din acei ofițeri, maiorul Pierce Joyce: 
„Sunt încă de părere că întreaga atenţie a Serifului Faysal este 
îndreptată spre nord... M-am străduit să îl limitez pe Faysal la 
operaţiuni militare și ambiţii locale, dar de undeva a căpătat 
niște idei foarte vaste“. 

Cât despre sursa de unde Faysal căpătase acele idei, ofiţerii 
superiori britanici erau complet derutati. În niciun caz nu îl 
suspectau pe căpitanul Lawrence. Într-un raport trimis la Cairo, 
la începutul lui martie, adjunctul lui Cyril Wilson la Jiddah îl 
lăuda în mod special pe Lawrence, considerându-l de o „valoare 


inestimabilă “.3% 

Pentru Djemal Paşa, optiunile se îngustau. Încă de la 
începutul războiului, semnalele că britanicii aveau să lanseze 
curând mult aşteptata lor ofensivă în sudul Palestinei 
deveniseră tot mai evidente. Prin februarie, unitățile armatei 
turce cedasera constant teren tocmai până la periferia orașului 
Gaza, iar britanicii continuau să atace; avioanele de 
recunoaştere germane raportau o adevărată mare de tabere cu 
corturi și depozite cu provizii înșirate în lungul noii căi ferate 
montate de britanici, mergând înapoi până la El Arish, la circa 
șaizeci de kilometri depărtare. Deși estimările privind forța de 
atac britanică variau, cert era că aceasta întrecea numeric cu 
mult efectivul de circa douăzeci de mii de soldaţi turci, care 
formau apărarea în faţa lor. 

Era o disparitate pe care Djemal nu avea cum să o reducă, 
deoarece pretutindeni în imperiu armata otomană era incoltita 
în situaţii aproape fără ieșire: angajată activ pe două fronturi în 
Europa, pregătită de luptă împotriva rușilor în estul Anatoliei, 
iar acum retrăgându-se în fata unei a doua forte de invazie din 
India britanică în Irak. Chiar dacă ar fi putut aduce câteva 
unități de pe celelalte fronturi — și realitatea era că nu se putea 
—, părea absolut imposibil ca acestea să ajungă în Palestina la 
timp pentru a respinge atacul britanic. Neavând altă soluţie, cu 
părere de rău Djemal și-a întors atunci privirile spre cei zece 
mii de soldaţi care apărau inca Medina. 

Gândul de a abandona acel oraș din Arabia era extrem de 
dureros, acesta fiind probabil și motivul pentru care 
guvernatorul îl tot amânase până în ultimul moment. Nu era 
doar faptul că Medina ancora ferm punctul terminus sudic al 
Căii Ferate Hejaz, ci și ideea că acolo dominaţia turcilor era 


absoluta, niciodata grav periclitata de rebelii arabi neinarmati 
corespunzător si dezorganizati, care sporadic hartuiau 
teritoriul pe la margini; astfel, Medina era ca un bastion 
împotriva uneltirilor emirului Hussein de a impinge revolta 
spre nord. A ceda Medina, al doilea oras sfant al Islamului, ar 
însemna să le ofere rebelilor si sponsorilor lor britanici o 
extraordinară victorie psihologică, mantia supremaţiei 
religioase în ochii musulmanilor de pretutindeni. 

Pe de altă parte, trupele turcești din Medina se numărau 
printre cele mai destoinice corpuri de armată din Imperiul 
Otoman, fiind conduse, de asemenea, de unul dintre cei mai 
valoroși generali, Fakhri Pașa; prezența lor pe frontul din 
Palestina putea face diferenţa dintre victorie și înfrângere. Și 
așa, la insistenţele lui Enver Pașa și ale înaltului comandament 
militar german din Constantinopol, la sfârșitul lui februarie 
Djemal a trimis vorbă că trebuia ca Medina să fie cedată, iar 
garnizoana să înceapă anevoiosul drum înapoi în lungul Căii 
Ferate Hejaz până în Siria, ca să se instaleze grabnic în 
tranșeele de apărare din Gaza. 

Acest ordin a stârnit o reacţie promptă și crâncenă din 
partea unui om pe nume Ali Haidar. După declanșarea revoltei 
rebelilor lui Hussein, în vara precedentă, Constantinopolul îl 
alesese pe Haidar drept noul muftiu „legitim“ de la Mecca și îl 
trimisese de urgenţă în sud ca să își preia rolul de mare 
căpetenie religioasă. Haidar nu se încumetase să meargă mai 
departe de Medina, bineînţeles, dar acolo instituise un fel de 
„papalitate marionetă“ rivală a regimului lui Hussein de la 
Mecca. Chiar dacă erau respinse de majoritatea arabilor din 
Hejaz, pretenţiile lui Haidar de a fi adevăratul păzitor al celor 
mai sfinte lăcașuri ale islamului a dat de gândit totuși 
comunității musulmane internaţionale, care a încercat să 
atenueze vociferările lui Hussein. Toate acestea se pierdeau 


dacă Medina era abandonată. „Vestea m-a îngrozit“, scria 
Haidar în memoriile lui. „Imediat i-am trimis o telegramă aspră 
lui Djemal, în care i-am spus că însăși ideea de a părăsi 
Mormântul Sfânt era absolut rușinoasă și că [locul] trebuia să 
fie protejat cu preţul vieţii, până la ultimul om, dacă era 
nevoje.“ 

Muftiul știa categoric cu cine avea de-a face, căci dupa doar 
câteva zile de când dăduse ordinul de retragere din Medina, 
brusc Djemal l-a revocat; cetatea avea să rămână in mâinile 
turcilor, iar trupele în inferioritate numerică din Palestina 
trebuiau să se descurce pe cont propriu în fața iminentului atac 
al britanicilor. 

Dar prin unul dintre acele ciudate artificii ale hazardului 
istoric, această scurtă si rapid solutionata dispută a turcilor 
privind viitorul Medinei avea să aibă nişte consecințe extrem 
de ample. Si asta deoarece criptografii militari britanici au 
interceptat si descifrat depesa lui Djemal Pasa, prin care ordona 
retragerea garnizoanei, dar n-au mai reușit să intercepteze si 
ordinul ulterior de anulare a primei măsuri. Drept urmare, 
rebelii arabi și consilierii lor britanici își vor canaliza energia în 
următoarele luni pentru a reacţiona la un eveniment care nu 
avea să se mai producă. Tot în aceste circumstanțe, T. E. 
Lawrence va avea cea mai mare revelaţie a lui privind Revolta 
Arabă și modul cum trebuia condusă lupta mai departe. 


Conformându-se instrucţiunilor, Lawrence aștepta pe chei 
când Nur el Bahr, o navă de patrulare egipteană, a acostat în 
portul Wejh, în dimineaţa de 8 martie. Acolo, a preluat de la un 
curier militar britanic două documente de-a dreptul 
extraordinare. 

Primul era o transcriere a depeșei lui Djemal Pașa, 
ordonând abandonarea Medinei. Cât mai urgent cu putinţă, 
dăduse dispoziţie Djemal, soldaţii din garnizoana turcă 


trebuiau să înceapă deplasarea in lungul Căii Ferate Hejaz, 
luând cu ei toată artileria și celelalte materiale de război, 
pentru a forma o nouă linie defensivă în orașul sirian Maan, 
situat la aproximativ opt sute de kilometri în nord. De acolo, 
efectivele de care comandanții armatei se puteau dispensa 
trebuiau trimise rapid la reduta din Gaza, în sudul Palestinei. 

Al doilea document era o directivă de la Gilbert Clayton, din 
Cairo. Întrucât până la lansarea propriu-zisă a ofensivei 
generalului Murray în Palestina mai rămăseseră doar câteva 
săptămâni, era vital ca niciun fel de întăriri să nu ajungă la 
apărătorii turci din Gaza, ceea ce însemna că trebuiau depuse 
toate eforturile cu putință pentru a împiedica plecarea 
garnizoanei din Medina. Cu ajutorul tehnicienilor militari 
britanici, rebelii arabi aveau obligaţia să își extindă 
considerabil atacurile asupra Căii Ferate Hejaz, avariind șinele 
cât mai mult cu putinţă, iar la nevoie să declanșeze o bătălie 
pentru a bloca înaintarea unităţilor turcești aflate în retragere. 
Cu uzuala lui aplecare spre discreţie, Clayton a sugerat ca 
Faysal, și nici vreun alt comandant arab, să nu fie informat în 
legătură cu motivul acestei escaladări a conflictului.*% 

Această directivă îl plasa pe Lawrence într-o nouă situaţie 
dificilă. Pe de o parte, concentrarea asupra liniei ferate avantaja 
enorm eforturile lui personale de a-l convinge pe Faysal să se 
îndrepte spre operaţiuni în interiorul peninsulei și să renunţe 
la capcana atrăgătoare, care era Aqaba. Pe de alta parte însă, 
capturarea Medinei fusese obiectivul primordial al Revoltei 
Arabe de la bun început, iar retragerea otomanilor din acel oraș 
ar însemna pentru rebelii arabi o victorie psihologică aproape 
la fel de mare ca o capitulare a otomanilor. Dar acum arabilor li 
se cerea nu numai să renunțe la răsplata pentru care se 
luptaseră atât de mult timp, ci și să trimită oameni în luptă 
pentru a împiedica obţinerea ei. 


Acesta, desigur, era si motivul apelului lui Clayton de a se 
păstra secretul asupra operaţiunii, însă era vorba aici despre 
cel putin două aspecte problematice de ordin moral. Dacă 
arabii puteau fi convinși să ocupe un sector din calea ferată 
dintre Medina și Mann, ca forță de blocare, fără să li se spună 
însă și de ce, însemna că nu aveau nici cum să știe că în felul 
acesta se plasau direct în calea garnizoanei care părăsise 
Medina — și nimeni nu-și putea face iluzii în privința 
deznodământului unei încleștări în plin deșert, între oamenii 
din triburile arabe, slab înarmaţi, și una dintre cel mai bine 
înzestrate armate ale Turciei. Mai exista, de asemenea, 
problema că arabilor li se cerea acum să lupte — și, inevitabil, 
să suporte pierderi de vieţi omenești — in Hejaz, pentru a 
diminua povara și numărul morţilor în rândul trupelor 
britanice din Gaza. În mod cert, aceasta era o consecinţă a 
statutului lor de membru într-o alianţă militară, dar tot la fel de 
cert, în opinia lui Lawrence, britanicii aveau datoria să le spună 
aliaţilor lor arabi de ce trebuia să se întâmple așa. 

Întrucât, practic vorbind, Lawrence comisese o trădare cu 
doar câteva săptămâni în urmă, divulgând Acordul Sykes-Picot, 
i-a fost mult mai ușor acum să nesocotească aceste dispoziţii. 
„Cu toate ordinele generalului Clayton“, îi scria el lui Cyril 
Wilson în acea seară, „eu i-am povestit [lui Faysal] cam cum 
stau lucrurile. Mi-ar fi fost imposibil altminteri să mai pot 
acționa conform cerințelor.“*1 Asa cum avea să povestească 
ulterior în Cei șapte stâlpi ai înțelepciunii, Faysal „s-a arătat la 
înălțime, ca întotdeauna, în fata unei propuneri de onoare și a 
acceptat pe loc să facă tot ce putea“.1% 

Sarcina imediată era să îi transmită noua directivă lui 
Abdullah — cu oamenii lui adunaţi lângă Calea Ferată Hejaz la 
Wadi Ais, aceștia ar fi urmat să fie cei care să câștige sau să 
piardă bătălia —, însă dată fiind indolenta celui de-al doilea fiu 


al lui Hussein, Lawrence avea convingerea ca atat transmiterea 
acestui mesaj critic, cat si punerea lui in practica trebuiau 
făcute de către un ofițer britanic. Ţinând seama că Stewart 
Newcombe și alti câţiva ofiţeri britanici care cunoșteau deșertul 
Hejaz erau deja plecaţi în misiuni de recunoaștere sau 
demolare, nu mai rămânea decât el. În aceeași notă scrisă la 
repezeală în acea seară, Lawrence îi explica lui Cyril Wilson că 
planurile lui erau efectiv ad hoc, dat fiind cât de putin timp 
avea la dispoziţie pentru a se pregăti: 

„Cred că punctul slab al planurilor [de evacuare a] turcilor 
rezidă în trenurile cu apă și hrană. Dacă noi reușim să 
sectionam linia ferată într-atât de grav, încât ei să nu mai poată 
să o repare, sau să le facem praf locomotivele, forța armată se 
va împotmoli... Măcar dacă i-am putea ţine în loc vreo zece zile. 
Din păcate, va fi periculos și precar. lau niște mine de-ale lui 
Garland, dacă pot găsi amorse instantanee și dacă am timp, voi 
încerca să le plasez cât mai aproape de Medina cu putinţă: 
parțial, acesta este și motivul pentru care mă duc personal într- 
acolo.“2% 

Profitând de întuneric, în noaptea de 10 martie, Lawrence, 
însoţit de un grup de numai paisprezece luptători, a pornit spre 
tabăra lui Abdullah, până unde îi aștepta un drum epuizant, 
vreme de cinci zile. 

A fost o călătorie atroce de la început. Lawrence suferea 
deja de o dizenterie gravă, iar la amiază, în ziua următoare, s-a 
umplut și de furuncule pe șezut. Abia reușea să se tina pe șaua 
cămilei, în timp ce micul lui grup înainta anevoios prin una 
dintre cele mai drastice porțiuni de deșert din vestul Arabiei. 
După încă o zi, în 12 martie, starea lui se înrăutăţise si mai 
mult, iar din cauza dizenteriei leșinase de două ori, „atunci 
când urcusul pieptiș m-a vlăguit prea mult“. 

Preocupat de propriile lui suferințe, Lawrence nu a 


remarcat, probabil, frecusurile tot mai accentuate din micul sau 
grup, care fusese format cu oameni proveniti din triburi ce se 
dusmaneau între ele. De la tachinările făcute mai mult în glumă 
la începutul călătoriei, se ajunsese treptat la insulte și 
ameninţări voalate, într-o atmosferă de tensiuni mocnite. 
Lucrurile au atins punctul critic în acea seară. 

Adăpostindu-se pentru noapte într-un defileu muntos 
cunoscut sub denumirea de Wadi Kitan, Lawrence a adormit 
extenuat printre stânci. S-a trezit însă când ecoul unei 
împușcături a răsunat între pereții văii. Unul dintre oameni l-a 
condus pe Lawrence peste roci, ca să i-l arate pe un membru al 
grupului, un bărbat din tribul Ageyl, pe nume Salem, care zăcea 
mort, cu un glonţ în tâmplă. Întrucât pe marginile rănii pielea 
se vedea arsă, era limpede că omul fusese ucis de la mică 
distanţă, ceea ce însemna că focul fusese tras de un alt membru 
al grupului. Foarte repede, bănuielile au căzut asupra unui 
marocan, pe nume Hamed. În timpul unei judecăţi ad-hoc, 
Hamed și-a mărturisit fapta, iar fraţii lui Salem din tribul Ageyl 
au cerut sânge pentru sânge. 

Pe parcursul lunilor precedente, Lawrence, fascinat, 
urmărise cu admiraţie cum Faysal acţiona ca pacificator în zeci 
de vrajbe între triburi, care cuprindeau o gamă largă de dispute 
de la drepturi de jefuire până la vendete vechi de decenii sau 
chiar secole. Era un rol pe care Faysal avea să-l îndeplinească 
pe toată durata războiului. „Se făcea o socoteală, cu câștiguri și 
pierderi, între părți“, avea să își amintească ulterior Lawrence, 
„cu Faysal modulând tonul și intervenind între ei, iar adesea 
achitând diferenţa, sau contribuind la sumă din fondurile lui 
personale, pentru a grăbi pactul. Timp de doi ani, Faysal a 
trudit așa zilnic, punând laolaltă și aranjând în ordinea lor 
firească nenumăratele piese micute care alcătuiau societatea 
din Arabia, astfel încât, în regiunile pe unde trecuse el, nu mai 


rămânea niciun fel de rafuiala activă între clanuri.“* 

Ceea ce făcea ca sistemul să funcţioneze era credinţa 
colectivă in impartialitatea mediatorului, însă acest aranjament 
avea și o latură dură: când era necesar, pacificatorul trebuia să 
fie si cel care împărțea dreptatea. 

Grozăvia deciziei care îi revenea lui acolo, în Wadi Kitan, a 
incoltit încet în mintea lui Lawrence. Dacă cei din tribul Ageyl 
insistau ca Hamed să fie ucis, atunci așa trebuia să se facă; 
aceasta era legea deșertului. Dar, chiar dacă executarea lui 
Salem de către oamenii din tribul Ageyl putea asigura pacea pe 
termen scurt pe timpul călătoriei până la tabăra lui Abdullah, 
odată ce incidentul ajungea la urechile comunităţii de rebeli, ar 
aprinde categoric scânteia unei vendete sângeroase între Ageyl, 
un trib foarte important și numeros, și marocanii care se 
alăturaseră revoltei în număr mare. Singura soluţie reală, 
atunci, era ca o terță persoană impartiala să îl execute pe 
Hamed, or în Wadi Kitan în acea noapte nu exista decât un 
singur om care să fie „străin și neînrudit“ cu nimeni. Așa cum 
Lawrence avea să-și amintească în Cei șapte stâlpi ai 
înțelepciunii, „L-am pus [pe Hamed] să intre într-o viroaga 
îngustă în versantul muntelui, un loc umed și întunecos, 
năpădit de buruieni. Nisipul de pe jos era ciuruit de picăturile 
de apă care se prelinseseră de pe stânci, de la ultima ploaie... 
Am rămas la intrare și i-am lăsat un răgaz de câteva momente, 
în care a plâns tăvălit pe jos. Apoi, l-am pus să se ridice și l-am 
împușcat în piept“. 

Dar primul glonţ nu l-a omorât. În schimb, Hamed a căzut 
pe jos, tipand ascuţit și zvârcolindu-se, cu hainele stropite de 
sângele care îi tasnea din rană. Lawrence a tras din nou, dar 
tremura atât de rău, încât nu l-a nimerit pe Hamed decât în 
încheietura mâinii. „A continuat să strige, nu la fel de tare, 
zăcând acum cu picioarele spre mine, și m-am aplecat în faţă și 


l-am împușcat pentru ultima oară în gât, sub maxilar. Trupul i 
s-a înfiorat un pic.“ 

Era primul om pe care Lawrence îl ucisese vreodată. 
Pornind împleticit spre locul lui dintre stânci, s-a lungit imediat 
pe jos și a adormit extenuat. În zori, era atât de bolnav, încât 
oamenii au trebuit să-l salte în șa, ca să poată continua 
călătoria. 

Aaron Aaronsohn reușise — sau devenise atât de 
impresionabil la o vorbă bună și la un interlocutor respectuos, 
încât cel puţin așa își imagina. 

Spre mijlocul lunii martie 1917, omul care bântuise atâta 
vreme prin hatisurile birocratice de la Cairo era, în sfârșit, 
recunoscut de către comunitatea agenților de informaţii 
britanici drept unul dintre principalele ei atuuri, filiera de 
transmitere a unei bogății de date pertinente, care începeau sa 
vină din Palestina aflată sub controlul inamicului. Cu o 
satisfacție extraordinară, agronomul vedea cum tot mai multi 
dintre ofiţerii britanici, care cândva îl repeziseră, fie din cauza 
temperamentului său, ori din cauza statutului de străin, ori din 
cauza faptului că era evreu — poate, în unele cazuri, o 
combinaţie din toate cele trei considerente —, îi cereau acum 
sfatul și îl pofteau să ia masa cu ei. 

Acest dezghet începuse în forță la mijlocul lunii februarie, 
când Aaronsohn se deplasase, la bordul navei de recunoaștere 
Managem, pentru încă o tentativă de a lua legătura cu Athlit. De 
data asta, vremea le fusese prielnică, așa că reușiseră să îl preia 
pe unul dintre asociaţii lui Aaronsohn, un bărbat pe nume 
Liova Schneersohn. Lucrul cel mai îmbucurător era faptul că 
rețeaua de spioni fusese anunţată de eforturile britanicilor de a 
stabili un contact, prin curierii lăsaţi la țărm în expedițiile 
precedente, așa că Schneersohn a venit la bord cu o comoară de 
rapoarte conținând informaţii recente, într-o servieta etanşă la 


apa. 

„Am plecat numaidecat“, nota Aaronsohn în jurnalul său, în 
data de 20 februarie, „fericiți“. 

Prin acea expediţie, legătura cu rețeaua de spioni din Athlit 
fusese ferm stabilită, iar în săptămânile și lunile care au urmat, 
curierii de la bordul ambarcatiunilor de coastă britanice aveau 
să culeagă constant rapoarte despre condiţiile din interiorul 
Palestinei. Britanicii erau uluiti, desigur, de bogăţia de 
informaţii pe care le primeau — și, totodată, plini de regrete că 
nu profitaseră de această ocazie de la bun început, cu un an și 
jumătate în urmă, când li se făcuse prima oară propunerea de 
colaborare. Întrucât reţeaua de spionaj a evreilor continua să se 
extindă, ajungând la aproximativ douăzeci de agenţi care 
operau pe tot cuprinsul Palestinei, multi dintre ei deținând 
funcții importante în administraţia locală, reţeaua de la Athlit 
furniza date despre orice, de la amplasarea depozitelor de 
provizii ale armatei turce, până la numărul exact al vagoanelor 
de tren încărcate cu soldaţi, care treceau prin nodul de cale 
ferată din orașul Afuleh; în acest ultim efort, erau ajutaţi de un 
agent întreprinzător, care se gândise să deschidă un chioșc cu 
răcoritoare lângă gară. La rândul lor, conspiratorii evrei au dat 
un nume de cod reţelei lor, NILI, acronimul ebraic pentru 
versetul din Cartea lui Samuel, Nezah Israel Lo Ieshaker, sau 
„Cel ce este tăria lui Israel nu minte și nu Se căiește“.*% Dar 
toate astea erau un pic prea exotice pentru britanici, care au 
continuat să se refere oficial la spionii lui Aaronsohn sub 
denumirea simplă de „Organizaţia A“. 

Având in vedere scadenta care se apropia rapid pentru 
demararea ofensivei lui Murray în Palestina, analiza detaliată 
asupra regiunii, furnizată de Aaronsohn britanicilor, era cu atât 
mai bine-venită. O lucrare de nouăsprezece pagini despre 
economia palestiniană, întocmită de William Ormsby-Gore în 


februarie se inspira masiv din rapoartele anterioare ale 
agronomului; Reginald Wingate a fost atat de impresionat, incat 
i-a trimis o copie si noului ministru de externe la Londra, 
Arthur Balfour. Aaronsohn a fost, de asemenea, cooptat 
pentru a face adaugiri si rectificari la Manualul Armatei pentru 
sudul Siriei, un ghid pe care ofiţerii britanici să-l aibă asupra lor 
când înaintau dincolo de Gaza. Când manualul a început să 
circule la mijlocul lunii martie, lumea a sesizat rapid vastitatea 
informaţiilor, precum și proveniența lor. Așa cum scria 
Aaronsohn în jurnalul său, în 20 martie, o cunoștință din 
armată „m-a felicitat pentru contribuţia mea la Manual, 
spunându-mi ca toată lumea vorbea despre asta la 
comandamentul general. Pesemne că așa este, ţinând seama că 
[ofițerul său de legătură, William Edmonds] mi-a spus astăzi că 
primeau rapoarte de pretutindeni, din care reieșea cât de 
încântați erau toți de munca mea“. 

Firește, în toate acestea Aaronsohn își urmărea și propriile 
interese. O parte dintre ele erau fatise — desigur, nu ascunsese 
niciodată faptul că motivul covârșitor pentru care se alăturase 
britanicilor izvora din preocuparea pentru viitorul coloniștilor 
evrei în Palestina, dar altele erau mult mai subtile. În Manualul 
Armatei pentru sudul Siriei, bunăoară, Aaronsohn a inclus o 
descriere amănunţită a majorităţii coloniilor de evrei din 
Palestina, împreună cu satele de arabi alăturate. În scurte schiţe 
portretistice pe care le furniza despre conducătorii din aceste 
comunități exista un element de revanșă, aliaţii lui fiind 
invariabil prezentaţi ca „inteligenţi“ și „demni de încredere“, 
iar inamicii lui exact invers. Astfel, principalul opozant arab al 
lui Aaronsohn în Athlit era înfierat drept un „parazit 
jecmănitor“ și un „musulman fanatic“, în timp ce un bancher 
evreu din Tiberias, cu care Aaronsohn încrucișase săbiile, era 
denigrat pentru „onestitatea [lui] de tip oriental“. Efectul era 


de a-i ghida aprioric pe britanici spre aliatii lui sionisti si, 
totodata, de a le conferi colonistilor evrei din Palestina o 
importanta cu mult peste acea mica portiune din populatie pe 
care o constituiau de fapt. Poate, extrem de semnificativ era 
tabloul foarte roz pe care Aaronsohn il prezenta, referindu-se la 
primirea de care generalul Murray ar fi urmat sa beneficieze 
odata ce strapungea frontul inamic din Gaza si inainta in inima 
Palestinei. „Atitudinea evreilor din toată lumea fata de regimul 
britanic este lesne de ghicit“, scria el la sfârșitul lunii februarie. 
„Palestina sub drapelul britanic va atrage constant idealismul 
evreilor, inteligenţa evreilor, capitalul evreilor și masele de 
evrei.“419 

Agronomul știa negreșit că această afirmaţie era doar într-o 
mică măsură adevărată. În rândul evreimii internaţionale, 
sionismul rămânea o cauză profund discordantă, iar în 
Palestina marea majoritate a evreilor continua să fie leală 
regimului otoman sau ferm apolitică. Dar asta nu conta; 
audiența lui Aaronsohn era formată din conducători politici și 
militari britanici, or rar se întâmplă ca un grup de tacticieni ai 
războiului să rămână indiferenți la povești idealiste în care 
soldaţii armatei lor ajung să fie întâmpinați ca niște eroi 
eliberatori. 

Atât de sus ajunsese steaua lui Aaronsohn, încât în 26 
martie a primit o răsplată pe care și-o dorise de când venise în 
Egipt: o audiență la generalul Gilbert Clayton. Această 
întrevedere a decurs atât de bine, încât a fost urmată de o alta, 
mult mai lungă, peste o săptămână. Între timp, generalul 
Murray își lansase, în sfârșit, ofensiva în Palestina, iar primele 
rapoarte vorbeau despre un succes zdrobitor — „o mare 
victorie asupra turcilor“, nota Aaronsohn în jurnalul său, în 29 
martie. În 3 aprilie, Clayton l-a rechemat pe agronom în biroul 
său, pentru a asculta opiniile lui despre modul în care britanicii 


ar putea valorifica acest avantaj în următoarea etapă a bătăliei. 

Aaron Aaronsohn avea arareori retineri în a-și face 
cunoscute părerile, ceea ce nu a fost nicidecum cazul în acea zi, 
în prezenţa lui Gilbert Clayton. După ce a declarat că niciodată 
în istorie Ierusalimul nu fusese cucerit din sud sau vest, a 
susținut ideea că armata britanică trebuia să continue 
înaintarea spre nord, pe câmpia de lângă coastă, ca apoi să facă 
o întoarcere pe loc și să atace orașul venind dinspre nord. Spre 
deosebire de cei de acolo, generali „de birou“, Aaronsohn 
beneficia de cunoștințe enciclopedice despre tara — căile de 
acces, terenul, sursele de apă —, care puteau da greutate 
pledoariilor lui. Așa cum nota în jurnalul său, în acea seară, 
„Generalul Clayton m-a ascultat cu mult interes. L-am lăsat 
visând cu ochii la hartă, după o invitaţie de a veni la el ori de 
câte ori aveam asemenea sugestii bune să-i dau.“ În aceeași 
însemnare, savantul își permitea un moment de exultare. „Am 
reușit să fac ca tabăra cea bună să înţeleagă că este inutil să se 
învârtă în jurul cozii. Palestina este un fruct bine pârguit. Dacă 
scuturi bine, va cădea în mâinile noastre.“ 

Rămânea neclar ale cui erau „mâinile noastre“: ale Aliaților, 
ale britanicilor sau doar ale sioniștilor. 


La asfintit, în 28 martie, Lawrence și avangarda lui de rebeli 
războinici s-au catarat pe un colt de stâncă, privind în jos peste 
marginea de piatră. În valea plată de dedesubt, la o distanţă de 
poate cinci kilometri, se afla Aba el Naam, o gară principală și 
un rezervor de apă pentru Calea Ferată Hejaz.*2 În lumina 
difuză, Lawrence a studiat garnizoana turcă — aproximativ 
patru sute de soldați, cel mult — făcând manevrele de rutină 
din fiecare seară. 

Rapoartele evidentiau că turcii patrulau frecvent pe timpul 
noptii in jurul perimetrului garnizoanelor lor feroviare, pentru 
a elimina orice posibil pericol în izolarea în care se aflau. Știrea 


nu-i convenea lui Lawrence; avangarda lui consta din doar 
treizeci de oameni, care oricum aveau nevoie de odihna dupa 
călătoria de trei zile de la Wadi Ais. I-a venit o idee. Pe inserate, 
câțiva oameni au fost trimiși să se furiseze aproape de gară și sa 
tragă la întâmplare câteva focuri în direcţia ei. Așa cum 
povestea Lawrence, „inamicul, crezând că acesta era preludiul 
unui atac, s-a instalat pe poziţii în tranșee toată noaptea, în 
timp ce noi am dormit confortabil“. 

Lawrence, probabil, avea nevoie de somn mai mult decât 
tovarășii lui, fiindcă el se recupera încă după dizenteria și febra 
care îl măcinaseră săptămâni întregi. Avea nevoie, totodată, să 
fie cu mintea limpede și în putere, pentru asaltul pe care îl 
plănuia la Aba el Naam. 

După incidentele sinistre de la Wadi Kitan, Lawrence se 
fortase să reziste, din ce în ce mai bolnav însă, până când într- 
un final au ajuns în tabăra lui Abdullah de la Wadi Ais în 
dimineața de 15 martie. Acolo, după o scurtă discuţie cu 
Abdullah, în care i-a explicat necesitatea de a ataca imediat 
calea ferată, Lawrence s-a scuzat ca să se odihnească un pic. În 
realitate, a zăcut în cortul lui, scuturat de frigurile malariei, 
timp de zece zile. 

Chinurile lui Lawrence în acele lungi zile de boală erau cu 
atât mai cumplite cu cât el știa perfect ce se întâmpla — sau mai 
bine zis ce nu se întâmpla —, pe perioada cât el bolea acolo. 
Dată fiind reputaţia de indolenta a lui Abdullah, Lawrence 
știuse tot timpul că orice acţiune fermă contra căii ferate 
trebuia să fie condusă de el, personal — iar această idee s-a 
dovedit lucidă și clarvăzătoare. În rarele momente când reușea 
să-și mai adune puterile pentru a se aventura afară din cort, 
Lawrence observa că tabăra lui Abdullah își păstrase climatul 
de frivolitate și relaxare exact ca înainte și că, de fapt, nu avea 
loc niciun fel de mobilizare militară. 


Mai mult insa, a devenit limpede ca Lawrence nu era prea 
bine-venit in Wadi Ais. In cercul de apropiati ai lui Abdullah se 
simţea o suspiciune abia disimulată, chiar o animozitate fata de 
ofițerul britanic, și pe care căpetenia lor nu se sinchisea să o 
risipească. Cât despre Lawrence, opinia destul de favorabilă pe 
care o avusese cândva pentru Abdullah, aşa moderată cum era, 
s-a înăsprit constant devenind o aversiune plină de dispreţ: 
„Apucăturile lui simpatice de samavolnicie păreau acum o 
tiranie neputincioasă deghizată în toane“, scria el, „atitudinea 
lui prietenoasă a devenit capriciu, buna lui dispoziţie [o] patimă 
pentru plăceri... Chiar și simplitatea lui părea falsă când îl 
cunoșteai mai bine, iar prejudecățile religioase moștenite erau 
lăsate să guverneze asupra perspicacitatii minţii lui, fiindcă nu 
îi complicau existența, cum s-ar fi întâmplat în cazul gândirii 
neînregimentate“. 

În 25 martie, în sfârșit suficient de însănătoșit după boală 
încât să poată funcționa, Lawrence a intrat în cortul lui 
Abdullah ca să-l anunţe că el, personal, va conduce un atac 
contra căii ferate. Acest anunţ a fost primit cu căldură, căci 
Abdullah „permitea cu generozitate orice, dacă nu impieta 
direct asupra energiilor lui“. Luând legătura cu unii dintre 
șeicii din Wadi Ais, pe care Lawrence îi percepea drept niște 
adevărați războinici, a reușit în scurt timp să adune din diferite 
triburi un grup de asalt de circa opt sute de oameni, cu care să 
tabere asupra depoului feroviar izolat de la Aba el Naam. A 
doua zi dimineaţă, a pornit înainte cu o mică avangardă, pentru 
a evalua terenul și a concepe un plan de luptă. 

Pe tot parcursul zilei de 29 martie, Lawrence și grupul lui de 
cercetași s-au deplasat în poziţii de atac pe dealurile din jurul 
stației, studiindu-i în permanență pe soldaţii turci care își 
făceau programul lor de rutină: prezentarea la raport, ruperea 
rândurilor pentru a merge la masă, pregătire militară făcută de 


mantuiala, si totul fara sa aiba habar de capcana care li se 
întindea. $i mai bine chiar, din perspectiva lui Lawrence, a fost 
cand un tren a apărut pufăind în acea dimineaţă si a făcut o 
haltă la Aba el Naam; a distruge un tren turcesc ar fi un mare 
bonus al întregii operaţiuni, așa că el își dorea cu înfocare ca 
trenul să nu se urnească de-acolo până nu sosea și unitatea 
principală de asalt. 

Membrii acelei forte armate au început să apară treptat in 
cursul serii, însă spre stupoarea lui Lawrence nu erau cei opt 
sute de războinici, cum i se promisese, ci mai degrabă doar vreo 
trei sute în total. Acest inconvenient l-a constrâns să recalibreze 
rapid ceea ce se putea realiza a doua zi dimineaţă. 

Pe tot parcursul acelei nopţi, Lawrence s-a ocupat de 
pregătiri. Mici grupuri de războinici au fost trimiși să se 
ascundă pe înălțimile din jurul gării; când asaltul avea să 
pornească, turcii se vor trezi prinși ca într-un amfiteatru de 
împușcături. O echipă de demolare a fost trimisă să plaseze o 
mină pe calea ferată, la nord de Aba el Naam, în timp ce el, 
personal, a plasat o mină la sud, fiind prima oară când punea în 
practică instrucțiunile lui Herbert Garland în materie de 
explozivi. Tot aici a poziţionat și unica lui mitralieră, într-o 
vâlcea dosnică, la doar patru sute de metri de șină. Întrucât 
Medina se afla la circa șaizeci de kilometri spre sud, Lawrence 
și-a făcut socoteala că aceasta avea să fie direcţia pe care 
garnizoana turcă ar veni retrăgându-se — sau invers, direcția 
de unde ar putea veni eventuale întăriri —, iar mitraliera, pusă 
în funcţiune de o echipă de trei oameni, avea să transforme 
câmpul deschis într-un adevărat abator. Atât de istovitoare și 
laborioase au fost toate aceste pregătiri, încât atunci când într- 
un final atacul a fost lansat cu scurt timp înainte să se crape de 
ziuă, Lawrence a trebuit să fie zgaltait din somnul toropitor 
care îl doborâse. 


Totul a început foarte bine. Cele două tunuri de munte ale 
arabilor, sau obuziere, fuseseră vârâte în niște spărturi în 
stânca dealurilor, cu orientare direct spre depou, iar, când au 
deschis focul, efectul a fost devastator. În câteva momente, 
două dintre clădirile de piatră ale staţiei fuseseră lovite în plin, 
rezervorul de apă fusese ciuruit, iar un vagon de tren, parcat pe 
o linie secundară, luase foc. Simultan, turcii care se năpusteau 
spre tranșeele lor descopereau că nu aveau unde să se ascundă; 
cu gloantele care veneau de pe trei laturi, riscau să fie 
împușcați oricum, fie din fata, fie din spate. 

În haosul general, trenul care venise în gara Aba el Naam, 
în ziua precedentă, s-a urnit din loc, încercând să scape spre 
sud. Sub privirile satisfăcute ale lui Lawrence, trenul s-a lovit 
de mina montată de el, producând o mică explozie cu nisip și 
metal împrăștiat — dar pe urmă nimic. Apoi, Lawrence a 
așteptat nerăbdător ca echipa de mitraliori ascunși în vâlcea să 
deschidă focul. Degeaba, însă. Linistea persista. În schimb, 
mecanicii de tren turci au putut să coboare în perfectă 
siguranţă, apoi, tacticos, au pus la loc pe șine roţile din fata ale 
locomotivei acum deteriorate, după care pufăind și șontâcăind 
trenul și-a reluat deplasarea spre Medina. 

La scurt timp după aceea, Lawrence a anunţat încetarea 
asaltului. Întăriri de trupe turcești aveau, cu siguranţă, să apară 
în curând, iar soldaţii de dedesubt, care scăpaseră cu viata din 
învălmășeala iniţială, erau protejaţi acum de mantia de fum 
negru și gros care învăluia staţia, de la vagonul în flăcări. 
Singura alternativă la retragere, se gândea Lawrence, era un 
atac frontal contra tranșeelor turcești, o opţiune care avea toate 
șansele să fie la fel de nimicitor de inutilă la Aba el Naam, așa 
cum fusese pe alte sute de câmpuri de luptă. 

Măsurată în termeni de pierderi omenești — modul în care 
militarii evaluează îndeobște asemenea lucruri —, ciocnirea 


armata fusese un mare succes. Cu doar un singur razboinic 
rănit, arabii uciseseră sau răniseră vreo șaptezeci de soldați 
turci, luaseră prizonieri alti treizeci si, neîndoielnic, 
întrerupseseră traficul pe Calea Ferată Hejaz pentru 
următoarele zile. Pentru Lawrence totuși, era o victorie 
incompletă, diminuată de ceea ce el știa că ar fi putut să fie, de 
fapt. Dacă mitraliorii din vâlcea ar fi acţionat conform planului, 
trenul avariat ar fi fost spulberat în bucăţi, în loc să reușească 
să scape; așa cum Lawrence a aflat în curând, cei trei arabi 
abandonaseră, pur și simplu, mitraliera, când începuseră 
luptele în jurul depoului, fie fiindcă voiau să vadă și ei ce se 
întâmpla, fie fiindcă se simțeau în pericol, fiind atât de rupti de 
forţa principală a rebelilor. Tot la fel, dacă Lawrence ar fi avut 
efectivul de opt sute de războinici, cum i se promisese la Wadi 
Ais, și nu doar pe cei trei sute care veniseră până la urmă, 
garnizoana de la Aba el Naam, depășită din punct de vedere 
numeric, ar fi putut să fie anihilată. Privat de victoria absolută 
la care visase, Lawrence, referindu-se la această bătălie, va 
spune doar că „nu am dat greș în totalitate“. Negresit, 
dezamăgirea lui venea și din ceea ce recenta experiență lăsa să 
se  întrevadă pentru viitorul mers al Revoltei Arabe. 
Îndemnându-l pe Faysal să pornească spre Siria, prin 
concentrarea atacurilor în interiorul peninsulei, Lawrence 
pomenise vag despre ideea ca, pe parcursul marșului, să ia cu 
asalt garnizoanele turcești izolate de-a lungul căii ferate. Dar 
care erau șansele reale de a realiza acest lucru, ţinând seama de 
exemplul de acum, de la Aba el Naam? Dacă arabii nu erau 
capabili să se organizeze suficient pentru a înfrânge o 
garnizoană din spatele frontului, păzită de patru de sute de 
soldaţi, într-o ambuscadă în care ei controlau înălțimile din jur 
și aveau atuul de a-i lua prin surprindere, ce s-ar întâmpla când 
ar urma să înfrunte garnizoanele cu mii de soldaţi, care se aflau 


în localităţile mai mari, de pe calea ferată, in sudul Siriei — 
daramite in fata celor zece mii de ostasi, bine pregatiti si 
înarmaţi, care le stăteau în coaste la Medina? 

Si totusi, de o maniera diferita, lupta de la Aba el Naam s-a 
dovedit a fi un eveniment fundamental pentru Lawrence, prin 
faptul ca venea sa dea substanta unei idei — poate, mai precis, 
unei constelatii de idei — la care el începuse să reflecteze. Din 
povestirile lui, acest proces demarase în zilele când zăcuse 
bolnav în cort, la Wadi Ais. 

Raționamentul pornea de la încercarea de a elucida ce ar 
putea face cu adevărat rebelii arabi in fata armatei turce. 
Practic, toți experţii militari britanici trimiși în Hejaz de la 
demararea revoltei luau în derâdere capacităţile de luptători 
ale arabilor. De fapt, Lawrence împărtășise cumva aceeași 
opinie, menţionând că o singură companie de soldaţi turci 
plasați în tranșee fortificate ar fi putut pune pe fugă întreaga 
armată a rebelilor. 

Problema cu această concepţie, începea Lawrence să își dea 
seama, nu era doar faptul că îi raporta pe arabi la standardele 
europene de a purta un război — standarde total nepotrivite cu 
terenul din Arabia —, ci și că îi făcea pe acești experti străini să 
nu mai sesizeze care era, în fond, extraordinarul avantaj pe 
care acel teren putea să îl ofere. Într-un cuvânt, spatiul. 
Aproximativ 665500 km? de spaţiu deschis. 

„Și cum ar apăra turcii asa ceva?“ se întreba Lawrence. 
„Neîndoielnic, printr-o linie de tranșee de-a curmezișul, în 
partea de jos, dacă am veni ca o armată cu stindarde fluturând, 
dar dacă am fi (așa cum am putea fi) o influenţă, o idee, un 
lucru intangibil, invulnerabil, fără fata sau spate, plutind peste 
tot ca un gaz?... Majoritatea războaielor au fost războaie de 
contact, ambele forte căznindu-se să aibă o linie de tangenţă 
pentru a evita surprizele tactice. Noi trebuie să purtăm un 


razboi de desprindere; sa il dominam pe inamic prin 
amenințarea mută a unui vast deşert necunoscut, 
nedezvăluindu-ne prezenţa până nu atacăm.“ 

Chiar dacă străină de gândirea obtuză a structurii militare 
britanice din acea vreme, teoria nu era în sine revoluţionară, ci 
mai degrabă o strategie clasică la care au recurs automat forțele 
militare mai slabe, de-a lungul istoriei. În fond, dacă detii mai 
puţine trupe sau materiale de război decât inamicul tău, nu te 
năpustești direct în el, doar dacă nu vrei să ajungi mai repede 
la cimitir sau la capitulare. Unic, aici, era felul cum Lawrence 
vedea aplicarea acestor principii la războiul din Arabia. 

De când sosise acolo, țelul major al rebelilor arabi si al 
consilierilor lor britanici deopotrivă fusese capturarea Medinei, 
un eveniment care ar elibera Arabia după patru veacuri de 
ocupație turcă si ar permite deplasarea spre nord a teatrului de 
operaţiuni. Actuala campanie pentru a-i împiedica pe turci să se 
retragă din Medina adăugase la toate astea o nouă complicatie, 
însă scopul final nu se schimbase; atât pentru britanici, cât și 
pentru arabi, a vedea steagul otoman coborât de pe zidurile 
orașului sfânt, al doilea ca importanţă pentru islam, era 
răsplata care putea deschide calea spre alte recompense. Ceea 
ce Lawrence înţelegea acum era că Medina nu trebuia cucerită, 
nici prin forță armată, și nici prin capitulare: „Turcii erau 
inofensivi acolo. În închisoare, în Egipt, ne-ar costa hrană și 
gardieni. Noi voiam ca turcii să stea la Medina și în alte locuri 
îndepărtate, cât mai multi la număr cu putință“. 

Strategia adecvată în continuare, potrivit noii viziuni a lui 
Lawrence, era ca turcii să fie ţinuţi la Medina aproape pe 
termen nelimitat. Asta nu presupunea însă închiderea completă 
a Căii Ferate Hejaz, cum visau britanicii să facă, ci menţinerea 
posibilităţii ca acea linie de aprovizionare să funcționeze doar 
cât să ţină în viata garnizoana turcă de-acolo; la limita 


subzistentei, dar prea slabiti pentru a se retrage sau a lansa o 
ofensivă, soldaţii acelei garnizoane aveau să devină astfel 
prizonieri acolo — chiar mai convenabil decât prizonieri, 
fiindcă povara de a-i întreţine ar continua să cadă pe umerii 
inamicului. 

Acest concept nu se aplica doar în cazul Medinei. Odată ce 
această garnizoană ajungea neputincioasă, preconiza 
Lawrence, arabii puteau să își mute rebeliunea în Siria și să 
urmeze aceeași strategie și acolo: lăsându-le turcilor orașele cu 
garnizoane mai mari, în timp ce ei bântuiau pe meleagurile din 
jur atacând punctele slabe, după cum voiau ei, perturbând 
liniile de alimentare ale inamicului, până când prezenţa 
turcilor ajungea să fie limitată la un atol de insule înarmate în 
mijlocul unei mări arabe eliberate. 

În momentul în care i-a venit această idee cu forţele arabe 
„plutind peste tot ca un gaz“, gândurile lui Lawrence s-au 
îndreptat, probabil, inevitabil spre acel loc de pe hartă care îl 
frământase continuu de peste două luni: Aqaba. 

O problemă spinoasă în cazul Aqabei, din perspectiva 
arabilor, venea din faptul că, deși reprezenta o capcană dacă 
era să meargă acolo ca parteneri secunzi ai britanicilor și 
francezilor, portul era totuși vital pentru ei, dacă voiau să poată 
ajunge în Siria. Dacă ar exista posibilitatea de a smulge din 
mâinile turcilor defileul care străpungea lanţul muntos dintre 
Aqaba și Calea Ferata Hejaz, arabii ar putea beneficia atunci de 
o linie de aprovizionare de numai circa o sută de kilometri 
pentru operaţiunile lor din sudul Siriei, în loc de linia de 
aproximativ cinci sute de kilometri care venea din Wejh. Dar 
cum să treacă de obstacolul acelor munţi, și mai ales cum să 
facă asta, fără a deveni tributari britanicilor și francezilor? 

Meditând anterior la această dilemă, Lawrence ajunsese la 
o soluţie destul de convenţională și evidentă, subliniind că, pe 


măsură ce forțele arabe înaintau spre nord de-a lungul liniei 
ferate, eliminându-i pe turci din orașele pe unde treceau, 
garnizoana turcă din Aqaba ar ajunge pana la urmă să fie 
complet izolată; o forță arabă secundară ar putea atunci să fie 
trimisă, dinspre interiorul peninsulei, peste munţi, ca să 
cucerească orașul. Acum, totuși, având în minte conceptul de a 
„pluti ca un gaz“, Lawrence a început să elaboreze o stratagemă 
cu mult mai temerară. Capturarea Agabei nu era nevoie să fie 
amânată până când se cucereau orașele cu garnizoane turcești 
din interiorul peninsulei, și nici până când arabii reușeau să 
avanseze în număr mare spre nord. În schimb, Lawrence 
considera că o mică forţă mobilă formată din războinici arabi 
ar putea să se strecoare nedetectată până în vecinătatea 
orașului Maan, punctul terminus în deșert al drumului care 
făcea legătura cu Aqaba, și de acolo să lanseze o serie de raiduri 
diversioniste aparent întâmplătoare. Turcii ar intra în mare 
alertă din cauza acestor atacuri — ceea ce însemna să rămână 
pe poziţiile lor de apărare —, neștiind din ce direcţie ar putea 
veni următorul asalt, iar forța armată arabă ar putea atunci să 
traverseze munţii și să tabere asupra Aqabei, venind dinspre 
uscat, până ca vreun comandant al armatei turce să apuce să se 
dumirească.* 

Cu aceste idei in minte — inca in faza de embrion, atâta 
timp cât, cu siguranță, aspectele logistice capitale nu fuseseră 
încă abordate —, Lawrence a revenit in tabăra lui Abdullah, 
după raidurile lui asupra căii ferate, la începutul lui aprilie. 
Acolo, il aştepta un mesaj plangacios de la Faysal. 

„Mi-a părut foarte rau când am aflat că ai fost bolnav“, scria 
Faysal, într-o franceză stângace. „Sper că te-ai facut deja bine si 
că ai vrea sa vii înapoi la noi în scurt timp, cât mai curând 
posibil. Prezenţa ta cu mine este foarte indispensabilă, având in 
vedere chestiunile urgente si ritmul treburilor.“ Incheia pe un 


ton oarecum vaicaret. „Promisiunea ta nu a fost să stai acolo 
atât de mult. Asa ca sper să te întorci aici imediat ce vei primi 
această scrisoare.““* 

Si, cât a putut de iute, Lawrence a pornit înapoi spre Wejh. 

O stratagema temerara 


In ceea ce priveste toate gradele militare ale 
trupelor angajate in luptă, a fost o victorie 
strălucită, iar dacă prima parte a zilei ar fi fost 
normală, victoria ar fi fost obținută. 


General de corp de armată, Charles Dobell, despre 
înfrângerea britanicilor în Gaza, 28 martie 1917 


Când ruinele de la marginile orașului Wejh s-au ivit în lumina 
cenușie dinaintea zorilor, Lawrence a poruncit caravanei lui de 
cămile să se oprească. Nu se îmbăiase de când plecase din 
tabăra lui Abdullah, în urmă cu patru zile, și, din politeţe, dorea 
să își schimbe robele murdare și îmbâcsite de praf, înainte de a 
se prezenta în faţa lui Faysal. 

Era în 14 aprilie 1917. Lawrence fusese plecat din Wejh un 
pic mai mult de o lună, însă acum se întorcea într-o lume 
transformată. Într-adevăr, schimbările care se petrecuseră în 
acel interval de treizeci și cinci de zile, atât la nivel global, cât și 
regional în Orientul Mijlociu, erau atât de ample, încât i-a fost 
dificil, probabil, să le absoarbă pe toate simultan. 

La mijlocul lui martie, la câteva zile după ce el pornise spre 
tabăra lui Abdullah, dinastia Romanov, care domnea de trei 
sute de ani în Rusia, luase sfârșit. Confruntat cu greve 
industriale paralizante organizate de muncitorii care cereau 
încheierea războiului și cu o armată pe jumătate răzvrătită care 


refuza sa se indrepte impotriva muncitorimii, tarul Nicolae al 
II-lea a fost forțat să abdice. Guvernul provizoriu, care înlocuise 
tarismul, a jurat să menţină Rusia în Antantă, însă în condiţiile 
haosului tot mai extins, capitalele europene se întrebau, din ce 
în ce mai sceptice, cât timp avea să mai reușească Petrogradul 
să păstreze acest angajament. De fapt, deși nimeni nu își dădea 
seama încă, germenul distrugerii noului guvernământ rus 
fusese deja plantat prin intermediul uneia dintre cele mai 
reușite operaţiuni subversive din istoria mondială. În 1 aprilie, 
poliția secretă germană adunase pe furiș un grup de exilați ruși 
de stânga, indivizi care se opuneau noului regim moderat la fel 
de mult pe cât se împotriviseră și ţarismului, și a aranjat 
transportul lor în tara. Printre nemultumitii care se întorceau 
atunci în Rusia se afla un marxist pe nume Vladimir Ilici 
Ulianov, care în curând avea să devină cunoscut sub numele lui 
de fruntaș al partidului, Lenin. 

Dar, pe cât de îngrijorătoare era evoluţia situaţiei din Rusia 
pentru conducerea Marii Britanii și a Franţei, pe atât de 
convenabilă părea sub alte aspecte. Aversiunea președintelui 
Woodrow Wilson fata de regimul țarist retrograd jucase un rol 
esenţial în refuzul lui de a aduce Statele Unite în război de 
partea Antantei. Cu noua guvernare moderată de la Petrograd, 
Rusia devenea subit „un partener adecvat pentru o Ligă de 
Onoare“*, în viziunea președintelui american. Acest aspect, 
coroborat cu reluarea de către Germania a războiului cu 
submarine in Atlantic și descoperirea unei revoltătoare 
conspirații germane de a momi Mexicul să atace Statele Unite, îi 
oferise lui Wilson pretextul politic de a declara război 
Germaniei, la începutul lui aprilie. Ținând seama de complicata 
logistică necesară pentru a face din mica armată americană pe 
timp de pace o forță majoră de luptă, care apoi să fie 
transportată peste Atlantic, avea să treacă destul timp până ca 


infanteriștii americani să poată contribui semnificativ in 
bătăliile de pe frontul de vest — majoritatea strategilor militari 
estimau cel putin un an —, însă știrea a venit ca o imensă 
ușurare pentru Franţa și Marea Britanie, amândouă riscând tot 
mai mult un colaps financiar, pe măsură ce războiul continua 
să facă ravagii. 

Avusese loc un eveniment important și în Orientul Mijlociu. 
În 26 martie, ziua în care Lawrence a pornit la atac contra 
garnizoanei feroviare de la Aba el Naam, generalul Archibald 
Murray își trimisese în sfârșit armata contra tranșeelor 
fortificate ale turcilor în Gaza. Într-o bătălie spasmodică și 
confuză, care se prelungise și în ziua următoare, britanicii 
fuseseră în mod repetat pe punctul unei victorii decisive, 
pentru ca de fiecare să găsească noi modalităţi de a-și irosi 
avantajul, ceea ce a dus până la urmă la încetarea asaltului, 
atunci când întăririle turcilor ajunseseră aproape la fata 
locului. Rezultatul a fost complet diferit de acel „mare succes“, 
cum îl numea Aaron Aaronsohn în jurnalul său, sau acea 
„victorie strălucită“, cum raporta comandantul trupelor lui 
Murray în comunicatul lui iniţial. În realitate, britanicii, deși 
erau de cel putin trei ori mai numeroși decât garnizoana turcă, 
suferiseră peste patru mii de pierderi de vieţi omenești, în timp 
ce inamicul înregistra doar două mii de victime și păstra 
controlul asupra câmpului de luptă. Deznodământul justifica 
din plin textul de pe fluturașii pe care, ironici, turcii i-au 
aruncat de sus peste liniile britanice după aceea: „Voi ne-ati 
bătut în comunicate, dar noi v-am bătut în Gaza“. Când 
Lawrence s-a întors la Wejh în 14 aprilie, generalul Murray își 
mobiliza forţele armate în sudul Palestinei pentru o nouă 
încercare. 

Dar în relatările lui Lawrence, acea zi a fost memorabilă și 
pentru un alt eveniment: prima lui întâlnire cu Auda abu Tayi. 


Încă de la prima lui vizită in Hejaz, Lawrence auzise de 
faptele legendare ale lui Auda abu Tayi, o căpetenie din 
crâncenul trib Howeitat, in nord-vestul Arabiei. lar Faysal 
încercase cu mult înainte să-l ademeneasca pe conducătorul 
tribului să se alăture cauzei rebelilor, trimițând emisari cu 
mesaje, daruri și promisiuni, încercând să câștige adeziunea 
locotenentilor tribali ai lui Auda. Acum, când prin cucerirea 
Wejhului, rebelii ajunseseră la marginea exterioară a 
teritoriului howeitatilor, Auda venise în fine, pe coastă, ca să se 
întâlnească personal cu Faysal. La un moment, în timpul 
discuțiilor dintre Faysal si Lawrence, în acea zi, Auda a fost 
poftit sa li se alature. 

Indiferent daca observatiile lui erau intru totul exacte sau 
nu, Lawrence avea obiceiul sa noteze, foarte incisiv si atent, 
primele impresii pe care si le făcea despre oamenii întâlniți — 
or puţini indivizi l-au impresionat de la bun început atât de 
profund ca Auda abu Tayi. „Are pesemne aproape cincizeci de 
ani acum (el recunoaște patruzeci)“, nota Lawrence într-un 
raport din timpul războiului. „Barba e neagră, înspicată cu alb, 
dar e un bărbat încă înalt și drept, zvelt, uscativ, puternic si 
activ ca un om cu adevărat tânăr. Are chipul brazdat și obrajii 
supti ca beduinii: fruntea lată și joasă, nasul lung, ascuţit si 
coroiat, ochii verzi-cafenii, oblici spre tâmple, gura cu buze 
lungi.“ 

Dincolo de această alură fizică frapantă, exista charisma și 
inegalabila reputaţie a lui Auda ca războinic al deșertului. „S-a 
însurat de douăzeci și opt de ori, a fost rănit de treisprezece ori, 
iar în bătălii a văzut cum toţi oamenii tribului său au fost răniţi 
și cum majoritatea rudelor lui au fost ucise. A raportat «ce-a 
ucis» doar începând din 1900, iar numărul se ridică acum la 
șaptezeci și cinci de arabi; pe turci, Auda nu-i mai pune la 
socoteală când sunt morţi. Sub conducerea lui, [howeitatii] au 


devenit cea mai temuta forta de lupta din vestul Arabiei... Vede 
viata ca pe o saga si toate evenimentele din ea sunt 
semnificative si toate personajele eroice. Are mintea plină (si în 
general debordează) de povești despre raiduri de odinioară și 
epopei de lupte.“42 

Deși nu se spune explicit, s-ar părea că unul dintre motivele 
pentru care Lawrence a fost atât de impresionat de Auda abu 
Tayi era antiteza flagrantă în care acesta se plasa fata de Faysal 
ibn Hussein. Deși continua să îl aprecieze profund pe Faysal 
pentru meritele lui de călăuzitor politic al Revoltei Arabe, omul 
care putea convinge și menţine sub stindardul maretei cauze 
diversele clanuri și triburi dezbinate din Arabia, Lawrence se 
lămurise din ce în ce mai limpede că, de fapt, al treilea fiu al 
regelui Hussein, nu era un războinic înnăscut. Dimpotrivă și 
contrar imaginii pe care Lawrence o prezentase superiorilor săi 
din armată, Faysal părea să deteste violenţa și să facă tot 
posibilul să evite participarea lui personală în bătălii, „un om 
care nu suportă vacarmul luptelor“, cum remarcase sec, mai 
demult, Cyril Wilson. 

Lucrul acesta devenise evident foarte recent, în plină 
campanie împotriva Căii Ferate Hejaz. Ca să-i îmboldească la 
acțiune pe luptătorii arabi, Lawrence procedase asemenea 
celorlalți ofițeri britanici, îndemnându-l pe Faysal să ridice 
tabăra din Wejh și să se îndrepte spre principala scenă de 
pregătire a ofensivei arabe, la Wadi Ais. Dar Faysal respinsese 
aceste rugaminti, ba sub pretextul ca nu avea cămile suficiente, 
ba invocând necesitatea de a rămâne pe coastă, pentru a se 
întâlni personal cu diferitele delegaţii tribale care veneau să se 
alăture revoltei, atitudini care i-au determinat pe ofiţerii 
britanici să conchidă tacit că omul era cam laș. Dar această 
opinie nu era nici justă, nici adevărată — categoric, fusese 
nevoie de un curaj enorm pentru numărul de echilibristică 


diplomatica pe care Faysal il efectuase atatea luni, intre Djemal 
Pasa și nationalistii arabi din Damasc —, însă era un gen de 
curaj foarte diferit de acea pură sete de luptă pe care o avea un 
bărbat ca Auda abu Tayi. 

Faysal scăzuse acum în ochii lui Lawrence și din cauza 
tendinței de a fi mereu fluctuant în deciziile lui. Poate că era 
doar o consecinţă a rolului său de conciliator și interlocutor 
plin de răbdare, însă neîndoielnic emirul — Faysal și fraţii lui 
promovaseră la acest titlu, când tatăl lor se autoproclamase 
rege în octombrie — avea obiceiul derutant de a renunţa la 
niște opinii aparent ferme, lăsându-se influenţat de cei care se 
nimereau să-i fie prin preajmă; așa cum Lawrence avea să 
remarce mai târziu, „Faysal asculta întotdeauna de povatuitorul 
lui de moment, deși știa că nu făcea bine“. 

Ca un exemplu recent, în februarie Lawrence îi divulgase 
lui Faysal exact de ce a subscrie unui atac coordonat de Aliați 
asupra Agabei reprezenta o posibilă capcană pentru arabi — și 
își asumase un risc imens făcând acest lucru. Astfel edificat, 
Faysal pusese capăt oricăror discuţii despre o înaintare pripită 
spre port. Totuși, după ce a lipsit pentru scurt timp din Wejh la 
începutul lui martie, la întoarcere, Lawrence a constatat că 
Faysal se lăsase din nou influenţat de ceilalți arabi din coaliția 
rebeliunii și pleda iarăși pentru un asalt imediat. A fost nevoie 
de o nouă rundă de persuasiuni din partea lui Lawrence, 
pentru a-l face pe Faysal să renunţe la idee. 

De fapt, se părea că o nouă întoarcere de o sută optzeci de 
grade fusese imboldul acelui mesaj plângăcios, trimis de Faysal 
lui Lawrence la Wadi Ais, prin care îl ruga să vină imediat 
înapoi. La sfârșitul lui martie, la Wejh se zvonise că francezii se 
pregăteau să lanseze o debarcare amfibie pe coasta Siriei — 
unele zvonuri susțineau că francezii erau deja pe țărm —, 
transformând într-un fapt împlinit spaima că Siria le-ar putea fi 


furata prin operatiunea francezilor. Temerile lui Faysal 
fuseseră alimentate in continuare printr-o vizită a lui Edouard 
Brémond în 1 aprilie, aducând noi insistente din partea 
colonelului francez de a alipi forțelor arabe din Wejh diverși 
ofițeri francezi „de legătură“. Faysal îl refuzase din nou pe 
Brémond, însă vizita acestuia îl făcuse pe conducătorul 
rebelilor arabi să fie și mai nerăbdător să plece spre Siria via 
Aqaba, cât mai curând cu putinţă. Drept urmare, una dintre 
primele sarcini ale lui Lawrence când a ajuns la Wejh în 14 
aprilie a fost să se asigure că zvonurile despre francezi erau 
neadevărate și să îl potolească din nou pe Faysal. Pe lângă că 
era obositoare, aceasta sugestibilitate a emirului era și 
periculoasă; Lawrence reușea, poate, să il redirectioneze acum, 
dar ce avea să se întâmple oare data viitoare, când vreo 
căpetenie arabă insistând pentru Aqaba sau vicleanul colonel 
Brémond ar veni din nou să-l bata la cap? 

Exista un răspuns evident, bineînțeles: să pornească 
imediat spre Aqaba — și, odată capturat acel port, în continuare 
spre nord —, implementând stratagema îndrăzneață de a veni 
dinspre interiorul peninsulei pe care Lawrence începuse să o 
schiteze deja în minte. Mai mult, printre căpeteniile arabe 
adunate în Wejh în acea zi se afla exact genul de războinic 
neînfricat și hotărât care putea aduce la îndeplinire acea 
stratagemă: Auda abu Tayi. 

Doar că s-a ivit o nouă complicatie, legată direct de 
inconstanta lui Faysal. Mai demult, la începutul lui martie, când 
pe Faysal îl apucase din nou nerăbdarea să atace Aqaba, un 
ofițer britanic din Wejh se gândise să îl informeze si pe Gilbert 
Clayton. Ca răspuns, Clayton trimisese o directivă strict secretă, 
care era adresată lui Lawrence și doar altor doi ofiţeri britanici 
din Arabia. Acea directivă nu ajunsese la Wejh când Lawrence 
pornise spre tabăra lui Abdullah, însă se afla în corespondenţa 


care il astepta la intoarcere, in 14 aprilie. 

„O înaintare spre Agaba din partea lui Faysal“, scrisese 
Clayton, „nu este în prezent dezirabilă.“*% Deși susținea că 
principala lui preocupare era ca Faysal să nu fie distras de la 
operaţiunile împotriva Căii Ferate Hejaz, în încheierea scrisorii 
Clayton lăsa să se înțeleagă adevăratul motiv. „Este discutabil 
dacă, în actualele circumstanţe, prezența unei forte arabe la 
Aqaba ar fi dezirabilă, având în vedere că ar tulbura triburile, 
care e preferabil să fie lăsate în pace atâta vreme cât nu apare 
un moment mai propice.“ 

Atât din câte ajunsese el să îl cunoască pe Gilbert Clayton, 
strategul desăvârșit, cât și din ceea ce reușise să spicuiască pe 
coridoarele biroului de informaţii din Cairo, Lawrence a sesizat 
repede subtextul cuvintelor generalului. Avusese perfectă 
dreptate când îl avertizase pe Faysal în februarie — britanicii 
voiau Aqaba pentru ei —, însă pentru a realiza asta, nu voiau 
doar să îi izoleze pe arabi acolo, răpindu-le libertatea de 
mișcare; acum, nu-i mai voiau deloc pe arabi acolo. (De fapt, în 
curând Clayton avea să formuleze explicit acest lucru, într-o 
notă trimisă lui Reginald Wingate: „Ocuparea Aqabei de către 
trupele arabe ar putea conduce la revendicarea acelui loc de 
către arabi după aceea, or nu există absolut niciun dubiu că, 
după război, Aqaba nu va căpăta o importanţă considerabilă 
pentru planul viitor de apărare a Egiptului. Este, așadar, 
esențial ca Aqaba să rămână în mâinile britanicilor dupa 
război“.42) 

În 14 aprilie, Lawrence putea încerca să nege valabilitatea 
directivei lui Clayton din 8 martie în fel și chip — bunăoară, 
susținând că, după ce trecuseră deja cinci săptămâni, ordinul 
era acum depășit; sau că nefăcând decât să indice ce era și ce 
nu era „dezirabil“ nu echivala cu un ordin explicit —, însă cu 
siguranţă cunoștea suficient de bine caracterul indirect specific 


limbajului militar britanic, încât sa isi dea seama că, a 
persevera acum cu planul său pentru Aqaba, ar fi o încălcare 
clara a dorintelor sefului sau ierarhic. Dar, pe de alta parte, 
Lawrence era omul care, doar cu doua luni in urma, ii 
dezvaluise lui Faysal detaliile unui pact diplomatic atat de 
secret, incat doar cativa oameni din esaloanele superioare ale 
guvernului britanic stiau de existenta lui. 

La un moment dat in acea remarcabila zi de 14 aprilie — si 
foarte posibil atunci cand cei trei erau singuri in cortul lui 
Faysal —, Lawrence le-a prezentat lui Faysal si lui Auda 
propunerea lui pentru Aqaba. Promptitudinea si înflăcărarea 
cu care Auda a acceptat propunerea era o confirmare a ceea ce 
Lawrence intuise din start la aceasta căpetenie de trib. „După 
câteva clipe am știut“, scria el, „judecând după forţa si 
francheţea acestui om, că ne vom atinge scopul. Venise aici la 
noi ca un cavaler rătăcitor, iritat de tergiversarea noastră în 
Wejh, nerăbdător doar să dobândească un merit pentru 
libertatea arabilor, în ţinuturile lui. Dacă faptele lui erau măcar 
pe jumătate cât dorinţa lui, cu siguranţă aveam toate șansele să 
reusim.““ 


In 18 aprilie 1917, exact dupa patru zile de la intoarcerea lui 
Lawrence in Wejh, un distrugator francez iesea dintr-un port 
italian si se indrepta spre sud-est, in Mediterana. La bord, erau 
cei doi functionari guvernamentali din esalonul mediu care, in 
urma cu an, impartisera in secret viitorul Orient Mijlociu in 
sfere de control britanice și, respectiv, franceze, dând numele 
lor acelui pact: Mark Sykes și Francois Georges-Picot. Destinația 
lor era Alexandria, Egipt, iar misiunea lor era să pună ordine 
politică în situaţia militară ce se schimba rapid în regiune. 

Sau, cel puţin, așa păruseră să stea lucrurile când ideea 
voiajului lor fusese antamată în urmă cu câteva luni. În ciuda 
unui record în materie de stagnare pe toate fronturile de luptă 


de la începutul războiului, guvernul britanic si guvernul 
francez deopotrivă nu se dezbăraseră de năravul de a se 
ciondăni pe prăzile victoriei, cu mult timp înainte ca victoria să 
fi fost repurtată. La începutul anului 1917, când generalul 
Archibald Murray își mobiliza forţele armate pentru marșul său 
în Palestina, certurile lor s-au îndreptat inevitabil spre Orientul 
Mijlociu. 

Dornică să își apere revendicarea Siriei pentru imperiul 
francez, Franţa lansase o iniţiativă focalizată pe două axe. 
Prima viza adunarea putinelor unităţi militare din regiune 
pentru a fi anexate armatei lui Murray. Când această 
propunere, prezentată sub forma unui act de solidaritate a 
Antantei, a fost respinsă iniţial de britanici sub pretextul că 
planul lor operaţional era mult prea avansat pentru a mai 
permite integrarea lor, francezii ripostaseră furioși, acuzându-i 
de trădare. Comandanții britanici de pe front au fost nevoiţi sa 
cedeze, dar nicidecum fericiți. „Bineînţeles că e imposibil să 
refuzi să ai aceste trupe franceze“, i-a mărturisit adjunctul lui 
Murray, generalul Lynden-Bell, unui membru al Biroului Arab, 
la mijlocul lui martie, „dar poţi să-ţi imaginezi ce pacoste 
teribilă vor fi pentru noi.“ 

Pe plan diplomatic, Parisul insistase, de asemenea, ca un 
ofițer politic francez să însoțească armata lui Murray în timp ce 
înainta în Palestina, o nouă pacoste, bineînţeles, dar pe care 
Londra considera la fel de dificil să o respingă. Când în ianuarie 
Franţa anunţase că acest ofițer politic urma să fie Georges-Picot, 
Marea Britanie a descoperit brusc că trebuia și ea să aibă un 
ofițer politic care să-l însoțească — și cine putea fi mai potrivit, 
decât vechiul partener de negocieri al lui Picot, Mark Sykes? 

Dar această nouă misiune îl plasa pe parlamentarul pentru 
Hull într-o poziţie destul de complicată. În timpul discuţiilor lui 
cu Picot, despre unde să traseze fiecare liniile pentru controlul 


zonelor din Orientul Mijlociu, Sykes nu simtise niciodata nevoia 
sa il informeze pe francez — si pe niciun francez, de fapt —, in 
ce mod acele linii ar putea intra in conflict cu promisiunile deja 
făcut regelui Hussein. Si nicăieri nu era mai flagrant acest 
conflict decat in Siria, un teritoriu pe care britanicii acum il 
„vânduseră de două ori“, recunoscând independenţa lui în 
Corespondenta  McMahon-Hussein, recunoscând dominaţia 
Franţei asupra lui în Acordul Sykes-Picot. 

Această problemă nu era stringentă, atâta vreme cât Picot 
rămânea în Franţa, armatele rebelilor lui Hussein rămâneau în 
Hejaz, iar turcii stăpâneau încă Siria, dar acum, cu marșul 
iminent al lui Murray în Palestina și cu Sykes și Picot haraziti să 
fie în alaiul lui, acele delicate ziduri de separare urmau să se 
sfărâme. Gândindu-se la călătoria lui în Egipt, Mark Sykes nu ar 
fi putut să se aștepte decât la neplăceri. 

Dar pe urmă a găsit o soluţie foarte ingenioasă. Cum ar fi ca, 
în loc de regele Hussein, să-l prezinte pe Georges-Picot unor 
exilați sirieni, care să nu știe nimic de promisiunile făcute 
arabilor? In ignoranta lor, acești sirieni ar putea fi 
recunoscători pentru orice firimituri de limitată autoguvernare 
pe care britanicii și francezii ar fi dispuși să li le arunce, iar 
această recunoștință ar putea la rândul ei să-i determine pe 
francezi să își reducă pretenţiile imperialiste. În 22 februarie, 
Sykes îi scrisese lui Reginald Wingate, înaltul comisar britanic 
în Egipt, cerându-i ajutorul pentru a organiza o asemenea 
delegaţie de exilați sirieni la Cairo, oameni cu care el si Picot sa 
poată discuta viitorul statut al patriei lor. Dacă va fi necesar să 
includă și un delegat din Hejaz în comitet, Sykes sugera să fie „o 
persoană venerabilă și docilă, care să nu vrea să călărească sau 
să facă prea multă mişcare“, Cu o vervă remarcabilă, Sykes s- 
a gândit de asemenea să includă în scrisoare o serie de schiţe 
făcute la iuţeală pentru un nou steag al rebelilor. (În mod 


ciudat, poate ca adevaratul talent al lui Mark Sykes era in 
proiectarea drapelelor. Regele Hussein avea sa adopte pana la 
urma una dintre schitele lui Sykes pentru stindardul sau.) 

Uimit de rugamintea cinica a lui Sykes, Wingate a trimis o 
telegrama la Foreign Office, subliniind ca din moment ce regele 
Hussein era cel căruia Marea Britanie îi făcuse promisiunile, tot 
el trebuia să fie acela care să aleagă delegaţia cu care să se 
întâlnească Sykes si Picot. Sykes a respins rapid ideea, 
sugerându-i lui Wingate că „nu pare necesar să i se dea 
impresia Regelui Hussein că viitorul Siriei urmează să fie luat 
în considerare de novo [din nou]“+% În orice caz, sugera Sykes, 
înaltul comisar făcea prea mult caz de toată situaţia. „Ce ne 
trebuie noua de fapt sunt câţiva oameni de nădejde, 
reprezentanţi ai Partidului Naţional Arab, care să reprezinte 
punctul de vedere musulman sirian, să semneze manifeste și să 
aprobe orice aranjamente locale de care poate fi nevoie.“ 

Ținând seama de aceste tensiuni care se acumulau, Mark 
Sykes, simțindu-se cu musca pe căciulă, a răsuflat ușurat, 
pesemne, în momentul în care, exact când se făceau ultimele 
pregătiri pentru călătoria lui și a lui Picot în Egipt, a venit 
vestea despre eșecul din 26 martie suferit de trupele lui Murray 
în Gaza. Cu siguranţă, următoarea ofensivă a lui Murray avea 
să reușească — era greu de imaginat că norocul absurd al 
turcilor ar fi putut să se prelungească prea mult în fata puterii 
armatei britanice —, între timp, însă, întârzierea avea să-i lase 
răgaz lui Sykes să se strecoare prin complicatul câmp minat 
care îl aștepta la Cairo. 

Acest câmp minat nu era limitat doar la chestiunea siriană. 
Pe parcursul ultimelor luni, Mark Sykes lucrase în tăcere la o 
altă stratagemă care, dacă totul mergea bine, putea să-i dejoace 
planurile partenerului lui de călătorie, Francois Georges-Picot. 

Conform clauzelor originale ale Acordului Sykes-Picot, 


Palestina urma sa fie separata de restul Siriei si plasata sub o 
„administraţie internaţională“ a celor trei principale state din 
Antanta: Marea Britanie, Franţa și Rusia. La câteva luni după 
negocierea acestui aranjament la care participase nemijlocit, 
Sykes văzuse o posibilitate de a obține mai mult. Mânuind cu 
abilitate sentimentele diferitelor categorii etnice și politice din 
Palestina — și, cu precădere, pe sioniștii evrei, cu neîncrederea 
lor profundă fata de Franţa și cu ura lor amară contra Rusiei 
țariste —, Marea Britanie avea posibilitatea să îngroape 
definitiv ideea unei administrații comune, sub pretextul 
nefunctionalitatii ei, și să plaseze Palestina sub un protectorat 
exclusiv britanic. Sykes fusese aspru admonestat când fluturase 
această idee in fata conducerii de la Foreign Office in 
primavara anului 1916 — ministrul de externe Grey il instruise 
să isi „șteargă“ gândul din memoriet —, dar acum, după un an 
de atunci, ideea incoltise din nou in mintea productiva a lui 
Sykes. 

Unul dintre motive era faptul ca ministrul de externe Grey 
era acum un personaj de domeniul trecutului, fiind fortat sa 
demisioneze împreună cu restul guvernului Asquith in 
decembrie 1916. Concentrat asupra „Vestului“, regimul Asquith 
fusese întotdeauna circumspect fata de orice masinatii 
diplomatice care ar fi putut inflama relatiile cu francezii, vesnic 
susceptibili, însă acum, cu noua orientare spre „Est“ a 
aministratiei lui David Lloyd George și a lui Arthur Balfour, 
ministrul de externe in exercitiu, aspectul acesta nu mai conta 
așa de mult. Nerabdator să obţină o victorie în război undeva — 
oriunde —, cabinetul britanic pusese un accent și mai puternic 
asupra operaţiunilor din Orient, iar dacă o reușită acolo 
însemna să calce Franţa pe bătătură, costul părea minor. 

Sykes mai beneficiase și de o altă schimbare importantă în 
noul guvern. Un reproș principal împotriva administraţiei 


Asquith fusese lipsa unei directii constante si clare in razboi, si 
ca raspuns Lloyd George infiintase un asa-numit Cabinet de 
Război, o conjurație formată din doar cinci demnitari 
importanţi, investiti cu puteri decisive în coordonarea 
majorităţii aspectelor legate de efortul militar britanic. Cu 
siguranţă, un indiciu al apetitului noii administrații pentru 
soluții creative fusese promovarea lui Mark Sykes în funcţia de 
secretar adjunct al Cabinetului de Război, cu sarcina de a se 
ocupa de treburile din Orientul Mijlociu. 

La fel de cruciale fuseseră discuţiile lui Sykes cu Aaron 
Aaronsohn, în octombrie și noiembrie. Ca urmare a acelor 
conversații și entuziasmat din nou de posibilitatea de a folosi 
sionismul drept un vehicul probritanic în Palestina, Sykes 
avusese o serie de întâlniri, în secret, cu diverși lideri sioniști 
britanici, la începutul anului 1917. Aceste discuţii culminaseră 
cu o consfătuire extraordinară cu un grup de ,gentlemeni 
evrei“ britanici influenţi, într-o casă din Londra, în dimineața 
de 7 februarie 1917; ceea ce a făcut ca această întrunire să fie 
cu adevărat extraordinară a fost anunţul rostit de Sykes în 
deschidere, prin care le comunica interlocutorilor săi că venise 
acolo fără ca Ministerul de Externe sau Cabinetul de Război să 
știe acest lucru, și de aceea discuţiile lor trebuiau să rămână 
secrete.** Printre cei opt bărbaţi care au participat la ședință au 
fost lordul Walter Rothschild, fostul ministru de interne Herbert 
Samuel și o persoană care, în curând, avea să capete un rol 
foarte important în planurile lui Sykes pentru Palestina, viitorul 
președinte al Federaţiei Sioniste Engleze, Chaim Weizmann. 

Emigrant evreu din Rusia ţaristă, Weizmann avea patruzeci 
și trei de ani, era dinamic și purta barbișon; fost lector de 
chimie la Universitatea din Manchester, pe parcursul 
deceniului precedent se profilase drept una dintre cele mai 
elocvente si persuasive voci ale sionismului britanic. 


Personalitate proeminenta in cadrul conferintelor sioniste 
internationale, Weizmann era preocupat totodata sa transforme 
retorica in fapte. In 1908, contribuise la infiintarea Companiei 
pentru dezvoltare rurală in Palestina, care avea mandatul de a 
cumpăra pământ agricol în Palestina destinat coloniilor de 
evrei. Pentru autorităţile britanice, deosebit de importantă era 
activitatea de chimist a lui Weizmann. La scurt timp după 
întâlnirea cu Sykes, Weizmann elaborase un proces 
revoluționar pentru a crea acetonă sintetică, o componentă- 
cheie în producerea explozivelor, și, punând aceasta 
descoperire la dispoziția industriei de muniții din Marea 
Britanie, se bucura acum de o mare recunoștință din partea 
guvernului. (Negreșit, odată cu asta se anulase și orice 
eventuală învinuire care i s-ar fi putut aduce ca frate mai mare 
al Minnei Weizmann, fosta amantă a lui Curt Priifer, care fusese 
arestată ca spioană germană în Egipt, în 1915.) Ca un fapt 
divers, în perioada când a predat la Manchester, Weizmann 
câștigase simpatia parlamentarului local pentru cauza sionistă; 
acel parlamentar era Arthur Balfour, noul ministru de externe 
britanic. 

La acea întrunire din 7 februarie, liderii evrei britanici 
declaraseră cu emfază exact ceea ce Mark Sykes spera să audă 
de la ei: și anume, că pur și simplu era exclus ca mișcarea 
sionistă internaţională, în general, și coloniștii sioniști din 
Palestina, în particular, să accepte o administraţie în comun a 
statelor Antantei în Palestina. Dimpotrivă, toţi cereau controlul 
exclusiv al Marii Britanii în regiune, sau, cum s-a exprimat unul 
dintre participanţi, „un stat evreiesc în Palestina sub Coroana 
Britanică“. Ca răspuns, Sykes a anunţat că era pregătit să 
prezinte Cabinetului de Război punctul de vedere sionist. Le-a 
sugerat, de asemenea, demnitarilor care participau la întrunire, 
să înceapă să facă lobby pe lângă coreligionarii lor din alte 


parti, în favoarea acelui tel, oferindu-se chiar „să [le] puna la 
dispoziţie telegrafele de la Cabinetul de Război, astfel încât sa 
poată comunica în secret cu fruntași sioniști din Paris, 
Petrograd, Roma și Washington D.C.“ 

În același timp, politicianul din Hull nu se putea dezbăra 
complet de optimismul său  nonșalant și enunţurile 
disimulatoare. În ceea ce privea susceptibilitatile arabilor, a 
opinat Sykes la întâlnirea din 7 februarie, el nu vedea nicio 
obiectie din partea lor la o intensificare a colonizării evreilor în 
Palestina — o afirmaţie interesantă, ţinând seama că, nici la 
acea dată măcar, arabii nu știau că puterile Antantei ar fi avut 
vreo intenţie, de fapt, în privinţa Palestinei. (În mod evident, 
Sykes nu ar fi avut de unde să știe că, exact atunci, Lawrence îi 
povestea lui Faysal despre Acordul Sykes-Picot.) Începând, 
pesemne, să aibă unele suspiciuni când Sykes a sondat opinia 
interlocutorilor lui despre o administraţie în comun a 
Palestinei, lordul Rothschild îl întrebase atunci, fără înconjur, 
ce promisiuni li se făcuseră francezilor în regiune. La care, 
Sykes a dat uluitorul răspuns că „francezii nu au niciun fel de 
poziție specială in Palestina si nu au dreptul la nimic de- 
acolo“.%2 Acestea erau încă două afirmaţii eronate — prima, 
poate un exerciţiu de reverie nostalgică, a doua — o minciună 
crasă —, pe lângă toate celelalte enunturi de acest fel pe care 
Mark Sykes le făcuse în ultimele luni, un eșafodaj tot mai mare 
de adevăruri parțiale si uneltiri contradictorii, încât până și el 
avea cât de curând să nu mai poată să le tina socoteala. 

Între timp, avea inteligența necesară să își dea seama că 
totul era foarte instabil, că un eveniment apărut inopinat sau o 
nouă conjunctură intervenită pe teren ar putea răsturna iarăși 
totul, punând sub semnul întrebării unele dintre combinaţiile 
lui și dând naștere unor noi oportunităţi de a-și atinge scopurile 
— indiferent cât de variabile puteau fi acele scopuri. În plus, 


pornind in aprilie spre Egipt, Sykes urma sa se reintalneasca 
acolo cu un om care intelegea nevoia unor actiuni indraznete: 
Aaron Aaronsohn. 

Agronomul din Athlit era un sionist de o cu totul alta factura 
decat cei cu care Sykes uneltise pe furis la Londra. Oamenii 
aceia erau sobri si precauti, cu maniere elegante, pe când 
Aaronsohn era repezit și impulsiv, un individ înăsprit de trăirea 
aievea a „visului“ sionist în Palestina. În comparaţie cu unii 
dintre acei confrati londonezi, Aaronsohn avea, de asemenea, o 
viziune mult mai grandioasă despre ceea ce trebuia să se 
întâmple în Palestina: nu doar o amplă prezenţă a evreilor sub 
protecţia britanicilor, ci până la urmă un stat al evreilor, care să 
se întindă de la ţărmul Mediteranei până la est de Iordan și 
aproape până la porţile Damascului. Aaron Aaronsohn era un 
radical, dar, așa cum Mark Sykes știa prea bine, adesea 
temperamentele radicale erau cele care catalizau schimbarea. 

Ceea ce nu ar fi putut ghici în acel moment era că el și 
Aaronsohn urmau să primească un dar generos de la cineva 
aflat de cealaltă parte a câmpului de luptă: Djemal Pașa. 


Din toate timpurile, spre agasarea comandanților militari 
preocupaţi de tehnicile defensive, civilii au o tendinţă de a sta 
cuminţi în casele lor până în ultimul moment, când forţele 
cotropitorilor ajung să se ivească la orizont. Atunci când 
săgețile sau gloantele sau rachetele încep să suiere, acești civili 
își adună familiile și cât mai multe dintre lucrurile lor, dacă 
timpul le permite, după care pleacă pe drumuri cu orice mijloc 
de transport au la îndemână. În mod previzibil, cel mai uzual 
rezultat al acestui exod pripit este un grav ambuteiaj — și 
adesea o completă paralizie — pe toate căile care pornesc de la 
câmpul de luptă, făcând extrem de dificilă aducerea de întăriri 
pentru forțele angajate în operațiunea defensivă. Pentru a 
preîntâmpina acest inconvenient, armatele au constrâns 


îndeobște populaţia civilă să părăsească zona posibilă de luptă 
cu mult timp înainte — și, la nevoie, împingând-o cu baioneta 
de la spate. Din cauza încremenirii de pe liniile de luptă, 
asemenea evacuări forțate fuseseră arareori necesare pe 
frontul de vest în primii doi ani și jumătate ai Primului Război 
Mondial, însă fuseseră o manevră uzuală în est, și cu precădere 
pe frontul otoman. 

Era o metodă care le convenea otomanilor, din motive care 
depășeau simplul expedient militar. De nenumărate ori de-a 
lungul secolelor, sultanii din Constantinopol, conștienți atât de 
slăbiciunea armatei lor, cât și de natura poliglotă a imperiului 
lor, adoptaseră un fel de tactică a pământului pârjolit în faţa 
unui pericol din exterior, dezrădăcinând populaţii întregi care 
ar fi putut, tacit sau fățiș, să colaboreze cu cotropitorii. Când 
timpul permitea, luau din calea cotropitorilor vitele, utilajele 
agricole și hambarele cu provizii, aproape tot ceea ce ar fi putut 
deveni mijloace de subzistență pentru inamic, iar lucrurile, pe 
care nu mai puteau să le ia, le ardeau, le zdrobeau sau le 
otrăveau. 

În ciuda tuturor ideilor lor reformiste în alte domenii, Junii 
Turci nu consideraseră necesar să reexamineze această tradiţie 
când au venit la putere în 1908; sau, mai plauzibil, pur și simplu 
fuseseră copleșiți de ritmul evenimentelor. În timpul 
Războaielor Balcanice din 1912-1913, întregi populaţii civile au 
fost expulzate cu forța de majoritatea armatelor combatante, 
nu neapărat fiindcă așa era mai convenabil din punct de vedere 
militar, ci aplicând o politică de conjunctură, care peste un 
secol avea să devină cunoscută drept epurare etnică. Această 
imensă tragedie umană, chiar dacă în mare parte uitată — sute 
de mii de turci, bulgari, macedoneni și greci au fost alungaţi 
definitiv de pe meleagurile lor ancestrale —, a constituit 
precedentul pentru mult mai brutala și criminala expulzare a 


populaţiei armene din Anatolia în primăvara anului 1915. În 
ciuda acestui sinistru exemplu recent și a propriilor sale 
eforturi de a-l atenua, când Djemal Pașa a constatat că fieful lui 
sirian era ameninţat la începutul anului 1917, tot spre politica 
de expulzare s-a îndreptat și el. 

La început, nu a existat nimic controversabil în privința 
acestei măsuri. La sfârșitul lui februarie, când invadatorii 
britanici s-au adunat la sud de Gaza și era clar că urmau să 
atace, Djemal Pașa ordonase evacuarea populaţiei acestui oraș, 
probabil vreo douăzeci de mii de civili în total. Era o dispoziţie 
pentru care guvernatorul Siriei avea toate motivele să se 
felicite; când s-a declanșat atacul britanicilor la sfârșitul lui 
martie, drumurile libere, la nord și la est de Gaza, le 
permiseseră turcilor să aducă urgent întăriri și să câștige lupta. 

După acea victorie, Djemal și comandanții militari germani 
din anturajul lui au studiat harta întregii regiuni sudice a 
Palestinei; în mod cert, britanicii aveau să încerce din nou, dar 
la fel de cert era și că vor fi atât de abili, încât să nu atace de 
două ori prin același loc. Încercând să anticipeze cam pe unde 
s-ar putea produce noua ofensivă, Djemal s-a concentrat asupra 
orașului de coastă Jaffa, situat la circa șaizeci de kilometri spre 
nord. 

Pe tot parcursul lunii martie, diverse zvonuri care ajungeau 
în cartierul general al lui Djemal susțineau că era posibil ca 
britanicii să ocolească tranșeele turcești din Gaza, făcând o 
debarcare amfibie la nord. Jaffa era propice pentru o asemenea 
operaţiune, atât graţie plajelor netede și a mării liniștite, care 
ofereau un loc ideal pentru o debarcare, cât și din cauza 
populaţiei amestecate a orașului: dintre cei patruzeci de mii de 
locuitori, circa zece mii erau evrei și, poate, vreo patru mii 
creștini, minorităţi care începeau să fie din ce în ce mai 
nemultumite de cârmuirea otomană. Deși aceste temeri iniţiale 


fusesera eliminate prin asaltul frontal britanic care esuase in 
Gaza in 26 martie, au reaparut navalnic dupa aceea, astfel 
încât, in 28 martie, Djemal a ordonat evacuarea orașului Jaffa. 
După ce iniţial le-a dat locuitorilor mai puţin de o săptămână 
pentru a-și organiza plecarea, Djemal a cedat la obiecțiile aduse 
de liderii comunităţilor evreiești — Paștele, una dintre cele mai 
sfinte sărbători la evrei, urma să înceapă — și a prelungit 
termenul-limita cu încă opt zile.“ 

În ciuda tendinței guvernului otoman spre proclamatii 
senine în asemenea momente — de obicei, se vorbea mult 
despre trenuri suplimentare pentru a-i transporta pe 
dezradacinati în afara zonelor periculoase, despre locuri de 
cazare temporare, foarte plăcute, care erau pregătite pentru a 
asigura confortul refugiaților —, aceste evacuări erau invariabil 
mizerabile și haotice. Pentru infractori, ofereau prilejul de a 
jefui locuinţele vecinilor plecaţi, sau de a ataca pe drum 
pribegii epuizați si Incarcati de bagaje. Dată fiind corupţia 
endemică la toate nivelurile guvernământului otoman, se tinea 
seama de pile și favoruri; cei blagosloviti cu relaţii adecvate sau 
cu fonduri pentru a mitui oficialitățile adecvate erau lăsaţi să 
rămână pe loc sau erau mutaţi doar la periferia orașului, în 
timp ce alții erau manati zile sau chiar săptămâni întregi tot 
mai departe de casele lor. Poate, inevitabil, aceste abuzuri 
aveau tendinţa să fie mai intense într-un oraș „mixt“ cum era 
Jaffa, o ocazie pentru animozitatile religioase și etnice, care 
întotdeauna mocneau în societatea otomană, să izbucnească în 
plin. 

Cu toate acestea, initial nu a existat nimic în cazul evacuării 
orașului Jaffa care să sugereze că ar putea fi mai mult decât una 
dintre acele uitate note de subsol ale războiului, un nou motiv 
de suferință pentru o populaţie civilă care ajunsese de mult să 
se resemneze in fata durerii. Dar când emisese acel decret, 


Djemal Pasa, fara sa stie, pusese in miscare una dintre cele mai 
însemnate campanii de dezinformare din Primul Război 
Mondial. Prima verigă în acel lanţ de evenimente s-a petrecut în 
noaptea de 17 aprilie, când o femeie de douăzeci și șapte de ani 
a fost ajutată să se urce la bordul unei nave britanice de 
recunoaștere, care patrula în largul coastei Palestinei. 


A fost o revedere înduioșătoare. Aaron Aaronsohn nu o mai 
văzuse pe surioara lui Sarah de aproape un an, dar acum 
tânăra ajunsese la Port Said, palidă și slăbită, însă în viaţă. 
Venise la bordul navei Managem, de la Athlit. Conducând-o în 
grabă în camera lui de la hotelul Continental din Cairo, 
Aaronsohn a chemat un medic, care a pus diagnosticul de 
anemie și i-a prescris pastile cu fier. În ciuda stării ei de 
epuizare, Aaronsohn s-a apucat apoi să o descoasă pe sora lui, 
dornic să afle noutăţi din Palestina. 

A spune despre Sarah Aaronsohn că era un spirit 
independent ar fi o flagrantă subestimare a personalităţii ei. 
Crescând în Zichron Yaakov, tânăra îi scandalizase pe locuitorii 
mai conservatori ai coloniei prin ambitia ei de a face călărie si 
de a participa, alături de bărbaţi, la partidele de vânătoare pe 
dealurile din împrejurimi. Asemenea fraţilor ei, era foarte 
școlită, călătorise — în cazul ei, prin Europa Centrală — și afișa 
o sofisticare mondenă, atipică pentru o tânără ajunsă la 
majorat în coloniile evreiești care făceau eforturi să 
supraviețuiască în Palestina. Chiar dacă se conformase tradiţiei, 
măritându-se repede după logodna surorii ei mai mici Rivka cu 
Absalom Feinberg — se considera aproape scandalos pentru o 
soră mai mare să nu se mărite ea prima —, fusese suficient de 
modernă, încât să rupă mariajul ei nefericit, în Constantinopol, 
fără să se mai uite inapoi.™ 

Poate cel mai șocant pentru o femeie la începutul anilor 
1900, Sarah Aaronsohn nu făcuse nicio tentativă de a-și ascunde 


inteligenţa sau talentul înnăscut de a conduce. Desi aceste 
trăsături stârneau resentimentele în unele cazuri, multi totuși 
erau de-a dreptul inamorati de ea, iar de-a lungul anilor, sora 
lui Aaronsohn, o tânără atrăgătoare, adunase în jurul ei un alai 
de pretendenți infocati. Nu se sfia să profite de farmecul pe care 
îl exercita pentru scopurile ei mai înalte. La moartea lui 
Absalom Feinberg în deșertul din Sinai în ianuarie 1917, Sarah 
preluase conducerea rețelei de spioni NILI în Palestina, iar 
printre agenţii operativi răspândiţi pe cuprinsul regiunii, o 
rețea care, graţie contribuţiei ei, ajunsese la aproape douăzeci 
de oameni, erau și câţiva bărbaţi vizibil îndrăgostiţi de ea. 
Lăsând deoparte acest aspect, Sarah Aaronsohn părea 
făcută pentru rolul periculos în care o  împinseseră 
împrejurările și, judecând după rezultate, putea să îl joace cu 
mai multă competență decât ar fi putut să dea dovadă oricare 
dintre liderii originali ai NILI — fratele ei temperamental sau 
impetuosul Feinberg. Ca femeie, era cumva exonerată de 
suspiciunile care îi vizau automat pe evreii occidentalizati, în 
ochii autorităţilor otomane, și se folosise de această „imunitate“ 
pentru a întreprinde ample incursiuni de recunoaștere prin 
regiunile rurale, ca o „doamnă la plimbare“, cum ar fi spus, 
dacă ar fi oprit-o vreodată cineva. După ce fusese stabilit 
contactul cu britanicii, Sarah a făcut din Athlit postul ei de 
comandă, sortând crâmpeiele de informaţii sosite din toată 
Palestina și având grijă să fie organizate în timp util, pentru 
următoarea dată când trebuiau să fie predate navei de 
recunoaștere. O dovadă a intransigentei ei a fost capacitatea de 
a ascunde fata de restul rețelei NILI moartea lui Absalom 
Feinberg, omul cu care ea împărtășise o iubire castă. Astfel, 
pentru a menţine moralul organizaţiei, Sarah a susținut 
ficțiunea plăsmuită de fratele ei în Cairo, potrivit căreia 
Feinberg plecase în Europa, ca să se pregătească să fie pilot 


pentru Antanta. 

Acum, la mijlocul lui aprilie 1917, Sarah Aaronsohn venise 
în Egipt cu informatii îngrijorătoare. În urmă cu trei săptămâni, 
i-a povestit ea fratelui ei, Djemal Pașa poruncise evacuarea 
orașului Jaffa. Deși acest decret viza întreaga populaţie a 
orașului, nici nu a fost de mirare că povara căzuse mai greu 
asupra locuitorilor evrei; existând prea puţine mijloace de 
transport, aceștia au fost nevoiţi să-și lase în urmă majoritatea 
bunurilor, îndurând în același timp maltratări și tâlhării din 
partea vecinilor musulmani plini de ranchiună. Potrivit lui 
Sarah, cel putin doi bărbaţi evrei fuseseră linsati la marginea 
orașului Jaffa. 

Pentru Aaron Aaronsohn veștile erau profund alarmante. 
Cunoscând prea bine soarta armenilor, expulzările din Jaffa 
sugerau că acum era posibil ca o nenorocire asemănătoare să se 
abată și asupra evreilor. Imediat, Aaronson s-a pregătit să îi 
alerteze pe asociaţii lui din serviciile secrete britanice, 
informându-i despre posibila criză umanitară care se profila în 
sudul Palestinei. 

Dar nici că și-ar fi putut alege un moment mai nepotrivit. 
Exact în ziua sosirii lui Sarah Aaronsohn la Cairo, 19 aprilie, 
Archibald Murray pornise ofensiva armată contra tranșeelor 
turcești din Gaza, pentru a doua oară. Dovedind că Djemal Pașa 
se înșelase, Murray a ales să atace exact pe același teren ca în 
primul asalt, deși optând pentru o tactică și mai lipsită de 
artificii: un asalt frontal de infanterie asupra poziţiilor 
inamicului. Singurele rafinamente britanice fata de prima 
bătălie din Gaza au fost folosirea tancurilor și a gazelor 
otrăvitoare împotriva dușmanului, dar nici măcar acestea nu 
au putut schimba deznodământul; cu șase mii de pierderi de 
vieți omenești, în fata turcilor mult mai puţini la număr, dar 
victorioși, înfrângerea britanicilor a fost incontestabil 


dezastruoasa. 

Putini oameni au fost, probabil, mai uluiti decat Aaron 
Aaronsohn. Încă din 12 martie, înainte de prima ofensivă 
armată a lui Murray, strategii britanici îl consultaseră, ţinând 
seama de cunoștințele lui vaste despre topografia sudului 
Palestinei. Agronomul fusese stupefiat când britanicii au 
propus ca principalul atac să se desfășoare pe o suprafaţă de 
teren situat la sud de orașul Wadi Ghazzal, o fâșie de teren plat 
întrerupt de pâraie șerpuite, care apoi se transforma într-o 
rețea de tarcuri pentru animale, imprejmuite cu garduri de 
cactusi aproape impenetrabile. „Am spus că terenul mi se pare 
foarte mult in dezavantajul nostru“, scrisese Aaronsohn la acea 
vreme, „oferind mari șanse franctirorilor turci. Sunt numeroase 
ueduri acolo și greu de traversat.“ În ciuda acestei 
admonestatii, în ambele asalturi din Gaza britanicii se 
îndreptaseră spre pâraiele și gardurile de cactuși de la Wadi 
Ghazzal ca niște porumbei voiajori venind spre casă. 

În situaţia în care ultimul dezastru din Gaza captase toată 
atenţia britanicilor din Cairo, lui Aaronsohn i-a fost imposibil să 
găsească un interlocutor pentru problemele ce planau acum 
asupra populaţiei evreiești din Jaffa. Pe toată durata săptămânii 
următoare, savantul a încercat cu disperare să discute aproape 
cu toţi funcţionarii britanici pe care îi cunoștea, dar nu a 
obținut nimic. Apoi, norocul i-a surâs brusc, în 27 aprilie, când a 
reușit, în fine, să obțină o întrevedere cu Mark Sykes. 

De cinci zile, de când sosiseră în Cairo, Sykes și Picot își 
petrecuseră cea mai mare parte din timp discutând cu 
„delegaţia“ de exilați sirieni, pe care Sykes îi selectase în 
prealabil pentru a reprezenta interesele arabilor în regiune. 
Deși veștile sumbre venite din Gaza atenuaseră mult din 
caracterul urgent al acestor consultări, după câteva zile de 
tratative, Sykes avea convingerea că reușise să creeze o punte 


peste prapastia imensa dintre planurile imperiale ale Frantei in 
Siria si angajamentele Marii Britanii privind o independenta a 
Siriei. De mare ajutor în remedierea acestei discrepante a fost 
faptul că cei trei delegaţi sirieni nici nu aveau habar de 
existenţa ei. 

„Principala dificultate“, explica Sykes într-o telegramă 
adresată directorului serviciului de informaţii al armatei, cu 
sediul la Londra, „a fost ca, fără să le arătăm delegaților vreo 
hartă sau să le spunem că ar exista un acord real cu detalii 
geografice stabilite deja, să îi manipulăm să întrebe ei ce eram 
dispuși, de fapt, să le oferim noi.“*8 

Odată ce, cel puţin temporar, „chestiunea siriană“ începuse 
să se rezolve frumos de la sine, Sykes a putut să-și facă timp și 
pentru alte lucruri. Prioritară pe lista lui era o întâlnire cu 
Aaron Aaronsohn, care de mai multe zile îi tot ceruse insistent o 
întrevedere. Întâlnirea lor a avut loc într-o sală de conferinţe de 
la hotelul Savoy, în dimineaţa de 27 aprilie. 

„În sfârșit!“, scria Aaronsohn în jurnalul lui. „Imediat, am 
abordat o serie de probleme particulare. El mi-a spus că, 
întrucât discuta acum cu un patriot evreu, va avea încredere să- 
mi împărtășească chestiuni foarte secrete, unele dintre ele 
nefiind cunoscute nici măcar de Ministerul de Externe.“ 

Sykes i-a povestit despre întâlnirea lui clandestină cu liderii 
sioniști britanici într-o casă londoneză, în 7 februarie, iar apoi i- 
a prezentat o nouă formulă de pace în Orientul Mijlociu, 
concepută recent de el și care presupunea o mare alianţă între 
evrei, arabi și ce mai rămânea din armeni. Cu o asemenea 
alianţă, explica Sykes încrezător, arabii ar deveni maniabili — 
trebuiau să înţeleagă că fără evrei și fără sprijinul britanicilor, 
tentativa lor de a dobândi independenţa ar eșua —, dar ar 
căpăta și tăria necesară de a-i sfida pe francezi. În același timp, 
un asemenea pact le-ar închide gura italienilor hrapareti, i-ar 


marginaliza pe rusi, ar crea un stat tampon, probritanic, pentru 
a proteja Egiptul si India, aducând totodată o susținere de 
faţadă pretențiilor anticoloniale ale celui mai nou aliat al Marii 
Britanii, Statele Unite. Nu se știe cum a reacţionat Aaronsohn la 
această ameţitoare elucubratie, concepută cu o precizie 
milimetrică — complexitatea eșafodajului nu era întrecută 
decât de absurditatea lui. Pesemne, pur și simplu, o fi ascultat 
respectuos, în tăcere; în fond, avea și el chestiuni presante pe 
care voia să i le prezinte lui Mark Sykes. 

Dacă alti oficiali britanici, prinși cu alte probleme, nu 
dăduseră atenţie situaţiei disperate în care se afla populaţia 
evreiască din Jaffa, nu la fel s-a întâmplat în cazul noului 
secretar adjunct al Cabinetului de Război. Se pare că Sykes a 
sesizat imediat efectul propagandistic excepţional pe care 
veștile aduse de Aaronsohn îl puteau avea asupra acelei parti a 
evreimii internaţionale care nu aderase încă la cauza sionistă 
susținută de britanici. L-a trimis rapid pe Aaronsohn să 
elaboreze un memoriu asupra situaţiei din Jaffa și a stabilit o 
nouă întâlnire pentru a doua zi dimineaţă.” 

Când scrisese despre situaţia grea a armenilor, în urmă cu 
cinci luni, Aaronsohn fusese nevoit să îl prezinte într-o lumină 
favorabilă pe Djemal Pașa, subliniind că, în ciuda defectelor de 
caracter și a greșelilor lui ca administrator, guvernatorul Siriei 
încercase cu fermitate să pună capăt masacrării armenilor și să 
ușureze suferințele supraviețuitorilor.““ De asemenea, la 
vremea respectivă, agronomul beneficiase de pe urma firii 
schimbătoare și ciudat de curtenitoare a lui Djemal, obținând 
de la el atât eliberarea lui Absalom Feinberg, după ce fusese 
arestat ca prezumtiv spion, dar și modificarea unor serii de 
decrete nocive pentru coloniștii evrei. Totuși, când s-a așezat să- 
și scrie prezentarea pentru Mark Sykes, în după-amiaza de 27 
aprilie, Aaronsohn a considerat că avea o ocazie de aur să 


promoveze cauza sionista, iar pentru a exploata din plin 
această ocazie era nevoie să își ia unele „licenţe de creaţie“. 
Prima victimă a acelei creativitati avea să fie Djemal Pașa. 

Reîntâlnindu-se cu Mark Sykes la nouă și un sfert în 
dimineaţa următoare, Aaronsohn i-a înmânat memoriul lui 
despre Jaffa. Imediat, Sykes a trimis o telegramă strict secretă la 
Ministerul de Externe, cerându-le să îl contacteze pe Chaim 
Weizmann la Federaţia Sionistă Engleză și să îi predea 
următorul mesaj: „Aaron Aaronsohn mi-a cerut să vă informez 
că Telaviv [enclava evreiască din Jaffa] a fost devastat. 10000 de 
evrei palestinieni sunt acum fără casă sau hrană. Întreaga 
yeshuv [comunitate] este amenințată cu distrugerea. Jemal 
[Pasa] a declarat public că politica fata de armeni va fi acum 
aplicată evreilor. Rog informaţi centrele [evreiești], fără a 
pomeni numele lui Aaron Aaronsohn sau sursa de 
informatii“. 

Apelul a fost preluat cu promptitudine de Jewish Chronicle, 
cel mai important ziar sionist din Marea Britanie. În 4 mai, 
cititorii erau informați într-un articol publicat cu subtitlurile 
„Grave relatări — Ultraje cumplite — Amenințarea unui 
masacru general“: „Cu profundă mâhnire si îngrijorare, Jewish 
Chronicle a aflat, dintr-o sursă absolut sigură, informații foarte 
grave despre evreii din Palestina... Tel Aviv, acest splendid «oraş 
cu grădini» din Jaffa, a fost devastat si a ajuns un morman de 
ruine, in timp ce alte distrugeri similare nejustificate au avut 
loc, dupa toate probabilitățile, si in alte parti din Palestina, 
populate de evrei“. 

Preluând ficțiunea despre declarațiile făcute de 
guvernatorul Siriei, Chronicle continua: „Dar există riscul unor 
măsuri si mai grave. Căci guvernatorul turc, Djemal Pasa, si-a 
anunțat intenția autorităților [sic] de a extermina necrutator 
populaţia evreiască din Palestina, afirmând public că politica de 


masacre, folosita In cazul armenilor, va fi aplicata acum 
evreilor. Daca aceasta sinistra si revoltatoare amenintare va fi 
pusă în practică, va însemna nu numai ca mii de evrei... vor fi 
măcelăriți cu sânge rece, ci și că întreaga muncă de 
recolonizare a Palestinei va fi fost complet anihilată“. 

În următoarele zile, vestile sumbre venite din Palestina s-au 
răspândit prin comunităţile de evrei din Marea Britanie, Statele 
Unite și Europa, declanșând apeluri disperate adresate 
guvernelor ţărilor respective de a acţiona in consecinta.® În 
cazul conducerii Ministerului de Externe britanic totuși, nu era 
deloc clar ce s-ar fi putut face.“ „Regret“, comenta un diplomat 
important în aceeași zi când a apărut articolul în Chronicle, „că 
în ceea ce ne privește niciun fel de acţiune nu pare fezabilă în 
vreun fel.“ 

Dar cel puţin unul dintre funcţionarii guvernamentali 
britanici a văzut în relatarea despre Jaffa o șansă de a propulsa 
problema la un nivel complet nou, nelimitându-se doar la 
influențarea opiniei evreilor din toată lumea, ci trecând la 
presiuni directe asupra propriului guvern. Este vorba despre 
William Ormsby-Gore, parlamentarul conservator, care fusese 
atât de impresionat de Aaron Aaronsohn când îl întâlnise la 
Cairo, în Biroul Arab; în mai 1917, Ormsby-Gore se întorsese la 
Londra și lucra împreună cu Mark Sykes în departamentul 
pentru Orientul Mijlociu din cadrul Cabinetului de Război. 
Sykes, care plecase pentru scurt timp din Cairo, într-o vizită în 
Arabia, în 30 aprilie, fiind de aceea mai greu de contactat, a 
găsit telegrama de la Ormsby-Gore, când a revenit în Egipt, în 9 
mai. 

„Cred că e cazul să folosim pogromurile în Palestina ca 
propagandă“, scria Ormsby-Gore. „Orice povești picante despre 
atrocități ar fi primite cu entuziasm de oamenii care se ocupă 
de propagandă aici, iar Aaron Aaronsohn ar putea trimite niște 


articole macabre la ziarele evreieşti.“ 

Sykes nu a primit nicio obiectie de la Aaronsohn. Cei doi au 
avut o nouă lungă întâlnire în 11 mai, la care, relata savantul, 
au „discutat despre evreii americani și despre propaganda pe 
care am putea să o facem acolo [sic] acum în recrutarea pentru 
frontul din Palestina. Sir Mark s-a oferit să expedieze mai 
departe orice telegrame sau scrisori pe care aș vrea să le 
trimit“. 

Conștient, probabil, că era renumit pentru tendința de a 
exagera lucrurile, Sykes a avut înțelepciunea de a trimite mai 
departe noul raport extins, întocmit de Aaronsohn, dar sub 
semnătura înaltului comisar Reginald Wingate. „În timpul 
Paștelui evreiesc“, relata telegrama trimisă de Wingate la 
Londra în aceeași zi, „întreaga populaţie de evrei din Jaffa a fost 
expulzată spre nord. Locuinţe, proprietăți devastate, populaţia 
pribeagă jefuită cu consimțământul autorităţilor turce. Evreii 
care s-au împotrivit au fost pradati, spânzurați. Mii de evrei 
rătăcesc neputincioşi pe drumuri, murind de foame.““® Și acum 
apăruse o nouă agravare a situaţiei, o extindere a evacuarilor și 
în cazul populaţiei evreiești mult mai numeroase din Ierusalim. 
„Evrei tineri din Ierusalim sunt deportaţi în masă, către nord, 
destinație necunoscută. Evacuarea forțată a coloniei [de evrei 
din Ierusalim] este iminentă.“ 

Sub semnătura lui Wingate, această depeșă nu a fost 
difuzată doar printre membrii conducerii Ministerului de 
Externe, ci a ajuns pe biroul regelui, al premierului și la 
întregul Cabinet de Război. În același timp, Aaronsohn i-a dat 
lui Sykes o listă cu aproximativ cincizeci de lideri sioniști din 
toată lumea, care trebuiau să fie imediat instiintati. Acum 
povestea despre Jaffa a atins cotele senzationalului, asa cum era 
conceput în anul 1917. „Cruzimi asupra evreilor deportaţi din 
Jaffa“, titra vehement New York Times, „Djemal Pașa vinovat“, 


în timp ce guvernul american, abia de curând cooptat în efortul 
de război, s-a alăturat unui cor international, denuntand 
această ultimă faptă revoltătoare săvârșită de regimul de la 
Constantinopol. Nicăieri nu a fost acest cor mai răsunător decât 
în Marea Britanie. 

Turcii și aliaţii lor germani ar putea fi iertati pentru 
lentoarea reacției lor la aceste învinuiri nimicitoare; în fond, 
evacuarea Jaffei se produsese la începutul lui aprilie, iar acum 
era mijlocul lunii mai. După ce iniţial nu a socotit de demnitatea 
lui să dea un răspuns la acele condamnări, Djemal Pașa a negat 
categoric acuzaţiile, subliniind că întreaga populaţie din Jaffa 
fusese evacuată, nu doar evreii, și că acea operaţiune — 
neplăcută, desigur, pentru cei direct afectaţi — fusese efectuată 
în mod ordonat și pașnic; de fapt, guvernatorul acordase 
populaţiei evreiești din Jaffa avantaje speciale, care le fuseseră 
refuzate celorlalți.“ Cât despre afirmaţiile că evreii ar fi 
„deportaţi“ din Ierusalim, guvernatorul Siriei riposta că nu 
avuseseră loc niciun fel de evacuări acolo. Aceste declaraţii au 
fost confirmate de regimul de la Constantinopol și, respectiv, 
Berlin, ba chiar și de către un număr de lideri evrei din 
Palestina, inclusiv șef-rabinul din Ierusalim.*” 

Dar era un pic prea târziu. În ochii opiniei publice 
internaţionale, „pogromul“ din Jaffa era deja un fapt cert, cea 
mai recentă atrocitate comisă de Puterile Centrale, după 
„siluirea Belgiei“ și masacrarea armenilor. De asemenea, în 
felul acesta sioniștii și aliaţii lor din guvernul britanic știau că li 
se înmânase o unealtă extraordinară. Intervenind atât de 
curând după căderea odiosului tar si după intrarea Statelor 
Unite în război, povestea din Jaffa a contribuit la accelerarea 
unei mutări tectonice care avea loc în rândurile evreimii 
internaţionale, convingerea din ce în ce mai fermă că viitorul 
lor depindea de plasarea lor alături de Antanta. 


Un prim efect imediat a fost sustinerea adusa argumentului 
sionistilor mai radicali care afirmau ca orice aranjament sau 
compromis cu Turcia nu mai era posibil. La inceputul lui iunie, 
cand povestea din Jaffa facea ravagii, Aaron Aaronsohn a 
compus cateva telegrame adresate unora dintre cei mai 
însemnați fruntași ai comunităţii evreilor americani, oameni 
care continuau sa fie circumspecti în privința adoptării 
necondiționate a cauzei sioniste și care, în unele cazuri, încă își 
mai imaginau că pentru viitorul coloniilor de evrei din 
Palestina cârmuirea otomană era mai profitabilă. Pentru a 
conferi mai mult autoritate mesajului lui Aaronsohn — printre 
destinatari era un judecător în exercițiu al Curţii Supreme, 
Louis Brandeis, precum și un viitor judecător al aceleiași 
instanţe, Felix Frankfurter —, Mark Sykes a aranjat ca depeșele 
să fie direcționate prin Ambasada Marii Britanii de la 
Washington, de unde să fie trimise mai departe. Edificator, in 
acest sens, era mesajul primit de judecătorul Mayer Sulzberger 
din Philadelphia: 

„Atrocităţi comise de turci asupra populațiilor evreiești din 
Palestina, conform unor informaţii sigure“, scria Aaronsohn. 
„Este timpul să renuntam la atitudinea noastră iertătoare fata 
de turci... Acum, când turcii au săvârșit aceste crime, atitudinea 
evreilor și opinia publică americană trebuie să treacă printr-o 
schimbare completă. Singura modalitate eficientă de eliberare 
rapidă a populațiilor evreiești din ghearele turcilor este să-i 
atacăm pe teren și pretutindeni... Trebuie să fim un front unit și 
să concentrăm influenţa evreilor în scopul smulgerii Palestinei 
din mâinile turcilor.“* 

Tot în luna iunie, a început să se impună o variantă complet 
diferită a poveștii din Jaffa. Ca reacţie la apelurile Antantei, 
Spania, Suedia și Vaticanul, toate trei entităţi neutre în conflict, 
au trimis delegaţi să investigheze ce se întâmplase acolo. Atât 


trimisii spanioli, cat si cei ai Vaticanului au conchis repede ca 
rapoartele despre masacrele si persecutiile asupra evreilor erau 
fara temei, in timp ce omologul lor suedez a mers chiar mai 
departe. „În multe privinţe“, scria el, „comunităţii de evrei din 
Jaffa îi mersese mult mai bine — și categoric nu mai rău — 
decât populaţiei musulmane locale, în timpul evacudrii.“* La 
scurt timp după aceea, consulatul SUA din Ierusalim a raportat, 
de asemenea, că relatările despre actele de violență contra 
evreilor din Jaffa au fost „exagerate grosolan“. Chiar și Aaron 
Aaronsohn a fost nevoit în ultimă instanţă să admită că cei doi 
evrei „linșaţi“ in Jaffa, potrivit unor surse, fuseseră de fapt 
arestaţi sub învinuirea de tâlhărie și, evident, nu fuseseră 
nicidecum spânzurați. 

Dar nu mai conta, bineînţeles. În război, adevărul este ceea 
ce oamenii sunt manipulati să creadă, iar Djemal Pașa tocmai le 
oferise dușmanilor lui un „adevăr“ care va schimba istoria 
Orientului Mijlociu. Fictiunea plasmuita despre ceea ce s-a 
întâmplat la Jaffa în 1917 — o ficțiune repetată drept realitate 
de către majoritatea istoricilor care au scris de atunci despre 
acea perioadă — va deveni acum „mitul originar“ în susținerea 
argumentului că niciodată comunitatea evreiască din Palestina 
nu va putea fi în siguranță sub cârmuirea musulmană, că 
pentru a supraviețui avea nevoie de un stat propriu. 


X 


În 21 aprilie, o navă de patrulare a marinei britanice a 
acostat în portul Wejh, cu o încărcătură de mare interes pentru 
căpitanul T. E. Lawrence: unsprezece prizonieri de război turci. 
până în dimineața anterioară, aceştia făcuseră parte din 
garnizoana turcească de la Aqaba. 

Actionand in baza zvonurilor că germanii desfăşurau o 
operațiune de plasare a unor mine lângă Aqaba, trei nave de 


patrulare britanice se apropiasera de port, inainte sa se crape 
de ziua in 20 aprilie si lasasera la tarm o mica unitate armata, 
reușind astfel să ia pe nepregătite garnizoana de acolo. În urma 
unui scurt atac de artilerie, doi soldaţi turci au murit, 
unsprezece au fost capturați, iar restul — circa cincizeci sau 
șaizeci de ostași, cel mult — au fugit pe dealuri. Întrucât șase 
dintre prizonieri erau recruți sirieni și și-au exprimat dorința 
de a se alătura rebelilor conduși de Faysal ibn Hussein, una 
dintre navele de patrulare britanice îi adusese la Wejh, pentru a 
fi supuși unui interogatoriu. 

Pe parcursul acelei zile, Lawrence i-a interogat pe sirieni, 
unul câte unul, aflând de la ei că, de fapt, garnizoana din Aqaba 
fluctua ca mărime, dar arareori se întâmpla să aibă mai mult de 
o sută de soldați. De o importanţă și mai mare, ţinând seama de 
planul pe care îl punea el la cale, era faptul că numărul 
soldaţilor turci încartiruiți în cazematele plasate în lungul 
drumului de circa o sută de kilometri prin Wadi Itm, între 
Aqaba si Maan, era de cel mult încă două sute.** Asta însemna 
că planul lui Lawrence ar putea funcţiona; dacă ar reuși să 
adune o forță armată formată din arabi în punctul terminus 
estic al acelui traseu si să lanseze o ofensivă fulger peste munți, 
ar putea să înfrângă din mers garnizoanele turcești din calea 
lui și să se năpustească asupra orașului Aqaba fără practic nicio 
împotrivire. 

Dar faptul că Lawrence înţelegea perfect ce posibilităţi avea 
nu însemna ca ofițerii din armata britanică să fie obligatoriu de 
părerea lui. Încă în vigoare era directiva lui Gilbert Clayton, din 
8 martie, potrivit căreia arabii nu trebuiau să pornească spre 
Agaba. În schimb, toată atenţia urma să rămână concentrată 
asupra atacurilor împotriva Căii Ferate Hejaz, pentru a bloca 
retragerea garnizoanei turcești din Medina (urmau să mai 
treacă, de fapt, câteva săptămâni, până ca britanicii să își dea 


seama că turcii nu aveau nicio intenţie să plece din Medina), un 
imperativ care nu lăsa loc de aventuri colaterale. 

Bineînţeles, cea mai bună modalitate ca ideile tale să nu fie 
desființate este să nu le formulezi niciodată în mod explicit. În 
loc să se ducă direct la Clayton cu propunerea lui, Lawrence a 
ales să îi atragă pe ceilalți doi ofiţeri britanici, aflaţi la post în 
Wejh, într-o discuţie generalizată despre subtilitatile războiului 
de gherilă, pe care le dobândise în timpul convalescentei lui in 
Wadi Ais. În particular, avea să susțină el mai târziu, a vorbit 
despre nesabuinta de a încerca cucerirea Medinei de la turci si 
despre nefezabilitatea tentativelor de organizare a arabilor ca 
forță armată de blocare pe Calea Ferată Hejaz. În schimb, a 
sugerat el, era nevoie ca puterea armatei turce să fie diluată 
prin extinderea frontului de război cât mai mult cu putinţă. 
Printre alte lucruri, asta însemna să se meargă spre nord cu „o 
unitate de luptă ofensivă, cât mai mobilă, cât mai bine echipată 
și cât mai puţin numeroasă, care să fie folosită, în mod succesiv, 
la atacarea punctelor de apărare înșirate pe linia turcilor“. 

Pentru interlocutorii lui Lawrence din Wejh, ambii ofiţeri 
de carieră, pesemne că expunerea lui a sunat interesant, dar nu 
era decât o acţiune secundară, fata de misiunea pe care o aveau 
în acel moment. Aceasta era reacţia pe care Lawrence contase, 
de fapt. „Fiecare era prea ocupat cu munca lui, pentru a-mi da 
mie autoritatea explicită de a mă lansa în ceea voiam să fac“, 
avea să povestească el. „M-am ales însă cu un auditoriu atent și 
cu recunoașterea competentă că [ideea] contraofensivei mele ar 
putea fi o diversiune utilă.“ 

E greu de imaginat cum cei doi ofiţeri ar fi putut să-i 
confere lui Lawrence o „autoritate explicită“ pentru planul lui, 
din moment ce reiese clar din propriile lor rapoarte de la fata 
locului că el nu a indicat niciodată faptul că această unitate 
armată diversionistă ar putea porni să cucerească Aqaba. 


Lawrence a adoptat o abordare si mai indirectă cu Cyril Wilson 
la Jiddah, informându-l pe șeful său că Auda abu Tayi urma să 
pornească într-un raid spre Maan și că el, Lawrence, se gândea 
să însoţească grupul de arabi, pentru a se convinge că acţiunile 
lor corespundeau obiectivelor militare actuale ale Marii 
Britanii. Wilson a fost de acord, raportandu-i lui Clayton, în 1 
mai, ca ,Auda urmeaza sa se deplaseze spre nord, probabil 
însoţit de Lawrence, prima lor ţintă fiind să avarieze linia 
ferată in jurul localității Maan“. Mesajul omitea să 
menţioneze care ar fi putut fi cea de-a doua lor ţintă. 

În Cei șapte stâlpi ai înțelepciunii, o carte care abundă în 
justificări personale, Lawrence avea să ofere o explicație de-a 
dreptul uluitoare pentru decizia lui de a acţiona pe cont 
propriu: „Elementul pe care l-aș fi retras din planul vizând 
calea ferată era doar persoana mea și, în situația dată, această 
cantitate era neglijabilă, deoarece simţeam o aversiune atât de 
puternică împotriva ideii, încât ajutorul meu acolo ar fi fost 
fără nicio tragere de inimă. Prin urmare, am decis să procedez 
în felul meu, cu sau fără vreun ordin.“* 

Cu alte cuvinte, întrucât Lawrence nu mai vedea rostul de a 
distruge calea ferată, era de fapt cel mai bine pentru toţi ca el 
să-și găsească altceva de făcut. De ce să ne mai mirăm atunci că 
atâția dintre ofițerii superiori îl considerau pe acest absolvent 
de la Oxford un personaj enervant?! 

Dar dincolo de asta, exista o rațiune psihologică si mai 
grandioasă pentru acţiunea pe care Lawrence o avea în vedere. 
În mintea lui, respectarea promisiunilor făcute arabilor putea 
cu adevărat să servească intereselor pe termen lung ale Marii 
Britanii, nu doar ca o chestiune de onoare, ci și ca o modalitate 
de a reduce la minimum influența celorlalte state europene — 
aliaţi astăzi, poate, dar cu siguranţă competitori din nou mâine 
— în toată regiunea. Un prim pas vital în această campanie era 


a-i lăsa pe arabi să își exporte revoluţia in Siria și, astfel, să fure 
Franţei acel teritoriu. Problema esenţială, în estimarea lui 
Lawrence, era că Marea Britanie nu sesizase deocamdată ce era 
cel mai bine pentru ea, or el, pur și simplu, nu mai avea timp să 
explice. 


Înainte de a porni spre Agaba, Lawrence avea să mai aibă o 
întâlnire crucială în Wejh. Aceasta a survenit în dimineața de 7 
mai, când un distrugător britanic a intrat pentru scurt timp în 
port. La bord, se afla Mark Sykes. 

Cei doi se cunoscuseră initial în timpul deplasării de 
documentare pe care Sykes o făcuse în Egipt, în 1915, și, cu 
toate că erau atât de diferiţi ca fire — Sykes, comunicativ si 
șarmant; Lawrence, taciturn și teribil de reticent —, se spune că 
se intelesesera destul de bine. Dar asta nu a durat prea mult. La 
fel ca în cazul majorităţii angajaţilor din biroul de informaţii 
militare secrete de la Cairo, opinia lui Lawrence despre acest 
diplomat se deteriorase atunci când a aflat detaliile Acordului 
Sykes-Picot, în primăvara anului 1916. Desigur, continua 
pasiune a lui Sykes de a trimite note de serviciu nesăbuite, 
propunând așa-zise soluţii clare la problemele din regiune — 
propuneri adesea în directă opoziţie cu cele pe care le sustinuse 
cu câteva săptămâni sau chiar zile mai devreme — nu 
contribuise nicidecum la reabilitarea imaginii lui în ochii lui 
Lawrence, în anul care trecuse. În concepţia lui, Sykes 
întruchipa perfect acea caracteristică agasantă a Angliei 
edwardiene, aristocratul enervant, un om care putea găsi o 
audienţă pentru ideile lui iresponsabile în virtutea pedigriului 
lui și a tupeului cu care le dădea glas. 

Totuși, în întâlnirea lor din 7 mai, Lawrence avea să mai 
descopere ceva la acest om; în lipsa unui termen mai manierat, 
Mark Sykes era și mincinos. 

De fapt, cei doi ajunseseră să se întâlnească la Wejh în ziua 


aceea ca o consecinţă colaterală a faptului ca Sykes fusese prins 
pe picior greșit în ultima lui rundă de tertipuri. Diplomatul 
tocmai se întorcea de la o întrevedere cu regele Hussein, o 
întâlnire pe care Sykes voise să o evite, dar care îi fusese bagata 
pe gât cu forța de către reprezentantul oficial la Jiddah, 
colonelul Cyril Wilson. 

În ciuda pedanteriei lui scortoase Wilson devenise treptat 
glasul conștiinței pentru politica britanică din Orientul Mijlociu. 
În lunga dezbatere de la sfârșitul anului 1916 privind o 
eventuală desfășurare a unei brigăzi britanice în Hejaz, Wilson 
fusese initial printre cei mai inversunati susținători ai ideii si 
fusese însărcinat de către superiorul său, Reginald Wingate, să 
îl constrângă pe regele Hussein să se plieze acestui punct de 
vedere. Pe parcursul unor numeroase întâlniri cu Hussein, 
reprezentantul oficial al Marii Britanii începuse să înțeleagă 
treptat că, probabil, bătrânul de la Mecca își cunoștea mai bine 
supușii și, totodată, se pricepea mai bine la politica din vestul 
Arabiei decât consilierii Aliaților, recent sosiți la fata locului. În 
ultima instanță, cand Wingate îi ordonase încă o dată 
subalternului său să încerce să-l convingă pe Hussein, Wilson, 
până atunci considerat drept foarte supus lui Wingate, refuzase 
efectiv să facă acest lucru și avusese un rol esenţial în 
eliminarea definitivă a propunerii. 

Wilson avusese o reacție de-a dreptul viscerală când aflase 
de masinatiile lui Sykes de a-l evita pe Hussein, preferând acel 
simulacru de negocieri cu „delegaţii“ sirieni la Cairo. La 
sfârșitul lui martie, îi trimisese lui Clayton o lungă și angoasată 
scrisoare, în care enumera atât problemele ce puteau inevitabil 
să apară din acest act de înșelăciune, cât și beneficiile ce puteau 
decurge dintr-un comportament onest cu Hussein. „Avem acum 
o șansă, care e putin probabil să se mai repete, de a câștiga 
recunostinta a milioane de musulmani din Imperiul [Britanic]“, 


scria el. „Pentru numele lui Dumnezeu, haidem sa fim sinceri 
cu bătrânul; sunt convins că va fi spre binele nostru în final.“45 

Deși acel apel fusese în van, se părea că destoinicul colonel 
din Jiddah avea și el abilitatea de a trage sforile în culise. La 
următoarea lui întâlnire cu Hussein, îl convinsese pe rege să 
solicite oficial o întâlnire cu Mark Sykes. Când Wilson i-a 
înaintat acea solicitare lui Reginald Wingate*!, un alt om care, 
în ciuda impulsurilor lui interventioniste, tinea la tradiţia 
britanică de fairplay, totul a devenit rapid o invitaţie pe care 
Sykes nu o putea refuza. În 30 aprilie, când terminase cu 
consfătuirile pe care el și Picot le avuseseră cu „delegaţii“ 
sirieni la Cairo, Sykes se îmbarcase pe distrugătorul britanic în 
Port Suez și pornise spre Jiddah. 

Chiar și pentru om foarte sigur de sine, voiajul fusese 
probabil stresant. Nu îi fusese greu să ducă de nas câţiva 
funcționari din Cairo, bine aleși dinainte, care nu știau nimic 
despre Corespondenta McMahon-Hussein; dar avea să fie, 
indubitabil, cu totul altceva să-l păcălească pe unul dintre 
autorii acelor scrisori. Dar, de fapt, Sykes putea juca și altă 
carte. În primul rând, avea atuul de a putea controla fluxul de 
informaţii. Exact așa cum aranjase să aibă o primă întâlnire cu 
sirienii la Cairo, fără prezenţa lui Picot, și acum intenţiona să se 
întâlnească între patru ochi cu Hussein. În felul acesta, orice fel 
de dispută ar putea apărea pe viitor despre ceea ce se discutase 
sau nu acolo, cuvântul unui trimis britanic, foarte stimat, putea 
prevala în fata eventualelor afirmaţii făcute de o oarecare 
căpetenie din deșert, un personaj renumit pentru ușurința cu 
care uita și modul voit greșit de a interpreta lucrurile. 

Totul ar fi ieșit poate bine — cel puţin pentru moment, ceea 
ce din perspectiva lui Mark Sykes părea rezonabil —, dacă nu s- 
ar fi gândit să se oprească la Wejh, pentru o întrevedere cu 
Faysal. Întâmplător, Lawrence era plecat într-o misiune de 


recunoaștere cand Sykes a venit în vizită pe 2 mai, însă Faysal i- 
a povestii tot ce aflase de la el când Lawrence s-a întors la Wejh, 
peste două zile. În acel moment, Sykes era deja plecat la Jiddah, 
pentru întâlnirea lui cu regele Hussein. 

Judecând după raportul pe care i l-a trimis lui Reginald 
Wingate în seara de 5 mai, naveta diplomatică făcută de Sykes 
nu ar fi putut nicidecum să decurgă mai bine: „În 2 mai, m-am 
văzut cu Seriful Faysal la Wejh și i-am explicat principiul 
acordului anglo-francez cu privire la o confederație arabă; 
după multe argumentări, a acceptat principiul și a părut 
mulțumit“.4% Acel succes prevestise un altul si mai remarcabil, 
căci chiar în acea după-amiază Sykes se întâlnise cu regele 
Hussein. „În conformitate cu instrucţiunile mele, i-am explicat 
principiul acordului [anglo-francez] cu privire la o confederație 
sau un stat arab... L-am făcut pe Rege să înțeleagă importanța 
prieteniei franco-arabe și, cel puţin, l-am determinat să admită 
că era esenţială pentru dezvoltarea lumii arabe în Siria, dar 
asta după argumentări foarte lungi.“ 

Un cititor atent al acelui raport din 5 mai s-ar fi mirat, 
probabil, de ciudata simetrie a acestor două întâlniri — 
franchete din partea lui Sykes în prezentarea scopurilor franco- 
britanice în regiune, urmată de argumentări din partea arabă, 
urmate în ultimă instanţă de acordul părții arabe —, in timp ce 
un cititor de-a dreptul cinic ar fi conchis că, punând accentul pe 
aspectul divergent al discuţiilor, Sykes își pregătea deja 
apărarea, în eventualitatea unui posibil dezacord formulat de 
Faysal și Hussein asupra celor spuse sau convenite. Între timp 
însă, călătoria fusese un triumf al diplomaţiei, un prim pas 
crucial spre soluționarea problemelor agasante care stăteau 
între Franţa și Marea Britanie, pe de o parte, și aliaţii lor arabi, 
pe de altă parte. 

„Spuneţi-i, vă rog, domnului Picot“, își încheia Sykes depeșa 


adresată lui Wingate în 5 mai, „că eu sunt mulțumit de 
întrevederea mea cu Faysal și Regele, întrucât amândoi se 
situează acum în același punct la care s-a ajuns la ultima 
noastră întâlnire comună cu cei 3 delegaţi sirieni la Cairo.“ 

Ceea ce Mark Sykes nu știa, bineînţeles, era că în Faysal ibn 
Hussein avusese un interlocutor avizat în privinţa Acordului 
Sykes-Picot — mulțumită lui T. E. Lawrence —, or sub nicio 
formă acea prezentare generalizată și vagă făcută de Sykes 
despre pact, în 2 mai, nu se potrivea cu ceea ce căpetenia arabă 
știa deja. Totuși, conformându-se poate tradiţiei arabe de a 
negocia, care spune să nu iti pui cărțile pe masă până nu devine 
absolut necesar, sau poate din teamă ca Lawrence să nu fie 
deconspirat ca sursa lui de informatie, Faysal nu îi reprosase 
diplomatului nebulozitatile discursului, în acel moment. 

De fapt, Faysal nu a fost în măsură să-i facă vreo observaţie 
lui Sykes, nici când acesta s-a oprit din nou la Wejh, la 
întoarcere, în 7 mai. Faptul că Faysal cunoștea adevărata 
structură a Acordului Sykes-Picot, diferită de versiunea 
denaturată pe care Sykes alesese să i-o prezinte, constituia 
marele secret periculos dintre el și Lawrence, or a-l da în vileag 
acum însemna un posibil dezastru pentru amândoi: pentru 
Faysal, riscul de a fi îndepărtat și, poate, chiar abandonat de 
către binefăcătorii lui britanici; pentru Lawrence, transferul 
imediat și, probabil, curtea marţială. 

Pe de altă parte, Lawrence cunoștea în mod legitim textul 
Acordului Sykes-Picot, ceea ce însemna că el, personal, îi putea 
cere socoteală lui Sykes pentru versiunea edulcorată pe care 
acesta i-o spusese lui Faysal — și, probabil, lui Hussein. Toate 
indiciile conduc la presupunerea că Lawrence a provocat o 
asemenea înfruntare. Niciunul dintre ei însă nu avea să 
consemneze în vreun fel întâlnirea lor din Wejh, deși se pare că 
discuţia a fost foarte aprinsă. Începând din acea zi, atitudinea 


lui Lawrence fata de Sykes va fi ostila. Cat despre Sykes, putine 
vor fi ocaziile in care sa nu il denigreze sau sa nu il 
marginalizeze pe Lawrence in toate modurile cu putinta. 

Pe un plan mai subiectiv, se pare că acea întâlnire cu Sykes 
în Wejh a ajuns simultan să il obsedeze pe Lawrence, dar si să îi 
ofere o oarecare usurare. Simtea că avusese dreptate să nu se 
încreadă în cuvântul de onoare al guvernului său și să îi 
dezvăluie lui Faysal planul secret al britanicilor de a trăda 
cauza arabă. Dacă avusese cumva mustrări de conștiință pentru 
acea decizie, masinatiile perfide ale lui Mark Sykes le anulaseră 
complet. 

În același timp, își dădea seama că în compatriotul său își 
găsise un rival redutabil. Prin comparaţie cu el, Edouard 
Brémond era un individ unilateral, diversele lui uneltiri fiind 
previzibile prin unica lui justificare: hegemonia Franţei. Spre 
deosebire de el, Mark Sykes era un om dominat de capricii, care 
nu se simţea obligat — poate uneori nici nu le tinea minte — de 
nenumăratele promisiuni care îi ieșeau pe gură cu atâta 
ușurință. Reușea să se detașeze de toate, prin talentul de a 
înșela, dar beneficiind de atuurile puterii, mișca pârghiile de la 
Jiddah până la Londra și în toate punctele de pe acest interval, 
după bunul lui plac, pentru ca în final să nu mai conteze 
idealurile britanice privind onoarea sau dreptatea, iar totul să 
fie sacrificat în numele a ceea ce era convenabil. De aceea, 
singura cale pentru arabi era să încerce să schimbe lucrurile la 
fata locului, să dea o lovitură care să poată răsturna planurile 
celor care făceau jocurile. 

Cu asemenea gânduri în minte, două zile mai târziu, 
Lawrence a pornit în lunga și periculoasa lui aventură spre 
Aqaba. Pentru ceea ce avea să devină în curând una dintre cele 
mai cutezătoare și celebrate fapte militare din Primul Război 
Mondial, „armata“ care îl însoțea consta din numai patruzeci și 


cinci de razboinici arabi. 

Agaba 


Niciodată să nu te îndoiești de cuvântul Marii 
Britanii. 
Este inteleapta și vrednică de încredere; să nu te 
temi 2 


Regele Hussein către fiul său Faysal, mai 1917 


Majestatea Sa Seriful [Regele Hussein] suferă, 
evident, de defectele de caracter și necunoașterea 
sistemului comune potentatilor orientali... Sarcina 
de a călăuzi un conducător din Orient sau un 
guvernământ pe calea pe care se cuvine să 
meargă nu este deloc ușoară — așa cum eu cunosc 
pe pielea mea —, și dumneata ai toată înțelegerea 
mea. Trebuie că este o muncă sfasietoare 
uneori. + 


Reginald Wingate către Cyril Wilson, 20 iulie 1917 


A fost un moment când cumplita povară a misiunii de 
conducător a căzut zdrobitor pe umerii lui Lawrence, amintind 
de ceea ce se întâmplase în Wadi Kitan cu două luni în urmă. 
Atunci, mantia autorității ceruse ca Lawrence să execute un 
om. Acum, Îi cerea să salveze un alt om, fiind foarte posibil sa-si 
piardă el viata, făcând acest lucru.*® 

Era trecut de primele ore ale diminetii, în 24 mai, a cincea zi 


de când grupul lui se deplasa prin El Houl. Însemnând în arabă 
„Teroarea“, El Houl este o imensă întindere de deșert, fără 
poteci și fără apă, în nordul Arabiei, unde nu există nici cea mai 
mică formă de viaţă, iar Lawrence, de când plecaseră din Wejh, 
se gândise cu groază la acest tronson din expediţia lor spre 
Siria. Realitatea s-a dovedit mai oribilă decât orice imaginație. 
După câteva ceasuri de când intraseră în El Houl, caravana de 
patruzeci și cinci de oameni fusese lovită din fata de un vant 
feroce, „ca o vijelie“ cum se exprimase Lawrence, „atât de uscat, 
încât buzele, deja arse, ne-au crăpat complet și pielea de pe faţă 
ni s-a scorojit“. Vântul și nisipul fierbinte, orbitor, pe care îl 
spulbera, au continuat aproape fără întrerupere timp de încă 
patru zile la rând. 

Pentru a rezista în asemenea situaţii, oamenii au tendinţa 
să se închidă într-o stare de izolare mentală, tot efortul lor 
concentrându-se spre țelul de a ajunge la capăt. Asa se 
întâmplase acum cu grupul lui Lawrence și Auda, în El Houl, 
astfel încât în dimineaţa de 24 mai nimeni nu părea să dea 
atenţie cămilei fără călăreț care pășea în urma celorlalte. Poate, 
au presupus că era una dintre cămilele pentru bagaje, care în 
general rămâneau mai la urmă, sau că omul care călărea pe ea 
se mutase eventual pe o altă cămilă și era de găsit altundeva de- 
a lungul caravanei. Dar cel mai plauzibil era că, în starea lor de 
semihibernare, nici nu le trecea prin minte să le pese cumva. 
Când, în cele din urmă, Lawrence a investigat misterioasa 
cămilă, a constatat că era animalul pe care până atunci călărise 
Gasim. 

„Un proscris coltos și pământiu la fata“, Gasim era un 
indigen din localitatea siriană Maan, pe care Lawrence îl luase 
în expediţie, cu speranţa că ar putea intra în legătură cu alti 
naționaliști arabi din orașul lui natal. Bineînţeles, din cauza 
asta Gasim era un străin printre oamenii din triburile Howeitat 


si Ageyl, care formau caravana, iar in codul drastic al 
desertului, nu avea niciun prieten intr-o situatie de criza, la fel 
cum fusese si condamnatul Hamed, la Wadi Kitan. După cum 
povestea Lawrence, statutul lui Gasim „muta [acum] 
dificultatea pe umerii mei“. 

Stresat, probabil, de traversarea anevoioasă a deșertului El 
Houl, Lawrence nu mai judeca limpede, din moment ce a putut 
să ia decizia nesăbuită de a se întoarce din drum, de unul 
singur, pentru a-l căuta pe Gasim și, mai grav chiar, fără să 
anunţe pe cineva. După doar o scurtă distanță, a constatat că 
dispăruse orice urmă a potecii pe care veniseră, urmele 
cămilelor prin nisip fiind șterse de vântul nimicitor, iar pe 
urmă caravana cu totul s-a făcut tot mai nevăzută, până s-a 
pierdut complet în zarea întunecoasă. Pentru a încerca să-l 
găsească pe Gasim și, apoi, să se întoarcă înapoi la caravană, 
Lawrence nu se putea bizui decât pe coordonatele busolei, pe 
care le notase periodic în jurnalul lui, rugându-se acum să nu fi 
greșit ceva. 

Trecuseră cincisprezece zile de când porniseră la drum. 
Conform tradiţiei beduinilor, câțiva șefi de trib, inclusiv Faysal, 
îi insotisera de-a lungul primilor kilometri la ieșirea din Wejh, 
în semn de rămas-bun, iar apoi cei patruzeci și cinci de călători 
se afundaseră în întunecimea dinspre nord-est, de unde nimeni 
din Hejaz nu avea să mai audă nimic despre ei timp de peste 
două luni. 

Nu își luaseră multe bagaje. Pe lângă câteva flinte și 20000 
de monede de aur — cu care sperau să câștige adeziunea 
căpeteniilor de triburi siriene pentru cauza rebelilor —, fiecare 
om cara în traistele agatate de șa circa douăzeci de kilograme 
de făină. Aceasta și apa aveau să fie alimentele lor de bază până 
când ajungeau la terenul acţiunii principale, depresiunea Wadi 
Sirhan de la frontiera siriană, într-un interval estimat la circa 


trei săptămâni. 

Deși suferea din nou de fierbinteala și furuncule, Lawrence 
avea să-și amintească acele prime zile ale călătoriei, în termeni 
aproape idilici, ca pe începutul unei mari aventuri. Tot în acest 
răstimp, s-a petrecut și unul dintre cele mai fascinante episoade 
secundare din perioada petrecută de el în Arabia: cum a ajuns 
Lawrence să aibă cele două ordonanţe, cărora în Cei șapte stâlpi 
ai înțelepciunii le-a dat numele de Daud si Farraj (in realitate, îi 
chema Ali și Othman). 

S-a întâmplat în timpul unei zile de răgaz când, în timp ce 
Lawrence își odihnea trupul plin de furuncule la umbra unui 
dâmb stâncos, un flăcău a apărut în fugă, implorându-l să-l 
ajute. Daud, care fugise dintr-un campament al tribului Ageyl, i- 
a povestit că prietenul lui cel mai bun, Farraj, urma să fie snopit 
în bătaie de către comandantul campamentului, fiindcă din 
greșeală dăduse foc la un cort; o vorbă bună din partea lui 
Lawrence, a sugerat băiatul, ar putea opri pedeapsa. Teoria 
aceasta a fost infirmată însă, când Lawrence a intervenit în 
favoarea băieţilor, adresându-se lui Saad, comandantul taberei 
tribului Ageyl, când acesta a trecut pe-acolo, câteva momente 
mai târziu. Explicându-i că cei doi flăcăi creau mereu probleme 
și că trebuiau să se înveţe minte odată pentru totdeauna, Saad a 
propus în schimb un fel de soluție după pilda lui Solomon, din 
respect pentru rugămintea lui Lawrence: Daud putea 
înjumătăţi pedeapsa prietenului său, supunându-se el însuși 
celeilalte jumătăţi din corecție. „Daud a sărit în sus de bucurie“, 
scria Lawrence, „și, sărutând mâna mea și a lui Saad, a luat-o la 
fugă în susul văii“. 

În Cei șapte stâlpi ai înţelepciunii, Lawrence avea să 
sugereze cu tărie că Farraj și Daud aveau o relaţie sexuală, 
descriind-o drept „unul dintre cazurile de atașament afectiv 
băiat-băiat, tipic oriental, pe care segregatia femeilor îl făcea 


inevitabil“. In felul acesta, Lawrence avea să sporească 
supozitiile — care continuă să facă obiectul unor dispute 
aprinse în unele cercuri după aproape un secol — despre 
propria lui orientare sexuală. O bună parte din aceste 
presupuneri izvorăsc din descrierea „celor două figuri aplecate, 
cu durere în ochi, dar cu zâmbete parșive pe buze“, care au 
apărut la tabăra lui în dimineaţa următoare și s-au milogit să 
fie slugile lui: 

„Aceștia erau Daud intrepidul și iubitul lui, Farraj, o 
creatură feciorelnică și delicată, cu o faţă netedă și inocentă, cu 
ochi langurosi.“ După ce initial a încercat să-i gonească pe 
băieți, explicându-le că el nu avea nevoie de servitori, 
Lawrence a cedat până la urmă, „în principal, fiindcă arătau 
atât de tineri si curati“. Din acea zi, giumbuslucurile lui Daud si 
Farraj îi vor descreti fruntea lui Lawrence în călătoriile lui. 

Dar deja din aceste prime zile ale expediției, caravana se 
confrunta cu o problemă îngrijorătoare. Practic, toate cămilele 
lor, atât cele pentru bagaje, cât și cele pentru călărit, sufereau 
de o formă virulentă de râie, specifică zonei Wejhului, și fiindcă 
nu aveau nici măcar unguentele rudimentare pentru a o trata 
— untul era un remediu traditional în desert —, multe cămile 
începeau să șchiopăteze rău sau să căpieze de-a dreptul. Se 
presupune că tot din cauza epidemiei pieriseră și două dintre 
cămilele pentru bagaje când, în timpul unui urcuș printr-un 
defileu foarte îngust, au călcat strâmb și s-au prăbușit pe 
stâncile de dedesubt. Toate astea nu prevesteau nimic bun când 
caravana a ajuns la marginea pustiului El Houl. 

„În tot tarcul cu cămile de călărit, pe care le avea Faysal“, 
nota Lawrence, „nici măcar una nu era sănătoasă. În mica 
noastră expediţie, fiecare cămilă se sleia de puteri de la o zi la 
alta. Nasis [principalul adjunct al lui Auda] era foarte îngrijorat 
la gândul că multe dintre cămile ar putea să se prăpădească în 


timpul marsului fortat care ne astepta si sa ne lase naufragiati 
în desert.“ 

Calvarul traversarii pustiului El Houl s-a reflectat in micul 
jurnal de buzunar pe care Lawrence îl avea asupra lui. În loc de 
însemnările voluminoase pe care le făcea îndeobște în 
călătoriile lui, cele câteva fragmente scurte pe care a reușit să le 
consemneze acolo au devenit constant tot mai dezlânate, 
aproape absurde. Și apoi, în a cincea zi, Gasim a dispărut. 

Luând decizia de a se întoarce din drum pentru omul care 
se pierduse de caravană, Lawrence știa cu siguranță că, 
probabil, Gasim era deja mort; pentru orice om rămas de 
izbeliște în pustiul El Houl, fără adăpost sau apă, în acea 
perioadă a anului, speranţa de viata se putea măsura în ore. Si, 
de asemenea, mai știa cu siguranţă că, dacă existase fie și cea 
mai mică eroare în citirea datelor de pe busolă, și el avea să 
piară în curând. Totuși, a perseverat — și, până la urmă, a avut 
noroc. După un ceas și jumătate de călărit pe cămilă, a zărit un 
mic obiect negru departe, în zare, un obiect care, pe măsura ce 
s-a apropiat, a căpătat forma lui Gasim, clătinându-se pe 
picioare, delirând. Săltându-l pe spinarea cămilei, Lawrence s-a 
întors și a pornit în goană să-i prindă din urmă pe ceilalți. 

În filmul legendar al lui David Lean, salvarea lui Gasim 
avea să fie imortalizată într-o scenă de zece minute, culminând 
cu momentul când Lawrence își regăsește camarazii, care îl 
primesc cu urale și exclamatii de bucurie, gestul său nobil 
cimentându-i imaginea de adevărat „fiu al deșertului“. 
Realitatea a fost complet diferită. Potrivit codului nescris al 
acestui necruţător peisaj, Gasim își merita moartea, din cauză 
că omisese să priponească bine cămila, când se oprise să se 
ușureze, iar Lawrence, în loc să fie lăudat, a fost mustruluit de 
unii dintre camarazii lui, fiindcă își riscase viața pentru un 
asemenea terchea-berchea. Mai mult, comandantul caravanei 


le-a tras o noua bătaie lui Daud si Farraj, fiindcă il lasasera să se 
duca inapoi de unul singur. 


In 26 mai 1917, la doua zile dupa ce Lawrence il salvase pe 
Gasim, regele George al V-lea si Cabinetul de Razboi au primit 
vesti imbucuratoare, sub forma unei telegrame strict secrete de 
la Reginald Wingate, din Cairo, conţinând un raport despre cea 
mai recenta vizita triumfatoare a lui Mark Sykes in Arabia. 

In continuarea vizitei anterioare a lui Sykes, el si omologul 
său diplomatic francez, Francois Georges-Picot, se întâlniseră 
recent cu regele Hussein în Jiddah, cu speranţa de a ajunge la o 
înţelegere între arabi și francezi privind viitorul statut al Siriei. 
Întrucât dorinţele lor erau diametral opuse — Hussein insistând 
că Siria postbelică trebuia să facă parte dintr-un mare stat arab 
independent, francezul susținând la fel de insistent că Siria 
trebuia să intre sub controlul Franţei —, existaseră puţine șanse 
de reușită. Runda de discuţii din prima zi a confirmat această 
prognoză. După o întrevedere tensionată, de trei ceasuri, în 19 
mai, Picot și Hussein se despartisera de pe poziţii si mai 
intransigente decât înainte. 

A fost ca un șoc, așadar, când în dimineaţa următoare 
Hussein l-a pus pe interpretul lui să le citească trimișilor 
europeni o propunere îndrăzneață: regele era acum dispus să 
accepte ca francezii să-și asume același rol viitor pe „litoralul 
sirian musulman“ — referindu-se probabil la porțiunea de 
coastă libaneză a Siriei —, pe care britanicii urmau să-l aibă în 
provincia irakiană Bagdad. Întrucât o armată britanică 
victorioasă plasase recent Bagdadul sub ocupaţie militară, iar 
termenii Acordului Sykes-Picot prevedeau menţinerea 
provinciei sub control direct britanic pe termen nedeterminat, 
această ecuaţie Bagdad-Liban a lui Hussein a avut efectul de a 
le ceda subit francezilor tot ce-și doreau în Liban. Așa cum 
Sykes îi raporta lui Wingate, prin ceea ce nu putea să fi fost 


decât o grosiera litota, „Domnul Picot a primit asta foarte bine si 
relaţiile au devenit cordiale.“4% 

Era o realizare remarcabilă. În ciuda tuturor așteptărilor, 
Sykes reușise să facă o primă tăietură crucială prin imensul nod 
gordian creat de pactele și promisiunile conflictuale făcute de 
Marea Britanie în Orientul Mijlociu. 

Totuși, pentru cei familiarizați cu stilul de lucru al lui Sykes, 
exista ceva în această izbândă care ar fi trebuit să-i pună pe 
gânduri. Spre deosebire de prolixitatea lui uzuală pe orice 
temă, raportul lui complet despre întâlnirile de la Jiddah, cele 
mai importante consultări diplomatice dintre Aliați și regele 
Hussein până la acea dată, cuprindea doar patru pagini, cu 
uimitoarea concesie a lui Hussein privind Libanul expediată 
într-o singură propoziţie. În plus, Sykes și Picot nu insistaseră 
niciunul ca Hussein să își pună oferta în scris, și nici nu 
reușiseră să obțină vreo copie a angajamentului regelui, pe care 
interpretul îl citise cu voce tare. Chiar și înalții funcţionari din 
Ministerul francez al Afacerilor Externe, care doriseră cu 
înfocare exact o asemenea rezoluție, au început imediat sa 
suspecteze că exista ceva prea bine adus din condei în 
convenţia de la Jiddah.*® 

Aceste îngrijorări au căpătat o formă tangibilă când Stewart 
Newcombe a sosit la Cairo în 27 mai și a pășit în biroul lui 
Gilbert Clayton. Atât el, cât si Cyril Wilson fuseseră prezenți cel 
putin la o parte din tratativele din Jiddah și fiecare își scrisese 
propria relatare despre ceea ce se petrecuse acolo. Newcombe a 
adus, de asemenea, relatarea lui Fuad al-Kutab, interpretul lui 
Hussein și omul care citise propunerea. Deși pe alocuri detaliile 
difereau, toţi trei indicau ca, de fapt, Mark Sykes, și nu Hussein, 
fusese cel care venise iniţial cu formula Liban-Bagdad. Mai 
neliniștitor chiar, se părea că regele plecase de-acolo cu o opinie 
radical diferită de cea a Aliaților despre ceea ce însemna acea 


formula. 

Cel care se frământase cel mai mult din cauza acestei 
chestiuni era Cyril Wilson. „Deși Sykes si Picot erau foarte 
mulțumiți de acest rezultat fericit,“ scria el, „iar Seriful făcuse 
personal propunerea (Liban-Bagdad), eu nu am fost fericit în 
sinea mea, și mi-am dat seama că era posibil ca Șeriful, unul 
dintre cei mai politicoși oameni, absolut leal mie și cu o 
încredere deplină în Mare Britanie, să accepte verbal un lucru, 
pe care niciodată nu l-ar fi acceptat, daca ar fi știut 
interpretarea noastră despre ceea ce urmează să fie situaţia din 
Irak. “48 

In scrisoarea lui disperată — si destul de repetitivă —, pe 
douăsprezece pagini, adresată lui Clayton, Wilson povestea cum 
el, în mod repetat, îi ceruse lui Sykes să clarifice exact ce avea 
în vedere Hussein prin acea ofertă, dar de fiecare dată 
insistenţele lui fuseseră respinse. În schimb, raporta Wilson, 
toată afacerea fusese marcată de un refuz dezinvolt din partea 
lui Sykes de a aborda detaliile problemei. 

Chiar dacă mai putin emoţionale, obiecțiile lui Newcombe 
erau, în multe privinţe, mai pertinente. Misiunea lui în Hejaz 
fusese dificilă, nu credea că rebelii arabi puteau fi o forță 
combatantă viabilă, dar cu toate acestea episodul din Jiddah îl 
impresionase neplăcut. În centrul temerilor lui era o 
conversație pe care o avusese cu Faysal, fiul lui Hussein, care 
fusese și el la Jiddah în timpul vizitei trimișilor europeni. Când 
a făcut acea ofertă surprinzătoare, povestea Newcombe, 
„[Hussein] i-a spus lui Faysal foarte vehement că el dorea să 
facă acest lucru fiindcă sir Mark Sykes, reprezentând guvernul 
britanic, îi spusese așa, și că, întrucât sir Mark Sykes îl 
povatuise să lase totul pe mâna lui, el cu bucurie făcea asta, 
având o încredere absolută în guvernul britanic“. 

Din poziţia pe care Newcombe o avea ca ofițer britanic, 


aceasta garantie data de Sykes, coroborata cu faptul ca Hussein 
avea evident informatii incomplete despre ceea ce accepta, 
însemna că acum guvernul britanic avea obligaţia morală de a 
avea grijă ca Revolta Arabă să își atingă scopul final. 
„Altminteri, îi tragem pe sfoară pe Șerif și oamenii lui, jucând 
un joc foarte fals în care ofiţerii [britanici] de pe lângă armata 
Șerifului sunt inevitabil implicaţi și care, știu eu prea bine, 
provoacă mari temeri în mintea câtorva ofițeri, pentru 
eventualitatea în care îi vom trăda.“ 

Cu toată nemulțumirea lor însă, Wilson și Newcombe erau 
ori prea diplomaţi ca să-l fi acuzat pe Sykes direct, ori prea 
creduli pentru a pune laolaltă toate elementele masinatiei. In 
realitate, ceea ce se întâmplase la Jiddah nu era o posibilă 
înțelegere greșită a lucrurilor, ci o înșelăciune sofisticată și 
foarte ingenios executată din partea lui Mark Sykes. 

Piatra de temelie pentru această înșelăciune fusese pusă în 
urmă cu trei săptămâni, în timpul primei vizite a lui Sykes în 
Arabia. În raportul acelei deplasări, la fel de sumar ca și 
următorul, Sykes afirma că le explicase lui Hussein și Faysal 
întregul conţinut al Acordului Sykes-Picot si că obținuse 
acceptul lor, chiar dacă fără tragere de inimă. Deși opinia lui 
Faysal despre întâlnirea lor era complet diferită, trimisul 
britanic putea fi sigur că autorităţile britanice aveau să îl 
creadă pe el — membru în Parlament și, pe deasupra, baronet 
—, și nu pe un arab nomad, căpetenie de triburi, si pe fiul lui 
războinic. Bineînţeles, exista cel puţin încă o persoană care știa 
că Sykes mintise în timpul acelei prime deplasări și căreia 
autorităţile britanice ar fi fost dispuse să îi dea crezare. Această 
persoană era T. E. Lawrence, dar spre norocul lui Sykes, 
Lawrence ieșise acum din peisaj, fiind plecat în aventura lui 
spre nord și neputându-se lua legătura cu el în timpul acelei 
cruciale noi vizite a lui Sykes la Jiddah, împreună cu Picot. 


Se pare că lui Sykes i-a venit inspiraţia pentru înșelăciunea 
lui magistrală, reflectând exact la aspectul care influentase atât 
de urât prima întâlnire Picot-Hussein din 19 mai: insistența lui 
Picot ca rolul Franţei pe litoralul Siriei să fie identic cu cel al 
britanicilor în Bagdad. La momentul respectiv, Sykes se 
enervase enorm din cauza acestei asocieri — el voia ca 
dezideratele Franţei și ale Marii Britanii să rămână separate în 
Orientul Mijlociu — și părăsise discuțiile foarte demoralizat. 
Totuși, când ajunsese înapoi pe HMS Northbrook, nava de 
război britanică cu care trimișii veniseră la Jiddah și unde 
rămăseseră cazaţi, o soluţie evidentă la dilema lui i-a venit în 
minte lui Sykes. 

Motivul pentru care Hussein se împotrivea asocierii Liban- 
Bagdad se datora pur și simplul faptului că el nu voia o 
prezență a francezilor nicăieri, și nu faptului ca ar fi știut 
cumva că Bagdadul era prevăzut să intre sub controlul 
permanent al Marii Britanii. Singurul mod în care Hussein ar fi 
putut să știe acest lucru era dacă Sykes i-ar fi povestit despre 
acea clauză din Acordul Sykes-Picot, or Sykes în niciun caz nu 
făcuse asta.“ 

În schimb, ultimele date pe care Hussein le avea despre 
intenţiile britanicilor în Bagdad erau acordul imprecis la care 
ajunsese cu înaltul comisar Henry McMahon, la sfârșitul anului 
1915. În schimbul lor de scrisori, McMahon argumentase că, în 
lumina intereselor economice ale Angliei în Irak, provinciile 
Basra și Bagdad urmau să necesite „aranjamente administrative 
speciale“ în viitorul stat arab, implicând un control din partea 
britanicilor. Ca răspuns, Hussein se oferise să lase acele 
provincii sub administraţie britanică, „pentru scurt timp“, cu 
condiţia ca „o sumă adecvată să fie plătită drept compensație 
regatului arab pentru perioada de ocupaţie“*£. Din toate astea, 
a dedus Sykes, Hussein avea convingerea că orice prezență a 


britanicilor in Irak urma sa fie in conformitate cu acest 
aranjament pe termen scurt, dar ca, in ultima instanta, 
includerea acelor provincii in marele stat arab independent era 
garantată. Într-adevăr, de câteva ori in ultima vreme, Hussein ii 
asigurase enigmatic pe cei mai apropiaţi confidenti ai săi, 
inclusiv pe Faysal si Fuad al-Kutab, ca el avea ,in buzunar“ 
promisiunea de fier a Marii Britanii privind viitorul Irakului, 
desi a refuzat sa le arate scrisorile propriu-zise de la McMahon. 

Pentru Sykes, lucrul acesta deschidea calea unei posibilitati 
tentante. Din moment ce Hussein nu stia de existenta Acordului 
Sykes-Picot, iar Picot, la rândul lui, nu știa de Corespondenta 
McMahon-Hussein, s-ar putea concepe o intelegere in care 
ambele parti sa creada ca obtineau ceea ce doreau. Frumusetea 
unui asemenea protocol era ca, intrucat fiecare parte ar avea 
convingerea că, de fapt, o pacalise pe cealaltă, niciuna dintre 
ele nu ar risca să îngroape acordul, intrând în detalii nedorite. 
În aceeași zi de 19 mai, după-amiaza, Sykes a trimis un mesaj 
urgent la țărm, de pe Northbrook, cerându-i lui Fuad al-Kutab 
să îl viziteze. 

La acea întâlnire, i-a explicat lui Fuad că propunerile lui 
Hussein pentru a doua zi trebuiau să se limiteze doar la două 
puncte. Primul, mai degrabă un gest de bunăvoință, era ca 
Hussein să anunţe că el nu susţinea grupul de exilați sirieni 
care urmau să se lanseze într-o campanie internaţională pentru 
independenţa arabilor. Al doilea, și evident mult mai important, 
era ca Hussein să accepte formula Liban-Bagdad. Al-Kutab 
rămăsese perplex, dar Sykes a încercat să-l liniștească, 
spunându-i în mod repetat să lase chestiunile acestea pe mâna 
lui, fiindcă el se va ocupa de toate. 

Chiar și așa însă, Hussein rămânea circumspect în privinţa 
acceptării planului. Până la urmă, a cedat, relata al-Kutab, 
fiindcă „el știe că, în chestiunile politice, sir Mark Sykes poate să 


se lupte pentru arabi mai bine decat el si stie ca sir Mark Sykes 
vorbeste cu autoritatea guvernului britanic si, de aceea, va fi 
capabil să aducă la îndeplinire promisiunile acestuia“. In 
plus, i-a reamintit Hussein lui al-Kutab încă o dată, el avea „o 
scrisoare de la sir Henry McMahon care promite tot ce doresc 
eu. Știu că acest lucru este perfect, întrucât guvernul britanic își 
va respecta cuvântul“. 

În dimineaţa următoare, Fuad a dat citire declaraţiei lui 
Hussein, așa cum fusese instruit. În acea după-amiază, când 
Northbrook părăsea portul Jiddah, Georges-Picot credea 
probabil că Franţa tocmai primise Libanul, în timp ce regele 
Hussein credea, probabil, că tocmai manipulase Franţa să 
accepte independenţa viitoare a Siriei mari. 

Chiar dacă nu percepeau complet frauda care fusese 
săvârșită, Wilson si Newcombe erau suficient de ingroziti de 
cinismul lui Sykes, încât să ceară o explicație completă în 
scrisorile lor adresate lui Clayton. Wilson a insistat ca Sykes să 
fie constrâns să pună pe hârtie ce credea el că se convenise la 
Jiddah, iar lui Hussein să i se spună exact care erau cu adevărat 
intențiile britanicilor. „Dacă nu îl vom ajuta pe Serif până la 
capăt“, scria Wilson, „și îl lăsăm de izbeliște urât, după toată 
încrederea pe care și-a pus-o în noi, mult «râvnitul» post de 
ofițer pentru pelerinaje la Jiddah va fi vacant, fiindcă eu în 
niciun caz nu as mai putea rămâne.“ 

Dar când venea vorba de stratageme politice, arabii nu erau 
nici ei niște fraieri. Cunoscând în secret prevederile Acordului 
Sykes-Picot, mulțumită lui Lawrence, nu e de mirare că Faysal a 
rămas stupefiat de ceea ce tatăl lui putuse să accepte, asa că a 
încercat imediat să întoarcă situaţia în favoarea lor. În 28 mai, a 
dat o proclamaţie publică adresată poporului sirian, chemându- 
l] sub arme pentru cauza independenţei arabilor, dar totodată 
ridicând în slăvi Marea Britanie, pentru ajutorul ei în acea 


misiune. „Neîndoielnic, procedând astfel“, scria Faysal, „unicul 
ei obiectiv este de a vedea în lume un guvernământ arab 
independent, instituit și administrat de către arabi, fără nicio 
modificare a hotarelor ţării lor.“ Francezii au avut parte de un 
tratament similar. După ce i-a mulțumit Franţei pentru 
contribuțiile ei din trecut în Siria, Faysal nota că „noi îi suntem 
profund indatorati [Franţei] pentru faptul că i s-a alăturat 
Aliatului ei în recunoașterea independenţei noastre“.*5 

Prin urmare, rezultatul real al mascaradei lui Sykes în 
Jiddah nu a fost nicidecum un acord, ci adâncirea unui abis 
între nazuintele arabilor și, respectiv, ale Aliaților în Orientul 
Mijlociu, o sciziune care curând va avea repercusiuni foarte 
urâte și durabile. Între timp, guvernanţii britanici au revenit la 
strategia pe care o cunoșteau ei cel mai bine: nu facem nimic, 
vedem ce se mai întâmplă și sperăm că totul se va rezolva până 
la urmă. Când a fost întrebat despre proclamația lui Faysal, atât 
de contrară acordului la care se ajunsese cu câteva zile înainte, 
Sykes a ridicat din umeri, catalogând-o drept o măsură 
propagandistică pentru uzul intern al lumii arabe. Când Clayton 
a ajuns, în sfârșit, să îi prezinte lui Sykes reproșurile făcute de 
Wilson și Newcombe, a introdus chiar el o clauză de salvare. 
„Eu nu acord prea multă importanţă acestui lucru“, scria el 
despre confuzia aparentă a lui Hussein, „întrucât consider că 
evenimentele vor fi prea puternice pentru el și că, în final, va 
trebui să se alinieze sau să rămână pe dinafară.“ 

Dar Cyril Wilson, tenace din fire, nu era omul care să se dea 
bătut. La sfârșitul lui iunie 1917, la o lună după ce trimisese 
initial la Cairo obiecțiile lui și nu primise nicio lămurire, i-a 
scris adjunctului lui Reginald Wingate, locotenent-colonel 
Stewart Symes, insistând ca Sykes să fie pus să scrie o „scurtă 
expunere a faptelor“ despre ce anume exact se convenise la 
Jiddah. Asa cum Wilson nota emfatic: „Nu poate fi nimic rău in 


a scrie un fapt [sic] pe care Sir Mark Sykes, inteleg eu, afirma ca 
i l-a explicat clar Șerifului“.*£ 

Dar urmele pe hârtie provocaseră deja destule probleme în 
Orientul Mijlociu, iar Symes nu vedea niciun motiv de a adăuga 
și altele. „Întreaga chestiune este în prezent într-o stare de 
continuă schimbare“, i-a răspuns el lui Wilson, „și depinde întru 
totul de diferitele dezvoltări pe care le va avea mersul 
războiului. De aceea, este absolut imposibil să stabilim ceva cât 
de cât definit, și tot ce putem face este să menţinem în joc 
diferitele facțiuni, cât mai mult timp cu putinţă, până când 
situația devine mai clară. Este o poziţie dificilă, știu, dar asta 
e <2 

Ca o nota patetica, poate cel mai vajnic apărător al onoarei 
britanicilor in urma întâlnirilor de la Jiddah a fost omul care a 
devenit victima lor, regele Hussein. Când a aflat despre 
propunerea făcută pe puntea vasului Northbrook, Faysal s-a 
certat rău cu tatăl său, până când Hussein l-a pus la punct, 
mustrându-l: „Acestea sunt cuvintele unui tată către fiul lui. 
Niciodată să nu te îndoiești de cuvântul Marii Britanii. Este 
inteleapta si vrednica de încredere; să nu te temi“. 


Era de așteptat să fie un refugiu, dar pentru Lawrence a fost 
complet diferit: un loc de chinuri și pestilenta, un peisaj de 
coșmar, din care să-ţi dorești să scapi cât mai repede cu putinţă. 

Întins pe o diagonală de la nord-vest spre sud-est, prin 
regiunile limitrofe ale Arabiei și Siriei (prin Iordania din zilele 
noastre), Wadi Sirhan, cu o lungime de circa trei sute douăzeci 
de kilometri, este mai degrabă o depresiune geologică, o albie 
îngustă în acest colt de lume pustiu, pe unde în urmă cu o sută 
de milioane de ani curgea multă apă. În 1917, în acest ued Auda 
abu Tayi aranjase să se adune oamenii din tribul Howeitat, 
pentru a se întâlni cu mica forță armată, pe care el si Lawrence 
o aduceau din Wejh. 


După cum nota Lawrence în Cei șapte stâlpi ai înțelepciunii, 
cu nenumăratele puțuri de apă și vegetaţia relativ luxuriantă, 
Wadi Sirhan ar fi trebuit să li se pară un adevărat paradis, după 
ce străbătuseră El Houl. Din păcate însă, cel puţin două aspecte 
făceau ca în oaza aceasta condiţiile să fie greu de suportat. În 
primul rând erau șerpii veninoși: vipere cu corn, vipere 
pufăitoare, cobre păreau să fie peste tot — ascunse sub roci, 
înfășurate pe tufișuri, încolăcite la marginea apei — și, fiind un 
om care avea fobia șerpilor, Lawrence nu a putut sta liniștit 
nicio clipă. Și nu însemna că temerile lui erau de-a dreptul 
iraționale; la câteva zile după ce au ajuns în Wadi Sirhan, trei 
dintre oamenii care veniseră cu ei din Wejh au murit din cauza 
unor mușcături de șarpe, iar alti patru au fost la un pas să piară 
și ei. Și nici „leacul“ local nu inspira prea multă încredere, din 
moment ce se rezuma la bandajarea rănii cu un „plasture“ din 
piele de șarpe, urmând apoi recitarea unor versete coranice în 
timp ce victima trăgea să moară. 

Pe urmă, erau banchetele. Wadi Sirhan constituia regiunea 
mai joasă a fiefului lui Nuri Shalaan, unul dintre cei mai 
puternici șefi tribali din sudul Siriei, iar Auda plecase imediat 
să îl întâlnească și să îi ceară permisiunea ca rebelii să 
poposească acolo. În felul acesta, lui Lawrence i-a revenit rolul 
de mare oaspete de onoare la ospetele cu pilaf și carne de oaie 
organizate, pe înserate, de clanurile Howeitat reunite. După 
cum ar putea confirma orice occidental care le-a fost musafir, 
ospitalitatea beduinilor poate fi atât de copleșitoare, încât să 
devină aproape apăsătoare, și așa s-a întâmplat și în cazul lui 
Lawrence. În fiecare seară, diverse familii năpăstuite se luau la 
întrecere care să fie gazdele călătorilor din Wejh, iar în 
descrierea cuprinzătoare a acestor banchete, ceea ce la început 
părea o ambianta folclorică pitorească aluneca treptat spre 
grotesc, în special atunci când Lawrence zăbovea asupra 


imaginii unor copii cu burtile umflate, adunati pe marginile 
festinului, asteptand cu nerabdare prilejul de a se repezi sa 
inhate resturile de pe tipsia comuna. 

„Peisajul era dezolant si jalnic, mai rău decât toate 
deșerturile nesfârșite pe unde trecusem“, scria Lawrence. 
„Nisipurile, bolovanii de cremene sau pustiul cu stânci golașe 
puteau fi interesante uneori, iar în anumite lumini aveau 
frumusețea monstruoasă a unei sterpe devastări; dar exista 
ceva sinistru, ceva incontestabil malefic în acest Sirhan închinat 
șerpilor.“ 

Însă chinurile lui Lawrence însemnau mai mult decât 
reptile și carne de oaie în cantităţi prea mari. În acele zile 
liniștite de așteptare, când tot mai multe triburi veneau să 
negocieze alianţa lor cu emisarii rebelilor, el conștientiza acut 
mantaua de duplicitate în care se înfășurase. 

Această duplicitate acţiona pe niveluri multiple. În ziua 
când plecaseră din Wejh, majoritatea companionilor lui 
Lawrence cunoșteau doar motivul oficial al călătoriei lor: să 
racoleze triburile siriene și să pregătească înaintarea spre nord 
a forţelor lui Faysal. Despre obiectivul concret, cucerirea 
localităţii Aqaba, știau doar câţiva oameni. De fapt, nu este 
exclus ca întregul plan să nu fi fost cunoscut decât de 
Lawrence, ca nici măcar Auda și Faysal să nu fi avut imaginea 
globală a acţiunii. 

Lăsând deoparte aura lui romantică, Auda era de fapt un 
tâlhar de deșert și, din această postură, îl interesau în primul 
rând prădăciunile. Ţinând seama că nu prea ar fi avut ce să 
jefuiască în Aqaba, se poate presupune că Lawrence a preferat 
să fie mai evaziv iniţial, pornind de la premisa că la un moment 
dat în timpul expediției va putea să îl convingă pe Auda că, de 
fapt, cucerirea Aqabei putea servi mai bine intereselor lui pe 
termen lung decât orice prăzi i s-ar fi ivit în cale pe parcurs. Cât 


despre Faysal, dupa plecarea lui Lawrence din Wejh, acesta a 
insistat din nou pe lângă ofiţerii britanici pentru o înaintare 
imediată spre Aqaba.“ Poate nu era decât un subterfugiu din 
partea lui Faysal, o modalitate de a masca și mai bine în ochii 
colaboratorilor săi adevărata destinaţie a lui Lawrence, dar 
pare la fel de verosimil și ca șeful forțelor arabe să fi procedat 
astfel, fiindcă de fapt nici el nu știa exact care era acea 
destinaţie. Bineînţeles, era vorba doar despre simple disimulări 
tactice, impuse de condiţiile războiului, însă acestea denotau că, 
în ultimă instanță, responsabilitatea adevăratului conducător 
— fără a mai pomeni de un posibil eșec și de catastrofa pe care 
ar declanșa-o asupra celor din jurul lui — apăsa doar pe umerii 
lui Lawrence. 

Dar ceea ce îngreuna enorm povara acestor frământări era 
ideea înșelăciunii capitale care avea să urmeze: plănuita 
trădare a arabilor de către Aliați. Se pare că Lawrence 
percepuse întreaga semnificație a acestei perfidii abia la 
întâlnirea lui cu Mark Sykes, exact înainte de a pleca din Wejh, 
și e limpede că aceste gânduri l-au apăsat teribil în timpul 
expediției spre nord. Dar despre asta, în mod evident, Lawrence 
nu putea discuta nimic cu companionii lui, iar sentimentul lui 
de culpabilitate devenea covârșitor in fata nesfârșitului suvoi 
de delegatii tribale, care veneau în Wadi Sirhan ca să se alăture 
luptei pentru independenţă a arabilor. 

„lArabii] vedeau în mine un agent liber al guvernului 
britanic“, scria el, „și pretindeau de la mine o asumare a 
promisiunilor scrise ale acestuia. Așa că a trebuit să mă alătur 
conspirației și, atât cât valora cuvântul meu, să îi asigur pe 
oameni că aveau să-și primească răsplata.“ Dar din cauza 
acestui rol, Lawrence simţea continuu că îi „crăpa obrazul de 
rușine“, fiindcă „era evident de la început că, dacă noi am 
câștiga războiul, aceste promisiuni ar rămâne literă moartă, or, 


daca eu as fi fost un povatuitor onest al arabilor, i-as fi sfatuit sa 
se duca acasa si sa nu-si riste viata luptand pentru asemenea 
lucruri“. 

Dar bineînţeles că Lawrence nu putea face asa ceva. Ca o 
alternativă, a ales să iasă din scenă. „Nu mai suport încă o zi 
aici“, nota el la repezeală în jurnalul său, în 5 iunie. „Plec spre 
N(ord) și scap de toate.“ 

Expresia „scap de toate“ părea bizară, căci Lawrence vorbea 
acum despre o incursiune în inima Siriei subjugate de turci, o 
expediție atât de primejdioasă, încât echivala practic cu un 
suicid. În Cei șapte stâlpi ai înțelepciunii, va încerca să justifice 
această decizie, explicând că a vrut să se aventureze spre nord 
pentru „a sonda opiniile și a mă documenta suficient, încât să 
pot stabili niște planuri clare. Cunostintele mele generale 
despre Siria erau destul de bune, iar unele porţiuni le 
cunoșteam exact, însă am considerat că văzându-le încă o dată 
m-ar ajuta să îmi confirm noţiunile de geografie strategică pe 
care le dobândisem de la Cruciade“. 

Implicită în această căutare era speranţa, firavă ce-i drept, 
că dacă Revolta Arabă putea să prindă în inima Siriei, planurile 
imperialiste ale Franţei ar putea fi subminate. Dar, 
contrazicând din păcate această nazuinta, era un deznodământ 
mult mai posibil: ca în revoltă, sirienii să lupte și să moară 
pentru o cauză deja pierdută. 

Chinul sufletesc pe care i-l provoca această situaţie era 
evident în mesajul pe care i l-a scris în fugă lui Gilbert Clayton, 
pe marginea carnetelului său. „Clayton. Am decis să plec singur 
la Damasc, sperând să mor pe drum. Orice-ar fi, încearcă să 
limpezești mascarada asta până nu ajunge prea departe. Noi le 
cerem să lupte pentru noi în numele unei minciuni, iar eu nu 
suport așa ceva.“ Gândindu-se că acel carnetel ar ajunge până 
la urmă în mâinile britanicilor, dacă s-ar fi întâmplat ca el să 


piară în misiune, Lawrence a lăsat carnetelul in Wadi Sirhan si 
a pornit spre nord, insotit doar de doua calauze. 

Aceasta avea sa fie, poate, cea mai temerara fapta de vitejie 
a lui din întregul război, un traseu ocolitor de aproximativ șase 
sute cincizeci de kilometri prin teritoriul inamic, care l-a 
condus până la granița cu Libanul si până la periferia 
Damascului. Această realizare eroică îi va aduce prestigioasa 
Victoria Cross, cea mai înaltă decorație militară a Marii Britanii, 
deși va rămâne, totodată, în lipsa mărturiilor, una dintre cele 
mai misterioase perioade din viaţa lui Lawrence. Dar el a dorit 
înadins să fie așa. Singurul raport pe care avea să-l prezinte, în 
cele din urmă, șefilor lui ierarhici de la Cairo, relatând această 
odisee, nu cuprindea decât patru pagini. În Cei șapte stâlpi ai 
înțelepciunii, o carte de aproximativ 650 de pagini împănate cu 
disertatii exhaustive despre flora și caracteristicile geologice ale 
unor obscure depresiuni din deșert, incursiunea lui Lawrence 
spre nord este expediată în câteva paragrafe și luată în 
derâdere ca fiind „lipsită de consecinţe, la fel cum a fost lipsită 
și de motive meritorii*.“ 

Ce se știe despre acea expediţie este că, periodic, Lawrence 
s-a întâlnit în secret cu posibili aliaţi ai Revoltei Arabe — șefi 
tribali și naționaliști citadini —, fiind întâmpinat de fiecare dată 
cu o profundă circumspectie. Era acel paradox tipic războiului 
de gherilă: rebelii lui Faysal aveau nevoie de sprijinul 
localnicilor care să le deschidă calea înaintării în Siria, dar, în 
mod logic, localnicilor nu li se putea cere să se răscoale fără 
ajutorul și sprijinul armat al rebelilor. Această dilemă, 
combinată cu turnura cumplit de gravă pe care ar fi putut să o 
ia lucrurile, dacă nu se ajungea la echilibrul necesar, îl făcea pe 
Lawrence să resimtă mai pregnant decât oricând povara 
minciunilor lui și ale Marii Britanii. 

Din punct de vedere politic și, totodată, relevant pentru 


personalitatea lui Lawrence, cea mai însemnată întâlnire a 
avut-o spre sfarsitul calatoriei, cand a facut un popas in Azraq, 
o oază din deșert, în sud-estul Siriei, unde s-a întâlnit cu emirul 
Nuri Shalaan. Ca o dovadă a insemnatatii lui Shalaan în 
regiune, a fost faptul că la el se grăbise să ajungă Auda abu Tayi, 
în urmă cu câteva săptămâni, pentru a-i cere permisiunea de a 
folosi Wadi Sirhan ca punct de adunare pentru oamenii din 
tribul Howeitat. Încă dinainte ca Revolta Arabă să înceapă, 
regele Hussein trimisese emisari la Shalaan pentru a încerca să 
obțină adeziunea lui și a vastului său trib Rualla la cauza 
independenţei arabilor, dar de atunci emirul nu făcuse decât să 
îl tina în șah, dându-i de înţeles că era posibil ca în curând să fie 
gata să se alăture rebeliunii, pentru ca imediat după aceea să 
treacă înapoi de partea otomanilor. Totuși, nu doar această 
autoritate pe care o avea în lumea triburilor din Arabia făcea 
din Shalaan o figură impunătoare; sub condeiul lui Lawrence, 
căpetenia tribală părea cumva o întrupare spectrală a morții 
înseși: 

„Foarte bătrân, livid si înăcrit, cernit de amar si cainta, cu 
un rictus mahnit care era singura mobilitate pe chipul lui. Cu 
gene groase, pleoapele botite atarnau grele, iar prin fanta lor, 
de la soarele de deasupra capului, o lumina rosie licărea in 
orbitele ochilor lui si le făcea să arate ca niște borte în flăcări în 
care omul se mistuia lent.“ 

Dar poate că această descriere oarecum sofisticată avea 
legătură cu un alt lucru care îl caracteriza pe Nuri Shalaan. În 
ciuda unei existente trăite în izolarea deșertului, se părea că 
șeful tribului Rualla era bine informat despre diferitele 
promisiuni pe care britanicii le făcuseră lui Hussein și altor 
căpetenii arabe din Hejaz în ultimii doi ani. Vrând să-l pună la 
încercare pe Lawrence, Shalaan a scos niște copii ale acestor 
documente contradictorii, le-a pus în faţa musafirului său și a 


întrebat pe care să le creadă. „Mi-am dat seama că prin 
răspunsul meu puteam să câștig sau să pierd încrederea acestui 
om“, povestea Lawrence, „iar prin el deznodământul mișcării 
arabe.“ 

Lawrence i-a recomandat lui Shalaan sa se increada în cea 
mai recenta dintre promisiunile britanicilor. Raspunsul a parut 
sa il tempereze pe emirul din desert, dar desigur a marcat un 
nou motiv de vinovăţie pentru conștiința încărcată a lui 
Lawrence. 

După acea întâlnire cu Shalaan, Lawrence s-a întors la 
companionii pe care îi lăsase în Wadi Sirhan, fiind ferm decis să 
oblige Marea Britanie să își respecte angajamentele fata de 
arabi. Avea s-o facă conducându-i personal pe arabi pe întinsul 
câmp de luptă sirian, într-o campanie care îi va indreptati sa 
revendice teritoriile pe care le cucereau și, în felul acesta, să le 
tragă clapa francezilor, lecuindu-i de planurilor lor imperiale. 
„Cu alte cuvinte“, scria Lawrence, „am presupus (nevăzând 
niciun alt conducător cu voinţa și puterea necesare) că eu voi 
supraviețui campaniilor și voi fi capabil să înving nu numai 
armata turcilor pe câmpul de luptă, ci și propria-mi ţară și 
aliații ei în sălile de consilii. “48 

Asta era, recunoștea el, „o trufie nerusinata“. 


Lawrence nu era singurul agent de informaţii occidental 
care circula prin Siria în acel iunie. De fapt, la un moment dat 
în timpul impetuoasei lui incursiuni de recunoaștere spre nord, 
a fost la o distanţă de aproximativ cinci kilometri de vechiul lui 
dușman neîmpăcat, Curt Prüfer. 

De când se întorsese din Germania în luna martie, Prufer 
nu părăsise decât arareori confortul muncii din birou la sediul 
central al serviciului de informaţii din Constantinopol. 
Grandiosul parteneriat dintre guvernanţii si industriașii 
germani, conceput de Max von Oppenheim, eșuase aproape 


complet, deoarece oamenii de afaceri din Germania nu erau 
dispuși să investească într-o regiune care de la o zi la alta 
devenea tot mai mizeră și divizată. În schimb, Priifer își 
petrecea o mare parte din timp, încercând să aranjeze 
publicarea unei noi serii de broșuri propagandistice 
progermane, deși se ciocnea de întrebările meschine ale 
Berlinului despre costurile de tipar, dar și de obstacolele 
birocratice venite din partea cenzorilor otomani obtuzi la 
minte. 

La mijlocul lui mai, a decis să rupă această rutină 
plictisitoare, întreprinzând un amplu circuit de inspecţie al 
centrelor și bibliotecilor de propagandă germane, pe care 
Oppenheim le înființase în Siria în anul precedent. Graţie 
acestor deplasări pe teren, Prüfer putea să-și facă mai bine 
meseria de agent de informații, obținând date la prima mână, 
care adesea contraziceau comunicatele și depeșele edulcorate 
care ajungeau pe biroul lui. Chiar și așa însă, în această 
delegaţie urma să aibă un șoc. 

Așa cum se întâmplă adesea în război, prin primăvara 
anului 1917 lumea exterioară începea să își facă o imagine mai 
clară despre ceea ce se întâmpla în interiorul Imperiului 
Otoman decât ceea ce știau propriii cetățeni ai imperiului. O 
mare parte din aceste informaţii speciale veneau de la angajaţii 
consulatelor americane, care începuseră să se retragă de la 
posturile lor, ca urmare a ruperii relaţiilor diplomatice dintre 
SUA și Imperiul Otoman, în luna aprilie. Din interogatoriile la 
care acești diplomaţi au luat parte în Elveţia, Washington și 
Londra, a reieșit tabloul unui stat unde sute de mii de civili 
mureau din cauza bolilor și a foametei, unde vaste teritorii erau 
în pragul unor rebeliuni fatise și unde dezertările din armată 
atingeau cote de 25, 30, chiar 40 la sută. Mai perspicace, unii 
dintre acești diplomaţi evacuați au relatat, de asemenea, despre 


frictiunile tot mai pronuntate dintre unitatile militare germane 
si turce, 0 antipatie reciproca, ajungand uneori la violenta, dar 
si despre completa apatie a populatiei, in general, oamenii 
dorindu-si din suflet ca razboiul sa se termine si viata lor sa 
devină din nou acceptabila.* 

Negresit, Prufer primise crâmpeie de stiri despre toate 
acestea Inca de cand lucra in Constantinopol. Chiar daca 
atenuate, rapoartele venite din teritoriu vorbeau despre lipsuri 
și epidemii, despre moralul scăzut în rândul soldaţilor, dar si al 
civililor turci. Dar nimic din ce citise până atunci nu-l pregătise 
de fapt pe Prufer pentru dezastrul care îl aștepta atunci cand s- 
a suit într-un tren în gara Haidar Pașa, în 21 mai. Extrem de 
grăitoare din punctul de vedere al lui Priifer erau privatiunile 
pe care el, personal, a trebuit să le îndure în această călătorie. 
Nici vorbă de acele vagoane confortabile, care i se puseseră 
cândva la dispoziţie, și de banchetele oficiale organizate în 
onoarea lui. Acum, deși continua să fie unul dintre cei mai 
importanţi oficiali germani din Orientul Mijlociu, Prufer 
călătorea cu trenuri ticsite de oameni și rablagite, care frecvent 
se stricau sau erau trecute pe linii moarte ore în șir, chiar și 
zile, fără vreun motiv aparent, în condiţiile în care cazare nu 
găseai decât în hanuri imputite și infestate de purici. Jurnalul în 
care a notat sporadic acea odisee de două luni, scurte însemnări 
mâzgălite cu creionul, consta dintr-o litanie de lamentatii, 
aproape neîntreruptă.2% 

Sporindu-i suferinţa și întruchipând cumva nenorocirile din 
jurul lui, o durere de dinţi intermitentă a continuat să se 
agraveze, până când Prüfer s-a trezit cu toată falca umflata. Un 
dentist a pus, timid, diagnosticul de scorbut, o boală care făcea 
ravagii acum în Siria, deși era provocată de o simplă deficiență 
de vitamina C. Până în urmă cu doi ani, Siria fusese una dintre 
regiunile cu cea mai mare producţie de citrice din lume, însă 


din cauza lipsei carbunilor, majoritatea pomilor fructiferi 
fuseseră tăiaţi, pentru a servi drept combustibil locomotivelor 
de tren. 

Totuși, deși vedea toate astea cu ochii lui, Curt Prüfer părea 
decis să nu înţeleagă semnificaţia lor reală. Așa cum raporta 
Ministerului de Externe de la Berlin, motivul pentru care visul 
lui și al lui Max Oppenheim privind jihadul panislamic nu 
izbutise deocamdată să entuziasmeze masele de musulmani era 
în principal doar o chestiune de slabă comunicare. 
„Propaganda  isterică,  canalizată asupra atrocităților 
inamicului, este o pierdere de timp“, scria el. „Popoarele din 
imperiul turcesc nu sunt stupide, știu și ele ce se întâmplă în 
jurul lor.“ 

Chiar și cu spiritul lui critic, Prüfer nu a fost capabil să 
detecteze fisurile care se adânceau de jur împrejurul lui. 
Scrisese adesea că arabii sirieni erau prea lași ca să se ridice 
contra turcilor, iar nimic din ceea ce a văzut în această călătorie 
nu l-a făcut să își revizuiască părerea. În 3 iunie, în timp ce 
Priifer era la Damasc, T. E. Lawrence era într-un sat la numai 
cinci kilometri depărtare, complotând cu un șef naţionalist 
arab, despre cum să extindă Revolta Arabă în capitala Siriei. 
Prufer îi tratase cu și mai mult dispreţ pe coloniștii evrei din 
Palestina, considerându-i docili și obedienti. În 12 iunie, șeful 
serviciului de informaţii german era cazat la un mic hotel 
rudimentar din satul palestinian Zammarin, la doar un 
kilometru și jumătate de colonia evreiască Zichron Yaakov, care 
era centrul vital al reţelei de spionaj NILI. 


Vizita lui Sarah Aaronsohn la Cairo, la mijlocul lui aprilie, 
fusese programată sa fie de scurtă durată, oferindu-i 
posibilitatea de a se întâlni cu fratele ei și de a coordona 
împreună activitatea NILI pentru lunile următoare. La 
următorul voiaj al navei Managem, Sarah și adjunctul ei în 


NILI, Joseph Lishansky, urmau sa se strecoare inapoi pe tarmul 
marii, la Athlit, si sa reia campania de spionaj. Dar, din cauza 
unui sir de întâmplări ghinioniste — două voiaje pe mare 
anulate, o criza de malarie, din cauza careia Sarah fusese 
internată două săptămâni în spital —, se punea deja întrebarea 
dacă ea și Lishansky aveau să se mai întoarcă vreodată acasă. 
La sfârșitul lui mai, cei doi erau încă în Egipt. 

Dacă nemulțumirea lui Aaron Aaronsohn provocată de 
aceste amânări era lesne de înțeles — de la bun început, el nu 
dorise ca Joseph Lishansky să plece din Athlit, iar acum, în 
absenţa lui si a lui Sarah, era de așteptat ca rețeaua de spionaj 
să se prăbușească —, în același timp, începea să își schimbe 
părerea. Deși era un singuratic de felul lui, îi părea bine că sora 
lui era acum la Cairo, și începea să conteze pe sfaturile ei 
raționale în luptele lui cu birocraţia britanică. Astfel, a decis că 
ar fi o cruzime să o trimită înapoi la Athlit. „Nu văd ce rost ar 
avea,“ mărturisea el în jurnalul lui, în 31 mai, „acum, când 
timpul cel mai preţios a trecut“. 

Dar Sarah Aaronsohn, cu voinţa ei de fier, nu era ușor de 
convins. Când fratele ei a deschis subiectul, reacţia ei a fost 
promptă și implacabilă: ea se întorcea în Palestina, orice-ar fi 
fost. Agronomul a încercat o altă tactică. În timpul sejurului ei 
la Cairo, Sarah devenise o figură cunoscută în cercurile 
frecventate de ofițerii britanici cu care fratele ei colabora, fiind 
admirată pentru munca extrem de periculoasă pe care o făcea. 
Totodată, unii dintre acești ofiţeri, tributari unui cavalerism de 
modă veche, îi sugeraseră lui Aaron Aaronsohn că era un pic 
cam indecent pentru o femeie să continue să înfrunte asemenea 
pericole „bărbătești“. Această concepție a fost formulată foarte 
insistent de către fostul „îndrumător“ al lui Aaronsohn, William 
Edmonds, așa că Aaronsohn a aranjat ca, într-o seară când el și 
Sarah ședeau în salonul hotelului Continental, căpitanul EMSIB 


sa ridice din nou aceasta problema. 

„Doamnă,“ i s-a adresat Edmonds lui Sarah, pe un ton 
intepat, „Înaltul Comandament m-a împuternicit să va 
mulțumesc frumos pentru tot ce ati făcut pentru noi. Sunteţi 
rugată insistent să nu vă intoarceti în Palestina. Egiptul va 
primește cu braţele deschise. Puteţi rămâne aici cât timp doriţi. 
Ceea ce ati realizat până acum este de mare valoare, si este 
îndeajuns.“ 

Mulţumindu-i căpitanului pentru invitație, Sarah 
Aaronsohn a sesizat imediat tertipul. Întorcându-se spre fratele 
ei, a zis: „Dacă mă cunosti bine, dă-mi posibilitatea să mă întorc. 
Dacă tu nu mă ajuţi să fac asta, mă voi descurca singură pentru 
a mă duce înapoi.“ 

În 15 iunie, nava de recunoaștere Managem a pornit din 
nou în cursă. De data asta a izbutit să ajungă la Athlit, unde 
Sarah Aaronsohn și Joseph Lishansky au fost transportaţi pe 
țărm. Când Aaron Aaronsohn a aflat de reușita misiunii, in 
sufletul lui a simţit atât un sentiment de ușurare, cât și de 
regret. Evenimentele ulterioare aveau să demonstreze că 
părerile lui de rău fuseseră indreptatite: niciodată nu avea să-i 
mai revadă pe sora lui și pe Lishansky. 


Călărind pe cămilele lor iuti de picior, Auda și Lawrence au 
pornit înaintea celorlalţi, ca să inspecteze puturile de apă din 
Bair. În urma lor, venea o forţă combatantă care fusese adunată 
cu greu în Wadi Sirhan, pe parcursul celor trei săptămâni 
precedente: aproximativ cinci sute de războinici tribali, 
majoritatea din clanul Howeitat, gata să îi atace dur pe 
suzeranii lor turci. Cu toţii plecaseră din Wadi Sirhan, cu două 
zile în urmă, în 18 iunie, plini de înflăcărare. 

Dar ceea ce Auda și Lawrence au descoperit la Bair a fost 
profund demoralizator. Toate cele trei puțuri principale ale 
oazei fuseseră dinamitate de turci, nemairămânând din ele 


decât mormane de pietre sfărâmate si lemne fumegande. Din 
fericire, amestecul detonant pe care îl montaseră la un al 
patrulea put, situat un pic mai departe, nu mai explodase, ceea 
ce le asigura rebelilor exact apa necesară pentru ei și cămilele 
lor, însă mesajul general era sumbru: turcii le dăduseră de 
urmă. 

Deși intuitiv s-ar putea crede contrariul, în realitate într-un 
deșert este foarte dificil să ai o prezenţă discretă. Călătorii sunt 
nevoiţi să se deplaseze între sursele de apă existente, iar într-un 
peisaj unde și ceilalți sunt constant în mișcare, a străbate un 
deșert nu diferă prea mult de înaintarea pe o autostradă fără 
prea multe drumuri colaterale. Printre triburile din sud-estul 
Siriei, multi auziseră de forţa armată a rebelilor, care se 
concentraseră în Wadi Sirhan prin a treia săptămână a lui 
iunie, și în mod inevitabil turcii așijderea. Aruncând în aer 
puturile din Bair, principala sursă de apa la vest de Wadi 
Sirhan, turcii sperau sa blocheze înaintarea inamicului, 
dinainte chiar să fi început. 

Deși acţiunea lor esuase partial, permițându-le rebelilor si 
animalelor lor să rămână în viaţă la Bair, apăreau mari semne 
de întrebare în privința următorului tronson al marșului lor. La 
circa o sută zece kilometri la sud-vest de Bair, se afla orașul 
Maan, situat la răscruce de drumuri, chiar pe Calea Ferată 
Hejaz, nucleul strategic al întregii regiuni. Planul lui Lawrence 
era să ocolească, pe la sud, acest oraș păzit de o garnizoană 
puternică si să continue spre Aqaba, însă această tactică 
depindea de posibilitatea de a găsi apă la Jefer, o altă serie de 
puțuri din deșert, situate la doar patruzeci de kilometri în nord- 
est de Maan. Riscul era, dacă cei din Maan își dădeau seama că 
rebelii intenționau să ajungă la Aqaba — iar în acea fază, chiar 
și cea „mai civilă cucuvea nu ar fi avut cum să nu vadă asta“ —, 
ca turcii să trimită o echipă de pirotehnicieni care să distrugă 


puturile din Jefer cu mult timp inainte ca rebelii sa ajunga 
acolo. 

Cheia, atunci, era de a nascoci un paravan menit sa-i induca 
în eroare pe turci, atât în privinţa locului unde se aflau rebelii 
într-un moment sau altul, cât și în privinţa direcţiei lor de 
deplasare. Din Bair, au fost trimiși emisari la triburile din zonă, 
care aveau rolul să lanseze zvonul că forțele rebelilor erau inca 
în Wadi Sirhan, unde se organizau; cu siguranţă, cel puţin unul 
dintre aceste triburi avea să paseze turcilor acea „informaţie 
secretă“, cu gândul de a le intra în gratii. Simultan, mici unități 
de războinici erau trimise în raiduri de hărțuire prin toată 
regiunea. 

Lawrence pusese cumva bazele acestei operaţiuni de 
ecranare în timpul incursiunii lui anterioare în nord. La 
începutul lui iunie, conducând un mic grup de recruți locali, 
aruncase în aer un mic pod al Căii Ferate Hejaz, la nord de 
Damasc; acel raid, având loc la sute de kilometri depărtare de 
orice atac anterior al rebelilor, alarmase într-atât de mult 
autoritățile turce, încât pentru scurt timp acestea trăiseră cu 
spaima că se declanșase o insurecție locală. Pentru mai ampla 
operaţiune de ecranare pornind din Bair, Lawrence a optat să 
conducă personal cel mai ambitios asalt. În 21 iunie, el și circa o 
sută de războinici au plecat din oază și s-au îndreptat spre 
orașul-cap de linie de cale ferată, Amman, la aproximativ două 
sute patruzeci de kilometri în nord. 

Avea să fie un exerciţiu ciudat, în care, permanent, talentul 
de persuasiune al lui Lawrence a fost pus la încercare. De 
nenumărate ori, a trebuit să îi tina în frâu pe arabi, care își 
doreau cu disperare să se lanseze în lupte, reamintindu-le că 
rolul lor era să facă o demonstraţie de forță, un fel de cacealma 
în care distrugerea unei conducte de apă de sub terasamentul 
căii ferate transmitea inamicului un mesaj la fel de puternic ca 


aruncarea în aer a unui tren. Membrii triburilor arabe, care îl 
însoțeau, își imaginau altceva despre cum ar fi trebuit să lupte 
în acel război, însă, fiind puţin numeroși și depinzând de 
mobilitate, Lawrence era ferm decis să evite schimburile de foc 
prelungite sau orice alte ciocniri, care ar fi putut să întârzie 
revenirea lor rapidă în Bair. Acest imperativ al vitezei avea 
totuși și un efect neplăcut; mai simplu spus, micul detașament 
de luptă nu avea timpul și nici capacitatea de a se ocupa de 
niște eventuali prizonieri. 

În timp ce pregăteau ambuscada asupra garnizoanei 
turcești de la Aba el Naam, în urmă cu trei luni, Lawrence și 
tovarășii lui făcuseră greșeala de a se lăsa descoperiţi de un 
păstor care rătăcea întâmplător pe-acolo. Temându-se că, dacă-i 
dădeau drumul să plece, flăcăul ar fi putut să-i instiinteze pe 
turci de prezenţa lor, dar văzând totodată cât de disperat era 
băiatul ca turma să nu se piardă prin deșert, grupul de atacatori 
optase în final pentru o soluţie cumva comică: l-au legat pe 
băiat de un copac, pe durata bătăliei, după care l-au dezlegat, 
când ei s-au retras în fugă. În aceste operaţiuni fulger în jurul 
Ammanului, atacatorii nu își permiteau luxul de a se purta 
frumos. 

În altă ocazie, s-au întâlnit cu un negustor cerchez nomad. 
Neavând posibilitatea de a-l lua cu ei ca prizonier, dar 
neîncumetându-se să-l lase să plece mai departe — majoritatea 
cerchezilor erau simpatizanți ai turcilor —, multi din grupul de 
atacatori au propus să fie executat imediat. Până la urmă, ca un 
compromis, l-au lăsat în pielea goală și i-au spintecat tălpile cu 
un pumnal. „Oricât de ciudată ar fi părut fapta lor“, nota 
Lawrence cu indulgență, „era o măsură eficientă și mai 
milostivă, decât moartea. Din cauza rănilor, omul va trebui să 
ajungă la calea ferată târându-se pe brânci, ceea ce ar dura cam 
un ceas, iar din cauza goliciunii va trebui să stea ascuns la 


umbra stancilor, pana apunea soarele.“ Desi nu se stie care a 
fost pana la urmă soarta acelui negustor, este îndoielnic daca 
„Milostivă“ se poate numi decizia de a lăsa un om în pielea 
goală și mutilat, în deșertul sirian, în luna iulie. 

Când grupul de atacatori s-a întors la Bair, Lawrence avea 
toate motivele să fie încrezător. Ca reacţie la eforturile lor de 
dezinformare, turcii tocmai trimiseseră o unitate de cavalerie 
de patru sute de oameni pe urmele fantomaticei forte armate 
din Wadi Sirhan. Pe parcursul săptămânii precedente, arabii 
efectuaseră o serie de raiduri de tipul „lovește-și-fugi“, în lungul 
părții sudice a Siriei, fără vreo logică aparentă a atacurilor. De- 
acum, cu siguranţă turcii se așteptau ca următorul raid să vină 
aproape de oriunde, fără să le treacă prin minte să se mai 
gândească la ţinta încă îndepărtată care era Aqaba. Plini de 
încredere, războinicii rebeli au pornit spre puturile de apă de la 
Jefer. 

Cum era de așteptat, turcii distruseseră si puturile de la 
Jefer, dar doar cu un pic mai multă eficienţă decât dăduseră 
dovadă la Bair. Unul dintre puțuri era numai partial prăbușit, 
iar după o zi, în care s-au muncit să îl repare, au putut să îl 
folosească. În timp ce se desfășurau aceste lucrări, Lawrence a 
primit o veste extraordinară. 

Cu câteva zile în urmă, o unitate armată mobilă fusese 
trimisă să mobilizeze triburile care locuiau la poalele 
dealurilor, la sud-vest de Maan în direcţia Agabei. Împreună, 
atacaseră cazemata turcească de la Fuweila, ocupând un punct 
strategic pe drumul Maan-Agaba. Iniţial, atacul respectiv nu 
realizase mare lucru, oamenii din triburi fiind puși pe fugă de 
soldaţii baricadati în tranșee, dar apoi turcii din Fuweila 
lansaseră un raid de represalii. Tăbărând pe o așezare a 
howeitatilor, situată în apropiere, tăiaseră gâtul tuturor 
locuitorilor pe care îi găsiseră: un bătrân, vreo zece femei și 


copii. Turbati de furie, razboinicii arabi reluasera asaltul 
asupra cazematei Fuweila, o cuceriseră și îi măcelăriseră pe 
soldaţii dinăuntru. Ca urmare, una dintre principalele fortărețe 
turcești de pe drumul spre Aqaba dispăruse subit, cărarea peste 
munți fiind practic liberă. Intrând rapid în acţiune, războinicii 
rebeli din Jefer au pornit în goană spre Fuweila. 

Dar entuziasmul lor a fost de scurtă durată. În timp ce 
ocoleau pe la sud orașul Maan, în după-amiaza de 1 iulie, s-a 
aflat că o unitate de circa 550 de soldaţi turci fusese trimisă în 
ajutorul cazematei din Fuweila, în acea dimineaţă. lar acea 
unitate armată era acum undeva pe drum, în faţa lor. 

Lawrence se afla în fata unei profunde dileme. Fiind extrem 
de mobili, arabii ar putea să treacă în fata coloanei militare si 
să continue mai departe spre Aqaba, însă asta ar însemna să 
lase în spatele lor o forță armată turcească destul de 
numeroasă, aflată deja în mișcare și foarte aproape de ei pe 
cărarea Wadi Itm — de fapt, exact scenariul despre care 
Lawrence avertizase cu insistenţă că ar fi fost rezultatul unei 
debarcări amfibii. Nu exista, de fapt, decât o singură opţiune: să 
găsească acea unitate armată turcă și să o distrugă. 


X 


Trecuseră aproape patru ani de când William Yale se 
îmbarcase din portul New York, pe vasul SS Imperator, în rolul 
de „playboy“ care pleca într-un circuit prin Tara Sfântă, daca 
vreunul dintre pasageri l-ar fi întrebat. Acum, la mijlocul lunii 
iunie 1917, se întorcea într-un oraș care trăia o mare frenezie 
patriotică. Pretutindeni în Manhattan, vedeai clădiri festonate 
cu enorme drapele americane și ferestre încadrate de ghirlande 
din stegulete cu roșu-alb-și-albastru, iar în aer plutea încă un 
entuziasm înflăcărat, chiar și după două luni de când 
președintele Wilson anunţase intrarea ţării în război. 


Entuziasmul general avea toate motivele sa continue atata 
vreme cat aspectele urate ale razboiului — mai exact, soldatii 
morți si mutilati — nu interveniseră deocamdată peste 
atmosfera festivă din tara. Încă din 1914, Wilson avusese grijă 
intenționat ca armata americană să se menţină la nivelul 
simbolic din vremurile de pace, ca o metodă indirectă de a-i 
învinge pe interventionisti; în fond, cu o armată regulată de 
doar 120000 de soldați, altfel spus o capacitate de aproximativ 
douăzeci la sută din forțele armate ale statelor europene mari, 
cum ar fi putut Statele Unite să contribuie, de fapt, la efortul de 
război? Potrivit majorităţii estimărilor, avea să treacă un an 
poate până ca o armată americană — programată acum să 
crească la peste un milion de soldați — ar putea avea o 
contribuţie semnificativă pe câmpul de luptă european. 

Dar lucrurile se mișcau greoi din moment ce, dincolo de 
drapelele pe care le fluturau cu fervoare, americanii ezitau 
vizibil să semneze cererea de încorporare pentru a fi trimiși la 
luptă și la moarte. Wilson trăise cu impresia că discursul său 
înflăcărat va avea efectul de a aduce un șuvoi de voluntari la 
centrele de recrutare ale armatei, însă se părea că majoritatea 
compatriotilor săi se rătăceau undeva între vechea lui 
fanfaronadă că Statele Unite erau „prea mândre ca să lupte“ și 
noua lui exortatie că „lumea trebuie să fie făcută sigură pentru 
democraţie“. Până la mijlocul lui mai 1917, nici măcar 100000 
de tineri nu se înrolaseră pentru această cruciadă, ceea ce a dus 
la punerea în aplicare a unei legi de încorporare, pentru prima 
oară de la Războiul Civil american. Drept urmare, când Yale a 
coborât de pe navă în portul New York, în iunie, unul dintre 
primele lui drumuri a fost să se înregistreze, conform 
dispoziţiilor legale, la comisia de evidenţă a celor apți pentru 
serviciul militar. 

Petrolistul nu putea să-și facă mari iluzii despre ceea ce îl 


aștepta în continuare — fiind un burlac de douăzeci si nouă de 
ani, fără persoane în întreţinere, încadrarea lui William Yale în 
clasa I îl făcea automat un recrut în armată —, iar perspectiva 
viitorului îl umplea de groază. Reacţia lui venea parţial din 
faptul că, spre deosebire de majoritatea compatriotilor săi, el 
văzuse deja faţa hidoasă a războiului modern — nu măcelul din 
tranșeele din Franţa, dar spectacolul la fel de grotesc al civililor 
murind in masa, de inanitie și boli, în Siria. Avusese ocazia să 
observe fatetele mai subtile ale războiului în lunga și lenta lui 
călătorie prin sudul Europei pentru a ajunge acasă: cozile la 
pâine care se întindeau pe străzi întregi la Viena, expresia de 
resemnare zdrobitoare de pe chipurile unei companii de soldați 
francezi așteptând trenul pe un peron, pentru a fi transportaţi 
pe front. În plus, vedea negreșit unde îl putea duce înrolarea în 
armată. Situându-se în marja de sus a vârstei de încorporare 
(treizeci de ani în mai 1917, ridicată la patruzeci și cinci de ani, 
doar trei luni mai târziu), în combinaţie cu studiile lui 
universitare și pedigriul aristocratic, aproape în mod sigur avea 
să fie deviat în vreo școală superioară de război. Odată 
repartizat acolo, ţinând seama de experienţa lui în afaceri si în 
domeniul tehnic, aproape la fel de sigur avea să fie mutat mai 
departe în departamentul de aprovizionare și logistică al 
serviciului de intendenta. Si, întrucât Statele Unite declaraseră 
război doar Germaniei, ceea ce însemna că practic toți urmau 
să fie trimiși pe frontul de vest, era foarte probabil ca, în final, 
„cariera“ de război a lui Yale să constea în bifarea articolelor de 
pe diverse liste la vreun depozit de aprovizionare situat mult în 
spatele frontului, în zona rurală a Franţei. 

Dar nu acesta era viitorul pe care ambițiosul petrolist și-l 
imagina pentru el, mai ales că avea suficient tupeu încât să 
creadă că cei patru ani pe care tocmai îi petrecuse în Imperiul 
Otoman îl puteau recomanda drept un candidat interesant 


pentru o functie mai insemnata undeva in ierarhia militara sau 
guvernamentala. Dupa ce a ramas doar un weekend la casa 
familiei Yale din nordul statului New York, impreuna cu parintii 
si fratii cu care nu se mai vazuse din 1913, William Yale s-a 
intors in New York City si s-a apucat de politica. 

Rezultatul a fost demoralizant. Desi a apelat la toate 
cunostintele lui din facultate si din lumea afacerilor, care i-au 
venit in minte, aproape nimeni nu a avut nicio sugestie cam 
unde ar fi putut un „specialist in Orient“ să-și găsească un loc de 
muncă în contextul larg al unei naţiuni în război. S-a dus la 
sediul central Socony, pe Broadway 26, gândindu-se că, și dacă 
exploatările lor în Orientul Mijlociu aveau să fie suspendate 
probabil pe durata războiului, ar putea eventual să găsească 
altceva pentru un angajat care îi servise atât de leal și în 
împrejurări atât de dificile. Dar planul s-a dus de râpă când, 
întâlnindu-se cu unul dintre directorii de la Socony, bătăiosul 
Yale a criticat vehement recenta decizie a companiei de a opri 
plata salariilor pentru angajaţii indigeni din Orientul Mijlociu, 
subliniind că banii respectivi erau un fleac pentru o corporație 
ca Socony, dar constituiau mijlocul de subzistență esenţial 
pentru oamenii aceia prinși în zona de război. Din păcate, Yale 
a descoperit după ce a fost dat afară din birou, că interlocutorul 
lui fusese chiar autorul acelei directive. 

Disperat că nu găsea nimic de lucru în New York, s-a dus în 
Washington D. C., cu speranţa că acolo unde era sediul puterii 
nu se putea ca, până la urmă, cineva să nu aprecieze favorabil 
ceea ce avea el de oferit. În loc de carte de vizită, Yale a redactat 
un raport detaliat despre tot ce văzuse și auzise în Siria. „Trei 
ani de război“, scria el, „aduseseră Palestina într-o situaţie 
deplorabilă; satele rămăseseră aproape nepopulate din cauza 
recrutărilor în armată, dar și a devastărilor provocate de 
holeră, tifos si fierbinteli recurente, doar febra tifoidă reducând 


populatia cu probabil peste 25 la suta.“ Situatia este chiar si mai 
grava in Liban, relata el, unde, potrivit unuia dintre 
informatorii lui din armata turca, cel putin 30000 de civili 
muriseră deja de inanitie, iar unele zvonuri neconfirmate 
situau această cifră la peste 100000 de oameni.* 

Probabil, mai interesante pentru viitorii sai cititori erau 
observaţiile petrolistului în domeniul militar. Yale profitase din 
plin de lunga lui călătorie cu trenul de la Ierusalim la 
Constantinopol, notând cu atenție podurile critice si 
rambleurile din lungul căii ferate care, dacă ar fi bombardate, 
ar face aproape imposibil transportul de provizii și trupe 
turcești din Anatolia în Siria sau Irak. De asemenea, a indicat 
amplasarea unor instalaţii militare germane de pe acea rută, 
inclusiv o stație de telegrafie fără fir în Munţii Amanus, ușor de 
remarcat prin barăcile germane construite ca niște cabane 
elvețiene în lungul ei. „Am văzut, de asemenea, aeroplane 
nemtesti și unități spitalicești mergând spre sud. O divizie de 
aviaţie germană cuprinzând treizeci și trei de aparate de zbor, 
m-a informat căpitanul german care se ocupa de acea misiune, 
era în drum spre Beersheba.“ A putut chiar să raporteze că 
între 150 și 200 de camioane germane transportau acum 
provizii pentru forțele turcești din sudul Palestinei, „pe o noua 
șosea pentru armată care leagă Ierusalimul, Hebronul si 
Beersheba“, dar cu tact a omis să menţioneze că era vorba 
despre aceeași arteră rutieră la care el supervizase lucrările de 
construcție pentru Standard Oil în 1914. 

În ultimele săptămâni, guvernele Aliaților începuseră să 
întrevadă câte ceva din condiţiile existente în interiorul 
Imperiului Otoman din declaraţiile date de funcţionarii 
consulari americani care fuseseră evacuaţi, dar toate 
informaţiile la un loc erau nimic în comparaţie cu raportul lui 
William Yale. Deși datele erau din urmă cu trei luni, era vorba 


despre una dintre cele mai amanuntite si mai sigure analize ale 
situaţiei din Siria care apăruseră de la începutul războiului. În 
27 iunie, Yale a pășit în ceea ce era pe atunci „State, War and 
Navy Building“ (acum „Old Executive Office Building“), de lângă 
Casa Albă, unde a lăsat raportul său la biroul secretarului de 
stat, Robert Lansing. Peste trei zile, i-a adresat personal o 
scrisoare lui Lansing. 

După ce nota că „soarta Palestinei va fi probabil una dintre 
marile chestiuni ce vor trebui decise“ în orice conferință de 
pace de după război, Yale sugera secretarului de stat că „dacă 
Statele Unite ale Americii vor să joace un rol în soluţionarea 
unei probleme atât de complicate și importante, demnitarii ei 
trebuie să aibă la dispoziţie rapoarte din partea unor oameni 
impartiali, care să dețină cunoștințe la prima mână despre tara 
și oamenii ei. Pentru un asemenea serviciu, fie în diplomaţie 
sau în munca de informaţii secrete, sau de ajutorare în 
Palestina, eu sunt pregătit să demisionez din funcţia mea 
actuală la Standard Oil Company din New York si să îmi ofer 
serviciile Guvernului Statelor Unite“. 

Poate că după patru ani în străinătate, Yale era complet 
nepregătit pentru complexitatea — în mintea unora, ipocrizia 
— noii doctrine a lui Wilson. Da, președintele american 
intenționa pe deplin să impună conceptul său de „pace 
durabilă“ lumii sfâșiate de război — acesta fusese preţul lui 
pentru intrarea in conflict —, dar, atent la esenţa izolationista a 
națiunii lui, lucrul acesta urma să fie făcut implicând Statele 
Unite în cât mai puţine complicaţii externe pe termen lung. Ca o 
consecință, însuși elementul despre care Yale își imagina că era 
atuul lui suprem, experiența dobândită graţie căreia putea 
ajuta Statele Unite să „joace un rol“ în Orientul Mijlociu, era 
exact genul de lucru pe care administrația Wilson spera să îl 
evite. Nici nu era de mirare atunci că propunerea făcută lui 


Lansing a fost întâmpinată cu o mare tăcere. Consternat, 
petrolistul a apelat la o veche cunostinta de la Yale University, 
pentru a-si putea transmite raportul in atentia sefului 
Departamentului de Informaţii al Armatei SUA, unde însă a 
întâmpinat aceeași reacţie. 

Disperat de-a dreptul, Yale a jucat ceea ce probabil 
rămăsese ultima lui carte. În timpul călătoriei prin Europa în 
acea primăvară, făcuse cunoștință cu atașatul militar britanic 
în Elveţia, pe care îl întrebase despre posibilitatea de a se 
alătura serviciului de informaţii al Marii Britanii. Diplomatul 
nu se arătase nicidecum prea încurajator dar, impresionat de 
vastele informaţii pe care Yale le avea despre Orientul Mijlociu, 
i-a sugerat că, în cazul în care nu se iveau alte opţiuni după ce 
ajungea acasă, Yale ar putea lua legătura cu ambasadorul Marii 
Britanii la Washington, Cecil Spring-Rice. Având în mână 
scrisoarea de recomandare din partea atașatului militar, Yale a 
procedat întocmai în dimineaţa de 9 iulie. 

Nu era prima oară cand hazardul unor coincidente 
intervenea în momente cruciale din viaţa lui William Yale, dar 
niciodată atât de incredibil ca în data de 9 iulie. Venind în vizită 
la ambasadorul britanic, Yale se aștepta să i se spună că 
ambasadorul era plecat sau prins într-o ședință, vesnicele 
refuzuri voalate pe care le primise în ultima lună de la 
nenumărați oameni, mult mai putin ocupati sau influenţi. In 
schimb, a fost poftit imediat în biroul lui Spring-Rice. 

„De unde vine numele dumitale?“ l-a întrebat uluit 
ambasadorul, în loc de orice salut. „Prima mea soţie era născută 
Yale, unul dintre ultimii membri ai familiei din Tara Galilor!“ 


Nu a fost atât o bătălie, cât un masacru. Când s-a crăpat de 
ziuă în 2 iulie, războinicii arabi au făcut un ocol pe dealurile 
din jurul pasului de la Fuweila, căutând cu precauţie batalionul 
turcesc. L-au găsit într-o vâlcea între munti, exact mai jos de 


Fuweila, numita Aba el Lissan. Soldatii dormeau in corturile de 
pe malurile firului de apa. Parea incredibil, dar comandantul 
militar al turcilor nu luase măsurile de prevedere de a plasa 
soldaţi în posturi de observaţie pe culmile muntoase din jur, 
ceea ce le-a permis arabilor să se furișeze răsfirându-se pe 
stâncile de deasupra și să împresoare inamicul adormit. După 
aceea, au început să tragă cu armele de foc în oamenii prinși în 
cursă dedesubt. 

Peste zi, s-a făcut cumplit de cald, o arsita cum Lawrence 
nu-și amintea să mai fi întâlnit în Arabia, iar lucrul acesta a 
avut o mare contribuţie la caracterul neregulat al luptei. În 
ciuda covârșitorului lor avantaj oferit de înălțimile din jur, 
atacatorii arabi au constatat că nu puteau să stea lungiti pe 
stânci ca să împuște inamicul de dedesubt, mai mult de câteva 
momente; a zăbovi mai mult, însemna să se ardă prin robele lor 
subțiri, ba chiar să li se jupoaie bucăţi de piele pe alocuri. După- 
amiaza, lupta haotică a continuat, turcii de jos adăpostindu-se 
prin firide de stânci în lungul apei, iar arabii de sus sărind de 
pe o stâncă la următoarea în căutarea unui loc bun de unde să-i 
împuște. 

După cum povestește Lawrence, o remarcă mai caustică din 
partea lui a schimbat până la urmă mersul bătăliei. Doborât de 
caniculă, se refugiase la umbră, într-o ravină strâmtă unde 
curgea și un pârâiaș subţire. Acolo, l-a găsit Auda abu Tayi. 

— Eh, cum e cu howeitatii? l-a tachinat Auda, amintindu-și 
cum Lawrence îi luase în zeflemea pe oamenii din tribul lui. 
Doar dau din gură și nu muncesc? 

Lawrence l-a tachinat și el, spunând că howeitatii „împușcă 
mult și nimeresc puţin“. 

Remarca l-a înfuriat cumplit pe Auda, din moment ce, dând 
de pământ cu acoperământul pe care și l-a smuls nervos de pe 
creștet, s-a repezit în sus pe deal, zbierând spre oamenii lui să 


se retragă din poziţiile de luptă si sa se ducă să-și ia caii, pe care 
îi lăsaseră dedesubt. Temându-se că, prin vorbele lui, îl jignise 
atât de rău pe Auda, încât howeitatii se pregăteau acum să 
abandoneze lupta, Lawrence a urcat panta vâlcelei ca să 
încerce să-l îmbuneze. L-a găsit pe Auda stând în picioare 
singur și uitându-se fioros în jos la inamic. „Du-te și ia-ti camila 
dacă vrei să vezi cum muncește bătrânul“, i-a zis Auda. 

Coborând în grabă până în văgăuna adăpostită unde forţele 
principale ale arabilor călărind pe cămile așteptaseră toată ziua 
să lanseze atacul în Aba el Lissan, Lawrence s-a suit pe 
pretioasa lui camila, Naama, și a urcat pe o culme stâncoasă din 
apropiere. A ajuns exact la tanc ca să îl vadă pe Auda cu cei 
cincizeci de călăreţi howeitati ai lui năpustindu-se în vale, în 
plin galop, de pe o creastă muntoasă din apropierea. 

„Sub privirile noastre“, își amintea Lawrence în Cei șapte 
stâlpi ai înțelepciunii, „doi sau trei războinici [howeitati] au fost 
doborati, dar ceilalți au continuat să dea năvală gonind 
formidabil, în timp ce infanteria turcă, ghemuită laolaltă sub 
stâncă, gata să o rupă la fugă spre Maan în faptul serii, a 
început să oscileze, ba înăuntru, ba afară, până când a luat-o 
din loc înainte de asaltul nimicitor.“ 

Cei 350 de arabi pe cămile au primit imediat ordin să se 
repeada la atac. Soldaţii turci, prinși în capcană, epuizați și de- 
acum atacați de un inamic călare care venea din două direcții, 
au renunţat rapid la orice simulacru de apărare. Dintr-odată, 
fiecare om încerca să-și salveze propria-i piele, iar în Aba el 
Lissan în acea zi lucrul acesta a însemnat doar că moartea 
venea mai repede. 

Potrivit relatărilor lui, Lawrence a ratat cea mai mare parte 
a luptei. Din cauza vitezei cu care alerga Naama și a poziţiei lui 
în fruntea războinicilor călări pe cămile, Lawrence s-a trezit 
mult în fata celorlalți camarazi ai lui lansați în atac; Lawrence 


reusise sa traga doar cateva gloante, inainte ca Naama sa fie 
împușcată mortal sub el, azvârlindu-l pe jos printre niște 
bolovani. Când s-a dezmeticit din căzătură în cele urmă, bătălia 
aproape se încheiase. Spre marea lui amărăciune, a descoperit 
de asemenea că Naama nu fusese ucisă de turci; judecând după 
rana care îi fusese fatală, o împușcătură de la mică distanţă în 
spatele capului, Lawrence și-a dat seama că o împușcase chiar 
el, din greșeală. 

Carnajul din Aba el Lissan a fost cu atât mai oribil, poate, cu 
cât a lovit doar unilateral. Doar doi luptători arabi au fost uciși 
în atac, iar câţiva au fost răniţi. În contrast cu această cifră, din 
cei 550 de soldați turci prinși în ambuscada din vale, poate 100 
au izbutit să fugă înspre Maan, în timp ce 160 au fost făcuți 
prizonieri, iar alti 300 erau morți sau muribunzi. Așa cum 
Lawrence avea să lase de înțeles în Cei șapte stâlpi ai 
înțelepciunii, unele dintre aceste decese nu au fost rezultatul 
luptei, ci al setei de răzbunare a arabilor pentru uciderea 
civililor howeitati, cu câteva zile înainte. 

A urmat acum o nouă probă pentru arta de conducător a lui 
Lawrence. Din interogatoriul unuia dintre prizonieri, a aflat că 
orașul Maan avea o garnizoană foarte firavă — iar acum cu atât 
mai mult, dată fiind soarta coloanei armate care trebuia să-i 
vină în ajutor, dar care fusese înfrântă în Aba el Lissan. Când 
zvonul acesta s-a răspândit printre luptătorii arabi, oamenii au 
început să vocifereze cerând să se întoarcă din drum și să atace 
acel oraș; Maan oferea o ocazie de aur pentru jefuiri 
substanţiale, în timp ce Agaba, un mic port prăpădit, nu oferea 
nimic. 

Era un moment absolut decisiv, iar Lawrence simţea că 
obiectivul care îl motivase în ultimele două luni îi aluneca 
printre degete. Chiar dacă arabii reușeau să cucerească Maan, 
ar fi doar o victorie temporară; turcii ar contraataca în forţă, iar 


asta ar Insemna ca drumul spre Aqaba, acum liber, sa li se 
închidă pentru totdeauna. Mai mult chiar, ar însemna efectiv 
sfarsitul fortei combatante pe care el, Auda si alte capetenii 
tribale se căzniseră cu atâta migală să o incropeasca. În 2 iulie, 
arabii „nu aveau arme de foc, nu aveau nicio bază militară mai 
apropiată decât Wejh, nu aveau mijloace de comunicaţii, nu 
aveau nici chiar bani, fiindcă aurul nostru se epuizase, iar noi 
emiteam «bancnote» proprii, promisiuni de plată «când Aqaba 
va fi cucerită» pentru cheltuielile lor zilnice“. Cucerirea Aqabei 
era acum o chestiune de supraviețuire. 

Cu ajutorul lui Auda, Lawrence a izbutit până la urmă să-i 
facă pe războinici să renunțe la prada ușoară care i-ar fi 
așteptat in Maan. Atât pentru a-i tine pe oamenii lor cât mai 
departe de acea ispită, cât și de teama unui atac al turcilor sau a 
vreunui raid dușmănos din partea triburilor rivale, au decis să 
pornească spre Aqaba chiar în acea seară. Însă această hotărâre 
ridica alta problemă dificilă: ce rămânea de făcut cu răniții din 
tabăra inamică? S-a stabilit ca soldaţii care erau în stare să 
meargă pe picioarele lor să se alăture celorlalți prizonieri și, 
supravegheați de o mică ariergarda, să fie manati în direcţia 
Agabei. Cât despre cei aproximativ douăzeci de turci, prea grav 
răniţi ca să se poată deplasa, aceștia au fost lăsaţi acolo, fiind 
mutaţi lângă pârâu, ca măcar moartea lor iminentă să nu fie 
din cauza setei. 

În timp ce războinicii arabi au început să ridice tabăra 
pregătindu-se pentru marșul de noapte, Lawrence s-a dus 
neinsotit în valea unde avusese loc măcelul din acea zi. Se 
gândea să adune haine și pături de pe cadavrele turcilor, ca să 
le facă mai ușoară agonia răniților abandonaţi pe malul apei, 
dar a constatat că tâlharii fuseseră mai iuți, descoperind morții 
și jefuindu-i de toate hainele. Acel tablou și reacţia lui Lawrence 
în fata acelor imagini aveau să se concretizeze în unul dintre 


cele mai stranii pasaje din autobiografia sa: 


Morţii păreau de o magnifica frumuseţe. Noaptea strălucea blând asupra 
pământului, estompându-i aidoma fildeșului neînceput. Turcii aveau pielea 
albă pe părțile îndeobște îmbrăcate, mult mai albă decât arabii, iar acești 
soldați fuseseră foarte tineri. Strâns înconjurându-i în poala lor erau tufe de 
pelin întunecoase, acum grele de rouă, unde capetele razelor de lună 
scânteiau ca aburul mării. Cadavrele păreau azvârlite atât de jalnic pe jos, 
trântite alandala în mici mormane. Neîndoielnic că, așezați drept, morții si- 
ar găsi liniștea în cele din urmă. Așa că i-am înșirat ordonat, unul câte unul, 
foarte istovit eu însumi și tânjind să fiu printre acești tacuti rdposati, nu în 
mijlocul gloatei agitate, gălăgioase și nesdtioase din capătul văii, certându-se 
pe pradă, grozăvindu-se cu viteza și tăria lor de a îndura Dumnezeu știe câte 
trude și dureri de acest fel. 

Lăsându-i apoi pe morţi, Lawrence s-a reîntors la grupul 
războinicilor, pentru marșul spre Aqaba, până unde mai erau 


acum doar șaizeci de kilometri peste munți. 


În cele două luni de la plecarea lui Lawrence, campania 
militară anglo-arabă în Hejaz continuase în ritmul ei neregulat 
uzual. Pe parcursul lunii mai și iunie, echipe de pirotehnicieni 
britanici, de obicei însoţite de cete de războinici arabi, făceau 
incursiuni periodice în adâncul ţării pentru a avaria Calea 
Ferată Hejaz. Rapoartele lor notau succese ocazionale — ici un 
pod aruncat în aer, colo un tren distrus —, dar cel mai frecvent 
să plângeau de neseriozitatea și lipsa de disciplină ale 
colaboratorilor lor arabi.*” La eșaloanele superioare de 
comandă, ofițerii britanici continuau eforturile de a-i mobiliza 
pe rebeli să pună în aplicare, în cele din urmă, operaţiunea de 
blocare în regiunea El Ula, la nord-vest de Medina, însă 
caracterul imperativ al acestui plan pălea treptat in fata 
faptului evident că turcii nu aveau nicio intenţie de a părăsi 
Medina. Faysal, bucurându-se acum de titlul de Comandant al 
Forţelor Arabe, era preocupat de ideea marșului său în Siria. 
Ofițerii britanici care erau la curent cu proiectul fantastic de 
ambițios al lui Faysal pentru această ofensivă — mai ales, 


venind din partea unui om care aproape nu se clintise din Wejh 
de patru luni de zile — nu se arătau prea entuziasmati. „Este 
oarecum dificil să examinezi în detaliu planul Serifului Faysal“, 
raporta unul dintre acești ofiţeri, la sfârșitul lunii mai, „fiind 
caracterizat de la un capăt la altul de o remarcabilă ignorare a 
restricțiilor convenţionale legate de timp, spaţiu, măsuri de 
aprovizionare sau amplasarea și posibilele acţiuni ale 
inamicului. “4% 

Pornind de la rapoartele venite de pe teren, Gilbert Clayton, 
trimitea din Cairo un raport săptămânal al situaţiei din Hejaz, 
adresat directorului Serviciului de informaţii al armatei, la 
Londra. Pe tot parcursul lunilor mai și iunie, aceste note de 
serviciu erau de obicei prefatate de comentariul că foarte putin 
se schimbase de la nota precedentă. Dar dacă totul rămânea 
static în Hejaz — „satisfăcător“ era cuvântul pe care îl prefera 
Clayton —, spre sfârșitul lui iunie, spionii lui din interiorul 
Siriei au început să raporteze o intensificare accentuată a 
activităţii rebelilor arabi. Când Clayton și-a redactat informarea 
din 5 iulie, asemenea rapoarte soseau din toată partea sudică a 
Siriei: „activitate ostilă“ a tribului Howeitat lângă Maan; un atac 
asupra garnizoanei turcești de la Fuweila; un raid împotriva 
unui grup de turci păscând cămile lângă Shobek; o operaţiune 
de sabotaj pe calea ferată la ieșirea din Bir el Shedia.** 

„Nu se știe pe unde se află în prezent căpitanul Lawrence, 
care a plecat spre zona Maan sau zona Jebel Druze, cu ceva 
timp în urmă,“ nota Clayton în același raport, „dar în ultima 
vreme zvonuri de la arabi au ajuns la Wejh, despre faptul că el 
și micul lui grup ar fi aruncat în aer un mare pod de fier, la sud 
de Maan. Aceste activități în zona Maan sunt probabil rezultatul 
sosirii căpitanului Lawrence în acea regiune.“ 

Gilbert Clayton avea doar parţial dreptate. Și asta fiindcă nu 
avea de unde să fi știut că Lawrence și colaboratorii lui arabi 


erau, de fapt, autorii majoritatii actiunilor din sudul Siriei, pe 
care el le raporta în acea zi, la fel cum tot ei fuseseră autorii 
majorităţii celorlalte atacuri de pe cuprinsul Siriei, unele dintre 
ele la peste cinci sute de kilometri în spatele liniilor inamice, 
care avuseseră loc în luna precedentă. De asemenea, nu avea de 
unde să fi știut că în 5 iulie Lawrence nu era în apropiere de 
Maan, ci cam la o sută de kilometri spre sud-vest, negociind 
capitularea garnizoanei turcești din Aqaba. 

După masacrul de la Aba el Lissan, Lawrence și războinicii 
arabi goniseră spre mare. Pe măsură ce au urcat munții și au 
coborât prin defileul Wadi Itm spre Aqaba, luptătorii au trecut 
pe lângă diverse cazemate și tranșee turcești unde nu exista 
niciun soldat, o dovadă finală a genialitatii planului lui 
Lawrence, complet diferit de opinia majorităţii. „Inamicul nu-și 
imaginase niciodată un atac dinspre interior“, nota el, „și 
niciuna dintre fortificațiile lor marete nu era îndreptată cu fata 
spre adâncul teritoriului.“3% 

Spre deosebire de dramatismul cu care David Lean a redat 
acele momente în film, căderea Agabei nu a fost nicidecum 
spectaculară. După două zile tensionate în care s-a bătut pasul 
pe loc, ambele tabere ajungând cu disperare să nu mai aibă 
aproape nimic de mâncare, comandantul turc a acceptat într- 
un final că situaţia lui era deznădăjduită și a capitulat, cedând 
portul în 6 iulie, fără nici măcar un foc de armă. Ţinând sus 
flamura albă, rebelii au dat buzna în Aqaba pe camilele lor si s- 
au repezit direct în mare, sărbătorindu-și temerara victorie. 

Dar pentru Lawrence lungul calvar nu se terminase, și nici 
triumful nu era garantat. Existau acum aproape o mie două 
sute de oameni ingramaditi în Aqaba, aproximativ șase sute de 
luptători arabi și un număr egal de prizonieri turci, însă extrem 
de puţine alimente. Lawrence știa, de asemenea, că nu era 
decât o chestiune de timp — și, probabil, foarte puţin timp —, 


până ce turcii din interiorul Siriei aveau să adune suficiente 
forte armate pe care sa le trimită peste munţi, ca să 
recucerească Aqaba. O asemenea ofensivă ar putea fi încetinită 
prin plasarea de unităţi ale rebelilor în cazematele din munți, 
însă așa cum Lawrence știa din experiențele neplăcute 
anterioare, a te bizui pe triburile de arabi pentru a apăra 
puncte strategice, fie ei cei mai formidabili războinici, nu era 
niciodată o opţiune sigură. La fel de vitală cum fusese cucerirea 
Agabei, era acum găsirea unei modalități de a-i anunţa pe 
britanici despre acest lucru, ca să poată trimite urgent provizii 
și întăriri. 

A doua zi, însoţit doar de opt războinici, Lawrence a pornit 
spre Egipt, sperând să poată traversa deșertul de aproximativ 
două sute cincizeci de kilometri, care se așternea între Aqaba si 
liniile britanice de la Suez, până nu era prea târziu. 

Trufie 


Nu încercați să faceti prea mult cu mâna voastră. 
Mai bine să facă arabii treaba tolerabil decât să o 
faceţi voi perfect. Acesta este felul lor, iar voi 
trebuie să îi ajutați, nu să cuceriti în locul lor. De 
fapt, de asemenea, date fiind condiţiile foarte 
ciudate din Arabia, munca voastră concretă nu va 
fi, poate, chiar atât de bună pe cât credeți voi. 


T. E. Lawrence, sfaturi către ofiţerii britanici în Douăzeci și 
șapte de articole, august 1917 


În dimineaţa de 10 iulie 1917, Gilbert Clayton se ocupa de una 
dintre cele mai anoste sarcini de serviciu, întocmind raportul 
de situație săptămânal despre teatrul de război din Arabia, 
destinat directorului Serviciului de informaţii al armatei, din 
Londra. Așa cum făcuse de nenumărate ori în ultimele luni cu 
doar mici variaţii, a prefaţat nota de informare cu comentariul 
că „nimic nu s-a petrecut de mare importanţă în Hejaz de când 
am scris ultima oară“, înainte de a trece în revistă rapid 
planurile de bătălie nepuse încă în aplicare, mici reușite care ar 
fi trebuit să fie mai mari, oportunităţi irosite.3% 

La scurt timp după ce raportul a ieșit pe ușă spre camera 
telegrafului, o siluetă măruntă în veșminte arăbești murdare a 
intrat în biroul lui Clayton. Crezând că era vorba despre un 
localnic venit să-i ceară vreo favoare sau poate un cerșetor 


curajos, generalul, cu gândurile aiurea, tocmai se pregătea să-l 
ușuiască afară, când a observat bine-cunoscutul rânjet în colțul 
gurii, ochii albaștrii pătrunzători. Era T. E. Lawrence. 

Văzându-l uscativ si sfrijit cum era, Clayton l-a pus pe 
subalternul lui să stea jos și, nerăbdător, l-a întrebat detalii 
despre informațiile trunchiate care îi parveniseră în cele două 
luni de când Lawrence plecase spre interiorul peninsulei și 
dispăruse din peisaj. Apoi, emoţionat, generalul s-a grăbit să 
adauge un post-scriptum la raportul său săptămânal: „După ce 
am scris rândurile de mai sus și exact când expediam această 
corespondenţă, a venit căpitanul Lawrence, după o călătorie 
prin teritoriul inamic, care s-a dovedit de-a dreptul 
miraculoasă“. Urma o scurtă prezentare a cuceririi Agabei, 
precum și a misiunii de culegere de informații, efectuată de 
Lawrence pe cuprinsul Siriei. „Nu am avut încă posibilitatea să 
discut cu Lawrence despre călătoria lui, întrucât abia a ajuns și 
este cumva extenuat după peste două mii de kilometri pe o 
cămilă în ultimele 30 de zile... Cred totuși că veti fi interesat de 
această extraordinară performanţă prezentată mai sus, pentru 
care a fost nevoie de curaj, resurse interioare și putere de 
rezistenţă, care ies în evidenţă chiar și în aceste momente când 
faptele de vitejie sunt la ordinea zilei.“ 

În mod ironic, Lawrence întâmpinase cele mai mari 
dificultăţi de a ajunge la Cairo, atunci când a încercat să treacă 
de liniile britanice. În după-amiaza precedentă, el și micul 
grup care îl însoțea sosiseră pe malul estic al canalului Suez, 
după ce străbătuseră cei aproximativ două sute cincizeci de 
kilometri prin Arabia într-un interval de doar patruzeci și nouă 
de ore, dar constataseră că posturile de pază britanice de acolo 
erau pustii (din cauza unei epidemii de holeră, avea să afle 
Lawrence mai târziu). Găsind un telefon de campanie care 
funcționa, a sunat în mod repetat la biroul armatei pentru 


transporturile cu feribotul, de pe ţărmul de vizavi, ca să ceară o 
ambarcatiune, dar de fiecare dată i se închidea. În cele din 
urmă, l-a prins la telefon pe un ofițer de logistică, pe care îl 
cunoștea din Wejh, și care a trimis o șalupă. 

În momentul când s-a simţit în siguranţă, după două luni de 
când plecase din Wejh, pe Lawrence l-au lăsat puterile, încât 
abia a mai reușit să-și târască picioarele până la hotelul Sinai, 
unde erau cazați ofiţerii din Port Suez. „După ce a depășit prima 
impresie ostilă creată de persoana și vestimentația mea“, scria 
el „[hotelul] a pus la dispoziţie băia fierbinte, băuturile reci 
(șase de toate), cina și patul din visurile mele.“ 

Supliciul lui a continuat si în ziua următoare. Descult si 
purtând inca robele lui arăbești zdrentuite, Lawrence a fost 
oprit si chestionat in mod repetat de către poliţia militară, în 
timpul călătoriei lui cu trenul la Cairo. Norocul i-a surâs până la 
urmă, pe peronul gării din Ismailia unde l-a zărit pe un ofițer 
britanic din marină, care l-a recunoscut din timpul 
traversărilor frecvente pe Marea Roșie. Graţie acestei întâlniri 
providentiale, înaltul comandament militar din Cairo a putut 
afla imediat ceea ce se întâmplase la Aqaba, iar în acea după- 
amiază deja primele provizii și trupe au fost expediate de 
urgenţă în portul controlat de rebeli. 

Tot pe peronul din Ismailia, Lawrence a mai aflat despre o 
altă schimbare majoră care intervenise în absenţa lui. Ca 
urmare a înfrângerii suferite în cea de-a doua bătălie din Gaza, 
Archibald Murray fusese îndepărtat de la comanda Forţei 
Expeditionare Egiptene. Înlocuitorul său, un general de 
cavalerie pe nume Edmund Allenby, sosise la Cairo în urmă cu 
nici două săptămâni. Iniţial, Lawrence a fost îngrozit de această 
veste. Fusese nevoie de luni întregi de intervenții si rugaminti 
pe care el, Clayton și toţi ceilalți din Biroul Arab le făcuseră 
încercând să îl convingă, măcar parţial, pe iritabilul Murray să 


accepte ideea de a sprijini Revolta Arabă. Acum, însemna sa o 
pornească de la zero, iar Lawrence își imagina alte numeroase 
luni irosite în încercarea de a-l da pe brazdă pe Edmund 
Allenby. 

Dar ajungând în Cairo, Lawrence avea să descopere altceva. 
Deja, vestea despre faptele lui eroice se răspândise printre 
ofițerii armatei britanice, iar efectul era electrizant. Venind 
imediat după înfrângerea din Gaza, după stagnarea din Hejaz și 
după necontenitele știri sumbre din Europa — încă o ofensivă a 
Aliaților pe frontul de vest eșuase, armata franceză era în 
pragul rebeliunii, guvernul rus se prăbușea —, iată, aici, erau 
niște vești cu adevărat îmbucurătoare, un exemplu autentic de 
dârzenie și bravură britanică. Dincolo de modul fantastic în 
care fusese obținută victoria de la Aqaba, cucerirea acestui port 
însemna că efortul de război în Arabia făcuse brusc un 
formidabil salt de 400 kilometri spre nord, ușurând enorm 
sarcina de a împinge mai departe acel efort de război în 
interiorul Siriei. 

În mod ciudat totuși, faptele colaterale ale lui Lawrence, 
lunga și periculoasa lui incursiune prin regiunea centrală a 
Siriei, păreau să capteze cel mai mult imaginaţia si aclamatiile 
compatriotilor săi. Partial, acest lucru se explica, desigur, prin 
imaginea romantică pe care o evoca, regăsindu-și nenumărate 
antecedente în tradiţia ostășească britanică: aventurierul 
singuratic (nu contează că Lawrence fusese însoțit, de fapt, de 
două călăuze), furișându-se în spatele liniilor inamice, deghizat 
și în condiţiile în care exista o recompensă oferită pentru 
prinderea lui, întâlnirile lui clandestine cu posibili uneltitori, 
riscând la tot pasul să fie trădat și schingiuit până la moarte. Cu 
siguranţă, în primul rând acest aspect l-a determinat pe 
Reginald Wingate să îl recomande pe Lawrence pentru a-i fi 
decernată Victoria Cross, cea mai înaltă decorație militară a 


Marii Britanii. Asa cum sublinia Wingate, ceea ce „sporea 
considerabil vitejia“ realizărilor lui Lawrence era faptul că 
avuseseră loc în mijlocul „unei populaţii extrem de venale“, 
chiar și cu o recompensă de 5000 de lire, oferită de turci pentru 
capturarea lui“ 

Lawrence, după cum s-a menţionat, a minimalizat 
importanţa acelei aventuri. Într-adevăr, puţinele detalii pe care 
le-a furnizat vreodată despre acel episod au fost formulate 
indirect într-un raport de patru pagini, pe care l-a scris imediat 
după ce a sosit la Cairo. Având stofă de strateg prin excelenţă, 
și-a dat seama, desigur, că reacţia oficială la expediţia lui din 
Siria constituia un instrument puternic pentru promovarea 
scopurilor lui. S-a folosit cu abilitate de acel instrument, atunci 
când s-a prezentat în fata noului comandant al Fortei 
Expeditionare Egiptene, generalul Edmund Allenby. 

Având în vedere protocolul sofisticat care prevala în cadrul 
armatei britanice în 1917, este greu de imaginat o întâlnire mai 
incompatibilă decât cea care a avut loc în cartierul general din 
Cairo, în după-amiaza de 12 iulie. Poreclit „taurul sângeros“ 
pentru temperamentul lui exploziv, Edmund Allenby era un 
bărbat voinic, cu un fizic de boxer putin delăsat, o prezenţă 
impunătoare chiar și când nu purta uniforma de general. De 
cealaltă parte a biroului său, ședea fantomaticul capitan T. E. 
Lawrence, cântărind poate cel mult 60 de kilograme când era 
sănătos, dar redus acum la nici 45 de kilograme poate, din 
cauza anevointelor întâmpinate în timpul incursiunilor sale în 
deșert, îmbrăcat cu o robă albă arăbească și un turban și, din 
câte spunea el (deși pare improbabil), fără încălțăminte în 
picioare; uniforma lui Lawrence fusese mâncată de molii în 
timpul lungii lui absente din Cairo, susținea el, și nu avusese 
timp deocamdată să o înlocuiască. 

Lawrence cunoștea, desigur, câte ceva despre palmaresul 


de razboi al lui Allenby, inclusiv faptul ca trecutul lui era cumva 
controversat. In timpul retragerii englezilor in bătălia de la 
Mons în august 1914, Allenby dăduse ordin regimentului său de 
cavalerie să rămână pe poziţii în fata unei forte ofensive 
germane mult mai numeroase, permiţând astfel restului 
armatei atacate să se retragă ordonat. Ca o coincidenţă, în 
timpul aceleiași bătălii, Archibald Murray, pe atunci șef al 
Statului-Major General Imperial și monitorizând retragerea 
englezilor de la un post de comandă central, leșinase din cauza 
încordării prea mari. Mult mai recent însă, steaua lui Allenby 
începuse să apună la bătălia de la Arras, unde a fost criticat 
pentru faptul că nu a profitat mai rapid de breșele din frontul 
german pentru a-și conduce oamenii la atac — un aspect 
discutabil, poate, într-o încleștare armată în care englezii au 
înaintat pe o distanţă de doar trei kilometri, cu preţul a 150000 
de pierderi de vieți omenești. 

La fel ca în cazul lui Murray, la vremea respectivă, 
transferul lui Allenby în Egipt a fost un fel de retrogradare, dar 
dacă la Murray efectul fusese un soi de precauţie mutilantă, 
Lawrence intuia că efectul asupra lui Allenby putea fi foarte 
diferit. În biroul generalului, în acea după-amiază, Lawrence s- 
a apucat să prezinte un tablou miraculos de ambițios despre 
ceea ce rebelii arabi erau hotărâți acum să înfăptuiască. Atâta 
vreme cât Aqaba primea rapid întăriri devenind punctul 
central al operaţiunilor, a explicat el, arabii vor putea în sfârșit 
să continue lupta lor până în centrul vital al Siriei. Și nu erau 
vorbe goale; din ceea ce povestea Lawrence, exista acum ocazia 
de a aprinde flacăra revoltei în toată regiunea. 

Pentru a completa raportul lui subțire despre misiunea de 
spionaj întreprinsă în Siria, Lawrence desenase de mână o mică 
hartă, menită să ilustreze planul său în faţa generalului. În 
schiță, apăreau nu mai putin de șapte posibile forte armate 


arabe pregatite sa-i atace pe turci pe toata lungimea Siriei, in 
vest pana la coasta libaneza si in nord pana la localitatile Homs 
și Hama, situate la circa o sută șaizeci de kilometri mai sus de 
Damasc. Deși avertiza in nota insotitoare că „există puţine 
speranţe ca lucrurile să iasă conform planului“, chiar și daca 
doar unele dintre aspectele proiectului lui Lawrence s-ar 
materializa, grosul forțelor turcești desfășurate de-a lungul 
nordului și estului Siriei ar rămâne izolate, incapabile să 
înainteze sau măcar să se retragă cu ușurință. 

Exista un clenci totuși. Pentru ca această măreaţă răscoală a 
arabilor să izbândească, i-a spus Lawrence lui Allenby, era 
nevoie de un atac simultan al armatei britanice în sudul 
Palestinei. Odată realizat acest lucru, cele două forte puteau 
înainta spre nord într-un tandem letal, trupele neregulate ale 
arabilor închizând definitiv traficul pe Calea Ferată Hejaz și 
izolându-i pe turci în orașele-garnizoană din estul Siriei, în timp 
ce armata britanică, având flancul dinspre interiorul ţării 
protejat de acţiunile arabilor, continua să avanseze pe latura 
coastei de vest. În viziunea lui Lawrence, chiar și cucerirea 
rapidă a Damascului si a Ierusalimului erau de domeniul 
posibilului. 

Dar mai exista încă o mică dificultate. Luptătorii care aveau 
să servească drept nucleul crucial al acestei forte arabe de atac, 
beduinii din estul Siriei, in mod traditional toamna se deplasau 
mult spre răsărit, în căutare de furaj mai bun pentru cămilele 
lor, părăsind efectiv teatrul de război. Pentru a-i folosi pe acești 
războinici indispensabili, a explicat Lawrence, acţiunea ar 
trebui să înceapă nu mai târziu de mijlocul lui septembrie, 
altfel spus peste circa două luni. % 

Nu este întru totul limpede cât de mult credea Lawrence 
însuși în această viziune extravagantă. Chiar dacă era înflăcărat 
de recentul său triumf de la Aqaba, pragmatismul care îl 


caracteriza il impiedica, probabil, sa isi imagineze ca toata acea 
inertie si ciondaneala dintre triburi, care afectau permanent 
Revolta Arabă, ar putea cumva să se evapore acum ca printr-o 
minune. De asemenea, căpătase suficientă experienţă în armata 
britanică, încât să știe că graba nu era punctul ei forte. Cel mai 
probabil, atunci, expunând acest proiect grandios, Lawrence 
vedea șansa de a câștiga adeziunea noului comandant suprem 
al forţelor britanice — un om neinvatat cu ritmul de melc în 
care se mișcau evenimentele în regiune și dornic să își 
reabiliteze reputaţia de ostaș, după eșecul de la Arras — pentru 
viziunea lui de eliberare a Siriei cu o forță armată unită arabă 
și britanică. Era o viziune pe care Allenby va trebui să o adopte 
sau să o respingă repede, bineînţeles, din moment ce Lawrence 
pornise deja cronometrul final. 

Dar chiar dacă era un element de cacealma în tot acest 
eșafodaj, cine l-ar fi putut prinde pe Lawrence? Devenit acum o 
celebritate în Cairo, T. E. Lawrence era magicianul care mișca 
triburile arabe, fiind totodată și singurul ofiţer britanic care 
luase personal pulsul unei potenţiale coloane a cincea în 
interiorul Siriei. Chiar dacă știa că acei posibili colaboratori nu 
erau nicidecum pregătiţi să se răscoale într-un interval de două 
luni, nimeni altcineva totuși, în afară de el, nu știa acest lucru. 
În schimb, atâta timp cât întârzierea aproape inevitabilă avea 
să încurce orarul britanicilor, secretul știut doar de el despre 
nepregătirea arabilor pentru luptă rămânea în siguranţă, iar 
între timp va fi reușit să cimenteze o alianță — și o dependenţă 
mutuală —, care nu putea fi ruptă. 

În Cei șapte stâlpi ai înţelepciunii, Lawrence recunoștea 
cumva acest joc pe care îl făcea: „Allenby nu putea să își dea 
seama în ce măsură eu eram deopotrivă un actor autentic și un 
şarlatan. Problema se derula în spatele ochilor lui, iar eu nu l- 
am ajutat să o rezolve“. 


Si Lawrence și-a jucat rolul in mod strălucit. La sfârșitul 
întâlnirii lor, generalul a săltat bărbia și a anunţat: „Bun, voi 
face pentru dumneata ceea ce pot“. 

Dacă în prezenţa lui Lawrence a păstrat un ton rezervat, 
Allenby și-a arătat entuziasmul fata de superiorii săi în armată, 
inclusiv fata de generalul William Robertson, șeful Statului- 
Major General Imperial și coordonatorul întregului efort de 
război al Marii Britanii. „Avantajele oferite de cooperarea arabă 
pe coordonatele propuse de căpitanul Lawrence“, i-a telegrafiat 
el lui Robertson în 19 iulie, „sunt, în opinia mea, de o asemenea 
importanţă, încât niciun efort nu trebuie precupetit pentru a 
culege toate roadele... Dacă va fi dusă la îndeplinire cu succes o 
asemenea acțiune, conjugată cu operațiunile ofensive 
[britanice] în Palestina, ar putea provoca prăbușirea 
campaniilor turcești în Hejaz și în Siria, producând rezultate 
ample, atât pe plan politic, cât și militar“. Atât de vitală i se 
părea lui Allenby această schemă strategică, încât a transmis 
chiar și îngrijorarea lui Lawrence de a nu pierde sprijinul 
beduinilor din est, care ar pleca toamna spre terenuri cu 
pășuni, dacă operaţiunea ar întârzia să demareze. „Prin 
urmare, eu trebuie să fiu pregătit de acţiune, așa cum se poate, 
cu forţele pe care le am la dispoziţie, deja spre mijlocul lui 
septembrie.“ 

Până si Robertson, un „occidental“ convins, care detesta sa 
promoveze planuri ambitioase in Orient, a adoptat rapid ideea; 
într-un schimb năvalnic de telegrame între Cairo si Londra in 
luna iulie, a ajuns chiar să promită că îi va trimite imediat lui 
Allenby încă cincizeci de mii de soldaţi pentru viitoarea lui 
ofensivă în Palestina. Toate astea marcau o spectaculoasă 
răsturnare de situaţie în destinul Revoltei Arabe. Doar cu două 
luni în urmă, rebelii arabi fuseseră consideraţi un fel de pacoste 
colaterală, în viziunea lui Archibald Murray; acum, ei fixau 


orarul pentru următoarea ofensivă britanică în Palestina. 

Dar aceasta alianță dintre arabi și britanici, recent 
consolidată, semnala de asemenea o schimbare pe plan politic, 
pe care generalul Allenby nu o sesiza poate, sau nu o lua în 
seamă, dar care pe T. E. Lawrence îl interesa negreșit. Până de 
curând, tacticienii britanicii cumpăniseră strategii menite să 
minimalizeze rolul rebelilor arabi în Siria din respect fata de 
aliaţii lor francezi. Acum, aderând la planul lui Allenby — ceea 
ce însemna, de fapt, planul lui Lawrence —, armata britanică se 
angaja pe un traseu care ignora complet dorinţele francezilor și 
care, într-un final, va pune sub semnul întrebării întregul cadru 
al Acordului Sykes-Picot. 

Dar toate acestea erau un pic în viitor, iar între timp, 
laudele pentru faptele eroice ale lui Lawrence au continuat să 
vină din toate părţile. Deși s-a considerat că nu era eligibil 
pentru a primi Victoria Cross (una dintre stipulatii este ca fapta 
de vitejie să fi fost observată de către un camarad britanic), 
Lawrence a fost avansat la gradul de maior și, totodată, a fost 
numit „Companion of the Order of the Bath“, unul dintre cele 
mai înalte niveluri în sistemul cavaleresc britanic, accesibil 
unor ofiţeri la începutul carierei lor în armată. 

În plină celebritate, în primele zile ale lunii august 
Lawrence a fost rugat să aștearnă pe hârtie învăţăturile lui 
despre colaborarea cu arabii, spre folosul ofițerilor britanici 
care erau trimiși la post în Hejaz, împărtășind astfel din 
secretele succesului său într-un domeniu unde alții se lăsaseră 
doborati de disperare. Rezultatul a fost un scurt tratat intitulat 
Douăzeci și șapte de articole. Unele dintre recomandările lui 
erau de bun simţ, în timp ce altele li s-au părut destul de exotice 
probabil discipolilor săi. „Un sclav crescut în Hejaz este cel mai 
bun servitor“, sfătuia el, „însă există reguli ce interzic 
cetățenilor britanici să deţină sclavi, asa că va trebui să îi luati 


cu împrumut. În orice caz, să aveţi cu voi un om sau doi din 
tribul Ageyli când mergeţi spre nord. Sunt cei mai eficienţi 
curieri in Arabia si se pricep la cămile.“ 

Mai presus de toate, Lawrence îi povatuia pe cititorii lui sa 
renunţe la obiceiurile lor de englezi, să se afunde atât de 
complet în mediul local, încât să cunoască „familiile, clanurile 
și triburile, prietenii și dușmanii, puturile, colinele și 
drumurile“ de acolo. 

În interiorul culturii sectoriale a armatei britanice din anul 
1917, lucrarea Douăzeci și șapte de articole a avut forţa unei 
revelații — și, într-adevăr, micul tratat continuă să aibă o 
influenţă profundă și astăzi. În timpul „năvalei“ armatei 
americane în Irak în 2006, comandantul suprem al trupelor 
SUA, generalul David Petraeus, le-a ordonat ofițerilor superiori 
să citească Douăzeci și șapte de articole, astfel încât să poată afla 
idei despre cum să cucerească inimile și cugetele poporului 
irakian. Probabil, fusese omisă avertizarea făcută de Lawrence 
la începutul textului, în care menţiona că sfaturile lui se aplicau 
strict beduinilor — aproximativ 2 la sută din populaţia Irakului 
— și că relaţiile cu arabii din orașe „necesită un tratament 
complet diferit“. 


Aaron Aaronsohn și căpitanul Ian Smith nu au fost 
niciodată apropiaţi. De la prima lor întâlnire, Smith, ofiţer de 
legătură al EMSIB (Eastern Mediterranean Special Intelligence 
Bureau) cu navele de recunoaștere care operau din Port Said, 
nu a făcut mari eforturi să își ascundă desconsideratia fata de 
rețeaua de spioni evrei din Palestina. De la acel prim contact de 
rău augur, Smith — „întotdeauna un idiot“, în opinia 
agronomului — păruse să facă tot posibilul ca să îi denigreze pe 
Aaronsohn și pe asociaţii lui, în toate felurile cu putinţă, ca și 
cum britanicii erau cei care le făceau o mare favoare spionilor 
evrei, și nu invers, de fapt. 


Oricum, toate insultele precedente nu fuseseră nimic pe 
langa ce i-a fost dat lui Aaronsohn sa auda in 1 iulie. 
Neindoielnic iritat de faptul ca Aaronsohn i se plânsese unui 
ofițer din Biroul Arab de felul mizerabil în care era tratat, Smith 
i-a spus caustic șefului NILI că spionii lui din Palestina „nu sunt 
buni de nimic. Munca poate fi făcută mult mai bine de alții“. 

Incidentul părea cu atât mai revoltător cu cât venea într-un 
moment când britanicii puneau în sarcina NILI diverse misiuni, 
multe dintre ele neavând nimic de-a face cu culegerea propriu- 
zisă de informaţii speciale. Ca urmare a răspândirii poveștii 
despre persecuțiile din Jaffa în luna mai, o asociaţie filantropică 
internaţională depusese eforturi pentru strângerea de fonduri 
necesare ajutorării victimelor din rândul populaţiei evreiești. 
La întrebarea în ce mod ar putea ajunge aceste fonduri la 
oamenii care aveau nevoie de ele în interiorul Palestinei, cineva 
din ierarhia de stat britanică găsise răspunsul evident: prin 
rețeaua NILI. Și dacă agenţii operativi ai NILI împărțeau 
fonduri de ajutorare în toată Palestina, de ce sa nu 
răspândească în același timp și materiale de propagandă? Și ce- 
ar fi ca în timpul lor liber să întreprindă și niște acţiuni de 
sabotaj? La începutul lunii iunie, existau planuri de a aduce 
clandestin la țărm, in Athlit, materiale explozive, astfel încât o 
echipă NILI să poată arunca în aer un pod feroviar important 
din valea Iordanului; în vederea acestei misiuni, adjunctul lui 
Aaronsohn în Egipt, Liova Schneersohn, urma acum un curs de 
pregătire în tehnica demolărilor pirotehnice la o bază de 
experimente a armatei britanice de la marginea orașului Cairo. 

Aaronsohn acceptase, fără tragere de inimă, toate aceste noi 
cereri impuse organizaţiei sale, considerând că erau o 
modalitate de a răsplăti favorurile britanicilor, însă insulta 
aruncată de Ian Smith era, pur și simplu, intolerabilă. Așa cum 
i-a informat pe partenerii săi din Biroul Arab, a doua zi după 


acea infruntare, din moment ce EMSIB parea sa aiba acum alti 
agenţi mai buni in Palestina, „eu nu mai am dreptul sa pun în 
pericol viata oamenilor mei continuând munca noastră“. De 
aceea, intenţiona să închidă NILI. 

Desigur, în acea vară, Aaronsohn avea și alte motive să se 
simtă subapreciat pe nedrept. În primul rând, era misterul care 
continua sa planeze asupra statutului său la Cairo, 
incertitudinea privind poziţia sa și a organizaţiei sale în schema 
generală a lucrurilor. Din întâlnirile lui cu Mark Sykes în aprilie 
și mai, Aaronsohn aflase că politicianul britanic conlucra 
îndeaproape cu doi lideri ai Federaţiei Sioniste Engleze, Chaim 
Weizmann și Nahum Sokolow, din Londra. De fapt, în timpul 
șederii lui în Cairo, Sykes insistase ca Weizmann să vină în 
Egipt pentru a da un imbold mișcării sioniste de acolo sau, dacă 
nu, să îl numească pe Aaronsohn drept „reprezentantul“ lui 
local. Aaronsohn marsase la planul lui Sykes, din respect 
pentru acesta, chiar dacă el, personal, nu era de acord cu 
sionismul de orientare moderată promovat de Weizmann și 
Sokolow — însă oricum nu primise absolut niciun mesaj de la 
cei doi. Atât de neclar rămăsese statutul lui și atât de zadarnice 
se dovediseră strădaniile lui de a primi îndrumări din partea 
Federaţiei Sioniste, încât, exact cu câteva zile înainte de 
ciocnirea lui cu Smith, îl rugase pe Gilbert Clayton să discute 
problema cu Mark Sykes.* Chiar și așa însă, nu se obținuse 
nimic. 

Fiind atât de marginalizat, Aaronsohn nu știa nici măcar că, 
de fapt, cauza sionistă la care el ţinea atât de mult, progresa cu 
pași mari la Londra — și, în mare parte, prin eforturile acelui 
neobosit, deși necomunicativ, Chaim Weizmann. 

Campania pentru a impulsiona guvernul britanic să dea o 
declaraţie publică în sprijinul unei patrii a evreilor înregistrase 
recent un salt înainte major. La un moment dat, Weizmann 


pusese accentul pe impactul pe care o asemenea declaraţie l-ar 
avea asupra influentilor sioniști americani, determinându-i să 
se alăture celor care cereau să se pună capăt neutralității ţării, 
prin intrarea SUA în război; desigur, acest argument își 
pierduse actualitatea, după ce SUA se alăturase Antantei în 
conflagratia mondială. Tot sortită desuetudinii în acea vara 
părea și cealaltă teorie, potrivit căreia o asemenea declaraţie i- 
ar putea mobiliza pe evreii ruși să se ralieze guvernului lui 
Aleksandr Kerenski, care susținea războiul; dar, în condiţiile în 
care haosul din Rusia se adâncea de la o zi la alta, problemele 
lui Kerenski depășiseră faza în care sprijinul din partea evreilor 
ar mai fi putut schimba ceva. La începutul lui iunie însă, 
Weizmann a găsit un nou argument puternic, mulțumită 
Puterilor Centrale. 

După cum Weizmann a explicat într-o întâlnire din 12 iunie 
cu Robert Cecil, adjunct al ministrului de externe britanic, de 
multe luni auzise zvonuri că guvernul german încerca să 
coopteze lideri ai comunităţii de evrei germani, care să 
acţioneze ca intermediari pentru un viitor tratat de pace. Multă 
vreme, Weizmann nu dăduse importanţă acestor zvonuri, însă 
recent deveniseră tot mai credibile; de fapt, i-a spus el lui Cecil, 
auzise că liderii evrei germani luau serios în considerare acum 
un asemenea rol, cu condiția ca regimul kaizerului să le 
îndeplinească solicitarea pentru un stat evreiesc în Palestina. 
Lucrul acesta, guvernul german îl avea în vedere, în mod 
evident, ţinând seama de recenta și  incomparabila 
recrudescenta a articolelor din presa germană, care susțineau o 
patrie a evreilor.” 

În măsura în care exista un adevăr incontestabil în toate 
aceste ipoteze, mesajul era clar — dacă britanicii nu jucau 
repede cartea patria-evreilor, germanii aveau s-o facă negreșit 
—, iar Robert Cecil era un discipol perspicace. A doua zi după 


întâlnirea lui cu Weizmann, a trimis un memoriu confidential 
sefului sau, lordul Charles Hardinge. ,Nu poate exista nicio 
indoiala ca o schimbare completa de orientare s-a produs din 
partea guvernului german“, scria Cecil, „și că s-a dat ordinul ca 
sionismul să fie tratat drept un factor politic important în 
strategia Puterilor Centrale.“ Telul acestei schimbări, în opinia 
lui, era să influenţeze opinia evreimii internaţionale și „să o 
utilizeze în interesul propagandei germane contra Antantei“.=E 

În speranţa evitării acestei posibile consecinţe catastrofale, 
explica în continuare Cecil, vizitatorul său îi făcuse o sugestie 
utilă. „Dr. Weizmann a încheiat, insistând cu tărie că era de 
dorit, din toate punctele de vedere, ca Guvernul Majestății Sale 
să își exprime deschis simpatia și sprijinul fata de telurile 
sioniste, recunoscând public justetea revendicărilor evreilor 
asupra Palestinei.“ 

Cum semnalul de alarmă privind un posibil stat evreiesc 
sponsorizat de Germania răsuna deja prin Ministerul de 
Externe în acel iunie, aceasta era o sugestie pe care tot mai 
multi demnitari britanici erau dispuși să o ia în seamă. 

Dar toate astea rămâneau o necunoscută nu numai pentru 
Aaron Aaronsohn, ci si pentru multi funcţionari din Biroul 
Arab, care nu știau cum să stingă mai repede focul declanșat de 
comentariile căpitanului Smith în 1 iulie. De fapt, ei încercau 
doar să oprească închiderea celei mai importante reţele de 
spionaj a Marii Britanii în Palestina. 

În tentativa de a-i arăta lui Aaronsohn că se bucura de 
respect, Smith a fost constrâns să își ceară scuze pentru 
remarcile lui, iar agronomul a fost primit curând în audienţă la 
noul comandant suprem al Forţei Expeditionare Egiptene, 
Edmund Allenby. Întâlnirea lor a avut loc în dimineaţa de 17 
iulie, la exact cinci zile după discuţiile lui Allenby cu T. E. 
Lawrence. Într-o conversaţie lejeră, Aaronsohn l-a pus la curent 


pe general cu diverse subiecte legate de Palestina, pornind de la 
conditiile agriculturii de acolo pana la capacitatile de lupta ale 
garnizoanei turcești, furnizând chiar si schițe de caracter 
despre Djemal Pașa — „foarte dornic să uneltească, dar și 
priceput să o facă“ — și comandantul german din Siria. 
„[Comandantul-șef] m-a ascultat cu interes“, nota Aaronsohn, 
„Și mi-a pus întrebări inteligente, «la obiect». Mi-a făcut o 
impresie excelentă.“ 

În lumina favorabilă a acelei întâlniri cu Allenby, e posibil 
ca Aaronsohn să fi simţit că în sfârșit „reușise“ cu englezii în 
Cairo. Dar, pe de altă parte, avusese aceeași senzaţie de 
nenumărate ori în ultimele șapte luni. Însă, întrucât britanicii 
se căzneau mereu să menţină deschise toate posibilităţile, 
neîncumetându-se să dea vreodată cuiva un răspuns care să fie 
răspicat afirmativ sau negativ, era imposibil să spui că „ai 
reușit“ să obţii ceva clar de la ei, din moment ce preferau cu 
prudenţă să te bată amical pe umăr decât să te imbratiseze din 
tot sufletul. Lucrul acesta era cu atât mai delicat în cazul lui 
Aaronsohn, ținând seama de noile masinatii de la Londra 
pentru o posibilă declaraţie de susținere a unei patrii evreiești, 
dar și de temerea generalizată în mare parte din guvern cu 
privire la consecințele unui asemenea gest. Drept urmare, 
atunci, scopul era de a-i lăsa impresia lui Aaronsohn că avea 
toate motivele să fie mulțumit, menţinând un fin echilibru între 
încurajarea eforturilor lui și circumspectia privind recompensa 
lor finală. 

Din fericire, britanicii se puteau bizui pe un om extrem de 
iscusit la asemenea lucruri, Reginald Wingate. „Înţeleg“, îi scria 
Wingate unui diplomat cu o poziție importantă din Ministerul 
de Externe, în 23 iulie, când a aflat de cea mai recentă 
propunere ezitantă a guvernului făcută sioniștilor din Marea 
Britanie, „că lucrurile nu sunt nicidecum hotărâte și că vreţi de 


la mine sa-l tin multumit pe Aaronsohn, fara sa-i spun nimic 
foarte clar. Acest lucru a fost facut.” 


În 16 iulie, căpitanul navei britanice militare HMS Dufferin 
a primit ordin să stea pregătit de plecare în Port Suez, pentru a 
transporta un important personaj oficial în lungul țărmului 
Mării Roșii până la Jiddah. A doua zi dimineaţă, echipajul 
vasului l-a zărit prima oară pe distinsul lor oaspete, când T. E. 
Lawrence, în vârstă de douăzeci și opt de ani, a pășit sprinten 
pe pasarelă. Ce departe părea ziua, în urmă cu opt luni, când 
Lawrence pășise pe pasarela altei nave de război, în portul 
Yenbo, fiind imediat muștruluit sever pentru uniforma 
neîngrijită și atitudinea lui insolentă. 

O dovadă a înaltei pretuiri de care ajunsese să se bucure 
după cucerirea Aqabei era și această misiune pe care o 
întreprindea acum la Jiddah. În discuţiile lui cu generalii 
Allenby și Clayton, Lawrence le povestise emfatic — și poate 
cam exagerat — despre stima neștirbită pe care o aveau sirienii 
fata de Faysal ibn Hussein; vedeau în el comandantul militar 
suprem al tuturor arabilor, le explicase Lawrence, și sub 
stindardul lui erau gata să se ridice la luptă.2* La fel ca în 
majoritatea celorlalte lucruri pe care Lawrence le-a declarat în 
Cairo în acel iulie, superiorii lui nu prea aveau cum să confirme 
sau să infirme această afirmaţie, care pur și simplu se integra în 
posibilul scenariu al desfășurării evenimentelor după ce 
începea bătălia pentru Siria. 

De aici, Lawrence a întrezărit șansa de a obţine un rezultat 
și mai bun: pentru a coordona pe deplin ofensiva reunită a 
arabilor și britanicilor în Siria — și, nicidecum în mod 
coincident, pentru a suda permanent destinul cauzei arabe de 
cel al armatei britanice —, de ce să nu îl plaseze pe Faysal cu 
forţele lui armate direct sub comanda militară a lui Allenby? 
Lawrence obținuse rapid aprobarea acestei idei în Cairo, însă 


rămânea un uriaș obstacol: regele Hussein. Renumit pentru 
irascibilitatea lui, dar si pentru dorinta de a controla in 
exclusivitate miscarea rebelilor, parea foarte plauzibil ca regele 
din Hejaz sa respinga automat sugestia. Dar, pe de alta parte, se 
putea foarte bine sa asculte recomandarile celui mai de 
încredere sfătuitor britanic al lui Faysal, „eroul de la Aqaba“. Pe 
scurt, Lawrence a ajuns la bordul navei Dufferin, pornind spre 
întâlnirea lui cu Hussein. 

Dar misiunea lui în Jiddah era doar cel mai vizibil semn al 
noii și profundei influenţe pe care tânărul căpitan o avea 
asupra politicii britanice în regiune. În culise, Lawrence pusese 
deja bazele unei restructurării fundamentale a prezenţei 
militare britanice în Arabia, croită acum după specificaţiile lui. 
Așa cum explica destul de lipsit de modestie în Cei șapte stâlpi 
ai înțelepciunii, isi sustinuse argumentul în fata lui Gilbert 
Clayton astfel: „Aqaba fusese cucerită pe baza planului meu, 
prin efortul meu. Existau multe alte lucruri pe care mă simţeam 
înclinat să le fac — și capabil să le fac —, dacă el considera că 
îmi câștigasem dreptul de a fi propriul meu stăpân“. 

În săptămâna în care fuseseră împreună la Cairo, Clayton se 
arătase de acord cu majoritatea sugestiilor făcute de 
subalternul lui. În situaţia în care războiul în Hejaz se încheiase 
de fapt — deși controlau încă Medina, turcii pierduseră acum 
orice capacitate ofensivă —, lunga și inutila campanie de 
blocare a Căii Ferate Hejaz, la El Ula, putea fi terminată 
definitiv. Din același motiv, principala bază a forțelor rebele la 
Wejh urma acum să se închidă, iar forţele arabe și ofițerii 
britanici de logistică aveau să fie aduși mai sus pe coastă, la 
Aqaba. Asumându-și rolul unui general de facto, Lawrence a 
stabilit următoarele mișcări ale unităţilor armate arabe care 
aveau să rămână în Hejaz și a întocmit o listă cu personalul 
militar britanic care urma să fie menţinut pe loc, redistribuit 


pentru alte misiuni sau lasat sa plece. Clayton trasese linia 
totusi, cand Lawrence facuse propunerea indrazneata de aise 
încredința comanda asupra tuturor operaţiunilor din Aqaba, 
atrăgându-i atenţia că nu era stilul britanic de a îngădui unui 
căpitan de armată să le dea ordin unor ofițeri cu grade 
superioare. În schimb, au convenit amândoi să îl aleagă pentru 
postul de comandant la Aqaba pe unul dintre loctiitorii lui Cyril 
Wilson, maiorul Pierce Joyce, un militar cumsecade și 
neambitios, care nu ar fi avut cum să-i pună bete-n roate lui 
Lawrence. 

Nimic însă nu putea ilustra mai bine cât de mult se 
schimbase statutul lui Lawrence decât reîntâlnirea lui cu 
colonelul Wilson la Jiddah. După prima vizită a lui Lawrence în 
Arabia, cu opt luni în urmă, Wilson comentase furios, 
adresându-se lui Clayton, că arogantul ofiteras „are nevoie să 
fie bătut, dar bătut zdravăn“, și încercase să împiedice 
revenirea lui în Arabia, fie chiar și pe un post temporar. În iulie 
1917, colonelul ajunsese să îl considere pe Lawrence, care urma 
acum să fie avansat la gradul de maior, atât drept un aliat, cât 
și, probabil, drept cel mai important ofițer superior britanic 
acționând în Hejaz. 

Exact înainte de sosirea lui Lawrence în Jiddah, Wilson 
primise un memoriu de la Clayton, în care erau prezentate în 
mare schimbările radicale de personal avute în vedere pentru 
regiune, subliniind emfatic că el ajunsese la aceste idei 
consultându-se cu căpitanul Lawrence. Acest detaliu scotea și 
mai mult în evidenţă un anumit aspect al acelui memoriu: în 
noua schemă, dat la o parte era Stewart Newcombe, încă șeful 
oficial desemnat al misiunii militare britanice în Hejaz. 

Stewart Newcombe era omul căruia Lawrence îi datora cel 
mai mult poziţia pe care o avea acum în Orientul Mijlociu. Însă, 
în viziunea lucidă și rece a lui Lawrence, războiul era război, și, 


oricat de mare ar fi fost recunostinta pe care i-o purta 
mentorului sau, nu isi permitea acum sa se impiedice in 
asemenea considerente. Newcombe nu se impacase prea bine 
cu sarcinile postului său în Hejaz, nereușind să se adapteze la 
metodele misterioase ale arabilor de a purta un război, iar în 
nenumărate rapoarte se lamentase cu amărăciune de lipsa de 
disciplină și neseriozitatea lor. Așa cum i-a explicat Lawrence 
lui Cyril Wilson, când a sosit în Jiddah, se luase decizia ca 
Newcombe să fie mutat acum de pe front și trimis într-un post 
în spatele liniilor de luptă, altfel spus retrogradat. Deși surprins, 
Wilson a consimţit imediat.2 

În aceeași seară, Lawrence și Wilson s-au întâlnit cu regele 
Hussein. Era prima audienţă a lui Lawrence la rege, care i s-a 
părut un om fermecător și amabil. La această impresie a 
contribuit, probabil, și faptul că Hussein a acceptat prompt 
propunerea de a-l plasa pe Faysal cu armata sa direct sub 
comanda lui Allenby. 

O chestiune complet diferită a intervenit în dimineața 
următoare, când Hussein l-a convocat pe Lawrence la palatul 
lui din Jiddah, pentru o întrevedere între patru ochi. Cu o 
franchete necaracteristică, regele a abordat imediat un subiect 
care ajunsese pentru el un fel de obsesie personală: întâlnirile 
lui din luna mai cu Mark Sykes și Francois Georges-Picot. 

Deși controversa legată de ceea ce se convenise sau nu la 
acele întâlniri continua să aibă un mic ecou în anumite sectoare 
ale guvernului britanic, importanţa subiectului pălise mult, 
având în vedere ritmul și urgenţa altor evenimente. Desigur, un 
rol important în acest sens l-a avut tonul politicos adoptat de 
unii martori oculari care erau de altă opinie, ca bunăoară Cyril 
Wilson, cu limbajul său voalat făcând aluzie la „posibile 
confuzii“. Nu acesta a fost însă tonul pe care avea să-l adopte 
Lawrence, iar dacă lui Wilson îi trebuiseră nenumărate pagini 


pentru a povesti ce se intamplase atunci, el a exprimat ideile in 
mai putin de o pagina: ,,Principalele puncte“, i-a telegrafiat el 
lui Clayton după a doua întâlnire cu Hussein, „sunt ca el a 
refuzat categoric să permită orice anexare de către francezi a 
Beirutului și Libanului... Este extrem de încântat că l-a păcălit 
pe domnul Picot să admită că Franţa va fi mulțumită în Siria cu 
[aceeași] poziţie pe care Marea Britanie o dorește în Irak... În 
încheiere, Seriful a subliniat ca au fost discuţii scurte si 
neoficiale, că nu au existat documente scrise și că singura 
schimbare a situaţiei cauzată de acea întâlnire a fost 
renunţarea francezilor la ideile de anexare, ocupare 
permanentă sau suzeranitate asupra vreunei parti din Siria“ 52 

Fie datorită stilului concis al acestui raport ori graţie noii 
celebrităţi a autorului lui, în câteva zile documentul a ajuns pe 
masa de lucru a celor mai importanţi demnitari din guvernul 
britanic. A avut efectul de a resuscita instantaneu disputa 
asupra păienjenișului de promisiuni contradictorii făcute de 
Marea Britanie în Orientul Mijlociu, precum și asupra rolului 
ciudat al lui Mark Sykes în a ţese acel păienjeniș. 

Dar misiunea lui Lawrence în Arabia nu se încheiase încă. 
În timp ce se afla încă în Jiddah, a primit un mesaj din Cairo că, 
potrivit unui informator de nădejde, principalul partener al lui 
Lawrence în campania de cucerire a Agabei, Auda abu Tayi, 
negocia acum în secret cu turcii pentru a trece de partea lor. 
Reacţia imediată a lui Lawrence a fost să-i ia apărarea — a 
sugerat că, poate, era de fapt un tertip din partea lui Auda, 
pentru a adormi vigilenta turcilor —, însă, evident, în sinea lui 
nu era atât de sigur pe această teorie. În câteva ceasuri, era la 
bordul unui vas, cu destinaţia Aqaba, pentru o confruntare fata 
în fata cu Auda. 

Gonind spre interiorul peninsulei pe o camila rapida, 
Lawrence a găsit căpetenia tribului Howeitat, împreună cu cei 


doi locotenenti ai sai, ambii numiti de catre informator ca 
posibili trădători, într-un cort, lângă satul Guweira. Timp de 
mai multe ceasuri s-au bucurat de revedere ca niște prieteni, 
până când Lawrence l-a invitat pe Auda cu unul dintre ceilalți 
complotiști să vină cu el la o plimbare. Odată rămași singuri, i-a 
luat la întrebări pe cei doi, în legătură cu ceea ce i se spusese. 
„Au fost curioși să știe cum de aflasem despre tratativele lor 
secrete“, a relatat Lawrence, „și ce altceva mai știam. Eram cu 
toții pe marginea unei stânci alunecoase. 

Într-adevăr, o stâncă alunecoasă, ce ar fi putut să-i fie fatală 
lui Lawrence. În schimb, având o extraordinară abilitate de a 
ști cum să discute cu arabii chiar și într-o asemenea situaţie de 
adevărat câmp minat, Lawrence a interpretat un rol 
extraordinar de sofisticat — exprimând înţelegere, lingușire și 
zeflemea, toate contopite la un loc —, întâi pentru a-i dezarma 
și apoi pentru a-i recâștiga pe cei doi arabi de partea rebelilor. 
Când s-a întors la Aqaba, Lawrence a telegrafiat la Cairo, 
anunțând că problema cu Auda nu fusese altceva decât o 
înţelegere greșită a lucrurilor și că acum totul era „absolut 
satisfăcător“ 2 

Așa cum Lawrence a recunoscut mai târziu, se întâmpla 
frecvent să cosmetizeze informaţiile pe care le transmitea la 
Cairo despre Revolta Arabă și căpeteniile ei, însă sugera că 
făcea asta efectiv spre binele tuturor. 

„Întrucât Egiptul [britanic] ne tinea pe noi în viaţă rupându- 
și sieși de la gură, noi aveam obligaţia să reducem adevărul 
problematic pentru a le păstra lor încrederea și nouă imaginea 
legendară. Mulțimea dorea eroi ca-n cărti.“ 

Și ca orice bun actor, Lawrence dădea multumii ceea ce ea 
își dorea. 


Odată lămurită chestiunea descendentei lui galeze, William 
Yale si ambasadorul britanic in Statele Unite au trecut la 


afaceri. 

Dupa toate probabilitatile, Yale nu avea mari asteptari de la 
ceea ce Cecil Spring-Rice i-ar fi putut oferi ca loc de munca sau 
functie. In fond, englezii aveau deja un vast aparat de 
informaţii speciale dedicat Orientului Mijlociu. Însă William 
Yale era suficient de perspicace, încât să-și dea seama că el avea 
de oferit ceva cu totul special: cunoștințe în domeniul petrolier. 
Pe parcursul ultimilor patru ani, străbătuse Palestina în lung și- 
n lat căutând posibile zăcăminte de ţiţei pentru firma Standard 
Oil din New York. Din documentele de la firmă, știa, de 
asemenea, în ce alte locuri de pe cuprinsul Imperiului Otoman 
compania lui căutase sau obținuse concesiuni. În lumea de 
după război, cine mai putea ști dacă puterea ocupantă a acestor 
regiuni va mai recunoaște concesiunile obținute de Socony? În 
mod cert, dacă acea putere ocupantă declara deja public că 
viitoarele exploatări si extractii de ţiţei urmau să fie 
considerate o chestiune de siguranță naţională — o putere 
statală ca Marea Britanie, bunăoară —, părea întru totul posibil 
să se renunțe la pretenţiile Socony, în favoarea uneia dintre 
propriile companii naţionale. În acest caz, a avea în consiliul de 
administraţie un om care văzuse hărțile și cercetările geologice 
preexistente acelei etape putea însemna o economie de timp și 
resurse. 

Indiferent de motiv, ambasadorul Spring-Rice a fost 
suficient de intrigat de vizita tânărului, încât l-a rugat pe Yale să 
lase la ambasadă o copie a raportului său despre condiţiile din 
Siria. Yale a făcut asta chiar a doua zi, adăugând și o completare 
de două pagini, în care nota amplasarea principalelor instalaţii 
militare germane în Ierusalim, marcate clar pe o hartă. 

Dacă raportul lui Yale despre Siria nu prezentase interes 
pentru autoritățile americane, reacția englezilor a fost complet 
diferită. Ambasadorul a avut prezența de spirit de a trimite 


urgent o copie a documentului direct ministrului de externe 
Balfour, care a obţinut la fel de rapid un răspuns oficial din 
partea guvernului de la Londra; dacă William Yale reușea să 
facă rost de o negatie de încorporare din partea 
Departamentului de Război al SUA, indica depeșa secretă, 
Spring-Rice urma să îi propună petrolistului de douăzeci și 
nouă de ani gradul de locotenent în armata Marii Britanii, „în 
vederea repartizării ulterioare ca ofițer de informaţii în Egipt. 
Cunostintele lui sunt negresit de valoare. Rog acţionează în 
conformitate și telegrafiază rezultatul“. 

Negatia care trebuia obținută de la Departamentul de 
Război ar fi trebuit să fie o simplă formalitate, acum când 
Statele Unite și Marea Britanie erau aliate în război. Dar, după 
cum s-a dovedit, nu a fost o simplă formalitate în cazul lui 
William Yale. Și asta din cauză că, după ce raportul lui despre 
Siria zăcuse necitit prin Departamentul de Stat timp de peste o 
lună, aterizase în sfârșit pe biroul unui individ căruia 
conţinutul documentului îi trezise interesul. Acel individ era 
Leland Harrison, asistentul special al secretarului de stat, deși 
titlul funcţiei nu putea sugera nici pe departe adevărata putere 
pe care acesta o avea. 

La cei treizeci și patru de ani ai lui, Harrison se bucura de 
un trecut de yankeu cu sânge albastru, asemănător cu al lui 
Yale. După ce studiase la Eton și Harvard, intrase în corpul 
diplomatic al SUA și ocupase o serie de posturi la unele dintre 
cele mai importante misiuni americane de peste mări si tari. 
Ascensiunea lui rapidă fusese cimentată când secretarul de stat 
Robert Lansing îl adusese la Washington în 1915, unde Harrison 
dobândise rapid reputaţia de a fi mâna dreaptă a lui Lansing. 

Amândoi anglofili indarjiti, Lansing si Harrison fuseseră 
profund dezamagiti de atitudinea lui Woodrow Wilson, care 
dorea ca SUA să păstreze neutralitatea în război. Un alt motiv al 


simpatiei pe care Lansing o avea pentru Harrison era, negresit, 
atitudinea profund discreta a subalternului sau. Un angajat al 
Departamentului de Stat avea să spună despre Leland Harrison 
că „era într-adevăr cel mai misterios și ascuns om pe care l-am 
cunoscut vreodată... Era aproape ca un sfinx uman, iar când se 
întâmpla să vorbească, avea o voce atât de joasă, încât trebuia 
să ciulesc bine urechile ca să prind cuvintele“.=2 

Semnificativ în toate astea era faptul că, anterior intrării 
americanilor în război, Lansing actionase ca lider al unui 
virtual guvern din umbră în cadrul administraţiei Wilson, o 
cabală secretă care a uneltit pe ascuns pentru intervenţia 
armată de partea Antantei. Caracterul secret al acestei 
organizaţii i-a permis lui Lansing să înfiinţeze un asa-numit 
Birou de Informaţii Secrete, în 1916. În speranţa de a descoperi 
dovezi de trădare din partea germanilor, ceea ce ar fi făcut ca 
argumentul pentru intervenirea în război să fie imbatabil, 
agenţii speciali ai biroului spionau diplomaţi și oameni de 
afaceri din Puterile Centrale, cu reședința în Statele Unite, o 
activitate care contravenea flagrant cu angajamentul public de 
impartialitate al lui Wilson și care ar fi provocat furia celorlalte 
ministere, dacă li s-ar fi spus. Dar nu li s-a spus. În schimb, 
Lansing folosise fondurile discretionare ale Departamentului de 
Stat pentru a înfiinţa biroul, dându-i puterea de a acţiona fără 
aprobarea sau măcar instiintarea Congresului sau a restului 
administraţiei Wilson. Retrăgându-l pe Harrison de la postul 
său în America Latină, Lansing îl plasase pe tânărul său 
protejat la conducerea acestui nou birou „extra-legal“, cu 
sarcina de a superviza „culegerea și examinarea tuturor 
informaţiilor de factură secretă“. 

Deși acest element de conspirație din cadrul 
Departamentului de Stat devenise cumva pur teoretic odată cu 
intrarea americanilor în război, i-a oferit totuși un precedent 


lui Harrison cand, citind raportul lui William Yale despre Siria, 
si-a dat seama ca ar putea fi util pentru Statele Unite sa aiba 
propria-i sursa de informatii secrete in Orientul Mijlociu. Hiba 
era că o asemenea măsură ieșea din competenţa agentiilor de 
informaţii interne existente și, întrucât Statele Unite nu erau în 
război cu Turcia, nu intra nici în raza de acţiune a diviziei de 
informaţii a armatei. Soluţia era să-l aducă pe Yale sub umbrela 
Biroului de Informaţii Secrete; în acest scop, Yale a fost 
convocat la Departamentul de Stat, la începutul lunii august. 

La acea întâlnire, Harrison i-a făcut o propunere 
remarcabilă: Yale urma să se întoarcă în Orientul Mijlociu ca 
„agent special“ pentru Departamentul de Stat. Cu un salariu de 
2000 de dolari pe an, plus cheltuieli, misiunea lui era să 
monitorizeze și să raporteze tot ceea ce se întâmpla și putea 
prezenta interes pentru guvernul american — sau, poate mai 
exact, pentru Leland Harrison. De la baza sa din Cairo, Yale 
urma să trimită rapoarte săptămânale, prin curierul diplomatic 
al ambasadei americane, care odată ajunse la Washington 
urmau să fie redirectionate exclusiv în atenţia lui Harrison. În 
mod deloc surprinzător, Yale a acceptat rapid oferta. În 14 
august și sub semnătura secretarului de stat Lansing, a fost 
numit ca agent special al Departamentului de Stat pentru 
Orientul Mijlociu. 

După un scurt drum acasă, ca să își vadă familia în Alder 
Creek, în 29 august, Yale s-a îmbarcat pe USS New York în portul 
New York, pentru o nouă traversare transatlantică. În drum 
spre Cairo, urma să se oprească la Londra și la Paris, pentru a 
lua contact cu oficialităţile britanice și franceze care erau 
implicate direct în treburile Orientului Mijlociu. După cum 
Harrison i-a telegrafiat ambasadorului american la Londra, 
„[Yale] urmează să ne tina la curent cu situaţia din Orientul 
Apropiat și, dacă ocazia se va ivi, poate fi trimis în deplasări 


pentru investigaţii speciale. Este bine apreciat de autoritățile 
britanice, care i-au oferit un post in armata. Te rog, fa tot ce poti 
ca să îl pui în legătură cu autorităţile competente“. > 

În al doilea deceniu al secolului al XXI-lea, este dificil să 
înțelegem pe deplin provincialismul efectiv al Statelor Unite 
când au intrat în Primul Război Mondial în 1917. Armata lor 
regulată, care reprezenta ca mărime doar douăzeci la sută din 
armata Germaniei, era mai putin numeroasă chiar și decât 
armatele celor mai mici actori europeni din teatrul de război, 
incluzând România, Bulgaria și Portugalia. În 1917, întregul 
personal din sediul principal al Departamentului de Stat 
încăpea într-o singură aripă a unei clădiri de șase etaje, lipită de 
Casa Albă, o construcţie unde își aveau de asemenea birourile 
Departamentul Marinei și cel al Armatei. 

În ciuda acestor exemple, poate cel mai remarcabil lucru 
este următorul: aproape pentru tot restul războiului, pentru 
SUA misiunea de furnizare a informațiilor secrete din Orientul 
Mijlociu — o misiune ce avea să includă analiza strategiilor pe 
câmpul de luptă și a curentelor politice din regiune, întrevederi 
cu viitori șefi de state și culegerea de date secrete privind alte 
guverne, atât prietene, cât și ostile — avea să fie efectuată de 
către un singur tânăr de douăzeci și nouă de ani, fără niciun fel 
de pregătire militară, diplomatică sau de spionaj. Pe lângă 
aceste deficienţe, William Yale își descoperise și altele: „Îmi 
lipseau noţiunile de istorie pentru a plasa în context 
problemele pe care le studiam. Nu aveam noţiuni de filosofie a 
istoriei, nici o metodă de interpretare, si intelegeam foarte 
puţin din natura fundamentală și funcţia sistemului social și 
economic [regional]“.52 

Dar nu însemna că își făcea prea multe scrupule din aceste 
motive. Fiind un prototip al americanului capabil să 
întreprindă orice, William Yale avea, de asemenea, 


convingerea, larg răspândită printre compatrioţii săi, că 
ignoranta și lipsa de experienţă pot constitui de fapt un avantaj, 
servind drept un adevărat izvor de „originalitate și cutezanta“. 
De aceea, William Yale promitea să fie o formidabilă forță in 
Orientul Mijlociu. 


Aaron Aaronsohn și T. E. Lawrence își intersectaseră pașii 
prima oară în 1 februarie 1917. Întâlnirea de atunci nu l-a 
impresionat în mod special pe niciunul, în afară de o însemnare 
făcută la repezeală de Aaronsohn în jurnalul său, menţionând 
că, după părerea lui, căpitanul „Laurens“ era foarte bine 
documentat, dar cam infumurat. Cei doi s-au revăzut apoi în 12 
august 1917, iar acea întâlnire aveau s-o tina minte amândoi 
mult timp după aceea. Între timp, fiecare devenise o 
personalitate în cercurile britanice din Cairo, Lawrence pentru 
faptele lui de vitejie în Arabia, iar Aaronsohn pentru 
contribuţia sa la efortul de război britanic, prin reţeaua de 
spionaj NILI. Bineînţeles, ambii deveniseră faimoși pentru 
francheţea și vehementa cu care își făceau cunoscute opiniile 
despre viitorul Orientului Mijlociu. Conversatia lor la sediul 
Biroului Arab a degenerat repede într-o ostilitate reciprocă. 

Poate că Lawrence se așteptase la tonul pe care discuţia lor 
putea să îl ia, cunoscând teza incendiară pe care Aaronsohn o 
redactase în urmă cu câteva săptămâni. Prin august 1917, când 
posibilitatea unui sprijin oficial al Marii Britanii în favoarea 
patriei pentru evrei era tot mai aproape de a se adeveri, până și 
liderii cei mai radicali ai sionismului internaţional adoptaseră 
un limbaj amabil și împăciuitor: indiferent care va fi structura 
politică viitoare în Palestina, accentuau ei, evreii vor trăi în 
coexistenta pașnică cu vecinii lor arabi și creștini, impartasind 
cu toţii cauza luptei contra asupririi turcilor. 

Dar nu asemenea cuvinte liniștitoare ieșiseră și de sub 
condeiul lui Aaron Aaronsohn. În acel document de poziţie, din 


care extrase urmau să apară curând in Arab Bulletin, 
agronomul se dezlantuia violent contra șerbilor palestinieni 
„mizerabili, superstitiosi si ignoranti“, numiţi  felahi, 
recunoscând dezinvolt că uneori fuseseră îndepărtați cu forţa 
de pe pământurile unde trăiau de către coloniștii evrei — ceea 
ce s-ar întâmpla din nou, dacă ar fi după el. Cât despre acuzaţia 
că evreii se ţineau deoparte de vecinii lor arabi, Aaronsohn 
confirma acest lucru și, mai mult chiar, adăuga: „Nouă ne pare 
bine că este așa. Din punct de vedere naţional, cultural, 
educaţional, tehnic și, spus simplu, igienic, a fost necesară 
respectarea cu stricteţe a acestei politici; altminteri, întreaga 
mișcare de renaștere a evreilor ar eșua“. Ca o pildă 
moralizatoare, invoca neajunsuri educaţionale raportate în 
colonia evreiască asimilationista Rosh Pinah, pe care el le 
punea pe seama ,,inevitabilului efect degradant pe care 
contactul continuu cu felahii il avea asupra tineretului 
evreu“. 

Cu siguranță, lucrul cel mai supărător pentru liderii sioniști 
recunoscuți si adepţii lor britanici, îl constituiau totuși 
comentariile lui despre Revolta Arabă. Pregătind calea pentru o 
susținere oficială a unei patrii pentru evrei si anticipând o 
rezistență din partea arabilor la această idee, oficialitățile 
britanice, de la Mark Sykes in jos, ii curtaseră insistent pe 
sionisti pentru a-si declara public solidaritatea lor cu cauza 
araba. Chaim Weizmann dirijase acest cor din Londra, insa la 
Cairo, nimeni nu-i dăduse lui Aaronsohn „partitura“. 

„Evreii palestinieni] nu au niciun interes și cu atât mai 
putin încredere în Revolta Arabă“, scria el. „Ei nu sunt în 
poziţia de a se ridica împotriva turcilor si ar ezita să li se 
alăture arabilor, chiar dacă ar fi în măsură să o facă. Din câte îi 
cunoaștem noi pe arabi, la ei nu s-a născut încă omul care să 
refuze o mită... Pentru a ajuta la înfrângerea turcilor, [evreii] se 


vor alatura bucurosi fortelor britanice, insa este indoielnic daca 
se vor încrede vreodată în arabi.“ 

Asemenea vorbe nu puteau fi pe placul lui T. E. Lawrence, 
omul care se autoproclamase apărătorul Revoltei Arabe în ochii 
Occidentului, însă la acea întâlnire Aaronsohn a căutat parcă 
dinadins să îl provoace și mai mult pe Lawrence. În ultimă 
instanţă, a explicat el, viitorul Palestinei nu era un protectorat 
britanic, în care minoritatea evreiască să fie protejată, ci un stat 
evreiesc de facto. Acest lucru putea fi realizat, atât politic, cât și 
economic, prin cumpărarea de către sioniști a întregului 
teritoriu dintre Gaza și Haifa, împingându-i afară pe felahi. 
Reacţia lui Lawrence a fost la fel de tăioasă. Evreii din Palestina 
aveau două opţiuni, i-a spus el agronomului: să coexiste cu 
arabii majoritari, sau să li se taie beregata. 

„A fost o întrevedere fără vreo dovadă de prietenie“, nota 
Aaronsohn în jurnalul lui, cu un eufemism considerabil. 
„Lawrence a avut prea mult succes la o vârstă prea timpurie. 
Are o părere foarte bună despre el însuși. Imi tine mie lecţii 
despre coloniile noastre, despre spiritul poporului nostru, 
despre sentimentele arabilor, spunând că ne-ar merge bine 
daca am fi asimilați de ei etc. Ascultandu-l așa, puteam aproape 
să-mi imaginez că asistam la o prelegere ţinută de vreun prusac 
savant antisemit exprimându-se în engleză... Este fățiș 
împotriva noastră. Are, pesemne, stofă de misionar.“ 

Dar Lawrence nu era decât cel mai recent nume adăugat pe 
lista persoanelor care îl enervau pe Aaron Aaronsohn în acel 
moment. În ciuda eforturilor de împăcare depuse de diferiți 
ofițeri britanici, lupta, care data de trei luni, cu Comitetul 
Evreiesc antisionist din Alexandria se ducea cu aceeași 
vehementa, iar agronomul era practic în continuare ignorat de 
către Federaţia Sionistă a lui Chaim Weizmann de la Londra. 
Atât de mult îl înfuria pe Aaronsohn lipsa de respect care i se 


arăta din partea Londrei, încât la doar câteva zile după 
întâlnirea lui cu Lawrence i-a scris două lungi scrisori lui 
Weizmann, plângându-se de felul cum era tratat și, din nou, 
amenințând sa desființeze NILI. Cand a repetat aceasta 
ameninţare în faţa lui Reginald Wingate, a dat imboldul unei 
noi depeșe pline de îngrijorare, trimisă la Foreign Office. 

„Situaţia s-ar putea îmbunătăţi eventual, dacă domnul 
Aaronsohn ar primi fără zăbavă sprijinul pe care l-a cerut“, îi 
scria Wingate ministrului de externe Balfour, în 20 august. „Un 
motiv suplimentar pentru a nu-l îndepărta, și care s-ar putea să 
vă intereseze, este faptul că autorităţile militare consideră că 
este important să poată folosi în continuare organizaţia creată 
de el în Palestina. Este în poziţia să distrugă această organizaţie, 
iar în actuala lui stare de spirit, este foarte posibil să fie tentat 
de a proceda astfel, doar dacă nu i se fac unele concesii în 
privinţa opiniilor lui. În ce măsură neintelegerea lui cu sioniștii 
din Anglia se datorează unor chestiuni de principiu sau, poate, 
unor susceptibilitati rănite, eu n-aş putea spune.“ 

La scurt timp după aceea, în timp ce se plimba cu bicicleta 
prin Cairo într-o seară, lui Aaronsohn i-a venit o nouă idee: 
dacă sioniștii britanici nu voiau să clarifice lucrurile cu el, 
atunci se va duce el in Marea Britanie și îi va forţa să o facă. 
Când le-a prezentat acest plan colaboratorilor lui britanici, 
aceștia au acceptat imediat, răsuflând usurati probabil la 
gândul de a lăsa o distanță cât mai mare între rețeaua NILI si 
fondatorul ei, care putea să o distrugă. În 13 septembrie, 
Aaronsohn a plecat din Egipt, îndreptându-se spre Marsilia. 

Dar frământat de nenumăratele lui ranchiune, precum și de 
nevoia de a i se recunoaște meritele, se pare că savantului i-a 
scăpat din vedere că, de fapt, ceea ce făcea el acum era extrem 
de riscant pentru o persoană care conducea o reţea de spionaj 
clandestină. Părea să fi uitat, de asemenea, care era scenariul 


de acoperire menit să îi ferească de pericole pe cei din familia 
lui, precum și pe ceilalți conspiratori din Palestina, și anume ca, 
în evidenţele autorităților otomane, el ar fi fost arestat de pe o 
navă care se îndrepta spre Statele Unite, pentru a fi apoi trimis 
într-un lagăr britanic de prizonieri. În realitate, numele lui 
Aaronsohn apăruse acum într-o serie de rapoarte oficiale care 
circulaseră între Cairo, Londra și Paris. Mai grav, atât prin 
legăturile lui cu funcţionarii britanici din Cairo, cât și din cauza 
permanentei discordii cu Comitetul Evreiesc din Alexandria, un 
cerc tot mai mare de oameni din Egipt aveau cunoștință de 
existența NILI. Chiar dacă nimeni dintre ei nu ar urmări 
intenţionat să facă rău rețelei de spioni, exista riscul ca, dintr- 
un moment în altul, știrea să ajungă la Berlin sau la 
Constantinopol. 

Desigur, nici familia lui Aaron Aaronsohn nu contribuise la 
liniștirea apelor. În timpul exilului său la New York, fratele lui 
mai mic, Alex, scrisese despre fuga lui din Turcia într-un articol 
pentru revista Atlantic Monthly; în august 1917, articolul acela 
fusese transformat într-o carte, Cu turcii în Palestina, care se 
găsea acum în librăriile din Cairo. În coloniile de evrei din 
Palestina, nu mai exista nicio taină în privinţa existenţei unei 
rețele de informaţii secrete, care opera din Athlit — iar 
calatoriile foarte vizibile ale lui Sarah Aaronsohn prin regiune 
îi făceau pe multi să înţeleagă exact cine era în spatele acelei 
rețele. De fapt, în iulie o delegaţie de fruntași evrei palestinieni 
venise la Sarah ca să îi ceară să înceteze imediat „activităţile“ ei, 
un ultimatum pe care ea l-a respins furioasă.=** 

Dar, deși se presupunea că funcţionarii britanici care aveau 
sarcina să se ocupe de reţeaua de spioni erau niște profesioniști 
în domeniu, lor le revenea totuși cea mai mare vină pentru 
situaţia la care se ajunsese. Nesabuinta de care dădeau dovadă 
era aproape criminală." Ei fuseseră cei care veniseră cu ideea 


de a folosi reteaua NILI pentru a distribui atat materialele de 
propaganda britanice, cat si fondurile de ajutorare pentru 
refugiatii evrei, si chiar daca in final Aaronsohn respinsese 
prima propunere, cedase totusi in privinta celei de-a doua. 
Drept urmare, cand prima transa de ajutoare au ajuns pe tarm 
la Athlit, la mijlocul lui iulie, sub forma de monede de aur, 
agentii NILI nu mai erau doar exportatori de informatii 
speciale, ci deveniseră acum importatori de aur de 
contrabandă, dublându-și riscul de a fi prinși. De-a dreptul 
uluitor era și faptul că, în repetate rânduri, britanicii 
nesocotiseră cea mai elementară regulă în coordonarea 
spionilor, care prevede ca între celulele operaţionale să nu 
existe niciun fel de contact. Prin august 1917, mica flotă de nave 
de recunoaștere care operase initial din Port Said se diminuase 
constant, ajungând să se reducă la un singur vas, Managem, 
care efectua acum toate misiunile. Din necesitate, așadar, 
însemna că Managem transporta acum agenţi ai diverselor 
rețele de informaţii ale Marii Britanii în Palestina, în cadrul 
acelorași curse, ceea ce garanta practic că, dacă unul dintre 
spioni era prins sau dezerta, ajungea automat în poziţia de a-i 
demasca pe toţi ceilalți. 

În ultimă instanţă, toate acestea denotau același defect de 
caracter care, de la bun început, îi afectase negativ pe britanici 
în războiul lor contra turcilor, și care în cazul de faţă era vizibil 
și la familia Aaronsohn: trufia, disprețul fata de inamic. Și exact 
așa cum se întâmplase de atâtea ori din 1914, cu toţii aveau în 
curând să aibă motive să regrete acest lucru. În 13 septembrie, 
exact în ziua când Aaronsohn s-a îmbarcat spre Europa, 
autorităţile turce din Palestina au prins primul lor spion NILI. 


Era o muncă de gestionar care pe Lawrence nu-l aranja 
deloc. Spre sfârșitul lui august, procesul de transformare a 
Agabei dintr-un port de pescari, unde nu se întâmpla nimic, în 


baza de pregatire a ofensivei Revoltei Arabe era destul de 
avansat, cu un suvoi zilnic de vase britanice descarcand munti 
de provizii. Aceste vase aduceau, de asemenea, mii de luptatori 
la Aqaba — recruti musulmani din Egipt, razboinici arabi din 
vechea tabără a lui Faysal la Wejh —, unde li se alăturau noi 
detasamente de membri ai triburilor din muntii aflati in 
apropiere. De cand se intorsese de la Cairo in 17 august, 
Lawrence se ocupase zilnic de indreptarea inevitabilelor gafe 
de logistică, în încercarea de a aduce o oarecare ordine in noua 
bază militară. Dar poate că asemenea îndeletniciri banale 
făceau să cadă un con de umbră asupra chestiunilor mai 
importante, din moment ce deja optimismul ametitor si 
planurile de actiune rapida aparute dupa cucerirea Agabei in 
urma cu sase saptamani devenisera de domeniul trecutului. 

Dupa cum era de prevazut, telul ambitios al generalului 
Allenby de a lansa o ofensiva in Palestina la mijlocul lunii 
septembrie fusese decalat, din cauza nenumăratelor întârzieri 
intervenite în reînzestrarea completă a armatei lui; tacticienii 
din Cairo vorbeau acum despre o dată de lansare a operaţiunii 
cel mai devreme la sfârșitul lui octombrie. Ceea ce probabil era 
foarte bine și din perspectiva lui Lawrence, din moment ce, din 
păcate, nici arabii nu erau deloc pregătiţi. 

În același timp, Lawrence trăia pe pielea lui vechiul proverb 
care spune că succesul are multi părinţi. Din cauza apropierii 
de Cairo, Agaba era năpăstuită acum de cel mai nociv dintre 
birocrati, consilierul, fiecare având ambitia să își arate valoarea 
venind cu propria-i listă de recomandări dubioase. La sfârșitul 
lui august, un ofițer de informaţii nou-sosit la fata locului, luat 
prin surprindere de lipsa de profesionalism în rândul trupelor 
arabe, a cerut insistent la Cairo să fie trimisă o brigadă 
imperială de cavalerie pe cămile, considerată o forţă de elită a 
cavaleriei britanice. Lawrence a fost nevoit să-și rupă din 


timpul consacrat altor îndatoriri, pentru a submina planul. „O 
singură gâlceavă între un soldat [din brigada de cavalerie pe 
cămile] și un arab“, îi scria el lui Clayton în 27 august, „sau 
vreun incident cu femeile beduinilor, ar declanșa ostilitati 
generale“. Suficient de abil, încât să consimta la alte puncte 
ridicate de ofiţerul de informaţii, Lawrence încheia pe un ton 
blazat: „Nu cred că un raport al situaţiei arabilor va poate fi de 
mare folos decât dacă autorul lui poate vedea nemijlocit 
diferența dintre o răscoală naţională și o campanie 
[militară]“.38 

Ca o coincidență, când Clayton a primit această notă, se 
gândea deja să facă personal nişte investigatii pe teren. În data 
de 1 septembrie, a sosit la Aqaba de la Cairo, marcând prima lui 
vizită pe frontul războiului care ii consumase energiile timp de 
peste un an. 

Ca de obicei, se părea că generalul avusese si nişte motive 
ascunse in efectuarea acestei vizite. În urmă cu peste o lună, 
primise o scrisoare ciudată de la Mark Sykes, din Londra. 
Clayton nu considerase necesar sa îi împărtășească lui 
Lawrence conținutul acestei scrisori în timpul recentei sederi a 
subalternului său la Cairo — cei doi se văzuseră zilnic la Biroul 
Arab în cea de-a doua săptămână din august —, însă din rațiuni 
stiute doar de el, adusese înadins acea scrisoare la Aqaba. 

Cand Sykes se întorsese la Londra după sejurul lui din acea 
vară în Orientul Mijlociu, găsise un climat politic schimbat 
radical. Asa cum conducătorii Antantei aflau șocați și 
înspăimântați, discursul președintelui Woodrow Wilson despre 
a face ca „lumea să fie sigură pentru democraţie“ fusese mai 
mult decât doar o retorică moralizatoare; preţul pentru 
intrarea americanilor în război trebuia să fie autodeterminarea 
pentru popoarele asuprite și anularea labirintului de pacte 
secrete dintre guverne — de fapt, începutul sfârșitului epocii 


imperiale. Ca o dovadă a disperării care pusese stăpânire pe 
Marea Britanie și Franța — împreună, cele două puteri 
suferiseră aproximativ cinci milioane de pierderi de vieţi 
omenești în cei trei ani de război — era felul cum diverși 
politicieni din ambele capitale, până atunci de o aviditate 
vorace, se înghesuiau acum să înveţe straniul vocabular al 
„neanexării“ și „autonomiei“. 

Puţini au fost mai abili la executarea acestei întoarceri de o 
sută optzeci de grade decât Mark Sykes. Cu o uluitoare viteză, 
politicianul s-a reinventat în postura demnitarului postimperial 
luminat, un campion al autodeterminării popoarelor. Cel mai 
bun demers în Orientul Mijlociu, susținea acum Sykes, era ca 
atât Marea Britanie, cât și Franţa să renunţe la orice pretenţii 
imperialiste, din moment ce era limpede că, așa cum îl informa 
el pe Gilbert Clayton în scrisoarea lui din 22 iulie, 
„colonialismul este o demenţă“. În locul lui, Sykes vedea un 
fel de școală de perfecţionare politică administrată de puterile 
occidentale, o perioadă în care rasele ignorante din Orientul 
Mijlociu ar putea primi o educaţie în materie de sisteme și 
valori apusene, ca apoi să fie trimise într-o veselie pe drumul 
lor. Și ca nu cumva o asemenea propunere să pară șocantă, 
venind din partea coautorului celui mai scandalos pact 
imperial din istoria modernă, Sykes avea o soluţie practică; așa 
cum recomandase Cabinetului de Război la mijlocul lui iulie, de 
atunci înainte în loc de „Acordul Sykes-Picot“ se va folosi 
denumirea „Acordul anglo-francez-arab“.5* 

Dar nu toţi erau impresionați de noua încarnare a lui Sykes. 
De-a lungul timpului, la nivelul conducerii Ministerului de 
Externe britanic se crease un consens din ce în ce mai amplu în 
privinţa faptului că Sykes-Picot fusese o mare greșeală, iar vina 
căzuse în mod firesc asupra coautorului, care fusese lăsat 
nesupravegheat; așa cum comenta George Curzon, membru al 


Cabinetului de Război, „[Sykes] are impresia că modalitatea de 
a scăpa de suspiciuni este să recunoască întotdeauna pretenţiile 
celeilalte parti și să renunţe, atunci când i se cere, la pretenţiile 
noastre“.=! Încrederea în Sykes a continuat să se erodeze din 
cauza controversei nestinse privind presupusul acord încheiat 
de el și Picot cu regele Hussein în mai, precum și din cauza 
rolului esenţial pe care îl jucase în promovarea poveștii despre 
persecuțiile din Jaffa, în care multi vedeau acum un complot de 
culise pentru a îndemna guvernul să susțină total tabăra 
sionistă. Situaţia a atins punctul critic la începutul lunii iulie, 
când Arthur Nicolson, ministrul adjunct al afacerilor externe, a 
încercat să aducă la lumină pentru Cabinetul de Război toate 
celelalte angajamente pe care guvernul le făcuse în Orientul 
Mijlociu în ultimii doi ani, precum și în ce măsură acestea ar 
putea să se alinieze cu promisiunile făcute regelui Hussein. 
Putin lipsind să nu-l facă pe Sykes mincinos — „este un pic 
dificil să fim siguri că documentele din Departament reprezintă 
în totalitate ceea ce s-a petrecut de fapt“ —, Nicolson insista ca 
„Sir Mark Sykes să fie invitat să-și spună opinia, înainte ca 
lucrurile să meargă mai departe, întrucât el singur va fi în stare 
să declare categoric în ce măsură vreo eludare sau modificare a 
angajamentelor noastre fata de Hussein ar putea indigna partea 
arabă“ 2 

În faţa unor asemenea critici, Sykes, a adoptat atitudinea 
defensivă a omului jignit și nedreptăţit. În mod ciudat, și-a 
canalizat reproșurile asupra unui anumit tânăr ofiţer britanic, 
ca una dintre sursele neplăcerilor lui: căpitanul T. E. Lawrence. 
Într-o notă plină de autocompătimire, adresată secretarului lui 
Balfour, în 20 iulie, își prezenta cei doi ani de trudă în Orientul 
Mijlociu ca pe un exerciţiu de sacrificiu de sine, tratat cu 
nerecunostinta. „Până acum munca a fost încununată de 
succese, însă a trebuit sa fac fata, asa cum știți, multor 


dificultati: prejudecatile trecutului atat la britanici, cat si la 
francezi, suspiciunile reciproce si susceptibilitatile unor 
mentalități învechite, politica antibritanică a lui Brémond, 
atitudinea antifranceza a lui Lawrence.“=% 

Dar poate că aceste reproșuri nu erau atât de ciudate, în 
fond. Doar câțiva oameni înțelegeau pe deplin toată trama de 
contradicții și jumătăţi de adevăr pe care Sykes o urzise în 
Orientul Mijlociu, dar cei mai mulţi dintre aceștia — bunăoară, 
Gilbert Clayton și Reginald Wingate — erau prea aserviti 
sistemului pentru a-l înfrunta vreodată cu adevărat; daca 
lucrurile explodau până la urmă, ei aveau să bombănească în 
surdină și să caute modalităţi de a se fofila prin haosul general. 
Dar, pe urmă, mai era Lawrence, care nu făcea parte din tagma 
lor și care nu ar fi pregetat să-l facă de rușine pe Sykes, dacă i s- 
ar fi dat cuvântul — iar graţie triumfului său la Aqaba, avea din 
ce în ce mai mult ocazia să ia cuvântul. 

În plus, Lawrence avea acum capacitatea de a deteriora 
grav eșafodajul diplomatic pe care Sykes îl construise timp de 
doi ani. Așa imperfect cum era, acesta proteja interesele Marii 
Britanii în regiune, dând totodată câte puţin din ceva aproape 
tuturor celorlalți. Acum, prin alianţa militară de facto a lui 
Lawrence cu Allenby, în combinaţie cu vechea lui determinare 
de a smulge Siria din mâinile Franţei, dintr-odată micul căpitan 
urca de la stadiul de pacoste la acela de formidabilă 
amenințare. Probabil, în speranţa de a neutraliza această 
ameninţare, atât prin măguliri, cât și printr-o condescendenta 
vag voalată, Sykes rezerva în acest scop o porţiune a scrisorii lui 
din 22 iulie, adresată lui Clayton. Era aceeași scrisoare pe care 
Clayton o aducea cu el la Aqaba ca să i-o arate lui Lawrence. 

„Acţiunea lui Lawrence este splendidă și vreau să fie ridicat 
la rangul de cavaler“, scrisese Sykes, referindu-se la cucerirea 
Agabei. „Spune-i că acum când a ajuns un mare om trebuie să 


se comporte ca atare si sa aiba vederi largi. Zece ani de tutela a 
Antantei, si arabii vor fi o natiune. Completa independenta 
[acum] înseamnă Persia, sărăcie si haos. Indeamna-l să 
reflecteze la asta, din moment ce are sperante pentru poporul 
în numele căruia luptă. 

În combinaţie cu tot ceea ce știa despre masinatiile din 
trecut ale lui Sykes și venind atât de repede după înfruntarea 
lui cu Aaronsohn la Cairo, Lawrence nu a suportat tonul 
superior al scrisorii. Poate, i-a atins și o coardă sensibilă a eului 
său; chiar dacă nu ajunsese un „mare om“, Lawrence era acum 
cu siguranță un om sigur de sine și nu concepea să primească 
ordine de la un Mark Sykes. Într-o scrisoare caustică, pe șapte 
pagini, adresată politicianului, prezentată abil sub forma unei 
rugaminti de a fi îndrumat, Lawrence a analizat metodic 
fiecare din punctele argumentate de Sykes, înainte de a da în 
vileag enormele lor hibe: „Ce le-ai promis dumneata sioniștilor 
și care este programul lor? M-am văzut cu Aaronsohn la Cairo, 
și mi-a spus imediat că evreii intenționează să dobândească 
drepturi de proprietate asupra întregii Palestine, de la Gaza la 
Haifa, și să aibă practic autonomie acolo. Această achiziţie de 
teritoriu urmează să se facă prin cumpărare corectă sau prin 
vânzări și exproprieri fortate?... Își propun evreii expulzarea 
completă a țărănimii arabe, sau transformarea lor într-o pătură 
de zilieri?“ 

Apoi, a trecut la chestiunea „ajutorului“ dat arabilor de 
către francezi pentru dezvoltarea Siriei, o minciună pe care 
Sykes încercase să i-o bage pe gât lui Hussein, în Jiddah. „Arabii 
pot să își ducă la bun sfârșit revolta fără ajutorul francezilor, și 
de aceea nu le convine să plătească un pret, doar ca să le fie 
reamintit în viitor... Șeriful va izbândi, cu condiţia să aibă 
timpul necesar și ajutorul nostru în continuare, [și] va cuceri 
prin eforturile lui (nu va arogati merite pentru catârii și 


cartușele pe care noi i le furnizăm; mâinile și capetele sunt ale 
lui) acea sferă pe care noi am alocat-o «Siriei [noastre] 
independente» consiliate de străini, și va vrea să o păstreze fără 
consilieri străini impuși din afară. Așa cum își va lua această 
sferă a lui, va lua si parti din alte sfere nealocate cu adevărat 
unui stat arab [conform Sykes-Picot]. Dreptul lui asupra lor va fi 
destul de puternic — justificat prin cucerirea făcută cu 
locuitorii de-acolo — și ce vor putea să mai facă atunci cele 
două Puteri?“ 

Înainte de a încheia scrisoarea, Lawrence a adoptat un ton 
cumva mai conciliant, recunoscând că, ţinând seama de 
aspectele practice ale politicii, „s-ar putea să trebuiască să ne 
vindem prietenii mici ca plată pentru prietenii noștri mari“, dar 
a subliniat ca, spre deosebire de veșnicile enunturi optimiste 
ale lui Sykes, „noi suntem de fapt într-o mare încurcătură. 
Spune-mi te rog care, în opinia dumitale, sunt măsurile reale 
prin care vom găsi o cale de ieşire?“ 

Scrisoarea era, poate, cea mai virulentă condamnare scrisă 
vreodată despre acțiunile lui Sykes în Orientul Mijlociu, dar 
politicianul nu avea să vadă niciodată acele rânduri. În 7 
septembrie, când Clayton se întorsese la Cairo după vizita lui la 
Aqaba, Lawrence a trimis scrisoarea prin biroul acestuia, 
pentru a fi expediată mai departe la Londra; citind însă 
conţinutul, Clayton a fost de altă părere. După cum i-a explicat 
lui Lawrence într-o notă, nu voia să-i ofere lui Sykes vreun 
motiv care „să-l împingă la acțiune“, mai ales acum când 
Acordul Sykes-Picot, din ce în ce mai discreditat, urma să fie dat 
uitării. ,[Acordul] este de fapt mort“, scria Clayton, „și dacă 
așteptăm cuminţi, lucrul acesta va fi în curând înţeles de toți. 
Nu a fost niciodată un instrument prea ușor de folosit și acum 
aproape a devenit un monument lipsit de viață.“ 

În această privinţă, Gilbert Clayton nu putea să se fi înșelat 


mai mult, însă Lawrence nu era în poziţia de a-l contrazice. Asa 
cum se mai întâmplase deja cu ei doi, când Clayton a trimis 
această notă, Lawrence pornise deja spre interiorul peninsulei 
și spre un nou atac contra turcilor. 


X 


William Yale a simțit prima oară că ceva nu era in regula 
când, cazându-se la Savoy Hotel din Londra, în 7 septembrie, a 
observat nenumărate „dame zugrăvite“ circulând prin hol. Aşa 
cum nota cu amărăciune in jurnalul său, in ziua următoare, se 
părea că acel vechi hotel, cândva grandios, devenise „practic 
vorbind o casă de randevu“. 

Dar puritanul Yale nu avea timp să reflecteze la atmosfera 
sordidă din jurul lui, fiindcă avea foarte multă treabă la 
Londra. Depeșa trimisă de Leland Harrison ambasadorului 
american s-a dovedit utilă, înlesnindu-i noului agent special 
intrarea la multi dintre demnitarii britanici care se ocupau de 
problemele Orientului Apropiat. Cu prilejul acestor întâlniri, 
Yale a fost măgulit când a descoperit că raportul lui despre Siria 
fusese salutat drept unul dintre cele mai incisive documente 
provenite din acel colt vital al teritoriului inamic și că fusese 
distribuit și studiat la cele mai înalte niveluri ale ierarhiei 
militare și politice britanice; a fost bucuros să se poată întâlni 
cu specialiști de la diverse unități de informaţii speciale și, 
răspunzându-le la întrebări, să le furnizeze, în măsura 
posibilului, orice alte detalii suplimentare. 

Relativ repede însă, Yale a renunţat la încercarea de a-și 
face o imagine cât mai cuprinzătoare despre situaţia din 
Orientul Mijlociu — din experienţa lui în regiune, știa că orice 
noţiuni cu adevărat pertinente puteau fi obținute direct în Cairo 
— și și-a îndreptat atenţia spre un aspect ciudat pe care îl 
remarcase: flirtul tot mai vizibil al guvernului britanic cu 


comunitatea de evrei sionisti. 

Curiozitatea i-a fost starnita de o relatare ciudata, publicata 
în ziarele britanice, despre un chimist evreu nenumit care, se 
părea, oferise guvernului „anumite secrete“ legate de 
fabricarea explozivilor. „Acest chimist evreu“, scria Yale în 
jurnalul său, în 12 septembrie, „când a fost întrebat ce 
recompensă dorea, a răspuns că personal nu voia nimic, dar că 
el era evreu și că dorea ca, într-o viitoare Conferinţă de pace, 
Aliaţii să acorde o consideraţie specială chestiunii evreilor din 
Palestina.“ Potrivit articolului din ziar, guvernul britanic îi 
promisese în secret omului de știință să procedeze așa. 

Chiar dacă Yale nu avea încă numele chimistului — era 
Chaim Weizmann, bineînţeles —, ceea ce l-a intrigat era faptul 
că guvernul nu încercase sa dezmintă public sau să 
minimalizeze relatarea, ceea ce sugera pregnant că era 
adevărată. Pe parcursul următoarei săptămâni petrecute la 
Londra, noul agent de informaţii american a încercat să afle ce 
opinie aveau diverși oficiali despre tendinţele politicii Marii 
Britanii în privinţa evreilor din Palestina, dar răspunsurile 
primite au fost contradictorii. 

Poate unul dintre motivele acestei conjuncturi, a conchis 
Yale, venea din faptul că evreii britanici nu căzuseră de acord 
între ei ce aranjament doreau pentru viitor. Unii membri ai 
comunității sioniste pretindeau nici mai mult nici mai puţin 
decât un stat evreiesc în Palestina, alţii cereau doar garanţia 
unei creșteri a imigrației, în timp ce unii lideri antisionisti 
denuntau cu încrâncenare acel curent, pe care îl socoteau un 
nou instrument periculos de marginalizare a evreilor, o armă 
convenabilă pentru antisemitii dornici să pună sub semnul 
întrebării lealitatea evreilor fata de statele în care se nascusera. 
Încercând să rezolve această controversă, lui Yale i se părea 
limpede că guvernul britanic avea în vedere o propunere în 


legătură cu evreii și Palestina, dar că nu se stabilise deocamdată 
în ce va consta acea propunere. 

După două săptămâni, Yale considera că aflase tot ce se 
putea la Londra și era nerăbdător să își continue călătoria spre 
Cairo. Întâi însă, își dorea foarte mult să discute la Paris cu un 
lider sionist, al cărui nume fusese menţionat adesea în ultimele 
zile și care tocmai sosise în Franța, din Egipt: Aaron Aaronsohn. 


Există un mit nepieritor despre bătălia pentru Arabia: 
fantezia „războiului curat“, a războinicilor arabi, deșteptându- 
se la strigătul de libertate, după veacuri de subjugare 
zdrobitoare; imaginea fabuloasă a acelor războinici 
năpustindu-se vitejește la atac, de pe dunele lor de nisip, pentru 
a tăbări asupra cruzilor lor asupritori, sortiti pieirii. 

În ciuda acuzațiilor lansate de detractorii săi, T. E. Lawrence 
a avut un rol minor în făurirea acestui mit. Mai degrabă, 
legenda a izvorât din nevoia resimţită de lumea postbelică, 
zdruncinată de ororile conflagrației, de a descoperi măcar o 
undă de grandoare într-un război prin excelenţă grotesc. Nu se 
găseau motive de inspiraţie în ceea ce fusese frontul de vest, 
unde mii și mii de oameni pieriseră spulberati, pur și simplu, de 
artilerie, sau fuseseră îngropaţi pe veci sub noroiul frontului. 
Prin contrast, Arabia sugera în mintea oamenilor imagini cu 
războinici invesmantati în robele lor tradiţionale, cămile 
mânate în goană la atac, stindarde fluturând în vânt, o tentă de 
spectaculos medieval printre măcelurile infame. Acele imagini 
și nevoia pentru ele au pălit sub povara unui al Doilea Război 
Mondial, și mai oribil chiar, dar apoi, în 1962, filmul lui David 
Lean le-a reînviat pentru o nouă generaţie. 

Marea contribuţie a lui Lawrence la literatura despre război 
se explică prin faptul că, în ciuda pledoariei lui fatise pentru 
cauza arabilor, fidelitatea fata de adevăr l-a constrâns să 
încerce să transmită ceea ce se întâmplase de fapt. Așa cum 


mentioneaza clar in Cei sapte stalpi ai intelepciunii, in timp ce 
multi arabi au intrat in lupta din dorinta sincera de a scapa de 
turci, sinceritatea le-a fost „ajutată“ pe parcurs de aurul 
englezilor și de perspectiva prăzilor bogate. Pe câmpul de luptă, 
dușmanii rebelilor nu erau doar turcii, ci și alti arabi, războinici 
din triburi care nu apucaseră nimic din aurul englezilor sau 
inhatasera aurul turcilor, clanuri cu care aveau vechi răfuieli 
de familie sau care erau aventurieri pe cont propriu, în căutare 
de jafuri și prădăciuni. 

Nici câmpul de luptă nu semăna prea mult cu scenele din 
imaginaţia populară. În loc de dune de nisip pe mari întinderi 
pitorești, asociate adesea cu acea regiune, o bună parte din 
deșerturile existente în Arabia și Siria constau din șesuri anoste 
cu pietriș și munţi stâncoși golași, semănând în multe privinţe 
cu unele zone mai puţin pitorești din Utah sau Arizona. 
Străbătând aceste terenuri, Lawrence și asociaţii lui arabi, 
supravietuiau mâncând carne de oaie, carne de cămilă și pâine 
în vremurile bune, sau făină simplă în momentele mai putin 
bune. Și ca aceste alimente să alunece mai ușor pe gât, beau apă 
din izvoare sălcii sau iazuri acoperite cu alge, ori din puțuri 
infestate de turci cu hoituri de animale în putrefacție. Când, în 
văpaia dogoritoare a amiezii, încercau să se adăpostească 
undeva la umbră, dădeau peste un alt fenomen straniu și crunt, 
specific deșerturilor din toată lumea: roiurile imense de muște 
negre care ciupesc. 

Dar dintre toate componentele acestui mit, poate cea mai 
eronată era ideea de „război curat“. În acel peisaj extrem de 
dur, cei grav răniţi, în ambele tabere, erau abandonaţi în 
ghearele unei morți sigure, iar cei norocosi erau lichidati cu un 
glonţ în cap. Subzistând din resturile azvârlite de cei care îi 
capturaseră, prizonierii mureau pe capete, de sete și foame — 
când cuceritorii se sinchiseau să mai ia și prizonieri. Și, spre 


deosebire de zonele mortii clar delimitate pe frontul de vest, pe 
campul de lupta de aici combatanti si civili erau amestecati, iar 
cei complet nevinovati riscau sa se trezeasca subit atacati de 
gloante si pumnale. 

Era dupa-amiaza devreme, in 19 septembrie, cand trenul cu 
zece vagoane a apărut din curbă, venind din sud. Lawrence a 
așteptat ca a doua locomotivă a trenului să intre pe scurtul pod 
de cale ferată, iar în acel moment a detonat cele peste douăzeci 
de kilograme de dinamită din bomba pe care o avea pregătită. 
Instantaneu, un panaș imens de fum negru a tasnit la treizeci 
de metri în aer și s-a răsfirat de o parte și de cealaltă pe o 
distanță cel puţin la fel de mare. Când zgomotul exploziei și 
scrâșnetul metalului sfârtecat s-au stins complet, s-a așternut o 
scurtă, dar ireală liniște. Apoi, omorurile s-au dezlantuit cu 
adevarat. 

Pentru a completa capacitatea de lupta a razboinicilor arabi 
pe care intenţiona să-i recruteze pe parcurs, Lawrence adusese 
de la Aqaba doi colegi ofițeri occidentali — un englez poreclit 
„Stokes“, de la mortierul de tranșee Stokes pe care îl căra cu el, 
și un australian poreclit „Lewis“, de la cele două mitraliere 
Lewis pe care le avea în grijă —, iar aceștia se instalaseră 
înainte de atac, împreună cu armele lor, pe o ieșitură stâncoasă 
la doar trei sute de metri de pod. Când fumul s-a mai limpezit, s- 
a putut vedea că doar locomotivele trenului și primul vagon 
căzuseră în canalul de sub podul prăbușit, celelalte șapte 
vagoane rămânând în picioare și imobile pe șine. Șiruri întregi 
de soldați turci ședeau pe acoperișul acestor vagoane, iar acum 
erau secerati de mitralierele Lewis, ,spulberati de deasupra ca 
niște baloturi de bumbac*.2~ 

Începând să-și revină după primul șoc, câţiva turci s-au 
îngrămădit să se adăpostească în canalul de sub pod. Primul 
proiectil de mortier pe care Stokes l-a tintit spre ei a avut o rază 


prea largă. După ce a reglat curbura traiectoriei, al doilea obuz 
a nimerit direct în ei. Măcelul provocat acolo, nota Lawrence în 
raportul său oficial, a băgat panica în supraviețuitori, care au 
rupt-o la fugă „spre un teren accidentat, la vreo 200 metri NE de 
linie. Până să ajungă acolo, mitralierele Lewis i-au omorât pe 
toţi, în afară de vreo douăzeci“. 

Când rezistenţa turcilor s-a prăbușit rapid, luptătorii arabi 
— nu mai multi de vreo sută la număr — au dat năvală ca să 
înceapă jefuirile. Vrând să verifice avariile suferite de 
locomotive, Lawrence a coborât în grabă de pe înălțimea unde 
stătuse, alăturându-se lor. 

Când a ajuns la tren, a descoperit ca, pe lângă soldați, în 
câteva vagoane erau civili. Unii dintre ei erau membri ai 
familiilor ofiţerilor turci care se întorceau la Damasc, alţii 
simpli refugiaţi. „Într-o parte, stăteau vreo treizeci sau 
patruzeci de femei isterice“, povestea Lawrence în Cei șapte 
stâlpi ai înțelepciunii, „fără văl, smulgându-și hainele și părul, 
tipand ca apucatele. Arabii, fără să le bage în seamă, au 
continuat să le distrugă lucrurile din bagaje, prădând totul pe 
săturate.“ Zărindu-l pe Lawrence, femeile au tăbărât pe el, 
cerându-i îndurare. Curând, au venit și soţii lor, care „m-au 
prins de picioare, terorizati și speriaţi de moarte. A vedea un 
turc atât de înfrânt și distrus era un spectacol urât; i-am zvârlit 
la o parte, cât am putut mai bine cu tălpile goale, și până la 
urmă am reușit să mă eliberez“. 

Îndreptându-se spre locomotive, Lawrence a verificat și 
vagonul care se răsturnase în râpă. A constatat că era un vagon 
spitalicesc, unde răniții și bolnavii intinsi pe tărgi pentru durata 
călătoriei, zăceau acum claie peste grămadă și plini de sânge, în 
partea de jos a vagonului înclinat. „Unul dintre cei încă în viaţă 
a strigat în delir cuvântul «tifos». Așa că am închis bine ușa la 
loc și i-am lăsat acolo, singuri.“ 


Nu s-a aratat cu mult mai intelegator nici fata de un grup de 
consilieri militari austrieci care fuseseră in tren și „care mi-au 
cerut îndurare, vorbind încet în turcă“. Dornic să termine 
munca de demolare, Lawrence i-a lăsat în paza unor arabi; 
peste câteva momente, austriecii au fost uciși, „toţi în afară de 
doi sau trei“, din cauza unei altercatii. 

În raportul său oficial despre luptele care au avut loc la sud 
de Mudowarra, Lawrence estima numărul turcilor morți la 
aproximativ șaptezeci, cu prețul vieţii unui singur luptător 
arab. Se lamenta că, în haosul general, fusese nevoit să 
expedieze cam de mântuială distrugerea primei locomotive a 
trenului și se temea, de aceea, că ar mai putea fi reparată. 
„Condiţiile nu erau propice pentru a lucra temeinic.“ Nu 
pomenea de civili morți în raportul său, deși ţinând seama de 
rafalele de gloanţe care ciuruiseră trenul neblindat în primele 
minute ale luptei, numărul lor a fost pesemne considerabil. Tot 
la fel, nu explica în niciun fel discrepanta dintre cei nouăzeci de 
soldaţi turci luaţi prizonieri și cei numai șaizeci și opt cu care 
au ajuns în final la Aqaba. 

În cazul celor care au trăit experienţa unor lupte pe viaţă și 
pe moarte, persistă două tipuri de reacţii mereu conflictuale: 
groaza fata de aspectul lor macabru, exaltarea fata de 
extraordinara înflăcărare a lor. A împăca aceste reacții 
contradictorii este, probabil, mai dificil pentru un soldat decât 
pentru un civil, dată fiind doza de fanfaronadă care există în 
militărie, dar totodată soldatul poate fi mai sincer în privința 
sentimentelor lui complexe — în măsura în care acea 
sinceritate este totuși posibilă — decât un necombatant. 

Când s-a întors la Aqaba, de la Mudowarra, Lawrence i-a 
scris unui coleg militar, Walter Stirling. În scrisoare, i-a povestit 
cu detalii nostime atacul trenului, remarcând „frumuseţea de 
lovituri“ trase de mortierul Stokes, care omorâseră pe loc 


doisprezece turci, și cum prada lui constase dintr-un „superb 
covor de rugăciune roșu Baluch“. Apoi, continua: „Sper că ţi-ai 
putut da seama cât de amuzant este. Singura neplăcere este că 
asuzi din greu ca să-i pui pe arabi la treabă și, pe urmă, trebuie 
să faci fata haosului, atâta timp cât îi tine elanul. Este un 
spectacol de amatori, cu un montaj ă la Buffalo Bill, iar singurii 
oameni care îl interpretează bine sunt beduinii“.5 

În ziua precedentă, 24 septembrie, Lawrence, într-o stare de 
spirit complet diferită, îi scrisese vechiului său prieten Edward 
Leeds, de la Muzeul Ashmolean din Oxford: „Sper ca, atunci 
când coșmarul se va sfârși, să mă trezesc și să reîncep să 
trăiesc. A ucide și a ucide turci este oribil. Când dai buzna la 
final și îi găsești presarati în bucățele peste tot, multi dintre ei 
încă vii, și când știi că ai făcut la fel cu sute [de turci] înaintea 
lor, și că trebuie să mai faci cu alte sute la fel dacă vei putea“. 

Lawrence părea să sufere deja de această diviziune a 
psihicului, care avea să se agraveze pe viitor. 

15 
In flacari 
Sper doar și mă rog ca TEL să vină teafar înapoi. 
Este dezlantuit si de neoprit împotriva lor in acest 
moment. Dacă izbândește, va fi o Vlictoria] 
Clross] — dacă nu — în fine, nici nu vreau să mă 
gândesc! 


David Hogarth către soția lui, 11 noiembrie 1917 


Se mai intalnisera de câteva ori înainte in Palestina. Pe atunci, 
Aaron Aaronsohn fusese un savant eminent, un pionier în 
domeniul agronomiei, iar William Yale — reprezentantul 
regional al Standard Oil Company din New York. Acum, la 
sfârşitul lui septembrie 1917, amândoi îşi imbogatisera 
considerabil palmaresul, Aaronsohn fiind un lider al mişcări 
sioniste internationale, iar Yale un agent special al 
Departamentului de Stat al SUA. Dar ceea ce Yale nu stia despre 
Aaron Aaronsohn — cel putin nu inca — era ca acesta era, de 
asemenea, creierul din spatele uneia dintre cele mai extinse 
rețele de spionaj din Orientul Mijlociu. Iar ceea ce Aaronsohn 
nu știa despre William Yale era că, lăsând la o parte titulara 
vagă a slujbei lui, și el era, de fapt, un spion. Așa cum era de 
așteptat, toate aceste aspecte au conferit întâlnirii lor din Paris, 
în 25 septembrie, o anumită tentă de circumspectie. 

De când sosise în capitala Franţei în urmă cu patru zile, 


Aaronsohn încercase să se lămurească oarecum care era 
situaţia cu cauza sionistă acolo, înainte de a-și continua drumul 
la Londra. În acest scop, se dusese întâi la vechiul lui 
binefăcător, baronul Edmond de Rothschild, despre care știa că, 
din culise, juca un rol-cheie în discuţiile care aveau loc cu 
guvernul francez și britanic. Întâlnirea îl dezamăgise însă. 

„A ascultat foarte interesat tot timpul cât i-am vorbit“, avea 
să-l informeze Aaronsohn pe fratele său Alex, într-o scrisoare, 
„Și mi-a pus întrebări la care am răspuns, dar nu m-a lăsat să 
abordez anumite subiecte, nu voia să discute despre ele, astfel 
încât mi-a fost imposibil să aflu de la el ceea ce doream să știu... 
Consideră, la fel ca noi, că dacă Marea Britanie ar guverna peste 
pământul nostru, noi am putea obţine lucruri marete, însă cum 
nimic cert nu se știe [deocamdată], nu își poate permite să 
vorbeasca. “22 

Avusese mult mai mult noroc cand Mark Sykes aparuse in 
oras. Cei doi au avut o lunga intrevedere in 23 septembrie, 
urmată de o alta, a doua zi dimineaţă. „Mi-a povestit totul“, îi 
relata Aaronsohn fratelui său, „și mi-a arătat câți dușmani 
avem. Majoritatea opozanților [sunt] din rândul poporului 
nostru, iar lucrul acesta este periculos pentru organizaţia 
noastră.“ 

În mod evident, unul dintre motivele pentru care Sykes îl 
căutase pe Aaronsohn la Paris era acela de a-l potoli. În Marea 
Britanie, Cabinetul de Război relua din nou dezbaterea privind 
un eventual sprijin pentru o patrie a evreilor în Palestina, iar în 
aceste momente era vital ca sioniștii de frunte să vorbească 
într-un glas. Lucrul acesta însemna să se pună capăt frictiunilor 
existente între Aaronsohn și Federaţia Sionistă Engleză condusă 
de Chaim Weizmann; așa cum i-a explicat Sykes, scrisorile 
furioase pe care Aaronsohn i le trimisese lui Weizmann la 
mijlocul lui septembrie fuseseră pentru acesta „ca un ghimpe“ 


în ochi. 

Ceea ce lui Aaronsohn îi convenea de minune. Așa cum îi 
povestea cu trufie fratelui său, „Mark Sykes mă imploră să mă 
împac cu ei și vrea să-i promit că nu o să mă cert. Zice că 
trebuie să ascult de Weizmann și de Sokolow. Eu i-am spus că 
nu mă duc la Londra ca să mă cert, ci doar ca să le spun 
greșelile lor și să le arăt calea de a proceda cum trebuie. Dacă 
vor accepta, toate bune și frumoase; dacă nu, eu voi merge pe 
drumul meu“. 

E posibil ca William Yale să fi înţeles câte ceva despre 
această ruptură din tabăra sionistă în timpul discuţiilor lui la 
Londra, dar cel mai probabil doar sub forma unui zgomot de 
fundal al luptei fatise dintre sioniștii și antisionistii britanici, și 
dintre taberele rivale din cadrul guvernului britanic. Căutându- 
] pe Aaronsohn la Paris, Yale spera să se lămurească asupra 
acestor chestiuni, dar până la urmă nu a aflat nimic. Așa cum 
nota în jurnalul său în acea seară — și cum avea să îi raporteze 
în cele din urmă lui Leland Harrison la Washington —, 
Aaronsohn „nu dorește să obţină o autonomie a evreilor sau un 
stat al evreilor în acest moment, spunând că nimic nu ar putea 
fi mai dăunător sioniștilor, decât asta. [Mai degrabă], vrea să 
obțină un control guvernamental englez, american sau 
international în Palestina“. Mai mult chiar, raporta Yale, dupa 
ce își vedea de treburi la Londra, Aaronsohn intenţiona să 
meargă în continuare în Statele Unite, unde avea relaţii printre 
diverși evrei americani influenţi, pe care voia să-i convingă de 
valabilitatea ideilor lui. Destul de ciudat în toată această 
chestiune era faptul că, în timp ce fusese la Londra, Yale se 
întâlnise cu unul dintre cei mai apropiaţi adepţi ai lui 
Aaronsohn, un om de afaceri pe nume Jack Mosseri. Laudandu-l 
pe Aaronsohn pentru viziunea lucidă asupra lucrurilor, Mosseri 
pleda însă pentru instituirea propriu-zisă a unui guvern 


evreiesc In Palestina si adoptarea ebraicei ca limba oficiala. 
După întâlnirile avute la Paris, Yale a plecat la Cairo, fiind 
negresit si mai derutat decat inainte, In privinta chestiunii 
sioniste. 

Dar la plecare a mai luat ceva cu el. Ori fiindca nu luase in 
considerare responsabilitatile de serviciu ale lui Yale, ori 
fiindca era din fire mai credul, cert este ca Aaronsohn ii 
incredintase americanului o scrisoarea pentru fratele său Alex, 
care se întorsese acum la Cairo. În afară de rudimentara 
precauţie de a fi scrisă în ebraică, scrisoarea nu era nicidecum 
cifrată în vreun fel, iar textul mesajului, atât de imprudent 
trimis, relata în detaliu întâlnirile lui Aaronsohn, cu Edmond de 
Rothschild și Mark Sykes, și prezenta tot ce aflase el despre 
stadiul curent al negocierilor dintre britanici și sioniști la 
Londra. 

Șeful spionilor mai adăugase și alte lucruri în scrisoare. Pe 
lângă o listă cu numele „prietenilor noștri“ din ierarhia militară 
britanică de la Cairo, care trebuiau ţinuţi la curent cu ultimele 
evoluţii, Aaronsohn îl instruia pe fratele lui mai mic să îl pună 
sub supraveghere pe Georges-Picot, reprezentantul politic al 
Franţei la Cairo, care era în drum spre Egipt. „Pascal“, scria el, 
referindu-se la asistentul lui principal din Cairo, „îţi va spune 
cum putem să îl urmărim.“ Aaronsohn îi dăduse chiar si 
câteva sfaturi fratelui său în privința lui William Yale: 
„Împrietenește-te cât poţi cu el și urmărește-l, fiindcă vei putea 
obține informaţii de la el care ne sunt necesare, în special 
despre ceea ce se întâmplă în Egipt“. 

Toate astea puteau fi extrem de interesante atât pentru Yale, 
cât și pentru agenţia pe care o reprezenta acum. Deși guvernul 
american luase cunoștință de deliberările Marii Britanii în 
chestiunea unei patrii a evreilor, nimeni de la președintele 
Wilson în jos nu știa de divergentele pe care subiectul le crease 


acolo — și cu atât mai putin despre rolul jucat din culise de 
Mark Sykes. Chiar daca dăduse dovadă de o neglijență șocantă 
înmânându-i un asemenea document lui William Yale, Aaron 
Aaronsohn a avut până la urmă noroc. Ca agent de informaţii, 
Yale intenţiona, firește, să deschidă și să traducă scrisoarea 
înainte de a i-o da lui Alex Aaronsohn, însă, novice în jocul 
spionajului, nu și-a dat seama probabil că aceste chestiuni au o 
vulnerabilitate temporală. Până putea el să obţină traducerea 
scrisorii lui Aaronsohn și să o trimită Departamentului de Stat, 
se făcea deja mijlocul lui decembrie. Iar până atunci, cea mai 
mare parte a informaţiilor explozive, care fuseseră în posesia 
lui timp de aproape trei luni, deveneau desuete. 


În condiţiile în care avionul era încă o raritate în Orientul 
Mijlociu în 1917, cel care a fost trimis pentru a-l lua pe maiorul 
Lawrence de la Aqaba în dimineaţa de 12 octombrie era un 
indiciu al importanţei cu care era tratată misiunea lui. Un alt 
indiciu era identitatea celor care îl așteptau la cartierul general 
de campanie al armatei lângă El Arish: generalii Allenby și 
Clayton, precum și fostul mentor al lui Lawrence de la Oxford, 
David Hogarth, acum șeful titular al Biroului Arab. Nici nu a 
apucat să coboare bine din avion, după zborul de nouăzeci de 
minute — în 1917, viteza de croazieră a unui aparat de zbor 
depășea cu puţin o sută șaizeci de kilometri la oră —, când 
Lawrence a și aflat de ce fusese convocat. 

Într-un final, fusese stabilită o dată pentru ofensiva lui 
Allenby contra frontului turcesc: 28 octombrie, altfel spus un 
pic mai mult de două săptămâni până atunci. Operaţiunea avea 
să îmbrace o formă complet diferită de cele două încercări 
eșuate ale lui Archibald Murray. În speranţa de a-i convinge pe 
turci că lucrurile nu stăteau așa, britanicii urmau să efectueze 
un bombardament preliminar de trei zile în Gaza — clasicul 
preludiu la un asalt frontal în Primul Război Mondial —, ca apoi 


sa atace orasul Beersheba, mult mai slab aparat, la circa 
cincizeci de kilometri spre est. Odata ce cucereau Beersheba si 
luau in stapanire puturile de apa vitale de aici, britanicii urmau 
sa continue spre nord si vest, taind liniile de aprovizionare din 
Gaza spre interiorul Palestinei. Daca totul mergea conform 
planului, armata turca fortificata In Gaza avea ori sa se predea, 
ori să se vadă nevoită sa se retragă, pentru a nu ajunge in 
imposibilitatea de a se mai misca. Intrebarea pentru Lawrence 
era cum ar putea rebelii arabi sa contribuie la acest imens efort 
de lupta. 

Nu era ușor de răspuns la o asemenea întrebare, din cauză 
că ingeniozitatea planului cu Beersheba deriva din însăși 
simplitatea lui. Într-un colt de lume unde accesul la apă era cel 
dintâi considerent tactic al unui general, unul dintre 
principalele motive ale asalturilor frontale neinspirate ale lui 
Murray în Gaza fusese necesitatea de a-și duce rapid armata la 
sursele de apă care se aflau în spatele liniilor turcești. Desigur, 
acest imperativ făcuse de asemenea ca eforturile lui Murray să 
fie un pariu de genul totul ori nimic — nu lâncezești pe un 
câmp de luptă din deșert în speranța că lucrurile se vor 
schimba în bine —, pe care el l-a pierdut. Prin contrast, odată 
câștigat controlul asupra puturilor de apă din Beersheba, 
armata lui Allenby își putea permite luxul de a înainta spre 
Gaza într-un ritm metodic; planurile operaţionale necesitau o 
ofensivă lungită timp de cel puţin o săptămână. Dezavantajul — 
și aici intervenea aspectul simplităţii — era că această metodă 
ponderată de înaintare a britanicilor le dădea turcilor răgazul 
de a se regrupa. Allenby spera evident la mai mult, însă după 
toate probabilitățile o ofensivă reușită însemna să câștige un 
punct de sprijin în sud-vestul Palestinei, și nimic altceva; nu o 
năvală în sus de-a lungul coastei, nu un asalt năprasnic spre 
Ierusalim. 


In consecinta, era foarte dificil de stabilit ce rol puteau sa 
joace arabii. In cazul in care contribuţia lor era să închidă 
complet linia de aprovizionare a turcilor înspre Palestina, locul 
logic unde ei ar fi trebuit să lovească era nodul de cale ferată 
din orașul Deraa, în centrul Siriei; de acolo, un tronson de linie 
ferată se ramifica spre vest, din Calea Ferată Hejaz, și servea 
drept linie vitală principală a turcilor înspre și dinspre zona 
frontului. Mai mult, din incursiunile lui de culegere de 
informaţii pe cuprinsul Siriei, Lawrence știa că existau mii de 
membri de triburi în regiunea Deraa, dispuși să se alăture 
revoltei. Pe de altă parte, orice operaţiune pe scară largă la 
Deraa ar însemna să conducă la măcelărirea triburilor, dacă 
armata britanică nu reușea să înainteze mai departe decât 
punctul ei de sprijin, aflat la aproximativ două sute de kilometri 
în sud-vest, în Palestina. 

Nici rebelii arabi adunaţi în număr mare la Agaba nu 
puteau face mare lucru. Sincer vorbind — deși probabil nu a 
dat dovadă de prea mare franchete cu superiorii săi de la El 
Arish in aceasta privinta —, situatia acolo era dezastruoasa. De 
peste doua luni, fortele stranse in Aqaba asteptasera sa afle 
cand armata britanica avea sa atace totusi in sudul Palestinei, 
ceea ce ar fi fost semnalul, pentru propria lor incursiune in 
inima Siriei, iar aceasta asteptare dusese la un cosmar logistic, 
care se agravase într-un ritm uluitor. Cu mii de războinici 
pierzând vremea prin port, fusese nevoie să se aducă o 
cantitate din ce în ce mai mare de provizii din Egipt, pentru a-i 
înzestra și a-i hrăni — precum și tot mai mult aur britanic 
pentru a-i plăti —, ceea ce în timp atrăsese și mai multi recruți. 
Situaţia se inrautatise atât de mult, încât la începutul lui 
octombrie, navele de transport ajunseseră să aducă furaje din 
Egipt pentru a hrăni cămilele și caii, întrucât pe colinele din 
jurul Agabei nu mai rămăsese nimic de păscut. Și, ca si cum 


atmosfera nu ar fi fost suficient de lugubra, o recentă epidemie 
de holeră făcuse să încremenească acum întregul sistem de 
aprovizionare, din cauza măsurilor de carantină introduse. 

Dar, probabil, și mai nociv era efectul pe care această 
existență pasivă îl avea asupra moralului celor din Aqaba, 
întrucât rebelii începeau să fie tot mai abatuti. Și la nimeni 
lucrul acesta nu era mai evident decât la Faysal. Pe măsură ce 
înaintarea lor spre nord se tot amâna, Faysal era din ce în ce 
mai deprimat, având senzaţia că sansa de a obține Siria pentru 
cauza arabă se irosea. În momentele lui de mare amărăciune, 
Faysal ajunsese chiar să îi acuze pe britanici pentru impunerea 
deliberată a acestei stări de inactivitate, ca o manevră de a le da 
francezilor Siria, și dacă maiorul Joyce, stresat de întreaga 
situaţie, era cel care indura toate lamentatiile lui Faysal, 
Lawrence, la randul lui, trebuise frecvent sa isi exercite 
influența linistitoare in întâlnirile lui cu emirul. Pentru a 
pastra impresia ca se faceau unele progrese si, poate, de 
asemenea, pentru a evada măcar temporar din atmosfera de 
marasm a orașului, Lawrence își continuase raidurile peste 
munți — tocmai se întorsese de la un alt atac asupra unui tren, 
când fusese convocat la El Arish —, dar toate acţiunile acestea 
păreau neînsemnate, în comparaţie cu viziunea grandioasă pe 
care el o prezentase la Cairo în urmă cu trei luni. 

Totuși, din rațiuni politice — și, poate, totodată personale —, 
Lawrence considera că era vital ca arabii să contribuie în vreun 
fel la ofensiva viitoare. Și astfel în El Arish a venit cu un nou 
plan. 

Dacă nu printr-un atac lansat chiar la Deraa, exista oricum 
un alt loc unde linia ferată care ducea în Palestina putea, 
teoretic, să fie retezată. Locul acela se afla la circa douăzeci și 
cinci de kilometri la vest de Deraa, unde șina de tren trecea 
peste o serie de poduri înalte prin defileul stâncos Yarmuk; 


daca macar unul dintre acele poduri putea fi distrus, efectul ar 
fi acelasi. Un avantaj in plus al unei asemenea operatiuni era 
faptul ca putea fi efectuata conform tipicului unui atac de tren 
„convenţional“, adică o misiune de genul „lovește-și-fugi“, cu o 
unitate armată arabă mică și extrem de mobilă. 

Dar cu asta similaritatile încetau. Defileul Yarmuk se afla la 
peste trei sute douăzeci de kilometri de Aqaba si, prin 
comparaţie, într-o regiune dens populată. Într-o asemenea 
misiune, orice unitate armată venind din Agaba ar trebui sa 
străbată un teritoriu străin, unde exista la tot pasul riscul de a 
da peste vreo patrulă a armatei turce sau peste triburi locale 
aliate cu turcii. Aceste primejdii s-ar inmulti, de fapt, daca 
misiunea lor ar reuși. Încercând să fugă după lansarea atacului, 
atacatorii s-ar trezi complet pe cont propriu într-un loc suficient 
de îndepărtat, încât să nu le poată veni în ajutor nici britanicii 
și nici camarazii lor din forțele rebele. 

Dar acestor îngrijorări, Lawrence le aducea o corecție: el, 
personal, va conduce această misiune. Exact cum procedase 
pentru cucerirea Agabei, va porni la atac cu un detașament mic, 
oameni aleși pe sprânceană, abili și discreti încât să nu poată fi 
detectati, si va recruta alti luptători, în funcţie de necesităţi, pe 
parcurs. După operaţiune, recrutii locali puteau să se întoarcă 
pe furiș înapoi în satele lor, la fel cum și luptătorii din 
detașamentul lui Lawrence urmau să se împrăștie în căutarea 
unui liman sigur. 

Pentru majoritatea celor care l-au auzit pe Lawrence atunci, 
la El Arish, propunerea lui nu părea neapărat un plan de luptă 
cât mai degrabă o misiune sinucigașă. Mai mult, pentru toţi 
oamenii aceia Lawrence nu era un soldat oarecare, ci un 
prieten, un protejat, un tânăr pe care îl admirau. Atârnând însă 
în balanţă erau, pe de altă parte, exigenţele războiului. 

Spre mijlocul lunii octombrie 1917, efortul de război al 


Antantei era spulberat pretutindeni. Pe timpul verii, armata 
franceza fusese scuturata de rascoale, cand regimente intregi 
au refuzat să intre în tarcurile de măcelărire în care se 
transformaseră toate tranșeele de pe front; în timp ce criza 
aceasta trecuse, armata Franţei rămânea profund traumatizată 
și zdruncinată. Pe frontul de est, germanii zdrobiseră încă o 
ofensivă rusească, o ultimă tentativă disperată a regimului 
muribund al lui Kerenski; înainte de sfârșitul lunii octombrie, 
bolșevicii aveau să preia puterea și să încheie pace cu 
Germania. Pe frontul de sud, italienii eșuaseră recent în cea de- 
a zecea și cea de-a unsprezecea lor ofensivă împotriva 
austriecilor, în valea Isonzo, și urmau să sufere o înfrângere 
colosală în bătălia de la Caporetto. Începând din 31 iulie, 
comandantul britanic pe frontul de vest, Douglas Haig, devenise 
tot mai faimos pentru măcelul brutal pe care îl crea, 
perseverând cu o ofensivă și mai absurdă chiar decât 
precedenta lui ieșire de la Somme. Când în bătălia de la 
Passchendaele s-a dat în sfârșit semnalul de retragere, la 
începutul lui noiembrie, cei șaptezeci de mii de ostași britanici 
care pieriseră pe câmpurile noroioase ale frontului puteau 
echivala cu un mort la fiecare cinci centimetri de teren câștigat. 

În această conjunctură generală, cât de mult să mai conteze 
încă o viata de om — chiar și un om „aproape indispensabil“=, 
așa cum îl descrisese Gilbert Clayton pe Lawrence cu un an în 
urmă —, dacă acel om ar putea în vreun fel să miște mai 
departe efortul de război? Dacă Lawrence era atât de brav sau 
nesabuit sau fantast, încât să se incumete la atacul din Yarmuk, 
cu siguranţă niciun om din cartierul general al armatei nu avea 
de gând să-l disuadeze. Când a fost informat despre plan, 
generalul Allenby a dat ordin ca misiunea să fie îndeplinită în 
noaptea de 5, 6 sau 7 noiembrie. 


X 


Din cate se povesteste, agentul distrugerii lor a fost un 
porumbel. 

Încă de la începutul războiului, englezii folosiseră porumbei 
călători pentru a transmite mesaje pe frontul de vest, iar în 
vara anului 1917 cuiva în Cairo i-a venit aceeași idee ca o 
modalitate de a păstra legătura cu spionii NILI din Palestina. Pe 
hârtie, soluţia prezenta multe avantaje. În primul rând, putea 
elimina necesitatea curselor periculoase și problematice, pe 
care navele de recunoaștere le făceau din Egipt — cu o 
regularitate aproape stranie, aceste călătorii coincideau cu 
dezlantuirea unor furtuni puternice —, precum și riscul inerent 
pe care contactul nemijlocit dintre spioni și colaboratorii lor îl 
putea avea asupra siguranței operaţiunilor. Folosirea 
porumbeilor călători putea face, de asemenea, ca informaţiile 
esenţiale să ajungă mult mai repede la liniile britanice. Din 
cauza dificultății de a aduce rapoartele informatorilor la Athlit, 
urmată de timpul de așteptare până la venirea navei, 
informaţiile pe care Cairo le primea de la NILI datau adesea de 
cinci sau șase săptămâni. 

Lucrul cu porumbeii se dovedise însă destul de ineficient. 
La un test de probă efectuat în iulie, doar una dintre cele șase 
păsări expediate a reușit să străbată în zbor distanţa de 
aproximativ o sută șaizeci de kilometri până la cartierul 
general al armatei britanice din Sinai. Cu toate acestea, din 
disperare, în 30 august Sarah Aaronsohn recursese la această 
metodă. În acea dată, se împlinea aproape o lună de când 
Managem nu mai ajunsese la Athlit* (deși Sarah Aaronsohn nu 
avea de unde să știe că, din câte se părea, motivul principal al 
acestei inactivitati era refuzul englezilor de a mări solda omului 
care înota de la vas până la țărm, la suma de 30 de lire pe lună); 
nerăbdătoare să restabilească un contact cu Cairo, a inserat 
mesajele ei încifrate în mici capsule metalice, legate de 


picioarele câtorva porumbei, cărora le-a dat drumul in zbor. 
Pentru orice eventualitate, a mai expediat încă doi porumbei, 
peste patru zile. 

Sarah fusese tot timpul mefientă în privinţa acestui sistem, 
iar când a coborât pe plajă, ca să înoate în mare în dimineaţa de 
4 septembrie, dubiile ei s-au confirmat; cocotat pe un rezervor 
de apă din apropiere, era unul dintre porumbeii pe care îi 
expediase în ziua precedentă, având legată de picior capsula 
care îl dădea de gol. Cum era de așteptat, au apărut curând 
zvonuri că un comandant turc din Jaffa interceptase un 
porumbel călător purtând un mesaj, și chiar dacă se părea că 
autoritățile turcești nu reușiseră de spargă codul sau să 
identifice originea păsării, aveau acum certitudinea că o reţea 
de spioni opera undeva pe coasta Palestinei.5% 

Apoi, la mijlocul lui septembrie, s-a aflat despre arestarea 
lui Naamman Belkind în Sinai. Șef al operaţiunilor de spionaj 
din sudul Palestinei, Belkind fusese prins când încerca să treacă 
spre liniile britanice. Sub bănuiala că era spion, pentru a scoate 
informaţii de la el a fost întâi torturat în Beersheba, iar apoi 
transferat la Damasc, pentru alte interogatorii mai sofisticate. 
Odată cu prinderea lui Belkind, Sarah Aaronsohn si alti agenţi 
NILI se temeau că era acum doar o chestiune de timp, până 
când rețeaua lor avea să fie dată în vileag, urmând ca turcii sa 
vină să-i aresteze. La fel gândeau și unii locuitori din Zichron 
Yaakov, care priveau cu suspiciune tot ce se întâmplase de atâta 
vreme în oraș și în apropiere, la Athlit. În 18 septembrie, 
comitetul de conducere a coloniei a convocat-o pe Sarah 
Aaronsohn la o ședință, unde i s-a cerut socoteală pentru 
activitatea ei care nu era „cușer“. 

„Astăzi, nu vrem să mai auzim nicio explicaţie de la tine“, se 
povestește că i-ar fi spus membrii comitetului. „Doar un singur 
cuvânt, răspunsul just: promisiunea ta de a înceta această 


activitate, care a depasit orice limite... Daca vrei sa faci munca 
de spionaj, pleacă de pe teritoriul și pământurile evreilor si du- 
te să activezi pe alte tărâmuri îndepărtate. “3% 

În această conjunctură extrem de periculoasă, Managem a 
revenit, în cele din urmă, în 22 septembrie. Aflând care era 
situaţia la Athlit, autorităţile britanice au aranjat rapid ca o 
navă comercială britanică ancorată în Cipru, suficient de 
spațioasă pentru a imbarca un număr mare de locuitori din 
Zichron Yaakov care ar fi dorit să părăsească locul, să 
pornească spre Palestina. Acest vas comercial a apărut în largul 
coastei coloniei evreiești în noaptea de 25 septembrie. 

Între timp însă, Sarah Aaronsohn și asociaţii ei își 
recăpătaseră fermitatea și curajul. Motivul acestei reveniri 
fusese, printre altele, și convingerea că Belkind nu va trăda — 
în fond, trecuseră aproape două săptămâni de când fusese 
prins, iar turcii nu veniseră încă să-i aresteze —, însă mult mai 
mult cumpănise pentru ei grija pentru soarta agenţilor NILI 
plasați în puncte îndepărtate, în cazul în care cei de la centru ar 
fi dispărut subit. De aceea, doar două persoane, o mamă și 
băieţelul ei, au plecat cu acea navă venită să îi evacueze. La 
sugestia adjunctilor ei, care o indemnau să plece si ea, 
Aaronsohn a fost implacabilă: „Eu vreau să fiu ultima, nu 
prima, care să plece“. Prin urmare, Sarah a hotărât să aștepte 
până la viitoarea cursă a navei Managem, stabilită pentru 12 
octombrie, urmând ca între timp să evalueze exact situaţia. 

Dar se părea că agenţii NILI nu luaseră în considerare și o 
altă explicaţie posibilă pentru dezinteresul autorităţilor 
turcești, ceea ce în situaţia dată era cumva o ironie. Atât turcii, 
cât și aliaţii lor germani au fost deranjati de extraordinara 
victorie propagandistică pe care Aliaţii o obtinusera cu 
articolele lor despre „epurarea“ evreilor în Jaffa, în luna mai. 
Germanii știau, de asemenea, că guvernul Marii Britanii avea în 


vedere posibilitatea de a anunţa susținerea creării unei patrii a 
evreilor în Palestina, ca o modalitate de a câștiga de partea 
englezilor comunitatea sionistă internaţională; într-adevăr, 
nemții căutau acum cu disperare o metodă de a contracara 
mișcarea britanicilor și de a-i momi pe sioniști. În consecinţă și 
chiar dacă informaţii despre rețeaua de spioni evrei din 
Palestina circulau în Constantinopol și Berlin — fiindcă, de fapt, 
Naaman Belkind vorbise —, germanii îi avertizau insistent pe 
aliaţii lor turci să fie absolut siguri că îi identificaseră pe 
răufăcători, înainte de a trece la actiune. Toate bune si 
frumoase când venea vorba de a aresta, la grămadă, arabi sau 
turci și de a-i tortura cu bătaia la tălpi, însă în toamna anului 
1917, recomandau nemții, evreii din Palestina trebuiau să fie 
trataţi cu un pic mai multă fineţe. 

Apoi, la sfârșitul lui septembrie, turcii au primit și ultima 
piesă care le lipsea din puzzle — iar responsabilitatea pentru 
acest lucru nu cădea asupra unui porumbel călător sau asupra 
lui Naaman Belkind, ci asupra britanicilor care coordonau 
relaţia cu spionii. Conform relatărilor făcute după război de un 
șef al serviciului de informaţii turc din Siria, lucrul acesta s-a 
întâmplat când doi spioni arabi au fost prinși pe coasta 
Palestinei. Sub tortură, cei doi au divulgat că fuseseră aduși la 
țărm pe o navă de recunoaștere britanică, împreună cu niște 
spioni evrei. Acești spioni fuseseră lăsaţi pe mal primii, în 
apropierea Statiunii de Cercetări Agricole de la Athlit.*® 

Pentru mai multă siguranţă, Sarah Aaronsohn și adjunctul 
ei, Joseph Lishansky, se mutaseră de curând în Zichron Yaakov, 
la circa doisprezece kilometri depărtare de Athlit. Acolo se aflau 
când, noaptea târziu în 2 octombrie, colonia a fost înconjurată 
de soldați turci. Arestările au început în dimineaţa următoare, 
după ce soldaţii și poliţia secretă organizasera o perchezitie în 
Athlit, în baza unei liste pe care figurau zeci de nume. Printre 


primii, au fost retinuti Sarah Aaronsohn, impreuna cu tatal ei, 
Ephraim, si fratele ei Zvi. Reusise să scape totuși „șeful 
spionilor“ pe care turcii doreau cel mai mult să pună mână, 
Joseph Lishansky; cu mentalitatea discriminatorie care îi 
caracteriza în 1917, nu le trecuse prin minte că adevăratul șef al 
spionilor putea fi o femeie. 

Paradoxul de a fi nevoiţi să fie foarte precauti cu membrii 
comunității evreiești, ca nu cumva să-și atragă mânia nemților, 
avea să transforme operaţiunea turcilor în Zichron Yaakov într- 
un fel de film de groază derulat la ralanti. În acea primă zi de 
„chestionări“, tatăl și fratele lui Sarah Aaronsohn au fost crunt 
bătuți în fata ei, dar ea a fost lăsată în pace. Lucrurile au luat o 
întorsătură mult mai urâtă a doua zi dimineaţă, când Ephraim 
și Zvi Aaronsohn, împreună cu alti bărbaţi care fuseseră 
reținuți, au fost duși în piaţa centrală, unde au fost legaţi și 
biciuiti în mod repetat, pentru a-i determina pe cei care încă se 
ascundeau să vină să se predea. Frapati de sfidarea ei glaciala 
din ziua precedentă, turcii au selectat-o pe Sarah pentru un 
tratament deosebit de brutal. Legată de stâlpul porţii casei 
familiei lor, pe strada principală din Zichron, a fost biciuită și 
bătută cu bastoane de cauciuc. Degeaba însă, Sarah nu a 
divulgat nimic, sfidându-și călăii, până când a căzut jos, 
pierzându-și cunoștința. 

Unul câte unul, cei de pe lista celor căutaţi de poliţie, care se 
ascunseseră până atunci, au început să se predea, 
nemaisuportând urletele rudelor lor. Sau au fost tradati de alţii, 
căci, pe măsură ce teroarea se extindea, un fel de psihoză de 
grup a pus stăpânire pe Zichron Yaakov. „Pentru aceia care se 
împotriviseră de multă vreme activităţilor NILI“, scria un 
istoric, „era un prilej să își dovedească lealitatea fata de turci si 
să regleze vechi conturi. Când turcii au adunat tot mai multi 
bărbaţi pentru a-i supune bătăilor, patru scorpii isterice au 


început să alerge pe străzi, bucurându-se zgomotos de fiecare 
dată când o nouă victimă cădea sub loviturile de bici ale 
turcilor, ba chiar năpustindu-se la bărbaţii arestaţi, cu lovituri 
și ocări. “35% 

Văzând că Lishansky era în continuare de negăsit, 
autoritățile au ridicat ștacheta și mai sus. Convocându-i pe 
membrii comitetului de conducere a coloniei, comandantul turc 
a ameninţat că va nimici tot satul, dacă nu puneau mâna pe 
Lishansky. Și ca să arate că nu glumea, a anunţat că a doua zi 
dimineaţă toţi cei reținuți — circa șaptezeci în total — urmau sa 
fie transportaţi la secţia de poliție din Nazareth, pentru noi 
„chestionări“. Împreună cu ei, vor fi duși și șaptesprezece 
bătrâni din Zichron, aleși la întâmplare, care urmau să fie 
eliberaţi, dacă Lishansky se preda, iar în caz contrar urmau să 
aibă parte de aceleași neplăceri generale. În acea după-amiază, 
locuitorii din Zichron răscoleau de zor toată colonia în căutarea 
lui Lishansky, în timp ce comitetul de conducere a pus afișe 
anunțând o recompensă pentru capturarea lui. 

Calvarul a ajuns la un sinistru deznodământ în ziua 
următoare, vineri, 5 octombrie. În timp ce prizonierii erau 
incarcati în vehicule pentru a fi transportaţi la Nazareth, Sarah 
Aaronsohn, plină de sânge și maltratată, a cerut permisiunea să 
își pună haine curate pentru drum. Condusă la casa familiei ei, i 
s-a permis să intre în camera de baie fără să fie însoţită; acolo, a 
scris în fugă o ultimă notă cu instrucţiuni pentru agenţii NILI 
care mai rămâneau. Apoi, a scos un revolver pe care îl dosise 
într-o ascunzătoare, special pentru o situaţie de acest fel, și s-a 
împușcat în gură. 

Dar nici măcar acest gest nu a pus capăt chinurilor pentru 
Sarah Aaronsohn. Glontul i-a distrus gura și i-a sectionat 
măduva spinării, dar nu i-a atins creierul. Timp de patru zile, s- 
a zbătut în agonie, vegheată de niște călugărițe catolice 


germane, dându-și duhul abia în dimineaţa de 9 octombrie.*” 

În noaptea de 12 octombrie, la trei zile după moartea lui 
Sarah, Managem a reapărut în largul coastei, la Athlit, cum era 
programat. La bord, se afla Alex Aaronsohn, care coordona 
biroul din Cairo pe durata cât Aaron era în Europa. Aducea cu 
el un mesaj primit de la fratele lui. 

În 1 octombrie, Aaron Aaronsohn sosise la Londra, venind 
de la Paris. Acolo, se întâlnise într-un final cu Chaim Weizmann 
și în scurt timp ajunsese la o înțelegere, măcar temporară, cu 
liderul Federaţiei Sioniste. Esentiala în această punere de acord 
era recunoașterea de către Weizmann a rolului vital pe care 
NILI îl juca pentru cauza sionistă, o apreciere pe care o 
exprimase într-o telegramă ce urma să fie distribuită agenţilor 
NILI: „Noi facem tot posibilul pentru a ne asigura că Palestina 
[va fi] a evreilor, sub protecţie britanică. Rezistenţa voastră 
eroică încurajează eforturile noastre susținute. Sperantele 
noastre sunt marete. Fiţi puternici și viteji, până la izbăvirea 
Israelului“. 

Acesta era mesajul pe care Alex Aaronsohn îl aducea pe 
țărm cu el în acea noapte la Athlit, dar acolo nu mai era nimeni. 


O schimbare se produsese în atitudinea lui Lawrence, ca un 
fel deznădejde mută. David Hogarth, vechiul lui mentor, 
remarcase acest lucru la cartierul general din El Arish, la 
mijlocul lui octombrie. „[Lawrence] nu se simte bine“, îi scria 
Hogarth unui coleg de la Biroul Arab după aceea, „și vorbește 
destul de pesimist despre viitorul arabilor, în care credea 
cândva.“ 

Altii detectaseră schimbarea şi mai dinainte chiar, 
incluzându-l aici chiar pe Lawrence. „Nu cred să mai rezist 
mult în jocul ăsta“, i se destăinuise el prietenului său Edward 
Leeds, după atacul asupra trenului de la Mudowarra, în 
septembrie. „Nervii mă lasă si răbdarea imi piere, or ai nevoie 


de cantităţi nelimitate din ambele.“ 

Acest nou element de fragilitate emotionala s-a accelerat in 
zilele de dupa întâlnirile lui la El Arish. Cel care avea să vada cu 
ochii lui aceasta transformare era George Lloyd. Fiind si el unul 
dintre „amatorii“ aristocrați care se treziseră in Orientul 
Mijlociu in timpul razboiului, Lloyd era un baronet chipes, cu 
studii la Cambridge, membru al Parlamentului din partea 
conservatorilor, si care fusese recrutat la sfarsitul anului 1914 
în unitatea de informaţii a armatei la Cairo, coordonată de 
Stewart Newcombe. Lloyd nu suportase conducerea austeră a 
lui Newcombe și, în scurt timp, aranjase să se transfere, dar nu 
înainte de a se fi împrietenit cu un coleg, cu nouă ani mai tânăr 
decât el, T. E. Lawrence. 

Aidoma multor altor aristocrați britanici pe timpul 
războiului, Lloyd navigase între diverse funcții și însărcinări cu 


o regularitate ameţitoare — perioadele de încadrare in 
personalul de comandă al armatei pe teren alternaseră cu 
activităţi de birou în comitete parlamentare —, dar cel puţin 


câteva dintre aceste însărcinări îl făcuseră să revină periodic în 
Orientul Mijlociu. Având experienţă în domeniul bancar, în 
toamna anului 1916 fusese adus pentru a studia situaţia 
financiară a regimului regelui Hussein, ca urmare a declanșării 
Revoltei Arabe. Raportul său comprehensiv despre economia 
din Hejaz — care se remarca prin inexistenţa ei — inclusese o 
analiză fatală a schemei lui Edouard Brémond de a crea banca 
franceză otomană, fiind instrumentul decisiv pentru 
îngroparea proiectului.” 

Prin toamna anului 1917 însă, Lloyd era trecut pe linie 
moartă într-o bază din spatele frontului, unde muta hârtii pe 
birou si ardea de nerăbdare să revină in mijlocul acțiunii. La 
sfârşitul lui septembrie, ii scrisese lui Gilbert Clayton, 
înșirându-i domeniile unde considera el că ar putea să se facă 


util. In particular, si-a amintit de fostul lui coleg din biroul de 
informatii al armatei de la Cairo, care devenise acum un fel de 
legendă vie. „Cred ca as putea chiar să fiu mai de folos pentru 
Lawrence, pe un plan personal“, scria Lloyd. „Este extenuat de 
muncă și pesemne suprasolicitat. Ca să își poată continua 
misiunile pline de răspundere pe front, eu am convingerea că îi 
trebuie cu adevărat compania și sprijinul unui om alb, care să îl 
simpatizeze. N-aș putea niciodată în niciun fel să preiau 
conducerea în acele misiuni. Nu sunt nici pe departe făcut 
pentru asta. Și, în felul lui ciudat, [Lawrence] are o atracţie 
pentru mine, iar dacă i-ar plăcea să mă aibă lângă el pentru a-l 
însoţi în «cascadoriile» lui, cred că prezenţa mea l-ar putea 
ajuta să reziste în continuare.“ 

Lăsând deoparte nota rasială, rugămintea era destul de 
extraordinară, venind din partea unui aristocrat și membru al 
Parlamentului, care cerea să facă pe Sancho Panza pentru un 
Don Quijote întruchipat de Lawrence. Dar Clayton a profitat de 
ofertă și a aranjat imediat rechemarea lui Lloyd. Acesta aștepta 
la Aqaba, când Lawrence s-a întors de la El Arish, in 15 
octombrie. 

Timp de câteva zile, cei doi prieteni și-au povestit ce se mai 
întâmplase de când nu se văzuseră, în timp ce Lawrence făcea 
deja planurile pentru iminenta lui incursiune în Yarmuk. Așa 
cum a remarcat Lloyd, aceste planuri aveau un caracter ad-hoc 
pronunțat. Împreună cu un foarte mic nucleu de războinici 
arabi, Lawrence urma să plece din Agaba cu o unitate armată 
de mitraliori indieni si un ofiţer britanic, un expert în demolări 
pirotehnice, locotenentul Wood, care avea statutul de semi- 
invalid, după ce fusese împușcat în cap pe frontul de vest. 
Evitând zonele populate în lunga lor călătorie spre nord, 
Lawrence avea să recruteze apoi luptători locali din rândul 
clanurilor presărate în estul Siriei, ca apoi să le alăture 


adeptilor lui Abd el Kader, un exilat algerian care participase la 
Revolta Arabă de la bun început și ale cărui rude trăiau în zona 
Yarmuk. După atac, recrutii locali aveau să se retragă discret, în 
timp ce luptătorii din Aqaba trebuiau să se risipească și ei 
înainte de inevitabila năvală a următorilor turci. S-a mai 
stabilit, de asemenea, ca Lloyd să îl însoţească pe Lawrence cel 
puţin în primele zile ale călătoriei, când pericolele erau mai 
mici. 

În 20 octombrie, Lloyd i-a trimis o telegramă lui Clayton în 
care prezenta aceste planuri, precum și primele lui impresii 
despre situaţia din Aqaba. Tonul lui jovial s-a schimbat brusc 
într-un post scriptum marcat „strict personal“: „Lawrence este 
apt, dar foarte copleșit de riscul și de amploarea misiunii care îl 
așteaptă. Și-a deschis sufletul fata de mine aseară și mi-a spus 
că simte că mai are încă atâtea lucruri de făcut pe lumea asta, 
locuri unde să facă săpături arheologice, oameni pe care să-i 
ajute, încât i se pare oribil ca totul să i se reteze brusc, cum 
intuiește că va fi, fiindcă simte că, deși va fi capabil să facă 
misiunea [din Yarmuk], șanse există puţine sau deloc ca el să 
poată scăpa de-acolo. Am încercat să-l înveselesc, dar 
bineînţeles că are dreptate.“ 

Părea ciudat ca un asemenea mesaj emotionant să circule 
între doi bărbaţi în acele vremuri, darămite să mai fie și inclus 
într-o depeșă militară, însă e posibil ca George Lloyd să fi sperat 
ca în felul acesta să îl determine pe Clayton să anuleze 
operaţiunea. Ceea ce, desigur, nu s-a întâmplat. Recunoscând că 
și el era „foarte neliniștit“ pentru subalternul său, Clayton a 
răspuns că era de așteptat ca Lawrence să simtă o asemenea 
apăsare sufletească în fata misiunii care îl aștepta. „Are o inimă 
de leu, dar chiar și așa, această încordare trebuie că este foarte 
grea“, admitea Clayton. „În fine, [Lawrence] face acum un lucru 
măreț și, imediat ce se va putea, trebuie să îl retragem și să nu îl 


punem sa-si mai riste viata pe viitor — insa nu a venit timpul 
deocamdată, fiindcă este nevoie de el chiar acum.“ 


X 


Cu pompa si ceremonia de care mai putea fi capabil un stat 
devastat de război, regimul Junilor Turci a organizat o primire 
somptuoasa pentru Abbas Hilmi al II-lea, khedivul de odinioară 
al Egiptului. Pe lângă pavoazarile cu stegulete sarbatoresti si o 
garda de onoare, nenumărați demnitari veniseră să il salute pe 
suveranul otoman titular al Egiptului, când trenul său a tras în 
gara Sirkeci din Constantinopol, într-o după-amiază de la 
sfârşitul lui octombrie. Printre cei de față se afla un vechi 
prieten si acolit al lui Abbas, dr. Curt Prüfer. Reînnodând firul 
de-acolo unde relația lor se intrerupsese, maestrul spionajului 
german si pretendentul la tronul Egiptului se pregăteau să-şi 
împletească din nou destinele in păienjenișul intrigilor. 

Când turcii au intrat în război de partea Puterilor Centrale, 
britanicii l-au detronat pe Abbas — „afurisitul asta de khediv“, 
cum îl numise Kitchener într-o expresie memorabilă — și l-au 
trimis să rătăcească în exil, unde într-un final a nimerit în 
Elveţia. Dar Abbas era un uneltitor înnăscut, iar în Elveţia avea 
o grămadă de timp liber la dispoziţie. Pe parcursul următorilor 
trei ani, negociase neobosit cu ambele parti angajate în conflict, 
cu speranţa de a-și recăpăta tronul în epoca postbelică, și ca o 
dovadă a metodei lipsite de prejudecăţi, pe care o aplica în 
uneltirile lui era faptul că fiecare parte cunoștea perfect ce 
negocia el cu cealaltă parte. Conducerea Junilor Turci de la 
Constantinopol nu se preocupase de Abbas nici în vremurile lui 
de glorie, iar indeletnicirile lui inabile din Elveţia nu aveau 
darul de a-i apropia de cauza lui; de fapt, respinseseră toate 
avansurile lui. 

Totuși, prin 1916, nemţii ajunseseră la o opinie complet 


diferită in privinţa lui Abbas Hilmi. Fie din dorinţa de a rămâne 
alături de un vechi prieten, ori — mult mai plauzibil — 
actionand sub iluzia ca Abbas ar reprezenta, de fapt, si alte 
grupuri de oameni, decat doar persoana lui, germanii 
ajunsesera sa vada in khedivul detronat un fel de puternic 
traficant de influenţă acţionând în favoarea lor în Egipt, dupa 
obținerea victoriei. După ce insistaseră cu perseverenţă pentru 
o reconciliere între Abbas și regimul de la Constantinopol, 
eforturile lor dăduseră roade odată cu sosirea lui Abbas în 
capitala Imperiului Otoman, în octombrie 1917. 

În următoarele luni, Priifer și fostul khediv s-au văzut de 
foarte multe ori și, împreună, au întocmit planuri pentru 
viitorul Egiptului, unde Abbas ar fi urmat să își redobândească 
splendoarea de odinioară, cu ajutorul prietenului său german. 
Atât de apropiaţi erau cei doi și atât de important era pentru 
autorităţile de la Berlin viitorul lor mandatar egiptean, încât 
Priifer avea să ajungă în curând îndrumătorul personal al lui 
Abbas. Alianţa lor va dobândi pe parcursul anului următor o 
tentă bizară, în care doi oameni plăsmuiau un castel eteric 
fantezist, în timp ce lumea reală se mistuia în flăcări în jurul 
lor. 


Au pornit la drum în seara de 24 octombrie, și foarte repede 
George Lloyd a înţeles ce îl fascina pe Lawrence atât de mult în 
aceste călătorii spre interiorul deșertului, senzaţia de a trece pe 
un tărâm din alte lumi, unde timpul încremenea. „Priveliștea în 
sus, prin trecătoare, era magnifică“, scria Lloyd în jurnalul său 
în acea seară, „120 de metri de pereţi înalţi și colturosi, din 
stânci de granit și bazalt, de o parte și de cealaltă, și luna 
strălucind pe chipul fiecăruia dintre noi“. Șeicul arab care îi 
însoțea, nota el, „călărea in fata noastră, cu doi sau trei sclavi 
biasha și arăta ca un Saladin modern mergând în întâmpinarea 
unei cruciade“. 


In primele zile, călătoria spre nord a fost ușoară si, în timp 
ce isi croiau drum prin peisajul spectacular al muntilor din 
Wadi Rumm, cei doi prieteni discutau despre strategii pentru 
Orientul Mijlociu si concepeau planuri fanteziste pentru un 
mare circuit prin Arabia dupa razboi. ,Vom sfida opiniile 
victoriene si vom avem un alai de sclavi“, relata Lloyd, „și o 
cămilă care să care doar cărți, și vom merge la Jauf si Boreida și 
vom discuta despre politica din deșert toată ziua“. Lawrence se 
simţea atât de în largul lui, încât a vorbit un pic despre familia 
sa și educaţia la Oxford, despre zilele fericite pe care le 
petrecuse în Karkemiș. Pe Lloyd, învăţat cu firea taciturnă a 
prietenului său, faptul că Lawrence „vorbește foarte bine“ l-a 
luat cumva prin surprindere. 

Deja însă călătoria începea să capete aspecte neliniștitoare. 
Unul dintre ele a apărut sub forma lui Abd el Kader, exilatul 
algerian care promisese să îl conducă pe Lawrence la rudele lui 
din regiunea Yarmuk, dar care frecvent se lua la harta cu alti 
membri ai grupului lor. Apoi, era specialistul britanic în 
demolări, locotenentul Wood, care după ce se rătăcise pe 
întuneric în prima noapte în deșert, stătuse mereu posac și 
retras, nevorbind aproape deloc cu compatrioţii lui sau, 
eventual, ca să se lamenteze din cauza călătoriei anevoioase. 
Lucrul acesta i se părea îngrijorător lui Lloyd fiindcă, din cauza 
uneia dintre obișnuitele avarii din sistemul de aprovizionare 
din Egipt, Lawrence avea să fie nevoit să recurgă la niște 
improvizații extrem de riscante la locul atacului, ceea ce 
însemna că trebuia să se bizuie pe intervenţia lui Wood, în 
eventualitatea în care ar apărea probleme. 

La întâlnirile avute în El Arish, Lawrence îi ceruse lui 
Clayton să îi pună la dispoziţie o mie de metri de cablu electric 
dublu, un material ușor, de fabricaţie recentă, pe care să îl 
poată folosi pentru a conecta bomba cu dinamită, pe care urma 


să o prindă de podul din Yarmuk, la detonatorul electric 
aferent; un cablu de o asemenea lungime dădea posibilitatea ca 
echipa de pirotehnicieni să poată sta departe de pod, atunci 
când îl aruncau în aer, și totodată să aibă o rezervă pentru 
eventualitatea în care ar apărea noi incidente ulterioare. În 
schimb, la Aqaba fusese livrat un cablu simplu, de doar cinci 
sute de metri. Întrucât acest fir trebuia pus în două, rămâneau 
doar maximum 250 de metri între Lawrence și locul exploziei. 
Mai grav, era foarte posibil ca, în timp ce el monta explozibilul, 
să se tragă în el. Deși Lawrence spera să poate lega bombele sub 
structura podului, fără să fie observat de soldaţii turci de 
deasupra, planul de susținere a operaţiunii prevedea ca 
luptători din detașamentul de atac să le distragă atenţia 
turcilor, cu focuri de gloanţe de pe dealurile din jur. Dacă 
Lawrence era rănit sau ucis în timpul acestei acțiuni — ceea ce 
nu era deloc neverosimil —, Wood trebuia să asigure 
continuarea operaţiunii de detonare a podului.? 

Dar toate acestea presupuneau existența unei forte de atac 
suficient de numeroase, ceea ce devenea destul de problematic, 
deoarece Lawrence descoperea deja că posibilii recruți nu 
aveau nicio tragere de inimă să li se alăture. Lloyd îi scria 
ulterior lui Clayton că „orice om care poate să oprească un tren 
și să le dea arabilor posibilitatea să îl prade se bucură temporar 
de vasalitatea lor“, iar aceasta era una dintre cheile succesului 
pe care îl avea prietenul lui. „Pentru ei, el este Lawrence, arhi- 
jefuitorul, super-cotropitorul, adevăratul conducător al 
singurului ghazzu [război] just, iar el nu uită că în asta constă o 
mare parte din suveranitatea pe care o exercită asupra lor.“ 
În cazul celor pe care Lawrence încerca să-i convingă acum să 
se alăture misiunii din Yarmuk, interesul le pierea repede, când 
aflau că ţinta lui nu era un tren, ci un pod. 

Mai era încă un aspect. Printre colegii săi ofițeri din armata 


britanica, Lawrence capatase renumele de a fi un adevarat 
„cercetaș indian“, având o stranie abilitate de a se orienta prin 
deșert. Așa cum George Lloyd descoperea însă, lucrul acesta nu 
era tocmai adevărat. În două rânduri, se rătăciseră pe timp de 
noapte, iar insistenţele lui Lawrence în timpul celui de-al doilea 
incident, spunând că trebuiau neapărat să urmărească pe cer 
constelația Orion pentru a găsi drumul bun, îi conduseseră în 
schimb direct spre un bivuac turcesc. Ținând seama de toţi 
acești factori, îi scria Lloyd lui Clayton, „sper ca șansele lui să fie 
efectiv cu mult mai bune, decât ar părea la prima vedere“. 

De fapt, perspectivele erau cu mult mai sumbre decât își 
imaginase Lloyd. Cu putin timp înainte de a pleca din Aqaba, 
Lawrence fusese avertizat că Abd el Kader era un trădător și că 
se afla acum în solda turcilor. Lawrence nu se gândise să îi 
comunice acest lucru lui Lloyd, poate din cauză că sursa acestei 
informaţii era vechiul adversar al lui Lawrence în Hejaz, 
Edouard Brémond. 

In realitate, colonelul francez trecuse printr-o profunda 
transformare in ultimele luni, in special in conceptiile sale 
despre Revolta Araba. Motivul fusese poate faptul ca aflase si el 
în cele din urmă despre existența pactului Sykes-Picot, care le 
garanta francezilor controlul asupra Siriei, ori isi daduse seama 
ca lucrurile pe care nu le putea impiedica era preferabil sa le 
sustina. Indiferent de cauza, cert este ca prin toamna anului 
1917 imperialistul Bremond renuntase să mai obstructioneze 
inițiativele englezilor în regiune și încerca energic sa le dea 
arabilor armament francez și ajutoare financiare. Lawrence 
cunoștea, desigur, noua atitudine a vechiului său inamic, însă, 
fie tributar în continuare ideii că francezii erau trădători sau 
hotărât să ducă planul de atac până la capăt, indiferent de 
pericolele care păreau să îl amenințe, optase să ignore 
avertizarea lui Brémond în privința lui Abd el Kader. Dar 


Brémond nu gresise, poate, decât în privinţa momentului de 
când data trădarea algerianului; încă din noiembrie 1914, Curt 
Prufer îl întâlnise pe Abd el Kader și raportase că acesta era 
fidel cauzei germano-turce.2 

A ignora o asemenea înșiruire de semne de rău augur 
sugera un fel de resemnare fatalistă din partea lui Lawrence, ca 
și când acum se vedea într-o misiune în care viaţa lui, pur și 
simplu, nu mai conta prea mult. Lloyd a sesizat indicii ale 
acestui lucru în timpul călătoriei lor spre nord. La un moment 
dat, Lawrence i-a spus că, din moment ce arabii nu știuseră 
niciodată de existența acordului Sykes-Picot, nu aveau cum să 
fie obligaţi să-l respecte; în schimb, cucerind Siria, ar putea să 
își făurească propriul destin. Pentru această cauză, i-a 
mărturisit Lawrence, își risca el acum viata — sau, asa cum 
nota la iuteala Lloyd acea remarcabilă conversaţie: „L nu 
lucrează pentru HMG [His Majesty's Government — guvernul 
majestatii sale], ci pentru Șeriflul Hussein]. 

În seara de 28 octombrie, după patru zile de când plecaseră 
din Aqaba, cei doi prieteni s-au așezat să discute ce urma să se 
întâmple în continuare. Se apropiau cu rapiditate de zona cu 
adevărat periculoasă, punctul de unde nu mai exista întoarcere, 
iar temerile lui Lloyd legate de „cascadoria“ lui Lawrence nu 
făcuseră decât să se adâncească. Așa cum mai procedase de 
câteva ori, Lloyd s-a oferit să rămână cu el. Lawrence i-a 
mulțumit, dar i-a explicat că „în opinia lui orice individ în plus, 
care nu era specialist în tehnica demolărilor, nu ar face decât să 
agraveze riscul la care el se expunea“. Apoi, i-a mai dat un 
motiv emotionant pentru care prefera ca Lloyd să se ducă 
înapoi, o dorinţă înrădăcinată în recunoașterea faptului că el 
putea să moară curând: „Ar vrea ca eu să mă duc acasă în 
Anglia“, nota Lloyd în jurnalul său, „fiindcă simţea că exista 
pericolul ca toată munca lui să fie distrusă politic în Whitehall, 


iar el considera că eu aș putea preîntâmpina asta “.55 

În după-amiaza următoare, cei doi prieteni s-au despărțit, 
Lloyd pornind înapoi spre Aqaba, iar Lawrence continuându-și 
drumul către Yarmuk. 


Când în cele din urmă a ajuns la Cairo, spre sfârșitul lui 
octombrie 1917, William Yale a luat legătura cu diplomatul 
american care urma să acţioneze drept omul lui de legătură. 
Acesta s-a dovedit a fi un tinerel destul de șters, pe nume 
Charles Knabenshue, care deţinea titulara ambiguă de 
însărcinat oficial pe lângă Agenţia Diplomatică a Statelor Unite. 
Ţinând seama că la Cairo reţeaua serviciilor de informaţii 
britanice era omniprezentă, cei doi au concluzionat rapid că 
Yale trebuia să se prezinte autorităților britanice, de o manieră 
mai mult sau mai putin fatisa: „altminteri“, informa 
Knabenshue Departamentul de Stat, „activitățile lui 
independente ar ajunge inevitabil la urechile lor prin 
intermediul agenţilor britanici, suscitând astfel suspiciuni 
nefavorabile“, În consecinţă, cei doi americani au solicitat o 
audienţă la înaltul comisar britanic în Egipt, Reginald Wingate, 
cât de curând era convenabil pentru acesta. Cel mai convenabil, 
după cum s-a dovedit, a fost chiar în ziua următoare. Puși la 
patru ace, în costume de vară elegante, Yale și Knabenshue s-au 
îndreptat spre clădirea somptuoasă din piatră albă, de pe malul 
Nilului, unde se afla reședința reprezentantului oficial al Marii 
Britanii. 

Pentru Reginald Wingate, ideea ca încă un funcţionar al 
Departamentului de Stat să mișune prin Cairo deschidea 
perspective eterogene. Pe de o parte, acum când Statele Unite se 
alăturaseră Aliaților în efortul de război, autorităţile britanice 
aveau obligaţia de a consolida relaţii de încredere și solidaritate 
chiar și în acele zone, cum era Orientul Mijlociu, unde 
americanii nu intenționau să se implice din punct de vedere 


militar. In plus, inaltul comisar avea si un motiv ascuns de a se 
purta frumos cu americanii. Contemplând situaţia din ce în ce 
mai încurcată în care Marea Britanie se afunda în regiune, 
acordurilor secrete cu francezii și arabii urmând acum să li se 
adauge un angajament fata de sioniști, Wingate vedea în Statele 
Unite un posibil salvator din acea babilonie. De fapt, cu doar 
câteva zile înainte ca Yale să sosească în Cairo, Wingate 
afirmase, spre stupoarea lui Knabenshue, că în principiu era 
posibil ca pachetul de cărţi de joc numit Palestina sa mai fie 
amestecat o dată și că, în loc de un control postbelic în regiune 
exercitat de arabi, sau de francezi, sau de o coaliţie 
internaţională, sau sioniști ori britanici, poate că americanilor 
le-ar conveni să iasă în fata și să aibă un cuvânt de spus. 
Wingate putea conta pe Knabenshue că avea să transmită 
asemenea tatonări către Departamentul de Stat într-o lumină 
pozitivă — diplomatul era însurat cu o englezoaică și era un 
anglofil înfocat —, însă eventual Yale putea servi și el drept o 
utilă voce a doua. 

Pe de altă parte, dacă tot erau nevoiţi să aibă de-a face cu 
încă un funcţionar al Departamentului de Stat, Wingate și 
oricare alt englez din Cairo, cunoscând trecutul acelui om, și-ar 
fi dorit negresit să nu fie vorba despre William Yale. Partial, 
lucrul acesta izvora din antipatia pe care funcţionarii britanici 
de la toate nivelurile o nutreau fata de fostul patron al lui Yale, 
firma Standard Oil din New York. În repetate rânduri, la 
începutul războiului, tancurile petroliere ale firmei Socony 
fuseseră prinse când încercau să eludeze blocada navală 
impusă de Marea Britanie împotriva furnizării de ţiţei 
germanilor, o practică curmată până la urmă nu prin somări 
diplomatice, ci prin confiscarea navelor firmei Socony de către 
britanici. Dar numai curmată; exact în acea vară, când Statele 
Unite erau deja oficial în război cu Germania, reprezentantul 


Socony in Brazilia fusese prins vanzand petrol companiilor 
germane de pe front. Încercând să își justifice acţiunile, omul 
explicase nonsalant că afacerile erau afaceri, și că dacă el nu 
vindea inamicului, competitorii lui cu siguranță ar face-o. 
Ideea că William Yale era produsul unei asemenea culturi 
corporatiste flegmatice nu avea cum să le inspire încredere 
britanicilor. 

La fel cum, bineînţeles, nici serviciile efectuate de Yale în 
cadrul acelei corporaţii nu prezentau motive de încredere. Așa 
cum britanicii din Cairo știau prea bine, fostul reprezentant 
Socony locuise până de curând, timp de peste doi ani, în calitate 
de cetăţean străin neutru protejat, exact în centrul vital al 
teritoriului inamic, și chiar dacă Londra îi era recunoscătoare 
lui Yale pentru informaţiile pe care le furnizase ca urmare a 
șederii lui la post în acea regiune, pe frontul propriu-zis al 
războiului acea recunoștință era mult mai atenuată. Mai exact, 
strategii militari britanici din Cairo nu aveau cum să uite că o 
mare porțiune din cea mai bună șosea a inamicului în 
Palestina, drumul de la Ierusalim la Beersheba, care constituia 
principala linie de aprovizionare a turcilor pentru frontul din 
Gaza, unde forțele britanice eșuaseră de două ori, fusese 
construită de fapt în 1914 de către Standard Oil, iar William 
Yale avusese funcţia de coordonator al proiectului. 

Ţinând seama de toate acestea, Wingate s-a trezit cumva 
într-o dilemă când, la scurt timp după prima lor întâlnire 
amiabilă, Yale a venit înapoi la el cu o rugăminte îndrăzneață. 
De undeva, agentul Departamentului de Stat aflase de existența 
publicaţiei cu circuit închis, Arab Bulletin, o culegere 
săptămânală a informaţiilor brute strict secrete obținute de 
Biroul Arab de pe tot cuprinsul Orientului Mijlociu. Atât de 
confidentiale erau datele din Bulletin, încât publicaţia era 
distribuită doar unui număr de nici treizeci de înalte oficialități 


militare si politice din Imperiul Britanic, la care se adaugau 
numai trei reprezentanti ai guvernelor statelor aliate. William 
Yale cerea acum să aibă și el acces la publicaţia Biroului Arab. 

După ce a cumpanit bine, Wingate a consimţit să dea curs 
solicitării, dar doar după ce a impus o condiţie prealabilă, în stil 
tipic britanic. Yale avea voie să consulte Buletinul pentru 
propria-i edificare, dar trebuia să își dea cuvântul de onoare că 
nu va cita niciodată direct din el în niciunul dintre rapoartele 
pe care le trimitea Departamentului de Stat. 

Fără îndoială, o asemenea înţelegere tacită funcţiona 
perfect în rândul diplomaților rafinati din Europa, dar privind 
retrospectiv, înaltul comisar a regretat poate că nu acordase 
mai multă importanţă ideilor lui preconcepute despre trecutul 
lui William Yale; tocmai oferise acces la cele mai stringente 
secrete ale Marii Britanii în Orientul Mijlociu, în folosul unui 
fost angajat al uneia dintre cele mai rapace corporaţii din 
istoria omenirii, iar William Yale nu intenționa neapărat să 
citeze din Bulletin, cât mai ales să extragă cu totul din el. 

În memoriile sale, Yale justifica acea intenţie, folosind abil 
un argument circular: „Informaţiile pe care britanicii mi le 
dădeau nu mi le dădeau mie ca persoană, fiindcă eu nu eram 
decât un agent al guvernului Statelor Unite, iar dacă îmi 
îndeplineam funcţia pentru care eram angajat de guvern, 
trebuia să transmit Departamentului de Stat știrile pe care le 
obtineam... Oficialitatile altor guverne trebuiau să înțeleagă ca 
aceasta era situaţia, de unde rezulta că orice condiţie impusă de 
ele nu avea nicio valabilitate. În consecință, nu aveam nicio 
ezitare în a cita acele informaţii din Arab Bulletin, pe care eu le 
consideram necesare“.55% 

Acceptând că ar fi existat posibilitatea unei rupturi într-o 
asemenea logică — în fond, pentru ca oficialii altor guverne să 
poată „înţelege“ situaţia lui, ar fi însemnat să fie informaţi în 


acest sens —, Yale avea o scuză comodă si pentru asta; daca 
busola eticii lui americane fin calibrate se mai dereglase 
oarecum, acest lucru se datora negresit faptului ca „trăisem si 
avusesem de-a face cu oficialități din Orient și Europa timp de 
patru ani“. 

Dar mai exista încă un aspect legat de tânărul agent special 
american, pe care Reginald Wingate nu îl cunoștea. William 
Yale nu era, de fapt, un fost angajat al Socony. Mai degrabă, era 
în mod oficial „în concediu“ de la acea corporatie, un statut care 
îi permitea să obţină în continuare jumătate din salariul avut 
înainte de război. Și chiar dacă funcţionarii britanici din Cairo 
ar fi ajuns vreodată să aibă bănuieli în această privinţă, nu 
aveau nicio șansă să se edifice, întrucât Yale aranjase ca toate 
cecurile de la Socony să fie emise pe numele mamei lui și 
depuse într-o bancă la New York.5% În lunile care au urmat, in 
timp ce parcurgea Arab Bulletin și orice alte informații 
clasificate britanice care îi ajungeau pe birou, Yale era mereu 
atent la orice posibile referiri despre ţiţei. 


În după-amiaza de 31 octombrie 1917, Aaron Aaronsohn și 
Chaim Weizmann așteptau în anticamera sălii de conferințe a 
cabinetului britanic în Whitehall. Fuseseră invitaţi acolo de 
către Mark Sykes pentru onoarea de a fi primii care să afle 
rezultatul ultimelor deliberări ale conducerii Marii Britanii în 
„chestiunea sionistă“. 

În cele din urmă, ușile de la sanctuarul interior s-au deschis 
larg și dinăuntru a ieșit Mark Sykes, zâmbind radios. „Dr. 
Weizmann“, a anunţat el, „e băiat.“ 

Cei doi lideri sioniști au fost aduși apoi în sala de conferinţe 
a cabinetului, unde i-au cunoscut pe premierul David Lloyd 
George, ministrul de externe Arthur Balfour și pe ceilalți 
membri ai guvernului care, după șase luni de deliberări, tocmai 
aprobaseră textul unei declaraţii despre viitorul statut al 


colonizarii evreilor in Palestina. O dovada atat a procesului de 
elaborare întortocheat, cât si a profundei reticente pe care 
multi demnitari britanici o nutreau încă în această privinţă, era 
maniera ciudată în care declaraţia avea să fie prezentată: o 
notă scrisă parcă pe marginea mesei, la repezeală, conținând 
doar trei enunturi și adresată de către ministrul Balfour 
financiarului Walter Rothschild. 

„Guvernul Majestății Sale privește favorabil“, se afirma în 
enunţul esenţial al declaraţiei, „stabilirea în Palestina a unui 
cămin naţional pentru poporul evreu și își va folosi bunele 
oficii pentru a înlesni atingerea acestui obiectiv.“ 

Acea notă scrisă de mână va deveni curând cunoscută drept 
„Declaraţia Balfour“, iar din ea se va dezvolta o controversă 
care continuă să preocupe lumea până în ziua de azi. Pentru 
Aaron Aaronsohn însă, era un prim pas spre visul său de a 
reface Israelul, cauza pentru care el și atâția compatrioți de-ai 
lui din Palestina se sacrificaseră atât de mult. Aarosohn nu 
aflase deocamdată toată amploarea acelor sacrificii. În acea zi 
de sărbătoare la Whitehall, nici el și nici altcineva din afara 
Palestinei nu aflaseră încă despre oribilele incidente care se 
petrecuseră la Zichron Yaakov în urmă cu trei săptămâni. 


Pentru Gilbert Clayton, David Hogarth și alti câţiva ofiţeri 
britanici din Egipt, în acel început de noiembrie apăruse o 
îngrijorare agasantă care le strica exuberanta de până atunci: 
unde era Lawrence? 

Ofensiva generalului Allenby se desfășurase cu o precizie de 
ceasornic. Luând prin surprindere forțele turcești din jurul 
Beershebei, cavaleria britanică năvălise în acel oraș din deșert 
în dimineața de 31 octombrie, iar apoi continuase înaintarea. 
Până în 7 noiembrie, garnizoana turcă din Gaza, fără 
posibilităţi de a primi întăriri și confruntată cu iminenta unei 
încercuiri fatale, își abandonase fortificațiile din tranșee și 


începuse să se retragă în pripă pe o distanţă de circa treizeci de 
kilometri în sus, pe coastă. Vremea proastă i-a împiedicat pe 
englezi să profite de avantajul câștigat în luptă, însă reușiseră 
acum să străpungă în cele din urmă primul și cel mai puternic 
zid de apărare al Palestinei. 

Totuși, pe măsură ce zilele treceau și euforia acelei victorii a 
început să pălească, cei care la El Arish luaseră parte la 
planurile strategice stabilite împreună cu Lawrence au început 
să fie tot mai nelinistiti din cauza tăcerii persistente de la 
Yarmuk. Așa cum Gilbert Clayton îi mărturisea lui George 
Lloyd, întors acum la Aqaba, în 12 noiembrie, „sunt foarte 
îngrijorat că nu am vești de la Lawrence“.5*%2 

În acea zi, Lawrence și grupul lui de războinici se aflau, de 
fapt, la circa o sută treizeci de kilometri la est de Yarmuk, 
sperând să salveze măcar o mică realizare dintr-o misiune în 
care totul ieșise prost. 

Ajungând, după câteva zile de când se despartise de Lloyd, 
la Azraq, un sat din jurul unei fortărețe în deșert, Lawrence 
descoperise că oamenii din tribul Serahin, pe care sperase să-i 
coopteze pentru Yarmuk, nu voiau să i se alăture; principalul 
motiv era profunda lor neîncredere în Abd el Kader, pe care și 
ei îl bănuiau a fi un trădător. Influentati de un discurs 
înflăcărat ţinut de Lawrence, oamenii din tribul Serahin au fost 
de acord să participe la misiune, dar pe urmă Abd el Kader 
dispăruse brusc în drum spre Yarmuk, fugind spre un oraș 
controlat de turci. Și totuși, Lawrence refuza să se întoarcă. 

În ciuda tuturor neajunsurilor, a fost foarte aproape de a 
reuși. Ajungând la podul de cale ferată de la Tell al Shehab în 
seara de 7 noiembrie, Lawrence și demolatorii lui izbutiseră să 
care dinamita în defileu, chiar pe sub nasul unei santinele 
turce, când cineva a scăpat din mână o pușcă pe pietre. Alertati 
de zgomot, cei șase soldați turci au ieșit valvârtej din postul de 


paza si au inceput sa traga nebuneste in toate directiile. 
Amintindu-si, pesemne, ingroziti ca dinamita explodeaza daca e 
lovita de un glont, oamenii lui Lawrence au aruncat la 
repezeală pachetele in ravină si au fugit să se adăpostească. 
Neavând de ales, Lawrence s-a dus după ei. 

În război, bărbaţii devin foarte superstitiosi, dar chiar si un 
individ raţional prin excelenţă tot ar fi decis probabil că era 
timpul acum de a declara anulată orice acţiune a atacatorilor la 
Yarmuk și, socotindu-se norocosi ca scăpaseră cu viata atâta 
vreme, să pornească spre limanuri mai sigure. Lawrence însă 
părea posedat de o încăpățânare aproape diabolică, fiind ferm 
hotărât să obţină măcar o fărâmă de succes în toată acea 
misiune. A decis, de aceea, să lanseze un nou atac asupra unui 
tren. 

A face asta însemna totuși să își asume riscuri și mai 
teribile. În condiţiile în care lipsa mâncării devenea acută, 
Lawrence a dat ordin ca o parte din oameni să plece. Din acest 
grup făceau parte și mitraliorii indieni, ceea ce însemna că, 
dacă atacul asupra trenului reușea, luptătorii nu ar avea 
armament greu care să îi protejeze. Mai mult chiar, din cauza 
cantității de cablu electric care se pierduse la podul din 
Yarmuk, persoana care declanșa detonarea trebuia să fie 
plasată la doar cincizeci de metri de locul exploziei. Persoana 
aceea avea să fie Lawrence. 

Locul pe care l-a ales era un tronson izolat al șinei lângă 
satul Minifir, pe linia principală a Căii Ferate Hejaz, mai jos de 
Amman. Ghemuit în spatele unui tufiș pentru a ţine ascuns 
detonatorul, dar perfect vizibil de pe șine, Lawrence a încercat 
întâi să arunce în aer un tren cu multe vagoane pline de soldaţi. 
Spre marele lui noroc, dar și al celor șaizeci de oameni din 
grupul lui ascunși prin râpele din apropiere, legătura electrică 
nu a funcţionat — altminteri, cu siguranţă ar fi fost masacrați 


de nenumaratii turci din tren —, iar timp de câteva minute 
sinistre, Lawrence a indurat privirile holbate ale soldatilor turci 
din vagoanele care se perindau lent, din cand in cand fortandu- 
se să fluture din mână prieteneste spre ei. 

Nu insemna neaparat ca sansele de a scapa cu viata erau cu 
mult mai bune in cazul unui alt tren cu soldati, ceva mai mic 
însă, pe care Lawrence a reușit sa il dinamiteze în ziua 
urmatoare. Se plasase atat de aproape de punctul detonatiei, 
încât a fost zburat din loc de suflul exploziei — ceea ce a fost un 
mare noroc pentru el, întrucât o bucată mare din locomotiva 
distrusă a aterizat direct pe mecanismul de detonare, care până 
în urmă cu câteva clipe fusese între genunchii lui. Năucit, 
Lawrence s-a ridicat împleticindu-se pe picioare și a observat că 
avea cămașa sfâșiată și că îi curgea sânge din braţul stâng. Când 
praful și fumul s-au mai împrăștiat, a văzut exact în faţa lui, 
„jumătatea de sus din trupul unui om, jupuit de viu și 
fumegând“, sfârtecat în două de explozie; acea porţiune din 
corpul omului zburase prin aer la cincizeci de metri de locul 
detonatiei. 

„Am simţit firește că era timpul să plec de-acolo“, relata 
Lawrence în Cei șapte stâlpi ai înțelepciunii, „dar când m-am 
mișcat, am sesizat o durere cumplită în piciorul drept, din 
cauza căreia nu puteam decât să mă mișc șchiopătând, în timp 
ce capul mi se învârtea din cauza șocului. Mișcarea a început să 
limpezească această confuzie, în timp ce m-am dus șchiopătând 
în susul văii, de unde arabii trăgeau acum tare în vagoanele 
ticsite de oameni.“ 

În timp ce Lawrence își târa pașii poticnit spre un adăpost, 
soldaţii turci din tren au tras în el — dar n-au tintit prea bine; 
din câte povestea el, l-au atins razant cel puţin cinci sau șase 
gloanţe, „unele dintre ele neplăcut de adânc“. În timp ce mergea 
așa, încă într-o stare de șoc, își făcea curaj să se miște mai 


departe, îngânându-și încet un straniu refren: „Oh, ce n-aș da sa 
nu se fi întâmplat“. 

În timpul cuceririi orașului Wejh în urmă cu zece luni, 
Lawrence il înfierase aspru pe un ofițer britanic, care 
condusese un detașament de asalt la țărm, o acţiune care s-a 
soldat cu uciderea a douăzeci de arabi, în loc, pur și simplu, să 
fi așteptat până când garnizoana turcă împresurată avea să se 
predea. „Pentru mine“, scria el despre acea ciocnire armată, „O 
acţiune inutilă, cu împușcături sau victime, nu însemna doar 
pierderi, ci un păcat... Rebelii noștri nu erau materiale de 
război, ca soldaţii, ci prieteni de-ai noștri, încrezători in 
capacitatea noastră de a-i conduce. Noi nu preluasem comanda 
ca membri ai naţiunii lor, ci prin invitaţie, iar oamenii noștri 
erau voluntari — indivizi separați, localnici, rude —, astfel încât 
moartea cuiva era o amărăciune personală pentru multi din 
armată.“ 

La Minifir, Lawrence ajunsese să se lupte cu o forță armată 
turcă formată din aproximativ patru sute de soldați, contra 
celor şaizeci de oameni ai lui; în mod incredibil, unii dintre 
aceștia nici măcar nu aveau arme, fiind nevoiţi să arunce cu 
pietre în trenul avariat. Aproximativ douăzeci dintre ei au fost 
împușcați imediat, inclusiv cel putin șapte din grupul trimis pe 
şine ca să Îl salveze pe Lawrence. Exista, aşadar, o contradictie 
între reacția lui fata de faptele ofițerului britanic la Wejh si 
faptele lui la Minifir, Însă Lawrence părea să nu o remarce — 
ori, poate, în intervalul acelor zece luni brutale, pur si simplu 
ajunsese să nu-i mai pese. 

„A doua zi“, scria el despre ce a urmat după atacul de la 
Minifir, „am intrat in Azrak, fiind întâmpinați glorios si falindu- 
ne — Dumnezeu să ne ierte — că eram victorioși.“ 

O furie clocotitoare 


Referitor la recenta publicare a declarației 
Excelenței voastre adresate Lordului Rothschild 
cu privire la evreii din Palestina, noi cu respect ne 
luăm libertatea de a îndruma atenţia Excelenței 
voastre asupra faptului că Palestina formează o 
parte vitală din Siria — ca inima în trup —, 
neadmitand niciun fel de separare pe plan politic 
sau sociologic.* 


Comitetul Sirian din Egipt catre ministrul britanic de 
externe Balfour, 14 noiembrie 1917 
Autoritățile britanice au răspuns Comitetului 
Sirian... că telegrama către domnul Balfour nu a 
putut fi transmisă în acest moment, dar că 
Autorităţile britanice sunt multumite că sirienii 
din Egipt și-au făcut cunoscute sentimentele cu 
privire la chestiunea sionistă.” 


William Yale către Departamentul de Stat, 17 decembrie 
1917 


Călătorul care se aventurează la est de capitala Iordaniei, 
Amman, nu prea are cu ce să-și clătească privirile. După circa 
un kilometru și jumătate, relieful de coline al Ammanului 
rămâne în urmă, iar în faţa ochilor se așterne un șes vălurit, cu 


pietris si nisip gros. Drept urmare, prima reactie cand ajungi la 
zidurile de piatra inalte ale cetatii Azrag, dupa aproximativ 
optzeci de kilometri de asemenea pustietati anoste, este sa te 
minunezi de acea apariţie improbabilă. In acest vast și sterp 
peisaj, cum a fost posibil ca o asemenea fortăreață masivă, cu 
ziduri de nouă metri, încoronate cu turnuri de pază și mai 
înalte în cele patru colțuri ale ei, să fi fost clădită vreodată? 

Răspunsul este apa, desigur, o oază care în Antichitate 
oferea singura sursă de subzistență pentru o suprafaţă 
înconjurătoare de aproximativ 13000 km?. Romanii au fost cei 
care au sesizat primii importanţa strategică a Azraqului, 
ridicând un mic fort lângă oază în secolul al II-lea d. Hr., însă 
Imperiul Ayyubid, al lui Saladin, avea să creeze, peste o mie de 
ani, impresionantul monolit care există și acum. Chiar și azi, 
cetatea domină orașul cu același nume, însă în noiembrie 1917, 
când Lawrence si mica lui banda de tâlhari au fugit la Azraq 
după atacul trenului de la Minifir, acea așezare consta din 
câteva colibe de piatră, iar fortăreața părea că se ridică din 
deșert, în faţa lor, ca o nălucă. 

La Azraq îl cunoscuse Lawrence pe Nuri Shalaan, emirul 
tribului Rualla, în luna iunie, și la vremea aceea notase că locul 
putea fi o ascunzătoare perfectă. Pe lângă apă și adăpost, 
fortăreaţa oferea o vedere panoramică a deșertului în toate 
direcţiile. În consecință, Lawrence îi trimisese pe mitraliorii 
indieni acolo, exact înainte de atacul de la Minifir, astfel încât 
atunci când el și restul luptătorilor au sosit în 12 noiembrie, 
armele respective erau deja montate în turnurile de pază ale 
cetăţii, făcând-o de necucerit. De fapt, atât de ideală era oaza 
aceea, încât Lawrence a decis rapid să facă acolo baza de 
înaintare pentru aducerea Revoltei Arabe în inima Siriei; la 
câteva zile după ce a ajuns, a trimis un curier, pe distanţa de 
aproximativ trei sute douăzeci de kilometri până la Aqaba, cu 


instrucțiuni pentru Faysal sa înceapă să isi deplaseze 
avangarda armatei spre nord. 

Ideea de a se instala cu arme și bagaje în Azraq urmărea si 
un scop mai subtil. Așezarea marca limita dinspre nord-vest a 
fiefului lui Nuri Shalaan. În ciuda repetatelor rugăminţi 
formulate de Faysal și Lawrence în luna iunie, Shalaan 
continua să oscileze pe linia de centru a războiului, ba 
sprijinindu-i pe furiș pe rebelii arabi, ba făcând negot pe fata cu 
turcii. În Azrag, rebelii s-ar plasa de-a dreptul între fieful Rualla 
și târgurile siriene controlate de turci. „Ezita să se declare [de 
partea rebelilor arabi], doar din cauza averii lui din Siria“, scria 
Lawrence despre Shalaan, „și de asemenea fiindcă nu voia să le 
facă rău oamenilor din tribul său, lăsându-i fără pieţele lor de 
desfacere firești. Noi, locuind în unul dintre castelele lui 
importante, îl vom face să-i fie rușine să se mai ducă la 
inamic.“ 

În Azraq, micul grup de războinici condus de Lawrence s-a 
transformat rapid într-o echipă de constructori improvizati, 
care s-au apucat să pregătească fortăreața pentru a servi drept 
adăpost trupelor mult mai numeroase ce urmau să sosească în 
curând. Au reparat zidurile de piatră dărăpănate şi 
acoperișurile prăbușite, au reamenajat chiar si mica moschee 
din curte, care fusese folosită pana foarte recent drept tarc 
pentru oi. Când lumea din jur a început să afle de prezența 
rebelilor acolo, adesea erau nevoiţi să oprească lucrul pentru a 
primi vizita diverselor delegaţii de triburi, ceea ce invariabil 
conducea la ospete și la o atmosferă de veselie generală. 
Lawrence reușea să se retragă din zarva petrecerilor în camera 
de pază, care fusese reparată special pentru el, în turnul sudic. 

Chiar și pentru o carte saturată cu detalii — unii ar putea 
spune înecată în detalii —, povestirea lui Lawrence despre 
Azrag, în Cei șapte stâlpi ai înțelepciunii, este absolut 


remarcabilă. Sunt cinci pagini cuprinzând poate unele dintre 
cele mai emotionante rânduri din memoriile așternute de el pe 
hârtie, unde zăbovește cu nostalgie asupra vremurilor idilice 
trăite acolo, evocând minunata camaraderie care exista între 
grupul lui de luptători și musafirii lor, descriind misterioșii lupi 
sau sacali care urlau în afara zidurilor cetăţii pe timpul nopţii, 
dar pe care nu i-au văzut niciodată. Chiar și când au început 
ploile de iarnă, iar fortăreaţa s-a preschimbat într-un fel de 
închisoare umedă, unde apa picura înăuntru, iar singurul 
remediu era să te ghemuiești la căldură sub blănuri de oaie, 
mizeria îmbrăca o distinctă conotaţie heraldică. „Era un ger 
teribil, când stăteam ascunși acolo, nemiscati, din zorii cenușii 
ai zilei până în bezna târzie, și minţile noastre păreau 
suspendate înăuntrul acestor ziduri masive unde, prin fiecare 
deschizătură de muschetă, negura pătrunzătoare se alungea în 
interior ca o flamură albă. Trecutul și viitorul curgeau peste noi 
aidoma unui râu fără meandre. Ne visam în spiritul locului; 
asedii și festinuri, raiduri, omoruri, serenade de dragoste în 
miez de noapte.“ 

Ceea ce face și mai remarcabile aceste pagini este faptul că 
Lawrence a stat în Azraq, în acest popas din noiembrie, cel mult 
șase zile, dar posibil doar trei. 

Poate că locul acesta a căpătat în mintea lui acele atribute 
idilice, din cauza suferințelor pe care le îndurase. Toată luna 
precedentă, de când propusese planul de a ataca podul din 
Yarmuk, Lawrence trăise permanent cu spectrul morţii în gând, 
temându-se că nu va supravieţui acelei misiuni. În Azrag, acea 
spaimă s-a risipit brusc. 

Sau poate era ideea despre ceea ce avea să urmeze imediat. 
La doar câteva zile după ce a ajuns la Azraq, Lawrence a pornit 
din nou in deșert, însoțit de trei oameni. Destinația lor era 
nodul de cale ferată din orașul Deraa, situat la circa o sută zece 


kilometri spre nord-vest. Acolo, Lawrence va indura cel mai 
îngrozitor — si conform diverșilor lui biografi din ultima 
jumătate de secol, cel mai crâncen controversat — calvar din tot 
ce i-a fost dat să pătimească în timpul războiului. 


Trădarea, căci cu siguranță așa a considerat-o Aaron 
Aaronsohn, i s-a dezvăluit în după-amiaza de 16 noiembrie, 
exact în ajunul plecării sale din Londra. Atunci a primit 
scrisoarea lui Chaim Weizmann, conținând instrucțiunile 
pentru misiunea lui în Statele Unite. Cei doi discutaseră atât de 
amănunțit acea misiune, în ultimele zile, încât Aaronsohn a fost 
la un pas de a renunţa să mai citească scrisoarea — dar a citit-o. 

Nota lui Weizmann il instruia, în esenţă, să-și tina gura. 
„Pentru îndeplinirea unor îndatoriri așa de complicate“, scria 
el, „este de dorit să eviti de a vorbi în public și de a da interviuri 
în presă, și pentru a preîntâmpina posibilitatea ca dumneata să 
fii presat de a face asemenea lucruri noi, în conformitate cu 
dorința dumitale, te rugăm solemn să te limitezi la îndatoririle 
deja specificate.“ Pentru eventualitatea în care nu fusese 
suficient de clar, Weizmann îi ordona în continuare lui 
Aaronsohn să se abţină de la orice „acţiune directă, fie verbală 
sau în scris, exprimându-se doar prin intermediul domnului 
Brandeis“, liderul sioniștilor americani. 

Pe Aaronsohn l-a înfuriat scrisoarea, mai ales felul cum 
Weizamann lăsa să se înțeleagă că el, personal, solicitase să i se 
pună botnita. „Bătrânul nu e prost“, nota el mânios în jurnalul 
său, în acea seară, „dar nici eu nu sunt atât de naiv... Efectiv, 
fiecare nouă zi îmi aduce o nouă dovadă a ipocriziei lui 
Weizmann. “2 

De când sosise la Londra in urmă cu șase săptămâni, 
Aaronsohn stătuse mult timp de vorbă cu liderul sioniștilor 
britanici. Relaţia lor era complicată, implicând deopotrivă un 
respect reciproc, dar și o neîncredere reciprocă, și ajunseseră la 


un fel de tipic in întâlnirile lor, ba intelegandu-se perfect într-o 
zi, ba ciondănindu-se teribil a doua zi. Exact înainte de acea 
scrisoare înjositoare trimisă de Weizmann, cu instrucțiuni 
pentru călătoria în SUA, se intelesesera destul de bine, dintr-un 
motiv foarte simplu: în câteva zile, sub ochii lor se petrecuseră 
cele mai răsunătoare și influente evenimente din istoria 
sionismului. 

În primul rând, fusese Declaraţia Balfour, desigur, dar 
simultan veniseră și știrile despre rapida ofensivă a armatei 
britanice în Palestina. După ce străpunseseră liniile de apărare 
de la Beersheba, forțele lui Allenby continuasera năvalnic spre 
nord, făcându-i pe turci să se împrăștie în derută din calea lor. 
Deși Aaronsohn nu știa deocamdată, chiar în acea zi de 16 
noiembrie o avangardă britanică intra fără să întâmpine 
rezistenţă în orașul de coastă Jaffa, la circa optzeci de kilometri 
de locul din care porniseră, în timp ce alte unități armate se 
apropiau de colinele situate mai jos de Ierusalim. Cu o viteză 
uluitoare, ceea ce păruse un vis îndepărtat, chiar teoretic, timp 
de 1900 de ani — revenirea diasporei evreiești în patria 
străveche — părea în curând să se adeverească. 

În mod firesc, această combinaţie de evenimente avea un 
efect electrizant asupra comunităţii sioniste internaţionale. Din 
enclavele evreiești de pretutindeni, soseau la Foreign Office 
nenumărate mesaje de recunoștință pentru Declaraţia Balfour. 
Această revarsare de simpatie părea să confirme pe loc 
argumentul pe care Chaim Weizmann și colaboratorii lui din 
guvernul britanic îl sustinusera cu tărie luni de zile, și anume 
că declarând sprijinul pentru o patrie a evreilor și acționând în 
acest sens, Aliaţii vor constata că întreaga comunitate sionistă 
din lume va trece de partea lor. 

Totuși, această reacţie nu avea un caracter universal, iar 
fervoarea manifestată în unele parti din lume nu făcea decât să 


scoată și mai mult în evidență mutenia din rândul sionistilor 
americani. Spre mijlocul lui noiembrie, foarte puţine ziare 
americane consideraseră oportun să menţioneze declaraţia — 
New York Times o expedia în trei paragrafe foarte scurte —, în 
timp ce multi lideri americani importanţi nu făcuseră 
deocamdată niciun fel de comentariu public. Absolut flagrantă 
era tăcerea administraţiei Wilson, ceea ce Weizmann și 
guvernul britanic considerau deosebit de jignitor, ţinând seama 
că declaraţia fusese rescrisă — și mult amânată — special 
pentru a obține aprobarea președintelui american. 

De fapt, cel mai apropiat consilier al lui Woodrow Wilson, 
colonelul Edward House, îi informase pe britanici încă din 
septembrie, când propunerea le-a fost prezentată prima oară în 
mod explicit americanilor, că președintele era dispus să facă 
doar o vagă declaraţie de „simpatie“ pentru planul anglo- 
sionist, și asta „numai cu condiţia de a nu fi nevoit să anunţe 
niciun fel de adeziune reală% din partea sa. Temperand 
ulterior limbajul inițial al declaraţiei propuse, englezii 
izbutiseră să îl determine pe Wilson să accepte ideea, dar cu un 
avertisment major încă menţinut; așa cum House a comunicat 
Londrei la mijlocul lui octombrie, președintele „cere să nu se 
menționeze în niciun fel aprobarea sa atunci când Guvernul 
Majestății Sale va face publică proclamația întrucât a aranjat ca 
evreii americani să îi ceară atunci aprobarea, pe care el o va da 
în mod public aici“. 

Doar că tăcerea lui Wilson îi făcuse pe sioniștii americani 
mai ezitanti în această privinţă, ceea ce ulterior îl determinase 
pe președinte să își menţină tăcerea. În speranţa contracarării 
acestui impas, se stabilise ca Aaron Aaronsohn, o figură 
cunoscută multora dintre acei sioniști, să fie trimis acum în 
Statele Unite. 

Scopurile misiunii lui fuseseră stabilite într-o ședință la 


nivel înalt, la Ministerul de Externe, în urmă cu câteva zile, 
unde participaseră atât Weizmann, cât și Mark Sykes. Era vorba 
despre niște obiective extrem de ambitioase. Fiind desemnat in 
mod oficial drept om de legătură între Federaţia Sionistă 
Engleză și structura ei omoloagă americană, Aaronsohn trebuia 
să „ajute Organizaţia noastră din Statele Unite în a aprecia 
semnificaţia reală a diferitelor evenimente militare și politice“ 
din Orientul Mijlociu, precum și să contribuie „la trezirea 
entuziasmului sionist, la stimularea propagandei pro-Antanta“ 
și, susținând ideea fantezistă a lui Sykes privind un consorțiu 
evreiesc-arab-armean în Orientul Mijlociu, „la consolidarea și 
alianţa forțelor sioniste cu forțele arabilor și ale armenilor“. 
În plus, Aaronsohn urma să funcţioneze drept canalul oficial de 
comunicare între Weizmann și liderul comunităţii sioniste 
americane, judecătorul Curţii Supreme a SUA, Louis Brandeis. 

Deși părea o agendă de lucru extrem de dificilă, Aaronsohn 
acceptase bucuros misiunile încredințate și își anunţase 
contactele sioniste din Statele Unite că urma să vină acolo. De 
aceea, scrisoarea cu instrucţiuni de la Weizmann, primită în 16 
noiembrie, i se părea cu atât mai umilitoare. 

Dar multi oameni încercaseră de-a lungul anilor să-l reducă 
la tăcere pe Aaron Aaronsohn fără să reușească. Convingându- 
se rapid că era preferabil să vadă mai degrabă o provocare în 
restricțiile impuse de Weizamann, a doua zi dimineaţă 
agronomul s-a suit în tren, în gara Euston din Londra, 
îndreptându-se spre Liverpool, unde s-a îmbarcat pe nava SS St. 
Paul, cu destinaţia New York. 

În apărarea lui Weizmann, trebuie spus că nu era doar firea 
lui autoritară care îl determinase să îi pună botnita la gură lui 
Aaronsohn. Deși aprecia pozitiv nenumăratele contacte pe care 
savantul le avea în comunitatea sionistă americană, Weizmann 
stătuse suficient de mult în preajma lui Aaronsohn în ultimele 


șase săptămâni, încât să devină prevazator, știind cât putea fi 
de impulsiv acesta când se enerva. Ceea ce era cu atât mai 
îngrijorător, cu cât existau și puncte secrete pe agenda lui de 
lucru în Statele Unite. 

Anticipând un control complet al Marii Britanii asupra 
Palestinei într-un viitor apropiat, precum și pentru a risipi 
temerile exprimate de comunităţile musulmane și creștine din 
Palestina cu privire la Declaraţia Balfour, Sykes și Weizmann 
stabiliseră că în regiune trebuia trimis, cât mai curând posibil, 
un comitet sionist care să evalueze situația. Sykes, mai ales, 
ținea neapărat ca din acest comitet să facă parte și o delegaţie 
americană, imaginându-și că prezența acesteia ar fi văzută 
drept o acceptare tacită de către președintele Wilson atât a 
Declaraţiei Balfour, cât și a viitorului control britanic în 
Palestina. Dar un obstacol oarecum insurmontabil stătea în 
calea acestui proiect. Statele Unite declaraseră război doar 
Germaniei, iar Wilson afirmase răspicat că nu avea nicio 
intenţie de a se amesteca în treburi legate de Imperiul Otoman; 
astfel, era extrem de îndoielnic ca administraţia sa să avizeze 
favorabil o asemenea delegaţie americană. Această situaţie a 
dat naștere misiunii clandestine a lui Aaronsohn în Statele 
Unite: să îi determine pe liderii sioniști americani să exercite 
presiuni asupra guvernului Wilson, nu numai pentru a accepta 
în mod public Declaraţia Balfour, ci și pentru a-și schimba 
radical poziţia, declarând război Turciei. 

Dar când a ajuns în Statele Unite, Aaronsohn a aflat o veste 
cutremurătoare. La biroul Federaţiei Sioniste din New York, în 1 
decembrie, i-a fost înmânată o telegramă de la fratele său mai 
mic, Sam, care ajunsese de curând la Cairo. După aproape două 
luni de la acele evenimente, Aaronsohn afla în sfârșit despre 
distrugerea de către turci a rețelei lui de spionaj NILI. Din 
telegrama fratelui său, a aflat, de asemenea, despre moartea 


surorii lui, Sarah, a tatalui lor, Ephraim, precum si despre 
execuţia lui Naaman Belkind. 

„Jertfa s-a săvârșit“, scria Aaronsohn în jurnalul său, în acea 
seară. „Știam că ne aștepta o mare nenorocire, dar una este să 
te temi, și alta să știi că orice speranţă s-a spulberat. Bietul tata, 
biata Sarati... Pierderea ei este cea mai cruda.““= 

Veștile primite i-au dat un nou motiv de aversiune fata de 
Weizmann și ceilalți lideri sioniști din Europa, care urmăreau 
să îi restrângă influenţa. Timp de doi ani, Aaronsohn și asociaţii 
lui cei mai apropiaţi își riscaseră viata pentru cauza sionistă — 
iar multi plătiseră acum preţul suprem —, în timp ce cei de la 
Londra si Paris își vedeau de întâlnirile lor si de 
propagandismul lor politic. Acest contrast a fost pus în 
evidenţă, impecabil, în 2 decembrie. Exact la o zi după ce 
Aaronsohn a primit veștile triste de la Athlit, membrii fruntași 
ai Federaţiei Sioniste Engleze s-au adunat în Albert Hall, la 
Londra, pentru o gală de celebrare marcând o lună de la 
Declaraţia Balfour. 


Este puţin probabil ca vreun scriitor să își fi povestit 
propria tortură atât de amănunţit și chiar sentimental. 

Conform povestirii lui Lawrence, totul a început în 
dimineaţa de 20 noiembrie. Cu câteva zile în urmă, plecase din 
Azraqg, împreună cu trei însoțitori, pentru a inspecta terenul din 
jurul orașului Deraa, un nod de cale ferată vital. Voia acum să 
vadă efectiv întregul complex feroviar de la Deraa. Singura 
modalitate de a face acest lucru era cu insolenta, în văzul 
tuturor, așa că în acea dimineaţă Lawrence și unul dintre 
tovarășii lui plecaseră spre un tronson izolat al liniei ferate, 
situat la câțiva kilometri în nordul orașului, unde descălecaseră 
de pe cămile; de acolo, pe jos și în veșminte arăbești, o luaseră 
pur și simplu în lungul șinelor, intrând în Deraa. 

Totul a decurs bine până când, trecând prin dreptul unei 


tabere militare turcesti, cei doi au trezit banuielile unui sergent. 
Acesta l-a înșfăcat pe Lawrence, anunțând că „Beiul te vrea“, 
dar, nu se știe de ce, l-a lăsat pe tovarășul lui să își vadă de 
drum. 

În ziua aceea, Lawrence a fost ţinut într-o încăpere păzită, 
așteptând să fie primit în audienţă de bei și dezmintind 
suspiciunile că ar fi fost un dezertor din armata turcă. A făcut 
acest lucru, pretinzând că era cerchez, o populaţie de munteni 
din nordul Caucazului care erau scutiţi de încorporare și erau 
cunoscuţi pentru pielea lor albă și ochii în nuanţe deschise. 
Seara, soldaţii din corpul de gardă au venit să-l ducă în 
apartamentul beiului, un individ pe care Lawrence avea să-l 
numească „Nahi“ în Cei șapte stâlpi ai înțelepciunii, dar pe care 
în realitate îl chema Hajim Muhittin, guvernatorul districtului 
Deraa. 

A devenit limpede că întâlnirea avea să capete o turnură 
sexuală, atunci când Hajim a dat ordin gărzilor să plece și l-a 
trântit pe Lawrence pe pat. Când acesta a reușit să scape, 
guvernatorul a chemat gărzile, care l-au imobilizat pe 
Lawrence pe pat și au început să smulgă hainele de pe el. Hajim 
s-a apucat să-l pipăie din nou, până când Lawrence i-a tras un 
genunchi în vintre. 

Tintuit din nou pe pat de gărzile beiului, Lawrence, acum 
dezbrăcat, a devenit victima lui Hajim, care a tăbărât furios pe 
el, într-o frenezie de patimă și mânie, sărutându-l și scuipandu- 
l], mușcându-l de gât până i-a dat sângele, într-un final 
ridicându-i un pliu din pielea de pe piept ca să-l împungă cu 
vârful baionetei. Așa cum avea să povestească Lawrence, beiul 
a poruncit apoi soldaţilor „să mă scoată afară și să mă înveţe 
minte“. 

A urmat calvarul unor schingiuri oribile. Târât într-o 
încăpere alăturată, Lawrence a fost întins pe o bancă, unde doi 


soldaţi „s-au așezat cu genunchii pe gleznele mele, apăsându-se 
cu toată greutatea pe partea din spate a genunchilor mei, în 
timp ce alti doi îmi răsuceau încheieturile mâinilor până au 
pârâit, apoi le-au strivit și mi-au zdrobit ceafa, presându-mi 
gâtul pe scândură“. Au scos pe urmă o biciușcă, cu care, pe 
rand, cei patru soldaţi l-au plesnit pe Lawrence peste spinare si 
fese, de zeci, dacă nu de sute de ori. „În final, când eram 
complet distrus, s-au arătat mulțumiți“, își amintea el în Cei 
șapte stâlpi ai înțelepciunii. „Cumva, m-am trezit că nu mai 
eram pe bancă, ci zăceam pe spate pe podeaua murdară, unde 
m-am cuibărit, naucit, gâfâind greoi, dar oarecum confortabil.“ 

Dar caznele lui nu se încheiaseră, iar, în relatarea lui 
Lawrence, totul a început să semene cu o halucinație. Izbit 
violent cu picioarele în coaste de către ofițerul de serviciu, care 
i-a ordonat apoi să se ridice în picioare, Lawrence nu s-a clintit, 
Zambindu-i în schimb indolent. La aceasta neobrazare, ofițerul 
„a zvarlit din brat in sus, luându-și elan ca să mă plesneasca 
puternic cu biciul peste vintre. M-am coșcovit urlând, sau mai 
bine zis, încercând neputincios să urlu, doar icnind scremut cu 
gura deschisă. Unul [dintre soldaţi] se hlizea amuzat. Un glas a 
strigat: «Păcat, l-ai omorât.» A mai urmat o plesnitură. Un 
racnet, și mi s-a făcut negru în fata ochilor“. 

Poate deloc surprinzător, când Lawrence a fost târât înapoi 
în odaia lui Hajim, „[acesta] m-a respins în grabă, ca pe un 
lucru prea sfâșiat și plin de sânge pentru patul lui“. Acum, când 
supliciul său se terminase definitiv, Lawrence a fost cărat afară 
în curte și aruncat într-o baracă, unde un „bolnicer“ armean, a 
fost chemat să îl spele și să îl bandajeze. Apoi, călăii lui, pur și 
simplu, au plecat. 

În felul acesta, a început derularea unor întâmplări 
extraordinare — unii ar spune neverosimile —, prin care 
Lawrence a scăpat în final de cumplitele lui tribulatii. Potrivit 


povestirii lui, înainte de revărsatul zorilor și-a adunat puterile, 
s-a ridicat în picioare și a explorat încăperea sordidă în care se 
afla. Într-o cameră alăturată, a găsit apoi „niște haine 
grosolane“ atârnate de ușă. Reușind cumva să se îmbrace, s-a 
catarat apoi pe fereastră si a sărit afară, pe o uliţă pustie. 
Clătinându-se pe picioare, a început să străbată orașul, care era 
încă pe jumătate adormit, mergând așa până când casele și 
străzile au rămas undeva în urmă. Rugându-se de un negustor 
care trecea pe drum, ca să îl ia și pe el pe cămilă, a ajuns într-un 
final în cătunul unde stabilise întâlnirea cu tovarășii lui din 
Azrag. I-a găsit acolo, uimiti să-l vada teafar, după ce își 
făcuseră atâtea griji când fusese prins. 

„Le-am spus o poveste năstrușnică, despre mituiri si 
șmecherii“, relata Lawrence, „pe care au promis s-o păstreze 
pentru ei, râzând în hohote de prostia turcilor.“ În aceeași 
după-amiază, grupul a pornit înapoi, călare pe cai, pe drumul 
de circa o sută zece kilometri până la Azraq. 

Aceasta a fost, pe scurt, relatarea lui Lawrence despre acea 
zi îngrozitoare — pe scurt, fiindcă în Cei șapte stâlpi ai 
înțelepciunii povestea despre maltratările la care a fost supus în 
Deraa se întinde pe cinci pagini, cu detalii macabre și atroce de 
citit. Totuși, acumularea propriu-zisă a unor amănunte atât de 
sinistre are rolul de a incetosa naraţiunea, de a face neclar ceea 
ce s-a întâmplat cu adevărat. Când Lawrence spunea că 
încheieturile mâinilor i-au fost răsucite până au „pârâit“, 
însemna că i-au frânt mâinile? Și a fost într-adevăr siluit? Există 
câteva indicii eufemistice care sugerează asta, dar la fel de 
multe indicii care sugerează contrariul. Și mai deconcertante 
sunt acele descrieri trenante ale torturilor, care capătă o 
conotaţie vag voyeuristă, chiar lascivă. Cand a fost intepat cu 
baioneta, bunăoară, Lawrence nota că „sângele s-a prelins pe 
corp în jos și mi-a picurat pe partea din fata a coapsei. [Hajim] 


părea încântat si, cu varful degetelor, m-a mânjit cu sânge pe 
burtă“. Mai târziu, în timp ce era lovit cu picioarele în coaste, 
după ce fusese flagelat, avea să își aducă aminte cum „o căldură 
încântătoare, probabil sexuală, m-a năpădit prin tot corpul“. 

Sub greutatea unor detalii atât de precise și covârșitoare, 
multi biografi de-ai lui Lawrence — majoritatea, de fapt — au 
concluzionat că, pur și simplu, incidentul din Deraa nu putea să 
se fi petrecut așa cum l-a descris el, ba chiar că nici nu a avut 
loc, de fapt. Altfel spus, cum e posibil ca un om supus 
cruzimilor, pe care Lawrence susține că le-ar fi pătimit la 
Deraa, să mai fie capabil să evadeze? Chiar acceptând că ar fi 
avut fantasticul noroc de a ajunge în acea fază, cum să poată un 
om căruia îi „pârâiseră“ încheieturile mâinilor sub tortură, cu 
puţin timp înainte, să reușească să sară afară pe fereastră? 
Biciuirile produc vătămări atât de grave la nivelul sistemului 
nervos central, încât multe victime au dificultăţi să se tina pe 
picioare, la multe ore chiar după ce au primit treizeci de 
lovituri, să zicem; biciuit de nenumărate ori mai mult, cum a 
putut Lawrence atunci să meargă pe jos câţiva kilometri printr- 
un oraș inamic, în halul în care era, fără să atragă atenţia 
nimănui, iar imediat după aceea să pornească la un drum de 
peste o sută de kilometri călare pe un cal? 

Caracterul neverosimil al acestor relatări sporește în 
lumina faptelor ulterioare ale lui Lawrence. Exact la două zile 
după ce s-a întors la Azrag, s-a lansat într-o expediţie frenetică 
de patru zile, călărind pe o cămilă până la Aqaba. Când a ajuns 
acolo, nu le-a pomenit nimic camarazilor lui britanici despre 
supliciul lui din Deraa. Intrebati peste ani, câţiva aveau să-și 
aducă aminte că Lawrence li se păruse preocupat când se 
întorsese, unul dintre ei spunând chiar că era „palid și vizibil 
bulversat“, dar niciunul nu a raportat că ar fi văzut tăieturi 
sau vânătăi la colegul lor, sau că acesta ar fi vădit vreo 


suferinţă fizică. De fapt, cand s-a întâlnit cu protejatul său dupa 
nici trei săptămâni de la incidentul din Deraa, David Hogarth 
avea să îi scrie soţiei lui că Lawrence arăta „mai apt și mai bine 
decât ultima oară când l-am văzut“.6% 

Povestea despre Deraa, așa cum a fost redată în Cei șapte 
stâlpi ai înțelepciunii, pare și mai îndoielnică, atunci când este 
coroborată cu prima versiune, radical diferită, pe care 
Lawrence a oferit-o la nouăsprezece luni după eveniment. Este 
vorba despre o scrisoare din iunie 1919, adresată prietenului 
său din armată, colonelul Walter Stirling, în care Lawrence 
ajunge să-i povestească despre Deraa, pornind de la înșiruirea 
diverselor trădări săvârșite de algerianul perfid, Abd el Kader. 
Algerianul, pe lângă sabotarea operaţiunii de la podul din 
Yarmuk, i-a explicat Lawrence lui Sterling, purta și vina că 
Hajim Muhittin, guvernatorul din Deraa, „[mă recunoscuse] în 
virtutea descrierii făcute de Abd el Kader despre mine. (Am 
aflat totul despre trădarea lui din conversaţia cu Hajim și de la 
gărzile care m-au supravegheat.) Hajim era un pederast înfocat 
și i-am căzut cu tronc. Așa că m-a ţinut sub pază până seara, iar 
apoi a încercat să mă aibă. Eu n-am vrut, și am reușit să scap 
după unele dificultăţi. Hajim m-a trimis la spital și am evadat 
înainte să se crape de ziuă, nefiind atât de vătămat cum credea 
el. I-a fost atât de rușine de mizeria pe care o crease, încât a 
mușamalizat toată treaba, neraportând niciodată capturarea și 
fuga mea. M-am întors la Azrag foarte supărat din cauza lui 
Abd el Kader“. 

Prin comparaţie cu descrierea din Cei șapte stâlpi ai 
înțelepciunii, această relatare are caracteristica unică de a fi 
simultan atât mai plauzibilă, cât și mai puţin plauzibilă. Lipsind 
cruzimile de roman gotic descrise în carte, poate că, „nefiind 
atât de vătămat cum credea el“, Lawrence ar fi fost capabil, fizic 
vorbind, să evadeze. Pe de altă parte, dacă Hajim îl recunoscuse 


cu adevărat — și asta într-o perioadă când exista o recompensă 
de 20000 de lire turcești pentru prinderea lui Lawrence —, pare 
de-a dreptul absurd să fi lăsat nepăzită o asemenea pradă într- 
un spital, pe timpul nopţii. De asemenea, e cam greu de 
imaginat că un subiect principal de conversaţie între călăii lui 
Lawrence, în timp ce se pregăteau să îl schingiuiască, ar fi putut 
să fie rolul jucat de Abd el Kader în demascarea lui. 

Cu toate acestea, există indicii puternice că la Deraa s-a 
întâmplat ceva. Mulţi dintre cei care îl cunoșteau cel mai bine 
pe Lawrence aveau să vorbească despre o schimbare survenită 
în felul lui de a fi, o reţinere și mai mare chiar, datând cam din 
acea perioadă. De asemenea, la scurt timp după aceea, 
Lawrence a început să își organizeze o gardă de corp personală, 
un mic detașament format din cincizeci sau șaizeci de 
războinici de elită, care de atunci înainte aveau să fie aproape 
permanent în jurul lui. 

Și, după cum se dovedește, Lawrence a mai oferit o a treia 
relatare despre ceea ce se întâmplase la Deraa, din care reiese 
că experienţa trăită de el acolo a fost foarte diferită — și, în 
unele privinţe, cu mult mai rea —, decât ceea ce i-a povestit lui 
Stirling sau ceea ce a prezentat în carte. Această relatare apare 
într-o scrisoare adresată lui Charlotte Shaw, soţia scriitorului 
George Bernard Shaw, în 1924. 

Lawrence s-a împrietenit cu familia Shaw după război, 
Charlotte Shaw asumându-și cumva rolul de mama-duhovnic în 
viaţa lui, sau, cum se exprima Lawrence, „femeia solitară care 
mă lasă să mă simt în largul meu cu ea, în ciuda tuturor 
lucrurilor“. Probabil ca răspuns la o întrebare pusă de Charlotte 
Shaw, Lawrence scria: „Despre acea noapte. Nu s-ar cădea să iti 
povestesc, fiindcă bărbaţii decenti nu vorbesc despre asemenea 
lucruri. Am vrut să spun totul pe șleau în carte și m-am luptat 
zile în șir cu demnitatea mea, care nu mă lăsa, nu mi-a dat voie 


sa fac asta. De teamă să nu sufăr, sau mai degrabă ca să câștig 
cinci minute de respiro într-o durere care mă înnebunea, am 
renunțat la singurul lucru cu care ne naștem în lumea asta: 
integritatea noastră corporală. Este o chestiune impardonabilă, 
o situaţie irevocabilă, și este ceea ce m-a făcut să renunţ la un 
trai decent... Poti spune că e morbid, dar gândește-te la ofensă și 
la intensitatea frământărilor pe care mi le-a provocat în toți 
acești ani“.S519 

Deși este redată în stilul evaziv care îl caracteriza, această 
relatare sugerează un tablou complet diferit despre ceea ce s-a 
întâmplat la Deraa: faptul că Lawrence ar fi cedat avansurilor 
agresorului său, pentru a evita să fie torturat — sau cel puţin 
pentru a pune capăt torturii. În această variantă, se poate 
explica nu numai faptul că a fost în stare să evadeze — tortura 
fizică fiind minimă —, ci și de ce le-ar fi spus tovarășilor lui de 
la Azraq „o poveste năstrușnică“, punându-i să jure că aveau să 
păstreze secretul, de ce nu le-ar fi pomenit nimic despre acest 
episod camarazilor săi britanici din Aqaba si de ce va continua 
să ascundă adevărul despre acest lucru, pentru totdeauna după 
aceea. 

Dar faptul că a scăpat de cele mai cumplite torturi fizice a 
fost cu preţul unei complexe panoplii de cazne psihologice 
ulterioare. Așa cum poate atesta orice victimă supusă unui viol 
sau unor suplicii, aspectul poate cel mai dificil al traumei 
propriu-zise nu este durerea și nici teama experienţei în sine, ci 
o profundă umilinţă, absolut nemeritată. Din câte se pare, 
Lawrence a fost violat și torturat, de asemenea. O astfel de 
încercare, devastatoare probabil pentru oricine, în cazul lui 
Lawrence a avut și un efect nociv asupra imaginii despre 
propria-i persoană. Încă din copilărie, Lawrence cultivase în el 
crezul unui stoicism solid, convingerea fundamentală că el avea 
capacitatea de a îndura aproape orice suferință sau rigoare, 


însă acum această credinţă îl părăsise în cel mai vulnerabil si 
disperat moment. Contribuind poate la acest sentiment — în 
special, dacă e să dăm crezare teoriei că Lawrence era un 
homosexual refulat cu strictete — era și o aversiune sexuală 
fata de propria-i persoană, pe care i-o inspira probabil acel 
supliciu. Cedase oare de frica durerii sau a morții, s-a întrebat 
el pesemne după aceea, sau fiindcă în sinea lui era atras de 
actul respectiv? Nu-i de mirare, atunci, dacă un om care a 
îndurat o asemenea traumă poate să-și dorească ulterior să își 
orneze memoria cu scene de o violență cutremurătoare, care 
pot absolvi orice vinovăţie, făcând să pară fără obiect orice 
chestiuni legate de voinţă sau împotrivire. 

Mai există un motiv precumpănitor de a crede că la Deraa 
lui Lawrence i s-a întâmplat ceva înspăimântător, mai degrabă 
în sensul celor descrise în scrisoarea adresată lui Charlotte 
Shaw, decât așa cum îi scria lui Walter Stirling sau așa cum 
povestea în Cei șapte stâlpi ai înțelepciunii. Peste zece luni, 
Lawrence va reveni în acel oraș feroviar din Siria, unde va 
comite unele dintre cele mai brutale fapte de arme, purtând 
izul puternic al răzbunării. 


În seara de 4 decembrie 1917, protipendada Beirutului s-a 
reunit pentru un banchet în onoarea lui Djemal Pașa. „De 
fiecare dată când vin la Beirut“, și-a început Djemal discursul, 
„observ că locuitorii sunt foarte leali. Acest lucru m-a umplut de 
afecţiune pentru ei. Profit de acest prilej ca să le ofer 
multumirile mele pentru amabilitatea lor fata de mine.“®% 

Guvernatorul Siriei adopta astfel un demers îndrăzneţ, știut 
fiind că relaţia lui cu acel oraș fusese dintotdeauna conflictuală. 
Întrucât Beirutul fusese considerat de multă vreme drept un 
creuzet al naţionalismului arab, Djemal poruncise exilarea a 
sute de cetăţeni ai orașului sub bănuiala de nelealitate, iar 
regiunea Libanului avusese de suferit enorm — mulți cred că 


dinadins — in perioadele de foamete care facusera ravagii in 
Siria pe timpul războiului. Apoi, mai era problema celor 
douăzeci și cinci de presupusi conspiratori antiturci, divulgati 
în documentele procurate de la consulatul francez închis, și pe 
care Djemal îi condamnase să fie spânzurați în Place des 
Canons, din Beirut, în două execuţii în masă, separate. Până la 
acel banchet din decembrie 1917, Place des Canons fusese deja 
poreclită „Piaţa Martirilor“ de către locuitorii Beirutului, o 
denumire pe care o poartă oficial și astăzi. 

Oricum, notabilitatile adunate acolo nu aveau nicio intenţie 
să comenteze malitios vorbele rostite cu generozitate de 
Djemal, știut fiind că reuniunea din acea seară era de rămas- 
bun. După trei ani tumultuoși, militarul versatil originar din 
insula Lesbos își părăsea postul din Siria și, chiar dacă plecarea 
lui era descrisă oficial drept temporară, toată lumea din sala de 
ceremonii, inclusiv Djemal, știa că acest lucru era ficțiune. 

În cadrul unei reorganizări puse la cale recent de către 
Enver Pașa, controlul asupra armatelor otomane din Siria 
fusese predat unui nou comandant german, generalul Erich von 
Falkenhayn. În chip de consolare, Djemal fusese numit 
comandant suprem al Siriei și Arabiei de Vest — un post care 
suna excelent, desigur, și ar fi fost de-a dreptul impresionant, 
dacă ar fi existat și o armată reală pe care să o conducă. „Un fel 
de comandant suprem de categoria a doua“, remarca Falik 
Rifki, secretarul personal al lui Djemal. „Artileria, mitralierele, 
puștile și săbiile erau puse sub ordinele neamtului, in timp ce 
lui Djemal Pașa îi revenea titulatura aceea grandioasă pe care 
să o pună deasupra semnăturii lui... Era ca un rang onorific de 
pasa, pe care noi obișnuiam să îl dăm șeicilor beduini in 
deșertul pustiu.“°“ 

Dacă intenţia fusese de a leza onoarea lui Djemal, mișcarea 
reușise; dându-și demisia din diferitele funcții, Djemal anunţase 


că urma să se întoarcă la Constantinopol. Iar dacă îl blama in 
sinea lui pe Enver pentru această detronare, Djemal nu a ratat 
ocazia de a se răzbuna un pic în discursul său de la Beirut, când 
a ajuns să amintească de execuțiile din Place des Canons, care 
în mod evident aveau încă un ecou neplăcut în sufletul unor 
membri ai publicului din acea seară: „Este adevărat că acum 
câtva timp am spânzurat anumiţi arabi“, a recunoscut el. „Nu 
am făcut asta din proprie iniţiativă, ci la insistenţele lui Enver 
Pasa.“& 

Djemal lăsa în urmă un palmares la fel de contradictoriu ca 
persoana sa. Deși jurământul public de a cuceri Egiptul se 
soldase cu un fiasco în Sinai, se putea lăuda cu cele două acţiuni 
reușite ale armatei lui împotriva britanicilor în Gaza. 
Supervizase o serie de eforturi de modernizare ambitioase pe 
tot cuprinsul Siriei — orașe cu străzi largi și pavate, 
electrificare, noi parcuri, moschei și clădiri municipale —, chiar 
dacă sute de mii de supuși ai săi, dacă nu chiar un milion, 
pieriseră de inanitie si boli. Incercase să amelioreze suferința 
armenilor, în timp ce dobândea reputaţia de prigonitor al 
evreilor din regiune. Și dacă măsurile lui dure domoliseră orice 
ardoare revoluţionară în rândul naționaliștilor arabi din Siria 
— în niciuna dintre provinciile Siriei nu se produsese o 
răzvrătire semnificativă în timpul mandatului său —, 
atitudinea lui mai blândă și intelegatoare fata de regele Hussein 
din Hejaz se întorsese urât contra lui. 

În orice caz, pleca din Siria într-un moment foarte bun. În 
acea toamnă, Falkenhayn se căznise să aducă la sud o nouă 
forţă turcească de elită, grupul armatelor de la Yildirim, pentru 
un asalt preventiv asupra britanicilor care se adunau în Sinai, 
însă fusese bătut grav de Allenby, când trupele britanice 
rupseseră frontul turcesc la sfârșitul lui octombrie. În luna 
următoare, în timp ce unităţile din Yildirim continuau să fie 


împrăștiate pe toată lăţimea Siriei, britanicii cuceriseră o mare 
parte din sudul Palestinei, iar acum se aflau pregătite de atac la 
porţile Ierusalimului. În toate astea, Djemal rămânea absolut 
fără nicio vină. 

Dar asta nu însemna că efortul de război al Turciei și al lui 
Djemal personal în Siria se încheiaseră. În schimb, așa cum se 
întâmplase de atâtea ori de-a lungul veacurilor când totul 
păruse pierdut pentru Imperiul Otoman, exact în acest moment 
sumbru șansa a făcut ca evenimentele să ia o întorsătură 
șocantă, care a schimbat totul. 

În 7 noiembrie, exact ziua când armata turcă abandona 
Gaza, Vladimir Lenin și bolșevicii lui au răsturnat guvernul rus 
condus de Aleksandr Kerenski.5!* În dimineaţa următoare, 
bolșevicii au emis Decretul pentru Pace, anunțând astfel 
intenția lor de a se retrage imediat din război. Pe toată 
lungimea frontului, forțele rusești au depus armele, într-o 
unilaterală încetare a focului. Și așa Imperiul Otoman văzuse 
cum cel mai neînduplecat vrăjmaș al său din ultimele două 
veacuri dispărea pur și simplu, făcând ca una dintre cele trei 
armate inamice care îi hartuiau hotarele să amuteasca subit. 

Curând, au urmat și ale știri extraordinare. Scotocind prin 
documentele guvernului izgonit, bolșevicii au găsit o copie a 
Acordului Sykes-Picot, încă ţinut secret. Niciun alt document nu 
ar fi putut confirma mai bine acuzaţia bolșevicilor care 
susțineau că măcelurile care devastaseră lumea pe parcursul 
ultimilor trei ani serviseră expansiunii imperialismului, iar la 
mijlocul lui noiembrie au dat publicităţii textul documentului. 
Bineînţeles, conţinutul acelui acord dădea apă la moară si 
acuzațiilor mai vechi lansate de Djemal Pasa — și anume, ca 
lozincile Marii Britanii și ale Franţei lăudându-se că susțineau 
independența arabilor erau doar un tertip pentru a înșfăca 
teritoriile arabilor pentru propriile lor imperii coloniale —, 


ceea ce i-a permis sa profite de ocazia discursului sau la Beirut, 
pentru a reitera aceasta idee spre edificarea intregii lumi 
musulmane si arabe. 

„Acordul [Sykes-Picot] a fost un mijloc de a declanșa o 
revoltă arabă, în interesul britanicilor care, având nevoie de 
instrumente și slugi pentru a-și atinge scopurile, i-au instigat pe 
anumiţi arabi să se răscoale, dându-le promisiuni mincinoase și 
amăgindu-i cu speranţe false“, a spus Djemal. Multă vreme, a 
declarat el în fata asistenţei, se tot întrebase nedumerit de ce 
regele Hussein le întorsese spatele fraților lui musulmani; 
acum, răspunsul era dezvăluit. „În cele din urmă, nefericitul 
Șerif Hussein a căzut în capcana întinsă de britanici, lăsându-se 
îmbrobodit de lingușelile lor, și a săvârșit o impietate împotriva 
unității și măreției Islamului. “®t 

Dar acum, cand uneltirile imperialiste ale Occidentului 
fuseseră date în vileag, sugera Djemal, timpul nu era pierdut 
pentru a le dejuca. Hussein putea să își ispășească păcatele 
trecutului, renunțând la alianţa lui nefirească. Arabii de 
pretutindeni, văzând adevărata fata a inamicului viclean, 
puteau să se unească pentru a-l înfrânge. „Eu plec la 
Constantinopol, însă voi veni înapoi curând“, făgăduia Djemal 
la sfârșitul discursului său. „Îi rog insistent pe locuitorii de vază 
ai orașului să nu dea atenţie zvonurilor false și să fie răbdători 
pe timpul putinelor zile care au mai rămas din război, astfel 
încât să ne putem atinge ţelul.“s15 

A doua zi, discursul său de la Beirut, în care era înfierat 
pactul Sykes-Picot, a fost publicat pe prima pagină a ziarelor din 
Siria și Turcia. 

Dar Djemal nu-și limitase eforturile doar la oratorie. Exact 
înainte de cuvântarea lui din Beirut, compusese scrisori 
adresate lui Faysal ibn Hussein și comandantului șef al armatei 
rebelilor, aranjând să fie predate la Aqaba prin intermediul 


unui emisar confidential. În scrisoarea către Faysal, Djemal 
admitea cu magnanimitate că Revolta Arabă s-ar putea justifica, 
dacă ar conduce la un guvernământ arab cu adevărat 
independent, în care „demnitatea și splendoarea Islamului“ să 
fie garantate. „Dar ce fel de independență se mai poate 
concepe... după ce Palestina a devenit o tara internaţională, asa 
cum au declarat deschis si oficial guvernele Aliaților, [si] cu 
Siria aflată complet sub dominaţia Franţei, iar Irakul și toată 
Mesopotamia făcând parte integrantă din posesiunile Marii 
Britanii? Și cum va putea un asemenea guvernământ să își 
asume, cu independenţă și maiestuozitate, sarcina de a modela 
destinele Islamului? Poate voi nu aţi prevăzut aceste rezultate 
de la bun început, însă eu sper ca, asistând acum la cucerirea 
Palestinei de către Marea Britanie, să percepeti acest adevăr în 
toată goliciunea lui.“ Scrisoarea nu se voia doar o aspră dojană. 
„Dacă veţi admite acest adevăr“, încheia Djemal, „nimic nu este 
mai simplu decât să anunţaţi o amnistiere generală pentru 
răsculații arabi si să reluati tratativele cu scopul de a rezolva 
problema în favoarea Islamului.“ 

Djemal avusese mult tact când își alesese destinatarul 
acestei propuneri. Așa cum știa din perioada petrecută 
împreună la Damasc, Faysal era, în același timp, cel mai 
credincios, dar și cel mai modern dintre cei patru fii ai lui 
Hussein. De asemenea, Djemal își alesese cu grijă cuvintele, 
revenind mereu la două noţiuni: „Islam“ și „independenţă“. 
Dacă intenţia fusese de a semăna îndoiala în sufletul lui Faysal, 
intuise corect cu cine avea de-a face. 


X 


Pentru vizita sa oficială la Ierusalim în 1899, kaizerul 
Wilhelm ceruse ca o intrare specială să fie săpată în zidurile 
străvechi ale oraşului. Călărind pe un armăsar negru si 


imbracat intr-o uniforma impanata cu medalii, conducatorul 
german a folosit aceasta poarta pentru a patrunde in Orasul 
Vechi, pamant sacru pentru evreii, crestinii si musulmanii din 
lume, aidoma unui cruciat cuceritor din vremurile moderne. 

Ideea se dovedise a fi un fel de pata neagra in materie de 
relatii publice pentru Germania, asa ca pentru propria lor 
intrare sărbătorească in Ierusalim, in decembrie 1917, 
britanicii s-au străduit să păstreze o alură mai discretă. 
Respectând sfaturile de la distanță date de Mark Sykes, 
echivalentul unui director de productie in politica Marii 
Britanii in Primul Razboi Mondial, s-a decis ca generalul 
Allenby sa intre pe una dintre portile traditionale ale orasului, 
mergând pe jos, si ca niciun drapel britanic sa nu fluture în 
vânt. Prin cucerirea Ierusalimului, Aliaţii dobândiseră o 
formidabilă victorie propagandistică, sublinia Sykes, or tot ceea 
ce mirosea a triumfalism creștin sau britanic nu putea decât să 
o submineze. 

Cumva din întâmplare, unul dintre cei care au participat la 
procesiunea istorică în Orașul Vechi în acea dimineaţă de 11 
decembrie a fost T. E. Lawrence. După supliciul traumatizant de 
la Deraa, Lawrence se întorsese la Aqaba, de unde fusese 
chemat să se prezinte la cartierul general de campanie al lui 
Allenby, în sudul Palestinei. Făcuse acea călătorie, așteptându- 
se efectiv să fie mustrat, poate chiar retrogradat, pentru eșecul 
de la Yarmuk, dar în schimb l-a găsit pe Allenby foarte bine 
dispus ca urmare a șirului neîntrerupt de victorii obținute pe 
câmpul de luptă. Se afla încă la cartierul general al armatei în 9 
decembrie, când s-a primit vestea că turcii și germanii se 
retrăgeau din Ierusalim. Împrumutând o uniformă militară și 
„fireturile“ de ofiţer aferente, a renunţat la veșmintele arabesti 
uzate pe care le purta și, pozând în rolul unui ofiţer din statul- 
major al generalului Clayton, s-a alăturat coloanei care a intrat 


sarbatoreste in oras. Chiar si pentru un om a carui credinta 
crestina era acum muribunda, Lawrence a fost impresionat de 
însemnătatea copleșitoare a acelei zile; pentru prima oară, in 
peste șase sute de ani, o armată europeană se întorsese în 
leagănul religiei apusene, iar Orientul Mijlociu nu avea să mai 
fie niciodată la fel. „Pentru mine“, scria el mai târziu, ,,[acesta] a 
fost momentul suprem al războiului.“S1E 

Dar Lawrence avea negreșit și alte motive de a se simţi 
impresionat. Abia când, la sfârșitul lui noiembrie, intrase 
șchiopătând în Aqaba, chinuit de boli și încă slăbit dupa 
maltratările de la Deraa, aflase și el de amploarea victoriilor lui 
Allenby în Palestina. Tot atunci a auzit prima oară și de 
Declaraţia Balfour, precum și de revoluţia rusă care îi adusese 
la putere pe bolșevici. Un pic mai aproape de patrie, afla acum 
de dizgratia in care căzuse până la urmă vechiul lui dușman, 
Edouard Brémond. 

Diverși demnitari britanici îi purtau sambetele lui Brémond 
încă din primăvară; de fapt, antipatia pentru el părea să fie 
unul dintre puţinele puncte asupra cărora Lawrence și Mark 
Sykes erau întru totul de acord. „Sunt convins că, îndepărtând 
cât mai curând cu putință misiunea militară franceză din Hejaz, 
va fi cu atât mai bine“, scrisese Sykes încă din mai, într-un 
document către Ministerul de Externe britanic. „Ofițerii 
francezi sunt, fără nicio excepţie, antiarabi, și nu fac decât să 
instige la disensiuni și intrigi.“S* În opinia lui Sykes, tonul ostil 
era dat de șeful misiunii franceze, prin „atitudinea și politica 
intenţionat perversă promovată de colonelul Bremond“. 

E posibil ca vehementa condamnării exprimate de Sykes să 
fi servit, în realitate, la prelungirea menţinerii la post a 
colonelului francez. Dornici să nu lase impresia că le-ar da 
dreptate aliaților lor, când au aflat de nemulțumirile 
britanicilor legate de Brémond, guvernanţii de la Paris 


replicaseră că, printr-o coincidenţă, se gândeau si ei deja să 
diminueze radical misiunea lui la Jiddah.*% Lăsând un „interval 
decent“ menit să salveze aparențele că ideea ar fi venit de la 
francezi, nu s-a făcut nimic timp de încă șase luni. Jucându-și 
rolul în aceasta înscenare, oficialităţile britanice au tot 
dezbătut, între timp, ce titlu de onoare să îi confere acestui 
personaj agasant. „The Most Distinguished Order of St. Michael 
and St. George“ a fost ales, în cele din urmă, iar Reginald 
Wingate a profitat de prilejul decernării pentru a-i transmite lui 
Brémond „sincerele [lui] complimente și felicitări pentru 
acţiunea valoroasă efectuată recent de Detașamentul francez 
sub comanda dumneavoastră în Hejaz“.21 

Desi Edouard Brémond era acum deţinătorul uneia dintre 
cele mai înalte decoraţii militare ale Marii Britanii, în ultimă 
instanță tot francez rămânea. Când colonelul demis s-a 
îmbarcat spre Franţa — pentru a salva onorabil aparențele, își 
lua oficial un concediu de șase săptămâni —, Wingate a trimis 
imediat o depeșă unui înalt funcţionar din Ministerul de 
Externe. „Antecedentele lui Bremond vă sunt cunoscute“, scria 
el, „iar eu cred că e foarte posibil ca principalul obiectiv al 
călătoriei lui să fie de ordin politic, pentru a influenţa opinia 
celor de la Paris contra politicii lui Picot și Sykes. Cel de-al 
doilea ar trebui prevenit. “$ 

Plecarea lui Brémond nu a însemnat însă și sfârșitul 
uneltirilor Franţei în Orientul Mijlociu. Ba dimpotrivă chiar. 
Odată cu succesele lui Allenby în Palestina, ceea ce fusese 
anterior doar o ipotetică împărțire a prăzilor de război din 
Orientul Mijlociu între puterile Antantei devenise brusc o 
realitate. Existând acum mize tangibile în joc, intrigile politice 
urmau să se intensifice substantial. 

Lawrence a avut prilejul de a întrezări o mostră a acestor 
jocuri de culise în 11 decembrie, când după intrarea 


sărbătorească în Ierusalim, ofițerii superiori ai statului-major al 
armatei britanice s-au retras pentru dejun intr-o sala de 
festivități. In calitate de diplomat francez atașat oficial pe lângă 
armata lui Allenby, Georges-Picot s-a bucurat de un loc de 
onoare în timpul ceremoniei, ceea ce el a interpretat, în mod 
evident, drept o confirmare a faptului că planul elaborat în 
urmă cu doi ani, de către el și Mark Sykes, privind o 
administrare internaţională a Ierusalimului, rămânea în 
vigoare. În sala de festivități, Picot i s-a adresat lui Allenby, 
anuntandu-l: „Și mâine, stimate domn general, voi lua măsurile 
necesare pentru a organiza guvernarea civilă în oraș“. 

Conform relatării lui Lawrence, remarca a provocat o 
tăcere jenantă în toată sala. „Salata, maioneza cu pui și 
sandviciurile cu pate de ficat au rămas nemestecate în gurile 
noastre umede, în timp ce toţi am întors capul, holbându-ne la 
Allenby. Chiar și el a părut pe moment descumpănit.“ Dar asta 
doar un moment. Întorcându-se spre reprezentantul politic 
francez, Allenby a explicat că, întrucât Ierusalimul cădea în 
interiorul zonei militare britanice, singura autoritate reală 
acolo era comandantul suprem al armatei, adică el. 

Dar dacă situaţia militară schimbată provoca noi presiuni 
din partea francezilor, aceasta nu era decât o mica fateta a 
tulburărilor politice care îi așteptau acum pe britanici. 
Lawrence a văzut asta cu ochii lui când, după ceremonia de la 
Ierusalim, s-a dus la Cairo. Întregul oraș spumega de furie. 

Mark Sykes, revizuindu-și, din câte se părea, mai vechea lui 
opinie potrivit căreia arabii nu ar avea nicio obiectie la o 
intensificare a colonizării evreilor în Palestina, se străduise ca 
Declaraţia Balfour să fie cât mai puţin cunoscută în lumea 
arabă. Dar efortul lui eșuase lamentabil, iar pe măsură ce știrea 
despre acea declaraţie s-a răspândit în rândul populaţiei 
egiptene în noiembrie, stupoarea s-a preschimbat rapid în furie. 


Chiar în timp ce autorităţile britanice încercau să domoleasca 
acele proteste, a venit discursul lui Djemal Pașa la Beirut, prin 
care denunța termenii Acordului Sykes-Picot. Cu o viteză 
uluitoare și implicând posibile consecinţe ce riscau să arunce în 
derizoriu victoriile lui Allenby în Palestina, lunga campanie a 
Marii Britanii pentru a câștiga și a păstra de partea ei lumea 
arabă primea în acest fel o gravă dublă lovitură. 

Studiind situația din Cairo, Lawrence prevedea zile sumbre 
pe viitor; dacă dezvăluirile despre documentele Balfour și 
Sykes-Picot reușiseră să incite aproape la revoltă o populaţie în 
mod normal liniștită si strict supravegheată de forțele 
polițienești, așa cum erau locuitorii Egiptului, ce efect ar putea 
să aibă atunci printre rebelii arabi adunaţi in Aqaba și printre 
posibilii lor aliaţi de pe cuprinsul Siriei? Chiar daca se felicita în 
sinea lui pentru că avusese inspiraţia de a-l informa pe Faysal 
despre Acordul Sykes-Picot în urmă cu nouă luni deja — dacă 
știrea despre acest document ar fi venit abia acum, atât de 
imprudent combinată cu cea despre Declaraţia Balfour, era 
greu de imaginat că Faysal ar mai fi putut avea vreodată 
încredere în Lawrence sau în oricare alt englez de fapt —, 
vestea avea cu certitudine să-i înfurie pe războinicii pe care 
conducătorul arab îi câștigase de partea lui. Indiferent cât de 
devotați îi erau lui Faysal sau luptei pentru independența 
arabilor, niciodată acești oameni nu scăpaseră de gândul că, de 
fapt, conducătorii hasemiti ai revoltei ar putea fi trasi pe sfoară, 
conștient sau nu, de către sponsorii lor britanici și francezi. 
Aceasta fusese teoria susținută tot timpul de autorităţile de la 
Constantinopol, iar acum aceeași acuzaţie căpăta amploare și 
credibilitate prin dezvăluirile făcute de Djemal Pașa la Beirut. 

La Cairo, Lawrence a primit curând confirmarea situaţiei 
dificile în care se afla Faysal și, de asemenea, a aflat de posibila 
trapă de salvare, oferită de Djemal. 


Dupa ce a primit, la sfarsitul lui noiembrie, scrisoarea lui 
Djemal conţinând tatonările de impacare, Faysal i-a trimis o 
copie și tatălui său. La mijlocul lui decembrie, Hussein, la 
rândul lui, îi transmisese un exemplar lui Cyril Wilson la 
Jiddah. Poate Hussein a procedat așa pentru a arăta că, chiar și 
acum, el încă avea deplină încredere în britanici, sau poate 
făcuse asta pentru a transmite avertismentul că, având în 
vedere jocul dublu al englezilor, existau alte opţiuni și pentru 
el. Bineînţeles, e posibil și să se fi gândit, pur și simplu, că 
britanicii oricum vor afla în curând, din moment ce Djemal 
enuntase propunerile de pace pentru rebelii arabi chiar în 
discursul său de la Beirut. 

Indiferent de motiv, faptul că Hussein alesese să le prezinte 
scrisoarea de la Djemal a declanșat un semnal de alarmă în 
rândul oficialităților britanice din Cairo. Cu câteva zile înainte, 
Clayton îl avertizase pe Sykes că, în condiţiile în care vestea 
despre pactul Sykes-Picot și Declaraţia Balfour se răspândea în 
lumea arabă, nu mai era decât o chestiune de timp până când 
turcii aveau să le facă rebelilor o contraofertă;*%* scrisoarea lui 
Djemal era dovada că acest lucru se întâmplase deja. Din 
fericire, în viziunea lui Clayton, Faysal și Hussein nu 
reactionasera la propunere — procedaseră cum se cuvenea și 
anuntasera autorităţile britanice —, dar cine putea ști ce se va 
întâmpla când va veni următoarea ofertă din partea turcilor? 

Lawrence vedea lucrurile complet diferit. De fapt, în 
scrisoarea lui Djemal Pașa, el vedea o șansă unică pentru cauza 
arabă. 

Așa cum îi mărturisise lui George Lloyd în octombrie, 
Lawrence nu mai considera că lupta pentru Marea Britanie, ci 
pentru independenţa arabilor. În rândul eșaloanelor superioare 
ale ierarhiei politice și militare britanice din Cairo, se știa că 
trimiși ai Marii Britanii se întâlniseră în ultimele luni cu 


omologi turci în vederea întocmirii unui tratat de pace, or dacă 
Marea Britanie nu avea nici un scrupul de a negocia în secret 
cu inamicul, de ce ar avea atunci arabii?! Dimpotrivă, jucând 
cartea turcească și putând astfel să obţină de la ei condiţii 
speciale de reglementare, arabii ar putea apoi să facă o 
întoarcere de o sută optzeci de grade si să smulgă concesii 
concrete de la britanici și francezi. În ultimă instanţă, jucând 
abil fiecare carte, arabii ar putea dobândi independenţa, 
indiferent cine va câștiga războiul până la urmă. 

Nu însemna că Lawrence se gândise cumva să 
împărtășească aceste calcule superiorilor săi de la Cairo. De 
fapt, le-a sugerat că ar putea fi spre binele Marii Britanii să afle 
ce erau dispuși turcii să le ofere arabilor, astfel încât britanicii 
să poate reacționa preventiv. Oricât de improbabil părea, 
această sugestie a fost privită favorabil de către Reginald 
Wingate. „l-am recomandat Regelui Hussein sa nu trimită 
[turcilor] niciun răspuns oficial“, a telegrafiat Wingate 
Cabinetului de Război, „însă maiorul Lawrence se va consulta 
cu Faysal pentru a stabili dacă nu s-ar putea obţine alte 
informaţii despre noua tactică a turcilor, printr-un schimb de 
mesaje verbale [sic] între el și Djemal.““2 

Cabinetul de Război s-a mișcat rapid pentru a pune capăt 
acestei propuneri, dar nu suficient de repede;“® Lawrence, 
după cum s-a dovedit, plecase din Cairo în aceeași zi, Ajunul 
Crăciunului, în care Wingate trimisese acea telegramă, astfel 
încât până când Cabinetul de Război a cumpănit totul, el era 
deja înapoi la Aqaba cu Faysal. Exact cum procedase și in alte 
conjuncturi critice, Lawrence avea să folosească întârzierea în 
primirea ordinelor drept o scuză pentru a acţiona conform 
ideilor sale. Asta însemna să îl încurajeze pe Faysal să înceapă 
un dialog cu inamicii lui turci. Pe parcursul lunilor următoare, 
Faysal și Lawrence vor stabili și vor întreține un asemenea 


dialog cu principalul general turc, care actiona pe frontul sudic 
sirian. 

În Cei șapte stâlpi ai înţelepciunii, Lawrence s-a lansat în 
raționamente laborioase pentru a justifica aceste tratative cu 
inamicul, argumentând că, în condiţiile în care regimul otoman 
era din ce in ce mai scindat între islamiști, ca Djemal Pasa, și 
naționaliști turci, ca generalul din sudul Siriei, Faysal ar putea 
semăna discordia între ei. „Folosind fraze prudent ticluite“, 
scria Lawrence, „am putea arunca oprobriul pentru Revolta 
[Arabă] asupra partidei clericale [a lui Djemal], iar apoi poate 
militariștii s-ar putea certa cu ei.“ În ultimă instanţă, continua 
acel raționament, o asemenea ceartă ar fi profitabilă atât 
pentru arabi, cât și pentru naționaliștii turci: primii și-ar 
dobândi independenţa, iar ceilalți ar scăpa de griji, putând să se 
concentreze cum să-și păstreze patria lor, Anatolia. 

Recunoscând poate inconsistenta acestui argument, 
Lawrence a căutat să se distanteze de rolul lui în această 
chestiune. Astfel, relatarea din 1922, în așa-numita „ediţie 
Oxford“ a Celor șapte stâlpi ai înțelepciunii — „Faysal, având 
toată asistența mea, i-a trimis înapoi răspunsuri tendentioase 
lui Djemal“ — a devenit, în 1926, Faysal acţionând complet pe 
cont propriu.& 

Peste trei ani, Lawrence a oferit o explicaţie mult mai 
simplă — și mai blazată — pentru acţiunile lui și ale lui Faysal. 
Aceasta a venit ca răspuns la o întrebare despre acele contacte 
din timpul războiului, pe care i-a pus-o nimeni altul decât 
William Yale. „Totul e permis în dragoste, război și alianţe“, îi 
scria Lawrence lui Yale, în 1929. „Pfuuu!“s% 


Faptul că încălcase flagrant ordinul lui Chaim Weizmann de 
a-și pune căluș în gură pe durata șederii în Statele Unite nu l-a 
mulțumit îndeajuns pe Aaron Aaronsohn. Mai trebuia și ca 
Weizmann să afle amănunţit acest lucru, ceea ce Aaronsohn s-a 


apucat sa faca printr-un lung raport adresat liderului sionist 
britanic in 13 decembrie 1917. Pe langa o serie de intalniri cu 
oficialitati de la Washington, povestea el, fusese alocutiunea sa 
la City Club din Boston, „la care au fost invitaţi toţi evreii de 
vază din oraș“. După aceea, a urmat luarea lui de cuvânt la 
Colegiul Uniunii Ebraice, o organizaţie puternic antisionistă din 
Cincinnati, exact genul de bastion al opoziţiei pe care 
Weizmann dorea să îl evite, dar unde, potrivit lui Aaronsohn, 
fusese primit cu căldură. „Am încercat să fiu scurt — nu am 
vorbit mai mult de patruzeci de minute — și toată ostilitatea din 
sală a încetat.“S1 

Primirea călduroasă de care s-a bucurat Aaronsohn în 
Statele Unite a fost determinată și de vestea cuceririi 
Ierusalimului de către britanici în 9 decembrie. De la începutul 
războiului, puţine evenimente electrizaseră atât de mult opinia 
publică americană, incluzându-i deopotrivă pe evrei și creștini 
și conducând rapid la o dezbatere naţională insufletita despre 
viitorul statut al Ţării Sfinte. Nicăieri această dezbatere nu era 
însă mai intensă decât în cadrul comunităţii evreiești, iar 
ezitarea iniţială a sioniștilor americani de a accepta Declaraţia 
Balfour se risipea rapid. 

Totuși, campania lui Aaronsohn de câștigare a bunavointei 
nu a fost nici pe departe la fel de reușită cu omul pe care Chaim 
Weizmann și colaboratorii lui britanici îl considerau esenţial 
pentru contribuţia americanilor la cauza lor, Louis Brandeis. A 
avut câteva întâlniri cordiale la Washington cu judecătorul 
Curţii Supreme, însă Brandeis a rămas ferm rezervat fata de 
ideea ca o delegaţie americană să se alăture Comisiei Sioniste, 
care urma să plece curând spre Palestina; lucrul acesta, a 
subliniat Brandeis, ar da impresia unei sustineri oficiale 
americane pentru eforturile Marii Britanii în Palestina — ceea 
ce, desigur, era exact scopul englezilor. 


Celalalt obiectiv, mult mai sensibil, al sionistilor britanici — 
o declaratie de razboi a Statelor Unite impotriva Turciei — a 
fost expus destul de explicit intr-o scrisoare adresata de 
Weizmann lui Brandeis la mijlocul lui ianuarie. „Trebuie să fie 
absolut clar“, scria Weizmann, „că există o coincidenţă 
completă a intereselor americano-britanico-iudaice contra 
intereselor pruso-turce... Din acest motiv, eu cred că o Palestină 
a evreilor trebuie să devină un scop în război pentru America, 
exact în același fel ca Alsacia Lorena [ocupate de Germania] și o 
Polonie independentă. “4 

Asta i-a pus capac lui Brandeis. Încă din aprilie 1917, 
Weizmann il cooptase pe Brandeis pentru a obține sprijinul lui 
Woodrow Wilson fata de ideea patriei pentru evrei, iar 
judecătorul Curţii Supreme făcuse acest efort, în măsura în care 
nu contravenea simțului său etic. Acum, Weizamnn îi cerea nu 
numai să îl convingă pe președinte să extindă dramatic efortul 
de război al americanilor, ci pretindea că sintagma vagă „cămin 
national pentru poporul evreu“ din Declaraţia Balfour era o 
„Palestină a evreilor“. Până la urmă, Brandeis i-a trimis o 
depeșă laconică lui Weizmann, afirmând că participarea 
americană în Comisia Sionistă era „acum imposibilă“.5: Acesta 
a fost începutul unei rupturi între doi dintre cei mai importanţi 
lideri sioniști din lume, care nu se va repara niciodată pe 
deplin. 


Pe coama colinei, Lawrence a strunit camila, oprind pentru 
a inspecta orașul adumbrit Tafileh, din ravina de dedesubt. 
Locul era neîmbietor și, asa cum Lawrence avea să descopere 
curând, prezentând o situaţie cu totul diferită de tot ceea ce 
întâlnise el în cele șaisprezece luni de când era în teatrul de 
război din Arabia. 

Era în dimineaţa zilei de 20 ianuarie 1918. Cu cinci zile în 
urmă, o forță mixtă formată din războinici beduini și o unitate 


de cinci sute de oameni din Liga Arabă care fuseseră pregătiţi 
în Aqaba, dăduse năvală in Tafileh, amplasat într-o vale 
muntoasă din sudul Siriei, și pusese pe fugă mica garnizoană 
turcă a orașului. Spre nord, se aflau următoarele obiective ale 
arabilor, localitățile mai mari Kerak și Madeba. Lawrence 
venise să susțină operaţiunile contra acestor orașe, iar apoi să 
continue înaintarea spre ţărmul nordic al Mării Moarte; dacă 
totul decurgea conform planului, acela era punctul unde, în 
vecinătatea orașului antic Ierihon, rebelii arabi urmau să 
stabilească în sfârșit o legătură terestră directă cu armata 
generalului Allenby din Ierusalim. 

Dar așa cum luptătorii de gherilă au descoperit de-a lungul 
istoriei, una este să efectuezi raiduri fulgerătoare contra 
inamicului, ca apoi să dispari, și alta să cucerești centre urbane 
populate și să iti mentii puterea asupra lor. Deși experții 
moderni în arta insurectionala au găsit o expresie pentru acest 
proces — „inimi-și-cugete“ —, adevărul crud este că nu există 
inimi sau cugete pe care să le „câștigi“. De fapt, preocuparea 
esenţială a civililor prinși într-o zonă a războiului de gherilă 
este, pur și simplu, să rămână în viaţă, iar pentru asta sunt gata 
să „voteze“ cu cei care le garantează cel mai bine acest lucru — 
până când, dacă observă că situaţia s-a schimbat, civilii trec de 
partea celorlalți, care pot să le asigure mai bine aceste 
deziderate. În genul acesta de înfruntare primară, apelul la 
naționalism sau ideologie nu are nicio valoare; „lealitatea“ se 
dobândește oferind siguranţă sau insuflând teroare, ori printr-o 
combinaţie din amândouă. 

Pe străzile Tafilehului „eliberat“, Lawrence a întâlnit o 
ilustrare perfectă în miniatură a acestui sofism inimi-și-cugete. 
Nu existaseră manifestări sărbătorești de bucurie din partea 
localnicilor, pentru faptul că fuseseră eliberaţi de sub jugul 
turcesc sau la gândul că va apărea o naţiune arabă unită; mai 


degrabă, cei din Tafileh — negustori, mici fermieri, păstori — se 
simțeau prinși între două alegeri proaste. Îi priveau pe 
războinicii beduini tâlhari cu frică și ură în același timp, ca pe 
un fel de bandiți călărind pe cămile. Chiar dacă nu se temeau la 
fel de mult de membrii disciplinati ai Legiunii Arabe, din cauza 
numărului lor mare vedeau în ei, cum era și firesc, o 
amenințare catastrofală pentru firavele lor rezerve de hrană, 
așa că ascunseseră repede tot ce putuseră. Dincolo de toate 
astea, persista o spaimă colectivă provocată de ceea ce s-ar 
putea întâmpla dacă turcii ar recuceri valea, represaliile care ar 
urma probabil, or cum se întâmplă de obicei în asemenea 
situaţii lucrul acesta a condus la o acută divergență de opinii 
despre ce era cel mai prudent de făcut. 

„Treburile sunt într-o fază destul de ciudată aici“, îi raporta 
Lawrence lui Gilbert Clayton în 22 ianuarie. „Localnicii sunt 
împărţiţi în două facțiuni opuse foarte încrâncenate, ceea ce le 
face sa fie îngrozite una de cealaltă și ambele fata de noi. Se 
trag focuri de armă în sus și în jos pe străzi în fiecare seară, iar 
atmosfera generală este încordată. Luăm măsuri în privinţa 
poliției etc., ceea ce va mai domoli această stare de nervi, și sper 
să apară provizii suficiente cât să ne putem descurca în 
continuare.“S54 

Zadarnicind orice eforturi însă, erau apucaturile hraparete 
ale sătenilor, ceea ce provoca deja o penurie de alimente în vale 
și o creștere enormă a prețurilor la tot ce se mai găsea de 
cumpărat. Lucrul acesta avea, la rândul lui, efectul de a spori 
resentimentele populaţiei, dar și furia războinicilor. „Regret că 
nu iti pot trimite cifre exacte ale cantităților de provizii de aici“, 
încheia Lawrence raportul său din 22 ianuarie, „dar am fost 
foarte ocupat de când am ajuns, încercând să descopăr care 
oameni sunt cu noi și unde sunt ei. Conflictele de idei, răfuielile 
locale și interesele partinice sunt atât de crâncene (acesta fiind 


momentul de anarhie la care intregul district a jinduit de ani de 
zile), încât cu greu le-ar putea descâlci careva la repezeală.“ 

Dar situaţia avea să se inrautateasca si mai mult. A doua zi 
după ce i-a scris lui Clayton, Lawrence a aflat că o importantă 
forță armată turcă venea să recucerească Tafilehul. 

Până să ajungă la Tafileh, Lawrence petrecuse în Arabia o 
lună întreagă după șederea lui la Ierusalim și Cairo. În acest 
răstimp, evaluase stadiul Revoltei Arabe, se consultase cu Faysal 
la Aqaba, pregătindu-se pentru ce avea să urmeze în 
continuare. La scurt timp după întoarcerea sa, participase la o 
incursiune contra Căii Ferate Hejaz, la bordul uneia dintre cele 
mai noi arme britanice ce aveau să fie introduse pe frontul din 
Arabia, mașina blindată Rolls-Royce. Deși cele două mașini 
blindate produseseră doar daune minore asupra postului de 
pază turcesc în care tintisera, a fost evident imediat pentru toți 
că această nouă armă schimba fundamental războiul din 
deșert. Acum, cu o investiție absolut minimă de oameni și 
materiale de război, britanicii puteau domina categoric calea 
ferată, atacând garnizoanele ei izolate și avariind șinele, 
aproape după bunul lor plac. Odată cu acest gen de suprematie 
armată, a venit în sfârșit și acceptarea, la nivelul conducerii 
militare britanice, că argumentul pe care Lawrence încercase 
să îl impună de aproape un an era just: nu avea niciun rost de a 
forța căderea Medinei; mai bine să lase miile de soldați turci 
esuati exact acolo unde se aflau. 

Pregatirile lui fusesera si de ordin personal. Ca urmare a 
supliciului de la Deraa, Lawrence s-a apucat să își organizeze o 
armată privată, sau gardă de corp. „Am început să îmi adun tot 
mai multi oameni, ca să formez un detașament“, scria el, 
„strângând diverșii nelegiuiti pe care îi gaseam, indivizi care 
prin nimicniciile lor dăduseră de bucluc altundeva.“S5 
Recrutarea unor „nelegiuiţi“ a fost deliberată și ingenioasă. 


Derbedei in triburile lor, poate chiar proscrisi de-a dreptul, 
acesti oameni aveau sa-i fie leali, in ultima instanta, doar lui 
Lawrence, un criteriu care explica, de asemenea, includerea 
printre ei si a celor două puslamale din tabără, Farraj si Daud. 
Era o legătură de lealitate personală, pentru care gărzile de 
corp aveau să plătească însă scump; potrivit estimărilor lui 
Lawrence, aproape șaizeci dintre ei aveau să moară până la 
sfârșitul războiului. 

Cu acest cortegiu mărit, Lawrence pornise la drum în 10 
ianuarie pentru a participa la operaţiunea aflată în derulare la 
Tafileh. Așa cum fusese informat de către statul-major al 
generalului Allenby de la Ierusalim, armata britanică din 
Palestina nu avea să fie suficient de odihnită și reînzestrată 
pentru următoarea ofensivă, decât abia la mijlocul lui 
februarie, probabil. Ținând seama de această decalare, 
Lawrence și tacticienii militari puseseră la cale un plan relativ 
modest, pe care rebelii arabi să îl execute între timp. Evitând 
șirul marilor centre populate din interiorul Siriei — aflate încă 
sub controlul turcilor și situate prea departe pentru ca forţele 
britanice din Palestina să poată interveni operativ —, armata 
rebelilor urma să curete terenul intermediar, munții din Platoul 
Moab, exact la est de Marea Moartă, ca apoi să stabilească 
joncţiunea cu britanicii, lângă Ierusalim. Cucerirea localităţii 
Tafileh fusese primul obiectiv în această campanie, urmând 
apoi orașele mai mari Kerak și Madeba, însă totul a fost pus 
subit sub semnul întrebării, când s-a aflat că turcii veneau să 
atace Tafileh. 

Dacă ar fi fost să aplice vechile lor tactici, arabii ar fi 
profitat de ocazie ca să-și facă bagajele si să își ia talpasita. 
Lawrence studiase suficient de bine însă rebeliunile de gherilă, 
încât să își dea seama că regulile războiului se schimbaseră 
acum brusc. Exact ca în Tafileh, locuitorii din Kerak și Madeba 


se țineau deoparte, așteptând să treacă de partea învingătorilor. 
Asta însemna că soarta celor trei orașe era acum indisolubil 
legată și că, dacă Tafileh era abandonat, se pierdea de 
asemenea și orice șansă de a mai cuceri Karek sau Madeba. Pe 
scurt, rebelii nu aveau altă soluție decât să rămână pe poziţii și 
să lupte. 

Bătălia a debutat foarte ezitant. În după-amiaza de 24 
ianuarie, avangarda de circa o mie de soldaţi a forțelor turcești, 
trimisă de la Kerak, a intrat în valea Tafileh venind din defileul 
Wadi Hesa, la câţiva kilometri în nordul localităţii. Foarte rapid, 
au respins micul detașament de pază al rebelilor, forțându-l să 
se retragă până la marginea orașului. Din fericire pentru rebeli, 
s-a înnoptat înainte ca turcii să fi exploatat pe deplin avantajul 
dobândit; profitând de întuneric, comandantul Legiunii Arabe 
și-a retras în pripă forţele tocmai în capătul sudic al văii. „Toată 
lumea a crezut că fugeam [de turci]“, avea să îi raporteze 
Lawrence lui Clayton. „Cred că asta si făceam.“S55 

Înainte de revărsatul zorilor, Lawrence s-a aventurat în 
oraș și a văzut cu ochii lui efectul pe care retragerea Legiunii îl 
avusese asupra locuitorilor. „Toţi urlau de groază, bunurile 
erau scoase din case și îngrămădite pe străzile ticsite de femei și 
bărbaţi. Arabi călări galopau pe străzi în sus și în jos, trăgând ca 
apucatii în aer, iar scânteierile tasnite din puștile turcilor 
desenau conturul stâncilor din defileul Tafileh.“ 

Observând că o mică subunitate de pază rezista încă eroic 
pe un dâmb abrupt la nord de oraș, Lawrence a trimis urgent 
vorbă comandantului Legiunii Arabe să ducă sus întăriri și 
mitraliere, după care s-a grăbit și el spre dâmb. Când s-a 
luminat de ziuă, situaţia firavei forte armate de acolo — poate 
treizeci de războinici arabi și un număr egal de locuitori din 
Tafileh — a devenit „destul de dificilă“. 

„Turcii își croiau drum prin trecătoare, în lungul coamei 


care delimita șesul spre est“, raporta Lawrence, „trăgând cu 
aproximativ cincisprezece mitraliere în partea din fata și în 
flancul micii ridicături de pământ pe care noi o apăram, în 
bătaia tirului lor. Între timp, au reglat explozia șrapnelurilor, 
care initial trecuseră razant peste vârful colinei și peste ses, iar 
[acum] începeau să ciuruiască dealul în plin, pe creastă și pe 
părțile laterale. Oamenii noștri nu aveau muniții suficiente, iar 
pierderea acestei înălțimi era, în mod evident, doar o chestiune 
de minute.“ 

Dar acţiunea de apărare a dâmbului s-a dovedit capitală. 
Când această poziţie a fost abandonată, forţa arabă principală 
venise deja în zonă, cu mitralierele și tunurile lor de munte, 
pentru a forma o nouă linie a frontului pe o culme de deal 
paralelă, la circa doi kilometri și jumătate în spate. În acest 
răstimp, s-a petrecut o faptă aparent nesemnificativă, dar care, 
așa cum s-a întâmplat adesea în multe bătălii, a fost decisivă 
pentru rezultatul final. În timp ce fugea înapoi ca să se 
adăpostească, Lawrence avusese prezența de spirit să își 
numere pașii, așa că a putut calcula că distanţa dintre dâmbul 
abandonat — pe care turcii aveau să-l ocupe în curând — și 
noua linie defensivă a arabilor era cam de trei mii o sută de 
metri. Când principala forţă turcească s-a instalat pe damb și şi- 
a desfășurat armamentul greu, s-a trezit lovită furtunos de 
obuzele trase din tunurile de munte ale arabilor. 

Turcii erau acum imobilizati în centru, ceea ce l-a făcut pe 
Lawrence, folosindu-și cunoștințele de istorie militară, să 
lanseze un atac în clește cum scria la carte, trimițând câteva 
mici unități de luptători să ocolească pe un arc larg prin spatele 
inamicului, care nu bănuia că era împresurat. La scurt timp 
după ora trei după-amiază, capcana s-a declanșat, mitraliorii 
arabi de pe flanc trimițând o ploaie de proiectile în turcii care 
rămăseseră complet expuși pe dâmb. Când mitraliorii și tunarii 


lor au fost rapid secerati, soldatii turci s-au speriat, iar apoi au 
început o fuga dezorganizată, încercând sa se adăpostească în 
defileul Wadi Hesa. Dar nici acolo nu au putut găsi vreun 
adăpost. Într-o derută totală, turcii au fost atacati toată seara și 
până noaptea târziu de cavaleria arabă și beduinii rapace, chiar 
și de muntenii din sate, puși pe răzbunare și jefuit. Din cei o mie 
de soldaţi turci care lansaseră atacul în Tafileh, Lawrence a 
estimat pierderile lor la circa cinci sute de morți și răniţi, cu 
alte două sute făcuţi prizonieri, dar chiar și așa cifrele erau 
probabil prea mici; ulterior, a auzit că nu mai mult de cincizeci 
de soldaţi au mai ajuns înapoi in Kerak, ceilalți fiind răpuși, 
unul câte unul, în defileu. Preţul plătit fusese de circa douăzeci 
și cinci de arabi uciși si, poate, de trei ori mai multi răniți. 

Înfrângerea turcilor la Tafileh a fost o capcană clasică în stil 
napoleonian, pentru care Lawrence avea să fie decorat în scurt 
timp cu medalia „Distinguished Service Order“. Cu toate astea, 
era o acțiune pe care el, personal, avea să o descrie drept 
„mârșavă“, un exerciţiu absurd de samavolnicie. „[Noi] puteam 
să fi câștigat refuzând lupta, să le fi venit de hac exploatând 
direct avantajul nostru, la fel ca în alte douăzeci de situații 
asemănătoare înainte și după aceea.“ În schimb, atacând 
inamicul într-o bătălie convenţională, arabii suferiseră pierderi 
omenești reprezentând o șesime din efectivul lor, ceea ce făcea 
ca o înaintare ofensivă spre Madeba sau Kerak să fie aproape 
imposibilă într-un viitor apropiat. „În seara aceea“, scria el, „nu 
mai rămânea nicio glorie, doar teroarea trupurilor frânte, care 
fuseseră oamenii noștri, purtaţi acum prin dreptul nostru spre 
casele lor.“ 

Dar la Tafileh, Lawrence a manifestat o nouă trăsătură de 
caracter, care dădea de gândit: ura fata de inamic, un fel de 
furie că turcii fuseseră atât de stupizi încât să-l atace. Chiar 
dacă a deplâns, poate, soarta tristă a „celor o mie de turci“ care 


veniseră să atace Tafilehul, îi lipsea acum compasiunea care îl 
caracterizase altădată. Când a aflat că turcii erau în continuare 
masacrați în defileu, deși bătălia fusese câștigată deja de mult 
timp, Lawrence nu a făcut nimic. „Ar fi trebuit să cer îndurare 
pentru inamic“, povestea el în Cei șapte stâlpi ai înțelepciunii, 
„dar după nervii și eforturile luptei, spiritul meu era prea 
vlăguit ca să-mi mai fi păsat să cobor în locul acela oribil și să 
îmi petrec noaptea salvându-i.“ 

Cu șase luni în urmă, după o bătălie similară la Aba el 
Lissan si la fel de unilaterală, Lawrence avusese grijă ca răniții 
muribunzi să fie plasați pe malul unui pârâu, ca măcar apă să 
poată avea până își dădeau duhul. La Tafileh, chiar și turcii 
răniţi ușor au fost abandonaţi fără vreun ajutor, când un viscol 
crâncen s-a pornit în acea noapte; până dimineaţă, toţi erau 
morți. „Era nejustificabil, asa cum era întreaga teorie a 
războiului, dar nu aveam de ce să ne facem reproșuri pentru 
asta. Ne-am riscat viaţa în vifor... ca să salvăm oamenii noștri, 
iar dacă regula noastră era să nu pierdem arabi ca să ucidem 
multi turci, cu atât mai putin nu trebuia să-i pierdem ca să 
salvăm turci.“ 

Indeletniciri solitare 


Poate a fost o impostură sau poate a fost farsă, 
(dar) nimeni să nu spună că n-am știut s-o fac.58 


T. E. Lawrence despre rolul său în Revolta Arabă, Cei șapte 
stâlpi ai înțelepciunii 


Încăpăţânarea și setea de aventură îl purtaseră pe William Yale 
departe de originile lui aristocratice. În 1908, aceste trăsături îl 
duseseră în junglele înăbușitoare din zona canalului Panama și, 
la scurt timp după aceea, pe câmpurile petrolifere din 
Oklahoma și în târgurile lâncede ale Imperiului Otoman. În 
toamna anului 1917, îl aduseseră la Cairo, centrul vital al 
efortului de război al Aliaților în estul Mediteranei; purta acum 
titlul ambiguu de agent special al Departamentului de Stat al 
SUA. Această misiune îl arunca, de asemenea, într-un nou tip de 
junglă, un labirint de interese diverse rivalizând pentru putere 
în viitorul Orient Mijlociu. 

„Aceste interese se intersectau și se reintersectau unele cu 
altele“, avea să scrie Yale, „formând o încâlceală confuză de 
intrigi și politici care erau aproape imposibil de descâlcit, iar în 
spatele acestor politici și intrigi erau grupurile interesate din 
Franța și Marea Britanie: capitaliste, religioase, culturale. 
Adăugându-se acestor complicaţii, veneau dorinţele evreilor și 
problema sionismului. Nu exista sarcină mai interesantă și mai 
fascinantă pentru un om decât aceea de a căuta să înţeleagă și 


să raporteze despre acest extraordinar complex de 
probleme.“*2 

Suficient de inteligent, încât să-și dea seama ca era complet 
nepregătit pentru o asemenea activitate — Yale era textual 
singurul ofițer de informaţii american de pe teren, pentru 
întreaga regiune —, s-a apucat imediat să caute prin librăriile 
de limbă engleză din Cairo cărți despre istoria Orientului 
Mijlociu. A cultivat relaţii cu nenumărați lideri egipteni si 
personalităţi din comunitatea de emigranți, iar adesea trecea pe 
la sediul Biroului Arab de la hotelul Savoy, unde stătea la taclale 
cu ofiţerii de informaţii de-acolo. În buna tradiţie nedezmintita 
a jurnaliștilor și a spionilor de pretutindeni, ședea conștiincios 
multe ceasuri prin locurile de predilecție unde își petreceau 
timpul diplomaţii și ofiţerii superiori din armată; în Cairo, în 
1917, asta însemna cel mai ades saloanele plăcut decorate din 
Turf Club, pe insula Gezira de pe Nil. 

Așa cum Yale a descoperit curând, graţie infratirii de 
interese pe care o implica misiunea sa, nu era nevoie de mari 
eforturi din partea lui. Și asta deoarece aproape toţi jucătorii 
prinși în vârtejul politic din Cairo erau dornici să își prezinte 
cazul în fata unui funcţionar al Statelor Unite, membrul cel mai 
nou și, dacă Woodrow Wilson obținea ce voia, cel mai influent 
al parteneriatului militar al Aliaților. Exista totuși o singură 
excepție importantă. „Francezii nu făceau niciun efort să mă 
contacteze“, își amintea Yale. „Formalismul și exclusivismul 
oficialilor lor îmi repugnau, iar o anumită delăsare inerentă mă 
oprea să fac avansuri suplimentare.“ 

Dar dacă toate aceste aspecte erau pe măsura spiritului său 
tenace, postul de la Cairo, cel puţin iniţial, nu i-a oferit mari 
satisfacţii în materie de aventuri. După cucerirea Ierusalimului 
de către generalul Allenby în decembrie, Yale a cerut 
permisiunea autorităţilor britanice de a vizita câmpul de luptă 


din Palestina, dar a fost refuzat pe motiv ca doar ofiterii de 
legătură militari acreditaţi aveau voie să meargă acolo. In 
realitate, a dedus Yale în cele din urmă, britanicii se gândeau 
că, acordând această permisiune unui american ar avea 
obligaţia să procedeze la fel și în cazul aliaţilor lor mai bagareti 
— italienii și grecii cereau permanent acest lucru —, si asta intr- 
un moment când ei nu-și vedeau capul de treabă în Palestina 
încercând să le pună bete-n roate francezilor. 

Pe Yale îl mai enerva de asemenea stilul ciudat al englezilor 
de a evita orice înfruntare, oficialii britanici fiind gata să cedeze 
teren când era necesar, dar devenind, cu grație, inerti atunci 
când nu mai era nevoie. Agentul special american a avut 
prilejul să constate în mod direct acest lucru când, la scurt timp 
după căderea Ierusalimului, a aflat că britanicii il băgaseră la 
închisoare pe Zaki Bey, fostul guvernator militar otoman al 
orașului, omul care jucase rolul esenţial în fuga lui Yale din 
Palestina. Plin de indignare, Yale a dat buzna în biroul 
funcționarilor britanici care se ocupau de caz și le-a povestit 
despre nenumăratele servicii pe care Zaki Bey le adusese 
comunității de expatriati din Ierusalim. Le-a mai spus, de 
asemenea, că Zaki Bey era un prieten apropiat al fostului consul 
SUA în Palestina, Otis Glazebrook, care la rândul lui era bun 
prieten cu Woodrow Wilson. „Le-am zis că dacă Zaki Bey nu va 
fi eliberat condiţionat, eu voi transmite această problemă la 
Washington și voi cere să fie supusă atenţiei Președintelui.“ 

În fata unei asemenea ameninţări fatise, funcţionarii 
majorităţii statelor ar fi încuviinţat umili sau, dimpotrivă, s-ar fi 
zbârlit rău, dar britanicii au întrecut orice așteptări. Peste 
câteva zile, Yale a primit documentele de eliberare a lui Zaki 
Bey și a fost „rugat frumos“ să i le ducă personal la închisoarea 
unde era deţinut, prilejuindu-le astfel celor doi prieteni o 
revedere emoţionantă la poarta închisorii. „Când britanicii 


decid să facă ceva“, remarca Yale cumva inciudat, „o fac fara sa 
crâcnească și cu atâta amabilitate, încât ajungi efectiv să te 
simţi obligat fata de ei.“ 

Pierzând vremea prin capitala egipteană, tânărul Yale, în 
vârstă acum de treizeci de ani, se străduia să înţeleagă câte ceva 
din bătălia multilaterală pentru întâietate în regiune. Una 
dintre lupte data de multă vreme — hatisul de revendicări 
privind viitorul statut al Siriei mari —, însă acum, mulțumită 
Declaraţiei Balfour, i se adăugase și disputa la fel de acerbă 
centrată asupra Palestinei. 

Dar toate aceste controverse, la fel ca și seriozitatea cu care 
Yale reflecta la ele, căpătau un anumit aer de irealitate în 
contextul în care, spre sfârșitul anului 1917, efortul de război al 
Aliaților nu păruse niciodată atât de lipsit de speranţă. În orașul 
Brest-Litovsk, din vestul Rusiei, negociatorii germani și 
bolșevicii ruși băteau în cuie detaliile finale ale retragerii 
oficiale a Rusiei din război, iar deja sute de mii de soldați 
germani fuseseră transferați de pe frontul de est pe frontul de 
vest. Pentru comandanții militari britanici și francezi care 
urmăreau această masare de forte ale inamicului în Franţa, era 
un semn sigur că germanii plănuiau o puternică ofensivă de 
primăvară împotriva armatelor lor vlăguite, cu intenţia de a da 
o lovitură fatală Aliaților înainte ca armatele americane, care 
nu se grăbeau să vină, să poată intra în luptă de o manieră 
semnificativă. Prăbușirea frontului rusesc le dăduse curaj chiar 
și turcilor, iar ministrul de război Enver plănuia acum nu 
numai să ia înapoi acea porţiune din nord-estul Turciei ocupată 
până atunci de armatele ţariste, ci și, profitând de avantajul 
obținut pe câmpul de luptă, să intre în regiunile turcice din 
Caucaz, cucerite de Rusia în veacul al XIX-lea. În lumina acestor 
evoluții, ciondăneala permanentă de la Cairo pentru viitoarele 
prăzi de război părea un pic cam prematură. 


Cu toate acestea, Yale isi vedea constiincios de sarcinile lui 
de serviciu. In fiecare din „rapoartele de luni“ pe care i le 
trimitea lui Leland Harrison la Departamentul de Stat, se 
căznea sa aducă lămuriri despre câte o fateta a situaţiei 
complicate din Orientul Mijlociu, prezentând opiniile unor 
funcționari de stat, figuri religioase sau activiști, cu care se 
întâlnise în săptămâna precedentă, și forând prin Arab Bulletin 
după informaţii generale pertinente. Așa cum era de așteptat 
însă, în loc de lămuriri, aceste voluminoase rapoarte, cu talmeș- 
balmeșul lor de opinii contradictorii, aveau efectul de a face și 
mai de neînțeles întreaga situație — sau, cel putin, așa s-ar 
părea, ţinând seama de tăcerea desăvârșită emanând de la 
Leland Harrison. 

Se pare însă că această căutare zeloasă a unor sensuri 
profunde l-a făcut pe agentul special să nu descopere decât într- 
un târziu un adevăr flagrant în tot acest hatis: nimeni nu știa ce 
se întâmpla, de fapt, acolo. Yale a ajuns să se prindă de acest 
lucru abia la sfârșitul lui decembrie, după o întâlnire dintre 
generalul Clayton si un grup de fruntași sirieni exilați la Cairo. 
Când sirienii și-au exprimat temerile profunde că Declaraţia 
Balfour trimitea la impunerea cu forţa a unui stat evreiesc în 
Palestina, Clayton a insistat cu tărie că nu era așa, că expresia 
de „casă naţională“ din textul declaraţiei însemna doar ca evreii 
să aibă voie să emigreze și să participe politic și economic la 
viitorul regiunii, în aceeași măsură ca toţi ceilalți. Această 
asigurare venită din partea unuia dintre cei mai importanţi 
demnitari britanici din Egipt a avut un profund efect de 
liniștire asupra delegaţiei siriene. „Bizuindu-se pe ceea ce le-a 
spus generalul Clayton“, raporta Yale Departamentului de Stat, 
„sirienii iau în considerare posibilitatea de a renunța 
deocamdată la opoziţia lor fata de evrei, gândindu-se chiar să 
coopereze cu sioniștii.“6% 


Doar că imediat după acea întâlnire, Yale a intrat în vorbă 
cu adjunctul principal al lui Clayton la Biroul Arab, care i-a 
mărturisit că nici el, și nici generalul nu au habar ce însemna 
de fapt expresia „casă naţională“. 

Încercând să descopere misterul situaţiei din Orientul 
Mijlociu, William Yale nu era nici primul, și nici ultimul 
observator care să conchidă că evaluarea lui cea mai corectă 
fusese probabil cea bazată pe prima impresie, înainte ca „toată 
acea documentare“ să îi afecteze puterea de discernământ. Așa 
cum îi raportase lui Harrison în cel de-al treilea „raport de 
luni“, trimis în noiembrie, „adevărul pare a fi că Downing 
Street nu are niciun fel de politică definită și că nu le-a dat 
agenților [britanici] niciun program clar în baza căruia să 
lucreze“. Drept urmare, acești agenți adoptau „o atitudine 
mai mult sau mai putin intelegatoare fata de diversele 
interese“, sau, pur si simplu, spuneau fiecăruia ceea ce dorea sa 
audă. 

Dar, în cele din urmă, agentul de informaţii a dat din 
întâmplare peste ceva ce părea să limpezească mult din 
nebulozitate. Asta a fost la sfârșitul lui februarie 1918 când, 
citind un număr mai vechi din Arab Bulletin, a găsit un articol 
intitulat „Siria: materialul brut“. 

Într-un text de numai opt pagini, foarte concis și bine 
argumentat, autorul prezenta metodic nenumăratele fisuri care 
divizează și subdivizează acea ţară, și care se extindeau dincolo 
de liniile divergenţelor religioase, etnice și tribale, mergând 
până la rivalități între localităţi și orașe. Lipsit de orice nuanţă 
iluzorie, pe care, din păcate, o întâlnim în textele birocratilor de 
pretutindeni, autorul zugrăvea în schimb un tablou realist al 
problemelor la care trebuie să se aștepte orice străin venit din 
afară, care ar încerca să își impună voinţa acolo. De mare 
interes pentru Yale, în lumina dezbaterilor care făceau vâlvă în 


acel moment la Cairo, era modul in care autorul „în câteva 
cuvinte sugereaza resentimentele care exista in sudul Palestinei 
contra sionistilor. Acelasi tip de resentimente se regaseste si la 
musulmani si creștini, iar recentele evoluţii nu fac decât sa 
agraveze ura naturală a palestinienilor faţă de evreii care vin în 
Palestina, declarând că tara trebuie să fie a lor“. 

Articolul era cu atât mai interesant cu cât data de publicare 
în Arab Bulletin era martie 1917, practic cu opt luni înainte de 
Declaraţia Balfour și, conform notitei introductive, fusese scris 
de fapt cu doi ani înainte. Și încă un lucru i-a mai atras atenția 
lui William Yale: numele autorului îi era cunoscut. Era vorba 
despre omul care îl umilise la Beersheba în ianuarie 1914 și 
care îl chestionase în Cairo, la izbucnirea războiului: maiorul 
din armata britanică, T. E. Lawrence. 

De fapt, fără să-și fi dat seama, Yale raportase deja 
Departamentului de Stat despre T. E. Lawrence și faptele lui de 
vitejie. Încă din noiembrie 1917, în timp ce redacta un raport 
despre istoricul Revoltei Arabe, Yale aflase suficiente povești 
care circulau la acea vreme prin Cairo, încât să scrie și el despre 
„un tânăr ofițer britanic care, împreună cu beduinii, 
organizează raiduri contra CF [Căii Ferate] Hejaz și se căznește 
să-i câștige pe beduini de partea Șerifului si a britanicilor“58. În 
februarie 1918, după ce a dat din întâmplare peste raportul mai 
vechi al lui Lawrence, agentul de informaţii american a făcut 
gestul, fără precedent, de a-i cere permisiunea lui Reginald 
Wingate de a copia întregul articol, pentru a-l transmite 
Departamentului de Stat. De asemenea, și-a propus să se 
întâlnească negresit cu Lawrence când acesta avea să treacă 
dată viitoare prin Cairo. 


X 


În aceeași săptămână în care William Yale transmitea 


Departamentului de Stat vechiul raport al lui Lawrence despre 
Siria, Lawrence facea eforturi sa plece definitiv din teatrul de 
razboi din Siria. Cauza era o foarte costisitoare eroare de 
judecata, pentru care Lawrence putea fi blamat direct — sau 
așa spera el cumva să fie. 

Samanta fusese sădită în urmă cu o lună. În ajunul bătăliei 
de la Tafileh, Lawrence îi ceruse de urgenţă lui Gilbert Clayton 
să-i trimită aur în valoare de 30000 de lire (circa 6 milioane 
dolari în ziua de azi) pentru forța arabă adunată pe platoul 
Moab sub conducerea fratelui mai mic al lui Faysal, Zeid. Fără 
acele fonduri“, avertizase Lawrence, oamenii lui Zeid ar 
începe repede să se împrăștie; cu ei, rebelii ar putea porni la 
atac spre nord contra fortaretelor din munti, Kerak și Madeba, 
ca apoi să coboare la șes pentru a se întâlni cu avangarda 
armatei britanice în valea Iordanului. Într-un singur asalt 
năvalnic, rebelii vor putea stabili în final joncţiunea cu 
consilierii și intendenta armatei britanice în Palestina, 
asigurând totodată flancul estic al trupelor generalului Allenby 
contra unui posibil atac al turcilor. 

Ca o dovadă atât a importanţei acordate campaniei din 
platoul Moab, cât și a reputației de scrupulozitate de care se 
bucura Lawrence în chestiunile financiare — arareori, exagera 
sumele de care avea nevoie —, Clayton s-a ocupat imediat să 
adune aurul în Egipt și să îl expedieze urgent la Aqaba. La 
câteva zile după ce asaltul turcilor contra orașului Tafileh a fost 
respins, Lawrence venise personal în întâmpinarea caravanei 
cu aur, la tabăra care servea drept bază militară în Guweira, la 
circa șaizeci de kilometri în nord-est de Aqaba. Nerabdator să 
ajungă cat mai repede cu putință înapoi, pe frontul de la 
Tafileh, luase o parte din aur, atât cât puteau el și cei doi 
însoțitori ai lui să care pe cămilele lor rapide — echivalentul a 
circa 6000 de lire — și porniseră la drum, lăsând în urmă 


caravana care se mișca mai greoi. 

Pe drum, au nimerit direct într-un viscol năprasnic, din 
cauza căruia distanţa Tafileh-Guweira, parcursă în mod normal 
cu ușurință într-o zi și jumătate, s-a preschimbat într-un calvar 
de trei zile. Mânat de o nerăbdare oarbă, Lawrence i-a 
abandonat după două zile pe tovarășii lui care se mișcau prea 
lent și, luând el și aurul lor, a gonit înainte de unul singur. 
Această impulsivitate s-a dovedit a fi o greșeală aproape fatală, 
când el si camila lui au rămas înzăpeziţi în troiene până la 
brâu, încât a fost nevoie să sape cu palmele ore în șir pentru a 
se deszăpezi. Bineînţeles, inconvenientele pe care Lawrence le 
întâmpina pe camila lui rapidă aveau să fie resimtise si mai 
acut de către cei care veneau din spate, mărind și mai mult 
distanţa dintre el și restul caravanei cu aur. 

Ajungând în cele din urmă la Tafileh în 11 februarie, 
Lawrence a descoperit scârbit că Zeid nu făcuse nimic în lipsa 
lui, pentru a pregăti ofensiva spre nord. În schimb, așa cum îi 
scria lui Clayton în ziua următoare, fiul cel mai mic al lui 
Hussein „se codise și se socotise, până pierduse orice șansă... 
Acești arabi sunt groaznici, dacă e să te bizui pe ei pentru a face 
ceva“. SE 

În lumina acestei constatări dezamăgitoare, faptele 
ulterioare ale lui Lawrence sunt aproape inexplicabile. Curios 
să investigheze terenul pe care rebelii urmau să înainteze la 
atac, a decis să întreprindă personal o acţiune extinsă de 
recunoaștere a teritoriului situat la nord, în timp ce caravana 
cu aur rămânea blocată pe drumul dintre Guweira și Tafileh. 
Mai mult chiar, a ales să-l ia cu el pe singurul ofițer occidental 
care mai era în Tafileh, un tânăr locotenent britanic pe nume 
Alec Kirkbride. La plecare, i-a încredinţat lui Zeid, care avea 
doar douăzeci și unu de ani, misiunea de a păzi aurul care 
urma să sosească, cu instrucţiuni de a „cheltui cât era necesar 


pentru costurile curente până la întoarcerea mea“. 

Timp de șase zile, Lawrence și Kirkbride cercetaseră 
meleagurile din nord și din vest, mergând până la pantele estice 
ale văii Iordanului, deasupra Ierihonului. Când s-au întors la 
Tafileh în 18 februarie, Lawrence era foarte bine dispus. Acum, 
când aurul sosise la destinaţie, campania menită să alunge 
inamicul de pe platoul Moab și să facă joncțiunea cu britanicii 
la Marea Moartă părea o perspectivă ușoară, care din estimările 
lui putea fi realizată în decurs de o lună. Când a început să îi 
prezinte acest plan lui Zeid, a observat o stânjeneală ciudată în 
alura tânărului. 

— Dar pentru asta va fi nevoie de mulţi bani, a intervenit în 
cele din urmă Zeid. 

— Nicidecum, a replicat Lawrence. Fondurile pe care le 
avem aici vor acoperi totul, și o să mai și rămână. 

Atunci, fiul cel mai mic al regelui Hussein a recunoscut 
jenat că el cheltuise deja toţi banii. 

Iniţial, Lawrence a crezut că Zeid glumea, dar în scurt timp 
și-a dat seama de adevăr. Când caravana cu aur de la Guweira 
începuse să ajungă în oraș, pe parcursul zilelor precedente, 
locotenentii lui Zeid și aliaţii lui tribali, toţi cu soldele 
neachitate de câtva timp, tăbărâseră pe aur, de parcă ar fi fost 
un sac fără fund. Mai rău chiar, cea mai mare parte din aur 
fusese distribuită unor unităţi care, din motive tribale, nu 
aveau să participe la ofensiva spre nord, în timp ce 
detașamentele pe care Lawrence conta să le folosească drept 
avangardă rămâneau neplătite. „Eram stupefiat“, povestea el, 
„fiindcă asta însemna năruirea totală a planurilor si a 
sperantelor mele, prăbușirea eforturilor noastre de a ne tine de 
cuvânt fata de Allenby.“ 

Totodată, nici nu-l credea întru totul pe Zeid. Așa cum 
Lawrence a aflat repede, ultimii membri rataciti ai caravanei 


ajunseseră in Tafileh doar în ziua precedentă, ceea ce însemna 
că nu existase timpul suficient pentru a număra aurul, 
darămite pentru a-l distribui. Turbat de furie, Lawrence s-a dus 
valvârtej în cortul lui. „Toată noaptea m-am frământat 
gândindu-mă ce s-ar fi putut face“, scria el, „dar în mintea mea 
era un mare gol, iar când s-a luminat de ziuă n-am fost în stare 
decât să-i trimit vorbă lui Zeid că, dacă nu returna banii, eu 
unul voi pleca.“ 

Dar Zeid nu a fost capabil decât să îi dea o „așa-zisă“ 
socoteală, mâzgălită la repezeală, explicând chipurile ce făcuse 
cu aurul. Tinandu-se de cuvânt, în acea după-amiază Lawrence 
s-a suit pe cămilă și, însoţit doar de patru oameni, a pornit spre 
statul-major al generalului Allenby în sudul Palestinei, cam la o 
sută șaizeci de kilometri spre vest. Odată ajuns acolo, intenționa 
să ceară să fie eliberat din funcţie, „rugându-l pe Allenby să-mi 
găsească un post mai mic în altă parte“. 

Chiar dacă acest incident a fost prezentat ca o chestiune de 
onoare personală, mai exista în mod clar și un alt impuls care îl 
determina pe Lawrence să procedeze așa. In incompetenta [sau 
necinstea] lui Zeid, tanarul maior britanic a identificat subit 
oportunitatea unei descatusari personale, eliberarea de 
responsabilitatea rolului de conducător, care apăsa atât de greu 
asupra lui. 

Dar nu era nicidecum o povară pe care o resimțea atunci 
prima oară. Cu cinci luni în urmă, Lawrence îi mărturisise 
prietenului său Edward Leeds că începeau să-l lase nervii și că 
„nu cred să mai rezist mult în jocul ăsta“ — iar asta fusese 
înainte de misiunea lui aproape sinucigașă din Yarmuk, înainte 
de caznele sinistre de la Deraa și înainte de hidosul măcel de la 
Tafileh. Extenuarea lui tot mai accentuată fusese evidentă și în 
cea mai recentă scrisoare trimisă lui Gilbert Clayton în ajunul 
episodului cu aurul dispărut. „Încep să mă cam feresc de 


aventuri“, îi scrisese el șefului său în 12 februarie. „Sunt într-o 
poziţie extraordinară chiar acum vizavi de șerifi și de triburi, și 
mai devreme sau mai târziu o să mă duc la fund. Îmi dau toată 
silinta să rămân în fundal dar nu pot, iar într-o bună zi toţi se 
vor combina și mă vor da jos. Este imposibil pentru un străin să 
conducă un alt popor după cum vrea el pe timp nelimitat, iar eu 
am avut puterea destul de mult timp.“ 

Așa cum avea să menţioneze mai târziu în Cei șapte stâlpi ai 
înțelepciunii, pe lângă toate astea erau efectiv rigorile și 
pericolele îndatoririlor lui. „Timp de un an și jumătate, fusesem 
în mișcare, străbătând câte o mie șase sute de kilometri pe lună 
călare pe o cămilă, plus ceasuri de tensiune în aeroplane 
smintite sau gonind prin ţară în mașini puternice. În ultimele 
cinci acțiuni, fusesem rănit, iar corpului meu îi era atât de 
groază de durere, încât acum trebuia să mă fortez să stau in 
bătaia gloantelor.“ 

Și existau prea puţine indicii că acest calvar s-ar putea 
termina curând; dimpotrivă, de fapt. Când Lawrence plecase 
din Oxford la război, fratele lui, Arnold, era un școlar de 
paisprezece ani. În ultimele luni, Lawrence începuse să îi dea 
sfaturi fratelui său în privința dexteritatilor de care va avea 
nevoie — cunoștințe de limba arabă, abilitatea de a conduce o 
serie de vehicule cu motor —, dacă Arnold spera să fie 
repartizat în Orientul Mijlociu pentru a-și face serviciul 
militar. 

Dar dincolo de toate aceste poveri era tributul psihic de a 
trăi permanent în minciună, „impostura odioasa care trebuia sa 
fie deprinderea minţii mele: acea prefăcătorie de a conduce 
răscoala naţională a altei rase, poza mea zilnică în veșminte 
străine, propovăduind în cuvinte străine“, menţinând o 
promisiune, deși Lawrence simțea din ce în ce mai acut că, 
aproape sigur, nu va fi respectată. Iar măcelul de la Tafileh îl 


vindecase de „ultima poleiala“ a iluziei amăgitoare. „Pentru 
trufia mea, purtam vina mortii inepte si zadarnice a celor 
douăzeci de arabi și a celor șapte sute de turci în Wadi Hesa. Ma 
lăsase voinţa, și m-am temut mai mult timp să fiu singur.““ 

Doar că nimic din toate astea nu a contat. Când a ajuns la 
cartierul general al lui Allenby, la Ramleh, în 22 februarie, 
Lawrence a descoperit că nici nu se punea problema de a fi 
eliberat din funcţie, ba, mai mult chiar, i se pregătise deja o 
nouă misiune. De fapt, atât de vitală era contribuţia lui 
Lawrence la această nouă strategie, încât timp de aproape o 
săptămână un aeroplan făcuse repetate incursiuni deasupra 
văii Tafileh, pentru a arunca fluturași, în care lui Lawrence i se 
ordona să se prezinte imediat la comandamentul militar. (S-a 
constatat însă ulterior că pilotul greșise valea când aruncase 
din avion fluturașii.) 

Ca de obicei, hazardul făcuse ca și de această dată 
evenimente dramatice să se petreacă pe scena internaţională 
exact pe durata recentei absente a lui Lawrence. Făcându-și 
curaj pentru viitoarea ofensivă a germanilor pe frontul de vest, 
tacticienii militari ai Aliaților studiaseră cu disperare hărțile 
lumii în căutarea unui loc pe câmpul de luptă global, unde un 
asalt preventiv ar fi putut să distragă atenţia sau să dilueze 
efortul colosului militar german care se consolida în Franţa. La 
mijlocul lui februarie, generalul Allenby fusese informat că 
acea sarcină cădea asupra lui. Cât de curând cu putinţă, trebuia 
să lanseze un atac total în inima Siriei, având drept obiectiv 
suprem Damascul. Rebelii arabi trebuiau să joace un rol crucial 
în această ofensivă, acesta fiind motivul pentru care 
comandamentul armatei britanice dorise cu atâta insistență să 
stea de vorbă cu principalul ofițer de legătură cu arabii, 
maiorul Lawrence. 

Dar pe urmă ștacheta a fost ridicată și mai sus. În orașul 


Brest-Litovsk, negociatorii de pace germani le prezentasera 
omologilor lor rusi niste conditii atat de cutremurator de 
punitive, incat delegatia bolsevica, condusa de Lev Trotki, si-a 
facut bagajele si a plecat acasa. Dar e posibil ca Berlinul sa fi 
urmarit exact 0 asemenea intrerupere a convorbirilor; in 18 
februarie, exact cu patru zile înainte ca Lawrence să sosească la 
Ramleh, armatele germane începuseră să se deplaseze în forță 
prin vestul Rusiei, călcând totul în picioare, înaintarea lor fiind 
limitată doar de distanţa pe care trupele o puteau parcurge pe 
zi. Atât de totală era năruirea Rusiei, încât în 25 februarie 
conducătorii ţării au consimţit rapid la termenii impuși de 
germani, care erau acum și mai represivi decât ceea ce 
respinseseră cu o săptămână mai devreme. Pentru comandanții 
armatelor aliate care așteptau timorati pe frontul de vest, lucrul 
acesta însemna că Germania era liberă acum să aducă mai 
multi soldaţi si mai mult armament în Franţa, altfel spus, cel 
din urmă mic obstacol în calea iminentei ofensive germane 
fusese și el înlăturat. 

În aceste circumstanţe, ideea ca lui Lawrence să i se 
permită să se retragă din postul lui crucial, pentru o chestiune 
de onoare, era atât de rizibilă, încât după toate aparențele 
Lawrence nici nu a mai deschis subiectul cu Allenby. „Nu exista 
nicio scăpare pentru mine“, povestea el. „Trebuia să îmi iau din 
nou mantia de impostură în Orient. Cu disprețul meu categoric 
fata de jumatatile de măsură, am îmbrăcat repede acea mantie 
și m-am înfășurat complet în ea.“S% 

După o scurtă vizită la Ierusalim, pentru a-l vedea pe 
vechiul lui prieten Ronald Storrs, numit de curând guvernator 
militar al orașului, Lawrence și-a continuat drumul la Cairo. 
Acolo, în 8 martie, a compus o scrisoare scurtă pentru cei de- 
acasă. 

De multe luni, Lawrence le spusese membrilor familiei lui, 


la Oxford, că spera ca în curând să poată folosi zilele de 
permisie care i se tot acumulaseră din 1914, pentru a aranja o 
vizită acasă. Această speranță era acum mai îndepărtată ca 
oricând. „Trebuie să mă duc înapoi [pe frontul de război] până 
în iunie cel puţin“, scria el. „Trebuia să mă fi așteptat la asta, 
din păcate.“ În continuare, le povestea flegmatic despre ultima 
lui promovare in grad și decorația militară pe care o primise ca 
recompensă pentru rolul lui de comandant într-o acţiune care 
ajunsese deja să îl obsedeze negativ, masacrul de la Tafileh. „Mi- 
au dat acum o DSO [medalia Distinguished Service Order]. Este 
păcat că toate chestiile astea valoroase nu sunt trimise cuiva 
care să le poată folosi! De asemenea, se pare că m-au făcut și un 
fel de colonel.“& 

În timpul scurtei lui opriri la Cairo, Lawrence a ajuns, de 
asemenea, să se întâlnească și cu un tânăr ofițer de informaţii 
american, care era dornic să stea de vorbă cu el. 


„Opiniile maiorului Lawrence trebuie tratate cu cea mai 
mare atenţie“, îi scria William Yale lui Leland Harrison în 11 
martie, „din cauza cunoștințelor lui profunde despre arabi și a 
importanţei activității în care este angajat... Vorbind fluent 
araba, călătorind, trăind și muncind printre beduini, cunoaște 
mentalitatile și sentimentele triburilor arabe mai bine, 
probabil, decât oricare alt occidental. Este de așteptat, de aceea, 
ca informaţiile lui despre adevărata stare de lucruri din lumea 
arabă în momentul de fata să fie mai exacte decât în cazul 
oricărei alte persoane.“8&2 

Era a treia oară când pașii lui Yale și Lawrence se 
intersectau. La ultima lor întâlnire din toamna anului 1914, 
noul ofițer de informații britanic îl descususe pe Yale pentru a 
obține cât mai multe detalii despre deplasările de trupe turcești 
și liniile de aprovizionare din sudul Palestinei. Acum, Yale era 
agentul de informaţii care chestiona, iar Lawrence era ţinta 


unui tir de intrebari despre starea de lucruri din Siria. 

Învăţat de multă vreme cu lipsa de transparență a 
funcționarilor britanici, Yale a rămas uimit de francheţea lui 
Lawrence. Agentul special a putut astfel să raporteze 
Departamentului de Stat că „forţele britanice din Palestina vor 
începe curând o ofensivă, de la care se așteaptă rezultate 
excelente“. Și mai surprinzător chiar, Lawrence i-a furnizat lui 
Yale detalii aproape exacte despre obiectivele militare ale 
rebelilor arabi în viitoarea ofensivă, indicând și punctul de pe 
teritoriul Siriei unde el spera să facă o joncțiune între arabi si 
forțele armate ale lui Allenby. 

Când conversaţia a virat spre politică, Lawrence s-a arătat 
la fel de deschis. După cum raporta Yale, „Lawrence susţine că 
arabii nu au niciun fel de încredere în cuvântul Angliei și al 
Franţei, iar convingerea lor era că doar teritoriile pe care ei 
reușesc să le obțină prin forţa [propriilor] arme, le vor 
aparţine“. În opinia lui Lawrence, neîncrederea inerentă a 
arabilor în aliaţii lor occidentali dobândise o nouă profunzime 
odată cu Declarația Balfour. ,[Lawrence] socotește ca 
[documentul] constituie o politică periculoasă și consideră că 
activitățile permise sionistilor în Egipt si Palestina sunt 
nechibzuite și riscante.“ Dacă britanicii ar merge mai departe 
cu sprijinul lor acordat sioniștilor, avertiza Lawrence, s-ar 
putea ajunge rapid la distrugerea mișcării naţionaliste arabe — 
sau cel puţin la sfârșitul ei în ceea ce privește beneficiile pentru 
Aliați. Cu lunga sa experienţă în regiune, Lawrence a respins 
viziunea senină a unui om ca Mark Sykes și fanteziile lui despre 
un stat evreiesc care s-ar forma treptat pe fondul unei acceptări 
dușmănoase a arabilor; în unul dintre cele mai premonitorii 
comentarii ale lui, Lawrence a admis că „dacă va fi ca un stat 
evreiesc să fie creat în Palestina, va trebui să se facă prin forța 
armelor și să se menţină prin forța armelor, în mijlocul unei 


populatii covarsitor ostile“. 

Ca un ofițer al armatei britanice sa denigreze atât de fățiș 
politica guvernului său era un lucru de neconceput în 1918, și 
cu atât mai mult în fata unui agent de informaţii străin, însă 
această atitudine reflecta, totodată, cât de puternic devenise 
Lawrence: el era legătura vitală a naţiunii sale cu rebelii arabi 
din teritoriu, nimeni altcineva nu putea îndeplini acel rol și, din 
această cauză, putea să spună sau să facă aproape tot ce dorea. 
Totuși, exact ca la prima lor întâlnire din Beersheba, se părea că 
Lawrence avea un scop ascuns și la această întrevedere cu Yale, 
dar masca totul prin francheţea lui dezarmantă. Fără să își 
arate mâna călăuzitoare, spera să îl dirijeze pe Yale — iar prin 
acesta, Departamentul de Stat al SUA — spre o politică dorită de 
el. 

Lawrence conștientiza acum acut cât de puţină libertate de 
mișcare aveau, de fapt, rebelii arabi, deoarece, legând efortul 
lor de război în mod direct de cel al britanicilor, soarta Revoltei 
Arabe și a dinastiei hașemite a lui Hussein deveniseră 
dependente de ordinele și capriciile aliatului lor mult mai 
puternic. Deși acest lucru fusese valabil dintotdeauna într-o 
oarecare măsură — negreșit, acordul Sykes-Picot scotea clar în 
evidenţă statutul de subordonare al arabilor în schema largă a 
lucrurilor —, ceea ce se petrecea la începutul anului 1918 avea 
o cu totul altă dimensiune. 

Lucrul acesta a fost ilustrat în mod pregnant printr-o vizită 
pe care Lawrence o făcuse la Aqaba, doar cu câteva zile înainte 
de întâlnirea cu Yale. Micul sat portuar adormit de odinioară se 
transformase atât de radical în ultimele luni, încât era de 
nerecunoscut, cu vaste așezări din corturi, presărate în lungul 
coastei, dincolo de portul intesat de nave, cu stive de provizii si 
materiale de război vizibile pretutindeni. Dacă prezenţa 
britanicilor constase cândva dintr-o mână de ofiţeri, acum erau 


acolo sute de soldaţi ai Coroanei, ocupându-se de logistică, 
făcând instrucţie militară cu recrutii rebeli, rezolvând 
nenumăratele necesităţi ale unei forte de luptă de mii de 
războinici adunaţi in bivuacuri. Aqaba avea acum chiar si 
propria unitate de aviaţie militară, o flotilă de avioane cu piloți 
de la Royal Flying Corps (RFC), care periodic efectuau misiuni 
de bombardare a Căii Ferate Hejaz și a instalaţiilor militare 
turcești din interiorul peninsulei. 

Faptul că împrejurările se schimbaseră semnificativ fusese 
evident și în felul în care se desfășurase vizita lui. Trimis să îl 
informeze pe Faysal despre planurile lui Allenby pentru 
viitoarea ofensivă din Siria, Lawrence nu se dusese la Aqaba la 
bordul vreuneia dintre navele de transport care se deplasau 
lent prin Marea Roșie, ci ca pasager al unui biplan REC trimis 
special de comandamentul militar pentru acest scop. Iar 
discuţiile lui cu Faysal nu mai semănau cu acele lungi taifasuri 
de altădată, când beau ceai în cortul prinţului, vorbind despre 
tactici sau politică; nici nu au petrecut prea mult timp 
analizând ce ar putea face rebelii în viitoarea ofensivă, ci 
Lawrence îi comunicase lui Faysal ce urmau să facă rebelii. 
Apoi, după aproximativ douăzeci și patru de ore petrecute la sol 
în Aqaba, Lawrence se suise din nou în aeroplanul care i se 
pusese la dispoziţie și zburase înapoi la Cairo. 

Toate astea ilustrau unul dintre paradoxurile puterii, și 
anume faptul că importanţa pe care Revolta Arabă o dobândise 
în ochii supraveghetorilor ei britanici adusese cu sine o 
pierdere corespunzătoare a autonomiei. Cel mai mare pericol, 
în viziunea lui Lawrence, venea acum din faptul că britanicii îi 
conduceau pe aliaţii lor arabi dependenţi de ei pe o cale care 
risca să ducă la distrugerea lor. 

De la bun început, ideea lui Hussein privind o revoltă 
panarabă sponsorizată de britanici, avându-l pe el drept 


conducator, fusese cladita pe un teren nesigur, fiind vazuta cu 
scepticism atat de conservatorii, cat si de progresistii arabi. 
Pentru ibn Saud, principalul rival al lui Hussein in peninsula 
Arabia si conducatorul miscarii wahhabiste fundamentaliste, 
alianța regelui cu britanicii făcea din acesta o slugă a 
Occidentului creștin (nemaicontând că și Saud era în solda 
britanicilor). În același timp, arabii mai cosmopoliti din Siria nu 
consideraseră că ar avea ceva în comun cu „primitivii“ beduini 
care veneau călări din Hejaz. Toate aceste probleme trebuiau 
rezolvate pe parcurs, după ce se încheia războiului, dar odată 
cu Declaraţia Balfour timpul începea să nu mai aibă răbdare cu 
Hussein. 

Luaţi prin surprindere de reacţia furioasă a arabilor la acea 
declaraţie, britanicii exercitaseră presiuni asupra principalului 
lor aliat arab pentru a-și arăta sprijinul fata de ei. Hussein 
făcuse acest lucru, fără entuziasm, dar în loc să calmeze apele 
arabe, gestul avusese efectul de a accentua opoziţia arabilor 
contra lui Hussein. La începutul lui ianuarie, David Hogarth, 
vechiul mentor al lui Lawrence și acum „director în exercițiu“ 
al Biroului Arab — titlul era mai mult onorific, adevărata 
autoritate aflându-se altundeva — se dusese la Hussein în 
speranţa de a clarifica într-un final hotarele unui stat arab 
postbelic. În schimb, găsise un rege care nu voia să discute 
decât despre ameninţarea crescândă cu care se confrunta acum 
din partea lui ibn Saud și a wahhabitilor lui. În mod simultan, 
naționaliștii arabi din Egipt și Siria adoptaseră limbajul 
denigrator al lui ibn Saud, luând în derâdere colaborarea lui 
Hussein cu sioniștii. Toată această schemă a britanicilor se 
întorsese urât împotriva lui Hussein, așa cum reieșea pregnant 
dintr-o scrisoare alarmantă pe care Reginald Wingate a primit- 
o de la Hussein la începutul lui februarie. După cum raporta 
Wingate, „[Hussein] se referă la eventualitatea suicidului ca [o] 


alternativa la falimentul politic... Frazeologia este vaga, insa 
Seriful de la Mecca pare sa sufere de temeri cauzate de 
declaraţiile pro-sioniste ale Aliaților“. 

Acesta a fost momentul critic cand Lawrence a inceput sa se 
împotmolească. La sfârșitul lui ianuarie, întocmise un studiu 
pentru o versiune mai secretă a Buletinului Arab, destinată doar 
câtorva demnitari, în care lăudase puternic baza de susținere a 
lui Faysal în Siria, în timp ce îi defăima pe opozantii lor de acolo 
drept victime credule ale propagandei germane si franceze.® 
Deși era un mijloc destul de transparent de a da credibilitate 
pretențiilor de autoritate la care aspira Faysal în Siria, articolul 
a avut totodată rolul de a le atrage atenţia acelor oficialități 
britanice, care nu știau cum să rezolve problema reticentei 
arabilor din cauza textului Balfour, că poate Faysal, și nu 
Hussein era persoana la care trebuiau să apeleze pentru ajutor 
— și, desigur, a-l curta pe Faysal însemna să treacă întâi pe la 
Lawrence. La începutul lui februarie, la doar câteva zile după 
publicarea articolului lui Lawrence, Gilbert Clayton îl 
informase pe Mark Sykes că „l-am îndemnat pe Lawrence să îl 
facă pe Faysal să înţeleagă necesitatea unei înţelegeri cu 
evreii“.8% 

Ironia de a se trezi cooptat pentru a-l convinge pe Faysal de 
o politica, pe care el însuși o dezaproba cu vehementa, nu i-a 
scăpat lui Lawrence, care a acceptat să facă acest lucru fără 
nicio tragere de inimă. „Cât despre evrei“, îi răspunsese el lui 
Clayton, de la Tafileh, „când o să mă văd data viitoare cu Faysal 
voi discuta cu el, iar atitudinea arabilor va fi favorabilă — pe 
durata războiului, cel puțin.“ Exista o limită totuși, până unde 
Lawrence era dispus să meargă; după cum l-a informat pe 
Clayton, dacă se spera ca Faysal să dea o declaraţie publică, 
„asta nu mai este de resortul meu“. 

Dar, oricât de mult se opunea acestei tactici, Lawrence era 


îndeajuns de versat in politica reală pentru a-și da seama ca nu 
prea avea loc de intors; Declaratia Balfour era un fapt implinit, 
rebelii arabi nu erau nicidecum in pozitia de a renunta la 
alianţa lor cu britanicii din această cauză, asa ca scopul 
principal acum trebuia sa fie limitarea efectelor negative ale 
documentului sau un demers pentru a obtine avantaje 
altundeva. In această ultimă categorie, obiectivul evident era 
Siria mare. Lawrence putea vedea un calcul prin care, în 
schimbul deciziei arabilor de a ceda in fata Declaratiei Balfour, 
Marea Britanie recunoscatoare ar sustine apoi revendicarea 
rebelilor asupra restului Siriei, împotriva francezilor. Dar 
Lawrence, care ajunsese să nu mai aibă prea multă încredere în 
guvernul său, își dădea seama că o asemenea soluție reprezenta 
un pariu foarte riscant. 

Și atunci ce alte cărți rămâneau de jucat? Desigur, cea mai 
radicală — și cea mai periculoasă — variantă era să negocieze 
cu turcii. La începutul lui februarie, Faysal primise încă o 
tatonare secretă de pace de la generalul Mehmed Djemal, noul 
comandant al Armatei a Patra turce. Această misivă fusese mult 
mai explicită și mai amabilă decât scrisoarea anterioară de la 
Djemal Pașa, iar Faysal îi trimisese un răspuns la fel de explicit, 
chiar dacă circumspect.: Respingând fățiș propunerea, lăsa 
totuși o ușă deschisă pentru o posibilă soluționare, dacă turcii 
își retrăgeau trupele din Arabia și sudul Siriei, ceea ce nu era un 
ultimatum categoric, așa cum putea părea la prima vedere; prin 
februarie 1918, Junii Turci se gândeau deja cum să își 
concentreze eforturile militare pentru a lua înapoi teritoriile 
turcice care erau evacuate acum de ruși, și ar fi putut să fie de-a 
dreptul fericiți să abandoneze regiunile arabe sărăcite și 
bataioase, pentru a face acest lucru. 

Dar înainte de a se ajunge la măsura atât de drastică de a 
cădea la învoială cu turcii, mai exista un posibil actor care 


putea ajuta cauza arabă: americanii. Acesta a fost, aproape cu 
certitudine, motivul pentru care Lawrence și-a găsit timp ca să 
se întâlnească la Cairo cu William Yale. 

De când Statele Unite intraseră în război în aprilie 1917, 
președintele Wilson subliniase in mod repetat că epoca 
imperialismului s-a încheiat, că acea cruciadă a sa pentru a face 
ca „lumea să fie sigură pentru democraţie“ însemna, de 
asemenea, autodeterminare și independenţă pentru popoarele 
asuprite și „naţiunile mici“ de pretutindeni. Aliaţii lui europeni 
avuseseră nevoie de timp pentru a accepta că președintele 
american susținea cu adevărat o asemenea idee originală, însă 
orice dubiu s-a risipit odată cu proclamația celor „Paisprezece 
Puncte pentru Pace“, prezentată de Wilson în ianuarie 1918. 

Poate mai mult decât oricare alt document individual din 
secolul al XX-lea, Cele „Paisprezece Puncte“ ale lui Wilson au 
avut un răsunet global. În contextul nesfârșitelor distrugeri 
provocate de Primul Război Mondial, președintele american 
schitase o viziune semiutopică despre cum trebuia să 
funcţioneze pământul pe viitor, înlăturând radical structurile 
imperiilor care subjugaseră de milenii omenirea, pentru ca 
toate popoarele să se poată bucura de dreptul la 
autodeterminare, o lume în care negocierile răbdătoare la „Liga 
Naţiunilor“ ar putea face ca războiul să devină desuet. Prin 
profunzimea ideilor revoluţionare promovate, acest document 
a trimis unde de șoc prin toate puterile imperiale, cetățenii 
Berlinului si ai Vienei, zdruncinati de război, văzând în aceste 
idealuri o posibilă cale de a scăpa de suferințe, la fel cum 
vedeau fraţii lor din Londra, Paris, Roma. Atracția proclamatiei 
venea și din limbajul simplu, lipsit de echivoc, prin care Wilson 
prezenta un traseu — în Paisprezece Puncte — a felului cum 
acest proces putea să își urmeze pașii. 

Punctul al doisprezecelea al acestei declaraţii se referea la 


dezmembrarea Imperiului Otoman. Declarând că porţiunea 
turcă a acestui imperiu trebuia să rămână un stat turc suveran, 
președintele american afirma că tuturor „celorlalte 
naţionalităţi, care se află acum sub dominatie turcă, trebuie să 
li se garanteze o siguranță neștirbită a vieţii și o oportunitate 
absolut neatinsă de dezvoltare autonomă“. Pentru Lawrence, la 
fel ca pentru majoritatea celorlalţi cititori obiectivi, toate astea 
nu sunau nicidecum ca Acordul Sykes-Picot, și nici, de fapt, ca 
Declaraţia Balfour, impusă din exterior. 

În conversaţia lui cu William Yale, Lawrence a pus accentul 
pe stima enormă pe care arabii de toate orientările o aveau fata 
de Statele Unite. De fapt, cu atâta tărie a susținut Lawrence 
acest aspect, încât în rezumatul conversatiei lor, prezentat lui 
Leland Harrison, Yale nota că punctele principale „asupra 
cărora nu există îndoieli sunt neîncrederea arabilor în 
onestitatea Angliei si a Franţei; opoziţia fata de sionism; si 
completa încredere a arabilor în Statele Unite“. ® 

Măgulirile deșarte nu fuseseră niciodată apanajul lui 
Lawrence și cu siguranță nu au fost nici motivul din spatele 
mesajului său adresat agentului american. Dimpotrivă, scria 
Yale, „[Lawrence] declară că mai târziu, dacă lucrurile nu vor 
ieși așa de bine cum este de așteptat și dacă s-ar întâmpla să 
existe un pericol iminent de nemulțumire în rândul arabilor, o 
declaraţie din partea Statelor Unite privind viitorul arabilor și 
tara lor s-ar dovedi un «atu» pe care să-l joace contra 
propagandei turco-germane, iar el consideră că o asemenea 
declaraţie ar avea un imens efect asupra arabilor“. 

Amăgit poate de francheţea lui Lawrence în alte chestiuni, 
Yale pare să fi acceptat acest argument așa cum suna — sau 
oricum fără să cumpănească prea mult. Dacă ar fi reflectat cât 
de cât, ar fi putut să-și dea seama că o astfel de declaraţie din 
partea americanilor nu ar fi fost neapărat un instrument prea 


eficient contra „propagandei turco-germane“ — în fond, Statele 
Unite erau în război cu Germania, ceea ce însemna că motivele 
lor ar fi, firește, suspecte —, cât mai ales împotriva aspirațiilor 
hraparete ale aliaţilor Americii, Marea Britanie și Franţa. În 
esenţă, și în mod evident cu niște consecinţe subversive mult 
mai mici decât ar avea o negociere cu turcii, Lawrence vedea în 
acest guvern străin un mijloc prin care să poată submina 
politicile propriului său guvern. 

În acest sens, intervalul de timp pe care Lawrence l-a 
rezervat din programul încărcat pe care îl avea la Cairo, pentru 
a se întâlni cu William Yale, nu părea să fi fost irosit în van. În 
următoarele luni, agentul special al Departamentului de Stat va 
sugera insistent guvernului său să adopte un rol mai activ în 
treburile din Orientul Mijlociu și să se plaseze de partea 
arabilor, contra celor care voiau să-i subordoneze. 


În timpul aceleiași săptămâni în care Yale și Lawrence se 
întâlneau la Cairo, în seara de 14 martie vreo doisprezece 
bărbaţi erau adunaţi într-o cabină de lux de pe SS Canberra, 
ancorată la chei în portul italian Taranto. Nouă dintre ei erau 
membri ai unui grup numit Comisia Sionistă, în timp ce alti doi 
erau funcţionari guvernamentali de legătură britanici, sau 
„supraveghetori“, cu sarcina de a înlesni si a monitoriza 
activitatea grupului. Reuniunea avea rolul unei ședințe 
strategice convocată în ultimul moment, căci dimineaţa 
Canberra, un vapor australian modificat, urma să navigheze 
spre Egipt, punctul de pornire al misiunii istorice întreprinse de 
Comisia Sionistă în Orientul Mijlociu. 

Cel care le prezenta liniile directoare ale sarcinii lor era 
William Ormsby-Gore, membrul conservator al Parlamentului 
britanic, care devenise un sionist înfocat și care acum lucra 
împreună cu Mark Sykes în Comitetul pentru Orientul Apropiat, 
din cadrul Cabinetului de Război. În cele patru luni de când 


Declaratia Balfour fusese data publicitatii, opozitia araba 
devenise tot mai vehementa. Scopul primordial al comisiei, le-a 
explicat Ormsby-Gore, era să îi asigure pe liderii comunităţilor 
arabe musulmane și creștine că nu aveau niciun motiv să se 
teamă de o „casă naţională“ a evreilor în Palestina. 

Chaim Weizmann, șeful acestei delegaţii care se îmbarca 
spre Egipt, a prezentat apoi tăios „unicul principiu călăuzitor“ 
pentru misiunea lor, „care era că, până la sfârșitul războiului, 
arabii erau un avantaj militar pentru guvernul britanic. După 
război, ar putea deveni un handicap“.5% Pe scurt, acum nu era 
momentul de a fi agresivi cu cei care li se împotriveau. Mai 
degrabă, scopul era de a-i îmbuna și a-i calma, pentru a câștiga 
timp și a afla un profit în viitor. 

Inutil de spus, dar în niciun caz nu aceasta era viziunea lui 
Aaron Aaronsohn despre misiunea lor — însă oricum el era 
doar tangential un membru al misiunii. La Londra, existase o 
împotrivire atât de încrâncenată din partea altor membri ai 
comitetului, privind includerea lui în delegaţie, încât statutul 
lui oficial acum era doar de „expert agronom“, și asta doar la 
insistenţele unor lideri sioniști americani ca Louis Brandeis. 

Partial, această atitudine își afla originea în dezvăluirile 
despre rețeaua lui de spionaj NILI. Din această cauză, izbucnise 
o crâncenă dispută atât în sânul comunităţii sioniste, cât și a 
evreimii internationale pe ansamblu, multi acuzându-l pe 
coordonatorul spionilor că, prin acţiunile lui, pusese în pericol 
însăși existenţa unei yeshuv în Palestina. La fel de 
îngrijorătoare era însă reputaţia de veșnic contestatar pe care o 
avea agronomul, ceea ce putea periclita reușita unei misiuni 
diplomatice atât de delicate ca aceea la care se angajaseră 
pasagerii de pe Canberra. 

Simultan cu încercarea de a tempera temerile arabilor în 
privința unei dominatii a evreilor, comisia trebuia să unească, 


sub stindardul sionismului, comunitatea evreiasca profund 
scindata din Palestina. Modalitatea cea mai buna, poate singura 
de fapt, de a face acest lucru era convingandu-i că în Palestina 
aveau sa se produca schimbari dramatice ca urmare a 
Declaraţiei Balfour — cu alte cuvinte, aproape exact contrariul 
decât ceea ce urmau să le spună arabilor. Pe lângă aceste 
facţiuni, mai erau funcţionarii politici și militari britanici din 
regiune. Chiar și cei care nu aveau nimic împotriva Declaraţiei 
Balfour vedeau în ea o extraordinară complicatie, un nou 
angajament al Marii Britanii, rivalizând cu angajamentele deja 
făcute fata de arabi și francezi. 

În cabina de lux de pe Canberra, Weizmann a prezentat în 
linii mari cum urma să se desfășoare această complexă 
inițiativă. În mod evident, pentru a câștiga adeziunea 
oficialităților britanice trebuia, în primul rând, ca sioniștii să nu 
le facă viaţa dificilă în regiune, ceea ce însemna că prima 
sarcină a comisiei era să îi îmbuneze pe arabi. În acest scop, 
comisia va declara în mod public și repetat — iar prin „comisie“ 
în acest context Chaim Weizmann se referea în mod special la 
Chaim Weizmann — că sioniștii nu aveau nicio intenţie de a 
încerca să întemeieze un stat evreiesc în Palestina la sfârșitul 
războiului, și nici nu intenționau să înceapă să cumpere 
terenuri. Dimpotrivă, sioniștii sprijineau pe deplin recentul 
moratoriu impus de autorităţile britanice privind vânzările de 
pământ în Palestina, și nu urmăreau decât ca evreii, dacă 
doreau, să aibă posibilitatea să se întoarcă pe pământul 
strămoșilor lor, să se angajeze în dezvoltarea economică și 
politică a teritoriului, mână în mână cu celelalte comunităţi 
etnice și religioase din regiune. 

Acesta urma să fie mesajul proclamat public, până una alta. 
Așa cum Weizmann a continuat să explice, organizaţiile sioniste 
trebuiau să încurajeze activ imigrația evreilor în Palestina pe 


scară largă si să adune fonduri pentru a cumpăra pământ, 
atunci când moratoriul asupra vânzărilor avea să fie ridicat. În 
niciun caz nu era o renunțare la țelul suprem — crearea unui 
stat evreiesc —, însă nici nu era nimic de câștigat recunoscând 
public acest deziderat.“ 

Cel puţin iniţial, acest complicat balet a fost interpretat cu 
mare efect. După o primire extatică de către comunitatea 
evreiască din Alexandria — cu sute de copii aliniati pe chei 
pentru a cânta imnul ebraic „Hatikvah“ („Speranţa“) —, Comisia 
Sionistă s-a bucurat de o primire și mai entuziastă la Cairo. Atât 
fata de oficialităţile britanice, cât și fata de membrii comunităţii 
de sirieni exilați în Egipt, Weizmann a subliniat de nenumărate 
ori intenţiile cordiale ale cauzei sioniste. Așa cum raporta în 20 
aprilie Kincaid Cornwallis, adjunctul lui Gilbert Clayton la 
Biroul Arab, liderul sionist a spus delegaţiei de arabi cunoscuţi 
drept Comitetul Sirian că „ambiția lui era să vada Palestina 
cârmuită de un Guvernământ stabil, ca acela al Marii Britanii, 
că un Guvernamant evreu ar fi fatal pentru planurile lui și că 
dorinţa lui era doar să ofere un cămin pentru evrei în Ţara 
Sfântă, unde să își poată trăi existenţa lor naţională, având 
drepturi egale cu ceilalți locuitori“. În continuare, Weizmann 
i-a asigurat pe interlocutorii lui arabi că statutul locurilor sfinte 
musulmane va rămâne inviolabil, a vorbit cu multă simpatie 
despre Revolta Arabă contra turcilor și chiar a sugerat că el 
fusese cel care insistase pe lângă britanici să se instituie un 
moratoriu asupra cumpărării de pământ. „Suspiciuni rămân 
încă în mintea unora,“ își încheia Cornwallis raportul, „însă 
sunt temperate de considerentele de mai sus, și este foarte 
posibil să dispară treptat, dacă această Comisie va continua să 
aibă aceeași atitudine de conciliere ca în prezent.“ 

Printre cei care erau la curent cu detaliile acestei campanii 
de câștigare a bunăvoinţei se număra și agentul special al 


Departamentului de Stat al SUA, William Yale. Unul dintre 
liderii Comitetului Sirian cu care Weizmann s-a intalnit in mod 
repetat la Cairo era Suleiman Bey Nassif, care era, de asemenea, 
unul dintre cei trei oameni de afaceri din Ierusalim, care 
detinusera concesiunile de țiței cumpărate de Standard Oil in 
1914. Yale păstrase legătura cu Nassif, de când venise la Cairo, 
așa că de la acest om de afaceri a putut afla o relatare 
amănunţită a convorbirilor cu Weizmann. „Pe ansamblu“, 
raporta Yale Departamentului de Stat, „aceste întrevederi au 
fost o reușită, fruntașii sirieni plecând cu impresia că sioniștii 
nu doresc să impună un guvernământ evreiesc în Palestina, și 
că evreii veneau în Palestina respectând condiţii și idei pe care 
ei le puteau accepta.“S 

Dar dacă sirienii fuseseră convinși, Yale în schimb avea 
îndoieli. În primul rând, i se părea ciudat ca în curând Comisia 
Sionistă să plece în Palestina, călătoria fiind înlesnită de către 
guvernul britanic, în timp ce Nassif și colegii lui din Comitetul 
Sirian rămâneau expulzați din regiune. Suspiciunile lui Yale s- 
au adâncit și mai mult când a avut o discuţie cu Louis Meyer, 
unicul delegat „observator“ american în acea comisie. 

Probabil că Meyer făcea parte și el din categoria celor care 
nu înțelegeau prea bine care erau îndatoririle unui agent 
special al Departamentului de Stat sau poate, pur și simplu, s-a 
lăsat amăgit de posibilitatea de a vorbi cu un compatriot de-al 
său, însă cert este că în întâlnirea cu William Yale s-a abătut 
categoric de la scenariul oficial. Așa cum Yale avea să-și 
amintească, „Meyer mi-a spus foarte direct că, dacă Weizmann 
dezavueaza în prezent orice intenție de creare a unui stat 
evreiesc în Palestina, nu înseamnă că era obligat să mențină 
acea dezavuare si pe viitor. În schimb, telul suprem este un stat 
evreiesc sub protecţie britanică sau americană“. 

Pistonând în continuare, Yale și-a dat seama că planurile 


pentru acel stat evreiesc erau, de fapt, foarte avansate. in 
cadrul Comisiei Sioniste, se discuta in contradictoriu despre ce 
trebuia sa se intample cu populatia araba din Palestina, odata 
ce se va fi instituit entitatea statală, unii argumentând că „mâna 
de lucru ieftină, pe care o reprezentau arabii“ era esenţială 
„pentru propășirea și izbânda sionismului, în timp ce alţii, 
dimpotrivă, vedeau deja ziua când neevreii vor trebui să fie 
expulzați.“ În final, opina Meyer, totul se reducea la cifre, 
spunând că „la fel ca in sud[ul american] unde populaţia alba 
nu se va lăsa niciodată dominată de negri, așa și o minoritate 
evreiască în Palestina nu se va lăsa niciodată dominată de o 
majoritate arabă“. 

Pentru agentul de informaţii american, comisia semăna din 
ce în ce mai mult cu un fel de potemkinadă politică, iar, când 
faţada pe care o prezenta lumii a suferit prima mică fisură, Yale 
nu a putut să nu aibă o oarecare satisfacţie. Așa cum s-ar putea 
prezice, fisura a fost opera lui Aaron Aaronsohn. 

Zi după zi la Cairo, Aaronsohn a îndurat în tăcere 
interminabilele întâlniri și discursuri la care îl supunea 
comisia, enervandu-se în egală măsură din cauza delegatiilor de 
evrei prolicși si artagosi, ca si din cauza arabilor. O ședință 
prelungită cu un grup important de evrei religioși, când 
Weizmann fusese nevoit să le explice răbdător de ce sionismul 
nu era antireligios, i-a pus rău nervii la încercare, încât mai 
târziu Aaronsohn avea să noteze scârbit în jurnal: „Din nou, s- 
au aruncat mărgăritare la porcii din comunitate“.5% 

Din păcate, agronomul a rabufnit cu vehementa în cel mai 
nepotrivit moment cu putință, în timpul unei întâlniri cu 
Comitetul Sirian al lui Suleiman Nassif. Când unul dintre arabi 
a afirmat că evreii coloniști manifestau o mentalitate de clan și 
făceau comerţ în exclusivitate cu ai lor, în detrimentul arabilor, 
Aaronsohn s-a ridicat furios, denuntand acuzaţia drept o 


minciuna. Weizmann a incercat imediat sa dezamorseze 
situația, admițând că, poate, în trecut existaseră si asemenea 
cazuri regretabile, însă acum se vor lua măsuri pentru a 
garanta că așa ceva nu se va mai repeta pe viitor. Dar, cum era 
de așteptat, izbucnirea publică a lui Aaronsohn a înnegurat 
atmosfera reuniunii. „Este de așteptat“, nota sec Yale în raportul 
către Departamentul de Stat, „ca Dr. Weizmann să-l tina departe 
pe domnul Aaronsohn de toate [viitoarele] tratative ale 
Comisiei cu arabii.“ 

Weizmann a gândit, desigur, exact așa. La următoarele 
convorbiri cu același Comitet Sirian, peste câteva zile, 
Aaronsohn nu avea să mai apară. 


În dimineaţa de 2 aprilie, Lawrence și o mică escortă de 
gărzi de corp au plecat din Guweira înspre interiorul Siriei. 
Trecuse peste o lună de când Lawrence nu mai călărise pe o 
cămilă, iar călătoria i-a ridicat repede moralul. „Imaginea 
abstractă a peisajului din deșert m-a purificat“, scria el, „și mi-a 
golit mintea de grandoarea ei superflua, o grandoare atinsă nu 
prin adăugarea gândului la golul dinăuntru, ci prin scăderea 
lui. În slăbiciunea vieţii de pe pământ se oglindea tăria cerului, 
atât de vast, atât de frumos, atât de puternic.“ 

Lăsând deoparte splendoarea pastorală, această incursiune 
devenise necesară din cauza unei particularități îngrijorătoare 
pe harta Siriei, care punea sub semnul întrebării marșul 
generalului Allenby asupra Damascului. Deși armata britanică 
deținea un front puternic și ordonat de-a latul centrului 
Palestinei, pe un interval de aproximativ cincizeci de kilometri 
întinzându-se de la ţărmul Mediteranei, deasupra orașului 
Jaffa, tocmai până în valea Iordanului, întregul teritoriu din 
estul Iordanului se afla încă în mâinile turcilor. De aceea, cu cât 
britanicii ar înainta mai mult în nord spre Damasc, cu atât s-ar 
expune mai mult unui contraatac turcesc pe flancul lor estic, 


care se alungea si el corespunzator. Acest pericol ar fi fost 
aproape eliminat, daca s-ar fi reusit cucerirea platoului Moab, 
însă, din cauză ca Zeid sabotase acea operaţiune, tacticienii 
britanici găsiseră un nou plan, o ofensivă preliminară pentru a 
deschide calea asaltului principal asupra Damascului. 

În consultările cu Lawrence la acele întâlniri de la 
comandamentul armatei, la sfârșitul lunii februarie, se stabilise 
ca armata arabă, formată din cei trei mii de oameni incartiruiti 
la Aqaba, să ia cu asalt orașul Maan, un nod de cale ferată 
important, situat la aproximativ șaizeci de kilometri în nord-est 
fata de avangarda arabilor instalată în corturi la Guweira. Atât 
pentru a masca atacul, cât și pentru a-i împiedica pe turci să 
trimită de urgenţă întăriri la Maan, o unitate a cavaleriei 
britanice urma să lanseze atacuri rapide în partea de sus a 
Mării Moarte, la circa două sute de kilometri deasupra orașului 
Mann, pentru a distruge o serie de ramificații importante ale 
Căii Ferate Hejaz, în apropierea orașului Amman. Odată ce 
Maan avea să fie în mâinile arabilor, toate trupele turcești 
aflate în sud, inclusiv cele care ocupau încă Medina, rămâneau 
permanent izolate. Îndreptându-și deja atenţia spre nord, 
armata arabă și forțele auxiliare britanice puteau să elimine 
rapid toate celelalte mici posturi de pază turcești de sub 
Amman. Dacă totul mergea conform planului, britanicii și 
aliaţii lor arabi ar avea atunci un front de luptă est-vest unificat 
aproape pe toată lungimea Siriei mari, permițând astfel 
demararea asaltului final asupra Damascului. 

Rolul ales pentru Lawrence în această operaţiune de 
anvergură era oarecum limitat, însă el era singurul ofițer 
competent pentru acea misiune. În timp ce alţi experţi militari 
britanici urmau să supervizeze acţiunea principală, asaltul 
asupra orașului Maan, el trebuia să conducă un mic grup de 
rebeli pe o distanţă de aproximativ o sută șaizeci de kilometri 


in nord, in valea Atatir. Acolo, alaturandu-se altor forte tribale, 
urma să lanseze raiduri „de hărțuire“ contra turcilor in jurul 
Ammanului, simultan cu raidul cavaleriei britanice venind 
dinspre vest. Întrucât aceste acţiuni erau prevăzute, în 
principiu, pentru începutul lui aprilie, Lawrence a plecat din 
Guweira cu câteva zile înainte de termen, pentru a ajunge din 
timp la faţa locului. 

În 6 aprilie, grupul lui se instalase în valea Atatir. În 
descrierea lui Lawrence, locul acela era ca un Eden 
înveșmântat in prospetimea primăverii, unde o explozie de 
ierburi înalte și flori de câmp umpluseră colinele și malurile 
apei. „Toată vegetaţia creștea“, scria el, „și zilnic tabloul naturii 
se împlinea și strălucea tot mai mult, până când deșertul s-a 
preschimbat într-o adevărată luncă. Rafale de vânt jucăușe se 
rostogoleau, luându-se parcă la trântă, printre firele mlădioase 
ale ierbii, culcându-le fugitiv în snopi de umbră și lumină 
satinată, aidoma grâului tânăr unduindu-se sub adieri.“ 

Dar buna dispoziţie și fascinația pentru frumuseţea naturii 
din jurul lui păreau inadecvate nu numai prin faptul că 
Lawrence se pregătea să plece la luptă, ci și prin prisma unui 
alt detaliu. Exact înainte de a porni spre Atatir, aflase că doi 
dintre oamenii pe care îi lăsase să păzească fortăreaţa de la 
Azraq muriseră de frig în condiţiile acelei ierni atât de aspre. 
Unul era Daud, unul dintre cei doi drăcușori adolescentini din 
tabăra rebelilor, pe care Lawrence îi acceptase ca asistenţi 
personali în urmă cu șase luni. Cel care îi adusese acea veste 
fusese Farraj, prietenul nedespartit al lui Daud. 

„Cei doi fuseseră prieteni din copilărie“, nota Lawrence în 
Cei șapte stâlpi ai înțelepciunii, „mereu veseli, muncind 
împreună, dormind împreună, împărțind fiecare necaz și 
bucurie cu acea franchete și onestitate a dragostei perfecte. Nu 
m-am mirat, așadar, văzându-l pe Farraj întunecat la fata si 


încruntat, cu ochii grei si îmbătrânit, când a venit să-mi spună 
că prietenul lui murise, iar din acea zi, atâta timp cât a mai fost 
în slujba mea, nu ne-a mai amuzat niciodată cu giumbuslucuri... 
Ceilalţi s-au oferit să-l aline, însă el nu-și găsea astâmpărul, 
rătăcind de colo colo, cernit, tăcut și atât de însingurat.“ În 
ciuda amărăciunii lui sau poate tocmai din această cauză, 
Farraj i se alăturase lui Lawrence în această incursiune spre 
nord. 

La Atatir, Lawrence a primit vești de la armata britanică, 
dar nu erau nicidecum informaţiile pe care se așteptase să le 
audă. Conform planului pus la punct la cartierul general, o forță 
armată mixtă formată din cavalerie și infanterie, numărând în 
total aproximativ doisprezece mii de oameni, urma să atace 
venind din valea Iordanului pentru a cuceri orașul Salt, situat 
printre coline, la circa șaisprezece kilometri la vest de Amman. 
De acolo, o unitate de asalt urma să continue raidul pentru a 
distruge cele mai vulnerabile puncte de pe Calea Ferată Hejaz 
— două poduri înalte și un tunel —, lângă Amman. Însă, 
întrucât se părea că inamicul aflase de planurile lor, forța de 
atac a fost întâmpinată la Salt de unităţi de soldați turci si 
germani, fortificati în tranșee, așa că, din ceea ce se credea că 
avea să fie o aventură sprintenă, se ajunsese la o luptă 
sângeroasă de două zile. Când în cele din urmă situaţia la Salt s- 
a stabilizat, iar grupul de atac a pornit spre calea ferată de 
lângă Amman, inamicul îi aștepta si acolo, fortandu-i pe 
britanici să se întoarcă, fără să fi realizat niciunul dintre 
obiectivele lor principale. Pe urmă, însă, veștile s-au înrăutățit 
și mai mult: suferind circa două mii de pierderi de vieţi 
omenești, britanicii fuseseră împinși afară din Salt și acum 
traversau înapoi Iordanul in fugă, cu turcii pe urmele lor. 

„Se credea că Ierusalimul avea să fie recucerit [de către 
turci]“, scria Lawrence despre cea mai sinistră dintre 


informaţiile primite in Atatir. „Îi cunosteam prea bine pe 
compatriotii mei pentru a respinge acea posibilitate, insa in 
mod limpede situatia era foarte grava.“ Mai rau decat 
infrangerea fizica totusi era efectul psihologic pe care putea sa 
îl aibă asupra arabilor. „Planul lui Allenby păruse modest, or 
ideea ca noi [britanicii] să esuam astfel în fata arabilor era 
deplorabilă. Nu avuseseră niciodată încredere în noi că vom 
putea face lucrurile marete pe care eu le prezisesem.“ Odată cu 
dezastrul suferit la Salt, acele îndoieli riscau categoric să se 
adâncească. 

Nemaiavând nimic de făcut pe lângă Amman, Lawrence a 
pornit spre sud, cu cincisprezece dintre războinicii din garda 
lui de corp, pentru a participa la ofensiva de la Maan — însă 
piaza rea a acelei operaţiuni nu se risipise încă. A doua zi, în 
deșert, pe lângă cătunul Faraifra, au zărit o patrulă pedestră 
turcească, opt soldaţi care înaintau anevoios în lungul șinelor. 
După misiunea lor neprofitabilă în nord, oamenii lui Lawrence 
s-au rugat de el să le dea voie să atace patrula inamică, fiind 
inferioară numeric și atât de expusă. „Mi s-a părut prea banal“, 
își amintea el, „dar când s-au bosumflat, am fost de acord.“ 

Când turcii au luat-o la fugă ca să se adăpostească într-un 
canal de apă de sub linia ferată, Lawrence și-a trimis oamenii 
pe cele două laturi, ca să-i împresoare. Prea târziu însă l-a văzut 
pe Farraj; absolut de capul lui, tânărul aghiotant dăduse pinteni 
cămilei și înainta năvalnic direct spre inamic. Sub ochii lui 
Lawrence, Farraj a strunit brusc cămila, sus, lângă canalul de 
apă de sub calea ferată; s-a auzit o împușcătură, iar pe urmă 
Farraj nu s-a mai văzut. „Cămila lui stătea în picioare 
nevătămată pe pod, singură“, scria Lawrence. „Nu-mi venea să 
cred că se dusese dinadins spre ei, fără nicio acoperire, și se 
oprise în bătaia puștilor lor, dar așa a fost.“ 

Când Lawrence și ceilalți au ajuns într-un final la canalul de 


apa, au gasit un soldat turc mort si pe Farraj ranit oribil, 
împușcat in sale. Încercând zadarnic să-i oprească sângerarea, 
camarazii lui Farraj au încercat apoi să-l ridice pe o camila, deși 
tânărul îi implora să fie lăsat să moară. Lucrurile s-au rezolvat 
cumva de la sine, când s-a dat alarma că o patrulă turcească de 
circa cincizeci de soldaţi se deplasa spre ei, în lungul șinelor. 

Știind ce sfârșit odios le rezervau îndeobște turcii 
inamicilor care cădeau prizonieri, Lawrence și gărzile lui de 
corp aveau o înţelegere tacită de a-i lichida pe aceia dintre ei 
care erau prea grav răniți pentru a mai putea să se deplaseze. 
În cazul lui Farraj, această lovitură de graţie i-a revenit lui 
Lawrence. „Am îngenuncheat jos lângă el, ţinând pistolul 
aproape de sol, lângă capul lui, astfel încât să nu poată vedea ce 
voiam să fac, însă el a ghicit probabil, fiindcă a deschis ochii și 
m-a strâns cu mâna lui aspră si cojită, mâna micuță a acestor 
băieți necopti din Nejd. Am așteptat un moment, iar el a zis, 
«Daud o să se supere pe tine», vechiul zâmbet arătând atât de 
straniu pe fata lui pământie și botita. Am replicat: «Salută-l din 
partea mea». El mi-a dat răspunsul convenţional «Dumnezeu să 
te aibă în pace» și, în cele din urmă, vlăguit a închis ochii.“ 

După ce l-a împușcat pe Farraj, Lawrence a încălecat pe 
cămilă, iar el și războinicii lui au fugit, când primele gloanţe ale 
turcilor au început să zboare spre ei. 

Dar o nouă ilustrare a caracterului necruţător al războiului 
și, implicit, a insensibilitatii tot mai accentuate pe care 
Lawrence o vădea fata de ororile frontului, avea să mai apară 
înainte ca acea zi să se încheie. Seara, au poposit la câţiva 
kilometri de Faraifra, unde războinicii au început să se certe pe 
camila de pret rămasă de la Farraj. Lawrence a rezolvat 
disputa, scoțând pistolul din nou si impuscand animalul în cap. 
La cină, în acea seară, au mâncat orez și carne din cadavrul 
măcelărit al cămilei. „După aceea“, nota Lawrence, „ne-am 


culcat.“ 


Spre mijlocul lui aprilie 1918, Djemal Pasa se simţea, 
probabil, foarte încrezător în privinţa viitorului. Infirmând 
zvonurile care circulaseră în urmă cu doar câteva luni despre 
înlăturarea lui de la putere, Djemal Pașa și-a păstrat rolul 
important în cadrul conducerii CUP (Comitetul Unităţii și 
Progresului), care lucra din umbră, fiind la fel de respectat și 
temut ca înainte. Veneau, de asemenea, și știri îmbucurătoare 
de pe câmpul de luptă. În 21 martie, Germania lansase o 
ofensivă masivă în Franţa, făcând prăpăd în rândurile 
armatelor Aliaților, în ceea ce putea fi considerată drept cea 
mai importantă cucerire teritorială pe frontul de vest de când 
începuse războiul. De fapt, primul val al acestei ofensive, cu 
numele de cod Michael, fusese strunit, doar fiindcă forţele 
germane depășiseră cu mult liniile lor de aprovizionare. În 13 
aprilie, o a doua ofensivă, Georgette, presa coasta Franţei și 
porturile maritime vitale de acolo. Dintr-odată, s-ar fi zis că 
Germania ar putea cu adevărat să înfrângă Marea Britanie și 
Franţa înainte ca americanii să vină în ajutorul lor. 

Și, dacă Germania repurta în prezent mari succese pe 
câmpul de luptă al frontului de vest, Turcia nu se descurca nici 
ea prea rău pe frontul de est. Revendicându-și întâi provinciile 
din nord-est care fuseseră ocupate de Rusia, la începutul lui 
februarie trupele turcești profitaseră de vidul de putere creat 
prin înfrângerea Rusiei și cotropiseră Armenia. La mijlocul lui 
aprilie, aceste trupe se pregăteau pentru următoarea fază a 
operaţiunilor, un atac până pe țărmurile Mării Caspice si 
câmpurile petrolifere fantastic de bogate de la Baku. Aidoma lui 
Djemal Pașa, Imperiul Otoman semăna acum cu un straniu 
organism trecând printr-o prefacere permanentă, privat de 
influenţă și autoritate într-o parte, dar dobândindu-le negresit 
în altă parte. 


Privind catre sud, se putea argumenta ca atragandu-si 
resentimentele sionismului international, în mod surprinzător 
Turcia avusese de câștigat, de fapt. Prin Declaraţia Balfour, 
britanicii îi atrăseseră pe sioniști de partea lor, dar preţul 
fusese nemulțumirea și furia lumii arabe. Profitând de situaţie, 
Djemal și alți conducători otomani contactaseră în Siria o serie 
de lideri creștini și musulmani dezamăgiţi, adresându-se chiar 
și trădătorului principal însuși, regele Hussein din Hejaz. Spre 
mijlocul lui aprilie, existau semne că această ultimă și extrem 
de importantă ofertă începea să dea roade. Așa cum Djemal 
putuse să afle de la intermediarii lui din Siria, Faysal, fiul lui 
Hussein, răspunsese recent unei propuneri de pace din partea 
turcilor prin enumerarea unor cerinţe clare. Cele două parti 
erau încă departe de a ajunge la o înţelegere, însă dacă se putea 
trage vreo învăţătură din acest joc al scaunelor muzicale, cum 
devenise Primul Război Mondial, era faptul că totul părea fluid 
și că ceea ce se pierduse ieri avea șanse să fie redobândit 
mâine. Tot ceea ce conta de fapt era cine câștiga până la urmă, 
or prin aprilie 1918 nu exista nicio îndoială că avantajul era de 
partea Puterilor Centrale. 

Aceasta, negresit, era și estimarea lui Curt Priifer, care se 
afla de asemenea la Constantinopol în acea primăvară. În mod 
ciudat, situația îmbunătăţită a Germaniei îi dădea posibilitatea 
să revină la acea primă mare conspirație în care fusese implicat 
și care, multă vreme, păruse moartă, dar acum căpăta subit o 
nouă viaţă. 

În ultimele șase luni, Abbas Hilmi al II-lea, khedivul 
detronat al Egiptului, locuise într-un apartament la etajul de sus 
al hotelului Pera Palace din oraș. Acolo, frecventase acele 
cercuri aristocratice speciale, pe care le puteai întâlni în 
aproape orice capitală europeană în timpul Primului Război 
Mondial, printisori, marchize, nababi ţinuţi ca rezervă de 


imperiile lor pentru eventualitatea vaga in care s-ar fi putut 
dovedi utili la un moment dat în viitor. In acel răstimp, sarcina 
de a-l distra pe khediv și de a-l face să se simtă important îi 
revenise cu precădere lui Curt Priifer. Spre deosebire de 
îndatoririle mult mai sobre pe care le avea în calitate de 
director al biroului de informaţii german, sarcina de a se ocupa 
de Abbas și de anturajul său eclectic semăna mai mult cu ceea 
ce face îndeobște o dădacă. Potrivit lui Donald McKale, 
biograful lui Prufer, „îi ţinea sub supraveghere pe consilierii lui 
Abbas Hilmi, care se ciondăneau tot timpul acuzându-se 
reciproc că erau «spioni englezi», si îl povatuia pe fostul khediv 
care avea dificultăţi cu fiul său, cele trei foste soţii și o amantă 
frantuzoaica*.*2 

Este limpede totusi ca seful serviciului german de 
informatii vedea in Abbas Hilmi si un fel de cutie de rezonanta 
foarte utilă. Abbas lua in derâdere negocierile secrete cu Faysal 
Hussein, considerându-le fără sens; clica de la Constantinopol 
nu va consimti niciodată la ceea ce pretindea Faysal, iar Faysal 
știa cu siguranţă acest lucru. O soluţie mult mai bună, opina 
fostul khediv, era ca el să devină cârmuitorul Egiptului, iar apoi 
să aranjeze un stat arab cvasi-independent cu Hussein și Faysal 
— și care să fie în termeni de mare prietenie cu Turcia și 
Germania, s-a grăbit neîndoielnic Hilmi să adauge.” 

Existaseră atât de multe discuţii deșarte în toamna anului 
1917, însă la începutul anului 1918 ceea ce păruse o ipoteză 
îndepărtată, chiar iluzorie, a căpătat luciul posibilului. Deja de- 
acum primele relatări autentice despre tulburările sociale din 
Egipt începeau să ajungă în lumea exterioară, populaţia de- 
acolo, îndeobște liniștită, revoltându-se împotriva dictaturii 
militare draconice impuse de Maria Britanie, precum și contra 
Declaraţiei Balfour și Acordului Sykes-Picot. Apoi, bineînţeles, 
veniseră prăbușirea definitivă a Rusiei, nenumăratele succese 


pe campul de lupta obtinute de Germania si Turcia, semnalele 
tot mai evidente ca rebelii arabi din Arabia si Siria ar intentiona 
să iasă din alianţa lor cu britanicii duplicitari. Ţinând seama de 
toate aceste motive, în luna aprilie 1918, ideea ca Abbas Hilmi 
al II-lea să ajungă cumva pe tronul Egiptului nu mai părea deloc 
atât de nebunească, iar dacă acest lucru s-ar întâmpla, 
solicitudinea răbdătoare de care dăduse dovadă Priifer la Pera 
Palace putea aduce Germaniei recompense spectaculare. 

Abbas simţea și el, în mod limpede, că acţiunile lui creșteau, 
astfel încât a considerat oportun să reînvie un scop la care visa 
de mult, pe care i-l expusese prima oară lui Max von 
Oppenheim în urmă cu trei ani, dar care îi fusese refuzat cu 
consecvență. Asa cum l-a informat pe Curt Prüfer, înainte de a 
se lua vreo decizie în privința Egiptului, el trebuia să aibă o 
întâlnire cu kaizerul.“? Cumva perplex, Prüfer i-a spus că va 
încerca să vadă ce putea face. 


Când Lawrence s-a întâlnit cu generalul Allenby la ceaiul de 
după-amiază, în 15 mai, amândoi erau demoralizați. 

După incursiunea lui infructuoasă la Atatir, Lawrence 
pornise în grabă să se alăture asaltului lansat de arabi asupra 
orașului Maan, care era un important nod de cale ferată. Până 
să ajungă el acolo, în 13 aprilie, operaţiunile erau deja în curs 
de desfășurare. 

Ordinele fuseseră ca bătălia să înceapă prin atacarea 
posturilor de gardă din jurul orașului Maan, cu scopul de a 
determina garnizoana turcă să iasă din poziţiile fortificate din 
jurul gării. Iniţial, operaţiunea decursese conform planului, 
posturile turcești de pe inelul exterior căzând rând pe rând în 
mâinile rebelilor. Totuși, în 17 aprilie, comandantul irakian al 
armatei arabe, sătul de tergiversările impuse, trecuse peste 
recomandarea consilierilor lui britanici și ordonase un asalt 
frontal asupra depoului feroviar. Manevra s-a dovedit, la Maan, 


la fel de ineficientă cum fusese pe alte nenumărate câmpuri de 
luptă din Primul Război Mondial. „Nu mai era nimic de făcut“, 
scria Lawrence, „decât să ne uităm cum oamenii noștri erau din 
nou scoși din gară în rafale de proiectile. Trupuri în kaki, 
prăvălite pe jos, intesau tot drumul. “$2 

Lawrence mai rămăsese în zona orașului Maan câteva zile, 
ajutându-i pe ceilalți ofițeri britanici în operaţiunile de 
distrugere a căii ferate spre sud, însă bătălia pentru acel 
important oraș feroviar fusese deja decisă prin asaltul frontal 
eșuat. Deși comunicatele militare britanice făceau mare caz de 
avariile provocate la Calea Ferată Hejaz mai jos de Maan — cu 
circa o sută de kilometri de șine smulse din terasamente, 
garnizoana turcă din Medina era acum imobilizată de-a binelea 
—, raportată la obiectivele ofensivei, realizarea părea 
anemică.5%* 

Dar vești și mai descurajante chiar îl așteptaseră pe 
Lawrence când a ajuns la comandamentul militar al 
generalului Allenby, la Ramleh, în 2 mai. Pe parcursul ultimelor 
șase săptămâni, pe frontul de vest forțele armate ale Aliaților 
rezistaseră cu greu celor două mari ofensive germane. În 
așteptarea celei de-a treia ofensive, lui Allenby i se ordonase să 
contribuie la efortul de apărare și să deplaseze zeci de mii de 
ostași, din trupele lui de atac cele mai bune, pentru a servi pe 
câmpurile de luptă din Franţa. Ceea ce însemna că nu avea să 
mai aibă loc nicio înaintare spre Damasc, toate pierderile din 
luna precedentă — raidul cavaleriei britanice eșuat la Sali, 
dezastruosul asalt frontal de la Maan, moartea lui Farraj în 
desert — fuseseră în zadar. Și, pentru a agrava si mai mult 
situația, exact înainte de sosirea lui Lawrence în Ramleh, 
același comandant al cavaleriei britanice care fusese pus pe 
fugă din Salt prima oară decisese să mai facă o încercare; în 2 
mai, după alte o mie cinci sute de pierderi de vieţi omenești, 


ultimii ostași rataciti în urma acestei noi înfrângeri britanice 
traversau înapoi liniile frontului. 

Toate acestea explicau de ce, când Lawrence a ajuns să ia 
ceaiul cu generalul Allenby în 15 mai, amândoi fuseseră nevoiţi 
să admită că perspectivele unei străpungeri a frontului din Siria 
erau acum mai îndepărtate decât oricând — mai ales că, în 
intervalul care trecuse de la ultima vizită a lui Lawrence la 
cartierul general, armata lui Allenby fusese pentru a doua oară 
supusă actelor de spoliere din partea generalilor de pe frontul 
de vest. Altfel spus, Forța Expeditionara Egipteană era sortită 
acum să piardă circa șaizeci de mii de ostași, care urmau să fie 
trimiși să lupte în Franţa, adică jumătate din efectivul de atac, și 
chiar dacă Londra se angajase să compenseze aceste pierderi 
prin trupe aduse din Irak și India, asta însemna ca frontul din 
Siria să rămână inactiv multe luni de-atunci încolo. 

Dar în timpul acelui ceai din 15 mai, descriindu-i masiva 
reorganizare prin care trecea în acel moment armata sa, 
Allenby a pomenit și de Imperial Camel Corps (Brigada 
Imperială de Cavalerie pe Cămile — ICC). Aceasta era o unitate 
de elită, care stationase fără nicio activitate in Sinai, în ultimele 
șase luni, iar generalul plănuia acum să o transforme într-o 
cavalerie convenţională, aducând cai și renunțând la cămile. 

Încă de la începutul campaniei din Siria, cel mai mare 
obstacol logistic întâmpinat de rebelii arabi fusese lipsa 
cămilelor de călărie și de transport, o problemă care se 
agravase odată cu amploarea și anvergura operaţiunilor. Din 
cauza acestui inconvenient, liniile de aprovizionare erau 
întotdeauna excesiv de întinse, acţiunile plănuite trebuiau să 
fie reduse sau anulate de-a dreptul, neexistând cămile 
suficiente. Mai mult chiar, frecventele achiziţii de cămile, pe 
care le făcuseră Lawrence și ceilalți ofițeri britanici, 
diminuaseră dramatic numărul lor în regiune, ceea ce 


condusese la practicarea unor preturi exorbitante pentru 
putinele animale de calitate ramase. Acum, cand generalul 
Allenby pomenise de posibila dezmembrare a ICC, aceasta 
însemna ca aproximativ două mii dintre cele mai bune cămile 
de călărie din întregul Orient Mijlociu să devină dintr-odată 
disponibile. 

Pentru Lawrence, intrebarea era evidenta: 

— Si ce-aveti de cand sa faceti cu camilele lor?“ l-a 
chestionat el pe Allenby. 

— Întreabă Intendenta, i-a răspuns Allenby râzând. 

,intendenta“, prin persoana generalului acelui corp de 
armată, a explicat că toate cămilele fuseseră promise unei 
divizii armate indiene, care intenționa să le folosească la 
transport. Generalul de intendenta a respins sec rugamintile lui 
Lawrence, însă Allenby a reţinut că a folosi aceste animale de 
pret pentru corvezi de transport însemna o colosală irosire. La 
cină, în acea seară, comandantul suprem s-a interesat cum își 
propunea Lawrence să folosească acele cămile de la ICC, în 
eventualitatea în care i-ar fi repartizate lui. 

Bineînţeles, Lawrence anticipase întrebarea. În plus, intuia 
și un aspect mai luminos dincolo de dezastrul celui de-al doilea 
atac al cavaleriei britanice la Salt. Ca urmare a acelei 
înfrângeri, turcii aveau să creadă acum că orice viitor atac 
lansat de englezi va avea loc, probabil, exact în același loc — în 
fond, marile ofensive îndreptate împotriva celor mai puternice 
puncte ale inamicului deveniseră deja o specialitate britanică în 
Primul Război Mondial —, aliniindu-și astfel trupele potrivit 
acestei strategii. În condiţiile în care turcii își concentrau, 
așadar, forțele in regiunea Salt-Amman, Lawrence avea 
posibilitatea ca, utilizând noile cămile ICC, cu pornire din 
Azraq, ascunzătoarea lui în desert, să lovească în spatele liniilor 
inamicului asupra unui larg evantai de ţinte. Acestea includeau 


punctul vital suprem din toata partea de jos a Siriei: orasul 
Deraa, situat pe calea ferata ce asigura jonctiunea cu principala 
linie de aprovizionare a fortelor turcesti care se luptau cu 
britanicii In Palestina. La cina de la comandamentul militar, 
Lawrence i-a dat raspunsul crucial lui Allenby: ,[Voi folosi 
camilele] pentru a aduce o mie de oameni in Deraa, în oricare Zi 
veţi dori“. 

Chiar dacă acei oameni nu vor avea capacitatea de a 
controla definitiv Deraa, a explicat Lawrence, cu siguranţă vor 
avea timpul necesar pentru a arunca în aer podurile de cale 
ferată din Yarmuk, ceea ce ar însemna ca forțele turcești din 
Palestina să fie practic în imposibilitatea de a mai primi provizii 
sau întăriri. Acestea fiind zise, Allenby s-a întors spre generalul 
de intendenta și, scuturând din cap, chipurile cu tristeţe, i-a 
spus „«Intendenţa» a pierdut“. 

Cu promisiunea de a primi cămilele de la ICC, Lawrence s-a 
dus valvârtej la cartierul general al lui Faysal. Vestea a avut un 
efect electrizant asupra căpeteniilor de război de-acolo, căci 
primind în „dar“ două mii de cămile de rasă arabii aveau, în 
sfârșit, posibilitatea de a înainta mult spre nord, de o manieră 
eficientă. Nu mai trebuiau acum să se limiteze la ambuscade și 
atacuri fulger; aducând un număr mare de războinici călări pe 
câmpul de luptă, puteau să ia cu asalt și să cucerească centre 
urbane cu populaţie numeroasă. 

Însemna de asemenea — iar lucrul acesta era esenţial în 
viziunea lui Lawrence — că arabii ar putea acum să se 
desprindă de tutela britanică. Avea să mai treacă o bucată de 
timp până soseau cămilele de la ICC, iar apoi trebuiau să fie 
aclimatizate cu pășunile mai inaccesibile din Siria, însă în două 
sau trei luni rebelii arabi nu vor mai trebui să depindă de 
acţiunile britanicilor, care acum stagnau în Palestina. În 
schimb, puteau să poarte război în inima Siriei, în mod 


independent, iar odata cu acea independenta putea veni si 
sansa de a obtine Siria doar pentru ei. Era, cum scria Lawrence, 
„un dar regesc, darul mobilităţii nelimitate. Arabii puteau acum 
să câștige războiul când și unde voiau ej“. 


De când sosise la Cairo, Aaron Aaronsohn fusese mereu 
abătut și posomorât. Partial, indispozitia era provocată de rolul 
marginal care i se rezervase în Comisia Sionistă și modalitatea 
necuviincioasă în care fusese dat la o parte, însă și întoarcerea 
propriu-zisă în regiune, după o absenţă de șapte luni, făcuse ca 
tragedia care lovise organizaţia NILI să pară și mai dureroasă. 
La Cairo, s-a întâlnit cu doi dintre fraţii lui, Alex și Sam, de la 
care a aflat mai multe detalii despre moartea cumplită a surorii 
lor. Deosebit de revoltător i se părea modul cum Sarah și ceilalți 
membri NILI fuseseră practic vânduți de cei de-un neam cu ei, 
Comitetul din Zichron Yaakov ajungând chiar să pună o 
recompensă pe prinderea fugarului NILI Joseph Lishansky. 
Zichron se afla încă mult în spatele liniilor turcești în 
primăvara anului 1918, dar reflectând dacă să se întoarcă acolo, 
Aaronsohn nota în jurnalul său că „dacă ar fi să mă răzbun pe 
toţi lasii și nemernicii, nu știu daca as mai găsi șase oameni cu 
care să merite să dau mâna“. 

Mai mult decât furia însă, imaginea lui Sarah sau Sarati și 
cea a celui mai bun prieten al său, acum mort, Absalom 
Feinberg, păreau să îl obsedeze continuu pe savant, invadandu- 
i mereu gândurile. La un moment dat, de exemplu, rămăsese 
uluit văzându-l pe William Ormsby-Gore că telefona la 
Ierusalim. „Să vorbeşti la telefon din Cairo cu cineva din 
Ierusalim!“ se minuna el în jurnalul lui. „Ce păcat că Sarati și 
Absa n-au trăit să vadă și ei așa ceva!“ 

Obsesia celor două ființe dragi dispărute a devenit și mai 
accentuată când Comisia Sionistă a plecat din Egipt în Palestina, 
la începutul lui aprilie. Călătorind cu trenul, noaptea prin Gaza, 


Aaronsohn asezat singur langa o fereastra privea peisajul care i 
se perinda prin fata ochilor. Ca agronom, a remarcat automat 
starea jalnica a culturilor de pe camp — ,,foarte putine cereale 
pentru iarnă, si de slabă calitate“ —, observând totodată ca 
nimic nu părea să se fi schimbat de fapt în cei doi ani de când 
plecase de-acolo. „Totuși“, nota el, „călătorim cu trenul — și 
suntem cu englezii! Absa, Absa, unde ești? Sarati?“°2 

În Palestina însă, statutul său de paria s-a agravat și mai 
mult. La un banchet în onoarea comisiei, un grup de vârstnici 
evrei au refuzat să stea la masă cu omul care „pusese în pericol 
yeshuvul“, prin acţiunile lui de spionaj. La alte câteva întâlniri 
cu delegaţii de evrei, Aaronsohn a fost aspru criticat pentru 
presupusele tactici de intimidare și violență pe care le folosise 
în distribuirea fondurilor internaţionale de ajutorare în 
primele zile ale războiului. Una dintre puţinele dati când a avut 
parte de manifestări de recunoștință a fost în timpul unei 
ceremonii de bun venit în enclava evreiască Tel Aviv din Jaffa; 
exact în legătură cu această comunitate, Aaronsohn făcuse 
publice presupusele persecuții declanșate în urma ordinului de 
evacuare dat de Djemal Pașa. În timp ce sute de tineri, membri 
ai Societății Macabeilor, o organizaţie civică a evreilor, 
interpretau cântece în onoarea membrilor comisiei, Chaim 
Weizmann s-a aplecat spre Aaronsohn: „Ei, bine, Aaron, ai și tu 
o mare contribuţie aici — dar ai plătit scump pentru asta“®”. 

Acel moment a fost totuși o anomalie. Misiunea lui 
Weizmann în Palestina era mult prea delicată pentru a tolera 
disensiuni, or Aaronsohn nu era omul care să întoarcă umil și 
celălalt obraz. După ce un membru al comisiei l-a luat deoparte 
pe Aaronsohn ca să-l îndemne insistent să facă primul pas 
pentru a crea o punte de înţelegere în disputa pe care o avea cu 
una dintre delegatiile de evrei din colonie, savantul a replicat 
semet că „a crea o punte ar însemna să stabilesc niște relații 


sociale care imi repugna. Daca atitudinea mea nu este 
prudenta, asta e.“ 

Cand Aaronsohn a început să aibă conflicte si cu alti 
membri ai comisiei, Weizmann l-a marginalizat si mai mult. 
Uneori, lucrul acesta e efectiv vizibil; în fotografiile de grup 
făcute cu comisia în timpul vizitei în Palestina, Aaronsohn 
figurează de obicei stând lateral — și asta dacă se întâmplă să 
apară în imagine. Spre sfârșitul lui aprilie, se despartise de 
comisie și lucra la propriul proiect. 

În mod ironic, exact acel plan avea să producă poate cel mai 
tangibil efect al călătoriei comisiei, căci spre sfârșitul lunii mai 
1918 Aaronsohn elaborase un remarcabil program pentru 
dezvoltarea agriculturii în sudul Palestinei. În documentele și 
hărțile pe care i le-a predat lui Windham Deedes la Biroul Arab 
apărea propunerea de a începe rapid lucrările de arat pe o 
suprafaţă de aproximativ un sfert de milion de acri de teren 
necultivat al „Coroanei“ (deţinut de guvernul turc), pentru a 
contribui la ameliorarea permanentei crize alimentare din 
timpul războiului. În viziunea lui Aaronsohn, proiectul urma să 
fie plasat sub controlul armatei britanice, dar muncile agricole 
aveau să fie efectuate de coloniști evrei, cu fonduri furnizate de 
băncile sioniste; Comisia Sionistă s-a angajat să pună la 
dispoziţie cel puţin o jumătate de milion de lire sterline. Prin 
punerea în aplicare a acestui plan, toată lumea avea numai de 
câștigat: oamenii nevoiași vor primi alimente, astfel încât arabii 
vor putea vedea avantajul material al unui număr mai mare de 
evrei în Palestina, iar perspectiva unui trai decent va atrage și 
mai multi evrei. 

Bineînţeles, odată ce perioada administraţiei militare lua 
sfârșit, adică peste patru sau cinci ani, dreptul de proprietate 
pentru sfertul de milion de acri avea să le revină sioniștilor. 
Dar, așa cum Gilbert Clayton opina optimist, susținând planul 


lui Aaronsohn în mesajul către Foreign Office, „o mică favoare 
acordată unei comunităţi poate fi ușor contrabalansată prin 
privilegii oferite celorlalți și astfel, pe parcursul administrării, 
progresele treptate vor veni de la sine, fără a cauza frictiuni si 
nemulțumiri “.552 

Chiar și cu această contribuţie în domeniul agriculturii, 
Aaronsohn a continuat să rămână un proscris pentru Comisia 
Sionistă, or ceea ce era valabil pentru acea grupare se extindea, 
în mod firesc, și în cazul binefăcătorilor ei britanici. La sfârșitul 
lunii mai, când generalul Allenby a oferit un dineu oficial la 
Ierusalim în onoarea comisiei care urma în curând să plece, 
singurul asociat neinvitat a fost Aaron Aaronsohn. 


Pentru a eluda ordinele cu care el nu era de acord, 
Lawrence recurgea frecvent la un vechi expedient din 
literatura victoriană: mesajul care se pierde sau nu este livrat la 
timp. Acest tertip nu i-a fost de folos însă atunci când a venit 
vorba despre efortul britanic de a impune forțat o concordie 
între conducătorii rebelilor arabi și sioniști; în această sferă, 
Lawrence nu putea încerca decât tergiversări sau șicanări 
colaterale. În februarie 1918, când Gilbert Clayton îi ordonase 
lui Lawrence să exercite presiuni asupra lui Faysal în această 
chestiune, subalternul său replicase că spera să aranjeze o 
vizită a lui Faysal la Ierusalim în viitorul apropiat, si că „toţi 
evreii de-acolo vor vorbi frumos despre el. Asta vă va rezolva 
probabil tot ce aveţi nevoie, fără vreun angajament public, ceea 
ce depășește deja competențele mele“. 

În 1918, ca și în ziua de azi, nu era permis ca un maior din 
armată să îi spună unui general de brigadă care erau 
necesitățile momentului și până unde era dispus el să acţioneze 
pentru a le obține, însă dupa toate aparențele Clayton a 
acceptat răspunsul lui Lawrence cu destulă seninătate; cu 
siguranţă, își făcea socoteala că acea respectare parţială a 


ordinului sau era mai buna decat nimic, din moment ce, pur si 
simplu, nu exista nimeni altcineva in comandamentul britanic 
care sa aiba influenta de care Lawrence se bucura asupra lui 
Faysal. 

Lawrence a schimbat tactica oarecum, cand Clayton a reluat 
subiectul in luna mai. Ținând seama de atitudinea suspicioasa 
cu care Chaim Weizmann și comisia lui erau întâmpinați de 
populaţia arabă din Palestina, Weizmann propusese o întâlnire 
între el și Faysal. Conducerea britanică din Palestina salutase cu 
căldură ideea și, în 22 mai, Clayton i-a trimis o telegramă lui 
Lawrence la Aqaba, cerându-i sfatul. „Ce pregătiri sugerezi?“ 
întreba generalul. „Eu sunt de opinie că ar trebui să fii prezent 
la întrevedere... Fă-mi cunoscute din timp, te rog, părerile 
dumitale privind cele de mai sus.“ 

Lawrence a primit în mod cert mesajul — se afla la Aqaba 
în ziua următoare —, dar nu s-a consemnat nicăieri că ar fi dat 
vreun răspuns. În 24 mai, când programul pentru vizita lui 
Weizmann era deja bătut în cuie — urma să se îmbarce spre 
Aqaba, exact peste cinci zile —, s-a mai primit o telegramă, de 
data asta de la cartierul general al armatei lui Allenby în atenţia 
comandantului bazei militare de la Aqaba. „Întrevederea va 
avea loc la cartierul general al armatei arabe, spre care 
delegația urmează sa pornească.  Telegrafiază daca 
aranjamentul este convenabil pentru Seriful Faysal și 
Lawrence. Este important ca acesta să fie prezent la întâlnire. 
Rog răspuns urgent.“ 

Din nou, în mod cert Lawrence a fost informat despre 
această depeșă, însă tot nu a răspuns. În schimb, în 27 mai, 
când sosirea lui Weizmann era iminentă, a găsit motiv să plece 
într-o nouă misiune de recunoaștere spre nord, ceea ce, foarte 
convenabil pentru el, însemna ca, până Weizmann venea și 
pleca din Aqaba, să nu poată fi contactat. 


In absenta lui, intrevederea dintre Faysal si liderul sionist a 
avut loc în după-amiaza de 4 iunie. A fost o întâlnire amiabilă si 
relativ plăcută, pentru care Weizmann în mod ostentativ și-a 
pus pe cap un acoperământ arăbesc, și asta chiar dacă Faysal a 
evitat să facă vreun angajament substanţial, susținând că 
decizia supremă îi aparţinea tatălui său, la Mecca, și că, oricum, 
situaţia din Siria continua să fie mult prea agitată, pentru a 
putea trece la particularităţi. În orice caz, Weizmann a fost 
foarte satisfăcut de convorbiri, la fel cum au fost și autorităţile 
britanice. Clayton avea să raporteze la Foreign Office după ce a 
primit un raportat detaliat al întâlnirii: „În opinia mea, 
întrevederea a avut rezultate excelente în promovarea 
simpatiei și înțelegerii reciproce dintre Weizmann și Faysal. 
Amândoi sunt sinceri și deschiși în tratativele lor, iar o 
întrevedere personală, asemenea celei care tocmai a avut loc, 
nu poate fi decât spre binele tuturor“s88. 

Era puţin probabil ca Lawrence să fie de aceeași părere, 
când s-a întors la Agaba din misiunea lui de recunoaștere, în 8 
iunie, la patru zile după întâlnirea dintre Faysal și Weizmann. 
Pentru el, această armonie impusă de britanici nu putea decât 
să le ofere muniții suplimentare rivalilor lui Faysal — și, 
implicit, ai lui Hussein — în lumea arabă. 

Dar, pe de altă parte, nici nu se putea face mare lucru acum. 
Britanicii nu erau dispuși să se dezică de Declaraţia Balfour. 
Orice presiune pe care americanii ar putea să o exercite ca 
urmare a Proclamaţiei în Paisprezece Puncte a lui Wilson nu 
putea interveni înainte de o conferinţă pentru pace, între timp 
influenţa lor în treburile din Orientul Mijlociu rămânând între 
nulă și inexistentă. Cât despre ideea ca arabii să pornească la 
luptă pe cont propriu, cămilele cavaleriei imperiale nu fuseseră 
încă livrate și, chiar după ce aveau să intre în posesia rebelilor 
arabi, trebuia să mai treacă un timp până să se acomodeze 


suficient cu relieful sirian pentru a putea participa la 
operaţiunii pe scară larga. Desigur, mai exista o posibilitate: o 
reapropiere de turci. Coincidenta făcuse ca Faysal să fi primit 
încă un mesaj secret de la generalul Mehmed Djemal exact cu 
două zile înainte ca Weizmann să vină la Aqaba. 

De fapt, înalții funcţionari britanici erau la curent cu 
contactele clandestine dintre Faysal și generalul turc. Încă de la 
sfârșitul lui martie, un spion îi dăduse lui Reginald Wingate o 
copie a scrisorii lui Faysal către Mehmed Djemal, în care 
prezenta condiţiile lui pentru negocieri. „Este greu de spus câtă 
importanță merită să acordăm acestei corespondențe“, opina 
Wingate într-un mesaj către Foreign Office, „și nu ar fi 
recomandabil sa il intrebam direct pe Emirul Faysal care sunt 
motivele lui... [Dar] se confirma astfel banuiala mea ca Serifii 
arabi, nemultumiti de situaţia militară generală si indoindu-se 
de politica Aliaților în Palestina și Siria, fac tatonari pentru a-și 
clarifica poziţia oficială a Turciei privind viitorul ţărilor 
arabe.“ 

Spre meritul lor, functionarii din Ministerul de Externe la 
care au ajuns aceste informaţii au reacționat cu o înviorătoare 
lipsă de ipocrizie. În fond, au subliniat câţiva, Marea Britanie 
negocia în mod neoficial cu circa șase emisari turci în Elveţia, 
așa că ar fi un pic indecent ca tocmai ei să se supere că alţii 
procedau la fel. În schimb, și la sugestia venită iniţial de la 
Mark Sykes, s-au apucat să lucreze la neutralizarea amenințării 
de o manieră cavalerească: decernându-i o medalie lui Faysal. 
În următoarele luni, o sumedenie de funcţionari britanici au 
discutat si au dezbătut cam ce decorație britanică l-ar putea 
impresiona într-atât de mult pe conducătorul rebelilor arabi, 
încât să obţină lealitatea lui. 

În mod ciudat, unul dintre cei mai tenace apărători ai lui 
Faysal fusese Gilbert Clayton, care nu a pregetat să informeze 


Foreign Office, la începutul lui aprilie, că acuzaţia de trădare 
împotriva lui Faysal părea să provină dintr-o confuzie, că 
scopul propunerii făcute de Faysal lui Mehmed Djemal viza, de 
fapt, o reconciliere turco-arabă în perioada postbelică. Cu toate 
acestea, insistase Clayton, Londra trebuia să profite de ocazie 
„pentru a cimenta Alianţa arabilor cu Marea Britanie, prin toate 
mijloacele posibile“. Aceste mijloace includeau recunoașterea 
autorităţii lui Faysal în toate teritoriile situate la est de fluviul 
Iordan și constrângerea francezilor „de a da o declaraţie 
oficială“ prin care renuntau la pretenţiile lor asupra Siriei mari. 
Dar poate că opinia generoasă a lui Clayton în privinţa faptelor 
lui Faysal nu era chiar așa de ciudată, ţinând seama de sursele 
lui; după cum Clayton menţiona în adresa lui către Ministerul 
de Externe, această interpretare — și probabil lista cu 
recomandări, de asemenea — îi fusese pusă la dispoziţie de 
către maiorul T. E. Lawrence. 

Exact ce rol a jucat Lawrence în tratativele secrete dintre 
Faysal și turci nu s-a spus niciodată clar; la fel ca în cazul 
momentului ales pentru a-i divulga lui Faysal conţinutul 
Acordului Sykes-Picot, Lawrence știa probabil că se afla pe un 
teren legal delicat, iar de aceea le-a dat primilor săi biografi 
doar răspunsuri vagi și contradictorii despre această chestiune. 
Cert este însă faptul că Lawrence vedea în aceste tratative o 
puternică arma potenţială împotriva guvernului său, o 
avertizare că, în cazul în care ar fi tradati, arabii ar avea unde 
să apeleze. 

„În ziua de azi“, începea noua scrisoare a lui Mehmed 
Djemal din 2 iunie, „guvernul otoman, cel mai puternic 
reprezentant al Islamului, a obținut supremaţia asupra celor 
mai mari dușmani ai religiei mahomedane. Am convingerea că 
fac cinste numelui Profetului invitându-l pe cel mai nobil și ales 
descendent al său [Faysal] să participe la apărarea Islamului 


caci, garantand suprematia armatei turce, un trai proteguit si 
fericit va fi obținut pentru toţi credincioșii adevăraţi.“ 
Generalul încheiase propunând o întâlnire cu Faysal, peste 
patru zile, în care „sunt sigur că noi vom putea împlini 
dorinţele tuturor arabilor“. 

Faysal nu a acceptat invitaţia unei întâlniri fata în fata, însă 
a trimis un răspuns. În acea scrisoare nesemnată, a propus din 
nou ca toate trupele turcești aflate mai jos de Amman să fie 
retrase, și a sugerat în continuare ca relaţia viitoare a Siriei cu 
Turcia să fie concepută după modelul federaţiei laxe existente 
între Austria și Ungaria. Și, pentru a elimina orice neclaritati, 
Faysal a enunțat și alte condiţii preliminare: toţi soldaţii arabi 
din armata turcă să fie eliberaţi pentru a servi în armata arabă, 
și „dacă armata arabă și armata turcă luptau cot la cot contra 
inamicului, armata arabă trebuia să își aibă propriul 
Comandant“. Nu mai era vorba doar de o simplă reapropiere 
— și în niciun caz pentru perioada postbelică —, ci mai degrabă 
se discuta despre o alianţă militară arabo-turcă împotriva 
Aliaților. Din mărturiile existente, Faysal i-a trimis lui Mehmed 
Djemal această ofertă, din Aqaba, nu mai târziu de 10 iunie. In 
cele două zile precedente fusese la Aqaba și T. E. Lawrence. 
Acesta s-a îmbarcat pe SS Arethusa, din portul Aqaba, în aceeași 
zi de 10 iunie, cu destinaţia Cairo, pentru noi consultări cu 
ofițeri superiori din armata britanică. 

Trăsătura distinctivă a unui mare strateg este capacitatea 
absolută de a se adapta împrejurărilor, urmărind fără 
sentimente doar obținerea avantajului dorit. Indiferent dacă 
Lawrence a avut sau nu o contribuţie la compunerea acelei 
scrisori adresate de Faysal lui Mehmed Djemal, cert este că, 
doar peste câteva zile, a început discuţiile cu omul pe care 
reușise să îl evite în Aqaba: Chaim Weizmann. 

Din câte se povestește, convorbirile au fost foarte cordiale. 


Weizmann cunostea, desigur, faptul ca reusita sau esecul 
intervenţiei lui pentru câștigarea bunavointei conducătorilor 
Revoltei Arabe depindea în mare măsură de acest ofițer 
britanic de rang mediu. Și, la rândul lui, Lawrence era cu 
siguranţă impresionat de agilitatea liderului sionist de a se 
strecura prin câmpul minat al politicii din Palestina, observând 
cum, folosind o platformă de idei, reușise destul de bine să 
potolească temerile arabilor, în timp ce uzând de o altă 
platformă de idei obținuse adeziunea entuziastă a populaţiei 
evreiești la cauza sionismului. Cum era de așteptat, poate, cei 
doi mari strategi au găsit repede calea spre un teren comun. 

Era un teren comun ancorat într-o dependenţă mutuală. 
Pentru ca evreii să obţină un „cămin naţional“ în Palestina, 
britanicii trebuiau să câștige războiul, ceea ce însemna de 
asemenea că evreii trebuiau să susțină Revolta Arabă. În 
întâlnirea lui cu Faysal, Weizmann se oferise să folosească 
mișcarea sionistă internaţională pentru a promova cauza 
independenţei arabe, iar acum, cu Lawrence în Ramleh, 
Weizmann a furnizat detalii: acea promovare putea fi extinsă, 
de asemenea, la fonduri și pregătire militară pentru arabi, ca să 
se lupte cu turcii. În ceea ce îl privea, Lawrence vedea un 
posibil rol crucial pe care sioniștii l-ar putea juca în Siria 
postbelică. Așa cum menţiona într-un raport secret din 16 iunie, 
referitor la întâlnirea lui cu Weizmann, „imediat ce Faysal va fi 
în posesia [Siriei mari], clasa boierimii turce, clasa celor 
educați, creștinii și elementele străine se vor întoarce contra 
lui... Dacă evreii britanici și americani, bine instalaţi sub 
drapelul britanic în Palestina, ar alege acest moment pentru a 
oferi ajutor statului arab din Siria... Șeriful Faysal ar fi 
constrâns să accepte“. Beneficiind de acest ajutor, Faysal 
putea „să se descotorosească“ de opozantii lui interni. Mai bine 
chiar, având în vedere suspiciunile adânc înrădăcinate ale 


sionistilor fata de francezi, Faysal va avea un aliat solid in a-i 
neutraliza si pe acestia. 

Toate astea erau însă în viitor. Între timp, recomanda 
Lawrence Ministerului de Externe, arabii nu trebuiau nici să 
ceară, și nici să accepte ajutor din partea sioniștilor, dar nici lui 
Weizmann nu trebuia să i se acorde ceea ce cerea atât de 
insistent — o audienţă la regele Hussein. 

Această aparentă convertire a lui Lawrence la soluțiile 
sioniste i-a înveselit pe superiorii lui, chiar dacă existau limite 
accentuate la acea convertire. Poate din naivitate sau fiindcă le 
făcea bine să creadă așa, majoritatea funcţionarilor britanici 
din regiune, care avuseseră de-a face cu Chaim Weizmann în 
ultimele trei luni, interpretaseră textual viziunea lui liniștitoare 
despre o comunitate de evrei în Palestina trăind într-o armonie 
politică și economică cu majoritatea populaţiei de etnie arabă. 
Lawrence, știind cu cine avea de-a face, a intuit însă imediat ce 
se ascundea dincolo de acele cuvinte frumoase. Așa cum nota în 
raportul lui din 16 iunie, „Dr. Weizmann speră într-o Palestină 
complet evreiască peste cincizeci de ani, și într-o Palestină 
evreiască sub o fațadă britanică, pentru moment“. 

Lawrence se înșela doar în privinţa orarului propriu-zis; 
urmau să treacă doar treizeci de ani până când faţada britanică 
avea să cadă și statul Israel avea să fie creat, cu Chaim 
Weizmann instalat drept primul președinte al ţării. 


Pe măsură ce misiunea lui în Cairo se prelungea, pe William 
Yale începeau să-l irite tot mai mult două lucruri. Prima lui 
frustrare venea din faptul că nu primea niciun semnal că 
guvernul lui dădea atenţie efectiv evenimentelor din Orientul 
Mijlociu. În fiecare luni, începând de la sfârșitul lui octombrie 
1917, Yale îi trimisese lungi rapoarte lui Leland Harrison la 
Departamentul de Stat, dar nu avusese nicio reacţie, în afară de 
câteva depeșe seci. Chiar si rugamintile lui de a fi îndrumat — 


erau cumva rapoartele lui prea plictisitoare pentru cei care le 
citeau? Dorea secretarul ca Yale sa abordeze alte teme in 
investigaţiile lui? — au fost întâmpinate cu aceeași tăcere. 

A doua frustrare a lui Yale era mai personală, fiind legată de 
faptul că nu reușise să obțină permisiunea britanicilor de a 
vizita frontul de război. În întâlnirea lor de la începutul lui 
martie, T. E. Lawrence îl invitase să viziteze baza militară a 
rebelilor de la Aqaba, însă solicitarea lui Yale se evaporase 
undeva în eterul birocraţiei britanice. Când Comisia Sionistă se 
pregătea să plece în misiunea ei de documentare în Siria, Yale 
ceruse să îi însoţească pe delegaţi, dar Gilbert Clayton îi spusese 
că „ar putea exista unele dificultăți“ cu acel plan. Abordase 
chiar și posibilitatea de a acompania o delegaţie a Comisiei 
Crucii Roşii Americane; din păcate, acea organizaţie 
neguvernamentală nu agrease ideea de a oferi acoperire unui 
agent de informaţii american. Efectiv, singura modalitate de a 
ajunge în Palestina, a explicat răbdător Reginald Wingate 
ambasadei americane, era ca Yale să fie declarat drept ofițer de 
legătură militar și să fie acreditat pe lângă statul-major al 
generalului Allenby — ceea ce, întrucât Yale nu era în armată 
și nici nu fusese vreodată, era un mod diplomatic de a-l tine 
exact acolo unde era, adică la un birou în Cairo. 

Neavând de ales, așadar, Yale și-a canalizat energiile spre 
ceea ce constituia, probabil, cea mai importantă sarcină a lui: să 
facă astfel încât administraţia Wilson să își dea seama care era 
miza în regiune. Ușor de zis, dar mai greu de făcut, căci în ciuda 
principiilor nobile din Proclamaţia în Paisprezece Puncte a 
președintelui Wilson, din câte putea observa Yale, „guvernul 
nostru nu avea nicio politică. Conta [doar] să lupte pentru 
idealuri evident nebuloase, fără să-și dea seama că 
evenimentele nu se stabilesc la conferințele pentru pace, ci prin 
acţiuni în timpul unor ostilitati precedente procesului de 


încheiere a păcii... Acel «deus ex machina» al afacerilor 
internaţionale nu este cel care așteaptă să acţioneze într-o criză 
dramatică, ci acela care acţionează consecvent în moduri ce 
determină constant mersul evenimentelor. Președintele Wilson 
și consilierii lui nu păreau să înţeleagă acest simplu truism“.5% 

Paradoxul amar în această situaţie — și sursa frustrării lui 
Yale — era că spre sfârșitul primăverii anului 1918, majoritatea 
părților interesate din Orientul Mijlociu cereau ca americanii să 
decidă mersul evenimentelor. Încă din octombrie 1917, 
Reginald Wingate lansase unui diplomat american propunerea 
ca Statele Unite să preia „mandatul“ guvernării palestiniene în 
lumea postbelică, o idee care continuase să câștige adepţi în 
Ministerul de Externe britanic. Chiar dacă pentru niște finalitati 
complet diferite, speranța de a incita implicarea americanilor 
fusese, în mod limpede, și subtextul accentului pe care 
Lawrence îl pusese asupra deosebitei stime a arabilor pentru 
Statele Unite, în timpul întâlnirii lui cu Yale. Chaim Weizmann 
și sioniștii nu făceau niciun secret din faptul că, exceptând un 
mandat britanic, ei ar fi foarte fericiți cu un mandat al 
americanilor în Palestina. Chiar și politicienii cu mentalități 
mai imperialiste din Marea Britanie, Franţa și Italia păreau tot 
mai dispuși să accepte un rol mai amplu al americanilor în 
regiune din moment ce, în afară de ideea de a câștiga noi 
teritorii, cel mai dezirabil deznodământ era ca „prietenii“ lor 
europeni să nu câștige nici ei vreun teritoriu. 

Pentru Yale însă, factorul cu adevărat decisiv erau 
sentimentele incipiente proamericane sesizate în rândul 
arabilor. Fiind, negreșit, stimulată de promisiunile conţinute în 
cele Paisprezece Puncte ale lui Wilson, această atitudine era, de 
asemenea, un rezultat oarecum logic al hatisului de revendicări 
pândind să împresoare regiunea în perioada postbelică. Bunul 
prieten al lui Yale, Suleiman Bey Nassif, întruchipa foarte 


sugestiv aceste neliniști. Fiind un creștin arab cu viziuni 
moderate, Nassif, chiar dacă se resemnase la ideea unei 
prezențe mai mari a evreilor în Siria, rămânea profund 
suspicios vizavi de intenţiile britanicilor, neîncrezător în statul 
panarab al regelui Hussein si opus cu intransigenta planurilor 
Franţei. Cea mai bună cale, poate și singura, de a ieși din acest 
haos, îi explica Nassif lui Yale, era ca americanii — 
nonimperialiști, idealisti, plasați suficient de departe, încât să 
nu deranjeze prea mult — să preia conducerea situaţiei. 

Yale îi dădea dreptate din tot sufletul, însă a găsi butonul 
corect pe care să apese pentru a trezi atenția administraţiei 
Wilson era o sarcină anevoioasă; la un moment dat, a încercat 
chiar să recurgă la argumentul propriilor interese economice 
materialiste, semnalandu-i lui Harrison „faptul binecunoscut că 
anumite companii petroliere americane au obținut recent de la 
guvernul otoman proprietăţi vaste in Palestina“, unul dintre 
rarele cazuri, probabil, când un agent de informaţii a ajuns să 
divulge date despre activităţile sale anterioare. 

În cele din urmă, la sfârșitul lui aprilie, după luni întregi în 
care ridicase în slăvi statutul Americii în regiune, în rapoartele 
sale către Departamentul de Stat, Yale a decis să treacă la fapte. 
Asta s-a întâmplat după ce l-a cunoscut pe Faris Nimr, un lider 
al comunităţii de exilați sirieni de la Cairo si redactorul-șef al 
extrem de influentului ziar egiptean al-Mokattam. După cum i-a 
explicat Yale lui Leland Harrison, încă de când Statele Unite 
intraseră în război, Nimr si un mic grup de exilați sirieni 
animati de aceleași idei văzuseră în America un posibil salvator 
al patriei lor. „Cu discreţie, acești câțiva oameni au răspândit în 
rândul sirienilor din Egipt ideea unui protectorat al Statelor 
Unite asupra Siriei, străduindu-se să facă acest lucru cât mai în 
secret cu putinţă, astfel încât britanicii și francezii să nu afle 
nimic. Este o idee agreată atât de creștini, cât și de musulmani... 


Acesti infocati partizani ai Americii sustin ca toate factiunile si 
toate partidele siriene ar putea nu numai Sa se uneasca in jurul 
ideii unui sprijin din partea Statelor Unite, ci si să se bucure, 
dacă asa ceva ar fi posibil. “®8 

In timp ce aștepta o reacţie de la Harrison la acest mesaj, 
Yale a primit o informatie îmbucurătoare de la Washington, 
despre o altă chestiune. Se luase hotărârea să fie trimis un al 
doilea agent special în Orientul Mijlociu, iar când acesta sosea 
în Egipt, Yale urma să fie transferat în Palestina. Numele 
înlocuitorului său la Cairo, William Brewster, îi era foarte 
cunoscut lui Yale; Brewster fusese reprezentantul companiei 
Standard Oil în Alep, în aceeași perioadă în care Yale lucra 
pentru firma în Ierusalim. Astfel, dublandu-si reţeaua agenţilor 
de informaţii din Orientul Mijlociu, guvernul american avusese 
grijă sa folosească pentru recrutare același personal al 
companiei Standard Oil. 

Acum, când Brewster era pe drum, Yale a fost numit în 
pripă căpitan în „armata naţională“; nevrând, poate, să pară 
grosolani după atâtea luni de obstructionare, funcţionarii 
britanici au refuzat să se intereseze ce putea însemna acea 
entitate ciudată — numele oficial al armatei americane care 
pornise spre Europa era Forța Expeditionara Americana —, asa 
ca, în schimb, l-au felicitat pe agentul american pentru noua sa 
funcție militară. 

„De îndată ce croitorii din Cairo au putut să-mi 
confectioneze uniforme“, povestea Yale, „am început să mă 
pregătesc să fiu un soldat printre soldaţi. Aveam foarte puţină 
pregătire militară (de fapt, deloc) și nu cunoșteam nimic despre 
eticheta și chestiunile militare. Zile de-a rândul, am umblat pe 
străzile lăturalnice din Cairo îmbrăcat cu noua mea uniformă, 
exersând salutul ostășesc cu soldaţii britanici care treceau pe 
lângă mine. Când au început să mă salute automat, fără 


zâmbete afectate în colțul gurii, am știut că eram pe cale de a 
deveni soldat.“ 

Toate astea erau în pregătirea unui eveniment de care 
proaspăt unsului căpitan îi era cam groază: prezentarea lui 
oficială în fata generalului Allenby. La mijlocul lui iulie, Yale și 
noul consul american în Egipt, Hampson Gary, au profitat de o 
scurtă vizită a lui Allenby acasă, pentru a se deplasa la sediul 
acestuia din Alexandria. „Când am intrat în biroul lui Allenby“, 
își amintea Yale, „nu știam dacă să-l salut pe General, sau nu. 
Mă întrebam dacă trebuia să stau în poziţie de drepţi sau să mă 
așez pe scaun. Frământarea a fost inutilă, căci Generalul 
Allenby m-a tratat de parcă nici n-aș fi fost acolo.“ 

Momentul culminat a venit când Allenby s-a întors brusc 
spre Yale și, cu glasul lui de stentor, a tunat cum avea obiceiul: 

— Eh, bine, căpitane Yale, ce ai de gând dumneata să faci la 
cartierul general al armatei mele? 

— Am de gând să-mi continui munca politică, domnule 
general Allenby. 

Răspuns greșit. 

— Capitane Yale, s-a răstit generalul, dacă guvernul Statelor 
Unite dorește să trimită un măcelar la comandamentul meu, 
este treaba lor, [dar] dumneata să tii minte, când ești atașat pe 
lângă forţele mele armate, ești un soldat! 

Puși la punct, musafirii americani au bătut în retragere 
foarte curând, Yale fiind convins că „Allenby mă categorisise, ca 
fost angajat de la Standard Oil, drept una dintre formele 
inferioare de viata care se ocupă de negot“. 

A doua zi, Yale s-a suit într-un tren pentru transportul 
trupelor, pornind spre Palestina și noua sa încartiruire la 
comandamentul armatei britanice de la Bir-es-Salem, la circa 
șaisprezece kilometri la est de Jaffa. Acolo, a găsit rezervat 
pentru el un cort, un pat de campanie, o masă de scris, plus un 


lighean și o cada din prelată groasă. Asteptandu-l acolo era si o 
ordonanţă, acel valet personal care stătea la dispoziţia ofițerilor 
din armatele europene în 1918. Printre ofițerii britanici, cele 
mai căutate ordonanţe erau soldaţii din armata indiană, 
proveniți din unităţi special pregătite pentru această sarcină, 
dar poate ca o răzbunare pentru răspunsul inoportun pe care i-l 
dăduse lui Allenby, ordonanța lui Yale era un scoţian bătrân si 
ursuz. 

În ciuda atmosferei rustice din jurul lui, Yale era încântat, 
probabil, că scăpase de Cairo și de slujba de-acolo, care i se 
păruse din ce în ce mai inutilă. Cu puţin timp înainte de a pleca 
spre front, primise în sfârșit un semnal de la Departamentul de 
Stat, referitor la mesajul pe care îl trimisese în urmă cu două 
luni despre Faris Nimr și celula lui de conspiratori sirieni 
proamericani. Chiar dacă nu se considerase că merita un 
răspuns prompt, mesajul lui fusese totuși socotit suficient de 
important pentru a ajunge pe masa de lucru a secretarului de 
stat. „Referitor la mesajul nr. 28“, scria în depesa din 9 iulie a 
secretarului de stat Lansing, „continuă atitudinea rezervată 
privind atitudinea americană fata de Siria.“ 


Vestea l-a uimit pe Lawrence, dar extrem de plăcut. În 18 
iunie, el și locotenent-colonelul Alan Dawnay, noul coordonator 
general al operaţiunilor din nordul Arabiei, s-au dus la cartierul 
general al armatei ca să stabilească planul pentru înaintarea 
independentă a arabilor în Siria. S-au întâlnit acolo cu 
generalul William Bartholomew, unul dintre principalii 
loctiitori ai lui Allenby. Bartholomew a ascultat câteva minute 
expunerea lor, înainte de a scutura din cap, zâmbind; apoi le-a 
spus vizitatorilor săi că veniseră la Ramleh cu trei zile prea 
târziu. 

După cum Dawnay și Lawrence au aflat curând, ceea ce se 
petrecuse în Palestina pe parcursul lunii precedente constituia 


unul dintre cazurile foarte rare din Primul Razboi Mondial, 
cand o armata fusese gata pentru operatiuni de lupta inainte de 
termenul prevăzut. În ultimele săptămâni, un flux constant de 
soldaţi indieni si britanici sosiseră din Irak și de pe 
subcontinent, luând locul celor pe care Allenby fusese nevoit să 
îi trimită în Europa, fiind întreprinse eforturi extraordinare 
pentru a aduce aceste trupe pe linia frontului și a le integra 
rapid în restul Forţei Expeditionare Egiptene (FEE). Manevra se 
desfășurase cu succes, încât la o ședință a statului-major al 
comandamentului, în 15 iunie, s-a concluzionat că armata avea 
să fie „aptă pentru o ofensivă generală și susținută“ în inima 
Siriei, încă de la începutul lunii septembrie.“ 

Lawrence a înţeles că nu mai exista niciun motiv ca arabii 
să riște o înaintare pe cont propriu în Siria. În schimb, întrucât 
graficul operaţiunilor lui Allenby se potrivea destul de bine cu 
planul conceput de Lawrence și Dawnay pentru arabi, rebelii 
puteau, pur și simplu, să își coordoneze acţiunile cu cele ale 
FEE. Desigur, în Orientul Mijlociu orarele nu prea erau, în 
general, respectate, așa că Lawrence a răsuflat totuși ușurat 
când, cu prilejul unei vizite ulterioare la comandamentul 
armatei britanice, în 11 iulie, a aflat că fusese fixată o dată 
fermă pentru lansarea ofensivei FEE: 19 septembrie. 

Între timp, un eveniment politic făcuse ca ideea realăturării 
arabilor la efortul britanic să pară și mai atrăgătoare. La 
începutul lunii mai, un grup de șapte lideri ai sirienilor exilați, 
susținând că ar reprezenta un evantai larg al societăţii siriene, 
trimisese o scrisoare deschisă, cerând să afle, într-un limbaj 
clar și neechivoc, ce plănuiau Marea Britanie și Franţa pentru 
viitorul naţiunii lor. Londra și Parisul încercaseră să ignore, cât 
mai mult timp cu putinţă, așa-zisa Scrisoare a celor Șapte 
Sirieni, dar de data asta opinia publică internaţională nu 
permitea o asemenea atitudine; chestiunea a ajuns în final pe 


mâinile celor doi oameni care purtau cea mai mare răspundere 
pentru perpetuarea controversei, Mark Sykes și Francois 
Georges-Picot. După multe discuţii, la mijlocul lunii iunie, Sykes 
și Picot le răspunseseră celor Șapte Sirieni că în teritoriile 
„emancipate de sub dominaţia turcă prin acţiunile arabilor 
înșiși în timpul actualului război“, Marea Britanie și Franţa vor 
„recunoaște independenţa totală și suverană a arabilor care 
locuiau în acele zone si îi vor susține în lupta lor pentru 
libertate“. 

Pentru Lawrence, aici, în sfârșit, apărea reafirmarea 
promisiunii de independenţă pe care el și rebelii arabi o 
așteptaseră de atâta timp. Însă formularea reafirma, de 
asemenea, avertismentul implicit pe care Lawrence îl bănuise 
mereu dincolo de aparenţa cuvintelor: independenţa arabilor 
era garantată doar în acele teritorii pe care arabii le eliberau ei 
înșiși. Ţinând seama de acest aspect, rebelii aveau toate 
motivele să se alăture viitoarei ofensive britanice. După 
consultările avute la comandamentul armatei în 11 iulie, 
Lawrence s-a întors repede la Cairo, iar de acolo mai departe la 
Aqaba, pentru a începe planificarea mult amânatei înaintări a 
arabilor spre nord. 

Una dintre primele lui sarcini în acest scop era să pună 
definitiv capăt lungului și periculosului flirt al lui Faysal cu 
generalul turc Mehmed Djemal. La sfârșitul lui iulie, Lawrence 
i-a transmis lui David Hogarth o copie a scrisorii conținând 
oferta de pace pe care Faysal o expediase lui Djemal în 10 iunie. 
Povestea născocită de Lawrence ca o explicaţie a faptului că 
ajunsese să intre în posesia unui asemenea document exploziv 
— a pretins că obținuse scrisoarea, pe furiș, de la scribul lui 
Faysal — era absurdă în sine, dar din câte se părea amintea 
suficient de bine de poveștile din „O mie si una de nopţi“, 
pentru a avea trecere pe lângă superiorii lui. 


In mod ciudat, la Londra, efectul imediat al acestei 
proaspete dezvaluire a perfidiei lui Faysal a fost reactivarea 
dezbaterii, începute in urmă cu câteva luni, dar cumva blocate, 
despre ce titlu onorific ar trebui să i se acorde acestuia. 
Episodul scotea în evidenţă un aspect cu adevărat bizar al Marii 
Britanii la începutul secolului al XX-lea: în timpul celui mai 
sângeros război din istoria omenirii și concomitent cu o 
perioadă atât de sumbră, încât însăși supraviețuirea Imperiului 
Britanic era în joc, cel puţin zece dintre cei mai importanţi 
demnitari ai acelui imperiu își găseau timp, în programul lor, 
pentru a-și enunta opiniile, adesea repetitiv, despre ce decorație 
ar trebui să i se decerneze unui print de treizeci și trei de ani 
din deșert. Procedând astfel, toți ignoraseră sfatul singurului 
englez care îl cunoștea cel mai bine pe acel print, T. E. 
Lawrence, și care le sugerase că pe Faysal nu-l prea interesau 
medaliile.7% 

În dimineaţa de 7 august 1918, Lawrence și-a adunat garda 
de corp formată din șaizeci de oameni, pe ţărmul mării la 
Aqaba. Săptămânile precedente trecuseră pentru el într-un 
iureș de pregătiri frenetice, și rămâneau încă enorm de multe 
lucruri de făcut înainte ca arabii să fie apți să își lanseze atacul 
în septembrie, în inima teritoriului sirian. Pentru Lawrence, 
munca dificilă din spatele frontului — organizarea convoaielor 
de aprovizionare, planificarea deplasării oamenilor și a 
armamentului urmărind atent hărţile — luase sfârșit; în acea zi, 
el și oamenii lui porneau spre interiorul ţării și nu aveau să 
revină, decât după ce forțele arabe se vor fi alăturat marii 
bătălii, iar deznodământul va fi fost decis. 

Pornind în acea călătorie, Lawrence se gândea negresit la 
dilema care îl obsedase de atâta timp: ce s-ar fi întâmplat dacă 
lucrurile ar fi avut o altă evoluţie. În octombrie 1917, în ajunul 
primei ofensive a armatei britanice în Palestina, generalul 


Allenby il intrebase pe Lawrence cum ar putea rebelii arabi sa 
contribuie la operaţiune. Temându-se că rebelii ar fi putut să fie 
măcelăriți în luptă, Lawrence insistase ca intervenţia arabilor 
să fie cât mai redusă, propunând în schimb fatalul atac 
împotriva podului din Yarmuk. Cât de diferită ar fi fost situaţia, 
dacă el nu ar fi ezitat în acele momente. Dacă arabii ar fi 
participat în totalitate la operaţiunea armatei britanice, s-ar fi 
putut evita starea de inerție zdrobitoare din ultimul an, iar 
războiul ar fi fost încheiat acum; de asemenea, s-ar fi evitat 
toate celelalte nenorociri: Deraa, Tafileh, moartea lui Daud și a 
lui Farraj. 

Dar acum era momentul de a ispăși toate acele greșeli. În 
acea dimineaţă, la Aqaba, le-a spus războinicilor invesmantati 
în robe colorate, care îl însoțeau, să se pregătească pentru 
victorie, le-a promis sirienilor care erau printre ei că aveau să 
ajungă curând acasă. „Și așa pentru ultima oară ne-am adunat 
pe plaja vântoasă de la marginea mării, unde razele soarelui 
sclipeau pe valurile ei strălucitoare la concurenţă cu oamenii 
mei scânteietori și schimbatori.“™ 


Cartierul general al armatei germane pe frontul de vest se 
afla într-o reţea de castele frumoase și hoteluri elegante din 
mica stațiune balneară belgiană Spa. Acolo, în dimineaţa de 31 
iulie 1918, Curt Prüfer si Abbas Hilmi al II-lea au fost poftiti 
într-o sală de conferinţe pentru a-l întâlni pe kaizerul Wilhelm 
al II-lea. După cum nota Prüfer în jurnalul sau, Wilhelm și-a 
făcut o „impresie foarte bună“ despre khedivul detronat al 
Egiptului și a fost vizibil impresionat de planurile grandioase 
ale acestuia pentru recucerirea patriei sale de sub ocupaţia 
britanică. La sfârșitul întrevederii, kaizerul s-a întors spre 
Priifer și a spus: „Îţi cer să te vezi cu mine data viitoare într-un 
Egipt liber“. 

Dar dacă vizita aceasta îi ridicase moralul împăratului 


german, nu acelasi lucru se putea spune despre cei doi oaspeti 
ai săi. Kaizerul îmbătrânise enorm în timpul războiului, iar 
acum părea imputinat la trup, chiar un pic confuz. Pentru 
Priifer, familiarizat cu fastul și protocolul vieţii militare, era 
limpede că împăratul german nu mai comanda aproape nimic, 
că, în ciuda medaliilor lui ostentative si a alurii marţiale, era 
acum și el tot un fel de om de paie, asemenea lui Abbas Hilmi. 

Totul era foarte diferit de ceea ce se așteptaseră ei să 
găsească atunci când plecaseră din Constantinopol în 23 iulie. 
Ca o mărturie a sperantelor înalte atribuite misiunii lor, 
fuseseră conduși la gară de o delegaţie guvernamentală oficială 
turcă, din care făcea parte și ministrul de interne, Talaat. Dar 
apoi a urmat lunga și lânceda călătorie prin ţările Puterilor 
Centrale, cu imagini de sărăcie și declin pretutindeni. 
Amândurora, locurile și oamenii li se păreau la limita vlăguirii 
totale, situaţia fiind mult mai rea decât în urmă cu doar câteva 
luni, și tot ceea ce li se perinda prin fata ochilor contrazicea 
declaraţiile optimiste, care continuau să emane cu efervescenţă 
de la înaltul comandament german, anunțând apropierea 
victoriei finale. 

Dacă nu dinainte, cu siguranţă însă când au ajuns la Spa și- 
au dat seama cât de false erau acele declaraţii. În 17 iulie, 
ultima dintre cele cinci ofensive germane, cunoscute sub 
denumirea de Kaiserschlacht (Bătălia Kaiserului), care fusese 
lansată pe frontul de vest începând din martie, fusese sistată. 
Cu efectivele de luptă reduse acum prin alte 700000 de pierderi 
de vieți omenești, rămășițele armatelor germane se retrăgeau 
spre Linia Hindenburg, un zid de fortificaţii defensive, fantastic 
de elaborat, care se întindea pe toată lungimea nordului Franţei 
și pe care nemţii începuseră sa îl construiască în 1917. La 
orizont, nu se întrevedea niciun fel de „victorie finală“ a 
germanilor și, mai grav, nici vreun sfârșit previzibil al 


razboiului; din spatele Liniei Hindenburg, Germania ar fi putut 
să reziste la infinit, bătălia continuând nimicitor fără armate 
victorioase sau învinse, pentru multă vreme de-atunci înainte. 

Aceasta era, în mod cert, estimarea generalilor și a 
tacticienilor militari din cealaltă parte a frontului. Chiar și cu 
fluxul de soldaţi americani care începeau în sfârșit să ajungă în 
Franţa, cei mai optimişti strategi ai Aliaților vorbeau despre o 
rupere a frontului în vara anului 1919, în timp ce alţi colegi de- 
ai lor, mai conservatori, prevedeau că lupta va continua mult 
după acea dată; unele analize susțineau că războiul se putea 
prelungi până la mijlocul anilor 1920. 

Totuși, la fel cum s-a întâmplat cu aproape toate celelalte 
evaluări ale inteleptilor Antantei, și aceste estimări s-au dovedit 
a fi greșite. După ce pe tot globul pământesc muriseră 
aproximativ șaisprezece milioane de oameni, finalul se apropia, 
și cu o viteză pe care puţini o puteau înțelege. Cu totul 
improbabil, colapsul definitiv avea să înceapă în unul dintre 
cele mai îndepărtate și aparent insignifiante colțuri ale 
câmpului de luptă mondial: deșerturile din Siria. 

Damasc 


Noi am ordonat «fără prizonieri», și oamenii au 
ascultat. 


T. E. Lawrence, Raport oficial asupra evenimentelor din 
Tafas, octombrie 1918 


Era 12 septembrie 1918. Războiul mondial intrase acum în cea 
de-a cincizecea lună. Contemplând diferitele fronturi de luptă 
în acea zi, conducătorii politici și militari ai Aliaților păreau 
cumva uluiti, convingerea lor crescândă că inamicul se apropia 
de colaps fiind temperată doar de amintirea atâtor dati din 
trecut când greșiseră în această privinţă. Pe frontul de vest, 
nemții cedaseră acum si ultimele câștiguri teritoriale din 
ofensiva de primăvară, regrupându-se în spatele Liniei 
Hindenburg. Primul test al Aliaților contra acelui zid de 
apărare, cea mai formidabilă reţea de fortificaţii care se 
construise vreodată, urma să fie o operaţiune comună franco- 
americană lângă râul Meuse, programată pentru sfârșitul lunii. 
Pe frontul de sud, comandanții armatei italiene, cumintiti în 
sfârșit după ce pierduseră peste 1,5 milioane de vieţi în trei ani 
de război, fără niciun câștig, puneau la cale planuri modeste 
pentru a porni împotriva unei armate austro-ungare care 
stationase pe celălalt mal al râului Piave, de aproape un an. În 
Balcani, o armată comună formată din francezi, sârbi, greci și 
englezi se pregătea să atace o armată bulgară în Macedonia. 


Avand proaspata in minte memoria milioanelor de morti, 
Aliatii vedeau aceste intentii de ofensive ca pe un fel de a 
încerca marea cu degetul, o sansa de a obţine niște câștiguri pas 
cu pas, înainte ca iarna să oprească toate operaţiunile ofensive 
până în primăvară, poate chiar pe o perioadă mai lungă de 
timp. Premierul britanic Lloyd George vehiculase recent 
propunerea de a amâna orice înaintare masivă contra 
Germaniei până în 1920, când armata americană avea să 
ajungă în totalitate pe țărmurile Franţei, iar forța Aliaților 
putea deveni cu adevărat covârșitoare.” 

În acest climat, oamenii își vedeau de viaţa lor, cu un 
sentiment de optimism prudent sau teamă înăbușită, depinzând 
de ce parte a liniilor de luptă locuiau, o convingere incipientă 
că, în sfârșit, cel mai oribil război din istoria omenirii se 
îndrepta spre un deznodământ, chiar dacă detaliile și orarul 
pentru acel deznodământ rămâneau la fel de neclare ca 
întotdeauna. 

În aceeași zi de 12 septembrie, Aaron Aaronsohn se afla pe 
o navă de pasageri, care plecase de cinci zile din Southampton, 
cu destinația New York. După ce se întorsese în Anglia din 
Orientul Mijlociu, în august, câteva săptămâni făcuse naveta 
între Paris și Londra, încercând zadarnic să obţină un sprijin 
pentru planul lui de cumpărare a unor terenuri în Palestina. 
Eforturile lui se complicaseră și din cauza uzualelor ciondăneli 
cu Chaim Weizmann și ceilalți lideri sioniști britanici, până 
când Weizmann și Mark Sykes găsiseră o soluţie pentru a se 
descotorosi temporar de agronomul enervant și, în același timp, 
pentru a-l pune la treabă, propunându-i să se îmbarce într-o 
nouă misiune de racolare de adepţi din rândul comunităţii de 
evrei americani. Odată ajuns în portul New York, Aaronsohn 
avea stabilite o sumedenie de întâlniri și convorbiri, cât să-l 
tina ocupat în Statele Unite luni de zile de-atunci înainte. 


Pentru Curt Prufer, vara devenise treptat din stranie de-a 
dreptul ireala. Dupa ce aranjase audienta lui Abbas Hilmi la 
kaizer, la sfârșitul lui iulie, săptămâni întregi il plimbase apoi 
pe pretendentul la tronul Egiptului pe meleagurile rurale ale 
Germaniei, cu întâlniri și banchete oficiale în onoarea 
khedivului, alternând cu sejururi la moșiile unor prinți si 
contese. În staţiunea de munte Garmisch-Partenkirchen, la 
mijlocul lunii august, cei doi se întâlniseră cu sora kaizerului, 
prinţesa Viktoria von Schaumburg-Lippe, și alaiul ei eclectic de 
paraziți, și petrecuseră zece zile veselindu-se și destrăbălându- 
se, chiar dacă veștile de pe frontul războiului erau tot mai 
sumbre. 

„Intimitate crescândă cu prinţesa, plus Grafin Montgelas si 
Seline von Schlotheim“, nota Priifer în jurnalul lui, în 30 august, 
referindu-se la sora kaizerului și la două curtezane din 
anturajul ei. „Serile, cu pileli, dansuri și flirturi, petreceri 
palpitante în camere și alte lucruri de acest fel.“ 

Dar nu se reducea totul doar la serbări galante. În persoana 
lui Abbas Hilmi, Priifer se afla în compania unuia dintre cei mai 
neobositi complotiști din lume, si în condiţiile în care 
perspectivele pentru Puterile Centrale păleau tot mai mult, 
șeful spionilor germani părea să se agate de uneltirile 
grandioase ale egiptenilor cu un fel de fervoare anxioasă. Una 
dintre manevre viza încercarea de a-l ademeni afară din Elveţia 
pe fiul și moștenitorul lui Abbas, Abdel Moneim. După cum 
explica fostul khediv, fiul lui era un tânăr labil mintal și 
nevolnic, cu înclinații spre sadism — ceea ce putea explica 
oarecum faptul că în prezent cocheta cu britanicii —, însă dacă 
Prufer reușea cumva să îl momească pe Abdel Moneim în 
Germania, tatăl lui putea apoi să aranjeze căsătoria acestuia cu 
fiica noului sultan otoman, pecetluind astfel pretenţiile lui 
Abbas la tronul Egiptului. Neîndoielnic, toate acestea 


demonstrau cât de rupt de realitate începea să fie Prufer, daca 
asemenea scheme puteau să i se pară minunate și atât de 
importante, încât să fie transmise până la cele mai înalte 
niveluri ale Ministerului de Externe.” 

Dar dacă maestrul spionajului german trăia din ce în ce mai 
mult într-un univers paralel iluzoriu, nu însemna că nu-și găsea 
acolo nenumărați companioni. Bunăoară, erau înalții 
funcționari ai Ministerului de Externe care l-au îndemnat pe 
Priifer să continue cu propunerea lui pentru Abdel Moneim, ba 
chiar i-au cerut ajutorul și într-o altă chestiune. Aflând de 
scrisoarea împăciuitoare pe care Faysal Hussein i-o trimisese 
generalului Mehmed Djemal, diplomaților germani de la 
Externe le-a venit ideea să ticluiască un acord de pace cu rebelii 
arabi, ca o soluţie de ultimă clipă în Orientul Mijlociu — o 
soluție care putea eventual să-i includă și pe scumpii lor 
prietenii din conducerea Junilor Turci, dar putea la fel de bine 
și să-i ignore. Întrebat de ministrul de externe despre niște 
posibili intermediari care să pună în aplicare, în numele 
Germaniei, o inițiativă secretă de pace cu Faysal, Prüfer i-a dat 
numele unui contact, pe care i-l furnizase binevoitor Abbas 
Hilmi. 

Deși mai puţin colorată, vara târzie a lui William Yale s-a 
dovedit la fel de dezamăgitoare. Până în 12 septembrie, stătuse 
mai mult de o lună în cortul lui din cartierul general al armatei 
britanice de la Bir-es-Salem, la poalele colinelor din sudul 
Ierusalimului. In acel răstimp, agentul special al 
Departamentului de Stat — acum reîntruchipat ca atașat militar 
american pe lângă Forţa Expeditionara Egipteană — nu aflase 
practic nimic de la comandamentul militar britanic despre 
mult-zvonita ofensivă viitoare a lui Allenby. Și asta nu fiindcă 
nu s-ar fi străduit suficient; Yale participase la nenumărate 
briefinguri în care oficialii britanici păreau într-o competiţie 


tacită unii cu alţii de a nu furniza nimic substantial, și îndurase 
o sumedenie de dineuri anoste cu membrii statului-major, și 
mai putin edificatoare. Rugamintile lui repetate de a vizita 
liniile frontului britanic erau respinse sub un pretext sau altul. 
În cele din urmă, a primit cumva o explicaţie de la căpitanul 
Hodgson, un ofițer britanic care avea sarcina de a-i 
supraveghea pe străinii atașați pe lângă armata britanică. „Uite 
ce e, Yale,“ i-a dezvăluit Hodgson, „mie mi s-a spus să iti arăt cat 
mai putin cu putinţă, fiindcă ai lucrat la Standard Oil.“7° 

Totuși, fără să vrea, britanicii îi oferiseră lui Yale o șansă. Ca 
o dovadă a desconsideratiei cu care îi tratau pe atasatii militari 
străini în general, și pe el în mod special, britanicii îi izolaseră 
în același colt din Bir-es-Salem unde esuase si un alt grup de 
însoțitori detestabili: corpul de presă. De la acest amalgam 
pestrit de corespondenți ai ziarelor britanice și australiene, 
mult mai putin restrictionati în mișcările lor decât atasatii 
militari, Yale a putut afla câte ceva despre ceea ce se plănuia, 
suficient oricum încât să știe deja, în 12 septembrie, că „marele 
spectacol“ urma să înceapă curând. Nu știa când, darămite 
unde, însă în atmosfera tot mai presantă care se simţea în 
cartierul general al armatei, în manevrele de trupe și materiale 
de război pe care jurnaliștii povesteau că le văzuseră în 
deplasările lor, existau indicii inconfundabile că ofensiva lui 
Allenby devenise iminentă. 

Dar dincolo de temerile privind legăturile lui Yale cu 
Standard Oil, comandamentul armatei britanice avea toate 
motivele să păstreze secretul asupra viitoarei operaţiuni: ceea 
ce plănuiau ofițerii britanici în Palestina constituia o 
stratagemă foarte complicată. În ultimele săptămâni, o serie de 
unităţi ale armatei britanice fuseseră aduse de pe șesurile din 
apropierea coastei Palestinei, pentru a se instala pe poziţii în 
jurul Ierusalimul, noul lor campament din corturi fiind răsfirat 


pe dealurile Iudeii. În cadrul acestei redesfășurări de forte, 
Allenby își mutase centrul de comandă al avangardei la 
Ierusalim. Simultan, agenţi comerciali locali fuseseră trimiși la 
diferite triburi din regiunea Amman, cu ordinul de a cumpăra 
cantități enorme de furaje, cât să poată hrăni caii și cămilele 
unei mari armate, când venea sfârșitul lunii septembrie. Pentru 
turcii care pândeau din umbră, concluzia era inevitabilă: 
ofensiva britanică avea să urmeze curând, iar ţinta ei avea să 
fie aceeași regiune Salt-Amman, unde atacurile britanice 
eșuaseră de două ori înainte. În realitate, acele imense 
bivuacuri erau pustii, mutarea lui Allenby la Ierusalim fusese 
un simulacru, iar cumpărarea de furaje era o pistă falsă. De 
fapt, planul britanicilor era de a ataca exact în capătul opus al 
liniei, să înainteze la nord pe coasta Palestinei și pe urmă să 
vireze spre interior, astfel încât să-i învăluie pe turci din trei 
părți. 

Acesta era doar un aspect al stratagemei; un altul era pus în 
scenă de cealaltă parte a fluviului Iordan. De o bucată de timp, 
o forță mixtă formată din câteva mii de luptători aliați — arabi 
din triburi, soldaţi din Armata Arabă de Nord, consilieri militari 
britanici și francezi, împreună cu unităţi specializate de 
artilerie și vehicule blindate — înaintaseră prin deșertul sirian 
pentru a se aduna la străvechea cetate de la Azrag. Dacă erau 
detectati de turci — și era greu de presupus că o forţă armată 
atât de mare ar fi putut trece neobservată la nesfârșit —, avea 
să fie încă o confirmare a faptului că atacul Aliaților viza 
Ammanul, la doar optzeci de kilometri la vest de Azrag. În 
realitate, adevărata ţintă a unităţii de la Azraq se afla la circa o 
sută zece kilometri în nord-vest, nodul de cale ferată crucial de 
la Deraa. Mai mult, această unitate urma să acţioneze drept 
prima trupă de șoc capitală pentru întreaga ofensivă, obiectivul 
ei fiind să închidă complet accesul pe Calea Ferată Hejaz și pe 


linia colaterala spre Palestina in ajunul atacului lui Allenby, 
pentru a paraliza armata turcă, dinspre spatele frontului. In 12 
septembrie, ultima dintre aceste trupe de șoc sosise la Azrag, 
unde soldaţii au fost întâmpinați de doi locotenenti-colonei 
britanici, care răspundeau de coordonarea operaţiunii: Pierce 
Joyce și T. E. Lawrence. 

Până la acea dată, Lawrence venise deja de aproape o 
săptămână la Azrag si putuse să evalueze diversele unități de 
luptă pe măsură ce soseau: războinici din vreo zece triburi 
arabe; experţi britanici și francezi în domeniul transporturilor 
și al artileriei; un detașament de cavalerie al armatei indiene; 
chiar și o mică unitate de gurkha, faimoșii soldaţi nepalezi cu 
pumnalele lor kukri cu lama curbată în jos. În aceeași 
dimineață de 12 septembrie, componenta finală și-a preluat 
locul odată cu sosirea la Azrag a marilor comandanţi ai 
rebelilor arabi: Faysal Hussein, cel mai important dintre ei, dar, 
de asemenea, Nuri Shalaan, Auda abu Tayi și o sumedenie de 
alți conducători de triburi, pe care și Lawrence, în ultimii doi 
ani, îi convinsese să se alăture cauzei independenţei arabe. 
Întrucât avangarda forţei de atac urma să intre în acţiune a 
doua zi dimineaţă, planul era ca toţi acești comandanţi să se 
întrunească într-un conclav în acea după-amiază, când 
Lawrence și Joyce aveau să le explice diversele lor obiective. 

Totuși, exact în acel moment, în ajunul campaniei pe care el 
se căznise atât de mult să o impună, Lawrence a fost cuprins 
subit de o amărăciune paralizantă. La scurt timp după ce 
Hussein si ceilalți comandanţi arabi au ajuns la Azraq, 
Lawrence s-a furișat afară din cetate și s-a dus spre o 
despicătură stâncoasă din munţi, numită Ain el Essad, la 
aproximativ doisprezece kilometri distanţă. „Am zăcut acolo 
toată ziua în vechiul meu bârlog, lângă arbuștii de tamariscă, 
unde vântul foșnea printre crengile verzi și prăfuite cum făcea 


si prin frunzisul copacilor englezesti. Mi-am spus atunci ca ma 
săturasem ca de moarte de acești arabi.“ 

Existaseră, de fapt, semnale de avertizare de câtva timp, 
care indicau că Lawrence se îndrepta cumva spre o asemenea 
cădere psihică. La mijlocul lunii iulie, la doar câteva zile după 
ce primise confirmarea datei de lansare a ofensivei lui Allenby 
— un eveniment care ar fi trebuit să îi creeze o stare de 
efervescenţă —, Lawrence trimisese o scrisoare melancolică 
prietenului și confidentului său Vyvyan Richards. „Am fost într- 
atât de violent dezrădăcinat și afundat atât de adânc într-o 
slujbă prea mare pentru mine, încât totul pare ireal“, îi spunea 
el lui Richards. „Am renunţat la tot ce am făcut eu vreodată, și 
trăiesc doar ca un hot de oportunităţi, înșfăcând șanse de 
moment când și unde le văd... Este ca un fel de scenă străină pe 
care joci zi și noapte, în costum de bal mascat, într-o limbă 
străină, cu preţul eșecului pe capul tău, dacă rolul nu este bine 
interpretat.“212 

Continuase apoi, descriind admiraţia lui fata de arabi, desi 
recunoștea acum că era în mod fundamental diferit de ei, un 
etern străin. Scria despre cuvintele pe care le purta în minte — 
pace, liniște, odihnă — „ca o fereastră luminată în întuneric“, 
dar apoi se îndoia de spusele lui, întrebându-se ce rost avea de 
fapt o fereastră luminată. Așa cum se întâmpla adesea când 
scria din tot sufletul, Lawrence încheia denigrând rândurile 
așternute pe hârtie, spunând că era „o scrisoare cretină“ 
născută din firea lui contradictorie. ,[Eu] încă rămân mereu 
nemulțumit. Urăsc să fiu în fata și urăsc să fiu în spate, si nu îmi 
place răspunderea, și nu mă supun ordinelor. Pe ansamblu, 
nimic bun în momentul acesta. O lungă tihnă, ca o purificare, și 
apoi o contemplatie și decizia unor drumuri viitoare, asta este 
ceea ce trebuie să aștept.“ 

Dar starea de extenuare fizică și psihică, despre care vorbea 


in scrisoarea lui catre Richards, era agravata si de sentimentul 
de vinovatie ca ii „amăgise profitabil“ pe camarazii lui arabi 
timp de doi ani — iar recent această culpabilitate se inrautatise 
în sufletul lui. La începutul lui august, în timp ce punea la cale 
operaţiunea din Azrag, Lawrence se întâlnise din nou cu Nuri 
Shalaan, conducătorul războinic al puternicului trib Rualla, pe 
care încercase să îl ademenească de partea rebelilor în urmă cu 
an, sugerându-i lui Shalaan că merita să creadă promisiunile pe 
care Marea Britanie le făcuse de curând arabilor. La întâlnirea 
lor din august, Shalaan acceptase în cele din urmă să vină cu 
tribul său de partea rebelilor, deși din dezvăluirile apărute de 
la întâlnirea lor anterioară — Declaraţia Balfour, Acordul Sykes- 
Picot — dedusese cu siguranţă că britanicul care îl curtase nu 
fusese nicidecum sincer cu el. Chiar dacă rămâne neclar de ce, 
este limpede, atât din memoriile lui Lawrence, cât și din 
comentariile pe care le-a făcut pentru primii lui biografi, că 
înșelăciunea pe care o săvârșise fata de Shalaan îi cauza cele 
mai mari mustrări de conștiință. 

Apoi, exact înainte de a porni spre Azrag, apăruse un 
incident care îl făcuse pe Lawrence să pună la îndoială însuși 
scopul „cruciadei“ lui pentru arabi. La sfârșitul lui august, exact 
când armata arabă principală se pregătea să părăsească 
regiunea Aqaba îndreptându-se spre nord, regele Hussein se 
apucase să se certe urât și destul de public cu Faysal, pe care îl 
acuza de nelealitate. Timp de aproape o săptămână, existase un 
schimb de depeșe furioase între tată și fiu, pe durata căruia 
înaintarea rebelilor fusese blocată, întreaga ofensivă în Siria 
devenind problematică, pe măsură ce timpul curgea în 
defavoarea Revoltei Arabe. În cele din urmă, Lawrence ticluise 
o împăcare între cei doi — interceptând una dintre telegramele 
lui Hussein, tăiase cu foarfeca a doua jumătate a textului, unde 
tatăl își exprima furia, și îi dăduse lui Faysal doar prima 


jumătate, unde tonul părea mai conciliant —, însă amaraciunea 
de a fi văzut cum toate planurile lui fuseseră aproape 
subminate de către omul pentru care el lupta în mod atât de 
evident nu avea să-i dispară niciodată pe deplin.” 

Însă se pare că mai exista un motiv de tristeţe pentru 
Lawrence în acea zi la Ain el Essad, o lovitură personală 
devastatoare și foarte recentă. După toate mărturiile, în timpul 
șederii la Azrag, Lawrence a aflat de moartea lui Dahoum, 
tânărul lui companion de la Karkemiș, victimă acum a unei 
epidemii de tifos care făcuse ravagii în nordul Siriei, cu ceva 
timp în urmă. Într-o mare măsură — și cu o intensitate pe care 
nici Lawrence poate nu o înțelegea pe deplin —, Dahoum 
pentru el ajunsese să personifice războiul; în numele acestui 
tânăr sirian și al viitorului lui, arabii trebuiau să fie liberi. 
Acum, Dahoum murise, iar odată cu el dispăruse însăși rațiunea 
care îl insufletise pe Lawrence în luptă. Deși nu va dezvălui 
niciodată identitatea misterioaselor inițiale „S.A.“ cărora le este 
dedicată cartea Cei șapte stâlpi ai înțelepciunii — numele 
adevărat al lui Dahoum era Salim Ali —, primele strofe ale 
poemului din preambulul cărții sugerează puternic atât 
momentul când Lawrence a aflat de moartea lui Dahoum, cât și 
efectul pe care l-a avut asupra lui: 

Te-am iubit, și talazuri de oameni în mâinile mele am strâns 

Iar vrerea mea pe cer în stele am scris-o 

Ca Libertate tie să-ți aduc, casă în șapte stâlpi învrednicită, 

Pentru ca ochii tăi mie să-mi fie strălucire când aveam să venim. 

Moartea părea sluga mea pe drum, până când ne-am apropiat 

Și te-am văzut așteptând 

Când ai zambit, și în jalnică pizmuire [moartea] m-a-ntrecut 

Și departe te-a luat: în chietudinea ei. 

În ciuda mâhnirii lui, Lawrence investise prea mult 
sufletește și pretinsese prea mult de la arabi, încât să se mai 
poată retrage acum, în punctul culminant al campaniei lor. 


Despre dispozitia lui din 12 septembrie, avea sa scrie Ca ,,astazi 
mi-am dat seama categoric ca rabdarea mea in privinta falsei 
poziţii in care mă lăsasem condus se terminase. [Încă] o 
săptămână, două săptămâni, trei, și voi insista să fiu eliberat. 
Spiritul meu era frânt, și aș fi avut noroc dacă puteam să 
ascund această năruire atâta timp“. Acestea fiind zise, s-a 
ridicat din „bârlogul“ lui de la Ain el Essad și s-a dus înapoi la 
războinicii adunaţi la Azrag, care mai aveau acum doar câteva 
ceasuri până la primele lor atacuri contra inamicului. 

Printr-o coincidenţă, exact în aceeași zi, un raport strict 
secret era trimis la biroul de informaţii al armatei SUA din 
Londra, descriind colapsul moralului în rândurile rebelilor 
arabi care luptau alături de englezi. „Se relatează că sirienii 
care sunt cu Emirul Faysal în regiunea Aqaba“, scria în raportul 
din 12 septembrie, „sunt complet deceptionati și că există 
nenumărate disensiuni.“ Unul dintre motive, din câte se părea, 
era jalnica incompetenta a rebelilor pe câmpul de luptă. „În 
ciuda sprijinului acordat de britanici, arabii din Arabia și-au 
dovedit incapacitatea de a organiza sau de a purta un război... 
Întreaga situaţie a arabilor pare să fie într-o mare confuzie.“715 

Autorul raportului era principalul corespondent al biroului 
de informaţii al armatei în Orientul Mijlociu, atașatul militar 
William Yale. Prin aceasta instiintare, Yale instituia tradiţia 
interpretărilor fundamental eronate asupra situaţiei din 
Orientul Mijlociu, pe care succesorii lui din comunitatea 
agenţilor de informaţii americani aveau să o păstreze cu 
rigurozitate pentru următorii nouăzeci și cinci de ani. 


Semana cumva cu o joacă de-a hoţii si vardiștii, o escapada 
destul de comună în război, când toate avantajele și puţine 
dintre riscuri sunt de partea ta. Plecând de la Azraq în 
dimineața de 14 septembrie, Lawrence și-a petrecut aproape o 
săptămână hurducăindu-se prin deșert în jurul localităţii Deraa 


într-un vehicul blindat Rolls-Royce, aruncând în aer poduri si 
smulgand sine de cale ferată din terasamente, evitând 
ineficiente atacuri aeriene ale inamicului, încăierându-se cu 
câte vreo nefericită patrulă pedestră de soldați turci. 

Usurinta cu care a putut face toate astea se datora în mare 
parte succesului stratagemei puse la cale la comandamentul 
armatei lui Allenby. Cu turcii adunaţi în număr mare în jurul 
Ammanului, în așteptarea presupusului asalt acolo, forța de 
atac din Azraq avea aproape frâu liber să își realizeze scopurile: 
retezarea Căii Ferate Hejaz la nord și la sud de Deraa, precum și 
a liniei colaterale vestice, vitală pentru legătura cu Palestina. 
Scopul suprem, desigur, era să îndeplinească toate aceste 
misiuni înainte ca ofensiva lui Allenby să fie lansată pe 19 
septembrie. 

Totuși, când a prins din urmă grupul principal de atac, 
Lawrence a aflat că o primă tentativă pe tronsonul sudic de cale 
ferată avusese ghinionul de a nu reuși. Convins de-acum de 
eficacitatea războiului mecanizat în deșert, a decis să se ocupe 
personal de acel obiectiv, pornind astfel spre sud, cu doar două 
vehicule blindate și două „tendere“, sau berline mari. A găsit 
ținta în dimineaţa de 16 septembrie, sub forma unui pod în 
pustietate, slab apărat, „o drăgălășenie de construcţie, lung de 
douăzeci și patru de metri și înalt de patru metri și jumătate“. 
Lawrence era foarte mândru de noua tehnică pe care el și 
colegii lui o foloseau în plasarea explozivelor, astfel încât podul 
rămânea „în mod științific zdruncinat“, dar încă în picioare; 
pentru a-l repara, echipele de muncitori turci trebuiau acum să 
irosească timp preţios ca să demoleze ruinele, înainte de a 
putea să înceapă să refacă podul.” 

Odată încheiată acea misiune, Lawrence s-a alăturat din 
nou principalei forte arabe, când aceasta a atacat calea ferată la 
nord de Deraa, în dimineaţa următoare. Întâmpinând puţină 


rezistență, cei circa o mie de războinici au preluat rapid 
controlul unei fâșii de aproape șaisprezece kilometri de linie 
ferată, permițând astfel echipelor de demolare să înceapă 
plasarea minelor. Acţiunea a avut efectul de a-l scoate pe 
Lawrence din dispoziţia sumbră care îl apăsase în Azraq; 
ordinele lui primordiale de la comandamentul armatei fuseseră 
să izoleze Deraa, iar acum „aproape că nu-mi venea să cred ce 
noroc aveam, nu-mi venea să cred că angajamentul nostru faţă 
de Allenby era împlinit atât de ușor și atât de repede“. 

În felul acesta, rămânea doar tronsonul vestic de cale ferată 
spre Palestina, așa că în aceeași după-amiază de 17 septembrie, 
o forță arabă lua cu asalt o gară situată la câţiva kilometri la 
vest de Deraa; foarte rapid, au jefuit terminalul feroviar și au 
dat foc la tot ceea ce nu au putut lua cu ei. Dar Lawrence avea 
planuri mai grandioase. Pornind cu un mic detașament mai 
departe spre vest, spera să poată arunca în aer podurile din 
defileul Yarmuk, pe care nu reușise să le distrugă în urmă cu un 
an. Din nou însă avea să fie împiedicat, de data asta prin 
prezenţa unui tren plin cu trupe germane și turcești, care venea 
din Palestina. 

Oricum, în timp ce se întorcea înapoi pentru a face 
joncţiunea cu forța principală a rebelilor în ziua următoare, 
Lawrence avea toate motivele să fie mulțumit de „treaba“ pe 
care o făcuse: principala legătură de telegraf a turcilor cu 
Palestina era acum tăiată, toate cele trei tronsoane de cale 
ferată suficient de distruse, încât să necesite reparații de câteva 
zile, dacă nu chiar săptămâni. Mai existau câteva distrugeri de 
produs — în exact aceeași după-amiază de 18 septembrie, avea 
să se ocupe de aruncarea în aer a altui pod, cel de-al șaptezeci și 
nouălea din cariera lui —, însă avangarda de la Azrag realizase 
aproape toate sarcinile pe care le avusese ca preludiu al 
ofensivei lui Allenby, până la care mai rămâneau acum doar 


cateva ore. 

Printr-un aranjament prealabil, un avion al Royal Flying 
Corps era programat sa aterizeze la Azraq, in dimineata de 21 
septembrie, aducând rapoarte despre cum decurgea ofensiva 
din Palestina. Nerăbdător să afle veștile, Lawrence a gonit 
înapoi spre fortăreaţa din desert în ziua precedentă. Fiind 
aproape într-o stare de prăbușire fizică — de-abia dacă dormise 
de când plecase din Azraq în urmă cu șase zile —, a găsit un pat 
gol în spitalul de campanie al taberei și s-a cufundat, epuizat, 
într-un somn profund. 


Yale a avut primul indiciu când a intrat în popotă, la cină, în 
18 septembrie: jurnaliștii dispăruseră. Următorul indiciu l-a 
avut când s-a dus spre parcul auto: toate vehiculele 
dispăruseră, de asemenea. Un ofițer britanic de rang mic i-a 
explicat mândru că toate vehiculele fuseseră trimise în diferite 
parti ale frontului, în pregătirea viitoarei ofensive; din câte se 
părea, niciun vehicul nu fusese repartizat pentru Yale sau 
pentru celălalt atașat militar rămas pe loc, un maior italian pe 
nume Sambouy. 

„Eram iritat și stupefiat““8, scria Yale. „Ce îi rămânea de 
făcut unui atașat militar? Se cuvenea oare să cer un mijloc de 
transport pentru a ajunge pe front, sau trebuia să accept 
scuzele stângace care ni se dădeau? De ce să nu facă și Sambuoy 
ceva? Doar era ofițer de carieră și fusese în război încă din 
1915. M-am dus la culcare supărat pe mine și pe britanici.“ 

Somnul avea să-i fie întrerupt însă: la ora patru și patruzeci 
și cinci în zorii zilei de 19 septembrie, Yale s-a trezit brusc când 
de afară s-a auzit „un bubuit înspăimântător care părea să 
zgâlțâie întreaga lume“. La unison, aproape cinci sute de tunuri 
ale artileriei britanice începuseră să bombardeze liniile turcești 
pe toată lungimea frontului palestinian. 

Până s-a sculat și s-a îmbrăcat, Yale decisese deja ce avea de 


făcut. Intrând hotărât în biroul unui general, a anunţat că el se 
ducea la micul dejun și că, dacă până ieșea din popotă, nu găsea 
o mașină afară, avea să trimită o telegramă la Washington, 
declarând că era ţinut prizonier de către britanici. Omologul 
său italian era uluit de temeritatea lui, dar când cei doi au ieșit 
de la micul dejun, la scurt timp după aceea, au găsit un Ford T 
asteptandu-i, cu un fost șofer de taxi londonez la volan. 

Au ajuns în acea dimineaţă pe o movilă, deasupra câmpiei 
Șaron, iar de-acolo, li s-a spus, puteau vedea un sector al 
câmpului de luptă. Găsind un grup de ofiţeri britanici deja 
instalaţi în ruinele unui vechi castel al cruciaților, cei doi 
atașați militari s-au așezat lângă ei, uitându-se prin binocluri 
spre acţiunile armate care aveau loc la patru sau cinci kilometri 
spre nord. Pentru Yale, era prima oară când avea ocazia să 
observe o bătălie, și totul i s-a părut categoric dezamăgitor. 
„Explozii răzlețe ale unor obuze [de artilerie] venind din spatele 
nostru de pe platou, pufnituri albicioase de la împușcăturile de 
pe dealurile din fata noastră, păcăniturile intermitente ale 
mitralierelor și, din când în când, șiruri de oameni pe care de- 
abia îi deslușeai pe cenușiul pustiu al colinelor de calcar din 
fundal. Nu era nici pe departe măcar la fel de palpitant ca 
bătăliile fictive pe care le urmăream în copilărie puse în scenă 
în Van Cortland Park. Pentru noi, a fost o zi lungă și monotonă. 
Nimeni nu părea să știe ce se întâmpla; desigur, habar n-aveam 
cine câștiga, britanicii sau turcii.“ 

Neavând nicio experienţă în materie de război, atașatul 
militar american nu putea să își dea seama că, de fapt, ceea ce 
vedea el în acea zi era însăși esența câmpului de luptă 
tradițional, unde, îndeobște, în mijlocul haosului general chiar 
comandanții superiori de la fata locului aveau doar o vagă idee 
de ceea ce se întâmpla — și, în general, doar în privința 
terenului aflat direct în fata lor. Însă, mereu ingenios, Yale a 


găsit o modalitate de a rezolva si acest neajuns. Întorcându-se la 
cartierul general în acea seară, s-a folosit de statutul său de 
atașat militar pentru a obține accesul in camera telegrafului 
principal. Acolo, a descoperit stive de depeșe sosind din fiecare 
colț al frontului și, coroborându-le cu o hartă, a putut să-și 
formeze o idee de ansamblu asupra campaniei militare, cum 
doar Allenby și principalii lui consilieri aveau posibilitatea să 
facă. Aceste informaţii i-au fost de folos în ziua următoare când, 
îndreptându-se spre o altă parte a frontului, Yale a avut ocazia 
să îl pună la curent pe un general de brigadă britanic cu ceea ce 
se petrecea în alte părți. 

„Lucrul acesta m-a ajutat să nu mă mai simt atât de stingher 
printre militari“, își amintea el, „și am început chiar să îmi 
recapăt încrederea în mine însumi, care îmi fusese grav 
zdruncinată când m-am trezit prima oară singur printre atâţia 
ofițeri profesioniști.“ 

În primele două zile ale ofensivei, Yale avusese privilegiul 
de a observa războiul dintr-o poziţie retrasă confortabilă, de 
unde combatanții arătau ca niște furnici mișunând in 
depărtare. Situaţia s-a schimbat în 21 septembrie, când el și 
tovarășii lui din Fordul T au urcat pe un drum de munte care 
ducea în orașul Nablus, la poalele dealurilor din Samaria. În 
ziua precedentă, o formaţie turcă de luptă, fugind de inamic, 
urcase spre Nablus pe același drum, unde fuseseră ciuruiti de 
bombele si mitralierele unui roi de avioane de vânătoare 
britanice. 

„Turcii nu avuseseră nicio posibilitate de a se apăra“, 
povestea Yale. „Nu exista niciun adăpost unde să fugă, nicio 
modalitate de a se preda. Rezultatele erau tragice... Pe o 
porțiune de câţiva kilometri, drumul era presărat cu cadavre 
puhăvite, umflate și gata să plesnească sub razele dogoritoare 
ale soarelui.“ 


O imagine in mod special i-a rămas lui Yale in memorie, o 
fâșie de drum unde un apeduct roman din Antichitate traversa 
o vale. Aici, zeci de soldaţi turci imbratisasera zidurile de piatră 
ale apeductului, ca să se ferească de tirul mitralierelor din 
avioanele de vânătoare britanice — însă căzuseră victime, 
atunci când aparatele de zbor ocoliseră prin spate ca să atace 
din cealaltă direcţie. Morţii zăceau insirati unul câte unul pe 
toată lungimea apeductului, arătând, „puteai să juri“, avea să-și 
aducă aminte Yale, „ca un rând de soldatei de plumb rasturnati 
pe jos“. 

Veștile erau uluitoare. Când avionul RFC a aterizat la Azrag 
în dimineaţa de 21 septembrie, pilotul a povestit despre 
înaintarea năvalnică a armatei britanice pe coasta palestiniană, 
ca un tăvălug care a anihilat orice urmă de rezistenţă a armatei 
turce ce îi stătea în cale. În urmă cu câteva săptămâni, 
comandamentul militar întrevedea o înaintare a trupelor până 
în orașul Nablus, la circa șaizeci și cinci de kilometri la nord de 
Ierusalim; acum, în numai două zile, avangarda armatei 
britanice trecuse deja mult de Nablus, iar mii de soldaţi inamici 
aruncaseră jos armele, predându-se. Tonul triumfător era 
evident în scrisoarea pe care generalul Allenby o trimisese la 
Azraq pentru Faysal. „Deja armata turcă din Siria a suferit o 
înfrângere din care e puţin probabil să-și mai revină“, scria 
generalul Allenby. „Ne revine nouă acum, prin energia de două 
ori mai mare a atacurilor noastre reunite, să transformăm 
înfrângerea [lor] in nimicire.“™ 

Mai multe detalii erau furnizate intr-o scrisoare pe care 
Alan Dawnay i-o trimisese locotenent-colonelului Joyce. Deja 
din seara precedentă, cavaleria britanică începuse să se 
îndrepte spre interiorul țării, după atacul în lungul coastei, ceea 
ce însemna că unitățile inamice din Palestina erau în pericolul 
iminent de a fi încercuite. „Întreaga armată turcă este în 


navod“, jubila Dawnay, ,,si orice poarta de scapare este inchisa 
cu exceptia, probabil, a celei situate la est de Iordan, prin valea 
Yarmuk. Daca arabii pot închide si această ieșire — și s-o 
închidă la timp —, atunci n-ar trebui să mai aibă scăpare niciun 
om, niciun tun, niciun convoi măcar. Ce victorie 
extraordinară!“72 

Așa cum spunea simplu Lawrence în Cei șapte stâlpi ai 
înțelepciunii, „faţa războiului nostru era schimbată“. 

Schimbate, de asemenea, erau firește și planurile de luptă 
inițiale stabilite pentru forţa armată din Azrag, depășită de- 
acum de ritmul evenimentelor. În acea după-amiază, Lawrence 
s-a urcat la bordul avionului RFC, pornind înapoi spre Palestina 
și o întâlnire urgentă cu statul-major al generalului Allenby. 

Așa cum Lawrence a aflat la comandamentul militar și 
exact cum Allenby sugerase în scrisoarea lui către Faysal, ţinta 
acum era nu să învingă armata turcă — lucrul acesta fusese 
realizat deja —, ci să o distrugă complet. În acest scop, în timp 
ce flancul stâng al armatei britanice continua înaintarea spre 
nord, alte trei coloane urmau să vireze spre est, peste fluviul 
Iordan, pentru a se deplasa în sus, pe lângă orașele siriene din 
lungul Căii Ferate Hejaz și, în final, să se apropie de Damasc. 
Punctul-cheie era, ca întotdeauna, Deraa, singurul loc unde 
toate unităţile armate turce, fugind spre est din Palestina, și 
toate cele care se aflau încă în sud ar putea să se adune și, 
eventual, să se regrupeze suficient, cât să formeze o apărare. 
Pentru a preîntâmpina așa ceva, a insistat statul-major, 
Lawrence trebuia să înţeleagă că exista un lucru pe care arabii 
trebuiau să îl facă neapărat — să reteze definitiv șinele de cale 
ferată aflate la sud de Deraa — și un lucru pe care în niciun caz 
nu trebuiau să-l facă: să dea năvală spre Damasc.” 

Acest ultim punct fusese deja subliniat în scrisoarea 
adresată de Alan Dawnay lui Joyce, la Azrag (și cum Joyce era 


plecat temporar, Lawrence o deschisese și o citise). ,,.Foloseste-ti 
toată puterea de convingere“, îi ordonase Dawnay lui Joyce, „și 
pune-l pe Lawrence să facă la fel, pentru a-l împiedica pe Faysal 
să facă vreo acţiune pripită în nord... Situaţia este acum în 
mâinile noastre, noi decidem totul, așa că Faysal nu trebuie să 
se teamă că ar putea fi scos din joc, cu condiţia să aibă 
încredere în noi și multă răbdare. Doar să nu-l lăsaţi sub nicio 
formă să se deplaseze spre nord, fără a-l consulta înainte pe 
generalul Allenby — asta ar fi greșeala fatală.“ 

Îngrijorarea britanicilor era lesne de înţeles. Timp de 
aproape doi ani, Lawrence îl sfătuise pe Faysal că singura 
modalitate sigură pentru arabi de a revendica Damascul era să 
ajungă primii acolo; această asertiune părea să fie confirmată 
în plus prin recenta scrisoare deschisă adresată de Mark Sykes 
celor „Șapte Sirieni“. Drept urmare, nu era exclus ca Faysal să 
fie tentat acum să lase baltă operaţiunile de la Deraa și să dea 
năvală spre Damasc. În timpul scurtei șederi a lui Lawrence la 
cartierul general al armatei, consilierii lui Allenby au accentuat 
în mod repetat că lealitatea arabilor în acest moment crucial va 
fi bine recompensată — aparent, sugerând chiar că lui Faysal i 
se va permite să instituie un guvernământ în Damasc.” 

Înarmat cu aceste asigurări verbale și având în mână noile 
ordine de luptă pentru arabi, Lawrence a zburat înapoi la 
Azrag în dimineața următoare. În următoarele două zile, o 
sumedenie de bande arabe, împreună cu unităţi de vehicule 
blindate britanice, au tăbărât pe Calea Ferată Hejaz, mai jos de 
Deraa, ca să o facă praf și imposibil de reparat într-un viitor 
previzibil. Deja, totuși, teama că armatele turcești în retragere 
ar putea să-și revină suficient, încât să formeze o apărare în 
Deraa, părea depășită; inamicul era acum într-o derută și o 
panică totală, soldaţii fiind atât de stupefiati de rapiditatea 
evenimentelor, încât nu se mai gândeau decât cum să scape cu 


viata fiecare cum putea. De fapt, atat de rapida a fost 
dezintegrarea turcilor, încât prin 25 septembrie Lawrence a 
putut raporta la comandamentul armatei că mai rămăseseră, 
probabil, doar patru mii de soldaţi turci în toate garnizoanele 
din orașele aflate la sud de Deraa, majoritatea celorlalţi trecând 
deja prin Deraa și continuând în direcția Damascului.” 

Dar însușindu-și țelul mai larg de distrugere totală a 
armatei turce, Lawrence a văzut un bun prilej, dacă Deraa nu 
avea să mai fie un punct de întâlnire a soldaţilor turci, putea 
acum, în schimb, să fie transformat într-un câmp de masacru. 
În raportul său din 25 septembrie, descriind cum unităţile 
inamicului încercau să ajungă la Damasc, comenta apoi succint: 
„Vreau să opresc chestia asta“. 

În acest scop, în data de 26 septembrie, a dat ordin unor 
războinici arabi să se îndrepte spre un sătuc de la poalele 
colinelor, situat la doar circa douăzeci de kilometri la nord-vest 
de Deraa, numit Sheikh Saad. De acolo, rebelii puteau avea o 
vedere de ansamblu, cuprinzând tot ceea ce se petrecea atât în 
Deraa, cât și pe drumul spre Damasc, având totodată 
posibilitatea de a observa orice unități turcești în retragere, 
care ieșeau din defileul Yarmuk, venind din Palestina. 

În scurt timp, Lawrence a avut motive să se felicite pentru 
manevra lui. În aceeași după-amiază, cercetașii au identificat 
un mic detașament de soldaţi germani și turci venind pe 
drumul dinspre Yarmuk, ,,deznadajduiti, dar dezinvolti, 
mergând nonsalanti, crezându-se la optzeci de kilometri de 
orice război“. Pășind fără să știe într-o ambuscadă pregătită în 
pripă de arabi, unitatea a fost rapid învinsă. Așa cum remarca 
Lawrence, „Șeicul Saad plătea repede, și bine“. 2 

Dar acesta fusese doar un „aperitiv“. În dimineaţa 
următoare, când o armată britanică venea acum dinspre 
Yarmuk, turcii rămași în Deraa și în jurul orașului se pregăteau 


să-și abandoneze si ei poziţiile. La urechile lui Lawrence, a 
ajuns știrea că aproximativ patru mii de soldaţi inamici erau pe 
punctul de a ieși din Deraa pornind pe drumul principal spre 
Damasc, in timp ce alti două mii se retrăgeau dintr-un oraș din 
apropiere. Această coloană urma să o ia pe o scurtătură, pentru 
a ajunge în satul Tafas, la doar zece kilometri sub Sheikh Saad. 
Așa cum Lawrence comenta sec în Cei șapte stâlpi ai 
înțelepciunii, „acești două mii păreau mai pe măsura noastră“. 


În după-amiaza de 23 septembrie, orașul Haifa, de pe 
țărmul Mediteranei, a fost cucerit de sub ocupaţia turcă, de 
către o unitate de cavalerie a armatei indiene. Sosind în acea 
seară, William Yale s-a cazat într-o locuinţă privată, apoi s-a 
decis să facă o plimbare prin cartierul vechi al orașului, acum 
pustiu. 

La începutul Primului Război Mondial, aproape toate statele 
beligerante aveau unități de cavalerie, care purtau încă lăncii, 
ca parte a armamentului lor auxiliar. În 1918 însă, aproape 
toate aceste cavalerii renuntasera la lance, devenită anacronică 
în era mitralierelor și a avioanelor de vânătoare, nu însă și 
armata indiană. În acea după-amiază, soldaţii acelei unităţi de 
cavalerie își folosiseră lancile pe stradutele dosnice din 
cartierul vechi al orașului Haifa, prinzând și împungând mortal 
soldaţi turci îngroziţi, care încercau să fugă. Pretutindeni pe 
unde Yale trecea zăceau morți. 

„Pe străzile lăturalnice și tăcute,“ își amintea el, „sub luna 
strălucitoare, cadavrele acestor soldaţi turci păreau în mod 
straniu nelalocul lor, în tihna și calmul nopții orientale care 
acoperea această parte a orașului.“ 

Dar e nevoie de foarte puţin timp ca un om obișnuit să 
devină insensibil la ororile războiului, iar în această privință 
William Yale nu avea să fie o excepţie de la regulă. În ziua 
următoare, doar a șasea pentru el pe câmpul de luptă, mergea 


cu masina impreuna cu maiorul Sambouy pe drumul de coasta 
al Palestinei, iar la un moment dat au început să treacă pe lângă 
nenumărate coloane de prizonieri turci, care erau conduși spre 
lagăre de concentrare. În urma lor, rămâneau zeci de prizonieri 
care se prăbușiseră pe jos, prea epuizați sau prea bolnavi ca să 
mai poată continua. De acești oameni abandonaţi pe drum, 
lăsaţi să moară în arsita soarelui, nu îi păsa nimănui; nici 
camarazii lor, nici indienii care îi capturaseră, nici chiar Yale 
sau tovarășul lui de drum nu le-au dat nicio atenţie. „Nu era 
treaba noastră și ne aștepta un drum lung în acea zi“, avea să 
scrie el. „Nu mi-a trecut prin minte niciodată că eram 
necruţător de duri și nepăsători. Nici măcar nu ne-am gândit să 
oprim și să mai luăm pe cineva cu noi în mașină.“ 


I-au găsit pe primii supraviețuitori ascunși în iarba înaltă de 
pe o pajiște din afara localităţii Tafas. Traumatizati și vorbind 
în șoaptă, sătenii au povestit despre atrocitățile pe care soldații 
turci începuseră să le săvârșească imediat după ce intraseră în 
sat, exact cu o oră înainte. Mergând mai departe, Lawrence și 
avangarda războinicilor arabi au descoperit repede dovezi ale 
acelor fapte; ici și colo, prin iarba de pe pajiște zăceau trupuri 
,imbratisand pământul, strâns de tot, cum fac cadavrele“. 

Dintr-odată, o fetiţă de trei sau patru ani le-a ieșit în cale, cu 
rochita îmbibată de sânge dintr-o tăietură de la gât. „Copila a 
alergat câţiva pași“, își amintea Lawrence, „apoi a stat si a 
strigat la noi pe un ton uimitor de puternic (totul în jur fiind 
foarte tăcut), «Nu mă lovi, Baba»“. În clipa următoare, fetiţa s-a 
prăvălit, probabil moartă. 

Nimic din toate astea nu i-a pregătit pentru scena de pe 
străzile din Tafas. Peste tot erau cadavre, multe dintre ele hidos 
mutilate, fete și femei siluite oribil înainte de a fi fost ucise. În 
special, Lawrence avea să tind minte imaginea unei femei 
însărcinate, dezbrăcată complet, aplecată peste un zid scund și 


grotesc strapunsa de o baioneta cu dinti de fierastrau; in jurul 
ei, zăceau alte douăzeci de femei, „omorâte in mod variat, dar 
aranjate în conformitate cu un gust obscen“. 

Printr-o cumplită coincidenţă, unul dintre șeicii tribali care 
îl însoţiseră pe Lawrence pe parcursul ultimelor două 
săptămâni și care călărea acum alături de el era Talal el 
Hareidhin, căpetenia tribului din Tafas. Lawrence avea să 
povestească în raportul său oficial despre acel incident cum, 
văzându-și satul nimicit, Talal „a scos un țipăt groaznic, și-a 
înfășurat pânza de pe cap în jurul feţei, a dat pinteni calului și, 
legănându-se în șa, s-a dus în galop mare drept în mijlocul 
coloanei de turci în retragere și a fost doborât, el și iapa lui, 
ciuruiti de gloanțe de mitraliere printre vârfurile lancilor 
lor.“ 

Consultându-se cu Auda abu Tayi, care venise si el călare in 
Tafas în acea dimineaţă, Lawrence le-a comandat locotenentilor 
lui să nu fie luat niciun prizonier — sau, cum s-a exprimat el 
mai elocvent în Cei sapte stâlpi ai intelepciunii, „cel mai bun 
dintre voi va fi cel care mi-aduce cei mai multi turci morţi“. 

Ceea ce a urmat in acea lungă zi de 27 septembrie a fost un 
măcel necrutator si unilateral. Extrem de repede, războinicii 
arabi au separat coloana celor două mii de turci in trei secțiuni 
izolate, după care s-au apucat să-i anihileze unul câte unul; 
orice soldat turc sau german care cădea pe jos rănit sau încerca 
să se predea era rapid lichidat. În scurt timp, luptătorilor arabi 
li s-au alăturat săteni nerăbdători sa lovească in asupritorii lor 
din ultimii patru ani — si poate la fel de nerăbdători să le 
jecmănească trupurile de orice bunuri de preț. A fost un 
masacru cu aspecte de-a dreptul macabre. „Ne apucase pe toți o 
nebunie“, povestea Lawrence în Cei șapte stâlpi ai înțelepciunii, 
„născută din ororile de la Tafas sau din povestirile lor, așa că 
toţi am ucis, am ucis, trăgând chiar și în capetele celor căzuţi si 


ale animalelor, ca sicum moartea lor si sangele curgand puteau 
domoli agonia din mintile noastre.“ 

Situaţia s-a înrăutățit si mai mult. Din întâmplare, unul 
dintre detașamentele de arabi păstraţi în rezervă nu auzise 
ordinul „fără crutare“, iar când Lawrence, întorcându-se de pe 
câmpul de luptă a dat peste acest detașament exact înainte de 
lăsarea serii, a descoperit că oamenii luaseră prizonieri 
aproximativ 250 de soldaţi turci și germani. Conform relatării 
lui din Cei șapte stâlpi ai înțelepciunii, Lawrence nu a fost 
„împotrivă“ să lase în viata acest grup, până când a fost condus 
spre un războinic arab muribund, țintuit sinistru la pământ cu 
baionete germane, „ca o insectă pentru colecţie“. Așa cum 
Lawrence avea să declare în raportul lui oficial, scris doar la 
câteva zile după incident, „atunci ne-am întors mitralierele 
Hotchkiss asupra prizonierilor si am terminat cu ei, ei 
nespunând nimic“.“® 

Toată noaptea și în zilele următoare, măcelul a continuat, 
prada epuizată și panicată fiind împărţită în grupuri mai mici și 
mai mici, până când inamicii au ajuns neputincioși împotriva 
atacatorilor lor, câţiva norocoși luaţi prizonieri, mult mai multi 
lichidati rapid. Când ultimii soldaţi razleti s-au apropiat de 
periferia Damascului peste două zile, din cifra estimată la șase 
mii de soldaţi turci și germani, care plecaseră din zona Deraa în 
27 septembrie, nu mai rămăseseră nici două mii. 

Lawrence nu a participat în continuare la acest masacru. În 
schimb, târziu în acea noapte, s-a întors la postul lui de 
comandă din Sheikh Saad și apoi, în zori, a pornit spre orașul 
chinurilor lui din trecut: Deraa. Potrivit relatării din Cei șapte 
stâlpi ai înțelepciunii, perioada de timp cât a stat acolo a fost 
destul de banală, în special în comparaţie cu evenimentele 
oribile de la Tafas. O forţă armată arabă dăduse năvală în Deraa 
în acea după-amiază și, dupa ce i-a arestat pe puţinii soldați 


turci care mai rămăseseră, și-a petrecut timpul indeletnicindu- 
se cu jefuirile și prădările lor tradiţionale. Foarte rapid, 
Lawrence a reușit să stăvilească anarhia, plasând gărzi 
înarmate la ceea ce mai rămăsese din depourile de cale ferată și 
atelierele feroviare, ocupându-se de numirea unui guvernator 
și a unei forte de poliție. De fapt, din relatările lui, reiese ca 
problemele cele mai mari cu care s-a confruntat în acea zi la 
Deraa au vizat eludarea ambițiilor belicoase ale generalului 
George Barrow, comandantul armatei britanice care tocmai 
iesise din defileul Yarmuk. 

În Cei șapte stâlpi ai înţelepciunii, Barrow apare ca o figură 
ridicolă, care și-a primit corectia meritată încă din momentul 
când Lawrence a venit din Deraa pe drumul dinspre vest ca să-l 
întâmpine. Când generalul a vrut să impună calmul în oraș 
postând pichete peste tot, Lawrence i-a „explicat frumos“ că, de 
fapt, calmul fusese deja stabilit de către guvernatorul arab, care 
fusese recent numit. Când Barrow a insistat apoi ca oamenii lui 
să ia în stăpânire gara feroviară, Lawrence a consimţit, dar cu 
rugămintea, destul de arogant formulată, ca britanicii să nu se 
amestece în funcţionarea căii ferate, întrucât arabii curatasera 
deja sinele și pregăteau un tren pentru călătorie. „Barrow“, 
scria Lawrence, „care venise în oraș cu ideea că [arabii] erau un 
popor cucerit, deși uluit de calma mea presupunere că el era 
oaspetele meu, nu a avut încotro decât să se conformeze în fata 
unei atitudini atât de sigure.“ După ce generalul s-a potolit 
suficient, relata Lawrence, „curând ne-am înțeles amândoi 
bine“. 

Dar nu în acest fel avea să-și amintească George Barrow 
situația din Deraa în acea zi. Așa cum avea să relateze în 
memoriile sale, „toată localitatea era indescriptibil de imputita, 
profanata și intesata de resturi fumegânde și rămășițe murdare 
de la tot ce se jefuise. Turci, unii morți și alții pe moarte, zaceau 


prin gară sau rezemati de case. Cei care trăiau încă se uitau la 
noi cu ochi care implorau o fărâmă de milă, pe care degeaba ar 
fi cerut-o de la arabi“. 

Dar asta era un fleac în comparaţie cu ceea ce oamenii lui 
Barrow au descoperit când au intrat în trenul-spital turcesc, 
care rămăsese eșuat în gara Deraa, o scenă pe care o va descrie, 
cu o considerabilă hiperbolă, ca „depășind cu mult prin 
sălbăticia ei tot ceea ce s-a întâmplat vreodată în conflictele 
dintre natii în ultimii 120 de ani“. Potrivit lui Barrow, „soldați 
arabi treceau prin tren, smulgând hainele de pe turcii care 
gemeau îngroziţi, indiferent ce răni grave aveau sau madulare 
frânte, și tăindu-le beregata victimelor lor... Era un spectacol la 
care nicio ființă umană cât de cât civilizată nu ar putea rămâne 
insensibilă“. Conform spuselor lui Barrow, când, furios, i-a 
ordonat lui Lawrence să-i scoată pe arabi din tren, a primit un 
refuz și explicaţia că aceasta era „ideea de război“ a arabilor. 

„Nu este și ideea noastră de război“, a ripostat Barrow, „iar 
dacă dumneata nu-i poţi scoate, eu o voi face.“ La care, 
Lawrence, potrivit unor surse, s-ar fi spălat pe mâini de toată 
problema, spunându-i generalului că el nu își asumă nicio 
responsabilitate pentru ceea ce s-ar putea întâmpla în 
continuare. Chemându-și oamenii, Barrow a eliberat trenul- 
ambulanţă și a pus capăt omorurilor. 

Luate împreună, evenimentele din Tafas și Deraa 
demonstrează cât de dificil este să putem afla adevărul complet 
despre „mitul Lawrence“ — sau chiar să izolăm care dintre 
fatetele acelui mit este cea mai credibilă. Din descrierea 
întâmplărilor de la Tafas, pe care Lawrence o include în Cei 
Șapte stâlpi ai înțelepciunii, un cititor sceptic ar putea considera 
că unele episoade sunt prea cinematografice pentru a fi 
verosimile — bunăoară, răscolitorul strigăt de luptă al lui Talal, 
în mijlocul turcilor, înainte de a fi răpus de gloanţe; privirea 


acuzatoare pe care razboinicul arab tintuit in baionete o arunca 
spre calaii lui germani si turci, Inainte de a-si da duhul —, mai 
ales ținând seama că asemenea episoade lipsesc din raportul 
oficial al lui Lawrence. Mai sunt, de asemenea, toate acele 
detalii oribile, cumplit de socante, amintind de pasajul in care 
descria torturile îndurate de el în Deraa în anul precedent, toate 
imaginile frizând scabrosul și o pornografie a războiului. Și, 
pentru a spori cumva nedumerirea, după război, câţiva dintre 
camarazii britanici ai lui Lawrence în ofensiva din septembrie 
1918 aveau să susţină cu tărie că Lawrence nu a emis niciodată 
ordinul „fără crutare“, darămite să mai fi și ordonat execuţia 
prizonierilor odată capturați, chiar dacă Lawrence a afirmat 
clar aceste lucruri atât în memoriile lui, cât și în raportul 
oficial.“ 

Povestea despre trenul-ambulanta din Deraa scoate in 
evidență această dificultate, dar în sens invers. În ciuda 
franchetei șocante cu care Lawrence a descris faptele sale de la 
Tafas, despre incidentul cu trenul din gara Deraa nu a pomenit 
nimic nici în Cei șapte stâlpi ai înțelepciunii, și nici în raportul 
său oficial — deși este greu de imaginat cum George Barrow, un 
ofiter de carieră foarte „corect“, ar fi putut să născocească o 
asemenea întâmplare. Dacă incidentul a avut loc într-adevăr, 
cea mai simplă explicaţie pentru omiterea lui este că Lawrence 
nu a vrut să-i pună într-o lumină proastă pe rebelii arabi — 
doar că se găsesc multe alte pagini în Cei șapte stâlpi ai 
înțelepciunii și în rapoartele sale din timpul războiului unde 
comportamentul lor este prezentat într-o lumină la fel de 
proastă. Și dacă, indiferent din ce motiv, Lawrence a optat 
intenţionat să nu povestească acel lucru, atunci de ce să se mai 
fi străduit atât, în Cei șapte stâlpi ai înțelepciunii, să denigreze 
reputaţia lui Barrow, adică a omului cel mai în măsură să facă 
public incidentul? Bineînţeles, pentru toate acestea poate exista 


și o explicație mai simplă, desi cumva mai tulburătoare: ca în 
mijlocul măcelului malefic din acele zile de sfârșit de 
septembrie, incidentul cu trenul-ambulanta să i se fi părut lui 
Lawrence prea banal, pentru a merita să fie menţionat. 

Lawrence a rămas la Deraa, ca să se poată întâlni cu Faysal, 
care a venit de la Azrag în ziua următoare. De-acum deja 
interdicţia lui Allenby ca arabii să pornească spre Damasc 
fusese ridicată, ţinând seama de colapsul total al armatei turce 
— de fapt, generalul ordonase tuturor unităţilor FEE să nu se 
apropie de capitala siriană, pentru ca aliaţii lor arabi să poată 
avea onoarea de a intra primii —, iar Lawrence și Faysal au 
făcut planuri pentru instituirea unui guvern provizoriu acolo. 
Apoi, în primele ore ale dimineţii de 30 septembrie, Lawrence și 
șoferul lui ocazional din ultimele zile, maiorul Walter Stirling, 
au pornit spre nord într-o berlină Rolls-Royce pe care o 
porecliseră „Ceaţa bleu“. Au străbătut un ţinut intesat cu 
cadavre de oameni și animale, o parte dintre cei care pieriseră 
în fuga disperată a turcilor. Seara, ajunseseră deja pe o creastă 
cu vedere spre Damasc, un promontoriu deja aglomerat cu 
unități FEE și arabe, pregătite să intre în oraș de cum se lumina 
de ziuă. 

În timpul acelei nopţi de așteptare, Stirling l-a văzut pe 
Lawrence afundandu-se tot mai mult într-o stare de 
deznădejde. Pentru tânărul ofițer, lucrul aceasta părea de 
neînțeles — „ne aflam în ajunul intrării noastre în Damasc“, 
scria Stirling, „și înainte de actul final ce avea să încununeze cu 
succes toate eforturile [lui Lawrence]“ — și până la urmă l-a 
întrebat pe tovarășul lui ce patise. „De când am cucerit Deraa“, 
a răspuns Lawrence, „sfârșitul a fost inevitabil. Acum, elanul s-a 
dus, și interesul la fel. 


Undeva în lungul acelei platforme înalte de lângă Damasc, 
William Yale și atașatul militar italian erau și ei acolo în acea 


seara, infasurati in paturi, pe pamant, langa Fordul lor, 
încercând să doarmă câteva ceasuri. La scurt timp dupa miezul 
nopții, au fost zgaltaiti din somn de o teribilă explozie; spre 
nord, un nor imens de fum și flăcări se ridica deasupra 
Damascului, iluminând meleagurile din jur pe o distanţă de 
câţiva kilometri. „Doamne Sfinte“, a zis Yale, „turcii au aruncat 
în aer Damascul“. Acea primă mare explozie a fost urmată de 
multe altele, mai mici, pe toată durata nopţii, gheizere de 
vâlvătăi și srapnele bubuind ca focurile de artificii pe cer. 

În zori, Yale a văzut că spaimele lui fuseseră deplasate, 
Damascul era încă în picioare; doar că turcii și nemţii își 
aruncaseră în aer depozitele de muniții și combustibil, înainte 
de a fugi din oraș. 

Absolut întâmplător, Yale și Sambouy campaseră în acea 
noapte lângă aceeași bandă de jurnaliști care dispăruseră pe 
șest din cartierul general în ajunul ofensivei, fără să le spună 
nimic, iar o bucată de timp în acea dimineaţă atasatii militari și 
ziariștii reuniți au discutat dacă nu era poate prea riscant să se 
aventureze jos, în Damasc. Problema s-a solutionat cumva de la 
sine, când Yale s-a dus să caute niște apă pentru cafea, 
constatând la întoarcere că jurnaliștii le trăseseră clapa din 
nou. „Acolo unde poate să meargă corespondentul de război“, i- 
a spus el lui Sambuoy, „poate să meargă și atașatul militar“. 
Urcându-se la iuteala în Fordul T, au pornit si ei spre oraș. 

Au nimerit direct în plină serbare gălăgioasă. Pe străzi, 
mulțimi vesele de locuitori ai Damascului cântau, dantuiau si 
băteau din tobe, războinici arabi, pe cai și cămile, trăgeau cu 
puștile în aer, iar de la balcoane femeile aruncau peste ei o 
ploaie din petale de trandafiri. Cu cât atasatii militari înaintau 
mai adânc în oraș, cu atât scenele deveneau mai delirante. „Era 
un adevărat pandemoniu“, își amintea Yale. „Eu, care trăisem 
aproape trei ani în Palestina sub ameninţarea și frica de turci, 


puteam intelege nebunia arabilor si euforia suplimentara de a 
fi unul dintre nenumaratii eliberatori... Eram poftiti în casele 
oamenilor, unde eram serviţi cu vin și dulciuri. A fost o zi de 
frenezie dezlantuita, cum nu ai parte decât o dată într-o viata 
de om.“ 

Și Lawrence a trăit toată nebunia Damascului din acea zi, 
chiar dacă el a resimtit-o mai apăsător. Cu mult mai devreme 
decât jurnaliștii sau atasatii militari, el și Stirling porniseră spre 
oraș în automobilul lor „Ceaţa bleu“, dar fuseseră reţinuţi 
câteva ceasuri de către o gardă a armatei indiene, căreia 
acoperămintele arăbești pe care cei doi le purtau pe cap le-au 
trezit suspiciuni. Întârzierea era să se dovedească aproape 
dezastruoasă, fiindcă atunci când Lawrence a ajuns într-un 
final la primăria din Damasc, locul de întrunire pentru 
conducătorii rebelilor arabi care veneau în oraș, a descoperit că 
începuse deja un fel de puci militar. 

Cand, la primărie, locotenentii lui Faysal se apucaseră în 
acea dimineaţă să instituie un guvern provizoriu, apăruseră doi 
oameni care pretindeau că ei luaseră deja această măsură încă 
din seara precedentă; mai mult chiar, susțineau acești intruși, ei 
erau reprezentanţii legitimi ai regelui Hussein la Damasc. 
Lawrence îi cunoștea bine pe cei doi bărbaţi: erau Abd el Kader, 
trădătorul algerian din cauza căruia el fusese la un pas de 
moarte în Yarmuk, și fratele lui, Mohammed Said. În câteva 
minute, fraţii și acolitii lor au părăsit primăria, dar privind 
retrospectiv, poate și-au regretat plecarea. După aceea, 
Lawrence a anulat rapid pretenţiile lor de legitimitate și a 
numit un alt om, Shukri Pașa el-Ayubi, în funcţia de guvernator 
militar interimar al Damascului. 

Momentul ales de Lawrence pentru clarificarea situaţiei a 
fost impecabil, fiindcă doar peste câteva minute, generalul 
Henry Chauvel, comandantul australian al corpului de 


cavalerie usoara din desert, din cadrul FEE, si-a facut aparitia la 
primarie. Fiind primul comandant superior al FEE care intrase 
in Damasc, Chauvel avea instructiuni de la Allenby sa-l gaseasca 
pe wali, guvernatorul numit de turci, și să îi ceară ca temporar 
să conducă în continuare treburile orașului. În schimb, la 
primărie Chauvel a fost întâmpinat de Lawrence, care l-a 
condus imediat la Shukri Pașa. „Eu am înțeles că acest 
funcționar era acel Wali“, i-a raportat ulterior Chauvel lui 
Allenby, „și i-am dat instrucțiuni prin lt.-col. Lawrence să se 
ocupe mai departe de administraţia civilă a orașului, 
informându-l totodată că eu îi voi găsi orice gărzi militare si 
forte de poliţie ar avea nevoie.“ Și, desăvârșind acest număr 
de prestidigitatie, Chauvel l-a rugat apoi pe Lawrence „să își dea 
concursul în aceste chestiuni, deoarece eu nu aveam momentan 
un ofiţer politic la dispoziţie“. 

Asta însemna că, dintr-o singură mișcare abilă, Lawrence 
stabilise, în ochii autorităţilor militare ale FEE, legitimitatea 
„guvernământului“ arab ales de el personal. Mai însemna, de 
asemenea, că în următoarele zile cruciale, el avea să fie de facto 
cârmuitorul Damascului, având capacitatea de a apela la 
trupele FEE dacă era nevoie și putând să îi dirijeze pe arabi 
prin intermediul guvernatorului militar, așa cum se voia. 

Cea dintâi prioritate pentru el era să neutralizeze continua 
amenințare pe care o prezentau Abd el Kader și Mohammed 
Said. Chemându-i pe cei doi fraţi la primărie, i-a informat că 
guvernul lor fusese abolit, iar, în locul lui, o serie de persoane 
leale lui Faysal fuseseră numite în funcţii de conducere. După o 
ciocnire încordată, la care s-a ajuns aproape la lovituri de 
pumnal, relata Lawrence, „Mohammed Said și Abd el Kader au 
plecat, jurând răzbunare împotriva creștinului care eram eu“. 
La scurt timp după aceea, Lawrence a solicitat intervenţia 
trupelor FEE pentru a pune capăt jafurilor care aveau loc în 


cateva parti ale orasului. 

Mai tarziu, in acea dupa-amiaza, cand calmul s-a reinstalat 
cumva in oras, iar oamenii lui Faysal erau acum la conducere, 
Lawrence a trecut pe la biroul lui Chauvel ca sa admita ca se 
produsese poate o oarecare neintelegere cu prilejul intalnirii 
lor anterioare, fiindca Shukri Pasa nu era de fapt acel wali al 
Damascului, ci omul numit foarte recent de catre Lawrence in 
funcţia de wali. Dar, chiar daca această recunoaștere se voia a fi 
o clarificare, Lawrence îi lansa implicit o provocare lui Chauvel; 
în situația în care în Damasc spiritele erau încă încinse, 
generalul putea fie să accepte aranjamentul existent, fie să își 
impună ideea cu care venise și să riște consecinţele. Henry 
Chauvel îl detesta deja pe Lawrence, dar, din câte se părea, 
detesta și mai mult perspectiva unei insurectii urbane; în acea 
seară, Lawrence a putut să-și trimită și el telegrama la cartierul 
general al armatei generalului Allenby, anunțând că Chauvel 
„este de acord ca eu să mă ocup în continuare de administraţia 
orașului până la noi instructiuni“. 

Este ceea ce a continuat să facă în următoarele două zile, 
adoptând o îmbinare ciudată de mărinimie și severitate. Chiar 
dacă jafurile persistau în unele cartiere, echipele municipale de 
muncitori s-au apucat să repare reţeaua de electricitate și 
sistemul de apă și canalizare al orașului. Gunoiul a fost colectat, 
s-a organizat o brigadă de pompieri, au fost distribuite alimente 
celor nevoiași, în timp ce noi tulburări în centrul orașului — se 
presupunea ca rezultat al unei noi încercări de acaparare a 
puterii de către Abd el Kader și fratele lui — au necesitat o 
intervenţie mai fermă. „Am chemat trupele arabe“, nota plat 
Lawrence în raportul său oficial, „am pus mitralierele 
Hotchkiss în jurul pieţei centrale și am făcut ordine în trei 
ceasuri, cu circa douăzeci de victime din partea adversă.“22 

Ținând seama de rolurile lor foarte diferite, nu este de 


mirare ca pasii lui T. E. Lawrence si William Yale nu s-au 
intersectat decat o data in timpul acelor zile tumultuoase la 
Damasc. Este de inteles, de asemenea, avand in vedere 
însemnătatea chestiunilor de care se ocupa, de ce Lawrence nu- 
și amintește de întâlnirea lor; Yale l-a căutat la un moment dat, 
pentru a se plânge de devastarea unor prăvălii deţinute de 
cetățeni americani. Și totuși, îi va apropia implicit o experienţă 
trăită în Damasc. Era un loc de o grozăvie atât de incredibilă, 
încât îi va marca pe amândoi pentru totdeauna, un loc 
cunoscut, pur și simplu, drept „spitalul turcesc“. 


X 


În dimineata de 2 octombrie, un ofiter australian a venit la 
William Yale, în holul hotelului din Damasc unde era cazat, si l- 
a întrebat dacă văzuse „spitalul turcesc“. Necunoscând locul, 
Yale a fost indrumat spre o constructie din apropierea gării, iar 
el şi maiorul Sambuoy au pornit curând într-acolo. 

Era, de fapt, o cazarmă a armatei turce, având in fata un 
vast teren de paradă. După ce au trecut de cele două santinele 
australiene de la poartă, îşi amintea Yale, „am traversat terenul 
de paradă pustiu, fără să vedem tipenie de om, am urcat 
treptele si am intrat in ceea ce era un adevărat osuar“. 

Turcii transformaseră cazarma într-un spital militar 
improvizat, dar il abandonasera in 29 septembrie, in timpul 
exodului general din oraș, lăsând în urmă circa opt sute de 
răniţi și bolnavi. În cele trei zile care trecuseră de atunci, 
oamenii aceia fuseseră atacați de tâlhari arabi, care furasera 
de-acolo toate alimentele și medicamentele, azvârlindu-i pe 
multi dintre invalizi pe podea, în căutare de lucruri de pret 
ascunse sub ei. În afară de a posta santinele la poarta din fata, 
detașamentul australian care se instalase într-un bivuac din 
apropiere nu făcuse nimic pentru pacienţii disperaţi și 


muribunzi din bolnita, neglijand pana si sa le aduca apa. 

„Podelele erau o mazga de măruntaie omenești“, își amintea 
Yale, „peste tot sute de oameni zăceau în priciuri de spital 
imputite. Morţii, răniții, bolnavii zăcând unii lângă alţii în 
propriile lor spurcăciuni, în afară de cadavrele de pe jos și cei 
care, zvarcolindu-se in agonie, căzuseră din paturi... 
Majoritatea sufereau în tăcere; unii gemeau, alții strigau jalnic 
la noi, ochii lor tragici plini de teroare, urmărindu-ne în timp ce 
pășeam prin cameră.“ 

Sporind cumva oroarea din jur, într-o mică nișă deasupra 
palierului principal Yale și Sambuoy au găsit trei infirmieri, 
șezând amutiti în jurul unei mese și band cafea. „Impresia mea 
a fost că erau foarte înspăimântați, niște bieti oameni 
deznadajduiti care, in fata unei situaţii oribile și imposibile, își 
pierduseră capacitatea de a mai acționa. Stăteau si beau cafea, 
într-un iad dincolo de orice închipuire a minţii omenești.“ 
Socati de ceea ce văzuseră, atasatii militari au fugit din clădirea 
cazărmii în căutarea unei persoane învestite cu autoritate — 
deși ce putea constitui de fapt „autoritate“ în acea perioadă în 
Damasc nu era deloc clar. 

T. E. Lawrence a aflat de spitalul turcesc în aceeași după- 
amiază și, la fel, s-a dus acolo. A găsit o scenă foarte 
asemănătoare cu ceea ce descria Yale, deși, cu talentul lui 
literar, detaliile macabre aveau să fie redate mult mai plastic: 
șobolanii roseseră „galerii roșii și umede“ în trupurile morţilor, 
dintre care multi „se umflasera deja de două sau de trei ori mai 
mult decât dimensiunile naturale, capetele lor groase rânjind 
cu buze negre... Altora, țesuturile moi le căzuseră înăuntru. 
Câţiva plesniseră, despicându-se, și se lichefiau în puroaie de 
putrefacție vascoasa.““ 

Încumetându-se să pătrundă mai adânc în încăpere, 
Lawrence și-a croit drum printre morți și muribunzi, 


„suflecându-mi poalele robei albe ca să nu ma afund cu 
picioarele goale in scarnavia ce baltea din ei, cand dintr-odata 
am auzit un oftat“. Întorcându-se, a întâlnit privirea unui om 
încă în viaţă, care șoptea „Aman, aman (milă)“. Acestui strigăt li 
s-au alăturat repede alte glasuri, urmând apoi „un tremur 
cafeniu“, când câţiva dintre oameni au încercat să ridice mâini 
rugătoare — „un firav pâlpâit ca de frunze vestede“ — înainte 
de a lăsa braţele la loc neputincioși. „Niciunul nu avea putere să 
vorbească“, își amintea Lawrence, „dar mi-a venit să râd 
auzindu-i cum șopteau la unison, parcă la comandă.“ 

Din spusele lui, Lawrence a preluat imediat comanda acelei 
situaţii hidoase. Găsind un grup de medici turci care stăteau 
degeaba într-o încăpere de la etaj, le-a dat ordin să coboare în 
salonul bolnavilor. Când tabăra detașamentului australian de 
alături a refuzat să ofere ajutor, Lawrence a pus trupele arabe 
să aducă mâncare și apă, apoi a constrâns un grup de prizonieri 
turci să sape o groapă comună pentru cei morți. Chiar si aici 
însă, Lawrence nu s-a putut abtine de la detaliile sinistre. 
„Șanțul era prea mic pentru ei“, nota el despre oamenii care 
erau îngropaţi, „însă atât de fluidă era masa aceea de cadavre, 
încât fiecare nou-venit, când era răsturnat înăuntru, cădea 
moale, pleoștind un pic marginile grămezii sub greutatea lui.“ 

Căznindu-se și el să rezolve tragedia din spitalul turcesc, 
Yale a reușit să dea de urma lui Gilbert Clayton, sosit de curând 
în oraș. Din câte avuseseră de-a face unul cu celălalt la Cairo, 
Yale ajunsese să îl deteste intens pe generalul de brigadă, care i 
se părea un individ dur și rece, or nimic din atitudinea lui 
Clayton la întâlnirea lor din seara de 2 octombrie nu i-a 
schimbat acea impresie. După ce a ascultat pledoaria înfocată a 
atașatului militar care insista să se facă ceva pentru acei 
oameni, Clayton i-a spus calm: „Yale, dumneata nu ești militar“. 
Sesizând furia din privirea lui Yale, a mai adăugat: „Nu trebuie 


sa te simti ofensat; nici eu nu sunt soldat“. 

Atat de profund i-a afectat pe Lawrence si Yale incidentul cu 
spitalul turcesc, încât subiectul avea să domine unicul dialog pe 
care cei doi aveau să-l poarte în epoca postbelică, într-un 
schimb de scrisori din 1929. Deși prima scrisoare a lui Yale, care 
initia discuţia, s-a pierdut, în mod limpede americanul insista 
ca Lawrence să-i dea amănunte despre acest lucru, din moment 
ce o treime din răspunsul scris de mână de Lawrence — 
aproximativ patru sute de cuvinte — prezenta acţiunile lui la 
spital. Episodul avea să ocupe, de asemenea, un loc proeminent 
în memoriile ambilor bărbaţi și, prin asta, va oferi o imagine 
fascinantă despre personalităţile lor atât de diferite. 

Pentru William Yale, vinovăția pe care o simţea din cauza 
spitalului turcesc avea să-și găsească expresia în ceea ce poate 
fi considerat drept pasajul cel mai angoasat și compătimitor din 
tot manuscrisul său. „Nimic nu regret atât de profund și cu o 
asemenea rușine, din tot ce-am făcut pe parcursul întregului 
război decât faptul că nu am fost în stare să mă folosesc de 
poziția mea, cu înţelepciune și calm, pentru a alina cruntele 
suferinţe ale acelor opt sute de oameni. Merit ca blestemele lor 
să mă bântuie mereu.“ Însă autoflagelarea nu a fost niciodată 
unul dintre apanajele lui Yale, așa că după încă două fraze, își 
găsise un nou vinovat pe care să îl blameze. „Dar culpa pentru 
această oroare revine imperialismului european, adăugându-se 
astfel multitudinii de crime săvârșite deja în numele lui.“ 

Așa cum ne-am fi putut aștepta, descrierea făcută de 
Lawrence în Cei șapte stâlpi ai înțelepciunii, pe lângă faptul că 
era mult mai viscerală, era de asemenea — poate involuntar — 
mult mai revelatoare în ceea ce îl privea. Potrivit acelei 
povestiri, când s-a întors la spital a doua zi, Lawrence a 
constatat că situaţia se ameliorase mult, ca urmare a eforturilor 
lui, dar a fost luat la rost de un maior australian furios. 


Înveșmântat in robele lui arabe, Lawrence nu s-a obosit să se 
prezinte ca locotenent-colonel, nici chiar când ofițerul 
australian a cerut să afle cine avea responsabilitatea să se 
ocupe de spitalul acela sinistru. Când Lawrence a recunoscut că 
el răspundea de acel sector, maiorul australian a sâsâit printre 
dinți „brută nemernică [ce ești]“, l-a plesnit pe Lawrence peste 
fata și a ieșit furios. 

Este destul de bizar ca un asemenea pasaj să apară pe 
penultima pagină a unei cărți de 660 de pagini, care are drept 
subtitlu „Un triumf“, însă în același timp ceva în tot acel episod 
sună cumva fals; la fel ca în unele detalii de la Tafas, simţi că 
pare prea aranjat totul, ca un final dramatic bine întors din 
condei. Totuși, indiferent dacă fictivă sau nu, palma pe care i-a 
tras-o maiorul peste obraz a avut un mare rol, fiindcă după 
aceea Lawrence s-a simțit „mai degrabă rușinat, decât furios, 
căci în sufletul meu mi-am dat seama că avea dreptate și că, 
după ce împingi cu tot dinadinsul spre reușită o rebeliune a 
celor slabi împotriva stăpânilor lor, nu poţi ieși decât atât de 
întinat ca reputaţie încât, ulterior, nimic pe lume nu te va mai 
face să te simti curat din nou“. 

Pentru tot restul vieţii, Lawrence avea să se simtă întinat de 
ceea ce văzuse și făcuse în timpul războiului, iar în lupta lui de 
a mai putea vreodată „să se simtă curat“ din nou, în mod 
repetat a folosit abnegatia de sine și violența împotriva lui 
însuși — o violenţă cu mult mai gravă decât palma trasă peste 
obraz de un maior —, în contrapartidă pentru păcatele lui. 


Întâlnirea a avut loc într-o sală de conferinţă de la al doilea 
etaj al celui mai elegant hotel din Damasc, Victoria, în după- 
amiaza de 3 octombrie. Doar opt bărbaţi erau prezenţi: de 
partea britanică, generalii Allenby și Chauvel, împreună cu șefii 
lor de stat-major; de partea arabă, Faysal ibn Hussein, șeful lui 
de stat-major, Nuri Said, si seriful Nasir din Medina. Având 


rolul de intermediar si interpret, era acolo si T. E. Lawrence. In 
ciuda profundei insemnatati a întâlnirii — în acea sala de 
conferinţe, avea să fie pusă în mișcare o mare parte din istoria, 
dar și tragedia viitorului din Orientul Mijlociu —, nu s-a păstrat 
nicio consemnare oficială. 

Generalul Allenby sosise în capitala Siriei doar cu câteva 
ceasuri în urmă. Nefiind nicidecum un om răbdător din fire, în 
acea zi era într-o dispoziţie deosebit de tafnoasa. Ofensiva lui 
continua încă — avangarda armatei îi urmărea necruţător pe 
turcii care fugeau spre nord —, iar el fusese nevoit să-și rupă 
din timpul preţios consacrat îndatoririlor lui marțiale, pentru a 
rezolva situația politică tot mai agasantă din Damasc. Drept 
urmare, când a fost informat că Faysal, sosind la ora trei cu un 
tren de la Deraa, avea să ajungă mai târziu la hotelul Victoria, 
fiindcă programul era să-și facă o intrare triumfală în oraș, 
călare pe un cal, Allenby explodase furios: „Intrare triumfală, 
pe naiba“, și dăduse ordin ca Faysal să fie adus la hotel 
numaidecât. 

Deși generalul nu era întru totul la curent cu ultimele știri 
— sau mai degrabă era prea preocupat ca să le dea atenţie —, 
uluitorul succes iniţial al ofensivei lui palestiniene făcuse ca la 
Paris guvernul francez să își reafirme cu frenezie revendicările 
asupra Siriei, conform încifrărilor din Acordul Sykes-Picot; în 23 
septembrie, guvernul britanic fusese de acord, în cea mai mare 
parte, cu cererile lor. Rezultatul a fost că peste două zile Allenby 
a primit o serie de instrucţiuni de la Foreign Office, atât de 
obtuze, încât erau aproape absurde. După ce afirmau că 
„guvernul britanic va adera la politica declarată în privința 
Siriei, și anume că în eventualitatea în care ar cădea în sfera de 
influență a unei puteri europene, acea putere trebuie să fie 
Franța“, instrucțiunile din 25 septembrie îi reaminteau lui 
Allenby că, în conformitate cu clauzele textului Sykes-Picot, 


„veţi nota ca Franţa si Marea Britanie se angajează să susțină 
împreună independenţa oricărui stat arab care ar putea fi 
înfiinţat în Zona (Z)“ — însemnând Siria. Din aceste două clauze 
vizibil opuse, reieșea o instrucțiune suficient de bălmăjită, 
potrivit căreia „dacă generalul Allenby va înainta spre Damasc, 
va fi extrem de dezirabil ca, în conformitate cu Acordul anglo- 
francez din 1916, să instituie dacă va fi posibil o administraţie 
arabă prin intermediul unui ofițer de legătură francez“. 

Întrucât Londra s-a gândit, pesemne, că aceste instrucţiuni 
nu erau îndeajuns de derutante, în 1 octombrie a mai trimis un 
al doilea set de instrucţiuni, care lămureau cumva lucrurile. 
Acum, lui Allenby i se spunea că din moment ce „statutul 
beligerant al arabilor luptând pentru eliberarea teritoriilor lor 
de sub dominaţia turcă“ fusese recunoscut de către Aliați, 
„regiunile astfel eliberate [de către arabi] se cuvine să fie 
tratate drept teritoriu al Aliaților, bucurându-se de statutul de 
stat independent [sau confederație de state] al arabilor 
prieteni“. O subită explozie de claritate, poate, doar ca aceasta 
afirmaţie era urmată de ciudata anexă că în cazul în care 
„autorităţile arabe [din Siria] ar cere asistenţă sau sfaturi de la 
oficiali europeni, noi suntem obligați conform Acordului anglo- 
francez să lăsăm ca aceștia să fie francezi“. În esenţă, se părea 
că Sykes-Picot era invocat pentru a anula și a păstra acordul în 
mod simultan, intenţia schimbându-se de la o frază la alta. 

Când a auzit prima oară acest ghiveci de fraze la hotelul 
Victoria, Lawrence s-a alarmat probabil. Din câte știa el, textul 
Sykes-Picot era literă moartă, și așa fusese de o bucată de timp; 
faptul că revenea acum în conversaţie, nu conta din ce motiv, 
părea periculos. Ca un aspect pozitiv însă, instrucţiunile primite 
de Allenby recunoșteau în mod explicit pretenţiile arabilor la 
independenţa Siriei și, întrucât Faysal nu avea nici o intenţie de 
a cere asistenţa sau sfaturile europenilor — acesta și fusese tot 


rostul instituirii unui guvernământ interimar —, însemna 
indiscutabil că anexa despre ofițerul de legătură francez era 
fără obiect. 

Dar lucrurile aveau să ia o întorsătură foarte urâtă — sau, 
mai degrabă, o serie de întorsături foarte urâte. După cum 
povestea generalul Chauvel, Allenby a anunţat că Faysal nu 
avea de fapt de ales în această situaţie, că Franța urma să fie 
„puterea statală protectoare“ a Siriei. În plus, chiar dacă Faysal, 
în calitate de reprezentant al tatălui său, „ar urma să primească 
administrarea Siriei“ — deși „sub îndrumarea și sprijinul 
financiar al Franţei“ —, acea administrare nu se extindea la 
Palestina, și nici la Liban, ci „va include doar hinterlandul 
Siriei“. „Hinterland“ era efectiv cuvântul relevant deoarece, așa 
cum Faysal a fost informat în continuare, hotarele Libanului 
fuseseră acum delimitate drept întreaga coastă mediteraneeană 
de la Palestina la Golful Alexandretta, făcând din Siria un stat 
fără ieșire la mare. Ca o insultă finală, Allenby i-a spus lui 
Faysal că i se va repartiza imediat un ofiţer de legătură francez, 
„care va lucra deocamdată cu Lawrence, de la care se așteaptă 
să îi acorde [acestuia] toată asistenta.“ 

Atât Faysal, cat si Lawrence erau stupefiaţi. După cum 
povestește Chauvel, Faysal a argumentat cu vehementa că el 
intelesese „de la consilierul pe care Allenby i-l trimisese“ — 
referindu-se la Lawrence — că, în schimbul renunțării la 
Palestina, „arabii urmau să primească toată Siria, inclusiv 
Libanul“. Mai mult, Faysal refuza categoric să aibă un ofițer de 
legătură atașat pe lângă el, „sau să recunoască în vreun fel 
îndrumarea din partea Franţei“. 

În acest impas încordat, Allenby s-a întors spre Lawrence: 

— Dar dumneata nu i-ai spus că francezii urmau să aibă 
Protectoratul asupra Siriei? 

— Nu, domnule, i-a răspuns Lawrence, potrivit lui Chauvel. 


Eu nu stiu nimic despre asta. 

— Dar stiai clar ca el, Faysal, urma sa nu aiba nimic de-a 
face cu Libanul? a perseverat Allenby. 

— Nu, domnule, a replicat Lawrence. Nu stiam. 

Allenby a încercat să dezamorseze situaţia, opinând că 
acestea erau doar niște măsuri temporare, că totul se va rezolva 
la conferinţa de pace de după război, dar Faysal nici n-a vrut să 
audă; știa el prea bine că măsurile temporare în asemenea 
împrejurări aveau tendința sa devină permanente. 
Comandantului armatei britanice nu i-a mai rămas atunci decât 
să invoce ierarhia militară. Allenby i-a reamintit lui Faysal că, 
din punct de vedere tehnic, atât el, cât și Armata Arabă de Nord 
rămâneau sub comanda lui; drept urmare, conducătorul 
rebelilor nu avea încotro decât să se supună ordinelor. 

După poate un ceas, Faysal Hussein a părăsit tulburat 
hotelul Victoria si, culmea ironiei, a fost ovationat afară de o 
mulțime enormă de adepţi. Lawrence nu l-a însoţit. A preferat 
să rămână în sala de conferinţe a hotelului, ca să îi facă o 
rugăminte generalului Allenby. 


Zăgazurile se rupseseră. Pe toată durata lunii octombrie, 
unitățile Forţei Expeditionare Egiptene și aliaţii lor arabi au 
urmărit rămășițele armatelor turce spre nord, învingând rapid 
orice rezistență armată a ariergardei inamicului. Abia spre 
sfârșitul lunii, generalul turc Musafa Kemal, viitorul Kemal 
Ataturk, a izbutit într-un final să formeze o linie de apărare 
exact la marginea ținutului central al Turciei, Anatolia. Dar deja 
toată Siria fusese pierdută, iar regimul de la Constantinopol 
cerea pacea. Totul a culminat cu Armistițiul de la Mudros, din 
31 octombrie; exact în același timp, cei trei Juni Turci — Djemal 
Pașa, Enver Pașa și Talaat Pașa — s-au furișat la bordul unui 
torpilor german și au fugit pe Marea Neagră. 

Dar nu doar zăgazurile apărării turce se rupseseră atunci. 


In una dintre ciudatele reactii in lant din istorie, stiut fiind ca 
eforturile lor militare fusesera in mare parte autonome, toate 
Puterile Centrale ajunseseră la punctul de colaps exact in 
același moment, iar atunci s-au prăbușit împreună — Bulgaria 
la sfârșitul lui septembrie, iar Turcia și Austro-Ungaria într-un 
interval de numai șase zile. Așa cum era de așteptat, Germania 
a rezistat cel mai mult, dar doar cu circa o săptămână în plus. 
Când mult lăudata lor Linie Hinderburg a fost străpunsă în cel 
puţin cinci locuri, iar soldaţii s-au predat în masă, în primele 
ore ale zilei de 11 noiembrie, niște negociatori germani s-au 
întâlnit cu omologi de-ai lor din tabăra Aliaților într-un vagon 
de tren dintr-o pădure din Franţa, pentru a semna documentele 
unui armistițiu programat să intre în vigoare la ora unsprezece 
dimineaţa în aceeași zi. Într-un epilog șocant, adecvat parcă 
pentru cel mai absurd dintre războaie, o serie de unităţi armate 
de pe frontul de vest au continuat să lupte până înainte de acel 
al unsprezecelea ceas anunţat, cu rezultatul că aproximativ alti 
patru mii de soldaţi au murit în ultima dimineaţă de război. 
Curt Priifer observase o mare parte a acestei uluitoare 
cascade de evenimente din poziţia privilegiată pe care i-o 
oferea sejurul său în Elveţia, unde venise la sfârșitul lunii 
septembrie. Chiar dacă totul se prăbușea în jurul lui, maestrul 
spionajului german își continuase stratagema de a încerca să-l 
ademenească pe imprevizibilul fiu mai mare al lui Abbas Hilmi 
înapoi, în sânul Puterilor Centrale, ca o cheie de boltă, într-o 
misterioasă viziune, spre formarea unei alianțe germano-turco- 
egiptene, care ar mai fi putut inca să triumfe în Orientul 
Mijlociu. O fi fost, poate, Abdel Moneim un sadic labil mintal, 
însă atâta minte încă mai avea în octombrie 1918, încât să-și 
dea seama ca stratagema neamtului era ridicolă. La sfârșitul 
acelei luni, fara să fi obţinut nimic Prüfer s-a dus înapoi in 
Germania, exact la timp pentru a asista la prăbușirea finală a 


preaiubitei lui patrii. 

Pentru un timp, si Aaron Aaronsohn fusese un observator 
de la distanta al evenimentelor din acea toamna — in cazul lui, 
tocmai din indepartatele State Unite ale Americii. La mijlocul 
lui octombrie totusi, cand caderea Puterilor Centrale era 
iminenta, s-a imbarcat in pripa la bordul unei nave de pasageri 
in New York, pentru a se intoarce in Anglia. Dupa ce Turcia si 
Germania capitulau, Aaronsohn stia ca atentia tuturor se va 
indrepta catre conferinta internationala de pace care se planuia 
la Paris, iar el era ferm decis sa fie prezent acolo, pentru a 
insista ca promisiunile facute sionistilor prin Declaratia Balfour 
sa fie respectate. 

Spre deosebire de ei, William Yale a trait punctul culminat 
al razboiului, direct la fata locului. Toata luna octombrie, a 
însoţit armata britanică victorioasă in nord, prin Siria, și s-a 
aflat la Alep, când s-a primit vestea armistițiului cu Germania. 
După aceea, a pornit înapoi spre Cairo, fără a ști prea bine ce îi 
rezerva viitorul. Neavând nicio tragere de inimă să se ducă 
acasă, dar nici mare lucru de făcut în Egipt, i-a intrat în cap să 
încerce să se alăture, sub un pretext sau altul, delegaţiei 
americane la viitoarea Conferinţă de Pace de la Paris. „Scriam 
cu fervoare raport după raport“, povestea el, „sperând ca prin 
ele să pot convinge pe careva să îmi dea ordinul de a merge la 
Paris. Rapoartele mele deveneau din ce în ce mai proaste.“ 

După toate aparențele, acea scădere a calităţii și-a făcut 
efectul, căci la sfârșitul lunii decembrie Yale a primit o 
telegramă în care i se ordona să meargă în capitala Franţei. 
Acolo, urma să se prezinte la Comisia Americană de Negociere a 
Păcii, în calitate de „expert în problemele Arabiei“. Așa cum 
Yale avea să scrie într-un moment de rară modestie, „titlul m-a 
lăsat mască“. 

În mod paradoxal, dintre diferitii spioni și agenţi de 


informatii care se duelasera unii cu altii prin Orientul Mijlociu 
în anii precedenti, cel care s-a rupt de evenimente complet la 
încheierea războiului a fost T. E. Lawrence. Obtinuse acest lucru 
în după-amiaza de 3 octombrie, în sala de conferinţe de la etajul 
doi al hotelului Victoria din Damasc. 

Când Faysal ieșise din încăpere după întâlnirea lui cu 
Allenby, Lawrence se întorsese spre general și ceruse să i se 
acorde o permisie. Probabil, Allenby a presupus iniţial că era 
vorba despre o învoire de câteva zile pentru odihnă — ceea ce 
era ușor de aranjat și, desigur, un lucru binemeritat —, însă 
Lawrence i-a explicat că el dorea o permisie definitivă, fiindcă 
voia să se ducă acasă în Anglia. La început, Allenby a refuzat 
categoric; campania din Siria era încă foarte activă, se bizuia în 
mare parte pe ofițeri britanici în care arabii aveau încredere, or 
în nimeni nu aveau mai multă încredere, decât în locotenent- 
colonelul Lawrence. 

Potrivit spuselor lui Henry Chauvel, Lawrence a ridicat 
miza considerabil, spunându-i lui Allenby „că el nu concepea să 
colaboreze cu un ofiţer de legătură francez, și că oricum trebuia 
de mult să fi avut un concediu, așa că se gândea mai bine să-l ia 
acum și să plece în Anglia“. Fie de supărare din cauza 
insubordonării lui Lawrence, fie din respect fata de simţul 
onoarei al acestuia — relatările lui Chauvel și Lawrence diferă 
sub acest aspect —, Allenby până la urmă a cedat. „Da“, i-a spus 
el lui Lawrence. „Cred că e mai bine așa.“ 

Încă de la sfârșitul anului 1916, Lawrence purtase un război 
discret contra propriului său guvern, iar acum pierduse. Ceea 
ce avea să se clarifice curând totuși era faptul că intenţiona să 
continue lupta în afara câmpurilor de bătălie, în sălile de 
conferință și dezbateri, pe timp de pace, la Paris. A solicitat să 
părăsească Damascul din cauza extenuării, probabil, dar și 
fiindcă dorea să se pregătească pentru următoarea rundă în 


lupta pentru independenta arabilor. 

A doua zi după-amiază, Lawrence a plecat din Damasc. Lasa 
în urmă orașul pe care il invocase drept strigăt de luptă timp de 
doi ani. La aproximativ două sute patruzeci de kilometri în 
nord-est fata de Damasc se afla Jerablus, locul unde petrecuse 
cele mai fericite zile din viata lui. La Damasc și Jerablus, 
Lawrence nu avea să se mai întoarcă niciodată. 

EPILOG 
Paris 


La naiba cu felul lui Lawrence de a vedea 
lucrurile. A fost un nemernic pe care l-am ucis.“° 


T. E. Shaw, pseudonim al lui T. E. Lawrence, către H. C. 
Armstrong, 6 octombrie 1924 


Toate idealurile pentru care T. E. Lawrence luptase, uneltise și, 
indiscutabil, își tradase chiar tara, s-au prefăcut în cenușă într-o 
singură conversație de cinci minute dintre premierul Marii 
Britanii și, respectiv, al Franţei. La Londra, în dimineaţa de 1 
decembrie 1918, David Lloyd George l-a luat deoparte pe 
Georges Clemenceau, aflat în vizită, și i-a spus pe șleau ce dorea 
Marea Britanie în Orientul Mijlociu: Irakul și Palestina. Printr- 
un troc tacit, deși Lloyd George avea să nege mereu acest lucru, 
Franța urma să aibă mână liberă în Siria. Era o „soluţie“ 
propusă pentru controversa asupra prăzilor de război care 
încordase relaţiile dintre britanici și francezi încă de când 
începuseră să jinduiasca la Orientul Mijlociu, iar acum 
problema devenea foarte presantă; Marele Război se încheiase 
în cele din urmă, iar la Paris urma să înceapă Conferinţa de 
Pace, unde era vital ca Marea Britanie și Franţa să prezinte un 
front unit contra președintelui american, Woodrow Wilson, cu 
discursul lui principial despre o „pace fără victorie“ și dreptul 


popoarelor asuprite la autodeterminare. In fata iminentei 
amenintari a viziunii americane, Clemenceau a consimtit rapid 
la propunerea lui Lloyd George. 

În esenţă, cele două imperii victorioase reafirmasera 
structura de bază a Acordului Sykes-Picot și, trecând dincolo de 
clauzele textului, își adjudecaseră lor o parte mai mare, iar 
arabilor le lăsaseră și mai puţin chiar. Dar în vechea tradiţie a 
tranzacţiilor secrete europene, nimeni, în afara cercurilor 
foarte apropiate ale premierului britanic și, respectiv, francez, 
nu avea să afle decât mult mai târziu despre acest acord 
extraordinar. În mod cert, T. E. Lawrence nu avea nicio idee 
despre acest lucru. 

Ceea ce a urmat la Paris, pe parcursul următorului an, a fost 
un teatru de umbre, care întâi a trezit speranţe într-o nouă eră 
a relațiilor dintre naţiuni, „noua ordine mondială“ elogiată de 
Woodrow Wilson, ca apoi să degenereze în tocmeli de culise, 
tratate revanșarde și hotare arbitrare. S-au scris multe cărți, cea 
mai însemnată dintre ele fiind lucrarea esenţială a lui Margaret 
MacMillan, Paris 1919, despre Conferinţa de Pace de la Paris si 
extrem de complicatele manipulări ale marilor puteri și ale 
petitionarilor cu revendicări naţionaliste. În ceea ce privea 
Orientul Mijlociu, masinatiile bizantine nu au însemnat, în 
final, practic nimic. „Marea Prada“, imbucatatirea cadavrului 
Imperiului Otoman, avea să se producă oricum. 

Nu se poate spune că Lawrence nu s-ar fi străduit din 
răsputeri să susțină cauza arabilor. Actionand drept consilierul 
lui Faysal în timpul convorbirilor de la Paris, lansa permanent 
stratageme pentru a obține controlul arabilor în teritoriile 
pentru care se bătuseră atât de crâncen, făcând lobby totodată 
pe lângă importanţi demnitari britanici și scriind editoriale 
înfocate în apărarea arabilor. Dar utilitatea lui Lawrence 
pentru guvernul britanic se încheiase. Ironia făcea ca, exact în 


momentul când numele lui începea să fie pe buzele tuturor în 
Marea Britanie — se estimează că aproximativ un milion de 
englezi, inclusiv regele și regina, s-au îmbulzit să vadă 
spectacolul-lectură pus în scenă de Lowell Thomas „Cu Allenby 
în Palestina, și Lawrence în Arabia“ —, diverși funcționari 
guvernamentali întocmeau note de serviciu, spunând despre 
Lawrence că era „o influență nocivă“ și că „într-o mare 
măsură el purta răspunderea pentru necazurile noastre cu 
francezii pe tema Siriei“. În cele din urmă, i s-a ridicat 
acreditarea pentru lucrările Conferinţei de la Paris și i s-a 
interzis să-l mai asiste pe Faysal în convorbiri. Lawrence 
pierduse pacea. 

Dar cel puţin unul dintre eforturile diplomatice ale lui 
Lawrence merită subliniat cu precădere, prin aspectul 
extraordinar pe care l-a avut. Știind de multă vreme că arabii 
nu aveau cum să obțină controlul asupra porțiunii palestiniene 
din Siria, Lawrence și Faysal au căutat un aliat, pentru a-și 
reafirma aspiraţiile naţionaliste în privinţa restului teritoriului. 
Au găsit un asemenea aliat în Chaim Weizmann. Spre sfârșitul 
anului 1918, sioniștii aveau protectori puternici atât în 
guvernul britanic, cât și în cel american, însă ceea ce crea 
neliniște în sânul acestor guverne era continua — de fapt, 
crescanda — ostilitatea a populaţiei arabe palestiniene fata de 
telurile sioniștilor. Cum ar fi atunci dacă în schimbul unei 
sustineri hasemite pentru programul sionist din Palestina s-ar 
obține un sprijin sionist pentru o Sirie arabă independentă? Pe 
parcursul lunii decembrie 1918, Lawrence, Faysal și Weizmann 
au elaborat detaliile pentru o asemenea relaţie reciproc 
avantajoasă, culminând printr-o proclamaţie comună în ajunul 
Conferinţei de Pace de la Paris. 

Prin acea proclamaţie, Faysal și Weizmann își anunțau 
intenţia de a conlucra la Paris, recunoscând fiecare pretenţiile 


celuilalt. Dintre cele noua articole ale Acordului Faysal- 
Weizmann cel mai controversat era punctul patru: ,,Toate 
masurile necesare vor fi luate pentru a incuraja si stimula 
imigrația evreilor in Palestina pe o scară larga“. La acest 
document, Faysal — sau, mai degraba, Lawrence — inserase in 
incheiere o clauza-cheie. Acordul nu era valid, decat cu conditia 
obținerii independenţei Siriei; în caz contrar, devenea nul si 
neavenit. 

Totuși, dorind cu disperare să își găsească un partener care 
să îi susțină la conferința de pace, Lawrence și Faysal aleseseră 
să ignore câteva detalii capitale. Deși Acordul Faysal-Weizmann 
prezenta destul de amănunțit planul pentru administrarea 
Palestinei, nicăieri în textul propriu-zis nu se preciza în ce 
consta, de fapt, Palestina. Mai mult, încheind acel acord cu 
Weizmann, Faysal nesocotise flagrant doctrina 
autodeterminării pentru Palestina, ceea ce îl punea într-o 
poziţie șubredă — unii ar spune ipocrită — vizavi de invocarea 
aceleiași doctrine pentru restul Siriei. În acest sens, deosebit de 
îngrijorător era faptul că, recent, Chaim Weizmann anunţase 
public cum vedeau el și alti sioniști viitorul statut al Palestinei. 
„[Prin] înfiinţarea unui Cămin National pentru poporul evreu“, 
anunţase el la mijlocul lui noiembrie, „se înțelege ca în tara 
Palestinei să fie create condiţii politice, economice și morale de 
natură să favorizeze creșterea populaţiei evreiești, astfel încât, 
în conformitate cu principiul democraţiei, să ducă în final la 
dezvoltarea unui stat autonom al evreilor.“ 

Intrând într-un parteneriat cu sioniștii în asemenea 
circumstanţe, Faysal tocmai le oferise rivalilor săi musulmani și 
arabi mai conservatori o armă puternică, de care să uzeze 
împotriva lui. Cel care avea să se prevaleze curând de acea 
armă, cu un efect devastator, era principalul rival al regelui 
Hussein în Arabia, ibn Saud, împreună cu adepţii lui wahhabiști 


fundamentalisti. 


In ultima frază a memoriilor lui, William Yale numea 
Conferinţa de Pace de la Paris drept „prologul tragediei 
secolului al XX-lea“. Yale a lucrat ca expert pentru problemele 
Orientului Mijlociu în cadrul delegaţiei americane la Paris și, 
asemenea lui Lawrence, a depus mari eforturi pentru a 
promova o pace durabilă în regiune. La fel ca în cazul 
omologului său britanic, cu care s-a aliniat uneori pe aceleași 
poziţii, aceste eforturi au fost zădărnicite la fiecare pas. 

Yale blama cu precădere propriul său guvern. În opinia lui, 
grandioasa inițiativă de la Paris părea o reflectare aproape 
perfectă a acelui amestec de idealism și aroganță, tipic lui 
Woodrow Wilson. Pasiunea aproape comică a președintelui 
american pentru liste cu enumerări ordonate — cele 
„Paisprezece Puncte“ fuseseră urmate de cele „Patru Principii“, 
cele „Patru Finalitati“ și, în sfârșit, cele „Cinci Particularităţi“ — 
denota o mentalitate simplistă, ca și cum soluţionarea 
nenumăratelor probleme complicate ale lumii însemna doar să 
le desfaci în părţile lor componente și să aplici niște principii 
cvasimatematice. Nicicând nu devenea mai problematică 
această metodă decât atunci când venea vorba despre 
conceptul de „autodeterminare“, la care Wilson ţinea atât de 
mult și pe care îl cita mereu. Deși principiul suna, desigur, bine, 
te puteai întreba totuși, în acel mișmaș cultural specific Europei 
și Orientului Mijlociu la începutul secolului al XX-lea, unde 
religia, etnicitatea si naționalismul exercitau forte 
extraordinare și adesea opuse, pretenţia cui la autodeterminare 
avea să se impună asupra celorlalți? Londra și Parisul îl 
avertizaseră în mod repetat pe Wilson în privinţa pericolelor de 
a deschide această cutie a Pandorei, însă nu existase niciun 
indiciu că președintele ar fi ascultat. 

În opinia lui William Yale, toată această situaţie era, de fapt, 


simptomatica pentru cel mai mare paradox care definea rolul 
SUA la Conferinta de Pace de la Paris: grandioasa viziune a lui 
Woodrow Wilson despre o nouă ordine mondială se bizuia pe 
un fundament de o profundă ignoranță. Lucrul acesta s-a văzut 
limpede chiar din ziua în care Yale a ajuns la Paris și s-a întâlnit 
cu noul său coordonator, William Westermann, precum și cu 
ceilalți membri ai secţiei de cercetare pentru Orientul Mijlociu 
din cadrul delegaţiei americane. De acord, Orientul Mijlociu nu 
constituia o preocupare majoră pentru partea americană la 
conferința de pace, din moment ce Statele Unite nu fuseseră în 
război cu Turcia, însă Yale nu a putut să nu remarce că 
Westermann, un profesor de limbi clasice de la Universitatea 
Wisconsin, ar fi putut să își formeze o echipă care să aibă cât de 
cât cunoștințe despre acea regiune geografică. În realitate, era 
vorba despre un specialist în studii latino-americane, un istoric 
amerindian, un expert în Cruciade și doi profesori de lingvistică 
persană.” 

Tabloul s-a completat când lui Yale i s-a înmânat o carte 
documentară despre Siria, o culegere de date politice, 
economice si istorice, care avea să servească drept principalul 
îndreptar in formularea politicii americane pentru acea 
regiune. Raportul despre dorintele sirienilor nu necesita un 
studiu prea aprofundat din partea lui Yale; aproape toate 
citatele din capitolele care se ocupau de evenimentele 
desfăşurate începând cu 1914 proveneau de la o singură sursă, 
un agent special al Departamentului de Stat la Cairo, pe nume 
William Yale. 

De câteva ori, Yale a avut prilejul să susțină cauza 
autodeterminării arabilor, dar de fiecare dată ocazia s-a pierdut 
în inactivitatea sistematică a americanilor. La o întâlnire cu 
Faysal, de la mijlocul lui februarie 1919, Yale a fost luat pe 
nepregătite, când conducătorul Revoltei Arabe a propus pe față 


un mandat american in Siria, preferându-i în locul francezilor 
pe americanii, probabil, dezinteresati. De-acum, Yale stătuse 
însă suficient de mult cu delegaţia americană de la Paris, încât 
să își dea seama că, lăsând deoparte principiile virtuoase, 
administraţia Wilson era mai degrabă interesată să dicteze 
soluții pentru restul lumii decât să își asume direct vreo 
responsabilitate. Și mai era o problemă pe care poate ne- 
americanii nu puteau să o sesizeze prea ușor. În ciuda scurtului 
avânt de implicare internaţională, Statele Unite ale Americii 
vădeau deja semnele unei retrageri în vechea mentalitate 
izolationista, Wilson si opozantii lui republicani, care dominau 
în Congres, fiind într-un dezacord din ce în ce mai acut. Pentru 
toți cei care, la Paris, așteptau ca Statele Unite să preia 
conducerea situației însemna, de fapt, că timpul nu tinea cu ei, 
deoarece, cu cât lucrurile trenau mai mult, cu atât capacitatea 
sau interesul Statelor Unite de a face ceva se diminuau 
corespunzător. Foarte repede, pentru Yale si alti membri din 
secția americană pentru Orientul Mijlociu, a apărut sentimentul 
profund demoralizant că situaţia scăpa de sub control. „Ne 
băteam pentru linii de hotar, ca și cum soarta omenirii ar fi 
depins de ele“, își amintea Yale despre acea perioadă. 
„Clocoteam și spumegam de furie, fiindcă Wilson și [principalul 
lui consilier Edward] House păreau să nu dea nicio atenţie la ce 
făceam noi. Totul mi se părea straniu de arid și inutil.““™ 

Pe măsură ce lucrările conferinţei de pace s-au prelungit, 
misiunea ce îi revenea lui Yale avea să devină din ce în ce mai 
absurdă. La sfârșitul primăverii, în 1919, a fost numit într-un 
comitet american de documentare la fata locului, Comisia King- 
Crane, care, în virtutea principiului autodeterminării promovat 
de Wilson, a fost trimisă să determine dorinţele foștilor cetăţeni 
ai colosului otoman, „să facă un plebiscit“, remarca sceptic Yale, 
„al unui vast imperiu cu 30000000 de locuitori“. În mod 


nesurprinzator, dupa un circuit de doua luni si zeci de intalniri 
în Turcia, Siria, Liban si Palestina, mesajul pe care comisia l-a 
auzit peste tot era neechivoc: marea majoritate a oamenilor 
doreau ori independenţa, ori să vină americanii. În lumina 
acestor constatări, comisia a elaborat un set decisiv de 
recomandări, prin care Statelor Unite le revenea rolul principal 
în aplicarea unei soluţii pentru acel puzzle numit Orientul 
Mijlociu. Soluţia respectivă nu semăna însă deloc cu ceea ce 
stabiliseră deja în secret britanicii și francezii, și nici cu ceea ce 
era dispusă să își asume administraţia Wilson. Măcar aici, 
administrația era pregătită sa acţioneze cu mare 
promptitudine: rapoartele King-Crane au fost încuiate rapid 
într-un seif, fără să mai fie văzute sau citite de lumea exterioară 
timp de trei ani de-atunci înainte. 

Întorcându-se în Europa din acea misiune în toamna anului 
1919, Yale avea să mai facă o ultimă tentativă de a salva situaţia 
din Siria, apelând la sprijinul lui Lawrence, pentru ceea ce avea 
să devină cunoscut drept Planul Yale. Începând să atragă 
sprijinul unor înalţi demnitari britanici, s-a crezut pentru scurt 
timp că existau poate șanse ca viitoarea ciocnire dintre arabi și 
francezi în Siria să poată fi evitată. Dar Yale acţiona pe cont 
propriu, iar când autorităţile americane au aflat despre 
intervenţiile lui, planul a fost repede mătrășit. În 1 noiembrie 
1919, trupele britanice care ocupaseră Siria, până se ajungea la 
o reglementare finală, au început să se retragă. În aceeași zi, 
trupele franceze au început să intre în tara. Peste câteva zile, 
dezgustat, Yale și-a dat demisia din delegaţia americană de pace 
și s-a îmbarcat înapoi spre New York. 

T. E. Lawrence a pierdut speranța cam în același timp. Așa 
cum mama sa avea să-i relateze unui biograf, fiul ei a alunecat 
într-o stare de „depresie și epuizare nervoasă extremă“ în acea 
toamnă, iar în timpul vizitelor acasă „se întâmpla uneori să 


rămână toată dimineaţa, de la micul dejun până la prânz, în 
aceeași poziţie, fără să se miște, și cu aceeași expresie pe 
fata. 


Persistenta fascinatie pe care o exercita povestea lui T. E. 
Lawrence este in strânsă corelaţie cu o serie de dureroase 
întrebări de genul „ce-ar fi fost daca?“ pe care le implică o 
reflecţie la ceea ce omenirea a pierdut când el a pierdut. Ce-ar fi 
fost dacă, în 1918, arabii ar fi putut să creeze marele stat arab 
pe care multi îl doreau cu atâta disperare și despre care 
credeau că le fusese promis? Cât de diferit ar arăta Orientul 
Mijlociu astăzi, dacă primii sioniști din Palestina postbelică ar fi 
putut să negocieze cu un om ca Faysal Hussein, care vorbise 
despre ,semintii înrudite și legături străvechi“ ce existau 
între evrei și arabi? Și cum ar fi fost cu americanii? Astăzi, pare 
aproape incredibil că a existat o vreme când lumea musulmană 
și arabă cerea vehement o intervenţie americană pe teritoriile 
lor; cum ar fi fost dacă Statele Unite ar fi dat curs oportunității 
apărute la sfârșitul Primului Război Mondial? 

După toate probabilitățile, nu neapărat o eră de aur, cum și- 
ar putea imagina unii. Așa cum Lawrence a afirmat frecvent, 
ideea unui adevărat stat panarab a fost întotdeauna un fel de 
miraj, diferenţele dintre culturile extrem de variate fiind mai 
mari decât ceea ce le unea. Poate că o astfel de entitate statală 
atât de vastă și fragmentată ar fi putut rezista un timp, doar 
prin lipsa unei conduceri centralizate puternice, cumva ca în 
vremea vechiului regim al otomanilor, însă progresele în 
tehnologie și comunicaţii ar fi adus curând aceste popoare și 
culturi disparate la o stare de conflict. În mod similar, nu aveau 
să existe niciodată relaţii cu adevărat armonioase între evrei și 
arabi în Palestina, știut fiind că împotrivirea arabilor fata de o 
prezenţă extinsă a evreilor existase cu mult înainte de 
Declaraţia Balfour și nu ţinea seama aproape deloc de 


atitudinea moderata a lui Faysal; de fapt, singurul conducator 
arab postbelic care va încerca să ajungă la o înţelegere cu 
Israelul, fratele lui Faysal, Abdullah, va fi asasinat de un 
pistolar palestinian pentru eforturile lui. Cât despre ideea ca 
trupele de ocupaţie americane să fie salutate drept eliberatoare, 
și acest lucru ar fi fost de scurtă durată, încetând atunci când 
acele trupe ar fi fost nevoite să soluţioneze conflicte interne pe 
care le înțelegeau prea puţin, cu inevitabila părtinire care 
decurge de aici. Și chiar dacă ar fi izbutit cumva să evite acele 
capcane, oricum Statele Unite și-ar fi pierdut imaginea de 
„parte dezinteresata“, pe măsură ce deveneau o putere 
imperială în toată regula. 

Având toate acestea în vedere, e greu de imaginat că vreuna 
dintre ipotezele de mai sus ar fi putut produce o istorie mai 
tristă decât ceea ce s-a întâmplat efectiv pe parcursul ultimului 
secol, un registru de războaie, lupte religioase și dictaturi 
brutale, care au împovărat nu doar Orientul Mijlociu, ci și 
întreaga lume. Această tristă istorie a început aproape din 
momentul când negociatorii de la Paris și-au făcut bagajele și 
au declarat că misiunea lor se încheiase, lăsând în urma lor „o 
pace de porțelan“. 

Refuzandu-i-se asistenţa lui Lawrence în toamna anului 
1919, un Faysal disperat a fost nevoit să accepte firimiturile de 
compromis pe care francezii erau dispuși să i le arunce în Siria. 
Iar când s-a întors la Damasc, Faysal a fost acuzat de trădare 
fiindcă vânduse tara imperialiștilor europeni. Purtat de aceasta 
furie populară, Faysal a renunţat la târgul cu francezii și în 
martie 1920 a regizat un fel de lovitură de palat, declarându-se 
rege al Siriei. Acest act, în combinaţie cu conferinţa de la San 
Remo din luna următoare, unde Marea Britanie și Franţa și-au 
oficializat partajarea regiunii — Marea Britanie luând Irakul și 
Palestina „mai mare“, care includea și o fâșie lată de teritoriu la 


est de fluviul Iordan, sau Transiordania, Franţa luând restul 
Siriei —, a creat premisele unei ciocniri armate dintre Faysal și 
francezi. Ciocnirea armată a avut loc în iulie; după o scurtă 
bătălie, mai mult unilaterală ca pondere, de la periferia 
Damascului, francezii l-au detronat pe Faysal și l-au izgonit în 
exil. Spre sfârșitul anului 1920, francezii aveau în sfârșit o Syrie 
integrale (cu excepţia mandatului britanic în Palestina și 
Transiordania), dar aveau de înfruntat acum o populaţie care 
spumega de furie. De asemenea, aveau de-a face acum și cu un 
pericol extern; în deșerturile Transiordaniei, Abdullah, fratele 
lui Faysal, își strângea luptătorii, cu intenţia de a porni să 
cucerească Damascul. 

Dar problemele pe care le aveau francezii în regiune la 
sfârșitul anului 1920 păreau minore în comparaţie cu 
dificultăţile britanicilor. În Palestina, tensiunile dintre 
imigranții sioniști și populaţia arabă locală ajunseseră la 
vărsări de sânge. În Arabia, ibn Saud încerca din nou să îl 
detroneze pe regele Hussein. Dar criza cea mai gravă era în 
Irak. În anul precedent, Lawrence prezisese o răscoală 
generalizată contra dominaţiei britanice de-acolo prin martie 
1920, „dacă nu ne schimbăm apucăturile“, dar pronosticul lui 
fusese depășit cu două luni; când rebeliunea din mai în Irak a 
fost înăbușită, muriseră circa o mie de britanici și nouă mii de 
indigeni. Așa cum Lawrence avea să explice în scrisoarea sa din 
1929 adresată lui Yale, Marea Britanie și Franţa, discreditaseră 
la Paris Acordul Sykes-Picot, dar concepuseră ceva cu mult mai 
rău, așa cum se putea constata din nenumăratele focare de 
conflict care izbucniseră în întreaga regiune aproape imediat. 

Pentru a combate aceste crize, în decembrie 1920, Lloyd 
George a apelat la un om care devenise un fel de paria în 
cercurile clasei conducătoare britanice, fostul prim lord al 
amiralitatii, Winston Churchill. Una dintre primele măsuri 


adoptate de Churchill, dupa preluarea functiei de secretar de 
stat pentru Colonii, a fost să ceară concursul unui alt proscris 
de dată recentă, fostul locotenent-colonel T. E. Lawrence. 

Cel puţin iniţial, Lawrence nu s-a arătat interesat să revină 
în tumultul vieţii publice. Preocupat de scrierea memoriilor și, 
negreșit, încă ofuscat de tratamentul mizerabil pe care i-l 
aplicase guvernul lui Lloyd George în anul precedent, i-a spus 
lui Churchill că era prea prins și că renuntase la politică. Nu a 
cedat decât atunci când noul secretar colonial l-a asigurat că va 
avea practic mână liberă în a contribui în mod fundamental la 
remodelarea porțiunii britanice de pe eșichierul Orientului 
Mijlociu la viitoarea Conferinţă de la Cairo. Drept urmare, 
deliberările de la Cairo au fost aproape doar o formalitate, 
întrucât Lawrence și Churchill elaboraseră în prealabil, după 
cum Lawrence i-a povestit unui biograf, „nu doar chestiunile pe 
care participanţii la Conferinţă le vor lua în discuţie, ci și 
deciziile la care aveau să ajungă“. 

Irakul avea acum să fie consolidat și recunoscut drept un 
regat arab, cu Faysal înscăunat rege. În Arabia, britanicii 
susțineau dreptul lui Hussein de a guverna în Hejaz, dar 
simultan susțineau și autoritatea lui ibn Saud în interiorul 
peninsulei Arabia. Desigur, cea mai novatoare idee elaborată la 
Cairo era planul menit să-l facă pe Abdullah să nu-i mai atace 
pe francezii din Siria. La încheierea conferinţei, Lawrence a 
călătorit până la tabăra lui Abdullah, în Amman, și l-a convins 
pe bătăiosul conducător arab să încerce întâi să instituie un 
guvernământ în regiunea Transiordania a Palestinei aflată sub 
mandatul Marii Britanii. Spre marea surprindere a lui 
Lawrence — și poate a lui Abdullah deopotrivă —, acesta, 
considerat cel mai indolent dintre cei patru fii ai lui Hussein, s-a 
dovedit a fi, de fapt, un foarte bun administrator; în viitorul 
apropiat, Transiordania se va desprinde oficial de restul 


Palestinei si va deveni un regat arab independent — Iordania 
de astăzi —, cu Abdullah ca rege. Până la întoarcerea sa în 
Anglia, în toamna anului 1921, când serviciul său de un an, în 
cadrul Biroului pentru Colonii, era aproape încheiat, Lawrence 
devenise efectiv omul care din umbră ridica regi în Orientul 
Mijlociu. 

Dar dacă prin aceste măsuri s-a ajuns la o oarecare 
stabilitate în centrul vechii hărţi a Imperiului Otoman, nu 
același lucru se putea spune despre starea de lucruri din nord și 
din sud. Acolo, situația a rămas în continuare incertă și 
sângeroasă pentru o perioadă de timp. 

În Anatolia, fostul general turc Mustafa Kemal, eroul de la 
Gallipoli, refuzase să accepte dezmembrarea Turciei, asa cum 
dictaseră Aliaţii. Timp de patru ani, a condus în luptă armata sa 
de naționaliști turci împotriva tuturor celor care încercau să 
smulgă vreo bucată din pământul turcesc, pentru ca în final, în 
1923, să stabilească graniţele Turciei din ziua de azi. Rândul 
Franţei în acest război prin rotaţie a venit în toamna anului 
1921, când Kemal, care curând avea să fie cunoscut mai bine 
drept Ataturk, și-a îndreptat atenţia spre trupele franceze care 
ocupau regiunea Cilicia. Învinse rapid, armatele franceze din 
Cilicia s-au retras repede în Siria, sub conducerea 
comandantului lor, ghinionistul Edouard Brémond. 

În același timp, războiul continua pe un arc uimitor de lung, 
care se întindea din Caucaz tocmai până în Afghanistan, unde 
diverse grupări naţionaliste, ruși roșii și albi, precum și ce mai 
rămăsese din Junii Turci se băteau pentru întâietate, legând și 
dezlegând alianţe cu o regularitate atât de ameţitoare, încât 
sfidau orice rațiune, si orice putere de înțelegere. Printre 
aspirantii importanţi din acest creuzet erau atât Enver Pasa, cât 
și Djemal Pașa, or nu era deloc surprinzător, în contextul 
evenimentelor generale din regiune, dacă Djemal Pașa avea să 


apara in Kabul, in iarna anului 1921, in calitate de consilier 
militar al regelui Afghanistanului. 

Și apoi, mult la sud, a venit rândul regelui Hussein. Întrucât 
britanicii se săturaseră de mult de guvernarea lui versatilă și de 
refuzul de a accepta realitățile politice din Orientul Mijlociu — 
în 1921, timp de două luni, la Jiddah, Lawrence se căznise cu 
disperare să îl facă pe Hussein să accepte acordurile Conferinţei 
de la Cairo —, Hussein s-a trezit practic lipsit de apărare, când 
ibn Saud și războinicii lui wahhabiști au atacat în cele din urmă 
Mecca, la sfârșitul anului 1924. Nevoit să fugă pe coastă și, apoi, 
pe un distrugător britanic, Hussein a plecat întâi în exil în 
Cipru, înainte de a se duce în cele din urmă la fiul său Abdullah, 
la Amman, capitala noului său stat, Iordania. Regele detronat, 
care visase odinioară la un stat panarab întinzându-se de la 
Mecca până la Bagdad, a murit acolo în 1931, la vârsta de 
șaptezeci și șase de ani. 

De acolo, lucrurile pur și simplu s-au înrăutățit pentru 
Occident. În anii 1930, britanicii au trecut printr-o situaţie 
dificilă în mandatul lor din Palestina, pe care uneltiseră din 
greu să-l obţină, întâi o revoltă arabă de mare amploare, 
alimentată de imigrația crescândă a evreilor în regiune, 
urmând după al Doilea Război Mondial atacuri din partea 
gherilelor evreiești care vedeau în ocupanţii britanici un ultim 
obstacol spre crearea Israelului. În 1946, vlăguiţi de război, 
francezii au fost nevoiţi să renunţe la preaiubita lor Syrie 
integrale, dar nu înainte de a rupe din teritoriul ei un nou stat, 
Liban; în decurs de trei ani, guvernul democratic pro-occidental 
al Siriei avea să fie înlăturat printr-un puci militar, iar structura 
de guvernare alambicată impusă de francezi în Liban va 
impinge tara într-un război civil. In 1952, controlul britanic 
asupra Egiptului a luat sfârșit, când regele lor marionetă a fost 
răsturnat de Gamal Abdel Nasser și mișcarea lui naționalistă 


„Ofițerii Liberi“; peste șase ani a urmat un puci militar în Irak, 
organizat de ofițeri tineri manati de aceleași idei, ceea ce a pus 
capăt monarhiei pro-occidentale instituite de Faysal. Prin anii 
1960, când epoca imperialismului european se apropia de un 
final neceremonios, Orientul Mijlociu amintea de haosul pe 
care puterile coloniale îl lăsau în urmă în alte parti ale globului, 
dar cu o singură diferență esenţială: din cauza petrolului, 
regiunea devenise acum teritoriul cel mai vital din punct de 
vedere strategic, iar Occidentul nu putea părăsi dezastrul pe 
care contribuise să îl creeze acolo, chiar dacă ar fi vrut. Ceea ce 
s-a petrecut acolo pe parcursul ultimei jumătăţi de secol este, 
desigur, cunoscut tuturor: patru războaie între arabi și 
israelieni; un război civil, timp de zece ani, în Liban, și altul, 
timp de douăzeci de ani, în Yemen; uciderea minorităţilor 
etnice din Siria și Irak; patru decenii de terorism sponsorizat de 
stat; convulsii de extremism religios; patru intervenţii militare 
americane majore și o sumedenie de alte intervenţii mai mici; 
iar pentru poporul arab, până foarte de curând, un șir 
neîntrerupt de regimuri dictatoriale crude și/sau cleptocratice, 
din Tunisia până în Irak, lăsând în sărăcie și fără drepturi 
cetățenești cea mai mare parte a populaţiei. 

Desigur, vinovăția pentru toate acestea nu rezidă doar în 
cumplitele decizii care au fost luate la sfârșitul Primului Război 
Mondial, însă atunci a fost sădită o sămânță deosebit de toxică. 
Începând de atunci, societatea arabă a avut tendinţa de a se 
defini nu atât prin ceea ce aspiră să devină, cât mai ales prin 
lucrurile împotriva cărora se ridică: colonialism, sionism, 
imperialism occidental sub nenumăratele lui forme. Această 
cultură a antagonismului a fost manipulată — de fapt, a fost cu 
înfocare alimentată — de către generaţii de dictatori arabi 
urmărind să abată furia poporului de la propria lor cârmuire 
samavolnică spre pericolul exterior, fie el „Marele Satan“ sau 


„entitatea sionistă nelegitimă“ ori muzica occidentală răsunând 
pe străzile din Cairo. De aceea, astăzi, mișcarea „Primăverii 
Arabe“ constituie un fenomen atât de reformator în istoria 
Orientului Mijlociu. Pentru prima oară din 1918, „strada arabă“ 
are un cuvânt de spus în privinţa viitorului ei și, oricât de multe 
obstacole i s-ar arunca în cale, se naște un fenomen de 
participare fizică și o conștiință a libertăţii personale ce 
probabil nu vor mai putea fi anihilate din nou. În măsura în 
care democraţia autentică și principiul autodeterminării prind 
rădăcini — iar într-o regiune care a fost atâta vreme oprimată 
politic și intelectual, e ușor să te concentrezi doar asupra 
haosului pe termen scurt —, e posibil ca lumea arabă să poată, 
în sfârșit, să se înscrie pe calea imaginată pentru ea de 
Lawrence și alti câţiva visători, acum un veac. 


Mark Sykes, omul al cărui nume a devenit sinonim cu 
politicile dezastruoase pe care Occidentul le-a urmat în Orientul 
Mijlociu după Primul Război Mondial, nu a mai trăit ca să poată 
vedea efectul lor. Trecând rapid din ipostaza depanatorului 
politic indispensabil în aceea de tap ispășitor, în ochii 
Ministerului de Externe britanic, din cauza statutului său de 
coautor al detestatului Acord Sykes-Picot, în toamna anului 
1918 Sykes a pornit într-un mare circuit prin Orientul Mijlociu 
postbelic. Totuși, diminuarea prestantei nu avusese efectul de a- 
i crea vreo criză de modestie; așa cum a comunicat Ministerului 
de Externe, în propunerea călătoriei sale, pe lângă potolirea 
tensiunilor dintre arabi și evrei în Palestina, intenţiona să ajute 
la reorganizarea infrastructurii militare și politice a Aliaților in 
Siria, să convingă regimul indian britanic din Irak că merita să 
adopte o poziţie postimperială mai progresivă, și să „contribuie 
la promovarea unor bune relaţii între arabi și francezi“. 

Timp de două luni, Sykes și micul său anturaj au străbătut 
regiunea, fiecare zi fiind ocupată cu un program de evenimente 


epuizant. Dar chiar si un om cu o vanitate exagerată ca a lui a 
observat, probabil, că în Orientul Mijlociu, la fel ca la Londra, 
influența lui scăzuse enorm. La Damasc, Sykes l-a vizitat pe 
Gilbert Clayton, cândva un ascultător atent la diferitele lui 
initiative, însă s-a lovit de o recalcitranta pronunţată. Sykes nu 
avea de unde să știe că, de fapt, Clayton primise recent 
recomandări de la un oficial din Londra despre cum să-l trateze 
pe musafirul său. „Nu-l lua pe Mark la valoarea pe care și-o 
atribuie“, il avertizase oficialul. „Acţiunile lui au ajuns 
invandabile aici si a fost trimis în delegaţie [la cererea lui] ca să 
poată fi îndepărtat. 

Totuși, așa umilitoare cum a fost această călătorie, părea să 
fi declanșat în Sykes o reevaluare sinceră a opiniilor lui despre 
Orientul Mijlociu. În ianuarie 1919, când redacta o „apreciere“ a 
călătoriei pe care tocmai o încheiase, a recunoscut că atât 
Marea Britanie, cât și Franţa greșiseră în felul cum procedaseră 
în regiune. Într-o frază pe care ar fi putut să o scoată din cele 
Douăzeci și șapte de articole ale lui Lawrence, Sykes sugera 
acum că „indiferent cine va prelua Siria trebuie să își dea 
seama că a avea o administraţie pur indigenă care să conducă 
lucrurile prost, dar cu perspective de ameliorare, reprezintă un 
progres mai real, decât a avea un personal european care să 
facă lucrurile adecvat, dar fără ca indigenii să înveţe ceva“. 
Era o evoluţie remarcabilă în gândirea omului care, cu trei ani 
în urmă, fusese coautorul unui document ce avea să se 
dovedească a fi ultimul mare acord în slujba imperialismului 
european. 

Dar era prea târziu. Când Sykes a apărut la Conferinţa de 
Pace de la Paris, la începutul lui februarie, pe colegii lui 
britanici îi interesa prea puţin noua evoluţie a gândirii lui, 
preocuparea lor în acel moment fiind să se spele pe mâini de 
acordul care purta numele lui. În cercul închis al diplomaților 


adunati la Paris, dispretul cu care il priveau pe Sykes a capatat 
tente de agresivitate. „I-am spus ceva despre acord“, avea să-și 
amintească Lloyd George în memoriile lui, „și imediat am văzut 
cât l-a durut. Îmi pare rău. Mai bine nu-i spuneam nimic. Mă 
blamez pentru asta. El și-a dat toată silinta.““ 

Dar poate că remușcările premierului britanic decurgeau 
din ceea ce a urmat în scurt timp. În seara de 10 februarie, 
Sykes s-a băgat în pat devreme, plângându-se că se simţea 
dărâmat. Până a doua zi dimineaţă, nu putea sa se mai tina pe 
picioare. Doctorii i-au pus rapid diagnosticul de gripă spaniolă, 
iar în următoarele cinci zile a zăcut cu dureri mari în camera 
de hotel, îngrijit de soţia lui, Edith, atinsă și ea de aceeași boală. 
Sykes s-a prăpădit în seara de 16 februarie, când nu mai 
rămăsese decât o lună până ar fi împlinit vârsta de patruzeci de 
ani. 

Nici Aaron Aaronsohn nu a mai trăit pentru a putea vedea 
cum planurile lui se adevereau. Și el era la Paris, și la fel ca în 
cazul Comisiei Sioniste din 1918, fusese lăsat să creadă că avea 
să aibă o poziţie de conducere în delegaţia sionistă la 
Conferința de Pace, dar în ultimul moment se trezise dat la o 
parte și marginalizat. Așa cum nota furios în jurnalul său, în 16 
ianuarie 1919, după ce a aflat că membrii conducerii de vârf a 
mișcării sioniste urmau să se întâlnească la Londra pentru o 
ședință de strategie, „Chaim (Weizmann) mi-a spus, ca din 
întâmplare: «Vii și tu la Londra, nu-i așa?!» «Pentru ce?» am 
ripostat eu. «Ca să primesc noi insulte? Multe mulțumiri.» Am 
scris că eram scârbit și mă săturasem să rămân în falsa poziţie a 
unei amante care este iubită în intimitatea budoarului, dar 
nerecunoscută în fata lumii“. = 

Exact la fel cum amenintase să facă de nenumărate ori cu 
Comisia Sionistă, Aaronsohn s-a decis să plece de tot de la Paris, 
dar a rămas până la urmă când conducerea sioniștilor, care îl 


tratase cu dispreţ până nu de mult, s-a rugat spăsită sa îi ajute 
în trasarea unei hărţi cu hotarele propuse pentru Palestina. 
„Urăsc modul lor de lucru“, nota Aaronsohn după aceea în 
jurnalul lui, cu o notă de triumf ranchiunos. „Încredinţezi 
misiuni importante unor indivizi și în ultimul minut iti dai 
seama că nu s-a făcut nimic, fiindcă experţii n-au fost lăsaţi să 
intervină.“ Harta întocmită de Aaronsohn era așa cum ar fi 
visat orice sionist, iar, dacă ar fi fost adoptată, ar fi extins 
granițele Palestinei până la periferia Damascului, astfel încât 
Palestina nu ar fi fost neapărat o enclavă pe lângă o Sirie mare, 
ci Siria ar fi fost transformată practic într-un stat format din 
resturile unei Palestine mari. 

În dimineaţa de 15 mai 1919, Aaronsohn se pregătea să se 
întoarcă la Paris și la Conferința de Pace, după o scurtă vizită la 
Londra. La aerodromul Kenley, din sudul Londrei, a aflat însă 
că zborul său fusese decalat din cauza unei ceti dense la sol. La 
unsprezece și jumătate, tocmai când voia să renunţe și să plece 
înapoi la Londra, cerul s-a limpezit parţial, iar pilotul unui mic 
aeroplan de Havilland cu două locuri, care asigura un serviciu 
poștal până la Paris, s-a oferit să-l ia și pe el. În jurul orei unu la 
amiază, căpitanul unei ambarcaţiuni de pescuit franceze, care 
se deplasa în largul coastei portului Calais, a auzit un avion 
zburând deasupra, la mică altitudine, fără să-l poată distinge 
însă din cauza cetii groase, iar apoi zgomotul unei prăbușiri. 
Căutând prin negura deasă, pescarul a găsit plicuri cu scrisori 
plutind pe marea calmă, dar nimic altceva. Trupurile celor doi 
oameni din avionul de Havilland, pilotul și Aaron Aaronsohn, 
nu au fost niciodată recuperate. Întrucât, conform legii 
rabinice, o înmormântare nu poate fi oficiată fără să existe 
corpul defunctului, în seara de 17 mai prietenii și colegii lui 
Aaronsohn s-au adunat la Paris, pentru a aduce un ultim 
omagiu vieţii și contribuţiei lui la mișcarea sionistă. 


Cat despre colegul si, uneori, adversarul lui Aaronsohn in 
miscarea sionista, Chaim Weizmann, acesta a avut parte sa 
vada crearea statului Israel si sa fie primul presedinte al noi 
entităţi statale, până când s-a stins din viaţă în 1952. In 
Palestina postbelică, i s-a alăturat și sora lui mai mică, rebela 
Minna. Pentru serviciile aduse efortului de război al Puterilor 
Centrale, Minna a fost inclusă într-un schimb de prizonieri între 
Germania și Rusia, în ultimele zile ale Primului Război Mondial. 
Reușind o nouă evadare, de data asta din haosul care domnea 
după război în Germania, s-a întors la Ierusalim, unde a lucrat 
pentru serviciul medical al organizaţiei femeilor sioniste, 
Hadassah. 

Djemal Pașa și-a continuat viata aventuroasă si in epoca 
postbelică, dar doar pentru scurt timp. După ce a fugit din 
Constantinopol împreună cu ceilalți doi Juni Turci cu titlul de 
pasa, Talaat și Enver, la bordul unui torpilor german în ultimele 
zile de război, Djemal a umblat pe câmpurile de luptă din Asia 
Centrală, legând și dezlegând alianțe cu uimitor de multe 
facțiuni. Norocul l-a părăsit în cele din urmă în iulie 1922, când 
el si aghiotantul lui au fost ciuruiti de gloanţe pe străzile din 
Tbilisi, Georgia. Asasinatul a fost revendicat de o organizaţie 
naționalistă armeană clandestină, care jurase să îi lichideze pe 
toți cei care se făceau vinovaţi de masacrarea armenilor în 
1915-16, și care anterior îl asasinaseră pe Talaat Pașa în Berlin. 
În luna următoare, Enver Pașa, ultimul din triumviratul Junilor 
Turci și aventurier alături de Djemal în Caucaz, a ieșit și el din 
scenă, împușcat într-o ambuscadă a Armatei Roșii rusești în 
Tadjikistan. 


În rolul său de expert al Americii în problemele Orientului 
Mijlociu la Conferinţa de Pace de la Paris, William Yale nu s-a 
preocupat doar de chestiunea păcii în regiune. În același timp 
și, probabil, știind că într-o bună zi va trebui să își găsească o 


nouă slujbă, a urmărit să promoveze pe ascuns interesele 
fostului său patron, Standard Oil din New York, prin 
intermediul delegaţiei americane. Ţinând seama de tenacitatea 
cu care președintele Wilson apăra politica comerţului liber a 
„ușii deschise“, dar și având în vedere o serie de evenimente 
care se petrecuseră în Palestina în vara anului 1918, Yale avea 
un bun pretext de a proceda astfel. 

În timp ce servea drept ofiţer de legătură american pe lângă 
comandamentul militar al lui Allenby în vara 1918, Yale fusese 
convocat de către generalul Arthur Money, administratorul 
principal al Palestinei, care i-a cerut să îi predea hărțile 
zăcămintelor petrolifere din Palestina ale firmei Socony. Când 
Yale a refuzat, obiectând că Money trebuia să discute acea 
problemă cu conducerea de la Standard Oil, generalul a optat 
pentru metoda mai simplă de a intra prin efractie în fostul 
sediu Socony din Ierusalim, luând hărțile direct de-acolo. Într-o 
serie de memorandumuri adresate delegaților americani la 
Conferinţa de Pace, Yale avertiza sumbru împotriva pericolului 
pe care îl prezentau pentru viitor aceste tactici de forță, in 
special dacă britanicilor, avizi de petrol, li se lăsa mână liberă 
în teritoriile aflate sub mandatul lor în Palestina și Irak. Cum 
era de așteptat, delegații americani s-au alarmat; în mare parte 
la instigarea lui Yale, campania americană menită să 
constrângă Marea Britanie să onoreze concesiunile Socony din 
Palestina avea să devină o sursă majoră de frictiuni între cele 
două ţări, în următorii ani. 

Doar că, din câte se părea, Socony juca un fel de alba-neagra 
în Palestina, zbătându-se cu încrâncenare să își protejeze 
„marele zăcământ“ de la Kornub, pentru a putea stabili un 
precedent de a pretinde un acces similar și la celelalte câmpuri 
petrolifere cunoscute din Irakul controlat de britanici. Când 
acest acces a fost în cele din urmă cedat în 1924, Standard Oil a 


renuntat brusc la toate concesiunile din Palestina. Grabindu-se 
să ocupe locul lăsat liber, o companie petrolieră britanică a 
efectuat rapid testări la Kornub, unde nu a găsit decât ceea ce 
geologul din echipa lui Yale, Rudolf McGovern, descoperise în 
1914: resturi de minereu de fier. În ciuda unor rapoarte 
optimiste, date publicităţii periodic, prin care se susținea 
contrariul, niciun zăcământ petrolifer valabil din punct de 
vedere comercial nu a fost găsit vreodată la Kornub. 

După ce s-a retras dezgustat de la Conferinţa de Pace de la 
Paris, la sfârșitul anului 1919, Yale s-a întors în Statele Unite, cu 
speranţa de a se reangaja la Socony. Fie din cauza remarcilor 
lipsite de tact pe care le făcuse mai demult pe holurile sediului 
de pe Broadway 26, ori fiindcă devenise o figură prea cunoscută 
în conflictele cu Marea Britanie pe tema zăcămintelor 
petrolifere, eforturile lui în acea direcţie au dat greș. În 
condiţiile în care familia lui pierduse toată averea încă dinainte 
de război, iar locurile de muncă erau puţine în recesiunea tot 
mai gravă din America postbelică, Yale a semnat un contract ca 
reprezentant al unei firme de comerţ americane și a plecat 
înapoi la Cairo. În drum, s-a oprit în Anglia și s-a însurat cu 
Edith Hanna, o asistentă medicală britanică, pe care o 
cunoscuse la Ierusalim, înainte de război. 

Timp de câţiva ani, Yale a schimbat o serie de slujbe cu 
jumătate de normă la Cairo, continuând în același timp să facă 
prospectiuni pentru titel, pe cont propriu. Prin mai 1922, era 
sigur că descoperise un mare zăcământ pe insula Farasan din 
largul Yemenului, controlată de britanici. Așa cum i-a spus unui 
director de la Socony, britanicii țineau secretă descoperirea 
titeiului pe insulă, dar daca Socony trimitea acolo un geolog, 
Yale cunoștea o modalitate de a-l introduce clandestin. Cand 
acestei propuneri nu i s-a dat curs, Yale s-a întors în Statele 
Unite, unde, oricât de neverosimil ar putea părea, și-a luat o 


fermă de găini într-o zonă rurală din New Hampshire, făcând în 
același timp un masterat în educaţie. Prin 1928, fusese angajat 
de Universitatea din New Hampshire, ca profesor asistent la 
catedra de istorie. 

Fiind un scriitor prodigios, chiar dacă nu foarte talentat, 
Yale și-a completat venitul de profesor prin articole și eseuri 
despre Orientul Mijlociu. Aceste eforturi i-au adus treptat o 
recunoaștere tot mai amplă — publica atât în Atlantic Monthly, 
cât si în Christian Science Monitor —, graţie căreia era invitat 
frecvent sa tina conferințe si să participe la diferite 
simpozioane universitare. Exact ca atunci când trăise în 
regiune, opiniile lui Yale despre Orientul Mijlociu au oscilat 
enorm pe parcursul anilor, astfel încât chemarea lui din 1923 la 
o campanie pentru „a zdrobi odioasa tiranie a islamului, care 
de secole a corupt mintea, sufletul și trupul atâtor milioane de 
orientali“7%, a fost clar contrabalansată de o tiradă ulterioară 
împotriva „caracterului exploatator al imperialismului 
naţionalist evreiesc“, pe care el îl acuza că era modelat după 
„tiparul fascist german“. 

În ciuda acestei retorici, Yale era suficient de bine văzut ca 
expert în domeniu, pentru a fi numit în Serviciul de Planificare 
Postbelică al Departamentului de Stat, ca specialist în Orientul 
Mijlociu, în timpul celui de-al Doilea Război Mondial. Această 
funcţie, la rândul ei, a condus la numirea lui ca secretar asistent 
în Comitetul de Tutelă la prima conferință postbelică a 
Naţiunilor Unite, la San Francisco, în 1945. Sarcina lui Yale era 
să se ocupe cu precădere de propunerea privind realinierea 
politică a lumii arabe prin dezmembrarea sistemului 
discreditat al mandatelor coloniale, în favoarea unei tutele a 
Organizaţiei Naţiunilor Unite. Yale, probabil, a avut un 
sentiment de déjà vu, căci, la fel ca în cazul Comisiei King-Crane 
din urmă cu douăzeci și șase de ani, niciuna dintre 


recomandarile Comitetului pentru Orientul Mijlociu nu avea sa 
fie pusa in aplicare. 

Revenind la viata civila, Yale si-a reluat postul de profesor 
de istorie la Universitatea din New Hampshire, si apoi la 
Universitatea din Boston, pana cand s-a pensionat in 1967. A 
murit la un sanatoriu din Derry, New Hampshire, in februarie 
1975, la varsta de optzeci si sapte de ani. 


Din cealaltă parte a câmpului de luptă între serviciile de 
informaţii din Orientul Mijlociu, Curt Prüfer a avut o carieră 
postbelică mult mai interesantă. Chiar dacă se spune că nu 
există niciun individ care să poată întruchipa cu adevărat 
istoria unei naţiuni, cu greu s-ar putea găsi un exemplar mai 
remarcabil, care să oglindească atât de bine ca el evenimentele 
din Germania în perioada interbelică. 

În 1919, Prüfer a fost atras rapid de unul dintre cele mai 
înveninate mituri ce aveau să prindă rădăcini în Germania 
învinsă, așa-zisa conspirație a înjunghierii pe la spate. Potrivit 
acestui mit, Germania nu pierduse războiul pe câmpul de luptă, 
ci fusese trădată din interior. Printre principalii trădători 
interni figurau partidele politice liberale din Germania — 
printr-o coincidenţă uluitor de nefericită, o coaliție de partide 
de stânga a preluat controlul guvernului exact cu două zile 
înainte de armistițiu — și evreimea internaţională care, 
lăsându-se sedusă de promisiunile din Declaraţia Balfour, 
sustinuse cauza Aliaților. Era un mit de care, in ultimă instanţă, 
Adolf Hitler s-a folosit în mod devastator, însă își găsise un 
adept, mult mai devreme, în persoana lui Curt Priifer; conform 
biografului Donald McKale, Prüfer, ajuns la sărăcie, a acceptat 
un sprijin financiar din partea unui ministru de externe evreu 
în primii ani de austeritate de după război, în același timp însă 
îi critica pe evrei în jurnalul său cu tot mai multă vehementa.“™ 

În realitate însă, din cauza treburilor lăsate neterminate la 


Conferința de Pace de la Paris, se putea argumenta cu tărie că, 
de fapt, Germania nu fusese nicidecum învinsă; în schimb, 
Aliaţii pregătiseră probabil cea mai bună pepinieră cu putinţă 
pentru viitoarele conflicte, prin împovărarea fostului lor inamic 
cu datorii zdrobitoare în contul reparațiilor de război, dar 
lăsând totodată aproape intact aparatul de conducere a ţării. 
Lucrul acesta le-a permis oficialilor germani, printre care și 
Curt Prüfer, să treacă rapid la refacerea alianțelor si a rețelelor 
de influenţă care contribuiseră la declanșarea războiului. Una 
dintre primele sarcini ale lui Prufer pentru Ministerul de 
Externe în epoca postbelică a fost să îi ajute pe diverși foști 
parteneri ai Germaniei din Orientul Mijlociu — naționaliști 
egipteni, conducători ai mișcării Junilor Turci, arabi 
progermani — să scape de represalii și să se refacă în cadrul 
fostelor Puteri Centrale. Bineînţeles, asta însemna că Germania 
avea acum de unde să recruteze elemente nemultumite pentru 
a incita la tulburări în viitor. 

Chiar dinainte ca războiul să se termine, Prüfer găsise o 
nouă modalitate de a duce mai departe acea campanie, cu 
condiția ca Germania să înveţe din greșelile trecutului. 
„Propaganda noastră a avut de suferit“, îi scria el ministrului de 
externe, în 2 noiembrie 1918, „din cauză că în timpul războiului 
am vrut să reparăm de urgenţă ceea ce neglijasem pe timp de 
pace... Cu acuzaţii plângăcioase contra inamicilor nostri, cu 
recitaluri interminabile slăvind succesele noastre și declarații 
de prietenie pentru Islam, dar nesincere în interior, am încercat 
să castigam simpatia unor popoare care se situau departe de 
noi pe plan spiritual.“ Data viitoare, îndemna Prtifer, Germania 
„trebuie să încerce mai putin să educe, cât mai ales sa se facă 
plăcută“. 

În politica scaunelor muzicale care prevala în Orientul 
Mijlociu postbelic, Priifer a avut curând ocazia să își reia 


vechile deprinderi de a se tine de rele. In toamna anului 1921, 
era amestecat intr-o noua uneltire pusa la cale de vesnic- 
ambitiosul Abbas Hilmi, pentru a răsturna regimul britanic din 
Egipt. Peste câteva luni, Priifer se afla la Roma, pentru a-i face o 
vizită lui Chaim Weizmann. Chiar dacă era la curent cu faptul 
că musafirul său o convinsese cândva pe sora lui mai mică să 
facă spionaj pentru Germania, Weizmann avea în minte, 
probabil, lucruri mult mai importante; așa cum i-a împărtășit 
lui Prufer, întrucât în mod limpede francezii erau de blamat 
pentru reticenta britanicilor de a mai susține ideea unui stat al 
evreilor în Palestina, sionistii și germanii trebuiau sa 
conlucreze acum contra Franţei. Era o idee la care Prüfer, un 
virulent antisemit, dar si un mare oportunist, a marșat negresit 
din tot sufletul. Pentru aceste lucruri și alte activităţi, guvernul 
britanic l-a pus pe Priifer pe o listă neagră a persoanelor 
socotite inamice, agenţia de securitate MI5 menţinând un dosar 
de cercetări vizându-l direct, care nu avea să fie închis 
niciodata.™ 

Spre sfarsitul anilor 1920 totusi, un anumit echilibru s-a 
stabilit in viata lui Prufer. Dupa ce a divortat de prima lui sotie, 
americanca Frances Pinkham, de care se despartise de multa 
vreme, s-a însurat cu o femeie mult mai tânără, de etnie 
germană, cu care a avut un băiat, în 1930. A continuat, de 
asemenea, să urce în ierarhia Ministerului de Externe, 
ajungând în cele din urmă director adjunct la Abteilung III, un 
departament extrem de important, care se ocupa de treburile 
anglo-americane și ale Orientului Mijlociu. Se afla încă în acea 
funcţie, când Adolf Hitler a venit la putere în iulie 1933. 

Chiar dacă împărtășea visul lui Hitler de a vedea Germania 
renăscând la o nouă viaţă, Prufer, asemenea multor 
conservatori germani, i-a considerat initial pe naziștii parveniti 
drept niște bufoni utili, niște huligani cu mici imperfectiuni, 


care puteau fi folosiţi, însă ţinuţi sub control de către o 
administraţie mai respectabilă. In 1936, Priifer își revizuise deja 
această impresie greșită și depășise faza de dezgust initial, încât 
putuse să devină director de personal în Ministerul de Externe 
hitlerist, ca peste un an să intre oficial în Partidul Nazist. În 
septembrie 1939, când Germania tocmai declanșase cel de-al 
Doilea Război Mondial, prin cotropirea Poloniei, Prüfer a plecat 
în America Latină pentru a servi drept ambasador al lui Hitler 
în Brazilia. 

Cei trei ani cât a rămas în Brazilia au marcat pentru el un 
fel de apogeu personal. În sfârșit, Priifer ajunsese, în cadrul 
diplomaţiei germane, la statutul pe care îl vizase încă din 1911. 
Mai mult chiar, împrietenindu-se bine cu dictatorul Braziliei, a 
avut o contribuţie în a împiedica această tara, imens de bogată, 
de a intra în război de partea Aliaților, în ciuda unui tratat 
bilateral cu SUA, prin care ar fi fost obligată să procedeze așa. 
Dar, din păcate, vechile năravuri dispar greu. În vara anului 
1942, a fost descoperită legătura directă a lui Prüfer cu o reţea 
de spionaj german care opera în Brazilia, ceea ce a dus la 
expulzarea lui din tara. Chiar dacă regreta această întorsătură 
pe care o luaseră evenimentele, ambasadorul avea măcar 
motive să fie mulțumit că totul survenise la momentul oportun; 
exact la cinci zile după ce el și familia lui au pornit spre casă, 
Brazilia a intrat în război de partea Aliaților, iar pe numele lui a 
fost emis un mandat de arestare (în cele din urmă, a fost 
condamnat în contumacie la douăzeci și cinci de ani de 
închisoare, sub învinuirea de spionaj). 

Neobișnuit de încrezător pentru un expert în arta 
propagandei, se părea că Prüfer acceptase fără vreo umbră de 
îndoială toate declaraţiile naziștilor privind o victorie iminentă, 
așa că a avut toate motivele să fie șocat când, revenind în 
Europa, a constatat că războiul se întorcea inexorabil contra 


Germaniei. Timp de un an, a suportat situatia dificila din Berlin, 
chiar dacă și-a mutat nevasta si copilul la o casă pe care o 
cumpărase într-un oraș mai mic, pentru a scăpa de 
necontenitele raiduri aeriene ale Aliaților. „Este teribil pentru 
mine să fiu martor la toate astea“, scria el în iulie 1943, „nu 
numai fiindcă am fost întotdeauna un om care este foarte 
atașat de patria lui, cum voi rămâne mereu, dar și fiindcă am 
ajuns să cred sincer în unele dintre frumoasele idei ale 
national-socialismului.““= 

Lasand deoparte ideile frumoase, acest supravietuitor 
înnăscut avea totodată și instinctul de a găsi o cale de scăpare. 
În septembrie 1943, Priifer, împreună cu familia, au trecut 
graniţa în Elveţia, tara neutră, unde, la fel ca în 1918, a rămas 
până la capitularea Germaniei. Diferenţa dintre revenirea lui în 
1918 și revenirea din 1945 a fost că de data asta Aliaţii nu aveau 
să-i mai lase pe militariștii germani să o ia de la capăt. Casa pe 
care Prufer o cumpărase în Baden Baden s-a dovedit că fusese 
confiscată de la o familie de evrei, așa că i-a fost luată. Fostul 
ambasador a fost supus, de asemenea, procesului de 
„denazificare“, efectuat de americani, în urma căruia nu a fost 
găsit vinovat de crime de război, în timp ce mulţi dintre șefii lui 
direcţi din Ministerul de Externe au fost trimiși la Nurnberg. 
Britanicilor le-ar fi convenit, probabil, să pună mâna pe omul 
care fusese dușmanul lor neimpacat timp de trei decenii, dar 
până la urmă și-au pierdut interesul și ei când, în octombrie 
1945, s-a aflat că Prufer, întotdeauna cu o constituţie șubredă, 
murise sau era pe moarte, suferind de tuberculoză. 

Dar poate nu, totuși. Peste trei ani, un ofiţer de informaţii 
britanic, foarte perspicace, din New Delhi a observat o mică 
notă ciudată în ziarul Daily Telegraph din India, despre 
cursurile de pregătire pentru viitorii diplomaţi indieni la 
Universitatea din Delhi. „Studenţii se vor instrui cu dr. Pruffer“, 


mentiona articolul din ziar, ,un fost diplomat german care a 
părăsit tara cand regimul nazist a venit la putere.“ 

Cu un pic de muncă de detectiv, s-a stabilit în cele din urmă 
că antinazistul „Pruffer“ și pro-nazistul Prüfer erau una și 
aceeași persoană. Exact cum se întâmplase la Cairo cu aproape 
patruzeci de ani în urmă, britanicii au luat măsuri pentru a-i 
interzice lui Prüfer funcţia universitară râvnită, ceea ce l-a 
determinat în final să revină în Germania. Într-un final, a murit 
acolo — de-adevăratelea de data asta — la începutul anului 
1959, la vârsta de șaptezeci și șapte de ani. În mod paradoxal, 
singurul lui copil, Olaf, cu care orientalistul ratat nu mai 
păstrase de mult legătura, avea să emigreze până la urmă în 
Statele Unite, devenind un arheolog renumit. 


Dintre toţi spionii și agenţii de informaţii care s-au duelat 
unii cu alții în Orientul Mijlociu în timpul Primului Război 
Mondial, cel mai ferm decis să se rupă complet de acea regiune, 
după conflagrație, a fost T. E. Lawrence. Asa cum îi scria unui 
prieten în 1921, când a lucrat pentru Winston Churchill, la 
Biroul pentru Colonii, „arabii sunt ca o pagină pe care eu am 
întors-o definitiv, iar orice urmare este mizerabila“™. 

La începutul anului 1922, când acea slujbă a luat sfârșit, 
Lawrence a făcut o cerere către comandantul Royal Air Force 
pentru a i se permite să intre în corpul de aviaţie militară. 
Solicitarea lui avea câteva detalii ciudate. Ţinând seama de 
celebritatea lui, dar și de fostul lui grad în armată, Lawrence ar 
fi putut cu ușurință în intre în RAF ca ofițer superior, dar în 
schimb el a cerut în mod expres să fie primit „ca soldat de 
rând“. De asemenea, nu se mai numea T. E. Lawrence; așa cum 
l-a informat pe comandantul RAF, noul său nume era John 
Hume Ross. 

Faptul că Lawrence manifestase întotdeauna un dispreţ 
fățiș fata de cultura cazonă făcea ca această cerere să pară cu 


atât mai bizară. Asa cum avea să scrie în Cei Sapte Stâlpi ai 
Înţelepciunii, uniforma militară „forma un zid între cei care o 
îmbrăcau și viața obișnuită, era semnul că își vânduseră voinţa 
și corpul în folosul Statului și se angajaseră într-un serviciu 
care, deși pornise benevol, nu era mai puţin abject... Soldatul îi 
oferea proprietarului său folosința timp de douăzeci și patru de 
ore a corpului său, precum și unica dirijare a minţii și 
sentimentelor luj“. 

Dar poate că ideea lui nu era atât de bizară, de fapt. În 
Arabia, Lawrence exercitase o putere totală, pe viaţă și pe 
moarte, asupra unor mii de oameni, reușise să plăsmuiască o 
cauză și să făurească o armată, prin forte proprii. În tot acest 
răstimp, îl chinuise sentimentul că era un impostor, ideea că 
oamenii care luptau și mureau lângă el aveau să fie tradati, 
aproape cu certitudine, în final. Așa cum avea să sugereze în Cei 
șapte stâlpi ai înțelepciunii, și așa cum avea să afirme destul de 
explicit în diversele scrisori adresate prietenilor săi, după 
Arabia nu și-a mai dorit niciodată să aibă din nou o funcţie de 
răspundere. 

Pe lângă asta, exista o dorinţă de anonimitate, de a lăsa în 
urmă cine și ce fusese el. Lawrence a manifestat această dorinţă 
cel mai deschis în decizia de a-și schimba numele — întâi în 
John Hume Ross și, apoi, în Thomas Edward Shaw —, dar 
fenomenul a îmbrăcat și o formă mai subtilă, ca un fel de 
spălare pe mâini psihologică. În singura menționare, foarte 
scurtă de altfel, a Conferinţei de la Cairo, în Cei șapte stâlpi ai 
înțelepciunii, Lawrence a scris că Churchill „a îndreptat toată 
încâlceala“ din Orientul Mijlociu, îndeplinind promisiunile 
Marii Britanii fata de arabi „în literă si spirit (acolo unde a fost 
omenește posibil), fără a sacrifica vreun interes al Imperiului 
nostru sau vreun interes al popoarelor în cauză“.7* Cunoscând 
pe deplin conţinutul acelor promisiuni și scriind într-o perioadă 


cand Siria, atat de draga lui, ramanea sub controlul Frantei, este 
imposibil ca Lawrence sa fi crezut în veridicitatea afirmatiei 
lui. De asemenea, tindnd seama de tot ceea ce contin paginile 
cărții, este foarte greu să interpretam subtitlul Celor șapte stâlpi 
ai înțelepciunii — „Un triumf“ —, drept altceva decât o luare în 
zeflemea a propriei persoane. 

Totuși, a pune punct tuturor lucrurilor care se 
întâmplaseră, astfel încât să nu trebuiască să se mai gândească 
la ele, a fost poate și o chestiune de supravieţuire personală. 
Din păcate, este evident, în multe dintre scrisorile trimise de 
Lawrence după război prietenilor lui, precum și în comentariile 
pe care le-a făcut pentru biografii săi contemporani, că 
Lawrence prezenta multe dintre simptomele „nevrozei de 
război“ (shell shock), cum era cunoscută afecțiunea în acea 
vremea, sau stres posttraumatic, cum apare în terminologia de 
specialitate astăzi. Pentru tot restul vieţii, Lawrence a suferit de 
coșmaruri recurente, a trecut prin crize de gravă depresie 
psihică — uneori, gândindu-se chiar la sinucidere — și, treptat, 
s-a rupt de mulţi dintre prietenii lui de dinainte, în dorința de a 
fi tot mai mult singur. 

E posibil ca Lawrence să fi fost predestinat pentru aceste 
chinuri sufletești continue determinate de faptele lui pe câmpul 
de luptă. Copil fiind, fusese obsedat de povestirile de la Curtea 
Regelui Arthur și de codul cavaleresc, visase să ducă o viaţă 
eroică. În realitatea războiului însă, Lawrence văzuse oameni 
spulberati în fărâme, adesea prin propriile lui acţiuni, lăsase în 
urma lui răniţi în ghearele morții și ordonase uciderea unor 
prizonieri. Exact ca orice om inteligent, înaintea lui sau după el, 
ceea ce Lawrence descoperise pe câmpul de luptă era că, în 
ciuda unor momente de eroism, care apar cu adevărat, pe 
ansamblu experiența acumulată în război, acea abrutizare 
neîncetată, zi de zi, era complet în antiteză cu conceptul unei 


vieti eroice. 

De asemenea, edificatoare pentru dorinta lui Lawrence de 
anonimitate au fost si imprejurarile publicarii cartii Cei sapte 
stâlpi ai înţelepciunii. În 1922, a publicat doar opt exemplare ale 
memoriilor lui de război pentru prietenii apropiaţi, dar când 
zvonul despre apariţia cărţii s-a răspândit, Lawrence a fost 
îndemnat insistent să o publice într-un tiraj mare. Compromisul 
lui a fost să editeze un număr de două sute de exemplare, cu 
textul cumva prescurtat, al celor Șapte stâlpi ai înțelepciunii în 
1926, împreună cu o variantă mult mai scurtă, într-un tiraj de 
masă, intitulată Revolta în deșert. Din aceste cărţi, Lawrence ar 
fi putut să se îmbogăţească, dar el a donat toate câștigurile din 
drepturile de autor de la Revolta în deșert, care a avut un succes 
imens, unei societăți de caritate a RAF și a refuzat să mai 
publice, pe timpul vieţii, vreo altă ediţie a cărții integrale Cei 
șapte stâlpi ai înţelepciunii. 

Deși, în mod public, își denigra opera tratând-o drept un 
fleac, Lawrence a mărturisit unui prieten că spera în sinea lui 
ca aceste memorii să își găsească un binemeritat loc printre 
cele mai bune cărti ale literaturii engleze. Sub acest aspect, avea 
să fie deceptionat. În realitate, Cei șapte stâlpi ai înţelepciunii 
reprezintă o carte fabulos de inegală, episoadele ocazionale de 
lirism inaltator și uimitoarele reflecţii psihologice fiind prea 
adesea inghitite de lungi disertatii despre topografie, o 
sumedenie de toponime locale și personaje trecătoare, care 
riscă să-l pună în încurcătură pe cititor. În ciuda elogiilor 
strălucite și insistente ale multora — în mod cert, Lawrence are 
marele merit de a fi unul dintre primii scriitori moderni care au 
redat cu stoicism realităţile grotești ale războiului —, Cei șapte 
stâlpi ai înțelepciunii reprezintă una dintre acele cărţi care, asa 
cum recunoaște chiar și un critic elogios, „este mai adesea 
lăudată decât citită“. 


După ce prima lui tentativă de a dispărea în RAF, sub 
numele de „aviatorul Ross“, a eșuat — a fost repede demascat 
de către presa britanică —, Lawrence s-a înrolat în Royal Tank 
Corps, sub numele de T. E. Shaw, după care s-a transferat înapoi 
la RAF, în 1925. În următorul deceniu, a ocupat o serie de 
funcții neînsemnate în cadrul aviaţiei militare — timp de 
aproape un an a lucrat ca simplu funcţionar la o bază izolată a 
RAF în India —, dar totodată și-a folosit pasiunea pentru 
mecanică în proiectarea unei noi generaţii de ambarcaţiuni de 
salvare militare de mare viteză. În 1929, și-a cumpărat o căsuţă 
în zona rurală a Dorsetului, Clouds Hill, situată doar la un 
kilometru și jumătate de Bovington Camp unde servise în 
unitatea de tancuri a Royal Tank Corps, iar acest loc a devenit 
refugiul lui în fata presei si a publicului, care continuau să îl 
asalteze. Deși a continuat să scrie — în 1928, Lawrence a 
redactat o povestire a serviciului său militar de după război, 
The Mint (Matricea), urmată de o traducere din Odiseea de 
Homer —, cea mai mare parte a timpului era consacrată 
îndatoririlor lui militare categoric prozaice, cu ore de răgaz în 
care se plimba cu o motocicletă Brough, la care tinea enorm, pe 
meleagurile de tara englezești sau în care citea cu aviditate la 
Clouds Hill. Deși unii biografi susțin că această perioadă din 
viaţa lui Lawrence a fost deosebit de productivă și de 
interesantă, este greu să faci abstracţie de imaginea unui om 
trist și retras, cu un cerc de prieteni și cunoștințe diminuându- 
se constant până n-au mai rămas decât câţiva apropiaţi, iar cu 
multi dintre aceștia nemaipăstrând legătura decât prin mesaje 
ocazionale din partea lui Lawrence, explicând de ce nu putea să 
se vadă cu ei. „Te rog prezintă umilele mele scuze doamnei S. F. 
(Newcombe)“, îi scria el lui Stewart Newcombe în februarie 
1929, după ce nu dăduse curs promisiunii de a le face o vizită, 
cum fusese stabilit. „S-a întâmplat ceva rău cu lucrările, și nu 


mă simt în stare să ma mobilizez ca să mă arăt în lume.“ 

Cu tot dinadinsul, Faysal Hussein a insistat să aibă o 
întâlnire faţă în faţă cu Lawrence. În timpul unei vizite de stat 
în Anglia în 1925, Faysal, de-acum rege al Irakului, și Lawrence 
au participat la un dejun la reședința unui politician. S-a 
dovedit o revedere destul de stângace, cei doi vechi camarazi de 
arme nemaiavând, se pare, ce să-și spună unul celuilalt, iar 
Lawrence fiind indispus de felul cum gazda lor invoca mereu 
„vremurile frumoase de odinioară“. „M-am schimbat“, i-a scris 
Lawrence confidentei lui, Charlotte Shaw, după aceea, „iar acel 
Lawrence care obișnuia să iasă în lume și să fie prietenos și 
familiar cu acest gen de oameni a murit. E chiar mai rău decât 
dacă ar fi mort. E un străin pe care l-am cunoscut cândva.“ 

În timpul unei alte vizite oficiale, în 1933, regele Faysal a 
trebuit să se bizuie pe relaţiile lui din armata britanică, pentru 
a-i ordona, cum s-ar spune, „soldatului Shaw“ să vină la o 
întâlnire cu el. 

La începutul anului 1935, Lawrence a decis să se retragă din 
RAF, chiar dacă se gândea cu groază la zilele lungi și anoste 
care se asterneau in fata lui. Temerile lui s-au dovedit corecte. 
Așa cum îi scria din Clouds Hill unui prieten, în 6 mai, la doar 
două luni de la pensionare, „în prezent, sentimentul este de 
totală stupoare. Îmi imaginez că frunzele se simt probabil la fel, 
după ce au căzut din copacul lor și până mor. Să sperăm că nu 
aceasta va fi starea mea în permanență“. 

Și nu avea să fie. Exact peste o săptămână, în dimineaţa de 
13 mai, Lawrence s-a dus cu motocicleta la Bovington Camp ca 
să trimită o telegramă. La întoarcere, la doar câteva sute de 
metri de Clouds Hill, a cotit brusc ca să evite doi băieţi care 
mergeau cu bicicleta pe drumul îngust. Agatand roata din spate 
a uneia dintre biciclete, a pierdut controlul motocicletei și s-a 
răsturnat, lovindu-se cu capul de asfalt. Suferind răni grave la 


creier, Lawrence a zacut in coma la spitalul din Bovington 
Camp timp de sase zile, inainte de a muri, devreme in 
dimineata de 19 mai 1935. Avea patruzeci si sase de ani. 

Printre cei care au purtat cosciugul pe umeri la 
înmormântare, au fost vechii lui prieteni Ronald Storrs si 
Stewart Newcombe, în timp ce în rândurile asistenţei indoliate 
s-au numărat Winston Churchill și poetul Siegfried Sassoon. Cu 
acel prilej, regele George al V-lea i-a trimis un mesaj fratelui 
mai mic al lui Lawrence, care mai era în viaţă, Arnold. „Numele 
fratelui dumitale va dăinui în istorie, iar Regele cu gratitudine 
recunoaște deosebitele servicii aduse de el în slujba ţării 
sale.“ 

Elogiul funebru rostit de Churchill a fost mai expansiv: „Eu 
îl consider drept unul dintre cei mai mari oameni din timpul 
nostru. Nu văd egalul lui altundeva. Teamă mi-e că, oricât de 
mult vom avea nevoie, niciodată nu vom mai vedea un altul ca 
el pe lume.“ 

Este ușor de deslușit în ultima frază a lui Churchill o aluzie 
la noul pericol care, în 1935, se profila deja în Europa: 
ascensiunea Germaniei naziste. Dacă Churchill își imagina 
totuși că Lawrence, presupunând că ar mai fi trăit, ar fi putut 
juca un rol esenţial în înfruntarea acelui pericol, cu siguranţă 
greșea. Așa cum Lawrence însuși încercase de atâţia ani să 
spună tuturor, omul cu ochi albaștri, care fusese „războinicul 
din deșert“, dispăruse de pe scenă de multă vreme deja, pierdut 
în primul mare cataclism din secolul al XX-lea. 

Cuvinte de multumire 


Tematica vasta a acestei carti a impus cercetari in aproximativ 
douazeci de arhive guvernamentale si colectii private de pe trei 
continente. Ar fi fost o sarcina absolut insurmontabila, fara 
grupul foarte competent de istorici si cercetatori, care m-au 
asistat in diferite moduri. Printre acestia, se numara Tara 
Fitzgerald, Claire Flack, Lars Luedicke, Frederic Maxwell, 
Andrea Minarcek, Kevin Morrow, Eamonn O’Neill si Anna Van 
Lenten. Dintre ei, trebuie sa ii multumesc in mod deosebit lui 
Kevin Morrow, care, pe langa calatoriile de documentare pe 
care le-a intreprins pentru mine in California si Israel, a 
coordonat, de asemenea, activitatea de colectare, organizare si 
traducere a materialelor de arhiva din limba franceza si 
germană; sunt sigur ca, fără ajutorul lui, aș fi încă împotmolit in 
acest proiect. 

Aș vrea, de asemenea, să le mulțumesc curatorilor și 
administratorilor diverselor arhive și colecţii private, cărora le- 
am solicitat asistența pe parcursul acestui proiect, toţi 
dovedindu-se, fără excepţie, îndatoritori și generoși cu timpul și 
sfaturile lor. Deși voi menţiona doar pe câţiva dintre cei care m- 
au ajutat, aș vrea să le mulțumesc în mod special următoarelor 
persoane: Debbie Usher de la Middle East Centre, St. Antony’s 
College, Oxford; Liz Gray, David Pfeiffer si Eric Van Slander de 
la National Archives and Records Administration, Washington, 
D.C.; Marion Freudenthal si Ilonit Levy de la NILI Museum, 
Zichron Yaakov; Alex Rankin de la Boston University; Carol 


Leadenham de la Hoover Institution, Stanford Universiy; si 
Lynsey Robertson de la Churchill Archives Centre, Cambridge 
University. Se cuvine, de asemenea, sa il amintesc pe Howard 
Diamond impreuna cu angajatii de la National Climatic Data 
Center din cadrul National Oceanic and Atmospheric 
Administration, care s-au dedicat misiunii de a descoperi cand 
ar fi fost cel mai probabil ca o furtună de nisip să fi lovit 
Beersheba la începutul lunii ianuarie 1914. 

Deși intenția mea în această carte a fost să consult cât mai 
multe surse documentare originale cu putinţă, există doi autori 
cărora le rămân în mod special îndatorat. Cercetările mele în 
privinţa lui Curt Prufer ar fi durat infinit mai mult timp — și, de 
fapt, ar fi rămas oricum incomplete —, fără munca de pionierat 
a profesorului Donald McKale de la Clemson University și cele 
două lucrări capitale ale sale: Curt Priifer și War by Revolution. 
Doresc, de asemenea, să îi mulțumesc profesorului McKale 
pentru amabilitatea de a-și fi rezervat timp să citească o 
versiune mai veche a cărţii și pentru comentariile sale foarte 
utile. În al doilea rând, autorul oricărei cărţi în care T. E. 
Lawrence este o prezență semnificativă se cuvine să 
recunoască meritele de deschizător de drumuri pe care le-a 
avut Jeremy Wilson cu biografia sa autorizată, Lawrence of 
Arabia. Deși, cu respectul de rigoare îmi exprim dezacordul cu 
domnul Wilson în privința câtorva aspecte ale acţiunilor lui 
Lawrence în Arabia, rămân profund îndatorat extraordinarei 
activităţi de cercetare științifică pe care a efectuat-o referitor la 
Lawrence și care ne-a fost de un imens ajutor nouă, celor care 
am pășit pe urmele lui. 

Am beneficiat, de asemenea, pentru acest proiect de un mic 
grup de specialiști si referenti care au citit manuscrisul, unii 
urmărind acurateţea istorică, iar alţii mai degrabă aspectele de 
ordin stilistic. In prima categorie, pe lângă Donald McKale, 


vreau sa le multumesc sincer lui Roberto Mazza de la Northern 
Illinois University si lui Thomas Goltz de la Montana State 
University, ambii fiind extrem de generosi cu timpul lor si 
profund pertinenti cu sugestiile lor. In cea de-a doua categorie, 
vreau sa le multumesc prietenilor mei Michael Fields, Wilson 
Van Law si Seth McDowell, care s-au luptat vitejeste cu o ciorna 
inițială problematică a cărţii, si in mod cu totul special lui 
Frances Shaw, care, fără să se plângă, a mai îndurat alte câteva 
bruioane. De asemenea, în această categorie trebuie să îl includ 
pe minunatul meu agent și prieten drag, Sloan Harris, de la 
International Creative Management Partners, un om care știe 
întotdeauna cum să îmbine dificila sarcină de a încuraja și de a 
fi exigent în același timp. 

În sfârșit, deși nu ţin minte să se mai fi întâmplat așa ceva 
cu niciuna dintre cărţile pe care le-am scris, îmi amintesc încă 
exact momentul când s-a produs geneza acestei lucrări: în 
timpul unei conversații la cină cu bunul meu prieten si editor, 
Bill Thomas, în iarna anului 2008. Cred că amândoi ne-am dat 
seama imediat că aceasta era cartea pe care aveam nevoie să o 
scriu — de fapt, mă pregătisem cumva să o scriu pe parcursul 
carierei mele de jurnalist — și chiar dacă de atunci, l-am mai 
bodogănit uneori pe Bill, când aveam dificultăţi în redactare 
sau documentare, îi sunt pe veci recunoscător pentru 
entuziasmul, răbdarea si diligenta pe care mi le-a arătat în 
ultimii ani, în vederea fructificării depline a proiectului. Aș 
vrea, de asemenea, să le mulțumesc tuturor membrilor 
personalului de la Doubleday, pentru că au tolerat prezenţa 
mea semipermanentă în birourile lor timp de câteva luni, până 
s-a încheiat procesul de verificare a datelor, redactare și 
corectură a cărţii, în special Melissei Danaczko și Coraliei 
Hunter pentru solicitudinea lor generoasă cu care au acceptat 
atât ciudateniile mele privind munca de cercetare, cât și 


nepriceperea mea in lucrul cu computerul. 

Si, la sfarsit, vreau sa le multumesc tuturor prietenilor si 
rudelor mele care au dat dovada de atata ingaduinta cand am 
anulat intalniri, nu am sunat la telefon si, in general, am lipsit 
din preajma lor in ultimii cinci ani. Acum, când am terminat 
cartea, îmi propun să fiu pe viitor mult mai atent ca prieten și 
membru al familiei mele. 


Note 


Desi am folosit In aceasta carte o foarte mare varietate de 
materiale de arhivă si surse secundare, câteva dintre aceste 
documente, legate în mod special de personajele principale ale 
cărţii s-au dovedit extrem de valoroase. În ceea ce privește 
materialele de arhivă, acestea sunt jurnalele lui Aaron 
Aaronsohn (NILI Museum and Archives, Israel); jurnalele lui 
Curt Prüfer (Hoover Institution, Stanford University); 
memoriile nepublicate ale lui William Yale (Boston University); 
și documentele din perioada Primului Război Mondial ale 
Ministerului de Externe britanic și ale Cabinetului de Război 
(National Archives, Kew, England). Întrucât unele dintre aceste 
documente au fost desecretizate pe parcursul ultimului 
deceniu, pentru anumite aspecte ale cărții am avut ocazia de a 
folosi materiale care nu fuseseră disponibile anterior. 

În plus, îi sunt îndatorat lui Donald McKale pentru biografia 
sa Curt Priifer: German Diplomat from the Kaiser to Hitler (Curt 
Prüfer: diplomat german, de la Kaiser la Hitler), care reprezintă 
una dintre puţinele surse de informare pentru prima parte a 
vieţii lui Curt Priifer. În ceea ce îl privește pe T. E. Lawrence, 
cartea lui John Mack, A Prince of Our Disorder: The Life of T. E. 
Lawrence (Un print al neliniștii noastre: Viaţa lui T. E. Lawrence), 
constituie cel mai incisiv portret psihologic care i s-a făcut 
vreodată lui Lawrence. Mai presus de toate, îi sunt 
recunoscător cu precădere lui Jeremy Wilson, pentru biografia 
sa autorizată, Lawrence of Arabia (Lawrence al Arabiei); graţie 


cercetării exhaustive întreprinse de Wilson, lucrarea sa rămâne 
punctul de pornire pentru orice studiu academic despre 
Lawrence. 

M-am bazat, de asemenea, pe o serie de alte materiale 
primare și secundare pentru fundalul istoric privind anumite 
aspecte din carte — bunăoară, Germania dinainte de război — 
și am menţionat, în notele corespunzătoare de la sfârșitul cărții, 
sursele pe care le-am considerat deosebit de utile. 

BU William Yale Papers, Boston University 

GLLD George Lloyd Papers, Churchill College 

HO Hoover Institution, Stanford University 

MSP Mark Sykes Papers, Middle East Centre, St. Anthony’s College 

PAAA Arhivele Politice ale Ministerului de Externe German, Berlin 

PRO National Archives (anterior Public Records Office), Marea Britanie 

